CELEX: 52011PC0452
Language: fi
Date: 2011-07-20
Title: Ehdotus EUROOPAN PARLAMENTIN JA NEUVOSTON ASETUS luottolaitosten ja sijoituspalveluyritysten vakavaraisuusvaatimuksista (ETA:n kannalta merkityksellinen teksti)

|
			
		
		
		52011PC0452
		
			EhdotusEUROOPAN PARLAMENTIN JA NEUVOSTON ASETUS luottolaitosten ja sijoituspalveluyritysten vakavaraisuusvaatimuksista I osa(ETA:n kannalta merkityksellinen teksti) /* KOM/2011/0452 lopullinen */
			
				
		
		
			
			   	PERUSTELUT

1.                      
Ehdotuksen tausta
1.1.                
Ehdotuksen perustelut ja tavoitteet

Finanssikriisi on osoittanut laajuudellaan,
että finanssilaitosten nykyiseen sääntelyyn liittyy kohtuuttomia riskejä. IMF:n
arvioiden mukaan eurooppalaisilla luottolaitoksilla oli finanssikriisiin
liittyviä tappiota vuosina 2007–2010 lähes 1 biljoonaa euroa eli 8 prosenttia
suhteessa EU:n BKT:hen.
Palauttaakseen pankkialan vakauden ja
varmistaakseen luoton jatkuvan virtauksen reaalitalouteen EU ja sen
jäsenvaltiot toteuttivat monia ennennäkemättömiä toimenpiteitä, joiden
rahoituksesta vastasivat viime kädessä veronmaksajat. Lokakuuhun 2010 mennessä
komissio oli hyväksynyt finanssilaitoksille suunnattuja
valtiontukitoimenpiteitä 4,6 biljoonan euron arvosta, joista yli 2 biljoonaa
euroa käytettiin tosiasiallisesti vuosina 2008 ja 2009. 
Luottolaitoksille annetun mittavan
finanssipoliittisen tuen ohella on toteutettava määrätietoinen uudistus, jolla
korjataan kriisin aikana sääntelyssä paljastuneet puutteet. Komissio on jo
tältä osin ehdottanut pankkilainsäädäntöön useita muutoksia, jotka ovat tulleet
voimaan vuosina 2009 (CRD II) ja 2010 (CRD III). Tämä ehdotus sisältää
maailmanlaajuisesti kehitettyjä ja sovittuja osia luottolaitoksia koskevista
pääoma- ja maksuvalmiusstandardeista, jotka tunnetaan Basel III -kehyksenä.
Lisäksi ehdotuksessa yhdenmukaistetaan muita voimassa olevan lainsäädännön
säännöksiä. Sääntelyssä tehtyjä valintoja selostetaan tarkemmin jaksossa 5.
Luottolaitosten liiketoiminnan aloittamisesta
ja harjoittamisesta 14 päivänä heinäkuuta 2006 annettu Euroopan parlamentin ja
neuvoston direktiivi 2006/48/EY sisältää säännöksiä, jotka liittyvät läheisesti
luottolaitostoiminnan harjoittamisoikeuteen (kuten liiketoimintaan tarvittavan
toimiluvan myöntämiseen, sijoittautumisvapauden käyttöön, kotijäsenvaltion ja
vastaanottavan jäsenvaltion toimivaltaisten viranomaisten valtuuksiin tässä
yhteydessä sekä luottolaitosten vakavaraisuuden kokonaisarviointiin). Näitä
asioita käsitellään tämän ehdotuksen kanssa samaan lainsäädäntöpakettiin kuuluvassa
direktiiviehdotuksessa, joka koskee luottolaitostoiminnan harjoittamisoikeutta
sekä luottolaitosten ja sijoituspalveluyritysten vakavaraisuusvalvontaa. Direktiivissä
2006/48/EY ja erityisesti sen liitteissä annetaan kuitenkin myös
vakavaraisuussääntöjä. Kyseisistä säännöistä annetaan nyt tämä asetusehdotus,
jonka tavoitteena on jatkaa niiden säännösten lähentämistä, joilla direktiivit
2006/48/EY ja 2006/49/EY on saatettu osaksi kansallisia lainsäädäntöjä, sekä
varmistaa, että luottolaitoksiin ja sijoituspalveluyrityksiin sovelletaan
samoja vakavaraisuussääntöjä, millä on sisämarkkinoiden toiminnan kannalta
olennainen merkitys.
Selkeyden vuoksi tässä ehdotuksessa
yhdistetään toisiinsa luottolaitoksia koskevat säännökset ja direktiivissä
2006/49/EY käsiteltyjä sijoituspalveluyrityksiä koskevat säännökset.

1.1.1.          
Käsitellyt ongelmat ja Basel III -kehyksen uutuudet

Ehdotuksen tavoitteena on korjata sääntelyssä
esiintyviä puutteita seuraavilla aloilla:
Likviditeettiriskin hallinta (kuudes osa): Kriisi on osoittanut, että nykyisillä likviditeettiriskin
hallintakäytännöillä ei ole voitu hallita riittävän hyvin riskejä, joita
liittyy arvopaperistamiseen, jossa myönnettyjä luottoja myydään eteenpäin
(originate to distribute ‑malli), sekä monimutkaisten rahoitusinstrumenttien
käyttöön ja tukkurahoitukseen, jossa käytetään lyhyen maturiteetin
rahoitusinstrumentteja. Tämä on omalta osaltaan vaikuttanut monien
finanssilaitosten kaatumiseen ja heikentänyt merkittävästi monien muiden
finanssilaitosten vakavaraisuutta, mikä on horjuttanut rahoitusvakautta ja
vaatinut julkisen tuen käyttämistä. Vaikka monet jäsenvaltiot ovat asettaneet
maksuvalmiudelle jonkinlaisia kvantitatiivisia sääntelystandardeja, EU:n
tasolla ei ole annettu riittävän selviä yhdenmukaisia säännöksiä siitä, minkätasoisia
lyhyen aikavälin ja pitkän aikavälin maksuvalmiuksien tulisi olla. Nykyisten
kansallisten standardien kirjavuus haittaa valvontaviranomaisten välistä
kommunikointia ja aiheuttaa ylimääräisiä raportointikustannuksia rajatylittävää
toimintaa harjoittaville laitoksille.
Pääoman määritelmä (toisen osan I osasto): Kriisin puhjetessa laitoksilla ei ollut riittävästi tarpeeksi
laadukasta pääomaa. Ottaen huomioon laitoksiin kohdistuvat riskit monillakaan
niistä ei ollut riittävästi kaikkein laadukkaimpia pääomainstrumentteja, joiden
avulla olisi voitu tehokkaasti kattaa syntyviä tappioita ja säilyttää laitosten
toiminnan jatkuvuus. Ensisijaisten omien varojen hybridi-instrumentit
(hybridit), joilla oli aiemmin katsottu voitavan kattaa tappioita ja varmistaa
toiminnan jatkuvuus, eivät käytännössä olleetkaan tehokkaita. Toissijaisten
omien varojen pääomainstrumentteja ei voitu käyttää niiden tehtävän mukaiseen
tappioiden kattamiseen laitosten tultua maksukyvyttömiksi, koska niiden ei
useinkaan sallittu kaatua. Pääomainstrumenttien, jotka vaadittiin
kaupankäyntivarastoon sisältyviin riskeihin liittyvien odottamattomien
tappioiden kattamiseksi, todettiin olevan laadultaan yhtä hyviä kuin
instrumenttien, jotka vaadittiin kaupankäyntivaraston ulkopuolisten riskien
kattamiseksi. Muiden omien varojen pääomainstrumenteista todettiin, että niiden
laatu ei ollut riittävän hyvä. Rahoitusvakauden turvaamiseksi monien maiden
hallitukset antoivat pankkialalle ennennäkemättömän laajaa tukea. Tähän
tilanteeseen myötävaikutti se, että pääoman määritelmää ei ollut
yhdenmukaistettu EU:ssa riittävän pitkälle: eri jäsenvaltioilla oli hyvin
erilaiset käsitykset siitä, mitkä pääoman osat tulisi lukea omiin varoihin tai
jättää niiden ulkopuolelle. Tämä yhdessä sen tosiseikan kanssa, että säädetyt
osuudet eivät vastanneet tarkasti laitosten todellista kykyä kattaa tappioita,
heikensi markkinoiden kykyä arvioida tarkasti ja johdonmukaisesti EU:ssa
toimivien laitosten vakavaraisuutta. Tämä lisäsi puolestaan
finanssimarkkinoiden epävakautta EU:ssa. 
Vastapuoliriski (kolmannen osan II osaston
6 luku): Kriisi paljasti useita puutteita
johdannaisiin, repo-operaatioihin ja arvopapereilla toteutettaviin
rahoitustoimiin liittyvän vastapuoliriskin sääntelyssä. Se osoitti, että
nykyisillä säännöksillä ei varmistettu tämäntyyppisen riskin asianmukaista
hallintaa eikä asetettu sille riittävää pääomavaatimusta. Nykyiset säännöt
eivät myöskään tarjonneet riittäviä kannustimia siirtää kahdenvälisesti
selvitettyjä OTC-johdannaissopimuksia monenväliseen selvitykseen, joka tapahtuu
keskusvastapuolten välityksellä.
Vaihtoehdot, harkintavalta ja
yhdenmukaistaminen (koko asetus): Vuonna 2000
korvattiin seitsemän pankkidirektiiviä yhdellä ainoalla direktiivillä. Kyseinen
direktiivi laadittiin uudelleen vuonna 2006, jolloin Basel II ‑kehys
otettiin käyttöön EU:ssa. Sen vuoksi direktiivin nykyisissä säännöksissä
annetaan useita vaihtoehtoja ja paljon harkintavaltaa. Lisäksi jäsenvaltioille
on annettu mahdollisuus asettaa tiukempia sääntöjä kuin direktiivissä säädetään.
Tämä on aiheuttanut suuria eroja, jotka ovat erityisen hankalia rajojen yli
toimivien yritysten kannalta. Ongelmana ovat myös oikeudellisen selkeyden puute
ja epätasapuoliset toimintaedellytykset. 

1.1.2.          
Ehdotuksen tavoitteet

Tämän aloitteen yleisenä tavoitteena on
varmistaa, että laitosten pääoman sääntely tehostuu EU:ssa, sen haitalliset
vaikutukset tallettajansuojaan ja rahoitusjärjestelmän myötäsyklisyyteen
voidaan pitää kurissa ja samalla voidaan säilyttää EU:n pankkialan
kilpailuasema.

1.2.                
Yleinen tausta

Finanssikriisin johdosta EU:ssa ja
kansainvälisellä tasolla ryhdyttiin laaja-alaisesti kehittämään tehokkaita
strategioita kriisin taustalla olevien ongelmien ratkaisemiseksi. Jacques de
Larosièren johtama korkean tason asiantuntijaryhmä esitti suosituksia siitä,
miten Euroopan finanssivalvontaa ja finanssialan sääntelyä olisi uudistettava.
Ryhmän suosituksia kehiteltiin edelleen maaliskuussa 2009 annetussa komission
tiedonannossa. Tämä ehdotus sisältää useita uudistusehdotuksia, jotka on
mainittu komission tiedonantoon sisältyvässä yksityiskohtaisessa
toimintasuunnitelmassa. 
Globaalilla tasolla G20-ryhmän 2. huhtikuuta
2009 antamassa julkilausumassa sitouduttiin käsittelemään kriisiä
kansainvälisesti yhdenmukaisilla toimilla, joilla lisättäisiin pääoman määrää
ja parannettaisiin sen laatua pankkijärjestelmässä, otettaisiin käyttöön
ei-riskiperusteinen täydentävä toimenpide, jolla rajoitettaisiin velkaantumisen
lisääntymistä, sekä kehitettäisiin puitteet finanssilaitosten vahvempia
maksuvalmiuspuskureita varten ja pantaisiin täytäntöön finanssimarkkinoiden
vakauden valvontaryhmän (FSB) suositukset myötäsyklisyyden lieventämiseksi.
Keskuspankkien pääjohtajien ja
valvontaviranomaisten johtajien ryhmä (Group of Central Bank Governors and
Heads of Supervision, GHOS), joka valvoo Baselin pankkivalvontakomiteaa (Basel
Committee on Banking Supervision, BCBS)[1], sopi
syyskuussa 2009 G20-ryhmän antaman toimeksiannon mukaisesti useista
toimenpiteistä, joiden tavoitteena oli lujittaa pankkialan sääntelyä. FSB ja
G20-maiden johtajat hyväksyivät nämä toimenpiteet Pittsburghissa 24. ja
25. syyskuuta 2009 pitämässään huippukokouksessa.
Joulukuussa 2010 BCBS antoi yksityiskohtaiset
säännöt uusista maailmanlaajuisista sääntelystandardeista, jotka koskevat
luottolaitosten pääoman riittävyyttä ja maksuvalmiutta. Niitä kutsutaan
yhteisellä nimellä ”Basel III”. Tämä ehdotus liittyy suoraan Basel III:n
sisältämiin sääntelystandardeihin. 
Standardeja laadittaessa ja niiden vaikutuksia
arvioitaessa komissio teki BCBS:n tarkkailijajäsenenä tiivistä yhteistyötä
BCBS:n kanssa. Ehdotetuissa toimenpiteissä noudatetaan siis uskollisesti Basel
III:n periaatteita. Koska tavoitteena on sekä parantaa globaalin
rahoitusjärjestelmän kestokykyä että varmistaa tasapuoliset
toimintaedellytykset, on välttämätöntä, että tiukempia vakavaraisuusvaatimuksia
sovelletaan yhdenmukaisesti koko maailmassa.
Tätä säädösehdotusta laatiessaan komissio on
kuitenkin pyrkinyt varmistamaan erityisesti sen, että siinä otetaan
asianmukaisesti huomioon tietyt keskeiset eurooppalaiset erityispiirteet ja
kysymykset. Tässä yhteydessä on syytä muistaa,
että BCBS:ssä globaalilla tasolla sovittujen säätelyperiaatteiden soveltaminen
ei rajoitu EU:ssa, kuten eräissä muissa suurissa talouksissa, pelkästään
kansainvälisesti toimiviin pankkeihin, vaan niitä sovelletaan koko pankkialalla
kaikkiin luottolaitoksiin ja yleensä myös sijoituspalveluyrityksiin. Kuten
kohdassa 4.2 selvitetään tarkemmin, EU on aina katsonut, että ainoastaan
tällaisella lähestymistavalla voidaan luoda aidosti tasapuoliset
toimintaedellytykset sen alueella ja saavuttaa rahoitusvakauden kannalta
mahdollisimman myönteiset vaikutukset.
Tämä on yksi syy, jonka vuoksi vaikuttaa
tarpeelliselta tehdä Basel III -periaatteisiin tiettyjä mukautuksia, joilla
eurooppalaiset erityispiirteet ja kysymykset voidaan ottaa asianmukaisesti
huomioon. Mukautukset ovat kuitenkin Basel III ‑uudistuksen luonteen ja
tavoitteiden mukaisia.
Laajemmassa yhteydessä on tähdennettävä, että
finanssipalvelujen EU-sääntelyä uudistettaessa komission yhtenä ensisijaisena
tavoitteena on ollut varmistaa, että pankkiala pystyy täyttämään
perustarkoituksensa eli antamaan luottoa reaalitaloudelle sekä tarjoamaan
palveluja kansalaisille ja yrityksille Euroopassa. Tältä pohjalta komissio
antoi 18. heinäkuuta suosituksen mahdollisuudesta käyttää tavanomaista
maksutiliä[2].

2.                      
Kuulemisten ja vaikutustenarviointien tulokset
2.1.                
Intressitahojen kuuleminen

Komission yksiköt ovat seuranneet tiivisti
työtä, jota on tehty kansainvälisillä foorumeilla ja erityisesti Basel III
-kehyksen kehittämisestä vastaavassa BCBS:ssä, ja ne ovat myös osallistuneet
tähän työhön. Siihen ovat antaneet oman merkittävän panoksensa Euroopan
pankkikomitea (EBC) ja Euroopan pankkivalvontaviranomaisten komitea (CEBS) sekä
sen seuraajana vuodesta 2011 toiminut Euroopan pankkiviranomainen (EPV), joita
on myös konsultoitu laajasti. Niiden näkemykset on otettu huomioon tämän
ehdotuksen ja siihen liittyvän vaikutustenarvioinnin laadinnassa. 

2.1.1.          
CEBS

CEBS on toteuttanut laajan kvantitatiivisen
tutkimuksen tämän säädösehdotuksen vaikutuksista EU:n pankkialaan. Tutkimukseen
on osallistunut 246 luottolaitosta. CEBS on myös toteuttanut laajoja julkisia
kuulemisia ja antanut lokakuussa 2008 teknistä neuvontaa kansallisia
vaihtoehtoja ja harkintavaltaa koskevissa kysymyksissä.

2.1.2.          
Vakavaraisuusdirektiivejä käsittelevä työryhmä

Komission yksiköt järjestivät vuosina
2008–2011 kuusi vakavaraisuusdirektiivejä käsittelevän työryhmän (CRDWG)
kokousta, joissa käsiteltiin kansallisia vaihtoehtoja ja harkintavaltaa.
Työryhmän jäsenet nimittää Euroopan pankkikomitea. Vielä teknisempää työtä on
tehty työryhmän alaryhmissä, joissa on käsitelty maksuvalmiutta, pääoman
määritelmää, vähimmäisomavaraisuusastetta ja vastapuoliriskiä.

2.1.3.          
Muut julkiset kuulemiset

Komissio järjesti vuosina 2009–2011 neljä
julkista kuulemista, joissa käsiteltiin kaikkia ehdotuksen osia. Huhtikuussa
2010 komission yksiköt järjestivät ehdotuksesta avoimen kuulemistilaisuuden,
jossa olivat mukana kaikki sidosryhmät.
Julkisiin kuulemisiin saadut kannanotot ja
avoimessa kuulemistilaisuudessa esitetyt näkemykset on otettu huomioon tähän
ehdotukseen liittyvässä vaikutustenarviointiraportissa. Yksittäisiin
kannanottoihin voi tutustua komission verkkosivustolla.
Komissio on myös järjestänyt erillisiä
konsultointeja, joissa on kuultu pankkialan edustajia, muun muassa komission
perustamaa GEBI-asiantuntijaryhmää (Group of Experts in Banking Issues) sekä
EU:n pankkialan yhdistyksiä ja yksittäisiä laitoksia.

2.2.                
Vaikutustenarviointi

Vaikutustenarvioinnissa on arvioitu yhteensä
27:ää toimintavaihtoehtoa ja verrattu niitä toisiinsa sen perusteella, miten
hyvin niillä voitaisiin ratkaista havaittuja ongelmia[3].
Seuraavassa taulukossa luetellaan kullakin toiminta-alalla harkitut vaihtoehdot
ja annetaan niille arvosanat niiden suhteellisen toimivuuden[4] ja tehokkuuden[5] perusteella sen mukaan, miten hyvin niillä voidaan saavuttaa asetetut
pitkän aikavälin tavoitteet. Arvosanojen perusteella parhaina pidetyt
vaihtoehdot on merkitty tummemmalla, ja niitä käsitellään tämän jakson
loppuosassa.
 Toiminta-ala || Toimintavaihtoehdot || Toimintavaihtoehtojen vertailuperusteet 
 Toimivuus || Tehok–kuus 
 Parantaa pääomavaatimuksia || Parantaa pankkien riskienhallintaa || Ehkäisee sääntelyn katvealueiden hyväksikäyttöä || Lisää oikeudellista selkeyttä || Keventää velvoitetaakkaa || Tasavertaistaa toimintaedellytyksiä || Edistää valvontayhteistyöä ja lähentymistä || Mukauttaa systeemisesti merkittäviä finanssilaitoksia koskevat vakavaraisuus-vaatimukset niihin liittyviin riskeihin || Vähentää varaustarpeiden ja pääomavaatimusten syklisyyttä 
 Maksuvalmius – maksuvalmius–vaatimus (Liquidity Coverage Ratio, LCR) || Noudatetaan nykyistä lähestymistapaa || 3 || 3 ||   ||   ||   ||   ||   ||   ||   || 3 
 Otetaan käyttöön helmikuussa 2010 järjestetyssä julkisessa kuulemisessa esitetty LCR || 2 || 2 ||   ||   ||   ||   ||   ||   ||   || 1 
 Otetaan käyttöön Baselin komitean hyväksymä LCR, mutta sovelletaan ensin tarkastelujaksoa || 1 || 1 ||   ||   ||   ||   ||   ||   ||   || 2 
 Maksuvalmius – pysyvän varainhankinnan vaatimus (Net Stable Funding Ratio, NSFR) || Noudatetaan nykyistä lähestymistapaa || 3 || 3 ||   ||   ||   ||   ||   ||   ||   || 3 
 Otetaan käyttöön helmikuussa 2010 järjestetyssä julkisessa kuulemisessa esitetty NSFR || 2 || 2 ||   ||   ||   ||   ||   ||   ||   || 2 
 Otetaan käyttöön Baselin komitean hyväksymä NSFR, mutta sovelletaan ensin tarkastelujaksoa || 1 || 1 ||   ||   ||   ||   ||   ||   ||   || 1 
 Pääoma­instrumenttien hyväksyttävyys ja sääntelyn tarkistukset || Noudatetaan nykyistä lähestymistapaa || 5 || 5 || 5 ||   ||   || 5 ||   || 5 || 5 || 5 
 Muutetaan ainoastaan helmikuussa 2010 järjestetyssä julkisessa kuulemisessa esitettyjä hyväksyttävyyskriteerejä || 4 || 4 || 4 ||   ||   || 4 ||   || 4 || 4 || 4 
 Muutetaan helmikuussa 2010 järjestetyssä julkisessa kuulemisessa esitettyjä hyväksyttävyyskriteerejä ja tarkistetaan sääntelyä || 1-3 || 1-3 || 1-3 ||   ||   || 2-3 ||   || 1 || 1-3 || 3 
 Muutetaan hyväksyttävyyskriteerejä ja tarkistetaan sääntelyä Baselin lähestymistavan pohjalta || 1-3 || 1-3 || 1-3 ||   ||   || 2-3 ||   || 2-3 || 1-3 || 2 
 Muutetaan hyväksyttävyyskriteerejä ja tarkistetaan sääntelyä Baselin lähestymistavan mukaisesti, mutta tehdään joitakin EU:n erityispiirteiden vaatimia mukautuksia || 1-3 || 1-3 || 1-3 ||   ||   || 1 ||   || 2-3 || 1-3 || 1 
 Vastapuoliriski (counterparty credit risk, CCR) || Noudatetaan nykyistä lähestymistapaa || 3 || 3 ||   ||   ||   ||   ||   || 3 || 3 || 3 
 Tiukennetaan CCR:ää koskevaa vaatimusta || 2 || 2 ||   ||   ||   ||   ||   || 2 || 2 || 2 
 Tiukennetaan CCR:ää koskevaa vaatimusta ja eriytetään keskusvastapuoliin kohdistuvien riskien kohtelu || 1 || 1 ||   ||   ||   ||   ||   || 1 || 1 || 1 
 Vähimmäis­omavaraisuus­aste || Noudatetaan nykyistä lähestymistapaa || 3 || 3 ||   ||   ||   ||   ||   ||   || 3 || 3 
 Otetaan käyttöön helmikuussa 2010 järjestetyssä julkisessa kuulemisessa esitetty vähimmäisomavaraisuusaste || 2 || 2 ||   ||   ||   ||   ||   ||   || 2 || 2 
 Seurataan tarkasti vähimmäisomavaraisuusastetta || 1 || 1 ||   ||   ||   ||   ||   ||   || 1 || 1 
 Pääomapuskurit || Noudatetaan nykyistä lähestymistapaa || 4 || 4 ||   ||   ||   ||   ||   ||   || 4 || 4 
 Yleinen pääomapuskuri || 1-2 || 1-3 ||   ||   ||   ||   ||   ||   || 3 || 2-3 
 Vastasyklinen pääomapuskuri || 3 || 1-3 ||   ||   ||   ||   ||   ||   || 1-2 || 2-3 
 Molemmat pääomapuskurit || 1-2 || 1-3 ||   ||   ||   ||   ||   ||   || 1-2 || 1 
 Yhteinen sääntökirja || Noudatetaan nykyistä lähestymistapaa ||   ||   || 4 || 4 || 4 || 4 || 4 ||   ||   || 4 
 Minimaalinen yhdenmukaistaminen ||   ||   || 3 || 3 || 1-3 || 3 || 3 ||   ||   || 1-3 
 Maksimaalinen yhdenmukaistaminen ||   ||   || 1-2 || 1 || 1-3 || 1 || 1 ||   ||   || 1-3 
 Maksimaalinen yhdemukaistaminen, josta joitakin poikkeuksia ||   ||   || 1-2 || 2 || 1-3 || 2 || 2 ||   ||   || 1-3 
 Toimintatavan valinta || Muutetaan vakavaraisuusdirektiivejä ||   ||   || 2 || 2 || 2 ||   || 2 ||   ||   || 2 
 Rajoitetaan vakavaraisuusdirektiivien soveltamisalaa ja ehdotetaan asetusta ||   ||   || 1 || 1 || 1 ||   || 1 ||   ||   || 1 
Vaihtoehtojen
arvosteluasteikko: 1 = parhaiten toimivin / tehokkain, 5 = heikoimmin toimivin
/ tehottomin

2.2.1.          
Yksittäiset toimenpiteet

Likviditeettiriskin hallinta (kuudes osa): Jotta voidaan lujittaa finanssilaitosten maksuvalmiutta koskevaa
lyhyen aikavälin riskiprofiilia, asetuksessa asetetaan maksuvalmiusvaatimus
(Liquidity Coverage Ratio, LCR), joka otetaan käyttöön tarkastelu- ja
tarkistusjakson jälkeen vuonna 2015. Maksuvalmiusvaatimuksen mukaan laitoksilla
on oltava laadukkaista likvideistä varoista muodostuva puskuri, joka vastaa
vähintään niiden likviditeetin nettoulosvirtauksia 30 päivän ajanjakson
aikana. Vaatimuksen soveltamisalaan kuuluvat ulosvirtaukset (nimittäjä)
heijastavat sekä laitoskohtaisia häiriöitä että järjestelmähäiriöitä, jotka
perustuvat maailmanlaajuisen finanssikriisin aikana koettuihin todellisiin
olosuhteisiin. Säännöksillä, jotka koskevat sellaisten laadukkaiden likvidien
varojen luetteloa (osoittaja), joilla nämä ulosvirtaukset katetaan, pyritään
varmistamaan, että varat ovat likvidiydeltään ja luottoluokaltaan laadukkaita.
Jos EU:ssa noudatetaan tätä vaatimusta, joka perustuu Basel III:een sisältyvään
maksuvalmiusvaatimuksen määritelmään, voidaan arvion mukaan saavuttaa
0,1–0,5 prosentin vuotuinen BKT:n nettokasvu, koska järjestelmäkriisejä
alkaa esiintyä nykyistä harvemmin. 
Jotta varojen ja velkojen väliset
maturiteettierot eivät aiheuttaisi rahoitusongelmia, komissio aikoo harkita
pysyvän varainhankinnan vaatimuksen (Net Stable Funding Ratio, NSFR)
ehdottamista tarkastelu- ja tarkistusjakson jälkeen vuonna 2018. Pysyvän
varainhankinnan vaatimuksen mukaan laitosten on yhden vuoden ajan pidettävä
yllä moitteetonta rahoitusrakennetta laajentuneessa laitoskohtaisessa
stressiskenaariossa, josta ovat esimerkkinä laitoksen kannattavuuden tai
vakavaraisuuden merkittävä heikkeneminen. Tätä varten edellytetään, että
rahoitetut varat ja ehdolliset rahoitusvelvoitteet katetaan tietyssä määrin
pysyvillä rahoituslähteillä.
Pääoman määritelmä (toinen osa): Ehdotuksessa, joka perustuu CRD 2 ‑vakavaraisuuspaketissa
tehtyihin muutoksiin, tiukennetaan pääomainstrumentteja koskevia
hyväksyttävyyskriteerejä entisestään. Lisäksi siinä yhdenmukaistetaan
huomattavan pitkälle oman pääomaan kirjaamiseen tehtäviä oikaisuja, jotta
voidaan määrittää lakisääteisen pääoman määrä, joka katsotaan asianmukaiseksi
sääntelytarkoituksia varten. Uudella yhdenmukaisella määritelmällä lisättäisiin
merkittävästi laitoksilta edellytetyn lakisääteisen pääoman määrää. 
Uudet vaatimukset, jotka koskevat toiminnan
jatkuvuuden edellyttämää lakisääteistä pääomaa – rajoituksettomia
ensisijaisia omia varoja sekä ensisijaisia omia varoja – pantaisiin asteittain
täytäntöön vuosina 2013–2015. Uudet arvonoikaisut otettaisiin myös asteittain
käyttöön vuodesta 2014 alkaen 20 prosentin vuosittaisin lisäyksin siten, että
100 prosenttiin päästäisiin vuonna 2018. Tiettyjä pääomainstrumentteja
koskevien säännösten voimassaoloa jatkettaisiin kuitenkin 10 vuoden ajan,
jotta uusiin sääntöihin voitaisiin siirtyä sujuvasti.
Vastapuoliriski (kolmannen osan II osaston
6 luku): Asetuksessa tiukennetaan vastapuoliriskin
hallintaa ja sitä koskevaa pääomavaatimusta. Laitoksiin aiotaan soveltaa
pääomavaatimuksen korotusta sellaisten mahdollisten tappioiden varalta, jotka liittyvät
vastapuolen luottokelpoisuuden heikkenemiseen. Näin aiotaan edistää hyvien
toimintatapojen noudattamista vastapuoliriskin hallinnassa ja ottaa huomioon
sen suojaus, mikä antaa laitoksille mahdollisuuden lieventää tämän
pääomavaatimuksen vaikutusta. Finanssilaitoksiin liittyviin vastuisiin
sovellettavia riskipainoja korotetaan finanssialan ulkopuoliseen
yrityssektoriin verrattuna. Tämän muutoksen odotetaan kannustavan vastapuolia
hajauttamaan riskejä pienempien laitosten kesken ja yleisesti ottaen vähentävän
suurten tai koko järjestelmän kannalta merkittävien laitosten keskinäistä
riippuvuutta. Lisäksi ehdotus tarjoaa vahvempia kannustimia OTC-instrumenttien
selvittämiseen keskusvastapuolten välityksellä. Näiden ehdotusten odotetaan
vaikuttavan pääasiassa suurimpiin EU:ssa toimiviin laitoksiin, koska
vastapuoliriskillä on merkitystä ainoastaan sellaisille pankeille, jotka
harjoittavat laajamittaista OTC-johdannaiskauppaa ja arvopapereilla
toteutettavaa rahoitustoimintaa.
Vähimmäisomavaraisuusaste (seitsemäs osa): Komissio ehdottaa myös ei-riskiperusteisen vähimmäisomavaraisuusasteen
käyttöönottoa, jolla pyritään rajoittamaan velkaantuneisuuden lisääntymistä
luottolaitosten ja sijoituspalveluyritysten taseissa ja siten myös luotonannon
syklisyyttä. BCBS:ssä sovitun mukaisesti vähimmäisomavaraisuusaste otetaan
käyttöön laitosten vakavaraisuuden kokonaisarvion välineenä. Sen vaikutuksia
tullaan seuraamaan, jotta se voidaan vuonna 2018 siirtää sitovaan ”pilari 1:n”
toimenpiteeseen asianmukaisen tarkastelun ja kalibroinnin pohjalta
kansainvälisten sopimusten mukaisesti.
Yhteinen sääntökirja (koko asetus): Ehdotuksessa yhdenmukaistetaan erilaisia kansallisia valvontatapoja
poistamalla vaihtoehdot ja harkintavalta lähes kokonaan. Poikkeuksina ovat
kuitenkin eräät tarkasti rajatut alat, joilla esiintyvät erot johtuvat
riskienarviointiin liittyvistä näkökohdista, markkinoiden tai tuotteiden
erityispiirteistä ja jäsenvaltioiden oikeudellisista kehyksistä. Nämä
poikkeukset antava jäsenvaltioille mahdollisuuden antaa tiukempia sääntöjä kuin
itse asetuksessa. 

2.2.2.          
Toimintatapa

Tässä ehdotuksessa erotetaan
vakavaraisuusvaatimukset direktiivien 2006/48/EY ja 2006/49/EY kahdesta muusta
asiakokonaisuudesta eli toimilupien myöntämisestä ja valvonnasta, joita aiotaan
edelleen säännellä direktiivillä, joka kuuluu tämän ehdotuksen kanssa samaan
lainsäädäntöpakettiin. Tällä tavoin otetaan huomioon säännösten kohteisiin,
luonteeseen ja vastaanottajiin liittyvät erot.

2.2.3.          
Lainsäädäntöpaketin kumulatiiviset vaikutukset

Komissio on tarkastellut useita julkisella ja
yksityisellä sektorilla tehtyjä tutkimuksia täydentääkseen oma arviotaan Basel
III:n vaikutuksista. Tärkeimmät tulokset voidaan tiivistää seuraavasti:
Arvion mukaan tällä ehdotuksella sekä CRD 3
-paketilla lisätään suurten luottolaitosten riskipainotettuja varoja 24,5
prosentilla, mutta pienten luottolaitosten ainoastaan 4,1 prosentilla.
Uuden vaatimuksen ja yleisen pääomapuskurin vuoksi uusia omia varoja on
hankittava arviolta 84 miljardia euroa vuoteen 2015 mennessä ja 460 miljardia
euroa vuoteen 2019 mennessä.
Pitkä aikavälin taloudelliset nettohyödyt ovat
selviä, sillä BKT:n odotetaan kasvavan EU:ssa vuosittain 0,3–2 prosenttia.
Hyödyt perustuvat siihen, että järjestelmäkriisejä odotetaan esiintyvän
harvemmin ja niiden todennäköisyys pienenee tulevaisuudessa.
Arvion mukaan ehdotuksella pienennetään
pankkialan järjestelmäkriisien todennäköisyyttä seitsemässä jäsenvaltiossa
29–89 prosentilla, kun luottolaitokset lisäävät pääomiaan siten, että
kokonaispääoman osuus on vähintään 10,5 prosenttia.
Suuremmat pääomavaatimukset, joihin sisältyy
vastasyklinen pääomapuskuri, sekä suuremmat maksuvalmiusvaatimukset vähentävät
todennäköisesti myös normaalien suhdannevaihtelujen laajuutta. Tällä on
erityistä merkitystä pienille ja keskisuurille yrityksille, jotka ovat
suhteellisesti riippuvaisempia luottolaitosten tarjoamasta rahoituksesta
suhdannekierron aikana kuin suuret yhtiöt.

2.2.4.          
Hallinnolliset rasitteet

Laitokset, jotka harjoittavat enemmän
rajatylittävää toimintaa, hyötyisivät eniten nykyisten kansallisten säännösten
yhdenmukaistamisesta, koska sen ansioista ne voisivat säästää hallinnollisiin
rasitteisiin liittyvissä kustannuksissa ja keventää siten Basel III
-toimenpiteisiin liittyviä rasitteitaan.

3.                      
Seuranta ja arviointi

Ehdotetut muutokset liittyvät ennen tätä
asetusta annettuihin direktiiveihin 2006/48/EY ja 2006/49/EY. Näiden aiempien
direktiivien säännösten ja tällä asetuksella käyttöön otettujen uusien
säännösten täytäntöönpanoa aiotaan seurata tiiviisti. Erityisen tarkasti
aiotaan seurata vähimmäisomavaraisuusastetta sekä maksuvalmiuteen liittyviä
uusia toimenpiteitä ehdotetun asetuksen säännösten mukaisesti kerättyjen
tilastotietojen pohjalta. Seurantaa ja arviointia harjoitetaan sekä EU:n
tasolla (EPV/EKP – Euroopan keskuspankki) että kansainvälisellä tasolla (BCBS).

4.                      
Ehdotuksen oikeudellinen sisältö
4.1.                
Oikeusperusta

SEUT-sopimuksen 114 artiklan 1 kohta tarjoaa
oikeusperustan asetukselle, jolla luodaan yhdenmukaiset säännökset
sisämarkkinoiden toimintaa varten. Edellä mainittu toiminnan harjoittamisoikeutta
koskeva direktiiviehdotus [julkaisutoimisto lisää viitteen] perustuu puolestaan
SEUT-sopimuksen 53 artiklaan. Säännöt on kuitenkin tarpeen erottaa toiminnan
harjoittamistapaa koskevista säännöistä, joita varten on siis aiheellista
käyttää toista oikeusperustaa.
Vakavaraisuusvaatimuksissa vahvistetaan
kriteerit, joilla arvioidaan tiettyihin pankkitoimiin liittyviä riskejä sekä
näiden riskien varalta tarvittavia varoja. Niillä ei siis säännellä oikeutta
harjoittaa toimintaa, jossa vastaanotetaan talletuksia, vaan tällaisen
toiminnan harjoittamistapaa tallettajien ja rahoitusvakauden suojaamiseksi.
Ehdotetussa asetuksessa sisällytetään yhteen säädökseen luottolaitoksia ja
sijoituspalveluyrityksiä koskevat vakavaraisuusvaatimukset, jotka sisältyvät
nykyisin kahteen eri direktiiviin (2006/48/EY ja 2006/49/EY), minkä ansiosta
sovellettava oikeudellinen kehys yksinkertaistuu huomattavasti.
Kuten edellä on todettu kohdissa 1.1.1 ja
2.2.1, nykyisiin säännöksiin sisältyy huomattava määrä vaihtoehtoja ja
harkintavaltaa, ja ne antavat jäsenvaltioille mahdollisuuden asettaa tiukempia
sääntöjä kuin direktiiveissä 2006/48/EY ja 2006/49/EY edellytetään. Tämä johtaa
suurempiin eroihin, jotka eivät ole ongelmallisia pelkästään rahoitusvakauden
kannalta (ks. kohta 1.1.1), vaan haittaavat myös palvelujen tarjoamista yli
rajojen ja laitosten sijoittautumista muihin jäsenvaltioihin, koska laitosten
on otettavat erilaiset säännöt huomioon aina, kun ne haluavat aloittaa
toiminnan toisessa jäsenvaltiossa. Tämä luo epätasapuoliset
toimintaedellytykset, jotka haittaavat sisämarkkinoita ja aiheuttavat
oikeudellista epävarmuutta. Koska aiemmat kodifioinnit ja uudelleenlaadinnat
eivät ole vähentäneet eroja, on tarpeen antaa asetus, jolla otetaan käyttöön
yhdenmukaiset säännöt kaikissa jäsenvaltioissa sisämarkkinoiden moitteettoman
toiminnan varmistamiseksi.
Laatimalla vakavaraisuusvaatimukset asetuksen
muotoon varmistetaan, että niitä sovelletaan suoraan laitoksiin. Näin taataan
tasapuoliset toimintaedellytykset, sillä direktiivin saattaminen osaksi
kansallisia lainsäädäntöjä johtaisi erilaisiin kansallisiin vaatimuksiin.
Ehdotetulla asetuksella osoitetaan selkeästi, että laitosten on noudatettava
samoja sääntöjä kaikilla EU:n markkinoilla, mikä vahvistaa luottamusta laitosten
vakauteen koko EU:ssa. Lisäksi asetus antaa EU:lle mahdollisuuden panna tulevat
muutokset nopeammin täytäntöön, koska muutoksia voidaan soveltaa lähes
välittömästi niiden hyväksymisen jälkeen. Tällöin EU voi noudattaa muutosten
täytäntöönpanolle asetettuja määräaikoja, joista on sovittu kansainvälisellä
tasolla, sekä mukautua merkittäviin markkinamuutoksiin.

4.2.                
Toissijaisuusperiaate 

SEUT-sopimuksen 5 artiklassa määrätyn
toissijaisuus- ja suhteellisuusperiaatteen mukaisesti jäsenvaltiot eivät voi
riittävällä tavalla saavuttaa ehdotetun toimen tavoitteita, vaan ne voidaan
saavuttaa paremmin EU:n tasolla. Ehdotetuissa säännöksissä ei mennä pidemmälle
kuin asetettujen tavoitteiden saavuttaminen edellyttää. Ainoastaan EU:n
toimilla voidaan varmistaa, että useammassa kuin yhdessä jäsenvaltiossa
toimiviin luottolaitoksiin ja sijoituspalveluyrityksiin sovelletaan samoja
vakavaraisuusvaatimuksia. Näin voidaan taata tasapuoliset toimintaedellytykset,
yksinkertaistaa sääntelyä, välttää sääntöjen noudattamiseen liittyvät tarpeettomat
kustannukset rajatylittävässä toiminnassa, edistää EU:n markkinoiden
yhdentymistä ja rajoittaa sääntelyn katvealueiden hyväksikäyttöä. EU:n toimilla
varmistetaan myös rahoitusjärjestelmän vakaus EU:ssa. Tätä vahvistaa se seikka,
että ehdotuksessa asetettuja vakavaraisuusvaatimuksia on ollut EU:n
lainsäädännössä jo yli 20 vuoden ajan.
SEUT-sopimuksen 288 antaa mahdollisuuden
valita eri säädöstyyppien välillä. Näin ollen asetukseen sovelletaan
toissijaisuusperiaatetta samalla tavoin kuin muihinkin säädöksiin.
Toissijaisuuden on oltava tasapainossa perussopimusten muiden periaatteiden
kuten perusvapauksien kanssa. Direktiivit 2006/48/EY ja 2006/49/EY on
muodollisesti osoitettu jäsenvaltioille, mutta käytännössä niiden kohteina ovat
yritykset. Asetuksella luodaan tasapuolisemmat toimintaedellytykset, koska sitä
voidaan soveltaa suoraan eikä yritysten tarvitse arvioida muiden
jäsenvaltioiden lainsäädäntöä ennen kuin ne alkavat harjoittaa niissä
toimintaa, koska säännöt ovat kaikkialla täsmälleen samat. Tämä aiheuttaa
laitoksille vähemmän rasitteita. Asetuksen antamisella voidaan myös välttää
viipeet, joita liittyy direktiivien saattamiseen osaksi kansallisia
lainsäädäntöjä.

4.3.                
EPV:n tehtävä ja SEUT-sopimuksen 290 ja 291
artiklan noudattaminen

Yli 50:ssä tämän ehdotuksen säännöksessä EPV:n
edellytetään toimittavan komissiolle tekniset sääntely- ja
täytäntöönpanostandardit, joissa tarkennetaan joissakin asetuksen säännöksissä
asetettuja kriteerejä, jotta asetuksen soveltaminen olisi yhdenmukaista.
Komissiolle siirretään valta hyväksyä nämä standardit delegoituina säädöksinä
ja täytäntöönpanotoimina.
Komissio antoi 23. syyskuuta 2009 ehdotukset
EPV:n, EVLEV:n (Euroopan vakuutus- ja lisäeläkeviranomainen) ja EAMV:n
(Euroopan arvopaperimarkkinaviranomainen) perustamisasetuksiksi[6]. Tältä osin se haluaa palauttaa mieliin SEUT-sopimuksen 290 ja 291
artiklaan liittyvät lausumat, jotka se esitti hyväksyessään Euroopan
valvontaviranomaisten perustamista koskevat asetukset. Lausumissa todetaan
seuraavaa: ”Sääntelystandardien hyväksymisprosessin osalta komissio korostaa
finanssipalvelualan ainutlaatuista luonnetta, joka johtuu
Lamfalussy-rakenteesta ja joka on nimenomaisesti tunnustettu SEUT-sopimukseen
liitetyssä julistuksessa 39. Komissio epäilee kuitenkin vahvasti, ovatko
rajoitukset, jotka koskevat sen asemaa delegoituja säädöksiä ja
täytäntöönpanotoimenpiteitä hyväksyttäessä, SEUT 290 ja 291 artiklan
mukaisia.”

4.4.                
Lainsäädäntöpaketin eri osien välinen vuorovaikutus
ja yhtenäisyys

Tämä asetus muodostaa lainsäädäntöpaketin
yhdessä ehdotetun direktiivin [julkaisutoimisto lisää viitteen] kanssa.
Paketilla on tarkoitus korvata direktiivit 2006/48/EY ja 2006/49/EY. Tämä
tarkoittaa sitä, että direktiivissä ja asetuksessa käsitellään kummassakin sekä
luottolaitoksia että sijoituspalveluyrityksiä. Nykyään jälkimmäiset on
ainoastaan ”liitetty” direktiiviin 2006/48/EY direktiivillä 2006/49/EY.
Jälkimmäisestä direktiivistä suuri osa sisältää pelkkiä viittauksia
direktiiviin 2006/48/EY. Kumpaankin yritystyyppiin sovellettavien säännösten
yhdistäminen samaan pakettiin parantaisi näiden säännösten luettavuutta.
Lisäksi direktiivien 2006/48/EY ja 2006/49/EY laajat liitteet sisällytettäisiin
artiklaosaan, mikä yksinkertaistaisi entisestään niiden soveltamista.
Laitoksiin suoraan sovellettavat
vakavaraisuussäännökset esitetään asetusehdotuksessa. Direktiiviehdotukseen
jäävät säännökset, jotka koskevat toimilupien myöntämistä luottolaitoksille
sekä sijoittautumisvapauden ja palvelujen vapaan liikkuvuuden käyttöä. Ne eivät
koske sijoituspalveluyrityksiä, koska vastaavia oikeuksia ja velvollisuuksia
säännellään direktiivillä 2004/39/EY (”rahoitusmarkkinadirektiivillä”).
Direktiiviin jäävät myös jäsenvaltioille osoitetut laitosten valvontaa koskevat
yleiset periaatteet, jotka on saatettava osaksi kansallisia lainsäädäntöjä ja
jotka edellyttävät harkintavallan käyttöä. Ne käsittävät erityisesti
tietojenvaihdon, kotijäsenvaltion ja vastaanottavan jäsenvaltion
valvontaviranomaisten välisen tehtävienjaon sekä seuraamusvaltuuksien käytön
(jota koskevat säännökset ovat uusia). Direktiivi sisältää yhä säännökset
vakavaraisuuden kokonaisarvioista, jollaisia jäsenvaltioiden toimivaltaiset
viranomaiset tekevät laitoksista. Tässä asetuksessa vahvistettuja yleisiä
vakavaraisuusvaatimuksia täydennetään direktiivissä yksittäisillä
järjestelyillä, joista toimivaltaiset viranomaiset päättävät jokaisesta
yksittäisestä luottolaitoksesta ja sijoituspalveluyrityksestä tekemänsä
vakavaraisuuden jatkuvan kokonaisarvion perusteella. Direktiivissä
vahvistetaan, millaisia valvontajärjestelyjä voidaan käyttää, ja toimivaltaiset
viranomaiset voisivat niiden puitteissa päättää määrättävistä järjestelyistä
oman harkintansa mukaisesti. Näihin kuuluvat myös laitoksen sisäiset prosessit
erityisesti silloin, kun on kyse riskienhallinnasta sekä hallinnointi- ja
ohjausjärjestelmiä koskevista uusista vaatimuksista.

5.                      
Ehdotuksen yksityiskohtainen kuvaus ja vertailu Basel III:n kanssa

Varmistaakseen Basel III:n tasapainoisen
soveltamisen EU:ssa toimiviin laitoksiin komission on täytynyt tehdä useita
sääntelyyn liittyviä valintoja, joita selostetaan tässä luvussa. 

5.1.                
Maksimaalinen yhdenmukaistaminen (koko asetus)

Todella yhteisen sääntökirjan aikaansaaminen
edellyttää maksimaalista yhdenmukaistamista. Jos yksittäiset jäsenvaltiot
asettavat tiukempia vaatimuksia epätarkoituksenmukaisella ja
koordinoimattomalla tavalla, tämä saattaa johtaa siihen, että suojattavat
vastuut ja riskit siirtyvät varjopankkialalle tai yhdestä EU:n jäsenvaltiosta
toiseen.
Baselin pankkivalvontakomitean ja Euroopan
komission tekemät vaikutustenarvioinnit perustuvat erityisiin hyväksyttyihin
pääomaosuuksiin. On vaikea arvioida, miten yhden tai useamman jäsenvaltion
asettamat suuremmat pääomavaatimukset, jotka voisivat vielä paisua keskinäisen
kilpailun vuoksi, vaikuttaisivat kasvuun ja kustannuksiin. 
Jos tiukempia vakavaraisuusvaatimuksia
tarvitaan EU:n tasolla, täytyy olla keinoja, joilla yhteistä
sääntökirjaa voidaan muuttaa väliaikaisesti. Komissio voisi erityisesti
Euroopan järjestelmäriskikomitean suosituksen tai lausunnon perusteella antaa
delegoidun säädöksen, jolla pääomavaatimuksia sekä tiettyjä vastuita koskevia
riskipainoja suurennettaisiin määräajaksi, tai asettaa tiukempia
vakavaraisuusvaatimuksia, jotka koskisivat kaikkia vastuita tai yhden tai
useamman sektorin, alueen tai jäsenvaltion vastuita, kun on tarpeen reagoida
mikro- ja makrotason vakauteen kohdistuvien riskien intensiteetin muutoksiin,
joita aiheutuu asetuksen voimaantulon jälkeisen markkinakehityksen seurauksena.
Tämä ehdotus ja siihen liittyvä direktiiviehdotus
tarjoavat jo toimivaltaisille viranomaisille kolme mahdollisuutta
puuttua makrotason vakautta uhkaaviin ongelmiin kansallisella tasolla:
–                        
Jäsenvaltiot voivat mukauttaa pääomavaatimuksia,
jos kyseessä on kiinteistövakuudellinen luotonanto.
–                        
Jäsenvaltiot voivat asettaa yksittäisille
laitoksille tai laitosryhmille ”pilari 2:n” mukaisia lisäpääomavaatimuksia, jos
se on aiheellista erityisten olosuhteiden vuoksi.
–                        
Kukin jäsenvaltio vahvistaa vastasyklisen
pääomapuskurin suuruuden, jossa on otettu huomioon kyseisessä jäsenvaltiossa
esiintyvät makrotaloudelliset erityisriskit. Käytännössä tällä muutetaan
merkittävästi pääomavaatimuksia.
Lisäksi jäsenvaltiot voivat alkaa soveltaa
joitakin Basel III:een perustuvia uusia tiukennettuja sääntöjä jo siirtymäkauden
aikana eli panna ne nopeammin täytäntöön kuin Basel III:ssa edellytetään.

5.2.                
Pääoman määritelmä (toinen osa)
5.2.1.          
Vakuutusyhtiöissä ja finanssiryhmittymissä olevien
merkittävien omistusosuuksien vähentäminen 

Basel III:ssa edellytetään, että
kansainvälisesti toimivat pankit vähentävät omista varoistaan
konsolidoimattomissa vakuutusyhtiöissä olevat merkittävät sijoituksensa. Tällä
pyritään estämään se, että pankit sisällyttävät omiin varoihinsa
tytäryrityksenä toimivan vakuutusyhtiön käyttämää pääomaa. Finanssiryhmittymiä
koskevassa direktiivissä 2002/87/EY vahvistetaan tällaista pääomien
kaksinkertaista huomioimista koskevat erityissäännöt sellaisia ryhmittymiä
varten, joihin kuuluu merkittävää pankki- tai sijoitustoimintaa sekä
vakuutustoimintaa. Direktiivi 2002/87/EY perustuu kansainvälisesti sovittuihin
periaatteisiin, jotka koskevat riskien käsittelyä kaikilla aloilla. Tällä
ehdotuksella lujitetaan ja yhdenmukaistetaan näiden finanssiryhmittymiä
koskevien sääntöjen soveltamista pankki- ja sijoituspalveluyritysryhmittymiin.
Muita tarpeellisia muutoksia käsitellään direktiivin 2002/87/EY
uudelleentarkastelun yhteydessä, joka on määrä toteuttaa vuonna 2012.

5.2.2.          
Laadukkaimmat omat varat – kriteerit,
instrumenttien asteittainen poisjättäminen ja sääntöjen voimassaolon jatkaminen

Kansainvälisesti toimivat pankit, jotka ovat
osakeyhtiöitä, voivat Basel III:n mukaan sisällyttää laadukkaimpien omien
varojen instrumentteihinsa ainoastaan ”tavallisia osakkeita”, jotka täyttävät
tiukat kriteerit. Nämä kriteerit on tarkoitus panna täytäntöön ehdotetulla
asetuksella. Asetuksessa ei kuitenkaan aseteta rajoituksia, joiden mukaan
osakeyhtiöinä toimivien yritysten liikkeeseenlaskemien pääoman laadukkaimpien
osien täytyisi olla oikeudellisella muodoltaan tavallisia osakkeita. Tavallisen
osakkeen määritelmä vaihtelee kansallisen yhtiöoikeuden mukaisesti. Tässä
ehdotuksessa asetetuilla tiukoilla kriteereillä varmistetaan, että ainoastaan
laadukkaimmat instrumentit tunnustetaan lakisääteisen pääoman laadukkaimmaksi
muodoksi. Kriteerien mukaan vain sellaisia instrumentteja, jotka ovat yhtä
laadukkaita kuin tavalliset osakkeet, voidaan käsitellä tällaisena pääomana.
Ehdotuksessa edellytetään, että EPV laatii luettelon hyväksytyistä
instrumenttityypeistä, ylläpitää sitä ja julkistaa sen, jotta voidaan varmistaa
täysi avoimuus. 
Basel III:n mukaan tiettyihin muiden yritysten
kuin osakeyhtiöiden liikkeeseenlaskemiin instrumentteihin, jotka eivät täytä
uusien sääntöjen vaatimuksia, sovelletaan 10 vuoden siirtymäaikaa. Jotta
voidaan ottaa huomioon direktiivillä 2009/111/EY tehdyt omia varoja koskevat
muutokset sekä tarve varmistaa erilaisten yhtiömuotojen johdonmukainen kohtelu,
tässä ehdotuksessa (kymmenennen osan I osaston 2 luvussa) sallitaan se, että
nykyisiä sääntöjä sovelletaan edelleen laadukkaimpiin osakeyhtiöiden
liikkeeseenlaskemiin instrumentteihin, jotka eivät ole tavallisia osakkeita,
sekä niihin liittyviin ylikurssirahastoihin.
Basel III:ssa sallitaan, että lakisääteisestä
pääomasta poistetaan vähitellen ennen 12. syyskuuta 2010 liikkeeseenlasketut
instrumentit, jotka eivät ole uusien sääntöjen mukaisia, jotta uusiin
sääntöihin voidaan siirtyä sujuvasti. Tätä päivämäärä pidetään
siirtymäjärjestelyjen raja-aikana. Kaikki sen jälkeen liikkeeseenlasketut
instrumentit, jotka eivät ole uusien sääntöjen mukaisia, on jätettävä kokonaan
pois lakisääteisestä pääomasta vuodesta 2013 alkaen. Tässä ehdotuksessa
raja-ajaksi asetetaan päivä, jona komissio hyväksyy tämän ehdotuksen. Tämä on
tarpeen sen välttämiseksi, että ehdotuksen vaatimuksia sovellettaisiin
takautuvasti. Tällainen takautuva soveltaminen ei olisi oikeudellisesti
toteutettavissa. 

5.2.3.          
Sijoitusrahastot, osuuspankit ja vastaavat
laitokset

Basel III:lla varmistetaan, että uusia
sääntöjä voidaan soveltaa myös muiden yhteisöjen kuin osakeyhtiöiden,
esimerkiksi sijoitusrahastojen, osuuspankkien ja vastaavien laitosten
instrumentteihin. Ehdotuksessa määritetään tarkemmin, miten Basel III:n
mukaista pääoman määritelmää sovelletaan muiden yhteisöjen kuin osakeyhtiöiden
laadukkaimpiin instrumentteihin. 

5.2.4.          
Vähemmistön osuus ja tietyt tytäryritysten
liikkeeseenlaskemat pääomainstrumentit

Vähemmistön osuudella tarkoitetaan tiettyjen
tytäryritysten pääomaa, joka on konsernin ulkopuolisen vähemmistöosakkaan
omistuksessa. Vähemmistön osuus ja tietty tytäryritysten liikkeeseenlaskema
lakisääteinen pääoma hyväksytään Basel III:ssa vain, jos tytäryritykset ovat
laitoksia (tai samojen sääntöjen alaisia) ja pääoma käytetään pääomavaatimusten
ja yleistä pääomapuskuria koskevan uuden vaatimuksen täyttämiseen. Tällä uudella
pääomapuskurilla rajoitetaan osinkojen sekä tiettyjen kuponkien ja bonusten
maksamista. Toinen uusi pääomapuskuri – vastasyklinen puskuri – on tärkeä
makrotason vakauden väline, jonka valvontaviranomaiset voivat määrätä
hillitsemään tai vahvistamaan luotonantoa suhdannekierron eri vaiheissa. Tässä
ehdotuksessa luodaan vankat EU:n prosessit, joilla koordinoidaan vastasyklisen
puskurin käyttöä jäsenvaltioissa. Lähestymistavassa, jota ehdotuksessa
sovelletaan vähemmistön oikeuksiin ja tiettyyn muuhun tytäryritysten
liikkeeseenlaskemaan pääomaan, otetaan huomioon vastasyklisen puskurin
mahdollinen käyttö. Tällä tavoin tunnustetaan puskurivaatimuksen ja sen
täyttämiseen käytetyn pääoman merkitys ja poistetaan mahdollinen este
puskurivaatimuksen asettamiselle. 

5.2.5.          
Tiettyjen laskennallisten verosaamisten
vähentäminen

Laskennallinen verosaaminen on taseessa oleva
omaisuuserä, jota voidaan käyttää myöhempien kausien tuloverojen vähentämiseen.
Basel III:n mukaan tiettyjä laskennallisia verosaamisia ei tarvitse vähentää
pääomasta. Tässä ehdotuksessa täsmennetään, että tällaisia laskennallisia
verosaamisia, jotka muuntuvat automaattisesti valtioon kohdistuvaksi vaateeksi
yrityksen tehdessä tappiota, ei tarvitse vähentää, jos on varmistettu, että
niillä voidaan tarvittaessa kattaa tappioita.

5.3.                
Erityisten vastuiden käsittely (kolmannen osan II
osaston 2 luku)
5.3.1.          
Pk-yrityksiin liittyvien vastuiden käsittely

Voimassa olevan EU-lainsäädännön mukaan pankit
voivat soveltaa pk-yrityksiin liittyviin vastuisiin etuoikeuskohtelun mukaisia
riskipainoja. Etuoikeuskohtelu on säilytetty myös Basel III:ssa sekä tässä
ehdotuksessa. Edullisempien pääomavaatimusten soveltaminen pk-yrityksiin
liittyviin vastuisiin edellyttäisi ensinnäkin kansainvälisen Basel-kehyksen
tarkistamista. Tätä varten ehdotuksessa on tarkistuslauseke.
PK-yrityksille annettujen luottojen
riskipainoja on arvioitava huolellisesti. Sen vuoksi asetuksessa edellytetään,
että EPV analysoi nykyisiä riskipainoja ja raportoi niistä 1 päivään
syyskuuta 2012 mennessä. Tässä yhteydessä sen olisi arvioitava näiden
riskipainojen mahdollista pienentämistä sellaisen skenaarion pohjalta, jossa
niitä pienennetään kolmanneksella nykyiseen tilanteeseen verrattuna. Komissio
aikoo antaa tästä analyysistä kertomuksen Euroopan parlamentille ja neuvostolle
sekä antaa tarvittaessa säädösehdotuksia pk-yrityksiin liittyvien vastuiden
riskipainotuksen tarkistamisesta.
Lisäksi komissio aikoo antaa EPV:tä kuulleen
24 kuukauden kuluessa asetuksen voimaantulosta kertomuksen luottojen
antamisesta pk-yrityksille ja luonnollisille henkilöille sekä toimittaa tämän
kertomuksen ja mahdollisen säädösehdotuksen Euroopan parlamentille ja
neuvostolle.

5.3.2.          
Ulkomaankaupan rahoitukseen liittyvien vastuiden
käsittely

BCBS odotetaan esittävän vasta vuoden 2011
lopussa kantansa siihen, pitäisikö ulkomaankaupan rahoitukseen soveltaa
edullisempia pääomavaatimuksia. Näin ollen tätä asiaa ei ole käsitelty tässä
ehdotuksessa, mutta siihen on sisällytetty tällaisten vastuiden käsittelyä
koskeva tarkistuslauseke.

5.4.                
Vastapuoliriski (kolmannen osan II osaston 6 luku)

Basel III:n mukaan pankkien on säilytettävä
lisäpääomaa sen riskin varalta, että vastapuolen luottokelpoisuus heikkenee.
Tämä uusi pääomavaatimus otetaan käyttöön tässä ehdotuksessa. Basel III:ssa
hyväksytään kuitenkin vain hyvin rajoitetussa määrin sellaiset tappiot, joiden
kirjanpitoarvoa pankki ennakolta alentaa tuloslaskelmaan kohdistuvin välittömin
vaikutuksin (vastuun arvonoikaisut). Tässä ehdotuksessa annetaan sen sijaan
sellaisille pankeille, jotka soveltavat luottoriskiin kehittynyttä menetelmää,
mahdollisuus kirjata tällaisia tappiota enemmän, mutta kuitenkin varovaisesti,
mikä heijastaa paremmin yleistä käytäntöä, jota monet EU:ssa toimivat pankit
noudattavat vastaisiin tappioihin liittyvissä varauksissa. Tämä mahdollisuus
annetaan komission helmi- ja maaliskuussa 2011 järjestämässä konsultoinnissa
saadun palautteen perusteella, ja se saa tukea valtaosalta jäsenvaltioita.

5.5.                
Maksuvalmius (kuudes osa)
5.5.1.          
Maksuvalmiusvaatimus

Komissio pyrkii määrätietoisesti siihen, että
yhdenmukaiseen maksuvalmiusvaatimukseen päästään vuoteen 2015 mennessä. Tässä
yhteydessä on kuitenkin suhtauduttava hyvin vakavasti tahattomiin seurauksiin
liittyviin epävarmuustekijöihin ja Basel III:ssa hyväksyttyyn
tarkastelujaksoon. Seuraavilla säännöksillä varmistetaan, että sitova
maksuvalmiusvaatimus otetaan käyttöön vasta asianmukaisen tarkastelun jälkeen:
–                        
Ensimmäisessä vaiheessa pankeille asetetaan yleinen
vaatimus kattaa maksuvalmiustarpeensa asianmukaisesti vuodesta 2013 alkaen.
–                        
Pankkien on ilmoitettava kansallisille
viranomaisille osatekijät, joiden perusteella nämä voivat todentaa, että pankit
kattavat maksuvalmiustarpeensa asianmukaisesti. Ilmoituksessa on käytettävä
yhtenäisiä raportointimuotoja, jotka Euroopan pankkiviranomainen on kehittänyt
Basel III -kriteerien testaamiseksi. 
–                        
Komissiolle annetaan toimivalta tarkentaa
maksuvalmiusvaatimusta tarkastelujaksosta tehtyjen päätelmien ja kansainvälisen
kehityksen mukaisesti. Koska ei ole tarpeen
noudattaa tavallista pitkällistä lainsäätämisjärjestystä
(yhteispäätösmenettelyn mukaisesti), tarkastelujaksoa voidaan hyödyntää
maksimaalisesti ja kalibrointi voidaan lykätä tarkastelujakson loppupuolelle.
Ryhmissä, jotka koostuvat luottolaitoksista,
sijoituspalveluyrityksistä tai kummankin tyyppisistä yrityksistä,
maksuvalmiusvaatimusta sovelletaan periaatteessa yksittäisiin luottolaitoksiin
tai sijoituspalveluyrityksiin. Toisin kuin sivukonttorit, jotka eivät ole
oikeushenkilöitä, luottolaitoksilla tai sijoituspalveluyrityksillä on itsellään
maksuvelvoitteita, jotka saattavat johtaa likviditeetin ulosvirtauksiin
stressiolosuhteissa. Ei ole itsestään selvää, että luottolaitokset tai
sijoituspalveluyritykset saavat maksuvalmiustukea muilta samaan ryhmään
kuuluvilta luottolaitoksilta tai sijoituspalveluyrityksiltä, kun niillä on
vaikeuksia maksuvelvoitteidensa täyttämisessä. Toimivaltaiset viranomaiset
voivat kuitenkin tiukoin edellytyksin vapauttaa yksittäiset luottolaitokset tai
sijoituspalveluyritykset maksuvalmiusvaatimuksen erillisestä soveltamisesta ja
asettaa niille konsolidointiin perustuvan vaatimuksen. Nämä tiukat edellytykset
on asetettu 7 artiklan 1 kohdassa, ja niillä varmistetaan muun muassa se, että
luottolaitokset tai sijoituspalveluyritykset ovat velvollisia ja kykeneviä
tukemaan toisiaan ja että tämä velvoite voidaan panna oikeudellisesti
täytäntöön.
Kun on kyse ryhmästä, jolla on luottolaitoksia
tai sijoituspalveluyrityksiä useissa jäsenvaltioissa, kaikkien toimivaltaisten
viranomaisten, jotka vastaavat näiden yksittäisten luottolaitosten tai sijoituspalveluyritysten
valvonnasta, on päätettävä yhdessä siitä, täyttyvätkö yksittäisistä
vaatimuksista vapauttamisen edellytykset. Tällaisia tilanteita varten, jotka
koskevat useita jäsenvaltioita, asetuksen 7 artiklan 2 kohdassa on asetettu
lisäedellytyksiä, jotka on täytettävä 7 artiklan 1 kohdassa asetettujen
edellytysten ohella. Lisäedellytyksissä vaaditaan, että kaikkien yksittäisten
toimivaltaisten viranomaisten on oltava tyytyväisiä ryhmän maksuvalmiuden
hallintaan sekä siihen, kuinka paljon ryhmän yksittäisillä luottolaitoksilla
tai sijoituspalveluyrityksillä on maksuvalmiutta. Jos toimivaltaiset
viranomaiset ovat erimielistä näistä seikoista, kukin yksittäisen
luottolaitoksen tai sijoituspalveluyrityksen valvonnasta vastaava viranomainen
päättää itse vapautuksen soveltamisesta.
Jos toimivaltaisten viranomaisten välillä
esiintyy erimielisyyttä, yhtenä mahdollisuutena on pyytää EPV:tä toimimaan
sovittelijana. Sovittelun tulos on kuitenkin sitova ainoastaan 7 artiklan
1 kohdassa asetettujen edellytysten osalta. Yksittäiset toimivaltaiset
viranomaiset päättävät viime kädessä itse, täyttyvätkö 7 artiklan 2 kohdan
edellytykset eli onko ryhmän maksuvalmiuden hallinta riittävää ja onko
yksittäisillä luottolaitoksilla tai sijoituspalveluyrityksillä riittävästi
maksuvalmiutta.

5.5.2.          
Pysyvän varainhankinnan vaatimus

Komissio pyrkii määrätietoisesti siihen, että
pysyvän varainhankinnan vähimmäisvaatimus vahvistetaan viimeistään 1.
tammikuuta 2018. Pysyvän varainhankinnan vaatimusta varten Basel III:ssa on
vahvistettu vuoteen 2018 kestävä tarkastelujakso, mikä antaa riittävästi aikaa
valmistella tätä vaatimusta yhteispäätösmenettelyn mukaisena ehdotuksena, josta
parlamentin ja neuvoston tulisi sopia ennen tarkastelujakson päättymistä.

5.6.                
Vähimmäisomavaraisuusaste (seitsemäs osa)

Vähimmäisomavaraisuusaste on uusi
sääntelyväline EU:ssa. Basel III:n mukaisesti komissio ei ehdota
vähimmäisomavaraisuusastetta sitovana välineenä vielä tässä vaiheessa, vaan
ehdottaa sitä aluksi lisäkeinona, jota voidaan soveltaa yksittäisiin pankkeihin
valvontaviranomaisten harkinnan perusteella. Sitovaan ”pilari 1:n”
toimenpiteeseen siirryttäisiin vuonna 2018 asianmukaisen tarkastelun ja
kalibroinnin pohjalta. Raportointivelvoitteet antavat mahdollisuuden arvioida
tilannetta ja tehdä tietoihin perustuva päätös sitovan vaatimuksen käyttöön
ottamisesta vuonna 2018. Basel III:n mukaisesti ehdotetaan, että laitokset
julkistavat vähimmäisomavaraisuusasteensa vuodesta 2015 alkaen. 

5.7.                
Basel I:n mukainen alaraja (kolmastoista osa)

Basel II:ssa vaaditaan, että riskialttiimpaa
liiketoimintaa varten on säilytettävä enemmän pääomaa ja vähäriskisempää
liiketoimintaa varten vähemmän pääomaa kuin Basel I:ssä edellytetään. Tämä
johtuu siitä, että Basel II on suunniteltu riskiherkemmäksi kuin Basel I.
Jotta pankeille ei asetettaisi liian pieniä
pääomavaatimuksia, Basel II:ssa edellytetään, että säilytettävä pääoma on
vähintään 80 prosenttia Basel I:ssä edellytetystä pääomasta. Tämän vaatimuksen
voimassaolo päättyi vuoden 2009 lopussa, mutta se tuli uudelleen voimaan direktiivillä
2010/76/EY vuoden 2011 loppuun saakka. Tässä ehdotuksessa sen
voimassaoloa pidennetään vuoteen 2015 saakka, mikä perustuu BCBS:n heinäkuussa
2009 sopimaan tämän vaatimuksen pidentämiseen. Toimivaltaiset
viranomaiset voivat EPV:tä kuultuaan vapauttaa laitoksen Basel I:n mukaisen
alarajan soveltamisesta, jos kaikki vaatimukset kehittyneiden menetelmien
soveltamisesta luottoriskeihin ja operatiivisiin riskeihin täyttyvät.

6.                      
Talousarviovaikutukset

EPV:llä on keskeinen rooli tämän asetuksen
tavoitteen saavuttamisessa, koska sen on ehdotusten mukaan laadittava yli 50
sitovaa teknistä standardia eri aiheista. Sitovat tekniset standardit, jotka
hyväksytetään komissiolla, ovat keskeinen keino varmistaa, että säännökset,
jotka ovat luonteeltaan hyvin teknisiä, pannaan yhdenmukaisesti täytäntöön koko
EU:ssa ja että ehdotetut toimenpiteet toimivat suunnitellusti. Tätä merkittävää
työmäärää varten EPV tarvitsee enemmän resursseja kuin sen
perustamisasetuksessa (EU) 1093/2010 on säädetty. Asiaa käsitellään tarkemmin
tähän asetukseen liittyvässä rahoitusselvityksessä.
2011/0202 (COD)
Ehdotus
EUROOPAN PARLAMENTIN JA NEUVOSTON ASETUS
luottolaitoksia ja sijoituspalveluyrityksiä
koskevista vakavaraisuusvaatimuksista
(ETA:n kannalta merkityksellinen teksti)
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 114 artiklan,
ottavat huomioon Euroopan komission
ehdotuksen,
sen jälkeen kun esitys
lainsäätämisjärjestyksessä hyväksyttäväksi säädökseksi on toimitettu
kansallisille parlamenteille,
ottavat huomioon Euroopan talous- ja
sosiaalikomitean lausunnon[7], 
noudattavat tavallista
lainsäätämisjärjestystä,
sekä katsovat seuraavaa:
(1)              
Rahoitusjärjestelmän vahvistamisesta 2 päivänä huhtikuuta
2009 annetussa G20-ryhmän julkilausumassa[8] kehotettiin
toteuttamaan kansainvälisesti yhdenmukaisia toimia, joiden tavoitteena olisi
vahvistaa avoimuutta, vastuuvelvollisuutta ja sääntelyä parantamalla
pankkijärjestelmässä olevan pääoman määrää ja laatua sen jälkeen, kun talouden
elpyminen olisi varmistettu. Julkilausumassa kehotettiin myös ottamaan käyttöön
ei-riskiperusteinen täydentävä toimenpide, jolla rajoitettaisiin velkaantumisen
lisääntymistä pankkijärjestelmässä, sekä kehittämään puitteet vahvempia maksuvalmiuspuskureita
varten. Keskuspankkien pääjohtajien ja valvontaviranomaisten johtajien ryhmä
(Group of Central Bank Governors and Heads of Supervision, GHOS) sopi
syyskuussa 2009 G20-ryhmän antaman toimeksiannon mukaisesti useista
toimenpiteistä, joiden tavoitteena oli lujittaa pankkialan sääntelyä. G20-maiden johtajat hyväksyivät nämä toimenpiteet Pittsburghissa 24 ja
25 päivänä syyskuuta 2009 pitämässään huippukokouksessa, ja ne muotoiltiin
tarkemmin joulukuussa 2009. Heinäkuussa ja syyskuussa 2010 GHOS antoi kaksi
lisäilmoitusta näiden uusien toimenpiteiden suunnittelusta ja kalibroinnista,
ja joulukuussa 2010 Baselin pankkivalvontakomitea (BCBS) julkisti lopulliset
toimenpiteet, joista käytetään nimitystä ”Basel III”.
(2)              
EU:n finanssivalvontaa Jacques de Larosièren johdolla
käsitellyt korkean tason asiantuntijaryhmä kehotti Euroopan unionia
yhdenmukaistamaan finanssialan sääntelyä. Myös Eurooppa-neuvosto tähdensi
tulevan eurooppalaisen valvontarakenteen yhteydessä 18 ja 19 päivänä kesäkuuta
2009 tarvetta laatia ”eurooppalainen sääntökirja”, jota sovellettaisiin
kaikkiin luottolaitoksiin ja sijoituspalveluyrityksiin sisämarkkinoilla.
(3)              
Luottolaitosten liiketoiminnan aloittamisesta ja
harjoittamisesta 14 päivänä kesäkuuta 2006 annettua Euroopan parlamentin ja
neuvoston direktiiviä 2006/48/EY[9] sekä sijoituspalveluyritysten ja luottolaitosten (jäljempänä
’laitokset’) omien varojen riittävyydestä 14 päivänä kesäkuuta 2006 annettua
Euroopan parlamentin ja neuvoston direktiiviä 2006/49/EY[10] on muutettu useita kertoja huomattavilta osin. Monia direktiivien 2006/48/EY
ja 2006/49/EY säännöksiä sovelletaan sekä luottolaitoksiin että
sijoituspalveluyrityksiin. Näiden säännösten yhtenäisen soveltamisen
varmistamiseksi olisi suotavaa yhdistää ne uudeksi lainsäädännöksi, jota
sovellettaisiin sekä luottolaitoksiin että sijoituspalveluyrityksiin. Selkeyden
vuoksi direktiivien liitteiden säännökset olisi yhdistettävä tämän uuden
lainsäädännön artiklaosaan. 
(4)              
Uuden lainsäädännön olisi koostuttava kahdesta eri
säädöksestä, direktiivistä ja asetuksesta. Molempien säädösten olisi
muodostettava yhdessä oikeudellinen kehys, jolla säänneltäisiin oikeuttaa
harjoittaa luottolaitos- ja sijoituspalveluyritystoimintaa, sekä
luottolaitoksia ja sijoituspalveluyrityksiä koskeva sääntelykehys ja
vakavaraisuussäännöt. Sen vuoksi tätä asetusta olisi luettava yhdessä
direktiivin kanssa.
(5)              
Direktiivissä [julkaisutoimisto lisää viitteen], joka
perustuu SEUT-sopimuksen 53 artiklan 1 kohtaan, olisi oltava säännökset,
jotka koskevat oikeutta harjoittaa luottolaitos- ja
sijoituspalveluyritystoimintaa, sekä luottolaitosten ja
sijoituspalveluyritysten hallintoa koskevat yksityiskohtaiset säännöt ja näiden
laitosten valvontakehys, kuten säännökset, joilla säännellään liiketoimintaan
tarvittavan toimiluvan myöntämistä, määräosuuksien hankkimista,
sijoittautumisvapauden ja palvelujen tarjoamisen vapauden käyttöä,
kotijäsenvaltion ja vastaanottavan jäsenvaltion toimivaltaisten viranomaisten
valtuuksia tässä yhteydessä sekä luottolaitosten ja sijoituspalveluyritysten
perustamispääomaa ja vakavaraisuuden kokonaisarvioita.
(6)              
Asetuksen olisi sisällettävä luottolaitoksia ja
sijoituspalveluyrityksiä koskevat vakavaraisuusvaatimukset, jotka liittyvät
tiukasti pankki- ja finanssipalvelumarkkinoiden toimintaan ja joilla pyritään
varmistamaan toimijoiden taloudellinen vakaus näillä markkinoilla sekä
korkeatasoinen sijoittajien ja tallettajien suoja. Tällä suoraan
sovellettavalla säädöksellä pyritään edistämään määrätietoisesti
sisämarkkinoiden moitteetonta toimintaa, minkä vuoksi sen olisi perustuttava
SEUT-sopimuksen 114 artiklan säännöksiin, sellaisina kuin niitä tulkitaan
Euroopan unionin tuomioistuimen vakiintuneen oikeuskäytännön mukaisesti.
(7)              
Vaikka direktiiveillä 2006/48/EY ja 2006/49/EY on jossain
määrin yhdenmukaistettu vakavaraisuusvalvontaa koskevia jäsenvaltioiden
sääntöjä, ne sisältävät kuitenkin huomattavan määrän vaihtoehtoja ja
harkintavaltaa, ja jäsenvaltioiden sallitaan yhä asettaa tiukempia sääntöjä
kuin direktiiveissä säädetään. Tämä johtaa kansallisten sääntöjen välisiin
eroihin, joilla on taipumusta rajoittaa perusvapauksia ja näin ollen vaikuttaa
suoraan sisämarkkinoiden toimintaan ja aiheuttaa merkittäviä kilpailun
vääristymiä. Erot haittaavat erityisesti palvelujen tarjoamista rajojen yli ja
toimijoiden sijoittautumista muihin jäsenvaltioihin, koska toimijat joutuvat
aina ottamaan erilaiset säännöt huomioon ja noudattamaan niitä harjoittaessaan
liiketoimintaa toisessa jäsenvaltiossa. Lisäksi luottolaitoksille ja
sijoituspalveluyrityksille, jotka ovat saaneet toimilupansa eri
jäsenvaltioissa, asetetaan usein erilaisia vaatimuksia, mikä johtaa
merkittäviin kilpailun vääristymiin. Kansallisten lainsäädäntöjen erilainen
kehitys aiheuttaa mahdollisia ja todellisia esteitä sisämarkkinoiden
moitteettomalle toiminnalle, koska luottolaitokset ja sijoituspalveluyritykset
joutuvat kohtamaan epätasapuolisia toimintaedellytyksiä ja ongelmia toimiessaan
eri oikeusjärjestelmissä unionin alueella. 
(8)              
Jotta voitaisiin poistaa jäljellä olevat kaupan esteet ja
merkittävät kilpailun vääristymät, jotka johtuvat kansallisten lainsäädäntöjen
välisistä eroista, sekä estää muiden mahdollisten kaupan esteiden ja
merkittävien kilpailun vääristymien ilmaantuminen, on tarpeen antaa asetus,
jossa vahvistetaan kaikissa jäsenvaltioissa sovellettavat yhdenmukaiset
säännöt.
(9)              
Laatimalla vakavaraisuusvaatimukset asetuksen muotoon
varmistettaisiin, että niitä sovelletaan suoraan kaikissa jäsenvaltioissa. Näin taattaisiin yhdenmukaiset edellytykset, sillä direktiivin
saattaminen osaksi kansallisia lainsäädäntöjä johtaisi erilaisiin kansallisiin
vaatimuksiin. Asetuksen antaminen merkitsisi sitä, että laitokset noudattaisivat
samoja sääntöjä koko unionissa, mikä lisäisi luottamusta luottolaitosten ja
sijoituspalveluyritysten vakauteen erityisesti stressikausien aikoina. Asetuksella
vähennettäisiin myös sääntelyn monimutkaisuutta ja sääntöjen noudattamisesta
aiheutuvia kustannuksia erityisesti rajojen yli toimivien luottolaitosten ja
sijoituspalveluyritysten kannalta. Erityistapauksena ovat kiinteistömarkkinat,
joille on luonteenomaista kansallisesti, alueellisesti tai paikallisesti
määräytyvät taloudelliset muutokset ja lainkäyttöalueelliset erot ja joilla
olisi sallittava, että toimivaltaiset viranomaiset asettavat suurempia
riskipainoja tai soveltavat tiukempia kriteerejä kiinteistövakuudellisiin
saamisiin tietyillä alueilla maksulaiminlyönneistä saatujen kokemusten ja
odotetun markkinakehityksen perusteella.
(10)          
Jäsenvaltioilla olisi oltava valta pitää voimassa tai
ottaa käyttöön kansallisia säännöksiä asioista, joista ei anneta yhdenmukaisia
sääntöjä tässä asetuksessa, kuitenkin sillä edellytyksellä, että kansalliset
säännökset eivät ole ristiriidassa unionin oikeuden kanssa tai heikennä sen
soveltamista.
(11)          
Jos jäsenvaltiot antavat yleisluonteisia
ohjeita erityisesti sellaisilla aloilla, joilla komission odotetaan hyväksyvän
teknisten standardien luonnokset, niiden antamat ohjeet eivät saa olla
ristiriidassa unionin oikeuden kanssa eivätkä heikentää sen soveltamista.
(12)          
Tämä asetus ei estä jäsenvaltioita asettamasta vastaavia
vaatimuksia yrityksille, jotka eivät kuulu asetuksen soveltamisalaan.
(13)          
Tässä asetuksessa vahvistettuja yleisiä
vakavaraisuusvaatimuksia täydennetään yksittäisillä järjestelyillä, joista
toimivaltaiset viranomaiset päättävät jokaisesta yksittäisestä
luottolaitoksesta ja sijoituspalveluyrityksestä tekemänsä vakavaraisuuden
jatkuvan kokonaisarvion perusteella. Millaisia valvontajärjestelyjä voidaan
käyttää olisi vahvistettava direktiivissä, koska toimivaltaisten viranomaisten
olisi voitava päättää määrättävistä järjestelyistä oman harkintansa mukaisesti.
(14)          
Tämä asetus ei saisi vaikuttaa toimivaltaisten
viranomaisten mahdollisuuteen asettaa direktiivissä [julkaisutoimisto lisää
viitteen] säädetyn vakavaraisuuden kokonaisarviointi- ja arviointiprosessin yhteydessä
erityisiä vaatimuksia, jotka olisi räätälöitävä luottolaitosten ja
sijoituspalveluyritysten erityisen riskiprofiilin mukaisiksi.
(15)          
Euroopan pankkiviranomainen (EPV) on perustettu Euroopan
valvontaviranomaisen (Euroopan pankkiviranomainen) perustamisesta 24 päivänä
marraskuuta 2010 annetulla Euroopan parlamentin ja neuvoston asetuksella (EU)
N:o 1093/2010[11].
Mainitulla asetuksella pyritään parantamaan kansallisen valvonnan laatua ja
yhdenmukaisuutta sekä tehostamaan rajojen yli toimivien ryhmien valvontaa.
(16)          
Asetuksessa (EU) N:o 1093/2010 edellytetään EPV:n
toimivan direktiivien 2006/48/EY ja 2006/49/EY soveltamisalalla. EPV:n
edellytetään myös toimivan luottolaitosten ja sijoituspalveluyritysten
toimialoilla sellaisissa asioissa, jotka eivät suoranaisesti kuulu mainittujen
direktiivien soveltamisalaan, jos tällaiset toimet ovat tarpeen kyseisten
säädösten tehokkaan ja johdonmukaisen soveltamisen varmistamiseksi. Tässä
asetuksessa olisi otettava huomioon EPV:n asema ja tehtävä sekä helpotettava
mainitussa asetuksessa vahvistettujen EPV:n valtuuksien käyttöä.
(17)          
Luottolaitoksille ja
sijoituspalveluyrityksille on asetettava samankaltaiset taloudelliset
vaatimukset, jotta säästäjille voidaan taata samanlainen suoja ja jotta voidaan
varmistaa tasapuoliset kilpailuedellytykset toisiinsa verrattavissa olevien
luottolaitos- ja sijoituspalveluyritysryhmien välillä.
(18)          
Koska sisämarkkinoilla toimivat
luottolaitokset ja sijoituspalveluyritykset kilpailevat suoraan toistensa
kanssa, valvontavaatimusten olisi oltava samanlaiset koko unionissa.
(19)          
Kun valvonnan yhteydessä on tarpeen määrittää
luottolaitos- ja sijoituspalveluryhmän konsolidoitujen omien varojen määrä,
laskelma olisi tehtävä tämän asetuksen mukaisesti.
(20)          
Omien varojen vaatimuksia sovelletaan tämän asetuksen
mukaan erillisiin laitoksiin tai konsolidoinnin
perusteella, jolleivät toimivaltaiset viranomaiset luovu erillisestä valvonnasta, kun
ne katsovat olevan tarpeellista luopua siitä. Erillinen,
konsolidoitu ja rajatylittävä konsolidoitu valvonta ovat käyttökelpoisia välineitä
luottolaitosten ja sijoituspalveluyritysten valvonnassa. 
(21)          
Samaan ryhmään kuuluvien luottolaitosten ja
sijoituspalveluyritysten riittävän vakavaraisuuden varmistamiseksi on
olennaisen tärkeää, että pääomavaatimuksia sovelletaan ryhmään kuuluvien laitosten
konsolidoidun aseman perusteella. Sen varmistamiseksi, että omat varat
jakautuvat asianmukaisesti ryhmän sisällä ja ovat tarvittaessa käytettävissä
talletusten suojaamiseen, omien varojen vaatimuksia olisi sovellettava ryhmän
yksittäisiin luottolaitoksiin ja sijoituspalveluyrityksiin, jollei tätä
tavoitetta voida muuten saavuttaa tehokkaasti.
(22)          
Täsmällisessä laskentatekniikassa, jota käytetään
laskettaessa omia varoja ja niiden riittävyyttä kattamaan luottolaitokseen tai
sijoituspalveluyritykseen kohdistuvat riskit sekä arvioitaessa riskien
keskittymistä, olisi otettava huomioon pankkien ja muiden rahoituslaitosten
tilinpäätöksestä ja konsolidoidusta tilinpäätöksestä 8 päivänä joulukuuta
1986 annettu neuvoston direktiivi 86/635/ETY[12], joka
sisältää tiettyjä muutoksia konsolidoiduista tilinpäätöksistä 13 päivänä
kesäkuuta 1983 annettuun seitsemänteen neuvoston direktiiviin 83/349/ETY[13], tai kansainvälisten tilinpäätösstandardien soveltamisesta 19 päivänä
heinäkuuta 2002 annettu Euroopan parlamentin ja neuvoston asetus (EY) N:o
1606/2002[14] riippuen siitä, kumpaa sovelletaan kansallisen lainsäädännön mukaan
luottolaitosten ja sijoituspalveluyritysten tilinpäätöksiin.
(23)          
Riittävän vakavaraisuuden varmistamiseksi on
tärkeää vahvistaa omien varojen vaatimukset, joissa varoja ja taseen
ulkopuolisia eriä painotetaan niiden riskialttiuden perusteella.
(24)          
BCBS hyväksyi 26 päivänä kesäkuuta 2004
vakavaraisuusvaatimusten kansainvälistä lähentymistä koskevan puitesopimuksen (”Basel II ‑kehys”).
Direktiivien 2006/48/EY ja 2006/49/EY säännökset, jotka on sisällytetty tähän
asetukseen, vastaavat Basel II ‑puitesopimuksen määräyksiä.
Koska
tähän asetukseen on sisällytetty myös Basel III ‑sopimuksen täydentävät
osat, asetus vastaa Basel II- ja Basel III ‑sopimusten määräyksiä.
(25)          
On olennaisen tärkeää huomioida unionissa toimivien
luottolaitosten ja sijoituspalveluyritysten moninaisuus ja ottaa luottoriskiin
liittyvien omien varojen vaatimusten laskemiseksi käyttöön vaihtoehtoisia
menetelmiä, joiden riskiherkkyystasossa ja kehittyneisyysasteessa on eroja.
Ulkoisten luottoluokitusten sekä luottolaitosten ja sijoituspalveluyritysten
omien estimaattien käyttö yksittäisten luottoriskiparametrien osalta merkitsee
huomattavaa parannusta luottoriskisääntöjen riskiherkkyyteen ja varovaisuustasoon.
Luottolaitoksille ja sijoituspalveluyrityksille olisi tarjottava asianmukaisia
kannustimia, jotta ne siirtyisivät soveltamaan riskiherkempiä menetelmiä.
Laatiessaan estimaatteja, joita tarvitaan tämän asetuksen mukaisten menetelmien
soveltamiseksi luottoriskiin, luottolaitosten ja sijoituspalveluyritysten olisi
tehostettava luottoriskin arviointi- ja hallintamenettelyjään, jotta
luottolaitosten ja sijoituspalveluyritysten lakisääteisiä omia varoja koskevien
vaatimusten määrittelemiseksi voidaan luoda menetelmiä, jotka vastaavat
yksittäisten luottolaitosten ja sijoituspalveluyritysten menettelyjen
kehitysastetta. Tältä osin asiakasriskien syntymistä ja niiden hallintaa
koskevaan tietojenkäsittelyyn olisi sisällytettävä luottoriskin hallinta- ja
mittausjärjestelmien kehittäminen ja validointi. Tämä on luottolaitosten ja
sijoituspalveluyritysten oikeutettujen etujen mukaista ja vastaa myös tämän
asetuksen tavoitetta parantaa riskien mittaamiseen ja hallintaan sovellettavia
menetelmiä ja käyttää niitä myös omien varojen sääntelyyn.
(26)          
Omien varojen vaatimukset olisi suhteutettava
katettaviin riskeihin. Vaatimuksissa olisi erityisesti otettava huomioon
riskitasojen aleneminen, jos laitoksella on paljon suhteellisen pieniä
vastuita.
(27)          
BCBS:n päätöksen mukaisesti, sellaisena kuin GHOS
sen hyväksyi 10 päivänä tammikuuta 2011, kaikkien laitoksen rajoituksenalaisten
ensisijaisten omien varojen ja toissijaisten omien varojen instrumenttien
kirjanpitoarvoa olisi alennettava kokonaan ja pysyvästi tai kyseiset
instrumentit olisi muunnettava kokonaan rajoituksettomiksi ensisijaisiksi
omiksi varoiksi siinä vaiheessa, kun laitos todetaan elinkelvottomaksi.
(28)          
Tämän asetuksen säännöksissä noudatetaan
suhteellisuusperiaatetta ottaen erityisesti huomioon, että luottolaitosten ja
sijoituspalveluyritysten toiminnan suuruudessa ja laajuudessa sekä niiden
toimialoissa on paljon eroja. Suhteellisuusperiaatteen noudattaminen merkitsee
myös sitä, että vähittäisvastuiden osalta hyväksytään mahdollisimman
yksinkertaiset luokitusmenettelyt myös sisäisten luottoluokitusten menetelmässä
(IRB).
(29)          
Tämän asetuksen ”kehittyvä” luonne mahdollistaa
sen, että luottolaitokset ja sijoituspalveluyritykset voivat valita kolmesta
vaikeusasteeltaan erilaisesta menetelmästä. Jotta erityisesti pienet
luottolaitokset ja sijoituspalveluyritykset voisivat valita riskiherkemmän
sisäisten luottoluokitusten menetelmän, asiaa koskevia säännöksiä olisi
tulkittava siten, että vastuuryhmät sisältävät kaikki vastuut, jotka ovat
suoraan tai epäsuorasti samalla tasolla koko tässä asetuksessa. Yleisenä
sääntönä olisi oltava, että toimivaltaiset viranomaiset eivät saa tehdä eroa
kolmen menetelmän välillä vakavaraisuuden kokonaisarviointiprosessin
yhteydessä, eli luottolaitoksia ja sijoituspalveluyrityksiä, jotka käyttävät
standardimenetelmää, ei saisi valvoa tiukemmin vain siitä syystä.
(30)          
Luottoriskin vähentämistekniikat olisi hyväksyttävä
laajemmin osana sääntökehystä, jolla varmistetaan, että vakavaraisuutta ei
vaaranneta perusteettomalla hyväksymisellä. Jäsenvaltioissa jo käytössä olevat
pankkien tavalliset vakuudet, joilla pyritään vähentämään luottoriskejä, olisi
mahdollisuuksien mukaan hyväksyttävä standardimenetelmässä ja myös muissa
menetelmissä.
(31)          
Sen varmistamiseksi, että luottolaitosten ja
sijoituspalveluyritysten arvopaperistamis- ja sijoitustoiminnasta aiheutuvat
riskit ja riskien vähentäminen otetaan asianmukaisesti huomioon luottolaitosten
ja sijoituspalveluyritysten omien varojen vaatimuksissa, on tarpeen antaa
sääntöjä, joissa edellytetään riskiherkän ja erityisen varovaisen käsittelyn
soveltamista tällaiseen toimintaan ja sijoituksiin.
(32)          
Operatiivinen riski on luottolaitoksiin ja
sijoituspalveluyrityksiin liittyvä merkittävä riski, joka on katettava omin
varoin. On olennaisen tärkeää huomioida unionissa toimivien luottolaitosten ja
sijoituspalveluyritysten moninaisuus ja ottaa operatiiviseen riskiin liittyvien
vaatimusten laskemiseksi käyttöön vaihtoehtoisia menetelmiä, joiden
riskiherkkyystasossa ja kehittyneisyysasteessa on eroja. Luottolaitoksille ja
sijoituspalveluyrityksille olisi tarjottava asianmukaisia kannustimia, jotta ne
siirtyisivät soveltamaan riskiherkempiä menetelmiä. Jotta voitaisiin ottaa
huomioon operatiivisen riskin mittaamis- ja hallintamenetelmien kehitys,
sääntöjä olisi tarkistettava ja ajantasaistettava tarpeen mukaan myös eri
liiketoiminta-alueita koskevien vaatimusten sekä riskienvähentämismenetelmien
hyväksymisen osalta. Tässä yhteydessä olisi kiinnitettävä erityistä huomiota
siihen, että vakuutukset otetaan huomioon yksinkertaisissa menetelmissä, joilla
lasketaan operatiiviseen riskiin liittyvät omien varojen vaatimukset.
(33)          
Luottolaitoksen riskien seurannan ja valvonnan
olisi oltava olennainen osa laitoksen valvontaa. Sen vuoksi riskien liiallinen
keskittyminen yhteen asiakkaaseen tai keskenään sidossuhteessa oleviin
asiakkaisiin voi johtaa tappioriskiin, jota ei voida hyväksyä. Tällaisen
tilanteen voidaan katsoa olevan haitallinen luottolaitoksen vakavaraisuudelle.
(34)          
Määritettäessä keskenään sidossuhteessa olevien
asiakkaiden ryhmän olemassaoloa ja siten yhden ainoan riskin muodostavia
vastuita, on tärkeää ottaa huomioon myös ne riskit, jotka johtuvat
huomattavasta yhteisestä rahoituslähteestä, jonka tarjoaa itse luottolaitos tai
sijoituspalveluyritys, sen rahoitusryhmittymä tai siihen sidossuhteessa olevat
osapuolet.
(35)          
Vaikka on suotavaa, että vastuuarvon laskenta
perustuu omien varojen vaatimuksia varten laadittuun vastuuarvoon, on
aiheellista vahvistaa suurten asiakasriskien valvontaa koskevat säännöt
soveltamatta riskipainoja tai riskiryhmiä. Lisäksi on otettava huomioon, että
vakavaraisuusjärjestelmässä sovellettavien luottoriskin vähentämismenetelmien
kehittelyssä on oletettu, että luottoriski on hyvin hajautunut. Luottoriski ei
ole kuitenkaan hyvin hajautunut, kun on kyse suurista asiakasriskeistä ja näin ollen
yhteen riskikohteeseen perustuvasta keskittymäriskistä. Sen vuoksi olisi
varmistettava vakavaraisuusvaatimuksen täyttyminen näiden menetelmien
vaikutusten suhteen. Tässä yhteydessä on tarpeen säätää luottosuojan
tehokkaasta toteuttamisesta, kun on kyse suurista asiakasriskeistä.
(36)          
Koska luottolaitokselta tai
sijoituspalveluyritykseltä olevan saamisen aiheuttama tappio voi olla yhtä
ankara kuin mistä tahansa muusta saamisesta aiheutuva tappio, tällaisia
saamisia olisi kohdeltava kuin mitä tahansa muita saamisia, ja niistä olisi
ilmoitettava samalla tavoin. Vaihtoehtoinen määrällinen rajoitus on kuitenkin
otettu käyttöön, jotta tällä lähestymistavalla ei olisi suhteetonta vaikutusta
pienempiin laitoksiin. Finanssimarkkinoiden ja niihin liittyvän infrastruktuurin
sujuvan toiminnan mahdollistamiseksi ulkopuolelle jätetään myös hyvin
lyhytaikaiset saamiset, jotka liittyvät maksujen välitykseen, mukaan luettuina
asiakkaille tarjotut maksu-, selvitys‑, toimitus- ja säilytyspalvelut.
Nämä palvelut kattavat muun muassa käteismaksujen selvityksen ja toimituksen
sekä vastaavat toimituksen mahdollistavat toimenpiteet. Tähän liittyviä
saamisia ovat muun muassa saamiset, jotka eivät ehkä ole ennustettavissa
eivätkä siten ole luottolaitoksen täydessä hallinnassa, kuten pankkien
välisillä tileillä olevat saldot, jotka aiheutuvat asiakkaiden maksuista,
mukaan luettuina hyvitetyt tai veloitetut maksut ja korot, sekä muista
asiakkaiden palveluihin liittyvistä maksuista, samoin kuin annetut tai
vastaanotetut vakuudet.
(37)          
On tärkeää poistaa epäsuhta, joka vallitsee lainoja
vaihdantakelpoisiksi arvopapereiksi ja muiksi rahoitusinstrumenteiksi
uudelleenjärjestelevien yritysten (alullepanijat tai järjestäjät) ja näihin
arvopapereihin tai instrumentteihin sijoittavien yritysten (sijoittajat) etujen
välillä. Lisäksi on tärkeää, että alullepanijan tai järjestäjän edut ja
sijoittajien edut ovat yhtenevät. Tämän saavuttamiseksi alullepanijalla tai
järjestäjällä olisi säilyttävä merkittävä osuus kohde-etuudesta. Sen vuoksi on
tärkeää, että alullepanijat tai järjestäjät kantavat osan kyseisiin lainoihin
liittyvistä riskeistä aiheutuvasta vastuusta. Yleisesti ottaen
arvopaperistamistransaktioita ei pitäisi strukturoida niin, että vältetään
säilyttämisvaatimuksen soveltamista, eritoten palkkio- tai preemiorakenteen tai
molempien avulla. Kyseistä riskin säilyttämistä olisi voitava soveltaa kaikissa
tilanteissa, joissa voidaan soveltaa arvopaperistamisen taloudellista sisältöä,
riippumatta siitä, mitä oikeudellisia rakenteita tai välineitä tämän taloudellisen
sisällön saavuttamiseksi käytetään. Erityisesti, jos luottoriski siirretään
arvopaperistamisella, sijoittajien olisi tehtävä päätöksensä vasta pohdittuaan
asiaa perusteellisesti, mihin ne tarvitsevat riittävät arvopaperistamista
koskevat tiedot.
(38)          
Säilyttämisvaatimuksia ei saisi soveltaa
moninkertaisesti. Mihin tahansa arvopaperistamiseen riittää, että ainoastaan
joko alullepanijaan, järjestäjään tai alkuperäiseen luotonantajaan sovelletaan
säilyttämisvaatimusta. Samoin, jos arvopaperistamistransaktiot sisältävät muita
arvopaperistamisia kuin kohde-etuuden, säilyttämisvaatimusta olisi sovellettava
ainoastaan investoinnin kohteena olevaan arvopaperistamiseen. Vastaavasti
säilyttämisvaatimusta ei saisi soveltaa ostettuihin saamisiin, jos ne ovat peräisin
yritystoiminnasta, jossa ne siirretään tai myydään alikurssiin kyseisen
toiminnan rahoittamiseksi. Toimivaltaisten viranomaisten olisi sovellettava
riskipainoa suhteessa arvopaperistamiseen liittyvien asianmukaista
huolellisuutta ja riskinhallintaa koskevien velvoitteiden noudattamatta
jättämiseen sellaisten toimintatapojen ja menettelyjen merkityksellisten
rikkomisten osalta, joilla on merkitystä asiaan liittyvien riskien
analysoinnissa.
(39)          
Olisi noudatettava asianmukaista huolellisuutta,
jotta riskejä, joita aiheutuu arvopaperistetuista omaisuuseristä sekä
kaupankäyntivarastossa että sen ulkopuolella, voitaisiin arvioida
asianmukaisesti. Asianmukaista huolellisuutta koskevien velvoitteiden olisi
myös oltava oikeasuhteisia. Asianmukaista huolellisuutta koskevien menettelyjen
olisi omalta osaltaan lisättävä luottamusta alullepanijoiden, järjestäjien ja
sijoittajien välillä. Näin ollen on suotavaa, että asianmukaista huolellisuutta
koskeviin menettelyihin liittyvät tiedot julkistetaan asiaankuuluvasti.
(40)          
On noudatettava erityistä varovaisuutta, kun
luottolaitoksella tai sijoituspalveluyrityksellä on vastuu suhteessa sen
emoyritykseen tai sen emoyrityksen muihin tytäryrityksiin. Luottolaitoksen ja
sijoituspalveluyrityksen vastuiden hallinta olisi suoritettava täysin
itsenäisesti noudattamalla vakaan pankkijohtamisen periaatteita ja
kiinnittämättä huomiota mihinkään muihin seikkoihin. Suurten asiakasriskien
ollessa kyseessä on tarpeen antaa luottolaitoksen omaan ryhmään liittyviä
vastuita koskevia erityisiä säännöksiä ja asettaa tiukempia rajoituksia.
Tällaisia säännöksiä ei kuitenkaan pidä soveltaa silloin, kun emoyritys on
finanssisalan holdingyhtiö tai luottolaitos tai kun muut tytäryritykset ovat
luottolaitoksia, finanssilaitoksia tai avustavia palveluja tarjoavia yrityksiä,
jos kaikki nämä yritykset ovat luottolaitoksen konsolidoidun valvonnan
kohteena.
(41)          
Omien varojen vaatimuksia koskevien sääntöjen
riskiherkkyyden vuoksi olisi suotavaa seurata, onko niillä tuntuvia vaikutuksia
suhdannekiertoon. Komission olisi otettava huomioon Euroopan keskuspankin
näkemykset ja annettava näistä kysymyksistä kertomus Euroopan parlamentille ja
neuvostolle.
(42)          
Olisi tarkasteltava uudelleen omien varojen
vaatimuksia, jotka koskevat hyödykkeisiin sijoittajia, mukaan luettuina
sijoittajat, jotka on nykyään vapautettu direktiivin 2004/39/EY vaatimuksista.
(43)          
Kaasu- ja energiamarkkinoiden vapauttaminen on
unionille sekä taloudellisesti että poliittisesti tärkeä tavoite. Näin ollen
kyseisillä markkinoilla toimiviin yrityksiin sovellettavien omien varojen
vaatimusten ja muiden vakavaraisuussääntöjen olisi oltava oikeasuhteisia,
eivätkä ne saisi haitata tarpeettomasti vapauttamistavoitteen toteutumista.
Tämä tavoite olisi otettava huomioon erityisesti tämän asetuksen
uudelleentarkasteluissa.
(44)          
Luottolaitosten ja sijoituspalveluyritysten, jotka
sijoittavat uudelleenarvopaperistamisiin, olisi noudatettava asianmukaista
huolellisuutta myös suojattavien arvopaperistamisten ja näiden perustana
olevien arvopaperistamattomien vastuiden osalta. Luottolaitosten ja
sijoituspalveluyritysten olisi arvioitava, muodostavatko vakuudellisiin
yritystodistusohjelmiin liittyvät saamiset uudelleenarvopaperistettuja
vastuita, samoin kuin sellaisiin ohjelmiin liittyvät saamiset, joissa hankitaan
ylimpään etuoikeusluokkaan kuuluvia erillisiä kokonaisten lainojen ryhmiä,
joissa yksikään näistä lainoista ei ole arvopaperistettu tai
uudelleenarvopaperistettu vastuu ja joissa lainojen myyjä tarjoaa kunkin
sijoituksen osalta suojan suuririskisimmälle osalle. Jälkimmäisessä tilanteessa
poolikohtaista likviditeettisopimusta ei olisi yleensä pidettävä
uudelleenarvopaperistettuna vastuuna, koska se edustaa yhden omaisuuserien
muodostaman poolin etuoikeusluokkaa (eli sovellettavaa kokonaisten lainojen
ryhmää), joka ei sisällä arvopaperistettuja vastuita. Ohjelmanlaajuinen
erillinen takaus, joka kattaa vain jotkin tappiot myyjän tarjoaman eri ryhmiä
koskevan suojan ulkopuolelta, merkitsisi sen sijaan yleensä sitä, että riski,
joka liittyy useiden omaisuuserien muodostamaan, vähintään yhden
arvopaperistetun vastuun sisältävään ryhmään, olisi etuoikeusluokkiin jaettu ja
siten uudelleenarvopaperistettu vastuu. Jos tällainen ohjelma rahoittaa
kuitenkin itsensä kokonaan yhtä lajia edustavilla yritystodistuksilla ja jos
joko ohjelmanlaajuinen erillinen takaus ei ole uudelleenarvopaperistettu tai
yritystodistus on täysin järjestävän luottolaitoksen tai
sijoituspalveluyrityksen tukema niin, että yritystodistuksiin sijoittaja on
altis järjestäjän maksukyvyttömyysriskille eikä suojattaviin vastuujoukkoihin
tai omaisuuseriin liittyvälle riskille, tätä yritystodistusta ei yleensä olisi
pidettävä uudelleenarvopaperistettuna vastuuna.
(45)          
Kaupankäyntivarastoon sovellettavia varovaista
arvostamista koskevia säännöksiä olisi sovellettava kaikkiin käypään arvoon
arvostettaviin instrumentteihin riippumatta siitä, ovatko ne kyseisen
luottolaitoksen tai sijoituspalveluyrityksen kaupankäyntivarastossa vai sen
ulkopuolella. Olisi täsmennettävä, että jos varovaista arvostamista
soveltamalla saadaan kirjanpitoon tosiasiallisesti merkittyä arvoa pienempi
kirjanpitoarvo, omista varoista olisi vähennettävä kyseisen erotuksen
absoluuttinen arvo. 
(46)          
Luottolaitoksilla ja sijoituspalveluyrityksillä
olisi oltava mahdollisuus valita, sovelletaanko arvopaperistettuihin omaisuuseriin,
joiden riskipaino on tämän asetuksen mukaan laskettuna
1 250 prosenttia, omien varojen vaatimusta vai vähennetäänkö ne
rajoituksettomista omista varoista, riippumatta siitä, ovatko kyseiset
omaisuuserät kaupankäyntivarastossa vai sen ulkopuolella. 
(47)          
Alullepanevilla tai järjestävillä laitoksilla ei
saisi olla mahdollisuutta kiertää sopimusvelvoitteet ylittävää tukea koskevaa
kieltoa käyttämällä kaupankäyntivarastojaan tällaisen tuen tarjoamiseen.
(48)          
Direktiivissä 2006/48/EY on otettu
standardimenetelmän yhteydessä käyttöön etuoikeutettu riskipaino pieniltä ja
keskisuurilta yrityksiltä tai luonnollisilta henkilöiltä olevia saamisia varten
ja annettu laitoksille mahdollisuus soveltaa sisäisten luottoluokitusten
menetelmiä, joissa ne arvioivat riskipainon itse, mikä heijastaa niiden omien
eritysten luotonmyöntökriteerien kunnollisuutta. Etuoikeutettujen riskipainojen
käyttöä olisi jatkettava myös tätä asetusta sovellettaessa. Mahdollisia etuja,
jotka saavutetaan pienentämällä riskipainoja tai laajentamalla niiden
soveltamista useampiin saamisiin, olisi kuitenkin tarkasteltava uudelleen 24
kuukauden kuluessa tämän asetuksen voimaantulosta. Uudelleentarkastelun olisi
perustuttava näyttöön, ja siinä olisi otettava huomioon kokonaisen
suhdannejakson ajalta saadut luotettavat tiedot luottotappioista, jotka
liittyvät pieniltä tai keskisuurilta yrityksiltä tai luonnollisilta henkilöiltä
oleviin saamisiin. Uudelleentarkastelun yhteydessä olisi myös kiinnitettävä
erityistä huomiota kuluttajaluottoihin kohdistuviin vaikutuksiin.
(49)          
Rajoittamatta tässä asetuksessa nimenomaisesti
vaadittujen tietojen julkistamista, julkistamisvaatimuksilla olisi pyrittävä
siihen, että markkinaosapuolet saavat tarkat ja kattavat tiedot kunkin
laitoksen riskiprofiilista. Sen vuoksi luottolaitoksia ja
sijoituspalveluyrityksiä olisi vaadittava julkistamaan lisätietoja, joita ei
nimenomaisesti mainita tässä asetuksessa, kun niiden julkistaminen on tarpeen
edellä mainitun tavoitteen saavuttamiseksi.
(50)          
Jos arvopaperistetun omaisuuserän ulkoisessa
luottoluokituksessa on otettu huomioon sijoittavan laitoksen itsensä tarjoaman
luottosuojan vaikutus, kyseisellä laitoksella ei saisi olla mahdollisuutta
hyötyä tähän suojaan perustuvasta pienemmästä riskipainosta. Tällöin
arvopaperistamista ei saisi vähentää pääomasta, jos riskipaino voidaan
määrittää muilla keinoin kyseisen omaisuuserän todellisen riskin mukaisesti
ottamatta tällaista luottosuojaa huomioon.
(51)          
Markkinariskiin liittyvien omien varojen
vaatimusten laskemiseen käytettäviä sisäisiä malleja koskevia vaatimuksia olisi
tiukennettava, koska kyseisten mallien suorituskyky on ollut heikkoa viime
aikoina. Niiden olisi erityisesti katettava paremmin kaupankäyntivarastoon
sisältyvät luottoriskit. Lisäksi omien varojen vaatimuksiin olisi sisällyttävä
stressitilanteisiin sovitettu osa, jolla tiukennetaan omien varojen vaatimuksia
markkinaolosuhteiden vaikeutuessa ja pienennetään myötäsyklisyyspotentiaalia.
Luottolaitosten ja sijoituspalveluyritysten olisi myös suoritettava käänteisiä
stressitestejä selvittääkseen, mitkä skenaariot saattavat uhata laitoksen
elinkelpoisuutta, jolleivät ne voi osoittaa tällaista testiä turhaksi. Koska
arvopaperistettuja omaisuuseriä on viime aikoina ollut erityisen vaikea
käsitellä sisäisiin malleihin perustuvilla menetelmillä, olisi rajoitettava
luottolaitosten ja sijoituspalveluyritysten mahdollisuutta mallintaa
arvopaperistamiseen liittyviä riskejä, jotka sisältyvät kaupankäyntivarastoon,
ja edellytettävä lähtökohtaisesti, että kaupankäyntivarastoon kuuluville
arvopaperistetuille omaisuuserille asetetaan standardoitu omien varojen
vaatimus.
(52)          
Tässä asetuksessa säädetään rajoitetuista
poikkeuksista tiettyjen korrelaatiokaupankäyntitoimien suhteen, joiden
mukaisesti laitoksen valvoja voi antaa laitoksen laskea tiukkoihin vaatimuksiin
perustuva kokonaisriskiin liittyvä omien varojen vaatimus. Tällaisissa
tapauksissa laitoksen olisi sovellettava näihin toimiin omien varojen
vaatimusta, joka on yhtä suuri kuin tämän sisäisesti kehitetyn lähestymistavan
mukaisista omien varojen vaatimuksista suurempi ja on 8 prosenttia
standardimittausmenetelmän mukaisesta erityisriskiin liittyvästä omien varojen
vaatimuksesta. Laitokselta ei saisi vaatia, että se soveltaa näihin vastuisiin
”riskin kasvusta johtuvaa omien varojen vaatimusta”, mutta ne olisi kuitenkin
sisällytettävä sekä päivittäisiin todennäköisiin tappiolukuihin että
stressitestattuihin todennäköisiin tappiolukuihin.
(53)          
Ottaen huomioon luottolaitoksille ja
sijoituspalveluyrityksille finanssi- ja talouskriisin aikana koituvien
odottamattomien tappioiden luonne ja suuruus on tarpeen parantaa edelleen
sellaisten varojen laatua, joita luottolaitoksilla ja
sijoituspalveluyrityksillä edellytetään olevan, ja jatkaa niiden yhdenmukaista.
Tässä yhteydessä olisi otettava käyttöön sellaisen pääoman keskeisten osien
määritelmä, jota voidaan käyttää odottamattomien tappioiden kattamiseen niiden
syntyessä, sekä parannettava hybridipääoman määritelmää ja tehtävä omiin
varoihin yhdenmukaisia arvonoikaisuja. On myös tarpeen lisätä merkittävästi
omien varojen määrää muun muassa uusilla pääomaosuuksilla, jotka painottuvat
sellaisten omien varojen keskeisiin osiin, joita voidaan käyttää
odottamattomien tappioiden kattamiseen niiden syntyessä.
(54)          
Markkinakurin tiukentamiseksi ja rahoitusvakauden
parantamiseksi on tarpeen asettaa tarkempia vaatimuksia sellaisten tietojen
julkistamiselle, jotka koskevat lakisääteisen pääoman ja tehtyjen
arvonoikaisujen muotoa ja luonnetta, jotta sijoittajat ja tallettajat saisivat
riittävästi tietoja luottolaitosten ja sijoituspalveluyritysten vakavaraisuudesta.
(55)          
Uusi pääoman määritelmä ja lakisääteiset
pääomavaatimukset olisi otettava käyttöön ottamalla huomioon kansallisten
lähtökohtien ja olosuhteiden erilaisuus sekä se, että uusiin standardeihin
liittyvä vaihtelevuus vähenee alkuvaiheen jälkeen siirtymäkauden aikana.
Julkisen sektorin nykyisten pääomasijoitusten sallitaan jatkua siirtymäkauden
ajan, jotta omat varat säilyisivät asianmukaisella tasolla.
(56)          
Direktiivissä 2006/48/EY on edellytetty, että
luottolaitoksilla on vähintään tiettyjä mainittuja vähimmäismääriä vastaavat
omat varat 31 päivään joulukuuta 2011 saakka. Ottaen huomioon, että
finanssikriisi vaikuttaa yhä pankkialaan ja että BCBS on hyväksynyt omien
varojen vaatimuksia koskevien siirtymäjärjestelyjen jatkamisen, on
asianmukaista ottaa rajoitetuksi ajaksi uudelleen käyttöön alhaisempi raja,
kunnes omien varojen määrät saadaan riittäviksi tässä asetuksessa säädettyjen
omia varoja koskevien siirtymäjärjestelyjen mukaisesti, jotka otetaan
asteittain käyttöön vuosina 2013–2019. Finanssiryhmittymiä
koskevassa direktiivissä 2002/87/EY vahvistetaan tällaista pääomien
kaksinkertaista huomioimista koskevat erityissäännöt sellaisia ryhmittymiä
varten, joihin kuuluu merkittävää pankki- tai sijoitustoimintaa sekä
vakuutustoimintaa. Direktiivi 2002/87/EY perustuu kansainvälisesti sovittuihin
periaatteisiin, jotka koskevat riskien käsittelyä kaikilla aloilla. Tällä
ehdotuksella lujitetaan näiden finanssiryhmittymiä koskevien sääntöjen
soveltamista pankki- ja sijoituspalveluyritysryhmittymiin. Muita tarpeellisia
muutoksia käsitellään direktiivin 2002/87/EY uudelleentarkastelun yhteydessä,
joka on määrä toteuttaa vuonna 2012.
(57)          
Finanssikriisi osoitti sen, että luottolaitokset ja
sijoitusyritykset olivat arvioineet OTC-johdannaisiin liittyvät vastapuoliriskit
aivan liian pieniksi. Sen vuoksi G20-maiden
johtajat esittivät syyskuussa 2009, että suurempi osa OTC-johdannaisista
selvitettäisiin keskusvastapuolten välityksellä. Johtajat esittivät myös, että
OTC-johdannaisille, joille ei voida tehdä keskusvastapuoliselvitystä,
asetettaisiin korkeammat omien varojen vaatimukset, joissa otettaisiin
asianmukaisesti huomioon tällaisiin johdannaisiin liittyvät suuremmat riskit.
(58)          
G20-maiden johtajien esittämien muutosten jälkeen BCBS
muutti olennaisesti vastapuoliriskijärjestelmää Basel III:n yhteydessä. Basel
III:n odotetaan lisäävän merkittävästi omien varojen vaatimuksia, jotka
liittyvät luottolaitosten ja sijoituspalveluyritysten OTC-johdannaiskauppoihin
ja arvopapereilla toteutettaviin rahoitustoimiin, sekä tarjoavan luottolaitoksille
ja sijoituspalveluyrityksille vahvat kannustimet keskusvastapuolten käyttöön.
Basel III:n odotetaan myös tarjoavan lisäkannustimia vastapuoliriskien
hallinnan lujittamiseen ja keskusvastapuoliin liittyvien vastapuoliriskien
käsittelyn tarkistamiseen.
(59)          
Laitoksilla olisi oltava omia lisävaroja
OTC-johdannaisista aiheutuvaa vastuun arvonoikaisuun liittyvää riskiä varten.
Niiden olisi myös sovellettava suurempaa vastapuolten välistä riippuvuutta
laskiessaan omien varojen vaatimuksia sellaisia vastapuoliriskejä varten, jotka
aiheutuvat OTC-johdannaiskaupoista ja arvopapereilla toteutettavista
rahoitustoimista, jotka tehdään tiettyjen finanssilaitosten kanssa. Lisäksi
luottolaitosten ja sijoituspalveluyritysten olisi parannettava merkittävästi vastapuoliriskin
mittaamista ja hallintaa sellaisilla menettelyillä, joilla käsitellään paremmin
wrong-way-riskiä, erittäin velkaantuneita vastapuolia ja vakuuksia ja joiden
yhteydessä tehdään vastaavat parannukset toteutuma- ja stressitestaukseen.
(60)          
Keskusvastapuoliin liittyvissä kaupankäyntivastuissa
hyödytään yleensä keskusvastapuolten tarjoamista monenvälisistä nettoutus- ja
tappionjakomekanismeista. Näin ollen niihin liittyy hyvin pieni
vastapuoliriski, minkä vuoksi niihin liittyvän omien varojen vaatimuksen olisi
myös oltava hyvin pieni. Vaatimuksen olisi samalla oltava positiivinen, jotta
voitaisiin varmistaa, että luottolaitokset ja sijoitusyritykset voivat seurata
ja valvoa keskusvastapuoliin liittyviä vastuitaan hyvän riskienhallinnan
puitteissa, ja jotta voitaisiin ottaa huomioon, että myöskään
keskusvastapuoliin liittyvät kaupankäyntivastuut eivät ole riskittömiä.
(61)          
Keskusvastapuolen maksulaiminlyöntirahasto on mekanismi,
jolla tappiot voidaan jakaa keskusvastapuolen selvitysosapuolten kesken.
Rahastoa käytetään silloin, kun keskusvastapuolelle selvitysosapuolen
maksulaiminlyönnistä aiheutuvat tappiot ovat suurempia kuin kyseisen
selvitysosapuolen asettamat marginaalit ja maksulaiminlyöntirahastoon maksamat
osuudet tai muut suojaukset, joita keskusvastapuoli voi käyttää ennen kuin se
turvautuu muiden selvitysosapuolten maksulaiminlyöntirahastoon maksamiin
osuuksiin. Tappioriski, joka kytkeytyy maksulaiminlyöntirahastoon maksettuihin
osuuksiin liittyviin vastuisiin, on näin ollen suurempi kuin kaupankäyntivastuisiin
liittyvä riski. Sen vuoksi tämäntyyppisiin
vastuisiin liittyvän omien varojen vaatimuksen olisi myös oltava suurempi.
(62)          
Keskusvastapuolen ”oletetun pääoman” olisi oltava
muuttuja, jota tarvitaan omien varojen vaatimuksen määrittämiseksi niitä selvitysosapuolen
vastuita varten, jotka liittyvät sen keskusvastapuolen
maksulaiminlyöntirahastoon maksamiin osuuksiin. Sitä
ei saisi katsoa miksikään muuksi. Sitä ei saisi varsinkaan katsoa sellaisen pääoman
määräksi, jota keskusvastapuolen on pidettävä toimivaltaisen viranomaisen
vaatimuksesta.
(63)          
Olennaisena osana komission pyrkimyksiä varmistaa
tehokkaat, turvalliset ja vakaat johdannaismarkkinat on tarkastella uudelleen
vastapuoliriskin käsittelyä ja erityisesti asettaa suuremmat omien varojen
vaatimukset kahdenvälisille johdannaissopimuksille, jotta tällaisten sopimusten
rahoitusjärjestelmälle aiheuttamat suuremmat riskit voitaisiin ottaa huomioon.
Näin ollen tällä asetuksella täydennetään OTC-johdannaisista,
keskusvastapuolista ja kauppatietorekistereistä 15 päivänä syyskuuta 2010
annettua komission asetusehdotusta[15].
(64)          
Finanssikriisiä edeltäville vuosille oli luonteenomaista
se, että luottolaitosten ja sijoituspalveluyritysten saamiset kasvoivat liikaa
suhteessa niiden omiin varoihin (velkaantuminen). Finanssikriisin aikana
luottolaitokset ja sijoituspalveluyritykset joutuivat lyhyen ajan kuluessa
vähentämään merkittävästi velkaantumistaan. Tämä vahvisti varallisuushintoihin
kohdistuvia laskupaineita ja aiheutti sekä luottolaitoksille että
sijoituspalveluyrityksille lisätappioita, jotka vähensivät niiden omia varoja
entisestään. Tämä syöksykierre johti lopulta reaalitalouden saatavilla olleen
luoton vähenemiseen sekä kriisin syvenemiseen ja pidentymiseen.
(65)          
Riskiperusteiset omien varojen vaatimukset ovat
olennainen keino varmistaa, että omat varat riittävät odottamattomien
tappioiden kattamiseen. Kriisi on kuitenkin osoittanut, että tällaiset
vaatimukset eivät yksinään riitä estämään luottolaitoksia ja
sijoituspalveluyrityksiä ottamasta liiallisia ja hallitsemattomia
velkaantumisriskejä.
(66)          
G20-maiden johtajat sitoutuivat syyskuussa 2009
kehittämään kansainvälisesti sovitut säännöt, joilla hillittäisiin
ylivelkaantumista. Tätä varten johtajat tukivat vähimmäisomavaraisuusasteen
käyttöönottoa Basel II ‑kehystä täydentävänä toimenpiteenä.
(67)          
BCBS julkisti joulukuussa 2010 ohjeet, joissa
määritellään vähimmäisomavaraisuusasteen laskentamenetelmä. Säännöissä
säädetään 1 päivänä tammikuuta 2013 alkavasta ja 1 päivänä tammikuuta 2017
päättyvästä tarkastelujaksosta, jonka aikana seurataan
vähimmäisomavaraisuusastetta sekä sen osatekijöitä ja käyttäytymistä suhteessa
riskiperusteiseen vaatimukseen. Tarkastelujakson tulosten perusteella BCBS
aikoo tehdä mahdolliset lopulliset tarkennukset vähimmäisomavaraisuusasteen
määrittelyyn ja kalibrointiin vuoden 2017 alkupuoliskolla, jotta asiamukaisen
tarkastelun ja kalibroinnin pohjalta olisi mahdollista siirtyä sitovaan
vaatimukseen 1 päivänä tammikuuta 2018. BCBS:n ohjeissa esitetään myös, että
vähimmäisomavaraisuusaste ja sen osatekijät olisi julkistettava 1 päivästä
tammikuuta 2015 alkaen.
(68)          
Vähimmäisomavaraisuusaste on uusi sääntely- ja
valvontaväline unionille. Kansainvälisten
sopimusten mukaisesti se olisi aluksi otettava käyttöön lisäkeinona, jota
sovellettaisiin yksittäisiin laitoksiin valvontaviranomaisten harkinnan
perusteella. Laitoksia koskevat raportointivelvoitteet mahdollistaisivat
asianmukaisen tarkastelun ja kalibroinnin, jotta sitovaan toimenpiteeseen
voitaisiin siirtyä vuonna 2018.
(69)          
Tarkasteltaessa vähimmäisomavaraisuusasteen vaikutusta
erilaisiin liiketoimintamalleihin olisi kiinnitettävä erityistä huomiota
sellaisiin liiketoimintamalleihin, joihin liittyvä riski katsotaan pieneksi,
kuten kiinnitysluottojen myöntäminen sekä erityinen luotonanto
aluehallinnoille, paikallisviranomaisille tai julkisyhteisöille ja
julkisoikeudellisille laitoksille.
(70)          
Tarkastelun helpottamiseksi luottolaitosten ja
sijoituspalveluyritysten olisi tarkastelujakson aikana seurattava
vähimmäisomavaraisuusasteen tasoa ja muutoksia sekä ylivelkaantumisriskiä osana
sisäisen pääoman riittävyyden arviointiprosessia. Seuranta olisi sisällytettävä
vakavaraisuuden kokonaisarviointiprosessiin.
(71)          
Muuttuvia palkkioita koskevat rajoitukset ovat tärkeä
tekijä varmistettaessa, että luottolaitokset ja sijoituspalveluyritykset, jotka
käyttävät pääomapuskuriaan, kerryttävät pääomansa uudelleen vaadituille
tasoille. Luottolaitosten ja
sijoituspalveluyritysten on jo noudatettava periaatetta, jonka mukaan
harkinnanvaraisten muuttuvien palkkioiden myöntäminen ja maksamisen sellaisille
henkilöstöryhmille, joiden ammatillisella toiminnalla on olennainen vaikutus
kyseisen laitoksen riskiprofiiliin, on oltava kyseisen laitoksen taloudellisen
aseman perusteella kestävää. Sen varmistamiseksi, että laitos palauttaa ripeästi omat
varansa vaadituille tasoille, on asianmukaista mukauttaa muuttuvien palkkioiden
ja lisäeläke-etuuksien myöntäminen laitoksen kannattavuuteen kaikkina
ajanjaksoina, joina yhteenlaskettua puskurivaatimusta ei täytetä.
(72)          
Toimiva hallinto, toiminnan johdonmukaisuus
ja selkeys sekä tietojen julkistaminen ovat olennaisia hyvien palkka- ja
palkkiopolitiikkojen kannalta. Sen varmistamiseksi, että luottolaitosten ja
sijoituspalveluyritysten palkka- ja palkkiojärjestelmät ja niihin liittyvä
riski ovat markkinoiden kannalta riittävän selkeitä, luottolaitosten ja
sijoituspalveluyritysten olisi julkistettava yksityiskohtaiset tiedot palkka-
ja palkkiopolitiikastaan ja ‑käytännöistään sekä luottamuksellisuussyistä
niiden henkilöiden yhteenlasketut palkka- ja palkkiomäärät, joiden ammatillisella
toiminnalla on olennainen vaikutus luottolaitoksen tai sijoituspalveluyrityksen
riskiprofiiliin. Nämä tiedot olisi annettava kaikkien sidosryhmien saataville.
(73)          
Tässä asetuksessa tarkoitettuun
henkilötietojen käsittelyyn olisi täysimittaisesti sovellettava yksilöiden
suojelusta henkilötietojen käsittelyssä ja näiden tietojen vapaasta
liikkuvuudesta 24 päivänä lokakuuta 1995 annettua Euroopan parlamentin ja
neuvoston direktiiviä 95/46/EY[16] ja yksilöiden suojelusta yhteisöjen toimielinten ja elinten suorittamassa
henkilötietojen käsittelyssä ja näiden tietojen vapaasta liikkuvuudesta 18
päivänä joulukuuta 2000 annettua Euroopan parlamentin ja neuvoston asetusta
(EY) No 45/2001[17].
(74)          
Luottolaitosten ja sijoituspalveluyritysten olisi
pidettävä likvidien varojen varantoa, jota ne voisivat käyttää
maksuvalmiustarpeiden tyydyttämiseen lyhytaikaisen maksuvalmiuskriisin aikana. Varantoa
käyttäessään niiden olisi otettava käyttöön suunnitelma likvidien varojensa
palauttamiseksi vaaditulle tasolle, ja toimivaltaisten viranomaisten olisi
varmistettava kyseisen suunnitelman ja sen täytäntöönpanon riittävyys. 
(75)          
Likvidien varojen varannon olisi aina oltava
käytettävissä likviditeetin ulosvirtausten kompensoimiseksi. Lyhytaikaisen
maksuvalmiuskriisin aikaiset maksuvalmiustarpeet olisi määritettävä
standardoidulla tavalla yhdenmukaisen vakausstandardin ja tasapuolisten
toimintaedellytysten varmistamiseksi. Olisi huolehdittava siitä, että
standardoitu määritys ei aiheuta tahattomia seurauksia finanssimarkkinoille,
luotonannolle eikä talouskasvulle, minkä lisäksi olisi otettava huomioon
luottolaitosten ja sijoituspalveluyritysten erilaiset liiketoimintamallit ja
rahoitusympäristöt unionissa. Tätä varten maksuvalmiusvaatimusta olisi
seurattava tarkastelujakson aikana. Tehtyjen havaintojen perusteella komission
olisi EPV:n avustuksella vahvistettava maksuvalmiusvaatimus tai mukautettava
sitä delegoidulla säädöksellä.
(76)          
Sen lisäksi, että luottolaitosten
ja sijoituspalveluyritysten olisi tyydytettävä lyhtyaikaiset
maksuvalmiustarpeet, niiden olisi myös otettava käyttöön
rahoitusrakenteet, jotka ovat vakaita pidemmällä aikavälillä. BCBS sopi
joulukuussa 2010 siitä, että pysyvän varainhankinnan vaatimuksesta (net stable
funding ratio, NSFR) tulee vähimmäisvaatimus 1 päivään tammikuuta 2018 mennessä
ja että se ottaa käyttöön tiukat raportointimenettelyt tämän vaatimuksen
kehityksen seuraamiseksi siirtymäkauden aikana sekä tarkastelee edelleen näiden
vaatimusten vaikutuksia finanssimarkkinoihin, luotonantoon ja talouskasvuun ja
puuttuu tahattomiin seurauksiin, jos se on tarpeen. Näin ollen BCBS sopi, että
NSFR:ää seurataan tarkastelujakson aikana ja että siihen sisällytetään
uudelleentarkastelulauseke. Tässä yhteydessä EPV:n olisi tässä asetuksessa
edellytetyn raportoinnin pohjalta arvioitava, millä tavoin pysyvän
varainhankinnan vaatimus olisi suunniteltava. EPV:n tekemän arvioinnin
perusteella komission olisi annettava neuvostolle ja Euroopan parlamentille
kertomus ja asianmukaiset ehdotukset, jotta tällainen vaatimus voitaisiin ottaa
käyttöön vuoteen 2018 mennessä.
(77)          
Hallinnointi- ja ohjausjärjestelmien heikkoudet monissa
luottolaitoksissa ja sijoituspalveluyrityksissä ovat omalta osaltaan lisänneet
pankkialalla liiallista ja varomatonta riskinottoa, mikä on johtanut
yksittäisten laitosten konkursseihin ja järjestelmäongelmiin. 
(78)          
Jotta voitaisiin helpottaa laitosten hallinnointi- ja
ohjauskäytäntöjen seurantaa ja parantaa markkinakuria, luottolaitosten ja
sijoituspalveluyritysten olisi julkistettava hallinnointi- ja
ohjausjärjestelmänsä. Niiden ylinten hallintoelinten olisi hyväksyttävä ja
julkistettava lausuma, jossa taataan yleisölle, että kyseiset järjestelmät ovat
riittäviä ja tehokkaita.
(79)          
Jotta voitaisiin varmistaa, että omien varojen määrä ja
arvonoikaisut, joita sovelletaan omien varojen määritelmään unionissa sekä
tässä asetuksessa vahvistettuun omien varojen määritelmään, lähentyvät
vähitellen siirtymäkauden aikana, tässä asetuksessa asetettujen omien varojen
vaatimusten käyttöönoton olisi oltava asteittaista. On ensisijaisen tärkeää varmistaa,
että asteittainen käyttöönotto sopii yhteen niiden parannusten kanssa, joita
jäsenvaltiot ovat tehneet vaadittuihin omien varojen määriin ja käyttämäänsä
omien varojen määritelmään. Tätä varten toimivaltaisten viranomaisten olisi
siirtymäkauden aikana päätettävä määritettyjä ala- ja ylärajoja noudattaen,
kuinka nopeasti tässä asetuksessa edellytetty omien varojen määrä ja
arvonoikaisut olisi otettava käyttöön.
(80)          
Jotta voitaisiin sujuvoittaa siirtymistä jäsenvaltioissa
nykyään sovelletuista erilaisista arvonoikaisuista tässä asetuksessa
vahvistettuihin arvonoikaisuihin, toimivaltaisten viranomaisten olisi voitava
siirtymäkauden aikana vaatia edelleen, että laitokset tekevät rajoitetussa
määrin omiin varoihin arvonoikaisuja, jotka poikkeavat tästä asetuksesta. 
(81)          
Sen varmistamiseksi, että laitoksilla on riittävästi
aikaa mukautua uusiin vaadittuihin omien varojen määriin ja uuteen omien
varojen määritelmään, tietyt pääomainstrumentit, jotka eivät vastaa tässä
asetuksessa vahvistettua omien varojen määritelmää, olisi poistettava
asteittain käytöstä 1 päivän tammikuuta 2013 ja 31 päivän joulukuuta 2021
välisenä aikana. Lisäksi tietyt valtioiden
tuki-instrumentit olisi hyväksyttävä kokonaan omiin varoihin määräajaksi.
(82)          
Julkistamisvaatimukset olisi otettava asteittain
käyttöön, jotta säännöt, joissa laitosten edellytetään antavan
markkinatoimijoille tarkat ja kattavat tiedot kunkin laitoksen
riskiprofiilista, yhtenäistyisivät vähitellen.
(83)          
Jotta voitaisiin ottaa huomioon markkinakehitys ja tämä
asetuksen soveltamisesta saatu kokemus, komission olisi annettava Euroopan
parlamentille ja neuvostolle kertomukset ja tarvittaessa säädösehdotukset,
joissa käsitellään omien varojen vaatimusten mahdollisia vaikutuksia
suhdannekiertoon, omien varojen vaatimuksia, jotka liittyvät katettuihin
joukkolainoihin, sekä suuria asiakasriskejä, maksuvalmiusvaatimuksia,
velkaantumista, siirrettyyn luottoriskiin liittyviä vastuita, vastapuoliriskiä
ja alkuperäisen riskin menetelmää, vähittäisvastuita, hyväksyttävien omien
varojen määritelmää ja tämän asetuksen soveltamistasoa.
(84)          
Tässä asetuksessa asetettujen vaatimusten täsmentämiseksi
komissiolle olisi siirrettävä valta antaa SEUT-sopimuksen 290 artiklan nojalla
säädöksiä tähän asetukseen tehtävistä teknisistä
mukautuksista, joilla selvennetään määritelmiä tämän asetuksen yhdenmukaisen
soveltamisen varmistamiseksi tai joilla otetaan huomioon finanssimarkkinoiden
kehitys; joilla yhtenäistetään terminologiaa ja puitemääritelmiä asiaa
koskevien myöhempien säädösten kanssa; joilla mukautetaan omia varoja koskevia
asetuksen säännöksiä vastaamaan tilinpäätösstandardien tai unionin
lainsäädännön kehitystä tai valvontakäytäntöjen lähentymistä; joilla
laajennetaan vastuuryhmiä koskevaa luetteloa, jotta standardimenetelmässä ja
sisäisten luottoluokitusten menetelmässä voitaisiin ottaa huomioon
finanssimarkkinoiden kehitys; joilla mukautetaan tiettyjä näiden vastuuryhmien
kannalta olennaisia määriä inflaation vaikutusten huomioon ottamiseksi; joilla
mukautetaan taseen ulkopuolisten erien luetteloa ja luokittelua sekä
mukautetaan erityissäännöksiä ja teknisiä vaatimuksia, jotka koskevat
vastapuoliriskin käsittelyä, standardimenetelmää ja sisäisten luottoluokitusten
menetelmää, luottoriskin vähentämistä, arvopaperistamista, operatiivista
riskiä, markkinariskiä, maksuvalmiutta, pääomapuskuria, velkaantumista ja
julkistamista, jotta voitaisiin ottaa huomioon finanssimarkkinoiden,
tilinpäätösstandardien tai unionin lainsäädännön kehitys taikka
valvontakäytäntöjen ja riskienmittauksen lähentyminen sekä direktiivin
2004/39/EY soveltamisalaan liittyvien erilaisten kysymysten
uudelleentarkastelun tulokset.
(85)          
Lisäksi komissiolle olisi siirrettävä valta antaa
SEUT-sopimuksen 290 artiklan nojalla säädöksiä, joissa säädetään tämän
asetuksen mukaisen omien varojen määrän tai riskipainojen tilapäisestä
pienentämisestä erityisolosuhteiden ottamiseksi
huomioon; joilla selvennetään tiettyjen riskien rajaamista tässä asetuksessa
annettujen suuria asiakasriskejä koskevien säännösten soveltamisalan
ulkopuolelle; joilla täsmennetään määrät, joita käytetään laskettaessa
kaupankäyntivarastoon liittyviä omien varojen vaatimuksia, jotta voidaan ottaa
huomioon talouskehitys ja finanssialan kehitys; joilla mukautetaan sellaisten
sijoituspalveluyritysten luokkia, joilla on oikeus tiettyihin vaadittuja omien
varojen määriä koskeviin poikkeuksiin, jotta voidaan ottaa huomioon
finanssimarkkinoiden kehitys; joilla selvennetään vaatimusta, jonka mukaan
sijoituspalveluyrityksillä on oltava omia varoja yksi neljäsosa edellisen
vuoden kiinteistä yleismenoista, jotta voidaan varmistaa tämän asetuksen
yhdenmukainen soveltaminen; joilla määritetään omien varojen osatekijät,
joista olisi tehtävä vähennyksiä, jotka koskevat laitoksen omistusosuuksia
asianomaisten yhteisöjen instrumenteista; joilla otetaan käyttöön
uusia siirtymäsäännöksiä, jotka koskevat vakuutusmatemaattisten voittojen ja
tappioiden käsittelyä mitattaessa laitosten etuuspohjaisia eläkevelkoja; joilla
lisätään väliaikaisesti omien varojen määrää ja joilla täsmennetään
maksuvalmiusvaatimuksia.
(86)          
On erityisen tärkeää, että komissio asiaa
valmistellessaan toteuttaa asianmukaiset kuulemiset myös asiantuntijatasolla.
Komission olisi delegoituja säädöksiä valmistellessaan ja laatiessaan
varmistettava, että asiaankuuluvat asiakirjat toimitetaan Euroopan
parlamentille ja neuvostolle samanaikaisesti, ajoissa ja asianmukaisesti.
(87)          
Komissiolle olisi myös siirrettävä valta hyväksyä
kiireellisenä menettelynä omien varojen määrän, riskipainojen tai
vakavaraisuusvaatimusten väliaikainen lisääminen, kun se on tarpeen
markkinakehitykseen reagoimiseksi. Tällaisia säännöksiä voitaisiin soveltaa
enintään kuuden kuukauden ajan, jos Euroopan parlamentti tai neuvosto ei ole
vastustanut delegoitua säädöstä kuuden viikon kuluessa. Komission olisi
perusteltava kiireellisen menettelyn käyttö. 
(88)          
Finanssipalveluja koskevilla teknisillä standardeilla
olisi varmistettava yhdenmukaistaminen, yhtenäiset edellytykset sekä
tallettajien, sijoittajien ja kuluttajien asianmukainen suoja koko unionissa.
Koska EPV:llä on pitkälle menevää erityisasiantuntemusta, olisi tehokasta ja
asianmukaista antaa sen tehtäväksi laatia komissiolle toimitettavat luonnokset
sääntelystandardeiksi ja teknisiksi täytäntöönpanostandardeiksi, joihin ei
liity poliittisia valintoja.
(89)          
Komission olisi hyväksyttävä SEUT-sopimuksen 290 artiklan
mukaisilla delegoiduilla säädöksillä sekä asetuksen (EU) N:o 1093/2010 10–14
artiklan mukaisesti EPV:n laatimat teknisten sääntelystandardien luonnokset,
jotka koskevat osuuskuntia tai vastaavia laitoksia, tiettyjä omien varojen
instrumentteja, arvonoikaisuja, omista varoista tehtäviä vähennyksiä,
toissijaisten omien varojen instrumentteja, vähemmistön osuuksia,
pankkitoiminnan lisäpalveluja, luottoriskioikaisun käsittelyä,
maksulaiminlyönnin todennäköisyyttä, tappio-osuutta, hallinnointi- ja
ohjausjärjestelmiä, omaisuuserien riskipainotuksen menetelmiä,
valvontakäytäntöjen lähentymistä, maksuvalmiutta sekä omia varoja koskevia
siirtymäjärjestelyjä. On erityisen tärkeää, että komissio asiaa
valmistellessaan toteuttaa asianmukaiset kuulemiset myös asiantuntijatasolla.
(90)          
Lisäksi komissiolle olisi siirrettävä valta hyväksyä
teknisiä täytäntöönpanostandardeja täytäntöönpanosäädöksin SEUT-sopimuksen 291
artiklan ja asetuksen (EU) N:o 1093/2010 15 artiklan mukaisesti. EPV:lle olisi
annettava tehtäväksi laatia komissiolle toimitettavat teknisten
täytäntöönpanostandardien luonnokset, jotka koskevat konsolidointia, yhteisiä
päätöksiä, raportointia, julkistamista, kiinteistövakuudellisia saamisia,
riskienarviointia, omaisuuserien riskipainotuksen menetelmiä, riskipainoja ja
tiettyjen vastuiden määrittelyä, optioiden ja warranttien käsittelyä, oman
pääoman ehtoisia instrumentteja koskevia positioita ja ulkomaanvaluuttoja,
sisäisten mallien käyttöä, velkaantumista ja taseen ulkopuolisia eriä.
(91)          
Tämän asetuksen yhdenmukaisen täytäntöönpanon
varmistamiseksi komissiolle olisi siirrettävä täytäntöönpanovaltaa.
Täytäntöönpanovaltaa olisi käytettävä yleisistä säännöistä ja periaatteista,
joiden mukaisesti jäsenvaltiot valvovat komission täytäntöönpanovallan käyttöä,
annetun Euroopan parlamentin ja neuvoston asetuksen (EU) N:o 182/2011
mukaisesti, 
            OVAT
HYVÄKSYNEET TÄMÄN ASETUKSEN:
ENSIMMÄINEN OSA
YLEISET SÄÄNNÖKSET
I osasto
Kohde, soveltamisala ja määritelmät
1 artikla
Soveltamisala
Tässä asetuksessa vahvistetaan yhdenmukaiset säännöt
yleisistä vakavaraisuusvaatimuksista, jotka kaikkien direktiivin
[julkaisutoimisto lisää viitteen] nojalla valvottavien laitosten on täytettävä
seuraavien seikkojen osalta:
(a)                   
omien varojen vaatimukset, jotka liittyvät luottoriskin,
markkinariskin ja operatiivisen riskin täysin kvantifioitaviin, yhdenmukaisiin
ja standardoituihin osatekijöihin;
(b)                   
vaatimukset, joilla rajoitetaan suuria
asiakasriskejä;
(c)                   
444 artiklassa tarkoitetun delegoidun säädöksen
tultua voimaan maksuvalmiusvaatimukset, jotka liittyvät likviditeettiriskin
täysin kvantifioitaviin, yhdenmukaisiin ja standardoituihin osatekijöihin;
(d)                   
a–c alakohtaan ja velkaantumiseen liittyvät
ilmoittamisvaatimukset;
(e)                   
julkistamisvaatimukset.
Keskusvastapuoliin sovelletaan 299 artiklaa.
Tällä asetuksella ei säännellä
julkistamisvaatimuksia, joita toimivaltaiset viranomaiset soveltavat laitosten
vakavaraisuuden sääntelyn ja valvonnan alalla direktiivin [julkaisutoimisto
lisää viitteen] mukaisesti.
2 artikla
Valvontavaltuudet
Tämän asetuksen noudattamisen varmistamiseksi
toimivaltaisilla viranomaisilla on oltava direktiivissä [julkaisutoimisto lisää
viitteen] säädetyt valtuudet ja niiden on noudatettava mainitussa direktiivissä
säädettyjä menettelyjä.
3 artikla
Laitosten soveltamat tiukemmat vaatimukset
Tämä asetus ei estä laitoksia pitämästä
hallussaan omia varoja ja niiden komponentteja, jotka täyttävät tiukemmat
vaatimukset kuin tässä asetuksessa edellytetään, tai soveltamasta tiukempia
toimenpiteitä kuin tässä asetuksessa edellytetään.
4 artikla
Määritelmät
Tässä asetuksessa sovelletaan seuraavia
määritelmiä:
(1)                   
’luottolaitoksella’ tarkoitetaan yritystä, joka
liiketoimintanaan vastaanottaa yleisöltä talletuksia tai muita
takaisinmaksettavia varoja ja myöntää luottoja omaan lukuunsa;
(2)                   
’toimivaltaisilla viranomaisilla’ tarkoitetaan
viranomaisia tai elimiä, jotka virallisesti tunnustetaan kansallisessa
lainsäädännössä ja joille annetaan kansallisessa lainsäädännössä toimivalta
valvoa luottolaitoksia tai sijoituspalveluyrityksiä kyseisessä jäsenvaltiossa
toimivan valvontajärjestelmän osana;
(3)                   
’finanssilaitoksella’ tarkoitetaan yritystä, joka
ei ole luottolaitos ja jonka pääasiallisena toimintana on hankkia
omistusosuuksia tai harjoittaa yhtä tai useampaa direktiivin [julkaisutoimisto
lisää viitteen] liitteessä I olevassa 2–12 ja 15 kohdassa lueteltua toimintaa;
(4)                   
’laitoksella’ tarkoitetaan luottolaitosta tai
sijoituspalveluyritystä;
(5)                   
’konsolidointiryhmän valvojalla’ tarkoitetaan
toimivaltaista viranomaista, joka vastaa EU:ssa emoyrityksenä toimivien laitosten
konsolidoidusta valvonnasta sekä EU:ssa emoyrityksenä toimivien finanssisalan
holdingyhtiöiden tai EU:ssa emoyrityksenä toimivien finanssialan
sekaholdingyhtiöiden määräysvallassa olevien laitosten konsolidoidusta
valvonnasta;
(6)                   
’kolmansien maiden tunnustetuilla
sijoituspalveluyrityksillä’ tarkoitetaan yrityksiä, jotka täyttävät kaikki
seuraavat edellytykset:
a)       yritykset
kuuluisivat sijoituspalveluyrityksen määritelmän piiriin, jos ne olisivat
sijoittautuneet unioniin;
b)       yrityksillä
on toimilupa kolmannessa maassa;
c)       yrityksiin
sovelletaan ja niiden on noudatettava vakavaraisuussääntöjä, joita
toimivaltaiset viranomaiset pitävät vähintään yhtä ankarina kuin tässä
asetuksessa tai direktiivissä [julkaisutoimisto lisää viitteen] vahvistettuja
sääntöjä;
(7)                   
’paikallisella yrityksellä’ tarkoitetaan yritystä,
joka käy kauppaa omaan lukuunsa futuuri-, optio- tai muilla
johdannaismarkkinoilla ja käteismarkkinoilla ainoana tarkoituksenaan
positioiden suojaaminen johdannaismarkkinoilla tai joka käy kauppaa toisten kyseisillä
markkinoilla toimivien jäsenten lukuun ja jonka samojen markkinoiden
selvitysosapuolet ovat taanneet, kyseisten markkinoiden selvitysosapuolten
ollessa vastuussa tällaisen yrityksen tekemien sopimusten täytäntöönpanosta;
(8)                   
’sijoituspalveluyrityksillä’ tarkoitetaan
direktiivin 2004/39/EY 4 artiklan 1 kohdan 1 alakohdassa määriteltyjä
laitoksia, joita koskevat mainitussa direktiivissä asetetut vaatimukset, lukuun
ottamatta kuitenkaan
a)      luottolaitoksia;
b)      paikallisia yrityksiä; 
c)      yrityksiä, joiden toimilupa koskee
ainoastaan sijoitusneuvontaa tai sijoittajien toimeksiantojen vastaanottamista
ja välittämistä siten, että niillä ei ole hallussaan asiakkaidensa varoja tai
arvopapereita, ja joilla ei sen vuoksi saa koskaan olla velkaa asiakkailleen;
(9)                   
’yhteistä sijoitustoimintaa harjoittavalla
yrityksellä’ tarkoitetaan vaihtoehtoista sijoitusrahastoa, joka on määritelty
vaihtoehtoisten sijoitusrahastojen hoitajista 8 päivänä kesäkuuta 2011 annetun
Euroopan parlamentin ja neuvoston direktiivin 2011/61/EU 4 artiklan 1 kohdan a
alakohdassa, tai siirtokelpoisiin arvopapereihin kohdistuvaa yhteistä
sijoitustoimintaa harjoittavaa yritystä (yhteissijoitusyritys), joka on
määritelty siirtokelpoisiin arvopapereihin kohdistuvaa yhteistä
sijoitustoimintaa harjoittavia yrityksiä (yhteissijoitusyritykset) koskevien
lakien, asetusten ja hallinnollisten määräysten yhteensovittamisesta annetun
Euroopan parlamentin ja neuvoston direktiivin 2009/65/EY 1 artiklassa;
(10)               
’toimiluvalla’ tarkoitetaan viranomaisten missä
tahansa muodossa antamaa asiakirjaa, jolla annetaan lupa liiketoiminnan
harjoittamiseen;
(11)               
’konsolidoidulla asemalla’ tarkoitetaan
asemaa, joka saadaan tulokseksi soveltamalla tämän asetuksen vaatimuksia II
osaston 2 luvun mukaisesti yhteen laitokseen siten kuin kyseinen laitos
muodostaisi yhdessä yhden tai useamman yhteisön kanssa yhden ainoan laitoksen;
(12)               
ilmaisulla ’konsolidoinnin
perusteella’ tarkoitetaan ilmaisua ’konsolidoidun aseman
perusteella’;
(13)               
’arvostamisella markkinahintaan’ tarkoitetaan
positioiden arvostamista saatavilla oleviin, riippumattomista lähteistä
peräisin oleviin päätöshintoihin, kuten pörssihintoihin, näytöllä
julkistettaviin hintoihin tai useiden riippumattomien tunnettujen
arvopaperinvälittäjien antamiin hintatarjouksiin;
(14)               
’malliin perustuvalla arvostamisella’ tarkoitetaan
arvostamista, joka edellyttää vertailuanalyysia, ekstrapolointia tai muuta
markkinatietoihin perustuvaa laskentaa;
(15)               
’riippumattomalla hintojen varmentamisella’
tarkoitetaan menettelyä, jolla todennetaan säännöllisesti markkinahintojen tai
malliin perustuvan arvostamisen syöttötietojen paikkansapitävyys ja
riippumattomuus;
(16)               
’sivukonttorilla’ tarkoitetaan liiketoimipaikkaa,
joka on luottolaitoksesta oikeudellisesti riippuvainen osa ja jossa
harjoitetaan suoraan kaikkia tai joitain luottolaitosten liiketoimintaan
olennaisesti kuuluvia toimia;
(17)               
’finanssilaitoksella’ tarkoitetaan yritystä, joka
ei ole luottolaitos ja jonka pääasiallisena toimintana on hankkia
omistusosuuksia tai harjoittaa yhtä tai useampaa direktiivin [julkaisutoimisto
lisää viitteen] liitteessä I olevassa 2–12 ja 15 kohdassa lueteltua toimintaa;
(18)               
’kotijäsenvaltiolla ’ tarkoitetaan jäsenvaltiota,
jossa luottolaitokselle on myönnetty toimilupa;
(19)               
’vastaanottavalla jäsenvaltiolla’ tarkoitetaan
jäsenvaltiota, jossa luottolaitoksella on sivukonttori tai jossa se tarjoaa
palveluja;
(20)               
’määräysvallalla’ tarkoitetaan perustamissopimuksen
54 artiklan 3 kohdan g alakohdan nojalla, konsolidoiduista tilinpäätöksistä 13
päivänä kesäkuuta 1983 annetun seitsemännen neuvoston direktiivin 83/349/ETY[18] 1 artiklassa kuvattua emoyrityksen ja tytäryrityksen välistä sidosta
tai samankaltaista luonnollisen henkilön tai oikeushenkilön ja yrityksen
välistä sidosta;
(21)               
’määräosuudella’ tarkoitetaan suoraa tai välillistä
omistusosuutta yrityksessä, kun tämä osuus on vähintään 10 prosenttia pääomasta
tai äänioikeuksista tai kun sen nojalla on mahdollista vaikuttaa huomattavasti
kyseisen yrityksen johtamiseen;
(22)               
’julkisyhteisöillä ja julkisoikeudellisilla
laitoksilla’ tarkoitetaan yleishyödyllisiä hallintoelimiä, jotka vastaavat
toiminnastaan keskushallinnolle, aluehallinnolle ja paikallisviranomaisille,
tai viranomaisia, jotka hoitavat samoja tehtäviä kuin alue- ja
paikallisviranomaiset, tai keskushallinnon, aluehallinnon tai
paikallisviranomaisten omistamia yleishyödyllisiä yrityksiä, joilla on
täsmälliset takuujärjestelyt, ja niihin voivat kuulua myös julkisesti valvotut
lainmukaiset itsehallintoelimet;
(23)               
’hyväksyttävillä omilla varoilla’ tarkoitetaan
toisen osan IV osastoa ja viidettä osaa sovellettaessa seuraavien varojen
summaa:
a) rajoituksettomat ensisijaiset omat varat;
b) rajoituksenalaiset ensisijaiset omat varat;
c) toissijaiset omat varat, joiden määrä on
enintään 25 prosenttia omista varoista; 
(24)               
’operatiivisella riskillä’ tarkoitetaan
riittämättömistä tai epäonnistuneista sisäisistä prosesseista, henkilöstöstä ja
järjestelmistä tai ulkoisista tapahtumista aiheutuvan tappion riskiä, mukaan
luettuna oikeudellinen riski;
(25)               
’keskuspankeilla’ tarkoitetaan Euroopan
keskuspankkijärjestelmän jäseninä olevia kansallisia keskuspankkeja sekä
Euroopan keskuspankkia, jollei toisin mainita;
(26)               
’laimentumisriskillä’ tarkoitetaan sitä riskiä,
että saamisen määrä supistuu velalliselle myönnettävien käteisluottojen tai
muiden kuin käteisluottojen kautta;
(27)               
’maksukyvyttömyyden todennäköisyydellä’
tarkoitetaan vastapuolen maksukyvyttömyyden todennäköisyyttä yhden vuoden
aikana;
(28)               
’tappiolla’ tarkoitetaan kolmannen osan II osastoa
sovellettaessa taloudellista tappiota, mukaan luettuina olennaiset
diskonttausvaikutukset, sekä olennaisia suoria ja välillisiä menoja, jotka
liittyvät maksun perintään instrumentista;
(29)               
’tappio-osuudella (LGD)’ tarkoitetaan vastapuolen
maksukyvyttömyydestä johtuvan vastuun aiheuttaman tappion suhdetta
odotettavissa olevaan vastuun määrään hetkellä, jolloin vastapuoli todetaan
maksukyvyttömäksi;
(30)               
’luottovasta-arvokertoimella’ tarkoitetaan
laskentahetkellä nostamattomasta luottolimiitistä nostettavan ja
maksukyvyttömyyshetkellä jäljellä olevan määrän suhdetta laskentahetkellä
nostamattomaan luottolimiitin määrään; sovittu limiitti määrää luottolimiitin
määrän, paitsi jos ei-sovittu limiitti on sitä korkeampi;
(31)               
’odotetulla tappiolla (EL)’ tarkoitetaan kolmannen
osan II osastoa sovellettaessa sen määrän, joka odotetaan menetettäväksi
laimentumisen tai vastapuolen mahdollisen maksukyvyttömyyden johdosta yhden
vuoden aikana, ja maksukyvyttömyyshetkellä jäljellä olevan määrän välistä
suhdetta;
(32)               
’luottoriskin vähentämisellä’ tarkoitetaan
laitoksen soveltamaa tekniikkaa, jota soveltamalla laitos vähentää vastuusta
tai vastuista sille aiheutuvaa luottoriskiä;
(33)               
’vastikkeellisella luottosuojalla’ tarkoitetaan
luottoriskin vähentämistekniikkaa, jossa vastuusta laitokselle aiheutuvan
luottoriskin vähentäminen perustuu laitoksen oikeuteen – vastapuolen
maksukyvyttömyyden tai muiden vastapuoleen liittyvien erityisten
luottotapahtumien vuoksi – realisoida, saada luovutuksena tai siirtona tai
pitää hallussaan tiettyjä omaisuuseriä tai määriä tai vähentää vastuuta määrään
tai korvata se määrällä, joka saadaan laitokselle olevan vastuun ja laitosta koskevan
vaateen määrän välisestä erotuksesta;
(34)               
’takauksen luonteisella luottosuojalla’
tarkoitetaan luottoriskin vähentämistekniikkaa, jossa vastuusta laitokselle
aiheutuvan luottoriskin vähentäminen perustuu kolmannen osapuolen yrityksen
sitoumukseen maksaa määrä luotonsaajan maksukyvyttömyyden tapauksessa tai
muissa erityisissä luottotapahtumissa;
(35)               
’takaisinostosopimuksella’ tarkoitetaan kaikkia
transaktioita, jotka kuuluvat ’takaisinostosopimuksella’ tai
’takaisinmyyntisopimuksella’ tarkoitetun sopimuksen soveltamisalaan; 
(36)               
’käteiseen verrattavalla instrumentilla’
tarkoitetaan talletustodistusta, joukkovelkakirjoja, katetut joukkolainat
mukaan luettuina, tai muuta laitoksen liikkeeseenlaskemaa etuoikeudeltaan
parempaa instrumenttia, josta laitos on jo saanut täyden maksun ja joka
laitoksen on maksettava ehdoitta takaisin kyseisen instrumentin nimellisarvon
mukaisesti; 
(37)               
’arvopaperistamisella’ tarkoitetaan transaktiota
tai järjestelmää, jolla vastuuseen tai määritettyyn vastuujoukkoon liittyvä
luottoriski jaetaan etuoikeusluokkiin ja jolla on kummatkin seuraavat
ominaisuudet:
a)            
transaktion tai järjestelmän maksut riippuvat
vastuun tai määritetyn vastuujoukon suorituskyvystä;
b)           
etuoikeusluokkien järjestys määrittää tappioiden
jakautumisen transaktion tai järjestelmän voimassaoloaikana;
(38)               
’etuoikeusluokalla’ tarkoitetaan
sopimusperusteisesti muodostettua, yhteen tai useampaan vastuuseen liittyvää
luottoriskisegmenttiä, kun positioon segmentissä liittyy suurempi tai pienempi
luottotappioriski kuin samansuuruiseen positioon kussakin muussa segmentissä,
lukuun ottamatta luottosuojaa, jonka kolmas osapuoli tarjoaa suoraan position
haltijoille kyseisessä segmentissä tai muissa segmenteissä;
(39)               
’arvopaperistamispositiolla’ tarkoitetaan
arvopaperistettua saamista;
(40)               
’uudelleenarvopaperistamisella’ tarkoitetaan
arvopaperistamista, jossa arvopaperistettaviin omaisuuseriin liittyvä riski
jaetaan etuoikeusluokkiin ja jossa vähintään yksi suojattavista eristä on
arvopaperistamispositio;
(41)               
’uudelleenarvopaperistamispositiolla’ tarkoitetaan
uudelleenarvopaperistamisesta syntyvää omaisuuserää;
(42)               
’alullepanijalla’ tarkoitetaan seuraavia:
a)            
yksikköä, joka on osallistunut joko itse tai
suoraan tai välillisesti siihen etuyhteydessä olevien yksiköiden kautta
alkuperäiseen sopimukseen, jonka perusteella velallisen tai mahdollisen
velallisen sellaiset velvoitteet tai mahdolliset velvoitteet, joihin liittyvä
saaminen arvopaperistetaan, ovat syntyneet;
b)           
yksikköä, joka hankkii kolmannen osapuolen saamiset
taseeseensa ja arvopaperistaa ne;
(43)               
’järjestäjällä’ tarkoitetaan sellaista muuta
laitosta kuin alullepanevaa laitosta, joka järjestää omaisuusvakuudellisen
yritystodistusohjelman tai muun arvopaperistamisjärjestelmän, jonka kautta
kolmansilta yksiköiltä hankitaan saamisia, ja hoitaa sitä;
(44)               
’erillisellä takauksella’ tarkoitetaan
sopimusjärjestelyä, jolla parannetaan arvopaperistettavan position
luottoluokitusta verrattuna tilanteeseen ilman erillistä takausta, mukaan
luettuina takaukset, joissa heikompia etuoikeusluokkia käytetään suojaamaan
korkeamman luottoriskiluokituksen arvopapereita, sekä muut luottosuojan muodot;
(45)               
’arvopaperistamista varten perustetulla
erillisyhtiöllä (SSPE)’ tarkoitetaan sellaista trustia tai muuntyyppistä
yhteisöä kuin laitosta, joka on perustettu arvopaperistamisen tai
arvopaperistamisten toteuttamiseksi, jonka toiminta on rajattu tämän tavoitteen
saavuttamisen edellyttämiin tehtäviin, jonka rakenteen tarkoituksena on erottaa
SSPE:n velvoitteet alullepanevan laitoksen velvoitteista ja johon liittyvän
etuyhteyden haltijoilla on rajoitukseton oikeus antaa vakuudeksi tai luovuttaa
kyseiset etuyhteydet;
(46)               
’keskenään sidossuhteessa olevien asiakkaiden
ryhmällä’ tarkoitetaan seuraavia:
a)            
kahta tai useampaa luonnollista henkilöä tai
oikeushenkilöä, jotka muodostavat kokonaisuuden riskin osalta, jollei toisin
osoiteta, koska yhdellä niistä on suoraan tai välillisesti määräysvalta toiseen
tai toisiin nähden, paitsi jos sovelletaan c alakohdan mukaista kohtelua;
b)           
kahta tai useampaa luonnollista henkilöä tai
oikeushenkilöä, jotka eivät harjoita toisiinsa nähden mitään määräysvaltaa a
alakohdan mukaisesti, mutta joita on pidettävä riskin kannalta kokonaisuutena
sen vuoksi, että niiden välillä on sellainen sidossuhde, että on todennäköistä,
että jos yhdellä niistä on taloudellisia ongelmia, erityisesti rahoitus- tai
maksuvaikeuksia, niin toisella tai kaikilla muilla on todennäköisesti myös
rahoitus- tai maksuvaikeuksia;
c)            
jos keskushallinnolla on määräysvalta yhdessä tai
useammassa yhteisössä ja tältä keskushallinnolta olevien saamisten riskipaino
on 109 artiklan mukaan laskettuna 0 prosenttia ja jos kyseinen
keskushallinto on nimenomaisesti taannut kaikki tällaisten yhteisöjen
velvoitteet, kyseinen määräysvalta ei luo keskenään sidossuhteessa olevien
asiakkaiden ryhmää keskushallinnon ja kyseisten yhteisöjen välillä. Sama pätee
aluehallintoihin tai paikallisviranomaisiin, jos aluehallinnoilta tai
paikallisviranomaisilta olevien saamisten riskipaino on 110 artiklan mukaan
laskettuna 0 prosenttia ja jos aluehallinnot tai paikallisviranomaiset
ovat nimenomaisesti taanneet kaikki tällaisten yhteisöjen velvoitteet;
(47)               
’virallisesti hyväksytyillä pörsseillä’
tarkoitetaan pörssejä, jotka täyttävät kaikki seuraavat edellytykset:
a)            
ne ovat EAMV:n direktiivin 2004/39/EY 47 artiklan
mukaisesti julkistamassa luettelossa  mainittuja markkinoita;
b)           
niillä on selvitysjärjestelmä, jonka nojalla
liitteessä IV luetelluilla sopimuksilla on sellainen päivittäinen
vakuusvaatimus, jonka toimivaltaiset viranomaiset katsovat antavan riittävän
suojan;
(48)               
’lisäeläke-etuuksilla’ tarkoitetaan ylimääräisiä
eläke-etuuksia, jotka laitos myöntää vapaaehtoisesti työntekijälle osana
kyseisen työntekijän muuttuvaa palkitsemista ja joihin eivät sisälly kertyneet
etuudet, jotka työntekijä saa yrityksen yleisen eläkejärjestelmän ehtojen
mukaan;
(49)               
’omistusyhteydellä’ tarkoitetaan yhtiömuodoltaan
tietynlaisten yhtiöiden tilinpäätöksistä 25 päivänä heinäkuuta 1978
annetun neljännen neuvoston direktiivin 78/660/ETY[19]
17 artiklan ensimmäisessä virkkeessä tarkoitettua omistusyhteyttä tai
suoraa tai välillistä vähintään 20 prosentin omistusosuutta yrityksen
äänioikeudesta tai pääomasta;
(50)               
’vastuulla’ tarkoitetaan kolmannen osan II osastoa
sovellettaessa omaisuuserää tai taseen ulkopuolista erää;
(51)               
’kiinnitysluottoarvolla’ tarkoitetaan sitä kiinteän
omaisuuden arvoa, joka on määritetty arvioimalla huolellisesti kyseisen
omaisuuden myöhempää myytävyyttä ottaen huomioon omaisuuden pitkän aikavälin
kestävät ominaisuudet, normaalit paikalliset markkinaolosuhteet, omaisuuden
senhetkinen käyttö ja asianmukaiset vaihtoehtoiset käyttötavat; 
(52)               
’markkina-arvolla’ tarkoitetaan rahamäärää, jolla
omaisuus arviointipäivänä vaihtaisi omistajaa liiketoimeen halukkaiden ja
toisistaan riippumattomien myyjän ja ostajan välillä asianmukaisen
markkinoinnin jälkeen osapuolten toimiessa asiantuntevasti;
(53)               
’sovellettavalla tilinpäätössäännöstöllä’
tarkoitetaan tilinpäätössääntöjä, joita sovelletaan laitokseen kansainvälisten
tilinpäätösstandardien soveltamisesta 19 päivänä heinäkuuta 2002 annetun
Euroopan parlamentin ja neuvoston asetuksen (EY) N:o 1606/2002[20] ja pankkien ja muiden rahoituslaitosten tilinpäätöksestä ja
konsolidoidusta tilinpäätöksestä 8 päivänä joulukuuta 1986 annetun neuvoston
direktiivin 86/635/ETY[21] mukaisesti;
(54)               
’yhden vuoden maksukyvyttömyysasteella’
tarkoitetaan yksi vuosi ennen päivämäärää T alkaneen ajanjakson aikana
tapahtuneiden maksukyvyttömyystapausten ja kyseiseen luokkaan tai joukkoon yksi
vuosi ennen kyseistä päivämäärää luokiteltujen velallisten määrän välistä
suhdetta;
(55)               
’spekulatiivisella kiinteän omaisuuden
rahoituksella’ tarkoitetaan lainoja, joilla rahoitetaan kiinteän omaisuuden
hankintaa, kunnostamista tai rakentamista voitolla tapahtuvaa jälleenmyyntiä
varten;
(56)               
’takaisinostosopimuksella’ ja
’takaisinmyyntisopimuksella’ tarkoitetaan sopimusta, jolla laitos tai sen
vastapuoli luovuttaa arvopapereita tai hyödykkeitä tai taattuja oikeuksia,
jotka liittyvät
a)      arvopapereiden tai hyödykkeiden
omistusoikeuteen ja jotka arvopapereihin tai hyödykkeisiin liittyvien
oikeuksien haltijana oleva tunnustettu pörssi on taannut, edellyttäen, että laitoksella
ei sopimuksen mukaan ole oikeutta luovuttaa tai pantata tiettyä arvopaperia tai
hyödykettä samanaikaisesti useammalle kuin yhdelle vastapuolelle ja että laitos
tai sen vastapuoli sitoutuu ostamaan arvopaperit tai hyödykkeet takaisin;
b)      niiden sijasta samalla tavoin
yksilöityihin arvopapereihin tai hyödykkeisiin, jotka laitos tai sen vastapuoli
sitoutuu ostamaan takaisin sovittuun hintaan ajankohtana, jonka myyjä on
määrännyt tai määrää myöhemmin;
         tällainen sopimus on
takaisinostosopimus, jos laitos on sopimuksessa arvopapereiden tai hyödykkeiden
myyjänä, ja takaisinmyyntisopimus, jos laitos on sopimuksessa ostajana;
(57)               
’rahoitusinstrumentilla’ tarkoitetaan
a)            
sopimusta, joka synnyttää yhdelle osapuolelle
rahoitusvaroihin kuuluvan erän ja samalla toiselle osapuolelle rahoitusvelan
tai oman pääoman ehtoisen rahoitusinstrumentin;
b)           
mitä tahansa direktiivin 2004/39/EY liitteessä I
olevassa C osassa mainittua rahoitusinstrumenttia;
c)            
johdannaissopimusta;
d)           
ensisijaista rahoitusinstrumenttia;
e)            
käteisinstrumenttia;
Edellä a–c alakohdassa tarkoitetut instrumentit
ovat rahoitusinstrumentteja vain, jos niiden arvo johdetaan niiden
kohde-etuutena olevan rahoitusinstrumentin tai muun kohde-etuutena olevan erän
hinnasta tai kohde-etuutena olevasta korosta tai indeksistä;
(58)               
’perustamispääomalla’ tarkoitetaan omien varojen
määrää ja tyyppejä, jotka vahvistetaan luottolaitosten osalta direktiivin
[julkaisutoimisto lisää viitteen] 12 artiklassa ja sijoituspalveluyritysten
osalta kyseisen direktiivin IV osastossa;
(59)               
’kaupankäyntitarkoituksessa otetuilla positioilla’
tarkoitetaan seuraavia positioita:
a)            
omaan lukuun tapahtuvaa kaupankäyntiä,
asiakaskaupankäyntiä ja markkinatakausta varten otetut positiot;
b)           
lyhytaikaista kauppaa varten otetut positiot;
c)            
positiot, joilla pyritään lyhyellä aikavälillä
hyötymään tosiasiallisista tai odotetuista osto- ja myyntihinnan välisistä
erotuksista tai muista hinnan tai koron vaihteluista;
(60)               
’emoyrityksellä’ tarkoitetaan
a)      direktiivin 83/349/ETY 1 ja 2 artiklassa
tarkoitettua emoyritystä; 
b)      direktiivin [julkaisutoimisto lisää
viitteen] VII osaston 3 luvun II jaksoa ja 4 lukua sekä VIII osastoa ja
tämän asetuksen V osaa sovellettaessa direktiivin 83/349/ETY 1 artiklan
1 kohdassa tarkoitettua yritystä ja kaikkia yrityksiä, joilla on
tosiasiassa määräävä vaikutusvalta toiseen yritykseen;
(61)               
’tytäryrityksellä’ tarkoitetaan
a)      direktiivin 83/349/ETY 1 ja 2 artiklassa
tarkoitettua tytäryritystä; 
b)      direktiivin 83/349/ETY 1 artiklan 1
kohdassa tarkoitettua tytäryritystä ja kaikkia yrityksiä, joihin emoyrityksellä
on tosiasiassa määräävä vaikutusvalta.
Jokaisen tytäryrityksen tytäryritys katsotaan
kuuluvan emoyritykseen, joka on näiden tytäryritysten johdossa;
(62)               
’kaupankäyntivarastolla’ tarkoitetaan kaikkia
positioita, jotka laitos on ottanut rahoitusinstrumenteissa ja hyödykkeissä
käydäkseen kauppaa tai suojatakseen positioita, jotka on otettu
kaupankäyntitarkoituksessa;
(63)               
’finanssialan holdingyhtiöllä’ tarkoitetaan
finanssilaitosta, jonka tytäryritykset ovat yksinomaan tai pääasiallisesti
laitoksia tai finanssilaitoksia, ja tällaisista tytäryrityksistä vähintään yksi
on laitos, ja joka ei ole direktiivin 2002/87/EY[22] 2
artiklan 15 kohdassa tarkoitettu finanssialan sekaholdingyhtiö;
(64)               
’jäsenvaltiossa emoyrityksenä toimivalla
laitoksella’ tarkoitetaan laitosta, jolla on tytäryrityksenä laitos tai
finanssilaitos tai jolla on omistusyhteys tällaiseen laitokseen ja joka ei ole
itse toisen samassa jäsenvaltiossa toimiluvan saaneen laitoksen tytäryritys tai
samassa jäsenvaltiossa perustetun finanssialan holdingyhtiön tai finanssialan
sekaholdingyhtiön tytäryritys;
(65)               
’EU:ssa emoyrityksenä toimivalla laitoksella’
tarkoitetaan jäsenvaltiossa emoyrityksenä toimivaa laitosta, joka ei ole
minkään toisen jossakin jäsenvaltiossa toimiluvan saaneen laitoksen tytäryritys
tai minkään jossakin jäsenvaltiossa perustetun finanssialan holdingyhtiön tai
finanssialan sekaholdingyhtiön tytäryritys;
(66)               
’jäsenvaltiossa emoyrityksenä toimivalla
finanssialan holdingyhtiöllä’ tarkoitetaan finanssialan holdingyhtiötä, joka ei
ole itse minkään samassa jäsenvaltiossa toimiluvan saaneen laitoksen
tytäryritys tai samassa jäsenvaltiossa perustetun finanssialan holdingyhtiön
tai finanssialan sekaholdingyhtiön tytäryritys;
(67)               
’EU:ssa emoyrityksenä toimivalla finanssialan
holdingyhtiöllä’ tarkoitetaan emoyrityksenä toimivaa finanssialan
holdingyhtiötä, joka ei ole minkään jossakin jäsenvaltiossa toimiluvan saaneen
laitoksen tytäryritys tai minkään jossakin jäsenvaltiossa perustetun
finanssialan holdingyhtiön tai finanssialan sekaholdingyhtiön tytäryritys;
(68)               
’jäsenvaltiossa emoyrityksenä toimivalla
finanssialan sekaholdingyhtiöllä’ tarkoitetaan finanssialan sekaholdingyhtiötä,
joka ei ole itse minkään samassa jäsenvaltiossa toimiluvan saaneen laitoksen
tytäryritys tai samassa jäsenvaltiossa perustetun finanssialan holdingyhtiön
tai finanssialan sekaholdingyhtiön tytäryritys;
(69)               
’EU:ssa emoyrityksenä toimivalla finanssialan
sekaholdingyhtiöllä’ tarkoitetaan emoyrityksenä toimivaa finanssialan
sekaholdingyhtiötä, joka ei ole minkään jossakin jäsenvaltiossa toimiluvan
saaneen laitoksen tytäryritys tai minkään jossakin jäsenvaltiossa perustetun
finanssialan holdingyhtiön tai finanssialan sekaholdingyhtiön tytäryritys;
(70)               
’monenkeskisellä kaupankäyntijärjestelmällä’
tarkoitetaan samaa kuin direktiivin 2004/39/EY 4 artiklan 15 kohdassa;
(71)               
’monialan holdingyhtiöllä’ tarkoitetaan
emoyritystä, joka on muu kuin finanssialan holdingyhtiö, laitos tai
finanssialan sekaholdingyhtiö ja jonka tytäryrityksistä vähintään yksi on
laitos;
(72)               
’läheisillä sidoksilla’ tarkoitetaan tilannetta,
jossa kahden tai useamman luonnollisen henkilön tai oikeushenkilön välillä on
jokin seuraavista sidossuhteista:
a)            
omistusyhteys, kun hallussa pidetään suoraan tai
välillisesti määräysvallan kautta vähintään 20:tä prosenttia yrityksen
äänioikeuksista tai pääomasta;
b)           
määräysvalta;
c)            
molemmat tai kaikki ovat määräysvallan kautta
pysyvästi sidoksissa yhteen ja samaan kolmanteen henkilöön;
(73)               
’keskusvastapuolella’ tarkoitetaan oikeushenkilöä,
joka on yksillä tai useammilla finanssimarkkinoilla käytävän kaupan
vastapuolten välissä ja toimii jokaiseen myyjään nähden ostajana ja jokaiseen
ostajaan nähden myyjänä;
(74)               
’maksulaiminlyöntirahastolla’ tarkoitetaan
keskusvastapuolen perustamaa rahastoa, jonka tarkoituksena on jakaa
keskinäisesti tappiot, joita keskusvastapuolelle aiheutuu yhden tai useamman
selvitysosapuolensa maksulaiminlyönnistä tai maksukyvyttömyydestä, kun
kyseisten selvitysosapuolten asettamat marginaalit ja
maksulaiminlyöntirahastoon maksamat osuudet eivät riitä kyseisten tappioiden
kattamiseen;
(75)               
’kaupankäyntivastuulla’ tarkoitetaan keskusvastapuolen
haltuun talletetuista omaisuuseristä aiheutuvien vastuiden, markkinahintaan
arvostettujen keskusvastapuoleen liittyvien vastuiden ja mahdollisten tulevien
keskusvastapuoleen liittyvien vastuiden summaa;
(76)               
’vakuutusyrityksellä’ tarkoitetaan samaa kuin
direktiivin 2009/138/EY 13 artiklan 1 kohdassa;
(77)               
’sekavakuutushallintayhtiöllä’ tarkoitetaan samaa
kuin direktiivin 2009/138/EY 212 artiklan 1 kohdan g alakohdassa;
(78)               
’jälleenvakuutusyrityksellä’ tarkoitetaan samaa
kuin direktiivin 2009/138/EY 13 artiklan 4 kohdassa;
(79)               
’kolmannen maan vakuutusyrityksellä’ tarkoitetaan
samaa kuin direktiivin 2009/138/EY 13 artiklan 3 kohdassa; 
(80)               
’kolmannen maan jälleenvakuutusyrityksellä’
tarkoitetaan samaa kuin direktiivin 2009/138/EY 13 artiklan 6 kohdassa;
(81)               
’säännellyllä markkinalla’ tarkoitetaan Euroopan
arvopaperimarkkinaviranomaisen (EAMV) direktiivin 2004/39/EY 47 artiklan
mukaisesti julkistamassa luettelossa mainittua markkinaa;
(82)               
’ylimmällä hallintoelimellä’ tarkoitetaan laitosta
johtavaa elintä, joka hoitaa valvonta- ja johtotoimintoja ja jolla on
lopullinen päätöksentekovalta sekä toimivalta vahvistaa laitoksen strategia,
tavoitteet ja yleiset linjaukset. Ylimpään hallintoelimeen on kuuluttava
laitoksen toimintaa tosiasiallisesti johtavat henkilöt;
(83)               
’valvontatoimintoaan hoitavalla ylimmällä
hallintoelimellä’ tarkoitetaan ylintä hallintoelintä, joka valvontatoimintoaan
hoitamalla valvoo ja seuraa johdon päätöksentekoa;
(84)               
’toimivalla johdolla’ tarkoitetaan johtoryhmän
jäseniä, jotka vastaavat laitoksen päivittäisestä johtamisesta ja ovat tili- ja
vastuuvelvollisia ylimmälle hallintoelimelle;
(85)               
’finanssialan sekaholdingyhtiöllä’ tarkoitetaan
emoyritystä, joka on muu kuin säännelty yhteisö ja joka yhdessä
tytäryritystensä kanssa, joista vähintään yksi on sellainen säännelty yhteisö,
jonka pääkonttori on unionissa, ja muiden yritysten kanssa muodostaa
finanssiryhmittymän;
(86)               
’velkaantumisella’ tarkoitetaan laitoksen varojen,
taseen ulkopuolisten velvoitteiden ja sellaisten ehdollisten velvoitteiden
suhteellista suuruutta laitoksen omiin varoihin verrattuna, jotka velvoittavat
maksamaan tai luovuttamaan tai asettamaan vakuuksia, mukaan luettuina saadusta
rahoituksesta, tehdyistä sitoumuksista, johdannaisista tai
takaisinostosopimuksista johtuvat velvoitteet, mutta lukuun ottamatta velvoitteita,
jotka voidaan panna täytäntöön ainoastaan laitoksen likvidaation aikana.
II osasto
Vaatimusten soveltamistaso
1 luku
Vaatimusten erillinen soveltaminen
5 artikla
Yleiset periaatteet
1.                      
Jokaisen laitoksen on noudatettava toisessa,
kolmannessa, neljännessä ja viidennessä osassa säädettyjä velvoitteita
erillisenä yrityksenä.
2.                      
Jokaisen laitoksen, joka ei ole tytäryritys siinä
jäsenvaltiossa, jossa se on saanut toimiluvan ja jossa sen toimintaa valvotaan,
eikä emoyritys, ja jokaisen laitoksen, jota ei ole sisällytetty
17 artiklan mukaiseen konsolidointiin, on noudatettava 84 artiklassa
säädettyjä velvoitteita erillisenä yrityksenä.
3.                      
Jokaisen laitoksen, joka ei ole emoyritys eikä
tytäryritys, ja jokaisen laitoksen, jota ei ole sisällytetty 17 artiklan mukaiseen
konsolidointiin, on noudatettava kahdeksannessa osassa säädettyjä velvoitteita
erillisenä yrityksenä.
4.                      
Jokaisen laitoksen, joka ei ole
sijoituspalveluyritys ja joka ei ole saanut lupaa tarjota direktiivin
2004/39/EY liitteessä I olevan A osan 3 ja 6 kohdassa lueteltuja
sijoituspalveluja, on noudatettava 401 ja 403 artiklassa säädettyjä
velvoitteita erillisenä yrityksenä.
5.                      
Jokaisen laitoksen on noudatettava seitsemännessä
osassa säädettyjä velvoitteita erillisenä yrityksenä.
6 artikla
Poikkeus vakavaraisuusvaatimusten erillisestä soveltamisesta
1.                      
Sen varmistamiseksi, että omat varat jakaantuvat
asianmukaisesti emoyrityksen ja tytäryritysten välillä, toimivaltaiset
viranomaiset voivat olla soveltamatta 5 artiklan 1 kohtaa laitoksen
tytäryritykseen, kun sekä tytäryritys että laitos ovat saaneet toimiluvan ja
niiden toimintaa valvotaan kyseisessä jäsenvaltiossa ja tytäryritys on
sisällytetty emoyrityksenä toimivan luottolaitoksen konsolidoituun valvontaan
ja kaikki seuraavat edellytykset täyttyvät:
a)            
emoyrityksen nopealle omien varojen siirrolle tai
velkojen takaisinmaksulle ei ole sillä hetkellä tai ennakoitavissa olennaisia,
käytännöllisiä tai oikeudellisia esteitä;
b)           
joko emoyritys pystyy osoittamaan toimivaltaisten
viranomaisten hyväksymällä tavalla, että tytäryrityksiä hoidetaan vakaasti, ja
on esittänyt toimivaltaisen viranomaisen luvalla ilmoituksen, että se takaa
tytäryrityksensä sitoumukset, tai tytäryritykseen liittyvät riskit ovat
merkitykseltään vähäisiä;
c)            
tytäryritys kuuluu emoyrityksen riskien arviointi-,
mittaamis- ja valvontamenettelyjen piiriin; 
d)           
emoyrityksellä on yli 50 prosenttia tytäryrityksen
osuuksiin tai osakkeisiin kuuluvista äänioikeuksista tai oikeus nimittää tai
erottaa enemmistö tytäryrityksen ylimmän hallintoelimen jäsenistä.
2.                      
Toimivaltaiset viranomaiset voivat soveltaa 1
kohdan mukaista vaihtoehtoa, kun emoyritys on laitoksen kanssa samassa
jäsenvaltiossa perustettu finanssialan holdingyhtiö tai finanssialan
sekaholdingyhtiö, edellyttäen, että emoyritykseen sovelletaan samanlaista
valvontaa kuin laitoksiin ja varsinkin 10 artiklan 1 kohdassa vahvistettuja
vaatimuksia.
3.                      
Sen varmistamiseksi, että omat varat jakaantuvat
asianmukaisesti emoyrityksen ja tytäryritysten välillä, toimivaltaiset
viranomaiset voivat olla soveltamatta 5 artiklan 1 kohtaa emoyrityksenä
toimivaan laitokseen siinä jäsenvaltiossa, jossa laitos on saanut toimiluvan,
jossa sen toimintaa valvotaan ja jossa se on sisällytetty konsolidoituun
valvontaan, edellyttäen, että kaikki seuraavat edellytykset täyttyvät:
a)            
nopealle omien varojen siirrolle tai velkojen
takaisinmaksulle jäsenvaltiossa emoyrityksenä toimivalle laitokselle ei ole
sillä hetkellä tai ennakoitavissa olennaisia, käytännöllisiä tai oikeudellisia
esteitä;
b)           
emoyritys kuuluu jäsenvaltiossa sellaisten
konsolidoidun valvonnan kannalta relevanttien menettelyjen piiriin, joilla
arvioidaan, mitataan ja valvotaan riskejä.
Toimivaltaisen viranomaisen, joka soveltaa tämän
kohdan säännöksiä, on ilmoitettava siitä kaikkien muiden jäsenvaltioiden
toimivaltaisille viranomaisille.
7 artikla
Poikkeus maksuvalmiusvaatimusten erillisestä soveltamisesta
1.                      
Toimivaltaisten viranomaisten on kokonaan tai
osittain vapautettava emoyrityksenä toimiva laitos ja kaikki tai jotkin sen
tytäryrityksistä Euroopan unionissa 401 artiklan soveltamisesta ja valvottava
niitä erityisenä maksuvalmiusalaryhmänä, jos ne täyttävät kaikki seuraavat
edellytykset:
(a)         
emoyrityksenä toimiva laitos noudattaa 401 ja 403
artiklassa säädettyjä velvoitteita konsolidoinnin perusteella tai, jos
alaryhmään ei kuulu EU:ssa emoyrityksenä toimivaa laitosta,
alakonsolidointiryhmän tasolla;
(b)         
emoyrityksenä toimiva laitos seuraa ja valvoo
jatkuvasti ryhmän tai alaryhmän kaikkien tämän vapautuksen kohteina olevien
laitosten kassatilanteita;
(c)         
laitokset ovat tehneet sopimukset, jotka mahdollistavat
varojen vapaan liikkuvuuden niiden välillä, jotta kyseiset laitokset voivat
täyttää erilliset ja yhteiset velvoitteensa niiden erääntyessä;
(d)         
c alakohdassa tarkoitettujen sopimusten
täyttämiselle ei ole sillä hetkellä tai ennakoitavissa olennaisia, käytännöllisiä
tai oikeudellisia esteitä.
2.                      
Jos kaikille erityiseen maksuvalmiusalaryhmään
kuuluville laitoksille on myönnetty toimiluvat samassa jäsenvaltiossa, kyseisen
jäsenvaltion toimivaltaisten viranomaisten on sovellettava 1 kohtaa.
Jos erityiseen maksuvalmiusalaryhmään kuuluville
laitoksille on myönnetty toimiluvat useissa jäsenvaltioissa, 1 kohtaa saa
soveltaa vasta 19 artiklassa säädetyn menettelyn jälkeen ja vain niihin
laitoksiin, joiden toimivaltaiset viranomaiset sopivat seuraavista seikoista:
a)            
likviditeettiriskin luokittelun ja käsittelyn
asianmukaisuus direktiivin [julkaisutoimisto lisää viitteen] 84 artiklan
mukaisesti; 
b)           
alaryhmässä säilytettävien likvidien varojen
määrien jakautuminen ja näiden varojen sijainti ja omistus;
c)            
likvidien varojen vähimmäismäärät, joita 401
artiklan soveltamisesta vapautettujen laitosten on säilytettävä; 
d)           
tarve käyttää tiukempia parametreja kuin kuudennen
osan III osastossa säädetään.
Toimivaltaiset viranomaiset voivat myös soveltaa 1
kohtaa sellaisiin laitoksiin, jotka ovat saman 108 artiklan 7 kohdan b
alakohdassa tarkoitetun laitosten suojajärjestelmän jäseniä, jos laitokset
täyttävät kaikki 108 artiklan 7 kohdassa säädetyt edellytykset. Siinä
tapauksessa toimivaltaisten viranomaisten on nimettävä yksi laitos vapautetuksi
401 artiklan soveltamisesta kaikkien erityiseen maksuvalmiusalaryhmään
kuuluvien laitosten konsolidoidun aseman perusteella.
3.                      
Jos vapautus on myönnetty 1 kohdan nojalla,
toimivaltaiset viranomaiset voivat myös olla soveltamatta 403 artiklaa.
8 artikla
Erillinen konsolidointimenetelmä
1.                      
Toimivaltaiset viranomaiset voivat
tapauskohtaisesti sallia, että emoyrityksenä toimiva laitos sisällyttää 5
artiklan 1 kohdan mukaisen vaatimuksensa laskemiseen tytäryrityksensä, jotka
täyttävät 6 artiklan 1 kohdan c ja d alakohdassa säädetyt edellytykset ja
joiden olennaiset vastuut tai olennaiset velat ovat kyseiselle emoyrityksenä
toimivalle laitokselle, sanotun kuitenkaan rajoittamatta tämän artiklan 2 ja 3
kohdan ja direktiivin [julkaisutoimisto lisää viitteen] 134 artiklan 3 kohdan
soveltamista.
2.                      
Edellä 1 kohdassa tarkoitettu käsittely voidaan
sallia vain sellaisissa tapauksissa, joissa emoyrityksenä toimiva laitos
osoittaa toimivaltaisille viranomaisille aukottomasti olosuhteet ja
järjestelyt, myös oikeudelliset järjestelyt, joiden perusteella ei ole olemassa
olennaisia, käytännöllisiä tai oikeudellisia esteitä sille, että tytäryritys
siirtää nopeasti omia varoja tai maksaa eräpäivänä velkoja takaisin
emoyritykselle, eikä tällaisia esteitä ole myöskään ennakoitavissa.
3.                      
Jos toimivaltainen viranomainen käyttää 1 kohdassa
säädettyä harkintavaltaa, sen on säännöllisesti ja vähintään kerran vuodessa
ilmoitettava kaikkien muiden jäsenvaltioiden toimivaltaisille viranomaisille 1
kohdan soveltamisesta sekä 2 kohdassa tarkoitetuista olosuhteista ja
järjestelyistä. Jos tytäryritys sijaitsee kolmannessa maassa, toimivaltaisten
viranomaisten on annettava nämä tiedot myös kyseisen kolmannen maan
toimivaltaisille viranomaisille.
9 artikla
Pysyvästi keskuslaitokseen kuuluvia luottolaitoksia koskeva vapautus
Toimivaltaiset viranomaiset voivat vapauttaa
yhden tai useamman luottolaitoksen, joka sijaitsee samassa jäsenvaltiossa ja
kuuluu pysyvästi niitä valvovaan ja samaan jäsenvaltioon sijoittautuneeseen
keskuslaitokseen, toisen, kolmannen ja neljännen osan sekä kuudennen,
seitsemännen ja kahdeksannen osan vaatimuksista, jos kansallisessa
lainsäädännössä on seuraavat säännökset:
a)                      
keskuslaitoksen ja siihen kuuluvien laitosten
sitoumukset ovat yhteisvastuullisia tai keskuslaitos takaa siihen kuuluvien
laitosten sitoumukset kokonaan;
b)                     
keskuslaitoksen ja kaikkien siihen kuuluvien
laitosten vakavaraisuutta ja maksuvalmiutta valvotaan kokonaisuutena näiden
laitosten konsolidoitujen tilinpäätösten perusteella;
c)                      
keskuslaitoksen johdolla on valtuudet antaa ohjeita
siihen kuuluvien laitosten johdolle.
2 luku
Varovaisuusperiaatteen mukainen konsolidointi
1 jakso
Vaatimusten soveltaminen konsolidoinnin perusteella
10 artikla
Yleinen käsittely
1.                      
Jäsenvaltiossa emoyrityksenä toimivien laitosten on
noudatettava konsolidoidun asemansa perusteella toisessa, kolmannessa,
neljännessä ja seitsemännessä osassa säädettyjä velvoitteita 16 artiklassa
tarkoitetussa laajuudessa ja siinä tarkoitetulla tavalla.
2.                      
Jäsenvaltiossa emoyrityksenä toimivan finanssialan
holdingyhtiön tai finanssialan sekaholdingyhtiön määräysvallassa olevien
laitosten on noudatettava kyseisen finanssialan holdingyhtiön tai finanssialan
sekaholdingyhtiön konsolidoidun aseman perusteella toisessa, kolmannessa,
neljännessä ja seitsemännessä osassa säädettyjä velvoitteita 16 artiklassa
tarkoitetussa laajuudessa ja siinä tarkoitetulla tavalla.
Kun jäsenvaltiossa emoyrityksenä toimivan
finanssialan holdingyhtiön tai finanssialan sekaholdingyhtiön määräysvallassa
on useampi kuin yksi laitos, ensimmäistä alakohtaa sovelletaan ainoastaan
siihen laitokseen, johon sovelletaan konsolidoitua valvontaa direktiivin
[julkaisutoimisto lisää viitteen] 106 artiklan mukaisesti.
3.                      
EU:ssa emoyrityksenä toimivien laitosten sekä
EU:ssa emoyrityksenä toimivan finanssialan holdingyhtiön määräysvallassa
olevien laitosten ja EU:ssa emoyrityksenä toimivan finanssialan holdingyhtiön
määräysvallassa olevien laitosten on noudatettava 401 ja 403 artiklassa
säädettyjä velvoitteita kyseisen emoyrityksenä toimivan laitoksen, finanssialan
holdingyhtiön tai finanssialan sekaholdingyhtiön konsolidoidun aseman
perusteella, jos ryhmään kuuluu yksi tai useampia luottolaitoksia tai
sijoituspalveluyrityksiä, joilla on toimilupa direktiivin 2004/39/EY liittessä
I olevan A osan 3 ja 6 kohdassa lueteltujen sijoituspalvelujen tarjoamiseen.
4.                      
Sovellettaessa 9 artiklaa siinä tarkoitetun
keskuslaitoksen on noudatettava toisessa, kolmannessa, neljännessä ja
seitsemännessä osassa asetettuja vaatimuksia konsolidoidun asemansa
perusteella. Keskuslaitokseen sovelletaan 16 artiklaa, ja siihen kuuluvat
laitokset katsotaan sen tytäryrityksiksi.
11 artikla
Finanssialan holdingyhtiö tai finanssialan sekaholdingyhtiö, jolla on sekä
luottolaitos että sijoituspalveluyritys tytäryrityksinään
Jos finanssialan holdingyhtiöllä tai finanssialan
sekaholdingyhtiöllä on vähintään yksi luottolaitos ja yksi
sijoituspalveluyritys tytäryrityksinään, kyseiseen luottolaitokseen on
sovellettava vaatimuksia, joita sovelletaan kyseisen finanssialan holdingyhtiön
tai finanssialan sekaholdingyhtiön konsolidoidun aseman perusteella.
12 artikla
Julkistamisvaatimusten soveltaminen konsolidoinnin perusteella
1.                      
EU:ssa emoyrityksenä toimivien laitosten on
noudatettava kahdeksannessa osassa säädettyjä velvoitteita konsolidoidun
asemansa perusteella.
EU:ssa emoyrityksenä toimivien laitosten
merkittävien tytäryritysten on ilmoitettava 424, 425, 435 ja 436 artiklassa
tarkoitetut tiedot erillisinä yrityksinä tai alakonsolidointiryhmän tasolla.
2.                      
EU:ssa emoyrityksenä toimivan finanssialan
holdingyhtiön tai EU:ssa emoyrityksenä toimivan finanssialan sekaholdingyhtiön
määräysvallassa olevien laitosten on noudatettava kahdeksannessa osassa
säädettyjä velvoitteita kyseisen finanssialan holdingyhtiön tai finanssialan
sekaholdingyhtiön konsolidoidun aseman perusteella.
EU:ssa emoyrityksenä toimivien finanssialan
holdingyhtiöiden tai Euroopan unionissa emoyrityksenä toimivien finanssialan
sekaholdingyhtiöiden merkittävien tytäryritysten on ilmoitettava liitteessä
424, 425, 435 ja 436 artiklassa tarkoitetut tiedot erillisinä yrityksinä tai
alakonsolidointiryhmän tasolla.
3.                      
Edellä olevia 1 ja 2 kohtaa sovelletaan EU:ssa
emoyrityksenä toimiviin laitoksiin tai EU:ssa emoyrityksenä toimivan
finanssialan holdingyhtiön tai EU:ssa emoyrityksenä toimivan finanssialan
sekaholdingyhtiön määräysvallassa oleviin laitoksiin ainoastaan siinä määrin
kuin niitä koskevat tiedot eivät sisälly kolmanteen maahan sijoittautuneen
emoyrityksen konsolidoinnin perusteella ilmoittamiin vastaaviin tietoihin.
4.           Sovellettaessa 9 artiklaa
siinä tarkoitetun keskuslaitoksen on noudatettava kahdeksannen osan vaatimuksia
konsolidoidun asemansa perusteella. Keskuslaitokseen sovelletaan 16 artiklan
1 kohtaa, ja siihen kuuluvat laitokset katsotaan sen tytäryrityksiksi.
13 artikla
Viidennen osan vaatimusten soveltaminen konsolidoinnin perusteella
1.                      
Tämän asetuksen soveltamisalaan kuuluvien
emoyritysten ja niiden tytäryritysten on täytettävä viidennessä osassa säädetyt
velvoitteet konsolidoinnin perusteella tai alakonsolidointiryhmän tasolla sen
varmistamiseksi, että niiden järjestelmät, prosessit ja mekanismit, jotka
näissä säännöksissä vaaditaan, ovat johdonmukaisia ja yhteensovitettuja ja että
kaikki valvonnan kannalta relevantit tiedot voidaan esittää. Niiden on
erityisesti varmistettava, että tytäryrityksillä, joihin tätä asetusta ei
sovelleta, on käytössään järjestelmät, prosessit ja mekanismit, joilla
varmistetaan säännösten noudattaminen.
2.                      
Soveltaessaan 87 artiklaa konsolidoinnin
perusteella tai alakonsolidointiryhmän tasolla laitosten on sovellettava 396
artiklan mukaista ylimääräistä riskipainoa, jos 394 tai 395 artiklan
vaatimuksia rikotaan kolmanteen maahan sijoittautuneen yhteisön tasolla,
yhteisö on sisällytetty 16 artiklan mukaiseen konsolidointiin ja rikkominen on
olennaista suhteessa ryhmän kokonaisriskiprofiiliin.
3.                      
Viidennestä osasta johtuvia velvoitteita, jotka
koskevat niitä tytäryrityksiä, joihin ei itseensä sovelleta tätä asetusta, ei
sovelleta, jos EU:ssa emoyrityksenä toimiva laitos tai EU:ssa emoyrityksenä
toimivan finanssialan holdingyhtiön tai EU:ssa emoyrityksenä toimivan
finanssialan sekaholdingyhtiön määräysvallassa olevat laitokset pystyvät
osoittamaan toimivaltaisille viranomaisille, että viidennen osan soveltaminen
on laitonta sen kolmannen maan lainsäädännön mukaan, johon tytäryritys on sijoittautunut.
14 artikla
Sijoituspalveluyritysryhmiä koskeva poikkeus omien varojen vaatimusten
soveltamisesta konsolidoinnin perusteella
1.                      
Toimivaltaiset viranomaiset, jotka harjoittavat
ryhmien konsolidoitua valvontaa, voivat tapauskohtaisesti olla soveltamatta
omien varojen vaatimuksia konsolidoinnin perusteella, jos seuraavat
edellytykset täyttyvät:
a)            
jokainen tällaiseen ryhmään kuuluva EU:ssa toimiva
sijoituspalveluyritys käyttää 90 artiklan 2 kohdassa tarkoitettua
kokonaisriskin määrän vaihtoehtoista laskentatapaa; 
b)           
kaikki tällaisen ryhmän sijoituspalveluyritykset
kuuluvat 90 artiklan 1 kohdassa ja 91 artiklan 1 kohdassa tarkoitettuihin
luokkiin;
c)            
jokainen tällaiseen ryhmään kuuluva EU:ssa toimiva
sijoituspalveluyritys täyttää 90 artiklassa asetetut vaatimukset erillisenä
yrityksenä ja vähentää samalla rajoituksettomien ensisijaisten omien varojen
eristään kaikki sellaisten sijoituspalveluyritysten, finanssilaitosten,
omaisuudenhoitoyhtiöiden ja avustavia palveluja tuottavien yritysten hyväksi
luettavat ehdolliset velat, jotka kuuluisivat muuten konsolidoinnin piiriin;
d)           
jokaisella finanssialan holdingyhtiöllä, joka on
jonkin tällaiseen ryhmään kuuluvan sijoituspalveluyrityksen jäsenvaltiossa
toimiva emoyritys, on hallussaan vähintään yhtä paljon pääomaa kuin seuraavien
summa: 
i)        24 artiklan 1 kohdassa, 48 artiklan 1
kohdassa ja 59 artiklan 1 kohdassa tarkoitetut erät;
ii)       33 artiklan 1 kohdan h ja i
alakohdassa, 53 artiklan 1 kohdan c ja d alakohdassa ja 63 artiklan 1
kohdan c ja d artiklassa tarkoitettujen, muutoin konsolidoinnin piiriin
kuuluvissa sijoituspalveluyrityksissä, finanssilaitoksissa,
omaisuudenhoitoyhtiöissä ja avustavia palveluja tuottavissa yrityksissä olevien
omistusosuuksien, kyseisiltä yrityksiltä olevien etuoikeusasemaltaan huonompien
saamisten ja kyseisiin yrityksiin liittyvien instrumenttien täysimääräisen
kirjanpitoarvon summa; ja
iii)      muutoin konsolidoinnin piiriin
kuuluvien sijoituspalveluyritysten, finanssilaitosten, omaisuudenhoitoyhtiöiden
ja avustavia palveluja tuottavien yritysten hyväksi luettavien ehdollisten
velkojen kokonaismäärä;
e)            
ryhmään ei kuulu luottolaitoksia.
Jos ensimmäisessä alakohdassa säädetyt
edellytykset täyttyvät, jokaisella EU:ssa toimivalla sijoituspalveluyrityksellä
on oltava järjestelmät, joilla seurataan ja valvotaan kaikkien ryhmään
kuuluvien finanssialan holdingyhtiöiden, sijoituspalveluyritysten,
finanssilaitosten, omaisuudenhoitoyhtiöiden ja avustavia palveluja tuottavien
yritysten pääoma- ja rahoituslähteitä.
2.                      
Toimivaltaiset viranomaiset voivat soveltaa tätä
poikkeusta myös silloin, kun finanssialan holdingyhtiöllä on pienempi määrä
omia varoja kuin 1 artiklan d alakohdan mukaisesti laskettu määrä, mutta niiden
määrä ei ole kuitenkaan pienempi kuin erillisille, muutoin konsolidoinnin
piiriin kuuluville sijoituspalveluyrityksille, finanssilaitoksille,
omaisuudenhoitoyhtiöille ja avustavia palveluja tuottaville yrityksille
asetettujen omia varoja koskevien vaatimusten sekä muutoin konsolidointiin
kuuluvien sijoituspalveluyritysten, finanssilaitosten, omaisuudenhoitoyhtiöiden
ja avustavia palveluja tuottavien yritysten hyväksi luettavien ehdollisten
velkojen kokonaismäärä. Sovellettaessa tätä kohtaa kolmansien maiden
sijoituspalveluyritysten, finanssilaitosten, omaisuudenhoitoyhtiöiden ja
avustavia palveluja tuottavien yritysten omien varojen vaatimuksilla
tarkoitetaan nimellistä omien varojen vaatimusta.
15 artikla
Niiden sijoituspalveluyritysten valvonta, joihin ei sovelleta omien varojen
vaatimuksia konsolidoinnin perusteella 
Jos sijoituspalveluyritykset kuuluvat ryhmään,
jolle on myönnetty 14 artiklassa säädetty poikkeus, näiden yritysten on
ilmoitettava toimivaltaisille viranomaisille riskeistä, jotka voivat vaarantaa
niiden taloudellisen tilanteen, mukaan luettuina kyseisten yritysten omien
varojen, sisäisen pääoman ja rahoituksen koostumukseen ja alkuperään liittyvät
riskit.
Jos toimivaltaiset viranomaiset eivät 14
artiklan mukaisesti sovella konsolidoidun valvonnan velvoitetta, niiden on
toteutettava muut asianmukaiset toimenpiteet valvoakseen riskejä ja erityisesti
suuria asiakasriskejä koko ryhmässä, myös niissä yrityksissä, jotka eivät ole
sijoittautuneet mihinkään jäsenvaltioon.
Jos toimivaltaiset viranomaiset eivät 14
artiklan mukaisesti sovella omien varojen vaatimuksia konsolidoinnin
perusteella, kahdeksannen osan vaatimuksia on sovellettava erillisiin
yrityksiin.
2 jakso
Varovaisuusperiaatteen mukaisen konsolidoinnin menetelmät
16 artikla
Varovaisuusperiaatteen mukaisen konsolidoinnin menetelmät
1.                      
Laitoksen, jonka edellytetään noudattavan 1
jaksossa tarkoitettuja vaatimuksia konsolidoidun asemansa perusteella, on
konsolidoitava kokonaan kaikki laitokset ja finanssilaitokset, jotka ovat sen
tytäryrityksiä tai tapauksen mukaan saman emoyrityksenä toimivan finanssialan
holdingyhtiön tai emoyrityksenä toimivan finanssialan sekaholdingyhtiön
tytäryrityksiä. Tämän artiklan 2–8 kohtaa ei sovelleta silloin, kun 401 ja 403
artiklaa sovelletaan laitoksen konsolidoidun aseman perusteella.
2.                      
Toimivaltaiset viranomaiset voivat kuitenkin
tapauskohtaisesti sallia suhteellisen konsolidoinnin, joka tehdään sen osuuden
mukaisesti, jonka emoyritys omistaa tytäryrityksen pääomasta. Suhteellinen
konsolidointi voidaan sallia vain, jos kaikki seuraavat edellytykset täyttyvät:
a)            
emoyrityksen vastuu rajoittuu osuuteen, jonka se
omistaa tytäryrityksen pääomasta, ottaen huomioon muiden osakkeenomistajien tai
jäsenten vastuu;
b)           
muiden osakkeenomistajien tai jäsenten
vakavaraisuus on tyydyttävä;
c)            
muiden osakkeenomistajien ja jäsenten vastuu on
vahvistettu selkeällä ja oikeudellisesti sitovalla tavalla.
3.                      
Jos yritykset ovat sidoksissa toisiinsa direktiivin
83/349/ETY 12 artiklan 1 kohdassa tarkoitetussa suhteessa,
toimivaltaisten viranomaisten on päätettävä, miten konsolidointi on
suoritettava.
4.                      
Konsolidoidusta valvonnasta vastaavien
toimivaltaisten viranomaisten on vaadittava niiden luotto- tai
finanssilaitosten omistusyhteyksien suhteellista konsolidointia, joiden
johdossa on konsolidointiin sisältyvä yritys yhdessä yhden tai useamman
konsolidoinnin ulkopuolella olevan yrityksen kanssa, kun kyseisten yritysten
vastuu rajoittuu niiden omistamaan pääomaosuuteen.
5.                      
Kun on kyse omistusyhteyksistä tai muista kuin 1 ja
2 kohdassa tarkoitetuista pääomayhteyksistä, toimivaltaisten viranomaisten on
päätettävä, onko konsolidointi suoritettava ja millä tavoin se on suoritettava.
Ne voivat erityisesti sallia pääomaosuusmenetelmän käytön tai edellyttää sitä.
Tämä menetelmä ei kuitenkaan tarkoita kyseisten yritysten sisällyttämistä
konsolidoituun valvontaan.
6.                      
Toimivaltaisten viranomaisten on seuraavissa
tapauksissa päätettävä, onko konsolidointi suoritettava ja millä tavoin se on
suoritettava:
a)            
kun laitoksella on toimivaltaisten viranomaisten
mielestä huomattava vaikutusvalta yhdessä tai useammassa laitoksessa tai
finanssilaitoksessa, mutta sillä ei ole omistus- tai muita pääomayhteyksiä
näissä laitoksissa; ja
b)           
kun kaksi tai useampi laitos tai finanssilaitos on
yhteisen johdon alaisia siten, että tämä ei perustu sopimukseen tai
yhtiöjärjestykseen.
Toimivaltaiset viranomaiset voivat erityisesti
sallia direktiivin 83/349/ETY 12 artiklassa säädetyn menetelmän käytön tai
edellyttää sitä. Menetelmä ei kuitenkaan merkitse asianomaisten yritysten
sisällyttämistä konsolidoituun valvontaan.
7.                      
EPV laatii sääntelystandardien luonnokset, joissa
määritetään, millä edellytyksillä konsolidointi on suoritettava tämän artiklan
2–6 kohdassa tarkoitetuissa tapauksissa.
EPV toimittaa nämä teknisten sääntelystandardien
luonnokset komissiolle viimeistään 31 päivänä joulukuuta 2016.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 15 artiklassa säädetyn menettelyn mukaisesti.
8.                      
Jos direktiivin [julkaisutoimisto lisää viitteen]
106 artiklassa edellytetään konsolidoitua valvontaa, avustavia palveluja
tarjoavat yritykset ja direktiivissä 2002/87/EY määritellyt
omaisuudenhoitoyhtiöt on sisällytettävä konsolidointiin samoissa tapauksissa ja
samoin menetelmin kuin tässä artiklassa säädetään.
3 jakso
Varovaisuusperiaatteen mukaisen konsolidoinnin soveltamisala
17 artikla
Yhteisöt, jotka jätetään varovaisuusperiaatteen mukaisen konsolidoinnin
soveltamisalan ulkopuolelle
1.                      
Laitosta, finanssilaitosta tai avustavia palveluja
tuottavaa yritystä, joka on tytäryritys tai jossa on omistusyhteys, ei tarvitse
sisällyttää konsolidointiin, jos yrityksen varojen ja taseen ulkopuolisten
erien kokonaismäärä on vähemmän kuin pienempi kahdesta seuraavasta määrästä:
a)      10 miljoonaa euroa;
b)      1 prosentti emoyrityksen tai sen
yrityksen varojen ja taseen ulkopuolisten erien kokonaismäärästä, jolla on
omistusyhteys.
2.                      
Toimivaltaiset viranomaiset, jotka vastaavat
direktiivin [julkaisutoimisto lisää viitteen] 106 artiklan mukaisesta
konsolidoidusta valvonnasta, voivat seuraavissa tapauksissa päättää olla
sisällyttämättä konsolidointiin sellaista laitosta, finanssilaitosta tai
avustavia palveluja tarjoavaa yritystä, joka on tytäryritys tai jossa on
omistusyhteys:
a)            
kun yritys sijaitsee kolmannessa maassa, jossa on
oikeudellisia esteitä tarvittavien tietojen siirtämiselle;
b)           
kun yrityksellä on ainoastaan vähäinen merkitys
luottolaitosten valvonnan tavoitteiden kannalta; 
c)            
kun konsolidoidusta valvonnasta vastaavien
toimivaltaisten viranomaisten mielestä yrityksen konsolidoitu taloudellinen
asema olisi luottolaitosten valvonnan tavoitteiden kannalta epäasianmukainen
tai harhaanjohtava.
3.                      
Jos 1 kohdassa ja 2 kohdan b alakohdassa
tarkoitetuissa tapauksissa useampi yritys täyttää mainituissa säännöksissä
asetetut perusteet, ne on kuitenkin sisällytettävä konsolidointiin, jos niiden
yhteinen merkitys ei ole mainittujen tavoitteiden kannalta vähäinen.
18 artikla
Vakavaraisuusvaatimuksia koskevat yhteiset päätökset
1.                      
Toimivaltaisten viranomaisten on toisiaan kuullen
tehtävä yhteistyötä
a)      päättääkseen haetun luvan
myöntämisestä sekä määritettävä mahdolliset lupaehdot, kun EU:ssa emoyrityksenä
toimiva laitos ja sen tytäryritykset esittävät tai EU:ssa emoyrityksenä
toimivan finanssialan holdingyhtiön tai EU:ssa emoyrityksenä toimivan
finanssialan sekaholdingyhtiön tytäryritykset yhdessä esittävät tämän asetuksen
138 artiklan 1 kohdassa, 146 artiklan 9 kohdassa, 301 artiklan 2 kohdassa,
277 artiklassa tai 352 artiklassa tarkoitettua lupaa koskevan hakemuksen;
b)      sovellettaessa 410 artiklan 8
kohdassa ja 413 artiklan 4 kohdassa tarkoitettua ryhmänsisäistä käsittelyä
laitoksiin, joihin ei sovelleta 7 artiklan mukaista poikkeusta.
Hakemukset on toimitettava ainoastaan
konsolidointiryhmän valvojalle.
Jäljempänä 301 artiklan 2 kohdassa tarkoitetussa
hakemuksessa on oltava kuvaus menetelmistä, joilla operatiivinen riskipääoma
jaetaan ryhmän eri yhtiöiden kesken. Hakemuksesta
on käytävä ilmi, otetaanko hajautusvaikutukset huomioon riskien
mittausjärjestelmässä ja millä tavoin ne otetaan huomioon.
2.                      
Toimivaltaisten viranomaisten on parhaansa mukaan
pyrittävä tekemään yhteinen päätös viimeistään kuuden kuukauden kuluessa
a)            
1 kohdan a alakohdassa tarkoitetusta
hakemuksesta;
b)           
1 kohdan b alakohdassa tarkoitetusta ryhmänsisäisen
maksuvalmiuden käsittelystä.
Yhteinen päätös on ilmoitettava asiakirjassa, joka
sisältää kaikilta osin perustellun päätöksen, ja 1 kohdassa tarkoitetun
toimivaltaisen viranomaisen on toimitettava päätös hakijalle.
3.                      
Edellä 2 kohdassa tarkoitettu ajanjakso alkaa
a)      päivänä, jona konsolidointiryhmän valvoja
vastaanottaa 1 kohdan a alakohdassa tarkoitetun täydellisen hakemuksen. Konsolidointiryhmän
valvojan on viipymättä toimitettava täydellinen hakemus muille asianomaisille
viranomaisille;
b)      päivänä, jona toimivaltaiset viranomaiset
vastaanottavat konsolidointiryhmän valvojan laatiman raportin, jossa
analysoidaan kyseisen ryhmän sisäisiä sitoumuksia. 
4.                      
Jos toimivaltaisten viranomaisten yhteistä päätöstä
ei ole tehty kuuden kuukauden kuluessa, konsolidointiryhmän valvojan on tehtävä
oma 1 kohdan a ja b alakohtaa koskeva päätöksenä. Konsolidointiryhmän valvojan 1
kohdan b alakohtaa koskeva päätös ei saa rajoittaa direktiivin
[julkaisutoimisto lisää viitteen] 100 a artiklan mukaisia toimivaltaisten
viranomaisten valtuuksia. 
Päätös on ilmoitettava asiakirjassa, joka sisältää
kaikilta osin perustellun päätöksen, ja siinä on otettava huomioon muiden
toimivaltaisten viranomaisten kuuden kuukauden määräajan kuluessa ilmaisemat
näkemykset ja varaumat.
Konsolidointiryhmän valvojan on toimitettava
päätös EU:ssa
emoyrityksenä toimivalle laitokselle, EU:ssa emoyrityksenä toimivalle
finanssialan holdingyhtiölle tai EU:ssa emoyrityksenä toimivalle finanssialan
sekaholdingyhtiölle sekä muille toimivaltaisille viranomaisille.
Jos jokin asianomaisista toimivaltaisista
viranomaisista on kuuden kuukauden määräajan kuluessa saattanut asian EPV:n
käsiteltäväksi asetuksen (EU) N:o 1093/2010 19 artiklan mukaisesti,
konsolidointiryhmän valvojan on lykättävä omaa päätöstään ja odotettava
päätöstä, jonka EPV voi tehdä mainitun asetuksen 19 artiklan 3 kohdan
mukaisesti, ja tehtävä oma päätöksensä EPV:n tekemän päätöksen mukaisesti.
Kuuden kuukauden määräaikaa pidetään mainitussa asetuksessa tarkoitettuna
sovitteluaikana. EPV tekee päätöksensä yhden kuukauden kuluessa. Asiaa ei saa
saattaa EPV:n käsiteltäväksi sen jälkeen, kun kuuden kuukauden määräaika on
päättynyt tai on tehty yhteinen päätös.
5.                      
Kun EU:ssa emoyrityksenä toimiva laitos ja sen
tytäryritykset, EU:ssa emoyrityksenä toimivan finanssialan holdingyhtiön tai
EU:ssa emoyrityksenä toimivan finanssialan sekaholdingyhtiön tytäryritykset
käyttävät 301 artiklan 2 kohdassa tarkoitettua kehittynyttä mittaamismenetelmää
tai 138 artiklassa tarkoitettua sisäisen luottoluokituksen menetelmää
yhtenäisellä tavalla, toimivaltaisten viranomaisten on sallittava, että
emoyritys ja tytäryritykset yhdessä tarkasteltuina täyttävät edellisessä
tapauksessa 310 ja 311 artiklassa asetetut ehdot ja jälkimmäisessä tapauksessa
kolmannen osan 3 luvun 6 jaksossa asetetut ehdot tavalla, joka on yhdenmukainen
ryhmän rakenteen ja sen riskienhallintajärjestelmien, -prosessien ja
menetelmien kanssa.
6.                      
Edellä 2 ja 4 kohdassa tarkoitetut päätökset
sitovat toimivaltaisia viranomaisia asianomaisissa jäsenvaltioissa.
7.                      
EPV laatii teknisten täytäntöönpanostandardien
luonnokset, joissa määritetään 1 kohdan a alakohdassa tarkoitettu yhteistä
päätöstä koskeva menettely 138 artiklan 1 kohdassa, 146 artiklan 9
kohdassa, 301 artiklan 2 kohdassa, 277 artiklassa ja 352 artiklassa
tarkoitettuja lupia koskevien hakemusten osalta sekä 1 artiklan b alakohdassa
tarkoitetun ryhmänsisäisen maksuvalmiuden käsittelyn osalta, jotta voidaan
helpottaa yhteisten päätösten tekoa.
EVP toimittaa nämä tekniset standardit komissiolle
viimeistään 31 päivänä joulukuuta 2014.
Siirretään komissiolle valta hyväksyä
ensimmäisessä alakohdassa tarkoitetut tekniset täytäntöönpanostandardit
asetuksen (EU) N:o 1093/2010 15 artiklassa säädetyn menettelyn
mukaisesti.
19 artikla
Maksuvalmiusvaatimusten soveltamistasoa koskeva yhteiset päätökset
1.                      
Konsolidointiryhmän valvojan ja toimivaltaisten
viranomaisten, jotka vastaavat EU:ssa emoyrityksenä toimivan laitoksen, EU:ssa
emoyrityksenä toimivan finanssialan sekaholdingyhtiön tai EU:ssa emoyrityksenä
toimivan finanssialan sekaholdingyhtiön tytäryritysten valvonnasta
jäsenvaltiossa, on EU:ssa emoyrityksenä toimivan laitoksen, EU:ssa
emoyrityksenä toimivan finanssialan sekaholdingyhtiön tai EU:ssa emoyrityksenä
toimivan finanssialan sekaholdingyhtiön pyynnöstä pyrittävä kaikin tavoin
tekemään yhteinen päätös erityisen maksuvalmiusalaryhmän määrittämiseksi 7
artiklan soveltamista varten. 
Yhteinen päätös on tehtävä kuuden kuukauden
kuluessa siitä, kun konsolidointiryhmän valvoja on toimittanut kertomuksen,
jossa erityiset maksuvalmiusalaryhmät määritetään 7 artiklassa säädettyjen
perusteiden pohjalta. Jos asiasta ei päästä kuuden kuukauden kuluessa
yhteisymmärrykseen, konsolidointiryhmän valvojan on minkä tahansa toisen
asianomaisen toimivaltaisen viranomaisen pyynnöstä kuultava EPV:tä.
Konsolidointiryhmän valvoja voi kuulla EPV:tä myös omasta aloitteestaan.
Yhteisessä päätöksessä voidaan myös asettaa
rajoituksia likvidien varojen sijainnille ja omistukselle sekä edellyttää, että
401 artiklan soveltamisesta vapautettujen luottolaitosten on säilytettävä
vähimmäismäärät likvidejä varoja.
Yhteinen päätös on perusteltava kaikilta osin, ja
päätöksessä on esitettävä siihen johtaneet syyt. Konsolidointiryhmän valvojan
on toimitettava päätös ja sen perusteet maksuvalmiusalaryhmän emoyrityksenä
toimivalle laitokselle. 
2.                      
Jos yhteistä päätöstä ei ole tehty kuuden kuukauden
määräajan kuluessa, kunkin erillisestä valvonnasta vastaavan toimivaltaisen
viranomaisen on tehtävä oma päätöksensä. 
Kaikki toimivaltaiset viranomaiset voivat
kuitenkin kuuden kuukauden määräajan kuluessa saattaa kysymyksen 7 artiklan 1
kohdan a–d alakohdan edellytysten täyttymisestä EPV:n käsiteltäväksi ja pyytää
siltä apua asetuksen (EU) N:o 1093/2010 19 artiklan mukaisesti. Jos jokin
toimivaltainen viranomainen on toiminut näin ennen kuuden kuukauden määräajan
päättymistä, kaikkien asianomaisten toimivaltaisten viranomaisten on lykättävä
omaa päätöstään ja odotettava EPV:n päätöstä. Päätös on tehtävä kolmen
kuukauden kuluessa pyynnöstä. EPV:n tehtyä päätöksensä toimivaltaisten
viranomaisten on tehtävä omat päätöksensä 7 artiklan 1 kohdan a–d
edellytyksistä EPV:n päätöksen mukaisesti. Asiaa ei saa saattaa EPV:n käsiteltäväksi
sen jälkeen, kun kuuden kuukauden määräaika on päättynyt tai on tehty yhteinen
päätös.
Edellä 1 kohdassa tarkoitettu yhteinen päätös ja
edellisessä alakohdassa tarkoitettu päätös ovat sitovia asetuksen (EY) N:o
1093/2010 19 artiklan 3 kohdan mukaisesti.
3.                      
Kaikki asianomaiset toimivaltaiset viranomaiset
voivat myös kuuden kuukauden määräajan kuluessa kuulla EPV:tä siitä,
täyttyvätkö 7 artiklan 2 kohdan a–d alakohdan edellytykset. Tällöin EPV voi
toimia neuvoa-antavana sovittelijana asetuksen (EU) N:o 1093/2010
31 artiklan c alakohdan mukaisesti. Siinä tapauksessa kaikkien
asianomaisten toimivaltaisten viranomaisten on lykättävä omia päätöksiään ja
odotettava neuvoa-antavan sovittelun tulosta. Jos toimivaltaiset viranomaiset
eivät ole sovittelun aikana päässeet sopimukseen kolmen kuukauden kuluessa,
kunkin erillisestä valvonnasta vastaavan toimivaltaisen viranomaisen on tehtävä
oma päätöksensä.
4.                      
EPV laatii teknisten täytäntöönpanostandardien
luonnokset, joissa määritetään tässä artiklassa tarkoitettu yhteistä päätöstä
koskeva menettely 7 artiklan soveltamisen osalta, jotta voidaan helpottaa
yhteisten päätösten tekoa.
EPV toimittaa nämä teknisten
täytäntöönpanostandardien luonnokset komissiolle viimeistään
31 päivänä joulukuuta 2016.
Siirretään komissiolle valta hyväksyä
ensimmäisessä alakohdassa tarkoitetut tekniset standardit asetuksen (EU) N:o
1093/2010 15 artiklassa säädetyn menettelyn mukaisesti.
20 artikla
Kolmansissa maissa toimivia yhteisöjä koskeva alakonsolidointi
Tytäryrityksinä toimivien laitosten on
sovellettava kolmannen osan 84 artiklassa ja viidennessä osassa säädettyjä
vaatimuksia alakonsolidointiryhmän tasolla, jos kyseisillä laitoksilla tai
emoyrityksenä toimivalla finanssialan holdingyhtiöllä tai finanssialan
sekaholdingyhtiöllä on laitos, finanssilaitos tai direktiivin 2002/87/EY 2
artiklan 5 kohdassa tarkoitettu omaisuudenhoitoyhtiö tytäryrityksenä
kolmannessa maassa tai omistusyhteys tällaisessa yrityksessä.
21 artikla
Kolmansiin maihin sijoittautuneet yritykset
Sovellettaessa konsolidoitua valvontaa tämän
luvun mukaisesti ilmaisuilla ’sijoituspalveluyritys’, ’luottolaitos’,
’finanssilaitos’ ja ’laitos’ tarkoitetaan myös kolmansiin maihin
sijoittautuneita yrityksiä, jotka olisivat 16 artiklan määritelmien mukaisia,
jos ne olisivat sijoittautuneet unioniin.
TOINEN OSA
OMAT VARAT
I osasto 
Omia varoja koskevat määritelmät
22 artikla
Määritelmät
(1)                   
’Kertyneillä muun laajan tuloksen erillä’
tarkoitetaan samaa kuin kansainvälisessä tilinpäätösstandardissa (IAS) 1,
sellaisena kuin sitä sovelletaan asetuksen (EY) No 1606/2002 nojalla;
(2)                   
’omilla lisävaroilla’ tarkoitetaan direktiivin
2009/138/EY 89 artiklassa tarkoitettua omaa lisävarallisuutta;
(3)                   
’sovellettavalla tilinpäätösstandardilla’
tarkoitetaan laitokseen direktiivin 86/635/ETY tai asetuksen (EY) N:o 1606/2002
nojalla sovellettavaa tilinpäätösstandardia;
(4)                   
’omilla perusvaroilla’ tarkoitetaan direktiivin
2009/138/EY 88 artiklassa tarkoitettua omaa perusvarallisuutta;
(5)                   
’luokkaan 1 sijoitettavilla omilla varoilla’
tarkoitetaan direktiivin 2009/138/EY vaatimusten soveltamisalaan kuuluvien
yritysten omia perusvaroja, kun kyseiset erät sijoitetaan direktiivissä
2009/138/EY tarkoitettuun luokkaan 1 mainitun direktiivin 94 artiklan 1 kohdan
mukaisesti; 
(6)                   
’luokkaan 1 sijoitettavilla omilla lisävaroilla’ tarkoitetaan
direktiivin 2009/138/EY vaatimusten soveltamisalaan kuuluvien yritysten omia
perusvaroja, kun kyseiset erät sijoitetaan direktiivissä 2009/138/EY
tarkoitettuun luokkaan 1 mainitun direktiivin 94 artiklan 1 kohdan mukaisesti
ja kyseisten erien sisällyttämistä rajoitetaan mainitun direktiivin
99 artiklan mukaisesti annettavilla delegoiduilla säädöksillä;
(7)                   
’luokkaan 2 sijoitettavilla omilla varoilla’
tarkoitetaan direktiivin 2009/138/EY vaatimusten soveltamisalaan kuuluvien
yritysten omia perusvaroja, kun kyseiset erät sijoitetaan direktiivissä
2009/138/EY tarkoitettuun luokkaan 2 mainitun direktiivin 94 artiklan 2 kohdan
mukaisesti;
(8)                   
’luokkaan 3 sijoitettavilla omilla varoilla’
tarkoitetaan direktiivin 2009/138/EY vaatimusten soveltamisalaan kuuluvien
yritysten omia perusvaroja, kun kyseiset erät sijoitetaan direktiivissä
2009/138/EY tarkoitettuun luokkaan 3 mainitun direktiivin 94 artiklan 3 kohdan
mukaisesti;
(9)                   
’laskennallisilla verosaamisilla’ tarkoitetaan
samaa kuin sovellettavassa tilinpäätösstandardissa;
(10)               
’tulevista veronalaisista voitoista riippuvilla
laskennallisilla verosaamisilla’ tarkoitetaan laskennallisia verosaamisia,
joiden tuleva arvo voidaan realisoida vain, jos laitos tuottaa verotettavaa
tuloa tulevaisuudessa; 
(11)               
’laskennallisilla veroveloilla’ tarkoitetaan samaa
kuin sovellettavassa tilinpäätösstandardissa;
(12)               
’etuuspohjaisen eläkerahaston varoilla’
tarkoitetaan tapauksen mukaan etuuspohjaisen eläkerahaston tai ‑järjestelyn
varoja, jotka lasketaan sen jälkeen, kun niistä on vähennetty samaan rahastoon
tai järjestelyyn liittyvät velvoitteet; 
(13)               
’voitonjaolla’ tarkoitetaan osinkojen tai korkojen
maksamista missä tahansa muodossa;
(14)               
’finanssialan yrityksellä’ tarkoitetaan samaa kuin
direktiivin 2009/138/EY 13 artiklan 25 kohdan b ja d alakohdassa; 
(15)               
’yleisten pankkiriskien rahastoilla’ tarkoitetaan
samaa kuin direktiivin 86/635/ETY 38 artiklassa;
(16)               
’liikearvolla’ tarkoitetaan samaa kuin
sovellettavassa tilinpäätösstandardissa;
(17)               
’välillisellä omistusosuudella’ tarkoitetaan
laitoksen kolmanteen osapuoleen tekemää sijoitusta, johon sisältyy relevantin
yhteisön liikkeeseen laskemaan pääomainstrumenttiin liittyvä vastuu, kun
sijoitus on tehty kyseiseen pääomainstrumenttiin liittyvän vastuun saamiseksi
tai instrumenttiin liittyvän vastuun saamiseksi muilla keinoin ja kun
instrumentin menettäessään arvoaan vastuuseen liittyvä arvonmenetys ei olisi
olennaisesti erilainen kuin menetys, joka aiheutuisi laitokselle kyseisen
instrumentin suorasta omistusosuudesta;
(18)               
’aineettomilla hyödykkeillä’ tarkoitetaan samaa
kuin sovellettavassa tilinpäätösstandardissa;
(19)               
’liiketoimintaa harjoittavalla yhteisöllä’
tarkoitetaan yhteisöä, joka on perustettu tuottamaan omaa voittoa;
(20)               
’muilla pääomainstrumenteilla’ tarkoitetaan
relevanttien yhteisöjen liikkeeseenlaskemia muita pääomainstrumentteja, joita
ei katsota rajoituksettomien ensisijaisten omien varojen, rajoituksenalaisten
ensisijaisten omien varojen tai toissijaisten omien varojen instrumenteiksi tai
luokkaan 1 sijoitettaviksi omiksi varoiksi, luokkaan 1 sijoitettaviksi omiksi
lisävaroiksi, luokkaan 2 sijoitettaviksi omiksi varoiksi tai luokkaan 3
sijoitettaviksi omiksi varoiksi;
(21)               
’muilla rahastoilla’ tarkoitetaan sovellettavassa
tilinpäätösstandardissa tarkoitettuja rahastoja, jotka on esitettävä kyseisen
sovellettavan tilinpäätösstandardin mukaisesti, lukuun ottamatta kuitenkaan
mahdollisia määriä, jotka on jo sisällytetty kertyneisiin muun laajan tuloksen
eriin tai kertyneisiin voittovaroihin;
(22)               
’omilla varoilla’ tarkoitetaan ensisijaisten omien
varojen ja toissijaisten omien varojen summaa;
(23)               
’omien varojen instrumenteilla’ tarkoitetaan
laitoksen liikkeeseenlaskemia pääomainstrumentteja, jotka katsotaan
rajoituksettomien ensisijaisten omien varojen, rajoituksenalaisten
ensisijaisten omien varojen tai toissijaisten omien varojen instrumenteiksi;
(24)               
’voitolla’ tarkoitetaan samaa kuin sovellettavassa
tilinpäätösstandardissa;
(25)               
’keskinäisellä ristiinomistuksella’ tarkoitetaan
laitoksen omistusosuutta relevanttien yhteisöjen liikkeeseenlaskemista omien
varojen instrumenteista tai muista pääomainstrumenteista, kun kyseisillä
yhteisöillä on myös kyseisen laitoksen liikkeeseenlaskemia omien varojen
instrumentteja; 
(26)               
’relevantilla yhteisöllä’ tarkoitetaan
a)      toista laitosta;
b)      finanssilaitosta; 
c)      vakuutusyritystä; 
d)      kolmannen maan vakuutusyritystä; 
e)      jälleenvakuutusyritystä; 
f)       kolmannen maan jälleenvakuutusyritystä;
g)      finanssialan yritystä;
h)      sekavakuutushallintayhtiötä;
i)       yritystä, joka jätetään direktiivin
2009/138/EY soveltamisalan ulkopuolelle mainitun direktiivin 4 artiklan
vaatimusten mukaisesti;
(27)               
’kertyneillä voittovaroilla’ tarkoitetaan
edellisten tilikausien lopullisen tuloksen käsittelyn yhteydessä syntyneitä
voittoja ja tappioita sovellettavien tilinpäätösstandardien mukaisesti;
(28)               
’ylikurssirahastolla’ tarkoitetaan samaa kuin
sovellettavassa tilinpäätösstandardissa; 
(29)               
’väliaikaisilla eroilla’ tarkoitetaan samaa kuin
sovellettavassa tilinpäätösstandardissa.
II osasto
Omien varojen osatekijät
1 luku
Ensisijaiset omat varat
23 artikla
Ensisijaiset omat varat 
Laitoksen ensisijaiset
omat varat koostuvat rajoituksettomien ensisijaisten omien varojen ja
rajoituksenalaisten ensisijaisten omien varojen summasta.
2 luku
Rajoituksettomat ensisijaiset omat varat
1 jakso
Rajoituksettomien ensisijaisten omien varojen erät ja instrumentit
24 artikla
Rajoituksettomien ensisijaisten omien varojen erät
1.                      
Laitosten rajoituksettomien ensisijaisten omien
varojen erät koostuvat seuraavista:
(a)         
pääomainstrumentit, jos 26 artiklassa säädetyt
edellytykset täyttyvät;
(b)         
a kohdassa tarkoitettuihin instrumentteihin liittyvät
ylikurssirahastot;
(c)         
kertyneet voittovarat;
(d)         
kertyneet muun laajan tuloksen erät; 
(e)         
muut rahastot;
(f)           
yleisten pankkiriskien rahastot.
2.                      
Sovellettaessa 1 kohdan c alakohtaa laitos voi
ainoastaan toimivaltaisen viranomaisen ennakkoluvalla sisällyttää kesken tilikauden
ja tilikauden päätteeksi kertyneet voitot rajoituksettomiin ensisijaisiin omiin
varoihin ennen kuin kyseinen laitos on muodollisella päätöksellä vahvistanut
tilikauden lopullisen voiton tai tappion. Toimivaltainen viranomainen saa
myöntää luvan vain, jos seuraavat edellytykset täyttyvät: 
a)            
laitoksesta riippumattomat henkilöt, jotka
vastaavat sen tilintarkastuksesta, ovat tarkistaneet voitot; 
b)           
laitos on osoittanut toimivaltaisen viranomaisen
hyväksymällä tavalla, että voitoista on vähennetty kaikki ennakoitavissa olevat
kulut tai osingot.
Laitoksen kesken tilikauden tai tilikauden
päätteeksi kertyneiden voittojen tarkistamisen on annettava riittävä varmuus
siitä, että voitot on arvioitu sovellettavassa tilinpäätösstandardissa
vahvistettujen periaatteiden mukaisesti.
3.                      
EPV laatii teknisten sääntelystandardien
luonnokset, joissa täsmennetään, mitä ilmaisulla ’ennakoitavissa oleva’
tarkoitetaan määritettäessä sitä, ovatko kaikki ennakoitavissa olevat kulut tai
osingot vähennetty.
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
4.                      
EPV laatii luettelon siitä, millaiset
pääomainstrumentit katsotaan rajoituksettomien ensisijaisten omien varojen
instrumenteiksi kussakin jäsenvaltiossa, sekä ylläpitää kyseistä luetteloa ja
julkistaa sen. EPV laatii ja julkistaa luettelon viimeistään 1 päivänä
tammikuuta 2013.
25 artikla
Rajoituksettomien ensisijaisten omien varojen eriin sisältyvät
sijoitusrahastojen, osuuskuntien tai vastaavien laitosten pääomainstrumentit
1.                      
Rajoituksettomien ensisijaisten omien varojen eriin
sisältyvät kaikki laitoksen lakisääteisten ehtojensa mukaisesti
liikkeeseenlaskemat pääomainstrumentit, jos seuraavat edellytykset täyttyvät:

a)            
laitos on sovellettavassa kansallisessa
lainsäädännössä määritellyn tyyppinen laitos, ja toimivaltaiset viranomaiset
pitävät sitä tätä osaa sovellettaessa sijoitusrahastona, osuuskuntana tai
vastaavana laitoksena;
b)           
26 ja 27 artiklassa säädetyt edellytykset
täyttyvät;
c)            
instrumentilla ei ole ominaisuuksia, jotka voisivat
heikentää laitoksen toiminnan jatkuvuutta markkinoiden sterssikausien aikana.
2.                      
EPV laatii teknisten sääntelystandardien
luonnokset, joissa määritetään
a)            
edellytykset, joilla toimivaltaiset viranomaiset
voivat tätä osaa sovellettaessa hyväksyä kansallisessa lainsäädännössä
tunnustetun yritystyypin sijoitusrahastoksi, osuuskunnaksi tai vastaavaksi
laitokseksi; 
b)           
seuraavien seikkojen luonne ja laajuus:
(i)      ominaisuudet, jotka voivat heikentää laitoksen toiminnan jatkuvuutta
markkinoiden sterssikausien aikana;
(ii)    markkinoiden stressikausi, jonka aikana tällaiset ominaisuudet voivat
heikentää laitoksen toiminnan jatkuvuutta.
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
26 artikla
Rajoituksettomien ensisijaisten omien varojen instrumentit
1.                      
Pääomainstrumentit katsotaan rajoituksettomien
ensisijaisten omien varojen instrumenteiksi vain, jos kaikki seuraavat
edellytykset täyttyvät:
a)            
laitos laskee instrumentit suoraan liikkeeseen
laitoksen omistajien ennakkoluvalla tai, jos se on sovellettavan kansallisen
lainsäädännön mukaan sallittua, laitoksen ylimmän hallintoelimen
ennakkoluvalla; 
b)           
instrumentit ovat tosiasiallisesti maksettuja, eikä
laitos ole rahoittanut suoraan tai välillisesti niiden ostoa; 
c)            
instrumentit täyttävät luokitukseltaan kaikki
seuraavat edellytykset:
i)        ne katsotaan direktiivin 86/635/ETY 22
artiklassa tarkoitetuksi pääomaksi;
ii)       ne luokitellaan sovellettavassa
tilinpäätösstandardissa tarkoitetuksi omaksi pääomaksi; 
iii)      ne luokitellaan tarvittaessa
kansallisen maksukyvyttömyyslainsäädännön nojalla omaksi pääomaksi taseen
mukaisen maksukyvyttömyyden määrittämiseksi;
d)           
instrumentit esitetään selkeästi ja erikseen
laitoksen tilinpäätöksen taseessa; 
e)            
instrumentit ovat eräpäivättömiä;
f)             
instrumenttien pääomamäärää ei voida vähentää tai
maksaa takaisin, jollei ole kyse 
i)        laitoksen likvidaatiosta;
ii)       instrumenttien harkinnanvaraisista
takaisinostoista tai muista harkinnanvaraisista pääoman vähentämiskeinoista,
jolloin laitoksen on täytynyt saada toimivaltaiselta viranomaiselta ennakkolupa
72 artiklan mukaisesti; 
g)            
instrumentteja koskevissa säännöksissä ei mainita
nimenomaisesti tai implisiittisesti, että instrumenttien pääomamäärää
mahdollisesti tai tosiasiallisesti vähennetään tai että se mahdollisesti tai
tosiasiallisesti maksetaan takaisin muussa tapauksessa kuin laitoksen
likvidaatiossa, eikä laitos esitä tällaista mainintaa muulla tavoin ennen instrumenttien
liikkeeseenlaskua tai sen yhteydessä, lukuun ottamatta kuitenkaan 25 artiklassa
tarkoitettuja instrumentteja, kun laitos sovellettavan kansallisen
lainsäädännön mukaan ei saa kieltäytyä lunastamasta niitä takaisin;
h)            
instrumentit täyttävät voitonjaon osalta kaikki
seuraavat edellytykset:
i)        etuoikeutettua voitonjakoa ei
suoriteta, mikä koskee myös muita rajoituksettomien ensisijaisten omien varojen
instrumentteja, ja instrumentteja koskevissa ehdoissa ei määrätä etuoikeuksista
voitonjakoon;
ii)       instrumenttien haltijoille suoritettava
voitonjako voidaan maksaa ainoastaan jakokelpoisista eristä;
iii)      instrumentteja koskevissa ehdoissa ei
aseteta ylärajaa tai muita rajoituksia voitonjaon enimmäismäärälle, lukuun
ottamatta kuitenkaan 25 artiklassa tarkoitettuja instrumentteja;
iv)      voitonjaon määrä ei millään tavoin
perustu hintaan, jolla instrumentit on ostettu liikkeeseenlaskun yhteydessä,
lukuun ottamatta kuitenkaan 25 artiklassa tarkoitettuja instrumentteja;
v)       instrumentteja koskevissa ehdoissa
laitosta ei velvoiteta suorittamaan voitonjakoa instrumenttien haltijoille eikä
laitokselle aseteta muutenkaan tällaista velvoitetta;
vi)      voitonjaon maksamatta jättämistä ei
pidetä laitoksen tekemänä maksuvelvoitteidensa laiminlyöntinä;
i)              
instrumenteilla katetaan ensimmäinen ja
suhteellisesti suurin osa tappioista niiden syntyessä, kun otetaan huomioon
kaikki laitoksen liikkeeseenlaskemat pääomainstrumentit, ja kullakin
instrumentilla katetaan tappioita samassa määrin kuin kaikilla muilla
rajoituksettomien ensisijaisten omien varojen instrumenteilla;
j)             
instrumentit sijoittuvat laitoksen
maksukyvyttömyyden tai likvidaation yhteydessä kaikkien muiden vaateiden
jälkeen;
k)           
instrumenttien omistajilla on laitoksen
jäännösvaroihin kohdistuva oikeus, joka suhteutetaan likvidaation yhteydessä
kaikkien etuoikeudeltaan parempien vaateiden maksamisen jälkeen tällaisten
liikkeeseenlaskettujen instrumenttien määrään ja joka ei ole kiinteämääräinen
tai jolle ei ole asetettu ylärajaa, lukuun ottamatta kuitenkaan
25 artiklassa tarkoitettuja instrumentteja;
l)              
mikään seuraavista ei ole antanut instrumenteille
vakuutta tai takausta: 
i)        laitos tai sen tytäryritykset; 
ii)       emoyrityksenä toimiva laitos tai sen
tytäryritykset;
iii)      emoyrityksenä toimiva finanssialan
holdingyhtiö tai sen tytäryritykset;
iv)      monialan holdingyhtiö tai sen
tytäryritykset;
v)       finanssialan sekaholdingyhtiö ja sen
tytäryritykset;
vi)      yritys, jolla on läheiset sidokset i–v
alakohdassa tarkoitettuihin yhteisöihin; 
m)          
instrumentteihin ei kohdistu sopimus- tai muita
järjestelyjä, jotka parantaisivat kyseisiin instrumentteihin perustuvien
vaateiden etuoikeusasemaa maksukyvyttömyyden tai likvidaation yhteydessä. 
2.                      
Edellä 1 kohdan i alakohdassa säädetyt edellytykset
on täytettävä myös siinä tapauksessa, että rajoituksenalaisten ensisijaisten
omien varojen instrumenttien pääomamäärän arvoa alennetaan pysyvästi. 
3.                      
EPV laatii teknisten sääntelystandardien
luonnokset, joissa määritetään
a)            
pääomainstrumenttien epäsuoran rahoituksen luonne
ja siinä sovellettavat rahoitusmuodot;
b)       ”jakokelpoisten erien” merkitys, jotta voidaan määrittää
laitoksen omien varojen instrumenttien haltijoille jaettavissa oleva summa. 
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään
komissiolle valta hyväksyä ensimmäisessä alakohdassa tarkoitetut tekniset
sääntelystandardit asetuksen (EU) N:o 1093/2010 10–14 artiklassa säädetyn
menettelyn mukaisesti.
27 artikla
Sijoitusrahastojen, osuuskuntien ja vastaavien laitosten liikkeeseenlaskemat
pääomainstrumentit
1.                      
Sijoitusrahastojen, osuuskuntien ja vastaavien
laitosten liikkeeseenlaskemat pääomainstrumentit katsotaan rajoituksettomien
ensisijaisten omien varojen instrumenteiksi vain, jos 26 artiklassa ja tässä
artiklassa säädetyt edellytykset täyttyvät.
2.                      
Pääomainstrumenttien lunastamisen osalta on
täytettävä seuraavat edellytykset:
a)            
laitoksen on voitava kieltäytyä instrumenttien
lunastamisesta, paitsi jos kieltäytyminen ei ole mahdollista sovellettavan
kansallisen lainsäädännön mukaan;
b)           
jos laitos sovellettavan kansallisen lainsäädännön
mukaan ei saa kieltäytyä lunastamasta instrumentteja, instrumentteja koskevissa
säännöksissä on annettava laitokselle mahdollisuus rajoittaa niiden
lunastamista;
c)            
kieltäytymistä instrumenttien lunastamisesta tai
tapauksen mukaan niiden lunastamisen rajoittamista ei saa pitää laitoksen
tekemänä maksuvelvoitteidensa laiminlyöntinä. 
3.                      
Pääomainstrumentteihin liittyvän voitonjaon
enimmäismäärälle saa asettaa ylärajan tai rajoituksen vain, jos se asetetaan
sovellettavan kansallisen lainsäädännön tai laitoksen yhtiöjärjestyksen
mukaisesti.
4.                      
Jos pääomainstrumentit antavat omistajalleen
maksukyvyttömyyden tai likvidaation yhteydessä instrumenttien nimellisarvoon
rajoittuvat oikeudet laitoksen rahastoihin, rajoitus koskee samassa laajuudessa
kaikkien muiden laitoksen liikkeeseenlaskemien rajoituksettomien ensisijaisten
omien varojen instrumenttien haltijoita.
5.                      
Jos pääomainstrumentit antavat omistajalleen
maksukyvyttömyyden tai likvidaation yhteydessä laitoksen varoihin kohdistuvan
oikeuden, joka on kiinteämääräinen tai jolle on asetettu yläraja, rajoitus
koskee samassa laajuudessa kaikkien muiden laitoksen liikkeeseenlaskemien
rajoituksettomien ensisijaisten omien varojen instrumenttien haltijoita. 
6.                      
EPV laatii teknisten sääntelystandardien luonnokset,
joissa määritetään sellaisten lunastamista koskevien rajoitusten luonne, joita
tarvitaan, kun laitos sovellettavan kansallisen lainsäädännön mukaan ei saa
kieltäytyä lunastamasta omien varojen instrumentteja. 
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
28 artikla
Sen seuraukset, että rajoituksettomien ensisijaisten omien varojen
instrumentteja koskevat edellytykset eivät enää täyty
Jos 26
artiklassa ja soveltuvin osin 27 artiklassa säädetyt edellytykset eivät enää
täyty rajoituksettomien ensisijaisten omien varojen instrumentin osalta,
sovelletaan seuraavia säännöksiä:
a)                      
instrumenttia ei katsota enää rajoituksettomien
ensisijaisten omien varojen instrumentiksi;
b)                     
instrumenttiin liittyviä ylikurssirahastoja ei
katsota enää rajoituksettomien ensisijaisten omien varojen eriksi.
2 jakso
Omiin varoihin sovellettavat suodattimet
29 artikla
Arvopaperistetut omaisuuserät
1.                      
Laitoksen on jätettävä pois kaikista omien varojen
osatekijöistä kaikki sovellettavan tilinpäätösstandardin mukaiset laitoksen
oman pääoman lisäykset, jotka johtuvat arvopaperistetuista omaisuuseristä,
mukaan luettuina seuraavat: 
a)      sellaiseen vastaiseen marginaalituloon
liittyvä lisäys, joka tuottaa laitokselle myyntivoittoa; 
b)      jos laitos on ollut arvopaperistamisen
alullepanijana, arvopaperistettujen omaisuuserien ennakoitujen tulojen
aktivoinnista saadut nettovoitot, jotka tarjoavat erillisen turvan
arvopaperistetuille omaisuuserille. 
2.                      
EPV laatii teknisten sääntelystandardien
luonnokset, joissa määritellään tarkemmin 1 kohdan a alakohdassa
mainittu myyntivoiton käsite. 
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
30 artikla
Rahavirtojen suojaukset ja omien velkojen arvonmuutokset
Laitokset
eivät saa sisällyttää omien varojen osatekijöihin seuraavia eriä: 
a)                      
käyvän arvon rahastoon sisältyvät erot, jotka liittyvät
sellaisten rahoitusinstrumenttien rahavirtojen suojauksista saatuihin
voittoihin tai tappioihin, joita ei ole arvostettu käypään arvoon, ennakoidut
rahavirrat mukaan luettuina;
b)                     
käypään arvoon arvostettuihin laitoksen velkoihin
liittyvät voitot tai tappiot, jotka aiheutuvat laitoksen oman luottoluokituksen
muutoksesta.
31 artikla
Muut arvonoikaisut
1.                      
Laitosten on sovellettava 100 artiklan vaatimuksia
kaikkiin käypään arvoon arvostettuihin omaisuuseriinsä laskiessaan omien
varojensa määrää ja vähennettävä rajoituksettomista ensisijaisista omista
varoista mahdollisten muiden tarvittavien arvonoikaisujen määrä. 
2.                      
EPV laatii teknisten sääntelystandardien luonnokset
niiden edellytysten määrittelemiseksi, joilla sovelletaan 100 artiklan
vaatimuksia 1 kohtaa sovellettaessa.
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
32 artikla
Käypään arvoon arvostetut realisoitumattomat
voitot ja tappiot
Laitokset
eivät saa tehdä oikaisuja poistaakseen omista varoistaan käypään arvoon
arvostettuja realisoitumattomia voittoja tai tappioita, jotka liittyvät niiden
varoihin ja velkoihin, jollei ole kyse 30 artiklassa tarkoitetuista
eristä.
3 jakso
Vähennykset rajoituksettomien ensisijaisten omien varojen eristä sekä
poikkeukset ja vaihtoehdot 
1 alajakso
Vähennykset rajoituksettomien ensisijaisten omien varojen eristä 
33 artikla
Vähennykset rajoituksettomien ensisijaisten omien varojen eristä
1.                      
Laitosten on vähennettävä rajoituksettomien
ensisijaisten omien varojen eristä 
a)            
kuluvan tilikauden tappiot;
b)           
aineettomat hyödykkeet; 
c)            
tulevista veronalaisista voitoista riippuvat
laskennalliset verosaamiset;
d)           
niiden laitosten osalta, jotka laskevat
riskipainotetut vastuuerät käyttämällä sisäisten luottoluokitusten menetelmää,
negatiiviset määrät, jotka saadaan laskemalla 154 ja 155 artiklan mukaan
laskettujen odotettujen tappioiden yhteismäärä;
e)            
laitoksen etuuspohjaisen eläkerahaston varat; 
f)             
laitoksen suorat ja välilliset omistusosuudet
omista rajoituksettomien ensisijaisten omien varojen instrumenteista, mukaan
luettuina omat rajoituksettomien ensisijaisten omien varojen instrumentit,
jotka laitos on tosiasiallisesti tai ehdollisesti velvollinen ostamaan olemassa
olevan sopimusvelvoitteen mukaisesti;
g)            
omistusosuudet relevanttien yhteisöjen
rajoituksettomien ensisijaisten omien varojen instrumenteista, kun näillä
yhteisöillä on laitoksen kanssa keskinäinen ristiinomistus, jolla
toimivaltaisen viranomaisen mielestä pyritään lisäämään keinotekoisesti
laitoksen omia varoja; 
h)            
niiden suorien ja välillisten omistusosuuksien
sovellettava määrä, jotka laitoksella on relevanttien yhteisöjen
rajoituksettomien ensisijaisten omien varojen instrumenteista, kun laitoksella
ei ole huomattavaa sijoitusta näissä yhteisöissä;
i)              
niiden suorien ja välillisten omistusosuuksien
sovellettava määrä, jotka laitoksella on relevanttien yhteisöjen
rajoituksettomien ensisijaisten omien varojen instrumenteista, kun laitoksella
on huomattava sijoitus näissä yhteisöissä;
j)             
niiden erien määrä, jotka on 53 artiklan mukaan
vähennettävä rajoituksenalaisten ensisijaisten omien varojen eristä, jotka ylittävät
laitoksen rajoituksenalaiset ensisijaiset omat varat; 
k)           
vastuuerä, joka liittyy seuraaviin eriin, joihin
voidaan soveltaa 1 250 prosentin riskipainoa, jos laitos
1 250 prosentin riskinpainon soveltamisen sijasta vähentää kyseisen
vastuuerän rajoituksettomista ensisijaisista omista varoista: 
i)        finanssialan ulkopuoliset määräosuudet;
ii)       arvopaperistamispositiot 238 artiklan 1
kohdan b alakohdan, 239 artiklan 1 kohdan b alakohdan ja 253 artiklan
mukaisesti;  
iii)      vaillinaiset siirrot 369 artiklan 3 kohdan
mukaisesti;
l)              
laskentahetkellä odotettavissa olevat
rajoituksettomien ensisijaisten omien varojen eriin liittyvät verot paitsi
silloin, kun laitos asianmukaisesti mukauttaa rajoituksettomien ensisijaisten
omien varojen erien määrää siinä määrin kuin verot pienentävät riskien tai
tappioiden kattamiseen käytettävissä olevaa määrää.
2.                      
EPV laatii teknisten sääntelystandardien
luonnokset, joissa määritetään seuraavat seikat:
a)      1 kohdan a, c,
e ja l alakohdassa tarkoitettujen vähennysten tarkemmat soveltamissäännöt;
b)      finanssilaitosten, kolmansien maiden
vakuutus- ja jälleenvakuutusyritysten sekä direktiivin 2009/138/EY
soveltamisalan ulkopuolelle mainitun direktiivin 4 artiklan mukaisesti jäävien
yritysten pääomainstrumenttityypit, jotka on vähennettävä seuraavista omien
varojen osatekijöistä:
i)        rajoituksettomien ensisijaisten omien
varojen erät;
ii)       rajoituksenalaisten ensisijaisten omien
varojen erät; 
iii)      toissijaisten
omien varojen erät.
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
34 artikla
Aineettomien hyödykkeiden vähentäminen
Laitosten
on määritettävä vähennettävät aineettomat hyödykkeet seuraavasti:
a)                      
vähennettävää määrää on pienennettävä sellaisten
aineettomiin hyödykkeisiin liittyvien laskennallisten verovelkojen määrällä,
jotka mitätöityisivät, jos aineettomien hyödykkeiden arvo alenisi tai nämä
hyödykkeet kirjattaisiin pois taseesta sovellettavan tilinpäätösstandardin
mukaisesti;  
b)                     
vähennettävään määrään on sisällyttävä liikearvo,
joka sisältyy laitoksen huomattavien sijoitusten arvon määrittämiseen.
35 artikla
Tulevista veronalaisista voitoista riippuvien laskennallisten verosaamisten
vähentäminen
1.                      
Laitosten on määritettävä tulevista veronalaisista
voitoista riippuvien laskennallisten verosaamisten määrä, joka vähennetään
tämän artiklan mukaisesti. 
2.                      
Tulevista veronalaisista voitoista riippuvien
laskennallisten verosaamisten määrä on laskettava vähentämättä siitä näihin
saamisiin liittyvien laitoksen laskennallisten verovelkojen määrää, paitsi jos
3 kohdassa säädetyt edellytykset täyttyvät.
3.                      
Tulevista veronalaisista voitoista riippuvien
laskennallisten verosaamisten määrästä voidaan vähentää näihin saamisiin
liittyvien laitoksen laskennallisten verovelkojen määrä, jos seuraavat
edellytykset täyttyvät:
a)            
sekä laskennalliset verosaamiset että niihin
liittyvät laskennalliset verovelat syntyvät jäsenvaltion tai kolmannen maan
verolainsäädännön johdosta;
b)           
jäsenvaltion tai kolmannen maan veroviranomainen
sallii laskennallisten verosaamisten ja niihin liittyvien laskennallisten
verovelkojen vähentämisen toisistaan. 
4.                      
Edellä olevaa 3 kohtaa sovellettaessa käytettävät
laskennallisiin verosaamisiin liittyvät laitoksen laskennalliset verovelat
eivät saa sisältää laskennallisia verovelkoja, jotka pienentävät vähennettävää
aineettomien hyödykkeiden tai etuuspohjaisen eläkerahaston varojen määrää. 
5.                      
Edellä 4 kohdassa tarkoitetut laskennallisiin
verosaamisiin liittyvät laskennalliset verovelat on jaettava seuraavien kesken:

a)            
tulevista veronalaisista voitoista riippuvat ja väliaikaisten erojen seurauksena syntyvät laskennalliset
verosaamiset, joita ei vähennetä 45 artiklan 1 kohdan mukaisesti;
b)           
kaikki muut tulevista veronalaisista voitoista
riippuvat laskennalliset verosaamiset.
Laitosten on jaettava
laskennallisiin verosaamisiin liittyvät laskennalliset verovelat sellaisten
tulevista veronalaisista voitoista riippuvien laskennallisten verosaamisten
osuuksien mukaisesti, joita a ja b alakohdassa tarkoitetut erät edustavat. 
36 artikla
Tulevista veronalaisista voitoista riippumattomat laskennalliset verosaamiset
1.                      
Laitoksen on sovellettava tulevista veronalaisista
voitoista riippumattomiin laskennallisiin verosaamisiin riskipainoa kolmannen
osan II osaston 2 tai 3 luvun mukaisesti.
2.                      
Tulevista veronalaisista voitoista riippumattomiin
laskennallisiin verosaamisiin kuuluvat seuraavat: 
a)            
laitoksen kuluvalta kaudelta maksamat liialliset
verot; 
b)           
laitoksen kuluvan kauden verotukselliset tappiot,
jotka tasataan taaksepäin aiempiin vuosiin ja joiden seurauksena syntyy
keskushallintoon, aluehallintoon tai paikalliseen veroviranomaiseen kohdistuva
vaade tai joltakin näistä oleva saaminen;  
c)            
väliaikaisten erojen seurauksena syntyvät
laskennalliset verosaamiset, jotka siinä tapauksessa, että yritykselle aiheutuu
tappio tai se tulee maksukyvyttömäksi tai joutuu selvitystilaan, on
sovellettavan kansallisen lainsäädännön mukaan korvattava pakollisesti tai
automaattisesti laitoksen sijoittautumisjäsenvaltion keskushallintoon
kohdistuvalla vaateella, jolla on katettava tappioita samassa määrin kuin
rajoituksettomien ensisijaisten omien varojen instrumenteilla toimintaa
keskeyttämättä sekä laitoksen maksukyvyttömyyden tai likvidaation yhteydessä.
37 artikla
Odotettujen tappioiden yhteismäärän laskennasta saatavien negatiivisten määrien
vähentäminen
Edellä
olevan 33 artiklan 1 kohdan d alakohdan mukaisesti vähennettävää määrää ei saa
pienentää tulevista veronalaisista voitoista riippuvien laskennallisten
verosaamisten määrän lisäyksellä tai muiden ylimääräisten verovaikutusten
perusteella, joita voi esiintyä, jos varaukset nousevat samalle tasolle kuin II
osaston 3 luvun 3 jaksossa tarkoitetut odotetut tappiot.
38 artikla
Etuuspohjaisen eläkerahaston varojen vähentäminen
4.                      
Sovellettaessa 33 artiklan 1 kohdan e alakohtaa
etuuspohjaisen eläkerahaston varojen määrää, joka on vähennettävä, on
pienennettävä seuraavilla määrillä: 
a)            
kaikkien sellaisten varoihin liittyvien
laskennallisten verovelkojen määrä, jotka voivat mitätöityä, jos varojen arvo
alenee tai varat kirjataan pois taseesta sovellettavan tilinpäätösstandardin
mukaisesti;
b)           
niiden etuuspohjaisessa eläkerahastossa olevien
varojen määrä, joita laitos voi käyttää rajoituksettomasti, jos laitos on
saanut toimivaltaiselta viranomaiselta ennakkoluvan. Varoille, joilla
vähennettävää määrää pienennetään, on tarvittaessa annettava riskipaino
kolmannen osan II osaston 2 tai 3 luvun mukaisesti.
5.                      
EPV laatii teknisten sääntelystandardien luonnokset
niiden perusteiden määrittämiseksi, joilla toimivaltainen viranomainen antaa
laitoksen pienentää etuuspohjaisen eläkerahaston varojen määrää 1 kohdan b
alakohdan mukaisesti.
EPV toimittaa nämä
teknisten sääntelystandardien luonnokset komissiolle viimeistään 1 päivänä
tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn
mukaisesti.
39 artikla
Omista rajoituksettomien ensisijaisten omien varojen instrumenteista olevien
omistusosuuksien vähentäminen
Sovellettaessa
33 artiklan 1 kohdan f alakohtaa laitosten on laskettava omistusosuudet omista
rajoituksettomien ensisijaisten omien varojen instrumenteista pitkien
bruttopositioiden perusteella seuraavin poikkeuksin:
a)                      
laitokset voivat laskea omista rajoituksettomien
ensisijaisten omien varojen instrumenteista olevien omistusosuuksien määrän
kaupankäyntivarastossa pitkän nettoposition perusteella, jos lyhyet ja pitkät
positiot ovat samassa suojattavassa vastuussa eikä lyhyisiin positioihin liity
vastapuoliriskiä; 
b)                     
laitosten on määritettävä vähennettävä määrä
kaupankäyntivarastoon sisältyviä välillisiä omistusosuuksia, jotka ovat
indeksiarvopapereista olevien omistusosuuksien muodossa, laskemalla suojattava
vastuu, joka liittyy indekseihin sisältyviin, omiin rajoituksettomien omien
varojen instrumentteihin; 
c)                      
laitokset voivat nettouttaa kaupankäyntivarastoon
sisältyvät pitkät bruttopositiot, jotka ovat omissa rajoituksettomien
ensisijaisten omien varojen instrumenteissa ja jotka on saatu
indeksiarvopapereista olevista omistusosuuksista, niiden lyhyiden positioiden
kanssa, jotka ovat omissa rajoituksettomien ensisijaisten omien varojen
instrumenteissa ja jotka on saatu kohde-etuutena olevissa indekseissä olevista
lyhyistä positioista, myös silloin, kun lyhyisiin positioihin liittyy
vastapuoliriski.
40 artikla
Huomattava sijoitus relevantissa yhteisössä
Laitoksella on vähentämisen kannalta
huomattava sijoitus relevantissa yhteisössä, kun jokin seuraavista
edellytyksistä täyttyy: 
a)           laitos omistaa yli 10 prosenttia relevantin yhteisön
liikkeeseenlaskemista rajoituksettomien ensisijaisista omien varojen
instrumenteista;
b)                     
laitoksella on läheiset sidokset relevanttiin
yhteisöön, ja se omistaa relevantin yhteisön liikkeeseenlaskemia
rajoituksettomien ensisijaisten omien varojen instrumentteja;  
c)                      
laitos omistaa relevantin yhteisön
liikkeeseenlaskemia rajoituksettomien ensisijaisten omien varojen
instrumentteja, ja relevantti yhteisö ei sisälly konsolidointiin ensimmäisen
osan II osaston 2 luvun nojalla, mutta se sisältyy samaan tilinpäätösten
konsolidointiin kuin kyseinen laitos sovellettavan tilinpäätösstandardin
mukaisen taloudellisen raportoinnin yhteydessä.
41 artikla
Relevanttien yhteisöjen rajoituksettomien ensisijaisten omien varojen
instrumenteista olevien omistusosuuksien vähentäminen, kun laitoksella on
keskinäinen ristiinomistus, jonka tavoitteena on omien varojen keinotekoinen
lisääminen 
Laitosten on tehtävä 33 artiklan 1 kohdan g, h
ja i alakohdassa tarkoitetut vähennykset seuraavasti:
a)           omistusosuudet relevanttien
yhteisöjen rajoituksettomien ensisijaisten omien varojen instrumenteista ja
muista pääomainstrumenteista on laskettava pitkien bruttopositioiden
perusteella;
b)           luokkaan 1 sijoitettavia omaan
varallisuuteen kuuluvia vakuutuseriä on vähentämisen yhteydessä käsiteltävä
omistusosuuksina rajoituksettomien ensisijaisten omien varojen instrumenteista.
42 artikla
Relevanttien yhteisöjen omien rajoituksettomien ensisijaisten omien varojen
instrumenteista olevien omistusosuuksien vähentäminen 
Laitosten on tehtävä 33 artiklan 1 kohdan h ja
i alakohdassa edellytetyt vähennykset seuraavasti: 
a)                      
ne voivat laskea kaupankäyntivarastoon sisältyvät
omistusosuudet relevanttien yhteisöjen pääomainstrumenteista samassa
suojattavassa vastuussa olevan pitkän nettoposition perusteella, jos lyhyen
position juoksuaika vastaa pitkän position juoksuaikaa tai lyhyen position
jäljellä oleva juoksuaika on vähintään yksi vuosi; 
b)                     
niiden on määritettävä vähennettävä määrä
kaupankäyntivarastoon sisältyviä välillisiä omistusosuuksia, jotka ovat
relevanttien yhteisöjen pääomainstrumenteista ja ovat indeksiarvopapereista
olevien omistusosuuksien muodossa, laskemalla suojattava vastuu, joka liittyy
indekseihin sisältyviin relevanttien yhteisöjen pääomainstrumentteihin.
43 artikla
Omistusosuuksien vähentäminen, kun laitoksella ei ole huomattavaa sijoitusta
relevantissa yhteisössä
1.                      
Sovellettaessa 33 artiklan 1 kohdan h alakohtaa
laitosten on laskettava sovellettava määrä, joka on vähennettävä, kertomalla a
alakohdassa tarkoitettu määrä b alakohdassa tarkoitetusta laskutoimituksesta
saatavalla kertoimella: 
a)            
kokonaismäärä, jolla laitoksen suorat ja välilliset
omistusosuudet relevanttien yhteisöjen rajoituksettomien ensisijaisten omien
varojen, rajoituksenalaisten ensisijaisten omien varojen ja toissijaisten omien
varojen instrumenteista ylittävät 10 prosenttia laitoksen rajoituksettomien
ensisijaisten omien varojen eristä ja joka on laskettu seuraavien säännösten
soveltamisen jälkeen: 
i)        29–32 artikla; 
ii)       33 artiklan 1 kohdan a–g ja j–l
alakohdassa tarkoitetut vähennykset, lukuun ottamatta kuitenkaan määrää, joka
on vähennettävä tulevista veronalaisista voitoista riippuvien ja väliaikaisten
erojen seurauksena syntyvien laskennallisten verosaamisten osalta;
iii)      41 ja 42 artikla; 
b)           
relevanttien yhteisöjen rajoituksettomien
ensisijaisten omien varojen instrumenteista olevien laitoksen suorien ja
välillisten omistusosuuksien määrä jaettuna niiden suorien ja välillisten
omistusosuuksien kokonaismäärällä, jotka laitoksella on kyseisten relevanttien
yhteisöjen omien varojen instrumenteista.
2.                      
Laitosten on jätettävä pois 1 kohdan a alakohdassa
tarkoitetusta määrästä ja 1 kohdan b alakohdassa tarkoitetun kertoimen
laskennasta merkintäsitoumuksia koskevat positiot, joita pidetään enintään
viisi työpäivää.
3.                      
Laitosten on määritettävä rajoituksettomien
ensisijaisten omien varojen instrumenteista olevien omistusosuuksien osuus, joka
on vähennettävä 1 kohdan mukaisesti, jakamalla a alakohdassa tarkoitettu
määrä b alakohdassa tarkoitetulla määrällä: 
a)            
1 kohdan mukaisesti vähennettävien omistusosuuksien
määrä;
b)           
niiden suorien ja välillisten omistusosuuksien
kokonaismäärä, jotka laitoksella on niiden relevanttien yhteisöjen omien
varojen instrumenteista, joissa sillä ei ole huomattavaa sijoitusta.
4.                      
Edellä 33 artiklan 1 kohdan h alakohdassa
tarkoitettujen omistusosuuksien määrää, joka on enintään 10 prosenttia
laitoksen rajoituksettomien ensisijaisten omien varojen eristä 1 kohdan a
alakohdan i–iii alakohdan säännösten soveltamisen jälkeen, ei saa vähentää, ja
siihen on tarvittaessa sovellettava kolmannen osan II osaston 2 tai 3 luvun
mukaisia riskipainoja ja kolmannen osan IV osaston vaatimuksia.
5.                      
Laitosten on määritettävä omien varojen
instrumenteista olevien omistusosuuksien riskipainotettava osuus jakamalla
a alakohdassa tarkoitettu määrä b alakohdassa tarkoitetulla määrällä: 
a)            
4 kohdan mukaisesti riskipainotettavien
omistusosuuksien määrä;
b)           
niiden suorien ja välillisten omistusosuuksien
kokonaismäärä, jotka laitoksella on niiden relevanttien yhteisöjen omien
varojen instrumenteista, joissa sillä ei ole huomattavaa sijoitusta. 
44 artikla
Rajoituksettomien ensisijaisten omien varojen instrumenteista olevien
omistusosuuksien vähentäminen, kun laitoksella on huomattava sijoitus
relevantissa yhteisössä
Sovellettaessa
33 artiklan 1 kohdan i alakohtaa sovellettavasta määrästä, joka on vähennettävä
rajoituksettomien ensisijaisten omien varojen eristä, on jätettävä pois
merkintäsitoumuksia koskevat positiot, joita pidetään enintään viisi työpäivää,
ja kyseinen määrä on määritettävä 41 ja 42 artiklan ja 2 alajakson
mukaisesti.
2 alajakso
Rajoituksettomien ensisijaisten omien varojen eristä tehtäviä vähennyksiä
koskevat poikkeukset ja vaihtoehdot 
45 artikla
Kynnysarvoihin perustuvat poikkeukset rajoituksettomien ensisijaisten omien
varojen eristä tehtävistä vähennyksistä 
1.                      
Tehdessään 33 artiklan 1 kohdan c ja i alakohdassa
edellytettyjä vähennyksiä laitokset eivät saa vähentää a ja b alakohdassa
lueteltuja eriä, jotka ovat yhteensä enintään 15 prosenttia rajoituksettomista
ensisijaisista omista varoista:
a)            
tulevista veronalaisista voitoista riippuvat ja
väliaikaisten erojen seurauksena syntyvät laskennalliset verosaamiset, jotka
ovat yhteensä enintään 10 prosenttia laitoksen rajoituksettomien ensisijaisten
omien varojen eristä ja jotka on laskettu seuraavien säännösten soveltamisen
jälkeen:
i)        29–32 artikla;
ii)       33 artiklan 1 kohdan a–h ja j–l
alakohta, lukuun ottamatta tulevista veronalaisista voitoista riippuvia ja
väliaikaisten erojen seurauksena syntyviä laskennallisia verosaamisia;
b)           
kun laitoksella on huomattava sijoitus relevantissa
yhteisössä, suorat ja välilliset omistusosuudet, jotka laitoksella on relevantin
yhteisön rajoituksettomien ensisijaisten omien varojen instrumenteista ja jotka
ovat yhteensä enintään 10 prosenttia laitoksen rajoituksettomien ensisijaisten
omien varojen eristä ja jotka on laskettu seuraavien säännösten soveltamisen
jälkeen:
i)        29–32 artikla;
ii)       33 artiklan 1 kohdan a–h ja j–l
alakohta, lukuun ottamatta tulevista veronalaisista voitoista riippuvia ja
väliaikaisten erojen seurauksena syntyviä laskennallisia verosaamisia; 
2.                      
Eriin, joita ei vähennetä 1 kohdan mukaisesti, on
sovellettava 250 prosentin riskipainoa ja tarvittaessa kolmannen osa IV osaston
vaatimuksia.
46 artikla
Muut vähennyksiä koskevat poikkeukset ja vaihtoehdot konsolidiointia
sovellettaessa 
1.                      
Vaihtoehtona sille, että laitos vähentää
omistusosuudet, jotka sillä on niiden vakuutusyritysten,
jälleenvakuutusyritysten ja vakuutusholdingyhtiöiden rajoituksettomien
ensisijaisten omien varojen instrumenteista, joissa sillä on huomattava
sijoitus, toimivaltaiset viranomaiset voivat antaa laitoksen soveltaa
direktiivin 2002/87/EY liitteeseen I sisältyviä menetelmiä 1, 2 tai 3.
Laitoksen on sovellettava valittua menetelmää johdonmukaisesti eri aikoina.
Laitos voi soveltaa menetelmää 1 (tilinpäätösten
konsolidointi) ainoastaan toimivaltaisen viranomaisen ennakkoluvalla.
Toimivaltainen viranomainen voi myöntää ennakkoluvan vain, jos se on
vakuuttunut konsolidoitavien yhteisöjen yhtenäisen johtamisen ja sisäisen
valvonnan tasosta.
2.                      
Jos omia varoja ei lasketa konsolidoinnin
perusteella, laitokset, jotka ovat konsolidoidun valvonnan kohteina ensimmäisen
osan II osaston 2 luvun mukaisesti, eivät saa vähentää 33 artiklan 1
kohdan h ja i alakohdissa tarkoitettuja omistusosuuksia, jotka niillä on
konsolidoidun valvonnan piiriin kuuluvissa relevanteissa yhteisöissä.
3.                      
Toimivaltaiset viranomaiset voivat seuraavissa
tapauksissa sallia, että laitokset eivät vähennä omistusosuutta 33 artiklan 1
kohdan h ja i tarkoitetusta erästä: 
a)            
omistusosuus on relevantissa yhteisössä, joka
kuuluu laitoksen kanssa saman lisävalvonnan piiriin direktiivin 2002/87/EY
mukaisesti;
b)           
25 artiklassa tarkoitetulla laitoksella on
omistusosuus toisessa tällaisessa laitoksessa, sen keskusluottolaitoksessa tai
alueellisessa luottolaitoksessa, ja seuraavat edellytykset täyttyvät:
i)        kun omistusosuus on
keskusluottolaitoksessa tai alueellisessa luottolaitoksessa, laitos, jolla se
on, on liittynyt osaksi keskusluottolaitoksen tai alueellisen luottolaitoksen
ryhmää lain tai yhtiön perustamiskirjan perusteella, ja keskusluottolaitoksen
tai alueellisen luottolaitoksen tehtävänä on näiden määräysten mukaisesti
suorittaa käteismaksujen selvitystä ryhmän sisällä;
ii)       laitokset kuuluvat samaan 108 artiklan
7 kohdassa tarkoitettuun laitosten suojajärjestelmään;
iii)      toimivaltaiset viranomaiset ovat
myöntäneet 108 artiklan 7 kohdassa tarkoitetun luvan;
iv)      108 artiklan 7 kohdassa säädetyt
edellytykset täyttyvät;
v)       laitos laatii 108 artiklan 7 kohdan e
alakohdassa tarkoitetun konsolidoidun taseen ja toimittaa sen toimivaltaisille
viranomaisille vähintään yhtä usein kuin omien varojen vaatimuksista on
annettava 95 artiklan mukainen ilmoitus;
c)            
alueellisella luottolaitoksella on omistusosuus
keskusluottolaitoksessaan tai muussa alueellisessa luottolaitoksessa, ja b
alakohdan i–v alakohdassa säädetyt edellytykset täyttyvät.
4.                      
EPV, EVLEV ja EAMV laativat sekakomitean
välityksellä teknisten sääntelystandardien luonnokset, joissa määritetään tämän
artiklan soveltamiseksi direktiivin 2002/87/EY liitteessä I olevassa II osassa
ja 228 artiklan 1 kohdassa lueteltujen laskentamenetelmien
soveltamisedellytykset 1 kohdassa ja 3 kohdan a alakohdassa tarkoitettuja
vähentämistä koskevia vaihtoehtoja varten.
EPV, EVLEV ja EAMV toimittavat nämä teknisten
sääntelystandardien luonnokset komissiolle viimeistään 1 päivänä tammikuuta
2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
5.                      
EPV laatii teknisten sääntelystandardien luonnokset
3 kohdan b alakohdan soveltamisedellytysten määrittämiseksi. 
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
3 jakso
Rajoituksettomat ensisijaiset omat varat
47 artikla
Rajoituksettomat ensisijaiset omat varat 
Laitoksen rajoituksettomat
ensisijaiset omat varat koostuvat rajoituksettomien ensisijaisten omien varojen
eristä sen jälkeen, kun on sovellettu 29–32 artiklassa edellytettyjä oikaisuja,
33 artiklan mukaisia vähennyksiä sekä 45, 46 ja 74 artiklassa säädettyjä
poikkeuksia ja vaihtoehtoja.
3 luku
Rajoituksenalaiset ensisijaiset omat varat
1 jakso
Rajoituksenalaisten ensisijaisten omien varojen erät ja instrumentit
48 artikla
Rajoituksenalaisten ensisijaisten omien varojen erät
Rajoituksenalaisten ensisijaisten omien
varojen erät koostuvat seuraavista:
a)                      
pääomainstrumentit, jos 49 artiklan 1 kohdassa
säädetyt edellytykset täyttyvät;  
b)                     
a kohdassa tarkoitettuihin instrumentteihin
liittyvät ylikurssirahastot.
49 artikla
Rajoituksenalaisten ensisijaisten omien varojen instrumentit
1.                      
Pääomainstrumentit katsotaan rajoituksenalaisten
ensisijaisten omien varojen instrumenteiksi vain, jos seuraavat edellytykset
täyttyvät:
a)            
instrumentit on laskettu liikkeeseen, ja ne ovat
tosiasiallisesti maksettuja;
b)           
mikään seuraavista ei ole ostanut instrumentteja:
i)        laitos tai sen tytäryritykset;
ii)       yritys, johon laitoksella on
omistusyhteys, kun laitos pitää hallussaan suoraan tai välillisesti
määräysvallan kautta vähintään 20:tä prosenttia yrityksen äänioikeuksista tai
pääomasta;
c)            
laitos ei ole rahoittanut suoraan tai välillisesti
instrumenttien ostoa;
d)           
instrumentit sijoittuvat laitoksen maksukyvyttömyyden
yhteydessä toissijaisten omien varojen instrumenttien jälkeen;
e)            
mikään seuraavista ei ole antanut instrumenteille
vakuutta tai takausta: 
i)        laitos tai sen tytäryritykset; 
ii)       emoyrityksenä toimiva laitos tai sen
tytäryritykset; 
iii)      emoyrityksenä toimiva finanssialan
holdingyhtiö tai sen tytäryritykset; 
iv)      monialan holdingyhtiö tai sen
tytäryritykset;
v)       finanssialan sekaholdingyhtiö ja sen
tytäryritykset;
vi)      yritys, jolla on läheiset sidokset i–v
alakohdassa tarkoitettuihin yhteisöihin; 
f)             
instrumentteihin ei kohdistu sopimus- tai muita
järjestelyjä, jotka parantaisivat kyseisiin instrumentteihin perustuvan vaateen
etuoikeusasemaa maksukyvyttömyyden tai likvidaation yhteydessä; 
g)            
instrumentit ovat eräpäivättömiä, eikä niitä
koskevissa säännöksissä ole kannustimia siihen, että laitos lunastaisi ne
takaisin;
h)            
kun instrumentteja koskevat säännökset sisältävät
yhden tai useamman osto-option, osto-optio perustuu yksinomaan
liikkeeseenlaskijan harkintavaltaan;
i)              
instrumentit voidaan ostaa takaisin tai lunastaa
vain, jos 72 artiklassa säädetyt edellytykset täyttyvät, ja aikaisintaan viiden
vuoden kuluttua liikkeeseenlaskupäivästä;
j)             
 instrumentteja koskevissa säännöksissä ei mainita
nimenomaisesti tai implisiittisesti, että instrumentit mahdollisesti tai tosiasiallisesti
ostetaan takaisin tai lunastetaan, eikä laitos esitä tällaista mainintaa muulla
tavoin; 
k)           
laitos ei mainitse nimenomaisesti tai
implisiittisesti, että toimivaltainen viranomainen suostuisi instrumenttien
takaisinostoa tai lunastusta koskevaan pyyntöön;
l)              
instrumentteihin liittyvä voitonjako täyttää
seuraavat edellytykset:
i)        se maksetaan jakokelpoisista eristä; 
ii)       instrumentteihin liittyvän voitonjaon
määrää ei muuteta laitoksen, sen emoyrityksenä toimivan laitoksen,
emoyrityksenä toimivan finanssialan holdingyhtiön tai monialan holdingyhtiön
luottoluokituksen perusteella; 
iii)      instrumentteja koskevissa säännöksissä
annetaan laitokselle täysi harkintavalta peruuttaa instrumentteihin liittyvä
voitonjako milloin tahansa rajoittamattomaksi ajaksi kumuloitumattomalta
perustalta, ja laitos saa käyttää näitä peruutettuja maksuja rajoituksetta
velvoitteidensa täyttämiseen niiden erääntyessä;
iv)      voitonjaon peruuttamista ei pidetä
laitoksen tekemänä maksuvelvoitteidensa laiminlyöntinä;
v)       laitokselle ei aseteta rajoituksia
voitonjaon peruuttamisen vuoksi;
m)          
instrumentit eivät vaikuta sen määrittämiseen, että
laitoksen velat ovat suurempia kuin sen varat, kun tällaisella määrityksellä
testataan sovellettavan kansallisen lainsäädännön mukaisesti maksukyvyttömyyttä;

n)            
instrumentteja koskevissa säännöksissä
edellytetään, että instrumenttien pääomamäärän kirjanpitoarvoa alennetaan tai
instrumentit muunnetaan rajoituksettomien ensisijaisten omien varojen
instrumenteiksi laukaisevan tapahtuman toteutuessa; 
o)           
instrumentteja koskevissa säännöksissä ei ole
sellaisia ominaisuuksia, jotka voisivat estää laitoksen pääomapohjan
vahvistamisen; 
p)           
kun laitos tai liiketoimintaa harjoittava yhteisö,
joka kuuluu ensimmäisen osan II osaston 2 luvun nojalla konsolidioinnin
piiriin, tai emoyrityksenä toimiva laitos, emoyrityksenä toimiva finanssisalan
holdingyhtiö tai monialan holdingyhtiö ei laske instrumentteja suoraan
liikkeeseen, tulot ovat välittömästi ja rajoituksetta seuraavien saatavilla
sellaisessa muodossa, joka täyttää tässä kohdassa säädetyt edellytykset:
i)        laitos; 
ii)       liiketoimintaa harjoittava yhteisö,
joka kuuluu ensimmäisen osan II osaston 2 luvun nojalla konsolidoinnin
piiriin; 
iii)      emoyrityksenä toimiva laitos; 
iv)      emoyrityksenä toimiva finanssialan
holdingyhtiö; 
v)       monialan holdingyhtiö. 
2.                      
EPV laatii teknisten sääntelystandardien
luonnokset, joissa määritetään seuraavat seikat:
a)            
lunastusta koskevien kannustimien muoto ja luonne; 
b)           
pääomamäärän kirjanpitoarvon alentamisen luonne; 
c)            
menettelyt ja ajoitus, joita noudatetaan, kun
i)        vahvistetaan, että laukaiseva tapahtuma
on toteutunut; 
ii)       toimivaltaiselle viranomaiselle ja
instrumentin haltijoille ilmoitetaan, että laukaiseva tapahtuma on toteutunut
ja että tapauksen mukaan instrumentin pääomamäärän kirjanpitoarvoa alennetaan
tai instrumentti muunnetaan sitä koskevien säännösten mukaisesti
rajoituksettomien ensisijaisten omien varojen instrumentiksi; 
iii)      tapauksen mukaan instrumentin
pääomamäärän kirjanpitoarvoa alennetaan tai instrumentti muunnetaan
rajoituksettomien ensisijaisten omien varojen instrumentiksi; 
d)           
instrumenttien ominaisuudet, jotka voivat estää
laitoksen pääomapohjan vahvistamisen;
e)            
erillisyhtiöiden käyttö omien varojen
instrumenttien välilliseen liikkeeseenlaskuun. 
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
50 artikla
Rajoituksenalaisten ensisijaisten omien varojen instrumentteihin liittyvän
voitonjaon peruuttamista koskevat rajoitukset sekä ominaisuudet, jotka voivat
estää laitoksen pääomapohjan vahvistamisen 
Sovellettaessa 49 artiklan 1 kohdan l
alakohdan v alakohtaa ja o alakohtaa rajoituksenalaisten ensisijaisten omien
varojen instrumentteja koskeviin säännöksiin ei saa sisällyttää
a)                      
vaatimusta, jonka mukaan instrumentteihin liittyvä
voitonjako on suoritettava, jos voitonjako suoritetaan laitoksen liikkeeseenlaskemasta
instrumentista, jonka etuoikeusasema on sama tai huonompi kuin
rajoituksenalaisten ensisijaisten omien varojen instrumentti, mukaan luettuna
rajoituksettomien ensisijaisten omien varojen instrumentti;
b)                     
vaatimusta, jonka mukaan rajoituksettomien ensisijaisten
omien varojen, rajoituksenalaisten ensisijaisten omien varojen tai
toissijaisten omien varojen instrumentteihin liittyvän voitonjaon maksaminen on
peruttava, jos kyseisiin rajoituksenalaisten ensisijaisten omien varojen
instrumentteihin liittyvää voitonjakoa ei suoriteta;
c)                      
velvollisuutta korvata koron- tai osingonmaksu
muussa muodossa olevalla maksulla. Laitokselle ei saa asettaa tällaista
velvollisuutta muullakaan tavoin. 
51 artikla
Rajoituksenalaisten ensisijaisten omien varojen instrumenttien kirjanpitoarvon
alentaminen tai kyseisten instrumenttien muuntaminen 
Sovellettaessa
49 artiklan 1 kohdan n alakohtaa rajoituksenalaisten ensisijaisten omien
varojen instrumentteihin sovelletaan seuraavia säännöksiä:
a)           laukaiseva tapahtuma toteutuu, kun 87
artiklan a alakohdassa tarkoitettu laitoksen rajoituksettomien ensisijaisten
omien varojen osuus on pienempi kuin jompikumpi seuraavista:
i)       5,125 prosenttia;
ii)       5,125:tä prosenttia suurempi
prosenttimäärä, jonka laitos on vahvistanut ja täsmentänyt instrumenttia
koskevissa säännöksissä; 
b)           kun instrumentteja koskevissa
säännöksissä edellytetään, että instrumentit muunnetaan rajoituksettomien
ensisijaisten omien varojen instrumenteiksi laukaisevan tapahtuman toteutuessa,
kyseissä säännöksissä on määritettävä jompikumpi seuraavista:
i)       muuntokerroin ja sallitun muunnettavan
määrän yläraja;  
ii)       ylä- ja alaraja instrumenttien
muuntamiselle rajoituksettomien ensisijaisten omien varojen instrumenteiksi; 
c)           kun instrumentteja koskevissa
säännöksissä edellytetään, että pääomamäärän kirjanpitoarvoa alennetaan
laukaisevan tapahtuman toteutuessa, arvon alentamisessa on pienennettävä
kaikkia seuraavia:
i)       instrumentin haltijan vaadetta laitoksen
likvidaatiossa;
ii)       määrää, joka on maksettava, jos
instrumentti ostetaan takaisin;
iii)      instrumenttiin liittyvää voitonjakoa.
52 artikla
Sen seuraukset, että rajoituksenalaisten ensisijaisten omien varojen
instrumentteja koskevat edellytykset eivät enää täyty
Jos 49
artiklassa 1 artiklassa säädetyt edellytykset eivät enää täyty
rajoituksettomien ensisijaisten omien varojen instrumentin osalta, sovelletaan
seuraavia säännöksiä:
a)                      
instrumenttia ei katsota enää rajoituksenalaisten
ensisijaisten omien varojen instrumentiksi;  
b)                     
instrumenttiin liittyvää ylikurssirahastojen osaa
ei katsota enää rajoituksenalaisten ensisijaisten omien varojen eriksi. 
2 jakso
Rajoituksenalaisten ensisijaisten omien varojen eristä tehtävät vähennykset
53 artikla
Rajoituksenalaisten ensisijaisten omien varojen eristä tehtävät vähennykset
Laitosten
on vähennettävä rajoituksettomien ensisijaisten omien varojen eristä 
a)                      
laitoksen suorat ja välilliset omistusosuudet
omista rajoituksenalaisten ensisijaisten omien varojen instrumenteista, mukaan
luettuina omat rajoituksenalaisten ensisijaisten omien varojen instrumentit,
jotka laitos voi joutua ostamaan voimassa olevien sopimusvelvoitteiden vuoksi;
b)                     
omistusosuudet relevanttien yhteisöjen
rajoituksenalaisten ensisijaisten omien varojen instrumenteista, kun
laitoksella on näiden yhteisöjen kanssa keskinäiset ristiinomistukset, joilla
toimivaltaisen viranomaisen mielestä pyritään lisäämään keinotekoisesti
laitoksen omia varoja; 
c)                      
57 artiklan mukaisesti määritetty sovellettava
määrä suoria ja välillisiä omistusosuuksia relevanttien yhteisöjen
rajoituksenalaisten ensisijaisten omien varojen instrumenteista, kun
laitoksella ei ole huomattavaa sijoitusta näissä yhteisöissä;
d)                     
laitoksen suorat ja välilliset omistusosuudet
relevanttien yhteisöjen rajoituksenalaisten ensisijaisten omien varojen
instrumenteista, kun laitoksella on huomattava sijoitus näissä yhteisöissä,
lukuun ottamatta kuitenkaan merkintäsitoumuksia koskevia positioita, joita
pidetään enintään viisi työpäivää; 
e)                      
niiden erien määrä, jotka on 63 artiklan mukaan
vähennettävä toissijaisten omien varojen eristä, jotka ylittävät laitoksen
toissijaiset omat varat;
f)                       
laskentahetkellä odotettavissa olevat
rajoituksenalaisten ensisijaisten omien varojen eriin liittyvät verot paitsi
silloin, kun laitos asianmukaisesti mukauttaa rajoituksenalaisten ensisijaisten
omien varojen erien määrää siinä määrin kuin verot pienentävät riskien tai
tappioiden kattamiseen käytettävissä olevaa määrää.
54 artikla
Omista rajoituksenalaisten ensisijaisten omien varojen instrumenteista olevien
omistusosuuksien vähentäminen
Sovellettaessa
53 artiklan a alakohtaa laitosten on laskettava omistusosuudet omista
rajoituksenalaisten ensisijaisten omien varojen instrumenteista pitkien
bruttopositioiden perusteella seuraavin poikkeuksin:
a)                      
laitokset voivat laskea omista rajoituksenalaisista
ensisijaisten omien varojen instrumenteista olevien omistusosuuksien määrän
kaupankäyntivarastossa pitkän nettoposition perusteella, jos lyhyet ja pitkät
positiot ovat samassa suojattavassa vastuussa eikä lyhyisiin positioihin liity
vastapuoliriskiä; 
b)                     
laitosten on määritettävä vähennettävä määrä
kaupankäyntivarastoon sisältyviä välillisiä omistusosuuksia, jotka ovat
rajoituksenalaisten ensisijaisten omien varojen instrumenteista ja ovat
indeksiarvopapereista olevien omistusosuuksien muodossa, laskemalla suojattava
vastuu, joka liittyy indekseihin sisältyviin omiin rajoituksenalaisten omien
varojen instrumentteihin;  
c)                      
laitokset voivat nettouttaa kaupankäyntivarastoon
sisältyvät pitkät bruttopositiot, jotka ovat omissa rajoituksenalaisten
ensisijaisten omien varojen instrumenteissa ja jotka ovat saatu
indeksiarvopapereista olevista omistusosuuksista, niiden lyhyiden positioiden
kanssa, jotka ovat omissa rajoituksenalaisten ensisijaisten omien varojen
instrumenteissa ja jotka on saatu kohde-etuutena olevissa indekseissä olevista
lyhyistä positioista, myös silloin, kun lyhyisiin positioihin liittyy
vastapuoliriski.
55 artikla
Relevanttien yhteisöjen rajoituksenalaisten ensisijaisten omien varojen
instrumenteista olevien omistusosuuksien vähentäminen, kun laitoksella on
keskinäinen ristiinomistus, jonka tavoitteena on omien varojen keinotekoinen
lisääminen
Laitosten on tehtävä 53 artiklan b, c ja d
alakohdassa edellytetyt vähennykset seuraavasti:
a)                      
omistusosuudet rajoituksenalaisten ensisijaisten
omien varojen instrumenteista on laskettava pitkien bruttopositioiden
perusteella;
b)                     
luokkaan 1 sijoitettavia omia lisävaroja on
vähentämisen yhteydessä käsiteltävä omistusosuuksina rajoituksenalaisten
ensisijaisten omien varojen instrumenteista.
56 artikla
Relevanttien yhteisöjen rajoituksenalaisten ensisijaisten omien varojen
instrumenteista olevien omistusosuuksien vähentäminen
Laitosten
on tehtävä 53 artiklan c ja d alakohdassa edellytetyt vähennykset seuraavasti:

a)                      
niiden on laskettava kaupankäyntivarastoon
sisältyvät omistusosuudet relevanttien yhteisöjen pääomainstrumenteista samassa
suojattavassa vastuussa olevan pitkän nettoposition perusteella, jos lyhyen
position juoksuaika vastaa pitkän position juoksuaikaa tai lyhyen position
jäljellä oleva juoksuaika on vähintään yksi vuosi; 
b)                     
niiden on määritettävä vähennettävä määrä
kaupankäyntivarastoon sisältyviä, relevanttien yhteisöjen pääomainstrumenteista
olevia välillisiä omistusosuuksia, jotka ovat indeksiarvopapereista olevien
omistusosuuksien muodossa, laskemalla suojattava vastuu, joka liittyy
indekseihin sisältyviin relevanttien yhteisöjen pääomainstrumentteihin.
57 artikla
Rajoituksenalaisten ensisijaisten omien varojen instrumenteista olevien
omistusosuuksien vähentäminen, kun laitoksella ei ole huomattavaa sijoitusta
relevantissa yhteisössä
1.                      
Sovellettaessa 53 artiklan c alakohtaa laitosten on
laskettava sovellettava määrä, joka on vähennettävä, kertomalla a alakohdassa
tarkoitettu määrä b alakohdassa tarkoitetusta laskutoimituksesta saatavalla
kertoimella: 
a)            
kokonaismäärä, jolla laitoksen suorat ja välilliset
omistusosuudet relevanttien yhteisöjen rajoituksettomien ensisijaisten omien
varojen, rajoituksenalaisten ensisijaisten omien varojen ja toissijaisten omien
varojen instrumenteista ylittävät 10 prosenttia laitoksen rajoituksettomien ensisijaisten
omien varojen eristä ja joka on laskettu seuraavien säännösten soveltamisen
jälkeen: 
i)        29–32 artikla;
ii)        33 artiklan 1 kohdan a–g ja j–l
alakohtaa, lukuun ottamatta kuitenkaan tulevista veronalaisista voitoista
riippuvia ja väliaikaisten erojen seurauksena syntyviä laskennallisia
verosaamisia;
iii)      41 ja 42 artikla;
b)           
relevanttien yhteisöjen rajoituksenalaisten
ensisijaisten omien varojen instrumenteista olevien laitoksen suorien ja
välillisten omistusosuuksien määrä jaettuna kaikkien niiden suorien ja
välillisten omistusosuuksien kokonaismäärällä, jotka laitoksella on kyseisten
relevanttien yhteisöjen rajoituksettomien ensisijaisten omien varojen,
rajoituksenalaisten ensisijaisten omien varojen ja toissijaisten omien varojen
instrumenteista.
2.                      
Laitosten on jätettävä pois 1 kohdan a alakohdassa
tarkoitetusta määrästä ja 1 kohdan b alakohdassa tarkoitetun kertoimen
laskennasta merkintäsitoumuksia koskevat positiot, joita pidetään enintään
viisi työpäivää.
3.                      
Laitosten on määritettävä rajoituksenalaisten omien
varojen instrumenteista olevien omistusosuuksien osuus, joka on vähennettävä,
jakamalla a alakohdassa tarkoitettu määrä b alakohdassa tarkoitetulla
määrällä:
a)            
1 kohdan mukaisesti vähennettävien omistusosuuksien
määrä;
b)           
niiden suorien ja välillisten omistusosuuksien
kokonaismäärä, jotka laitoksella on niiden relevanttien yhteisöjen omien
varojen instrumenteista, joissa sillä ei ole huomattavaa sijoitusta.
3 jakso
Rajoituksenalaiset ensisijaiset omat varat
58 artikla
Rajoituksenalaiset ensisijaiset omat varat 
Laitoksen
rajoituksenalaiset ensisijaiset omat varat koostuvat rajoituksenalaisten
ensisijaisten omien varojen eristä 53 artiklassa tarkoitettujen erien
vähentämisen ja 74 artiklan soveltamisen jälkeen.
4 luku
Toissijaiset omat varat
1 jakso
Toissijaisten omien varojen erät ja instrumentit
59 artikla
Toissijaisten omien varojen erät
Toissijaisten omien varojen erät koostuvat
seuraavista:
a)                      
pääomainstrumentit, jos 60 artiklassa säädetyt
edellytykset täyttyvät;
b)                     
a kohdassa tarkoitettuihin instrumentteihin
liittyvät ylikurssirahastot.
c)                      
niiden laitosten osalta, jotka laskevat
riskipainotetut vastuuerät II osaston 2 luvun mukaisesti, yleiset
luottoriskioikaisut, joissa ei ole otettu huomioon verovaikutuksia ja jotka
ovat enintään 1,25 prosenttia kolmannen osan II osaston 2 luvun mukaisesti
lasketuista riskipainotetuista vastuueristä; 
d)                     
niiden laitosten osalta, jotka laskevat
riskipainotetut vastuuerät II osaston 3 luvun mukaisesti, 154 ja 155 artiklan
mukaisesti lasketut positiiviset määrät, joissa ei ole otettu huomioon
verovaikutuksia ja jotka ovat enintään 0,6 prosenttia kolmannen osan II osaston
3 luvun mukaisesti lasketuista riskipainotetuista vastuueristä.
60 artikla
Toissijaisten omien varojen instrumentit
Pääomainstrumentit
katsotaan toissijaisten omien varojen instrumenteiksi, jos seuraavat
edellytykset täyttyvät:
a)                      
instrumentit on laskettu liikkeeseen, ja ne ovat
tosiasiallisesti maksettuja;
b)                     
mikään seuraavista ei ole ostanut instrumentteja:
i)       laitos tai sen tytäryritykset;
ii)       yritys, johon laitoksella on
omistusyhteys, kun laitos pitää hallussaan suoraan tai välillisesti
määräysvallan kautta vähintään 20:tä prosenttia yrityksen äänioikeuksista tai
pääomasta;
c)                      
laitos ei ole rahoittanut suoraan tai välillisesti
instrumenttien ostoa;
d)                     
instrumenttien pääomamäärää koskeva vaade on
instrumentteja koskevien säännösten mukaan kokonaan muiden velkojien vaateita
huonommassa asemassa;
e)                      
mikään seuraavista ei ole antanut instrumenteille
vakuutta tai takausta: 
i)       laitos tai sen tytäryritykset; 
ii)       emoyrityksenä toimiva laitos tai sen
tytäryritykset; 
iii)      emoyrityksenä toimiva finanssialan
holdingyhtiö tai sen tytäryritykset; 
iv)      monialan holdingyhtiö tai sen
tytäryritykset;  
v)       finanssialan
sekaholdingyhtiö ja sen tytäryritykset;
vi)      yritys, jolla on läheiset sidokset i–v
alakohdassa tarkoitettuihin yhteisöihin; 
f)                       
instrumentteihin ei kohdistu järjestelyjä, jotka
parantaisivat instrumentteihin perustuvan vaateen etuoikeusasemaa; 
g)                      
instrumenttien alkuperäinen juoksuaika on vähintään
viisi vuotta;
h)                      
instrumentteja koskevissa säännöksissä ei ole
kannustimia siihen, että laitos lunastaisi ne takaisin;
i)                        
jos instrumentteihin sisältyy yksi tai useampi
osto-optio, optioiden käyttö on yksinomaan liikkeeseenlaskijan
harkintavallassa; 
j)                       
instrumentit voidaan ostaa takaisin tai lunastaa vain,
jos 72 artiklassa säädetyt edellytykset täyttyvät, ja aikaisintaan viiden
vuoden kuluttua liikkeeseenlaskupäivästä;
k)                     
instrumentteja koskevissa säännöksissä ei mainita
nimenomaisesti tai implisiittisesti, että instrumentit mahdollisesti tai
tosiasiallisesti ostetaan takaisin tai lunastetaan muutoin kuin
erääntymispäivänä, eikä laitos esitä tällaista mainintaa tai ehdotusta muulla
tavoin;
l)                        
instrumentteja koskevissa säännöksissä ei anneta
haltijalle oikeutta nopeuttaa tulevaa suunniteltua koron tai pääoman maksua
muuten kuin laitoksen maksukyvyttömyyden tai likvidaation yhteydessä;
m)                    
instrumentteihin liittyvien koron- tai
osingonmaksujen määrää ei muuteta laitoksen, sen emoyrityksenä toimivan
laitoksen, emoyrityksenä toimivan finanssialan holdingyhtiön tai monialan
holdingyhtiön luottoluokituksen perusteella;
n)                      
kun laitos tai liiketoimintaa harjoittava yhteisö,
joka kuuluu ensimmäisen osan II osaston 2 luvun nojalla konsolidioinnin
piiriin, tai emoyrityksenä toimiva laitos, emoyrityksenä toimiva finanssisalan
holdingyhtiö tai monialan holdingyhtiö ei laske instrumentteja suoraan
liikkeeseen, tulot ovat välittömästi ja rajoituksetta seuraavien saatavilla
sellaisessa muodossa, joka täyttää tässä kohdassa säädetyt edellytykset:
i)       laitos;
ii)       liiketoimintaa harjoittava yhteisö,
joka kuuluu ensimmäisen osan II osaston 2 luvun nojalla konsolidoinnin
piiriin;
iii)      emoyrityksenä toimiva laitos;
iv)      emoyrityksenä toimiva finanssialan
holdingyhtiö;
v)      monialan holdingyhtiö.
61 artikla
Toissijaisten omien varojen instrumenttien poisto
Se,
missä määrin toissijaisten omien varojen instrumentit katsotaan toissijaisten
omien varojen eriksi instrumenttien juoksuajan viimeisten viiden vuoden aikana,
lasketaan kertomalla a alakohdan laskutoimituksesta saatu tulos b alakohdassa
tarkoitetulla määrällä seuraavasti:
a)                      
instrumenttien tai etuoikeudeltaan huonompien
lainojen nimellisarvo niiden sopimuksenmukaisen juoksuajan viimeisen
viisivuotiskauden ensimmäisenä päivänä jaettuna kyseisen kauden
kalenteripäivien lukumäärällä;  
b)                     
instrumenttien tai etuoikeudeltaan huonompien
lainojen sopimuksenmukaisesta juoksuajasta jäljellä olevien kalenteripäivien
lukumäärä.
62 artikla
Sen seuraukset, että toissijaisten omien varojen instrumentteja koskevat
edellytykset eivät enää täyty
Jos 60
artiklassa 2 artiklassa säädetyt edellytykset eivät enää täyty toissijaisten
omien varojen instrumentin osalta, sovelletaan seuraavia säännöksiä:
a)                      
instrumenttia ei katsota enää toissijaisten omien
varojen instrumentiksi;
b)                     
instrumenttiin liittyvää ylikurssirahaston osaa ei katsota
enää toissijaisten omien varojen eriksi.
2 jakso
Toissijaisten omien varojen eristä tehtävät vähennykset
63 artikla
Toissijaisten omien varojen eristä tehtävät vähennykset
Toissijaisten omien varojen eristä on
vähennettävä seuraavat: 
a)                      
laitoksen suorat ja välilliset omistusosuudet
omista toissijaisten omien varojen instrumenteista, mukaan luettuina omat
toissijaisten omien varojen instrumentit, jotka laitos voi joutua ostamaan
voimassa olevien sopimusvelvoitteiden vuoksi;
b)                     
omistusosuudet relevanttien yhteisöjen
toissijaisten omien varojen instrumenteista, kun laitoksella on näiden
yhteisöjen kanssa keskinäiset ristiinomistukset, joilla toimivaltaisen
viranomaisen mielestä pyritään lisäämään keinotekoisesti laitoksen omia varoja;

c)                      
67 artiklan mukaisesti määritetty sovellettava
määrä suoria ja välillisiä omistusosuuksia relevanttien yhteisöjen
toissijaisten omien varojen instrumenteista, kun laitoksella ei ole huomattavaa
sijoitusta näissä yhteisöissä; 
d)                     
laitoksen suorat ja välilliset omistusosuudet
relevanttien yhteisöjen toissijaisten omien varojen instrumenteista, kun
laitoksella on huomattava sijoitus näissä yhteisöissä, lukuun ottamatta
kuitenkaan merkintäsitoumuksia koskevia positioita, joita pidetään enintään
viisi työpäivää.
64 artikla
Omista toissijaisten omien varojen instrumenteista ja etuoikeudeltaan
huonommista lainoista olevien omistusosuuksien vähentäminen
Sovellettaessa
63 artiklan a alakohtaa laitosten on laskettava omistusosuudet pitkien
bruttopositioiden perusteella seuraavin poikkeuksin:
a)                      
laitokset voivat laskea omistusosuuksien määrän
kaupankäyntivarastossa pitkän nettoposition perusteella, jos lyhyet ja pitkät
positiot ovat samassa suojattavassa vastuussa eikä lyhyisiin positioihin liity
vastapuoliriskiä; 
b)                     
laitosten on määritettävä vähennettävä määrä
kaupankäyntivarastoon sisältyviä välillisiä omistusosuuksia, jotka ovat
indeksiarvopapereista olevien omistusosuuksien muodossa, laskemalla suojattava
vastuu, joka liittyy indekseihin sisältyviin toissijaisten omien varojen
instrumentteihin; 
c)                      
laitokset voivat nettouttaa kaupankäyntivarastoon
sisältyvät pitkät bruttopositiot, jotka ovat omissa toissijaisten omien varojen
instrumenteissa ja jotka on saatu indeksiarvopapereista olevista
omistusosuuksista, niiden lyhyiden positioiden kanssa, jotka ovat omissa
rajoituksenalaisten ensisijaisten omien varojen instrumenteissa ja jotka on
saatu kohde-etuutena olevissa indekseissä olevista lyhyistä positioista, myös
silloin, kun kyseisiin lyhyisiin positioihin liittyy vastapuoliriski.  
65 artikla
Relevanttien yhteisöjen toissijaisten omien varojen instrumenteista ja
etuoikeudeltaan huonommista lainoista olevien omistusosuuksien vähentäminen,
kun laitoksella on keskinäinen ristiinomistus, jonka tavoitteena on omien
varojen keinotekoinen lisääminen
Laitosten on tehtävä 63 artiklan b, c ja d
alakohdassa edellytetyt vähennykset seuraavien säännösten mukaisesti:
a)                      
omistusosuudet toissijaisten omien varojen
instrumenteista, etuoikeudeltaan huonommat lainat mukaan luettuina, on
laskettava pitkien bruttopositioiden perusteella;
b)                     
omistusosuuksia luokkaan 2 sijoitettavista omaan
varallisuuteen kuuluvista vakuutuseristä ja luokkaan 3 sijoitettavista omaan
varallisuuteen kuuluvista vakuutuseristä on vähentämisen yhteydessä käsiteltävä
omistusosuuksina toissijaisten omien varojen instrumenteista.
66 artikla
Relevanttien yhteisöjen toissijaisten omien varojen instrumenteista ja
etuoikeudeltaan huonommista lainoista olevien omistusosuuksien vähentäminen
Laitosten
on tehtävä 63 artiklan c ja d alakohdassa edellytetyt vähennykset seuraavasti:
a)                      
ne voivat laskea kaupankäyntivarastoon sisältyvät
omistusosuudet relevanttien yhteisöjen pääomainstrumenteista samassa
suojattavassa vastuussa olevan pitkän nettoposition perusteella, jos lyhyen
position juoksuaika vastaa pitkän position juoksuaikaa tai lyhyen position
jäljellä oleva juoksuaika on vähintään yksi vuosi; 
b)                     
niiden on määritettävä vähennettävä määrä
kaupankäyntivarastoon sisältyviä, pääomainstrumenteista olevia välillisiä
omistusosuuksia, jotka ovat indeksiarvopapereista olevien omistusosuuksien
muodossa, ottamalla huomioon suojattava vastuu, joka liittyy indekseihin
sisältyviin relevanttien yhteisöjen pääomainstrumentteihin. 
67 artikla
Toissijaisten omien varojen instrumenttien vähentäminen, kun laitoksella ei ole
huomattavaa sijoitusta relevantissa yhteisössä
1.                      
Sovellettaessa 63 artiklan c alakohtaa laitosten on
laskettava sovellettava määrä, joka on vähennettävä, kertomalla a alakohdassa
tarkoitettu määrä b alakohdassa tarkoitetusta laskutoimituksesta saatavalla
kertoimella:
a)            
kokonaismäärä, jolla laitoksen suorat ja välilliset
omistusosuudet relevanttien yhteisöjen rajoituksettomien ensisijaisten omien
varojen, rajoituksenalaisten ensisijaisten omien varojen ja toissijaisten omien
varojen instrumenteista ylittävät 10 prosenttia laitoksen rajoituksettomien
ensisijaisten omien varojen eristä ja joka on laskettu seuraavien säännösten
soveltamisen jälkeen:
i)        29–32 artikla;
ii)       33 artiklan 1 kohdan a–g ja j–l
alakohta, lukuun ottamatta kuitenkaan määrää, joka on vähennettävä tulevista veronalaisista
voitoista riippuvien ja väliaikaisten erojen seurauksena syntyvien
laskennallisten verosaamisten osalta;
iii)      41 ja 42 artiklaa;
b)           
relevanttien yhteisöjen toissijaisten omien varojen
instrumenteista olevien laitoksen suorien ja välillisten omistusosuuksien määrä
jaettuna kaikkien niiden suorien ja välillisten omistusosuuksien
kokonaismäärällä, jotka laitoksella on kyseisten relevanttien yhteisöjen
rajoituksettomien ensisijaisten omien varojen, rajoituksenalaisten
ensisijaisten omien varojen ja toissijaisten omien varojen instrumenteista. 
2.                      
Laitosten on jätettävä pois 1 kohdan a alakohdassa
tarkoitetusta määrästä ja 1 kohdan b alakohdassa tarkoitetun kertoimen
laskennasta merkintäsitoumuksia koskevat positiot, joita pidetään enintään
viisi työpäivää.
3.                      
Laitosten on määritettävä toissijaisten omien
varojen instrumenteista olevien omistusosuuksien osuus, joka on vähennettävä,
jakamalla a alakohdassa tarkoitettu määrä b alakohdassa tarkoitetulla
määrällä: 
a)            
1 kohdan mukaisesti vähennettävien omistusosuuksien
kokonaismäärä;
b)           
niiden suorien ja välillisten omistusosuuksien
kokonaismäärä, jotka laitoksella on niiden relevanttien yhteisöjen omien
varojen instrumenteista, joissa sillä ei ole huomattavaa sijoitusta.
3 jakso
Toissijaiset omat varat
68 artikla
Toissijaiset omat varat
Laitoksen
toissijaiset omat varat koostuvat toissijaisten omien varojen eristä 63
artiklassa tarkoitettujen vähennysten ja 74 artiklan soveltamisen jälkeen.
5 luku
Omat varat
69 artikla
Omat varat
Laitoksen
omat varat koostuvat sen ensisijaisten omien varojen ja toissijaisten omien
varojen summasta.
6 luku
Yleiset vaatimukset
70 artikla
Omistusosuus säänneltyjen yhteisöjen pääomainstrumenteista, joita ei katsota
lakisääteiseksi pääomaksi 
Laitokset
eivät saa vähentää mistään omien varojen osatekijöistä 137 artiklan 1 kohdan 4
alakohdassa tarkoitetun säännellyn finanssialan yhteisön omistusosuuksia, joita
ei katsota kyseisen yhteisön lakisääteiseksi pääomaksi. Laitosten on
tarvittaessa sovellettava tällaisiin omistusosuuksiin riskipainoa kolmannen
osan II osaston 2 tai 3 luvun mukaisesti. 
71 artikla
Välilliset omistusosuudet, jotka ovat syntyneet indeksi-instrumenteista
olevista omistusosuuksista 
1.                      
Vaihtoehtona sille, että laitos laskee vastuunsa,
joka liittyy indekseihin sisältyviin relevanttien yhteisöjen rajoituksettomien
ensisijaisten omien varojen, rajoituksenalaisten ensisijaisten omien varojen ja
toissijaisten omien varojen instrumentteihin, laitos voi käyttää toimivaltaisen
viranomaisen ennakkoluvalla varovaista arviota suojattavasta vastuustaan, joka
liittyy indekseihin sisältyviin relevanttien yhteisöjen rajoituksettomien
ensisijaisten omien varojen, rajoituksenalaisten ensisijaisten omien varojen ja
toissijaisten omien varojen instrumentteihin.
2.                      
Toimivaltainen viranomainen saa antaa luvan vain,
jos laitos on osoittanut toimivaltaisen viranomaisen hyväksymällä tavalla, että
laitoksen olisi toiminnallisesti raskasta valvoa suojattavaa vastuutaan, joka
liittyy indekseihin sisältyviin kyseisten relevanttien yhteisöjen
rajoituksettomien ensisijaisten omien varojen, rajoituksenalaisten
ensisijaisten omien varojen ja toissijaisten omien varojen instrumentteihin.

3.                      
EPV laatii teknisten sääntelystandardien
luonnokset, joissa täsmennetään
a)            
minkä asteista varovaisuutta on noudatettava 1
kohdassa tarkoitetussa arvioissa, joita käytetään vaihtoehtona suojattavan
vastuun laskemiselle;  
b)           
mitä ilmaisulla ”toiminnallisesti raskasta”
tarkoitetaan 2 kohtaa sovellettaessa.
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
72 artikla
Omien varojen vähentämisen edellytykset
Laitoksen
on pyydettävä toimivaltaiselta viranomaiselta ennakkolupaa seuraaviin toimiin:
a)                      
laitoksen liikkeeseenlaskemien rajoituksettomien
ensisijaisten omien varojen instrumenttien vähentäminen tai takaisinosto
sovellettavassa kansallisessa lainsäädännössä sallitulla tavalla;
b)                     
rajoituksenalaisten ensisijaisten omien varojen
instrumenttien tai toissijaisten omien varojen instrumenttien takaisinoston tai
lunastuksen toteuttaminen ennen sopimuksenmukaista erääntymispäivää.
73 artikla
Valvontaviranomaisen lupa omien varojen vähentämiseen
1.                      
Toimivaltaisen viranomaisen on myönnettävä
laitokselle lupa vähentää, ostaa takaisin tai lunastaa rajoituksettomien
ensisijaisten omien varojen, rajoituksenalaisten ensisijaisten omien varojen
tai toissijaisten omien varojen instrumentteja, jos jokin seuraavista
edellytyksistä täytyy:
a)            
laitos korvaa ennen 13 artiklassa tarkoitettua
toimea tai samanaikaisesti sen kanssa 72 artiklassa tarkoitetut
instrumentit vähintään yhtä laadukkailla tai laadukkaammilla omien varojen
instrumenteilla laitoksen tuottokapasiteetin kannalta kestävillä ehdoilla;
b)           
laitos on osoittanut toimivaltaisen viranomaisen
hyväksymällä tavalla, että laitoksen omat varat ylittäisivät kyseisen toimen
jälkeen 87 artiklan 1 kohdan vaatimukset marginaalilla, jota toimivaltainen
viranomainen pitää huomattavana ja asianmukaisena, ja toimivaltainen
viranomainen katsoo laitoksen taloudellisen tilanteen olevan muutoin vakaa. 
2.                      
Jos laitos toteuttaa 72 artiklan a kohdassa
tarkoitetun toimen ja 25 artiklassa tarkoitettujen rajoituksettomien
ensisijaisten omien varojen instrumenttien lunastamisesta ei saa sovellettavan
kansallisen lainsäädännön mukaan kieltäytyä, toimivaltainen viranomainen voi
poiketa tämän artiklan 1 kohdassa säädetyistä edellytyksistä sillä ehdolla,
että se vaatii laitosta rajoittamaan tällaisten instrumenttien lunastamista
asianmukaisin perustein.
3.                      
EPV laatii teknisten sääntelystandardien
luonnokset, joissa määritellään
a)            
ilmaisun ”laitoksen tuottokapasiteetin kannalta
kestävä” merkitys;
b)           
2 kohdassa tarkoitetut asianmukaiset perusteet
rajoittaa lunastamista;
c)            
menettely- ja tietovaatimukset, jotka laitoksen on
täytettävä hakiessaan toimivaltaiselta viranomaiselta lupaa toteuttaa 72
artiklassa mainittu toimi, mukaan luettuna hakemuksen käsittelyn määräaika.
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
74 artikla
Väliaikainen poikkeus omista varoista tehtävistä vähennyksistä
1.                      
Jos laitoksella on tilapäisesti hallussaan
relevantin yhteisön osakkeita, jotka katsotaan rajoituksettomien ensisijaisten
omien varojen, rajoituksenalaisten ensisijaisten omien varojen tai
toissijaisten omien varojen instrumenteiksi, ja toimivaltainen viranomainen
arvioi, että osakkeita pidetään hallussa taloudellista auttamistoimea varten,
jonka tavoitteena on kyseisen yhteisön uudelleenorganisointi tai pelastaminen,
toimivaltainen viranomainen voi tilapäisesti olla soveltamatta
vähentämissäännöksiä, joita sovellettaisiin muutoin näihin instrumentteihin.
2.                      
EPV laatii teknisten sääntelystandardien
luonnokset, jossa täsmennetään tilapäisyyden käsitettä 1 kohdan soveltamiseksi
ja määritetään edellytykset, joilla toimivaltainen viranomainen voi katsoa,
että osakkeita pidetään tilapäisesti hallussa taloudellista auttamistoimea
varten, jonka tavoitteena on relevantin yhteisön uudelleenorganisointi tai
pelastaminen.
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
75 artikla
Omien varojen laadun jatkuva valvonta 
1.                      
EPV valvoo laitosten unionissa liikkeeseenlaskemien
omien varojen instrumenttien laatua ja, jos instrumenttien laadun olennaisesta
heikkenemisestä on huomattavaa näyttöä, ilmoittaa siitä välittömästi
komissiolle.
2.                      
Ilmoitukseen on sisällyttävä
a)            
yksityiskohtainen selvitys havaitun heikkenemisen
luonteesta ja laajuudesta;
b)           
EPV tarpeellisina pitämiä komission toimia koskeva
tekninen neuvonta.
3.                      
EPV antaa komissiolle teknistä neuvontaa
huomattavista muutoksista, joita se katsoo tarvittavan omien varojen
määritelmään seuraavien seikkojen vuoksi:
a)            
markkinastandardien ja ‑käytäntöjen
relevantit muutokset;
b)           
relevanttien oikeudellisten normien ja
tilinpäätösstandardien muutokset;
c)            
niiden EPV:n menetelmien huomattavat muutokset,
joita käytetään laitosten vakavaraisuuden stressitestauksessa.
4.                      
EPV antaa komissiolle viimeistään 31 päivänä
joulukuuta 2013 teknistä neuvontaa siitä, miten käypään arvoon arvostettuja
realisoitumattomia voittoja voidaan käsitellä muulla tavoin kuin
sisällyttämällä ne rajoituksettomiin ensisijaisiin omiin varoihin ilman
oikaisua. Tällaisissa suosituksissa on otettava huomioon kansainvälisten
tilinpäätösstandardien ja pankkeihin sovellettavia vakavaraisuusstandardeja koskevien
kansainvälisten sopimusten relevantit muutokset. 
III osasto
Vähemmistön osuudet ja tytäryritysten liikkeeseenlaskemat rajoituksenalaisten
ensisijaisten omien varojen ja toissijaisten omien varojen instrumentit
76 artikla
Vähemmistön osuudet, jotka voidaan sisällyttää konsolidoituihin
rajoituksettomiin ensisijaisiin omiin varoihin
1.                      
Vähemmistön osuuksiin kuuluvat tytäryrityksen
rajoituksettomien ensisijaisten omien varojen instrumentit sekä niihin
liittyvät kertyneet voittovarat ja ylikurssirahastot, jos seuraavat
edellytykset täyttyvät: 
a)            
tytäryritys on jompikumpi seuraavista:
i)        laitos;
ii)       yritys, johon sovelletaan tämän
asetuksen ja direktiivin [julkaisutoimisto lisää viitteen] vaatimuksia
sovellettavan kansallisen lainsäädännön nojalla; 
b)           
tytäryritys kuuluu ensimmäisen osan II osaston
2 luvun nojalla kokonaan konsolidoinnin piiriin;
c)            
muut henkilöt kuin ensimmäisen osan II osaston 2
luvun nojalla konsolidoinnin piiriin kuuluvat yritykset omistavat kyseiset
rajoituksettomien ensisijaisten omien varojen instrumentit.
2.                      
Vähemmistön osuuksia, jotka emoyrityksenä toimiva
laitos, emoyrityksenä toimiva finanssialan holdingyhtiö, monialan holdingyhtiö
tai niiden tytäryritykset rahoittavat suoraan tai välillisesti erillisyhtiön
kautta tai muulla tavoin, ei katsota konsolidoiduiksi rajoituksettomiksi
ensisijaisiksi omiksi varoiksi.
77 artikla
Ehdot täyttävät rajoituksenalaiset ensisijaiset omat varat, ensisijaiset omat
varat, toissijaiset omat varat ja ehdot täyttävät omat varat
Ehdot täyttäviin rajoituksenalaisiin ensisijaisiin
omiin varoihin, ensisijaisiin omiin varoihin, toissijaisiin omiin varoihin ja
ehdot täyttäviin omiin varoihin kuuluvat tapauksen mukaan tytäryrityksen
vähemmistön osuuksien, rajoituksenalaisten ensisijaisten omien varojen,
ensisijaisten omien varojen tai toissijaisten omien varojen instrumentit sekä
niihin liittyvät kertyneet voittovarat ja ylikurssirahastot, jos seuraavat
edellytykset täyttyvät:
a)                      
tytäryritys on jompikumpi seuraavista:
i)       laitos;
ii)       yritys, johon sovelletaan tämän
asetuksen ja direktiivin [julkaisutoimisto lisää viitteen] vaatimuksia
sovellettavan kansallisen lainsäädännön nojalla;
b)                     
tytäryritys kuuluu ensimmäisen osan II osaston
2 luvun nojalla kokonaan konsolidoinnin piiriin;
c)                      
muut henkilöt kuin ensimmäisen osan II osaston 2
luvun nojalla konsolidoinnin piiriin kuuluvat yritykset omistavat kyseiset
instrumentit.
78 artikla
Ehdot täyttävät erillisyhtiön liikkeeseenlaskemat rajoituksenalaiset
ensisijaiset omat varat ja toissijaiset omat varat 
1.                      
Erillisyhtiön liikkeeseenlaskemat rajoituksenalaisten
ensisijaisten omien varojen ja toissijaisten omien varojen instrumentit sekä
niihin liittyvät kertyneet voittovarat ja ylikurssirahastot sisällytetään,
tapauksen mukaan, ehdot täyttäviin rajoituksenalaisiin ensisijaisiin omiin
varoihin, ensisijaisiin omiin varoihin tai toissijaisiin omiin varoihin tai
ehdot täyttäviin omiin varoihin vain, jos seuraavat edellytykset täyttyvät:
a)            
erillisyhtiö, joka laskee instrumentit liikkeeseen,
kuuluu ensimmäisen osan II osaston 2 luvun nojalla kokonaan konsolidoinnin
piiriin;
b)           
instrumentit sekä niihin liittyvät kertyneet
voittovarat ja ylikurssirahastot sisällytetään ehdot täyttäviin
rajoituksenalaisiin ensisijaisiin omiin varoihin vain, jos 49 artiklan
1 kohdassa säädetyt edellytykset täyttyvät;
c)            
instrumentit sekä niihin liittyvät kertyneet
voittovarat ja ylikurssirahastot sisällytetään ehdot täyttäviin toissijaisiin
omiin varoihin vain, jos 60 artiklassa säädetyt edellytykset täyttyvät; 
d)           
erillisyhtiön ainoa omaisuuserä on sen kyseisen
tytäryrityksen omissa varoissa oleva sijoitus, joka muodoltaan täyttää
tapauksen mukaan 49 artiklan 1 kohdassa tai 60 artiklassa säädetyt
relevantit edellytykset. 
Jos toimivaltainen viranomainen katsoo, että
erillisyhtiön varat ovat tällaisen yhtiön varoiksi minimaaliset ja merkityksettömät,
se voi tehdä poikkeuksen d alakohdassa säädetystä edellytyksestä.
2.                      
EPV laatii teknisten sääntelystandardien
luonnokset, joissa täsmennetään 1 kohdan d alakohdassa mainittuja
käsitteitä ”minimaalinen” ja ”merkityksetön”. 
EPV toimittaa nämä
teknisten sääntelystandardien luonnokset komissiolle viimeistään 1 päivänä
tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
79 artikla
Vähemmistön osuudet, jotka sisällytetään konsolidoituihin rajoituksettomiin
ensisijaisiin omiin varoihin
Laitosten
on määritettävä tytäryrityksen sellaisten vähemmistön osuuksien määrä, jotka
sisältyvät konsolidoituihin rajoituksettomiin ensisijaisiin omiin varoihin,
vähentämällä kyseisen yrityksen vähemmistön osuuksista tulos, joka saadaan
kertomalla a alakohdassa tarkoitettu määrä b alakohdassa tarkoitetulla
prosenttiosuudella:
a)                      
tytäryrityksen rajoituksettomat ensisijaiset omat
varat, joista vähennetään pienempi seuraavista määrä:
i)       tytäryrityksen rajoituksettomien
ensisijaisten omien varojen määrä, jonka on vastattava 87 artiklan 1 kohdan a
alakohdassa säädetyn vaatimuksen ja direktiivin [julkaisutoimisto lisää
viitteen] 122 artiklan 2 kohdassa tarkoitetun yhteenlasketun puskurivaatimuksen
summaa;
ii)       konsolidoinnin perusteella vaadittu
tytäryritykseen liittyvä konsolidoitujen rajoituksettomien ensisijaisten omien
varojen määrä, jonka on vastattava 87 artiklan 1 kohdan a alakohdassa
säädetyn vaatimuksen ja direktiivin [julkaisutoimisto lisää viitteen]
122 artiklan 2 kohdassa tarkoitetun yhteenlasketun puskurivaatimuksen
summaa;
b)                     
tytäryrityksen vähemmistön osuudet, jotka
ilmaistaan prosenttiosuutena kaikista kyseisen yrityksen rajoituksettomien
ensisijaisten omien varojen instrumenteista, sekä niihin liittyvät kertyneet
voittovarat ja ylikurssirahastot.
80 artikla
Ehdot täyttävät ensisijaisten omien varojen instrumentit, jotka sisältyvät
konsolidoituihin ensisijaisiin omiin varoihin
Laitosten
on määritettävä sellaisten ehdot täyttävien tytäryrityksen omien varojen
instrumenttien määrä, jotka sisältyvät konsolidoituihin ensisijaisiin omiin
varoihin, vähentämällä ehdot täyttävistä tytäryrityksen ensisijaisista omista
varoista tulos, joka saadaan kertomalla a alakohdassa tarkoitettu määrä b
alakohdassa tarkoitetulla prosenttiosuudella:
a)                      
pienempi seuraavista:
i)       tytäryrityksen ensisijaisten omien
varojen määrä, jonka on vastattava 87 artiklan 1 kohdan b alakohdassa
säädetyn vaatimuksen ja direktiivin [julkaisutoimisto lisää viitteen] 122
artiklan 2 kohdassa tarkoitetun yhteenlasketun puskurivaatimuksen summaa;
ii)       konsolidoinnin perusteella vaadittu
tytäryritykseen liittyvä konsolidoitujen ensisijaisten omien varojen määrä,
jonka on vastattava 87 artiklan 1 kohdan b alakohdassa säädetyn
vaatimuksen ja direktiivin [julkaisutoimisto lisää viitteen] 122 artiklan
2 kohdassa tarkoitetun yhteenlasketun puskurivaatimuksen summaa; 
b)                     
ehdot täyttävät tytäryrityksen ensisijaiset omat
varat, jotka ilmaistaan prosenttiosuutena kaikista kyseisen yrityksen
ensisijaisten omien varojen instrumenteista, sekä niihin liittyvät kertyneet
voittovarat ja ylikurssirahastot. 
81 artikla
Ehdot täyttävät ensisijaiset omat varat, jotka sisältyvät konsolidoituihin
rajoituksenalaisiin ensisijaisiin omiin varoihin
Laitosten
on määritettävä sellaisten ehdot täyttävien tytäryrityksen omien ensisijaisten
omien varojen määrä, jotka sisältyvät konsolidoituihin rajoituksenalaisiin
ensisijaisiin omiin varoihin, vähentämällä ehdot täyttävistä tytäryrityksen
ensisijaisista omista varoista, jotka sisältyvät konsolidoituihin ensisijaisiin
omiin varoihin, kyseisen yrityksen vähemmistön osuudet, jotka sisältyvät
konsolidoituihin rajoituksettomiin ensisijaisiin omiin varoihin. 
82 artikla
Ehdot täyttävät omat varat, jotka sisältyvät konsolidoituihin omiin varoihin
Laitosten
on määritettävä sellaisten ehdot täyttävien tytäryrityksen omien varojen määrä,
jotka sisältyvät konsolidoituihin omiin varoihin, vähentämällä ehdot
täyttävistä tytäryrityksen omista varoista tulos, joka saadaan kertomalla a
alakohdassa tarkoitettu määrä b alakohdassa tarkoitetulla prosenttiosuudella:
a)                      
pienempi seuraavista:
i)       tytäryrityksen ensisijaisten omien
varojen määrä, jonka on vastattava 87 artiklan 1 kohdan c alakohdassa
säädetyn vaatimuksen ja direktiivin [julkaisutoimisto lisää viitteen] 122
artiklan 2 kohdassa tarkoitetun yhteenlasketun puskurivaatimuksen summaa;
ii)       tytäryritykseen liittyvä
konsolidoitujen omien varojen määrä, jonka on konsolidoinnin perusteella vastattava
87 artiklan 1 kohdan c alakohdassa säädetyn vaatimuksen ja direktiivin
[julkaisutoimisto lisää viitteen] 122 artiklan 2 kohdassa tarkoitetun
yhteenlasketun puskurivaatimuksen summaa; 
b)                     
ehdot täyttävät yrityksen omat varat, jotka
ilmaistaan prosenttiosuutena kaikista tytäryrityksen omien varojen
instrumenteista, jotka sisältyvät rajoituksettomien ensisijaisten omien
varojen, rajoituksenalaisten ensisijaisten omien varojen ja toissijaisten omien
varojen eriin, sekä niihin liittyvät kertyneet voittovarat ja
ylikurssirahastot.
83 artikla
Ehdot täyttävät ensisijaisten omien varojen instrumentit, jotka sisältyvät
konsolidoituihin toissijaisiin omiin varoihin
Laitosten
on määritettävä sellaisten ehdot täyttävien tytäryrityksen omien varojen määrä,
jotka sisältyvät konsolidoituihin toissijaisiin omiin varoihin, vähentämällä
ehdot täyttävistä tytäryrityksen omista varoista, jotka sisältyvät
konsolidoituihin omiin varoihin, ehdot täyttävät kyseisen yrityksen
ensisijaiset omat varat, jotka sisältyvät konsolidoituihin ensisijaisiin omiin
varoihin.
IV osasto
Finanssialan ulkopuoliset määräosuudet
84 artikla
Finanssialan ulkopuolisten määräosuuksien riskipainottaminen ja kieltäminen
1.                      
Määräosuuteen, jonka määrä on yli 15 prosenttia
laitoksen hyväksyttävistä omista varoista ja joka on yrityksessä, joka ei kuulu
seuraaviin, sovelletaan 3 kohdan säännöksiä:
a)            
relevantti yhteisö; 
b)           
yritys, joka ei ole relevantti yhteisö ja jonka
harjoittamaa toimintaa toimivaltainen viranomainen pitää 
i)        pankkitoiminnan suorana jatkeena tai 
ii)       pankkitoimintaan liittyvänä toimintana,

iii)      esinevuokraus- ja
myyntilaskurahoitustoimintana, sijoitusrahastojen hoitona,
tietojenkäsittelypalvelujen hoitona tai muina vastaavina liiketoimina.
2.                      
Niiden määräosuuksien kokonaismäärään, jotka
laitoksella on muissa kuin 1 kohdan a ja b alakohdassa tarkoitetuissa
yrityksissä ja jotka ovat yli 60 prosenttia sen hyväksyttävistä omista
varoista, sovelletaan 3 kohdan säännöksiä. 
3.                      
Toimivaltaisten viranomaisten on sovellettava a ja
b alakohdan vaatimuksia 1 ja 2 kohdassa tarkoitettuihin laitosten
määräosuuksiin:
(a)         
 laitosten on sovellettava 1 250 prosentin
riskipainoa 
i)        sellaisten 1 kohdassa tarkoitettujen
määräosuuksien määrään, jotka ovat yli 15 prosenttia hyväksyttävistä
omista varoista; 
ii)       sellaisten 2 kohdassa tarkoitettujen
määräosuuksien kokonaismäärään, jotka ovat yli 60 prosenttia laitoksen
hyväksyttävistä omista varoista;
(b)         
toimivaltaisten viranomaisten on kiellettävä
laitoksia pitämästä 1 ja 2 kohdassa tarkoitettuja määräosuuksia, joiden määrä
ylittää mainituissa kohdissa säädetyt prosenttiosuudet hyväksyttävistä omista
varoista.
4.                      
EPV laatii teknisten sääntelystandardien
luonnokset, joissa määritetään
(a)         
pankkitoiminnan suorana jatkeena oleva toiminta; 
(b)         
toiminta, jossa on kyse pankkitoiminnan
lisäpalveluista;
(c)         
vastaava toiminta 1 kohdan b alakohdan iii
alakohdan soveltamiseksi.
EPV toimittaa nämä
teknisten sääntelystandardien luonnokset komissiolle viimeistään 1 päivänä
tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
85 artikla
Vaihtoehto 1 250 prosentin soveltamiselle
Laitokset voivat sen sijaan, että ne
soveltavat 84 artiklan 1 ja 2 kohdassa määritetyt rajat ylittäviin määriin
1 250 prosentin riskipainoa, vähentää kyseiset määrät rajoituksettomien
ensisijaisten omien varojen eristä 33 artiklan 1 kohdan k alakohdan mukaisesti.

86 artikla
Poikkeukset 
1.                      
Muita kuin 1 kohdan a ja b alakohdassa
tarkoitettuja yritysten osakkeita ei saa ottaa huomioon laskettaessa 84
artiklassa määritettyjä hyväksyttävien omien varojen rajoja, jos jokin
seuraavista edellytyksistä täyttyy: 
a)      osakkeet ovat väliaikaisessa omistuksessa
taloudellisen tervehdyttämisen tai auttamistoimien aikana; 
b)      osakkeiden hallussapito on
merkintäsitoumuksia koskeva positio, jota pidetään enintään viisi työpäivää; 
c)      osakkeet ovat laitoksen omissa nimissä
toisten lukuun. 
2.                      
Osakkeita, jotka eivät ole direktiivin 86/635/ETY
35 artiklan 2 kohdan mukaista arvonsa säilyttävää käyttöomaisuutta, ei saa
sisällyttää 84 artiklassa määritettyyn laskelmaan.
KOLMAS OSA
OMIEN VAROJEN VAATIMUKSET
I osasto
Yleiset vaatimukset, arvostaminen ja ilmoittaminen
1 luku
Vaadittu omien varojen määrä
1 jakso
Laitoksia koskevat omien varojen vaatimukset
87 artikla
Omien varojen vaatimukset
1.                      
Jollei 88 ja 89 artiklasta muuta johdu, laitosten
on aina täytettävä seuraavat omien varojen vaatimukset:
(a)         
 rajoituksettomien ensisijaisten omien varojen
osuus 4,5 prosenttia; 
(b)         
 ensisijaisten omien varojen osuus 6 prosenttia;
(c)         
kokonaispääomaosuus 8 prosenttia.
2.                      
Laitosten on laskettava vakavaraisuussuhteensa
seuraavasti:
a)            
rajoituksettomien ensisijaisten omien varojen
osuudeksi lasketaan laitoksen rajoituksettomat ensisijaiset omat varat
ilmaistuna prosenttiosuutena kokonaisriskin määrästä; 
b)           
ensisijaisten omien varojen osuudeksi lasketaan
laitoksen ensisijaiset omat varat ilmaistuna prosenttiosuutena kokonaisriskin
määrästä;
c)            
kokonaispääoman osuudeksi lasketaan laitoksen omat
varat ilmaistuna prosenttiosuutena kokonaisriskin määrästä.
3.                      
Kokonaisriskin määrä on laskettava a–f kohdan
yhteismääränä sen jälkeen, kun 4 kohdan säännökset on otettu huomioon,
seuraavasti: 
a)            
kolmannen osaston II osan mukaisesti laskettu
riskipainotettujen vastuuerien yhteismäärä luottoriskille ja
laimentumisriskille laitoksen koko liiketoiminnan osalta, lukuun ottamatta
laitoksen kaupankäyntivarastoon liittyvään liiketoimintaan sisältyvää
riskipainotettujen vastuuerien yhteismäärää; 
b)           
tapauksen mukaan kolmannen tai neljännen osan IV
osaston mukaisesti määritetyt laitoksen kaupankäyntivarastoon liittyvää
liiketoimintaa koskevat omien varojen vaatimukset seuraavien riskien osalta: 
i)        positioriski;
ii)       suuret asiakasriskit, jotka ylittävät
384–390 artiklassa määritetyt rajat, siltä osin kuin laitoksella on lupa
ylittää kyseiset rajat; 
c)            
tapauksen mukaan kolmannen osan IV tai V osaston
mukaisesti määritetyt omien varojen vaatimukset seuraavien riskien osalta: 
i)        valuuttariski; 
ii)       selvitysriski;
iii)      hyödykeriski;
d)           
VI osaston mukaisesti lasketut omien varojen
vaatimukset muiden sellaisten pörssin ulkopuolisten (OTC-)johdannaissopimusten
kuin luottojohdannaissopimusten vastuun arvonoikaisuriskille, joiden katsotaan
pienentävän riskipainotettujen vastuuerien yhteismäärää luottoriskille; 
e)            
kolmannen osan III osaston mukaisesti määritetyt
omien varojen vaatimukset operatiivisen riskin osalta;  
f)             
kolmannen osan II osaston mukaisesti määritetty
riskipainotettujen vastuuerien yhteismäärä laitoksen kaupankäyntivarastoon
liittyvään liiketoimintaan sisältyvälle vastapuoliriskille seuraavien
transaktio- ja sopimustyyppien osalta:
i)        pörssin ulkopuoliset
(OTC-)johdannaissopimukset ja luottojohdannaiset;
ii)       takaisinostosopimuksiin sekä
arvopapereiden tai hyödykkeiden lainaksiantamiseen tai ‑ottamiseen
liittyvät sopimukset;
iii)      kaupankäyntivarastoon luettaviin
arvopapereihin ja hyödykkeisiin perustuvat vakuudelliset
limiittiluotonantotransaktiot (margin lending transactions);  
iv)      pitkän selvitysajan transaktiot.
4.                      
Edellä 3 kohdassa tarkoitetun kokonaisriskin määrän
laskennassa on sovellettava seuraavia säännöksiä: 
a)      kyseisen kohdan c–e alakohdassa
tarkoitettuihin omien varojen vaatimuksiin on sisällytettävä laitoksen koko
liiketoiminnasta johtuvat vaatimukset;   
b)      laitosten on kerrottava kyseisen kohdan
b–e alakohdan mukaiset omien varojen vaatimukset kertoimella 12,5. 
88 artikla
Perustamispääoman vaatimus toiminnan jatkuvuutta koskevissa tilanteissa
1.                      
Laitoksen omien varojen määrä ei saa supistua
pienemmäksi kuin sen toimiluvan myöntämisen aikaan vaaditun perustamispääoman
määrä.
2.                      
Laitokset, jotka olivat olemassa jo 1 päivänä
tammikuuta 1993 ja joiden omien varojen määrä ei täytä perustamispääoman
vaatimusta, voivat jatkaa toimintaansa. Siinä tapauksessa kyseisten laitosten
omien varojen määrä ei saa supistua pienemmäksi kuin suurin määrä, jonka ne
ovat saavuttaneet 22 päivän joulukuuta 1989 jälkeen.
3.                      
Jos määräysvalta 2 kohdassa tarkoitettuun ryhmään
kuuluvaan laitokseen siirtyy muulle luonnolliselle henkilölle tai
oikeushenkilölle kuin sille, jolla se oli aikaisemmin, kyseisen laitoksen omien
varojen määrän on vastattava vähintään vaaditun perustamispääoman määrää.
4.                      
Jos kaksi tai useampia 2 kohdassa tarkoitettuun
ryhmään kuuluvaa laitosta sulautuu, sulautumisen tuloksena syntyvän laitoksen
omien varojen määrä ei saa supistua pienemmäksi kuin sulautuneiden laitosten
omien varojen kokonaismäärä sulautumisen aikaan jaksolla, jolla
perustamispääoman vaatimusta ei ole täytetty.
5.                      
Jos toimivaltaiset viranomaiset katsovat
tarpeelliseksi varmistaa laitoksen vakavaraisuuden huolehtimalla siitä, että 1
kohdassa säädetty vaatimus täyttyy, 2–4 kohdan säännöksiä ei sovelleta. 
89 artikla
Pientä kaupankäyntivarastoon liittyvää liiketoimintaa koskeva poikkeus
1.                      
Laitokset voivat korvata 87 artiklan 3 kohdan b
alakohdassa tarkoitetun omien varojen vaatimuksen kaupankäyntivarastoon
liittyvän liiketoimintansa osalta kyseisen kohdan a alakohdan mukaisesti
lasketulla omien varojen vaatimuksella edellyttäen, että niiden tase-eriin ja
taseen ulkopuolisiin eriin sisältyvä kaupankäyntivarastoon liittyvä
liiketoiminta täyttää seuraavat edellytykset:
a)            
sen määrä on yleensä alle 5 prosenttia suhteessa
kokonaisvaroihin ja alle 15 miljoonaa euroa; 
b)           
sen määrä on aina enintään 6 prosenttia suhteessa
kokonaisvaroihin ja enintään 20 miljoonaa euroa.
2.                      
Laskettaessa tase-erien ja taseen ulkopuolisten
erien loppusummaa vieraan pääoman ehtoiset rahoitusvälineet on arvostettava
niiden markkinahintaan tai nimellisarvoon, osakkeet markkinahintaan ja
johdannaissopimukset niiden kohde-etuutena olevien rahoitusvälineiden nimellis-
tai markkina-arvoon. Lyhyet ja pitkät positiot on laskettava yhteen niiden
etumerkistä riippumatta.
3.                      
Jos laitos ei täytä 1 kohdan b alakohdassa olevaa
edellytystä, sen on ilmoitettava siitä välittömästi toimivaltaiselle
viranomaiselle. Jos toimivaltainen viranomainen määrittää laatimansa arvioinnin
jälkeen, että 1 kohdan a alakohdan vaatimus ei täyty ja ilmoittaa siitä
laitokselle, kyseisen laitoksen on lopettava 1 kohdan soveltaminen
seuraavasta tilinpäätöspäivästä.
2 jakso
Niihin sijoituspalveluyrityksiin sovellettavat omien varojen vaatimukset,
joilla on rajoitettu toimilupa sijoituspalveluiden tarjoamiseen 
90 artikla
Niihin sijoituspalveluyrityksiin sovellettavat omien varojen vaatimukset,
joilla on rajoitettu toimilupa sijoituspalveluiden tarjoamiseen
1.                      
Sovellettaessa 87 artiklan 2 kohtaa
sijoituspalveluyritysten, joiden toimilupa ei kata direktiivin 2004/39/EY
liitteessä I olevan A jakson 3 ja 6 kohdassa lueteltujen sijoituspalveluiden
tarjoamista, on käytettävä 2 kohdassa määritettyä kokonaisriskin määrän
laskentatapaa. 
2.                      
Edellä 1 kohdassa tarkoitettujen
sijoituspalveluyritysten on laskettava kokonaisriskin määrä suurempana
seuraavista:
a)            
87 artiklan 3 kohdan a–d ja f alakohdassa
tarkoitettujen erien yhteismääränä 87 artiklan 4 kohdan soveltamisen jälkeen;  
b)           
12,5 kerrottuna 92 artiklan mukaisella määrällä.
3.                      
Edellä 1 kohdassa tarkoitettuihin
sijoituspalveluyrityksiin sovelletaan kaikkia muita direktiivin
[julkaisutoimisto lisää viitteen] VII osaston 3 luvun II jakson 1 alajaksossa
säädettyjä operatiivista riskiä koskevia säännöksiä.
91 artikla
Niihin sijoituspalveluyrityksiin sovellettavat omien varojen vaatimukset,
joilla on direktiivin [julkaisutoimisto lisää viitteen] 29 artiklan mukainen 
perustamispääoma
1.                      
Sovellettaessa 87 artiklan 3 kohtaa seuraavien
sijoituspalveluyritysryhmien, joilla on direktiivin [julkaisutoimisto lisää
viitteen] 29 artiklan mukainen perustamispääoma, on käytettävä 2 kohdassa
määritettyä kokonaisriskin määrän laskentatapaa: 
a)            
sijoituspalveluyritykset, jotka käyvät kauppaa
omaan lukuunsa vain asiakkaan toimeksiannon toteuttamiseksi tai suorittamiseksi
tai päästäkseen arvopaperien selvitys- ja toimitusjärjestelmään tai
virallisesti hyväksyttyyn pörssiin toimiessaan asiamiehenä tai toteuttaessaan
asiakkaan toimeksiantoa;   
b)           
sijoituspalveluyritykset, joilla ei ole hallussaan
asiakkaidensa varoja tai arvopapereita;
c)            
sijoituspalveluyritykset, jotka käyvät kauppaa vain
omaan lukuunsa;
d)           
sijoituspalveluyritykset, joilla ei ole
ulkopuolisia asiakkaita;
e)            
sijoituspalveluyritykset, joiden transaktioiden
toteuttaminen ja selvitys on selvitysyhteisön vastuulla ja sen takaamaa.
2.                      
Edellä 1 kohdassa tarkoitettujen
sijoituspalveluyritysten on laskettava kokonaisriskin määrä seuraavien
yhteismääränä: 
a)            
87 artiklan 3 kohdan a–d ja f alakohta 87 artiklan
4 kohdan soveltamisen jälkeen;  
b)           
92 artiklassa tarkoitettu määrä kerrottuna 
kertoimella12,5.
3.                      
Edellä 1 kohdassa tarkoitettuihin
sijoituspalveluyrityksiin sovelletaan kaikkia muita direktiivin
[julkaisutoimisto lisää viitteen] VII osaston 3 luvun 2 jakson 1 alajaksossa
säädettyjä operatiivista riskiä koskevia säännöksiä.
92 artikla
Kiinteisiin yleiskustannuksiin perustuvat omat varat
1.                      
Edellä olevien 90 ja 91 artiklan mukaisesti
sijoituspalveluyrityksellä on oltava hyväksyttäviä omia varoja vähintään yksi
neljäsosa edellisen vuoden kiinteistä yleiskustannuksistaan. 
2.                      
Jos sijoituspalveluyrityksen liiketoiminnassa on
tapahtunut edellisen vuoden jälkeen muutos, jonka toimivaltainen viranomainen
katsoo olennaiseksi, toimivaltainen viranomainen voi mukauttaa 1 kohdassa säädettyä
vaatimusta. 
3.                      
Jos sijoituspalveluyritys ei ole harjoittanut
liiketoimintaa yhteen vuoteen alkaen toimintansa aloituspäivästä, sillä on
oltava hyväksyttäviä omia varoja vähintään yksi neljäsosa
liiketoimintasuunnitelmansa mukaisista kiinteistä yleiskustannuksista, jollei
toimivaltainen viranomainen vaadi liiketoimintasuunnitelman mukauttamista.
4.                      
EPV laatii teknisten sääntelystandardien
luonnokset, joissa määritetään yksityiskohtaisemmin seuraavat seikat: 
a)            
sen vaatimuksen laskenta, jonka mukaan sijoituspalveluyrityksellä
on oltava hyväksyttäviä omia varoja vähintään yksi neljäsosa edellisen vuoden
kiinteistä yleiskustannuksistaan; 
b)           
edellytykset, joiden mukaan toimivaltainen
viranomainen mukauttaa vaatimusta, jonka mukaan sijoituspalveluyrityksellä on
oltava hyväksyttäviä omia varoja vähintään yksi neljäsosa edellisen vuoden
kiinteistä yleiskustannuksistaan;  
c)            
sellaisen sijoituspalveluyrityksen ennakoitujen
kiinteiden yleiskustannusten laskenta, joka ei ole harjoittanut liiketoimintaa
yhteen vuoteen.
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn
mukaisesti.
93 artikla
Sijoituspalveluyritysten omat varat konsolidoinnin perusteella
1.                      
Siinä tapauksessa, että 90 artiklan 1 kohdassa
tarkoitetut sijoituspalveluyritykset kuuluvat ryhmään, johon ei kuulu
luottolaitoksia, jäsenvaltiossa emoyrityksenä toimivan sijoituspalveluyrityksen
on sovellettava 87 artiklaa konsolidoidusti seuraavalla tavalla: 
a)            
käyttäen 90 artiklan 2 kohdassa määritettyä
kokonaisriskin määrän laskentaa;   
b)           
emoyrityksenä toimivan sijoituspalveluyrityksen
konsolidoidun taloudellisen aseman perusteella lasketut omat varat. 
2.                      
Siinä tapauksessa, että 91 artiklan 1 kohdassa
tarkoitetut sijoituspalveluyritykset kuuluvat ryhmään, johon ei kuulu
luottolaitoksia, finanssialan holdingyhtiön määräysvallassa olevan
sijoituspalveluyrityksen on sovellettava 87 artiklaa konsolidoidusti
seuraavalla tavalla:
a)            
sen on käytettävä 91 artiklan 2 kohdassa
määritettyä kokonaisriskin määrän laskentaa;  
b)           
omat varat lasketaan emoyrityksenä toimivan
sijoituspalveluyrityksen konsolidoidun taloudellisen aseman perusteella. 
2 luku
Laskenta- ja ilmoittamisvaatimukset
94 artikla
Arvostus
Omaisuuserät ja taseen ulkopuoliset erät on
arvostettava sen tilinpitojärjestelmän mukaisesti, jota laitoksen on
sovellettava asetuksen (EY) N:o 1606/2002 ja direktiivin 86/635/ETY nojalla.
95 artikla
Omien varojen vaatimuksista annettavat ilmoitukset
1.                      
Laitosten, jotka laskevat positioriskin omien
varojen vaatimukset, on annettava vähintään kolmen kuukauden välein ilmoitus
näistä omien varojen vaatimuksista.
Ilmoituksiin on sisällytettävä sen
tilinpitosäännöstön mukaisesti laaditut rahoitustiedot, jota laitokseen
sovelletaan asetuksen (EY) N:o 1606/2002 ja direktiivin 86/635/ETY nojalla,
siltä osin kuin tämä on tarpeen, jotta laitoksen toiminnan riskiprofiilista
saadaan kattava käsitys.
Laitosten on annettava vähintään kahdesti vuodessa
ilmoitus 87 artiklassa säädetyistä velvoitteista. 
Laitosten on ilmoitettava laskelmien tulokset ja
kaikki toimivaltaisten viranomaisten vaatimat yksittäiset tiedot.
2.                      
EPV laatii teknisten täytäntöönpanostandardien
luonnokset ilmoitusten yhtenäisen muodon, jaksojen ja määräpäivien sekä
unionissa annettavissa ilmoituksissa sovellettavien tietotekniikkaratkaisujen
määrittämiseksi. Ilmoitusten muotojen on oltava oikeassa suhteessa laitosten
toiminnan luonteeseen, laajuuteen ja monimuotoisuuteen.
EPV toimittaa nämä teknisten
täytäntöönpanostandardien luonnokset komissiolle viimeistään 1 päivänä
tammikuuta 2013.
Komissiolle siirretään valta hyväksyä
ensimmäisessä alakohdassa tarkoitetut täytäntöönpanostandardit asetuksen
(EU) N:o 1093/2010 15 artiklassa säädetyn menettelyn mukaisesti.
96 artikla
Erityiset ilmoittamisvelvoitteet
1.                      
Laitosten on ilmoitettava seuraavat tiedot
toimivaltaisille viranomaisille:
a)            
asuinkiinteistövakuudellisesta luotonannosta vuoden
aikana aiheutuvat tappiot, jotka ovat enintään 80 prosenttia markkina-arvosta
tai 80 prosenttia kiinnitysluottoarvosta, ellei toisin päätetä 119 artiklan 2
kohdan nojalla;
b)           
asuinkiinteistövakuudellisesta luotonannosta vuoden
aikana aiheutuvat kokonaistappiot;
c)            
liikekiinteistövakuudellisesta luotonannosta vuoden
aikana aiheutuvat tappiot, jotka ovat enintään 50 prosenttia markkina-arvosta
tai 60 prosenttia kiinnitysluottoarvosta, ellei toisin päätetä 119 artiklan 2
kohdan nojalla;
d)           
liikekiinteistövakuudellisesta luotonannosta vuoden
aikana aiheutuvat kokonaistappiot.
2.                      
Toimivaltaisten viranomaisten on julkaistava
vuosittain koostetusti 1 kohdan a–d alakohdassa määritetyt tiedot sekä aiemmat
tiedot, jos niitä on saatavilla. Toimivaltaisen viranomaisen on jäsenvaltion
toisen toimivaltaisen viranomaisen tai EPV:n pyynnöstä annettava kyseiselle
toimivaltaiselle viranomaiselle tai EPV:lle yksityiskohtaisempia tietoja asuin-
tai liikekiinteistömarkkinoiden tilasta kyseisessä jäsenvaltiossa.
3.                      
EPV laatii teknisten täytäntöönpanostandardien
luonnokset, joissa määritetään seuraavat seikat:
a)            
1 kohdassa tarkoitettujen erien yhtenäiset muodot,
jaksot ja ilmoitusten määräpäivät;
b)           
2 kohdassa tarkoitettujen koostettujen tietojen
yhtenäiset muodot, jaksot ja julkaisemisen määräpäivät. 
EPV toimittaa nämä teknisten
täytäntöönpanostandardien luonnokset komissiolle viimeistään 1 päivänä
tammikuuta 2013.
Komissiolle siirretään
valta hyväksyä ensimmäisessä alakohdassa tarkoitetut tekniset
täytäntöönpanostandardit asetuksen (EU) N:o 1093/2010 15 artiklassa
säädetyn menettelyn mukaisesti.
3 luku
Kaupankäyntivarasto
97 artikla
Kaupankäyntivarastoa koskevat vaatimukset
1.                      
Kaupankäyntivaraston positioihin ei joko saa
liittyä niiden jälkimarkkinakelpoisuutta koskevia rajoituksia tai niiden on
oltava suojattavissa.
2.                      
Kaupankäyntitarkoitus on voitava osoittaa
sellaisten strategioiden, toimintatapojen ja menettelyiden perusteella, jotka
laitos on luonut hoitaakseen positiota tai sijoitussalkkua 98 artiklan
mukaisesti.
3.                      
Laitosten on luotava ja pidettävä yllä
kaupankäyntivaraston hallinta- ja valvontajärjestelmiä 99 ja 100 artiklan
mukaisesti.
4.                      
Laitokset voivat sisällyttää sisäisiä suojauksia
positioriskiä koskevien omien varojen vaatimusten laskentaan edellyttäen, että
ne on otettu kaupankäyntitarkoituksessa ja 98–101 artiklan vaatimukset
täyttyvät.
98 artikla
Kaupankäyntivaraston hoito
Hallinnoidessaan kaupankäyntivaraston
positioitaan tai positioyhdistelmiään laitoksen on noudatettava kaikkia
seuraavia vaatimuksia:
(a)                   
laitoksella on oltava positiota ja/tai rahoitusvälinettä
tai salkkuja varten toimivan johdon hyväksymä selkeästi dokumentoitu
kaupankäyntistrategia, johon sisältyy myös odotettu sijoitusjakso;
(b)                   
laitoksella on oltava positioiden aktiivista
hallinnointia varten selkeästi määritellyt toiminta- ja menettelytavat.
Toiminta- ja menettelytavoissa on määritettävä seuraavat:
i)       mitkä positiot voidaan ottaa kussakin
kaupankäyntiyksikössä;
ii)       positioille asetetaan limiitit ja
limiittejä seurataan riittävästi;
iii)      kaupankäyntitoimintaa hoitavat henkilöt
voivat itsenäisesti ottaa ja hallinnoida positioita edellyttäen, että
hyväksyttyjä limiittejä ja strategioita noudatetaan;
iv)      positioista annetaan ilmoituksia
toimivalle johdolle kiinteänä osana laitoksen riskienhallintaprosessia; 
v)      positioita seurataan markkinatietolähteiden
perusteella aktiivisesti ja position tai sen sisältämien riskilajien
jälkimarkkinakelpoisuus ja suojattavuus arvioidaan, mukaan lukien arvostuksessa
käytettävien markkinatietojen laadun ja saatavuuden, markkinoiden
kokonaisvaihdon ja markkinoilla kaupankäynnin kohteena olevien positioiden koon
arviointi;
(c)                   
laitoksella on oltava selkeästi määritellyt
toiminta- ja menettelytavat, joilla voidaan seurata positioita suhteessa
laitoksen kaupankäyntistrategiaan, mukaan lukien liikevaihdon ja sellaisten
positioiden seuranta, joiden alun perin suunniteltu sijoitusjakso on ylitetty.
99 artikla
Kaupankäyntivarastoon lukeminen
1.                      
Laitoksilla on oltava selkeästi määritellyt
toiminta- ja menettelytavat sen määrittämiseksi, mitkä positiot luetaan
kaupankäyntivarastoon laitosten omien varojen vaatimusten laskemiseksi T1
artiklan vaatimusten ja 4 artiklassa olevan kaupankäyntivaraston määritelmän
mukaisesti ottaen huomioon laitoksen riskinhallintakyky ja -käytäntö. Laitoksen
on pidettävä kirjaa kyseisten toiminta- ja menettelytapojen noudattamisesta, ja
ne on alistettava säännöllisesti sisäiseen tarkastukseen
2.                      
Laitoksilla on oltava selkeästi määritellyt
toiminta- ja menettelytavat kaupankäyntivaraston hoitoa varten. Toiminta- ja
menettelytavoissa on otettava huomioon ainakin seuraavat:
a)            
toiminta, jonka laitos katsoo kaupankäynniksi ja
jonka se katsoo muodostavan osan kaupankäyntivarastosta sovellettaessa omien
varojen vaatimuksia;
b)           
missä määrin positioiden arvo voidaan määrittää
päivittäin suhteessa aktiivisiin likvideihin kahdensuuntaisiin markkinoihin;
c)            
markkina-arvolla arvostettujen positioiden osalta,
missä määrin laitos voi
i)        tunnistaa position kaikki olennaiset
riskit,
ii)       suojata position kaikki olennaiset
riskit välineillä, joille on olemassa aktiiviset likvidit kahdensuuntaiset
markkinat,  
iii)      tehdä luotettavia arvioita tärkeimmistä
olettamista ja mallissa käytetyistä parametreista;
d)           
missä määrin laitos voi tehdä ja on velvollinen
tekemään arvostuksia positioista, jotka voidaan validoida ulkoisesti
johdonmukaisella tavalla;
e)            
missä määrin oikeudelliset rajoitukset tai muut
toiminnalliset rajoitukset estävät laitosta realisoimasta tai suojaamasta
positiota lyhyellä aikavälillä;
f)             
missä määrin laitos voi harjoittaa ja on
velvollinen harjoittamaan positioiden aktiivista riskinhallintaa
kaupankäyntitoimissaan;  
g)            
missä määrin laitos voi siirtää riskejä tai
positioita rekisteröimällä ne kaupankäyntivarastoon tai sen ulkopuolelle sekä
tällaisten siirtojen ehdot.
100 artikla
Varovaista arvostamista koskevat vaatimukset
1.                      
Kaikkiin kaupankäyntivaraston positioihin on
sovellettava tässä artiklassa määritettyjä varovaista arvostamista koskevia
vaatimuksia. Laitosten on erityisesti varmistettava, että niiden
kaupankäyntivaraston positioiden varovaisen arvostamisen varmuusaste on asianmukainen,
kun otetaan huomioon kaupankäyntivaraston positioiden dynaaminen luonne,
erityiseen varovaisuuteen liittyvät vaatimukset sekä kaupankäyntivaraston
positioita koskevien omien varojen vaatimusten soveltamistapa ja tarkoitus.
2.                      
Laitosten on luotava ja ylläpidettävä järjestelmiä
ja valvontatoimia, jotka ovat riittävät varovaisten ja luotettavien
arvostusarvioiden tuottamiseksi. Kyseisten järjestelmien ja valvontatoimien on
sisällettävä vähintään seuraavat osatekijät:
a)            
dokumentoidut toiminta- ja menettelytavat
arvostusmenettelyä varten, mukaan lukien arvostuksen eri osa-alueisiin
liittyvien vastuiden selkeä määrittely, markkinatietojen lähteet ja niiden
asianmukaisuuden arviointi, ohjeet sellaisten piilevien tietojen käytöstä,
jotka vastaavat laitoksen oletuksia siitä, mitä tietoja markkinatoimijat
käyttäisivät positiota hinnoitellessaan, riippumattoman arvostuksen
toteutusvälit, päätöshintojen määräytymisajankohta, arvonoikaisumenettelyt,
kuukauden lopussa ja satunnaisesti käytettävät todentamismenettelyt;
b)           
ilmoituskanavat arvostusmenettelystä vastuussa
olevaa osastoa varten ovat selkeät ja front office -toiminnoista
riippumattomat.
Ilmoituskanavan päätepisteenä on oltava ylimmän
hallintoelimen jäsen.
3.                      
Laitosten  on arvostettava kaupankäyntivaraston
positiot uudelleen vähintään päivittäin.
4.                      
Laitosten on mahdollisuuksien mukaan arvostettava
positionsa aina markkinahintaan, myös silloin, kun ne soveltavat
kaupankäyntivaraston eriin sovellettavaa pääomakohtelua.
5.                      
Arvostaessaan markkinahintaan laitoksen on käytettävä
osto- ja myyntitarjouksesta varovaisemmin arvostettua tarjousta, ellei laitos
ole merkittävä markkinatakaaja kyseisen rahoitusvälineen tai hyödykkeen alalla
ja voi sulkea position osto- ja myyntitarjouksen keskihintaan.
6.                      
Kun arvostusta markkinahintaan ei voida suorittaa,
laitosten on varovaisesti arvostettava positionsa ja salkkunsa mallin avulla,
myös laskiessaan kaupankäyntivaraston positioiden omien varojen vaatimuksia.
7.                      
Laitosten on noudatettava seuraavia vaatimuksia
arvostaessaan mallin avulla:
a)            
toimivalla johdolla on oltava tieto siitä, mitkä
kaupankäyntivaraston eristä tai muista käypään arvoon arvostetuista positioista
arvostetaan mallin avulla, ja sen on ymmärrettävä, kuinka olennaisesti tästä
aiheutuva epävarmuus vaikuttaa liiketoiminnan riski- ja tulosraportointiin;
b)           
laitosten on hankittava mallissa syöttötietoina
käytettävät markkinatiedot mahdollisuuksien mukaan samoista lähteistä kuin
markkinahinnat ja arvioitava säännöllisesti kunkin position arvostuksessa
syöttötietoina käytettävien markkinatietojen ja mallin parametrien
asianmukaisuutta;
c)            
laitosten on käytettävä markkinoilla yleisesti
tiettyjen rahoitusvälineiden tai hyödykkeiden arvostamiseksi hyväksyttyjä
menetelmiä, kun niitä on saatavilla;
d)           
mallien, jotka laitos on itse kehittänyt, on perustuttava
asianmukaisiin oletuksiin, jotka soveltuvan pätevyyden omaavat
kehitysprosessista riippumattomat tahot ovat arvioineet kriittisesti;
e)            
laitoksilla on oltava virallinen menettely malliin
tehtävien muutosten valvontaa varten ja mallista on säilytettävä suojattu
kopio, jota käytetään säännöllisesti arvostustulosten tarkistamiseen;
f)             
riskienhallinnassa on tunnettava käytettävien
mallien heikkoudet sekä tiedettävä, miten ne voidaan parhaiten ottaa huomioon
arvostustuloksissa;
g)            
laitokset on tarkastettava säännöllisesti sen
määrittämiseksi, miten tarkkoja niiden tuottamat tulokset ovat, ja myös sen
arvioimiseksi, ovatko oletukset edelleen asianmukaisia, tuloslaskelman
analysoimiseksi suhteessa riskitekijöihin ja todellisten päätöshintojen ja
mallilla tuotettujen tulosten vertailemiseksi.
Sovellettaessa d alakohtaa kaupankäyntiyksikkö ei
saa osallistua mallin kehittämiseen tai hyväksymiseen ja malli on testattava
riippumattomasti, mukaan lukien mallin matemaattisen perustan, käytettyjen
oletusten ja ohjelmistototeutuksen validointi.
8.                      
Laitosten on suoritettava päivittäisen
markkinahintaan arvostamisen tai mallin avulla arvostamisen lisäksi riippumaton
hintojen varmentaminen. Markkinahintojen ja mallin syöttötietojen varmentajana
on oltava kaupankäyntivarastosta hyötyvistä henkilöistä tai yksiköistä
riippumaton henkilö tai yksikkö, joka suorittaa varmennuksen vähintään
kuukausittain tai useammin, jos markkina-  tai kaupankäyntitoiminnan
luonne sitä edellyttää. Jos riippumattomia hintatietolähteitä ei ole käytettävissä
tai jos hintatietolähteet ovat subjektiivisia, voidaan tarvita
varovaisuustoimenpiteitä kuten arvonoikaisuja.
9.                      
Laitosten on luotava ja ylläpidettävä menettelyjä
arvonoikaisujen tekemiseksi.
10.                  
Laitosten on otettava virallisesti huomioon
seuraavat arvonoikaisut: tulevaisuuden luottoriskimarginaali, positioiden
sulkemiskustannukset, operatiiviset riskit, sopimusten ennenaikainen
päättäminen, sijoitus- ja rahoituskustannukset, tulevat hallintokustannukset ja
tarvittaessa malliriski.
11.                  
Laitosten on luotava ja ylläpidettävä menettelyjä,
joilla lasketaan oikaisuja vähemmän likvidien positioiden arvoon; vähemmän
likvidejä positioita voi syntyä erityisesti markkinoihin tai laitokseen
liittyvien tilanteiden seurauksena, kuten keskittyneiden positioiden ja/tai
sellaisten positioiden seurauksena, joiden alun perin suunniteltu sijoitusjakso
on ylitetty. Laitosten on tarvittaessa tehtävä kyseisenkaltaisia oikaisuja
muiden tilinpäätösraportoinnin position arvioon mahdollisesti edellyttämien
muutosten lisäksi ja suunniteltava oikaisut siten, että niissä otetaan huomioon
position epälikvidiys. Kyseisten menettelyjen mukaisesti laitosten on
tarkasteltava useita tekijöitä päättäessään, onko vähemmän likvidien
positioiden arvoa oikaistava. Näitä tekijöitä ovat seuraavat:
a)            
aika, joka tarvittaisiin position suojaamiseksi tai
siihen sisältyviltä riskeiltä suojautumiseksi;
b)           
 osto- ja myyntitarjousten erojen volatiliteetti ja
keskiarvo;
c)            
hintatarjousten saatavuus markkinoilla
(markkinatakaajat ja niiden lukumäärä) sekä kaupankäyntivolyymien volatiliteetti
ja keskiarvo mukaan lukien kaupankäyntivolyymi markkinoiden stressikausien
aikana;
d)           
markkinakeskittymät;
e)            
positioiden vanhentuminen;
f)             
se, missä määrin arvostaminen perustuu
arvostamiseen mallin avulla;  
g)            
muiden malliriskien vaikutukset.
12.                  
Laitosten on kolmansien suorittamaa tai mallin
avulla suoritettavaa arvostamista käyttäessään harkittava arvonoikaisujen
tekemistä. Laitosten on lisäksi harkittava, onko likviditeetiltään heikompien
positioiden arvon oikaiseminen tarpeen, ja jatkuvasti arvioitava kyseisten
oikaisujen asianmukaisuutta.
13.                  
Monimutkaisten tuotteiden osalta, mukaan lukien
arvopaperistamisvastuut ja n:nnen tappion luottojohdannaiset, laitosten on
nimenomaisesti arvioitava arvonoikaisujen tarvetta ottaakseen huomioon
malliriskin, joka liittyy mahdollisesti epäasianmukaisen arvostusmenetelmän
käyttöön, ja malliriskin, joka liittyy piilevien (ja mahdollisesti
epäasianmukaisten) luokittelumuuttujien käyttöön arvostusmallissa.
101 artikla
Sisäiset suojaukset
1.                      
Sisäisen suojauksen on täytettävä erityisesti
seuraavat vaatimukset:
a)            
sen ensisijaisena tarkoituksena ei saa olla omien
varojen vaatimusten välttäminen tai supistaminen;
b)           
se on dokumentoitava asianmukaisesti, ja siihen on
sovellettava erityisiä sisäisiä hyväksymis- ja tarkastusmenettelyjä;
c)            
siihen on sovellettava markkinaehtoja;
d)           
sisäisen suojauksen aiheuttamaa markkinariskiä on
hallinnoitava kaupankäyntivarastossa dynaamisesti sallittujen limiittien
puitteissa;  
e)            
sitä on seurattava tarkkaan.
Seuranta on varmistettava riittävin menettelyin.
2.                      
Edellä olevan 1 kohdan vaatimuksia sovelletaan
rajoittamatta kaupankäyntivarastoon kuulumattomaan suojattuun positioon
sovellettavia vaatimuksia.
3.                      
Poiketen siitä, mitä 1 ja 2 kohdassa säädetään, jos
laitos suojaa kaupankäyntivaraston ulkopuoliseen luottoriskiin tai
vastapuoliriskiin liittyvän vastuun käyttämällä kaupankäyntivarastoonsa
kirjattua luottojohdannaista sisäisen suojauksen avulla, kaupankäyntivaraston
ulkopuoliseen luottoriskiin tai vastapuoliriskiin liittyvää vastuuta ei saa
katsoa suojatuksi riskipainotettujen vastuuerien yhteismäärän laskennassa,
jollei laitos osta hyväksytyltä kolmannelta luottosuojan tarjoajalta
luottojohdannaista, joka täyttää kaupankäyntivarastoon kirjattua takauksen
luonteista luottosuojaa koskevat vaatimukset. Jos tällainen kolmannen tarjoama
suoja on ostettu ja hyväksytty suojaukseksi kaupankäyntivarastoon
kuulumattomalle vastuulle laskettaessa omien varojen vaatimuksia,
kaupankäyntivarastoon ei sisällytetä sisäistä eikä ulkoista
luottojohdannaissuojausta laskettaessa omien varojen vaatimuksia, sanotun
kuitenkaan rajoittamatta 293 artiklan i alakohdan soveltamista.
II osasto
Luottoriskiä koskevat omien varojen vaatimukset
1 luku
Yleiset periaatteet
102 artikla
Luottoriskiin sovellettavat menetelmät
Laitosten on sovellettava riskipainotettujen
vastuuerien yhteismäärän laskemiseen 87 artiklan 3 kohdan a ja f alakohtaa
sovellettaessa joko 2 luvussa tarkoitettua standardimenetelmää tai, jos
toimivaltaiset viranomaiset sen 138 artiklan nojalla sallivat, 3 luvussa
tarkoitettua sisäisten luottoluokitusten menetelmää (IRB-menetelmää).
103 artikla
Luottoriskin vähentämismenetelmän käyttö standardimenetelmän ja IRB-menetelmän
mukaisesti
1.                      
Sellaisen vastuun osalta, johon laitos soveltaa 2
luvun nojalla standardimenetelmää tai 3 luvun nojalla IRB-menetelmää
käyttämättä 146 artiklan nojalla omia LGD- ja
luottovasta-arvokerroinestimaattejaan, laitos voi käyttää 4 luvun mukaisesti
luottoriskin vähentämistä laskiessaan 87 artiklan 3 kohdan a ja f alakohdassa
tarkoitettua riskipainotettujen vastuuerien yhteismäärää tai tarvittaessa
odotetun tappion yhteismäärää 33 artiklan 1 kohdan d alakohdassa ja 59
artiklan c alakohdassa tarkoitetussa laskennassa.
2.                      
Sellaisen vastuun osalta, johon laitos soveltaa
IRB-menetelmää käyttämällä 146 artiklan nojalla omia LGD- ja
luottovasta-arvokerroinestimaattejaan, laitos voi käyttää 3 luvun mukaisesti
luottoriskin vähentämistä.
104 artikla
Arvopaperistettujen vastuiden käsittely standardimenetelmän ja IRB-menetelmän
mukaisesti
1.                      
Kun laitos käyttää 2 luvussa kuvailtua standardimenetelmää
laskiessaan riskipainotettujen vastuuerien yhteismäärän sen vastuuryhmän
osalta, johon arvopaperistetut vastuut on luokiteltava 107 artiklan nojalla,
sen on laskettava riskipainotettujen vastuuerien yhteismäärä
arvopaperistamisposition osalta 240, 241 ja 246–253 artiklan mukaisesti.
Standardimenetelmää käyttävät laitokset voivat käyttää myös sisäistä
arviointimenetelmää, kun se on sallittu 254 artiklan 3 kohdan nojalla.
2.                      
Kun laitos käyttää 3 luvussa kuvailtua
IRB-menetelmää laskiessaan riskipainotettujen vastuuerien yhteismäärän sen
vastuuryhmän osalta, johon arvopaperistetut vastuut on luokiteltava
142 artiklan nojalla, sen on laskettava riskipainotettujen vastuuerien
yhteismäärä 240, 241 ja 254–261 artiklan mukaisesti. 
Kun IRB-menetelmää sovelletaan vain osaan
arvopaperistamisen perustana olevista arvopaperistetuista vastuista lukuun
ottamatta sisäistä arviointimenetelmää, laitoksen on käytettävä menetelmää,
joka vastaa valtaosaa kyseisen arvopaperistamisen perustan muodostavista
arvopaperistetuista vastuista.
105 artikla
Luottoriskioikaisun käsittely
6.                      
Standardimenetelmää soveltavien laitosten on
käsiteltävä yleisiä luottoriskioikaisuja 59 artiklan c alakohdan
mukaisesti.
7.                      
IRB-menetelmää soveltavien laitosten on käsiteltävä
yleisiä luottoriskioikaisuja 155 artiklan mukaisesti.
Sovellettaessa tätä artiklaa sekä 2 ja 3 lukua
yleisten pankkiriskien rahastot on jätettävä yleisten ja erityisten
luottoriskioikaisujen ulkopuolelle.
8.                      
IRB-menetelmää käyttävien laitosten, jotka
soveltavat standardimenetelmää osaan vastuistaan konsolidoidusti tai
yksittäistapauksissa, on määritettävä 143 ja 145 artiklan mukaisesti se osa
yleisestä luottoriskioikaisusta, joka on luokiteltava standardimenetelmän
mukaisen yleisen luottoriskioikaisun mukaan, ja se osa, joka on luokiteltava
IRB-menetelmän mukaisen yleisen luottoriskioikaisun mukaan, seuraavasti:
a)            
kun konsolidointiin kuuluva laitos soveltaa
yksinomaan IRB-menetelmää, sen yleiset luottoriskioikaisut on tarvittaessa
luokiteltava 2 kohdassa säädetyn käsittelyn mukaan;
b)           
kun konsolidointiin kuuluva laitos soveltaa
yksinomaan standardimenetelmää, sen yleiset luottoriskioikaisut on tarvittaessa
luokiteltava 1 kohdan a alakohdassa säädetyn käsittelyn mukaan;
c)            
luottoriskioikaisun loppuosa on luokiteltava
riskipainotettujen vastuuerien yhteismäärän määräsuhteen perusteella
standardimenetelmän ja IRB-menetelmän mukaisesti.
9.                      
EPV laatii teknisten sääntelystandardien
luonnokset, joissa täsmennetään erityisten luottoriskioikaisujen ja yleisten
luottoriskioikaisujen laskenta sovellettavan tilinpäätössäännöstön nojalla
seuraavien seikkojen osalta:
a)            
106 ja 122 artiklassa tarkoitettu
standardimenetelmän mukainen vastuuarvo;
b)           
162–164 artiklassa tarkoitettu IRB-menetelmän
mukainen vastuuarvo;
c)            
155 artiklassa tarkoitettujen odotettujen
tappioiden yhteismäärien käsittely;
d)           
riskipainotettujen vastuuerien yhteismäärän
laskennassa käytettävä vastuuarvo 241 ja 261 artiklassa tarkoitetun
arvopaperistamisposition osalta;
e)            
maksukyvyttömyyden määritys 174 artiklan nojalla;
f)             
428 artiklassa tarkoitettua erityistä ja yleistä
luottoriskioikaisua koskevat tiedot.
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut sääntelystandardit asetuksen (EU) N:o
1093/2010 10–14 artiklassa säädettyä menettelyä noudattaen.
2 luku
Standardimenetelmä
1 jakso
Yleiset periaatteet
106 artikla
Vastuuarvo
1.                      
Omaisuuserän vastuuarvo on sen kirjanpitoarvo, joka
jää jäljelle erityisten luottoriskioikaisujen soveltamisen jälkeen. Liitteessä
I olevassa luettelossa mainitun taseen ulkopuolisen erän vastuuarvo on seuraava
prosenttiosuus erityisten luottoriskioikaisujen vähentämisen jälkeen jäljelle
jäävästä nimellisarvosta:
a)            
100 prosenttia, jos erään liittyy korkea riski;
b)           
50 prosenttia, jos erään liittyy keskimääräinen
riski;
c)            
20 prosenttia, jos erään liittyy
keskimääräinen/alhainen riski; 
d)           
0 prosenttia, jos erään liittyy alhainen riski. 
Ensimmäisen alakohdan toisessa virkkeessä
tarkoitetut taseen ulkopuoliset erät on jaettava riskiluokkiin liitteen I
mukaisesti. 
Kun laitos soveltaa 218 artiklan mukaisesti
rahoitusvakuuksia koskevaa kattavaa menetelmää, takaisinostosopimuksen taikka
arvopapereiden tai hyödykkeiden lainaksi antamisen tai lainaksi ottamisen
perusteella myytyjen, asetettujen tai lainattujen arvopapereiden tai
hyödykkeiden ja vakuudellisen limiittiluotonannon vastuuarvoa on korotettava
tällaisiin arvopapereihin tai hyödykkeisiin sovellettavalla
volatiliteettikorjauksella 218–220 artiklassa kuvatulla tavalla.
2.                      
Liitteessä II lueteltujen johdannaissopimusten
vastuuarvo määritetään 6 luvun mukaisesti, ja uudistamissopimusten ja muiden
nettoutusjärjestelyjen vaikutukset on otettava huomioon sovellettaessa kyseisiä
menetelmiä 6 luvun mukaisesti. Takaisinostosopimuksen, arvopapereiden tai
hyödykkeiden lainaksiantamisen tai ottamisen, pitkän selvitysajan
transaktioiden ja vakuudellisen limiittiluotonannon vastuuarvo voidaan
määrittää joko 6 luvun tai 4 luvun mukaisesti.
3.                      
Kun vastuuseen liittyy vastikkeellinen luottosuoja,
kyseiseen erään sovellettavaa vastuuarvoa voidaan muuttaa 4 luvun
mukaisesti.
107 artikla
Vastuuryhmät
Jokainen vastuu on luokiteltava johonkin
seuraavista vastuuryhmistä:
(a)                   
saamiset tai ehdolliset saamiset valtioilta tai
keskuspankeilta;
(b)                   
saamiset tai ehdolliset saamiset alue- ja
paikallisviranomaisilta;
(c)                   
saamiset tai ehdolliset saamiset julkisyhteisöiltä
ja julkisoikeudellisilta laitoksilta;
(d)                   
saamiset tai ehdolliset saamiset kansainvälisiltä
kehityspankeilta;
(e)                   
saamiset tai ehdolliset saamiset kansainvälisiltä
organisaatioilta;
(f)                     
saamiset tai ehdolliset saamiset laitoksilta;
(g)                   
saamiset tai ehdolliset saamiset yrityksiltä;
(h)                   
vähittäissaamiset tai ehdolliset vähittäissaamiset;
(i)                     
kiinteistövakuudelliset saamiset tai ehdolliset
kiinteistövakuudelliset saamiset;
(j)                     
laiminlyödyt vastuut;
(k)                   
katetut joukkolainat;
(l)                     
arvopaperistamispositiot;
(m)                 
saamiset laitoksilta ja yrityksiltä, joista on
saatavissa lyhyen aikavälin luottoluokitus;
(n)                   
osuudet tai osakkeet yhteistä sijoitustoimintaa
harjoittavissa yrityksissä (CIU); 
(o)                   
oman pääoman ehtoiset sijoitukset;
(p)                   
muut erät.
108 artikla
Riskipainotettujen vastuuerien yhteismäärän laskeminen
1.                      
Riskipainotettujen vastuuerien yhteismäärän
laskemiseksi kaikkiin vastuisiin on sovellettava riskipainoja 2 jakson
mukaisesti, lukuun ottamatta omista varoista vähennettäviä vastuita.
Sovellettavan riskipainon on perustuttava vastuuryhmään, johon vastuu on
luokiteltu, ja vastuun luottoluokitukseen 2 jaksossa täsmennetyssä laajuudessa.
Luottokelpoisuus voidaan määritellä viittaamalla luottoluokituslaitosten
antamaan luottoluokitukseen 130 artiklan määritelmän mukaisesti tai
vientitakuulaitosten luottoluokitukseen 3 jakson mukaisesti.
2.                      
Sovellettaessa 1 kohdassa tarkoitettua
riskipainoa vastuuarvo on kerrottava 2 jakson mukaisesti täsmennetyllä tai
määritetyllä riskipainolla.
3.                      
Kun vastuuseen liittyy luottosuoja, kyseiseen erään
sovellettavaa riskipainoa voidaan muuttaa 4 luvun mukaisesti.
4.                      
Riskipainotettujen vastuuerien yhteismäärä on
laskettava arvopaperistettujen vastuiden osalta 5 luvun mukaisesti.
5.                      
Vastuisiin, joiden laskennasta ei säädetä 2
jaksossa, on sovellettava 100 prosentin riskipainoa.
6.                      
Lukuun ottamatta vastuita, jotka johtavat
rajoituksettomien ensisijaisten omien varojen, rajoituksenalaisten
ensisijaisten omien varojen tai luokkaan 2 sijoitettavien omien varojen muotoisiin
velkoihin, laitos voi päättää toimivaltaisten viranomaisten luvalla olla
soveltamatta tämän artiklan 1 kohdan vaatimuksia kyseisen laitoksen vastuisiin,
kun vastapuolena on sen emoyritys, tytäryritys tai emoyrityksen tytäryritys
taikka yritys, jolla on luottolaitokseen direktiivin 83/349/ETY 12 artiklan 1
kohdassa tarkoitettu suhde. Toimivaltaisilla viranomaisilla on valtuudet
hyväksyä kyseinen vaihtoehtoinen menetelmä, jos seuraavat edellytykset
täyttyvät:
a)            
vastapuoli on laitos, finanssialan holdingyhtiö tai
finanssialan sekaholdingyhtiö, finanssilaitos, omaisuudenhoitoyhtiö tai
avustavia palveluja tuottava yritys, johon sovelletaan asianmukaisia
vakavaraisuusvaatimuksia;
b)           
vastapuoli kuuluu kokonaisuudessaan samaan
konsolidointiryhmään kuin laitos;
c)            
vastapuoleen sovelletaan samoja riskien arviointi-,
mittaamis- ja valvontamenettelyjä kuin laitokseen;
d)           
vastapuoli on sijoittautunut samaan jäsenvaltioon
kuin laitos.  
e)            
vastapuolen nopealle omien varojen siirrolle tai
velkojen takaisinmaksulle laitokselle ei ole tämänhetkisiä tai ennakoitavissa
olevia olennaisia, käytännöllisiä tai oikeudellisia esteitä.
Kun laitos päättää tämän kohdan mukaisesti olla
soveltamatta 1 kohdan vaatimuksia, siihen on sovellettava 0 prosentin
riskipainoa.
7.                      
Lukuun ottamatta vastuita, jotka johtavat
rajoituksettomien ensisijaisten omien varojen, rajoituksenalaisten
ensisijaisten omien varojen tai luokkaan 2 sijoitettavien omien varojen
muotoisiin velkoihin, laitokset voivat päättää toimivaltaisten viranomaisten
luvalla olla soveltamatta tämän artiklan 1 kohdan vaatimuksia kyseisen
laitoksen vastuisiin, kun laitos ja vastapuoli kuuluvat sellaiseen
sopimukselliseen tai lainmukaiseen suojajärjestelmään, joka suojelee laitoksia
ja tarvittaessa varmistaa ennen kaikkea niiden likviditeetin ja maksukyvyn
konkurssin välttämiseksi. Toimivaltaisilla viranomaisilla on valtuudet hyväksyä
kyseinen vaihtoehtoinen menetelmä, jos seuraavat edellytykset täyttyvät:
a)            
edellä 6 kohdan a, d ja e alakohdassa asetetut
vaatimukset täyttyvät;
b)           
järjestelyt takaavat, että laitosten
suojajärjestelmä voi myöntää tarvittaessa tukea sen saatavilla olevista
sitoumuksista;
c)            
laitosten suojajärjestelmään kuuluu yhdenmukaisesti
määriteltyjä ja siihen soveltuvia järjestelmiä riskien valvomiseksi ja
luokittelemiseksi (antaen täydellisen kuvan järjestelmän yksittäisen osapuolen
riskitilanteesta ja laitosten suojajärjestelmästä kokonaisuudessaan) sekä
vastaavat vaikutusmahdollisuudet; kyseisillä järjestelmillä valvotaan
laiminlyötyjä vastuita 174 artiklan 1 kohdan mukaisesti;
d)           
laitosten suojajärjestelmä laatii oman
riskiarviointinsa ja välittää tästä tiedon järjestelmän yksittäisille
osapuolille;
e)            
laitosten suojajärjestelmän osapuolet laativat ja
julkaisevat vähintään kerran vuodessa toimintakertomuksen, joka sisältää
kokonaistaseen, kokonaistuloslaskelman, tilannekatsauksen ja riskiraportin,
joka kattaa laitosten suojajärjestelmän kokonaisuudessaan, tai selvityksen,
joka sisältää yhdistetyn kokonaistaseen, yhdistetyn kokonaistuloslaskelman,
tilannekatsauksen ja riskiraportin, joka kattaa laitosten suojajärjestelmän
kokonaisuudessaan;
f)             
laitosten suojajärjestelmän osapuolten on
ilmoitettava vähintään 24 kuukautta aikaisemmin, jos ne haluavat lakkauttaa
laitosten suojajärjestelmän;
g)            
omien varojen laskentaan soveltuvien osuuksien
moninkertainen käyttö, jäljempänä ’pääoman moninkertainen hyväksikäyttö’, sekä
omien varojen epäasianmukainen hankinta laitosten suojajärjestelmän jäsenten
välillä on estettävä;
h)            
laitosten suojajärjestelmän on perustuttava
liiketoimintaprofiililtaan suurelta osin samankaltaisten luottolaitosten
laajaan jäsenyyteen;  
i)              
asianomaiset toimivaltaiset viranomaiset hyväksyvät
d alakohdassa tarkoitetun järjestelmän ja valvovat sitä säännöllisesti.
Kun laitos päättää tämän kohdan mukaisesti olla
soveltamatta 1 kohdan vaatimuksia, siihen on sovellettava 0 prosentin
riskipainoa.
8.                      
Riskipainotettujen vastuuerien yhteismäärä
vastuille, jotka liittyvät laitoksen ennalta maksettuun rahoitusosuuteen
keskusvastapuolen maksulaiminlyöntirahastossa ja kaupankäyntivastuisiin
keskusvastapuolen kanssa, on määritettävä tapauksen mukaan 296–300 artiklan
mukaisesti. 
2 jakso
Riskipainot
109 artikla
Saamiset valtioilta ja keskuspankeilta
1.                      
Saamisiin valtioilta ja keskuspankeilta on
sovellettava 100 prosentin riskipainoa, jollei 2–5 kohdassa määritettyjä
käsittelytapoja voida soveltaa.
2.                      
Valtioilta ja keskuspankeilta oleviin saamisiin,
joista on käytettävissä valitun luottoluokituslaitoksen antama luottoluokitus,
on sovellettava taulukon 1 mukaista riskipainoa, joka vastaa hyväksytyn
luottoluokituslaitoksen 131 artiklan mukaisesti antamaa luottoluokitusta.
 Taulukko 1 
 Luottoluokka || 1 || 2 || 3 || 4 || 5 || 6 
 Riskipaino || 0 % || 20 % || 50 % || 100 % || 100 % || 150 % 
3.                      
Saamisiin Euroopan keskuspankilta on sovellettava 0
prosentin riskipainoa.
4.                      
Saamisiin jäsenvaltioilta ja keskuspankeilta jotka
ovat kyseisen valtion ja keskuspankin kotimaan valuutan määräisiä ja kotimaan
valuutassa rahoitettuja, on sovellettava nollariskipainoa.
5.                      
Kun kolmannen maan toimivaltaiset viranomaiset,
joiden soveltamat valvonta- ja sääntelyjärjestelyt vastaavat vähintään
unionissa sovellettavia järjestelyjä, antavat omalta valtioltaan ja
keskuspankiltaan oleville saamisille, jotka ovat kotimaan valuutan määräisiä ja
rahoitettu kotimaan valuutassa, riskipainon joka on 1 ja 2 kohdan mukaista
riskipainoa alhaisempi, laitokset voivat riskipainottaa kyseiset saamiset
samalla tavalla.
Sovellettaessa tätä kohtaa komissio voi tehdä
täytäntöönpanosäädöksinä ja 447 artiklan 2 kohdassa tarkoitetun
tarkastelumenettelyn mukaisesti päätöksen siitä, soveltaako kolmas maa
valvonta- ja sääntelyjärjestelyjä, jotka vastaavat vähintään unionissa
sovellettavia järjestelyjä. Jos tällaista päätöstä ei tehdä 1 päivään
tammikuuta 2014 mennessä, laitokset voivat jatkaa tässä kohdassa säädetyn
käsittelytavan soveltamista kolmanteen maahan, jos asianomaiset toimivaltaiset
viranomaiset ovat hyväksyneet kyseisen kolmannen maan käsiteltäväksi tällä
tavalla ennen 1 päivää tammikuuta 2013.
110 artikla
Saamiset alue- tai paikallisviranomaisilta
1.                      
Saamiset alue- tai paikallisviranomaisilta on
riskipainotettava kuten saamiset laitoksilta, jollei niitä käsitellä kuten
saamisia valtioilta 2 tai 4 kohdan nojalla. Jäljempänä 115 artiklan
2 kohdassa ja 114 artiklan 2 kohdassa määritettyä lyhytaikaisten saamisten
etuuskohtelua ei sovelleta.
2.                      
Saamisia alue- ja paikallisviranomaisilta on
käsiteltävä kuten saamisia valtiolta siinä maassa, missä ne toimivat, jos
saamiset eivät eroa toisistaan viranomaisen veronkanto-oikeuden ja erityisten
institutionaalisten järjestelyjen vuoksi, jotka vähentävät
maksukyvyttömyysriskiä.
EPV laatii teknisten täytäntöönpanostandardien
luonnokset määrittääkseen ne saamiset alue- ja paikallisviranomaisilta, joita
on käsiteltävä kuten saamisia valtioilta edellisessä alakohdassa vahvistettujen
kriteerien perusteella. 
EVP toimittaa nämä teknisten
täytäntöönpanostandardien luonnokset komissiolle viimeistään 1 päivänä
tammikuuta 2014.
Siirretään komissiolle valta hyväksyä toisessa
alakohdassa tarkoitetut tekniset täytäntöönpanostandardit asetuksen
(EU) N:o 1093/2010 15 artiklassa säädetyn menettelyn mukaisesti.
Ennen kuin edellisessä alakohdassa tarkoitetut
tekniset täytäntöönpanostandardit tulevat voimaan laitokset voivat jatkaa
ensimmäisessä alakohdassa säädetyn käsittelytavan soveltamista, jos
toimivaltaiset viranomaiset ovat soveltaneet kyseistä käsittelytapaa ennen 1
päivää tammikuuta 2013.
3.                      
Saamisia seurakunnilta ja oikeushenkilön muodossa
perustetuilta julkisoikeuden alaisilta uskonnollisilta yhteisöiltä on
käsiteltävä kuten saamisia alue- ja paikallisviranomaisilta, jos kyseisillä
seurakunnilla ja uskonnollisilla yhteisöillä on lainsäädäntöön perustuva oikeus
veronkantoon. Edellä olevaa 2 kohtaa ei kuitenkaan sovelleta. Tässä tapauksessa
145 artiklan 1 kohdan a alakohdassa tarkoitettua lupaa soveltaa
standardimenettelyä ei suljeta pois.
4.                      
Kun toimivaltaiset viranomaiset soveltavat
kolmannen maan alueella valvonta- ja sääntelyjärjestelyjä, jotka vähintään
vastaavat unionin alueella sovellettavia järjestelyjä, ja käsittelevät saamisia
alue- ja paikallisviranomaisilta kuten saamisia omalta valtioltaan eivätkä
saamiset eivät eroa niihin liittyvän riskin osalta toisistaan alue- tai
paikallisviranomaisen veronkanto-oikeuden ja erityisten institutionaalisten
järjestelyjen vuoksi, jotka vähentävät maksukyvyttömyysriskiä, laitokset
voivat määrittää vastaavalla tavalla riskipainon saamisille kyseisiltä alue- ja
paikallisviranomaisilta. 
Sovellettaessa tätä kohtaa komissio voi tehdä
täytäntöönpanosäädöksinä ja 447 artiklan 2 kohdassa tarkoitetun
tarkastelumenettelyn mukaisesti päätöksen siitä, soveltaako kolmas maa
valvonta- ja sääntelyjärjestelyjä, jotka vähintään vastaavat unionissa
sovellettavia järjestelyjä. Jos tällaista päätöstä ei tehdä 1 päivään
tammikuuta 2014 mennessä, laitokset voivat jatkaa tässä kohdassa säädetyn
käsittelytavan soveltamista kolmanteen maahan, jos asianomaiset toimivaltaiset
viranomaiset ovat hyväksyneet kyseisen kolmannen maan käsiteltäväksi tällä
tavalla ennen 1 päivää tammikuuta 2013.
5.                      
Muihin kuin sellaisiin 2–4 kohdassa tarkoitettuihin
saamisiin jäsenvaltioiden alue- tai paikallisviranomaisilta, jotka ovat
kyseisen alue- ja paikallisviranomaisen  kotivaltion valuutan määräisiä ja
rahoitettu kyseisen valtion valuutassa, on sovellettava 20 prosentin
riskipainoa. 
111 artikla
Saamiset julkisyhteisöiltä ja julkisoikeudellisilta laitoksilta
1.                      
Saamisiin julkisyhteisöiltä ja
julkisoikeudellisilta laitoksilta, joista ei ole käytettävissä valitun
luottoluokituslaitoksen antamaa luottoluokitusta, on sovellettava sen
luottoluokan mukaista riskipainoa, jota sovelletaan saamisiin valtiolta, jonka
lainkäyttöalueelle kyseinen julkisyhteisö tai julkisoikeudellinen laitos on
sijoittautunut, seuraavan taulukon 2 mukaisesti:
 Taulukko 2 
 Luottoluokka, johon valtio on sijoitettu || 1 || 2 || 3 || 4 || 5 || 6 
 Riskipaino || 20 % || 50 % || 100 % || 100 % || 100 % || 150 % 
Saamisiin sellaisilta julkisyhteisöiltä ja
julkisoikeudellisilta laitoksilta, jotka ovat sijoittautuneet valtioihin, joita
ei ole luokiteltu, on sovellettava 100 prosentin riskipainoa.
2.                      
Saamisia julkisyhteisöiltä ja julkisoikeudellisilta
laitoksilta, joista on käytettävissä valitun luottoluokituslaitoksen antama
luottoluokitus, on käsiteltävä 115 artiklan mukaisesti. Jäljempänä 114 artiklan
2 kohdassa ja 115 artiklan 2 kohdassa määritettyä lyhytaikaisten saamisten
etuuskohtelua ei sovelleta kyseisiin yhteisöihin ja laitoksiin.
3.                      
Alkuperäiseltä maturiteetiltaan enintään kolmen
kuukauden saamisiin julkisyhteisöiltä ja julkisoikeudellisilta laitoksilta on
sovellettava 20 prosentin riskipainoa.
4.                      
Saamisia julkisyhteisöiltä ja julkisoikeudellisilta
laitoksilta voidaan käsitellä kuten saamisia valtiolta, jonka
lainkäyttöalueelle ne ovat sijoittautuneet, jos saamisiin liittyvä riski on
yhtä suuri valtion antaman asianmukaisen takauksen vuoksi. 
5.                      
Sovellettaessa tätä kohtaa komissio voi tehdä
täytäntöönpanosäädöksinä ja 447 artiklan 2 kohdassa tarkoitetun
tarkastelumenettelyn mukaisesti päätöksen siitä, soveltaako kolmas maa
valvonta- ja sääntelyjärjestelyjä, jotka vähintään vastaavat unionissa
sovellettavia järjestelyjä. Jos tällaista päätöstä ei tehdä 1 päivään
tammikuuta 2014 mennessä, laitokset voivat jatkaa tässä kohdassa säädetyn
käsittelytavan soveltamista kolmanteen maahan, jos asianomaiset toimivaltaiset
viranomaiset ovat hyväksyneet kyseisen kolmannen maan käsiteltäväksi tällä
tavalla ennen 1 päivää tammikuuta 2013.
6.                      
EPV laatii teknisten täytäntöönpanostandardien
luonnokset määrittääkseen julkisyhteisöt ja julkisoikeudelliset laitokset,
joita voidaan käsitellä 1 ja 2 kohdan mukaisesti.
EVP toimittaa nämä teknisten standardien
luonnokset komissiolle viimeistään 1 päivänä tammikuuta 2014.
Siirretään komissiolle valta hyväksyä
ensimmäisessä alakohdassa tarkoitetut tekniset täytäntöönpanostandardit
asetuksen (EU) N:o 1093/2010 15 artiklassa säädetyn menettelyn
mukaisesti.
Ennen ensimmäisessä alakohdassa tarkoitettujen
teknisten standardien voimaantuloa laitokset voivat jatkaa 1 kohdassa säädetyn
käsittelytavan soveltamista, jos toimivaltaiset viranomaiset ovat soveltaneet
kyseistä käsittelytapaa ennen 1 päivää tammikuuta 2013.
112 artikla
Saamiset kansainvälisiltä kehityspankeilta
1.                      
Muita kuin 2 kohdassa tarkoitettuja saamisia
kansainvälisiltä kehityspankeilta on käsiteltävä samalla tavalla kuin saamisia
laitoksilta. Jäljempänä 115 artiklan 2 kohdassa ja 115 artiklan 4 kohdassa
määritettyä lyhytaikaisten saamisten etuuskohtelua ei sovelleta.
Keski-Amerikan rahoitusyhtiö, Mustanmeren kauppa-
ja kehityspankki ja Keski-Amerikan alueellinen kehityspankki katsotaan
kansainvälisiksi kehityspankeiksi.
2.                      
Saamisiin seuraavilta kansainvälisiltä
kehityspankeilta on sovellettava 0 prosentin riskipainoa:
a)            
Kansainvälinen jälleenrakennus- ja kehityspankki,
b)           
Kansainvälinen rahoitusyhtiö,
c)            
Latinalaisen Amerikan kehityspankki,
d)           
Aasian kehityspankki,
e)            
Afrikan kehityspankki,
f)             
Euroopan neuvoston kehityspankki,
g)            
Pohjoismaiden investointipankki,
h)            
Karibian alueen kehityspankki,
i)              
Euroopan jälleenrakennus- ja kehityspankki,
j)             
Euroopan investointipankki,
k)           
Euroopan investointirahasto,
l)              
Monenkeskinen investointitakuulaitos,
m)          
Rokotusohjelmien rahoittamiseksi perustettu
kansainvälinen rahoitusväline,  
n)            
Islamilainen kehityspankki.
3.                      
Euroopan investointirahaston pääoman merkittyyn
mutta maksamattomaan osaan on sovellettava 20 prosentin riskipainoa.
113 artikla
Saamiset kansainvälisiltä organisaatioilta
Saamisiin seuraavilta kansainvälisiltä
organisaatioilta on sovellettava 0 prosentin riskipainoa:
(a)                   
Euroopan unioni,
(b)                   
Kansainvälinen valuuttarahasto,
(c)                   
Kansainvälinen järjestelypankki,
(d)                   
Euroopan rahoitusvakausväline,
(e)                   
kahden tai useamman jäsenvaltion perustama
kansainvälinen finanssilaitos, jonka tarkoituksena on hankkia rahoitusta ja
antaa rahoitustukea niille jäsenilleen, joilla on tai joille uhkaa tulla
vakavia rahoitusongelmia.
114 artikla
Saamiset laitoksilta
1.                      
Saamisia laitoksilta, joista on käytettävissä
valitun luottoluokituslaitoksen antama luottoluokitus, on riskipainotettava 115
artiklan mukaisesti. Saamisia laitoksilta, joista ei ole käytettävissä valitun
luottoluokituslaitoksen antamaa luottoluokitusta, on riskipainotettava
116 artiklan mukaisesti.
2.                      
Sellaisiin jäljellä olevalta maturiteetiltaan
enintään kolmen kuukauden saamisiin laitoksilta, jotka ovat kotimaan valuutan
määräisiä ja rahoitettu kotimaan valuutassa, on sovellettava riskipainoa, joka
on yhtä luokkaa epäedullisempi kuin 109 artiklan 4 ja 5 kohdassa kuvattu
etuoikeuskohtelun mukainen riskipaino, jota sovelletaan saamisiin kyseiseltä
valtiolta. 
3.                      
Saamisiin, joiden jäljellä oleva maturiteetti on
enintään kolme kuukautta ja jotka ovat velallisen kotimaan valuutan määräisiä
ja rahoitettu velallisen kotimaan valuutassa, on sovellettava vähintään 20
prosentin riskipainoa.
4.                      
EKP:n tai jäsenvaltion keskuspankin laitokselta
edellyttämien vähimmäisvarantojen muodossa olevaan saamiseen laitokselta
voidaan soveltaa samaa riskipainoa kuin saamisiin kyseisen jäsenvaltion
keskuspankilta edellyttäen, että
a)            
varannot pidetään sen mukaisesti, mitä säädetään
vähimmäisvarantojen soveltamisesta 12 päivänä syyskuuta 2003 annetussa Euroopan
keskuspankin asetuksessa (EY) N:o 1745/2003 tai sen myöhemmin korvaavassa
asetuksessa, tai kyseistä asetusta kaikin merkityksellisin tavoin vastaavien
kansallisten vaatimusten mukaisesti,
b)           
laitoksen, jossa varantoja pidetään, joutuessa
konkurssiin tai maksukyvyttömäksi varannot maksetaan kokonaisuudessaan takaisin
laitokselle hyvissä ajoin eivätkä ne ole käytettävissä laitoksen muiden
vastuiden kattamiseen.
5.                      
Saamisia toimivaltaisilta viranomaisilta toimiluvan
saaneilta ja niiden valvomilta rahoituslaitoksilta, joihin sovelletaan
vakavaraisuusvaatimuksia, jotka vastaavat laitoksiin sovellettavia
vakavaraisuusvaatimuksia, on käsiteltävä kuten saamisia laitoksilta.
115 artikla
Saamiset  luokitelluilta laitoksilta
1.                      
Jäljellä olevalta maturiteetiltaan yli kolmen
kuukauden saamisiin laitoksilta, joista on käytettävissä valitun
luottoluokituslaitoksen antama luottoluokitus, on sovellettava taulukon 3
mukaista riskipainoa, joka vastaa hyväksytyn luottoluokituslaitoksen 131
artiklan mukaisesti antamaa luottoluokitusta.
 Taulukko 3 
 Luottoluokka || 1 || 2 || 3 || 4 || 5 || 6 
 Riskipaino || 20 % || 50 % || 50 % || 100 % || 100 % || 150 % 
2.                      
Jäljellä olevalta maturiteetiltaan enintään kolmen
kuukauden saamisiin laitoksilta, joista on käytettävissä valitun
luottoluokituslaitoksen antama luottoluokitus, on sovellettava taulukon 4
mukaista riskipainoa, joka vastaa hyväksytyn luottoluokituslaitoksen 131
artiklan mukaisesti antamaa luottoluokitusta:
 Taulukko 4 
 Luottoluokka || 1 || 2 || 3 || 4 || 5 || 6 
 Riskipaino || 20 % || 20 % || 20 % || 50 % || 50 % || 150 % 
3.                      
Vuorovaikutus 126 artiklan nojalla laadittavan
lyhyen aikavälin luottoluokituksen ja 2 kohdassa säädetyn lyhytaikaisten
saamisten yleisen etuuskohtelun välillä tapahtuu seuraavasti:
a)            
Jos lyhytaikaista riskiluokitusta ei ole, kaikkiin
jäljellä olevalta maturiteetiltaan enintään kolmen kuukauden saamisiin
laitoksilta sovelletaan 2 kohdassa määritettyä lyhytaikaisten saamisten yleistä
etuuskohtelua.
b)           
Jos lyhytaikainen luottoluokitus on käytettävissä
ja kyseisen luokituksen mukaan on sovellettava riskipainoa, joka on vastaava
tai edullisempi kuin 2 kohdassa määritetty lyhytaikaisten saamisten yleinen
etuuskohtelu, lyhytaikaista luottoluokitusta sovelletaan ainoastaan kyseiseen
saamiseen. Muihin lyhytaikaisiin saamisiin on sovellettava 2 kohdassa
määritettyä lyhytaikaisten saamisten yleistä etuuskohtelua.
c)            
Jos lyhytaikainen luottoluokitus on käytettävissä
ja kyseisen luokituksen mukaan on sovellettava riskipainoa, joka on
epäedullisempi kuin 2 kohdassa määritetty lyhytaikaisten saamisten yleinen
etuuskohtelu, lyhytaikaisten saamisten yleistä etuuskohtelua ei sovelleta, vaan
kaikille lyhytaikaisille saamisille, joita ei ole luokiteltu, on annettava sama
riskipaino, jota käytetään kyseisessä lyhytaikaisessa luottoluokituksessa.
116 artikla
Saamiset luokittelemattomilta laitoksilta
1.                      
Saamisiin laitoksilta, joista ei ole käytettävissä
valitun luottoluokituslaitoksen antamaa luottoluokitusta, on sovellettava sen
luottoluokan mukaista riskipainoa, jota sovelletaan saamisiin valtiolta, jonka
lainkäyttöalueelle kyseinen laitos on sijoittautunut, seuraavan taulukon 5
mukaisesti:
 Taulukko 5 
 Luottoluokka, johon valtio on sijoitettu || 1 || 2 || 3 || 4 || 5 || 6 
 Saamisen riskipaino || 20 % || 50 % || 100 % || 100 % || 100 % || 150 % 
2.                      
Saamisiin luokittelemattomilta laitoksilta, jotka
ovat sijoittautuneet valtioihin, joita ei ole luokiteltu, on sovellettava 100
prosentin riskipainoa.
3.                      
Alkuperäiseltä tosiasialliselta maturiteetiltaan
enintään kolmen kuukauden saamisiin luokittelemattomilta laitoksilta on
sovellettava 20 prosentin riskipainoa.
117 artikla
Saamiset yrityksiltä
1.                      
Saamisiin, joista on käytettävissä valitun
luottoluokituslaitoksen antama luottoluokitus, on sovellettava taulukon 6
mukaista riskipainoa, joka vastaa hyväksytyn luottoluokituslaitoksen 131
artiklan mukaisesti antamaa luottoluokitusta.
 Taulukko 6 
 Luottoluokka || 1 || 2 || 3 || 4 || 5 || 6 
 Riskipaino || 20 % || 50 % || 100 % || 100 % || 150 % || 150 % 
2.                      
Saamisiin, joista ei ole käytettävissä kyseistä
luottoluokitusta, on sovellettava 100 prosentin riskipainoa tai kyseisen
valtion riskipainoa sen mukaan, kumpi on korkeampi.
118 artikla
Vähittäissaamiset
Saamisiin, jotka ovat seuraavien kriteerien
mukaisia, on sovellettava 75 prosentin riskipainoa:
a)           vastuun on liityttävä joko
luonnolliseen henkilöön tai henkilöihin taikka pieneen tai keskisuureen
yritykseen;
b)           vastuun on oltava yksi monista
ominaispiirteiltään samantyyppisistä vastuista siten, että tämäntyyppisen
antolainaustoimintaan liittyvät riskit vähenevät tuntuvasti; 
c)           määrä, jonka velallinen asiakas tai
keskenään sidossuhteessa olevat asiakkaat ovat yhteensä velkaa laitokselle tai
emoyrityksille ja sen tytäryrityksille, mukaan lukien laiminlyödyt vastuut,
mutta lukuun ottamatta sellaisia saamisia tai ehdollisia saamisia, joiden
vakuudeksi on asetettu asuinkiinteistöjä, ei saa laitoksen hallussa olevien
tietojen mukaan olla yli miljoona euroa. Laitoksen on toteutettava kohtuulliset
toimenpiteet näiden tietojen saamiseksi.
Arvopapereita ei saa hyväksyä
vähittäissaamisten ryhmään.
Vähittäisleasingin vähimmäismaksujen nykyarvo
voidaan luokitella kuuluvaksi vähittäissaamisten ryhmään.
119 artikla
Kiinteistövakuudelliset saamiset
1.                      
Saamiseen tai osaan saamisesta, jolla on
täysimääräinen kiinteistövakuus, on sovellettava 100 prosentin riskipainoa, jos
120 ja 121 artiklan mukaiset edellytykset eivät täyty, lukuun ottamatta sitä
osaa saamisesta, joka on luokiteltu toiseen vastuuryhmään.
Se osa saamisesta, jolla katsotaan olevan
täysimääräinen kiinteistövakuus, ei saa olla suurempi kuin markkina-arvon
kiinnitetty määrä tai niiden jäsenvaltioiden osalta, jotka ovat säätäneet
lailla tai asetuksella tiukoista kiinnitysluottojen arvon arviointiperusteista,
kyseisen kiinteistön kiinnitysluottoarvo. 
2.                      
Toimivaltaisten viranomaisten on edellä olevan 96
artiklan nojalla koottujen tietojen ja muiden merkityksellisten tietojen perusteella
arvioitava säännöllisin väliajoin ja vähintään kerran vuodessa, ovatko 120
artiklassa tarkoitettuihin asuinkiinteistövakuudellisiin saamisiin sovellettava
35 prosentin riskipaino ja 121 artiklassa tarkoitettuihin, niiden alueella
sijaitseviin liikekiinteistövakuudellisiin saamisiin sovellettava 50 prosentin
riskipaino asianmukaiset kiinteistövakuudellisiin saamisiin liittyvistä
laiminlyönneistä saadun kokemuksen perusteella ja ottaen huomioon
kiinteistömarkkinoiden tulevat kehitysnäkymät, ja kyseiset viranomaiset voivat
tarvittaessa vahvistaa 120 artiklan 2 kohdassa ja 121 artiklan 2 kohdassa
säädettyä korkeamman riskipainon tai kyseisissä kohdissa säädettyjä tiukempia
kriteereitä rahoitusvakauteen liittyvien näkökohtien perusteella. EVP
koordinoi toimivaltaisten viranomaisten laatimia arviointeja. 
Toimivaltaisten viranomaisten on kuultava EVP:tä
riskipainoihin tehtäviin oikaisuihin ja sovellettuihin kriteereihin liittyvissä
kysymyksissä. EVP julkaisee riskipainot ja kriteerit, jotka toimivaltaiset
viranomaiset vahvistavat 120, 121 ja 195 artiklassa tarkoitetuille saamisille.
EVP laatii teknisiä sääntelystandardeja
vahvistaakseen edellytykset, jotka toimivaltaisten viranomaisten on otettava
huomioon määrittäessään tiukempia riskipainoja tai tiukempia kriteereitä.
EVP toimittaa kyseiset tekniset
standardiluonnokset komissiolle viimeistään 31 päivänä joulukuuta
2014.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädettyä menettelyä noudattaen.
3.                      
Jäsenvaltion laitosten on sovellettava riskipainoja
ja kriteereitä, jotka toisen jäsenvaltion toimivaltaiset viranomaiset ovat
määrittäneet alueellaan sijaitseville liike- ja asuinkiinteistövakuudellisille
saamisille.
120 artikla
Saamiset, joiden täytenä vakuutena on asuinkiinteistö
1.                      
Elleivät toimivaltaiset viranomaiset toisin päätä
119 artiklan 2 kohdan mukaisesti, saamisia, joiden täytenä vakuutena on
asuinkiinteistö, on käsiteltävä seuraavasti:
a)            
saamisiin tai saamisten osiin, joiden täytenä
vakuutena on asuinkiinteistöön ja jotka ovat tai tulevat olemaan omistajan tai
henkilökohtaisten sijoitusyhtiöiden tapauksessa edunsaajaomistajan käytössä tai
vuokralle antamia, on sovellettava 35 prosentin riskipainoa;
b)           
saamisiin, joiden toimivaltaisten viranomaisten
hyväksymänä täytenä vakuutena on Suomen vuonna 1991 annetun
asunto-osakeyhtiölain tai vastaavan myöhemmän lainsäädännön mukaisen
suomalaisen asunto-osakeyhtiön osakkeita, jotka koskevat sellaisia asuntoja,
jotka ovat tai tulevat olemaan omistajan käytössä tai vuokralle antamia, on
sovellettava 35 prosentin riskipainoa;
c)            
sellaisia asuinkiinteistöjä koskevien
kiinteistöleasingtransaktioiden mukaisiin saamisiin vuokralleottajalle, joissa
laitos on vuokralleantaja ja vuokralleottajalla on osto-oikeus, on sovellettava
35 prosentin riskipainoa edellyttäen, että laitoksen saamisella on täytenä
vakuutena kiinteistön omistusoikeus.
2.                      
Laitokset voivat katsoa, että saamisella tai sen
osalla on 1 kohdan mukainen täysi vakuus vain, jos seuraavat edellytykset
täyttyvät: 
a)            
kiinteistön arvo ei riipu olennaisesti velallisen
luottokelpoisuudesta. Laitokset voivat jättää tällaisen riippuvuuden
olennaisuuden määrityksen ulkopuolelle tilanteet, joissa ainoastaan
makrotaloudelliset tekijät vaikuttavat sekä kiinteistön arvoon että velallisen
kykyyn selvitä velvoitteistaan;
b)           
velalliseen liittyvä luottoriski ei riipu
olennaisesti kiinteistön tai hankkeen arvon kehityksestä vaan velallisen
kyvystä maksaa velka muista lähteistä saaduilla tuloilla, ja sen vuoksi velan
takaisinmaksu ei riipu olennaisesti vakuutena olevan kiinteistön tuottamasta
mahdollisesta kassavirrasta. Laitosten on määritettävä kyseisille muille
lähteille lainojen ja tulojen enimmäissuhde osana luototuspolitiikkaansa ja
saatava tarkoituksenmukaiset todisteet asianomaisen tuloista myöntäessään
lainan;
c)            
jäljempänä 203 artiklassa asetetut vaatimukset
täyttyvät ja 224 artiklan 1 kohdassa asetettuja arvostussääntöjä noudatetaan;
d)           
se osa lainasta, johon sovelletaan 35 prosentin
riskipainoa, jollei 119 artiklan 2 kohdan nojalla toisin määritetä, saa olla
enintään 80 prosenttia, jollei 119 artiklan 2 kohdan nojalla toisin määritetä,
kyseisen omaisuuden markkina-arvosta tai 80 prosenttia kyseisen omaisuuden
kiinnitysluoton arvosta, jollei 119 artiklan 2 kohdan nojalla toisin määritetä,
niiden jäsenvaltioiden osalta, jotka ovat säätäneet lailla tai asetuksella
tiukoista kiinnitysluottojen arvon arviointiperusteista.
3.                      
Laitokset voivat poiketa 2 kohdan b alakohdasta
sellaisten saamisten osalta, joiden täytenä vakuutena on jäsenvaltion alueella
sijaitseva asuinkiinteistö, jos kyseisen jäsenvaltion toimivaltainen
viranomainen on julkaissut todisteita, jotka osoittavat, että kyseisellä
alueella on hyvin kehittyneet ja vakiintuneet asuntomarkkinat, joilla
tappioiden määrät eivät ylitä seuraavia rajoja: 
a)            
asuinkiinteistövakuudellisesta luotonannosta
aiheutuvat tappiot, jotka ovat enintään 80 prosenttia markkina-arvosta tai
80 prosenttia kiinnitysluoton arvosta, jollei toisin päätetä 119 artiklan 2
kohdan nojalla, ovat enintään 0,3 prosenttia asuinkiinteistövakuudellisten
nostamattomien luottojen kokonaismäärästä vuoden aikana;
b)           
asuinkiinteistövakuudellisesta luotonannosta
aiheutuvat kokonaistappiot ovat enintään 0,5 prosenttia
asuinkiinteistövakuudellisten nostamattomien luottojen kokonaismäärästä vuoden
aikana. 
4.                      
Jos toinen 3 kohdassa tarkoitetuista raja-arvoista
ylittyy vuoden aikana, 3 kohtaa ei sovelleta ja 2 kohdan b alakohdan mukaista
edellytystä on sovellettava, kunnes 3 kohdan mukaiset edellytykset täyttyvät
jonakin seuraavista vuosista.
121 artikla
Saamiset, joiden täytenä vakuutena on liikekiinteistö
1.                      
Elleivät toimivaltaiset viranomaiset toisin päätä
119 artiklan 2 kohdan mukaisesti, saamisia, joiden täytenä vakuutena on
liikekiinteistö, on käsiteltävä seuraavasti:
a)            
saamisiin tai mihin tahansa osaan saamisesta,
joiden täytenä vakuutena on toimisto- tai muu liikekiinteistö, voidaan soveltaa
50 prosentin riskipainoa;
b)           
saamisiin, joiden täytenä vakuutena on Suomen
vuonna 1991 annetun asunto-osakeyhtiölain tai vastaavan myöhemmän lainsäädännön
mukaisen suomalaisen asunto-osakeyhtiön osakkeita, jotka koskevat toimistoja
tai muita liikekiinteistöjä, voidaan soveltaa 50 prosentin riskipainoa;
c)            
sellaisiin toimisto- tai muita liikekiinteistöjä
koskevien kiinteistöleasingtransaktioiden mukaisiin saamisiin, joissa laitos on
vuokralleantaja ja vuokralleottajalla on osto-oikeus, voidaan soveltaa 50
prosentin riskipainoa edellyttäen, että laitoksen saamisella on täytenä
vakuutena kiinteistön omistusoikeus.
2.                      
Edellä olevaa 1 kohtaa sovelletaan seuraavien
edellytysten täyttyessä:
a)            
kiinteistön arvo ei riipu olennaisesti velallisen
luottokelpoisuudesta. Laitokset voivat jättää tällaisen riippuvuuden
olennaisuuden määrityksen ulkopuolelle tilanteet, joissa ainoastaan
makrotaloudelliset tekijät vaikuttavat sekä kiinteistön arvoon että velallisen
kykyyn selvitä velvoitteistaan;
b)           
velalliseen liittyvä luottoriski ei riipu
olennaisesti kiinteistön tai hankkeen arvon kehityksestä vaan ennemminkin
velallisen kyvystä maksaa velka muista lähteistä saaduilla tuloilla, ja sen
vuoksi velan takaisinmaksu ei saa riippua olennaisesti vakuutena olevan
kiinteistön tuottamasta mahdollisesta kassavirrasta;
c)            
jäljempänä 203 artiklassa asetetut vaatimukset
täyttyvät ja 224 artiklan 1 kohdassa asetettuja arvostussääntöjä noudatetaan;
d)           
jollei 119 artiklan 2 kohdassa toisin säädetä,
siihen osaan lainasta, joka on enintään 50 prosenttia omaisuuden
markkina-arvosta tai 60 prosenttia kyseisen omaisuuden kiinnitysluoton arvosta,
on sovellettava 50 prosentin riskipainoa niissä jäsenvaltioissa, jotka ovat
säätäneet lailla tai asetuksella tiukoista kiinnitysluottojen arvon
arviointiperusteista. 
3.                      
Laitokset voivat poiketa 2 kohdan b alakohdasta
niiden saamisten osalta, joiden täytenä vakuutena on jäsenvaltion alueella sijaitseva
liikekiinteistö, jos kyseisen jäsenvaltion toimivaltainen viranomainen on
julkaissut todisteita, jotka osoittavat, että kyseisellä alueella on hyvin
kehittyneet ja vakiintuneet liikekiinteistöjen markkinat, joilla tappioiden
määrät ovat niin alhaiset, etteivät seuraavat raja-arvot ylity: 
a)            
liikekiinteistövakuudellisesta luotonannosta
aiheutuvat tappiot, jotka ovat enintään 50 prosenttia markkina-arvosta tai
60 prosenttia kiinnitysluoton arvosta (jollei toisin määritetä 119 artiklan 2
kohdan nojalla), ovat enintään 0,3 prosenttia liikekiinteistövakuudellisten
nostamattomien luottojen kokonaismäärästä vuoden aikana;  
b)           
liikekiinteistövakuudellisesta luotonannosta
aiheutuvat kokonaistappiot ovat enintään 0,5 prosenttia
liikekiinteistövakuudellisten nostamattomien luottojen kokonaismäärästä vuoden
aikana.
4.                      
Jos toinen 3 kohdassa tarkoitetuista raja-arvoista
ylittyy vuoden aikana, 3 kohtaa ei sovelleta ja 2 kohdan b alakohdan mukaista
edellytystä on sovellettava, kunnes 3 kohdan mukaiset edellytykset täyttyvät
jonakin seuraavista vuosista.
122 artikla
Laiminlyödyt vastuut
1.                      
Sellaisen erän vakuudettomaan osaan, jonka osalta
on tapahtunut 174 artiklan mukainen laiminlyönti, on sovellettava seuraavia
riskipainoja:
a)            
150 prosenttia, jos erityisten luottoriskioikaisujen
osuus vastuuarvon vakuudettomasta osasta on vähemmän kuin 20 prosenttia, jos
kyseisiä erityisiä luottoriskioikaisuja ei tehtäisi;
b)           
100 prosenttia, jos erityisten
luottoriskioikaisujen osuus vastuuarvon vakuudettomasta osasta ei ole vähemmän
kuin 20 prosenttia, jos kyseisiä erityisiä luottoriskioikaisuja ei tehtäisi. 
2.                      
Määritettäessä erääntyneen saamisen vakuudellista
osaa sallittuja vakuuksia ja takauksia ovat ne, joita saa käyttää luottoriskin
vähentämiseen 4 luvun nojalla.
3.                      
Saamisiin, joiden täytenä vakuutena on
asuinkiinteistö 120 artiklan mukaisesti ja joista on vähennetty arvonoikaisut,
on sovellettava 100 prosentin riskipainoa, jos on tapahtunut 174 artiklan
mukainen laiminlyönti. 
4.                      
Saamisiin, joiden täytenä vakuutena on
liikekiinteistö 121 artiklan mukaisesti, on sovellettava 100 prosentin
riskipainoa, jos on tapahtunut 174 artiklan mukainen laiminlyönti.
123 artikla
Erityisen suuren riskin sisältävät erät
1.                      
Laitosten on tarvittaessa sovellettava 150
prosentin riskipainoa saamisiin, mukaan lukien yhteistä sijoitustoimintaa
harjoittavassa yrityksessä olevien osakkeiden tai osuuksien muodossa oleviin
saamisiin, jotka sisältävät erityisen suuria riskejä. 
2.                      
Erityisen suuria riskejä sisältäviksi saamisiksi on
katsottava seuraavat sijoitukset:
a)      sijoitukset venture capital -yrityksiin;
b)      direktiivin [julkaisutoimisto lisää
viitteen – vaihtoehtoisten sijoitusrahastojen hoitajia koskeva direktiivi] 4
artiklan 1 kohdan 1 alakohdan määritelmän mukaiset vaihtoehtoiset
sijoitusrahastot;
c)      spekulatiivinen kiinteän omaisuuden
rahoitus. 
3.                      
Arvioidessaan, sisältävätkö muut kuin 2 kohdassa
tarkoitetut saamiset erityisen suuria riskejä, laitosten on otettava huomioon
seuraavat riskiominaisuudet:
a)            
tappioriski on suuri velallisen maksukyvyttömyyden
vuoksi;  
b)           
on mahdotonta arvioida asianmukaisesti, kuuluuko
saaminen a alakohdan soveltamisalaan.
EPV antaa ohjeita, joissa määritetään,
minkätyyppiset saamiset sisältävät erityisen suuren riskin ja missä
olosuhteissa ne sisältävät erityisen suuren riskin.
Ohjeet annetaan asetuksen (EU) N:o 1093/2010 16
artiklan mukaisesti.
124 artikla
Katetut joukkolainat
1.                      
Jotta katettuihin joukkolainoihin voidaan soveltaa
3 kohdan mukaista etuuskohtelua, niillä on tarkoitettava siirtokelpoisiin
arvopapereihin kohdistuvaa yhteistä sijoitustoimintaa harjoittavia yrityksiä
(yhteissijoitusyritykset) koskevien lakien, asetusten ja hallinnollisten
määräysten yhteensovittamisesta 13 päivänä heinäkuuta 2009 annetun Euroopan
parlamentin ja neuvoston direktiivin 2009/65/EY[23] 52
artiklan 4 kohdan määritelmän mukaisia joukkovelkakirjalainoja, jonka vakuutena
on jokin seuraavista hyväksytyistä omaisuuseristä: 
a)            
saamiset unionin valtioilta, keskuspankeilta,
julkisyhteisöiltä ja julkisoikeudellisilta laitoksilta, alue- ja
paikallisviranomaisilta tai edellä mainittujen takaamat saamiset;
b)           
saamiset kolmansilta mailta, EU:n ulkopuolisten
maiden keskuspankeilta, kansainvälisiltä kehityspankeilta ja kansainvälisiltä
organisaatioilta tai edellä mainittujen takaamat saamiset, jotka sijoittuvat
tämän luvun mukaiseen luottoluokkaan 1, sekä saamiset EU:n ulkopuolisilta
julkisyhteisöiltä ja julkisoikeudellisilta laitoksilta sekä alue- ja
paikallisviranomaisilta tai edellä mainittujen takaamat saamiset, jotka on
riskipainotettu saamisiksi laitoksilta tai valtioilta ja keskuspankeilta 110
artiklan 1 ja 2 kohdan tai 111 artiklan 2 ja 4 kohdan mukaisesti ja jotka
sijoittuvat tämän luvun mukaiseen luottoluokkaan 1, ja tämän alakohdan mukaiset
saamiset, jotka sijoittuvat vähintään tämän luvun mukaiseen luottoluokkaan 2,
edellyttäen, että tällaiset saamiset ovat enintään 20 prosenttia
liikkeeseenlaskevien luottolaitosten liikkeessä olevien katettujen
joukkolainojen nimellismäärästä;
c)            
saamiset laitoksilta, jotka sijoittuvat tämän luvun
mukaiseen luottoluokkaan 1. Tällaisen saamisen kokonaismäärä saa olla enintään
15 prosenttia liikkeeseenlaskevan laitoksen liikkeessä olevien katettujen
joukkolainojen nimellismäärästä. Saamisia, jotka aiheutuvat maksujen siirrosta
kiinteistövakuudellisten lainojen velallisilta tai velallisten selvitystilasta
katettujen joukkolainojen haltijoille ja näiden maksujen hallinnasta, ei
sisällytetä 15 prosentin raja-arvoon. Saamisia laitoksilta, joiden maturiteetti
on enintään 100 päivää, ei sisällytetä luottoluokkaan 1 mutta kyseisten
laitosten on sijoituttava vähintään tämän luvun mukaiseen luottoluokkaan 2.
Kuultuaan EPV:tä
toimivaltaiset viranomaiset voivat olla osittain soveltamatta c alakohtaa
ja hyväksyä sen, että luottoluokkaan 2 sijoittuvan saamisen kokonaismäärä
liikkeeseenlaskevan luottolaitoksen liikkeessä olevien katettujen
joukkolainojen nimellismäärästä on enintään 10 prosenttia, edellyttäen, että
kyseisissä jäsenvaltioissa voidaan todeta mittavia potentiaalisia
keskittymisongelmia, jotka johtuvat c alakohdassa tarkoitetun luottoluokkaa 1
koskevan vaatimuksen soveltamisesta; 
d)           
luotot, joiden vakuutena on asuinkiinteistö tai 120
artiklan 1 kohdan b alakohdassa tarkoitettujen suomalaisten
asunto-osakeyhtiöiden osakkeet enintään pienimpään pääoman määrään saakka
sellaisten kiinteistöön kohdistuvien kiinnitysten tapauksessa, joiden määrä
yhdessä paremmassa etuoikeusasemassa olevien kiinnitysten kanssa on korkeintaan
80 prosenttia kiinnitetyn omaisuuden arvosta, tai ranskalaisten Fonds Communs
de Créances -rahastojen tai vastaavien jäsenvaltioiden lainsäädännön alaisuuteen
kuuluvien arvopaperistamisyhteisöjen, jotka arvopaperistavat
asuinkiinteistöihin liittyviä saamisia, liikkeeseenlaskemat etuoikeusasemaltaan
parhaimmat osuudet. Jos tällaisia etuoikeusasemaltaan parhaimpia osuuksia
käytetään vakuutena, siirtokelpoisiin arvopapereihin kohdistuvaa yhteistä
sijoitustoimintaa harjoittavia yrityksiä (yhteissijoitusyritykset) koskevien
lakien, asetusten ja hallinnollisten määräysten yhteensovittamisesta 13 päivänä
heinäkuuta 2009 annetun Euroopan parlamentin ja neuvoston direktiivin
2009/65/EY 52 artiklan 4 kohdan mukaisella joukkovelkakirjanhaltijoiden
suojaksi tarkoitetulla erityisellä julkisella valvonnalla varmistetaan, että
vähintään 90 prosenttia näihin osuuksiin liittyvistä omaisuuseristä muodostuu
milloin tahansa, kun ne sisältyvät katepooliin, etuoikeutetuista
kiinnityksistä, joiden määrä yhdessä paremmassa etuoikeusasemassa olevien
kiinnitysten kanssa osuuksien enintään pienimpään pääoman määrään saakka ja
kiinnitysten pääoman kanssa on korkeintaan 80 prosenttia kiinnitetyn omaisuuden
arvosta, että osuudet sijoittuvat tämän luvun mukaiseen luottoluokkaan 1 ja
että tällaisten osuuksien määrä on korkeintaan 10 prosenttia kiinnitetystä
omaisuudesta.
Saamisia, jotka aiheutuvat maksujen siirrosta,
kiinteistövakuudellisten lainojen, etuoikeusasemaltaan parhaiden osuuksien tai
vieraan pääoman ehtoisten arvopapereiden velallisilta tai velallisten
selvitystilasta sekä maksujen hallinnasta, ei oteta huomioon 90 prosentin
rajan laskemisessa;
e)            
luotot, joiden vakuutena on liikekiinteistö tai 121
artiklan 1 kohdan b alakohdassa tarkoitettujen suomalaisten
asunto-osakeyhtiöiden osakkeita enintään pienimpään pääoman määrään saakka
sellaisten kiinteistöön kohdistuvien kiinnitysten tapauksessa, joiden määrä
yhdessä paremmassa etuoikeusasemassa olevien kiinnitysten kanssa on korkeintaan
60 prosenttia kiinnitetyn omaisuuden arvosta, tai ranskalaisten Fonds Communs
de Créances -rahastojen tai vastaavien jäsenvaltioiden lainsäädännön
alaisuuteen kuuluvien arvopaperistamisyhteisöjen, jotka arvopaperistavat
liikekiinteistöihin liittyviä saamisia, liikkeeseenlaskemat etuoikeusasemaltaan
parhaimmat osuudet. Jos tällaisia etuoikeusasemaltaan parhaimpia osuuksia
käytetään vakuutena, direktiivin 2009/65/EY 52 artiklan 4 kohdan mukaisella
joukkovelkakirjanhaltijoiden suojaksi tarkoitetulla erityisellä julkisella
valvonnalla varmistetaan, että vähintään 90 prosenttia näihin osuuksiin
liittyvistä omaisuuseristä muodostuu milloin tahansa, kun ne sisältyvät
katepooliin, etuoikeutetuista kiinnityksistä, joiden määrä yhdessä paremmassa
etuoikeusasemassa olevien kiinnitysten kanssa osuuksien enintään pienimpään
pääoman määrään saakka ja kiinnitysten pääoman kanssa on korkeintaan 60
prosenttia kiinnitetyn omaisuuden arvosta, että osuudet sijoittuvat tämän luvun
mukaiseen luottoluokkaan 1 ja että tällaisten osuuksien määrä on enintään 10
prosenttia jäljellä olevan liikkeeseenlaskun nimellismäärästä.
Liikekiinteistövakuudelliset luotot voidaan hyväksyä, kun luototusaste on yli
60 prosenttia mutta enintään 70 prosenttia, jos katettujen joukkolainojen
vakuudeksi pantattujen omaisuuserien kokonaisarvo on vähintään 10 prosenttia
suurempi kuin katetun joukkolainan jäljellä oleva nimellismäärä, ja
joukkovelkakirjanhaltijoiden vaateet täyttävät luvussa 4 asetetut oikeusvarmuuden
vaatimukset. Joukkovelkakirjanhaltijoiden vaateilla on oltava ylempi
etuoikeussija kuin muilla vakuuteen kohdistuvilla vaateilla. Saamisia, jotka
aiheutuvat maksujen siirrosta, kiinteistövakuudellisten lainojen,
etuoikeusasemaltaan parhaiden osuuksien tai vieraan pääoman ehtoisten
arvopapereiden velallisilta tai velallisten selvitystilasta sekä maksujen
hallinnasta, ei oteta huomioon 90 prosentin rajan laskemisessa;
f)             
luotot, joiden vakuutena on alus, edellyttäen että
alukseen kohdistuvien kiinnitysten määrä yhdessä paremmassa etuoikeusasemassa
olevien kiinnitysten kanssa on korkeintaan 60 prosenttia kiinnitetyn aluksen
arvosta.
Edellä a–f alakohdassa tarkoitetut tilanteet
kattavat myös vakuudet, jotka on lain nojalla käytettävä yksinomaan
velkakirjanhaltijoiden suojaamiseen tappioilta.
2.                      
Laitosten on täytettävä katettujen joukkolainojen
vakuutena olevan kiinteän omaisuuden osalta 203 artiklassa säädetyt vaatimukset
ja noudatettava 224 artiklan 1 kohdassa säädettyjä arvostussääntöjä.
3.                      
Katettuihin joukkolainoihin, joista on
käytettävissä valitun luottoluokituslaitoksen antama luottoluokitus, on
sovellettava taulukon 6a mukaista riskipainoa, joka vastaa hyväksytyn
luottoluokituslaitoksen 131 artiklan mukaisesti antamaa luottoluokitusta.
 Taulukko 6a 
 Luottoluokka || 1 || 2 || 3 || 4 || 5 || 6 
 Riskipaino || 10 % || 20 % || 20 % || 50 % || 50 % || 100 % 
4.                      
Katettuihin joukkolainoihin, joista ei ole
käytettävissä valitun luottoluokituslaitoksen antamaa luottoluokitusta, on
sovellettava riskipainoa, joka määräytyy liikkeeseen laskevan laitoksen etuoikeusasemaltaan
parhaimpiin vakuudettomiin vastuisiin sovellettavan riskipainon mukaan. Edellä
mainittujen riskipainojen suhde on seuraava:
a)            
jos saamisiin laitokselta sovelletaan 50 prosentin
riskipainoa, katettuun joukkolainaan on sovellettava 10 prosentin riskipainoa;
b)           
jos saamisiin laitokselta sovelletaan 50 prosentin
riskipainoa, katettuun joukkolainaan on sovellettava 20 prosentin riskipainoa;
c)            
jos saamisiin laitokselta sovelletaan 100 prosentin
riskipainoa, katettuun joukkolainaan on sovellettava 50 prosentin riskipainoa;
d)           
jos saamisiin laitokselta sovelletaan 150 prosentin
riskipainoa, katettuun joukkolainaan on sovellettava 100 prosentin riskipainoa.
5.                      
Ennen 31 päivää joulukuuta 2007 liikkeeseen
laskettuihin katettuihin joukkolainoihin ei sovelleta 1 ja 2 kohdan
vaatimuksia. Niihin voidaan soveltaa etuuskohtelua 3 kohdan nojalla niiden
erääntymiseen saakka.
125 artikla
Arvopaperistamispositiot
Arvopaperistamispositioihin liittyvien
riskipainotettujen vastuuerien yhteismäärä on määritettävä 5 luvun mukaisesti.
126 artikla
Saamiset laitoksilta ja yrityksiltä, joista on käytettävissä lyhyen aikavälin
luottoluokitus
Saamisiin laitoksilta ja yrityksiltä, joista
on käytettävissä valitun luottoluokituslaitoksen antama lyhyen aikavälin
luottoluokitus, on sovellettava taulukon 7 mukaista riskipainoa, joka vastaa
hyväksytyn luottoluokituslaitoksen 131 artiklan mukaisesti antamaa
luottoluokitusta.
 Taulukko 7 
 Luottoluokka || 1 || 2 || 3 || 4 || 5 || 6 
 Riskipaino || 20 % || 50 % || 100 % || 150 % || 150 % || 150 % 
127 artikla
Yhteistä sijoitustoimintaa harjoittavissa yrityksissä (CIU) olevien osakkeiden
muodossa olevat saamiset
1.                      
Yhteistä sijoitustoimintaa harjoittavissa
yrityksissä olevien osuuksien tai osakkeiden muodossa oleviin saamisiin on
sovellettava 100 prosentin riskipainoa, jollei laitos sovella 2 kohdan mukaista
luottoriskin arviointimenetelmää tai 4 kohdan mukaista läpäisyperiaatetta
(look-through approach) taikka 5 kohdan mukaista keskimääräisen riskipainon
menetelmää, kun 3 kohdan mukaiset edellytykset täyttyvät. 
2.                      
Yhteistä sijoitustoimintaa harjoittavissa
yrityksissä olevien osakkeiden muodossa oleviin saamisiin, joista on
käytettävissä valitun luottoluokituslaitoksen antama luottoluokitus, on
sovellettava taulukon 8 mukaista riskipainoa, joka vastaa hyväksytyn
luottoluokituslaitoksen 131 artiklan mukaisesti antamaa luottoluokitusta.
 Taulukko 8 
 Luottoluokka || 1 || 2 || 3 || 4 || 5 || 6 
 Riskipaino || 20 % || 50 % || 100 % || 100 % || 150 % || 150 % 
3.                      
Laitokset voivat määrittää yhteistä
sijoitustoimintaa harjoittavaan yritykseen sovellettavan riskipainon, jos
seuraavat hyväksyttävyyskriteerit täyttyvät:
a)            
yhteistä sijoitustoimintaa harjoittavaa yritystä
hallinnoi yhtiö, joka on jäsenvaltion valvonnan alainen tai kolmannesta maasta
tulevan yhteistä sijoitustoimintaa harjoittavan tapauksessa seuraavien
edellytysten täyttyessä:
i)        yhteistä sijoitustoimintaa harjoittavaa
yritystä hallinnoi yhtiö, jonka katsotaan olevan unionin lainsäädännön mukaisen
valvonnan alainen,  
ii)       toimivaltaisten viranomaisten välinen
yhteistyö on varmistettu riittävän hyvin;
b)           
yhteistä sijoitustoimintaa harjoittavan yrityksen
esite tai vastaava asiakirja sisältää seuraavat tiedot:
i)        omaisuuseräluokat, joihin yhteistä
sijoitustoimintaa harjoittava yritys saa sijoittaa,
ii)       jos sovelletaan sijoitusrajoja,
suhteelliset rajat ja niiden laskentamenetelmät;  
c)            
yhteistä sijoitustoimintaa harjoittavan yrityksen
liiketoiminnasta raportoidaan toimivaltaiselle viranomaiselle vähintään
vuosittain, jotta voidaan laatia arviointi sen varoista, veloista, tuloista ja
liiketoiminnan sisällöstä  raportointikauden aikana.
Sovellettaessa a alakohtaa komissio voi tehdä
täytäntöönpanosäädöksinä ja 447 artiklan 2 kohdassa tarkoitetun
tarkastelumenettelyn mukaisesti päätöksen siitä, soveltaako kolmas maa
valvonta- ja sääntelyjärjestelyjä, jotka vähintään vastaavat Euroopan unionissa
sovellettavia järjestelyjä. Jos tällaista päätöstä ei tehdä 1 päivään
tammikuuta 2014 mennessä, laitokset voivat jatkaa tässä kohdassa säädetyn
käsittelytavan soveltamista kolmanteen maahan, jos asianomaiset toimivaltaiset
viranomaiset ovat hyväksyneet kyseisen kolmannen maan käsiteltäväksi tällä
tavalla ennen 1 päivää tammikuuta 2013.
4.                      
Jos luottolaitoksella on tiedot yhteistä
sijoitustoimintaa harjoittavan yrityksen suojattavista vastuista, se voi
käyttää mainittuja vastuita määrittääkseen yhteistä sijoitustoimintaa harjoittavan
yrityksen sijoituksille riskipainon näiden tiedossa olevien sijoitusten
keskiarvona 78–83 artiklassa määritettyjen menettelyjen mukaisesti.  Jos
yhteistä sijoitustoimintaa harjoittavan yrityksen suojattava vastuu on toisessa
yhteistä sijoitustoimintaa harjoittavassa yrityksessä olevien osakkeiden
muodossa oleva vastuu, joka täyttää 3 kohdan mukaiset kriteerit, se voi käyttää
kyseisen toisen yhteistä sijoitustoimintaa harjoittavan yrityksen suojattavia
vastuita.
5.                      
Jos laitoksella ei ole käytettävissä tietoja
yhteistä sijoitustoimintaa harjoittavan yrityksen suojattavista vastuista, se
voi laskea yhteistä sijoitustoimintaa harjoittavassa yrityksessä olevan osuuden
tai osakkeen muodossa olevien saamistensa keskimääräisen riskipainon tässä
luvussa säädettyjen menetelmien mukaisesti olettaen, että yhteistä
sijoitustoimintaa harjoittava yritys sijoittaa ensin valtuuksiensa mukaisen
enimmäismäärän puitteissa vastuuryhmiin, joihin liittyy korkeimmat omien
varojen vaatimukset, ja jatkaa tämän jälkeen sijoittamista alemman
pääomavaateen vastuuryhmiin, kunnes sijoitusten enimmäismäärä saavutetaan.
Laitokset voivat antaa yhteistä sijoitustoimintaa
harjoittavan yrityksen riskipainon laskennan ja ilmoittamisen 4 ja 5 kohdassa
säädettyjen menetelmien mukaisesti seuraavien kolmansien tehtäväksi: 
a)            
yhteistä sijoitustoimintaa harjoittavan yrityksen
säilytysyhteisönä toimiva laitos tai säilytysyhteisönä toimiva rahoituslaitos
edellyttäen, että yhteistä sijoitustoimintaa harjoittava yritys sijoittaa
yksinomaan arvopapereihin ja säilyttää kaikkia arvopapereita kyseisessä
laitoksessa tai rahoituslaitoksessa;
b)           
a alakohdan soveltamisalan ulkopuolelle jäävien
yhteistä sijoitustoimintaa harjoittavien yritysten osalta yhteistä
sijoitustoimintaa harjoittavan yrityksen omaisuudenhoitoyhtiö edellyttäen, että
kyseinen omaisuudenhoitoyhtiö täyttää kaikki 3 kohdan a alakohdassa säädetyt
kriteerit. 
Ulkopuolisen tilintarkastajan on vahvistettava
ensimmäisessä alakohdassa tarkoitettujen laskelmien paikkansapitävyys.
128 artikla
Oman pääoman ehtoiset sijoitukset
1.           Seuraavat vastuut on
katsottava oman pääoman ehtoisiksi sijoituksiksi:
a)      vastuut, jotka eivät ole
velkainstrumentteja, joihin liittyy huonompi etuoikeusasema ja joilla on oikeus
liikkeeseenlaskijan jäännösvaroihin tai tuottoihin;
b)      velkainstrumentit sekä muut arvopaperit,
yhtiökumppanuudet, johdannaiset tai muut välineet, joiden taloudellinen sisältö
vastaa a alakohdassa tarkoitettuja vastuita.
2.           Oman pääoman ehtoisiin
sijoituksiin on sovellettava 100 prosentin riskipainoa, jollei niitä vaadita
vähennettäviksi toisen osan mukaisesti, 250 prosentin riskipainoa 45 artiklan 2
kohdan mukaisesti tai 1 250 prosentin riskipainoa 84 artiklan 3 kohdan
mukaisesti taikka niitä on käsiteltävä korkean riskin sisältävinä erinä 123
artiklan mukaisesti.
3.           Laitosten liikkeeseen laskemiin oman pääoman ehtoisiin instrumentteihin
tai säänneltyihin pääomainstrumentteihin tehtävät sijoitukset on katsottava
oman pääoman ehtoisiksi sijoituksiksi, jollei niitä vähennetä omista varoista
tai jollei niihin sovelleta 250 prosentin riskipainoa 33 artiklan 1 kohdan
c alakohdan nojalla taikka jollei niitä käsitellä korkean riskin sisältävinä
erinä 123 artiklan mukaisesti.
129 artikla
Muut erät
1.                      
Direktiivin 86/635/ETY 4 artiklan 10 kohdassa
tarkoitettuihin aineellisiin hyödykkeisiin on sovellettava 100 prosentin
riskipainoa.
2.                      
Ennakkomaksuihin ja siirtosaamisiin, joiden osalta
laitos ei pysty määrittelemään vastapuolta direktiivin 86/635/ETY mukaisesti,
on sovellettava 100 prosentin riskipainoa.
3.                      
Saamisiin maksujen välityksestä on sovellettava 20
prosentin riskipainoa. Käteiseen rahaan ja vastaaviin eriin on sovellettava 0
prosentin riskipainoa.
4.                      
Kultasaamisten takaamiin omissa holveissa
säilytettyihin tai allokoituihin kultaharkkoihin on sovellettava 0 prosentin
riskipainoa.
5.                      
Erien myynti- ja takaisinostosopimukset ja
termiiniostosopimukset on riskipainotettava transaktioiden vastapuolten sijaan
kyseisten erien mukaan.
6.                      
Jos laitos tarjoaa luottoriskin suojausta useille
vastuille sillä ehdolla, että n:s vastuisiin liittyvä laiminlyönti laukaisee
maksuvelvollisuuden ja kyseinen maksuvelvollisuuden laukaiseva tapahtuma johtaa
sopimuksen purkamiseen, ja jos hyväksytty luottoluokituslaitos on laatinut
tuotteesta ulkoisen luottoluokituksen, on sovellettava 5 luvussa säädettyjä riskipainoja.
Jos hyväksytty luottoluokituslaitos ei ole antanut tuotteesta luottoluokitusta,
koriin kuuluvien vastuiden riskipainot lasketaan yhteen (pois lukien n-1
-vastuut) siten, että niiden yhteissumma on enintään 1 250 prosenttia,
joka kerrotaan luottojohdannaisen tarjoaman suojan nimellisarvolla.
Yhteenlasketuista vastuista vähennettävät n-1 -vastuut määritetään siten, että
niihin sisältyvät ne vastuut, jotka tuottavat alemman riskipainotetun
vastuumäärän kuin mikään yhteenlaskettuihin vastuisiin kuuluva riskipainotettu
vastuuerä.
7.                      
Leasing-sopimusten vastuuarvo muodostuu
diskontatuista leasing-maksujen vähimmäismääristä. Leasing-maksujen
vähimmäismäärillä tarkoitetaan leasing-kaudella maksettuja maksuja, jotka
vuokraajaa vaaditaan tai voidaan vaatia maksamaan mukaan lukien mahdollinen
edullinen osto-optio, jonka käyttäminen on kohtuullisen varmaa. Muuta osapuolta
kuin vuokraajaa voidaan vaatia suorittamaan leasing-omaisuuden jäännösarvoa
vastaava maksu, ja kyseinen maksuvelvoite täyttää 197 artiklan mukaiset
edellytykset, jotka koskevat luottosuojan tarjoajien hyväksyttävyyttä, sekä
208–210 artiklassa säädetyt muiden vakuustyyppien tunnistamisen
vähimmäisvaatimukset, jolloin kyseinen maksuvelvoite voidaan ottaa 4 luvun
nojalla huomioon takauksen luonteisena luottosuojana. Nämä saamiset on
luokiteltava asianmukaiseen vastuuryhmään 107 artiklan mukaisesti. Kun
saaminen on leasing-omaisuuserien jäännösarvo, riskipainotettujen vastuuerien
yhteismäärä on laskettava seuraavasti: 1/t × 100 % × vastuuarvo, missä t
on suurempi kuin 1 ja jäljellä olevan leasing-sopimuksen kauden kokonaisten
vuosien määrää kuvaava lähin luku.
3 jakso
Luottoriskiluokituksen hyväksyminen ja kuvaus (mapping)
1 alajakso
Luottoluokituslaitosten hyväksyminen
130 artikla
Luottoluokituslaitokset
1.                      
Ulkoista luottoluokitusta voidaan käyttää vastuun
riskipainon määrittämiseen tämän luvun mukaisesti vain silloin, kun hyväksytty
luottoluokituslaitos on antanut tai vahvistanut sen asetuksen (EY) N:o
1060/2009 mukaisesti. 
2.                      
Hyväksyttyjä luottoluokituslaitoksia ovat kaikki
luottoluokituslaitokset, jotka on rekisteröity tai sertifioitu asetuksen (EY)
N:o 1060/2009 mukaisesti, ja luottoluokituksia antavat keskuspankit, jotka on
vapautettu asetuksen (EY) N:o 1060/2009 soveltamisesta.
3.                      
EPV julkaisee luettelon hyväksytyistä
luottoluokituslaitoksista.
2 alajakso
Luottoluokituslaitoksen luottoluokitusten kuvaus (mapping)
131 artikla
Luottoluokituslaitoksen luottoluokitusten kuvaus (mapping)
1.                      
EPV laatii teknisten täytäntöönpanostandardien
luonnokset määrittääkseen kaikkien hyväksyttyjen luottoluokituslaitosten
osalta, mitä 2 jaksossa säädettyä luottoluokkaa hyväksytyn
luottoluokituslaitoksen luottoluokitukset vastaavat (kuvaus eli mapping).
Määritykset on tehtävä objektiivisesti ja johdonmukaisesti.
EPV toimittaa teknisten täytäntöönpanostandardien
luonnokset komissiolle 1 päivään tammikuuta 2014 mennessä ja toimittaa
tarvittaessa tarkistetut teknisten standardien luonnokset.
Siirretään komissiolle valta hyväksyä
ensimmäisessä alakohdassa tarkoitetut tekniset täytäntöönpanostandardit
asetuksen (EU) N:o 1093/2010 15 artiklassa säädetyn menettelyn
mukaisesti.
2.                      
Määrittäessään luottoluokitusten kuvausta EVP
noudattaa seuraavia vaatimuksia:
a)            
jotta kuhunkin luottoluokitukseen sisältyviä
suhteellisia riskejä voidaan jaotella, EPV ottaa huomioon kvantitatiiviset
tekijät kuten tietyn luottoluokituksen saaneiden erien pitkän aikavälin
maksukyvyttömyysasteen.. EPV kysyy
hiljattain perustetuilta ja lyhyen aikaa maksukyvyttömyystietoja keränneiltä
luottoluokituslaitoksilta, kuinka suureksi ne arvioivat tietyn
luottoluokituksen saaneisiin eriin liittyvän pitkän aikavälin
maksukyvyttömyysriskin;
b)           
jotta kuhunkin luottoluokitukseen sisältyviä
suhteellisia riskejä voidaan jaotella, EPV ottaa huomioon kvalitatiiviset
tekijät, kuten luottoluokituslaitoksen luokitusten piiriin kuuluvan
liikkeeseenlaskijoiden ryhmän, luottoluokituslaitoksen antamien luokitusten
kattavuuden, kunkin luottoluokituksen tarkoituksen ja luottoluokituslaitoksen
määritelmän maksukyvyttömyydestä;
c)            
EPV vertaa yksittäisen luottoluokituslaitoksen
kuhunkin luokitukseen liittyvää maksukyvyttömyysastetta vertailuarvoon, joka
perustuu muiden luottoluokituslaitosten toteamaan maksukyvyttömyysasteeseen,
joka on laskettu liikkeeseenlaskijoiden otannasta, jonka katsotaan sisältävän vastaavan
suuruisen luottoriskin;
d)           
jos yksittäisen luottoluokituslaitoksen antamassa
luokituksessa todettu maksukyvyttömyysaste on olennaisesti ja
järjestelmällisesti viitearvoa korkeampi, EPV antaa kyseisen
luottoluokituslaitoksen luokitukselle korkeamman luottoluokan luoton laadun
arviointiasteikolla;
e)            
jos EPV on korottanut luottoluokituslaitoksen
tiettyä luokitusta koskevaa riskipainoa ja kyseisen luottoluokituslaitoksen
luokitukseen liittyvä maksukyvyttömyysaste ei ole enää olennaisesti ja
järjestelmällisesti vertailuarvoa suurempi, EPV päättää palauttaa
luottoluokituslaitoksen luokituksen alkuperäisen luottoluokan luoton laadun
arviointiasteikolla.
3.                      
EPV laatii teknisten täytäntöönpanostandardien
luonnokset määrittääkseen 2 kohdan a alakohdassa tarkoitetut määrälliset
tekijät, b alakohdassa tarkoitetut kvalitatiiviset tekijät ja
c alakohdassa tarkoitetun viitearvon.
EPV toimittaa nämä teknisten
täytäntöönpanostandardien luonnokset komissiolle viimeistään 1 päivänä
tammikuuta 2014.
Siirretään komissiolle valta hyväksyä
ensimmäisessä alakohdassa tarkoitetut tekniset täytäntöönpanostandardit
asetuksen (EU) N:o 1093/2010 15 artiklassa säädetyn menettelyn
mukaisesti.
3 alajakso
Vientitakuulaitosten antamien luottoluokitusten käyttö
132 artikla
Vientitakuulaitosten antamien luottoluokitusten käyttö
1.                      
Sovellettaessa 109 artiklaa laitokset voivat
käyttää vientitakuulaitosten antamia luottoluokituksia, jos jompikumpi
seuraavista edellytyksistä täyttyy:
a)            
luokitus on OECD-konsensussopimukseen (Arrangement
on Guidelines for Officially Supported Export Credits) sitoutuneiden
vientitakuulaitosten antama yksimielinen luokitus;  
b)           
vientitakuulaitos julkistaa luottoluokituksensa,
soveltaa OECD:ssä sovittua menettelyä ja luottoluokitus on yhteydessä yhteen
kahdeksasta minimitakuumaksutasosta, jotka on vahvistettu OECD:ssä sovitussa
menettelyssä.
2.                      
Vastuisiin, joilla on vientitakuulaitoksen antama
luokitus, jota voidaan käyttää riskipainon määrittämiseen, on sovellettava
taulukon 9 mukaista riskipainoa.
 Taulukko 9 
 Minimitakuu-maksutaso || 0 || 1 || 2 || 3 || 4 || 5 || 6 || 7 
 Riskipaino || 0 % || 0 % || 20 % || 50 % || 100 % || 100 % || 100 % || 150 % 
3.           EPV antaa asetuksen (EU) N:o
1093/2010 16 artiklan mukaisesti 1 päivään tammikuuta 2014 mennessä ohjeet
vientitakuulaitoksista, joita laitokset voivat käyttää 1 kohdan mukaisesti.
4 jakso
Luottoluokituslaitosten antamien luokitusten käyttö riskipainojen määrityksessä
133 artikla
Yleiset vaatimukset
Laitos voi nimittää yhden tai useamman
hyväksytyn luottoluokituslaitoksen, jota käytetään määritettäessä omaisuuseriin
ja taseen ulkopuolisiin eriin sovellettavia riskipainoja. Luottoluokituksia ei
saa käyttää valikoivasti. Käyttäessään luottoluokitusta laitosten on
noudatettava seuraavia vaatimuksia: 
a)           laitoksen, joka päättää
käyttää hyväksytyn luottoluokituslaitoksen antamia luottoluokituksia tietyn
erien ryhmän osalta, on sovellettava kyseisiä luottoluokituksia
johdonmukaisesti kaikkiin kyseiseen ryhmään kuuluviin vastuisiin;
b)           laitoksen, joka päättää
käyttää hyväksytyn luottoluokituslaitoksen antamia luottoluokituksia, on
sovellettava niitä jatkuvasti ja johdonmukaisesti;
c)           laitos saa käyttää ainoastaan
sellaisia luottoluokituslaitosten luottoluokituksia, joissa otetaan huomioon
laitoksen saamisen muodostava pääoma ja korot kokonaisuudessaan;
d)           jos luokitetusta erästä on
käytettävissä ainoastaan yksi valitun luottoluokituslaitoksen luottoluokitus,
kyseistä luottoluokitusta on käytettävä määritettäessä kyseisen erän
riskipainoa;
e)           jos käytettävissä on kaksi
valittujen luottoluokituslaitosten antamaa luottoluokitusta ja kyseisissä luokituksissa
sovelletaan luokiteltuun erään eri riskipainoa, on käytettävä suurempaa
riskipainoa;
f)            jos käytettävissä on enemmän kuin
kaksi valittujen luottoluokituslaitosten antamaa luottoluokitusta, luokitettuun
erään on sovellettava kahta pienimmän riskipainon antavaa luokitusta. Jos
kyseiset kaksi pienintä riskipainoa poikkeavat toisistaan, sovelletaan niistä
suurempaa. Jos kaksi pienintä riskipainoa ovat samat, on sovellettava kyseistä
riskipainoa.
134 artikla
Liikkeeseenlaskija ja liikkeeseenlaskusta annettu luottoluokitus
1.                      
Jos erityisestä liikkeeseenlaskuohjelmasta tai
-järjestelystä, johon vastuun muodostava erä kuuluu, on käytettävissä
luottoluokitus, kyseistä luottoluokitusta on käytettävä määritettäessä erään
sovellettavaa riskipainoa.
2.                      
Jos tiettyyn erään suoraan sovellettavaa
luottoluokitusta ei ole käytettävissä, mutta käytettävissä on luokitus
erityisestä liikkeeseenlaskuohjelmasta tai -järjestelystä, johon vastuun
muodostava erä ei kuulu, tai jos liikkeeseenlaskijasta on käytettävissä yleinen
luottoluokitus, on käytettävä kyseistä luokitusta jommassakummassa seuraavista
tapauksista: 
a)            
se tuottaa suuremman riskipainon kuin
sovellettaisiin muussa tapauksessa ja kyseinen vastuu on etuoikeusasemaltaan
sama tai huonompi joka suhteessa kyseiseen liikkeeseenlaskuohjelmaan tai
-järjestelyyn taikka kyseisen liikkeeseenlaskijan muihin etuoikeusasemaltaan
parhaassa asemassa oleviin vakuudettomiin vastuisiin;  
b)           
se tuottaa pienemmän riskipainon ja kyseinen vastuu
on etuoikeusasemaltaan sama tai parempi joka suhteessa kyseiseen
liikkeeseenlaskuohjelmaan tai -järjestelyyn taikka kyseisen liikkeeseenlaskijan
etuoikeusasemaltaan parhaassa asemassa oleviin vakuudettomiin vastuisiin.
Vastuuta on käsiteltävä kaikissa muissa
tapauksissa luokittelemattomana.
3.                      
Edellä olevat 1 ja 2 kohta eivät estä 124 artiklan
soveltamista.
4.                      
Yritysryhmään kuuluvista liikkeeseenlaskijoista
annettuja luottoluokituksia ei saa soveltaa toiseen samaan yritysryhmään
kuuluvaan liikkeeseenlaskijaan.
135 artikla
Lyhyen ja pitkän aikavälin luottoluokitukset
1.                      
Lyhyen aikavälin luottoluokituksia saa soveltaa
ainoastaan lyhytaikaisiin omaisuuseriin ja taseen ulkopuolisiin eriin, jotka
ovat saamisia laitoksilta ja yrityksiltä.
2.                      
Lyhyen aikavälin luottoluokitusta on sovellettava
ainoastaan siihen erään, jota lyhyen aikavälin luottoluokitus koskee, eikä sitä
saa käyttää muiden erien riskipainojen määrittämiseen, lukuun ottamatta
seuraavia tapauksia:
a)            
jos lyhytaikaiseen luokiteltuun sopimukseen
sovelletaan 150 prosentin riskipainoa, kaikkiin kyseiseltä vastapuolelta oleviin
lyhytaikaisiin ja pitkäaikaisiin luokittamattomiin vakuudettomiin vastuisiin on
myös sovellettava 150 prosentin riskipainoa;
b)           
jos luokiteltuun lyhytaikaiseen sopimukseen
sovelletaan 50 prosentin riskipainoa, kaikkiin luokittamattomiin lyhytaikaisiin
vastuisiin on sovellettava vähintään 100 prosentin riskipainoa.
136 artikla
Kotimaiset ja ulkomaiset valuuttaerät
Luottoluokitusta, joka koskee vastapuolen
kotimaan valuutan määräistä erää, ei saa käyttää määritettäessä riskipainoa
kyseisen vastapuolen ulkomaan valuutan määräiselle vastuulle.
Kun vastuu syntyy laitoksen osallistuessa
sellaisen kansainvälisen kehityspankin liikkeeseen laskemaan lainaan, jonka
etuoikeusasema velkojana tunnustetaan markkinoilla, riskipainojen määrityksessä
voidaan käyttää vastapuolen kotimaan valuutan määräisestä erästä annettua
luottoluokitusta.
3 luku
Sisäisten luottoluokitusten menetelmä (IRB-menetelmä)
1 jakso
Toimivaltaisilta viranomaisilta saatu lupa käyttää IRB-menetelmää
137 artikla
IRB 0
Määritelmät
1.                      
Tässä luvussa tarkoitetaan
(1)     ’luottoluokittelulla’ menetelmiä,
prosesseja, valvontaa, tietojen keruuta ja tietotekniikkajärjestelmiä, joilla
tuetaan luottoriskin arviointia, vastuiden luokittamista luokkiin tai ryhmiin
sekä tietyntyyppiselle vastuulle kehitettyjen maksukyvyttömyys- ja
tappioestimaattien määrittelyä;
(2)     ’vastuutyypillä’ yhdenmukaisesti
hallinnoitujen vastuiden ryhmää, jonka tietyntyyppiset sopimukset muodostavat
ja joka voi rajoittua yhteen yksikköön tai yhteen ryhmän sisäiseen yksikköjen
alaryhmään edellyttäen, että samantyyppisiä vastuita hallinnoidaan eri tavalla
ryhmän  muissa yksiköissä;
(3)     ’liiketoimintayksiköllä’ mitä tahansa
erillisiä organisaatioita tai oikeushenkilöitä, liiketoiminta-alueita taikka
maantieteellisiä sijaintipaikkoja;
(4)     ’säännellyllä finanssialan yhteisöllä’
mitä tahansa seuraavista:
a)       seuraavia yhteisöjä, mukaan lukien
kolmansien maiden yhteisöt, jotka harjoittavat samankaltaista toimintaa, joihin
kohdistetaan EU:n tai sellaisen kolmannen maan lainsäädännön nojalla
vakavaraisuusvalvontaa, jonka soveltamat vakavaraisuusvalvonta- ja
sääntelyvaatimukset vastaavat vähintään unionin soveltamia vaatimuksia:
i)        luottolaitos,
ii)       sijoituspalveluyritys,
iii)      vakuutusyritys,
iv)      finanssialan holdingyhtiö,
v)       monialan holdingyhtiö;
b)      mitä tahansa muuta yhteisöä, joka täyttää
kaikki seuraavat edellytykset:
i)        se harjoittaa yhtä tai useampaa
direktiivin [julkaisutoimisto täyttää] liitteessä I tai direktiivin 2004/39/EY
liitteessä I luetelluista toiminnoista,
ii)       se on säännellyn finanssialan yhteisön
tytäryritys,
iii)      se kuuluu ryhmän tasolla
konsolidoidusti harjoitettavan vakavaraisuusvalvonnan piiriin; 
c)       mikä tahansa a alakohdan i–v alakohdassa
tai b alakohdassa tarkoitettua yhteisöä, joka ei kuulu vähintään unionin
vaatimuksia vastaavien vakavaraisuus- ja sääntelyvaatimusten piiriin mutta joka
kuuluu ryhmään, joka kuuluu kyseisten järjestelyjen piiriin konsolidoidusti;
(5)     ’suurella säännellyllä finanssialan
yhteisöllä’ mitä tahansa säänneltyä finanssialan yhteisöä, jonka omaisuuserien
kokonaisarvo yksittäisen yrityksen tasolla tai ryhmän konsolidoidulla tasolla
vastaa vähintään 70 miljardin kynnysarvoa, jolloin emoyrityksen ja
konsolidoitujen tytäryritysten tuoreinta tarkastettua tilinpäätöstä käytetään
omaisuuserän koon määritykseen; 
(6)     ’sääntelemättömällä finanssialan
yhteisöllä’ mitä tahansa muuta yhteisöä, joka ei ole säännelty yhteisö mutta
harjoittaa yhtä tai useampaa direktiivin [julkaisutoimisto täyttää] liitteessä
I tai direktiivin 2004/39/EY liitteessä I luetelluista toiminnoista,
(7)     ’vastapuoliluokalla’ velallisten
luokitusasteikkoon kuuluvaa riskiluokkaa, johon velalliset luokitellaan
käyttäen täsmällisiä ja selkeitä luokituskriteereitä, joista saadaan
maksukyvyttömyyden todennäköisyyttä koskevat estimaatit; 
(8)     ’sopimustyypin riskiluokalla’
sopimustyyppien luokitusasteikkoon kuuluvaa riskiluokkaa johon vastuut
luokitellaan käyttäen täsmällisiä ja selkeitä luokituskriteereitä, joista
saadaan omat tappio-osuusestimaatit;
(9)     ’hallinnoijalla’ yhteisöä, joka hallinnoi
päivittäin ostettujen saamisten ryhmää tai kohde-etuutena olevia
luottovastuita.
2.                      
EPV laatii teknisten sääntelystandardien
luonnokset, joissa määritetään edellytykset, joiden mukaan toimivaltaisten
viranomaisten on arvioitava kolmansien maiden lainsäädännössä säädettyjen
vakavaraisuusvalvonta- ja sääntelyvaatimusten vastaavuutta.
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2014.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn
mukaisesti.
138 artikla
Lupa IRB-menetelmän käyttöön
1.                      
Jos tässä luvussa säädetyt edellytykset täyttyvät,
toimivaltaisen viranomaisen on annettava laitoksille lupa laskea
riskipainotettujen vastuuerien yhteismäärä käyttämällä sisäisten
luottoluokitusten menetelmää (Internal Ratings Based Approach), jäljempänä
’IRB-menetelmä’. 
2.                      
Kullakin luokitusjärjestelmällä on oltava lupa
IRB-menetelmän käyttöön, mukaan lukien omat tappio-osuusestimaatit (loss given
defaults), jäljempänä ’LGD-estimaatit’, ja luottovasta-arvokerroinestimaatit,
sisäisen mallin menetelmien käyttöön oman pääoman ehtoisten sijoitusten osalta
sekä tappio-osuuksien ja luottovasta-arvokertoimien arvioinnissa käytettävän
menetelmän käyttöön. 
3.                      
Laitosten on hankittava toimivaltaisilta
viranomaisilta lupa seuraaviin:
a)            
muutosten tekemiseen sen oman pääoman ehtoisiin
sijoituksiin sovellettavan luokitusjärjestelmän tai sisäisten mallien
menetelmän soveltamisalaan, jota laitos on saanut luvan käyttää;
b)           
olennaisten muutosten tekemiseen siihen oman
pääoman ehtoisiin sijoituksiin sovellettavaan luokitusjärjestelmään tai
sisäisten mallien menetelmään, jota laitos on saanut luvan käyttää.
Kaikkien sitä vastuutyyppiä edustavien vastuiden,
jota varten luokitusjärjestelmä kehitettiin, on kuuluttava luokitusjärjestelmän
soveltamisalaan.
4.                      
Laitosten on ilmoitettava toimivaltaisille
viranomaisille kaikista muutoksista oman pääoman ehtoisiin sijoituksiin
sovellettaviin luokitusjärjestelmiin ja sisäisten mallien menetelmiin.
5.                      
EPV laatii teknisten sääntelystandardien
luonnokset, joissa määritetään edellytykset, joiden mukaan laitosten on
arvioitava oman pääoman ehtoisiin sijoituksiin 1 kohdassa tarkoitetun
IRB-menetelmän mukaisesti sovellettaviin luokitusjärjestelmiin tai sisäisten
mallien menetelmiin tehtävien, lisälupaa tai ilmoittamista edellyttävien
muutosten olennaisuutta.
EPV toimittaa nämä
teknisten sääntelystandardien luonnokset komissiolle viimeistään
31 päivänä joulukuuta 2013.
Siirretään komissiolle
valta hyväksyä ensimmäisessä alakohdassa tarkoitetut tekniset
sääntelystandardit asetuksen (EU) N:o 1093/2010 10–14 artiklassa säädettyä
menettelyä noudattaen. 
139 artikla
Toimivaltaisten viranomaisten arviointi IRB-menetelmän käyttöä koskevasta
hakemuksesta 
1.                      
Toimivaltaisen viranomaisen on myönnettävä 138
artiklan nojalla laitokselle lupa käyttää IRB-menetelmää, mukaan lukien omat
LGD- ja luottovasta-arvokerroinestimaatit, vain siinä tapauksessa, että
kyseinen toimivaltainen viranomainen toteaa, että tässä luvussa, erityisesti 6
jaksossa, säädetyt vaatimukset täyttyvät, että         järjestelmät, joita
laitos käyttää luottoriskien hallintaan ja luokitteluun, ovat vakaat ja niitä
noudatetaan johdonmukaisesti ja erityisesti, että laitos on osoittanut toimivaltaisen
viranomaisen hyväksymällä tavalla, että seuraavat vaatimukset täyttyvät:
a)            
laitoksen luokitusjärjestelmät mahdollistavat
tarkoituksenmukaisen arvioinnin laatimisen vastapuolten ja transaktioiden
ominaispiirteistä, asianmukaisen riskien erottelun sekä täsmälliset ja
johdonmukaiset määrälliset riskiestimaatit;
b)           
omien varojen vaatimusten laskemiseen käytettävillä
sisäisillä luokituksilla ja maksukyvyttömyys- ja tappioestimaateilla sekä tähän
liittyvillä järjestelmillä ja prosesseilla on keskeinen merkitys laitoksen
riskienhallinta- ja päätöksentekoprosessin, luottojen hyväksymisen, pääoman
sisäisen kohdentamisen sekä hallinnointi- ja ohjausjärjestelmän (corporate
governance) kannalta;
c)            
laitoksella on luottoriskin valvontayksikkö, joka
vastaa sen luokitusjärjestelmistä ja joka on riittävän itsenäinen ja muiden
vaikutusvallasta riippumaton;
d)           
laitos kerää ja säilyttää kaikki asianmukaiset
tiedot, joilla voidaan tukea tehokkaasti luottoriskien mittaamis- ja
hallintamenettelyjä; 
e)            
laitos dokumentoi luokitusjärjestelmänsä ja niiden
toimintaperiaatteet sekä validoi luokitusjärjestelmänsä;
f)             
laitos on validoinut luokitusjärjestelmänsä
asianmukaisen jakson aikana ennen kuin se on saanut luvan kyseisen
luokitusjärjestelmän tai sisäisten mallien menetelmän soveltamiseen oman
pääoman ehtoisiin sijoituksiin, se on arvioinut kyseisen jakson aikana sitä,
soveltuvatko kyseiset omien varojen ehtoisiin sijoituksiin sovellettavat
luokitusjärjestelmät ja sisäisten mallien menetelmät sisällytettäviksi
luokitusjärjestelmän soveltamisalaan, ja se on tehnyt arviointinsa perusteella
tarvittavat muutokset omien varojen ehtoisiin sijoituksiin sovellettaviin
luokitusjärjestelmiin ja sisäisten mallien menetelmiin; 
g)            
laitos on laskenut IRB-menetelmän mukaisesti
riskiparametrien estimaatteihin perustuvat omien varojen vaatimukset ja pystyy
antamaan 95 artiklan vaatimusten mukaiset ilmoitukset.
IRB-menetelmän, mukaan
lukien omat LGD- ja luottovasta-arvokerroinestimaatit, käyttöä koskevia
vaatimuksia sovelletaan myös silloin, kun laitos on ottanut käyttöön
kolmannelta ostetun luokitusjärjestelmän tai luokitusjärjestelmässä käytetyn
mallin.
2.                      
EPV laatii teknisten sääntelystandardien
luonnokset, joissa täsmennetään prosessit, joita toimivaltaisten viranomaisten
on noudatettava arvioidessaan, noudattaako laitos IRB-menetelmän käyttöä
koskevia vaatimuksia.
EPV toimittaa nämä
teknisten sääntelystandardien luonnokset komissiolle viimeistään
31 päivänä joulukuuta 2014.
Komissiolle siirretään
valta hyväksyä ensimmäisessä alakohdassa tarkoitetut tekniset sääntelystandardit
asetuksen (EU) N:o 1093/2010 15 artiklassa säädetyn menettelyn
mukaisesti. 
140 artikla
Aiemmat kokemukset IRB-menetelmien käytöstä
1.                      
Laitoksen, joka hakee lupaa käyttää IRB-menetelmää,
on täytynyt käyttää kyseisten IRB-menetelmän vastuuryhmien osalta
luokitusjärjestelmiä, jotka olivat pääosin 6 jaksossa säädettyjen sisäistä
riskienmittausta ja riskien hallintaa koskevien vaatimusten mukaiset, vähintään
kolmen vuoden ajan ennen IRB-menetelmän käyttöä koskevan luvan saamista.
2.                      
Hakiessaan lupaa käyttää omia LGD- ja
luottovasta-arvokerroinestimaattejaan laitoksen on osoitettava toimivaltaisten
viranomaisten hyväksymällä tavalla, että se on laatinut omat LGD- ja
luottovasta-arvokerroinestimaattinsa ja käyttänyt niitä tavalla, joka noudatti
pääosin 6 jaksossa säädettyjä vaatimuksia, jotka on asetettu omien
estimaattien käytölle näistä parametreista, vähintään kolmen vuoden ajan ennen
omien LGD- ja luottovasta-arvokerroinestimaattien käyttöä koskevan luvan
saamista.
3.                      
Kun laitos laajentaa IRB-menetelmän käyttöä
alkuperäisen luvan saamisen jälkeen, sillä on oltava riittävästi kokemusta,
jotta se voi täyttää 4 ja 5 kohdassa säädetyt lisävastuiden kattamista koskevat
vaatimukset. Jos luokitusjärjestelmien käyttö laajennetaan vastuisiin, jotka
poikkeavat merkittävästi järjestelmän nykyisestä soveltamisalasta, mikä
aiheuttaa sen, että nykyisen kokemuksen ei voida kohtuudella katsoa riittävän
kyseisten vaatimusten täyttämiseen lisävastuiden osalta, 4 ja 5 kohdan
vaatimuksia on sovellettava erikseen lisävastuisiin.
141 artikla
Toimenpiteet, jotka on toteutettava, jos  tämän luvun mukaiset vaatimukset
eivät enää täyty
Jos laitos ei enää täytä tässä luvussa
säädettyjä vaatimuksia, sen on ilmoitettava siitä toimivaltaiselle
viranomaiselle ja tehtävä jompikumpi seuraavista: 
a)           esitettävä toimivaltaiselle
viranomaiselle suunnitelma siitä, miten se aikoo täyttää vaatimukset pian
uudelleen;
b)           osoitettava toimivaltaisten
viranomaisten hyväksymällä tavalla, että vaatimusten täyttämättä jättämisen
vaikutus on vähäinen.
142 artikla
Menetelmät, joita käytetään saamisten jakamisessa vastuuryhmiin
1.                      
Laitoksen on käytettävä saamisten jakamisessa eri
vastuuryhmiin asianmukaisia ja pitkällä aikavälillä johdonmukaisia menetelmiä.
2.                      
Jokainen saaminen on luokiteltava johonkin seuraavista
vastuuryhmistä:
a)            
saamiset tai ehdolliset saamiset valtioilta ja
keskuspankeilta;
b)           
saamiset tai ehdolliset saamiset laitoksilta;
c)            
saamiset tai ehdolliset saamiset yrityksiltä;
d)           
vähittäissaamiset tai ehdolliset vähittäissaamiset;
e)            
oman pääoman ehtoiset sijoitukset;
f)             
arvopaperistamispositiot;
g)            
muut luottovelvoitteisiin kuulumattomat
omaisuuserät.
3.                      
Seuraavat saamiset on luokiteltava 2 kohdan a
alakohdassa säädettyyn ryhmään:
a)            
sellaiset saamiset alue- ja paikallisviranomaisilta
tai julkisyhteisöiltä ja julkisoikeudellisilta laitoksilta, jotka käsitellään
valtiovastuina 110 artiklan nojalla;  
b)           
sellaiset saamiset 112 artiklassa tarkoitetuilta
kansainvälisiltä kehityspankeilta ja saamiset kansainvälisiltä
organisaatioilta, joihin sovelletaan 0 prosentin riskipainoa 113 artiklan
nojalla.
4.                      
Seuraavat saamiset on luokiteltava 2 kohdan b
alakohdassa säädettyyn ryhmään:
a)            
sellaiset saamiset alue- ja
paikallisviranomaisilta, joita ei käsitellä valtiovastuina 110 artiklan
nojalla;
b)           
sellaiset saamiset julkisyhteisöiltä ja julkisoikeudellisilta
laitoksilta, jotka käsitellään laitosvastuina 110 artiklan nojalla; ja
c)            
sellaiset saamiset kansainvälisiltä
kehityspankeilta, joihin ei sovelleta 0 prosentin riskipainoa 112 artiklan
nojalla.
5.                      
Jotta saamiset voidaan luokitella 2 kohdan d
alakohdassa säädettyihin vähittäissaamisiin, niiden on täytettävä seuraavat
kriteerit:
a)            
niiden on oltava yhdeltä seuraavista:
i)        luonnolliselta henkilöltä tai
henkilöiltä;
ii)       pieneltä tai keskisuurelta yritykseltä
edellyttäen jälkimmäisessä tapauksessa, että mahdolliset erääntyneet vastuut
sisältävä määrä, jonka velallinen asiakas tai keskenään sidossuhteessa olevien
asiakkaiden ryhmä on yhteensä velkaa laitokselle sekä emoyrityksille ja niiden
tytäryrityksille, lukuun ottamatta sellaisia saamisia tai ehdollisia saamisia,
joiden vakuudeksi on asetettu asuinkiinteistöjä, saa olla enintään miljoona
euroa ja laitoksen edellytetään toteuttaneen kohtuulliset toimenpiteet
tilanteen tarkistamiseksi;
b)           
laitos käsittelee riskienhallinnassaan kyseisiä
saamisia samalla tavoin pitkällä aikavälillä;
c)            
niitä ei hallinnoida aivan yhtä yksilöidysti kuin
yrityssaamisia;  
d)           
kunkin saamisen kanssa samalla tavoin hallinnoituja
saamisia on suuri määrä.
Ensimmäisessä alakohdassa lueteltujen saamisten
lisäksi vähittäisleasingin vähimmäismaksujen nykyarvo on luokiteltava
kuuluvaksi vähittäissaamisten ryhmään.
6.                      
Seuraavat saamiset on luokiteltava 2 kohdan e
alakohdassa säädettyyn oman pääoman ehtoisten sijoitusten ryhmään:
a)            
vastuut, jotka eivät ole velkainstrumentteja,
joihin liittyy huonompi etuoikeusasema ja joilla on oikeus liikkeeseenlaskijan
jäännösvaroihin tai tuottoihin;  
b)           
velkainstrumentit sekä muut arvopaperit,
yhtiökumppanuudet, johdannaiset tai muut välineet, joiden taloudellinen sisältö
vastaa a alakohdassa tarkoitettuja vastuita.
7.                      
Kaikki luottovelvoitteet, joita ei ole luokiteltu 2
kohdan a, b, d, e ja f alakohdassa tarkoitettuihin vastuuryhmiin, on
luokiteltava 2 kohdan c alakohdassa tarkoitettuun yrityssaamisten ryhmään.
8.                      
Edellä 2 kohdan c alakohdassa säädetyssä
yrityssaamisten ryhmässä luottolaitosten on erikseen yksilöitävä
seuraavanlaiset vastuut erityiskohteiden rahoitukseen liittyviksi vastuiksi:
a)            
vastapuoli on perustettu erityisesti aineellisten
omaisuuserien rahoitusta tai hallinnointia varten;
b)           
lainaajalla on sopimusjärjestelyistä johtuva
merkittävä vaikutusvalta omaisuuseriin ja niiden tuottamaan tuloon;  
c)            
velan takaisinmaksu perustuu pääasiassa
rahoitettavien omaisuuserien tuottamaan tuloon eikä niinkään yrityksen
laajemman liiketoiminnan tuottamaan tuloon.
9.                      
Leasing-omaisuuden jäännösarvo on sisällytettävä 2
kohdan g alakohdassa tarkoitettuun vastuuryhmään, paitsi jos se sisältyy jo 162
artiklan 4 kohdassa säädettyyn leasing-vastuuseen.
143 artikla
Edellytykset IRB-menetelmän soveltamiselle eri vastuuryhmiin ja
liiketoimintayksiköihin
1.                      
Laitosten ja mahdollisen emoyrityksen ja sen
tytäryritysten on sovellettava IRB-menetelmää kaikkiin vastuisiin, elleivät ne
ole saaneet toimivaltaisilta viranomaisilta lupaa standardimenetelmän pysyvään
käyttöön 145 artiklan mukaisesti. 
Toimivaltaisten viranomaisten luvalla menetelmä
voidaan ottaa käyttöön vaiheittain 142 artiklassa tarkoitetuissa eri
vastuuryhmissä saman liiketoimintayksikön sisällä, eri liiketoimintayksiköissä
saman ryhmän sisällä tai yritys-, luottolaitos-, valtio- ja keskuspankkivastuiden
riskipainojen laskemiseen sovellettavien omien LGD- tai
luottovasta-arvokerroinestimaattien käyttämiseksi.
Edellä 142 artiklan 5 kohdassa tarkoitettujen
vähittäissaamisten osalta käyttöönotto voidaan toteuttaa vaiheittain niissä
vastuiden alaryhmissä, joihin sovelletaan 145 artiklan kohdan mukaisia
korrelaatiokaavoja.
2.                      
Toimivaltaisen viranomaisen on määritettävä jakso,
jonka aikana laitosta ja mahdollista emoyritystä ja sen tytäryrityksiä on
vaadittava soveltamaan IRB-menetelmää kaikkiin vastuisiin. Kyseisen
jakson on oltava sellainen, jonka toimivaltainen viranomainen katsoo
asianmukaiseksi laitosten, mahdollisen emoyrityksen ja sen tytäryritysten
luonteen ja laajuuden sekä käyttöön otettavien luokitusjärjestelmien lukumäärän
ja luonteen perusteella. 
3.                      
Laitosten on otettava IRB-menetelmä käyttöön
toimivaltaisten viranomaisten määrittämien edellytysten mukaan. Toimivaltaisen
viranomaisen on suunniteltava kyseiset edellytykset siten, että niillä
varmistetaan, että 1 kohdassa tarkoitettua joustomahdollisuutta ei käytetä
valikoivasti alhaisempien omien varojen vaatimusten soveltamiseksi sellaisiin
vastuuryhmiin tai liiketoimintayksikköihin, joihin ei sovelleta vielä
IRB-menetelmää, tai käytettäessä omia LGD- ja
luottovasta-arvokerroinestimaatteja. 
4.                      
Laitosten, jotka ovat alkaneet käyttää
IRB-menetelmää vasta 1 päivän tammikuuta 2013 jälkeen, on voitava pystyä
laskemaan omien varojen vaatimukset standardimenetelmän perusteella kaikkien
vastuidensa osalta käyttöönottojakson aikana, kunnes toimivaltaiset viranomaiset
ilmoittavat niille katsovansa, että IRB-menetelmän käyttöönotto saadaan
päätökseen kohtuullisella varmuudella.
5.                      
Laitoksella, jolla on lupa käyttää IRB-menetelmää
minkä tahansa vastuuryhmän osalta, on oltava lupa soveltaa IRB-menetelmää oman
pääoman ehtoisten sijoitusten vastuuluokkaan, jollei kyseisellä laitoksella ole
lupaa soveltaa standardimenetelmää oman pääoman ehtoisiin sijoituksiin 145
artiklan nojalla.
6.                      
EPV laatii teknisten sääntelystandardien
luonnokset, joissa määritetään edellytykset, joiden mukaan toimivaltaisten
viranomaisten on määritettävä ehdot, jotka ne edellyttävät laitosten täyttävän
ottaessaan IRB-menetelmän käyttöön tämän artiklan mukaisesti.
EPV toimittaa nämä teknisten sääntelystandardien
luonnokset komissiolle viimeistään 31 päivänä joulukuuta 2014.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädettyä menettelyä noudattaen.
144 artikla
Edellytykset siirtymiselle vähemmän kehittyneiden menetelmien käyttöön 
1.                      
Laitos, joka käyttää IRB-menetelmää, ei saa
lopettaa sen käyttöä ja käyttää sen sijaan standardimenetelmää
riskipainotettujen vastuuerien yhteismäärän laskennassa, elleivät seuraavat
edellytykset täyty: 
a)            
laitos on osoittanut toimivaltaisen viranomaisen
hyväksymällä tavalla, että standardimenetelmän käyttöä ei ehdoteta laitoksen
omien varojen vaatimuksen lieventämiseksi, että sen käyttö on tarpeen laitoksen
luonteen ja monitahoisuuden perusteella eikä sillä olisi olennaista haitallista
vaikutusta laitoksen vakavaraisuuteen tai sen kykyyn hallita riskejä
tehokkaasti;
b)           
laitos on saanut toimivaltaiselta viranomaiselta
ennakkoluvan. 
2.                      
Laitokset, jotka ovat saaneet 146 artiklan 9 kohdan
nojalla luvan käyttää omia LGD- ja luottovasta-arvokerroinestimaattejaan, eivät
saa siirtyä käyttämään 146 artiklan 8 kohdassa tarkoitettuja LGD-arvoja ja
luottovasta-arvokertoimia, elleivät seuraavat edellytykset täyty:
a)      laitos on osoittanut toimivaltaisen
viranomaisen hyväksymällä tavalla, että 146 artiklan 8 kohdassa säädettyjen
LGD-arvojen ja luottovasta-arvokertoimien käyttöä ei ehdoteta laitoksen omien
varojen vaatimuksen lieventämiseksi, että sen käyttö on tarpeen laitoksen
luonteen ja monitahoisuuden perusteella eikä sillä olisi olennaista haitallista
vaikutusta laitoksen vakavaraisuuteen tai sen kykyyn hallita riskejä
tehokkaasti.
b)      laitos on saanut toimivaltaiselta
viranomaiselta ennakkoluvan. 
3.                      
Edellä olevien 1 ja 2 kohdan soveltaminen
edellyttää toimivaltaisten viranomaisten 143 artiklan mukaisesti
määrittämien IRB-menetelmän soveltamista koskevien edellytysten täyttämistä ja
145 artiklassa tarkoitettua lupaa pysyvään osittaiseen käyttöön.
145 artikla
Edellytykset pysyvälle osittaiselle käytölle 
1.                      
Jos laitokset ovat saaneet ennakkoluvan
toimivaltaisilta viranomaisilta, laitokset, joilla on lupa käyttää
IRB-menetelmää riskipainotettujen vastuuerien yhteismäärän ja odotettavissa
olevien tappioiden laskennassa yhden tai useamman vastuuryhmän osalta, voivat
soveltaa standardimenetelmää seuraaviin vastuisiin:
a)            
edellä 142 artiklan a alakohdassa tarkoitettu
vastuuryhmä, kun merkittävien vastapuolien määrä on vähäinen ja laitoksen olisi
kohtuuttoman työlästä soveltaa luokitusjärjestelmää näihin vastapuoliin;
b)           
edellä 142 artiklan b alakohdassa tarkoitettu
vastuuryhmä, kun merkittävien vastapuolien määrä on vähäinen ja laitoksen olisi
kohtuuttoman työlästä soveltaa luokitusjärjestelmää näihin vastapuoliin;
c)            
vastuut merkitykseltään vähäisissä
liiketoimintayksiköissä sekä vastuuryhmät, jotka ovat merkitykseltään vähäisiä
kokonsa ja riskiprofiilinsa vuoksi;
d)           
saamiset jäsenvaltioiden keskus-, alue- ja
paikallishallinnolta ja hallintoelimiltä edellyttäen, että
i)        riski, joka liittyy saamisiin
keskushallinnolta ja kyseisiin muihin saamisiin, on yhtä suuri erityisten
hallintojärjestelyjen vuoksi, ja
ii)       saamisiin keskushallinnolta sovelletaan
0 prosentin riskipainoa 109 artiklan 4 kohdan nojalla;
e)            
laitoksen vastuut vastapuolelle, joka on sen
emoyritys, tytäryritys tai sen emoyrityksen tytäryritys edellyttäen, että
vastapuoli on laitos, rahoitusalan holdingyhtiö, rahoitusalan sekaholdingyhtiö,
rahoituslaitos, omaisuudenhoitoyhtiö tai avustavia palveluja tuottava yritys,
johon sovelletaan asianmukaisia vakavaraisuusvaatimuksia, taikka yritys, jolla
on luottolaitokseen direktiivin 83/349/ETY 12 artiklan 1 kohdassa tarkoitettu
suhde;
f)             
vastuut 108 artiklan 7 kohdassa säädetyt
vaatimukset täyttävien laitosten välillä;
g)            
oman pääoman ehtoiset sijoitukset yhteisöihin,
joiden luottovelvoitteisiin sovelletaan 0 prosentin riskipainoa 2 luvun
mukaisesti, mukaan lukien julkisrahoitteiset yhteisöt, joihin voidaan soveltaa
0 prosentin riskipainoa;
h)            
oman pääoman ehtoiset sijoitukset, jotka on tehty
osana lakisääteisiä ohjelmia, joilla pyritään edistämään tiettyjen toimialojen
taloudellista tilaa, jotka tuovat merkittäviä avustuksia sijoitusten tekemiseen
laitoksiin ja joihin liittyy jossain muodossa valtion valvontaa ja
pääomasijoituksia koskevia rajoituksia, jos kyseisien vastuiden yhteenlaskettu
määrä voidaan jättää IRB-menetelmän soveltamisalan ulkopuolelle vain 10
prosentin osuuteen omista varoista;
i)              
115 artiklan 9 kohdassa määritetyt vastuut, jotka
täyttävät kyseisessä kohdassa säädetyt edellytykset;  
j)             
210 artiklan 2 kohdassa tarkoitetut valtion takuut
ja valtion jälleenvakuuttamat takuut.
Toimivaltaisten viranomaisten on annettava lupa
standardimenetelmän soveltamiseen g ja h alakohdissa tarkoitettuihin
vastuisiin, joiden käsittelyyn tällä tavalla muut jäsenvaltiot ovat antaneet
luvan.
2.                      
Sovellettaessa 1 kohtaa laitoksen oman pääoman
ehtoisten sijoitusten ryhmä katsotaan merkittäväksi, jos niiden yhteenlaskettu
arvo, josta on vähennetty 1 kohdan g alakohdassa tarkoitettujen lakisääteisten
ohjelmien nojalla tehdyt oman pääoman ehtoiset sijoitukset, on edeltävän vuoden
aikana ollut keskimäärin yli 10 prosenttia luottolaitoksen omista varoista. Jos
kyseiset oman pääoman ehtoiset sijoitukset muodostuvat alle kymmenestä
yksittäisestä omistusosuudesta, kyseinen raja-arvo on 5 prosenttia laitoksen
omista varoista.
3.                      
EPV laatii teknisten sääntelystandardien luonnokset,
joissa määritetään a, b ja c alakohdan soveltamisedellytykset.
EPV toimittaa nämä teknisten sääntelystandardien
luonnokset komissiolle viimeistään 31 päivänä joulukuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädettyä menettelyä noudattaen.
4.                      
Sovellettaessa 1 kohtaa laitoksen oman pääoman
ehtoisten sijoitusten ryhmä katsotaan merkittäväksi, jos niiden yhteenlaskettu
arvo, josta on vähennetty 1 kohdan g alakohdassa tarkoitettujen lakisääteisten
ohjelmien nojalla tehdyt oman pääoman ehtoiset sijoitukset, on edeltävän vuoden
aikana ollut keskimäärin yli 10 prosenttia laitoksen omista varoista. Jos
kyseiset oman pääoman ehtoiset sijoitukset muodostuvat alle kymmenestä
yksittäisestä omistusosuudesta, kyseinen raja-arvo on 5 prosenttia laitoksen
omista varoista.
2 jakso
Riskipainotettujen vastuuerien yhteismäärän laskeminen
1 alajakso
Käsittely vastuutyypeittäin
146 artikla
Käsittely vastuuryhmittäin
1.                      
Riskipainotettujen vastuuerien yhteismäärä
sellaisiin vastuisiin liittyvälle luottoriskille, jotka kuuluvat johonkin 142
artiklan 2 kohdan a–e ja g alakohdassa tarkoitetuista vastuuryhmistä, on
laskettava 2 alajakson mukaisesti, ellei vastuita vähennetä omista varoista ja
jollei kyseisiä vastuita vähennetä rajoituksettomista ensisijaisista omista
varoista, rajoituksenalaisista ensisijaisista omista varoista tai luokkaan 2
kuuluvista omista varoista.
2.                      
Riskipainotettujen vastuuerien yhteismäärä ostettuihin
saamisiin liittyvälle laimentumisriskille on laskettava 153 artiklan
mukaisesti. Jos laitoksella on täysimääräinen takautumisoikeus ostettujen
saamisten laiminlyöntiriskin ja laimentumisriskin osalta ostettujen saamisten
myyjän suhteen, 147 artiklan ja 154 artiklan 1–4 kohdan säännöksiä ostetuista
saamisista ei sovelleta ja vastuuta käsitellään vakuudellisena vastuuna.
3.                      
Riskipainotettujen vastuuerien yhteismäärä
luottoriskille ja laimentumisriskille on laskettava kyseiseen vastuuseen
liittyvien asianmukaisten parametrien perusteella. Kyseisiä parametreja ovat
maksukyvyttömyyden todennäköisyys, jäljempänä ’PD’, LGD, maturiteetti,
jäljempänä ’M’, ja vastuuarvo. PD:tä ja LGD:tä voidaan tarkastella erikseen tai
4 jakson mukaisesti.
4.                      
Laitokset voivat laskea riskipainotettujen
vastuuerien yhteismäärän 142 artiklan 2 kohdan e alakohdassa tarkoitettuun
oman pääoman ehtoisten sijoitusten ryhmään kuuluvien vastuiden luottoriskille
142 artiklan 2 kohdan mukaisesti, jos ne ovat saaneet ennakkoluvan toimivaltaisilta
viranomaisilta. Toimivaltaisten viranomaisten on myönnettävä laitokselle lupa
150 artiklan 4 kohdassa säädetyn sisäisten mallien menetelmän käyttöön
edellyttäen, että laitos täyttää 4 alajaksossa ja 6 jaksossa säädetyt
vaatimukset.
5.                      
Riskipainotettujen vastuuerien yhteismäärä
erityisrahoitusvastuiden luottoriskille voidaan laskea liitteessä 148 artiklan
4 kohdan mukaisesti. 
6.                      
Luottolaitosten on muodostettava 142 artiklan 2
kohdan a–d alakohdassa tarkoitettuihin vastuuryhmiin kuuluvien vastuiden osalta
omat PD-estimaattinsa 138 artiklan 6 jakson mukaisesti.
7.                      
Laitosten on muodostettava 142 artiklan
2 kohdan d alakohdassa tarkoitettuun vastuuryhmään kuuluvien vastuiden
osalta omat LGD- ja luottovasta-arvokerroinestimaattinsa 138 artiklan ja
6 jakson mukaisesti.
8.                      
Laitosten on käytettävä 142 artiklan 2 kohdan a–c
alakohdassa tarkoitettuihin vastuuryhmiin kuuluvien vastuiden osalta 157
artiklan 1 kohdassa säädettyjä LGD-arvoja ja 162 artiklan 8 kohdan a–d
alakohdassa säädettyjä luottovasta-arvokertoimia, elleivät ne ole saaneet lupaa
omien LGD- ja luottovasta-arvokerroinestimaattien käyttöön kyseisien
vastuuryhmien osalta 9 kohdan mukaisesti.
9.                      
Toimivaltaiset viranomaiset voivat antaa
laitoksille luvan käyttää 142 artiklan 2 kohdan a–c alakohdassa tarkoitettuihin
vastuuryhmiin kuuluvien vastuiden osalta omia LGD- ja
luottovasta-arvokerroinestimaattejaan vain 138 artiklan mukaisesti.
10.                  
Riskipainotettujen vastuuerien yhteismäärä
arvopaperistetuille vastuille ja 142 artiklan 2 kohdan
f alakohdassa tarkoitettuun vastuuryhmään kuuluville vastuille on
laskettava 5 luvun mukaisesti.
147 artikla
Yhteistä sijoitustoimintaa harjoittavissa yrityksissä olevien osakkeiden
muodossa olevien saamisten käsittely
1.                      
Jos yhteistä sijoitustoimintaa harjoittavassa
yrityksessä olevien osakkeiden muodossa olevat saamiset täyttävät
127 artiklan 3 kohdassa säädetyt kriteerit ja laitoksella on tiedot
kaikista yhteistä sijoitustoimintaa harjoittavan yrityksen suojattavista
vastuista tai osasta niitä, laitoksen on otettava nämä vastuut huomioon laskiessaan
riskipainotettujen vastuuerien yhteismäärää ja ennakoidun tappion määrää tässä
luvussa säädettyjen menetelmien mukaisesti. 
Jos yhteistä sijoitustoimintaa harjoittavan
yrityksen suojattava vastuu on toisessa yhteistä sijoitustoimintaa
harjoittavassa yrityksessä olevien osuuksien tai osakkeiden muodossa oleva
toinen vastuu, ensimmäisen laitoksen on otettava huomioon myös toisen yhteistä
sijoitustoimintaa harjoittavan yrityksen suojattavat vastuut. 
2.                      
Jos laitos ei täytä edellytyksiä tässä luvussa
säädettyjen menetelmien soveltamiseksi kaikkien yhteistä sijoitustoimintaa
harjoittavan yrityksen suojattavien vastuiden tai niiden osien osalta,
riskipainotettujen vastuuerien yhteismäärä ja odotetun tappion määrä on
laskettava seuraavien menetelmien mukaan:
a)            
Laitosten on sovellettava 142 artiklan 2 kohdan e
alakohdassa tarkoitettuun oman pääoman ehtoisten sijoitusten vastuuryhmään
kuuluviin vastuisiin 150 artiklan 2 kohdassa säädettyä yksinkertaisen
riskipainon menetelmää.
b)           
Laitosten on sovellettava kaikkiin muihin 1 kohdassa
tarkoitettuihin suojattaviin vastuisiin 2 luvussa säädettyä standardimenetelmää
seuraavin edellytyksin:
i)        vastuiden, joihin sovelletaan
luokittelemattomien vastuiden erityistä riskipainoa tai luottoluokkaa, joka
antaa tietylle vastuuryhmälle korkeimman riskipainon, riskipaino on kerrottava
kertoimella 2, mutta se ei saa olla korkeampi kuin 1 250 prosenttia;
ii)       kaikkien muiden vastuiden riskipaino on
kerrottava kertoimella 1,1 ja vähimmäismäärän on oltava 5 prosenttia.
Jos laitos ei a alakohtaa sovellettaessa pysty
erottamaan pääomasijoituksiin, pörssissä noteerattuihin oman pääoman ehtoisiin
sijoituksiin ja muihin oman pääoman ehtoisiin sijoituksiin liittyviä vastuita
toisistaan, sen on käsiteltävä kyseisiä vastuita kuten muita oman pääoman
ehtoisia sijoituksia. Jos kyseiset vastuut yhdessä laitoksella tässä
vastuuryhmässä olevien välittömien vastuiden kanssa eivät ole merkittäviä 145
artiklan 2 kohdassa tarkoitetulla tavalla, 145 artiklan 2 kohtaa voidaan
soveltaa toimivaltaisten viranomaisten luvalla.
3.                      
Jos yhteistä sijoitustoimintaa harjoittavassa
yrityksessä olevien osuuksien tai osakkeiden muodossa olevat saamiset eivät
täytä 127 artiklan 3 kohdassa säädettyjä kriteereitä eikä laitoksella ole
tietoja kaikista yhteistä sijoitustoimintaa harjoittavan yrityksen
suojattavista vastuista tai niistä suojattavista vastuista, jotka ovat yhteistä
sijoitustoimintaa harjoittavassa yrityksessä olevien osuuksien tai osakkeiden
muodossa olevia vastuita, laitoksen on otettava kyseiset suojattavat vastuut
huomioon ja laskettava riskipainotettujen vastuuerien yhteismäärä ja ennakoidun
tappion määrä 150 artiklan 2 kohdassa säädetyn yksinkertaisen riskipainon
menetelmän mukaisesti.
Jos laitos ei pysty erottamaan pääomasijoituksiin,
pörssissä noteerattuihin oman pääoman ehtoisiin sijoituksiin ja muihin oman
pääoman ehtoisiin sijoituksiin liittyviä vastuita toisistaan, se on käsiteltävä
kyseisiä vastuita kuten muita oman pääoman ehtoisia vastuita. Sen on
luokiteltava muut kuin oman pääoman ehtoiset sijoitukset toiseen vastuuryhmään.
4.                      
Edellä 4 kohdassa kuvaillun menetelmän vaihtoehtona
laitokset voivat laskea itse tai antaa kolmannen tehtäväksi laskea ja ilmoittaa
keskimääräisen riskipainotettujen vastuuerien yhteismäärän, joka perustuu
yhteistä sijoitustoimintaa harjoittavan yrityksen suojattaviin vastuisiin ja
joka lasketaan 2 kohdan a ja b alakohdassa tarkoitettujen menetelmien
mukaisesti, seuraavien osalta:
a)            
yhteistä sijoitustoimintaa harjoittavan yrityksen
säilytysyhteisönä toimiva laitos tai säilytysyhteisönä toimiva rahoituslaitos
edellyttäen, että yhteistä sijoitustoimintaa harjoittava yritys sijoittaa
yksinomaan arvopapereihin ja säilyttää kaikkia arvopapereita kyseisessä
laitoksessa tai rahoituslaitoksessa;
b)           
muiden yhteistä sijoitustoimintaa harjoittavien
yritysten osalta yhteistä sijoitustoimintaa harjoittavan yrityksen
omaisuudenhoitoyhtiö edellyttäen, että yhteistä sijoitustoimintaa harjoittavan
yrityksen omaisuudenhoitoyhtiö täyttää kaikki 127 kohdan a alakohdassa säädetyt
kriteerit.
Ulkopuolisen tilintarkastajan on vahvistettava
laskelmien paikkansapitävyys.
5.                      
EPV laatii teknisten sääntelystandardien
luonnokset, joissa määritetään edellytykset, joiden mukaan toimivaltaiset
viranomaiset voivat antaa laitoksille luvan käyttää 145 artiklan 1 kohtaa 2
kohdan b alakohdan nojalla.  
EPV toimittaa nämä teknisten sääntelystandardien
luonnokset komissiolle viimeistään 31 päivänä joulukuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn
mukaisesti.
2 alajakso
Riskipainotettujen vastuuerien yhteismäärän laskeminen luottoriskille
148 artikla
Riskipainotettujen vastuuerien  yhteismäärän laskeminen saamisille yrityksiltä,
laitoksilta sekä valtioilta ja keskuspankeilta
1.                      
Rajoittamatta 2, 3 ja 4 kohdassa säädettyjen
erityiskäsittelytapojen soveltamista, riskipainotettujen vastuuerien
yhteismäärä, joka koskee saamisia yrityksiltä, laitoksilta, valtioilta ja
keskuspankeilta, lasketaan seuraavien kaavojen mukaisesti:
jossa riskipaino (RP) määritellään seuraavasti:
i)       jos PD = 0, RP:n on oltava 0;
ii)       jos PD = 1, ts. laiminlyötyjen
vastuiden osalta
–              
jos laitokset soveltavat 157 artiklan 1 kohdassa
säädettyjä LGD-arvoja, RP:n on oltava 0;
–              
jos laitokset käyttävät omia LGD-estimaatteja, RP:n
on oltava ;
jossa parhaan kyvyn mukaan tehty arvio (Expected
Loss Best Estimate), jäljempänä ’ELBE’, on  laitoksen 177 artiklan 1 kohdan h
alakohdan mukaisesti parhaan kykynsä mukaan tekemä arvio laiminlyödyn vastuun
aiheuttamasta odotetusta tappiosta;
iii)      jos , ts. minkä tahansa
muun kuin i tai ii alakohdassa tarkoitetun arvon osalta
jossa
N(x) =  standardoitua normaalijakaumaa noudattavan
satunnaismuuttujan kumulatiivinen kertymäfunktio (eli todennäköisyys, että normaalijakaumaa
noudattava satunnaismuuttuja, jonka keskiarvo on nolla ja varianssi yksi, on
yhtä suuri tai pienempi kuin x);
G (Z) = standardoitua normaalijakaumaa noudattavan
satunnaismuuttujan käänteinen kumulatiivinen kertymäfunktio (eli x, kun N(x) z)
R =       korrelaatiokerroin, joka määritellään
seuraavasti:
b =       maturiteettioikaisukerroin,
joka määritellään seuraavasti:
2.                      
Kun on kyse saamisista suurilta säännellyiltä
finanssialan yhteisöiltä ja sääntelemättömiltä finanssialan yhteisöiltä, 1
kohdan iii alakohdan mukainen korrelaatiokerroin kerrotaan kertoimella 1,25
seuraavasti:
3.                      
Riskipainotettujen vastuuerien yhteismäärää
kullekin sellaiselle saamiselle, joka täyttää 198 ja 212 artiklassa säädetyt
vaatimukset, voidaan mukauttaa seuraavan kaavan mukaan:
jossa
PDpp = luottosuojan tarjoajan maksukyvyttömyyden
todennäköisyys (PD).
Riskipaino (RP) lasketaan soveltamalla 3 kohdassa
tarkoitettua sopivaa riskipainokaavaa suojattuun vastuuseen, vastapuolen
PD-lukua ja luottosuojan tarjoajaan kohdistuvan vertailukelpoisen välittömän
vastuun LGD-lukua. Maturiteettikerroin (b) lasketaan soveltamalla luottosuojan
tarjoajan tai vastapuolen PD-lukua riippuen siitä, kumpi on alhaisempi.
4.                      
Laitokset voivat soveltaa 1 kohdan iii alakohdan
mukaista korrelaatiokaavaa laskiessaan yritysvastuiden riskipainoja niiltä
yrityksiltä oleviin vastuisiin, jotka kuuluvat ryhmään, jonka vuotuinen
kokonaisliikevaihto on alle 50 miljoonaa euroa. Tässä kaavassa S on vuotuinen
kokonaisliikevaihto miljoonina euroina, kun 5 miljoonaa euroa ≤ S ≤
50 miljoonaa euroa. Alle 5 miljoonan euron liikevaihto merkitään kaavaan 5
miljoonan euron liikevaihdoksi. Ostettujen saamisten osalta vuotuinen
kokonaisliikevaihto on ryhmän sisältämillä yksittäisillä vastuilla painotettu
keskiarvo.
Laitosten on käytettävä konsolidoidun yritysryhmän
vuotuisen kokonaisliikevaihdon sijaan taseen loppusummaa, jos vuotuinen
kokonaisliikevaihto ei anna riittävää kuvaa yrityksen koosta ja taseen
loppusumma on tarkoituksenmukaisempi indikaattori.
5.                      
Erityiskohteiden rahoitukseen liittyville
vastuille, joiden osalta laitos ei pysty osoittamaan, että 6 osassa esitetyt
maksukyvyttömyyden todennäköisyyttä koskevat vähimmäisvaatimukset täyttyvät,
laitoksen on sovellettava riskipainoja taulukon 1 mukaisesti seuraavasti:
 Taulukko 1 
 Jäljellä oleva maturiteetti || Alaryhmä 1 || Alaryhmä 2 || Alaryhmä 3 || Alaryhmä 4 || Alaryhmä 5 
 Alle 2,5 vuotta || 50 % || 70 % || 115 % || 250 % || 0 % 
 Vähintään 2,5 vuotta || 70 % || 90 % || 115 % || 250 % || 0 % 
Määrittäessään riskipainoja erityiskohteiden
rahoitukseen liittyville vastuille laitosten on otettava huomioon seuraavat
tekijät: taloudellinen asema, poliittinen ja oikeudellinen ympäristö,
transaktion ja/tai omaisuuserän ominaispiirteet sekä järjestäjän ja kehittäjän
asema mukaan lukien julkisen ja yksityisen sektorin kumppanuuksien synnyttämät
tulovirrat ja turvallisuuspaketti.
6.                      
Ostettujen yrityssaamistensa osalta laitosten on
noudatettava 180 artiklassa säädettyjä vaatimuksia. Sellaisten ostettujen
yrityssaamisten osalta, jotka täyttävät lisäksi 149 artiklan 5 kohdassa
säädetyt edellytykset, ja jos laitoksen olisi käytännössä liian hankala
soveltaa 6 jaksossa kyseisenkaltaisille saamisille säädettyjä
yrityssaamisten riskinmääritysstandardeja, voidaan käyttää 6 jaksossa
säädettyjä vähittäisvastuiden riskinmääritysstandardeja.
7.                      
Ostettuja yrityssaamisia, hyvitettäviä
ostoalennuksia sekä vakuuksia ja osittaisia takauksia, jotka tarjoavat suojaa
maksukyvyttömyydestä aiheutuvien tappioiden ja laimentumisesta aiheutuvien
tappioiden suuririskisimmälle osalle, voidaan käsitellä
IRB-arvopaperistamiskehyksen mukaisesti suuririskisimpinä positioina.
8.                      
Jos laitos tarjoaa luottoriskin suojausta useille
vastuille sillä ehdolla, että n:s saamiseen liittyvä laiminlyönti laukaisee
maksuvelvollisuuden ja kyseinen maksuvelvollisuuden laukaiseva tapahtuma johtaa
sopimuksen voimassaolon loppumiseen, ja jos hyväksytty luottoluokituslaitos on
antanut tuotteesta ulkoisen luottoluokituksen, sovelletaan 5 luvussa säädettyjä
riskipainoja. Jos hyväksytty luottoluokituslaitos ei ole antanut tuotteesta
luottoluokitusta, koriin kuuluvien vastuiden riskipainot lasketaan yhteen (pois
lukien n-1 ‑vastuut), kun 12,5:llä kerrottu odotettujen tappioiden
yhteismäärä ja riskipainotettujen vastuuerien yhteismäärä ei ylitä 12,5:llä
kerrotun luottojohdannaisen tarjoaman suojan nimellismäärää. Yhteenlasketuista
vastuista vähennettävät n-1 -vastuut määritetään siten, että niihin sisältyvät
ne vastuut, jotka tuottavat alemman riskipainotetun vastuumäärän kuin mikään
yhteenlaskettuihin vastuisiin kuuluva riskipainotettu vastuuerä. Positioihin
korissa, jolle laitos ei voi määrittää riskipainoa IRB-menetelmällä, on
sovellettava 1 250 prosentin riskipainoa.
9.                      
EPV laatii teknisten sääntelystandardien luonnokset
määrittääkseen edellytykset, joiden mukaan laitosten on otettava huomioon 5
kohdan toisessa alakohdassa tarkoitetut tekijät  soveltaessaan riskipainoja erityiskohteiden
rahoitukseen liittyviin vastuisiin.
EPV toimittaa nämä teknisten sääntelystandardien
luonnokset komissiolle viimeistään 31 päivänä joulukuuta 2014.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädettyä menettelyä noudattaen.
149 artikla
Riskipainotettujen vastuuerien yhteismäärä vähittäissaamisille
1.                      
Riskipainotettujen vastuuerien yhteismäärä
vähittäissaamisille lasketaan seuraavien kaavojen mukaisesti:
jossa riskipaino RP määritellään seuraavasti:
i)       jos PD = 0, RP:n on oltava 0;
ii)       jos PD = 1, ts. laiminlyötyjen
vastuiden osalta RP:n on oltava ;
jolloin ELBE on laitoksen 177 artiklan
1 kohdan h alakohdan mukaisesti parhaan kykynsä mukaan tekemä arvio
laiminlyödyn vastuun aiheuttamasta odotetusta tappiosta;
iii)      jos, ts. minkä tahansa
muun kuin i tai ii alakohdassa tarkoitetun arvon osalta
jossa
N(x) =  standardoitua normaalijakaumaa noudattavan
satunnaismuuttujan kumulatiivinen kertymäfunktio (eli todennäköisyys, että
normaalijakaumaa noudattava satunnaismuuttuja, jonka keskiarvo on nolla ja
varianssi yksi, on yhtä suuri tai pienempi kuin x);
G (Z) = standardoitua normaalijakaumaa noudattavan
satunnaismuuttujan käänteinen kumulatiivinen kertymäfunktio (eli x, kun N(x)
z);
R =       korrelaatiokerroin, joka määritellään
seuraavasti:
2.                      
Riskipainotettujen vastuuerien yhteismäärä kullekin
sellaiselle 142 artiklan 5 kohdassa määritellylle saamiselle pieneltä ja
keskisuurelta yritykseltä, joka täyttää 198 ja 212 artiklassa säädetyt
vaatimukset, voidaan laskea 148 artiklan 3 kohdan mukaisesti.
3.                      
Kiinteistövakuudellisten vähittäisvastuiden osalta
1 kohdan mukaisen korrelaatiokaavan tuottama luku korvataan
korrelaatiokertoimella (R) 0,15.
4.                      
Jäljempänä a–e alakohdassa määriteltyjen
hyväksyttävien uusiutuvien vähittäisvastuiden osalta 1 kohdan mukaisen
korrelaatiokaavan tuottama luku korvataan korrelaatiokertoimella (R) 0,04.
Vastuut katsotaan uusiutuviksi vähittäisvastuiksi,
jos ne täyttävät seuraavat edellytykset:
a)            
saamiset ovat yksityishenkilöiltä;
b)           
saamiset ovat uusiutuvia, vakuudettomia sekä
välittömästi ja ehdoitta laitoksen peruutettavissa siinä määrin kuin varoja ei
ole nostettu. Tässä yhteydessä uusiutuviksi saamisiksi katsotaan ne saamiset,
joiden määrä vaihtelee asiakkaan nostojen ja takaisinmaksujen mukaan laitoksen
määrittämän limiitin puitteissa. Nostamattomia lainoja voidaan pitää ehdoitta
peruutettavissa olevina, jos lainaehdoissa annetaan laitokselle mahdollisuus
peruuttaa ne kuluttajansuojaa koskevan lainsäädännön ja muiden säännösten
asettamia rajoja noudattaen;
c)            
yhden henkilön uusiutuvat vähittäisvastuut saavat
olla enintään 100 000 euroa;
d)           
tämän kohdan mukaisen korrelaatiokaavan
soveltaminen rajoittuu salkkuihin, joiden tappio-osuuden volatiliteetti on
osoittautunut alhaiseksi keskimääräiseen tappio-osuuteen verrattuna erityisesti
alhaisilla PD-arvoilla;  
e)            
vastuun määrittely uusiutuvaksi vähittäisvastuuksi
ei ole ristiriidassa osa-salkun sisältämän riskin kanssa.
Edellä b alakohdasta poiketen vakuudettomuutta
koskevasta vaatimuksesta voidaan luopua sellaisten palkkatiliin liittyvien
luottojärjestelyjen osalta, joista on olemassa vakuus. Tässä tapauksessa
vakuudesta takaisin perittyjä määriä ei oteta huomioon LGD-estimaatissa.
Toimivaltaisten viranomaisten on tarkasteltava
uusiutuvien vähittäisvastuiden muodostamien osa-salkkujen tappio-osuuksien
suhteellista volatiliteettia sekä uudistettavien vähittäisvastuiden koko
salkkua ja niiden on myös jaettava eri jäsenvaltioissa tietoja uusiutuvien
vähittäissaamisten tappio-osuuksien ominaispiirteistä. 
5.                      
Jotta ostettuja saamisia voidaan pitää
vähittäisvastuina, niiden on täytettävä 180 artiklassa säädetyt vaatimukset ja
seuraavat edellytykset:
a)            
laitos on ostanut saamiset ulkopuoliselta
kolmannelta eikä sen vastuisiin kyseiseltä velalliselta sisälly vastuita,
joiden alullepanija laitos itse on suoraan tai välillisesti;
b)           
myyjän ja velallisen on määritettävä ostettavat
saamiset markkinaperusteisesti. Sallittuja eivät ole yritysten väliset
myyntisaamiset eivätkä keskenään kauppaa käyvien yritysten väliset saamiset,
jotka liittyvät vastatileihin;
c)            
ostajana toimivalla laitoksella on oikeus saada
kaikki ostettujen saamisten tuotot tai suhteellinen osuus tuotoista; 
d)           
ostettujen saamisten muodostaman salkun on oltava
riittävän hajautettu.
6.                      
Ostettuja saamisia, hyvitettäviä ostoalennuksia
sekä vakuuksia ja osittaisia takauksia, jotka tarjoavat suojaa
maksukyvyttömyydestä aiheutuvien tappioiden ja laimentumisesta aiheutuvien
tappioiden taikka molempien suuririskisimmälle osalle, voidaan käsitellä
IRB-arvopaperistamiskehyksen mukaisesti suuririskisimpinä positioina.
7.                      
Ostettujen vähittäissaamisten sammioihin, joiden
osalta ostajana toimivat luottolaitokset eivät pysty erottamaan
kiinteistövakuudellisia vastuita ja ehdot täyttäviä uusiutuvia
vähittäisvastuita muista vähittäisvastuista, on sovellettava riskipainofunktiota,
joka tuottaa kyseisille vastuille korkeimmat omien varojen vaatimukset.
150 artikla
Riskipainotettujen vastuuerien yhteismäärä oman pääoman ehtoisille
sijoituksille
1.                      
Laitosten on määritettävä 2, 3 ja 4 kohdassa
säädettyjen eri menetelmien mukaan riskipainotettujen vastuueriensä yhteismäärä
oman pääoman ehtoisille sijoituksille, lukuun ottamatta toisen osan mukaisesti
vähennettyjä sijoituksia tai sijoituksia, joihin sovelletaan 250 prosentin
riskipainoa 45 artiklan mukaisesti, ja sovellettava kyseisiä menetelmiä eri
salkkuihin, jos laitos itse käyttää sisäisesti eri menetelmiä. Jos laitos
käyttää eri menetelmiä, valinta on tehtävä johdonmukaisesti eikä se saa
määräytyä sääntelyn katvealueiden hyväksikäyttöön perustuvien näkökohtien
perusteella.
Laitokset voivat käsitellä avustavia palveluja
tuottaviin yrityksiin tehtäviä oman pääoman ehtoisia sijoituksia muiden
luottovelvoitteisiin kuulumattomien omaisuuserien tapaan.
2.                      
Käytettäessä yksinkertaisen riskipainon menetelmää
riskipainotettujen vastuuerien yhteismäärä on laskettava seuraavan kaavan
mukaisesti:
Riskipaino (RP) = 190 prosenttia riittävän hyvin
hajautettuihin salkkuihin sisältyville pääomasijoituksille.
Riskipaino (RP) = 290 prosenttia pörssilistatuille
oman pääoman ehtoisille sijoituksille.
Riskipaino (RP) = 370 prosenttia kaikille muille
oman pääoman ehtoisille sijoituksille.
Riskipainotettujen vastuuerien yhteismäärä = RP *
vastuuarvo.
Lyhyillä käteispositioilla ja
kaupankäyntivarastoon kuulumattomilla johdannaisinstrumenteilla voidaan nettouttaa
samojen yksittäisten osakkeiden pitkiä positioita edellyttäen, että kyseisten
välineiden nimenomaisena tehtävänä on suojata nimettyjä oman pääoman ehtoisia
sijoituksia vielä vähintään vuoden ajan. Muita lyhyitä positioita on
käsiteltävä kuten pitkiä positioita, ja sovellettavaa riskipainoa on
sovellettava kunkin position absoluuttiseen arvoon. Positioihin, joilla on
maturiteettiero, on sovellettava 158 artiklan 5 kohdassa säädettyä
yritysvastuiden menetelmää.
Laitokset voivat hyväksyä oman pääoman ehtoisille
sijoituksille myönnetyn takauksen luonteisen luottosuojan IV luvussa
säädettyjen menetelmien mukaisesti.
3.                      
Käytettäessä PD-/LGD-menetelmää riskipainotettujen
vastuuerien yhteismäärä lasketaan 148 artiklan 1 kohdassa olevan kaavan
mukaisesti. Jos laitoksilla ei ole käytettävissä riittävästi tietoja 174
artiklassa annetun maksukyvyttömyyden määritelmän käyttöä varten,
riskipainoihin on sovellettava korotuskerrointa 1,5.
Yksittäisen vastuun tasolla kertoimella 12,5
kerrotun odotetun tappion määrän ja riskipainotettujen vastuuerien yhteismäärän
summa ei saa ylittää kertoimella 12,5 kerrottua vastuuarvoa.
Laitokset voivat hyväksyä oman pääoman ehtoisille
sijoituksille myönnetyn takauksen luonteisen luottosuojan IV luvussa
säädettyjen menetelmien mukaisesti. Suojauksen tarjoajaan kohdistuvalle
vastuulle on annettava LGD-arvoksi 90 prosenttia. Hyvin hajautettuihin
salkkuihin sisältyville pääomasijoituksiin liittyvien vastuiden osalta voidaan
käyttää 65 prosentin LGD-arvoa. Näissä tapauksissa M on viisi vuotta.
4.                      
Käytettäessä sisäisten mallien menetelmää
riskipainotettujen vastuuerien yhteismäärä on laitoksen tekemistä oman pääoman
ehtoisista sijoituksista aiheutuva potentiaalinen tappio, joka on määritetty
käyttäen markkinariskin sisäisiä malleja sekä laskemalla pitkän aikavälin
aineistosta neljännesvuosittaisten tuottojen ja soveltuvan riskittömän tuoton
erotuksen 99 prosentin yksisuuntainen luottamusväli kerrottuna kertoimella
12,5. Riskipainotettujen vastuuerien yhteismäärä ei saa olla osakesalkun tasolla
pienempi kuin seuraavien yhteismäärä:
a)            
riskipainotettujen vastuuerien yhteismäärä, joka
vaaditaan PD-/LGD-menetelmän mukaan; ja
b)           
vastaava odotettujen tappioiden yhteismäärä
kerrottuna kertoimella 12,5. 
Edellä a ja b alakohdassa tarkoitetut määrät on
laskettava 161 artiklan 1 kohdassa säädettyjen PD-arvojen ja 161 artiklan 2
kohdassa säädettyjen vastaavien LGD-arvojen perusteella.
Laitokset voivat hyväksyä oman pääoman ehtoisille
sijoituksille myönnetyn takauksen luonteisen luottosuojan.
151 artikla
Riskipainotettujen vastuuerien yhteismäärä oman pääoman ehtoisille
sijoituksille
Riskipainotettujen vastuuerien yhteismäärä
vastuille, jotka liittyvät laitoksen ennalta maksettuun rahoitusosuuteen
keskusvastapuolen maksulaiminlyöntirahastossa ja kaupankäyntivastuisiin
keskusvastapuolen kanssa, on määritettävä tapauksen mukaan 296–300 artiklan
mukaisesti. 
152 artikla
Riskipainotettujen vastuuerien yhteismäärä muille luottovelvoitteisiin
kuulumattomille omaisuuserille
Riskipainotettujen vastuuerien yhteismäärä
muille luottovelvoitteisiin kuulumattomille omaisuuserille on laskettava
seuraavan kaavan mukaisesti:
,
lukuun ottamatta seuraavia:
a)           käteinen raha ja vastaavat erät sekä
kultasaamisten takaamat omissa holveissa säilytetyt tai allokoidut kultaharkot,
jolloin on sovellettava 0 prosentin riskipainoa;
b)           kun saaminen on leasing-omaisuuerien
jäännösarvo, jolloin se lasketaan seuraavasti:
,
jossa t on suurempi kuin 1 ja jäljellä olevan
leasing-sopimuksen kauden kokonaisten vuosien määrää kuvaava lähin luku.
3 alajakso
Riskipainotettujen vastuuerien yhteismäärän laskeminen ostettujen saamisten
laimentumisriskille
153 artikla
Riskipainotettujen vastuuerien yhteismäärä ostettujen saamisten
laimentumisriskille
1.                      
Laitosten on laskettava ostettujen yritys- ja
vähittäissaamisten laimentumisriskin riskipainotettujen vastuuerien yhteismäärä
148 artiklan 1 kohdassa säädetyn kaavan mukaisesti. 
2.                      
Laitosten on määritettävä riskiparametrit PD ja LGD
4 jakson mukaisesti.  
3.                      
Laitosten on määritettävä vastuuarvo 5 jakson
mukaisesti. 
4.                      
Sovellettaessa tätä artiklaa maturiteetin arvo on
yksi vuosi. 
5.                      
Toimivaltaisten viranomaisten on vapautettava
laitos ostettujen yritys- ja vähittäissaamisten laimentumisriskin
riskipainotettujen vastuuerien yhteismäärää koskevien vaatimusten
soveltamisesta, jos laitos on osoittanut toimivaltaisten viranomaisten
hyväksymällä tavalla, että kyseiseen laitokseen liittyvä laimentumisriski on
vähäinen.
[1] Baselin
pankkivalvontakomitea
toimii foorumina, jolla tehdään säännöllistä yhteistyötä pankkivalvontaa
koskevissa asioissa. Sen tavoitteena on
edistää ja lujittaa valvonta- ja riskienhallintakäytäntöjä maailmanlaajuisesti. Komiteassa ovat edustettuina Argentiina, Australia,
Brasilia, Etelä-Afrikka, Hongkongin erityishallintoalue, Indonesia, Intia,
Japani, Kanada, Kiina, Korea, Meksiko, Saudi-Arabia, Singapore, Sveitsi,
Turkki, Venäjä ja Yhdysvallat sekä yhdeksän EU:n jäsenvaltiota: Alankomaat, Belgia,
Espanja, Italia, Luxemburg, Ranska, Ruotsi, Saksa ja Yhdistynyt kuningaskunta. 
[2]               K(2011) 4977.
[3] Kaikkia toimintavaihtoehtoja käsitellään
tarkemmin ehdotukseen liittyvässä vaikutustenarvioinnissa.
[4] Toimivuudella mitataan sitä, miten hyvin eri
vaihtoehdoilla saavutetaan asetetut tavoitteet.
[5] Tehokkuudella mitataan sitä, miten hyvin
tavoitteet voidaan saavuttaa tietynsuuruisilla resursseilla.  
[6]               KOM(2009) 501, KOM(2009) 502 ja KOM(2009) 503.
[7]               EUVL C , , s. .
[8]               http://www.g20.org/Documents/Fin_Deps_Fin_Reg_Annex_020409_-_1615_final.pdf.
[9]               EUVL L 177, 30.6.2006, s. 1.
[10]             EUVL L 177, 30.6.2006, s. 201.
[11]             EUVL L 331, 15.12.2010, s. 12.
[12]             EYVL L 372, 31.12.1986, s. 1.
[13]             EYVL L 193, 18.7.1983, s. 1.
[14]             EYVL L 243, 11.9.2002, s. 1.
[15]             KOM(2010) 0484 lopullinen.
[16]             EYVL L 281, 23.11.1995, s. 31.
[17]             EYVL L 8, 12.1.2001, s. 1.
[18]             EYVL L 193, 18.7.1983, s. 1.
[19]             EYVL L 222, 14.8.1978, s. 11.
[20]             EYVL L 243, 11.9.2002, s. 1.
[21]             EYVL L 372, 31.12.1986, s. 1.
[22]             Euroopan parlamentin ja neuvoston direktiivi 2002/87/EY,
annettu 16 päivänä joulukuuta 2002, finanssiryhmittymään kuuluvien
luottolaitosten, vakuutusyritysten ja sijoituspalveluyritysten lisävalvonnasta
(EUVL L 35, 11.2.2003, s. 1).
[23]  EUVL L 2, 17.11.2009, s. 2.

3 jakso
Odotettujen tappioiden yhteismäärä
154 artikla
Vastuutyypin mukainen kohtelu
1.                      
Laskettaessa odotettujen tappioiden yhteismäärää
kuhunkin vastuuseen on käytettävä samaa PD-, LGD- ja vastuuarvoa kuin
laskettaessa riskipainotettujen vastuuerien yhteismäärää 146 artiklan
mukaisesti. Kun kyse on sellaisista laiminlyödyistä vastuista, joista laitokset
käyttävät omia LGD-estimaattejaan, odotettu tappio (EL) on laitoksen 177
artiklan 1 kohdan h alakohdan mukaisesti parhaan kykynsä mukaan tekemä arvio
laiminlyödyn vastuun aiheuttamasta odotetusta tappiosta (ELBE).
2.                      
Kun kyse on arvopaperistetuista vastuista,
odotettujen tappioiden yhteismäärä on laskettava 5 luvun mukaisesti.
3.                      
Kun kyse on 142 artiklan 2 kohdan g alakohdassa
tarkoitettuun vastuuryhmään ”muut luottovelvoitteisiin kuulumattomat erät”
kuuluvista vastuista, odotettujen tappioiden yhteismäärän on oltava nolla.
4.                      
Kun kyse on 147 artiklassa tarkoitetun
yhteissijoitusyrityksen osuuksien tai osakkeiden muodossa olevista vastuista,
odotettujen tappioiden yhteismäärä on laskettava tässä artiklassa säädettyjen
menetelmien mukaisesti.
5.                      
Kun kyse on yrityssaamisista ja saamisista
laitoksilta, valtioilta ja keskuspankeilta sekä vähittäissaamisista,
odotettujen tappioiden yhteismäärä on laskettava seuraavien kaavojen
mukaisesti:
Jos laitokset käyttävät omia LGD-estimaattejaan,
laiminlyötyjen vastuiden (PD = 1) EL-arvon on oltava ELBE, eli
laitoksen 177 artiklan 1 kohdan h mukaisesti parhaan kykynsä mukaan tekemä
arvio laiminlyödyn vastuun aiheuttamasta odotetusta tappiosta.
Edellä olevan 148 artiklan 3 kohdan mukaisesti
käsiteltävien vastuiden EL-arvo on 0.
6.                      
EL-arvot sellaisille erityiskohteiden rahoitukseen
liittyville vastuille, joiden riskipainoja laskettaessa laitokset soveltavat
148 artiklan 6 kohdan mukaisia menetelmiä, on määritettävä taulukon 2
mukaisesti.
 Taulukko 2 
 Jäljellä oleva maturiteetti || Luokka 1 || Luokka 2 || Luokka 3 || Luokka 4 || Luokka 5 
 Alle 2,5 vuotta || 0 % || 0,4 % || 2,8 % || 8 % || 50 % 
 Vähintään 2,5 vuotta || 0,4 % || 0,8 % || 2,8 % || 8 % || 50 % 
7.                      
Kun kyse on sellaisista oman pääoman ehtoisista
sijoituksista, joiden riskipainotettujen vastuuerien yhteismäärä lasketaan
yksinkertaisen riskipainon menetelmää noudattaen, odotettujen tappioiden
yhteismäärä on laskettava seuraavan kaavan mukaisesti:
EL-arvot ovat seuraavat:
Odotettu tappio (EL) = 0,8 prosenttia riittävän
hyvin hajautettuihin salkkuihin sisältyville pääomasijoituksille
Odotettu tappio (EL) = 0,8 prosenttia
pörssilistatuille oman pääoman ehtoisille sijoituksille
Odotettu tappio (EL) = 2,4 prosenttia kaikille
muille oman pääoman ehtoisille sijoituksille.
8.                      
Kun kyse on sellaisista oman pääoman ehtoisista
sijoituksista, joiden riskipainotettujen vastuuerien yhteismäärä lasketaan
PD/LGD-menetelmää noudattaen, odotettujen tappioiden yhteismäärä on laskettava
seuraavien kaavojen mukaisesti:
9.                      
Kun kyse on sellaisista oman pääoman ehtoisista
sijoituksista, joiden riskipainotettujen vastuuerien yhteismäärä lasketaan
sisäisten mallien menetelmän mukaisesti, odotettujen tappioiden yhteismäärän on
oltava nolla prosenttia.
10.                  
Odotettujen tappioiden yhteismäärä on laskettava
ostettujen saamisten laimentumisriskille seuraavien kaavojen mukaisesti:
11.                  
Kun laitos laskee OTC-johdannaisista johtuvien
riskipainotettujen vastuuerien yhteismäärän tämän luvun mukaisesti, se voi
vähentää tietylle nettoutusryhmälle lasketusta odotettujen tappioiden
yhteismäärästä kyseiseen nettoutusryhmään liittyvän vastuun arvonoikaisun
määrän, jonka laitos on jo kirjannut tapahtuneeksi arvonalennukseksi. 
Tuloksena oleva odotettujen tappioiden yhteismäärä ei saa olla pienempi kuin
nolla.
155 artikla
Odotettujen tappioiden yhteismäärän käsittely
Laitosten on vähennettävä 154 artiklan 2, 3 ja
7 kohdan mukaisesti laskettu odotettujen tappioiden yhteismäärä näihin
vastuisiin liittyvistä yleisistä ja erityisistä luottoriskioikaisuista.
Maksukyvyttömyyden yhteydessä ostetuista, tase-eriin sisältyvistä saamisista
saatuja alennuksia on käsiteltävä 162 artiklan 1 kohdan mukaisesti samalla
tavalla kuin erityisiä luottoriskioikaisuja. Laiminlyötyihin vastuisiin
liittyviä erityisiä luottoriskioikaisuja ei saa käyttää kattamaan muista
vastuista aiheutuvaa odotettua tappiota. Kyseiseen laskelmaan ei saa
sisällyttää arvopaperistettuihin vastuisiin liittyvää odotettujen tappioiden
yhteismäärää eikä kyseisiin vastuisiin kohdistuvia yleisiä tai erityisiä
luottoriskioikaisuja.
4 jakso
PD, LGD ja maturiteetti
1 alajakso
Yrityssaamiset ja saamiset laitoksilta, valtioilta ja keskuspankeilta
156 artikla
Maksukyvyttömyyden todennäköisyys (PD)
1.                      
Yritykseltä tai laitokselta olevaan saamiseen liittyvän
maksukyvyttömyyden todennäköisyyden (PD) on oltava vähintään 0,03 prosenttia.
2.                      
Sellaisten ostettujen yrityssaamisten, joiden
osalta laitos ei pysty arvioimaan PD-lukuja tai sen PD-estimaatit eivät täytä 6
jaksossa asetettuja vaatimuksia, PD-luvut on määritettävä seuraavien
menetelmien mukaisesti: 
a)      ostettujen yrityssaamisten PD-luku on
laitoksen EL-estimaatti jaettuna kyseisten saamisten LGD-luvulla;
b)      ostettuja yrityssaamisia koskevien
etuoikeudeltaan huonompien vaateiden PD-luku on laitoksen EL-estimaatti;
c)      laitos, joka on saanut toimivaltaiselta
viranomaiselta luvan käyttää omia LGD-estimaattejaan yrityssaamisiin 138
artiklan nojalla ja joka pystyy jakamaan ostettujen yrityssaamisten
EL-estimaattinsa PD- ja LGD-luvuiksi toimivaltaisen viranomaisen luotettavana
pitämällä tavalla, voi käyttää tämän jakamisen tuloksena saatavaa
PD-estimaattia.
3.                      
Maksukyvyttömien vasta-puolten PD-luku on 100
prosenttia.
4.                      
Laitokset voivat ottaa takauksen luonteisen
luottosuojan huomioon PD-luvussa 4 luvun säännösten mukaisesti. Ostettujen
saamisten myyjä on 197 artiklan 1 kohdan g alakohdassa tarkoitettujen
luottosuojan tarjoajien lisäksi oikeutettu laimentumisriskin soveltamiseen, jos
seuraavat ehdot täyttyvät: 
a)      yrityksellä on hyväksytyn
luottoluokituslaitoksen antama luottoluokitus, jonka EPV katsoo vastaavan
vähintään luottoluokkaa 3 yrityssaamisten riskipainotuksesta annettujen 2
lukuun sisältyvien sääntöjen mukaisesti;
b)      kun kyseessä ovat laitokset, jotka
laskevat riskipainotettujen vastuuerien yhteismäärän ja odotettujen tappioiden
yhteismäärän IRB-menetelmän mukaisesti, yrityksellä ei ole hyväksytyn
luottoluokituslaitoksen antamaa luottoluokitusta, mutta sen PD-luku vastaa
laitoksen sisäisen luokituksen mukaan hyväksyttyjen luottoluokituslaitosten
antamia luottoluokituksia, joiden EPV katsoo vastaavan vähintään luottoluokkaa
3 yrityssaamisten riskipainotuksesta annettujen 2 lukuun sisältyvien sääntöjen
mukaisesti.
5.                      
Omia LGD-estimaattejaan käyttävät laitokset voivat
hyväksyä takauksen luonteisen luottosuojan mukauttamalla PD-lukujaan 157
artiklan 3 kohdan mukaisesti.
6.                      
Ostettujen yrityssaamisten laimentumisriskin
PD-luvun on oltava yhtä suuri kuin laimentumisriskin EL-estimaatti. Laitos,
joka on saanut toimivaltaiselta viranomaiselta luvan käyttää omia
LGD-estimaattejaan yrityssaamisiin 138 artiklan nojalla ja joka pystyy jakamaan
ostettujen yrityssaamisten laimentumisriskin EL-estimaattinsa PD- ja
LGD-luvuiksi toimivaltaisen viranomaisen luotettavana pitämällä tavalla, voi
käyttää tämän jakamisen tuloksena saatavaa PD-estimaattia. Laitokset voivat
ottaa takauksen luonteisen luottosuojan huomioon PD-luvussa 4 luvun säännösten
mukaisesti. Ostettujen saamisten myyjä on 197 artiklan 1 kohdan g alakohdassa
tarkoitettujen luottosuojan tarjoajien lisäksi oikeutettu laimentumisriskin
soveltamiseen, jos 4 kohdassa asetetut ehdot täyttyvät.  
7.                      
Poiketen siitä, mitä 197 artiklan 1 kohdan g
alakohdassa säädetään, yritykset, jotka täyttävät 4 kohdassa asetetut ehdot,
täyttävät kelpoisuusvaatimukset.
Laitos, joka on saanut toimivaltaiselta
viranomaiselta luvan käyttää omia LGD-estimaattejaan yrityssaamisten
laimentumisriskiin 138 artiklan nojalla, voi hyväksyä takauksen luonteisen
luottosuojan mukauttamalla PD-lukuja 157 artiklan 3 kohdan mukaisesti.  
157 artikla
Tappio-osuus (LGD)
1.                      
Laitosten on käytettävä seuraavia LGD-arvoja 146
artiklan 8 kohdan mukaisesti:
a)      ylimmän etuoikeusluokan saamiset, joilla
ei ole hyväksyttävää vakuutta: 45 prosenttia;
b)      etuoikeudeltaan huonommat saamiset,
joilla ei ole hyväksyttävää vakuutta: 75 prosenttia;
c)      laitokset voivat hyväksyä
vastikkeellisen tai takauksen luonteisen luottosuojan LGD-estimaatissa 4 luvun
mukaisesti;
d)      124 artiklassa määritettyihin katettuihin
joukkovelkakirjalainoihin voidaan soveltaa LGD-arvoa, joka on 11,25 prosenttia;
e)      ostetut ylimmän etuoikeusluokan
yrityssaamiset, joiden osalta laitoksen PD-estimaatit eivät täytä 6 jaksossa
asetettuja vaatimuksia: 45 prosenttia;
f)       ostetut etuoikeudeltaan huonommat
yrityssaamiset, joiden osalta laitos ei kykene määrittämään PD-lukuja tai sen PD-estimaatit
eivät täytä 6 jaksossa asetettuja vaatimuksia: 100 prosenttia;
g)      ostettujen yrityssaamisten
laimentumisriski: 75 %.
2.                      
Jos laitos on saanut toimivaltaiselta
viranomaiselta luvan käyttää omia LGD-estimaattejaan yrityssaamisiin 138
artiklan nojalla ja se pystyy jakamaan ostettujen yrityssaamisten
EL-estimaattinsa PD- ja LGD-luvuiksi toimivaltaisen viranomaisen luotettavana
pitämällä tavalla, se voi käyttää laimentumis- ja maksukyvyttömyysriskin osalta
tämän jakamisen tuloksena saatavaa LGD-estimaattia ostettuihin yrityssaamisiin.
3.                      
Jos laitos on saanut toimivaltaiselta
viranomaiselta luvan käyttää omia LGD-estimaattejaan yrityssaamisiin ja
saamisiin laitoksilta, valtioilta ja keskuspankeilta 138 artiklan nojalla,
takauksen luonteinen luottosuoja voidaan ottaa huomioon mukauttamalla PD- tai
LGD-lukua 6 jaksossa määritettyjen vaatimusten mukaisesti ja toimivaltaisten
viranomaisten suostumuksella. Laitos ei saa soveltaa taattuihin saamisiin
mukautettua PD- tai LGD-lukua, jos mukautettu riskipaino olisi pienempi kuin
vastaava takaajaan kohdistuva välitön vastuu.
4.                      
Edellä 148 artiklan 3 kohdassa tarkoitettujen yritysten
tapauksessa luottosuojan tarjoajaan kohdistuvan vertailukelpoisen välittömän
vastuun LGD-luku on joko takaajaan tai vastapuoleen kohdistuvan suojaamattoman
sopimuksen LGD-luku riippuen siitä, osoittavatko saatavilla olevat todisteet ja
takauksen rakenne palautettavan määrän riippuvan takaajan vai vastapuolen
taloudellisesta tilanteesta, jos takaaja ja vastapuoli ovat molemmat
maksukyvyttömiä suojatun transaktion voimassaoloaikana.
158 artikla
Maturiteetti
1.                      
Laitosten, jotka eivät ole saaneet lupaa käyttää
omia LGD-lukujaan ja luottovasta-arvokertoimiaan yrityssaamisiin ja saamisiin
laitoksilta, valtioilta ja keskuspankeilta, on sovellettava takaisinostosopimuksista
tai arvopaperien tai hyödykkeiden lainaksiantamisesta tai –ottamisesta
aiheutuviin vastuisiin 0,5 vuoden maturiteettiarvoa (M) ja kaikkiin muihin
vastuisiin 2,5 vuoden M-arvoa. 
Toimivaltaisten viranomaisten on vaihtoehtoisesti
osana 138 artiklassa tarkoitettua lupaa päätettävä, onko laitoksen sovellettava
M-arvoa kuhunkin vastuuseen 2 kohdan mukaisesti.
2.                      
Laitosten, jotka ovat saaneet toimivaltaiselta
viranomaiselta luvan soveltaa omia LGD-lukujaan ja  luottovasta-arvokertoimiaan
yrityssaamisiin ja saamisiin laitoksilta, valtioilta ja keskuspankeilta 138
artiklan nojalla, on laskettava kullekin vastuulle M-arvo a–e alakohdassa ja
3–5 kohdassa määritetyllä tavalla. M-arvo voi olla enintään viisi vuotta:
a)      M-arvo lasketaan seuraavan kaavan mukaisesti
instrumentille, jonka kassavirta on ennalta tiedossa:
jossa CFt kuvaa rahavirtoja (pääoma,
korot ja palkkiot), jotka vastapuolen on sopimusperusteisesti maksettava
hetkellä t;
b)      päänettoutussopimuksen soveltamisalaan
kuuluvien johdannaisten M-arvo on vastuun jäljellä olevan maturiteetin
painotettu keskiarvo siten, että M-arvo on vähintään yksi vuosi, ja
maturiteettia painotettaessa on käytettävä kunkin vastuun nimellisarvoa;
c)      liitteessä II luetelluista kokonaan tai
lähes kokonaan vakuudellisista johdannaissopimuksista ja kokonaan tai lähes
kokonaan vakuudelliseen limiittiluotonantoon (margin lending)
liittyvistä transaktioista, jotka kuuluvat päänettoutussopimuksen
soveltamisalaan, aiheutuviin vastuisiin sovellettava M-arvo on sellaisten
transaktioiden jäljellä olevien maturiteettien painotettu keskiarvo, joissa
M-arvo on vähintään 10 päivää;
d)      päänettoutussopimuksen soveltamisalaan
kuuluvien takaisinostosopimusten taikka arvopaperien tai hyödykkeiden
lainaksiantamisen tai -ottamisen M-arvo on sellaisten transaktioiden jäljellä
olevien maturiteettien painotettu keskiarvo, joissa M-arvo on vähintään 5
päivää. Maturiteettia painotettaessa on käytettävä kunkin transaktion
nimellisarvoa;
e)      kun kyse on laitoksesta, joka on saanut
toimivaltaiselta viranomaiselta 138 artiklan nojalla luvan soveltaa omia
PD-estimaattejaan ostettuihin yrityssaamisiin, nostettujen määrien M-arvo on
ostettuihin saamisiin liittyvien vastuiden maturiteettien painotettu keskiarvo,
siten että M-arvo on vähintään 90 päivää. Tätä samaa M-arvoa on sovellettava
myös sitoviin saamisten ostosopimuksiin (committed purchase facility)
kuuluviin nostamattomiin määriin, edellyttäen että järjestely sisältää
tehokkaat kovenantit, ennenaikaisen kuoletuksen laukaisijat tai muut
ominaisuudet, jotka suojaavat ostavaa laitosta sellaisten tulevien saamisten
laadun merkittävältä heikkenemiseltä, jotka sen on ostettava järjestelyn
voimassaoloaikana. Mikäli tällaista tehokasta suojaa ei ole, nostamattomien
määrien M-arvo lasketaan seuraavien tekijöiden summana: pisin ostosopimuksen
piiriin kuuluvien potentiaalisten saamisten maturiteeteista ja ostosopimuksen
jäljellä oleva maturiteetti, siten että M-arvo on vähintään 90 päivää;
f)       muille kuin tässä kohdassa mainituille
välineille, tai kun laitos ei pysty laskemaan M-arvoa a alakohdassa
määritetyllä tavalla, M-arvo on jäljellä oleva enimmäisaika (vuosia), jonka
vastapuoli voi käyttää sopimusvelvoitteidensa täysimääräiseen täyttämiseen,
siten että M-arvo on vähintään yksi vuosi;
g)      Kun kyse on laitoksista, jotka laskevat
vastuuarvot käyttämällä 6 luvun 6 jaksossa esitettyä sisäisen mallin
menetelmää, M-arvo on laskettava käyttämällä seuraavassa esitettyä kaavaa, kun
kyse on vastuista, joihin ne soveltavat kyseistä menetelmää ja joilla
nettoutusryhmän sisältämän maturiteetiltaan pisimmän sopimuksen maturiteetti on
pidempi kuin yksi vuosi:
jossa
 = osoitinmuuttuja,
jonka arvo tulevana ajanjaksona tk on 0, jos tk > 1
vuosi, ja 1, jos tk ≤ 1 
 = odotettu vastuu
tulevaisuuden ajanjaksona tk;
 = efektiivinen
odotettu vastuu tulevaisuuden ajanjaksona tk;
 = riskitön
diskonttaustekijä tulevaisuuden ajanjaksolle tk; 
h)      laitos, joka laskee vastuun
yksipuolisen arvonoikaisun käyttämällä sisäistä mallia, voi toimivaltaisten
viranomaisten luvalla käyttää sisäisellä mallilla estimoitua luoton
efektiivistä duraatiota M-arvona.
Nettoutusryhmiin, joissa kaikkien sopimusten
alkuperäinen maturiteetti on alle vuoden, sovelletaan a alakohdassa olevaa
kaavaa 2 kohdan mukaisesti;
i)       kun kyse on laitoksista, jotka laskevat
vastuuarvot käyttämällä 6 luvun 6 jaksossa esitettyä sisäisen mallin menetelmää
ja joilla on lupa käyttää sisäistä mallia kaupankäynnin kohteena olevien
vieraan pääoman ehtoisten välineiden positioihin liittyvän riskin
määrittämiseksi kolmannen osan IV osaston 5 luvun mukaisesti, M-arvon on oltava
1 kaavassa, joka esitetään 148 artiklan 1 kohdassa, edellyttäen että
laitos pystyy osoittamaan toimivaltaisille viranomaisille, että sen 373
artiklassa sovellettava kaupankäynnin kohteena olevien vieraan pääoman
ehtoisten välineiden positioihin liittyvän riskin määrittämiseen käytettävään
sisäiseen malliin sisältyy luottoluokitusten siirtymistä johtuvat vaikutukset; 

j)       sovellettaessa 148 artiklan 3 kohtaa
M-arvo on luottoriskiltä suojautumisen efektiivinen maturiteetti, mutta
vähintään 1 vuosi.
3.                      
Jos dokumentointi edellyttää päivittäistä
nettoarvon tilitystä ja uudelleenarvostamista ja sisältää säännöksiä, joiden
nojalla vakuus voidaan realisoida tai nettouttaa nopeasti
maksukyvyttömyystilanteessa tai jos nettoarvoa ei tilitetä, M-arvo on vähintään
yksi päivä seuraaville:
a)      liitteessä II luetellut kokonaan tai
lähes kokonaan vakuudelliset johdannaissopimukset;
b)      kokonaan tai lähes kokonaan vakuudellinen
limiittiluotonanto (margin lending);
c)      takaisinostosopimuksiin tai arvopaperien
tai hyödykkeiden lainaksiantamiseen tai ‑ottamiseen liittyvät
transaktiot.
Lisäksi hyväksyttävien lyhytaikaisten saamisten,
jotka eivät ole osa laitoksen vastapuolelle myöntämää jatkuvaa rahoitusta,
M-arvo on vähintään yksi päivä. Hyväksyttäviin lyhytaikaisiin saamisiin
sisältyvät
a)      sellaiset saatavat laitoksilta, jotka
johtuvat valuutanvaihtoon liittyvistä velvoitteista;
b)      itsestään kuittaantuvat lyhytaikaiset ulkomaankaupan
rahoitukseen liittyvät transaktiot, tuonti- ja vientiremburssit sekä
samankaltaiset transaktiot, joiden jäljellä oleva maturiteetti on enintään yksi
vuosi; 
c)      sellaisista arvopaperien ostojen ja
myyntien selvityksistä aiheutuvat vastuut, joissa tavanomainen toimitusaika on
kaksi pankkipäivää;
d)      vastuut, jotka aiheutuvat sähköisesti
siirrettävistä käteissuorituksista ja sähköisten maksutapahtumien selvityksestä
sekä etukäteen maksetuista kustannuksista, mukaan luettuina sellaisista
epäonnistuneista transaktioista aiheutuvat tilinylitykset, jotka eivät ylitä
sovittua vähäistä kiinteää pankkipäivien määrää.
4.                      
Kun kyse on saamisista unioniin sijoittautuneilta
yrityksiltä, joiden konsolidoitu liikevaihto ja konsolidoidun taseen loppusumma
on alle 500 miljoonaa euroa, laitokset voivat päättää määrittää
johdonmukaisesti M-arvon 1 kohdan mukaisesti sen sijaan, että ne soveltaisivat
2 kohtaa. Laitokset voivat korvata 500 miljoonan euron
kokonaisliikevaihdon 1 000 miljoonan euron kokonaisliikevaihdolla, kun
kyse on sellaisista yrityksistä, jotka ensisijaisesti omistavat ja antavat
vuokralle asuinkiinteistöjä ilman keinottelutarkoitusta.
5.                      
Maturiteettieroja on käsiteltävä 4 luvussa
säädetyllä tavalla.
2 alajakso
Vähittäissaamiset
159 artikla
Maksukyvyttömyyden todennäköisyys (PD)
1.                      
Vastuun maksukyvyttömyyden todennäköisyyden (PD) on
oltava vähintään 0,03 prosenttia.
2.                      
Vastapuolten, tai sen ollessa sallittua ainoastaan
vastapuolten laiminlyömien vastuiden PD-luvun on oltava 100 prosenttia.
3.                      
Ostettujen saamisten laimentumisriskin PD-luvun on
oltava yhtä suuri kuin laimentumisriskin EL-estimaatit. Jos laitos pystyy
jakamaan ostettujen saamisten laimentumisriskin EL-estimaattinsa PD- ja
LGD-luvuiksi toimivaltaisten viranomaisten luotettavana pitämällä tavalla, se
voi käyttää PD-estimaattia.
4.                      
Takauksen luonteinen luottosuoja voidaan ottaa
huomioon mukauttamalla PD-lukuja 160 artiklan 2 kohdan mukaisesti. Ostettujen
saamisten myyjä on 197 artiklan 1 kohdan g alakohdassa tarkoitettujen
luottosuojan tarjoajien lisäksi oikeutettu laimentumisriskin soveltamiseen, jos
156 artiklan 4 kohdassa asetetut ehdot täyttyvät. 
160 artikla 
Tappio-osuus (LGD)
1.                      
Laitosten on tuotettava tappio-osuuksia kuvaavat
estimaattinsa (LGD-estimaatit), jotka täyttävät 6 jaksossa asetetut vaatimukset
ja jotka edellyttävät toimivaltaisten viranomaisten 138 artiklan mukaisesti
myöntämää lupaa. Ostettujen saamisten laimentumisriskin LGD-arvo on 75
prosenttia. Jos laitos pystyy jakamaan ostettujen saamisten laimentumisriskin
EL-estimaattinsa PD- ja LGD-luvuiksi luotettavalla tavalla, se voi käyttää omaa
LGD-estimaattiaan.
2.                      
Takauksen luonteinen luottosuoja voidaan ottaa
huomioon mukauttamalla PD- ja LGD-estimaatteja 179 artiklan 1, 2 ja 3 kohdan
vaatimusten mukaisesti ja edellyttäen, että toimivaltaiset viranomaiset ovat
myöntäneet yksittäistä vastuuta tai vastuuryhmää koskevan luvan. Laitos ei saa
soveltaa taattuihin saamisiin mukautettua PD- tai LGD-estimaattia, jos
mukautettu riskipaino olisi pienempi kuin vastaava takaajaan kohdistuva välitön
vastuu.
3.                      
Sovellettaessa 149 artiklan 2 kohtaa luottosuojan
tarjoajaan kohdistuvan vertailukelpoisen välittömän vastuun LGD-luku on joko
takaajaan tai vastapuoleen kohdistuvan suojaamattoman sopimuksen LGD-luku
riippuen siitä, osoittavatko saatavilla olevat todisteet ja takauksen rakenne
palautettavan määrän riippuvan takaajan vai vastapuolen taloudellisesta
tilanteesta, jos takaaja ja vastapuoli ovat molemmat maksukyvyttömiä suojatun
transaktion voimassaoloaikana.
4.                      
Kun kyse on sellaisista kaikista
asuinkiinteistövakuudellisista vähittäissaamisista, jotka eivät ole valtioiden
takaamia, keskimääräinen riskipainotettu LGD-luku saa olla alle
10 prosenttia.
Kun kyse on sellaisista kaikista
liikekiinteistövakuudellisista vähittäisvastuista, jotka eivät ole valtioiden
takaamia, keskimääräinen riskipainotettu LGD-luku ei saa olla alle
15 prosenttia.
3 alajakso
Oman pääoman ehtoiset sijoitukset,
joihin sovelletaan PD/LGD-menetelmää
161 artikla
Oman pääoman ehtoiset sijoitukset, joihin sovelletaan PD/LDG-menetelmää
1.                      
PD-luvut on määritettävä yrityssaamisiin
sovellettavien menetelmien mukaisesti.
Seuraavia PD-lukujen vähimmäisarvoja on
sovellettava:
a)      0,09 prosenttia pörssilistatuille oman
pääoman ehtoisille sijoituksille, kun sijoitus on osa pitkäaikaista
asiakassuhdetta;
b)      0,09 prosenttia muille kuin
pörssilistatuille oman pääoman ehtoisille sijoituksille, kun sijoituksen tuotto
perustuu säännöllisiin, jaksottaisiin kassavirtoihin, jotka eivät johdu
myyntivoitoista;
c)      0,40 prosenttia pörssilistatuille oman
pääoman ehtoisille sijoituksille mukaan luettuina muut 150 artiklan 2 kohdassa
määritetyt lyhyet positiot;
d)      1,25 prosenttia kaikille muille oman
pääoman ehtoisille sijoituksille mukaan luettuina muut 150 artiklan 2 kohdassa
määritetyt lyhyet positiot.
2.                      
Riittävän hyvin hajautettuihin salkkuihin
sisältyviin pääomasijoituksiin liittyviin vastuisiin voidaan soveltaa 65
prosentin LGD-lukua. Kaikkiin muihin tällaisiin vastuisiin on sovellettava 90
prosentin LGD-lukua.
3.                      
Kaikkien vastuiden M-arvo on viisi vuotta.
5 jakso
Vastuuarvo
162 artikla 
 Yrityssaamiset ja saamiset laitoksilta, valtioilta ja keskuspankeilta sekä
vähittäissaamiset
1.                      
Jollei muuta säädetä, taseeseen sisältyvien
vastuiden vastuuarvon on oltava kirjanpitoarvo, joka on laskettu ottamatta
huomioon mahdollisia tehtyjä luottoriskioikaisuja.
Tätä sääntöä on sovellettava myös omaisuuseriin,
joiden ostohinta poikkeaa velkamäärästä. 
Kun kyse on ostetuista omaisuuseristä, velkamäärän
ja omaisuuserää ostettaessa laitoksen taseeseen kirjatun kirjanpitoarvon, joka
on jäljellä erityisten luottoriskioikaisujen soveltamisen jälkeen, erotus on
merkittävä alennukseksi, jos velkamäärä on suurempi, ja preemioksi jos
velkamäärä on pienempi kuin taseeseen kirjattu määrä.
2.                      
Kun laitokset käyttävät takaisinostosopimusten tai
arvopaperien tai hyödykkeiden lainaksiantoon- tai –ottoon liittyvissä
transaktioissa päänettoutussopimuksia, vastuuarvo on laskettava 4 luvun
säännösten mukaisesti.
3.                      
Kun lainoihin ja talletuksiin sovelletaan
tase-erien nettouttamista, laitosten on laskettava vastuuarvo 4 luvussa
säädettyjen menetelmien mukaisesti.
4.                      
Leasing-sopimusten vastuuarvo muodostuu
diskontatuista leasing-maksujen vähimmäismääristä. Leasing-maksujen
vähimmäismääriin sisältyvät leasing-kauden maksut, jotka vuokraajaa vaaditaan
tai voidaan vaatia maksamaan, mukaan luettuna mahdollinen edullinen osto-optio
(eli optio, jonka käyttäminen on kohtuullisen varmaa). Jos muuta sopimuspuolta
kuin vuokraajaa voidaan vaatia suorittamaan leasing-vuokratun omaisuuserän
jäännösarvoon liittyvä maksu ja tämä maksuvelvoite täyttää 197 artiklan ehdot,
jotka koskevat luottosuojan tarjoajien hyväksyttävyyttä, sekä 208 artiklan
mukaiset muiden vakuustyyppien tunnistamisen vaatimukset, maksuvelvoite voidaan
ottaa huomioon takauksen luonteisena luottosuojana 4 luvun mukaisesti.
5.                      
Liitteessä II luetelluille omaisuuserille
vastuuarvo on määritettävä soveltaen 6 luvussa esitettyjä menetelmiä, ja
mahdollisesti tehtyjä luottoriskioikaisuja ei saa ottaa huomioon.
6.                      
Ostettujen saamisten riskipainotettujen vastuuerien
yhteismäärää laskettaessa vastuuarvo on 1 kohdan mukainen arvo, josta on
vähennetty laimentumisriskiä koskevat omien varojen vaatimukset ennen
luottoriskin vähentämismenetelmien soveltamista.
7.                      
Kun vastuu muodostuu takaisinostosopimusten tai
arvopaperien tai hyödykkeiden lainaksiantamisen ja -ottamisen, pitkän
selvitysajan transaktioiden ja vakuudellisen limiittiluotonannon yhteydessä
myydyistä, vakuudeksi asetuista tai lainatuista arvopapereista tai
hyödykkeistä, vastuuarvo on 94 artiklan mukaisesti määritetty arvopaperien tai
hyödykkeiden arvo. Kun sovelletaan 218 artiklassa esitettyä rahoitusvakuuksia
koskevaa kattavaa menetelmää, vastuuarvoa on korotettava kyseisiin
arvopapereihin tai hyödykkeisiin edellä mainitun artiklan mukaisesti
soveltuvalla volatiliteettikorjauksella. Takaisinostosopimusten, arvopaperien
tai hyödykkeiden lainaksiantamisen tai -ottamisen, pitkän selvitysajan
transaktioiden ja vakuudellisen limiittiluotonannon vastuuarvo voidaan
määrittää joko 6 luvun tai 215 artiklan 2 kohdan mukaisesti.
8.                      
Seuraavien omaisuuserien vastuuarvo on laskettava
kertomalla sitoumukseen kuuluva nostamaton määrä luottovasta-arvokertoimella
(CF). Laitosten on käytettävä seuraavia luottovasta-arvokertoimia 146 artiklan
8 kohdan mukaisesti:
a)      limiitillisiin luottosopimuksiin, jotka
laitos voi peruuttaa ehdoitta milloin tahansa ilman etukäteisilmoitusta tai
jotka voivat peruuntua automaattisesti lainaajan luottokelpoisuuden
heikentymisen vuoksi, on sovellettava 0 prosentin luottovasta-arvokerrointa.
Voidakseen soveltaa 0 prosentin luottovasta-arvokerrointa laitosten on
tarkkailtava aktiivisesti vastapuolen taloudellista asemaa, ja laitosten on
pystyttävä sisäisten valvontajärjestelmiensä avulla välittömästi havaitsemaan
vastapuolen luottokelpoisuuden heikentyminen. Nostamattomia limiitillisiä
luottosopimuksia voidaan pitää ehdoitta peruutettavissa olevina, jos
lainaehdoissa annetaan laitokselle mahdollisuus peruuttaa ne
kuluttajansuojalainsäädännön ja muun asiaan liittyvän lainsäädännön mukaisesti;
b)      kun kyse on tavaroiden ja hyödykkeiden
tuontiin ja vientiin liittyvistä lyhytaikaisista rembursseista, on sovellettava
20 prosentin luottovasta-arvokerrointa sekä liikkeeseen laskevaan että
varmistavaan laitokseen;
c)      kun kyse on sellaisista uusiutuvien
ostettujen saamisten nostamattomista ostositoumuksista, jotka laitos voi
peruuttaa milloin vain ehdoitta ja ilman etukäteisilmoitusta tai jotka voivat
peruuntua automaattisesti, on sovellettava 0 prosentin
luottovasta-arvokerrointa. Voidakseen soveltaa 0 prosentin
luottovasta-arvokerrointa laitosten on tarkkailtava aktiivisesti vastapuolen
taloudellista asemaa, ja laitosten on pystyttävä sisäisten
valvontajärjestelmiensä avulla välittömästi havaitsemaan vastapuolen
luottokelpoisuuden heikentyminen;
d)      muihin limiitillisiin luottosopimuksiin,
velkasitoumusten liikkeeseenlaskujärjestelyihin (NIF) ja jatkuviin luoton
merkintäjärjestelyihin (RUF) on sovellettava 75 prosentin
luottovasta-arvokerrointa;
e)      laitokset, jotka täyttävät 6
jaksossa määritetyt luottovasta-arvokerrointen omien estimaattien käytön
vaatimukset, voivat toimivaltaisten viranomaisten luvalla soveltaa omia
luottovasta-arvoestimaattejaan eri tuotetyyppeihin, jotka mainitaan a–d
alakohdassa.
9.                      
Kun sitoumus liittyy toisen sitoumuksen antamiseen,
on käytettävä pienempää kahdesta yksittäiseen sitoumukseen liittyvästä
luottovasta-arvokertoimesta.
10.                  
Kun kyse on kaikista muista kuin 1–8 kohdassa
mainituista taseen ulkopuolisista eristä, vastuuarvon on oltava seuraava
prosenttiosuus erän arvosta:
a)      100 prosenttia, jos erään liittyy korkea
riski;
b)      50 prosenttia, jos erään liittyy
keskimääräinen riski;
c)      20 prosenttia, jos erään liittyy
keskimääräinen/alhainen riski;
d)      0 prosenttia, jos erään liittyy alhainen
riski.
Tätä kohtaa sovellettaessa taseen ulkopuoliset
erät on luokiteltava liitteen I mukaisiin riskiluokkiin.
163 artikla
Oman pääoman ehtoiset vastuut
1.                      
Oman pääoman ehtoisten vastuiden vastuuarvo on
vastuun kirjanpitoarvo, joka jää jäljelle erityisten luottoriskioikaisujen
soveltamisen jälkeen. 
2.                      
Taseen ulkopuolisten oman pääoman ehtoisten
vastuiden vastuuarvo on vastuun nimellisarvo, joka jää jäljelle, kun
nimellisarvosta on vähennetty tämän vastuun erityiset luottoriskioikaisut.
164 artikla
Muut luottovelvoitteisiin kuulumattomat erät
Muiden luottovelvoitteisiin kuulumattomien
erien vastuuarvo on vastuun kirjanpitoarvo, joka jää jäljelle erityisten
luottoriskioikaisujen soveltamisen jälkeen. 
6 jakso
IRB-menetelmää koskevat vaatimukset
1 alajakso
Luokitusjärjestelmät
165 artikla
Yleiset periaatteet
1.                      
Kun laitos soveltaa useita luokitusjärjestelmiä,
vastapuolen tai transaktion luokitusjärjestelmän valinta on dokumentoitava ja
valinta on tehtävä asianmukaisesti ja riskiä vastaavasti.
2.                      
Luokituskriteerejä ja -prosesseja on tarkasteltava
säännöllisesti, jotta voidaan varmistaa niiden asianmukaisuus suhteessa
nykyiseen salkkuun ja ulkoisiin olosuhteisiin.
3.                      
Jos laitos käyttää riskiparametrien suoria
estimaatteja, niitä voidaan pitää jatkuvaan luokitusasteikkoon sisältyvinä
luokkina.
166 artikla
Luottoluokitusjärjestelmien rakenne
1.                      
Yrityssaamisia ja saamisia laitoksilta, valtioilta
ja keskuspankeilta koskevan luottoluokitusjärjestelmän rakenteen on oltava
seuraavien vaatimusten mukainen:
a)      luokitusjärjestelmässä on otettava
huomioon vastapuolen ja transaktioriskin ominaispiirteet;
b)      luokitusjärjestelmään on sisällyttävä vastapuolten
luokitusasteikko, jonka perusteella määritetään yksinomaan vastapuolen
maksukyvyttömyyden riskiä. Vastapuolten luokitusasteikossa on oltava vähintään
seitsemän luokkaa velvoitteensa hoitaville vastapuolille ja yksi luokka
maksunsa laiminlyöneille vastapuolille;
c)      laitoksen on dokumentoitava
vastapuoliluokkien väliset suhteet käyttäen perusteina kunkin luokan sisältämää
maksukyvyttömyysriskiä ja kyseisen riskin suuruuden määrittämisessä
sovellettuja kriteereitä;
d)      laitoksilla, joiden salkut ovat keskittyneet
tietylle markkinasegmentille ja maksukyvyttömyysriskin alueelle, on oltava
riittävästi vastapuoliluokkia mainitulla alueella, jotta vältetään vastapuolten
liian suuri keskittyminen tiettyyn luokkaan. Merkittävä keskittyminen yhteen
luokkaan on perusteltava vankalla empiirisellä todistusaineistolla, joka
osoittaa, että vastapuoliluokka kattaa riittävän kapean PD-lukujen alueen ja
että kaikkien kyseiseen luokkaan kuuluvien vastapuolten maksukyvyttömyysriski
mahtuu kyseiselle alueelle;
e)      jotta omien LGD-estimaattien
käyttö sallitaan omien varojen vaatimusten laskennassa, luokitusjärjestelmään
on sisällyttävä erillinen sopimustyyppien luokitusasteikko, joka yksinomaan
ilmaisee transaktion LGD-lukuun liittyvät ominaispiirteet. Riskiluokan määritelmään
on sisällyttävä sekä kuvaus siitä, kuinka vastuut on luokiteltu, että kuvaus
kriteereistä, joilla eri luokkien sisältämä riski on määritelty;
f)       merkittävä keskittyminen yhteen
sopimustyypin riskiluokkaan on perusteltava vankalla empiirisellä todistusaineistolla,
joka osoittaa, että riskiluokka kattaa riittävän kapean LGD-lukujen alueen ja
että kaikkien kyseiseen luokkaan kuuluvien vastuiden riski sijoittuu kyseiselle
alueelle.
2.                      
Laitosten, jotka käyttävät 148 artiklan 5 kohdan
mukaisia menetelmiä määrittäessään erityiskohteiden rahoitukseen liittyvien
vastuiden riskipainoja, ei tarvitse laatia vastapuolten luokitusasteikkoa,
jonka perusteella määritellään yksinomaan vastapuolten maksukyvyttömyyden riski
kyseisten vastuiden osalta. Kyseisillä laitoksilla on oltava näitä vastuita
varten vähintään neljä luokkaa velvoitteensa hoitaville vastapuolille ja yksi
luokka maksunsa laiminlyöneille vastapuolille.
3.                      
Vähittäisvastuiden luottoluokitusjärjestelmän
rakenteen on oltava seuraavien vaatimusten mukainen:
a)      luokitusjärjestelmästä on käytävä ilmi
sekä vastapuoleen että transaktioon sisältyvä riski ja kaikki vastapuolen ja
transaktion asian kannalta merkitykselliset ominaispiirteet;
b)      riskin eri tasot on luokiteltava siten,
että tietyssä luokassa tai ryhmässä on lukumääräisesti riittävästi vastuita sen
varmistamiseksi, että tappioiden ominaispiirteet voidaan kvantifioida ja
validoida tarkoituksenmukaisesti luokan tai ryhmän tasolla. Vastuut ja
vastapuolet on jaettava luokkiin tai ryhmiin siten, että vältetään liiallista
keskittymistä;
c)      luokittamalla vastuut luokkiin ja ryhmiin
on voitava eritellä riskit tarkoituksenmukaisella tavalla, toistensa kanssa
riittävän homogeeniset vastuut on voitava jakaa omaksi ryhmäkseen ja tappioiden
ominaispiirteet on voitava arvioida tarkasti ja johdonmukaisesti luokan tai
ryhmän tasolla. Ostettujen saamisten luokituksen on vastattava myyjän
luotonmyöntökäytänteitä ja sen asiakkaiden heterogeenisuutta.
4.                      
Laitosten on otettava huomioon seuraavat
riskitekijät jakaessaan vastuita luokkiin tai ryhmiin:
a)      vastapuolen riskiominaisuudet;
b)      transaktioriskin ominaispiirteet, mukaan
luettuna tuotteen ja/tai vakuuden tyyppi. Laitosten on selvitettävä erikseen
tapaukset, joissa sama vakuus liittyy useaan vastuuseen;
c)      erääntyneisyys, paitsi jos laitos
osoittaa toimivaltaista viranomaista tyydyttävällä tavalla, että erääntyneisyys
ei ole kyseisen vastuun osalta merkittävä riskitekijä. 
167 artikla
Luokittelu luokkiin tai ryhmiin
1.                      
Laitoksella on oltava täsmälliset määritelmät,
prosessit ja kriteerit, joilla vastuut jaetaan luokkiin tai ryhmiin
luottoluokitusjärjestelmässä ja jotka täyttävät seuraavat vaatimukset:
a)      luokkien ja ryhmien määritelmien ja
kriteerien on oltava riittävän yksityiskohtaisia, jotta ne, joiden vastuulla
luokitus on, pystyvät johdonmukaisesti sijoittamaan samanlaisen riskiprofiilin
omaavat vastapuolet ja sopimukset samaan luokkaan tai ryhmään. Luokituksen on
tapahduttava johdonmukaisesti eri toimialoilla, yksiköissä ja maantieteellisen
sijainnin mukaan;
b)      luokitusprosessia koskevan dokumentaation
on oltava sellainen, että kolmannet osapuolet saavat riittävän kuvan vastuiden
luokituksesta luokkiin ja ryhmiin, voivat itse luokitella vastuita luokkiin ja
ryhmiin sekä pystyvät arvioimaan luokituksen asianmukaisuutta;
c)      kriteerien on myös oltava johdonmukaisia
laitoksen sisäisten luotonantostandardien ja ongelmallisten vastapuolten ja
sopimusten käsittelyssä sovellettavien käytänteiden kanssa.
2.                      
Laitoksen on otettava huomioon kaikki asian
kannalta merkitykselliset tiedot, kun vastapuolia ja sopimuksia jaetaan
luokkiin tai ryhmiin. Tietojen on oltava ajantasaisia, ja laitoksen on
pystyttävä niiden avulla ennustamaan vastuun tulevaa kehitystä. Mitä vähemmän
tietoja laitoksella on, sitä varovaisempi sen on oltava jakaessaan vastuita
vastapuolten tai sopimustyyppien luokkiin tai ryhmiin. Jos laitos käyttää
ulkopuolisen tekemää luottoluokitusta ensisijaisena perusteena sisäisessä
luottoluokituksessa, sen on otettava huomioon myös muut asian kannalta
merkitykselliset tiedot.
168 artikla
 Vastuiden luokitus
1.                      
Yrityssaamisiin ja saamisiin laitoksilta,
valtioilta ja keskuspankeilta liittyvien vastuiden luokitus on tehtävä
seuraavien kriteerien mukaisesti: 
a)      luoton myöntämisprosessissa jokainen
vastapuoli on sijoitettava johonkin vastapuoliluokkaan;
b)      laitosten, jotka ovat saaneet
toimivaltaiselta viranomaiselta luvan käyttää omia LGD- ja CF-estimaattejaan
138 artiklan nojalla, on osana luoton myöntämisprosessia sijoitettava jokainen
vastuu myös johonkin sopimustyypin riskiluokkaan; 
c)      laitosten, jotka käyttävät 148
artiklan 5 kohdan mukaisia menetelmiä määrittäessään erityisrahoitusvastuiden
riskipainoja, on sijoitettava kaikki kyseiset vastuut johonkin luokkaan 166
artiklan 2 kohdan mukaisesti;
d)      laitoksen on luokiteltava erikseen
jokainen erillinen oikeushenkilö, jolta sillä on saamisia. Laitoksella on
oltava asianmukaiset käytänteet toimiessaan vastapuolina olevien yksittäisten
asiakkaiden ja toisiinsa yhteydessä olevien asiakkaiden muodostamien ryhmien
kanssa;
e)      samaan vastapuoleen kohdistuvat erilliset
vastuut on sijoitettava samaan vastapuoliluokkaan riippumatta yksittäisten
transaktioiden luonteessa esiintyvistä eroista. Kuitenkin kun samaan
vastapuoleen liittyvät erilliset vastuut voidaan poikkeuksellisesti sijoittaa
useisiin luokkiin, on sovellettava seuraavaa:
i)        maariski, joka riippuu siitä, ovatko
vastuut kotimaan- vai ulkomaanvaluutan määräisiä;
ii)       vastuuseen liittyvien takausten
käsittely voi johtaa vastapuoliluokittelun mukauttamiseen;
iii)      kuluttajansuojaa tai pankkisalaisuutta
koskevassa lainsäädännössä tai jossain muussa lainsäädännössä kielletään
asiakastietojen vaihto.
2.                      
Kun kyse on vähittäisvastuista, jokainen vastuu on
sijoitettava johonkin luokkaan tai ryhmään osana luoton myöntämisprosessia.
3.                      
Laitosten on luokkiin tai ryhmiin jakamisen
yhteydessä dokumentoitava tilanteet, joissa asiantuntija-arviot saattavat
syrjäyttää luokitusprosessin panokset tai tuotokset, ja ilmoitettava henkilöt,
jotka ovat vastuussa kyseisten poikkeusten hyväksymisestä. Laitosten on
dokumentoitava nämä poikkeustapaukset ja merkittävä muistiin vastuulliset
henkilöt. Laitosten on analysoitava niiden vastuiden kehitystä, joiden luokitus
on perustunut luokitusprosessin sijaan asiantuntija-arvioon. Laitoksen on
analysoitava asiantuntija-arvioin luokiteltuja vastuita myös erikseen jokaisen
asiasta vastanneen henkilön osalta.
169 artikla
Luokitusprosessin asianmukaisuus
1.                      
Kun kyse on yrityssaamisiin ja saamisiin
laitoksilta, valtioilta ja keskuspankeilta liittyvistä vastuista,
luokitusprosessin on täytettävä seuraavat asianmukaisuutta koskevat
vaatimukset:
a)      luokitusprosessin ja sen tuottamien
luokitusten säännöllisen tarkastelun suorittajan tai hyväksyjän on oltava
riippumaton taho, joka ei saa välitöntä hyötyä luotonantoa koskevista
päätöksistä;
b)      laitosten on päivitettävä
luokitukset vähintään kerran vuodessa. Korkean riskin vastapuolia ja
ongelmallisia vastuita on tarkasteltava useammin. Laitosten on muutettava
luokitusta, jos ne saavat käyttöönsä vastapuolta tai vastuuta koskevaa uutta
oleellista tietoa;
c)      Laitoksella on oltava toimiva
prosessi, jolla hankitaan ja päivitetään merkityksellisiä tietoja, jotka
koskevat vastapuolen ominaispiirteitä, jotka vaikuttavat PD-lukuihin, sekä
tietoja, jotka koskevat transaktion ominaispiirteitä ja vaikuttavat
LGD-lukuihin tai luottovasta-arvokertoimiin.
2.                      
Kun kyse on vähittäisvastuista, laitoksen on
tarpeen mukaan joko päivitettävä vähintään kerran vuodessa vastapuolten ja
sopimustyyppien riskiluokat tai tarkasteltava kunkin nimetyn riskiryhmän
tappioiden ominaispiirteitä ja erääntyneisyyttä. Laitoksen on myös selvitettävä
vähintään kerran vuodessa kuhunkin ryhmään kuuluvien yksittäisten vastuiden
tila tarkastelemalla riittävän edustavaa otosta, millä varmistetaan, että
vastuut on jatkuvasti luokiteltu oikeaan ryhmään.
3.           EPV laatii tekniset
sääntelystandardit, joilla määritellään kriteerit, joiden mukaisesti laitosten
on varmistettava luokitusprosessin asianmukaisuus ja riskien säännöllinen ja
riippumaton arviointi.
EPV toimittaa ensimmäisessä alakohdassa
tarkoitettujen teknisten sääntelystandardien luonnokset komissiolle viimeistään
31 päivänä joulukuuta 2014.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
170 artikla
Mallien käyttö
Jos laitos käyttää tilastollisia malleja ja
muita mekaanisia menetelmiä luokitellessaan vastapuoliin tai sopimustyyppeihin
liittyviä vastuita luokkiin tai ryhmiin, seuraavien vaatimusten on täytyttävä:
a)           mallin on tuotettava hyviä
ennusteita, eivätkä omien varojen vaatimukset saa vääristyä mallin käytön
vuoksi. Malliin syötettävien muuttujien on  muodostettava asianmukainen ja
tehokas perusta tuloksena syntyville ennusteille. Mallissa ei saa olla
merkittäviä vinoutumia;
b)           laitoksella on oltava prosessi,
jolla voidaan tarkastaa malliin syötettävät tiedot ja muun muassa arvioida
tietojen täsmällisyyttä, kattavuutta ja asianmukaisuutta;
c)           mallin laadinnassa käytettävien
tietojen on oltava edustava otos laitoksen todellisista vastapuolista tai
vastuista;
d)           laitoksen on validoitava malli
säännöllisesti ja samalla seurattava mallin toimivuutta ja vakautta,
tarkasteltava mallin teknistä erittelyä ja vertailtava tarkastelumallin
tuottamia tuotoksia ja todellisiin toteutumiin;
e)           laitoksen on täydennettävä
tilastollista mallia asiantuntija-arvioilla ja –valvonnalla voidakseen
tarkastella malliin perustuvia luottoluokituksia ja varmistaa mallien
asianmukaisen käytön. Tarkastelumenettelyillä on pyrittävä löytämään mallin
heikkouksien aiheuttamia virheitä ja lieventämään niiden vaikutuksia.
Asiantuntija-arvioissa on otettava huomioon kaikki asian kannalta
merkitykselliset tiedot, jotka eivät sisälly malliin. Laitoksen on
dokumentoitava, kuinka asiantuntija-arviot ja mallin tuottamat tulokset
yhdistetään.
171 artikla
 Luottoluokitusjärjestelmien dokumentointi
1.                      
Laitoksen on dokumentoitava
luottoluokitusjärjestelmänsä rakenne ja toiminnalliset yksityiskohdat.
Dokumentaatiosta on käytävä ilmi tässä jaksossa säädettyjen vaatimusten noudattaminen,
ja siinä on käsiteltävä muun muassa salkun hajauttamista, luokituskriteereitä,
vastapuolia ja vastuita luokittelevien tahojen vastuualueita,
luokitusperusteiden tarkastelun tiheyttä sekä johdon suorittamaa
luottoluokitusprosessin valvontaa.
2.                      
Laitoksen on dokumentoitava luokituskriteerien
valinnassa käytetyt perusteet ja valintaa tukenut analyysi. Laitoksen on
dokumentoitava kaikki riskiluokitusprosessissa tapahtuneet merkittävät
muutokset; dokumentaatiosta on käytävä ilmi muutokset, jotka on tehty riskiluokitusprosessiin
toimivaltaisten viranomaisten toteuttaman viimeisimmän arvioinnin jälkeen.
Dokumentaatio on laadittava myös luottoluokitusjärjestelmän organisoinnista
mukaan luettuina luokitusprosessin kulku ja sisäinen valvontarakenne.
3.                      
Laitoksen on dokumentoitava myös sisäisesti
käytettävät ”maksukyvyttömyyden” ja ”tappion” määritelmät ja varmistettava,
että ne vastaavat tässä asetuksessa käytettäviä määritelmiä.
4.                      
Jos laitos käyttää luokitusprosessissa
tilastollisia malleja, sen on dokumentoitava mallien sisältämät menetelmät.
Tässä dokumentaatiossa on
a)      annettava yksityiskohtaiset tiedot
luokkien tai ryhmien estimaattien määrittämisessä sovelletuista teorioista,
oletuksista ja matemaattisesta ja empiirisestä perustasta, yksittäisistä
vastapuolista, vastuista (tai niiden ryhmistä) sekä mallin estimoinnissa
käytetyistä tietolähteistä;
b)      esitettävä mallin validoinnissa
sovellettava perusteellinen tilastollinen prosessi (mukaan luettuna mallin
testaaminen kehittämisajan ulkopuolisella (out-of-time) ja kehittämisaineiston
ulkopuolisella (out-of-sample) aineistolla);
c)      annettava tiedot olosuhteista, joiden
vallitessa malli ei tuota asianmukaisia tuloksia.
5.                      
Laitoksen on osoitettava toimivaltaista
viranomaista tyydyttävällä tavalla, että tämän artiklan vaatimukset täyttyvät
silloin, kun laitos on ostanut luokitusjärjestelmän tai luokitusjärjestelmässä
käytettävän mallin kolmannelta osapuolelta, joka liikesalaisuuteen vedoten
kieltää laitokselta pääsyn tai asettaa rajoituksia laitoksen pääsylle
kyseisessä luokitusjärjestelmässä tai mallissa käytettäviin menetelmiin
liittyviin tietoihin tai tällaisen järjestelmän tai mallin kehittämisessä
käytettyihin tietoihin.
172 artikla
Tietojen kerääminen ja säilyttäminen
1.                      
Laitosten on kerättävä ja säilytettävä sisäisiä
luokituksiaan koskevat tiedot kahdeksannen osan vaatimusten mukaisesti.
2.                      
Kun kyse on yrityssaamisista ja saamisista
laitoksilta, valtioilta ja keskuspankeilta, laitosten on kerättävä ja
säilytettävä
a)      täydelliset tiedot vastapuolia ja
hyväksyttyjä takaajia koskevista luokituksista mukaan luettuina nykyistä
edeltäneet luokitukset;
b)       ajankohdat,
joina luokitukset tehtiin;
c)       keskeiset
tiedot ja menetelmät, joiden perusteella luokitus tehtiin;
d)       luokituksesta
vastanneen henkilön nimi;
e)       tiedot
vastapuolista ja vastuista, joihin liittyy laiminlyöntejä;
f)        kyseisten
laiminlyöntien ajankohdat ja olosuhteet;
g)       tiedot
riskiluokkiin ja luokituksen siirtymään liittyvistä PD-luvuista ja
toteutuneista maksukyvyttömyysasteista.
3.                      
Laitosten, jotka eivät käytä omia LGD- ja CF-estimaattejaan,
on kerättävä ja säilytettävä tiedot, jotka koskevat toteutuneiden LGD-lukujen
vertailua 157 artiklan 1 kohdan mukaisiin arvoihin, sekä toteutuneiden
luottovasta-arvokerrointen vertailua 162 artiklan 8 kohdassa esitettyihin
arvoihin.
4.                      
Laitosten, jotka soveltavat omia LGD- ja
CF-estimaattejaan, on kerättävä ja säilytettävä seuraavat tiedot:
a)      täydelliset tiedot kutakin
luokitusasteikkoa koskevista sopimustyyppien luokituksista sekä LGD- ja
CF-estimaateista, mukaan luettuina nykyistä tilannetta edeltäneet tiedot;
b)      ajankohdat, jona luokitukset tehtiin ja
estimaatit laskettiin;
c)      sopimustyyppien luokituksessa sekä LGD-
ja CF-estimaattien laskennassa käytetyt keskeiset tiedot ja menetelmät;
d)      sen henkilön nimi, joka suoritti
sopimustyypin luokituksen, ja sen henkilön nimi, joka laati LGD- ja
CF-estimaatit;
e)      tiedot kutakin laiminlyötyä vastuuta
koskevista estimoiduista ja toteutuneista LGD-luvuista ja
luottovasta-arvokertoimista;
f)       tiedot vastuun LGD-luvusta ennen
takauksen tai luottojohdannaisen vaikutuksen arviointia ja sen jälkeen niiden
laitosten osalta, jotka mittaavat takausten tai luottojohdannaisten
luottoriskiä lieventäviä vaikutuksia LGD-luvun kautta;
g)      tiedot kunkin laiminlyödyn vastuun
aiheuttaman tappion osatekijöistä.
5.                      
Kun kyse on vähittäisvastuista, laitosten on
kerättävä ja säilytettävä seuraavat tiedot:
a)      tiedot, joita käytetään sijoitettaessa
vastuita luokkiin tai ryhmiin;
b)      tiedot vastuiden ryhmä- tai
luokkakohtaisista PD-, LGD- ja CF-estimaateista;
c)      tiedot vastapuolista ja vastuista, joihin
liittyy laiminlyöntejä;
d)      kun kyse on laiminlyödyistä vastuista,
tiedot luokista tai ryhmistä, joihin vastuu oli sijoitettu laiminlyöntiä
edeltäneen vuoden aikana, sekä LGD-lukujen ja luottovasta-arvokerrointen
toteumat;
e)      tiedot uusiutuvien vähittäisvastuiden
tappio-osuuksista.
173 artikla
Vakavaraisuuden arvioinnissa käytettävät stressitestit
1.                      
Laitoksella on oltava asianmukaiset
stressitestimenetelmät vakavaraisuuden arviointia varten. Stressitesteillä on
havaittava sellaiset mahdolliset tapahtumat tai tulevat muutokset
taloudellisessa toimintaympäristössä, jotka voivat vaikuttaa epäsuotuisasti
laitoksen luottoriskeihin, sekä arvioitava laitoksen kykyä selviytyä näistä
muutoksista.
2.                      
Laitoksen on tehtävä säännöllisesti luottoriskin
stressitesti, jolla arvioidaan tiettyjen erityisolosuhteiden vaikutusta
luottoriskin omien varojen kokonaismäärää koskeviin vaatimuksiin. Laitoksen on
valittava käytettävä testi viranomaisten valvonnassa. Testin on oltava
tarkoituksenmukainen, ja siinä on otettava huomioon vakavia mutta mahdollisia
taloudellisia taantumia koskevien skenaarioiden vaikutukset. Laitoksen on
arvioitava luottoluokkien siirtymiä stressitestin skenaarioissa. Valtaosa
laitoksen kokonaisvastuista on sisällyttävä stressitestien kohteena oleviin
salkkuihin.
3.                      
Laitosten, jotka soveltavat 148 artiklan 3 kohdassa
tarkoitettua käsittelyä, on tarkasteltava osana toteuttamaansa stressitestausta
luottosuojan tarjoajien luottoluokituksen heikkenemisen vaikutusta, erityisesti
kun kyse on sellaisista luottosuojan tarjoajista, jotka eivät enää täytä
hyväksyttävyyskriteereitä.
4.                      
EPV laatii teknisten täytäntöönpanostandardien
luonnokset, joissa määritellään yksityiskohtaisemmin 2 kohdassa tarkoitettujen
vakavien mutta mahdollisten taantumaskenaarioiden merkitys. 
EPV toimittaa nämä teknisten täytäntöönpanostandardien luonnokset
komissiolle viimeistään 1 päivänä tammikuuta 2013. 
Siirretään komissiolle valta hyväksyä ensimmäisessä alakohdassa
tarkoitetut tekniset täytäntöönpanostandardit asetuksen (EU) N:o 1093/2010 15
artiklassa säädetyn menettelyn mukaisesti.
2 alajakso
Riskien kvantifiointi
174 artikla
Vastapuolen maksukyvyttömyys
1.                      
Laitosten on luokituksessa käytettäviin luokkiin ja
ryhmiin liittyviä riskiparametreja kvantifioidessaan sovellettava seuraavaa
lähestymistapaa määrittäessään, milloin vastapuoli on maksukyvytön. Tätä lukua
sovellettaessa yksittäinen vastapuoli katsotaan maksukyvyttömäksi, kun toinen
seuraavista tilanteista on syntynyt:
a)      laitoksen arvion mukaan on todennäköistä,
ettei vastapuoli maksa luottovelvoitteitaan täysimääräisesti laitokselle,
emoyritykselle tai sen tytäryrityksille ilman, että laitos turvautuu toimiin
kuten vakuuden realisointiin;
b)      vastapuolen merkittävän luottovelvoitteen
hoitoon liittyvä maksusuoritus laitokselle, emoyritykselle tai sen
tytäryritykselle on ollut yli 90 päivää erääntyneenä.
Kun kyse on tilinylityksistä,  erääntyneiden
päivien laskenta aloitetaan heti, kun vastapuoli on ylittänyt sovitun limiitin,
sovittu limiitti on alennettu nostettua määrää alhaisemmaksi tai vastapuoli on
nostanut varoja ilman lupaa, ja määrä on huomattava.
Kun kyse on vähittäisvastuista, sopimuksen tasolla
ilmenevä maksukyvyttömyys voidaan myös ottaa huomioon 2 kohtaa sovellettaessa. 
Sovitulla limiitillä tarkoitetaan mitä tahansa laitoksen
määrittämää limiittiä, josta se on ilmoittanut vastapuolelle.
Kun kyse on luottokorteista, erääntyneiden päivien
laskenta aloitetaan päivänä, jona vähimmäissumma on maksettava.
Kaikissa tapauksissa erääntyneen vastuun on
ylitettävä toimivaltaisen viranomaisen määrittelemä  kynnysarvo. Tämän
kynnysarvon on ilmaistava toimivaltaisen viranomaisen kohtuullisena pitämää
riskin tasoa.
Laitoksilla on oltava dokumentoidut toimintatavat
erääntyneiden päivien laskemiseksi, erityisesti kun kyse on järjestelyjen
uudelleenerääntymisestä ja pidennysten myöntämisestä, muutoksista ja
lykkäyksistä, uusimisista ja olemassa olevien tilien nettouttamisesta. Näitä
toimintatapoja on sovellettava johdonmukaisesti pitkällä aikavälillä, ja niiden
on oltava laitoksen sisäisten riskienhallintaprosessien ja
päätöksentekoprosessien mukaiset. 
2.                      
Sovellettaessa 1 kohdan a alakohtaa osoituksena
epävarmasta takaisinmaksusta on pidettävä seuraavia seikkoja:
a)      laitos lakkaa kerryttämästä
luottovastuulle korkoa;
b)      laitos tekee merkittävän
luottoriskioikaisun vastuun syntymisen jälkeen havaitun merkittävän luoton
laadun heikkenemisen jälkeen;
c)      laitos myy luottovelvoitteen
merkittävällä taloudellisella tappiolla;
d)      laitos suostuu vastapuolen ahdingosta
johtuvaan luottovelvoitteen uudelleenjärjestelyyn, joka todennäköisesti alentaa
vastuun arvoa pääoman, korkojen tai mahdollisten palkkioiden merkittävän
anteeksiannon tai lykkäyksen vuoksi. Kun kyse on PD/LGD-menetelmällä
arvioiduista oman pääoman ehtoisista vastuista, tämä sisältää vastapuolen
ahdinkoon perustuvan kyseisen oman pääoman uudelleenjärjestelyn;
e)      laitos on hakenut vastapuolen konkurssiin
tai vastaavaan menettelyyn joko laitokselle itselleen, sen emoyritykselle tai
emoyrityksen tytäryritykselle olevasta vastapuolen luottovelvoitteesta;
f)       vastapuoli on hakeutunut tai asetettu
konkurssiin tai vastaavaan menettelyyn, joka johtaa siihen, että luottovastuun
takaisinmaksu laitokselle, sen emoyritykselle tai emoyrityksen tytäryritykselle
viivästyy tai peruuntuu.
3.                      
Laitosten, jotka käyttävät ulkopuolisia tietoja,
jotka eivät ole yhdenmukaisia 1 kohdassa tarkoitetun maksukyvyttömyyden
määrittämisen kanssa, on tehtävä asianmukaiset mukautukset, jotta tiedot
saadaan yleisesti ottaen vastaamaan maksukyvyttömyyden määritelmää.
4.                      
Jos laitos katsoo, että aiemmin laiminlyötyyn
vastuuseen ei voida soveltaa maksukyvyttömyyden laukaisijaa, laitoksen on
luokiteltava kyseinen vastapuoli tai sopimustyyppi johonkin laiminlyömättömien
vastuiden luokkaan. Jos maksukyvyttömyys laukeaa määritelmän mukaisesti
myöhemmässä vaiheessa, tapausta pidettäisiin jälleen maksun laiminlyöntinä.
5.                      
EPV laatii teknisten sääntelystandardien
luonnokset, joissa määritellään kriteerit, joiden mukaisesti toimivaltaisen
viranomaisen on asetettava 1 kohdassa tarkoitettu kynnysarvo. 
EPV toimittaa nämä teknisten sääntelystandardien
luonnokset komissiolle viimeistään 31 päivänä joulukuuta 2014.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
6.                      
EPV antaa ohjeita tämän artiklan soveltamisesta.
Ohjeet on annettava asetuksen (EU) N:o 1093/2010 16 artiklan mukaisesti.
175 artikla
Estimaatteja koskevat yleiset vaatimukset
1.                      
Laitosten on noudatettava seuraavia vaatimuksia
kvantifioidessaan riskiparametreja, joita sovelletaan vastuiden luokkiin tai
ryhmiin luokituksessa:
a)      laitoksen omia riskiparametrien
(PD, LGD, CF ja EL) estimaatteja laadittaessa on käytettävä kaikkia
merkityksellisiä tietoja ja menetelmiä. Estimaatit eivät saa perustua pelkkiin
asiantuntija-arvioihin vaan myös aiempia ajanjaksoja koskevien tietojen ja
empiirisen aineiston analysointiin. Estimaattien on oltava uskottavia ja
perustuttava asiantuntevaan näkemykseen, ja niiden on pohjauduttava riskiparametrien
keskeisiin tekijöihin. Mitä vähemmän tietoja laitoksella on käytettävissään,
sitä varovaisempi estimaatin on oltava;
b)      laitoksen on pystyttävä selvittämään,
missä määrin kukin riskiparametriestimaatteihin vaikuttava tekijä selittää
toteutuneita maksukyvyttömyystapausten osuuksia, tappio-osuuksia ja
luottovasta-arvokertoimia sekä EL-estimaatteja käytettäessä, tappioita.
Laitoksen estimaattien on perustuttava pitkän aikavälin havaintoihin;
c)      On otettava huomioon kaikki muutokset
luotonantokäytänteissä tai saatavien perinnässä sovellettavissa prosesseissa
tarkasteluajanjaksoina, joita tarkoitetaan 176 artiklan 1 kohdan h ja j
alakohdassa, 176 artiklan 2 kohdan e alakohdassa, 177 artiklan 2 kohdan
toisessa alakohdassa, 178 artiklan 1 kohdan f alakohdassa ja 178 artiklan 3
kohdan toisessa alakohdassa. Laitoksen estimaateissa on otettava huomioon
teknisen kehityksen vaikutukset sekä uudet tiedot ja muu informaatio sitä mukaa
kuin ne ovat saatavilla. Laitosten on tarkasteltava estimaattejaan, kun uusia tietoja
on saatavilla ja vähintään kerran vuodessa.
d)      estimaattien laadinnassa käytetyn
vastuiden otoksen, tietojen keräämisen aikaan voimassa olleiden
luotonantostandardien sekä muiden asian kannalta merkityksellisten piirteiden
on vastattava laitoksen vastuita ja standardeja. Tietojen taustalla olevien
taloudellisten olosuhteiden tai markkinaolosuhteiden on vastattava senhetkistä
ja lähitulevaisuudessa vallitsevaa toimintaympäristöä. Otokseen kuuluvien
vastuiden lukumäärän ja kvantifioinnissa käytetyn ajanjakson on oltava
riittävän kattava, jotta laitos voi luottaa estimaattiensa tarkkuuteen ja
perusteellisuuteen;
e)      kun kyse on ostetuista saamisista,
estimaatteihin on sisällyttävä kaikki merkitykselliset tiedot, jotka ostavalla
laitoksella on käytettävissään saamisista mukaan luettuina tiedot myyjän,
ostavan laitoksen tai ulkoisten tahojen tarjoamista muista samankaltaisista
ryhmistä. Ostavan laitoksen on arvioitava kaikki myyjän toimittamat tiedot,
joita käytetään;
f)       laitoksen on lisättävä
estimaatteihinsa varovaisuusmarginaali, jolla varaudutaan odotettavissa oleviin
estimointivirheisiin. Jos laitos tai toimivaltainen viranomainen ei pidä
menetelmiä ja tietoja riittävinä, mistä syystä on odotettavissa suurempia
estimointivirheitä, varovaisuusmarginaalin on oltava suurempi.
Jos laitokset käyttävät erilaisia estimaatteja
riskipainojen laskentaan ja sisäisiin tarkoituksiin, tämä on dokumentoitava ja
tämän on oltava perusteltua. Jos laitokset pystyvät osoittamaan
toimivaltaisille viranomaisilleen, että ennen 1 päivää tammikuuta 2007
kerättyihin tietoihin on tehty asianmukaiset mukautukset, joilla ne saadaan
yleisesti ottaen vastaamaan maksukyvyttömyyden määritelmää, josta säädetään 174
artiklassa, tai tappion määritelmää, toimivaltaiset viranomaiset voivat antaa
laitoksille mahdollisuuden joustaa jossain määrin tietoja koskevien vaatimusten
soveltamisessa.
2.                      
Kun laitos käyttää tietoja, jotka on kerätty
useista laitoksista, sen on täytettävä seuraavat vaatimukset:
a)      muiden ryhmään kuuluvien laitosten
luokitusjärjestelmien ja –kriteerien on vastattava sen omia järjestelmiä ja
kriteerejä;
b)      ryhmän koostumuksen on vastattava
riittävän hyvin salkkua, johon ryhmästä kerättyä tietoa sovelletaan;
c)      laitoksen on käytettävä ryhmistä kerättyä
tietoa johdonmukaisesti pitkällä aikavälillä estimaateissaan;
d)      laitoksen on oltava vastuussa
luokitusjärjestelmiensä asianmukaisuudesta;
e)      laitoksen henkilöstöllä on oltava
riittävän hyvä kokonaiskuva luokitusjärjestelmiensä toiminnasta, mukaan
luettuna kyky valvoa luokitusprosessia tehokkaasti ja toteuttaa sitä koskevia
tarkastuksia.
176 artikla
Maksukyvyttömyyden todennäköisyyden (PD) estimaatteja koskevat vaatimukset
1.                      
Kvantifioidessaan vastuiden luokkiin tai ryhmiin
luokituksessa sovellettavia riskiparametreja laitosten on noudatettava
seuraavia vaatimuksia, jotka koskevat maksukyvyttömyyden todennäköisyyden (PD)
estimointia, kun kyse on yrityssaamisista ja saamisista laitoksilta, valtioilta
ja keskuspankeilta:
a)      laitosten on määritettävä
vastapuoliluokkien PD-estimaatit käyttäen vuosittaisen maksukyvyttömyysasteen
pitkän aikavälin keskiarvoja. PD-estimaateissa, jotka koskevat erittäin
velkaantuneita vastapuolia tai vastapuolia, joiden omaisuuseristä suurin osa on
kaupankäynnin kohteena, on käytävä ilmi omaisuuserien kehitys stressinalaisiin
volatiliteetteihin perustuvien ajanjaksojen perusteella;
b)      kun kyse on ostetuista yrityssaamisista,
laitokset voivat estimoida odotetun tappion (jäljempänä ’EL’)
vastapuoliluokille käyttäen vuosittaisen toteutuneen maksukyvyttömyysasteen
pitkän aikavälin keskiarvoja;
c)      jos laitos määrittää ostettujen
yrityssaamisten pitkän aikavälin keskimääräiset PD- ja LGD-estimaatit
EL-estimaatin sekä asianmukaisen PD- tai LGD-estimaatin avulla,
kokonaistappioiden estimointiprosessin on täytettävä tässä osassa asetetut PD-
ja LGD-estimaatin määrittämistä koskevat yleiset vaatimukset, ja lopputuloksen
on oltava yhdenmukainen 177 artiklan 1 kohdan a alakohdassa määritellyn LGD:n
käsitteen kanssa;
d)      laitosten on käytettävä
PD-estimaattien määrittämisessä ainoastaan sellaisia tekniikoita, jotka
perustuvat asianmukaiseen analyysiin. Laitosten on otettava huomioon
asiantuntija-arvioiden merkitys, kun yhdistetään eri tekniikoilla saatuja
tuloksia ja tehdään eri tekniikoiden ja tietojen vajavaisuuden edellyttämiä mukautuksia;
e)      mikäli laitos käyttää PD-estimaattien
määrittelyssä tietoja sisäisistä maksukyvyttömyyshavainnoistaan, estimaateissa
on huomioitava luotonantostandardit sekä tiedot tuottaneen luokitusjärjestelmän
ja nykyisen luokitusjärjestelmän välisiä erot. Jos luotonantostandardit tai
luokitusjärjestelmät ovat muuttuneet, laitoksen on sisällytettävä
PD-estimaattiinsa suurempi varovaisuusmarginaali;
f)       mikäli laitos kuvaa sisäiset luokkansa
luottoluokituslaitoksen tai vastaavan organisaation käyttämälle asteikolle ja
yhdistää ulkopuolisen organisaation luokille havaitun maksukyvyttömyysasteen
omiin luokkiinsa, laitoksen on verrattava sisäisiä luokituskriteereitään
ulkopuolisen organisaation käyttämiin luokituskriteereihin sekä verrattava
yhteisten vastapuolten sisäisiä ja ulkoisia luokituksia. Edellä mainitusta
kuvailevasta lähestymistavasta ja analyysien taustalla olevista tiedoista on
poistettava vääristymät ja epäjohdonmukaisuudet. Kvantifioinnissa käytettävien
tietojen taustalla olevissa ulkopuolisen organisaation kriteereissä on
keskityttävä ainoastaan maksukyvyttömyysriskiin eikä transaktion
ominaispiirteisiin. Laitoksen analyysiin on sisällyttävä käytettyjen
maksukyvyttömyyden määritelmien vertailu, sanotun kuitenkaan rajoittamatta 174
artiklan vaatimusten soveltamista. Laitoksen on dokumentoitava luokkien
kuvauksen perusteet;
g)      mikäli laitos käyttää tilastollisia
maksukyvyttömyyden ennustusmalleja, se voi määrittää PD-estimaatit tietyssä
luokassa olevien yksittäisten vastapuolten maksukyvyttömyystodennäköisyyden
estimaattien keskiarvona. Laitoksen on noudatettava 28 artiklassa määritettyjä
standardeja, jos se käyttää maksukyvyttömyyden ennustusmalleja;
h)      riippumatta siitä, käyttääkö laitos
PD-estimaatin määrittämisessä ulkoisia, sisäisiä tai yhdistettyjä tietolähteitä
taikka kaikkien edellä mainittujen yhdistelmää, ainakin yhden tietolähteen
osalta tarkasteluajanjakson pituuden on oltava vähintään viisi vuotta. Jos
käytettävissä oleva tarkasteluajanjakso on jonkin tietolähteen osalta tätä
pidempi ja kyseiset tiedot ovat asian kannalta merkityksellisiä, on käytettävä
pidempää ajanjaksoa. Tämä kohta koskee myös PD/LGD-menetelmän soveltamista oman
pääoman ehtoisiin sijoituksiin. Laitosten, jotka eivät ole saaneet
toimivaltaiselta viranomaiselta 138 artiklan nojalla lupaa käyttää omia LGD-
tai CF-estimaattejaan, voivat IRB-menetelmää soveltaessaan käyttää
toimivaltaisten viranomaisten luvalla merkityksellisiä tietoja kahden vuoden
ajalta. Ajanjaksoa pidennetään vuosittain yhdellä vuodella, kunnes merkityksellisiä
tietoja on käytettävissä viiden vuoden ajalta.
2.                      
Kun kyse on vähittäisvastuista, on noudatettava
seuraavia vaatimuksia: 
a)      laitosten on määritettävä
vastapuoliluokille tai -ryhmille PD-estimaatit käyttäen vuosittaisen
maksukyvyttömyysasteen pitkän aikavälin keskiarvoja;
b)      PD-estimaatit voidaan määrittää myös
toteutuneiden tappioiden ja asianmukaisten LGD-estimaattien perusteella;
c)      tappioiden ominaispiirteitä
arvioitaessa laitosten on pidettävä ensisijaisina tietolähteinä sisäisiä
tietoja, joita käytetään vastuiden luokittelussa ryhmiin ja luokkiin. Laitokset
voivat käyttää kvantifioinnissa ulkoisia tietoja (mukaan luettuina yhdistetyt
tiedot) tai tilastollisia malleja, edellyttäen että seuraavien välillä on
selkeä yhteys:
i)        prosessi, jota laitos soveltaa
luokitellessaan vastuita luokkiin tai ryhmiin, ja ulkoisen tietolähteen
soveltama prosessi;
ii)       laitoksen sisäinen riskiprofiili ja
ulkoisten tietojen koostumus;
d)      jos laitos määrittää vähittäisvastuiden
pitkän aikavälin keskimääräiset PD- ja LGD-estimaatit kokonaistappioiden
estimaatin sekä asianmukaisen PD- tai LGD-estimaatin avulla, kokonaistappioiden
estimointiprosessin on täytettävä tässä osassa asetetut PD- ja LGD-estimaatin
määrittämistä koskevat yleiset vaatimukset, ja lopputuloksen on oltava yhdenmukainen
177 artiklan 1 kohdan a alakohdassa määritetyn LGD:n käsitteen kanssa;
e)      riippumatta siitä, käyttääkö laitos
tappioiden ominaispiirteiden estimoinnissa ulkoisia, sisäisiä tai yhdistettyjä
tietolähteitä tai näiden kolmen yhdistelmää, ainakin yhden tietolähteen osalta
tarkasteluajanjakson pituuden on oltava vähintään viisi vuotta. Jos
käytettävissä oleva tarkasteluajanjakso on jonkin tietolähteen osalta tätä
pidempi ja kyseiset tiedot ovat asian kannalta merkityksellisiä, on käytettävä
tätä pidempää ajanjaksoa. Laitos voi antaa aiempia ajanjaksoja koskeville
tiedoille pienemmän painoarvon, jos tuoreemmat tiedot antavat tarkemman
ennusteen tappioiden määrästä. Laitokset voivat IRB-menetelmää soveltaessaan
käyttää toimivaltaisten viranomaisten luvalla merkityksellisiä tietoja kahden
vuoden ajalta. Ajanjaksoa pidennetään vuosittain yhdellä vuodella, kunnes
merkityksellisiä tietoja on käytettävissä viiden vuoden ajalta;
f)       laitosten on tunnistettava
riskiparametrien odotetut muutokset luottovastuiden voimassaolon aikana
(ajallinen riippuvuus) ja analysoitava niitä.
Ostettuihin vähittäissaamisiin laitokset voivat
soveltaa ulkoisia ja sisäisiä viitetietoja. Laitosten on käytettävä
vertailukohteina kaikkia merkityksellisiä tietolähteitä.
3.                      
EPV laatii teknisten sääntelystandardien
luonnokset, joissa määritetään
a)      perusteet, joiden mukaisesti
toimivaltaiset viranomaiset voivat myöntää 1 kohdan h alakohdassa ja 2 kohdan e
alakohdassa tarkoitetut luvat;
b)      perusteet, joiden mukaisesti
toimivaltaisten viranomaisten on arvioitava menetelmiä, joita laitos käyttää
PD-estimaattien määrittämiseksi 138 artiklan nojalla.
EPV toimittaa ensimmäisessä alakohdassa
tarkoitettujen teknisten sääntelystandardien luonnokset komissiolle viimeistään
31 päivänä joulukuuta 2014.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
177 artikla
Laitoksen omia LGD-estimaatteja koskevat vaatimukset
1.                      
 Laitosten on noudatettava seuraavia laitoksen omia
LGD-estimaatteja koskevia vaatimuksia kvantifioidessaan riskiparametreja, joita
sovelletaan vastuiden luokkiin tai ryhmiin luokituksessa:
a)      laitosten on estimoitava
LGD-parametrit sopimustyyppien riskiluokittain tai -ryhmittäin näiden
keskimääräisten toteutuneiden LGD-parametrien perusteella käyttäen kaikkia
tietolähteissä havaittuja maksukyvyttömyystapauksia (maksukyvyttömyyden
painotettu keskiarvo);
b)      laitosten on käytettävä
LGD-estimaatteja, jotka soveltuvat käytettäviksi talouden laskusuhdanteessa,
jos ne tuottavat varovaisemman lopputuloksen kuin pitkän aikavälin keskiarvo.
Mikäli luokitusjärjestelmän odotetaan tuottavan pitkällä aikavälillä samoja
toteutuneita LGD-lukuja samalla tasolla luokittain tai ryhmittäin, laitosten on
mukautettava riskiparametrien estimaattejaan ryhmittäin tai luokittain
rajoittaakseen talouden laskusuhdanteen pääomavaikutusta;
c)      laitosten on harkittava, onko
vastapuoleen liittyvä riski riippuvuussuhteessa vakuuteen tai vakuuden asettajaan
liittyvään riskiin. Tapauksiin, joissa riippuvuussuhde on vahva, on
suhtauduttava varovaisuudella;
d)      jos suojattava omaisuus ja vakuus ovat
eri valuutan määräisiä, niihin on suhtauduttava varovaisuudella laitoksen
laatiessa LGD-estimaattia;
e)      mikäli vakuudet otetaan LGD-estimaateissa
huomioon, estimaatit eivät saa perustua yksinomaan vakuuden arvioituun
markkina-arvoon. LGD-estimaatteja laadittaessa on otettava huomioon se, että
laitokset eivät mahdollisesti saa vakuutta pikaisesti hallintaansa tai pysty
realisoimaan sitä nopeasti;
f)       mikäli LGD-estimaateissa otetaan
huomioon vakuuden olemassaolo, laitosten on määritettävä vakuuksien
hallinnalle, oikeusvarmuudelle ja riskienhallinnalle sisäisiä vaatimuksia,
jotka vastaavat yleisesti 4 luvun 3 jaksossa asetettuja vaatimuksia;
g)      mikäli laitokset ottavat huomioon
vakuudet määrittäessään vastapuoliriskin vastuuarvoa 6 luvun 5 tai 6 jakson
mukaisesti, määriä, jotka odotetaan saatavan tällaisen vakuuden käyttöön
ottamisesta, ei saa ottaa huomioon LGD-estimaateissa;
h)      kun kyse on vastapuolten laiminlyömistä
vastuista, laitosten on parhaan kykynsä mukaan arvioitava kunkin vastuun
tuottama odotettu tappio ja näiden yhteismäärä ottaen huomioon vallitsevat
taloudelliset olosuhteet, vastuun tilan ja mahdollisuuden uusiin
odottamattomiin tappioihin perintäkaudella;
i)       mikäli maksamattomat myöhässä olevat
palkkiot on kirjattu laitoksen tuloslaskelmaan, ne on lisättävä laitoksen
vastuun ja tappion arvioihin;
j)       kun kyse on yrityssaamisista ja
saamisista laitoksilta, valtioilta ja keskuspankeilta, LGD-estimaattien on
perustuttava vähintään yhden tietolähteen osalta vähintään viiden vuoden ajalta
kerättyihin tietoihin, ja kyseistä aikarajaa on pidennettävä vuosittain yhdellä
vuodella täytäntöönpanosta lähtien, kunnes se on vähintään seitsemän vuotta.
Jos käytettävissä oleva tarkasteluajanjakso on jonkin tietolähteen osalta tätä
pidempi ja kyseiset tiedot ovat asian kannalta merkityksellisiä, on käytettävä
pidempää ajanjaksoa.
2.                      
Kun kyse on vähittäisvastuista, laitokset voivat
a)      määrittää LGD-estimaatit
toteutuneiden tappioiden ja asianmukaisten PD-estimaattien perusteella;
b)      ottaa tulevat nostot huomioon joko
luottovasta-arvokertoimissaan tai LGD-estimaateissaan;
c)      soveltaa ostettuihin
vähittäissaamisiin ulkoisia ja sisäisiä viitetietoja LGD-estimaattien
määrittämiseksi.
Kun kyse on vähittäisvastuista, LGD-estimaattien
on perustuttava vähintään viiden vuoden ajalta kerättyihin tietoihin. Laitos
voi antaa aiempia ajanjaksoja koskeville tiedoille pienemmän painoarvon, jos tuoreemmat
tiedot antavat tarkemman ennusteen tappioiden määrästä. Laitokset voivat
IRB-menetelmää soveltaessaan käyttää toimivaltaisten viranomaisten luvalla
merkityksellisiä tietoja kahden vuoden ajalta. Ajanjaksoa pidennetään
vuosittain yhdellä vuodella, kunnes merkityksellisiä tietoja on käytettävissä
viiden vuoden ajalta.
3.                      
EPV laatii teknisten sääntelystandardien
luonnokset, joissa määritetään 
a)      1 kohdassa tarkoitetun talouden
laskusuhdanteen luonne, vakavuus ja kesto; 
b)      perusteet, joiden mukaisesti toimivaltainen
viranomainen voi sallia laitoksen käyttää IRB-menetelmää soveltaessaan 2 kohdan
nojalla merkityksellisiä tietoja kahden vuoden ajalta.
EPV toimittaa ensimmäisessä alakohdassa
tarkoitettujen teknisten sääntelystandardien luonnokset komissiolle viimeistään
31 päivänä joulukuuta 2014.
Siirretään komissiolle valta antaa ensimmäisessä
alakohdassa tarkoitetut tekniset sääntelystandardit asetuksen (EU) N:o
1093/2010 10–14 artiklassa säädettyä menettelyä noudattaen.
178 artikla
Laitoksen omia CF-estimaatteja koskevat vaatimukset
1.                      
Laitosten on noudatettava seuraavia laitoksen omia
CF-estimaatteja koskevia erityisvaatimuksia kvantifioidessaan riskiparametreja,
joita sovelletaan vastuiden luokkiin tai ryhmiin luokituksessa:
a)      laitosten on estimoitava luottovasta-arvokertoimet
sopimustyyppien riskiluokittain tai ‑ryhmittäin näiden keskimääräisten
realisoituneiden luottovasta-arvokerrointen perusteella käyttäen kaikista
tietolähteissä havaituista maksukyvyttömyystapauksista johdettua
maksukyvyttömyystapauksilla painotettua keskiarvoa;
b)      laitosten on käytettävä
CF-estimaatteja, jotka soveltuvat käytettäviksi talouden laskusuhdanteessa, jos
ne tuottavat varovaisemman lopputuloksen kuin pitkän aikavälin keskiarvo.
Mikäli luokitusjärjestelmän odotetaan tuottavan pitkällä aikavälillä samoja
toteutuneita CF-lukuja samalla tasolla luokittain tai ryhmittäin, laitosten on
mukautettava riskiparametrien estimaattejaan ryhmittäin tai luokittain
rajoittaakseen talouden laskusuhdanteen pääomavaikutusta;
c)      laitosten CF-estimaateissa on
otettava huomioon vastapuolen mahdolliset lisänostot maksukyvyttömyyden
laukeamiseen saakka ja sen jälkeen. CF-estimaattiin on sisällyttävä suurempi
varovaisuusmarginaali, jos maksukyvyttömyystiheyden ja
luottovasta-arvokertoimen arvon välillä voidaan kohtuudella olettaa olevan
vahva positiivinen korrelaatio;
d)      laitosten on CF-estimaatteja
määrittäessään otettava huomioon vastapuolten valvontaa ja maksujen
prosessointia koskevat menettelynsä ja strategiansa. Laitosten on myös
harkittava, kuinka kykeneviä ja halukkaita ne ovat estämään lisänostot, kun
tapahtuu kovenanttien rikkomisia tai muita teknisiä laiminlyöntejä, jotka eivät
vielä merkitse maksun laiminlyömistä;
e)      laitoksilla on oltava
asianmukaiset järjestelmät ja menettelyt, joilla seurataan sopimuksiin
liittyviä määriä, sitoumuksen alaisten luottojärjestelyjen maksamattomia määriä
suhteessa limiitteihin sekä vastapuolien ja luokkien maksamattomien määrien
muutoksia. Laitoksen on pystyttävä seuraamaan maksamattomia määriä päivittäin;
f)       jos laitokset käyttävät erilaisia
CF-estimaatteja riskipainotettujen vastuuerien yhteismäärän laskentaan ja
sisäisiin tarkoituksiin, tämä on dokumentoitava ja tämän on oltava perusteltua.
2.                      
Kun kyse on yrityssaamisista ja saamisista
laitoksilta, valtioilta ja keskuspankeilta, CF-estimaattien on perustuttava
vähintään yhden tietolähteen osalta vähintään viiden vuoden ajalta kerättyihin
tietoihin, ja kyseistä aikarajaa on pidennettävä vuosittain yhdellä vuodella
täytäntöönpanosta lähtien, kunnes se on vähintään seitsemän vuotta. Jos
käytettävissä oleva tarkasteluajanjakso on jonkin tietolähteen osalta tätä
pidempi ja kyseiset tiedot ovat asian kannalta merkityksellisiä, on käytettävä
pidempää ajanjaksoa.
3.                      
Kun kyse on vähittäissaatavista, laitokset voivat
ottaa tulevat nostot huomioon joko luottovasta-arvokertoimissaan tai
LGD-estimaateissaan.
Kun kyse on vähittäisvastuista, CF-estimaattien on
perustuttava vähintään viiden vuoden ajalta kerättyihin tietoihin. Laitos voi
antaa 1 kohdan a alakohdassa tarkoitetuille aiempia ajanjaksoja koskevien
tietojen vaatimuksille pienemmän painoarvon, jos tuoreemmat tiedot antavat
tarkemman ennusteen tappioiden määrästä. Laitokset voivat IRB-menetelmää
soveltaessaan käyttää toimivaltaisten viranomaisten luvalla merkityksellisiä tietoja
kahden vuoden ajalta. Ajanjaksoa pidennetään vuosittain yhdellä vuodella,
kunnes merkityksellisiä tietoja on käytettävissä viiden vuoden ajalta.
4.                      
EPV laatii teknisten sääntelystandardien
luonnokset, joissa määritetään 
a)      1 kohdassa tarkoitetun talouden
laskusuhdanteen luonne, vakavuus ja kesto;
b)      perusteet, joiden mukaisesti
toimivaltainen viranomainen voi sallia laitoksen käyttää IRB-menetelmää
ensimmäistä kertaa soveltaessaan merkityksellisiä tietoja kahden vuoden ajalta.
EPV toimittaa ensimmäisessä alakohdassa
tarkoitettujen teknisten sääntelystandardien luonnokset komissiolle viimeistään
31 päivänä joulukuuta 2014.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
179 artikla
Laitoksen omia LGD-estimaatteja hyödyntäviin yrityssaamisiin ja saamisiin
laitoksilta, valtioilta ja keskuspankeilta sekä vähittäisvastuisiin liittyvien
takausten ja  luottojohdannaisten vaikutusten arviointia koskevat vaatimukset 
1.                      
Hyväksyttäviin takaajiin ja takauksiin on
sovellettava seuraavia vaatimuksia:
a)      laitoksilla on oltava selvästi
määritellyt kriteerit takaajista, jotka ne hyväksyvät laskettaessa
riskipainotettujen vastuuerien yhteismäärää;
b)      hyväksyttäviin takaajiin on sovellettava
vastapuolten tapaan 167, 168 ja 169 artiklan mukaisia sääntöjä;
c)      takauksesta on laadittava asiakirja,
takaaja ei saa kyetä mitätöimään takausta, takauksen on oltava voimassa, kunnes
kaikki velvoitteet on täytetty täysimääräisesti (takauksen määrän ja
tarkoituksen puitteissa) ja takauksen on oltava takaajan osalta lainmukaisesti
täytäntöönpanokelpoinen sillä lainkäyttöalueella, jossa tuomio voidaan panna
täytäntöön ja takaajalla on varallisuutta, joka voidaan ulosmitata. Ehdolliset
takaukset, joihin sisältyy ehtoja, joiden mukaan takaaja saattaa vapautua
velvoitteistaan, voidaan hyväksyä toimivaltaisten viranomaisten luvalla.
Luokituskriteereissä on otettava asianmukaisesti huomioon riskin mahdollinen
vähäisempi väheneminen.
2.                      
Laitoksella on oltava selvästi määritellyt
kriteerit, joilla mukautetaan luokkia, ryhmiä tai LGD-estimaatteja sekä
vähittäissaamisten ja hyväksyttävien ostettujen saamisten osalta vastuiden
luokitusta riskiluokkiin tai -ryhmiin, jotta takausten vaikutus
riskipainotettujen vastuuerien yhteismäärän laskentaan voidaan ottaa huomioon.
Näiden kriteerien on oltava 167–169 artiklassa asetettujen vaatimusten
mukaisia.
Kriteerien on oltava uskottavia ja perustuttava
asiantuntevaan näkemykseen. Niillä on pystyttävä arvioimaan takaajan kykyä ja
halukkuutta täyttää takaukseen liittyvät velvoitteet, takaajan suorittamien
maksujen todennäköistä ajankohtaa, takaajan velvoitteidentäyttökyvyn yhteyttä
vastapuolen takaisinmaksukykyyn sekä sitä, missä määrin vastapuoleen kohdistuu
jäännösriskiä.
3.                      
Takauksille tässä artiklassa asetettuja vaatimuksia
on sovellettava myös yhteen riskikohteeseen perustuviin luottojohdannaisin
(single name ‑luottojohdannaisiin). Mikäli suojattava omaisuus ja
luottojohdannaisen referenssiomaisuus tai omaisuuserä, jota käytetään
määritettäessä, onko maksuvelvollisuuden laukaiseva tapahtuma sattunut,
poikkeavat toisistaan, on sovellettava 211 artiklan 2 kohdan mukaisia
vaatimuksia. Kun kyse on vähittäisvastuista ja hyväksyttävistä ostetuista
saamisista, tämän kohdan säännöksiä on sovellettava luokiteltaessa vastuita
riskiluokkiin tai -ryhmiin.
Kriteereissä on käsiteltävä luottojohdannaisen
maksujärjestelyä ja arvioitava varovasti vaikutusta, joka sillä on perittäviin
määriin ja perimisajankohtaan. Laitoksen on arvioitava, missä määrin
muuntyyppisiä jäännösriskejä esiintyy.
4.                      
Edellä 1, 2 ja 3 kohdassa asetettuja vaatimuksia ei
sovelleta takauksiin, joiden myöntäjinä ovat laitokset, valtiot tai
keskuspankit taikka yritykset, jotka täyttävät 197 artiklan 1 kohdan g
alakohdassa säädetyt vaatimukset, jos laitos on saanut 145 artiklan nojalla
luvan soveltaa standardimenetelmää kyseisiltä yhteisöiltä oleviin vastuisiin.
Tässä tapauksessa on sovellettava 4 luvun mukaisia vaatimuksia.
5.                      
Kun kyse on vähittäistakauksista, 1, 2 ja 3
kohdassa asetettuja vaatimuksia on sovellettava myös sijoitettaessa vastuita
luokkiin tai ryhmiin sekä määritettäessä PD-estimaattia.
6.                      
EPV laatii teknisten sääntelystandardien
luonnokset, joissa täsmennetään edellytykset, joiden mukaisesti toimivaltaiset
viranomaiset antaa luvan ehdollisten takausten hyväksymiseen. 
EPV toimittaa ensimmäisessä alakohdassa
tarkoitettujen teknisten sääntelystandardien luonnokset komissiolle viimeistään
31 päivänä joulukuuta 2014.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
180 artikla
Ostettuja saamisia koskevat vaatimukset
1.                      
Laitosten on kvantifioidessaan riskiparametreja,
joita sovelletaan ostettujen saatavien luokkiin tai ryhmiin luokituksessa,
varmistettava, että 2–6 kohdassa asetettuja vaatimuksia noudatetaan.
2.                      
Sopimuksen rakenteella on varmistettava, että
laitoksella on kaikissa ennakoitavissa olosuhteissa todellinen omistusoikeus ja
määräysvalta kaikkiin saamisista saataviin rahasuorituksiin. Kun vastapuoli
suorittaa maksuja suoraan myyjälle tai hallinnoijalle, laitoksen on
säännöllisesti todennettava, että maksut vältetään täysimääräisinä ja
sopimuksen ehtojen mukaisesti. Laitoksella on oltava menettelyt, joilla
varmistetaan, että saamisten ja käteissuoritusten omistusoikeus on suojattu
konkurssimenettelyjen aiheuttamilta lykkäyksiltä tai asioiden riitauttamiselta,
jotka saattaisivat olennaisesti lykätä lainanantajan mahdollisuuksia muuttaa
saamisia rahaksi, ulosmitata niitä tai saada käteisvaroja haltuunsa.
3.                      
Laitoksen on valvottava sekä ostettujen saamisten
laatua että myyjän ja hallinnoijan taloudellista asemaa. Sovelletaan seuraavaa:
a)      laitoksen on arvioitava ostettujen
saamisten laadun ja myyjän sekä hallinnoijan taloudellisen aseman välistä
korrelaatiota; sillä on oltava sisäiset käytänteet ja menettelyt, jotka
tarjoavat asianmukaisen suojan näiden epävarmuustekijöiden varalta, mukaan
luettuna sisäisen riskiluokituksen laatiminen kullekin myyjälle ja
hallinnoijalle;
b)      laitoksella on oltava selkeät ja
tehokkaat käytänteet ja menettelyt, joilla määritetään myyjän ja hallinnoijan
hyväksyttävyys. Laitoksen tai sen asiamiehen on säännöllisesti tarkasteltava
myyjien ja hallinnoijien toimintaa todentaakseen niiden tuottamien raporttien
täsmällisyyden, havaitakseen petokset tai operatiiviset heikkoudet sekä
todentaakseen myyjän luottokäytänteiden sekä hallinnoijan perintäkäytänteiden
ja ‑menettelyjen laadun. Tarkastelun aikana tehdyt havainnot on
dokumentoitava;
c)      laitoksen on arvioitava ostettujen
saamisten ryhmien ominaispiirteitä (mukaan lukien over-advances-erät), myyjän
aiempia maksurästejä, luottotappioita ja luottotappiovarauksia, maksuehtoja ja
mahdollisia vastatilejä;
d)      laitoksella on oltava tehokkaat
käytänteet ja menettelyt, joilla seurataan kokonaisuutena yhden vasta-puolen
aiheuttamia keskittymiä ostettujen saamisten ryhmien sisällä ja niiden välillä;
e)      laitoksen on varmistettava, että se saa
hallinnoijalta oikea-aikaisesti riittävän yksityiskohtaiset raportit saamisten
vanhentumisesta ja laimentumisesta, jotta varmistetaan, että pystytään
noudattamaan laitoksen soveltamia ostettuja saamisia koskevia
hyväksymiskriteereitä (ml. ”advancing policies”) ja valvomaan
tehokkaasti laimentumista ja myyjän myyntiehtoja ja vahvistamaan ne.
4.                      
Laitoksella on oltava järjestelmät ja menettelyt,
joiden avulla havaitaan varhaisessa vaiheessa myyjän taloudellisen aseman ja
ostettujen saamisten laadun heikentyminen, ja paneudutaan ongelmiin
ennakoivasti. Laitoksella on erityisesti oltava selkeät ja tehokkaat
käytänteet, menettelyt ja tietojärjestelmät, joilla seurataan kovenanttien
rikkomista sekä selkeät ja tehokkaat käytänteet ja menettelyt, joita
sovelletaan oikeusprosessien käynnistämisessä ja ongelmallisten ostettujen
saamisten käsittelyssä.
5.                      
Laitoksella on oltava selkeät ja tehokkaat
käytänteet ja menettelyt, joilla hallitaan ostettuja saamisia, luottoja ja
käteisvaroja. Sisäisillä asiakirjoihin perustuvilla käytänteillä on määriteltävä
ostettujen saamisten ohjelman kaikki oleelliset osat (ml. ”advancing rates”),
hyväksyttävät vakuudet, tarvittavat asiakirjat, keskittymärajat ja
käteissuoritusten käsittelyssä sovellettavat menetelmät. Näissä käytänteissä on
otettava asianmukaisesti huomioon kaikki merkitykselliset tekijät, mukaan
luettuina myyjän ja hallinnoijan taloudellinen asema, riskikeskittymät sekä
ostettujen saamisten laadussa ja myyjän asiakaskunnassa ajan mittaan tapahtuvat
muutokset; sisäisillä järjestelmillä on varmistettava, että varat maksetaan
ainoastaan yksilöityjä vakuuksia ja asiakirjoja vastaan.
6.                      
Laitoksella on oltava tehokkaat sisäiset prosessit,
joilla arvioidaan kaikkien sisäisten käytänteiden ja menettelyjen
noudattamista. Prosessiin on sisällyttävä laitoksen saamisten osto-ohjelman
kaikkien kriittisten vaiheiden säännölliset tarkastukset; seuraavien tehtävien
eriyttämisen todentaminen: 1) myyjän ja hallinnoijan sekä vastapuolen arviointi
ja 2) myyjän ja hallinnoijan arviointi sekä myyjän ja hallinnoijan paikan
päällä tapahtuva tarkastus; back-office-toimintojen arviointi keskittyen
erityisesti ammattitaitoon, kokemukseen, henkilökunnan määrään ja toimintaa
tukeviin automatisoituihin järjestelmiin.
3 alajakso
Sisäisten estimaattien validointi
181 artikla
Sisäisten estimaattien validointi
Laitosten on validoitava sisäiset
estimaattinsa seuraavien vaatimusten mukaisesti:
a)           laitoksilla on oltava
luotettavat järjestelmät, joilla validoidaan luokitusjärjestelmien, prosessien
sekä kaikkien merkityksellisten riskiparametrien estimoinnin tarkkuus ja
johdonmukaisuus. Laitosten on pystyttävä sisäisen validointiprosessin avulla
arvioimaan luokituksessa ja riskin estimoinnissa sovellettavien sisäisten
järjestelmien suorituskykyä johdonmukaisesti ja tarkoituksenmukaisesti;
b)           laitosten on verrattava
säännöllisesti kunkin luokan PD-estimaattia toteutuneisiin
maksukyvyttömyystapausten osuuksiin; mikäli toteutuneiden
maksukyvyttömyystapausten osuus on luokan mukaisen vaihteluvälin ulkopuolella,
laitosten on selvitettävä yksityiskohtaisesti poikkeaman syyt. Omia LGD- ja
CF-estimaatteja käyttävien laitosten on toteutettava vastaava analyysi myös
näiden estimaattien osalta. Vertailussa on käytettävä ajallisesti
mahdollisimman kattavaa tietoaineistoa. Laitoksen on dokumentoitava menetelmät
ja tietoaineisto, jota vertailussa on käytetty. Analyysi on toteutettava ja
dokumentaatio päivitettävä vähintään vuosittain;
c)           laitosten on sovellettava
myös muita kvantitatiivisia validointimenetelmiä ja vertailuja asianmukaisiin
ulkoisiin tietoaineistoihin. Näiden analyysien on perustuttava säännöllisesti
päivitettävään salkkua vastaavaan tietoaineistoon, joka kattaa riittävän pitkän
tarkasteluajanjakson. Laitosten luottoluokitusjärjestelmien suorituskyvyn
sisäisen arvioinnin on perustuttava mahdollisimman pitkältä ajanjaksolta
kerättyyn aineistoon;
d)           määrällisessä validoinnissa
käytettävien menetelmien ja tietoaineiston on oltava ajallisesti
johdonmukaisia. Estimointi- ja validointimenetelmiä sekä tietolähteitä ja
ajanjaksoja koskevat muutokset on dokumentoitava;
e)           laitoksilla on oltava kattava
sisäinen ohjeistus niitä tilanteita varten, joissa toteutuneet PD- ja
LGD-arvot, luottovasta-arvokertoimet ja (kun EL-lukua käytetään)
kokonaistappiot poikkeavat odotuksista niin paljon, että on syytä epäillä
estimaattien paikkansapitävyyttä. Ohjeistuksessa on otettava huomioon
suhdannevaihtelut ja muu vastaava järjestelmällinen vaihtelu vastapuolten
maksukyvyttömyydessä. Mikäli toteutuneet arvot ovat jatkuvasti ennustettuja
arvoja suuremmat, laitosten on tarkistettava estimaatteja ylöspäin, jotta ne
vastaavat paremmin laitosten kokemuksia maksukyvyttömyydestä ja
luottotappioista.
4 alajakso
Oman pääoman ehtoisia sijoituksia koskevat vaatimukset sisäistä mallia
sovellettaessa
182 artikla
Omien varojen vaatimus ja riskin kvantifiointi
Laitosten on noudatettava omien varojen
vaatimusten laskennassa seuraavia vaatimuksia:
a)           potentiaalisen tappion estimaatin on
oltava realistinen suhteessa markkinoiden epäsuotuisaan kehitykseen, joka voi
vaikuttaa laitoksen omistusosuuksien pitkän aikavälin riskiprofiiliin.
Tuottojakaumaa laadittaessa käytettävät tiedot on kerättävä mahdollisimman
pitkältä ajanjaksolta, ja niiden on kuvattava tarkoituksenmukaisesti laitoksen
oman pääoman ehtoisten sijoitusten riskiprofiilia. Käytettävien tietojen on
oltava sellaisia, että niiden perusteella voidaan laatia varovaisia,
tilastollisesti luotettavia ja realistisia tappioestimaatteja, jotka eivät
perustu pelkästään harkintaan tai subjektiivisiin arvioihin. Tappioestimaatin
on tuotettava varovainen arvio potentiaalisista tappioista toimialan tai
markkinoiden suhdannekierron ajalta. Laitoksen on yhdistettävä käytettävissä
olevien tietojen empiirinen analyysi useisiin tekijöihin perustuviin
mukautuksiin, jotta malli tuottaa riittävän realistisia ja varovaisia
tuotoksia. Kun laitos laatii potentiaalisia neljännesvuosittaisia tappioita
estimoivia markkinariskin sisäisiä malleja (Value-at-Risk, VaR), se voi käyttää
neljännesvuosittaisia tietoja tai muuntaa lyhyemmältä ajanjaksolta kerättyjä tietoja
neljännesvuosittaisiksi käyttämällä analyyttisesti asianmukaisia menetelmiä,
joita tuetaan empiirisellä aineistolla sekä pitkälle kehitetyllä ja
dokumentoidulla prosessilla ja analyysillä. Kyseistä menetelmää on sovellettava
pitkällä aikavälillä varovaisesti ja johdonmukaisesti. Jos asian kannalta
merkityksellisiä tietoja on rajoitetusti käytettävissä, laitoksen on käytettävä
asianmukaista varovaisuusmarginaalia;
b)           käytetyillä malleilla on pystyttävä
kuvaamaan riittävän hyvin kaikkia oman pääoman ehtoisten sijoitusten tuottoihin
sisältyviä olennaisia riskejä, mukaan luettuina yleinen markkinariski ja
laitoksen osakesalkkuun sisältyvät erityiset riskit. Sisäisten mallien on
kuvattava riittävän hyvin aiempia hintojen muutoksia ja potentiaalisten keskittymien
suuruutta ja niissä tapahtuvia muutoksia; malleissa on myös otettava
realistisesti huomioon epäsuotuisat markkinaympäristöt. Estimoinnissa
käytettäviin tietoihin sisältyvien riskien on vastattava hyvin laitoksen oman
pääoman ehtoisia sijoituksia tai oltava vähintään vertailukelpoinen niiden
kanssa;
c)           sisäisen mallin on oltava
tarkoituksenmukainen suhteessa laitoksen osakesalkun monimutkaisuuteen ja
riskiprofiiliin. Jos laitoksella on huomattavia omistusosuuksia, jotka ovat
arvonsa suhteen hyvin ei-lineaarisia, sisäisillä malleilla on pystyttävä
kuvaamaan riittävän hyvin kyseisiin rahoitusvälineisiin liittyviä riskejä;
d)           yksittäisten positioiden kuvaaminen
niiden arvoa jäljittelevien muuttujien, markkinaindeksien ja riskitekijöiden
avulla on tapahduttava uskottavasti sekä asiantuntevaan näkemykseen ja vankkaan
käsitteistöön perustuen;
e)           laitosten on osoitettava
empiirisillä analyyseilla riskitekijöiden asianmukaisuus, mukaan luettuna
niiden kyky kattaa sekä yleiset että erityiset riskit;
f)            oman pääoman ehtoisten sijoitusten
tuoton volatiliteettia koskevissa arvioissa on käytettävä merkityksellisiä
saatavilla olevia tilastotietoja, muuta informaatiota ja menetelmiä. Myös
riippumattoman tahon tarkastamia sisäisiä tietoja tai ulkoisista lähteistä
saatavia tietoja (ml. yhdistetyt tietolähteet) on käytettävä;
g)           laitoksen on sovellettava tiukkaa ja
kattavaa stressitestien ohjelmaa.
183 artikla
Riskienhallintaprosessi ja valvonta
Kehittäessään ja soveltaessaan omien varojen
vaatimuksiin liittyviä sisäisiä malleja laitosten on laadittava käytänteet,
menettelyt ja valvontajärjestelyt, joilla varmistetaan mallin ja
mallintamisprosessin asianmukaisuus. Näihin käytänteisiin, menettelyihin ja
valvontajärjestelyihin on sisällyttävä seuraavat osatekijät:
a)           sisäinen malli on sisällytettävä
kokonaisuudessaan laitoksen johdon tietojärjestelmiin sekä muuhun kuin
kaupankäyntivarastoon liittyvän osakesalkun hoitoon. Sisäiset mallit on
integroitava kokonaisuudessaan laitoksen riskienhallintainfrastruktuuriin
erityisesti, jos niitä käytetään seuraavissa: osakesalkun suorituskyvyn
arviointi (mukaan luettuna riskimukautettu suorituskyky), taloudellisen pääoman
kohdentaminen oman pääoman ehtoisiin sijoituksiin sekä pääoman yleisen
riittävyyden ja sijoitusten hallintaprosessin arviointi;
b)           vakiintuneet johtamisjärjestelmät,
menettelyt ja valvontatoiminnot, joilla varmistetaan sisäisen
mallintamisprosessin kaikkien osien säännöllinen ja riippumaton tarkastelu,
mukaan luettuina malliin tehtävien tarkistusten hyväksyminen sekä malliin
syötettävän tiedon ja tulosten tarkastelu (esimerkiksi riskilaskelmien välitön
todentaminen). Näissä tarkasteluissa on arvioitava mallin panosten ja sen
tulosten asianmukaisuutta, tarkkuutta ja täsmällisyyttä, ja niiden aikana on
keskityttävä havaitsemaan potentiaalisia virheitä, jotka liittyvät tiedossa
oleviin heikkouksiin, ja rajoittamaan niiden vaikutuksia; lisäksi on pyrittävä
havaitsemaan malliin sisältyvät toistaiseksi tuntemattomat heikkoudet. Näiden
tarkastelujen toteuttajan on oltava joko sisäinen riippumaton yksikkö tai
riippumaton ulkoinen taho;
c)           asianmukaiset järjestelmät ja
menettelyt, joilla seurataan sijoituksiin liittyviä raja-arvoja ja oman pääoman
ehtoisiin sijoituksiin sisältyviä riskejä;
d)           mallin suunnittelusta ja
soveltamisesta vastaavien yksiköiden on oltava toiminnallisesti riippumattomia
yksittäisten sijoitusten hoidosta vastuussa olevista yksiköistä;
e)           kaikkien mallintamisprosessiin
osallistuvien tahojen on oltava riittävän ammattitaitoisia. Laitoksen johdon on
osoitettava mallintamistoimintoon riittävästi ammattitaitoisia resursseja.
184 artikla
Validointi ja dokumentointi
Laitoksilla on oltava luotettavat
järjestelmät, joilla validoidaan sisäisten mallien ja mallintamisprosessien
tarkkuutta ja johdonmukaisuutta. Kaikki sisäisten mallien, mallintamisprosessin
ja validoinnin keskeiset osat on dokumentoitava. 
Laitosten sisäisten mallien ja
mallintamisprosessien validoinnissa ja dokumentoinnissa on noudatettava
seuraavia vaatimuksia:
a)           laitosten on arvioitava sisäisen
validointiprosessin avulla sisäisten mallien ja prosessien suorituskykyä
johdonmukaisesti ja tarkoituksenmukaisesti;
b)           kvantitatiivisessa validoinnissa
käytettävien menetelmien ja tietoaineiston on oltava ajallisesti
johdonmukaisia. Estimointi- ja validointimenetelmiä sekä tietolähteitä ja
ajanjaksoja koskevat muutokset on dokumentoitava;
c)           laitosten on säännöllisesti
verrattava oman pääoman ehtoisten sijoitusten todellisia tuottoja (jotka on
laskettu toteutuneista ja toteutumattomista voitoista ja tappioista) mallin
tuottamiin estimaatteihin. Vertailussa on käytettävä ajallisesti mahdollisimman
kattavaa tietoaineistoa. Laitosten on dokumentoitava menetelmät ja
tietoaineisto, jota vertailussa on käytetty. Analyysi on toteutettava ja
dokumentaatio päivitettävä vähintään vuosittain;
d)           laitosten on sovellettava myös muita
kvantitatiivisia validointimenetelmiä ja tehtävä vertailuja ulkoisiin
tietolähteisiin. Näiden analyysien on perustuttava säännöllisesti
päivitettävään salkkua vastaavaan tietoaineistoon, joka kattaa riittävän pitkän
tarkasteluajanjakson. Laitosten käyttämien mallien suorituskyvyn sisäisen
arvioinnin on perustuttava mahdollisimman pitkältä ajanjaksolta kerättyyn
aineistoon;
e)           laitoksilla on oltava luotettava
sisäinen ohjeistus niitä tilanteita varten, joissa oman pääoman ehtoisten
sijoitusten todellisten tuottojen vertailu mallien tuottamiin estimaatteihin
kyseenalaistaa estimaattien tai mallien luotettavuuden. Ohjeistuksessa on
otettava huomioon suhdannevaihtelut ja muu vastaava järjestelmällinen vaihtelu
oman pääoman ehtoisten sijoitusten tuotoissa. Kaikista sisäisiin malleihin
niiden tarkastelun perusteella tehdyistä mukautuksista on laadittava
asiakirjat, ja mukautusten on oltava laitoksen mallien tarkasteluun soveltaman
ohjeistuksen mukaisia;
f)            sisäiset mallit ja
mallintamisprosessit on dokumentoitava, mukaan luettuina mallintamiseen
osallistuvien tahojen vastuualueet sekä mallien hyväksymis- ja
tarkasteluprosessi.
5 alajakso
Sisäinen hallinnointi ja valvonta
185 artikla
Hallinnointi- ja ohjausjärjestelmä
1.                      
Laitoksen ylimmän hallintoelimen tai sen asiaa
käsittelevän valiokunnan sekä toimivan johdon on hyväksyttävä luottoluokitus-
ja estimointiprosessin kaikki keskeiset osat. Edellä mainituilla tahoilla on
oltava yleinen käsitys laitoksen luottoluokitusjärjestelmistä sekä
perinpohjainen kuva niihin liittyvistä johdon raporteista.
2.                      
Toimivan johdon on noudatettava seuraavia
vaatimuksia:
a)      sen on ilmoitettava ylimmälle
hallintoelimelle tai sen asiaa käsittelevälle valiokunnalle vakiintuneisiin
käytänteisiin tehtävistä olennaisista muutoksista tai niistä poikkeamisesta,
jos tällä on merkittävä vaikutus laitoksen luottoluokitusjärjestelmien
toimintaan;
b)      sillä on oltava hyvä käsitys
luottoluokitusjärjestelmien rakenteesta ja toiminnasta;
c)      sen on jatkuvasti varmistettava,
että luottoluokitusjärjestelmät toimivat asianmukaisesti.
Toimivan johdon on saatava luottoriskin
valvontayksiköiltä jatkuvasti tietoja luokitusprosessin toiminnasta, eri
osa-alueiden kehitystarpeista sekä edistymisestä aiemmin havaittujen puutteiden
korjaamisessa.
3.                      
Sisäiseen luottoluokitukseen perustuva analyysi
laitoksen luottoriskiprofiilista muodostaa keskeisen osan johdon raportoinnista
näille tahoille. Raporteista on käytävä ilmi ainakin luottoluokkien
riskiprofiilit, siirtymät luokkien välillä, luottoluokkien keskeisten
riskiparametrien estimaatit sekä toteutuneiden maksukyvyttömyysasteiden ja,
siltä osin kuin käytetään omia estimaatteja, toteutuneiden LGD-lukujen ja
luottovasta-arvokertoimien vertailu odotusarvoihin ja stressitestien tuloksiin.
Raportoinnin tiheys riippuu siitä, minkä tyyppisiä ja kuinka merkittäviä tiedot
ovat, ja millainen tietojen vastaanottajien asiantuntemuksen taso on.
4.                      
EPV laatii teknisten sääntelystandardien
luonnokset, joissa määritetään yksityiskohtaisemmin ylintä hallintoelintä, sen
asiaa käsittelevää valiokuntaa ja toimivaa johtoa koskevat vaatimukset, joista
säädetään tässä artiklassa.
EPV toimittaa ensimmäisessä alakohdassa
tarkoitettujen teknisten sääntelystandardien luonnokset komissiolle viimeistään
31 päivänä joulukuuta 2014.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
186 artikla
Luottoriskin valvonta
1.                      
Luottoriskin valvontayksikön on oltava riippumaton
niistä henkilöistä ja liikkeenjohdon elimistä, jotka ovat vastuussa vastuiden
alullepanosta tai uusimisesta; yksikön on raportoitava suoraan toimivalle
johdolle. Yksikkö on vastuussa luottoluokitusjärjestelmien suunnittelusta tai
valinnasta, täytäntöönpanosta, valvonnasta ja suorituskyvystä. Sen on
säännöllisesti tuotettava ja analysoitava raportteja luokitusjärjestelmien
tuottamista tuloksista.
2.                      
Luottoriskin valvontayksikön tai -yksiköiden
vastuualueisiin kuuluvat seuraavat tehtävät:
a)      riskiluokkien ja -ryhmien testaus ja
seuranta;
b)      laitoksen luokitusjärjestelmiä koskevien
tiivistelmäraporttien tuottaminen ja analysointi;
c)      niiden menettelyjen täytäntöönpano,
joilla todennetaan, että riskiluokan ja -ryhmän määritelmiä sovelletaan
johdonmukaisesti eri yksiköissä ja maantieteellisillä alueilla;
d)      luokitusprosessia koskevien muutosten
tarkastelu ja dokumentointi, mukaan luettuina muutosten syyt;
e)      luokituskriteerien tarkastelu sen
selvittämiseksi, ennustavatko ne edelleen riskiä asianmukaisesti.
Luokitusprosessiin, kriteereihin tai yksittäisiin luokitusparametreihin
tehtävät muutokset on dokumentoitava ja dokumentaatio on säilytettävä;
f)       aktiivinen osallistuminen
luokitusprosessissa käytettävien mallien suunnitteluun, valintaan,
täytäntöönpanoon ja validointiin;
g)      luokitusprosessissa käytettävien mallien
valvonta;
h)      luokitusprosessissa käytettävien mallien
jatkuva tarkastelu ja niihin tehtävät muutokset.
3.                      
Laitokset, jotka käyttävät 175 artiklan 2 ja 3
kohdan mukaisesti yhdistettyjä tietoja, voivat ulkoistaa seuraavat tehtävät:
a)      riskiluokkien ja -ryhmien testauksessa ja
seurannassa tarvittavien tietojen tuottaminen;
b)      laitoksen luokitusjärjestelmiä koskevien
tiivistelmäraporttien tuottaminen;
c)      niiden tietojen tuottaminen, joita
tarvitaan luokituskriteerien tarkastelussa sen selvittämiseksi, ennustavatko ne
edelleen riskiä asianmukaisesti;
d)      asiakirjojen laatiminen
luokitusprosessiin, kriteereihin tai yksittäisiin luokitusparametreihin
tehtävistä muutoksista;
e)      niiden tietojen tuottaminen, jotka ovat
merkityksellisiä luokitusprosessissa käytettävien mallien jatkuvassa
tarkastelussa ja niihin tehtävissä muutoksissa.
4.                      
Laitosten, jotka soveltavat 3 kohtaa, on
varmistettava, että toimivaltaiset viranomaiset saavat käyttöönsä kaikki
ulkopuolista tahoa koskevat tiedot, jotka ovat tarpeen arvioitaessa vaatimusten
noudattamista; toimivaltaisille viranomaisille on annettava myös mahdollisuus
tehdä paikalla tapahtuvia tarkastuksia samassa laajuudessa kuin laitoksen
osalta.
187 artikla
Sisäinen tarkastus
Sisäisestä tarkastuksesta vastaavien tai muun
vastaavan riippumattoman tarkastusyksikön on tarkasteltava vähintään kerran
vuodessa laitoksen luottoluokitusjärjestelmiä ja niiden toimintaa, mukaan
luettuina luottotoiminnot sekä PD-, LGD- ja EL-lukujen ja
luottovasta-arvokertoimien estimointi. Tarkastelussa on arvioitava myös
kaikkien vaatimusten noudattamista.
4 luku
Luottoriskien vähentäminen
1 jakso
Määritelmät ja yleiset vaatimukset
188 artikla
Määritelmät
Tässä luvussa tarkoitetaan 
(1)                   
’luottoa myöntävällä laitoksella’ laitosta, jolla
on kyseinen vastuu;
(2)                   
’vakuudellisella luotonannolla’ transaktiota, joka
aiheuttaa vastuun, joka on suojattu vakuudella, jonka ehdoissa laitokselle ei
anneta oikeutta vähittäin päivittäin saatavaan tuottoon;
(3)                   
’pääomamarkkinalähtöisellä transaktiolla’
transaktiota, joka aiheuttaa vastuun, joka on suojattu vakuudella, jonka
ehdoissa laitokselle annetaan oikeus vähittäin päivittäin saatavaan tuottoon;
(4)                   
’kohde-etuutena olevalla yhteistä sijoitustoimintaa
harjoittavalla yrityksellä’ yhteistä sijoitustoimintaa harjoittavaa yritystä,
jonka osuuksiin tai osakkeisiin toinen yhteistä sijoitustoimintaa harjoittava
yritys on sijoittanut.
189 artikla
Riskienvähentämismenetelmien vaikutuksen hyväksymistä koskevat periaatteet
1.                      
Mikään vastuu, johon laitos soveltaa riskien
vähentämistekniikkaa, ei saa johtaa korkeampaan riskipainotettujen vastuuerien
yhteismäärään tai odotettujen tappioiden yhteismäärään kuin muuten samanlainen
vastuu, johon laitos ei sovelleta riskien vähentämistekniikkaa.
2.                      
Jos riskipainotettujen vastuuerien yhteismäärään on
jo sisällytetty luottosuoja tapauksen mukaan 2 tai 3 luvun mukaisesti,
laitokset eivät saa sisällyttää tätä luottosuojaa tämän luvun mukaisiin
laskelmiin.
3.                      
Kun 2 ja 3 jakson säännösten edellytykset
täyttyvät, laitokset voivat muuttaa riskipainotettujen vastuuerien yhteismäärän
standardimenetelmän mukaista laskutapaa ja riskipainotettujen vastuuerien
yhteismäärän ja odotettujen tappioiden yhteismäärän IRB-menetelmän mukaista
laskutapaa 4, 5 ja 6 jakson säännösten mukaisesti.
4.                      
Laitosten on käsiteltävä arvopaperien
takaisinostosopimusten tai lainaksiantamisen ja ‑ottamisen yhteydessä
ostetut, lainatut tai vastaanotetut käteinen raha, arvopaperit tai hyödykkeet
vakuuksina.
5.                      
Kun laitos, joka laskee riskipainotettujen
vastuuerien yhteismäärän standardimenetelmän mukaisesti, soveltaa yksittäiseen
vastuuseen useampaa kuin yhtä luottoriskin vähentämismenetelmää, sen on
toteutettava molemmat seuraavista toimista:
a)      jaettava vastuu osiin sen perusteella,
mitä yksittäistä luottoriskin vähentämismenetelmää on sovellettu;
b)      laskettava riskipainotettujen vastuuerien
yhteismäärä erikseen kullekin a alakohdan mukaisesti saadulle osalle 2 luvun ja
tämän luvun säännösten mukaisesti.
6.                      
Kun laitos, joka laskee riskipainotettujen
vastuuerien yhteismäärän standardimenetelmän mukaisesti, soveltaa yksittäiseen
vastuuseen yksittäisen suojan tarjoajan tarjoamaa luottosuojakokonaisuutta,
jolla on eri maturiteetteja, sen on toteutettava molemmat seuraavista toimista:
a)      jaettava vastuu osiin sen perusteella,
mitä yksittäistä luottoriskin vähentämismenetelmää on sovellettu;
b)      laskettava riskipainotettujen vastuuerien
yhteismäärä erikseen kullekin a alakohdan mukaisesti saadulle osalle 2 luvun ja
tämän luvun säännösten mukaisesti.
190 artikla
Riskienvähentämismenetelmien hyväksyttävyyttä koskevat periaatteet
1.                      
Sellaisen tekniikan, jota luottoa myöntävä laitos
käyttää tarjoamaan luottosuojaa yhdessä kyseisen luottoa myöntävän laitoksen
toteuttamien toimenpiteiden, menettelyjen ja toimintalinjojen kanssa, on
johdettava oikeudellisesti päteviin ja kaikilla merkityksellisillä
lainkäyttöalueilla täytäntöönpanokelpoisiin luottosuojajärjestelyihin.
2.                      
Luottoa myöntävän laitoksen on toteutettava
asianmukaiset toimenpiteet varmistaakseen luottosuojajärjestelyn tehokkuuden ja
hallitakseen siihen liittyvät riskit.
3.                      
Vastikkeellisen luottosuojan tapauksessa
luottosuojana käytettäviä omaisuuseriä pidetään hyväksyttävinä erinä
luottoriskin vähentämistarkoitukseen vain, jos molemmat seuraavista
vaatimuksista täyttyvät:
a)      omaisuuserien on sisällyttävä 193–196
artiklassa lueteltuihin hyväksyttäviin omaisuuseriin;
b)      omaisuuserien on oltava riittävän
likvidejä, ja niiden arvon on oltava pitkällä aikavälillä riittävän vakaa,
jotta ne tarjoavat asianmukaisen varmuuden luottosuojasta, kun otetaan huomioon
riskipainotettujen vastuuerien yhteismäärän laskemiseen käytettävä menetelmä ja
vähentämistekniikoiden sallittu hyväksymisaste.
4.                      
Vastikkeellisen luottosuojan tapauksessa luottoa
myöntävällä laitoksella on oltava oikeus realisoida tai ottaa haltuunsa
kohtuullisessa ajassa luottosuojan tarjoavat omaisuuserät vastapuolen tai
vakuuden haltijana toimivan säilytysyhteisön maksukyvyttömyys- tai
konkurssitilanteessa — tai muussa transaktiodokumentaatiossa mainitussa luottotilanteessa.
Luottosuojana käytettävien omaisuuserien arvo ei saa olla liikaa riippuvainen
vastapuolen luottokelpoisuudesta.
5.                      
Takauksen luonteisen luottosuojan tapauksessa
luottosuojan tarjoajaa pidetään hyväksyttävänä luottosuojan tarjoajana vain,
jos kaikki seuraavista vaatimuksista täyttyvät:
a)      luottosuojan tarjoajan on sisällyttävä 2
jaksossa lueteltuihin hyväksyttäviin luottosuojan tarjoajiin;
b)      luottosuojan tarjoajan on oltava
riittävän luotettava;
c)      luottosuojasopimuksen on täytettävä
kaikki 6 kohdassa säädetyt ehdot.
6.                      
Takauksen luonteisen luottosuojan tapauksessa
luottosuojasopimusta pidetään hyväksyttävänä luottosuojasopimuksena vain, jos
molemmat seuraavista vaatimuksista täyttyvät:
a)      luottosuojasopimuksen on sisällyttävä
197–199 artiklassa lueteltuihin hyväksyttäviin luottosuojasopimuksiin;
b)      luottosuojasopimuksen on oltava asian
kannalta merkityksellisillä lainkäyttöalueilla oikeudellisesti pätevä ja
täytäntöönpanokelpoinen, jotta se tarjoaa asianmukaisen varmuuden
luottosuojasta, kun otetaan huomioon riskipainotettujen vastuuerien
yhteismäärän laskemiseen käytettävä menetelmä ja vähentämistekniikoiden
sallittu hyväksymisaste.
7.                      
Luottosuojan on täytettävä 3 jaksossa asetetut
vaatimukset.
8.                      
Laitoksen on pystyttävä osoittamaan
toimivaltaisille viranomaisille, että sillä on asianmukaiset
riskienhallintaprosessit, joilla hallitaan riskejä, joita laitokseen voi
kohdistua luottoriskin vähentämismenetelmien soveltamisen vuoksi.
9.                      
Sen lisäksi, että riskipainotettujen vastuuerien
yhteismäärää ja tarvittaessa odotettujen tappioiden yhteismäärää laskettaessa
luottoriskin vähentäminen otetaan huomioon, laitosten on jatkettava
täysipainoisesti suojattavan vastuun arviointia ja pystyttävä osoittamaan
toimivaltaisille viranomaisille, että tätä vaatimusta on noudatettu. Takaisinostosopimusten
tai arvopaperien tai hyödykkeiden lainaksiantamisen tai ‑ottamisen
tapauksessa suojattavan vastuun on katsottava — ainoastaan tätä kohtaa
sovellettaessa — muodostuvan vastuun nettomäärästä.
10.                  
EPV laatii teknisten sääntelystandardien luonnokset,
joissa määritetään
a)      3 kohdan soveltamiseksi se, mikä
katsotaan riittävän likvideiksi omaisuuseriksi, ja se, milloin omaisuuserien
arvojen voidaan katsoa olevan riittävän vakaat;
b)      4 kohdan soveltamiseksi se, minkä
luottosuojana käytettävien omaisuuserien arvon katsotaan olevan liikaa
riippuvainen vastapuolen luottokelpoisuudesta;
c)      5 kohdan b alakohdan soveltamiseksi se,
milloin luottosuojan tarjoajan katsotaan olevan riittävän luotettava.
EPV laatii komissiolle toimitettavat teknisten
sääntelystandardien luonnokset viimeistään 31 päivänä joulukuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
2 jakso
Hyväksyttävät luottoriskin vähentämisen muodot
1 alajakso
Vastikkeellinen luottosuoja
191 artikla
Tase-erien nettoutus
Laitos voi soveltaa hyväksyttävänä
luottoriskin vähentämisen muotona tase-erien nettoutusta laitoksen itsensä ja
sen vastapuolen välisiin keskinäisten saamisiin.
Hyväksyttäviä ovat ainoastaan laitoksen ja sen
vastapuolen väliset vastavuoroiset käteissaldot, sanotun kuitenkaan
rajoittamatta 192 artiklan soveltamista. Laitokset voivat muuttaa
riskipainotettujen vastuuerien yhteismäärää ja tapauksen mukaan odotettujen
tappioiden yhteismäärää ainoastaan, kun kyse on sellaisista luotoista ja
talletuksista, jotka ne ovat itse saaneet ja joihin sovelletaan tase-erien
nettoutusta koskevaa sopimusta. 
192 artikla
Päänettoutussopimukset, joilla suojataan takaisinostosopimuksia tai
arvopaperien tai hyödykkeiden lainaksiantamiseen tai –ottamiseen liittyviä
transaktioita tai muita pääomamarkkinalähtöisiä transaktioita
Rahoitusvakuuksia koskevaa kattavaa menetelmää
218 artiklan mukaisesti soveltavat laitokset voivat ottaa  huomioon vastapuolen
kanssa tehtäviä takaisinostosopimuksia, arvopaperien tai hyödykkeiden
lainaksiantamiseen tai –ottamiseen liittyviä transaktioita tai muita
pääomamarkkinalähtöisiä transaktioita suojaavien kahdenvälisten nettoutussopimusten
vaikutukset. Kyseisten sopimusten tai transaktioiden nojalla asetettujen
vakuuksien ja lainattujen arvopaperien tai hyödykkeiden on oltava vakuuksille
193 ja 194 artiklassa asetettujen hyväksyttävyysvaatimusten mukaisia, sanotun
kuitenkaan rajoittamatta 293 artiklan soveltamista.
193 artikla
Kaikkien lähestymistapojen ja menetelmien mukaisesti hyväksyttävä vakuus
1.                      
Laitokset voivat käyttää seuraavia omaisuuseriä
kaikkien lähestymistapojen ja menetelmien mukaisesti hyväksyttävinä vakuuksina:
a)      luottoa myöntävään laitokseen tehdyt
käteistalletukset tai sen hallussa olevat vastaavat rahoitusinstrumentit;
b)      valtioiden tai keskuspankkien liikkeeseen
laskemat vieraan pääoman ehtoiset arvopaperit, joista 2 luvun soveltamista
varten hyväksytty luottoluokituslaitos tai vientitakuulaitos on antanut
luottoluokituksen, jonka EPV katsoo vastaavan vähintään luottoluokkaa 4
valtioilta ja keskuspankeilta olevien saamisten riskipainotuksesta annettujen 2
lukuun sisältyvien sääntöjen mukaisesti;
c)      laitosten liikkeeseen laskemat vieraan
pääoman ehtoiset arvopaperit, joista hyväksytty luottoluokituslaitos on antanut
luottoluokituksen, jonka EPV katsoo vastaavan vähintään luottoluokkaa 3
laitoksilta olevien saamisten riskipainotuksesta annettujen 2 lukuun
sisältyvien sääntöjen mukaisesti;
d)      laitosten liikkeeseen laskemat vieraan
pääoman ehtoiset arvopaperit, joista hyväksytty luottoluokituslaitos on antanut
luottoluokituksen, jonka EPV katsoo vastaavan vähintään luottoluokkaa 3
laitoksilta olevien saamisten riskipainotuksesta annettujen 2 lukuun
sisältyvien sääntöjen mukaisesti; 
e)      vieraan pääoman ehtoiset arvopaperit,
joista hyväksytty luottoluokituslaitos on antanut lyhytaikaisen
luottoluokituksen, jonka EPV katsoo vastaavan vähintään luottoluokkaa 3
lyhytaikaisten saamisten riskipainotuksesta annettujen 2 lukuun sisältyvien
sääntöjen mukaisesti;
f)       pääindeksiin sisältyvät osakkeet tai
vaihtovelkakirjalainat; 
g)      kulta;
h)      arvopaperistamispositiot, jotka eivät ole
uudelleenarvopaperistamispositioita ja joista hyväksytty luottoluokituslaitos
on antanut ulkoisen luottoluokituksen, jonka EPV katsoo vastaavan vähintään
luottoluokkaa 3 arvopaperistamisvastuiden riskipainotuksesta annettujen 5 luvun
2 jakson 3 alajaksoon sisältyvän lähestymistavan sääntöjen mukaisesti. 
2.                      
Sovellettaessa 1 kohdan b alakohtaa ”valtioiden tai
keskuspankkien liikkeeseen laskemiin vieraan pääoman ehtoisiin arvopapereihin”
kuuluvat
a)      alue- ja paikallisviranomaisten
liikkeeseen laskemat vieraan pääoman ehtoiset arvopaperit, joihin liittyviä
vastuita pidetään 110 artiklan 2 kohdan mukaisesti saamisina siltä valtiolta,
jonka lainkäyttöalueella alue- tai paikallisviranomaiset toimivat;
b)      julkisyhteisöjen ja julkisoikeudellisten
laitosten liikkeelle laskemat vieraan pääoman ehtoiset arvopaperit, joita
käsitellään saamisina valtioilta 111 artiklan 4 kohdan mukaisesti;
c)      kansainvälisten kehityspankkien
liikkeeseen laskemat vieraan pääoman ehtoiset arvopaperit, joihin sovelletaan
112 artiklan 2 kohdan mukaisesti 0 prosentin riskipainoa;
d)      kansainvälisten organisaatioiden
liikkeeseen laskemat vieraan pääoman ehtoiset arvopaperit, joihin sovelletaan
113 artiklan mukaisesti 0 prosentin riskipainoa.
3.                      
Sovellettaessa 1 kohdan c alakohtaa ”laitosten
liikkeeseen laskemiin vieraan pääoman ehtoisiin arvopapereihin” kuuluvat
a)      alue- ja paikallisviranomaisten
liikkeeseen laskemat vieraan pääoman ehtoiset arvopaperit, jotka eivät kuulu
niihin arvopapereihin, joihin liittyviä vastuita pidetään 110 artiklan
mukaisesti saamisina siltä valtiolta, jonka lainkäyttöalueella alue- tai paikallisviranomaiset
toimivat;
b)      julkisyhteisöjen ja julkisoikeudellisten
laitosten liikkeelle laskemat vieraan pääoman ehtoiset arvopaperit, joita
käsitellään 111 artiklan 1 ja 2 kohdan mukaisesti;
c)      kansainvälisten kehityspankkien
liikkeeseen laskemat vieraan pääoman ehtoiset arvopaperit, joihin sovelletaan
112 artiklan 2 kohdan mukaisesti 0 prosentin riskipainoa.
4.                      
Laitos voi käyttää hyväksyttävänä vakuutena
sellaisia muiden laitosten liikkeeseen laskemia vieraan pääoman ehtoisia
arvopapereita, joille hyväksytty luottoluokituslaitos ei ole antanut
luottoluokitusta, jos kyseiset arvopaperit täyttävät seuraavat vaatimukset:
a)      ne ovat kaupankäynnin kohteena
virallisesti hyväksytyssä pörssissä;
b)      ne katsotaan etuoikeusasemaltaan
parhaimmassa asemassa oleviksi veloiksi;
c)      kaikilla muilla
liikkeeseenlaskijalaitoksen samaan etuoikeusasemaan kuuluvilla
liikkeeseenlaskuilla on hyväksytyn luottoluokituslaitoksen antama
luottoluokitus, jonka EPV katsoo vastaavan vähintään luottoluokkaa 3
laitoksilta olevien tai lyhytaikaisten saamisten riskipainotuksesta annettujen
2 lukuun sisältyvien sääntöjen mukaisesti;
d)      luottoa myöntävällä laitoksella ei ole
tietoja, joiden perusteella liikkeeseenlaskulle tulisi antaa c alakohdan
mukaista alempi luottoluokitus;
e)      rahoitusinstrumentilla on tähän
tarkoitukseen riittävä markkinalikviditeetti. 
5.                      
Laitokset voivat käyttää yhteistä sijoitustoimintaa
harjoittavien yritysten osuuksia tai osakkeita hyväksyttävänä vakuutena, kun
molemmat seuraavista vaatimuksista täyttyvät:
a)      osuuksien tai osakkeiden hinta
noteerataan julkisesti päivittäin;
b)      yhteistä sijoitustoimintaa harjoittava
yritys sijoittaa ainoastaan rahoitusinstrumentteihin, jotka ovat 1 ja 2 kohdan
mukaan hyväksyttäviä.
Kun yhteistä sijoitustoimintaa harjoittava yritys
sijoittaa toisen yhteistä sijoitustoimintaa harjoittavan yrityksen osuuksiin
tai osakkeisiin, ensimmäisen alakohdan a ja b alakohdassa asetettuja
vaatimuksia on sovellettava myös tällaiseen kohde-etuutena olevaan yhteistä
sijoitustoimintaa harjoittavaan yritykseen. 
Jos yhteistä sijoitustoimintaa harjoittava yritys
käyttää johdannaisinstrumentteja sallittujen sijoitusten suojaamiseen, tämä ei
vaikuta kyseisen yrityksen osuuksien tai osakkeiden hyväksyttävyyteen
vakuudeksi.
6.                      
Jos yhteistä sijoitustoimintaa harjoittavan
yrityksen tai sen kohde-etuutena olevien yhteistä sijoitustoimintaa
harjoittavien yritysten sijoitustoimintaa ei ole rajattu yksinomaan
rahoitusinstrumentteihin, joita pidetään hyväksyttävinä 1 ja 4 kohdan
mukaisesti, laitokset voivat 5 kohtaa sovellettaessa käyttää tällaisen yhteistä
sijoitustoimintaa harjoittavan yrityksen osuuksia tai osakkeita kyseisen
yrityksen hallussa olevien hyväksyttävien omaisuuserien arvon suuruisena
vakuutena sillä edellytyksellä, että yhteistä sijoitustoimintaa harjoittava
yritys tai sen kohde-etuutena olevat yhteistä sijoitustoimintaa harjoittava
yritykset ovat sijoittaneet valtuuksiensa mukaisen enimmäismäärän
hyväksymättömiin omaisuuseriin. 
Jos hyväksymättömien omaisuuserien arvo voi olla
negatiivinen omistuksesta johtuvien velkojen tai ehdollisten velkojen vuoksi,
laitosten on toteutettava molemmat seuraavista toimista:
a)      laitosten on laskettava hyväksymättömien
omaisuuserien kokonaisarvo;
b)      jos a alakohdan mukaisesti saatu määrä on
negatiivinen, laitosten on vähennettävä kyseinen määrä hyväksyttävien
omaisuuserien kokonaisarvosta.
7.                      
Jos 1 kohdan b–e alakohdassa tarkoitetuista
arvopapereista on annettu kaksi hyväksytyn luottoluokituslaitoksen luokitusta,
laitosten on käytettävä niistä alempaa. Jos arvopaperista on annettu enemmän
kuin kaksi hyväksytyn luottoluokituslaitoksen luokitusta, laitosten on
käytettävä niistä kahta korkeinta. Jos kaksi korkeinta luottoluokitusta
poikkeavat toisistaan, laitosten on käytettävä niistä alhaisempaa.
8.                      
EAMV laatii teknisten sääntelystandardien
luonnokset, joissa täsmennetään vaatimukset 1 kohdan f alakohdassa, 194
artiklan 1 kohdan a alakohdassa, 219 artiklan 1 ja 4 kohdassa ja 293 artiklan 2
kohdan e alakohdassa tarkoitetun pääindeksin yksilöimiseksi.
EAMV toimittaa nämä teknisten sääntelystandardien
luonnokset komissiolle viimeistään 31 päivänä joulukuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1095/2010 10–14 artiklassa säädetyn menettelyn mukaisesti.
9.                      
EPV laatii teknisten sääntelystandardien
luonnokset, joissa täsmennetään menetelmä yhteistä sijoitustoimintaa
harjoittavan yrityksen osuuksien tai osakkeiden sellaisen määrän laskemiseksi,
jota laitokset voivat käyttää 6 kohdassa ja 194 artiklan 2 kohdassa
tarkoitettuna vakuutena.
EPV toimittaa nämä teknisten sääntelystandardien
luonnokset komissiolle viimeistään 31 päivänä joulukuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen (EU)
N:o 1093/2010 10–14 artiklassa säädetyn menettelyn mukaisesti.
10.                  
EAMV laatii teknisten täytäntöönpanostandardien
luonnokset, joissa määritetään
a)      pääindeksit, jotka on yksilöity 8
kohdassa tarkoitettujen vaatimusten mukaisesti;
b)      virallisesti hyväksytyt pörssit, joita
tarkoitetaan 4 kohdan a alakohdassa, 194 artiklan 1 kohdassa, 219 artiklan 1 ja
4 kohdassa, 293 artiklan 2 kohdan e alakohdassa, 389 artiklan 2 kohdan k
alakohdassa, 404 artiklan 3 kohdan d alakohdassa, 415 artiklan 1 kohdan c
alakohdassa ja liitteessä IV olevan 3 osan 17 kohdassa.
EAMV toimittaa nämä teknisten
täytäntöönpanostandardien luonnokset komissiolle viimeistään 31 päivänä
joulukuuta 2014.
Siirretään komissiolle valta antaa ensimmäisessä
alakohdassa tarkoitetut tekniset täytäntöönpanostandardit asetuksen (EU) N:o
1095/2010 15 artiklassa säädetyn menettelyn mukaisesti.
194 artikla
Muut hyväksyttävät vakuudet rahoitusvakuuksia koskevaa kattavaa menetelmää
sovellettaessa
1.                      
Kun laitos soveltaa 218 artiklassa säädettyä
rahoitusvakuuksia koskevaa kattavaa menetelmää, laitos voi käyttää 193
artiklassa lueteltujen vakuuksien lisäksi hyväksyttävinä vakuuksina seuraavia
omaisuuseriä:
a)      osakkeet tai vaihtovelkakirjalainat,
jotka eivät sisälly pääindeksiin, mutta joilla käydään kauppaa virallisesti
hyväksytyssä pörssissä;
b)      yhteistä sijoitustoimintaa harjoittavan
yrityksen osuudet tai osakkeet, jos molemmat seuraavista edellytyksistä
täyttyvät:
i)        osuuksien tai osakkeiden hinta
noteerataan julkisesti päivittäin;
ii)       yhteistä sijoitustoimintaa harjoittava
yritys sijoittaa ainoastaan rahoitusinstrumentteihin, jotka voidaan hyväksyä
193 artiklan 1 ja 2 kohdan mukaisesti, ja tämän alakohdan a alakohdassa
mainittuihin omaisuuseriin.
Jos yhteistä sijoitustoimintaa harjoittava yritys
sijoittaa toisen yhteistä sijoitustoimintaa harjoittavan yrityksen osuuksiin
tai osakkeisiin, tämän kohdan a ja b alakohdan säännökset koskevat myös
tällaista kohde-etuutena olevaa yhteistä sijoitustoimintaa harjoittavaa
yritystä. 
Jos yhteistä sijoitustoimintaa harjoittava yritys
käyttää johdannaisinstrumentteja sallittujen sijoitusten suojaamiseen, tämä ei
vaikuta kyseisen yrityksen osuuksien tai osakkeiden hyväksyttävyyteen
vakuudeksi.
2.                      
Jos yhteistä sijoitustoimintaa harjoittavan
yrityksen tai sen kohde-etuutena olevien yhteistä sijoitustoimintaa
harjoittavien yritysten sijoitustoimintaa ei ole rajattu yksinomaan
rahoitusinstrumentteihin, joita pidetään hyväksyttävinä 193 artiklan 1 ja 2
kohdan mukaisesti, ja 1 kohdan a alakohdassa mainittuihin omaisuuseriin,
laitokset voivat käyttää tällaisen yhteistä sijoitustoimintaa harjoittavan
yrityksen osuuksia tai osakkeita kyseisen yrityksen hallussa olevien
hyväksyttävien omaisuuserien arvon suuruisena vakuutena sillä edellytyksellä,
että yhteistä sijoitustoimintaa harjoittava yritys tai sen kohde-etuutena
olevat yhteistä sijoitustoimintaa harjoittava yritykset ovat sijoittaneet
valtuuksiensa mukaisen enimmäismäärän hyväksymättömiin omaisuuseriin.
Jos hyväksymättömien omaisuuserien arvo voi olla
negatiivinen omistuksesta johtuvien velkojen tai ehdollisten velkojen vuoksi,
laitosten on toteutettava molemmat seuraavista toimista:
a)      laitosten on laskettava hyväksymättömien
omaisuuserien kokonaisarvo;
b)      jos a alakohdan mukaisesti saatu määrä on
negatiivinen, laitosten on vähennettävä kyseinen määrä hyväksyttävien
omaisuuserien kokonaisarvosta.
195 artikla
Muut hyväksyttävät vakuudet IRB-menetelmää sovellettaessa
1.                      
Laitokset, jotka laskevat riskipainotettujen
vastuuerien yhteismäärän ja odotettujen tappioiden yhteismäärän IRB-menetelmän
mukaisesti, voivat käyttää 193 ja 194 artiklassa säädettyjen vakuuksien lisäksi
myös seuraavia vakuusmuotoja:
a)      kiinteistövakuus 2–6 kohdan mukaisesti;
b)      saatavat 7 kohdan mukaisesti;
c)      muut reaalivakuudet 8–10 kohdan
mukaisesti;
d)      leasing-toiminta 9 kohdan
mukaisesti.
2.                      
Jollei 119 artiklan 2 kohdasta muuta johdu,
laitokset voivat käyttää hyväksyttävänä vakuutena asuinkiinteistöä, joka on tai
tulee olemaan kiinteistön omistajan tai henkilökohtaisten sijoitusyhtiöiden
tapauksessa edunsaajaomistajan käytössä tai vuokralle antama, ja
liikekiinteistöä eli toimisto- ja muita liiketiloja, jos seuraavat vaatimukset
täyttyvät:
a)      vakuutena olevan kiinteistön arvo ei
riipu olennaisesti vastapuolen luottokelpoisuudesta. Määrittäessään tällaisen
riippuvuussuhteen merkittävyyttä laitokset voivat sulkea pois tilanteet, joissa
yksinomaan makrotaloudelliset tekijät vaikuttavat sekä kiinteistön arvoon että
velallisen kykyyn selvitä velvoitteistaan;
b)      velallisen riski ei riipu olennaisesti
kiinteistön tai hankkeen arvon kehityksestä vaan velallisen kyvystä maksaa
velka muista lähteistä saaduilla tuloilla; näin ollen velan takaisinmaksu ei
riipu olennaisesti vakuutena olevan kiinteistön tuottamasta kassavirrasta.
3.                      
Laitokset voivat käyttää hyväksyttävänä
asuinkiinteistövakuutena myös sellaisen vuonna 1991 annetun Suomen
asunto-osakeyhtiölain tai vastaavan myöhemmän lainsäädännön mukaisen
suomalaisen asunto-osakeyhtiön osakkeita, jotka liittyvät asuntoon, joka on tai
tulee olemaan omistajan käytössä tai vuokralle antama, jos 2 kohdan vaatimukset
täyttyvät.
4.                      
Laitokset voivat käyttää hyväksyttävänä
liikekiinteistövakuutena vuonna 1991 annetun Suomen asunto-osakeyhtiölain tai
vastaavan myöhemmän lainsäädännön mukaisen suomalaisen asunto-osakeyhtiön
osakkeita, jos 2 kohdan vaatimukset täyttyvät.
5.                      
Laitokset voivat poiketa 2 kohdan b alakohdan
säännöksistä, kun kyse on vastuista, joiden vakuutena on sellaisen jäsenvaltion
alueella sijaitseva asuinkiinteistö, jonka toimivaltainen viranomainen on
julkaissut todisteen siitä, että kyseisellä alueella toimii hyvin kehittyneet
ja vakiintuneet asuntomarkkinat, joilla tappioiden määrät eivät ylitä seuraavia
raja-arvoja: 
a)      asuinkiinteistövakuudellisista luotoista
aiheutuvat tappiot, jotka ovat enintään 80 prosenttia markkina-arvosta tai 80
prosenttia kiinnitysluoton arvosta, jollei 119 artiklan 2 kohdassa muuta
säädetä, eivät ylitä 0,3:a prosenttia asuinkiinteistövakuudellisten luottojen
kokonaismäärästä vuoden aikana;
b)      asuinkiinteistövakuudellisista luotoista
aiheutuvat kokonaistappiot eivät ylitä 0,5:tä prosenttia
asuinkiinteistövakuudellisten luottojen kokonaismäärästä vuoden aikana.
6.                      
Laitokset voivat poiketa 2 kohdan b alakohdan
säännöksistä, kun kyse on sellaisen jäsenvaltion alueella sijaitsevasta
liikekiinteistöstä, jonka toimivaltainen viranomainen on julkaissut todisteen
siitä, että kyseisellä alueella toimii hyvin kehittyneet ja vakiintuneet
liikekiinteistömarkkinat, joilla tappioiden määrät eivät ylitä seuraavia
raja-arvoja: 
a)      liikekiinteistövakuudellisista luotoista
aiheutuvat tappiot, jotka ovat enintään 50 prosenttia markkina-arvosta tai 60
prosenttia kiinnitysluoton arvosta, eivät ylitä 0,3:a prosenttia
liikekiinteistövakuudellisten luottojen kokonaismäärästä vuoden aikana;
b)      liikekiinteistövakuudellisista luotoista
aiheutuvat kokonaistappiot eivät ylitä 0,5:tä prosenttia
liikekiinteistövakuudellisten luottojen kokonaismäärästä vuoden aikana.
Jos jompikumpi ensimmäisen alakohdan a ja b
alakohdan vaatimuksista ei täyty tiettynä vuonna, laitokset eivät saa käyttää
kyseisessä alakohdassa säädettyä käsittelyä ennen kuin molemmat vaatimukset
täyttyvät jonkin tulevan vuoden aikana. 
7.                      
Laitokset voivat käyttää hyväksyttävä vakuutena
saamista, joka liittyy liiketapahtumaan tai ‑tapahtumiin, joiden
alkuperäinen maturiteetti on enintään yksi vuosi. Hyväksyttäviin saamisiin
eivät kuulu saamiset, jotka liittyvät arvopaperistamiseen,
sub-participation-eriin, luottojohdannaisiin tai saamisiin sidosyhteisöiltä.
8.                      
Toimivaltaisten viranomaisten on annettava
laitokselle mahdollisuus käyttää hyväksyttävänä vakuutena muuntyyppisiä
reaalivakuuksia kuin 2–6 kohdassa tarkoitettuja, jos kaikki seuraavat
vaatimukset täyttyvät:
a)      kyseisillä vakuutena olevilla
omaisuuserillä on oltava likvidit markkinat, joilla todistetusti käydään
säännöllistä kauppaa ja joilla omaisuuserä voidaan myydä nopeasti ja
taloudellisesti tehokkaalla tavalla. Laitosten on arvioitava tämän vaatimuksen
täyttymistä säännöllisesti ja aina, kun tietojen perusteella markkinoilla on
tapahtunut merkittäviä muutoksia;
b)      vakuutena olevalle omaisuuserälle on
oltava julkisesti saatavilla olevat realistiset markkinahinnat. Laitokset
voivat pitää markkinahintoja realistisina, jos ne ovat peräisin luotettavista
tietolähteistä kuten julkisista indekseistä ja ne ilmaisevat normaaleissa
olosuhteissa käytävän kaupan hintatason. Laitokset voivat pitää markkinahintoja
julkisesti saatavina, jos tällaiset hinnat ovat julkaistuja ja saatavilla
helposti ja säännöllisesti ilman kohtuutonta hallinnollista tai taloudellista
rasitusta;
c)      laitoksen on analysoitava markkinahinnat
sekä arvioitava vakuuden realisointiin tarvittava aika ja siitä aiheutuvat
kustannukset sekä vakuuden realisoinnista saatava tuotto; 
d)      laitoksen on osoitettava, että vakuuden
realisoinnista saatava tuotto ei ole alle 70 prosenttia vakuuden arvosta yli 10
prosentissa kyseisentyyppisen vakuuden realisointitapauksista. Jos
markkinahintoihin liittyy huomattava volatiliteetti, laitosten on osoitettava
toimivaltaisia viranomaisia tyydyttävällä tavalla, että ne ovat noudattaneet
riittävää varovaisuutta määrittäessään vakuuden arvon. 
Laitosten on dokumentoitava ensimmäisen alakohdan
a–d alakohdassa ja 205 artiklassa säädettyjen vaatimusten täyttyminen.
Sen jälkeen, kun 10 kohdassa tarkoitetut tekniset
täytäntöönpanostandardit ovat tulleet voimaan, toimivaltaisten viranomaisten on
sallittava laitosten käyttää ainoastaan kyseisiin standardeihin sisältyvien
tyyppien mukaisia muita reaalivakuuksia.
9.                      
Jollei 225 artiklan 2 kohdan säännöksistä muuta
johdu ja kun 206 artiklassa asetetut vaatimukset täyttyvät, vastuita, jotka
liittyvät sopimuksiin, joiden nojalla laitos vuokraa omaisuutta kolmannelle,
voidaan käsitellään samalla tavalla kuin luottoja, joiden vakuutena on
samantyyppistä omaisuutta kuin kyseinen vuokrattava omaisuus.
10.                  
EPV laatii 8 kohdan a ja b alakohdan kriteerien
perusteella teknisten täytäntöönpanostandardien luonnokset, joissa määritetään
ne reaalivakuuksien tyypit, jotka täyttävät kyseisissä alakohdissa tarkoitetut
vaatimukset.
EPV toimittaa nämä teknisten
täytäntöönpanostandardien luonnokset komissiolle viimeistään 31 päivänä
joulukuuta 2014.
Siirretään komissiolle valta antaa ensimmäisessä
alakohdassa tarkoitetut tekniset täytäntöönpanostandardit asetuksen (EU) N:o
1093/2010 15 artiklassa säädetyn menettelyn mukaisesti.
196 artikla
Muu vastikkeellinen luottosuoja
Laitokset voivat käyttää hyväksyttävänä
vakuutena seuraavia muun vastikkeellisen luottosuojan tyyppejä: 
a)           kolmanteen laitokseen tehdyt
käteistalletukset tai sen hallussa olevat vastaavat rahoitusinstrumentit, jotka
on pantattu luottoa myöntävälle laitokselle;
b)           luottoa myöntävälle laitokselle
pantatut henkivakuutukset;
c)           kolmannen laitoksen liikkeeseen
laskemat rahoitusinstrumentit, jotka kyseinen laitos ostaa takaisin pyynnöstä.
2 alajakso
Takauksen luonteinen luottosuoja
197 artikla
Hyväksyttävät luottosuojan tarjoajat mitä tahansa menetelmää sovellettaessa
1.                      
Laitokset voivat käyttää hyväksyttävinä takauksen
luonteisen luottosuojan tarjoajina
a)      valtioita ja keskuspankkeja;
b)      alue- ja paikallisviranomaisia;
c)      kansainvälisiä kehityspankkeja;
d)      kansainvälisiä organisaatioita, joiden
vastuisiin sovelletaan 112 artiklan mukaisesti 0 prosentin riskipainoa;
e)      julkisyhteisöjä tai julkisoikeudellisia
laitoksia, joilta tulevia saatavia käsitellään 111 artiklan mukaisesti;
f)       laitoksia;
g)      muita yrityksiä, mukaan luettuina
laitoksen emo-, tytär- ja omistusyhteysyritykset, jos toinen seuraavista
vaatimuksista täyttyy:
i)        kyseisillä muilla yrityksillä on
hyväksytyn luottoluokituslaitoksen antama luottoluokitus, jonka EPV katsoo
vastaavan vähintään luottoluokkaa 2 yrityssaamisten riskipainotuksesta
annettujen 2 lukuun sisältyvien sääntöjen mukaisesti;
ii)       kun kyseessä ovat laitokset, jotka
laskevat riskipainotettujen vastuuerien yhteismäärän ja odotettujen tappioiden
yhteismäärän IRB-menetelmän mukaisesti, kyseisillä muilla yrityksillä ei ole
hyväksytyn luottoluokituslaitoksen antamaa luottoluokitusta, mutta sen PD-luku
vastaa laitoksen sisäisen luokituksen mukaan hyväksyttyjen
luottoluokituslaitosten antamia luottoluokituksia, joiden EPV katsoo vastaavan
vähintään luottoluokkaa 2 yrityssaamisten riskipainotuksesta annettujen 2
lukuun sisältyvien sääntöjen mukaisesti.
2.                      
Jos laitokset laskevat riskipainotettujen
vastuuerien yhteismäärän ja odotettujen tappioiden yhteismäärän IRB-menetelmän
mukaisesti, takaajalla on voidakseen toimia hyväksyttävänä takauksen luonteisen
luottosuojan tarjoajana oltava sisäinen luokitus, jonka laitos on antanut 3
luvun 6 jakson säännösten mukaisesti. 
Laitokset voivat käyttää hyväksyttävinä takauksen
luonteisen luottosuojan tarjoajina muita laitosten valvonnasta ja toimilupien
myöntämisestä vastaavilta toimivaltaisilta viranomaisilta toimiluvan saaneita
ja niiden valvomia finanssilaitoksia, joihin sovelletaan
vakavaraisuusvaatimuksia, jotka vastaavat ensiksi mainittuihin laitoksiin
sovellettavia vakavaraisuusvaatimuksia.
Toimivaltaisten viranomaisten on julkaistava
tällaisista muista hyväksyttävistä takauksen luonteisen luottosuojan
tarjoajista tai niiden yksilöimiseksi sovellettavista peruskriteereistä
luettelo sekä kuvaus sovellettavista vakavaraisuusvaatimuksista;
toimivaltaisten viranomaisten on ylläpidettävä luetteloa ja toimitettava se
muille toimivaltaisille viranomaisille direktiivin [julkaisutoimisto lisää] 112
artiklan mukaisesti; 
198 artikla
Luottosuojan tarjoajien hyväksyttävyys 148 artiklan 4 kohdassa tarkoitettuun
käsittelyyn IRB-menetelmää sovellettaessa
Laitos voi käyttää laitoksia, vakuutus- ja
jälleenvakuutusyrityksiä ja vientiluottolaitoksia hyväksyttävinä takauksen
luonteisen luottosuojan tarjoajina, joihin voidaan soveltaa 148 artiklan 4
kohdan mukaista käsittelyä, kun ne täyttävät seuraavat vaatimukset:
a)           niillä on oltava riittävä kokemus
takauksen luonteisen luottosuojan tarjoamisesta;
b)           niihin sovelletaan tässä asetuksessa
vahvistettuja sääntöjä vastaavaa sääntelyä tai niillä on luottosuojan
tarjoamisajankohtana ollut hyväksytyn luottoluokituslaitoksen antama
luottoluokitus, jonka EPV on määrittänyt vastaavan vähintään luottoluokkaa 3
yrityssaamisten riskipainotuksesta annettujen 2 lukuun sisältyvien sääntöjen
mukaisesti;
c)           niillä on luottosuojan
tarjoamisajankohtana tai koska tahansa sen jälkeen ollut sisäinen luokitus,
jossa niiden PD-luku on enintään yhtä suuri kuin luottoluokassa 2 tai sitä
ylemmissä luottoluokissa yrityssaamisten riskipainotuksesta annettujen 2 lukuun
sisältyvien sääntöjen mukaisesti;
d)           niillä on sisäinen luokitus, jossa
PD-luku on enintään yhtä suuri kuin luottoluokassa 3 tai sitä ylemmissä
luottoluokissa yrityssaamisten riskipainotuksesta annettujen 2 lukuun
sisältyvien sääntöjen mukaisesti.
Tätä artiklaa sovellettaessa
vientiluottolaitosten tarjoamalla luottosuojalla ei saa olla valtion
nimenomaista vastatakausta.
3 alajakso
Luottojohdannaisten tyypit
199 artikla
Luottojohdannaisten hyväksyttävyys
1.                      
Laitokset voivat käyttää hyväksyttävänä
luottosuojana seuraavan tyyppisiä luottojohdannaisia ja rahoitusinstrumentteja,
jotka voivat koostua kyseisistä luottojohdannaisista tai jotka ovat
taloudellisessa mielessä käytännössä vastaavia:
a)      luottoriskinvaihtosopimukset;
b)      tuottojenvaihtosopimukset;
c)      luottoriskin vaihtolainat niiden
käteisrahoituksen osalta.
Kun laitos ostaa luottosuojaa
tuottojenvaihtosopimuksen avulla ja kirjaa vaihtosopimuksen perusteella saadut
maksut nettotuloiksi, mutta ei kirjaa vastaavaa suojattavan omaisuuserän arvon alentumista
joko käyvän arvon alennuksena tai varausten lisäyksenä, luottosuojaa ei pidetä
hyväksyttävänä.
2.                      
Kun laitos toteuttaa sisäisen suojauksen
luottojohdannaista käyttäen kaupankäyntivarastoon siirretty luottoriski on
siirrettävä kolmannelle tai kolmansille, jotta luottosuojaa voidaan pitää
hyväksyttävänä tätä lukua sovellettaessa. 
Kun laitos on toteuttanut sisäisen suojauksen
ensimmäisen alakohdan mukaisesti, ja 2 alajaksossa asetetut vaatimukset
täyttyvät, laitoksen on takauksen luonteista luottosuojaa hankkiessaan
sovellettava 4–6 jaksossa esitettyjä sääntöjä riskipainotettujen vastuuerien
yhteismäärän ja odotettujen tappioiden yhteismäärän laskennasta. 
3 jakso
Vaatimukset
1 alajakso
Vastikkeellinen luottosuoja
200 artikla
Tase-erien nettoutussopimuksia koskevat vaatimukset (lukuun ottamatta
päänettoutussopimusten alaisia takaisinostosopimuksia, arvopaperien tai
hyödykkeiden lainaksiantamiseen tai –ottamiseen liittyviä transaktioita tai
muita pääomamarkkinalähtöisia transaktioita)
Muita tase-erien nettoutussopimuksia kuin
päänettoutussopimusten alaisia takaisinostosopimuksia tai arvopaperien tai
hyödykkeiden lainaksiantamiseen tai –ottamiseen liittyviä transaktioita tai
muita pääomamarkkinalähtöisiä transaktioita voidaan pitää hyväksyttävänä luottoriskin
vähentämistapana, kun seuraavat vaatimukset täyttyvät:
a)           kyseisten sopimusten on oltava
oikeudellisesti päteviä ja kaikilla asian kannalta merkityksellisillä
lainkäyttöalueilla täytäntöönpanokelpoisia myös vastapuolen tullessa
maksukyvyttömäksi tai joutuessa konkurssiin;
b)           laitosten on pystyttävä milloin
tahansa määrittämään, mitkä varat ja velat ovat kyseisten sopimusten kohteena;
c)           laitosten on seurattava ja
valvottava jatkuvasti luottosuojan lopettamiseen liittyviä riskejä;
d)           laitosten on seurattava ja
valvottava kyseisiä vastuita nettoperusteisesti ja jatkuvasti.
201 artikla
Päänettoutussopimusten alaisia takaisinostosopimuksia tai arvopaperien tai
hyödykkeiden lainaksiantamiseen tai –ottamiseen liittyviä transaktioita tai
muita pääomamarkkinalähtöisiä transaktioita koskevat vaatimukset
Päänettoutussopimusten alaisia
takaisinostosopimuksia tai arvopaperien tai hyödykkeiden lainaksiantamiseen tai
-ottamiseen liittyviä transaktioita tai muita pääomamarkkinalähtöisiä
transaktioita voidaan pitää hyväksyttävänä luottoriskin vähentämistapana, kun
kyseisten sopimusten nojalla annettu vakuus täyttää 202 artiklan 1 kohdassa
tarkoitetut vaatimukset ja kun kaikki seuraavat vaatimukset täyttyvät:
a)           niiden on oltava oikeudellisesti
päteviä ja kaikilla asian kannalta merkityksellisillä lainkäyttöalueilla
täytäntöönpanokelpoisia myös vastapuolen tullessa maksukyvyttömäksi tai
joutuessa konkurssiin;
b)           niiden on annettava saajaosapuolelle
oikeus päättää oikea-aikaisesti kaikki sopimuksenmukaiset transaktiot, jos vastapuoli
laiminlyö maksunsa, tulee maksukyvyttömäksi tai joutuu konkurssiin;
c)           niiden on annettava mahdollisuus
nettouttaa sopimuksen mukaisesti keskeytetyistä transaktioista aiheutuneet
voitot ja tappiot siten, että osapuoli on toiselle osapuolelle velkaa yhden
nettosumman.
202 artikla
Rahoitusvakuuksia koskevat vaatimukset
1.                      
Sovellettaessa mitä tahansa menetelmää
rahoitusvakuuksia ja kultaa voidaan pitää hyväksyttävänä vakuutena, kun kaikki
2–4 kohdassa asetetut vaatimukset täyttyvät.
2.                      
Vastapuolen luottokelpoisuudella ja vakuuden
arvolla ei saa olla merkittävää positiivista korrelaatiota.
Vastapuolen tai siihen yhteydessä olevan
konserniyhteisön liikkeeseen laskemia arvopapereita ei saa pitää hyväksyttävänä
vakuutena. Tästä huolimatta 124 artiklan säännösten mukaisia vastapuolen itse
liikkeeseen laskemia katettuja joukkolainoja voidaan pitää hyväksyttävänä
vakuutena, kun ne on asetettu takaisinostosopimusten vakuudeksi, edellyttäen
että ne täyttävät ensimmäisessä alakohdassa asetetun vaatimuksen.
3.                      
Laitosten on täytettävä kaikki sopimuksiin ja
lainsäädäntöön sisältyvät velvoitteet ja toteutettava kaikki tarpeelliset
toimet, joilla varmistetaan vakuussopimusten täytäntöönpanokelpoisuus sen
lainsäädännön mukaisesti, jota sovelletaan laitosten vakuutta koskeviin intresseihin.
Laitosten on toteuttava riittävä oikeudellinen
tarkastelu, jolla varmistetaan vakuusjärjestelyjen täytäntöönpanokelpoisuus
kaikilla asian kannalta merkityksellisillä lainkäyttöalueilla. Laitosten on
toteutettava edellä mainittu tarkastelu uudestaan, jos se on tarpeen
täytäntöönpanokelpoisuuden varmistamiseksi.
4.                      
Laitosten on täytettävä seuraavat operatiiviset
vaatimukset:
a)      niiden on dokumentoitava
vakuusjärjestelyt asianmukaisesti, ja niillä on oltava selkeät ja tehokkaat
menettelyt, joita sovelletaan vakuuden oikea-aikaiseen rahaksi muuttamiseen;
b)      niiden on sovellettava tehokkaita
menettelyjä ja prosesseja, joilla hallitaan vakuuden käytöstä syntyviä riskejä,
mukaan luettuina epäonnistuneen tai heikentyneen luottosuojan aiheuttamat
riskit, arvostusriskit, luottosuojan päättämisestä aiheutuvat riskit sekä
vakuuden käytöstä aiheutuva keskittymäriski ja vaikutukset laitoksen yleiseen
riskiprofiiliin;
c)      niillä on oltava hyväksyttyjen vakuuksien
tyyppejä ja määriä koskevat dokumentoidut käytänteet ja menettelyt;
d)      niiden on laskettava vakuuden
markkina-arvo ja tehtävä tarvittaessa uudelleenarvostus vähintään kuuden
kuukauden välein tai aina, kun ne epäilevät, että vakuuden markkina-arvo on
vähentynyt merkittävästi.
e)      jos vakuus on kolmannen hallussa, niiden
on varmistettava asianmukaisesti, että kyseinen kolmas taho pitää vakuuden
erillään omista omaisuuseristään;
f)       niiden on varmistettava, että ne
suuntaavat riittävät resurssit huolehtimaan OTC-johdannaisiin ja arvopapereilla
toteutettavien rahoitustoimien vastapuoliin liittyvien vakuusvajesopimusten
asianmukaisesta toiminnasta, jota mitataan laitosten ulkopuolisille tahoille
osoittamien pyyntöjen oikea-aikaisuudella ja tarkkuudella ja saapuneiden
pyyntöjen vastausajalla;
g)      niillä on oltava vakuudenhallintakäytänteet,
joilla huolehditaan seuraavien seikkojen  valvonnasta, seurannasta ja
raportoinnista:
i)        vakuusvajesopimuksista laitoksille
aiheutuvat riskit;
ii)       tietyntyyppisistä vakuutena käytetyistä
omaisuuseristä johtuva keskittymäriski;
iii)      vakuuksien uudelleenkäyttö, mukaan
luettuina vastapuolilta saatujen vakuuksien uudelleenkäytöstä mahdollisesti
aiheutuvat likviditeettivaikeudet;
iv)      vastapuolille asetettuihin vakuuksiin
liittyvistä oikeuksista luopuminen.
5.                      
Edellä 1–4 kohdassa asetettujen vaatimusten lisäksi
luottosuojan jäljellä olevan maturiteetin on oltava vähintään yhtä pitkä kuin
vastuun jäljellä oleva juoksuaika, jotta rahoitusvakuutta voidaan pitää
hyväksyttävänä vakuutena rahoitusvakuuksia koskevaa yksinkertaista menetelmää
sovellettaessa.
203 artikla
Kiinteistövakuuksia koskevat vaatimukset
1.                      
Kiinteistöä voidaan pitää hyväksyttävänä vakuutena
vain, jos kaikki 2–5 kohdassa asetetut vaatimukset täyttyvät.
2.                      
Seuraavien oikeusvarmuutta koskevien vaatimusten on
täytyttävä: 
a)      kiinnityksen on oltava
täytäntöönpanokelpoinen luottosopimuksen tekohetkellä asian kannalta
merkityksellisillä lainkäyttöalueilla, ja se on rekisteröitävä asianmukaisesti
aikarajoja noudattaen;
b)      kaikkien pantiksi antamista koskevien
oikeudellisten vaatimusten on täytyttävä;
c)      luottosuojasta tehdyn sopimuksen ja sen
perustana olevan oikeusprosessin on annettava laitokselle mahdollisuus
realisoida suojan arvo kohtuullisessa ajassa.
3.                      
Seuraavien kiinteistön arvon seurantaa ja
arvioimista koskevien vaatimusten on täytyttävä:
a)      laitosten on seurattava kiinteistön arvon
kehitystä säännöllisesti ja vähintään kerran vuodessa liikekiinteistöjen
tapauksessa ja kerran kolmessa vuodessa asuinkiinteistöjen tapauksessa.
Laitosten on harjoitettava seurantaa useammin, jos markkinaolosuhteet muuttuvat
huomattavasti;
b)      kiinteistön arvo on arvioitava uudelleen,
jos laitosten käytettävissä olevista tiedoista ilmenee, että kiinteistön arvo
on saattanut alentua huomattavasti suhteessa yleisiin markkinahintoihin;
uudelleenarvioinnin on tapahduttava sellaisen arvioijan toimesta, jolla on
arvon arvioimisen edellyttämä ammattitaito ja kokemus ja joka on riippumaton
suhteessa luottopäätösprosessiin. Niiden lainojen tapauksessa, jotka ylittävät
kolme miljoonaa euroa tai viisi prosenttia laitoksen omista varoista, arvioijan
on arvioitava uudelleen kiinteistön arvo vähintään joka kolmas vuosi. 
Laitokset voivat käyttää tilastollisia menetelmiä
kiinteistön arvon seurannassa ja arvon uudelleenarvioimista edellyttävien
kiinteistöjen havaitsemiseksi.
4.                      
Laitosten on dokumentoitava selkeästi hyväksymiensä
asuin- ja liikekiinteistöjen tyypit ja luotonmyöntämiskäytänteensä.
5.                      
Laitoksilla on oltava menettelyt, joilla seurataan,
että luottosuojaksi valittu kiinteistö on asianmukaisesti vakuutettu.
204 artikla
Saamisia koskevat vaatimukset
1.                      
Saamisia voidaan pitää hyväksyttävänä vakuutena,
jos kaikki 2 ja 3 kohdassa asetetut vaatimukset täyttyvät.
2.                      
Seuraavien oikeusvarmuutta koskevien vaatimusten on
täytyttävä: 
a)      oikeudellisten järjestelyjen, joilla
vakuus asetetaan luottoa myöntävälle laitokselle, on oltava vankkoja ja
tehokkaita ja niillä on varmistettava, että kyseisellä laitoksella on selvät
oikeudet tuottoihin;
b)      laitosten on toteutettava kaikki
tarvittavat toimet sen varmistamiseksi, että kaikki vakuuksien täytäntöönpanokelpoisuutta
koskevat paikalliset vaatimukset täyttyvät. Luottoa myöntävillä laitoksilla on
oltava etuoikeus vakuuteen, vaikkakin säännösten mukaisten etuoikeutettujen
velkojien vaateet saattavat mennä etuoikeutettujen saamisten edelle;
c)      laitosten on toteutettava riittävä
oikeudellinen tarkastelu, jolla varmistetaan vakuusjärjestelyjen
täytäntöönpanokelpoisuus kaikilla asian kannalta merkityksellisillä
lainkäyttöalueilla;
d)      laitosten on dokumentoitava
asianmukaisesti vakuusjärjestelynsä ja niillä on oltava selkeät ja tehokkaat
menettelyt, joita sovelletaan vakuuden oikea-aikaiseen perintään; 
e)      laitoksilla on oltava menettelyt, joilla
varmistetaan, että lainsäädännössä asetettuja velallisen maksun laiminlyönnin
toteamista ja vakuuden oikea-aikaista perintää koskevia ehtoja noudatetaan;
f)       jos velallinen joutuu taloudellisiin
vaikeuksiin tai laiminlyö velvoitteensa, laitoksilla on oltava lainmukainen
oikeus myydä tai siirtää saamiset muille tahoille ilman niiden vastapuolten
hyväksyntää, joilta saaminen on.
3.                      
Seuraavien riskienhallintaa koskevien vaatimusten
on täytyttävä:
a)      laitoksella on oltava vakaa prosessi,
jolla määritetään saamisiin liittyvä luottoriski. Tällaiseen prosessiin on
sisällyttävä analyysit velallisen liiketoiminnasta ja toimialasta sekä
asiakkaista, joiden kanssa velallinen harjoittaa liiketoimintaa. Jos laitos
tukeutuu velalliselta saatuihin tietoihin määrittääkseen tämän asiakkaisiin
liittyvän luottoriskin, laitoksen on tarkasteltava velallisen luottokäytänteitä
uudelleen todetakseen, että ne ovat vakaita ja luotettavia;
b)      vastuun määrän ja saamisten arvon erotus
on määritettävä ottaen huomioon kaikki asian kannalta merkitykselliset tekijät,
mukaan luettuina perintäkulut, yksittäisen velallisen pantiksi antamiin
saamisryhmiin sisältyvät keskittymät sekä laitoksella olevien vastuiden
kokonaismäärään sisältyvä potentiaalinen keskittymäriski, joka ylittää
laitoksen yleisillä menetelmillä hallitun kokonaisriskin. Laitoksen on
jatkuvasti sovellettava saamisten luonteen edellyttämää seurantaprosessia.
Laitoksen on myös säännöllisesti tarkasteltava lainakovenanttien, ympäristön
tilaan liittyvien rajoitusten ja muiden lainsäädännöllisten vaatimusten
noudattamista;
c)      velallisen panttaamien saamisten on
oltava hajautettuja, eikä niiden ja velallisen välillä saa olla tarpeettoman
suurta riippuvuussuhdetta. Huomattavan positiivisen korrelaation toteutuessa
laitoksen on otettava huomioon asiaan liittyvät riskit määrittäessään
marginaaleja koko vakuusryhmälle;
d)      laitos ei saa käyttää hyväksyttävänä
luottosuojana saamisia velalliseen sidoksissa olevilta tahoilta, tytäryritykset
ja työntekijät mukaan luettuina;
e)      laitoksella on oltava dokumentoitu
prosessi, jolla saamisten perintä varmistetaan vaikeissa olosuhteissa.
Laitoksilla on oltava vaadittavat perintäjärjestelyt, vaikka se yleensä
jättäisi perinnän velallisen tehtäväksi. 
205 artikla
Muita reaalivakuuksia koskevat vaatimukset 
Muuta reaalivakuutta kuin kiinteistöä voidaan
pitää hyväksyttävänä vakuutena IRB-menetelmää sovellettaessa, jos seuraavat
vaatimukset täyttyvät:
a)           vakuussopimuksen, jolla reaalivakuus
annetaan laitokselle, on oltava kaikilla asian kannalta merkityksellisillä
lainkäyttöalueilla oikeudellisesti pätevä ja täytäntöönpanokelpoinen, ja sen on
annettava laitokselle mahdollisuus realisoida vakuuden arvo kohtuullisessa
ajassa;
b)           204 artiklan 2 kohdan b alakohdassa
tarkoitettuja etuoikeutettuja vaateita lukuun ottamatta vain vakuuteen
liittyviä ensisijaisia pantteja tai kiinnityksiä voidaan pitää hyväksyttävänä
vakuutena, ja laitoksella on oltava etuoikeus vakuuden realisoinnista saatavaan
tuottoon suhteessa kaikkiin muihin luotonantajiin;
c)           laitosten on seurattava vakuuden
arvon kehitystä säännöllisesti tai vähintään kerran vuodessa. Laitosten on
harjoitettava seurantaa useammin, jos markkinaolosuhteet muuttuvat
huomattavasti;
d)           luottosopimukseen on sisällyttävä
yksityiskohtainen kuvaus vakuudesta sekä yksityiskohtainen erittely vakuuden
arvon uudelleenarvioinnin toteutustavasta ja tiheydestä;
e)           laitosten on osana sisäisiä luottokäytänteitään
ja -menettelyjään selkeästi dokumentoitava hyväksymiensä reaalivakuuksien
tyypit sekä käytänteet ja menettelyt, joita ne soveltavat,  jotta kunkin
vakuustyypin määrä on asianmukainen suhteessa vastuumäärään; dokumentaatio on
oltava käytettävissä tarkastamista varten;
f)            transaktiorakenteeseen liittyvistä
laitoksen luottokäytänteistä on käytävä ilmi asianmukaiset vakuusvaatimukset
suhteessa vastuumäärään, kyky muuttaa vakuus nopeasti rahaksi, kyky määrittää
objektiivinen hinta tai markkina-arvo, tieto siitä, kuinka usein arvotiedot
ovat käytettävissä (mukaan luettuna asiantuntijan arvio) ja vakuuden arvoon
liittyvä volatiliteetti tai volatiliteetin likiarvo;
g)           sekä alkuperäisessä vakuuden arvon
arvioimisessa että uudelleenarvioimisessa on otettava täysimääräisesti huomioon
vakuuden arvon heikentyminen tai vakuuden vanhentuminen. Laitosten on vakuuden
arvon arvioimisessa ja uudelleenarvioimisessa kiinnitettävä erityistä huomiota
ajan kulumisen vaikutuksiin, kun kyse on vakuuksista, joiden arvo on selvästi
aikasidonnainen;
h)           laitoksilla on oltava oikeus
tarkastaa vakuus paikan päällä. Niillä on myös oltava käytänteet ja menettelyt,
joita sovelletaan niiden oikeuteen tarkastaa vakuus paikan päällä;
i)            Luottosuojaksi valitun vakuuden on
oltava asianmukaisesti vakuutettu, ja laitoksilla on oltava menettelyt tämä
seuraamiseksi.
206 artikla
Vakuudellisiksi katsottavia leasing-vastuita koskevat vaatimukset 
Laitokset voivat käsitellä
leasing-transaktioista johtuvia vastuita vakuudellisina vuokratun omaisuustyypin
mukaisesti, jos seuraavat vaatimukset täyttyvät:
a)           tapauksen mukaan 203 tai 205
artiklassa asetettujen vaatimusten on täytyttävä, jotta leasing-sopimuksen
kohteena olevaa omaisuustyyppiä voidaan pitää hyväksyttävänä vakuutena;
b)           vuokralleantajalla on oltava
tehokkaat riskienhallintamenettelyt, jotka koskevat vuokratun omaisuuden
käyttötarkoitusta, ikää sekä suunniteltua käyttöaikaa, mukaan luettuna
vakuuksien arvon asianmukainen seuranta;
c)           vuokralleantajalla on oltava
laillinen omistusoikeus ja kyky käyttää oikea-aikaisesti omistajalle kuuluvia
oikeuksiaan;
d)           jos eroa ei ole vielä todennettu
LGD-tason laskennassa, hyvittämättömän määrän arvon ja vakuuksien
markkina-arvon välinen ero ei saa olla niin suuri, että vuokratun omaisuuden
luottoriskiä vähentävä vaikutus tulee liioitellun suureksi.
207 artikla
Muuta vastikkeellista luottosuojaa koskevat vaatimukset
1.                      
Jotta kolmanteen laitokseen tehtyihin
käteistalletuksiin tai sen hallussa oleviin vastaaviin rahoitusinstrumentteihin
voidaan soveltaa 227 artiklan 1 kohdan mukaista käsittelyä, kaikkien seuraavien
vaatimusten on täytyttävä:
a)      luotonottajan vaateen kolmatta laitosta
kohtaan on oltava virallisesti pantattu tai luovutettu luottoa myöntävälle
laitokselle, ja tällaisen pantin tai luovutuksen on oltava oikeudellisesti
pätevä ja kaikilla asian kannalta merkityksellisillä lainkäyttöalueilla
täytäntöönpanokelpoinen;
b)      kyseiselle kolmannelle laitokselle on
oltava ilmoitettu panttauksesta tai luovutuksesta;
c)      kolmas laitos voi ilmoituksen perusteella
suorittaa maksuja ainoastaan luottoa myöntävälle laitokselle tai sen antamalla
ennakkoluvalla muille tahoille;
d)      pantin tai luovutuksen on oltava
varaukseton ja peruuttamaton.
2.                      
Luottoa myöntävälle laitokselle pantattuja
henkivakuutuksia voidaan pitää hyväksyttävänä vakuutena, jos kaikki seuraavat
vaatimukset täyttyvät:
a)      henkivakuutuksen on oltava virallisesti
pantattu tai siirretty luoton myöntävälle laitokselle;
b)      henkivakuutuksen myöntäneelle yhtiölle on
oltava ilmoitettu panttauksesta tai siirrosta, eikä se voi suorittaa sopimuksen
mukaisia maksuja ilman luottoa myöntävän laitoksen ennakkolupaa;
c)      luottoa myöntävällä laitoksella on oltava
oikeus irtisanoa vakuutus ja saada itselleen takaisinostoarvo velallisen
laiminlyödessä maksunsa;
d)      luottoa myöntävälle laitokselle on
ilmoitettava, jos vakuutuksenottaja laiminlyö vakuutusmaksunsa;
e)      luottosuojan on katettava luoton koko
maturiteetti. Jos tämä ei ole mahdollista, koska vakuutussuhde päättyy jo ennen
luottosuhteen loppumista, laitoksen on varmistettava, että vakuutussopimuksesta
peräisin oleva rahamäärä toimii vakuutena laitokselle luottosopimuksen
päättymiseen asti;
f)       pantin tai luovutuksen on oltava
oikeudellisesti pätevä ja täytäntöönpanokelpoinen kaikilla luottosopimuksen
tekohetkellä asian kannalta merkityksellisillä lainkäyttöalueilla;
g)      henkivakuutuksen myöntäneen yhtiön on
ilmoitettava takaisinostoarvo, jota ei voida vähentää;
h)      henkivakuutuksen myöntäneen yhtiön on
maksettava takaisinostoarvo kohtuullisessa ajassa pyydettäessä.
i)       takaisinostoarvon maksamista ei voida
pyytää ilman laitoksen ennakkolupaa;
j)       henkivakuutuksen myöntäneeseen yhtiöön
on sovellettava Euroopan parlamentin ja neuvoston direktiiviä 2009/138/EY tai
sitä valvoo kolmannen maan toimivaltainen viranomainen, joka soveltaa valvonta-
ja sääntelyjärjestelyjä, jotka vähintään vastaavat unionissa sovellettavia
järjestelyjä.
2 alajakso
Takauksen luonteinen luottosuoja ja luottoriskin vaihtolainat
208 artikla
Takauksia ja luottojohdannaisia koskevat yhteiset vaatimukset
1.                      
Jollei 209 artiklan 1 kohdan säännöksistä muuta
johdu, takauksen tai luottojohdannaisen muodossa hankittua luottosuojaa voidaan
pitää hyväksyttävänä takauksen luonteisena luottosuojana. jos kaikki seuraavat
vaatimukset täyttyvät:
a)      luottosuojan on oltava välitön;
b)      luottosuojan laajuuden on oltava selvästi
määritelty;
c)      luottosuojasopimukseen ei saa sisältyä
ehtoja, joiden täyttämiseen luotonantaja ei voi suoraan vaikuttaa ja jotka
i)        antavat luottosuojan tarjoajalle
yksipuolisen oikeuden peruuttaa luottosuoja;
ii)       nostavat suojan todellisia
kustannuksia, jos suojattavan vastuun luottoluokka heikentyy;
iii)      voisivat vapauttaa luottosuojan
tarjoajan velvoitteesta suorittaa maksut kohtuullisessa ajassa alkuperäisen
vastapuolen laiminlyötyä maksut tai lesing-sopimuksen voimassaolon  päätyttyä
vakuudellisen jäännösarvon hyväksymiseksi 129 artiklan 7 kohdan ja 162 artiklan
4 kohdan mukaisesti;
iv)      voisivat antaa luottosuojan tarjoajalle
oikeuden lyhentää luottosuojan maturiteettia;
d)      luottosuojan on oltava oikeudellisesti
pätevä ja täytäntöönpanokelpoinen kaikilla luottosopimuksen tekohetkellä asian
kannalta merkityksellisillä lainkäyttöalueilla.
2.                      
Laitoksen on osoitettava toimivaltaiselle
viranomaiselle, että sillä on järjestelmät, joilla hallitaan potentiaalisia riskikeskittymiä,
jotka johtuvat laitoksen käyttämistä takauksista ja luottojohdannaisista.
Laitoksen on pystyttävä osoittamaan toimivaltaisia viranomaisia tyydyttävällä
tavalla, millainen vuorovaikutus sen luottojohdannaisten ja takausten käyttöä
koskevalla strategialla on laitoksen yleisen riskiprofiilin hallinnan kanssa.
3.                      
Laitosten on täytettävä kaikki sopimuksiin ja
lainsäädäntöön sisältyvät velvoitteet ja toteutettava toimet, joilla
varmistetaan takauksen luonteisen luottosuojan täytäntöönpanokelpoisuus sen
lainsäädännön mukaisesti, jota sovelletaan laitosten luottosuojaa koskeviin
intresseihin.
Laitosten on toteutettava riittävä oikeudellinen
tarkastelu, jolla varmistetaan takauksen luonteisen luottosuojan
täytäntöönpanokelpoisuus kaikilla asian kannalta merkityksellisillä
lainkäyttöalueilla. Laitosten on toistettava tällainen tarkastelu, jos se on
tarpeen täytäntöönpanokelpoisuuden varmistamiseksi.
209 artikla
Valtioiden ja muun julkisen sektorin vastatakaukset
1.                      
Laitokset voivat käsitellä 2 kohdassa mainittua
vastuuta kyseisessä kohdassa lueteltujen yhteisöjen myöntämällä takauksella
suojattuna vastuuna, jos kaikki seuraavat vaatimukset täyttyvät:
a)      vastatakauksen on katettava kaikki
saamiseen sisältyvät luottoriskin osatekijät;
b)      sekä alkuperäisen takauksen että
vastatakauksen on täytettävä takauksille 208 artiklassa ja 210 artiklan 1
kohdassa asetetut vaatimukset, paitsi että vastatakauksen ei tarvitse olla
suora;
c)      suojan on oltava kattava, eivätkä aiempia
ajanjaksoja koskevat tiedot saa viitata siihen, että vastatakauksen tarjoama
suoja ei kattavuudeltaan vastaisi kyseisen yhteisön myöntämää suoraa takausta.
2.                      
Edellä 1 kohdassa vahvistettua käsittelyä on
sovellettava sellaisella takauksella suojattuihin vastuisiin, jolle on otettu
vastatakaus joltakin seuraavista yhteisöistä:
a)      keskushallinto tai keskuspankki;
b)      alue- tai paikallisviranomainen;
c)      julkisyhteisö tai julkisoikeudellinen
laitos, jolta olevia saamisia käsitellään 111 artiklan 4 kohdan mukaisesti
kuten saamisia valtiolta;
d)      kansainvälinen kehityspankki tai
kansainvälinen järjestö, johon sovelletaan 2 luvun mukaisesti tai sen nojalla 0
prosentin riskipainoa;
e)      julkisyhteisö tai julkisoikeudellinen
laitos, jolta olevia saatavia käsitellään 111 artiklan 1 ja 2 kohdan
mukaisesti.
3.                      
Laitosten on sovellettava 1 kohdassa vahvistettua
käsittelyä myös vastuisiin, joille 2 kohdassa luetellut yhteisöt eivät ole
antaneet vastatakausta, jos vastuun vastatakauksella on puolestaan yhden 1
kohdassa luetellun yhteisön suora takaus ja kyseisessä kohdassa asetetut
vaatimukset täyttyvät.
210 artikla
Takauksia koskevat lisävaatimukset
1.                      
Takauksia pidetään hyväksyttävänä takauksen
luonteisena luottosuojana, jos kaikki 208 artiklassa asetetut vaatimukset ja
kaikki seuraavat vaatimukset täyttyvät:  
a)      vastapuolen maksukyvyttömyys- tai
maksuhaluttomuustilanteessa luottoa myöntävällä laitoksella on oltava oikeus
vaatia takaajaa suorittamaan kohtuullisessa ajassa kaikki saamiseen liittyvät
erääntyneet maksut, jotka kuuluvat suojan piiriin, ja takaajan
maksuvelvollisuuden edellytyksenä ei saa olla se, että luottoa myöntävän
laitoksen pitää periä maksua ensin vastapuolelta.
Kun kyseessä on asuntoluottoihin liittyvä
takauksen luonteinen luottosuoja 208 artiklan 1 kohdan c alakohdan iii
alakohdan ja tämän kohdan ensimmäisen alakohdan vaatimukset on täytettävä 24
kuukauden kuluessa;
b)      takauksen on oltava selvästi dokumentoitu
velvoite, jonka takaaja on ottanut vastuulleen;
c)      toisen seuraavista vaatimuksista on
täytyttävä:
i)        takauksen on katettava kaikki maksut,
jotka vastapuolen odotetaan suorittavan saamiseen liittyen;
ii)       jos tietyntyyppiset maksut on rajattu
takauksen ulkopuolelle, luottoa myöntävän laitoksen on mukautettava takauksen
arvoa vastaamaan rajoitettua takausta.
2.                      
Kun kyse on osana keskinäisiä takausjärjestelmiä
myönnetyistä takauksista tai takauksista, jotka 209 artiklan 1 kohdassa
tarkoitetut yhteisöt ovat antaneet tai joille ne ovat antaneet vastatakauksen,
1 kohdan a alakohdan mukaisten vaatimusten on katsottava täyttyneen, jos
toinen seuraavista vaatimuksista täyttyy:
a)      luottoa myöntävällä laitoksella on oikeus
saada takaajalta kohtuullisessa ajassa alustava maksu, joka täyttää molemmat
seuraavista vaatimuksista:
i)        sen on perustuttava realistiseen
arvioon kokonaistappiosta, mukaan luettuina tappiot, jotka johtuvat korkojen ja
muiden velallisen velvoitteisiin kuuluvien maksujen laiminlyönnistä ja jotka
koituvat todennäköisesti luottoa myöntävän laitoksen tappioksi;
ii)       sen on oltava suhteessa takauksen
kattavuuteen;
b)      luottoa myöntävä laitos voi osoittaa
toimivaltaisia viranomaisia tyydyttävällä tavalla, että takaus tarjoaa
riittävän hyvän suojan tappioiden varalta, mukaan luettuina tappiot, jotka
johtuvat korkojen ja muiden velallisen velvoitteisiin kuuluvien maksujen
laiminlyönnistä, mikä oikeuttaa kyseisen kohtelun.
211 artikla
Luottojohdannaisia koskevat lisävaatimukset
1.                      
Luottojohdannaista pidetään hyväksyttävänä
takauksen luonteisena luottosuojana, jos kaikki 208 artiklassa asetetut
vaatimukset ja kaikki seuraavat vaatimukset täyttyvät:  
a)      luottojohdannaisen ehdoissa
maksuvelvollisuuden laukaiseviin tapahtumiin on kuuluttava
i)        suojattavaan omaisuuteen liittyvien
ehtojen, jotka ovat voimassa maksun laiminlyönnin tapahtuessa, mukaisten
maksujen laiminlyöminen, mukaan luettuna maksuajan pidennys, joka vastaa suojattavalle
omaisuudelle myönnettyä maksuajan pidennystä tai on sitä lyhyempi;
ii)       vastapuolen konkurssi, selvitystila tai
kyvyttömyys maksaa velkansa tai vastapuolen maksusuorituksen laiminlyönti tai
kirjallinen ilmoitus sen yleisestä kyvyttömyydestä maksaa velkansa eräpäivinä,
ja vastaavat tapahtumat;
iii)      suojattavan omaisuuden
uudelleenjärjestely, johon sisältyy pääoman, korkojen tai palkkioiden maksusta
vapauttaminen tai sen lykkäys, joka johtaa luottotappioon; 
b)      jos luottojohdannaisen ehdoissa sallitaan
käteismaksu
i)        laitoksilla on oltava tehokas
arviointiprosessi, jolla tappion määrä voidaan arvioida luotettavasti;
ii)       ehdoissa on määritettävä selvästi
ajanjakso, jonka aikana suojattavan omaisuuden arvo voidaan määrittää
maksuvelvoitteen laukaisevan tapahtuman jälkeen;
c)      jos käteismaksun edellytyksenä on, että
luottosuojan ostajalla on oikeus ja mahdollisuus siirtää suojattava omaisuus
luottosuojan tarjoajalle, alkuperäisen velvoitteen ehdoissa on määrättävä, että
kyseistä siirtoa ei saa kieltää kohtuuttomin perustein;
d)      ne tahot, jotka ovat vastuussa
maksuvelvollisuuden laukaisevan tapahtuman toteamisesta, on nimettävä selvästi;
e)      maksuvelvollisuuden laukaisevan
tapahtuman toteaminen ei saa olla ainoastaan luottosuojan tarjoajan vastuulla;
f)       luottosuojan ostajalla on oltava oikeus
ja mahdollisuus ilmoittaa luottosuojan tarjoajalle maksuvelvollisuuden
laukaisevan tapahtuman toteutumisesta.
jos maksuvelvollisuuden laukaiseviin tapahtumiin
ei sisälly a alakohdan iii alakohdassa tarkoitettua suojattavan omaisuuden
uudelleenjärjestelyä, se voi tästä huolimatta olla hyväksyttävä luottosuoja,
jos suojan arvoa alennetaan 228 artiklan 2 kohdan mukaisesti.
2.                      
Luottojohdannaisen ehtojen mukainen suojattava
omaisuus ja referenssiomaisuus (eli käteismaksun arvoa määritettäessä
käytettävä omaisuus) tai suojattava omaisuus ja maksuvelvollisuuden laukaisevan
tapahtuman toteutumisen määrityksessä käytettävä omaisuus voivat erota
toisistaan ainoastaan, jos molemmat seuraavista edellytyksistä täyttyvät:
a)      referenssiomaisuus tai
maksuvelvollisuuden laukaisevan tapahtuman toteutumisen määrityksessä
käytettävä omaisuus on etuoikeusasemaltaan sama tai huonompi kuin suojattava
omaisuus;
b)      suojattavalla omaisuudella ja
referenssiomaisuudella tai maksuvelvollisuuden laukaisevan tapahtuman
toteutumisen määrityksessä käytettävällä omaisuudella on oltava sama
vastapuoli, ja on sovellettava lainsäädännön mukaan täytäntöönpanokelpoisia
ristikkäisiä maksukyvyttömyysperusteita tai ristikkäisiä erääntymisperusteita.
212 artikla
Vaatimukset, joiden on täytyttävä 148 artiklan 4 kohdassa tarkoitettua
käsittelyä varten
1.                      
Jotta takaukseen tai luottojohdannaiseen  perustuva
luottosuoja voitaisiin käsitellä 148 artiklan 4 kohdassa tarkoitetulla tavalla,
sen on täytettävä seuraavat vaatimukset:
a)      suojattavan omaisuuden on oltava jokin
seuraavista vastuista:
i)        142 artiklassa määritelty
yrityssaaminen, vakuutus- ja jälleenvakuutusyrityksiä lukuun ottamatta;
ii)       sellainen saaminen alue- tai
paikallisviranomaiselta taikka julkisyhteisöltä tai julkisoikeudelliselta
laitokselta, jota ei käsitellä 142 artiklassa tarkoitettuna saamisena valtiolta
tai keskuspankilta;
iii)      142 artiklan 5 kohdan mukaisesti
vähittäissaamiseksi luokiteltu saaminen pieneltä tai keskisuurelta yritykseltä;
b)      kohde-etuuden vastapuolet (underlying
obligors) eivät saa olla saman konsernin jäseniä kuin luottosuojan
tarjoaja;
c)      vastuu on suojattava jollakin seuraavista
rahoitusinstrumenteista:
i)        takauksen luonteiset yhteen
riskikohteeseen perustuvat luottojohdannaiset tai yhteen riskikohteeseen
perustuvat takaukset (single-name);
ii)       korimuotoiset ensimmäisen tappion
sijoitustuotteet (first-to-default ‑tuotteet) 
iii)      korimuotoiset n:nen tappion
sijoitustuotteet (nth-to-default ‑tuotteet);
d)      luottosuojan on täytettävä 208, 210 ja 211 artiklassa
esitetyt vaatimukset;
e)      vastuulle ennen 148 artiklan 4 kohdassa
tarkoitetun käsittelyn soveltamista osoitettua riskipainoa ei vielä ole otettu
huomioon luottosuojassa;
f)       laitoksella on oikeus odottaa saavansa
maksu luottosuojan tarjoajalta ilman, että sen on ryhdyttävä oikeustoimiin
velvoittaakseen vastapuolen suorittamaan maksun. Laitoksen on varmistettava
mahdollisuuksien mukaan, että luottosuojan tarjoaja on valmis maksamaan
nopeasti maksuvelvollisuuden laukaisevan tapahtuman ilmetessä;
g)      ostetun luottosuojan on katettava kaikki
suojattuun vastuuseen liittyvät luottotappiot, jotka johtuvat sopimuksessa
määritettyjen maksuvelvollisuuden laukaisevien tapahtumien ilmenemisestä;
h)      jos fyysinen selvitys on hyväksytty
luottosuojan maksujärjestelyssä, lainan, joukkovelkakirjalainan tai ehdollisten
velkojen fyysistä selvittämistä on koskettava oikeusvarmuus;
i)       jos laitos aikoo selvittää fyysisesti
muun velvoitteen kuin suojattavan vastuun, sen on varmistettava, että
fyysisesti selvitettävä velvoite on riittävän likvidi, jotta laitos voisi ostaa
sen fyysisesti selvitettäväksi sopimuksen mukaan;
j)       sekä luottosuojan tarjoajan että
laitoksen on vahvistettava luottosuojajärjestelyjä koskevat ehdot
oikeudellisesti kirjallisella sopimuksella;
k)      laitoksilla on menetelmä, jolla havaitaan
luottosuojan tarjoajan ja vastapuolen luottokelpoisuuden liian suuri
keskinäinen riippuvuus, joka johtuu siitä, että niiden suorituskyky riippuu
järjestelmäriskitekijää pitemmälle menevistä yhteisistä tekijöistä;
l)       kun kyseessä on suojaus
laimentumisriskiä vastaan, ostettujen saamisten myyjä ei saa kuulua samaan
konserniin kuin luottosuojan tarjoaja.
2.                      
Laitosten on 1 kohdan c alakohdan ii alakohtaa
sovellettaessa sovellettava 148 artiklan 4 kohdassa tarkoitettua käsittelyä
sellaisiin koriin kuuluviin varoihin, joiden riskipainotettujen vastuuerien
yhteismäärä on alhaisin.
3.                      
Sovellettaessa 1 kohdan c alakohdan iii alakohtaa
saatu luottosuoja voidaan hyväksyä tämän kehyksen mukaiseen käsittelyyn
ainoastaan silloin, kun hyväksyttävä (n-1):en luottotappiosuoja on myös saatu
tai kun (n-1) osa koriin kuuluvista varoista on jo johtanut luottotappioihin.
Tällaisessa tapauksessa käsittelyä sovelletaan sellaisiin koriin sisältyviin
varoihin, joiden riskipainotettujen saamisten yhteismäärä on alhaisin;
4 jakso
Luottoriskin vähentämisen vaikutusten laskeminen
1 alajakso
Vastikkeellinen luottosuoja
213 artikla
Luottoriskin vaihtolainat
Sijoituksia luottoa myöntävän laitoksen
liikkeeseen laskemiin luottoriskin vaihtolainoihin voidaan käsitellä kuten
käteisvakuuksia, kun vastikkeellisen luottosuojan vaikutuksia lasketaan tämän
alajakson mukaisesti, edellyttäen että luottoriskin vaihtolainaan sisältyvää
luottoriskinvaihtosopimusta voidaan pitää hyväksyttävänä takauksen luonteisena
luottosuojana. 
214 artikla
Tase-erien nettoutus
Luottoa myöntävään laitokseen tehtyjä
talletuksia ja sen myöntämiä lainoja, joihin sovelletaan tase-erien
nettoutusta, on käsiteltävä kuten käteisvakuuksia, kun kyseisten samana
valuuttana olevien talletusten ja lainojen vastikkeellisen luottosuojan
vaikutuksia lasketaan.  
215 artikla
Valvojan antaman vakioarvon leikkauksen tai omat arvonleikkaustekijät
–menetelmän käyttö päänettoutussopimuksissa  
1.                      
Kun laitokset laskevat vastuun täysin mukautettua
arvoa (E*) vastuille, joihin sovelletaan hyväksyttävien päänettoutussopimusten
alaisia takaisinostosopimuksia tai arvopaperien tai hyödykkeiden
lainaksiantamisen tai –ottamiseen liittyviä transaktioita tai muita
pääomamarkkinalähtöisiä transaktioita, laitosten on laskettava tehtävät
volatiliteettikorjaukset joko soveltamalla valvojan antamaa vakioarvon
leikkausta tai omat arvonleikkaustekijät ‑menetelmää, kuten
rahoitusvakuuksia koskevan kattavan menetelmän tapauksessa 218–221 artiklassa
säädetään.
Omat arvonleikkaukset ‑menetelmää
sovellettaessa on noudatettava samoja ehtoja ja vaatimuksia kuin
rahoitusvakuuksia koskevassa kattavassa lähestymistavassa.
2.                      
E*-arvoa laskettaessa on seuraavien vaatimusten
täytyttävä:
a)      laitosten on laskettava kunkin
arvopaperiryhmän tai hyödyketyypin nettopositio vähentämällä i alakohdan
mukainen määrä ii alakohdan mukaisesta määrästä:
i)       päänettoutussopimuksen
mukaisesti lainaksiannettujen, myytyjen tai luovutettujen arvopaperien ryhmän
tai samantyyppisten hyödykkeiden kokonaisarvo;
ii)      sopimuksen
mukaisesti lainaksiotettujen, ostettujen tai vastaanotettujen arvopaperien
ryhmän tai samantyyppisten hyödykkeiden kokonaisarvo;
b)      laitosten on laskettava nettopositio
kunkin valuutan (päänettoutussopimuksen selvitysvaluuttaa lukuun ottamatta)
mukaisesti vähentämällä i alakohdan mukainen määrä ii alakohdan mukaisesta
määrästä:
i)       päänettoutussopimuksen
mukaisesti lainaksiannettujen, myytyjen tai luovutettujen tietyn valuutan
määräisten arvopaperien kokonaisarvo, johon on lisätty sopimuksen mukaisesti
lainaksiannetun tai siirretyn kyseisen valuutan määrä;
ii)      päänettoutussopimuksen
mukaisesti lainaksiotettujen, ostettujen tai vastaanotettujen  tietyn valuutan
määräisten arvopaperien kokonaisarvo, johon on lisätty sopimuksen mukaisesti
lainaksiotetun tai vastaanotetun kyseisen valuutan määrä;
c)      laitosten on sovellettava tiettyyn
arvopaperiryhmään tai käteispositioon soveltuvaa volatiliteettikorjausta
kyseisen ryhmän arvopaperien positiivisen tai negatiivisen nettoposition
absoluuttiseen arvoon;
d)      laitosten on sovellettava valuuttariskin
(fx) volatiliteettikorjausta kunkin valuutan (lukuun ottamatta
päänettoutussopimuksen selvitysvaluuttaa) positiiviseen tai negatiiviseen
nettopositioon.
3.                      
Laitosten on laskettava E* seuraavan kaavan
mukaisesti:
jossa
Ei =        kunkin sopimukseen kuuluvan yksittäisen vastuun i vastuuarvo,
jota sovellettaisiin luottosuojan puuttuessa, kun laitokset laskevat
riskipainotettujen vastuuerien yhteismäärän standardimenetelmän mukaisesti tai
kun ne laskevat riskipainotettujen vastuuerien yhteismäärän ja odotettujen
tappioiden yhteismäärän IRB-menetelmän mukaisesti;
Ci =       lainaksiotettujen, ostettujen tai vastaanotettujen kunkin
ryhmän arvopaperien arvo tai samantyyppisten hyödykkeiden arvo kunkin vastuun I
osalta;
 =    tietyn
arvopaperien ryhmän j (positiivinen tai negatiivinen) nettopositio;
 =     tietyn
valuutan k (lukuun ottamatta sopimuksen selvitysvaluuttaa) 2 kohdan b alakohdan
mukaisesti laskettu (positiivinen tai negatiivinen) nettopositio;
 =   tietyn
arvopaperien ryhmän j edellyttämä volatiliteettikorjaus;
 =    valuutan
k volatiliteettikorjaus.
4.                      
Laitosten on päänettoutussopimusten kattamien
takaisinostosopimusten tai arvopaperien tai hyödykkeiden lainaksiantamiseen tai
–ottamiseen liittyvien transaktioiden tai muiden pääomamarkkinapohjaisten
transaktioiden riskipainotettujen vastuuerien yhteismäärän ja odotettujen
tappioiden yhteismäärän laskemiseksi käytettävä 108 artiklan mukaisessa
standardimenetelmän mukaisessa laskennassa ja 3 luvun mukaisesti IRB-menetelmän
mukaisessa laskennassa 3 kohdan mukaisesti laskettua E*-arvoa vastuuarvona
sellaiselle vastapuolelta olevalle vastuulle, joka liittyy
päänettoutussopimuksen alaisiin transaktioihin.
5.                      
Sovellettaessa 2 ja 3 kohtaa ’arvopaperien
ryhmällä’ tarkoitetaan saman yhteisön liikkeeseen laskemia arvopapereita,
joilla on sama liikkeeseenlaskuajankohta, sama maturiteetti ja joihin
sovelletaan samoja ehtoja ja realisointiaikoja kuin 219 ja 220 artiklassa.
216 artikla
Sisäisten mallien menetelmän käyttö päänettoutussopimuksissa 
1.                      
Sen sijaan, että sovelletaan valvojan antamaa
vakioarvon leikkausta tai omat arvonleikkaustekijät -menetelmää laskettaessa
täysin mukautettua vastuuarvoa (E*), joka saadaan sovellettaessa hyväksyttävän
päänettoutussopimuksen alaisia takaisinostosopimuksia tai arvopaperien tai
hyödykkeiden lainaksiantamiseen tai –ottamiseen liittyviä transaktioita tai
muita pääomamarkkinalähtöisiä transaktioita (lukuun ottamatta
johdannaissopimuksia), laitokset voivat toimivaltaisten viranomaisten luvalla
käyttää sisäisten mallien menetelmää, jossa otetaan huomioon
päänettoutussopimukseen kuuluvien arvopaperipositioiden väliset
korrelaatiovaikutukset sekä rahoitusvälineiden likvidiys.
2.                      
Laitokset voivat toimivaltaisten viranomaisten
luvalla käyttää sisäisiä mallejaan myös vakuudellisen limiittiluotonannon
tapauksessa, jos kyseiset transaktiot on katettu kahdenvälisellä
päänettoutussopimuksella, joka liitteessä 6 luvun 7 jaksossa asetetut
vaatimukset.
3.                      
Laitos voi päättää soveltaa sisäisten mallien
menetelmää riippumatta siitä, onko se päättänyt soveltaa riskipainotettujen
vastuuerien yhteismäärän laskemiseen standardimenetelmää vai IRB-menetelmää.
Jos laitos päättää soveltaa sisäisten mallien menetelmää, sen on sovellettava
sitä kaikkiin vastapuoliin ja arvopapereihin lukuun ottamatta merkitykseltään
vähäisiä salkkuja, joihin se voi soveltaa 215 artiklassa säädettyjä valvojan
antamaa vakioarvon leikkausta tai omat arvonleikkaustekijät ‑menetelmää.
Laitokset, jotka ovat saaneet luvan käyttää
sisäisen riskienhallinnan mallia IV osaston, 5 luvun mukaisesti, voivat
soveltaa sisäisten mallien menetelmää. Jos laitos ei ole saanut tällaista
lupaa, se voi yhä hakea toimivaltaisilta viranomaisilta lupaa soveltaa
sisäisten mallien menetelmää tämän artiklan soveltamiseksi.
4.                      
Toimivaltaiset viranomaiset voivat antaa
laitokselle luvan soveltaa sisäisten mallien menetelmää ainoastaan, jos ne
katsovat, että laitoksen riskienhallintajärjestelmä, jota sovelletaan
päänettoutussopimuksen alaisiin transaktioihin sisältyviin riskeihin, on
rakenteeltaan asianmukainen ja sitä sovelletaan kattavasti ja siinä on
seuraavat laadulliset ominaisuudet:
a)      transaktioiden potentiaalisen
hintavolatiliteetin laskennassa käytetty sisäinen riskienmittausmalli on
kiinteästi liitetty laitoksen päivittäiseen riskienhallintaprosessiin, ja sen
perusteella vastuisiin sisältyvistä riskeistä ilmoitetaan laitoksen toimivalle
johdolle;
b)      laitoksella on riskienvalvontayksikkö,
joka täyttää kaikki seuraavat vaatimukset:
i)       sen on
oltava riippumaton kaupankäyntiyksiköistä ja raportoitava suoraan toimivalle
johdolle
ii)      sen on
vastattava laitoksen riskienhallintajärjestelmän suunnittelusta ja
toteutuksesta;
iii)      sen on
laadittava ja analysoitava päivittäin raportteja, jotka koskevat
riskienmittausmallin tuloksia ja positioiden limiitteihin liittyviä
asianmukaisia toimenpiteitä;
c)      johto käsittelee riskienvalvontayksikön
tuottamat päivittäiset raportit tasolla, jolla on riittävästi toimivaltaa
vähentää sekä otettuja positioita että kokonaisriskiä;
d)      laitoksella on riittävästi
ammattitaitoista henkilöstöä, joka pystyy käyttämään kehittyneitä malleja
riskienhallintayksikössä;
e)      laitos on ottanut käyttöön menettelyt sen
seuraamiseksi ja varmistamiseksi, että riskienmittausjärjestelmän yleistä
toimintaa koskevia, dokumentoituja sisäisiä toiminta- ja valvontaperiaatteita
noudatetaan;
f)       voidaan osoittaa, että laitoksen
malleilla on hyväksyttävällä tarkkuudella pystytty mittaamaan riskit tekemällä
vähintään yhden vuoden ajalta toteumatestejä mallin tuotoksilla;
g)      laitos toteuttaa tihein välein
systemaattisen stressitestiohjelman, ja toimiva johto tarkastelee siitä saatuja
tuloksia ja ottaa ne huomioon päättäessään toimintatavoista ja limiiteistä;
h)      laitos tekee osana tavanomaista sisäistä
tarkastustaan riippumattoman riskienmittausjärjestelmän tarkastuksen.
Tarkastelussa on käsiteltävä sekä kaupankäyntiyksiköiden että riippumattoman
riskienvalvontayksikön toimintaa;
i)       laitos tarkastaa
riskienhallintajärjestelmänsä vähintään kerran vuodessa;
j)       sisäinen malli täyttää 286 artiklan 8 ja
9 kohdassa ja 288 artiklassa asetetut vaatimukset
5.                      
Sisäiseen riskienarviointimalliin on sisällyttävä
riittävästi riskitekijöitä, jotta kaikki oleelliset hintariskit voidaan ottaa
huomioon.
Laitokset voivat käyttää empiirisiä korrelaatioita
riskiluokkien sisällä ja riskiluokkien välillä, jos niiden käyttämä
korrelaatioiden mittausmenetelmä on asianmukainen ja sitä sovelletaan
kattavasti.
6.                      
Sisäisten mallien menetelmää käyttävien laitosten
on laskettava E* seuraavan kaavan mukaisesti:
jossa
Ei =        kunkin sopimukseen kuuluvan yksittäisen vastuun i vastuuarvo,
jota sovellettaisiin luottosuojan puuttuessa, kun laitokset laskevat
riskipainotettujen vastuuerien yhteismäärän standardimenetelmän mukaisesti tai
kun ne laskevat riskipainotettujen vastuuerien yhteismäärän ja odotettujen
tappioiden yhteismäärän IRB-menetelmän mukaisesti;
Ci
=       kuhunkin
vastuuseen i sisältyvä lainaksiotettujen, ostettujen tai vastaanotettujen
arvopaperien tai lainaksiotetun tai vastaanotetun käteisen rahan arvo.
Kun laitokset laskevat riskipainotettujen
vastuuerien määriä sisäisten mallien avulla, niiden on käytettävä mallin
tuotosta edelliseltä kaupankäyntipäivältä.
7.                      
Edellä 6 kohdassa tarkoitettua potentiaalista arvonmuutosta
koskevassa laskelmassa on noudatettava seuraavia vaatimuksia:
a)      se on tehtävä vähintään kerran päivässä;
b)      sen on perustuttava 99 prosentin
yksisuuntaiseen luottamustasoon;
c)      sen on perustuttava viiden päivän
realisointiaikaan lukuun ottamatta muita kuin arvopaperien
takaisinostosopimuksia tai arvopaperien lainaksiantamista tai -ottamista
koskevia transaktioita, jolloin on sovellettava 10 päivän realisointiaikaa;
d)      sen on perustuttava vähintään yhden
vuoden pituiseen toteutuneeseen havaintojaksoon lukuun ottamatta tapauksia,
joissa lyhyempi havaintojakso on aiheellinen hintavolatiliteetin merkittävän
lisääntymisen vuoksi;
e)      laskennassa käytettävät tiedot on
päivitettävä kolmen kuukauden välein.
Kun laitoksella on takaisinostosopimus, arvopaperien
tai hyödykkeiden lainaksiantamiseen tai ‑ottamiseen liittyvä transaktio
tai limiittiluotonantoon liittyvä tai samankaltainen transaktio tai
nettoutusryhmä,  joka täyttää 279 artiklan 2 ja 3 kohdassa vahvistetut
kriteerit, vähimmäispitoaika on yhdenmukaistettava sellaisen riskivakuusjakson
kanssa, jota sovellettaisiin kyseisten kohtien ja 279 artiklan 4 kohdan
mukaisesti.
8.                      
Laitosten on päänettoutussopimusten kattamien
takaisinostosopimusten tai arvopaperien tai hyödykkeiden lainaksiantamiseen tai
–ottamiseen liittyvien transaktioiden tai muiden pääomamarkkinapohjaisten
transaktioiden riskipainotettujen vastuuerien yhteismäärän ja odotettujen
tappioiden yhteismäärän laskemiseksi käytettävä 108 artiklan mukaisessa
standardimenetelmän mukaisessa laskennassa ja 3 luvun mukaisesti IRB-menetelmän
mukaisessa laskennassa 6 kohdan mukaisesti laskettua E*-arvoa vastuuarvona
sellaiselle vastapuolelta olevalle vastuulle, joka liittyy
päänettoutussopimuksen alaisiin transaktioihin.
9.                      
EPV laatii teknisten sääntelystandardien
luonnokset, joissa määritetään
a)      mitä pidetään merkitykseltään vähäisenä
salkkuna 3 kohtaa sovellettaessa; 
b)      kriteerit sen määrittämiseksi, onko
sisäinen malli luotettava ja kattavasti sovellettu, 4 ja 5 kohtaa
sovellettaessa.
EPV toimittaa nämä teknisten sääntelystandardien
luonnokset komissiolle viimeistään 31 päivänä joulukuuta 2014.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
217 artikla
Rahoitusvakuuksia koskeva yksinkertainen menetelmä
1.                      
Laitokset voivat soveltaa rahoitusvakuuksia
koskevaa yksinkertaista menetelmää ainoastaan silloin, kun ne laskevat
riskipainotettujen vastuuerien yhteismäärän standardimenetelmän mukaisesti.
Laitos ei saa soveltaa sekä rahoitusvakuuksia koskevaa yksinkertaista
menetelmää että rahoitusvakuuksia koskevaa kattavaa menetelmää, lukuun
ottamatta 143 artiklan 1 kohdan ja 145 artiklan 1 kohdan tarkoituksia.
Laitokset eivät saa soveltaa tätä poikkeusta valikoivasti alhaisempien omien
varojen vaatimusten aikaan saamiseksi eikä käyttääkseen sääntelyn katvealueita
hyväksi.
2.                      
Soveltaessaan rahoitusvakuuksia koskevaa
yksinkertaista menetelmää, laitosten on annettava hyväksyttävän
rahoitusvakuuden arvoksi sen markkina-arvo, joka on määritetty 202 artiklan 4
kohdan d alakohdan mukaisesti.
3.                      
Laitosten on annettava vastuuarvojen niille osille,
joilla on hyväksytty markkina-arvoon arvostettu vakuus, riskipaino, jota ne
soveltaisivat 2 luvun mukaisesti, jos luottoa myöntävällä laitoksella olisi
vakuusinstrumenttiin kohdistuva välitön vastuu. Tässä tarkoituksessa liitteessä
I mainitun taseen ulkopuolisen erän vastuuarvon on oltava 100 prosenttia erän
arvosta 106 artiklan 1 kohdassa mainitun vastuuarvon sijasta.
Vakuudellisen osan riskipainon on oltava vähintään
20 prosenttia lukuun ottamatta 4–6 kohdassa mainittuja tapauksia. Laitosten on
sovellettava vastuuarvon muulle osalle riskipainoa, jota ne soveltaisivat 2
luvun mukaisesti vastapuolelta olevaan vakuudettomaan vastuuseen.
4.                      
Laitosten on annettava 222 artiklan kriteerit
täyttävistä takaisinostosopimuksista tai arvopaperien lainaksiantamiseen tai ‑ottamiseen
liittyvistä transaktioista johtuvan vastuun vakuudelliselle osuudelle
riskipainoksi 0 prosenttia. Jos transaktion vastapuoli ei ole keskeinen
markkinatoimija, laitosten on sovellettava 10 prosentin riskipainoa.
5.                      
Kun kyse on liitteessä II lueteltujen
johdannaisinstrumenttien 6 luvun mukaisesti määritettävistä vastuuarvoista,
laitosten on sovellettava 0 prosentin riskipainoa vastuiden vakuudelliseen
osaan, edellyttäen että johdannaisinstrumentit arvostetaan päivittäin
markkinahintaan ja vakuutena on käteistä rahaa tai muita käteiseen verrattavia
instrumentteja eivätkä vastuu ja vakuus ole eri valuutan määräisiä.
Laitosten on annettava 10 prosentin riskipaino
sellaisiin kyseisiin transaktioihin liittyvien vastuuarvojen vakuudelliselle
osalle, joiden vakuutena on valtioiden tai keskuspankkien liikkeeseen laskemia
vieraan pääoman ehtoisia arvopapereita, joille annetaan 2 luvun mukaisesti 0
prosentin riskipaino.
6.                      
Kun kyse on muista kuin 4 ja 5 kohdassa
tarkoitetuista transaktioista, laitokset voivat antaa 0 prosentin riskipainon,
kun vastuu ja vakuus ovat saman valuutan määräisiä ja toinen seuraavista
vaatimuksista täyttyy:
a)      vakuutena on käteistalletus tai muu
käteiseen verrattava instrumentti;
b)      vakuutena on valtioiden tai
keskuspankkien liikkeeseen laskemia vieraan pääoman ehtoisia arvopapereita,
joille voidaan 109 artiklan mukaisesti antaa 0 prosentin riskipaino, ja
vakuuden markkina-arvoa on alennettu 20 prosenttia.
7.                      
Sovellettaessa 5 ja 6 kohtaa valtioiden tai
keskuspankkien liikkeeseen laskemiin vieraan pääoman ehtoisiin arvopapereihin
katsotaan kuuluvan
a)      alue- ja paikallisviranomaisten
liikkeeseen laskemat vieraan pääoman ehtoiset arvopaperit, joihin liittyviä
vastuita pidetään 110 artiklan mukaisesti saamisina siltä valtiolta, jonka
lainkäyttöalueella alue- tai paikallisviranomaiset toimivat;
b)      kansainvälisten kehityspankkien
liikkeeseen laskemat vieraan pääoman ehtoiset arvopaperit, joihin sovelletaan
112 artiklan 2 kohdan mukaisesti tai sen nojalla 0 prosentin riskipainoa;
c)      kansainvälisten organisaatioiden
liikkeeseen laskemat vieraan pääoman ehtoiset arvopaperit, joihin sovelletaan
113 artiklan mukaisesti 0 prosentin riskipainoa.
218 artikla
Rahoitusvakuuksia koskeva kattava menetelmä
1.                      
Kun laitokset arvostavat rahoitusvakuuksia koskevan
kattavan menetelmän mukaisesti, niiden on tehtävä vakuuden markkina-arvoon
volatiliteettikorjauksia jäljempänä olevien 219–222 artiklan mukaisesti, jotta
hintavolatiliteetin vaikutukset voidaan ottaa huomioon.
Kun vakuus on eri valuutan määräinen kuin
suojattava omaisuus, laitosten on lisättävä vakuuden arvoon 219–222 artiklan
mukaisesti tehtävään volatiliteettikorjaukseen valuutan volatiliteetin
edellyttämä mukautus. 
Kun kyseessä ovat OTC-johdannaissopimukset, jotka
kuuluvat 6 luvun mukaisesti toimivaltaisten viranomaisten hyväksymien
nettoutussopimusten piiriin, laitosten on tehtävä valuutan volatiliteetin
edellyttämä volatiliteettikorjaus, kun vakuuden valuutta ja selvitysvaluutta
poikkeavat toisistaan. Myös silloin, kun nettoutussopimuksen piiriin kuuluvissa
transaktioissa käytetään useita valuuttoja, laitosten on tehtävä ainoastaan
yksi volatiliteettikorjaus.
2.                      
Laitosten on laskettava vakuuden
volatiliteettikorjattu arvo (CVA) seuraavasti: 
jossa
C =        vastuun arvo;
HC =      vakuuteen tehtävä volatiliteettikorjaus,
joka lasketaan 219 ja 222 artiklan mukaisesti.
Hfx =      valuuttaeron vuoksi tehtävä
volatiliteettikorjaus, joka lasketaan 219 ja 222 artiklan mukaisesti.
Laitosten on käytettävä tässä kohdan laskukaavaa
laskiessaan vakuuden volatiliteettikorjattua arvoa kaikille transaktioille
lukuun ottamatta hyväksytyn päänettoutussopimuksen alaisia transaktioita,
jolloin sovelletaan 215 ja 216 artiklan mukaisia säännöksiä.
3.                      
Laitosten on laskettava vakuuden
volatiliteettikorjattu arvo (EVA) seuraavasti:
jossa
E =        tapauksen mukaan 2 tai 3 luvun
mukaisesti määritetty vastuuarvo tilanteessa, jossa vastuu olisi vakuudeton;
HE =       vastuuseen tehtävä volatiliteettikorjaus,
joka lasketaan 219 ja 222 artiklan mukaisesti.
Kun kyseessä ovat OTC-johdannaissopimukset,
laitosten on laskettava EVA seuraavasti:
.
4.                      
Laskettaessa edellä 3 kohdassa tarkoitettu E on
sovellettava seuraavaa:
a)      kun laitokset laskevat riskipainotettujen
vastuuerien yhteismäärän standardimenetelmän mukaisesti, liitteessä I mainitun
taseen ulkopuolisen erän vastuuarvon on oltava 100 prosenttia erän arvosta 106
artiklan 1 kohdassa mainitun vastuuarvon sijasta;
b)      kun laitokset laskevat riskipainotettujen
vastuuerien yhteismäärän IRB-menetelmän mukaisesti, niiden on laskettava 162
artiklan 8, 9 ja 10 kohdassa lueteltujen erien vastuuarvo käyttäen 100
prosentin luottovasta-arvokerrointa kyseisissä kohdissa mainittujen
luottovasta-arvokertoimien tai prosenttimäärien sijasta.
5.                      
Laitosten on laskettava vastuun täysin mukautettu
arvo, jossa otetaan huomioon sekä vakuuden volatiliteetti että vakuuden riskiä
vähentävät vaikutukset, seuraavasti:
jossa
CVAM =   CVA, johon on tehty maturiteettien
mahdollisten erojen edellyttämä korjaus 5 jakson säännösten mukaisesti;
E* =        on täysin mukautettu vastuuarvo.
6.                      
Laitokset voivat laskea volatiliteettikorjaukset
joko soveltamalla 219 artiklassa tarkoitettua valvojan antaman vakioarvon leikkausta
tai 220 artiklassa tarkoitettua omat arvonleikkaustekijät –menetelmää.
Laitos voi päättää soveltaa valvojan antaman
vakioarvon leikkausta tai omat arvonleikkaustekijät –menetelmää riippumatta
siitä, onko se päättänyt soveltaa riskipainotettujen vastuuerien yhteismäärän
laskemiseen standardimenetelmää vai IRB-menetelmää.
Jos luottolaitos soveltaa omat
arvonleikkaustekijät -menetelmää, sen on sovellettava sitä kaikkiin
rahoitusinstrumenttien tyyppeihin lukuun ottamatta merkitykseltään vähäisiä
salkkuja, joihin se voi soveltaa valvojan antaman vakioarvon leikkausta.
7.                      
Kun vastuu koostuu useista hyväksyttävistä
omaisuuseristä, laitosten on laskettava volatiliteettikorjaus seuraavasti:
jossa
ai =        hyväksyttävän omaisuuserän i osuus
vastuun kokonaisarvosta;
Hi
=       volatiliteettikorjaus,
jota sovelletaan hyväksyttävään omaisuuserään i.
219 artikla
Valvojan määrittämä volatiliteettikorjaus rahoitusvakuuksia koskevaa kattavaa
menetelmää sovellettaessa
1.                      
Volatiliteettikorjaukset, joita laitosten on
sovellettava, kun ne soveltavat valvojan antamaa vakioarvon leikkausta,
(oletuksena päivittäinen arvonmääritys) esitetään tämän kohdan taulukoissa 1–4.
VOLATILITEETTIKORJAUKSET
 Taulukko 1 
 Luottoluokka, johon vieraan pääoman ehtoisen arvopaperin luottoluokitus kuuluu || Jäljellä oleva maturiteetti || 193 artiklan 1 kohdan b alakohdassa mainittujen yhteisöjen liikkeeseen laskemiin vieraan pääoman ehtoisiin arvopapereihin tehtävät volatiliteettikorjaukset || 193 artiklan 1 kohdan c ja d alakohdassa mainittujen yhteisöjen liikkeeseen laskemiin vieraan pääoman ehtoisiin arvopapereihin tehtävät volatiliteettikorjaukset || Arvopaperistamispositioihin tehtävät volatiliteettikorjaukset, jotka täyttävät 193 artiklan 1 kohdan h alakohdassa esitetyt vaatimukset 
   ||   || 20 päivän reali­sointi-aika (%) || 10 päivän reali­sointi-aika (%) || 5 päivän reali­sointi-aika (%) || 20 päivän reali­sointi-aika (%) || 10 päivän reali­sointi-aika (%) || 5 päivän reali­sointi-aika (%) || 20 päivän reali­sointi-aika (%) || 10 päivän reali­sointi-aika (%) || 5 päivän reali­sointi-aika (%) 
 1 || ≤ 1 vuosi || 0,707 || 0,5 || 0,354 || 1,414 || 1 || 0,707 || 2,829 || 2 || 1,414 
   || > 1 ≤ 5 vuotta || 2,828 || 2 || 1,414 || 5,657 || 4 || 2,828 || 11,314 || 8 || 5,657 
   || > 5 vuotta || 5,657 || 4 || 2,828 || 11,314 || 8 || 5,657 || 22,628 || 16 || 11,313 
 2–3 || ≤ 1 vuosi || 1,414 || 1 || 0,707 || 2,828 || 2 || 1,414 || 5,657 || 4 || 2,828 
   || > 1 ≤ 5 vuotta || 4,243 || 3 || 2,121 || 8,485 || 6 || 4,243 || 16,971 || 12 || 8,485 
   || > 5 vuotta || 8,485 || 6 || 4,243 || 16,971 || 12 || 8,485 || 33,942 || 24 || 16,970 
 4 || ≤ 1 vuosi || 21,213 || 15 || 10,607 || Ei sovelle­ta || Ei sovelle­ta || Ei sovelle­ta || Ei sovelle­ta || Ei sovelle­ta || Ei sovelle­ta 
   || > 1 ≤ 5 vuotta || 21,213 || 15 || 10,607 || Ei sovelle­ta || Ei sovelle­ta || Ei sovelle­ta || Ei sovelle­ta || Ei sovelle­ta || Ei sovelle­ta 
   || > 5 vuotta || 21,213 || 15 || 10,607 || Ei sovelle­ta || Ei sovelle­ta || Ei sovelle­ta || Ei sovelle­ta || Ei sovelle­ta || Ei sovelle­ta 
 Taulukko 2 
 Luottoluokka, johon lyhytaikaisen vieraan pää­oman ehtoisen arvopaperin luottoluokitus kuuluu || 193 artiklan 1 kohdan b alakohdassa mainittujen yhteisöjen liikkeeseen laskemiin lyhytaikaisen luotto­luokituksen saaneisiin vieraan pääoman ehtoisiin arvopapereihin tehtävät volatiliteettikorjaukset || 193 artiklan 1 kohdan c ja d alakohdassa mainittujen yhteisöjen liikkeeseen laskemiin lyhytaikaisen luotto­luokituksen saaneisiin vieraan pääoman ehtoisiin arvopapereihin tehtävät volatiliteettikorjaukset 
   || 20 päivän reali­sointi-aika (%) || 10 päivän reali­sointi-aika (%) || 5 päivän reali­sointi-aika (%) || 20 päivän reali­sointi-aika (%) || 10 päivän reali­sointi-aika (%) || 5 päivän reali­sointi-aika (%) 
 1 || 0,707 || 0,5 || 0,354 || 1,414 || 1 || 0,707 
 2–3 || 1,414 || 1 || 0,707 || 2,828 || 2 || 1,414 
 Taulukko 3 
 Muuntyyppiset vakuudet ja vastuut 
   || 20 päivän realisointiaika (%) || 10 päivän realisointi­aika (%) || 5 päivän realisointiaika (%) 
 Pääindeksiin sisältyvät osakkeet ja vaihtovelkakirjalainat || 21,213 || 15 || 10,607 
 Muut virallisesti hyväksytyssä pörssissä kaupankäynnin kohteena olevat osakkeet ja vaihtovelkakirjalainat || 35,355 || 25 || 17,678 
 Käteinen raha || 0 || 0 || 0 
 Kulta || 21,213 || 15 || 10,607 
 Taulukko 4 
 Valuuttaeroista johtuvat volatiliteettikorjaukset 
 20 päivän realisointiaika (%) || 10 päivän realisointiaika (%) || 5 päivän realisointiaika (%) 
 11,314 || 8 || 5,657 
2.                      
Laskettaessa volatiliteettikorjauksia 1 kohdan
mukaisesti on noudatettava seuraavia vaatimuksia:
a)      vakuudellisen luotonannon tapauksessa
realisointiajan on oltava 20 pankkipäivää;
b)      takaisinostosopimusten (lukuun ottamatta
sopimuksia, joihin sisältyy hyödykkeiden tai hyödykkeiden omistusoikeuteen
liittyvien taattujen oikeuksien luovutus) ja arvopaperien lainaksiantamiseen
tai -ottamiseen liittyvien transaktioiden tapauksessa realisointiajan on oltava
viisi pankkipäivää;
c)      muiden pääomamarkkinalähtöisten
transaktioiden tapauksessa realisointiajan on oltava 10 pankkipäivää.
Jos  laitoksella on transaktio tai nettoutusryhmä,
joka täyttää 279 artiklan 2 ja 3 kohdassa vahvistetut kriteerit,
vähimmäispitoaika on yhdenmukaistettava sellaisen riskivakuusjakson kanssa,
jota sovellettaisiin kyseisten kohtien mukaisesti.
3.                      
Edellä olevan 1 kohdan taulukoissa 1–4 ja 4, 5 ja 6
kohdassa luottoluokka, johon vieraan pääoman ehtoinen arvopaperi kuuluu, on
luottoluokka, jota EPV on 2 luvun mukaisesti todennut luottoluokituksen
vastaavan.
Ensimmäisessä alakohdassa tarkoitetun
luottoluokan, johon vieraan pääoman ehtoinen arvopaperi kuuluu, määrittämiseen
sovelletaan myös 193 artiklan 7 kohtaa.
4.                      
Hyväksymättömille arvopapereille tai hyödykkeille,
jotka on lainattu tai myyty takaisinostosopimuksen tai arvopaperien tai
hyödykkeiden lainaksiantamiseen tai -ottamiseen liittyvien transaktioiden
yhteydessä, tehdään sama volatiliteettikorjaus kuin pääindeksin ulkopuolisille
osakkeille, jotka on otettu kaupankäynnin kohteeksi virallisesti hyväksytyssä
pörssissä.
5.                      
Yhteistä sijoitustoimintaa harjoittavien yritysten
hyväksyttäviin osuuksiin tehdään volatiliteettikorjaus, joka vastaa
painotettuja keskimääräisiä volatiliteettikorjauksia, jotka tehtäisiin
omaisuuseriin, joihin rahasto on sijoittanut ottaen huomioon 2 kohdassa
säädetty transaktion realisointiaika.
Jos omaisuuserät, joihin rahasto on sijoittanut,
eivät ole laitoksen tiedossa, tehdään volatiliteettikorjaus, joka vastaa
suurinta volatiliteettikorjausta, joka tehtäisiin omaisuuseriin, joihin
rahastolla on oikeus sijoittaa.
6.                      
Laitosten liikkeeseen laskemiin luokittelemattomiin
vieraan pääoman ehtoisiin arvopapereihin, jotka täyttävät 193 artiklan 4
kohdassa asetetut hyväksyttävyysvaatimukset, tehdään samat
volatiliteettikorjaukset kuin laitosten ja yritysten liikkeeseen laskemiin
arvopapereihin, joille on annettu luottoluokkaa 2 tai 3 vastaava ulkoinen
luottoluokitus.
220 artikla
Omat volatiliteettikorjausten estimaatit rahoitusvakuuksia koskevaa kattavaa
menetelmää sovellettaessa
1.                      
Toimivaltaisten viranomaisten on annettava
laitoksille, jotka noudattavat 2 ja 3 kohdassa asetettuja vaatimuksia, lupa
soveltaa omia volatiliteettiestimaattejaan laskettaessa vakuuksiin ja
vastuisiin tehtäviä volatiliteettikorjauksia. Laitokset, jotka ovat saaneet
luvan soveltaa omia volatiliteettiestimaattejaan, saavat soveltaa muita
menetelmiä ainoastaan perustelluista syistä ja toimivaltaisten viranomaisten
luvalla.
Kun kyseessä ovat vieraan pääoman ehtoiset
arvopaperit, joilla on hyväksytyn luottoluokituslaitoksen antama
luottoluokitus, joka vastaa sijoitusluokkaa (investment grade) tai on
sitä parempi, luottolaitokset voivat laskea jokaiselle arvopaperiluokalle oman
volatiliteettiestimaatin.
Kun kyseessä ovat vieraan pääoman ehtoiset
arvopaperit, joilla on hyväksytyn luottoluokituslaitoksen antama
luottoluokitus, joka on heikompi kuin sijoitusluokka, ja muut hyväksyttävät
vakuudet, laitosten on laskettava volatiliteettikorjaukset on laskettava
kullekin yksittäiselle omaisuuserälle erikseen.
Laitosten, jotka käyttävät omat arvonleikkaustekijät
-menetelmää, on arvioitava vakuuden volatiliteetti tai valuuttaero ottamatta
huomioon vakuudettomien vastuiden, vakuuksien tai valuuttojen välistä
korrelaatiota.
Luokkia määritettäessä laitosten on otettava
huomioon arvopaperin liikkeeseenlaskijan tyyppi, arvopaperien ulkoinen
luottoluokitus, niiden jäljellä oleva maturiteetti sekä niiden muunnettu
duraatio. Volatiliteettiestimaattien on vastattava arvopapereita, jotka laitos
on sisällyttänyt kuhunkin luokkaan.
2.                      
Volatiliteettikorjauksia laskettaessa on noudatettava
kaikkia seuraavia vaatimuksia:
a)      laitosten on perustettava laskenta 99
prosentin yksisuuntaiseen luottamustasoon;
b)      laitosten on sovellettava laskennassa
seuraavia realisointiaikoja:
i)        20
pankkipäivää vakuudellisen luotonannon tapauksessa;
ii)      viisi
pankkipäivää takaisinostosopimusten (lukuun ottamatta sopimuksia, joihin
sisältyy hyödykkeiden tai hyödykkeiden omistusoikeuteen liittyvien taattujen
oikeuksien luovutus) ja arvopaperien lainaksiantamiseen tai -ottamiseen
liittyvien transaktioiden tapauksessa;
iii)      10
pankkipäivää muiden pääomamarkkinalähtöisten transaktioiden tapauksessa;
c)      laitokset voivat käyttää
volatiliteettikorjauksessa lukuja, jotka on laskettu lyhyempiin tai pidempiin
realisointiaikoihin perustuen kuin mitä b alakohdassa on säädetty kyseessä
oleville sopimustyypeille, skaalaamalla säädettyä volatiliteettikorjausta
ylöspäin tai alaspäin seuraavan ajan neliöjuureen perustuvan kaavan mukaisesti:
jossa
TM =     todellinen realisointiaika;
HM =     realisointiaikaan TM perustuva volatiliteettikorjaus;
HN =     realisointiaikaan TN perustuva volatiliteettikorjaus;
d)      laitosten on otettava huomioon laadultaan
heikompien omaisuuserien vähäisempi likvidiys. Niiden on tarkistettava
realisointiaikaa ylöspäin, jos vakuuden likvidiydestä on epävarmuutta. Niiden
on myös ilmoitettava, jos potentiaalinen volatiliteetti on aiemmissa tiedoissa
arvioitu liian alhaiseksi. Näihin tapauksiin on sovellettava
stressiskenaariota;
e)      Laitosten on käytettävä
volatiliteettikorjauksia laskettaessa havaintojaksoa, jonka pituus on vähintään
yksi vuosi. Laitoksilla, jotka käyttävät havaintojakson määrittelyssä
painotusjärjestelmää tai muita menetelmiä, toteutuneen havaintojakson pituuden
on oltava vähintään yksi vuosi. Toimivaltaiset viranomaiset voivat myös edellyttää,
että laitokset laskevat volatiliteettikorjauksensa lyhyemmältä
havaintokaudelta, jos toimivaltaiset viranomaiset katsovat tämän olevan
perusteltua hintavolatiliteetin merkittävän lisääntymisen vuoksi;
f)       laitosten on päivitettävä tietonsa ja
laskettava volatiliteettikorjaukset vähintään kolmen kuukauden välein. Niiden
on arvioitava tietonsa uudelleen myös silloin, kun markkinahinnat muuttuvat
merkittävästi
3.                      
Volatiliteettikorjausten estimoinnissa on
noudatettava kaikkia seuraavia laadullisia vaatimuksia:
a)      laitoksen on käytettävä
volatiliteettiestimaatteja päivittäisessä riskienhallintaprosessissa, mukaan
luettuna sen sisäiset vastuulimiitit;
b)      jos laitoksen päivittäisessä
riskienhallintaprosessissaan käyttämä realisointiaika on pidempi kuin
kyseiselle transaktiotyypille tässä jaksossa säädetty realisointiaika,
laitoksen on korotettava volatiliteettikorjauksiaan 2 kohdassa vahvistetun ajan
neliöjuureen perustuvan kaavan mukaisesti;
c)      laitoksella on oltava vakiintuneet
menettelyt, joilla seurataan dokumentoitujen käytänteiden ja valvontatoimien
noudattamista; käytänteillä ja valvontatoimilla hallitaan järjestelmää, jolla
estimoidaan volatiliteettikorjauksia ja integroidaan estimaatit laitoksen
riskienhallintaprosessiin;
d)      laitoksen omaan sisäisen tarkastuksen
prosessiin on kuuluttava säännöllisesti tehtävä volatiliteettikorjausten
estimointijärjestelmän riippumaton tarkastelu. Volatiliteettikorjausten
estimoinnissa ja estimaattien integroinnissa laitoksen
riskienhallintaprosessiin käytettävän kokonaisjärjestelmän tarkastelu on
tehtävä vähintään kerran vuodessa. Tarkasteluun on sisällyttävä ainakin
seuraavat toimet:
i)        volatiliteettikorjausten estimaattien
integrointi päivittäiseen riskienhallintaan;
ii)       volatiliteettikorjausten
estimointiprosessissa tapahtuneiden merkittävien muutosten validointi;
iii)      volatiliteettikorjausten
estimointijärjestelmässä käytettävien tietolähteiden johdonmukaisuuden,
oikea-aikaisuuden, luotettavuuden ja riippumattomuuden varmistaminen;
iv)      volatiliteettioletusten paikkansapitävyys
ja tarkoituksenmukaisuus.
221 artikla
Volatiliteettikorjausten korottaminen rahoitusvakuuksia koskevaa kattavaa
menetelmää sovellettaessa
Laitoksen on sovellettava 219 artiklassa
säädettyjä volatiliteettikorjauksia, kun arvonmääritys tapahtuu päivittäin. Jos
laitos käyttää 220 artiklan mukaisesti omia volatiliteettikorjausten
estimaatteja, ne on ensisijaisesti laskettava päivittäisten arvonmääritysten
perusteella. Jos arvostus tehdään harvemmin kuin kerran päivässä, laitosten on
sovellettava suurempia volatiliteettikorjauksia. Laitosten on laskettava
korottamalla päivittäin arvostettuja volatiliteettikorjauksia seuraavan ajan
neliöjuureen perustuvan kaavan mukaisesti:
jossa
H =        sovellettava
volatiliteettikorjaus;
HM =      volatiliteettikorjaus,
kun arvonmääritys tapahtuu päivittäin;
NR =       arvonmääritysten
välinen aika pankkipäivinä;
TM =     kyseisen transaktiotyypin realisointiaika.
222 artikla
Nollan prosentin volatiliteettikorjauksen soveltamista koskevat vaatimukset
rahoitusvakuuksia koskevaa kattavaa menetelmää sovellettaessa
1.                      
Kun laitos soveltaa takaisinostosopimuksissa sekä
arvopaperien lainaksiantamisessa tai ‑ottamisessa valvojan antamaa
vakioarvon leikkausta 219 artiklan mukaisesti tai omat arvonleikkaustekijät
-menetelmää 220 artiklan mukaisesti ja 2 kohdan a–h alakohdassa asetetut
edellytykset täyttyvät, se voi soveltaa 219–221 artiklan mukaisesti laskettujen
volatiliteettikorjausten sijasta 0 prosentin volatiliteettikorjausta.
Laitokset, jotka käyttävät 216 artiklassa säädettyä sisäisten mallien menetelmää,
eivät saa soveltaa tässä artiklassa säädettyä käsittelyä.
2.                      
Laitokset voivat soveltaa 0 prosentin
volatiliteettikorjausta, jos kaikki seuraavat vaatimukset täyttyvät:
a)      sekä vastuun että vakuuden on oltava 193
artiklan 1 kohdan b alakohdassa tarkoitettua käteistä rahaa tai valtioiden tai
keskuspankkien liikkeeseen laskemia vieraan pääoman ehtoisia arvopapereita, ja
niille voidaan antaa 2 luvun mukaisesti 0 prosentin riskipaino;
b)      sekä vastuun että vakuuden on oltava
saman valuutan määräisiä;
c)      transaktion maturiteetti ei saa olla yhtä
päivää pidempi tai sitten sekä vastuun että vakuuden markkina-arvon määrityksen
tai nettoarvon tilityksen on tapahduttava päivittäin;
d)      vastapuolen laiminlyömää nettoarvon
tilitystä edeltäneen viimeisimmän markkina-arvon määrittämisen ja vakuuden
rahaksi muuttamisen välinen aika ei saa ylittää neljää pankkipäivää;
e)      transaktio on selvitettävä kyseiselle
transaktiotyypille hyväksytyssä selvitysjärjestelmässä;
f)       sopimukseen tai transaktioon kuuluvan
dokumentaation on oltava kyseisellä arvopaperityypillä toteutettavissa
takaisinostosopimuksissa tai arvopaperien lainaksiantamiseen tai –ottamiseen
liittyvissä transaktioissa käytettävä vakiomuotoinen markkinadokumentaatio;
g)      transaktioon on sovellettava
dokumentaatiota, jossa todetaan, että vastapuolen laiminlyödessä velvoitteensa
tilittää käteinen raha, arvopaperit tai nettoarvo tai muu vastike transaktio
voidaan purkaa välittömästi;
h)      toimivaltaisten viranomaisten on
pidettävä vastapuolta keskeisenä markkinatoimijana.
3.                      
Edellä 2 kohdan h alakohdassa tarkoitetuilla
keskeisillä markkinatoimijoilla tarkoitetaan seuraavia yhteisöjä:
a)      193 artiklan 1 kohdan b alakohdassa
mainitut yhteisöt, joille annetaan 2 luvun mukaisesti 0 prosentin riskipaino;
b)      laitokset;
c)      muut finanssialan yritykset (mukaan
luettuina vakuutusyritykset), joilta oleville vastuille annetaan
standardimenetelmän mukaisesti 20 prosentin riskipaino, tai jos kyse on
laitoksista, jotka laskevat riskipainotettujen vastuuerien yhteismäärän ja
odotettujen tappioiden yhteismäärän IRB-menetelmän mukaisesti, laitoksilla ei
ole hyväksytyn luottoluokituslaitoksen antamaa luottoluokitusta, mutta joiden
PD-arvo vastaa sisäisen luokituksen mukaan hyväksyttyjen
luottoluokituslaitosten antamia luottoluokituksia, ja jonka EPV katsoo
vastaavan vähintään luottoluokkaa 2 yrityssaamisten riskipainotuksesta
annettujen 2 lukuun sisältyvien säännösten mukaisesti;
d)      säännellyt yhteistä sijoitustoimintaa
harjoittavat yritykset, joihin sovelletaan pääomaa tai velkaantumista koskevia
vaatimuksia;
e)      säännellyt eläkerahastot;
f)       hyväksytyt selvitysorganisaatiot.
223 artikla
Riskipainotettujen vastuuerien yhteismäärän ja odotettujen tappioiden
yhteismäärän laskeminen rahoitusvakuuksia koskevaa kattavaa menetelmää
sovellettaessa
1.                      
Standardimenetelmää sovellettaessa laitosten on
käytettävä 218 artiklan 5 kohdan mukaisesti laskettua E*-arvoa
vastuuarvona 108 artiklassa säädettyihin tarkoituksiin. Kun kyseessä ovat
liitteessä I luetellut taseen ulkopuoliset erät, laitosten on käytettävä E*-arvoa
arvona, johon sovelletaan 106 artiklan 1 kohdassa eriteltyjä prosenttimääriä,
jotta vastuuarvo saadaan laskettua.
2.                      
IRB-menetelmää sovellettaessa laitosten on
käytettävä efektiivistä LGD-arvoa (LGD*-arvoa) LGD-arvona 3 luvussa
säädettyihin tarkoituksiin Laitosten on laskettava LGD* seuraavasti:
jossa
LGD =   tappio-osuus, jota sovellettaisiin vastuuseen
3 luvun mukaisesti, jos vastuulla ei olisi vakuutta;
E =        29 artiklan 2 kohdassa tarkoitettu
vastuuarvo;
E* =       29 artiklan 2 kohdan mukaisesti laskettu
täysin mukautettu vastuuarvo;
224 artikla
Muita hyväksyttäviä vakuuksia koskevat arvostusperiaatteet IRB-menetelmää
sovellettaessa
1.                      
Riippumattoman arvioijan on arvostettava
kiinteistövakuus markkina-arvoon tai sitä alhaisempaan arvoon. Laitoksen on
vaadittava riippumatonta arvioijaa dokumentoimaan markkina-arvo avoimella ja
selkeällä tavalla.
Niissä jäsenvaltioissa, jotka ovat säätäneet
lailla tai asetuksella tiukoista kiinteistön kiinnitysluottoarvon
arviointiperusteista, riippumaton arvioija voi arvostaa kiinteistön sen
vakuudelliseen arvoon tai sitä alhaisempaan arvoon. Riippumaton arvioija ei saa
ottaa huomioon spekulatiivisia tekijöitä arvioidessaan kiinnitysluottoarvoa, ja
sen on dokumentoitava kyseinen arvo avoimella ja selkeällä tavalla.
Vakuuden arvon on oltava tapauksesta riippuen
markkina-arvo tai kiinnitysluottoarvo, jota on tarpeen mukaan pienennetty 203
artiklan 3 kohdassa edellytetyn kiinteistön arvon seurannan johdosta ja
kiinteistöön kohdistuvien mahdollisten etuoikeutettujen vaateiden huomioon
ottamiseksi.
2.                      
Saamisten arvon on oltava niiden rahallinen määrä.
3.                      
Laitosten on arvostettava muu reaalivakuus kuin
kiinteistö markkina-arvoonsa eli hintaan, jolla omaisuus voitaisiin myydä
arvostuspäivänä myyjän ja myyjästä riippumattoman ostajan välisellä vapaaehtoisella
sopimuksella.
225 artikla
Riskipainotettujen vastuuerien yhteismäärän ja odotettujen tappioiden
yhteismäärän laskeminen muille hyväksyttäville vastuille IRB-menetelmää
sovellettaessa
1.                      
Laitosten on käytettävä tämän ja 2 kohdan
mukaisesti laskettua LGD*-arvoa LGD-arvona 3 luvun tarkoituksia
varten.
Jos vakuuden arvo suhteessa vastuuarvoon jää alle
taulukossa 5 vahvistetun vastuulta vaaditun vakuudellisuuden vähimmäistason (C*),
LGD*-arvon on oltava LGD-arvo, joka on vahvistettu 3 luvussa vastapuolelta oleville
vakuudettomille vastuille. Tässä tarkoituksessa laitosten on laskettava 162
artiklan 8, 9 ja 10 kohdassa lueteltujen omaisuuserien vastuuarvo käyttäen 100
prosentin luottovasta-arvokerrointa tai prosenttimäärää kyseisissä kohdissa
mainittujen luottovasta-arvokertoimien tai prosenttimäärien sijasta.
Jos vakuuden arvo suhteessa vastuuarvoon ylittää
toisen, taulukossa 5 vahvistetun korkeamman raja-arvon C**, LGD*-arvon
on oltava taulukossa 5 vahvistettu arvo.
Jos vakuudellisuuden C** vaadittua tasoa ei saavuteta
koko vastuun osalta, laitosten on pidettävä vastuuta kaksiosaisena: toisella
osalla on vaadittu vakuuden taso C** ja toisella se, mikä jää jäljelle.
2.                      
Tämän kohdan taulukossa 5 esitetään vastuiden
vakuudellisiin osiin sovellettavat LGD*-arvot ja vaaditut vakuudellisuuden
tasot.
 Taulukko 5 
 Vastuiden vakuudellisten osien LGD:n vähimmäistaso 
   || Ylimmän etuoikeus­luokan vaateiden ja ehdollisten vaateiden LGD* || Etu­oikeudeltaan huonompien vaateiden ja ehdollisten vaateiden LGD* || Vastuulta vaadittu vakuudellisuuden vähimmäistaso (C*) || Täyden LGD-hyväksynnän edellyttämä vakuudellisuuden vähimmäistaso (C**) 
 Saamiset || 35 % || 65 % || 0 % || 125 % 
 Asuinkiinteistö/ liikekiinteistö || 35 % || 65 % || 30 % || 140 % 
 Muu vakuus || 40 % || 70 % || 30 % || 140 % 
3.                      
Vaihtoehtona 1 ja 2 kohdassa tarkoitetulle
käsittelylle ja jollei 119 artiklan 2 kohdan soveltamisesta muuta johdu ja kun
kaikki 195 artiklan 6 kohdassa asetetut vaatimukset täyttyvät, laitokset voivat
soveltaa 50 prosentin riskipainoa vastuun siihen osaan, jonka täytenä vakuutena
on 120 artiklan 2 kohdan d alakohdassa ja 121 artiklan 2 kohdan d alakohdassa
säädetyin rajoituksin jäsenvaltion alueella sijaitseva asuin- tai
liikekiinteistö.
226 artikla
Riskipainotettujen vastuuerien yhteismäärän ja odotettujen tappioiden
yhteismäärän laskeminen eri vakuuksista muodostuvan ryhmän tapauksessa
1.                      
Laitoksen on laskettava 2 ja 3 kohdan mukaisesti
LGD*-arvo, jota sen on käytettävä LGD-arvona 3 luvun tarkoituksia
varten, kun molemmat seuraavista vaatimuksista täyttyvät:
a)      laitoksen on sovellettava IRB-menetelmää
riskipainotettujen vastuuerien yhteismäärän ja odotettujen tappioiden
yhteismäärän laskemiseksi;
b)      saamisen vakuutena on oltava sekä
rahoitusvakuus että muu hyväksyttävä vakuus. 
2.                      
Laitosten on jaettava volatiliteettikorjattu
vastuuarvo (eli arvo, joka saadaan, kun volatiliteettikorjausta sovelletaan 218
artiklan 5 kohdassa tarkoitetulla tavalla) osiin, jotta tuloksena on tapauksen
mukaan osa, jonka vakuutena on hyväksyttävä rahoitusvakuus, osa, jonka
vakuutena on saamisia, osa, jonka vakuutena on liike- tai
asuinkiinteistövakuus, osa, jonka vakuutena on muu hyväksyttävä vakuus ja osa,
joka on vakuudeton.
3.                      
Laitosten on laskettava vastuun jokaisen 2 kohdan
mukaisesti saadun osan LGD*-arvo erikseen tämän luvun asiaa
koskevien säännösten mukaisesti.
227 artikla
Muu vastikkeellinen luottosuoja
1.                      
Jos 207 artiklan 1 kohdassa asetetut vaatimukset
täyttyvät, kolmansiin laitoksiin tehtyjä talletuksia voidaan käsitellä kuten
kolmannen laitoksen antamaa takausta.
2.                      
Jos 207 artiklan 2 kohdassa asetetut vaatimukset
täyttyvät, laitosten on käsiteltävä vastuun osaa, jonka vakuutena on luottoa
myöntävälle laitokselle pantattujen henkivakuutusten nykyhetken
takaisinostoarvo, seuraavasti:
a)      jos vastuuseen sovelletaan
standardimenetelmää, se on riskipainotettava soveltamalla 3 kohdassa säädettyjä
riskipainoja;
b)      jos vastuuseen sovelletaan IRB-menetelmää
muttei laitoksen omia LDG-estimaatteja, siihen on sovellettava 40 prosentin
LGD-arvoa.
Valuuttaeron tapauksessa laitosten on alennettava
nykyhetken takaisinostoarvoa 228 artiklan 3 kohdan mukaisesti, jolloin
luottosuojan arvo on henkivakuutuksen nykyhetken takaisinostoarvo.
3.                      
Edellä olevaa 2 kohtaa sovellettaessa laitosten on
sovellettava seuraavia riskipainoja henkivakuutuksen myöntäneeltä yritykseltä
olevaan etuoikeusasemaltaan parhaassa asemassa olevaan vakuudettomaan
vastuuseen sovellettavan riskipainon perusteella:
a)      20 prosentin riskipaino, kun
henkivakuutuksen myöntäneeltä yritykseltä olevaan etuoikeusasemaltaan parhaassa
asemassa olevaan vakuudettomaan vastuuseen sovelletaan 20 prosentin
riskipainoa;
b)      35 prosentin riskipaino, kun
henkivakuutuksen myöntäneeltä yritykseltä olevaan etuoikeusasemaltaan parhaassa
asemassa olevaan vakuudettomaan vastuuseen sovelletaan 50 prosentin
riskipainoa;
c)      70 prosentin riskipaino, kun henkivakuutuksen
myöntäneeltä yritykseltä olevaan etuoikeusasemaltaan parhaassa asemassa olevaan
vakuudettomaan vastuuseen sovelletaan 100 prosentin riskipainoa;
d)      150 prosentin riskipaino, kun
henkivakuutuksen myöntäneeltä yritykseltä olevaan etuoikeusasemaltaan parhaassa
asemassa olevaan vakuudettomaan vastuuseen sovelletaan 150 prosentin
riskipainoa.
4.                      
Laitokset voivat käsitellä pyynnöstä takaisin
ostettuja instrumentteja, jotka voidaan hyväksyä 196 artiklan ensimmäisen
alakohdan c alakohdan mukaisesti, kuten liikkeeseen laskevan laitoksen antamaa
takausta. Hyväksyttävän luottosuojan arvon on oltava seuraava:
a)      jos instrumentin takaisinostohinta on sen
nimellisarvo, suojan arvon on oltava kyseinen määrä;
b)      jos instrumentin takaisinostohinta on sen
markkinahinta, suojan arvon on oltava instrumentin arvo, joka arvostetaan
samalla tavalla kuin 193 artiklan 4 kohdassa tarkoitetut vieraan pääoman
ehtoiset arvopaperit.
2 alajakso
Takauksen luonteinen luottosuoja
228 artikla
Arvostus
1.                      
Laskettaessa takauksen luonteisen luottosuojan
vaikutuksia tämän alajakson mukaisesti takauksen luonteisen luottosuojan (G)
arvo on määrä, jonka luottosuojan tarjoaja on sitoutunut maksamaan velallisen
maksukyvyttömyyden tai maksulaiminlyönnin seurauksena tai muiden erikseen
määritettyjen maksuvelvollisuuden laukaisevien tapahtumien sattuessa. 
2.                      
Kun kyseessä on luottojohdannainen, jonka ehdoissa
ei pidetä maksuvelvollisuuden laukaisevana tapahtumana suojattavaan omaisuuteen
liittyvää uudelleenjärjestelyä, johon sisältyy pääoman, korkojen tai
palkkioiden maksusta vapauttaminen tai sen lykkäys, sovelletaan seuraavaa:
a)      jos määrä, jonka luottosuojan tarjoaja
on sitoutunut maksamaan, ei ole vastuuarvoa korkeampi, laitosten on alennettava
1 kohdan mukaisesti laskettua luottosuojan arvoa 40 prosenttia;
b)      jos määrä, jonka luottosuojan tarjoaja
on sitoutunut maksamaan, on vastuuarvoa korkeampi, luottosuojan arvo on
enintään 60 prosenttia vastuuarvosta.
3.                      
Jos takauksen luonteinen luottosuoja on eri
valuutassa kuin vastuu, laitosten on alennettava luottosuojan arvoa
soveltamalla volatiliteettikorjausta seuraavasti:
jossa:
G* =      luottosuojan määrä, jota on mukautettu
valuuttariskin varalta;
G
=        luottosuojan
nimellismäärä;
Hfx
=      luottosuojan ja
suojattavan omaisuuden mahdollisten valuuttaerojen vuoksi tehty, 4 kohdan
mukaisesti määritetty volatiliteettikorjaus.
Jos valuuttaeroa ei ole, Hfx on
nolla.
4.                      
Laitosten on perustettava valuuttaerojen vuoksi
tehtävät volatiliteettikorjaukset 10 pankkipäivän realisointiaikaan siten,
että oletuksena on päivittäinen arvonmääritys, ja ne voivat laskea ne
soveltamalla 219 artiklassa vahvistettua valvojan antaman vakioarvon
leikkauksen menetelmää tai 220 artiklassa vahvistettua omat
arvonleikkaustekijät ‑menetelmää. Laitosten on korotettava
volatiliteettikorjauksia 221 artiklan mukaisesti.
229 artikla
Riskipainotettujen vastuuerien yhteismäärän ja odotettujen tappioiden
yhteismäärän laskeminen osittaisen suojan ja etuoikeusluokkiin jakamisen
tapauksessa
Jos laitos siirtää osan lainaan sisältyvästä
riskistä yhteen tai useampaan etuoikeusluokkaan, on sovellettava 5 luvun
säännöksiä. Laitokset voivat katsoa maksujen kynnysarvojen, joita pienempiä
maksuja ei suoriteta luottotappion toteutuessa, vastaavan suuririskisintä osaa
ja johtavan siihen, että riski katsotaan siirretyksi etuoikeusluokkiin.
230 artikla
Riskipainotettujen vastuuerien yhteismäärän laskeminen standardimenetelmän
mukaisesti 
1.                      
Sovellettaessa 108 artiklan 3 kohtaa laitosten on
laskettava riskipainotettujen vastuuerien yhteismäärä seuraavalla kaavalla:
jossa:
E =       106 artiklan mukainen vastuuarvo; tässä
tapauksessa liitteessä I luetellun taseen ulkopuolisen erän vastuuarvon on
oltava 100 prosenttia sen arvosta 106 artiklan 1 kohdassa mainitun
vastuuarvon sijasta;
GA =     228 artiklan 3 kohdan mukaisesti laskettu
luottoriskinsuojan arvo (G*), jota on mukautettu 5 jaksossa tarkoitetulla
tavalla maturiteettierojen varalta;
r =        velalliseen liittyvien vastuiden
riskipaino, kuten 2 luvussa määritetään;
g =        suojan tarjoajaan liittyvien vastuiden
riskipaino, kuten 2 luvussa määritetään.
2.                      
Jos suojattu määrä (GA) on pienempi kuin
vastuu (E), laitokset voivat soveltaa 1 kohdassa täsmennettyä kaavaa
ainoastaan, jos vastuun suojatuilla ja suojaamattomilla osilla on sama
etuoikeusluokka.
3.                      
Laitokset voivat laajentaa 109 artiklan 4 ja 5
kohdassa säädetyn menettelyn valtioiden ja keskuspankkien takaamiin vastuisiin
tai niiden osiin, kun takaus on velallisen kotimaan valuutan määräinen ja
saaminen on rahoitettu kyseisellä valuutalla.
231 artikla
Riskipainotettujen vastuuerien yhteismäärän ja odotettujen tappioiden
yhteismäärän laskeminen IRB-menetelmän mukaisesti
1.                      
Vastuuarvon (E) suojatun osan (joka perustuu
luottosuojan (GA,) korjattuun arvoon) PD-luku voi 3 luvun 3 jaksoa
sovellettaessa olla suojan tarjoajan PD tai velallisen ja suojan tarjoajan
PD-lukujen välissä oleva luku, jos täydelle korvattavuudelle ei katsota olevan
perusteita. Etuoikeusasemaltaan heikommassa asemassa olevien vastuiden ja
paremmassa etuoikeusasemassa olevan takauksen luonteisen luottosuojan osalta
LGD-lukuna, jota laitosten on sovellettava 3 luvun 3 jaksoa sovellettaessa,
voidaan pitää ylimmän etuoikeusluokan saamisten LGD-lukua.
2.                      
Vastuuarvon (E) suojaamattoman osan PD on
velallisen PD ja LGD on suojattavan vastuun LGD.
3.                      
GA on 228 artiklan 3 kohdan mukaisesti
laskettu G*:n arvo, jota on mukautettu 5 jaksossa tarkoitetulla tavalla
maturiteettierojen varalta. E on 3 luvun 4 jakson mukainen vastuuarvo. Tässä
tarkoituksessa laitosten on laskettava 162 artiklan 8, 9 ja 10 kohdassa
lueteltujen erien vastuuarvo käyttäen 100 prosentin luottovasta-arvokerrointa
tai prosenttimäärää kyseisissä kohdissa mainittujen luottovasta-arvokertoimien
tai prosenttimäärien sijasta.
5 jakso
Maturiteettierot
232 artikla
Maturiteettiero
1.                      
Riskipainotettujen vastuuerien yhteismääriä
laskettaessa maturiteettieroja syntyy, kun luottosuojan jäljellä oleva
maturiteetti on lyhyempi kuin suojattavan vastuun. Jos suojan jäljellä oleva
maturiteetti on alle kolme kuukautta ja suojan maturiteetti on lyhyempi kuin
suojattavan vastuun maturiteetti, kyseistä suojaa ei hyväksytä luottosuojaksi.
2.                      
Jos maturiteettieroja on, luottosuojaa ei
hyväksytä, jos jokin seuraavista edellytyksistä täyttyy:
a)      suojan alkuperäinen maturiteetti on alle
vuoden pituinen;
b)      vastuu on lyhytaikainen saaminen, johon on
toimivaltaisten viranomaisten mukaan sovellettava yhden vuoden alarajan sijaan
yhden päivän alarajaa 158 artiklan 3 kohdan mukaisen maturiteettiarvon osalta.
233 artikla
Luottosuojan maturiteetti
1.                      
Vastuun todelliseksi maturiteetiksi katsotaan pisin
mahdollinen jäljellä oleva aika, jonka kuluessa vastapuolen on täytettävä
velvoitteensa, kuitenkin enintään viisi vuotta. Jollei 2 kohdan
soveltamisesta muuta johdu, luottosuojan maturiteetiksi katsotaan aikaisin
mahdollinen ajankohta, jona suoja voi päättyä tai jona se voidaan päättää.
2.                      
Jos luottosuoja on mahdollista päättää suojan
myyjän harkinnan mukaan, laitosten on katsottava suojan maturiteetin päättyvän
aikaisimpana mahdollisena ajankohtana, jona kyseinen optio voidaan toteuttaa.
Jos luottosuoja on mahdollista päättää suojan ostajan harkinnan mukaan
käyttämällä optiota ja suojan alullepanoa koskeviin ehtoihin sisältyy laitoksen
näkökulmasta positiivinen kannustin sopimuksen voimassaolon päättämiseksi ennen
alkuperäisen maturiteetin päättymistä, laitoksen on katsottava suojan
maturiteetin päättyvän aikaisimpana ajankohtana, jona optio voidaan toteuttaa;
muussa tapauksessa laitos voi katsoa, ettei optio vaikuta suojan
maturiteettiin.
3.                      
Jos luottojohdannaisen ehdoissa ei ole estetty sen
voimassaolon päättämistä ennen sellaisen maksuajan pidennyksen päättymistä,
joka on maksukyvyttömyyden toteamisen ehto alkuperäistä velvoitetta koskevan
laiminlyönnin tapahduttua, laitosten on lyhennettävä suojan maturiteettia
maksuajan pidennystä vastaavalla ajalla.
234 artikla
Suojan arvostaminen
1.                      
Kun kyseessä ovat rahoitusvakuuksia koskevan
yksinkertaisen menetelmän mukaiset vastikkeellisen luottosuojan alaiset
sopimukset ja jos vastuun maturiteetti poikkeaa suojan maturiteetista, vakuutta
ei hyväksytä vastikkeelliseksi luottosuojaksi.
2.                      
Kun kyseessä ovat rahoitusvakuuksia koskevan
kattavan menetelmän mukaiset vastikkeellisen luottosuojan alaiset sopimukset,
laitosten on otettava luottosuojan ja vastuun maturiteetit huomioon vakuuden
tarkistetussa arvossa seuraavan kaavan mukaisesti:
jossa:
CVA =     vakuuden volatiliteettikorjattu arvo, kuten
218 artiklan 2 kohdassa täsmennetään, tai vastuun määrä, riippuen siitä kumpi
on alempi;
t =         luottosuojan 233 artiklan mukaisesti
laskettu maturiteetin jäljellä oleva osuus vuosina laskettuna tai T:n arvo
riippuen siitä, kumpi on alhaisempi;
T =        vastuun 233 artiklan mukaisesti laskettu
maturiteetin jäljellä oleva osuus vuosina laskettuna tai viisi vuotta riippuen
siitä, kumpi on alhaisempi;
t* =        0,25.
Laitosten on käytettävä CVAM:ia CVA:na,
jota on mukautettu maturiteettierojen varalta, 218 artiklan 5 kohdan
mukaisessa kaavassa, jolla lasketaan täysin mukautettu vastuuarvo (E*).
3.                      
Kun kyseessä ovat takauksen luonteisen luottosuojan
alaiset sopimukset, laitosten on otettava luottosuojan ja vastuun maturiteetit
huomioon luottosuojan tarkistetussa arvossa seuraavan kaavan mukaisesti:
jossa:
G*
=      suojan määrä, jota on
mukautettu valuuttaerojen varalta;
GA
=      G*, jota on mukautettu
maturiteettierojen varalta;
t
=         luottosuojan 233 artiklan mukaisesti laskettu
maturiteetin jäljellä oleva osuus vuosina laskettuna tai T:n arvo riippuen
siitä, kumpi on alhaisempi;
T
=        vastuun 233 artiklan
mukaisesti laskettu maturiteetin jäljellä oleva osuus vuosina laskettuna tai
viisi vuotta riippuen siitä, kumpi on alhaisempi;
t* =       0,25.
Laitosten on käytettävä GA:ta suojan
arvona sovellettaessa 228–231 artiklaa.
6 jakso
Saamisten koriin sovellettavat luottoriskin vähentämismenetelmät
235 artikla
Ensimmäisen tappion luottojohdannaissopimukset (first-to-default
-luottojohdannaissopimukset)
Jos laitos on hankkinut useille vastuille
luottosuojan sellaisin ehdoin, että ensimmäinen vastuiden joukossa esiintyvä
maksun laiminlyönti laukaisee maksuvelvollisuuden ja kyseinen laiminlyönti
johtaa sopimuksen purkamiseen, laitos voi ottaa luottosuojan huomioon
riskipainotettujen vastuuerien yhteismäärän ja vastaavasti odotettujen
tappioiden yhteismäärän laskentatavassa, joka tuottaisi luottosuojan puuttuessa
alhaisimman seuraavista kahdesta määrästä tämän luvun mukaisesti; näin voidaan
toimia ainoastaan silloin, jos vastuuarvo on yhtä suuri tai pienempi kuin
luottosuojan arvo:
a)                 
riskipainotettujen vastuuerien yhteismäärä
standardimenetelmän mukaisesti; 
b)                 
riskipainotettujen vastuuerien yhteismäärä
IRB-menetelmän mukaisesti lisättynä määrällä, joka on odotettu tappio
kerrottuna 12,5:llä.
236 artikla
N:nnen tappion korista muodostuvat luottojohdannaissopimukset (nth-to-default ‑luottojohdannaissopimukset)
Jos n:s laiminlyönti vastuiden joukossa
laukaisee luottosuojan mukaisen maksuvelvollisuuden, suojan ostava laitos voi
hyväksyä luottosuojan riskipainotettujen vastuuerien yhteismäärän ja
vastaavasti odotettujen tappioiden yhteismäärän laskemista varten ainoastaan
siinä tapauksessa, että suojaus on tehty myös laiminlyönteihin 1:stä n–1:een
tai kun n–1 -laiminlyönnit ovat jo tapahtuneet. Tällaisissa tapauksissa laitos
voi ottaa luottosuojan huomioon riskipainotettujen vastuuerien yhteismäärän ja
vastaavasti odotettujen tappioiden yhteismäärän laskentatavassa, joka tuottaisi
luottosuojan puuttuessa n:nneksi alhaisimman 235 artiklan a ja b
alakohdassa tarkoitetuista kahdesta määrästä.
Kaikkien korissa olevien saamisten on
täytettävä 199 artiklan 2 kohdassa ja 211 artiklan 1 kohdan
d alakohdassa säädetyt vaatimukset.
5 luku
Arvopaperistaminen
1 jakso
Määritelmät
237 artikla
Määritelmät
Tässä luvussa tarkoitetaan
1)           ’hintaerolla’ perittäviä
rahoituskuluja ja muita arvopaperistetuista saamisista saatuja palkkioita,
joista on vähennetty kulut ja muut kustannukset;
2)           ’alullepanijan
takaisinlunastusmenettelyllä’ sopimusvelvoitetta, jonka mukaan jäljellä olevien
vastuiden määrän alittaessa määrätyn tason alullepanija voi ostaa
arvopaperistamispositiot takaisin tai kuolettaa ne ennen kuin kaikki
suojattavat vastuut on maksettu takaisin;
3)           ’likviditeettisopimuksella’
arvopaperistamispositiota, joka syntyy sellaisella sopimuksella, jolla
hankitaan oikea-aikaiset rahavirrat sijoittajille varmistavaa rahoitusta;
4)           ’KIRB:lla’ kahdeksaa prosenttia
riskipainotettujen vastuuerien yhteismäärästä, joka laskettaisiin 3 luvun
mukaisesti arvopaperistetuille saamisille, jos niitä ei olisi arvopaperistettu,
lisättynä kyseisen luvun mukaisesti lasketulla kyseisiin saamisiin liittyvillä
odotetuilla tappioilla;
5)           ’luottoluokitukseen perustuvalla
arviointimallilla’ menetelmää, jolla lasketaan arvopaperistamispositioihin
liittyvien riskipainotettujen vastuuerien yhteismäärä 256 artiklan
mukaisesti;
6)           ’valvontaviranomaisen kehittämällä
arviointimallilla’ menetelmää, jolla lasketaan arvopaperistamispositioihin
liittyvien riskipainotettujen vastuuerien yhteismäärä 257 artiklan
mukaisesti;
7)           ’luokittelemattomalla positiolla’
arvopaperistamispositiota, jolla ei ole 4 jaksossa määritetyn hyväksytyn
luottoluokituslaitoksen antamaa luottoluokitusta;
8)           ’luokitellulla positiolla’
arvopaperistamispositiota, jolla on 4 jaksossa määritetyn hyväksytyn
luottoluokituslaitoksen antama luottoluokitus; 
9)           ’lyhyiden rahoitusinstrumenttien
arvopaperistamisella (ABCP-ohjelma)’ arvopaperistamisohjelmaa, jonka kautta
liikkeeseen lasketut arvopaperit ovat pääasiallisesti arvopapereita, joiden
alkuperäinen maturiteetti on enintään yksi vuosi;
10)         ’perinteisellä arvopaperistamisella’
arvopaperistamista, jossa arvopaperistettavat saamiset siirretään
taloudellisesti. Tämä toteutetaan siirtämällä arvopaperistettujen saamisten
omistusoikeus alullepanevalta laitokselta tai osittaisen omistusyhteyden kautta
(ns. sub-participation-järjestely). Liikkeeseenlasketut arvopaperit eivät
aiheuta maksuvelvoitteita alullepanevalle laitokselle;
11)         ’synteettisellä arvopaperistamisella’
arvopaperistamista, jossa riskin siirto tapahtuu käyttämällä luottojohdannaisia
tai takauksia ja arvopaperistettavat saamiset säilyvät alullepanevan laitoksen
saamisina;
12)         ’uusiutuvalla saamisella’ saamista,
jonka määrä saa sovittuun limiittiin asti vaihdella asiakkaiden nostojen ja
takaisinmaksujen mukaan;
13)         ’ennenaikaisen kuoletuksen ehdolla’
uusiutuvien saamisten arvopaperistamisessa olevaa sopimuslauseketta, jossa
edellytetään, että sijoittajan positioita lunastetaan tietyissä tilanteissa ennen
kuin liikkeeseenlaskettujen arvopapereiden alkuperäinen maturiteetti päättyy;
14)         ’suuririskisimmällä
etuoikeusluokalla’ arvopaperistamisen heikointa etuoikeusluokkaa, joka kantaa
ensimmäisenä tappion arvopaperistetuissa saamisissa ja suojaa näin ollen
riskiltään toiseksi suurinta etuoikeusluokkaa tai tapauksen mukaan parempia
etuoikeusluokkia.
2 jakso
Merkittävän riskinsiirron tunnustaminen
238 artikla
Perinteinen arvopaperistaminen 
1.                      
Perinteisen arvopaperistamisen alullepaneva laitos
voi jättää arvopaperistetut saamiset huomiotta laskettaessa riskipainotettujen
vastuuerien yhteismäärää ja odotettujen tappioiden yhteismäärää, jos jompikumpi
seuraavista ehdoista täyttyy:
a)      arvopaperistettuihin saamisiin
liittyvä merkittävä luottoriski katsotaan siirretyksi kolmansille osapuolille;
b)      alullepaneva laitos soveltaa
1 250 prosentin riskipainoa kaikkiin kyseisessä arvopaperistamisessa
hallussaan pitämiinsä arvopaperistamispositioihin tai vähentää nämä
arvopaperistamispositiot rajoituksettomista ensisijaista omista varoista 33
artiklan l kohdan k alakohdan mukaisesti. 
2.                      
Merkittävä luottoriski katsotaan siirretyksi
seuraavissa tapauksissa:
a)      alullepanevan laitoksen kyseisessä
arvopaperistamisessa hallussaan pitämien välivaiheen
arvopaperistamispositioiden riskipainotettujen vastuuerien yhteismäärä ei ole
suurempi kuin 50 prosenttia kyseisen arvopaperistamisen kaikkien välivaiheen
arvopaperistamispositioiden riskipainotettujen vastuuerien yhteismäärästä;
b)      jos kyseiseen arvopaperistamiseen ei
liity välivaiheen arvopaperistamispositioita ja alullepanija voi osoittaa, että
sellaisten arvopaperistamispositioiden vastuuarvo, jotka vähennetään omista
varoista tai joihin sovelletaan 1 250 prosentin riskipainoa, ylittää
arvopaperistetuista saamisista aiheutuvien odotettujen tappioiden perustellun
arvion selvästi, alullepaneva laitos pitää hallussaan enintään 20 prosenttia
sellaisten arvopaperistamispositioiden vastuuarvosta, jotka vähennetään omista
varoista tai joihin sovelletaan 1 250 prosentin riskipainoa.
Jos riskipainotettujen vastuuerien yhteismäärän
mahdollista vähentämistä, jonka alullepaneva laitos saavuttaisi tällä
arvopaperistamisella, ei voida perustella luottoriskin yhdenmukaisella
siirrolla kolmansille osapuolille, toimivaltainen viranomainen voi päättää tapauskohtaisesti,
ettei merkittävää luottoriskiä katsota siirretyksi kolmansille osapuolille.
3.                      
Sovellettaessa 2 kohtaa välivaiheen
arvopaperistamispositioilla tarkoitetaan arvopaperistamispositioita, joihin
sovelletaan alle 1 250 prosentin riskipainoa ja jotka ovat
etuoikeusasemaltaan heikompia kuin ylimmässä etuoikeusluokassa oleva positio
kyseisessä arvopaperistamisessa ja etuoikeusasemaltaan heikompia kuin mikä
tahansa muu sellainen arvopaperistamispositio kyseisessä arvopaperistamisessa,
jolle on osoitettu jompikumpi seuraavista 4 jakson mukaisesti:
a)      3 jakson 3 alajakson soveltamisalaan
kuuluvan arvopaperistamisposition tapauksessa annetaan luottoluokaksi 1;
b)      3 jakson 4 alajakson soveltamisalaan
kuuluvan arvopaperistamisposition tapauksessa annetaan luottoluokaksi 1 tai 2.
4.                      
Vaihtoehtona 2 ja 3 kohdalle toimivaltaisten
viranomaisten on annettava alullepanevalle laitokselle lupa katsoa, että
merkittävä luottoriski on siirretty, jos alullepaneva laitos voi osoittaa
kaikissa arvopaperistamisissa, että omien varojen vaatimusten aleneminen, jonka
alullepanija saavuttaa arvopaperistamisella, voidaan perustella luottoriskin
yhdenmukaisella siirrolla kolmansille osapuolille. 
Lupa annetaan ainoastaan, jos laitos täyttää
kaikki seuraavat edellytykset:
a)      laitoksella on käytössä
tarkoituksenmukaisen riskiherkät toimintatavat ja menetelmät arvioidakseen
riskinsiirtoa;
b)      laitos on myös hyväksynyt luottoriskin
siirron kolmansille osapuolille kussakin tapauksessa osana laitoksen sisäistä
riskienhallintaa ja pääoman sisäistä kohdentamista.
5.                      
Sen lisäksi, että 1–4 kohdassa vahvistetut
vaatimukset tapauksen mukaan täyttyvät, kaikkien seuraavien edellytysten on
täytyttävä:
a)      arvopaperistamisesta laaditut
asiakirjat vastaavat sopimuksen taloudellista sisältöä;
b)      arvopaperistetut saamiset ovat
järjestelyn myötä alullepanevan laitoksen ja sen velkojien ulottumattomissa
myös konkurssin ja konkurssihallinnon aikana. Tästä on saatava pätevän
oikeudellisen neuvonantajan lausunto;
c)      liikkeeseenlasketut arvopaperit eivät
aiheuta maksuvelvoitteita alullepanevalle laitokselle;
d)      alullepanevalle laitokselle ei jää
välitöntä tai välillistä määräysvaltaa siirrettyihin vastuisiin.
Alullepanijalla katsotaan olevan välitön määräysvalta siirrettyihin vastuisiin,
jos sillä on oikeus ostaa aiemmin siirretyt vastuut takaisin siirronsaajalta ja
realisoida ne, tai jos se on velvoitettu ottamaan siirretyn riskin uudestaan
vastuulleen. Vaikka alullepaneva laitos pitäisi itsellään vastuisiin liittyviä
hallinnointioikeuksia tai velvoitteita, tämä ei merkitse, että sillä on
välillinen määräysvalta vastuisiin;
e)      arvopaperistamisesta laaditut
asiakirjat täyttävät seuraavat edellytykset:
i)        niihin ei sisälly lausekkeita, joissa
muuten kuin ennenaikaisen kuoletuksen ehtojen osalta edellytetään, että
alullepanevan laitoksen on parannettava arvopaperistettuja positioita muun
muassa suojattavia luottovastuita muuttamalla tai maksamalla sijoittajille
korkeampaa tuottoa arvopaperistettavien saamisten laadun heikkenemisen
perusteella tai muulla tavalla; 
ii)       niihin ei sisälly lausekkeita, joissa
määrätään arvopaperistettavien positioiden haltijoille maksettavasta
korkeammasta tuotosta, joka perustuu suojattavaan vastuuryhmään kuuluvien
luottojen laadun heikkenemiseen;
iii)      niissä tehdään tapauksen mukaan
selväksi, että jos alullepanija tai järjestäjä ostaa tai ostaa takaisin
arvopaperistamispositioita yli sopimusvelvoitteensa, tämä on tehtävä
riippumattomin ehdoin;
f)       alullepanijan
takaisinlunastusmenettelyssä seuraavien edellytysten on myös täytyttävä:
i)        menettely on alullepanevan laitoksen
päätösvallassa;
ii)       menettelyä voidaan soveltaa ainoastaan
silloin, kun arvopaperistettujen vastuiden alkuperäisestä arvosta on
kuolettamatta enintään kymmenen prosenttia;
iii)      menettelyä ei ole strukturoitu
tavoitteena välttää tappioiden kohdentamista erillisiin takauspositioihin tai
muihin sijoittajien hallussa oleviin positioihin eikä sitä ole strukturoitu
muulla tavoin erillisen takauksen antamiseksi.
6.                      
Toimivaltaisten viranomaisten on tiedotettava
EPV:lle 2 kohdassa tarkoitetuista erityistapauksista, joissa riskipainotettujen
vastuuerien yhteismäärän mahdollista vähentämistä ei voida perustella
luottoriskin yhdenmukaisella siirrolla kolmansille osapuolille, ja miten
laitokset soveltavat 4 kohtaa. EPV seuraa tällä alalla noudatettavia
käytänteitä ja laatii asetuksen (EU) N:o 1093/2010 16 artiklan mukaisesti
ohjeita.
239 artikla
Synteettinen arvopaperistaminen
1.                      
Synteettisen arvopaperistamisen alullepaneva laitos
voi laskea riskipainotettujen vastuuerien yhteismäärän ja vastaavasti odotettujen
tappioiden yhteismäärän arvopaperistetuille saamisille 244 artiklan mukaisesti,
jos jompikumpi seuraavista ehdoista täyttyy:
a)      merkittävä luottoriski katsotaan
siirretyksi kolmansille osapuolille joko vastikkeellisen luottosuojan tai
takauksen luonteisen luottosuojan muodossa;
b)      alullepaneva laitos soveltaa
1 250 prosentin riskipainoa kaikkiin kyseisessä arvopaperistamisessa
hallussaan pitämiinsä arvopaperistamispositioihin tai vähentää nämä
arvopaperistamispositiot rajoituksettomista ensisijaista omista varoista 33
artiklan l kohdan k alakohdan mukaisesti.
2.                      
Merkittävä luottoriski katsotaan siirretyksi, jos
jokin seuraavista edellytyksistä täyttyy:
a)      alullepanevan laitoksen kyseisessä
arvopaperistamisessa hallussaan pitämien välivaiheen arvopaperistamispositioiden
riskipainotettujen vastuuerien yhteismäärä ei ole suurempi kuin 50 prosenttia
kyseisen arvopaperistamisen kaikkien välivaiheen arvopaperistamispositioiden
riskipainotettujen vastuuerien yhteismäärästä;
b)      jos kyseiseen arvopaperistamiseen ei
liity välivaiheen arvopaperistamispositioita ja alullepanija voi osoittaa, että
sellaisten arvopaperistamispositioiden vastuuarvo, jotka vähennetään omista
varoista tai joihin sovelletaan 1 250 prosentin riskipainoa, ylittää
arvopaperistetuista saamisista aiheutuvien odotettujen tappioiden perustellun
arvion selvästi, alullepaneva laitos pitää hallussaan enintään 20 prosenttia
sellaisten arvopaperistamispositioiden vastuuarvosta, jotka vähennetään omista
varoista tai joihin sovelletaan 1 250 prosentin riskipainoa;
c)      jos riskipainotettujen vastuuerien
yhteismäärän mahdollista vähentämistä, jonka alullepaneva laitos saavuttaisi
tällä arvopaperistamisella, ei voida perustella luottoriskin yhdenmukaisella
siirrolla kolmansille osapuolille, toimivaltainen viranomainen voi päättää
tapauskohtaisesti, ettei merkittävää luottoriskiä katsota siirretyksi
kolmansille osapuolille.
3.                      
Sovellettaessa 2 kohtaa välivaiheen
arvopaperistamispositioilla tarkoitetaan arvopaperistamispositioita, joihin
sovelletaan alle 1 250 prosentin riskipainoa ja jotka ovat
etuoikeusasemaltaan heikompia kuin ylimmässä etuoikeusluokassa oleva positio
kyseisessä arvopaperistamisessa ja etuoikeusasemaltaan heikompia kuin mikä
tahansa muu sellainen arvopaperistamispositio kyseisessä arvopaperistamisessa,
jolle on osoitettu jompikumpi seuraavista 4 jakson mukaisesti:
a)      3 jakson 3 alajakson soveltamisalaan
kuuluvan arvopaperistamisposition tapauksessa annetaan luottoluokaksi 1;
b)      3 jakson 4 alajakson soveltamisalaan
kuuluvan arvopaperistamisposition tapauksessa annetaan luottoluokaksi 1 tai 2.
4.                      
Vaihtoehtona 2 ja 3 kohdalle toimivaltaisten
viranomaisten on annettava alullepaneville laitoksille lupa katsoa, että
merkittävä luottoriski on siirretty, jos alullepaneva laitos voi osoittaa
kaikissa arvopaperistamisissa, että omien varojen vaatimusten aleneminen, jonka
alullepanija saavuttaa arvopaperistamisella, voidaan perustella luottoriskin
yhdenmukaisella siirrolla kolmansille osapuolille.
Lupa annetaan ainoastaan, jos laitos täyttää
kaikki seuraavat edellytykset:
a)      laitoksella on käytössä
tarkoituksenmukaisen riskiherkät toimintatavat ja menetelmät arvioidakseen
riskinsiirtoa;
b)      laitos on myös hyväksynyt luottoriskin
siirron kolmansille osapuolille kussakin tapauksessa osana laitoksen sisäistä
riskienhallintaa ja pääoman sisäistä kohdentamista.
5.                      
Sen lisäksi, että 1–4 kohdassa vahvistetut
vaatimukset tapauksen mukaan täyttyvät, siirron on täytettävä seuraavat
edellytykset:
a)      arvopaperistamisesta laaditut
asiakirjat vastaavat sopimuksen taloudellista sisältöä;
b)      luottosuoja, jonka puitteissa
luottoriski siirretään, noudattaa 242 artiklan 2 kohtaa;
c)      luottoriskin siirrossa käytettäviin
instrumentteihin ei saa liittyä ehtoja,
i)        joissa asetetaan huomattavia
kynnysarvoja, joiden alittuessa luottosuojan ei katsota astuvan voimaan
maksuvelvollisuuden laukaisevan tapahtuman sattuessa;
ii)       joiden mukaan suojan voimassaolo
voidaan päättää suojattuihin vastuisiin sisältyvien luottojen laadun
heikkenemisen vuoksi;
iii)      joissa edellytetään alullepanevan
laitoksen parantavan arvopaperistettavien positioiden laatua (pois lukien
ennenaikaista kuoletusta koskevat ehdot);
iv)      joissa korotetaan laitokselle
luottosuojasta aiheutuvia kustannuksia tai määrätään arvopaperistettavien
positioiden haltijoille maksettavasta korkeammasta tuotosta, joka perustuu
suojattavaan vastuuryhmään kuuluvien luottojen laadun heikkenemiseen; 
d)      pätevä oikeudellinen neuvonantaja on
vahvistanut luottosuojan olevan täytäntöönpanokelpoinen kaikilla asian kannalta
merkityksellisillä lainkäyttöalueilla;
e)      arvopaperistamisesta laadituissa
asiakirjoissa tehdään tapauksen mukaan selväksi, että jos alullepanija tai
järjestäjä ostaa tai ostaa takaisin arvopaperistamispositioita yli
sopimusvelvoitteensa, tämä on tehtävä riippumattomin ehdoin;
f)       alullepanijan
takaisinlunastusmenettelyssä kaikkien seuraavien edellytysten on täytyttävä:
i)        menettely on alullepanevan laitoksen
päätösvallassa;
ii)       menettelyä voidaan soveltaa ainoastaan
silloin, kun arvopaperistettujen saamisten alkuperäisestä arvosta on kuolettamatta
enintään kymmenen prosenttia;
iii)      menettelyä ei ole strukturoitu
tavoitteena välttää tappioiden kohdentamista erillisiin takauspositioihin tai
muihin sijoittajien hallussa oleviin positioihin eikä sitä ole strukturoitu
muulla tavoin erillisen takauksen antamiseksi.
6.                      
Toimivaltaisten viranomaisten on tiedotettava
EPV:lle 2 kohdassa tarkoitetuista erityistapauksista, joissa riskipainotettujen
vastuuerien yhteismäärän mahdollista vähentämistä ei voida perustella
luottoriskin yhdenmukaisella siirrolla kolmansille osapuolille, ja miten
laitokset soveltavat 4 kohtaa. EPV seuraa tällä alalla noudatettavia
käytänteitä ja laatii asetuksen (EU) N:o 1093/2010 16 artiklan mukaisesti
ohjeita.
3 jakso
Riskipainotettujen vastuuerien yhteismäärän laskeminen
1 alajakso
Periaatteet
240 artikla
Riskipainotettujen vastuuerien yhteismäärän laskeminen
1.                      
Kun alullepaneva laitos on siirtänyt
arvopaperistettuihin saamisiin liittyvän merkittävän luottoriskin 2 jakson
mukaisesti, kyseinen laitos voi
a)      perinteisen arvopaperistamisen
tapauksessa olla sisällyttämättä arvopaperistettuja saamisia riskipainotettujen
vastuuerien yhteismäärään ja vastaavasti odotettujen tappioiden yhteismäärään;
b)      synteettisen arvopaperistamisen
tapauksessa laskea riskipainotettujen vastuuerien yhteismäärän ja vastaavasti
odotettujen tappioiden yhteismäärän arvopaperistettujen saamisten osalta 244 ja
245 artiklan mukaisesti.
2.                      
Kun alullepaneva laitos on päättänyt soveltaa 1
kohtaa, sen on laskettava tässä luvussa kuvailtu riskipainotettujen vastuuerien
yhteismäärä positioiden osalta, jotka sillä on arvopaperistamisessa.
Jos alullepaneva laitos ei ole siirtänyt
merkittävää luottoriskiä tai on päättänyt olla soveltamatta 1 kohtaa, sen ei
tarvitse laskea riskipainotettujen vastuuerien yhteismäärä positioiden osalta,
jotka sillä on kyseisessä arvopaperistamisessa, mutta sen on edelleen
sisällytettävä arvopaperistetut saamiset riskipainotettujen vastuuerien
yhteismäärän laskentaan ikään kuin niitä ei olisi arvopaperistettu.
3.                      
Kun vastuut liittyvät arvopaperistamisen eri
etuoikeusluokkiin, kuhunkin etuoikeusluokkaan liittyvä vastuu katsotaan
erilliseksi arvopaperistamispositioksi. Arvopaperistamispositioille
luottosuojaa tarjoavilla on katsottava olevan positioita arvopaperistamisessa.
Arvopaperistamispositioiden on sisällettävä vastuut, jotka liittyvät
arvopaperistettuihin korkosopimuksiin tai valuuttajohdannaisiin.
4.                      
Jollei arvopaperistamispositiota vähennetä
rajoituksettomista ensisijaista omista varoista 33 artiklan l kohdan k
alakohdan mukaisesti, riskipainotettujen vastuuerien yhteismäärä on
sisällytettävä laitoksen kaikkien riskipainotettujen vastuuerien yhteismäärään
sovellettaessa 87 artiklan 3 kohtaa.
5.                      
Arvopaperistamispositioiden riskipainotettujen
vastuuerien yhteismäärä on laskettava soveltamalla asianmukaista
kokonaisriskipainoa 241 artiklan mukaisesti laskettuun positioiden
vastuuarvoon.
6.                      
Kokonaisriskipaino on määriteltävä tässä luvussa
vahvistetun riskipainon ja 396 artiklan mukaisen mahdollisen muun riskipainon
summana.
241 artikla
Vastuuarvo
1.                      
Vastuuarvo on laskettava seuraavasti: 
a)      kun laitos laskee riskipainotettujen
vastuuerien yhteismäärän 3 alajakson mukaisesti, taseeseen sisältyvän
arvopaperistamisposition vastuuarvon on oltava position kirjanpitoarvo, joka
jää jäljelle erityisten luottoriskioikaisujen soveltamisen jälkeen;
b)      kun laitos laskee riskipainotettujen
vastuuerien yhteismäärän 4 alajakson mukaisesti, taseeseen sisältyvän
arvopaperistamisposition vastuuarvon on oltava position kirjanpitoarvo, joka on
laskettu ottamatta huomioon mahdollisia tehtyjä luottoriskioikaisuja;
c)      kun laitos laskee riskipainotettujen
vastuuerien yhteismäärän 3 alajakson mukaisesti, taseen ulkopuolisen
arvopaperistamisposition vastuuarvon on oltava position nimellisarvo, josta on
vähennetty kyseisen arvopaperistamisposition mahdollinen erityinen
luottoriskioikaisu ja joka on kerrottu tässä luvussa kuvatulla
luottovasta-arvokertoimella. Jollei toisin mainita, tämä kerroin on 100;
d)      kun laitos laskee riskipainotettujen
vastuuerien yhteismäärän 4 alajakson mukaisesti, taseen ulkopuolisen
arvopaperistamisposition vastuuarvon on oltava position nimellisarvo kerrottuna
tässä luvussa kuvatulla luottovasta-arvokertoimella. Jollei toisin mainita,
tämä kerroin on 100;
e)      liitteessä II mainitun
johdannaissopimuksen vastapuoliriskin vastuuarvo on määritettävä 6 luvun
mukaisesti.
2.                      
Jos laitoksella on kaksi tai useampia päällekkäisiä
arvopaperistamispositioita, sen on päällekkäisyyden osalta sisällytettävä
riskipainotettujen vastuuerien yhteismäärään vain ne positiot tai positioiden
osat, jotka tuottavat suuremman riskipainotettujen vastuuerien yhteismäärän.
Laitos voi myös ottaa huomioon kaupankäyntivarastoon kuuluviin positioihin
liittyvää erityisriskiä koskevien omien varojen vaatimusten ja
kaupankäyntivaraston ulkopuolisia positioita koskevien omien varojen
vaatimusten välisen päällekkäisyyden edellyttäen, että laitos pystyy laskemaan
ja vertaamaan kyseisiä positioita koskevat omien varojen vaatimukset. Tässä
kohdassa ’päällekkäisyydellä’ tarkoitetaan sitä, että positioihin kohdistuu kokonaan
tai osittain sama riski, joten päällekkäisyyden osalta on kyse samasta
vastuusta.
3.                      
Jos 263 artiklan c alakohtaa sovelletaan
ABCP-ohjelmiin kuuluviin positioihin, laitos voi käyttää
likviditeettisopimukselle annettua riskipainoa laskiessaan riskipainotettujen
vastuuerien yhteismäärää ABCP-ohjelmalle edellyttäen, että 100 prosenttia
ohjelman puitteissa liikkeeseen lasketuista ABCP-instrumenteista katetaan
kyseisellä tai muulla likviditeettisopimuksella ja kaikki nämä
likviditeettisopimukset ovat etuoikeusasemaltaan samoja kuin ABCP-intrumentti,
siten että ne muodostavat päällekkäiset positiot. 
Laitoksen on ilmoitettava toimivaltaisille
viranomaisille, miten se soveltaa tätä käsittelytapaa.
242 artikla
Arvopaperistamispositioiden luottoriskin vähentämisen hyväksyminen
1.                      
Laitos voi hyväksyä vastikkeellisen tai takauksen
luonteisen luottosuojan, joka on saatu arvopaperistamispositiolle 4 luvun
mukaisesti, edellyttäen että tässä luvussa ja 4 luvussa säädettyjä
vaatimuksia noudatetaan.
Vastikkeellinen luottosuoja voidaan hyväksyä vain
sen rahoitusvakuuden osalta, joka voidaan hyväksyä laskettaessa
riskipainotettujen vastuuerien yhteismäärää 2 luvun mukaisesti, kuten
4 luvussa säädetään, ja hyväksymisen ehtona on 4 luvussa säädettyjen
asianmukaisten vaatimusten täyttyminen.
2.                      
Hyväksytty takauksen luonteinen luottosuoja ja sen
tarjoajat rajataan 4 luvun mukaiseen luottosuojaan, ja hyväksymisessä on
noudatettava 4 luvussa säädettyjä asianmukaisia vaatimuksia. 
3.                      
Poiketen siitä, mitä 2 kohdassa säädetään, 197
artiklassa luetelluilla hyväksyttävillä takauksen luonteisen luottosuojan
tarjoajilla on oltava hyväksytyn luottoluokituslaitoksen antama luottoluokitus,
jonka on 131 artiklan mukaisesti määritelty vastaavan vähintään luottoluokkaa 3
ja joka vastasi vähintään luottoluokkaa 2, kun luottosuoja ensimmäisen kerran
hyväksyttiin. Laitokset, joilla on lupa soveltaa IRB-menetelmää luottosuojan
tarjoajaan liittyvään välittömään vastuuseen, voivat arvioida ensimmäisen
virkkeen mukaista hyväksyttävyyttä siltä perustalta, että suojan tarjoajan
PD-luku vastaa kyseisessä kohdassa tarkoitettuihin luottoluokkiin liittyvää
PD-lukua.
4.                      
Poiketen siitä, mitä 2 kohdassa säädetään,
arvopaperistamista varten perustetut erillisyhtiöt hyväksytään suojan
tarjoajiksi, jos niillä on omaisuuseriä, jotka hyväksytään rahoitusvakuuksiksi
ja joihin ei kohdistu oikeuksia tai ehdollisia oikeuksia, jotka olisivat
etuoikeutetussa asemassa tai tasavertaisia verrattuna takauksen luonteisen
luottosuojan saavan laitoksen ehdollisiin oikeuksiin, ja jos kaikki 4 luvun
mukaiset rahoitusvakuuksien hyväksymistä koskevat vaatimukset täyttyvät.
Kyseisissä tapauksissa GA (luottosuojan arvo, johon on tehty 4 luvun mukaisesti
valuutta- ja maturiteettieroista johtuvat korjaukset) rajoittuu kyseisten
omaisuuserien volatiliteettikorjattuun markkina-arvoon ja g (suojan tarjoajaan
kohdistuvien vastuiden riskipaino, kuten standardimenetelmässä täsmennetään)
määritetään painotetuksi keskimääräiseksi riskipainoksi, jota sovellettaisiin
kyseisiin omaisuuseriin rahoitusvakuutena standardimenetelmän mukaisesti.
243 artikla
Ylimääräinen tuki
1.                      
Järjestävä laitos tai sellainen alullepaneva
laitos, joka on soveltanut arvopaperistamisen osalta 240 artiklan 1 ja 2 kohtaa
riskipainotettujen vastuuerien yhteismäärän laskennassa tai myynyt rahoitusinstrumentteja
kaupankäyntivarastostaan siten, että sitä ei enää vaadita pitämään omia varoja
kyseisten rahoitusinstrumenttien riskiä varten, ei saa tarjota
arvopaperistamiselle sopimusvelvoitteensa ylittävää tukea vähentääkseen
todellisia tai mahdollisia tappioita sijoittajille. Transaktion ei katsota
tarjoavan tukea, jos se tehdään riippumattomin ehdoin ja se otetaan huomioon
arvioitaessa merkittävää riskinsiirtoa. Kaikista tällaisista transaktioista on
ilmoitettava toimivaltaisille viranomaisille riippumatta siitä, tarjoavatko ne
tukea, ja ne edellyttävät laitoksen soveltaman luottojen tarkastus- ja
hyväksymismenettelyn läpikäymistä. Kun laitos tekee arvion tarkastaakseen,
ettei transaktiota ole strukturoitu tarjoamaan tukea, sen on riittävällä tavalla
otettava huomioon vähintään seuraavat:
a)      takaisinoston hinta; 
b)      laitoksen pääoma- ja
maksuvalmiuspositio ennen takaisinostoa ja sen jälkeen; 
c)      arvopaperistettujen saamisten
kehittyminen;
d)      arvopaperistamispositioiden
kehittyminen.
2.                      
EPV antaa asetuksen (EU) N:o 1093/2010 16 artiklan
mukaisesti ohjeita siitä, mitä pidetään riippumattomina ehtoina ja milloin
transaktiota ei ole strukturoitu tarjoamaan tukea.
3.                      
Jos alullepaneva laitos tai järjestävä laitos ei
noudata 1 kohtaa arvopaperistamisen osalta, sillä on vähintään oltava omia
varoja kaikkia arvopaperistettuja saamisia vastaan siten kuin niitä ei olisi
arvopaperistettu.
2 alajakso
Alullepanevien laitosten laskemat riskipainotettujen vastuuerien yhteismäärät
saamisille, jotka ovat arvopaperistettu synteettisen arvopaperistamisen kautta 

244 artikla
Yleinen käsittely
Kun lasketaan arvopaperistettuihin saamisiin
sisältyvää riskipainotettujen vastuuerien yhteismäärää 239 artiklassa
vahvistettujen edellytysten täyttyessä, synteettisen arvopaperistamisen alullepanevan
laitoksen on – jollei 245 artiklan säännöksistä muuta johdu – sovellettava
tässä jaksossa vahvistettuja asiaan liittyviä laskentamenetelmiä 2 luvun
mukaisten menetelmien sijaan. Laitoksilla, jotka laskevat riskipainotettujen
vastuuerien yhteismäärän ja odotettujen tappioiden yhteismäärän 3 luvun
mukaisesti, odotettujen tappioiden yhteismäärä on nolla kyseisten vastuiden
osalta.
Ensimmäisessä alakohdassa vahvistettuja
vaatimuksia sovelletaan arvopaperistamiseen sisältyvään määritettyyn
vastuuryhmään kokonaisuudessaan. Jollei 245 artiklasta muuta johdu,
alullepanevan laitoksen on laskettava riskipainotettujen vastuuerien
yhteismäärä arvopaperistamisen kaikkien etuoikeusluokkien osalta tämän jakson
säännösten mukaisesti mukaan lukien ne määrät, joiden osalta laitos käyttää
242 artiklan mukaisia riskien vähentämistekniikoita, jolloin kyseiseen
positioon sovellettavaa riskipainoa voidaan mukauttaa 4 luvun mukaisesti,
jollei tässä luvussa vahvistetuista vaatimuksista muuta johdu.
245 artikla
Maturiteettierojen käsittely synteettisessä arvopaperistamisessa
Kun lasketaan riskipainotettujen vastuuerien
yhteismäärää 244 artiklan mukaisesti, maturiteettierot luottosuojan, johon jako
etuoikeusluokkiin perustuu, ja arvopaperistettujen saamisten välillä on otettava
huomioon seuraavasti:
a)           arvopaperistettujen saamisten
maturiteetti on pisin yksittäisen saamisen maturiteetti tai enintään viisi
vuotta. Luottosuojan maturiteetti on määritettävä 4 luvun mukaisesti;
b)           alullepanevan laitoksen on
jätettävä huomiotta mahdolliset maturiteettierot, kun lasketaan
riskipainotettujen vastuuerien yhteismäärää etuoikeusluokille, joiden
riskipainoksi on tämän jakson mukaisesti määritetty 1 250 prosenttia.
Kaikkien muiden etuoikeusluokkien osalta on sovellettava 4 luvun maturiteettierokäsittelyä
seuraavan kaavan mukaisesti:
jossa:
RW*
=  87 artiklan 3 kohdan  a alakohdassa tarkoitettu
riskipainotettujen vastuuerien yhteismäärä;
RWAss
= riskipainotettujen vastuuerien yhteismäärä, jota
sovellettaisiin tasasuhteessa saamisiin, jos niitä ei olisi arvopaperistettu;
RWSP= 244 artiklan mukaisesti laskettu riskipainotettujen vastuuerien
yhteismäärä, jota sovellettaisiin jos maturiteettieroa ei olisi;
T =       vuosina ilmaistu suojattavien vastuiden maturiteetti;
t =         vuosina ilmaistu luottosuojan maturiteetti;
t*
=       0,25.
3 alajakso
Riskipainotettujen vastuuerien yhteismäärän laskeminen standardimenetelmän
mukaisesti 
246 artikla
Riskipainot
Jollei 247 artiklasta muuta johdu, laitoksen
on laskettava luokiteltuihin arvopaperistamispositioihin tai
uudelleenarvopaperistamispositioihin sisältyvä riskipainotettujen vastuuerien
yhteismäärä soveltamalla vastuuarvoon asianomaista riskipainoa.
Asianomainen riskipaino on taulukossa 1
vahvistettu riskipaino, johon liittyvä position luottoluokitus on tehty 4
jakson mukaisesti.
 Taulukko 1 
 Luottoluokka || 1 || 2 || 3 || 4 (Muut kuin lyhytaikai­­set luottoluoki­tukset) || Kaikki muut luottoluokat 
 Arvopaperistamispositiot || 20 % || 50 % || 100 % || 350 % || 1 250 % 
 Uudelleen­arvopaperistamispositiot || 40 % || 100 % || 225 % || 650 % || 1 250 % 
Jollei 247–250 artiklasta muuta johdu,
luokittelemattomiin arvopaperistamispositioihin sisältyvää riskipainotettujen
vastuuerien yhteismäärää laskettaessa on sovellettava 1 250 prosentin
riskipainoa.
247 artikla
Alullepanevat ja järjestävät laitokset
Alullepanevalla laitoksella tai järjestävällä
laitoksella yksittäisessä arvopaperistamisessa olevien
arvopaperistamispositioiden riskipainotettujen vastuuerien yhteismäärä voidaan
rajoittaa riskipainotettujen vastuuerien yhteismäärään, joka laskentahetkellä
laskettaisiin arvopaperistettujen saamisten osalta, jos saamisia ei olisi
arvopaperistettu, ja olettaen, että 150 prosentin riskipainoa sovelletaan
seuraaviin:
a)           kaikki laskentahetkellä
laiminlyötynä olevat erät;
b)           kaikki arvopaperistettujen
saamisten erät, joihin liittyy 123 artiklan mukainen erityisen suuri riski.
248 artikla
Luokittelemattomien positioiden käsittely
1.                      
Luokittelemattoman arvopaperistamisposition
riskipainotettujen vastuuerien yhteismäärän laskemiseksi laitos voi soveltaa 2
kohdassa tarkoitetulla keskittymäsuhteella painotettua keskimääräistä
riskipainoa, jota vastuita hallussaan pitävä laitos soveltaisi
arvopaperistettuihin saamisiin 2 luvun mukaisesti. Tässä tarkoituksessa
laitoksen on oltava arvopaperistettujen saamisten muodostaman ryhmän
koostumuksesta jatkuvasti selvillä. 
2.                      
Keskittymäsuhde on kaikkien etuoikeusluokkien
nimellismäärien summa jaettuna niiden etuoikeusluokkien nimellismäärien
summalla, jotka ovat etuoikeusasemaltaan samoja tai heikompia kuin etuoikeusluokka,
johon positiot sijoittuvat, mukaan lukien kyseinen etuoikeusluokka. Tuloksena
saatava riskipaino saa olla enintään 1 250 prosenttia eikä se saa olla
alhaisempi kuin luokiteltuihin etuoikeusasemaltaan parempiin luokkiin
sovellettavat riskipainot. Jos laitos ei pysty määrittämään riskipainoja, joita
sovellettaisiin arvopaperistettuihin saamisiin 2 luvun mukaisesti, sen on
sovellettava positioihin 1 250 prosentin riskipainoa.
249 artikla
Riskiltään toiseksi suurimpaan tai parempaan etuoikeusluokkaan kuuluvien
arvopaperistamispositioiden käsittely ABCP-ohjelmassa
Jollei 250 artiklan mukaisten
luokittelemattomia likviditeettisopimuksia koskevien säännösten nojalla voida
soveltaa edullisempaa käsittelyä, laitos voi soveltaa seuraavat edellytykset
täyttäviin arvopaperistamispositioihin riskipainoa, joka on 100 prosenttia tai
suurin niistä riskipainoista, joita vastuita hallussaan pitävä laitos
soveltaisi arvopaperistettuihin saamisiin 2 luvun mukaisesti, sen mukaan, kumpi
niistä on suurempi:
a)           arvopaperistamisposition on
oltava etuoikeusluokassa, joka on arvopaperistamisessa taloudellisesta
näkökulmasta riskiltään toiseksi suuremmassa tai paremmassa positiossa;
suuririskisimmän etuoikeusluokan on tarjottava tarkoituksenmukainen erillinen
takaus riskiltään toiseksi suurimmalle etuoikeusluokalle;
b)           arvopaperistamisposition on
oltava laadultaan sijoitusluokkaa (investment grade) vastaava tai parempi;
c)           arvopaperistamisposition oltava
sellaisen laitoksen hallussa, jolla ei ole positioita suuririskisimmässä etuoikeusluokassa.
250 artikla
Luokittelemattomien likviditeettisopimusten käsittely
1.                      
Laitokset voivat soveltaa 50 prosentin
luottovasta-arvokerrointa luokittelemattoman likviditeettisopimuksen
nimellismäärään likviditeettisopimuksen vastuuarvon määrittelemiseksi, kun
seuraavat edellytykset täyttyvät:
a)      likviditeettisopimuksesta
laadittavissa asiakirjoissa on selvästi nimettävä ja rajattava olosuhteet,
joissa sopimusta voidaan soveltaa;
b)      sopimusta ei saa käyttää tarkoituksena
tarjota luottotukea kattamalla tappioita, jotka ovat jo syntyneet sopimuksen
soveltamishetkellä, jottei erityisesti tarjottaisi likviditeettiä vastuille,
jotka on jo laiminlyöty sopimuksen soveltamishetkeen mennessä, tai hankittaisi
omaisuuseriä käypää arvoa kalliimmalla hinnalla;
c)      sopimusta ei saa käyttää pysyvän tai
säännöllisen rahoituksen tarjoamiseen arvopaperistamiselle;
d)      sopimuksen mukaisesti nostettujen
summien takaisinmaksu saa olla heikommassa etuoikeusasemassa ainoastaan niihin
sijoittajien vaateisiin nähden, jotka liittyvät korko- tai
valuuttajohdannaissopimuksiin, palkkioihin tai muihin vastaaviin maksuihin;
takaisinmaksuun ei saa soveltaa lykkäystä eikä vaateesta luopumista;
e)      sopimusta ei saa käyttää sen jälkeen,
kun kaikki mahdolliset likviditeettisopimukseen edullisesti vaikuttavat
erilliset takaukset on käytetty;
f)       sopimuksen on sisällettävä määräys,
joka johtaa sopimuksen mukaisesti nostettavan määrän automaattiseen
vähentämiseen laiminlyötyjä saamisia vastaavalla määrällä, kun kyseessä on 3
luvussa tarkoitettu laiminlyönti; arvopaperistettujen saamisten ryhmän
koostuessa luokitelluista rahoitusinstrumenteista sopimukseen on myös
sisällyttävä määräys, joka johtaa sopimuksen purkamiseen ryhmän keskimääräisen
laadun alittaessa sijoitusluokan.
Sovellettavan riskipainon on oltava suurin
riskipaino, jota saamisia hallussaan pitävä laitos soveltaisi
arvopaperistettaviin saamisiin 2 luvun mukaisesti.
2.                      
Likviditeettisopimusten vastuuarvoa määritettäessä
0 prosentin luottovasta-arvokerrointa voidaan soveltaa sellaisen likviditeettisopimuksen,
joka voidaan 1 kohdan edellytysten täyttyessä purkaa ehdoitta, nimellismäärään,
jos sopimukseen liittyvien nostojen takaisinmaksu on paremmassa
etuoikeusasemassa kuin muut arvopaperistetuista saamisista saataviin
rahavirtoihin perustuvat vaateet.
251 artikla
Uusiutuvien saamisten, joihin liittyy ennenaikaisen kuoletuksen ehtoja,
arvopaperistamiseen sovellettavat täydentävät omien varojen vaatimukset
1.                      
Jos ennenaikaisen kuoletuksen ehtojen piiriin
kuuluvia uusiutuvia saamisia arvopaperistetaan, alullepanevan laitoksen on
laskettava tämän artiklan mukaisesti ylimääräinen riskipainotettujen
vastuuerien yhteismäärä sen riskin varalta, että luottoriskin taso, jolle se on
alttiina, voi nousta ennenaikaisen kuoletuksen tapauksessa.
2.                      
Laitoksen on laskettava riskipainotettujen
vastuuerien yhteismäärä alullepanijan ja sijoittajan osuuksien vastuuarvojen
summasta.
Arvopaperistamisjärjestelyissä, joissa
arvopaperistettaviin saamisiin kuuluu uusiutuvia ja ei-uusiutuvia saamisia,
alullepanevan laitoksen on sovellettava 3–6 kohdassa vahvistettua käsittelyä
suojattavan vastuuryhmän siihen osaan, johon sisältyy uusiutuvia saamisia.
Alullepanijan osuuden vastuuarvo on
arvopaperistettavaksi myytyjen nostettujen määrien ryhmän sen osan vastuuarvo,
jonka suhde järjestelyyn myydyn koko ryhmän arvoon määrittää sen osuuden
perittyjen pääomien ja korkojen ja muiden niihin liittyvien määrien tuottamista
rahavirroista, joka ei ole käytettävissä maksujen suorittamiseen niille, joilla
on arvopaperistamispositioita. Alullepanijan osuudella ei saa olla heikompi
etuoikeusasema kuin sijoittajan osuudella. Sijoittajan osuuden vastuuarvo on
nostettujen määrien muodostaman ryhmän jäljellä olevaa vastuuarvo. 
Alullepanijan osuuden vastuuarvoon liittyvä
riskipainotettujen vastuuerien yhteismäärä on laskettava suhteellisena osuutena
arvopaperistetuista saamisista, joita on käsiteltävä ikään kuin niitä ei olisi
arvopaperistettu.
3.                      
Seuraavantyyppisten arvopaperistamisten
alullepanijat on vapautettu 1 kohdan mukaisen ylimääräisen riskipainotettujen
vastuuerien yhteismäärän laskennasta:
a)      uusiutuvien saamisten
arvopaperistaminen, kun sijoittajiin kohdistuu täysimääräisesti velallisten
tulevien nostojen riski eikä suojattaviin sopimuksiin liittyvä riski palaudu
alullepanevalle laitokselle vaikka ennenaikaisen kuoletuksen laukaiseva
tapahtuma sattuisi; 
b)      arvopaperistamiset, joissa
ennenaikaisen kuoletuksen laukaisevat tapahtumat eivät liity
arvopaperistettujen omaisuuserien eivätkä alullepanevan laitoksen
suorituskykyyn (esimerkiksi verolainsäädännön olennaiset muutokset).
4.                      
Alullepanevan laitoksen, johon sovelletaan 1 kohdan
mukaista ylimääräisen riskipainotettujen vastuuerien yhteismäärän laskentaa,
sijoittajan osuuteen kuuluvien positioiden riskipainotettujen vastuuerien
yhteismäärän ja 1 kohdan mukaisesti laskettujen riskipainotettujen
vastuuerien yhteismäärän summa ei saa olla suurempi kuin suurempi seuraavista:
a)      sijoittajan osuuteen kuuluvien
laitoksen positioiden riskipainotettujen vastuuerien yhteismäärä;
b)      riskipainotettujen vastuuerien
yhteismäärä, jonka saamisia hallussaan pitävä laitos laskisi
arvopaperistettujen saamisten osalta olettaen, että niitä ei ole
arvopaperistettu, sijoittajan osuutta vastaavan määrän osalta.
Edellä olevan 29 artiklan 1 kohdan mukaista
mahdollisten ennakoitujen tulojen aktivoinnista saatavien nettovoittojen
vähentämistä ei sisällytetä edellisen alakohdan mukaiseen enimmäismäärään.
5.                      
Tämän artiklan 1 kohdan mukaisesti laskettava
riskipainotettujen vastuuerien yhteismäärä saadaan kertomalla sijoittajien
osuuden vastuuarvo 6–9 kohdassa tarkoitetun asianmukaisen
luottovasta-arvokertoimen tuottamalla luvulla ja painotetulla keskimääräisellä
riskipainolla, jota sovellettaisiin arvopaperistettuihin saamisiin, jos niitä
ei olisi arvopaperistettu.
Ennenaikaista kuoletusta koskevan ehdon katsotaan
olevan hallittu, kun kaikki seuraavat edellytykset täyttyvät:
a)      alullepanevalla laitoksella on
asianmukainen omia varoja / likviditeettiä koskeva suunnitelma, jolla
varmistetaan, että sillä on riittävästi omia varoja ja likviditeettiä
ennenaikaisen kuoletuksen varalta;
b)      alullepanijalle ja sijoittajille on
määritetty koko sopimuksen voimassaoloajaksi suhteelliset osuudet koron ja
pääoman maksuista, kuluista, tappioista ja perityistä määristä, jotka
perustuvat jäljellä olevien saamisten määrään yhtenä tai useampana kuukauden
jaksoon sisältyvänä viiteajankohtana;
c)      kuoletusajan katsotaan olevan riittävä
90 prosentille ennenaikaisen kuoletusajan alussa jäljellä olevasta
kokonaisvelasta (alullepanijan ja sijoittajien osuus), jotta kyseinen osuus
velasta olisi voitu maksaa tai todeta laiminlyödyksi;
d)      takaisinmaksuja ei suoriteta nopeammin
kuin ne suoritettaisiin tasakuoletuksin c alakohdassa mainittuna aikana.
6.                      
Kun arvopaperistamiseen sovelletaan
vähittäisvastuiden ennenaikaista kuoletusta koskevia ehtoja ja ne ovat
sitoumuksettomia ja ehdoitta peruutettavissa olevia ilman etukäteisilmoitusta
ja kun ennenaikaisen kuoletuksen laukaisee tietylle tasolle laskenut hintaero,
laitosten on verrattava kolmen kuukauden keskimääräistä hintaeroa hintaeroihin,
jotka laukaisevat hälytyksen.
Niissä tapauksissa, joissa arvopaperistamisessa ei
edellytetä hintaeron hälytyksen laukaisua, hälytysrajan on oltava 4,5
prosenttiyksikköä korkeampi kuin hintaeron tason, jolla ennenaikainen kuoletus
laukeaa.
Sovellettava luottovasta-arvokerroin määritetään
kolmen kuukauden toteutuneen keskimääräisen hintaeron perusteella taulukon 2
mukaisesti.
 Taulukko 2 
   || Arvopaperistamiset, joihin sovelletaan hallittua ennenaikaisen kuoletuksen ehtoa || Arvopaperistamiset, joihin sovelletaan muuta kuin hallittua ennenaikaisen kuoletuksen ehtoa 
 Kolmen kuukauden keskimääräinen hintaero || Luottovasta-arvokerroin || Luottovasta-arvokerroin 
 Tason A yläpuolella || 0 % || 0 % 
 Taso A || 1 % || 5 % 
 Taso B || 2 % || 15 % 
 Taso C || 10 % || 50 % 
 Taso D || 20 % || 100 % 
 Taso E || 40 % || 100 % 
Jossa:
a)      ’taso A’ tarkoittaa hintaeroja, jotka
ovat alle 133,33 prosenttia mutta vähintään 100 prosenttia hintaeron
hälytysrajasta;
b)      ’taso B’ tarkoittaa hintaeroja, jotka
ovat alle 100 prosenttia mutta vähintään 75 prosenttia hintaeron
hälytysrajasta;
c)      ’taso C’ tarkoittaa hintaeroja, jotka
ovat alle 75 prosenttia mutta vähintään 50 prosenttia hintaeron hälytysrajasta;
d)      ’taso D’ tarkoittaa hintaeroja, jotka
ovat alle 50 prosenttia mutta vähintään 25 prosenttia hintaeron hälytysrajasta;
e)      ’taso E’ tarkoittaa hintaeroja, jotka
ovat alle 25 prosenttia hintaeron hälytysrajasta.
7.                      
Jos arvopaperistettavina ovat ennenaikaisen
kuoletuksen ehtojen piiriin kuuluvat vähittäisvastuut, jotka ovat
sitoumuksettomia ja ennalta ilmoittamatta ehdoitta peruutettavissa, ja kun
ennenaikaisen kuoletuksen perusteena on kvantitatiivinen arvo, joka liittyy
johonkin muuhun kuin kolmen kuukauden keskimääräiseen hintaeroon, laitokset
voivat toimivaltaisten viranomaisten luvalla soveltaa kyseisen luottovasta-arvokertoimen
määrittämiseksi käsittelyä, joka vastaa 6 kohdassa kuvailtua menetelmää.
Toimivaltainen viranomainen saa myöntää luvan vain, jos seuraavat ehdot
täyttyvät:
a)      tällainen käsittely on
tarkoituksenmukaisempi, sillä yritys pystyy soveltamaan kvantitatiivista
toimenpidettä, joka vastaa – suhteessa ennenaikaisen kuoletuksen perusteena
olevaan kvantitatiiviseen arvoon – hintaeron hälytysrajaa; 
b)      tällainen käsittely johtaa sen riskin,
että luottoriskin taso, jolle laitos on alttiina, voi nousta ennenaikaisen
kuoletuksen tapauksessa, yhtä varovaiseen tasoon kuin 6 kohdan mukaisesti
laskettuna.
8.                      
Kaikkiin muihin arvopaperistamisiin, joihin
sovelletaan uusiutuvien saamisten hallittua ennenaikaisen kuoletuksen ehtoa, on
sovellettava 90 prosentin luottovasta-arvokerrointa.
9.                      
Kaikkiin muihin arvopaperistamisiin, joihin
sovelletaan uusiutuvien saamisten muuta kuin hallittua ennenaikaisen
kuoletuksen ehtoa, on sovellettava 100 prosentin luottovasta-arvokerrointa.
252 artikla
Luottoriskin vähentäminen, kun arvopaperistamispositioihin sovelletaan
standardimenetelmää
Kun arvopaperistamispositioille on hankittu
luottosuoja, riskipainotettujen vastuuerien yhteismäärän laskentatapaa voidaan
muuttaa 4 luvun mukaisesti.
253 artikla
Riskipainotettujen vastuuerien yhteismäärän vähentäminen
Jos arvopaperistamispositioihin sovelletaan
1 250 prosentin riskipainoa, laitosten ei 33 artiklan 1 kohdan k
alakohdan mukaisesti tarvitse ottaa positioita huomioon laskiessaan
riskipainotettujen vastuuerien yhteismäärää vaan ne voivat vähentää positioihin
sisältyvän vastuuarvon omista varoistaan. Tässä tapauksessa vastuuarvoa
laskettaessa voidaan ottaa huomioon hyväksytty vastikkeellinen luottosuoja 252
artiklan mukaisella tavalla.
Jos alullepaneva laitos soveltaa tätä
vaihtoehtoa, se voi vähentää 33 artiklan 1 kohdan k alakohdan mukaisesti
vähennetyn määrän kerrottuna 12,5:llä 247 artiklassa määritetystä
riskipainotettujen vastuuerien yhteismäärästä, joka laskentahetkellä
laskettaisiin arvopaperistettujen saamisten osalta, jos niitä ei olisi arvopaperistettu.
4 alajakso
Riskipainotettujen vastuuerien yhteismäärän laskeminen IRB-menetelmän
mukaisesti 
254 artikla
Menetelmien hierarkia
1.                      
Laitosten on sovellettava menetelmiä seuraavan
hierarkian mukaisesti: 
a)      luokiteltuihin positioihin tai positioihin,
joihin voidaan soveltaa johdettua luottoluokitusta, on sovellettava 256
artiklassa vahvistettua luottoluokitukseen perustuvaa arviointimallia
laskettaessa riskipainotettujen vastuuerien yhteismäärää;
b)      luokittelemattoman position osalta
laitos voi soveltaa 257 artiklassa vahvistettua valvontaviranomaisen kehittämää
arviointimallia, jos se pystyy tuottamaan PD-estimaatteja, ja tapauksen mukaan
käyttää vastuuarvoa ja LGD:tä parametreina valvontaviranomaisen kehittämässä
arviointimallissa niiden vaatimusten mukaisesti, jotka koskevat kyseisten
parametrien estimointia sisäisten luottoluokitusten menetelmän ja 3 jakson
mukaisesti. Muu kuin alullepaneva laitos voi soveltaa valvontaviranomaisen
kehittämää arviointimallia vasta saatuaan siihen toimivaltaisten viranomaisten
luvan; lupa on myönnettävä, jos laitos täyttää edellisessä virkkeessä säädetyn
edellytyksen;
c)      vaihtoehtona b kohdalle ja ainoastaan
ABCP-ohjelmiin kuuluvien luokittelemattomien positioiden osalta laitos voi
soveltaa 4 kohdan mukaista sisäisen arvioinnin lähestymistapaa, jos
toimivaltainen viranomainen on myöntänyt siihen luvan;
d)      luokittelemattomiin
arvopaperistamispositioihin on aina muulloin sovellettava
1 250 prosentin riskipainoa.
2.                      
Käyttäessään johdettuja luottoluokituksia laitoksen
on annettava luokittelemattomalle positiolle johdettu luottoluokitus, joka
vastaa sellaisen luokitellun vertailuposition luottoluokitusta, joka on
kyseiseen luokittelemattomaan arvopaperistamispositioon nähden kaikilta osin
alhaisempaan etuoikeusluokkaan kuuluvista positioista korkeimmassa
etuoikeusluokassa ja täyttää kaikki seuraavat edellytykset:
a)      vertailupositioiden on oltava kaikilta
osin alhaisemmassa etuoikeusluokassa luokittelemattomaan
arvopaperistamispositioon nähden;
b)      vertailupositioiden maturiteetin on
oltava yhtä pitkä tai pidempi kuin kyseisen luokittelemattoman position;
c)      johdettuja luottoluokituksia on
päivitettävä säännöllisesti, jotta voidaan ottaa huomioon arvopaperistettujen
vertailupositioiden luottoluokituksissa tapahtuneet muutokset.
3.                      
Toimivaltaisten viranomaisten on myönnettävä
laitoksille lupa soveltaa 4 kohdassa vahvistettua sisäisen arvioinnin
lähestymistapaa, jos kaikki seuraavat edellytykset täyttyvät: 
a)      ABCP-ohjelman puitteissa liikkeeseen
lasketuissa lyhyissä arvopapereissa olevien positioiden on oltava luokiteltuja
positioita;
b)      sisäisen arvion positioon sisältyvien
luottojen laadusta on vastattava yhden tai useamman hyväksytyn
luottoluokituslaitoksen yleisesti saatavilla olevia luottoluokitusmenetelmiä,
kun luokitellaan arvopapereita, joiden vakuutena on arvopaperistettavien
kaltaisia saamisia;
c)      luottoluokituslaitoksiin, joiden
menetelmät on otettava b alakohdassa tarkoitetulla tavalla huomioon, on
kuuluttava luottoluokituslaitokset, jotka ovat antaneet ulkoisen luottoluokituksen
ABCP-ohjelman puitteissa liikkeeseen lasketulle lyhyelle arvopaperille.
Stressitekijöiden kaltaisten kvantitatiivisten tekijöiden, joita käytetään
arvioitaessa positiolle kuuluvaa luottoluokkaa, on oltava vähintään yhtä
varovaisia kuin niiden tekijöiden, joita sovelletaan kyseisen
luottoluokituslaitoksen luokitusmenetelmissä;
d)      laitoksen on sisäistä
arviointimenetelmäänsä kehittäessään otettava huomioon ABCP-ohjelmaan kuuluvia
lyhyitä arvopapereita luokittavien hyväksyttyjen luottoluokituslaitosten
julkistamat asiaankuuluvat luokitusmenetelmät. Laitoksen on laadittava näistä
seikoista asiakirjat ja päivitettävä ne säännöllisesti g alakohdassa kuvatulla
tavalla;
e)      laitoksen sisäisiin
arviointimenetelmiin on sisällyttävä luottoluokkien määrittäminen. Kyseisten
luottoluokkien on vastattava hyväksyttyjen luottoluokituslaitosten määrittämiä
luottoluokituksia. Tästä vastaavuudesta on laadittava selkeät asiakirjat;
f)       sisäisiä arviointimenetelmiä on
käytettävä laitoksen sisäisissä riskienhallintaprosesseissa mukaan lukien sen
päätöksentekoprosessit, johdolle tarkoitetun informaation tuottaminen sekä
pääoman sisäiset kohdentamisprosessit;
g)      sisäisten tarkastajien tai ulkoisten
tilintarkastajien, luottoluokituslaitoksen tai laitoksen sisäisen
luottojentarkastus- tai riskienhallintatoiminnon on tarkasteltava
säännöllisesti sisäistä arviointiprosessia sekä ABCP-ohjelmaan sisältyvien
laitoksen vastuiden laadun sisäisen arvioinnin tasoa. Jos laitoksen sisäisen
tarkastuksen, luottojentarkastuksen tai riskienhallinnan toiminnot suorittavat
tarkastelun, kyseisten toimintojen on oltava riippumattomia ABCP-ohjelman
liiketoiminta-alueesta ja asiakassuhteista;
h)      laitoksen on seurattava sisäisten
luokitustensa suorituskykyä pidemmällä aikavälillä, jotta se voi arvioida sisäisten
arviointimenetelmiensä käyttökelpoisuutta ja tehdä menetelmiin tarvittaessa
korjauksia, jos vastuiden kehitys poikkeaa jatkuvasti sisäisten luokitusten
mukaisesta tasosta;
i)       ABCP-ohjelmaan on sisällyttävä
luotonmyöntämiskäytäntö luotto- ja sijoitussuuntaviivojen sekä -ohjeistuksen
muodossa. ABCP-ohjelman hallinnoijan on omaisuuserien ostopäätöksiä tehtäessä
tarkasteltava ostettavien omaisuuserien tyyppejä, likviditeettisopimuksista ja
erillisten takausten tarjoamisesta syntyvien vastuiden tyyppejä ja rahallista
arvoa, tappioiden jakautumista sekä siirrettävien omaisuuserien oikeudellista
ja taloudellista eriyttämistä omaisuuserät myyvän yhteisön organisaatiosta.
Omaisuuserien myyjän riskiprofiilista on tehtävä luottoanalyysi ja siihen on
sisällyttävä analyysi aiemmasta ja tulevasta taloudellisesta tuloksesta,
nykyisestä markkina-asemasta, kilpailukyvyn odotetusta tulevasta kehityksestä,
velkaantuneisuudesta, rahavirroista, korkokatteesta sekä velkaluokituksesta.
Lisäksi on tarkasteltava myyjän luotonmyöntämiskäytäntöä ja -ohjeistusta,
velanhoitokykyä ja perintämenetelmiä;
j)       ABCP-ohjelman
luotonmyöntämiskäytännössä ja -ohjeistuksessa on määritettävä omaisuuserien
hyväksyttävyyden vähimmäiskriteerit, joissa erityisesti
i)        kielletään sellaisten omaisuuserin
ostaminen, joihin liittyvät velvoitteet on laiminlyöty tai maksut ovat
merkittävästi myöhässä;
ii)       estetään liialliset keskittymät
yksittäisiin vastapuoliin tai maantieteellisiin alueisiin;
iii)      rajoitetaan ostettavien omaisuuserien
maturiteettia;
k)      ABCP-ohjelmaan on sisällyttävä
perintäkäytänteet ja -menettelyt, joissa otetaan huomioon hallinnoijan
operatiivinen toimintakyky ja luoton laatu. ABCP-ohjelmaa toteutettaessa myyjän
ja hallinnoijan toimintaan liittyvää riskiä on vähennettävä erilaisilla menetelmillä,
kuten luoton nykyiseen laatuun perustuvilla hälytysrajoilla, jotka estävät
omaisuuserien sekoittamisen keskenään;
l)       arvioitaessa ABCP-ohjelmaan
mahdollisesti ostettavien omaisuuserien muodostaman ryhmän potentiaalisia
kokonaistappioita on otettava huomioon kaikki potentiaaliset riskit, kuten
luotto- ja laimentumisriski. Jos myyjän tarjoama erillinen takaus on
tarkoitettu ainoastaan luottoon liittyvien tappioiden kattamiseen,
laimentumisriskille on muodostettava erillinen varaus, jos laimentumisriski on
olennainen yksittäiselle vastuuryhmälle. Lisäksi kun määritetään vaadittavan
erillisen takauksen tasoa, ohjelman puitteissa on arvioitava tietoja useammalta
aiemmalta vuodelta mukaan lukien tappiot, maksulaiminlyönnit, laimentumiset
sekä saamisten kiertonopeus;
m)     ABCP-ohjelmassa on liitettävä
ostettaviin vastuisiin rakenteellisia tekijöitä (kuten ’wind-down triggers’),
joilla lievennetään suojattavan salkun laadun potentiaalista heikentymistä.
4.                      
Sisäisen arvioinnin lähestymistapaa sovellettaessa
laitoksen on sijoitettava luokittelematon positio johonkin 3 kohdassa e
alakohdassa tarkoitetuista luottoluokista. Positiolle annettavan, sisäiseen
arviointiin perustuvan luottoluokituksen on oltava sama kuin kyseistä
luottoluokkaa vastaavat luottoluokitukset, kuten 3 kohdan e alakohdassa
säädetään. Jos kyseinen johdettu luottoluokitus on arvopaperistamisen alussa
sijoitusluokan tasolla tai parempi, sen on katsottava vastaavan hyväksytyn
luottoluokituslaitoksen antamaa luottoluokitusta laskettaessa riskipainotettujen
vastuuerien yhteismäärää.
5.                      
Sisäisen arvioinnin lähestymistavan käyttöön luvan
saaneet laitokset saavat soveltaa muita menetelmiä ainoastaan, jos kaikki
seuraavat edellytykset täyttyvät: 
a)      laitos on osoittanut toimivaltaiselle
viranomaiselle sen hyväksymällä tavalla, että laitoksella on hyvä syy toimia
näin;
b)      laitos on saanut toimivaltaisen
viranomaisen ennakkoluvan.
255 artikla
Riskipainotettujen vastuuerien suurin mahdollinen yhteismäärä
Alullepanevan laitoksen, järjestävän laitoksen
tai muun laitoksen, joka pystyy laskemaan KIRB-arvon,
arvopaperistetuista positioista laskettu riskipainotettujen vastuuerien
yhteismäärä voidaan rajoittaa määrään, joka tuottaisi 87 artiklan 3 kohdan
mukaisen omien varojen vaatimuksen, joka vastaa 8 prosenttia riskipainotettujen
vastuuerien yhteismäärästä, jonka laskelma tuottaisi, jos omaisuuseriä ei olisi
arvopaperistettu ja ne kirjattaisiin laitoksen taseeseen, lisättynä kyseisiin
vastuisiin liittyvillä odotetuilla tappioilla.
256 artikla
Luottoluokitukseen perustuva arviointimalli
1.                      
Sovellettaessa luottoluokitukseen perustuvaa
arviointimallia laitoksen on laskettava luokiteltuihin
arvopaperistamispositioihin tai uudelleenarvopaperistamispositioihin sisältyvä
riskipainotettujen vastuuerien yhteismäärä soveltamalla vastuuarvoon
asianomaista riskipainoa ja kertomalla tulos 1,06:lla.
Asianomainen riskipaino on taulukossa 4
vahvistettu riskipaino, johon liittyvä position luottoluokitus on tehty 4
jakson mukaisesti.
 Taulukko 4 
 Luottoluokka || Arvopaperistamispositiot || Uudelleenarvo-paperistamispositiot 
 Muut kuin lyhyen aikavälin luotto-luokitukset || Lyhyen aikavälin luotto-luokitukset || A || B || C || D || E 
 1 || 1 || 7 % || 12 % || 20 % || 20 % || 30 % 
 2 ||   || 8 % || 15 % || 25 % || 25 % || 40 % 
 3 ||   || 10 % || 18 % || 35 % || 35 % || 50 % 
 4 || 2 || 12 % || 20 % ||   || 40 % || 65 % 
 5 ||   || 20 % || 35 % ||   || 60 % || 100 % 
 6 ||   || 35 % || 50 % || 100 % || 150 % 
 7 || 3 || 60 % || 75 % || 150 % || 225 % 
 8 ||   || 100 % || 200 % || 350 % 
 9 ||   || 250 % || 300 % || 500 % 
 10 ||   || 425 % || 500 % || 650 % 
 11 ||   || 650 % || 750% || 850 % 
 Kaikki muut ja luokittelemattomat || 1 250 % 
Taulukossa 4 olevaan C-sarakkeeseen sisältyviä
painotuksia on sovellettava, kun arvopaperistamispositiot eivät ole
uudelleenarvopaperistamispositioita ja kun arvopaperistettavia saamisia on alle
kuusi.
Muihin arvopaperistamispositioihin, jotka eivät
ole uudelleenarvopaperistamispositioita, on sovellettava B-sarakkeeseen
sisältyviä painotuksia, paitsi jos positio on arvopaperistamisen ylimmässä
etuoikeusluokassa, jolloin on sovellettava A-sarakkeeseen sisältyviä
painotuksia. 
Uudelleenarvopaperistamispositioihin on
sovellettava E-sarakkeeseen sisältyviä painotuksia, paitsi jos
uudelleenarvopaperistamispositiot ovat uudelleenarvopaperistamisen ylimmässä
etuoikeusluokassa eikä yksikään suojattavista vastuista sinällään kuulu
uudelleenarvopaperistettuihin vastuihin, jolloin on sovellettava D-sarakkeeseen
sisältyviä painotuksia.
Määritettäessä sitä, onko kyseessä ylin
etuoikeusluokka, ei tarvitse ottaa huomioon määriä, jotka on maksettava korko-
tai valuuttajohdannaissopimuksen perusteella, eikä määriä, jotka perustuvat
palkkioihin tai muihin vastaaviin maksuihin.
Kun lasketaan arvopaperistettavien vastuiden
määrää, yhden vastapuolen useita vastuita käsitellään yhtenä vastuuna.
Vastuiden määrä lasketaan seuraavalla kaavalla:
jossa EADi on kaikkien i:nteen velalliseen
kohdistuvien vastuuarvojen summa. Jos suurimman vastuun C1 osuus salkusta on
tiedossa, laitos voi katsoa N:n olevan yhtä kuin 1/C1.
2.                      
Arvopaperistamispositioihin liittyvä luottoriskin
vähentäminen voidaan hyväksyä 259 artiklan 1 ja 4 kohdan mukaisesti,
jollei 242 artiklan soveltamisesta muuta johdu.
257 artikla
Valvontaviranomaisen kehittämä arviointimalli
1.                      
Sovellettaessa valvontaviranomaisen kehittämää
arviointimallia arvopaperistamisposition riskipaino on laskettava seuraavasti
(uudelleenarvopaperistamispositioiden riskipainon on kuitenkin oltava vähintään
20 prosenttia ja muiden arvopaperistamispositioiden vähintään
7 prosenttia):
jossa:
jossa:
;
;
;
;
;
;
;
;
;
τ
=        1000;
ω
= 20;
Beta
[x; a, b] = x:lle laskettu kumulatiivisen
beetajakaumafunktion arvo parametreilla a ja b;
T =       sen
etuoikeusluokan tiheys (thickness), jossa positio on, lasketaan etuoikeusluokan
nimellismäärän (a) suhteena arvopaperistettujen saamisten nimellismäärien
summaan (b). Liitteessä II lueteltujen johdannaissopimusten osalta käytetään
nimellismäärän sijasta nykyisen jälleenhankinta-arvon ja mahdollisen tulevan
luottoriskin summaa, joka lasketaan 6 luvun mukaisesti;
KIRBR
= KIRB-arvon (a) suhde arvopaperistettujen
saamisten vastuuarvon summaan (b); ilmaistaan desimaalilukuna;
L =       erillisen
takauksen taso, laskettuna kaikkien niiden etuoikeusluokkien, jotka ovat
position etuoikeusluokkaa heikommassa etuoikeusluokassa, nimellismäärän
suhteena arvopaperistettujen saamisten nimellismäärien summaan. Aktivoituja
tulevia tuloja ei sisällytetä L:n arvoon. Liitteessä II lueteltujen
johdannaissopimusten vastapuolten maksettaviksi tulevat määrät, jotka kuuluvat
etuoikeusluokkiin, jotka ovat etuoikeusasemaltaan heikompia kuin kyseinen
etuoikeusluokka, voidaan arvostaa erillisen takauksen tasoa laskettaessa
nykyiseen jälleenhankinta-arvoonsa ilman potentiaalista tulevaa luottoriskiä;
N =       256 artiklan mukaisesti laskettujen vastuiden lukumäärä. Kun
kyseessä on uudelleenarvopaperistaminen, laitoksen on tarkasteltava ryhmään
kuuluvien arvopaperistettujen saamisten lukumäärää eikä niiden alkuperäisiin
ryhmiin kuuluvien suojattavien saamisten lukumäärää, joista suojattavat
arvopaperistetut saamiset ovat peräisin;
ELGD = vastuilla painotettu
keskimääräinen tappio-osuus, joka lasketaan seuraavasti:
jossa:
LGDi
= i:nnen velallisen kaikkiin vastuisiin sisältyvä
keskimääräinen tappio-osuus, kun tappio-osuus määritetään 3 luvun mukaisesti.
Kun kyseessä on uudelleenarvopaperistaminen, arvopaperistettuihin positioihin
sovelletaan 100 prosentin tappio-osuutta. Kun ostettujen saamisten
maksukyvyttömyys- ja laimentumisriskiä käsitellään arvopaperistamisessa kokonaisuutena,
LGDi:n arvona on pidettävä luottoriskin LGD:n painotettua keskiarvoa
sekä 75 prosenttia laimentumisriskin LGD:stä. Riskipainot ovat luottoriskin ja
laimentumisriskin konsolidoimattomia omien varojen vaatimuksia.
2.                      
Jos suurimman arvopaperistetun saamisen (C1)
nimellismäärä on enintään kolme prosenttia arvopaperistettujen saamisten
nimellismäärän summasta, valvontaviranomaisen kehittämää arviointimallia
sovellettaessa laitos voi määrittää LGD:n arvoksi 50 prosenttia ja N:n arvoksi
joko
jossa:
Cm
=     suurimpien ”m”-vastuiden nimellismäärien summan
suhde arvopaperistettujen saamisten nimellismäärien summaan. Laitos voi
määrittää ”m”:n tason.
Jos arvopaperistamisessa kaikki arvopaperistetut
saamiset ovat olennaisesti vähittäisvastuita, laitokset voivat toimivaltaisen
viranomaisen luvalla soveltaa valvontaviranomaisen kehittämää arviointimallia
käyttämällä yksinkertaistuksia h = 0 ja v = 0 edellyttäen, ettei vastuiden
määrä ole pieni eivätkä vastuut ole hyvin keskittyneitä.
3.                      
Toimivaltaisten viranomaisten on tiedotettava
EPV:lle, miten laitokset soveltavat edellistä kohtaa. EPV seuraa tällä alalla
noudatettavia käytänteitä ja laatii asetuksen (EU) N:o 1093/2010 16 artiklan
mukaisesti ohjeita.
4.                      
Arvopaperistamispositioihin liittyvä luottoriskin
vähentäminen voidaan hyväksyä 259 artiklan 2, 3 ja 4 kohdan mukaisesti,
jollei 242 artiklan soveltamisesta muuta johdu. 
258 artikla
Likviditeettisopimukset
1.                      
Määritettäessä luokittelemattomiin
arvopaperistamispositioihin sisältyvää vastuuarvoa, kun kyseessä ovat likviditeettisopimukset,
voidaan soveltaa 0 prosentin luottovasta-arvokerrointa 250 artiklan 2 kohdassa
vahvistetut edellytykset täyttävään likviditeettisopimuksen nimellismäärään. 
2.                      
Jos laitoksen ei ole tarkoituksenmukaista laskea
arvopaperistettujen saamisten riskipainotettujen vastuuerien yhteismäärää ikään
kuin saamisia ei olisi arvopaperistettu, laitos voi poikkeuksellisesti ja
väliaikaisesti soveltaa 3 kohdassa vahvistettua menetelmää laskiessaan
luokittelemattomien arvopaperistamispositioiden riskipainotettujen vastuuerien
yhteismäärää, kun kyseessä on likviditeettisopimus, joka täyttää 250 artiklan
1 kohdassa vahvistetut edellytykset. Laitosten on ilmoitettava
toimivaltaisille viranomaisille ensimmäisen virkkeen soveltamisesta sekä
esitettävä asian perustelut ja aiottu soveltamisaika.
3.                      
Edellä 250 artiklan 1 kohdassa vahvistetut
edellytykset täyttävään likviditeettisopimukseen liittyviin
arvopaperistamispositioihin voidaan soveltaa suurinta riskipainoa, jota
sovellettaisiin 2 luvun mukaisesti johonkin arvopaperistetuista saamisista, jos
niitä ei olisi arvopaperistettu. Position vastuuarvoa määritettäessä on
sovellettava 100 prosentin luottovasta-arvokerrointa.
259 artikla
Luottoriskin vähentäminen, kun arvopaperistamispositioihin sovelletaan
IRB-menetelmää
1.                      
Kun riskipainotettujen vastuuerien yhteismäärä
lasketaan luottoluokitukseen perustuvalla arviointimallilla, vastuuarvoa tai
arvopaperistamispositioiden, jotka on suojattu luottoriskiltä,
riskipainotettujen vastuuerien yhteismäärää voidaan muuttaa 4 luvun säännösten
mukaisesti, siinä määrin kuin niitä sovelletaan 2 luvun mukaisesti
riskipainotettujen vastuuerien yhteismäärän laskennassa.
2.                      
Täyden luottosuojan tapauksessa, jos
riskipainotettujen vastuuerien yhteismäärä lasketaan valvontaviranomaisen
kehittämän arviointimallin mukaisesti, sovelletaan seuraavia vaatimuksia:
a)      laitoksen on määritettävä position
”efektiivinen riskipaino”. Efektiivinen riskipaino lasketaan jakamalla
positioon sisältyvien riskipainotettujen vastuuerien yhteismäärä position
vastuuarvolla ja kertomalla tulos sadalla;
b)      vastikkeellisen luottosuojan osalta
arvopaperistamispositioiden riskipainotettujen vastuuerien yhteismäärä
lasketaan kertomalla position vastikkeellisen luottosuojan mukaisesti korjattu
vastuuarvo (E*), joka on laskettu 4 luvun mukaisesti noudattaen
riskipainotettujen vastuuerien yhteismäärän laskennalle 2 luvussa vahvistettuja
säännöksiä, ja kun arvopaperistamispositioiden arvo on E, efektiivisellä
riskipainolla;
c)      takauksen luonteisen luottosuojan
osalta arvopaperistamispositioiden riskipainotettujen vastuuerien yhteismäärä
lasketaan kertomalla GA (luottosuojan arvo, johon on tehty 4 luvun
mukaisesti valuutta- ja maturiteettieroista johtuvat korjaukset) luottosuojan
tarjoajan riskipainolla; lukuun lisätään määrä, joka saadaan kertomalla
efektiivisellä riskipainolla arvopaperistamispositioiden arvo, josta on
vähennetty GA.
3.                      
Osittaisen suojan tapauksessa, jos
riskipainotettujen vastuuerien yhteismäärä lasketaan valvontaviranomaisen
kehittämän arviointimallin mukaisesti, sovelletaan seuraavia vaatimuksia:
a)      jos luottoriskin vähentämisellä
suojataan suhteellinen osuus arvopaperistamispositioiden suuririskisimmästä
osasta tai osista, laitos voi soveltaa 2 kohtaa;
b)      muissa tapauksissa laitoksen on
käsiteltävä arvopaperistamispositioita kahtena tai useampana positiona, joiden
suojaamattoman osan katsotaan kuuluvan alempaan luottoluokkaan. Laskettaessa
kyseisen position riskipainotettujen vastuuerien yhteismäärää on sovellettava
257 artiklan säännöksiä lukuun ottamatta seuraavia poikkeuksia: T oikaistaan
e*:n arvoksi vastikkeellista luottosuojaa sovellettaessa ja T-g:ksi takauksen
luonteista luottosuojaa sovellettaessa, ja e* on E*:n suhde suojattavan
vastuuryhmän kokonaisnimellismäärään, ja E* on arvopaperistamispositioiden
korjattu vastuuarvo, joka on laskettu 4 luvun säännösten mukaisesti siten, kuin
niitä sovelletaan riskipainotettujen vastuuerien yhteismäärän 2 luvun mukaiseen
laskentaan, kun arvopaperistamispositioiden arvo on E ja kun g on luottosuojan
nimellismäärän (johon on tehty 4 luvun mukaisesti valuutta- ja
maturiteettieroista johtuvat korjaukset) suhde arvopaperistettujen saamisten
vastuuarvojen summaan. Takauksen luonteista luottosuojaa sovellettaessa
luottosuojan tarjoajan riskipainoa on sovellettava position siihen osaan, joka
ei kuulu T:n oikaistun arvon piiriin.
4.                      
Jos takauksen luonteisen luottosuojan tapauksessa
toimivaltaiset viranomaiset ovat myöntäneet laitokselle luvan laskea suojan
tarjoajaan kohdistuviin vertailukelpoisiin välittömiin vastuisiin liittyvien
riskipainotettujen vastuuerien yhteismäärän 3 luvun mukaisesti, suojan
tarjoajaan kohdistuvien vastuiden 230 artiklan mukainen riskipaino g on
määriteltävä 3 luvussa täsmennetyllä tavalla.
260 artikla
Uusiutuvien saamisten, joihin liittyy ennenaikaisen kuoletuksen ehtoja,
arvopaperistamiseen sovellettavat täydentävät omien varojen vaatimukset
1.                      
Arvopaperistamispositioihin liittyvien
riskipainotettujen vastuuerien yhteismäärän laskemisen lisäksi alullepanevan
laitoksen on laskettava riskipainotettujen vastuuerien yhteismäärä
251 artiklassa vahvistettujen menetelmien mukaisesti silloin, kun se myy
uusiutuvia saamisia arvopaperistamiseen, johon liittyy ennenaikaisen
kuoletuksen ehtoja.
2.                      
Poiketen siitä, mitä 251 artiklassa säädetään,
alullepanijan osuuden vastuuarvon on oltava seuraavien seikkojen summa:
a)      arvopaperistettavaksi myytyjen
nostettujen määrien ryhmän sen osan vastuuarvo, jonka suhde järjestelyyn myydyn
koko ryhmän arvoon määrittää sen osuuden perittyjen pääomien ja korkojen ja
muiden niihin liittyvien määrien tuottamista rahavirroista, joka ei ole
käytettävissä maksujen suorittamiseen niille, joilla on
arvopaperistamispositioita; 
b)      limiitillisten luottosopimusten,
joiden nostetut määrät on myyty arvopaperistettaviksi, nostamattomien määrien
ryhmän sen osan vastuuarvo, jonka suhde kyseisten nostamattomien määrien
kokonaisarvoon on sama kuin a alakohdassa mainitun vastuuarvon suhde
arvopaperistettaviksi myytyjen nostettujen määrien ryhmän vastuuarvoon.
Alullepanijan osuudella ei saa olla heikompi
etuoikeusasema kuin sijoittajan osuudella.
Sijoittajan osuuden vastuuarvo on nostettujen
määrien muodostaman ryhmän osan vastuuarvo, joka ei kuulu a alakohdan piiriin,
lisättynä limiitillisten luotosopimusten, joiden nostetut määrät on myyty
arvopaperistettaviksi, nostamattomien määrien ryhmän sen osan vastuuarvolla,
joka ei sisälly b alakohtaan.
3.                      
Alullepanijan osuuden vastuuarvoon liittyvä 2
kohdan a alakohdan mukainen riskipainotettujen vastuuerien yhteismäärä on
laskettava suhteellisena osuutena arvopaperistettuihin nostettuihin määriin
sisältyvistä vastuista, joita on käsiteltävä ikään kuin niitä ei olisi
arvopaperistettu, ja suhteellisena osuutena limiitillisten luottosopimusten,
joiden nostetut määrät on myyty arvopaperistettaviksi, nostamattomiin määriin
liittyvistä vastuista.
261 artikla
Riskipainotettujen vastuuerien yhteismäärän vähentäminen
1.                      
Arvopaperistamispositioiden riskipainotettujen
vastuuerien yhteismäärää, johon sovelletaan 1 250 prosentin
riskipainoa, voidaan vähentää määrällä, joka on laitoksen arvopaperistettuihin
saamisiin mahdollisesti tekemien erityisten luottoriskioikaisujen määrä
kerrottuna 12,5:llä. Jos erityiset luottoriskioikaisut otetaan edellä
mainitulla tavalla huomioon, niitä ei saa ottaa huomioon 155 artiklassa
säädetyissä laskelmissa.
2.                      
Arvopaperistamispositioiden riskipainotettujen
vastuuerien yhteismäärää voidaan vähentää laitoksen kyseisille positioille
tekemien mahdollisten erityisten luottoriskioikaisujen 12,5:llä kerrotulla
määrällä.
3.                      
Kuten 33 artiklan 1 kohdan k alakohdassa säädetään,
niiden arvopaperistamispositioiden osalta, joihin sovelletaan 1 250
prosentin riskipainoa, laitosten ei tarvitse ottaa positioita huomioon
laskiessaan riskipainotettujen vastuuerien yhteismäärää, vaan ne voivat
vähentää positioon sisältyvän vastuuarvon omista varoistaan seuraavien
edellytysten mukaisesti:
a)      position vastuuarvo voidaan johtaa
riskipainotettujen vastuuerien yhteismäärästä ottaen huomioon 1 ja 2 kohdan
mukaisesti tehdyt vähennykset;
b)      vastuuarvoa laskettaessa voidaan ottaa
huomioon hyväksytty vastikkeellinen luottosuoja 242 ja 259 artiklassa
kuvattujen menettelyjen mukaisesti;
c)      kun riskipainotettujen vastuuerien
yhteismäärää laskettaessa sovelletaan valvontaviranomaisen kehittämää
arviointimallia ja L < KIRBR ja [L+T] > KIRBR, positiota voidaan
käsitellä kahtena positiona, jolloin paremmassa etuoikeusasemassa olevan
position L on KIRBR.
4.                      
Jos laitos soveltaa 3 kohdan mukaista vaihtoehtoa,
se voi vähentää kyseisen kohdan mukaisesti vähennetyn määrän kerrottuna
12,5:llä 255 artiklassa määritetystä määrästä, johon sillä jossakin
arvopaperistamisessa oleviin positioihin liittyvä riskipainotettujen
vastuuerien yhteismäärä voidaan rajoittaa.
4 jakso
Ulkoiset luottoluokitukset
262 artikla
Luottoluokituslaitosten hyväksyminen
1.                      
Laitokset voivat käyttää luottoluokituslaitoksen
antamaa luokitusta arvopaperistamispositioiden riskipainon määrittämiseksi
ainoastaan, jos luottoluokituksen on antanut hyväksytty luottoluokituslaitos
tai sen on vahvistanut hyväksytty luottoluokituslaitos asetuksen (EY) N:o
1060/2009 mukaisesti. 
2.                      
Hyväksyttyjä luottoluokituslaitoksia ovat kaikki
luottoluokituslaitokset, jotka on rekisteröity tai sertifioitu asetuksen (EY)
N:o 1060/2009 mukaisesti, ja luottoluokituksia antavat keskuspankit, jotka on
vapautettu asetuksen (EY) N:o 1060/2009 soveltamisesta.
3.                      
EPV julkaisee luettelon hyväksytyistä
luottoluokituslaitoksista.
263 artikla
Luottoluokituslaitosten luottoluokituksiin sovellettavat vaatimukset
Laskettaessa riskipainotettujen vastuuerien
yhteismäärää 3 jakson mukaisesti laitosten on käytettävä hyväksytyn
luottoluokituslaitoksen antamaa luottoluokitusta vain, jos seuraavat
edellytykset täyttyvät:
a)           luottoluokitukseen liittyvien
maksutyyppien ja niiden maksutyyppien, joihin laitos on oikeutettu
arvopaperistamispositiot määrittävän sopimuksen perusteella, välillä ei saa
olla eroja;
b)           luottoluokituslaitoksen on
täytynyt julkaista luokitusten perustana olevat luotonarvioinnit, menettelyt,
menetelmät, oletukset ja tärkeimmät osatekijät. Luottoluokituslaitoksen on myös
pitänyt julkaista tappio- ja kassavirta-analyysi ja luokitusten herkkyys
perustana olevien luokitusoletusten muutoksille, mukaan lukien omaisuuserien
ryhmän kehitys. Tietoja, jotka ovat vain tiettyjen yhteisöjen saatavilla, ei
katsota julkaistuiksi. Luottoluokitukset on sisällytettävä
luottoluokituslaitoksen siirtymämatriisiin; 
c)           luottoluokitus ei saa kokonaan
eikä osittain perustua laitoksen tarjoamaan takauksen luonteiseen omaan tukeen.
Tällöin laskettaessa kyseisen position riskipainotettujen vastuuerien
yhteismäärää 3 jakson mukaisesti laitoksen on katsottava, ettei kyseisellä
positiolla ole luottoluokitusta.
Luottoluokituslaitoksen on oltava sitoutunut
julkaisemaan selvitykset siitä, miten omaisuuserien ryhmän kehitys vaikuttaa
tähän luottoluokitukseen.
264 artikla
Luottoluokitusten käyttö
1.                      
Laitos voi valita yhden tai useamman hyväksytyn
luottoluokituslaitoksen, jonka/joiden luottoluokituksia on käytettävä
riskipainotettujen vastuuerien yhteismäärän laskennassa tämän luvun mukaisesti,
jäljempänä ’valittu luottoluokituslaitos’.
2.                      
Laitoksen on sovellettava luottoluokituksia
johdonmukaisesti eikä valikoivasti kaikkiin arvopaperistamispositioihinsa
seuraavien periaatteiden mukaisesti: 
a)      laitos ei saa soveltaa yhden
luottoluokituslaitoksen luottoluokituksia joissakin etuoikeusluokissa oleviin
positioihinsa ja toisen luottoluokituslaitoksen luottoluokituksia saman
arvopaperistamisen muissa etuoikeusluokissa oleviin positioihin, joilla saattaa
olla ensin mainitun luottoluokituslaitoksen antama luottoluokitus;
b)      jos positiosta on kahden valitun
luottoluokituslaitoksen antamat luottoluokitukset, laitoksen on sovellettava
niistä alhaisempaa;
c)      jos positiosta on useamman kuin kahden
valitun luottoluokituslaitoksen luokitus, on sovellettava niistä kahta
korkeinta. Jos kaksi korkeinta luottoluokitusta poikkeavat toisistaan, on
käytettävä niistä alhaisinta.
3.                      
Jos arvopaperistamista varten perustetulle
erillisyhtiölle tarjotaan suoraan 4 luvun mukaisesti hyväksyttyä luottosuojaa
ja valittu luottoluokituslaitos on ottanut suojan huomioon positiosta
laaditussa luottoluokituksessa, voidaan käyttää kyseisen luottoluokituksen
mukaista riskipainoa. Jos suojaa ei voida hyväksyä 4 luvun mukaisesti, myöskään
luottoluokitusta ei voida hyväksyä. Jos luottosuojaa ei tarjota
arvopaperistamista varten perustetulle erillisyhtiölle vaan suoraan
arvopaperistamispositiolle, luottoluokitusta ei voida hyväksyä.
265 artikla
Kuvaus eli mapping
EPV laatii teknisten täytäntöönpanostandardien
luonnokset, jotta kaikkien hyväksyttyjen luottoluokituslaitosten osalta voidaan
määrittää tässä luvussa vahvistettujen luottoluokkien vastaavuus hyväksyttyjen
luottoluokituslaitosten asianomaisten luottoluokitusten kanssa. Näiden
määritysten on oltava objektiivisia ja johdonmukaisia, ja ne on tehtävä
seuraavien periaatteiden mukaisesti:
a)           EPV erittelee kunkin
luottoluokituksen sisältämän riskin suhteellisen määrän;
b)           EPV harkitsee määrällisiä
tekijöitä, kuten maksukyvyttömyystapausten ja/tai tappioiden määrää ja kunkin
luottoluokituslaitoksen antamien luottoluokitusten aikaisempaa tuloskehitystä
eri omaisuusluokissa;
c)           EPV harkitsee kvalitatiivisia
tekijöitä, kuten luottoluokituslaitoksen arvioimien transaktioiden valikoimaa,
luottoluokituslaitoksen menetelmiä ja sen luottoluokitusten
tarkoituksenmukaisuutta, erityisesti onko perustana odotettu tappio vai
ensimmäinen euro-tappio;
d)           EPV pyrkii varmistamaan, että
arvopaperistamispositioihin, joihin sovelletaan hyväksyttyjen
luottoluokituslaitosten luottoluokitusten perusteella samaa riskipainoa,
sisältyy samansuuruinen luottoriski. EPV myös tarpeen mukaan muuttaa
määritystään siitä, mitä luottoluokkaa tietty luottoluokitus vastaa.
EPV toimittaa nämä teknisten
täytäntöönpanostandardien luonnokset komissiolle viimeistään
1 päivänä tammikuuta 2014.
Siirretään komissiolle valta hyväksyä ensimmäisessä
alakohdassa tarkoitetut tekniset täytäntöönpanostandardit asetuksen
(EU) N:o 1093/2010 15 artiklassa säädetyn menettelyn mukaisesti.
6 luku
Vastapuoliriski
1 jakso
Määritelmät
266 artikla
Vastuuarvon määrittäminen 
1.                      
Laitoksen on määritettävä liitteessä II lueteltujen
johdannaissopimusten vastuuarvo tämän luvun mukaisesti. 
2.                      
Laitos voi määrittää takaisinostosopimusten,
arvopapereiden tai hyödykkeiden lainaksiantamisen tai ‑ottamisen, pitkän
selvitysajan transaktioiden ja vakuudellisen limiittiluotonannon (margin
lending) vastuuarvot tämän luvun mukaisesti sen sijaan, että se soveltaisi 4
lukua.
267 artikla
Määritelmät
Tässä luvussa ja VI osastossa sovelletaan
seuraavia määritelmiä:
Yleiset termit
(1)                   
’Vastapuoliriskillä (counterparty credit risk, CCR)’
tarkoitetaan riskiä siitä, että transaktion vastapuoli saattaa tulla
maksukyvyttömäksi ennen kuin transaktion kassavirrat on lopullisesti
selvitetty.
Transaktiotyypit
(2)                   
’Pitkän selvitysajan transaktioilla’ tarkoitetaan
transaktioita, joissa vastapuoli sitoutuu toimittamaan arvopaperin tai
hyödykkeen tai suorittamaan ulkomaanvaluutan määräisen summan käteissuorituksen
tai muiden rahoitusinstrumenttien tai hyödykkeiden vastikkeeksi tai päinvastoin
selvitys- tai toimituspäivänä, jonka on sopimuksessa määritelty olevan
myöhemmin kuin on markkinakäytäntö kyseiselle nimenomaiselle transaktiotyypille
tai myöhemmin kuin viisi pankkipäivää siitä päivästä, jolloin laitos aloittaa
transaktion, sen mukaan, kumpi näistä päivämääristä on aikaisempi.
(3)                   
’Vakuudellisilla limiittiluotonannolla’
tarkoitetaan transaktioita, joissa laitos myöntää luottoa liittyen
arvopapereiden ostamiseen, myyntiin, hallussapitoon tai kaupankäyntiin niillä.
Vakuudelliseen limiittiluotonantoon eivät kuulu muut lainat, joiden vakuutena
on arvopaperivakuus. 
Nettoutusryhmät,
suojausryhmät ja niihin liittyvät termit
(4)                   
’Nettoutusryhmällä’ tarkoitetaan laitoksen ja yhden
vastapuolen välisten transaktioiden muodostamaa ryhmää, joka kuuluu 7 jakson ja
4 luvun mukaisesti tunnustetun oikeudellisesti täytäntöönpanokelpoisen
kahdenvälisen nettoutusjärjestelyn alaisuuteen. 
Jokaista
transaktiota, joka ei kuulu 7 jaksossa tunnustetun oikeudellisesti
täytäntöönpanokelpoisen kahdenvälisen nettoutusjärjestelyn alaisuuteen, on
käsiteltävä omana nettoutusryhmänään tätä lukua sovellettaessa. 
Tämän
luvun 6 jaksossa säädetyssä sisäisen mallin menetelmässä kaikkia samaan
vastapuoleen liittyviä nettoutusryhmiä voidaan käsitellä yhtenä
nettoutusryhmänä, jos yksittäisten nettoutusryhmien negatiiviset simuloidut
markkina-arvot on vahvistettu nollaan odotettua vastapuoliriskiä (EE)
koskevassa arviossa.
(5)                   
’Riskipositiolla’ tarkoitetaan riskilukua, joka
annetaan transaktiolle 5 jaksossa vahvistetun standardimenetelmän mukaisesti
soveltaen ennalta määrättyä algoritmia.
(6)                   
’Suojausryhmällä’ tarkoitetaan riskipositioiden
ryhmää, jonka muodostavat yhden nettoutusryhmän transaktiot, kun ainoastaan
kyseisten riskipositioiden saldolla on merkitystä määritettäessä vastuuarvoa 5
jaksossa vahvistetun standardimenetelmän mukaisesti.
(7)                   
’Vakuusvajesopimuksella (margin agreement)’
tarkoitetaan sopimusta tai sopimuksen määräyksiä, joiden mukaan vastapuolen on
annettava toiselle vastapuolelle vakuus, kun kyseisen toisen vastapuolen ensin
mainittuun vastapuoleen kohdistuvat vastuut ylittävät määrätyn rajan.
(8)                   
’Vakuusvajerajalla (margin threshold)’ tarkoitetaan
vastuun suurinta määrää, jonka ylittyessä sopimuspuolella on oikeus vaatia
vakuutta.
(9)                   
’Riskivakuusjaksolla (margin period of risk)’
tarkoitetaan ajanjaksoa, joka alkaa viimeisimmästä maksukyvyttömän vastapuolen
kanssa toteutettavien transaktioiden nettoutusryhmää kattavan vakuuden
toimittamisesta ja päättyy siihen, että transaktiot suljetaan ja siitä
aiheutuva markkinariski suojataan uudelleen.
(10)               
’Sisäisen mallin menetelmän mukaisella
efektiivisellä maturiteetilla nettoutusryhmälle, jonka maturiteetti on enemmän
kuin yksi vuosi’ tarkoitetaan nettoutusryhmään sisältyvien transaktioiden
maturiteettiin sisältyvän odotetun vastapuoliriskin riskittömällä tuotolla
diskontattua yhteismäärää jaettuna nettoutusryhmään vuoden kuluessa sisältyvän
odotetun vastapuoliriskin riskittömällä tuotolla diskontatulla yhteismäärällä. 
Efektiivinen
maturiteetti voidaan mukauttaa vastaamaan rollover-riskiä korvaamalla odotettu
vastapuoliriski efektiivisellä odotetulla vastapuoliriskillä, kun
ennustehorisontti on enintään vuosi. 
(11)               
’Tuotteiden ristikkäisnettoutuksella (cross-product
netting)’ tarkoitetaan eri tuoteluokkiin kuuluvien transaktioiden
sisällyttämistä samaan nettoutusryhmään tuotteiden ristikkäisnettoutusta
koskevien tässä luvussa vahvistettujen sääntöjen mukaisesti.
(12)               
‘Markkina-arvolla (current market value, CMV)’
tarkoitetaan 5 jaksoa sovellettaessa samaan nettoutusryhmään kuuluvien
transaktioiden muodostaman salkun nettomarkkina-arvoa, ja markkina-arvoa
laskettaessa voidaan päätyä sekä positiivisiin että negatiivisiin
markkina-arvoihin.
Jakaumat
(13)               
’Markkina-arvojen jakaumalla’ tarkoitetaan
ennustetta samaan nettoutusryhmään kuuluvien transaktioiden
nettomarkkina-arvojen todennäköisyysjakaumasta jonakin tulevana ajankohtana
(ennustehorisontti), kun otetaan huomioon kyseisten transaktioiden
realisoituneet markkina-arvot ennustehetkeen saakka. 
(14)               
’Vastapuoliriskin riskijakaumalla (distribution of
exposures)’ tarkoitetaan markkina-arvojen todennäköisyysjakauman ennustetta,
joka määritetään antamalla negatiivisille nettomarkkina-arvoille arvoksi nolla.
(15)               
’Riskineutraalilla jakaumalla (risk-neutral
distribution)’ tarkoitetaan markkina-arvojen tai riskien jakaumaa tulevana
ajanjaksona, kun jakaumaa laskettaessa käytetään laskennallisia markkina-arvoja,
esimerkiksi laskennallisia volatiliteetteja.
(16)               
’Toteutuneella jakaumalla (actual distribution)’
tarkoitetaan markkina-arvojen tai riskien jakaumaa tulevana ajanjaksona, kun
jakaumaa laskettaessa käytetään aikaisempia tai realisoituneita arvoja, kuten
aiempien hintojen tai korkojen muutosten perusteella laskettuja
volatiliteetteja. 
Riskin
mittaaminen ja mukauttaminen
(17)               
’Nykyhetken vastapuoliriskillä (current exposure)’
tarkoitetaan nollaa tai – jos seuraavaksi mainittu luku on suurempi –
vastapuoleen liittyvän samaan nettoutusryhmään kuuluvan transaktion tai
transaktiosalkun markkina-arvoa, joka menetettäisiin vastapuolen tullessa
maksukyvyttömäksi olettaen, että transaktioiden arvosta ei saataisi perittyä
mitään maksukyvyttömyys- tai selvitystilamenettelyssä.
(18)               
’Suurimmalla vastapuoliriskillä (peak exposure)’
tarkoitetaan vastapuoliriskin riskijakauman suurinta prosenttipistettä jonakin
tulevana ajankohtana ennen nettoutusryhmään kuuluvan maturiteetiltaan pisimmän
transaktion erääntymistä.
(19)               
’Odotetulla vastapuoliriskillä (expected exposure,
EE)’ tarkoitetaan vastapuoliriskin riskijakauman keskiarvoa jonakin tulevana
ajankohtana ennen nettoutusryhmän maturiteetiltaan pisimmän transaktion
erääntymistä. 
(20)               
’Tietyn ajankohdan efektiivisellä odotetulla
vastapuoliriskillä (effective expected exposure at a specific date)’,
jäljempänä ’efektiivinen EE’, tarkoitetaan suurinta odotettua vastapuoliriskiä,
joka toteutuu kyseisenä ajankohtana tai juuri ennen sitä. 
(21)               
’Odotetulla positiivisella vastapuoliriskillä
(expected positive exposure, EPE)’ tarkoitetaan odotettujen vastapuoliriskien
pitkän aikavälin painotettua keskiarvoa, kun painotus tehdään sen mukaan, mikä
osuus yksittäisellä odotetulla vastapuoliriskillä on koko aikavälillä. 
Omien
varojen vaatimusta määritettäessä laitosten on laskettava keskiarvo
ensimmäiseltä vuodelta tai, jos kaikki nettoutusryhmän sopimukset erääntyvät
alle yhden vuoden kuluessa, nettoutusryhmään kuuluvan maturiteetiltaan pisimmän
sopimuksen kattamalta ajanjaksolta. 
(22)               
’Efektiivisellä odotetulla positiivisella
vastapuoliriskillä’, jäljempänä ’efektiivinen EPE’, tarkoitetaan efektiivisen
odotetun vastapuoliriskin painotettua keskiarvoa nettoutusryhmän ensimmäiseltä
vuodelta tai, jos kaikki nettoutusryhmän sopimukset erääntyvät alle yhden vuoden
kuluessa, nettoutusryhmään kuuluvan maturiteetiltaan pisimmän sopimuksen
kattamalta ajanjaksolta, kun painotus tehdään sen mukaan, mikä osuus
yksittäisellä odotetulla vastapuoliriskillä on koko aikavälillä.
Vastapuoliriskit
(23)               
’Rollover-riskillä’ tarkoitetaan määrää, jonka
verran odotettu positiivinen vastapuoliriski aliarvostetaan, kun vastapuolen
kanssa aiotaan tulevaisuudessa toteuttaa transaktioita jatkuvasti. 
Tulevien
transaktioiden aiheuttamaa lisäriskiä ei oteta huomioon laskettaessa odotettua
positiivista vastapuoliriskiä.
(24)               
’Vastapuolella’ tarkoitetaan 7 jaksoa
sovellettaessa kaikkia luonnollisia henkilöitä tai oikeushenkilöitä, jotka
tekevät nettoutussopimuksen ja joilla on lainmukainen valta tehdä niin.
(25)               
’Tuotteiden ristikkäisnettoutusta koskevalla sopimuksella’
tarkoitetaan laitoksen ja vastapuolen kahdenvälistä kirjallista sopimusta,
jonka perusteella syntyy yksi, yhtenäinen oikeudellinen velvoite (perustuen
katettujen transaktioiden nettoutukseen), joka kattaa kaikki sopimuksen
kattamat vastapuolen kanssa solmitut pääsopimukset ja eri tuoteluokkiin
kuuluvat transaktiot. 
Tässä määritelmässä ’eri tuoteluokilla’
tarkoitetaan 
a)      takaisinostosopimuksia sekä
arvopapereiden tai hyödykkeiden lainaksiantamista ja ‑ottamista;
b)      vakuudellista limiittiluotonantoa;
c)      liitteessä II lueteltuja sopimuksia.
(26)               
’Maksuvelvoitteella’ tarkoitetaan maksua, josta on
sovittu sellaisessa OTC-johdannaistransaktiossa, jolla on lineaarinen
riskiprofiili ja jonka ehdoissa määrätään rahoitusinstrumentin toimittamisesta
maksua vastaan.
Transaktioissa, joiden ehdoissa määrätään kahden
maksun suorittamisesta, nämä kaksi maksuvelvoitetta muodostuvat sopimuksessa
sovituista bruttomaksuista, mukaan lukien transaktion nimellismäärä.
2 jakso
Menetelmät vastuuarvon laskemiseksi
268 artikla
Menetelmät vastuuarvon laskemiseksi
1.                      
Laitosten on määriteltävä liitteessä II lueteltujen
sopimusten vastuuarvo yhdellä 3–6 jaksossa vahvistetuista menetelmistä tämän
artiklan mukaisesti. 
Jos laitoksen osalta ei hyväksytä 89 artiklan
mukaista käsittelyä, se ei saa käyttää alkuperäisen hankinta-arvon menetelmää.
Määritettäessä liitteessä II olevassa 3 kohdassa lueteltujen sopimusten
vastuuarvoja laitos ei saa käyttää alkuperäisen hankinta-arvon menetelmää.
Laitosten ryhmä voi käyttää 3–6 jaksossa
vahvistettuja menetelmiä yhdistelmänä jatkuvalta perustalta. Yksittäinen laitos
saa käyttää käyvän arvon menetelmää ja alkuperäisen hankinta-arvon menetelmää
yhdistelmänä ainoastaan, jos toista menetelmistä käytetään 276 artiklan
6 kohdassa vahvistetuissa tapauksissa.
2.                      
Jos toimivaltaiset viranomaiset antavat siihen
luvan 277 artiklan 1 ja 2 kohdan mukaisesti, laitos voi määrittää seuraavien
erien vastuuarvon käyttäen 6 jaksossa vahvistettua sisäisen mallin menetelmää:
a)      liitteessä II luetellut sopimukset;
b)      takaisinostosopimukset;
c)      arvopapereiden tai hyödykkeiden
lainaksiantaminen ja ‑ottaminen;
d)      vakuudellinen limiittiluotonanto;
e)      pitkän selvitysajan transaktiot.
3.                      
Jos laitos ostaa luottojohdannaisen välityksellä
suojan kaupankäyntivaraston ulkopuolista luottoriskiä tai vastapuoliriskiä
vastaan, se voi laskea suojattuun vastuuseen liittyvän omien varojen
vaatimuksen noudattaen jompaakumpaa seuraavista:
a)      228–231 artikla;
b)      148 artiklan 3 kohta tai 179 artikla,
jos lupa on myönnetty 138 artiklan mukaisesti.
Kyseisissä luottojohdannaisissa vastapuoliriskin
vastuuarvo on nolla, paitsi jos laitos soveltaa 293 artiklan 2 kohdan h
alakohdan ii alakohtaa.
4.                      
Sen estämättä, mitä 3 kohdassa säädetään,
laskiessaan vastapuoliriskiin liittyvien omien varojen vaatimuksia laitos voi
valintansa mukaan johdonmukaisesti sisällyttää laskentaan kaikki
kaupankäyntivarastoon kuulumattomat luottojohdannaiset, jotka on ostettu
suojana kaupankäyntivaraston ulkopuoliselle vastuulle tai vastapuoliriskille,
jos luottosuoja on hyväksytty tämän asetuksen mukaisesti.
5.                      
Kun laitos käsittelee jonkin laitoksen myymiä
luottoriskinvaihtosopimuksia kyseisen laitoksen antamana luottosuojana ja niitä
koskee kohde-etuuden luottoriskiin liittyvä omien varojen vaatimus koko
nimellismäärän osalta, niiden kaupankäyntivaraston ulkopuolinen
vastapuoliriskin vastuuarvo on nolla.
6.                      
Kaikissa 3–6 jaksossa vahvistetuissa menetelmissä
tietyn vastapuolen vastuuarvo on sama kuin kyseisen vastapuolen kullekin
nettoutusryhmälle laskettujen vastuuarvojen summa.
Kun laitos laskee OTC-johdannaisista johtuvien
riskipainotettujen vastuuerien yhteismäärän 2 luvun mukaisesti, liitteessä
II lueteltujen johdannaissopimusten tietylle nettoutusryhmälle tämän luvun
mukaisesti laskettu vastuuarvo on nolla tai – jos seuraavaksi mainittu luku on
suurempi – vastapuoleen liittyvien kaikkien nettoutusryhmien vastuuarvojen
summan ja kyseiseen vastapuoleen liittyvän sellaisen vastuuarvonoikaisun
summan, jonka laitos tunnustaa tapahtuneeksi arvonalennukseksi, välinen erotus.
7.                      
Laitosten on määriteltävä pitkän selvitysajan
transaktioista aiheutuvien vastuiden vastuuarvot käyttäen mitä tahansa 3–6
jaksossa vahvistettua menetelmää riippumatta menetelmästä, jonka laitos on
valinnut OTC-johdannaisille ja takaisinostosopimuksille, arvopapereiden ja
hyödykkeiden lainaksiantamiselle tai -ottamiselle sekä vakuudelliselle
limiittiluotonannolle. Laskiessaan omien varojen vaatimuksia, jotka liittyvät
pitkän selvitysajan transaktioihin, laitos, joka käyttää 3 luvussa
vahvistettua menetelmää, voi soveltaa riskipainoja 2 luvussa vahvistetun
menetelmän mukaisesti jatkuvasti ja tällaisten positioiden merkittävyydestä
riippumatta.
8.                      
Tämän luvun 3 ja 4 jaksossa vahvistettujen
menetelmien osalta laitoksen on otettava käyttöön yhdenmukaiset menetelmät
nimellismäärän määrittämiseksi ja sen on varmistettava, että huomioon otettava
nimellismäärä mittaa tarkoituksenmukaisella tavalla sopimukseen sisältyvää
riskiä. Jos sopimus johtaa kassavirtojen moninkertaistumiseen, laitoksen on
mukautettava nimellismäärää sellaisten vaikutusten huomioonottamiseksi, joita
moninkertaistumisella on kyseisen sopimuksen riskirakenteeseen.
3 jakso
Käyvän arvon menetelmä
269 artikla
Käyvän arvon menetelmä
1.                      
Määrittääkseen kaikkien niiden sopimusten nykyisen
jälleenhankinta-arvon, joilla on positiivinen markkina-arvo, laitosten on
arvostettava sopimukset markkina-arvoon.
2.                      
Määrittääkseen potentiaalisen tulevan luottoriskin
laitosten on kerrottava tapauksen mukaan nimellismäärät tai kohde-etuuden arvot
taulukossa 1 esitetyillä prosenttimäärillä ja seuraavien periaatteiden
mukaisesti: 
a)      sopimuksia, jotka eivät kuulu
mihinkään taulukossa 1 esitetyistä viidestä luokasta, on käsiteltävä muita
hyödykkeitä kuin jalometalleja koskevina sopimuksina;
b)      sopimusten, joiden pääoma vaihdetaan
useaan kertaan, prosenttiluvut on kerrottava sopimuksen mukaisten vielä
jäljellä olevien maksujen lukumäärällä;
c)      sopimuksissa, jotka on strukturoitu
määrättyjen maksupäivien jälkeen jäljellä olevien riskien poistamiseksi ja
joissa ehdot on sovittu uudelleen sellaisiksi, että sopimuksen markkina-arvo
kyseisinä määrättyinä päivinä on nolla, jäljellä oleva maturiteetti on sama
kuin seuraavaan tarkistuspäivään jäljellä oleva aika. Sellaisissa
korkosopimuksissa, jotka täyttävät kyseiset vaatimukset ja joiden jäljellä
oleva maturiteetti on yli vuosi, prosenttiluku ei saa olla alhaisempi kuin 0,5
prosenttia.
 Taulukko 1 
 Jäljellä oleva maturiteetti || Korko­sopimukset || Valuutta­kursseja ja kultaa koskevat sopimukset || Osakkeita koskevat sopimukset || Muita jalometal­leja kuin kultaa koskevat sopimukset || Muita hyödyk­keitä kuin jalometal­leja koskevat sopimukset 
 Vuosi tai vähemmän || 0 % || 1 % || 6 % || 7 % || 10 % 
 Yli vuoden ja enintään 5 vuotta || 0,5 % || 5 % || 8 % || 7 % || 12 % 
 Yli 5 vuotta || 1,5 % || 7,5 % || 10 % || 8 % || 15 % 
3.                      
Muihin hyödykkeisiin kuin kultaan liittyvien,
liitteessä II olevassa 3 kohdassa tarkoitettujen sopimusten osalta laitos voi
soveltaa taulukossa 2 esitettyjä prosenttilukuja taulukossa 1 esitettyjen
prosenttilukujen sijaan edellyttäen, että kyseinen laitos noudattaa 350
artiklassa vahvistettua laajennettua maturiteettipohjaista menetelmää näiden
sopimusten osalta.
 Taulukko 2 
 Jäljellä oleva maturiteetti || Jalometallit (paitsi kulta) || Perusmetallit || Maatalous­hyödykkeet (pehmeät) || Muut, ml. energiatuotteet 
 Vuosi tai vähemmän || 2 % || 2,5 % || 3 % || 4 % 
 Yli vuoden ja enintään 5 vuotta || 5 % || 4 % || 5 % || 6 % 
 Yli 5 vuotta || 7,5 % || 8 % || 9 % || 10 % 
4.                      
Nykyisen jälleenhankinta-arvon ja mahdollisen
tulevan luottoriskin summa on vastuuarvo.
4 jakso
Alkuperäisen hankinta-arvon menetelmä
270 artikla
Alkuperäisen hankinta-arvon menetelmä
1.                      
Vastuuarvo on kunkin instrumentin nimellismäärä
kerrottuna taulukossa 3 esitetyillä prosenteilla:
 Taulukko 3 
 Alkuperäinen maturiteetti || Korko­sopimukset || Valuutta­kursseja ja kultaa koskevat sopimukset 
 Vuosi tai vähemmän || 0,5 % || 2 % 
 Yli vuoden ja enintään 2 vuotta || 1 % || 5 % 
 Kultakin seuraavalta vuodelta || 1 % || 3 % 
2.                      
Laskeakseen korkosopimusten vastuuarvon laitos voi
valita joko alkuperäisen tai jäljellä olevan maturiteetin.
5 jakso
Standardimenetelmä
271 artikla
Standardimenetelmä
1.                      
Laitokset eivät voi käyttää standardimenetelmää
muuta kuin OTC-johdannaisten ja pitkän selvitysajan transaktioiden vastuuarvon
laskemiseksi. 
2.                      
Standardimenetelmää käyttäessään laitosten on
laskettava vastuuarvo erikseen kullekin nettoutusryhmälle, ilman vakuuksia,
seuraavasti:
jossa:
CMV = vastapuolen kanssa toteutettavien
transaktioiden salkun muodostaman nettoutusryhmän markkina-arvo vakuudet mukaan
laskettuina, jossa
jossa:
CMVi = transaktion i markkina-arvo;
CMC = nettoutusryhmälle osoitettujen vakuuksien
markkina-arvo, jossa
jossa
CMC l = vakuuden l
markkina-arvo;
i =      transaktioon
sovellettava indeksi;
l =      vakuuteen
sovellettava indeksi;
j =     suojausryhmän
luokkaan sovellettava indeksi. 
Tässä tarkoituksessa suojausryhmät edustavat
riskitekijöitä, joita vastaan positiivisia ja negatiivisia riskipositioita
voidaan kuitata, jotta saadaan nettoriskipositio, johon vastuuarvon laskeminen
perustuu.
RPTij =
transaktion i riskipositio suojausryhmän j osalta;
RPC lj =
vakuuden l riskipositio suojausryhmän j osalta;
CCRMj =
taulukossa 5 esitetty vastapuoliriskin (CCR) kerroin suojausryhmän j osalta;
β =     1,4.
3.                      
Edellä olevan 2 kohdan mukaista laskentaa varten
a)      vastapuolelta saadun hyväksytyn
vakuuden merkki on positiivinen; vastapuolelle asetetun vakuuden merkki on
negatiivinen;
b)      standardimenetelmässä voidaan käyttää
ainoastaan vakuutta, joka on hyväksytty 193 artiklan 2 kohdan ja 232
artiklan mukaisesti;
c)      laitos voi jättää huomiotta sellaisten
maksuvelvoitteiden korkoriskit, joiden jäljellä oleva maturiteetti on alle
vuoden pituinen;
d)      laitos voi käsitellä kahdesta
maksuvelvoitteesta, jotka ovat saman valuutan määräisiä,  koostuvat transaktiot
yhtenä yhdistettynä transaktiona. Maksuvelvoitteiden käsittelyä sovelletaan
yhdistettyyn transaktioon.
272 artikla
Transaktiot, joilla on lineaarinen riskiprofiili
1.                      
Laitosten on sijoitettava transaktiot, joilla on
lineaarinen riskiprofiili, riskipositioihin seuraavien säännösten mukaisesti:
a)      transaktiot, joilla on lineaarinen
riskiprofiili ja joissa kohde-etuus muodostuu osakkeista (mukaan luettuina
osakeindeksit), kullasta, muista jalometalleista tai muista hyödykkeistä, on
sijoitettava osaketta (tai osakeindeksiä) tai hyödykettä vastaavaan
riskipositioon sekä korkoriskipositioon maksuvelvoitteen osalta;
b)      transaktiot, joilla on lineaarinen
riskiprofiili ja joissa suojattava instrumentti on vieraan pääoman ehtoinen
rahoitusinstrumentti, on sijoitettava kyseisen vieraan pääoman ehtoisen
rahoitusinstrumentin korkoriskipositioon sekä toiseen korkoriskipositioon
maksuvelvoitteen osalta;
c)      transaktiot, joilla on lineaarinen
riskiprofiili ja joiden ehdoissa määrätään kahden maksun suorittamisesta
(mukaan luettuina valuuttatermiinisopimukset) on sijoitettava kummankin
maksuvelvoitteen osalta korkoriskipositioon. 
Jos a, b tai c alakohdassa mainitussa
transaktiossa maksuvelvoite tai suojattava vieraan pääoman ehtoinen
rahoitusinstrumentti on ulkomaanvaluutan määräinen, kyseinen vieraan pääoman
ehtoinen maksuvelvoite tai suojattava rahoitusinstrumentti on myös sijoitettava
riskipositioon kyseisen valuutan määräisenä.
2.                      
Sovellettaessa 1 kohtaa transaktiosta, jolla on
lineaarinen riskiprofiili, aiheutuva riskipositio on suojattavan
rahoitusinstrumentin tai hyödykkeen efektiivinen nimellisarvo (markkinahinta
kerrottuna lukumäärällä), joka muunnetaan laitoksen kotivaluutaksi kertomalla
se asianomaisella valuuttakurssilla, lukuun ottamatta vieraan pääoman ehtoisia
rahoitusinstrumentteja. 
3.                      
Vieraan pääoman ehtoisten rahoitusinstrumenttien ja
maksuvelvoitteiden riskipositio on tulevien bruttomaksujen efektiivinen
nimellisarvo (mukaan lukien nimellismäärä), joka muunnetaan laitoksen
kotivaluutaksi ja kerrotaan tapauksen mukaan vieraan pääoman ehtoisen
rahoitusinstrumentin tai maksuvelvoitteen muutetulla duraatiolla.
4.                      
Luottoriskinvaihtosopimuksesta aiheutuva
riskipositio on vieraan pääoman ehtoisen referenssirahoitusinstrumentin
nimellisarvo kerrottuna luottoriskinvaihtosopimuksen jäljellä olevalla
maturiteetilla.
273 artikla
Transaktiot, joilla on epälineaarinen riskiprofiili
1.                      
Kun kyseessä ovat transaktiot, joilla on
epälineaarinen riskiprofiili, laitosten on määritettävä niiden riskipositiot
seuraavien kohtien mukaisesti.
2.                      
OTC-johdannaisesta (mukaan luettuina optiot ja
swaptiot), jolla on epälineaarinen riskiprofiili ja jonka suojattava
instrumentti ei ole vieraan pääoman ehtoinen rahoitusinstrumentti, aiheutuva
riskipositio on yhtä kuin 274 artiklan 1 kohdan mukainen transaktion
suojattavan rahoitusinstrumentin efektiivisen nimellisarvon deltavasta-arvo.
3.                      
OTC-johdannaisen (mukaan luettuina optiot ja
swaptiot), jolla on epälineaarinen riskiprofiili ja jonka suojattava
instrumentti on vieraan pääoman ehtoinen rahoitusinstrumentti tai
maksuvelvoite, riskipositio on yhtä kuin rahoitusinstrumentin tai
maksuvelvoitteen efektiivisen nimellisarvon deltavasta-arvo kerrottuna
tapauksen mukaan vieraan pääoman ehtoisen rahoitusinstrumentin tai
maksuvelvoitteen muutetulla duraatiolla.
4.                      
Riskipositioiden määrittämistä varten laitosten on
käsiteltävä vakuuksia seuraavasti:
a)      vastapuolelta saatua vakuutta on
pidettävä määrittämispäivänä erääntyvän johdannaissopimuksen mukaisena vaateena
vastapuolelle (pitkä positio); 
b)      vastapuolelle asetettua vakuutta on
pidettävä vastapuolta koskevana, määrittämispäivänä erääntyvänä velvoitteena
(lyhyt positio).
274 artikla
Riskipositioiden laskenta
1.                      
Laitoksen on määritettävä riskiposition koko ja
merkkisyys seuraavasti: 
a)      kun on kyse muusta kuin vieraan
pääoman ehtoisesta rahoitusinstrumentista:
i)        efektiivisenä
nimellisarvona, kun kyseessä on transaktio, jolla on lineaarinen riskiprofiili;
ii)       efektiivisen nimellisarvon deltavasta-arvona, , kun
kyseessä on transaktio, jolla on epälineaarinen riskiprofiili,
jossa:
Pref = suojattavan instrumentin
hinta ilmaistuna viitevaluutassa;
V = rahoitusinstrumentin arvo (kun on kyse
optiosta: option hinta);
p = suojattavan instrumentin hinta, ilmaistuna
samassa valuutassa kuin V;
b)      kun on kyse vieraan pääoman ehtoisesta
rahoitusinstrumentista tai transaktion maksuvelvoitteesta:
i)        muutetulla
duraatiolla kerrottuna efektiivisenä nimellisarvona, kun kyseessä on
transaktio, jolla on lineaarinen riskiprofiili;
ii)       muutetulla
duraatiolla kerrottuna efektiivisen nimellisarvon
deltavasta-arvona, , kun kyseessä on
transaktio, jolla on epälineaarinen riskiprofiili,
jossa:
V = rahoitusinstrumentin arvo (kun on kyse
optiosta: option hinta);
r = korkotaso.
Jos V on muun kuin viitevaluutan määräinen,
johdannainen on muunnettava viitevaluuttaan kertomalla se asianmukaisella
valuuttakurssilla.
2.                      
Sovellettaessa 1 kohdassa esitettyjä kaavoja
laitosten on ryhmiteltävä riskipositiot suojausryhmiksi. Kunkin suojausryhmän
osalta on laskettava absoluuttinen arvo eli kaikkien riskipositioiden summa.
Laskutoimituksen tuloksena saadaan nettoriskipositio, joka lasketaan 1 kohdan
soveltamiseksi seuraavasti:
.
275 artikla
Korkoriskipositiot
1.                      
Korkoriskiposition laskemiseksi laitosten on
noudatettava seuraavia säännöksiä.
2.                      
Kun korkoriskipositiot aiheutuvat seuraavista:
a)      vastapuolelta vakuutena saadut
rahatalletukset; 
b)      maksuvelvoitteet;
c)      suojattavat vieraan pääoman ehtoiset
rahoitusinstrumentit, 
joihin kussakin tapauksessa sovelletaan enintään
1,60 prosentin pääomavaatimusta 325 artiklassa olevan taulukon 1
mukaisesti, laitosten on sijoitettava nämä positiot yhteen kuudesta taulukossa
4 esitetystä suojausryhmästä kunkin valuutan osalta.
 Taulukko 4 
   || Valtion viitekorot || Muut kuin valtion viitekorot 
 Maturiteetti   || < 1 vuosi > 1 ≤ 5 vuotta > 5 vuotta || < 1 vuosi > 1 ≤ 5 vuotta > 5 vuotta 
3.                      
Suojattavista vieraan pääoman ehtoisista
rahoitusinstrumenteista tai maksuvelvoitteista, joiden osalta korko määräytyy
yleisiä markkinakorkoja edustavan viitekoron perusteella, aiheutuvien
korkoriskipositioiden jäljellä oleva maturiteetti on seuraavaan
korontarkistukseen ulottuva ajanjakso. Kaikissa muissa tapauksissa maturiteetti
on suojattavan vieraan pääoman ehtoisen rahoitusinstrumentin jäljellä oleva
voimassaoloaika tai – maksuvelvoitteen osalta – transaktion jäljellä oleva
voimassaoloaika.
276 artikla
Suojausryhmät
1.                      
Laitosten on laadittava suojausryhmät 2–5 kohdan
mukaisesti.
2.                      
Kullekin luottoriskinvaihtosopimuksen
kohde-etuutena olevan vieraan pääoman ehtoisen referenssirahoitusinstrumentin
liikkeeseenlaskijalle on oltava yksi suojausryhmä. 
Korimuotoisia n:nnen tappion
luottoriskinvaihtosopimuksia on käsiteltävä seuraavasti:
a)      n:nnen tappion
luottoriskinvaihtosopimuksen perusteena olevassa korissa olevan vieraan pääoman
ehtoisen referenssirahoitusinstrumentin riskipositio on yhtä kuin vieraan
pääoman ehtoisen referenssirahoitusinstrumentin efektiivinen nimellisarvo
kerrottuna n:nnen tappion johdannaisen muutetulla duraatiolla suhteessa vieraan
pääoman ehtoisen referenssirahoitusinstrumentin luottoriskimarginaalin
muutokseen;
b)      n:nnen tappion
luottoriskinvaihtosopimuksen perusteena olevassa korissa olevalle kullekin
vieraan pääoman ehtoiselle referenssirahoitusinstrumentille on oltava yksi
suojausryhmä. Eri n:nnen tappion luottoriskinvaihtosopimusten riskipositioita
ei saa sisällyttää samaan suojausryhmään;
c)      vastapuoliriskikerroin, jota
sovelletaan kuhunkin suojausryhmään, joka on luotu yhdelle n:nnen tappion
johdannaisen vieraan pääoman ehtoiselle referenssirahoitusinstrumentille, on
seuraavanlainen:
i) 0,3 prosenttia, kun vieraan pääoman
ehtoisella referenssirahoitusinstrumentilla on hyväksytyn
luottoluokituslaitoksen antama luottoluokitus, joka vastaa luottoluokkaa
1–3; 
ii) 0,6 prosenttia muiden vieraan pääoman
ehtoisten rahoitusinstrumenttien osalta.
3.                      
Kun korkoriskipositiot aiheutuvat seuraavista:
a)      vastapuolelle vakuudeksi osoitetut
rahatalletukset tapauksissa, joissa kyseisellä vastapuolella ei ole alhaisen
erityisriskin lainavelvoitteita;
b)      suojattavat vieraan pääoman ehtoiset
rahoitusinstrumentit, 
joihin 325 artiklassa olevan taulukon 1 mukaisesti
sovelletaan yli 1,60 prosentin pääomavelvoitetta, kutakin liikkeeseenlaskijaa
kohtaan on oltava yksi suojausryhmä. 
Jos maksuvelvoite jäljittelee tällaista vieraan
pääoman ehtoista rahoitusinstrumenttia, myös tällöin on oltava yksi
suojausryhmä kutakin vieraan pääoman ehtoisen referenssirahoitusinstrumentin
liikkeeseenlaskijaa kohti.
Laitos voi sijoittaa samaan suojausryhmään riskipositiot,
jotka aiheutuvat tietyn liikkeeseenlaskijan vieraan pääoman ehtoisista
rahoitusinstrumenteista tai saman liikkeeseenlaskijan vieraan pääoman
ehtoisista referenssirahoitusinstrumenteista, joita maksuvelvoitteet
jäljittelevät tai jotka ovat luottoriskinvaihtosopimusten kohde-etuuksia.
4.                      
Muut kohde-etuuksina toimivat rahoitusinstrumentit
kuin vieraan pääoman ehtoiset rahoitusinstrumentit sijoitetaan samoihin
suojausryhmiin ainoastaan siinä tapauksessa, että ne ovat identtisiä tai
samankaltaisia rahoitusinstrumentteja. Muissa tapauksissa ne sijoitetaan eri
suojausryhmiin. 
Sovellettaessa tätä kohtaa laitosten on
määritettävä, ovatko kohde-etuudet samankaltaisia, seuraavia periaatteita
noudattaen:
a)      osakkeiden osalta kohde-etuudet
katsotaan samanlaisiksi, jos ne ovat saman liikkeeseenlaskijan
liikkeeseenlaskemia. Osakeindeksi on katsottava erilliseksi
liikkeeseenlaskijaksi;
b)      jalometallien osalta kohde-etuudet
katsotaan samanlaisiksi, jos ne muodostuvat samasta metallista.
Jalometalli-indeksi on katsottava erilliseksi jalometalliksi;
c)      sähkövoiman osalta kohde-etuudet
katsotaan samanlaisiksi, jos toimitusoikeudet ja ‑velvollisuudet
viittaavat samaan huippukuorma-ajan tai pienen kuorman ajan toimitusaikaväliin
24 tunnin aikana;
d)      hyödykkeiden osalta kohde-etuudet
katsotaan samanlaisiksi, jos ne muodostuvat samasta hyödykkeestä.
Hyödykeindeksi on katsottava erilliseksi indeksiksi.
5.                      
Eri suojausryhmien luokille määritetään
vastapuoliriskikertoimet, jäljempänä ’CCR-kertoimet’, seuraavassa taulukossa
esitetyllä tavalla:
 Taulukko 5 
   || Suojausryhmien luokat || CCR-kerroin 
 1. || Korot || 0,2 % 
 2. || Luottoriskinvaihtosopimuksen kohde-etuutena olevasta vieraan pääoman ehtoisesta referenssirahoitusinstrumentista aiheutuvien riskipositioiden korot, kun referenssirahoitusinstrumenttiin sovelletaan IV osaston 2 luvussa esitetyn taulukon 1 mukaisesti enintään 1,60 prosentin pääomavaatimusta. || 0,3 % 
 3. || Vieraan pääoman ehtoisesta rahoitusinstrumentista tai vieraan pääoman ehtoisesta referenssirahoitusinstrumentista aiheutuvien riskipositioiden korot, kun mainittuihin instrumentteihin sovelletaan IV osaston 2 luvussa esitetyn taulukon 1 mukaisesti yli 1,60 prosentin pääomavaatimusta. || 0,6 % 
 4. || Valuuttakurssit || 2,5 % 
 5. || Sähkövoima || 4 % 
 6. || Kulta || 5 % 
 7. || Osakkeet || 7 % 
 8. || Jalometallit (paitsi kulta) || 8,5 % 
 9. || Muut hyödykkeet (paitsi jalometallit ja sähkövoima) || 10 % 
 10. || OTC-johdannaisten kohde-etuudet, jotka eivät kuulu edellä mainittuihin luokkiin. || 10 % 
Taulukossa 5 (10 kohta) tarkoitetut
OTC-johdannaisten kohde-etuudet sijoitetaan kunkin kohde-etuutena olevan
rahoitusinstrumentin luokan osalta erillisiin suojausryhmiin.
6.                      
Transaktioiden joukossa saattaa olla sellaisia,
joilla on epälineaarinen riskiprofiili ja joiden osalta laitos ei pysty
määrittämään delta-lukua tai – tapauksen mukaan suojattavana omaisuutena
olevien vieraan pääoman ehtoisten rahoitusinstrumenttien tai maksuvelvoitteiden
osalta – muutettua duraatiota välinemallilla, jonka toimivaltainen viranomainen
on hyväksynyt markkinariskin omien varojen vaatimusten määrittämistä varten; näissä
tapauksissa toimivaltaisen viranomaisen on joko määritettävä riskipositiot ja
sovellettavat CCR-kertoimet varovaisesti tai vaadittava laitosta soveltamaan 3
jaksossa vahvistettua menetelmää. Nettoutusta ei hyväksytä, eli vastuuarvo on
määritettävä ikään kuin olisi olemassa suojausryhmä, joka käsittää juuri
kyseisen yksittäisen transaktion.
7.                      
Laitoksella on oltava sisäiset menettelyt sen
todentamiseksi, että ennen kuin transaktio sisällytetään nettoutusryhmään, se
on katettu oikeudellisesti täytäntöönpanokelpoisella nettoutussopimuksella,
joka täyttää 7 jaksossa asetetut vaatimukset.
8.                      
Laitoksella, joka käyttää vakuuksia
vastapuoliriskin vähentämiseksi, on oltava sisäiset menettelyt sen
varmistamiseksi, että ennen kuin vakuuden vaikutus otetaan huomioon laskennassa,
vakuus täyttää 4 luvussa asetetut oikeusvarmuutta koskevat vaatimukset.
6 jakso
Sisäisen mallin menetelmä
277 artikla
Sisäisen mallin menetelmä
1.                      
Edellyttäen, että toimivaltaiset viranomaiset ovat
todenneet laitoksen täyttävän 2 kohdassa vahvistetun vaatimuksen, niiden on
annettava laitokselle lupa soveltaa sisäisen mallin menetelmää laskeakseen
vastuuarvon mille tahansa seuraavista transaktioista:
a)      268 artiklan 2 kohdan a alakohdan
mukaiset transaktiot;
b)      268 artiklan 2 kohdan b, c ja
d alakohdan mukaiset transaktiot;
c)      268 artiklan 2 kohdan a–d alakohdan
mukaiset transaktiot.
Jos laitoksella on lupa soveltaa sisäisen mallin
menetelmää laskeakseen minkä tahansa edellisen alakohdan a, b tai c alakohdassa
mainitun transaktion vastuuarvon, se voi myös soveltaa sisäisen mallin
menetelmää 268 artiklan 2 kohdan e alakohdan mukaisissa transaktioissa.
Sen estämättä, mitä 268 artiklan 1 kohdan
kolmannessa alakohdassa säädetään, laitos voi halutessaan olla soveltamatta
tätä menetelmää vastuisiin, joilla on suuruutensa ja riskinsä puolesta vähäinen
merkitys. Tällöin laitoksen on sovellettava näihin vastuisiin jotakin 3, 4 tai
5 jaksossa vahvistetuista menetelmistä. 
2.                      
Toimivaltaisten viranomaisten on annettava
laitoksille lupa soveltaa sisäisen mallin menetelmää 1 kohdassa tarkoitetuissa
laskelmissa ainoastaan, jos laitos on osoittanut, että se noudattaa tässä
jaksossa vahvistettuja vaatimuksia, ja toimivaltainen viranomainen on
todentanut, että laitoksen vastapuoliriskin hallitsemiseksi ylläpitämät järjestelmät
ovat moitteettomia ja asianmukaisesti toteutettuja.
3.                      
Toimivaltaiset viranomaiset voivat antaa
laitoksille luvan soveltaa sisäisen mallin menetelmää rajoitetun ajan
vaiheittain eri transaktiotyyppeihin. Tämän vaiheittaisen soveltamiskauden
aikana laitokset voivat soveltaa 3 tai 5 jaksossa vahvistettuja menetelmiä
niihin transaktiotyyppeihin, joiden osalta ne eivät käytä sisäisen mallin
menetelmää.
4.                      
Laitoksen on sovellettava 3 tai 5 jaksossa
vahvistettuja menetelmiä kaikkiin sellaisiin OTC-johdannaistransaktioihin ja
pitkän selvitysajan transaktioihin, joihin se ei ole saanut 1 kohdan
mukaista lupaa soveltaa sisäisen mallin menetelmää. 
Näitä menetelmiä voidaan käyttää yhdistelmänä
jatkuvalta perustalta ryhmän sisällä. Laitoksen sisällä näitä menetelmiä voidaan
käyttää yhdistelmänä ainoastaan, jos yhtä menetelmistä käytetään 276 artiklan 6
kohdassa vahvistetuissa tapauksissa. 
5.                      
Jos laitokselle on 1 kohdan mukaisesti annettu lupa
käyttää sisäisen mallin menetelmää, se ei saa palata käyttämään 3 tai 5
jaksossa vahvistettuja menetelmiä, jollei toimivaltainen viranomainen anna
tähän lupaa. Toimivaltaisten viranomaisten on annettava tällainen lupa, jos
laitos esittää perustellun syyn. 
6.                      
Jos laitos ei enää täytä tässä jaksossa
vahvistettuja vaatimuksia, sen on ilmoitettava asiasta toimivaltaiselle
viranomaiselle ja tehtävä jokin seuraavista: 
a)   esitettävä toimivaltaiselle viranomaiselle suunnitelma, miten se
aikoo saavuttaa vaatimukset pian uudelleen; 
b)   osoitettava toimivaltaista viranomaista tyydyttävällä tavalla, että
noudattamatta jättämisen vaikutus on vähäinen.
278 artikla
Vastuuarvo
1.                      
Jos laitoksella on 277 artiklan 1 kohdan mukainen
lupa käyttää sisäisen mallin menetelmää laskeakseen joidenkin tai kaikkien
kyseisessä kohdassa mainittujen transaktioiden vastuuarvon, sen on laskettava
kyseisten transaktioiden vastuuarvo nettoutusryhmän tasolla. 
Laitoksen tässä tarkoituksessa käyttämällä
mallilla on
a)      määriteltävä nettoutusryhmän
markkina-arvon muutoksille ennustejakauma, joka perustuu merkityksellisten
markkinamuuttujien yhteismuutoksiin (esimerkiksi korkojen ja valuuttakurssien
muutokset); 
b)      laskettava nettoutusryhmän vastuuarvo
kunakin tulevana ajankohtana ottaen huomioon markkinamuuttujien
yhteismuutokset.
2.                      
Jotta mallilla voidaan ottaa huomioon vakuuksien
(margining) vaikutukset, vakuusarvon mallin on täytettävä sisäisen mallin
menetelmän määrälliset, laadulliset ja tietoja koskevat vaatimukset tämän
jakson mukaisesti, ja laitos voi sisällyttää nettoutusryhmän markkina-arvon
muutoksien ennustejakaumaan ainoastaan 193 artiklan 2 kohdassa ja 232
artiklassa määritetyt hyväksytyt rahoitusvakuudet.
3.                      
Kun kyseessä ovat vastapuoliriskit, joihin laitos
soveltaa sisäisen mallin menetelmää, vastapuoliriskiä koskeva omien varojen
vaatimus on korkeampi seuraavista:
a)      kyseisiä vastuita koskeva omien
varojen vaatimus laskettuna efektiivisen EPE:n perusteella käyttäen nykyhetken
markkinatietoja;
b)      kyseisiä vastuita koskeva omien
varojen vaatimus laskettuna efektiivisen EPE:n perusteella käyttäen yhtä
yhdenmukaista stressikalibrointia kaikkien niiden vastapuoliriskien osalta,
joihin laitos soveltaa sisäisen mallin menetelmää.
4.                      
Lukuun ottamatta niitä vastapuolia, joilla
katsotaan olevan wrong-way -erityisriski ja joihin sovelletaan 285 artiklan 4
ja 5 kohtaa, laitosten on laskettava vastuuarvo tulona, joka saadaan kertomalla
alfa (α) efektiivisellä EPE:llä seuraavasti:
jossa:
α =     1,4, jolleivät toimivaltaiset viranomaiset vaadi suurempaa alfaa
tai anna laitoksille lupaa käyttää omia estimaattejaan 9 kohdan mukaisesti.
Efektiivinen EPE lasketaan arvioimalla odotettu
vastapuoliriski (EEt) keskimääräisenä riskinä tulevana ajankohtana
t, missä keskiarvo määritetään merkityksellisten markkinariskitekijöiden
mahdollisista tulevista arvoista. 
Mallissa EE on arvioitava useille tuleville ajankohdille
(t1, t2, t3…).
5.                      
Efektiivinen EE on laskettava rekursiivisesti:
jossa:
nykyhetki on t0;
Efektiivinen EEt0 on yhtä kuin
nykyhetken vastapuoliriski.
6.                      
Efektiivinen EPE on keskimääräinen efektiivinen EE
tulevan riskin ensimmäisen voimassaolovuoden aikana. Jos kaikki
nettoutusryhmään kuuluvat sopimukset erääntyvät alle yhden vuoden kuluessa, EPE
on keskimääräinen EE siihen saakka, kun kaikki nettoutusryhmään kuuluvat
sopimukset erääntyvät. Efektiivinen EPE lasketaan efektiivisen EE:n
painotettuna keskiarvona:
jossa painot  mahdollistavat
tapaukset, joissa tuleva riski lasketaan ajankohtina, jotka eivät jakaannu
tasaisesti ajan mittaan.
7.                      
Laitosten on perustettava odotetun vastapuoliriskin
tai suurimman vastapuoliriskin laskeminen vastapuoliriskien riskijakaumaan,
jossa otetaan huomioon riskijakauman mahdollinen ei-normaalisuus.
8.                      
Laitos voi käyttää sisäisellä mallilla laskettua
jakaumalukua, joka on varovaisempi kuin 4 kohdassa esitetyn yhtälön
mukainen luku, joka saadaan kertomalla alfa efektiivisellä EPE:llä, kaikkien
vastapuolten osalta.
9.                      
Sen estämättä, mitä 4 kohdassa säädetään,
toimivaltaiset viranomaiset voivat sallia, että laitokset käyttävät omia alfan
estimaattejaan, joissa: 
a)      alfa on kaikkien vastapuolten osalta
vastapuoliriskin täydellisenä simulaationa lasketun taloudellisen pääoman
(osoittaja) suhde EPE:hen perustuvaan taloudelliseen pääomaan (nimittäjä);
b)      nimittäjässä olevaa EPE:tä käytetään
laskennassa ikään kuin se olisi kiinteä lainamäärä.
Tämän kohdan mukaisissa estimaateissa alfan on oltava
vähintään 1,2.
10.                  
Estimoidessaan alfan 9 kohdan mukaisesti laitoksen
on varmistettava, että osoittaja ja nimittäjä lasketaan johdonmukaisesti
suhteessa mallintamismenetelmään, parametrien määritelmiin ja salkun
koostumukseen. Alfan estimointiin sovellettavan lähestymistavan on perustuttava
laitoksen sisäiseen taloudellisen pääoman menetelmään, se on dokumentoitava
asianmukaisesti ja sen on oltava riippumattoman tahon validoima. Lisäksi
laitoksen on tarkistettava alfan estimaattinsa vähintään neljännesvuosittain
tai useammin, jos salkun koostumus vaihtelee ajan mittaan. Laitoksen on myös
arvioitava malliriski.
11.                  
Laitoksen on osoitettava toimivaltaista
viranomaista tyydyttävällä tavalla, että sen sisäiset alfan estimaatit kuvaavat
osoittajassa riittävän hyvin riippuvuuden olennaisia lähteitä sen jälkeen, kun
transaktioiden tai transaktiosalkkujen markkina-arvoista on laskettu jakauma
kaikkien vastapuolten osalta. Sisäisissä alfan estimaateissa on otettava
huomioon salkkuihin sisältyvien vastuiden keskittyneisyys. 
12.                  
Valvoessaan 9 kohdan mukaisten estimaattien käyttöä
toimivaltaisten viranomaisten on otettava huomioon alfan estimaattien
merkittävä vaihtelu, jota aiheutuu mahdollisista epätarkkuuksista osoittajassa
käytetyissä malleissa, varsinkin jos esiintyy konveksisuutta.
13.                  
Markkina- ja luottoriskin yhteismallintamisessa
käytettyjen markkinariskitekijöiden volatiliteeteissa ja korrelaatioissa
otetaan tarvittaessa huomioon luottoriskitekijä, jotta niissä ilmenisi
volatiliteetin tai korrelaation mahdollinen lisäys talouden laskusuhdanteessa. 
279 artikla
Nettoutusryhmien vastuuarvo, jos nettoutusryhmiin sovelletaan
vakuusvajesopimusta
1.                      
Jos nettoutusryhmään sovelletaan
vakuusvajesopimusta (margin agreement) ja ne arvostetaan päivittäin
markkinahintaan, laitos voi käyttää yhtä seuraavista EPE-luvuista:
a)      efektiivinen EPE ottamatta huomioon
mahdollista vakuutta, joka on hallussa tai asetettu vakuusvaatimuksen vuoksi,
lisättynä mahdollisella vakuudella, joka on asetettu vastapuolelle riippumatta
päivittäisestä arvostus- ja vakuusmenettelystä tai nykyhetken
vastapuoliriskistä;
b)      korotus, joka kuvaa riskin
potentiaalista kasvua riskivakuusjakson aikana lisättynä suuremmalla
seuraavista:
i)        nykyhetken vastapuoliriski mukaan
lukien kaikki mahdolliset hallussa olevat tai asetetut vakuudet, paitsi
vaaditut tai kiistanalaiset vakuudet;
ii)       suurin nettoriski, mukaan lukien
vakuusvajesopimuksen mukainen vakuus, joka ei laukaisisi vakuuden vaatimista.
Tässä määrässä on näyttävä kaikki vakuusvajesopimuksen mukaiset sovellettavat
kynnykset, siirron vähimmäismäärät, itsenäiset määrät ja alkumarginaalit;
c)      jos sisäisessä mallissa otetaan
huomioon vakuuksien vaikutukset estimoitaessa EE:n arvoa, laitos voi
toimivaltaisten viranomaisten luvalla käyttää mallin tuottamaa EE:n arvoa
sellaisenaan 13 artiklan 5 kohtaan sisältyvässä laskelmassa.  Toimivaltaiset
viranomaiset voivat myöntää tällaisen luvan ainoastaan, jos ne todentavat, että
sisäisessä mallissa otetaan asianmukaisesti huomioon vakuuksien vaikutukset
estimoitaessa EE:n arvoa.
Sovellettaessa b alakohtaa laitosten on laskettava
korotukset transaktioiden markkinahinnan odotettuna positiivisena muutoksena
riskivakuusjakson aikana. Vakuusarvon muutokset on otettava huomioon käyttäen 4
luvun 3 jakson mukaista valvojan antamaa vakioarvon leikkausta tai
rahoitusvakuuksia koskevan kattavan menetelmän mukaista omat
arvonleikkaustekijät -lähestymistapaa, mutta vakuusmaksuja ei oleteta
tehtäväksi riskivakuusjakson aikana. Riskivakuusjaksoon sovelletaan 2, 3 ja 4
kohdassa vahvistettuja vähimmäisaikoja.
2.                      
Niiden transaktioiden, joiden nettoarvo tilitetään
päivittäin ja jotka arvostetaan päivittäin markkinahintaan, riskivakuusjakson
on oltava vakuusarvoa vakuusvajesopimuksissa mallinnettaessa vähintään
a)      5 pankkipäivää, kun kyseessä ovat
nettoutusryhmät, jotka koostuvat ainoastaan takaisinostosopimuksista,
arvopapereiden tai hyödykkeiden lainaksiantamisesta tai ‑ottamisesta ja
vakuudellisesta limiittiluotonannosta;
b)      10 pankkipäivää kaikkien muiden
nettoutusryhmien osalta. 
Edellä oleviin a ja b alakohtaan sovelletaan
seuraavia poikkeuksia:
i)        niissä nettoutusryhmissä, joissa
transaktioiden määrä ylittää 5 000 transaktiota milloin tahansa
vuosineljänneksellä, seuraavan neljänneksen riskivakuusjakson on oltava
vähintään 20 pankkipäivää. Tätä poikkeusta ei sovelleta laitoksen
kaupankäyntivastuisiin; 
ii)       niissä nettoutusryhmissä, joissa
vähintään yhteen transaktioon liittyy joko epälikvidi vakuus tai
OTC-johdannainen, jota ei voida helposti korvata, riskivakuusjakson on oltava
vähintään 20 pankkipäivää. 
Laitoksen on määritettävä, onko vakuus epälikvidi
tai ovatko OTC-johdannaiset sellaisia, ettei niitä ole helppo korvata
stressikausien markkinaolosuhteissa, joille on ominaista sellaisten jatkuvasti
aktiivisten markkinoiden puuttuminen, joilla vastapuoli saisi vähintään kahden
päivän kuluessa useita hintatarjouksia, jotka eivät aiheuttaisi
markkinamuutoksia tai joiden hinnassa ei näkyisi markkinoiden diskonttaus (jos
kyseessä on vakuus) tai preemio (jos kyseessä on OTC-johdannainen).
Laitoksen on harkittava, ovatko sen hallussa
vakuutena olevat transaktiot tai arvopaperit keskittyneet johonkin tiettyyn
vastapuoleen ja, jos kyseinen vastapuoli poistuisi markkinoilta äkillisesti,
pystyisikö laitos korvaamaan kyseiset transaktiot tai arvopaperit.
3.                      
Jos laitos on ollut juuri edeltäneiden kahden
vuosineljänneksen aikana osallisena vähintään kahdessa vakuuksien
muutospyyntöjä koskevassa kiistassa, jotka liittyvät tiettyyn nettoutusryhmään
tai vastapuoleen, ja kiistat ovat kestäneet pidempään kuin 2 kohdan mukainen sovellettava
riskivakuusjakso, laitoksen on seuraavan kahden vuosineljänneksen aikana
käytettävä kyseisen nettoutusryhmän osalta riskivakuusjaksoa, joka on vähintään
kaksi kertaa niin pitkä kuin 2 kohdassa täsmennetty jakso.
4.                      
Kun nettoarvon tilitys tehdään N päivän välein,
riskivakuusjakson on oltava vähintään sama kuin 2 kohdassa täsmennetty
jakso (F) lisättynä N päivällä ja vähennettynä yhdellä päivällä. Eli:
riskivakuusjakso = F + N - 1
5.                      
Jos sisäisessä mallissa otetaan huomioon vakuuksien
vaikutukset nettoutusryhmän markkina-arvon muutoksiin, laitoksen on
mallinnettava vakuus, paitsi käteinen, joka on samassa valuutassa kuin itse
vastuu, yhdessä vastuun kanssa laskiessaan vastuuarvon OTC-johdannaisille ja
arvopapereilla toteutettaville rahoitustoimille.
6.                      
Jos laitos ei pysty mallistamaan vakuutta yhdessä
vastuun kanssa, se ei laskiessaan OTC-johdannaisten ja arvopapereilla
toteutettavien rahoitustoimien vastuuarvoa saa ottaa huomioon vakuuksien
vaikutuksia, paitsi jos vakuus on käteinen, joka on samassa valuutassa kuin
itse vastuu, jollei laitos 4 luvun mukaisesti joko käytä
volatiliteettikorjauksia, jotka täyttävät rahoitusvakuuksia koskevan kattavan
menetelmän mukaiset vaatimukset omat arvonleikkaustekijät ‑menetelmällä,
tai valvojan antamaa vakioarvon leikkausta.
7.                      
Kun laitos käyttää sisäisen mallin menetelmää, sen
on malleissaan jätettävä huomiotta vakuusarvon alenemisen vaikutukset, kun
arvon aleneminen johtuu jostain vakuussopimuksen lausekkeesta, jossa vaaditaan
vakuuden vastaanottamista, kun vastapuolen luottoluokitus heikkenee.
280 artikla
Vastapuoliriskin hallitseminen – toimintatavat, prosessit ja järjestelmät
1.                      
Laitoksen on otettava käyttöön ja säilytettävä
vastapuoliriskin hallintajärjestelmä, joka koostuu seuraavista:
a)      toimintatavat, prosessit ja järjestelmät,
joilla varmistetaan vastapuoliriskin tunnistaminen, mittaaminen, hallinta,
hyväksyminen ja sitä koskeva sisäinen raportointi;
b)      menettelyt sen varmistamiseksi, että
kyseisiä toimintatapoja, prosesseja ja järjestelmiä noudatetaan.
Kyseisten toimintatapojen, prosessien ja
järjestelmien on oltava rakenteeltaan asianmukaisia, niitä on sovellettava
kattavasti ja niiden on oltava dokumentoituja. Dokumentaation on sisällettävä
selvitys vastapuoliriskin mittaamisessa käytettävistä empiirisistä menetelmistä.

2.                      
Edellä 1 kohdassa edellytetyssä vastapuoliriskin
hallintajärjestelmässä on katettava markkinariskit, likviditeettiriskit,
oikeudelliset riskit ja toiminnalliset riskit, joiden katsotaan liittyvän
vastapuoliriskiin. Hallintajärjestelmässä on erityisesti varmistettava, että
laitos noudattaa seuraavia periaatteita:
a)      laitos ei harjoita liiketoimintaa
vastapuolen kanssa arvioimatta tämän luottokelpoisuutta;
b)      laitos ottaa asianmukaisesti huomioon
selvitykseen liittyvän luottoriskin ja selvitystä edeltävän luottoriskin;
c)      laitos hallitsee tällaisia riskejä
niin kattavasti kuin käytännössä on mahdollista sekä vastapuolen (yhdistämällä
vastapuoliriskit ja muut luottoriskit) että yrityksen tasolla.
3.                      
Sisäisen mallin menetelmää käyttävän laitoksen on
varmistettava, että sen vastapuoliriskin hallintajärjestelmä kattaa
toimivaltaista viranomaista tyydyttävällä tavalla likviditeettiriskit kaikkien
seuraavien osalta:
a)      mahdolliset sisään tulevat vakuuksien
muutospyynnöt, jos tehdään vakuusmarginaalin tai muun vakuustyypin (kuten
alkumarginaalin tai itsenäisen marginaalin) vaihto epäsuotuisissa
markkinaolosuhteissa;
b)      mahdolliset sisään tulevat pyynnöt
vastapuolten asettamien ylimääräisten vakuuksien palauttamiseksi;
c)      pyynnöt, jotka johtuvat sen oman
ulkoisen luottoluokituksen heikkenemisestä.
Laitoksen on varmistettava, että vakuuksien
uudelleenkäytön luonne ja horisontti vastaavat sen likviditeettitarpeita
eivätkä vaaranna sen kykyä asettaa tai palauttaa vakuuksia oikeaan aikaan.
4.                      
Laitoksen ylimmän hallintoelimen ja toimivan johdon
on oltava aktiivisesti mukana vastapuoliriskin hallinnassa ja varmistettava,
että järjestelmään osoitetaan riittävät resurssit. Toimivan johdon on oltava
tietoinen käytettyyn malliin liittyvistä rajoituksista ja sen perustana
olevista oletuksista sekä siitä, miten nämä rajoitukset ja oletukset voivat
vaikuttaa muodollisella prosessilla tuotettujen tietojen luotettavuuteen.
Toimivan johdon on myös oltava tietoinen markkinaympäristöön liittyvistä
epävarmuustekijöistä ja operatiivisista näkökohdista sekä siitä, miten nämä on
otettu huomioon mallissa. 
5.                      
Jäljempänä olevan 281 artiklan 2 kohdan b alakohdan
mukaiset päivittäiset raportit laitoksen vastapuoliriskeistä on käsiteltävä
johtotasolla, jolla on riittävästi toimivaltaa vähentää sekä yksittäisten
luottovaltuutettujen tai kaupankäyntiä hoitavien henkilöiden ottamia positioita
että laitoksen yhteenlaskettua vastapuoliriskiä.
6.                      
Edellä olevan 1 kohdan mukaisesti perustettua
laitoksen vastapuoliriskin hallintajärjestelmää on käytettävä yhdessä sisäisten
luotto- ja kaupankäyntilimiittien kanssa. Luotto- ja kaupankäyntilimiittien on
oltava yhteydessä laitoksen riskienmittausmalliin tavalla, joka säilyy ajan
kuluessa johdonmukaisena ja josta luottovaltuutetut, kaupankäyntiä hoitavat
henkilöt ja toimiva johto ovat hyvin perillä. Laitoksen on sovellettava
muodollista prosessia, jolla riskilimiittien ylittymisestä raportoidaan
tarkoituksenmukaiselle johtotasolle.
7.                      
Laitoksen vastapuoliriskin mittaukseen on
kuuluttava limiitillisten luottosopimusten käytön päivittäinen ja päivän
sisäinen mittaaminen. Laitoksen on mitattava nykyhetken vastapuoliriskiä
hallussa olevat vakuudet sisältävänä bruttomääränä ja nettomääränä, joka ei
sisällä kyseisiä vakuuksia. Salkun ja vastapuolen tasolla laitoksen on
laskettava suurin vastapuoliriski tai tulevaisuuden potentiaalinen
vastapuoliriski ja seurattava niitä valitsemallaan luottamusvälillä. Laitoksen
on otettava huomioon suuret ja keskittyneet positiot, joihin kuuluvat muun
muassa toisiinsa yhteydessä olevien vastapuolten muodostamien ryhmien tai
yksittäisten toimialojen taikka markkinoiden positiot.
8.                      
Laitoksella on oltava vakiintuneessa käytössä
tarkka stressitestiohjelma. Toimivan johdon on arvioitava stressitestien
tulokset säännöllisesti ja vähintään neljännesvuosittain, ja ne on otettava
huomioon ylimmän hallintoelimen tai toimivan johdon vahvistamissa
vastapuoliriskiä koskevissa menettelytavoissa ja limiiteissä. Jos stressitestit
osoittavat erityistä herkkyyttä tietyille olosuhdeyhdistelmille, laitoksen on
viipymättä toteuttava toimet kyseisten riskien asianmukaiseksi hallitsemiseksi.
281 artikla
Organisatoriset rakenteet vastapuoliriskin hallitsemiseksi
1.                      
Laitoksen on perustettava ja säilytettävä 
a)      2 kohdan mukainen luottoriskin
valvontayksikkö;
b)      3 kohdan mukainen vakuuksien
hallintayksikkö;
2.                      
Luottoriskin hallintayksikön on vastattava
laitoksen vastapuoliriskin hallintajärjestelmän suunnittelusta ja
toteuttamisesta, mihin kuuluvat myös sisäisen mallin ensimmäinen validointi ja
sen jälkeinen jatkuva validointi, ja sen on suoritettava seuraavat tehtävät ja
täytettävä seuraavat vaatimukset:
a)      sen on vastattava laitoksen
vastapuoliriskin hallintajärjestelmän suunnittelusta ja toteuttamisesta;
b)      sen on laadittava ja analysoitava
päivittäin raportteja, jotka koskevat laitoksen riskienmittausmallilla
tuotettuja tuloksia. Tähän analyysiin on kuuluttava vastapuoliriskin
vastuuarvojen ja kaupankäyntilimiittien mittareiden välisen suhteen arviointi;
c)      sen on valvottava syöttötietojen
kattavuutta sekä laadittava ja analysoitava raportteja laitoksen
riskienmittausmallilla tuotetuista tiedoista, mihin kuuluu myös
riskimittareiden sekä luotto- ja kaupankäyntilimiittien välisen suhteen
arviointi;
d)      sen on oltava riippumaton
liiketoiminnallisista luotto- ja kaupankäyntiyksiköistä sekä muiden tahojen
vaikutusvallasta; 
e)      sillä on oltava riittävä henkilöstö; 
f)       sen on raportoitava suoraan laitoksen
toimivalle johdolle;
g)      sen toiminta on liitettävä kiinteästi
laitoksen päivittäiseen luottoriskienhallintaprosessiin;
h)      sen tuottamien tietojen on kuuluttava
erottamattomana osana laitoksen luottoriskiprofiilin ja kokonaisriskiprofiilin
suunnitteluun, seurantaan ja valvontaan.
3.                      
Vakuuksien hallintayksikön on suoritettava
seuraavat tehtävät ja toiminnot:
a)      laskettava ja esitettävä vakuuksien muutospyynnöt,
hallinnoitava vakuuksien muutospyyntöjä koskevia kiistoja ja raportoitava
itsenäisten määrien, alkumarginaalien ja vakuusmarginaalien taso tarkasti
päivittäin;
b)      valvottava vakuuksien muutospyyntöjen
esittämiseksi käytettyjen tietojen kattavuutta ja varmistettava, että tiedot
ovat johdonmukaiset ja ne sovitetaan säännöllisesti yhteen laitoksen kaikkiin
merkityksellisiin tietolähteisiin;
c)      seurattava vakuuksien uudelleenkäyttöä
ja mahdollisia muutoksia laitoksen oikeuksissa, jotka kohdistuvat tai liittyvät
sen asettamiin vakuuksiin; 
d)      raportoitava tarkoituksenmukaiselle
johtotasolle vakuutena uudelleenkäytettyjen omaisuuserien tyypeistä ja
tällaisen uudelleenkäytön ehdoista, mukaan lukien instrumentti sekä luoton
laatu ja maturiteetti; 
e)      jäljitettävä keskittymät laitoksen
hyväkymien vakuutena asetettujen omaisuuserien yksittäisiin tyyppeihin;
f)       raportoitava vakuushallintaa koskevat
tiedot säännöllisesti, vähintään neljännesvuosittain, toimivalle johdolle,
mukaan lukien tiedot vastaanotettujen ja asetettujen vakuuksien tyypistä,
koosta, vanhentumisesta ja vakuuksien muutospyyntöjä koskevien kiistojen
syistä. Tässä sisäisessä raportoinnissa on myös kerrottava näihin lukuihin
liittyvistä kehityssuuntauksista.
4.                      
Toimivan johdon on osoitettava vakuuksien
hallintayksikölle 1 kohdan b alakohdassa edelletyt riittävät resurssit sen
varmistamiseksi, että yksikön järjestelmät toimivat tarkoituksenmukaisella
tasolla mitattuna sillä, miten oikea-aikaisia ja tarkkoja laitoksen esittämät
vakuuksien muutospyynnöt ovat ja miten oikea-aikaisesti laitos vastaa
vastapuoltensa esittämiin vakuuksien muutospyyntöihin. Toimivan johdon on
varmistettava, että yksiköllä on riittävä henkilöstö niin, että se voi
käsitellä pyynnöt ja kiistat oikea-aikaisesti myös vaikeissa markkinaolosuhteissa
ja se pystyy rajoittamaan kaupan volyymeistä johtuvaa laajojen kiistojen
määrää.
282 artikla
Vastapuoliriskin hallintajärjestelmän tarkastelu
Laitoksen on toteutettava säännöllisin
väliajoin vastapuoliriskin hallintajärjestelmänsä riippumaton arviointi osana
omaa sisäistä tarkastustaan. Kyseisessä tarkastelussa on katettava niin
281 artiklassa edelletyn luottoriskin valvontayksikön kuin vakuuksien
hallintayksikön toiminta, ja siinä on erityisesti käsiteltävä ainakin seuraavia
seikkoja:
a)                      
280 artiklassa edellytettyjä vastapuoliriskin
hallintajärjestelmää ja -prosessia koskevan dokumentaation riittävyys;
b)                     
281 artiklan 1 kohdan a alakohdassa edellytetyn
vastapuoliriskin valvontayksikön organisaatio; 
c)                      
281 artiklan 1 kohdan b alakohdassa edellytetyn
vakuuksien hallintayksikön organisaatio;
d)                     
vastapuoliriskin mittaamisen liittäminen osaksi
päivittäistä riskienhallintaa;
e)                      
front office- ja back office -henkilöstön
käyttämien riskin hinnoittelumallien ja arvostusmenetelmien
hyväksymismenettely;
f)                       
vastapuoliriskin mittausprosessissa tapahtuneiden
merkittävien muutosten validointi;
g)                      
riskienmittausmallin kattamat vastapuoliriskit;
h)                      
johdon tietojärjestelmän kattavuus;
i)                        
vastapuoliriskiä koskevien tietojen tarkkuus ja
aukottomuus;
j)                       
vakuus- ja nettoutussopimuksiin sisällytettyjen
oikeudellisten käsitteiden ottaminen tarkasti huomioon vastuuarvon
mittauksissa;
k)                     
sisäisten mallien perustana olevien tietolähteiden
johdonmukaisuuden, oikea-aikaisuuden ja luotettavuuden sekä niiden
riippumattomuuden todentaminen;
l)                        
volatiliteetti- ja korrelaatio-oletusten tarkkuus
ja asianmukaisuus;
m)                    
arvostuslaskelmien ja riskin muuntolaskelmien
tarkkuus; 
n)                      
mallin tarkkuuden todentaminen usein
suoritettavilla toteutumatesteillä, kuten 287 artiklan 1 kohdan b–e
alakohdassa säädetään;
o)                     
täyttävätkö vastapuoliriskin valvontayksikkö ja
vakuuksien hallintayksikkö asianmukaiset sääntelyvaatimukset.
283 artikla
Käyttötesti
1.                      
Laitosten on varmistettava, että efektiivisen EPE:n
laskennassa käytettävä, sisäisellä mallilla tuotettu vastapuoliriskin
riskijakauma on kiinteästi liitettynä laitoksen vastapuoliriskin päivittäiseen
hallintaprosessiin ja että mallilla tuotetut tiedot otetaan huomioon laitoksen
luottojen hyväksynnässä, vastapuoliriskin hallinnassa ja pääoman sisäisessä
kohdentamisessa. 
2.                      
Laitoksen on osoitettava toimivaltaisia
viranomaisia tyydyttävällä tavalla, että se on vähintään yhden vuoden ajan
ennen toimivaltaisten viranomaisten 277 artiklan mukaisesti sisäisen mallin
käyttämiseksi antamaa lupaa laskenut EPE:n laskentaperusteena olevat
vastapuoliriskin riskijakaumat käyttämällä sisäistä mallia, joka yleisesti
ottaen vastaa tässä jaksossa asetettuja vähimmäisvaatimuksia. 
3.                      
Vastapuoliriskin riskijakauman tuottamisessa
käytetyn sisäisen mallin on oltava osa 280 artiklassa edellytettyä
vastapuoliriskin hallintajärjestelmää. Järjestelmään on kuuluttava
limiitillisten luottosopimusten käytön (yhdistämällä vastapuoliriskit ja muut
luottoriskit) ja pääoman sisäisen kohdentamisen mittaaminen. 
4.                      
EPE:n lisäksi laitoksen on mitattava ja hallittava
nykyhetken vastapuoliriskiä. Laitoksen on tarvittaessa mitattava nykyhetken
vastapuoliriskiä hallussa olevat vakuudet sisältävänä bruttomääränä ja
nettomääränä, joka ei sisällä kyseisiä vakuuksia. Käyttötestin vaatimus
täyttyy, jos laitos käyttää muita EPE:n laskennassa käytetyllä mallilla
tuotettuun vastapuoliriskin riskijakaumaan perustuvia vastapuoliriskin
mittareita, kuten suurinta vastapuoliriskiä.
5.                      
Laitoksen on pystyttävä estimoimaan odotettu
vastapuoliriski (EE) tarvittaessa päivittäin, jollei se osoita toimivaltaisia
viranomaisia tyydyttävällä tavalla, että harvemmin suoritettava laskenta on sen
vastapuoliriskin vuoksi perusteltua. Laitoksen on laskettava odotettu
vastapuoliriski (EE) sellaisella aikahorisontilla, jossa otetaan
asianmukaisella tavalla huomioon tulevien rahavirtojen aikarakenne ja
sopimusten voimassaoloajan päättyminen, ja siten, että laskenta vastaa riskin
merkittävyyttä ja koostumusta.
6.                      
Vastapuoliriskiä on mitattava, seurattava ja
valvottava kaikkien nettoutusryhmään kuuluvien sopimusten koko voimassaoloajalta
(ei siis vain yhden vuoden aikahorisontilta). Laitoksella on oltava menettelyt,
joilla vastapuoliriskit voidaan tunnistaa ja joilla niitä voidaan valvoa
silloin, kun riski kasvaa yhden vuoden aikahorisontin jälkeen. Riskin
ennustettu kasvu on sisällytettävä laitoksen sisäiseen taloudellisen pääoman
malliin.
284 artikla
Stressitestit
1.                      
Laitoksella on oltava käytössään vastapuoliriskin
arviointia varten kattava stressitestiohjelma, jota käytetään muun muassa
arvioitaessa vastapuoliriskiin liittyviä omien varojen vaatimuksia ja joka
täyttää 2–10 kohdassa vahvistetut vaatimukset.
2.                      
Ohjelmalla on havaittava mahdolliset tapahtumat tai
tulevat muutokset taloudellisessa toimintaympäristössä, jotka voivat vaikuttaa
epäsuotuisasti laitoksen luottoriskeihin, sekä arvioitava laitoksen kykyä
selviytyä näistä muutoksista.
3.                      
Ohjelman stressimittareita on verrattava
riskilimiitteihin, ja laitoksen on otettava ne huomioon osana direktiivin
[inserted by OP] 79 artiklassa vahvistettua prosessia. 
4.                      
Ohjelmaan on sisällytettävä kattavasti transaktiot
ja vastuiden yhteismäärät kaikkien vastapuoliriskien eri muotojen osalta
tiettyjen vastapuolten tasolla riittävällä aikajanalla, jotta tavanomainen
stressitestaus voidaan tehdä.
5.                      
Ohjelmaan on sisällytettävä vähintään kerran kuussa
tehtävät keskeisiin markkinariskitekijöihin (kuten korot, valuuttakurssit,
osakkeet, luottoriskimarginaalit ja hyödykehinnat) liittyvien riskien
stressitestaukset laitoksen kaikkien vastapuolten osalta, jotta voidaan
tunnistaa liian suuret keskittymät erityisiin hintariskeihin ja laitos voi
tarpeen mukaan vähentää niitä.  Riskien stressitestaus – mukaan lukien
yksittäisiin tekijöihin ja useisiin tekijöihin liittyvät riskit sekä olennaiset
hintaan liittymättömät riskit – ja riskien ja luottokelpoisuuden yhteisstressaus
on tehtävä kutakin vastapuolta, vastapuoliryhmiä ja laitosta kokonaisuudessaan
arvioivilla vastapuoliriskin tasoilla.
6.                      
Ohjelmassa on sovellettava vähintään
neljännesvuosittaisia useihin tekijöihin perustuvia stressitestausskenaarioita
ja arvioitava olennaisia hintaan liittymättömiä riskejä, mukaan lukien
tuottokäyrään liittyvä riskit ja perusriskit. Useisiin tekijöihin perustuvaan
stressitestaukseen on sisällytettävä ainakin seuraavat skenaariot ja
tapahtumat:
a)      on tapahtunut vakavia talouteen tai markkinoihin
liittyviä tapahtumia; 
b)      laaja markkinalikviditeetti on
vähentynyt tuntuvasti;
c)      merkittävä rahoituksen välittäjä
muuttaa parhaillaan positioitaan rahaksi. 
7.                      
Riskitekijöihin kohdistettavien häiriöiden
vakavuuden on vastattava stressitestin tarkoitusta. Kun stressitilanteeseen
liittyvää vakavaraisuutta arvioidaan, riskitekijöihin kohdistettavien
häiriöiden on oltava riittävän vakavia kattamaan ennätykselliset äärimmäiset
markkinaolosuhteet ja äärimmäiset mutta uskottavat stressikausien markkinaolosuhteet.
Stressitesteissä on arvioitava tällaisten häiriöiden vaikusta omiin varoihin,
omien varojen vaatimuksiin ja tuloihin. Salkun päivittäistä seurantaa,
suojausta ja keskittymien hallintaa varten testausohjelmassa on myös otettava
huomioon skenaariot, jotka ovat vähemmän vakavia mutta todennäköisempiä.
8.                      
Ohjelmaan olisi sisällytettävä käänteiset
stressitestit, joilla tarpeen mukaan yksilöidään äärimmäiset mutta uskottavat
skenaariot, jotka voisivat johtaa merkittäviin kielteisiin tuloksiin.
Käänteisissä stressitesteissä on otettava huomioon olennaisen epälineaarisuuden
vaikutukset salkussa.
9.                      
Ohjelman mukaisen stressitestauksen tuloksista on
raportoitava säännöllisesti, ainakin neljännesvuosittain, toimivalle johdolle.
Raporttien ja tulosten analysoinnin on katettava laajimmat vastapuolitason
vaikutukset koko salkussa, olennaiset keskittymät salkun segmenteissä (samalla
toimialalla tai alueella) ja merkitykselliset salkku- ja vastapuolikohtaiset
kehityssuuntaukset.
10.                  
Toimivan johdon on otettava johtava rooli
stressitestien sisällyttämisessä riskienhallintajärjestelmään ja laitoksen
riskikulttuuriin sekä varmistettava, että tulokset ovat mielekkäitä ja että
niitä käytetään vastapuoliriskin hallitsemiseksi. Merkittävien riskien
stressitestauksen tuloksia on arvioitava ottaen huomioon ohjeet laitoksen
riskinottohalusta ja ne on toimitettava toimivalle johdolle niistä
keskustelemiseksi ja toimien toteuttamiseksi niiden johdosta, jos havaitaan
liiallisia tai keskittyneitä riskejä.
285 artikla
Wrong-way -riski
1.                      
Tämän artiklan soveltamiseksi:
a)      ’Wrong-way -yleisriskillä’
tarkoitetaan riskiä, joka aiheutuu silloin, kun vastapuolten maksukyvyttömyyden
todennäköisyydellä on positiivinen korrelaatio yleisten markkinariskitekijöiden
kanssa. 
b)      ’Wrong-way -erityisriskillä’
tarkoitetaan riskiä, joka aiheutuu silloin, kun vastapuolen ja kohde-etuutena
olevan OTC-johdannaisen tai arvopapereilla toteutettavan rahoitustoimen
liikkeeseenlaskijan välillä on oikeudellinen yhteys.
2.                      
Laitoksen on otettava asianmukaisella tavalla huomioon
vastuut, joista aiheutuu merkittävä wrong-way -erityisriski tai wrong way
-yleisriski. 
3.                      
Wrong-way -yleisriskin tunnistamiseksi laitoksen on
suunniteltava stressitestaus ja skenaarioanalyysit stressataakseen
riskitekijät, jotka ovat kielteisellä tavalla liitoksissa vastapuolen
luottokelpoisuuteen. Tällaisessa testauksessa on käsiteltävä sitä
mahdollisuutta, että vakavia häiriöitä voi aiheutua, jos riskitekijöiden
väliset suhteet ovat muuttuneet. Laitoksen on seurattava wrong-way -yleisriskiä
tuotteittain, alueittain, toimialoittain taikka luokittain, jotka ovat
olennaisia yrityksen kannalta. 
4.                      
Laitoksella on oltava menettelyt wrong-way
-erityisriskin tunnistamiseksi, seuraamiseksi ja valvomiseksi jokaisen
oikeushenkilön osalta kaupan alkamisajankohdasta sen päättymisajankohtaan asti.
Jos vastapuolen kanssa toteutettavassa transaktiossa on havaittu wrong-way
-erityisriski, transaktiota on käsiteltävä 5 kohdan mukaisesti.
5.                      
Jos wrong-way -erityisriski on havaittu, laitosten
on laskettava vastapuoliriskiä koskeva omien varojen vaatimus seuraavien
periaatteiden mukaisesti:
a)      instrumentteja, joiden osalta on
wrong-way -erityisriski, ei saa sisällyttää samaan nettoutusryhmään kuin muita
vastapuolen kanssa tehtäviä transaktioita, vaan niitä on käsiteltävä erillisenä
nettoutusryhmänä;
b)      tällaisen erillisen nettoutusryhmän
sisällä yhteen riskikohteeseen perustuvissa (single-name)
luottoriskinvaihtosopimuksissa vastuuarvo on sama kuin arvon odotettu
kokonaistappio suojattavien instrumenttien jäljellä olevassa käyvässä arvossa
olettaen, että kohde-etuuden liikkeeseenlaskija on selvitystilassa;
c)      jos laitos käyttää 3 luvussa
vahvistettua lähestymistapaa, LGD on 100 prosenttia tällaisissa
luottoriskinvaihtosopimuksissa;
d)      jos laitos käyttää 2 luvussa
vahvistettua lähestymistapaa, sovellettava riskipaino on vakuudettoman
transaktion riskipaino;
e)      kaikkien muiden transaktioiden osalta,
joissa referenssinä on yksi riskikohde missä tahansa tällaisessa erillisessä
nettoutusryhmässä, vastuuarvo on sama kuin transaktion arvo, kun oletuksena on
alkuperäistä velvoitetta koskeva äkillinen laiminlyönti;
f)       sikäli kuin IV osaston 5 luvun 4
jaksossa esitettyjen maksukyvyttömyysriskin ja luottoluokan siirtymisriskin
kattamiseen tarvittavien omien varojen vaatimusten osalta käytetään markkinariskiä
koskevia olemassa olevia laskelmia, joihin jo sisältyy LGD-oletus, LGD on
käytetyssä kaavassa 100 prosenttia.
6.                      
Laitosten on esitettävä toimivalle johdolle ja
ylimmän hallintoelimen asianmukaiselle komitealle säännöllisesti raportit niin
wrong-way -erityisriskeistä kuin wrong-way ‑yleisriskeistä sekä siitä,
mihin toimiin näiden riskien hallitsemiseksi on ryhdytty.
286 artikla
Mallintamisprosessin kattavuus
1.                      
Laitoksen on varmistettava 278 artiklassa esitetyn
mallintamisprosessin kattavuus toteuttamalla vähintään seuraavat toimenpiteet:
a)      sisäisen mallin on ilmennettävä
transaktion ehtoja ja määrittelyä oikea-aikaisesti, aukottomasti ja
varovaisesti;
b)      tällaisiin ehtoihin on kuuluttava muun
muassa sopimusten nimellismäärät, maturiteetti, referenssiomaisuus sekä vakuus-
ja nettoutusjärjestelyt;
c)      ehtoja ja määrittelyjä koskevat tiedot
on säilytettävä tietokannassa, joka tarkastetaan virallisesti säännöllisin
väliajoin;
d)      nettoutusjärjestelyjä varten on
prosessi, jossa edellytetään oikeudellisen henkilöstön todentavan, että
kyseiset järjestelyt ovat oikeudellisesti täytäntöönpanokelpoisia;
e)      jonkin itsenäisen yksikön on
kirjattava d alakohdassa edellytetty todentaminen c alakohdassa mainittuun
tietokantaan;
f)       transaktion ehtoja ja määrittelyjä
koskevien tietojen siirto EPE-malliin on otettava sisäisen tarkastuksen
piiriin;
g)      käytössä on oltava mallin ja
lähdetietojärjestelmien väliset viralliset yhteensovittamismenettelyt sen
jatkuvaksi todentamiseksi, että EPE ilmentää transaktion ehtoja ja määrittelyjä
oikein tai vähintään varovaisesti.
2.                      
Nykyhetken markkinatietoja on käytettävä nykyhetken
vastapuoliriskien laskemiseksi. Laitos voi kalibroida EPE-mallinsa käyttäen
joko aiempia ajanjaksoja koskevia markkinatietoja tai laskennallisia
markkinatietoja määrittääkseen perustana olevien stokastisten prosessien
parametrit, kuten drift-parametrin, volatiliteetin ja korrelaation. Jos laitos
käyttää aiempia ajanjaksoja koskevia tietoja, tällaisten tietojen on oltava
peräisin ainakin kolmelta vuodelta. Tiedot on päivitettävä vähintään
neljännesvuosittain ja useamminkin, jos se on tarpeen markkinaolosuhteiden
ottamiseksi huomioon. 
Laskeakseen efektiivisen EPE:n
stressikalibraatiolla laitoksen on kalibroitava efektiivinen EPE käyttäen joko
tietoja kolmen vuoden ajanjaksolta, johon sisältyy sen vastapuolten
luottoriskimarginaaleihin kohdistuva stressikausi, tai laskennallisia
markkinatietoja tällaiselta stressikaudelta.
Laitoksen on tässä tarkoituksessa sovellettava 3,
4 ja 5 kohdan vaatimuksia.
3.                      
Laitoksen on osoitettava toimivaltaista
viranomaista tyydyttävällä tavalla vähintään neljännesvuosittain, että tämän
kohdan mukaisessa laskennassa käytetty stressikausi osuu yhteen sellaisen
ajanjakson kanssa, jolla luottoriskinvaihtosopimusten marginaalit tai muut
(kuten lainojen tai yrityslainojen) luottoriskimarginaalit kasvavat
tarkasteltuna edustavaa valikoimaa sen vastapuolia, joiden kanssa se on käynyt
kauppaa luottoriskimarginaaleista. Jos laitoksella ei ole riittäviä tietoja
vastapuolta koskevista luottoriskimarginaaleista, sen on sijoitettava kyseinen
vastapuoli tiettyyn luottoriskimarginaalitietoon alueen, sisäisen luokituksen
ja liiketoiminnan tyypin perusteella.
4.                      
Kaikkien vastapuolten osalta EPE-mallissa on
käytettävä joko aiempia ajanjaksoja koskevia tietoja tai laskennallisia tietoja
ja näihin tietoihin on sisällyttävä tiedot stressinalaiselta luottojaksolta, ja
tietoja on käytettävä tavalla, joka on johdonmukainen sen menetelmän kanssa,
jota käytetään EPE-mallin kalibroimiseksi nykyhetken tietoihin.
5.                      
Arvioidakseen, miten tehokas sen stressikalibraatio
on EPE:n kannalta, laitoksen on luotava useita normisalkkuja, jotka ovat
herkkiä niille keskeisille riskitekijöille, joille laitos on alttiina. Näihin
normisalkkuihin liittyvä vastuu on laskettava käyttäen a) stressimenetelmiä
siten, että perustaksi otetaan markkina-arvot ja malliparametrit, jotka on
kalibroitu stressikausien markkinaolosuhteisiin, ja b) stressikaudella
aiheutunutta vastuuta siten, että sovelletaan tässä jaksossa vahvistettua
menetelmää (stressikauden lopun markkina-arvo, volatiliteetit ja korrelaatiot
3-vuotiselta stressikaudelta). 
Toimivaltaisten viranomaisten on vaadittava
laitosta mukauttamaan stressikalibraatiota, jos kyseisten normisalkkujen
vastuut poikkeavat huomattavasti toisistaan.
6.                      
Laitoksen on validoitava malli
validointimenettelyllä, josta on oltava selkeä selvitys laitoksen toiminta- ja
menettelytavoissa. Validointimenettelyssä on 
a)      määriteltävä, minkä tyyppistä
testausta tarvitaan mallin kattavuuden varmistamiseksi, ja yksilöitävä ne olosuhteet,
joissa mallin perustana olevat oletukset ovat epäasianmukaisia ja jotka voivat
sen vuoksi johtaa EPE:n aliarviointiin;
b)      arvioitava mallin kattavuutta.
7.                      
Laitoksen on seurattava asiaan liittyviä riskejä,
ja sillä on oltava prosessit, joilla se mukauttaa EPE-estimointimenetelmiään,
jos kyseisistä riskeistä tulee tuntuvia. Tämän kohdan täyttämiseksi laitoksen
on
a)      tunnistettava vastuut, joihin
kohdistuu 285 artiklan 1 kohdan b alakohdassa täsmennetyllä tavalla aiheutunut
wrong-way -erityisriski ja 285 artiklan 1 kohdan a alakohdassa
täsmennetyllä tavalla aiheutunut wrong-way -yleisriski, ja hallittava niitä; 
b)      säännöllisin väliajoin verrattava
yhdeltä vuodelta laskettua asianomaista vastuumittaria vastuun koko
voimassaoloajalta laskettuun samaiseen vastuumittariin silloin, kun vastuulla
on yhden vuoden jälkeen nouseva riskiprofiili;
c)      kun vastuun jäljellä oleva
maturiteetti on alle vuoden, säännöllisin väliajoin verrattava
jälleenhankinta-arvoa (nykyhetken vastapuoliriskiä) ja toteutunutta riskiprofiilia
sekä kerättävä tietoja, jotka mahdollistavat kyseisen vertailun.
8.                      
Laitoksella on oltava sisäiset menettelyt sen
todentamiseksi, että ennen kuin transaktio sisällytetään nettoutusryhmään, se
on katettu oikeudellisesti täytäntöönpanokelpoisella nettoutussopimuksella,
joka täyttää 7 jaksossa asetetut vaatimukset.
9.                      
Laitoksella, joka käyttää vakuuksia
vastapuoliriskin vähentämiseksi, on oltava sisäiset menettelyt sen
varmistamiseksi, että ennen kuin vakuuden vaikutus otetaan huomioon
laskennassa, vakuus täyttää 4 luvussa asetetut oikeusvarmuutta koskevat
vaatimukset.
10.                  
EPV seuraa tällä alalla noudatettavia käytänteitä
ja laatii tämän artiklan soveltamista koskevia ohjeita asetuksen (EU) N:o
1093/2010 16 artiklan mukaisesti.
287 artikla
Riskienhallintajärjestelmää koskevat vaatimukset
1.                      
Laitoksen on täytettävä seuraavat vaatimukset:
a)      sen on täytettävä kolmannen osan IV
osaston 5 luvussa vahvistetut laadulliset vaatimukset;
b)      sillä on oltava säännöllinen
toteutumatestien ohjelma, jossa verrataan mallilla luotuja riskimittareita
toteutuneisiin riskimittareihin ja staattisiin positioihin perustuvia
hypoteettisia muutoksia toteutuneisiin mittareihin;
c)      sen on tehtävä
vastapuoliriskimallilleen ja sillä luoduille riskimittareille ensimmäinen
validointi ja arvioitava niitä sen jälkeen jatkuvasti ja säännöllisesti.
Validoinnin ja arvioinnin on oltava riippumattomia mallin kehittämisestä; 
d)      ylimmän hallintoelimen ja toimivan
johdon on osallistuttava riskien valvontaan ja varmistettava, että
luottoriskien ja vastapuoliriskien valvontaan osoitetaan riittävät resurssit.
Tältä osin päivittäiset raportit, jotka laatii 281 artiklan 1 kohdan a
alakohdan mukaisesti perustettu riippumaton luottoriskin valvontayksikkö, on
käsiteltävä johtotasolla, jolla on riittävästi toimivaltaa vähentää sekä
yksittäisten kaupankäyntiä hoitavien henkilöiden ottamia positioita että
laitoksen kokonaisriskiä;
e)      sisäinen riskienmittausmalli on
liitettävä kiinteästi laitoksen päivittäiseen riskienhallintaprosessiin; 
f)       riskienmittausjärjestelmää on käytettävä
yhdessä sisäisten vastuu- ja kaupankäyntilimiittien kanssa. Tässä yhteydessä
vastuulimiittien on oltava yhteydessä laitoksen riskienmittausmalliin tavalla,
joka säilyy ajan kuluessa johdonmukaisena ja josta kaupankäyntiä hoitavat
henkilöt, luottotoiminta ja toimiva johto ovat hyvin perillä;
g)      laitoksen on varmistettava, että sen
riskienhallintajärjestelmä on asianmukaisesti dokumentoitu. Sen on erityisesti
pidettävä yllä riskienmittausjärjestelmän toimintaa koskevia dokumentoituja
sisäisiä toiminta- ja valvontaperiaatteita ja menettelyjä sekä näiden
toimintaperiaatteiden noudattamisen varmistavia järjestelyjä; 
h)      laitoksen omaan sisäisen tarkastuksen
prosessiin on kuuluttava säännöllisesti suoritettava riskienmittausjärjestelmän
riippumaton tarkastelu. Tarkastelussa on käsiteltävä sekä kaupankäyntiä
hoitavien yksiköiden että riippumattoman riskienvalvontayksikön toimintaa.
Yleistä riskienhallintaprosessia on tarkasteltava säännöllisin väliajoin
(vähintään kerran vuodessa), ja siinä on erityisesti tarkasteltava vähintään
kaikkia 282 artiklassa tarkoitettuja seikkoja;
i)       johtotasolla, jolla on riittävästi
toimivaltaa, on säännöllisesti tarkasteltava vastapuoliriskimallien jatkuvaa
validointia, mukaan lukien toteutumatestit, jotta voidaan päättää toimista,
joihin on ryhdyttävä malleissa olevien heikkouksien poistamiseksi.
2.                      
Toimivaltaisten viranomaisten on otettava huomioon,
missä määrin laitos täyttää 1 kohdan vaatimukset määrittäessään alfan tasoa,
kuten 278 artiklan 4 kohdassa vahvistetaan. Ainoastaan ne laitokset, jotka
täyttävät nämä vaatimukset täysin, voivat soveltaa vähimmäiskerrointa.
3.                      
Laitoksen on dokumentoitava vastapuoliriskimallinsa
ensimmäinen validointi ja sen jälkeinen jatkuva validointiprosessi ja malleilla
luotujen riskimittareiden laskenta niin tarkasti, että kolmas osapuoli pystyy
luomaan uudelleen analyysin ja riskimittarit. Dokumentaatiossa on esitettävä,
miten usein toteutumatestianalyysi ja muu mahdollinen jatkuva validointi
toteutetaan, kuinka validointi tehdään tietovirtojen ja salkkujen osalta sekä
käytetyt analyysit.
4.                      
Laitoksen on määriteltävä kriteerit, joilla
arvioidaan sen vastapuoliriskimalleja ja malleja, joilla tehdään syötöt
vastuiden laskentaan, ja ylläpidettävä kirjallisesti laadittuja periaatteita,
joissa kuvataan prosessia, jolla tulokset, joita ei voida hyväksyä, voidaan
yksilöidä ja saattaa vaatimusten mukaisiksi.
5.                      
Laitoksen on määriteltävä, miten edustavat
vastapuolisalkut rakennetaan vastapuoliriskimallin ja sen riskimittareiden
validoimiseksi.
6.                      
Ennustejakaumia tuottavien vastapuoliriskimallien
ja niiden riskimittareiden validoinnissa on otettava huomioon useampi kuin yksi
ainoa ennustejakaumatilasto.
288 artikla
EPE-mallien validointivaatimukset
1.                      
Osana vastapuoliriskimallinsa ja sen
riskimittareiden ensimmäistä validointia ja sen jälkeistä jatkuvaa validointia
laitoksen on varmistettava, että seuraavat vaatimukset täyttyvät: 
a)      laitoksen on tehtävä toteutumatestit
käyttäen aikaisempia tietoja markkinariskitekijöiden liikkeistä ennen kuin
toimivaltaiset viranomaiset antoivat 277 artiklan 1 kohdan mukaisen luvan.
Toteutumatesteissä on otettava huomioon joukko erillisiä ennustehorisontteja
vähintään yhteen vuoteen saakka, ja ennustehorisonteissa on oltava eri
aloituspäivät ja niiden on katettava erilaisia markkinaolosuhteita; 
b)      jos laitos käyttää 278 artiklan 12
kohdan b alakohdassa vahvistettua lähestymistapaa, sen on säännöllisesti
validoitava mallinsa testatakseen, ovatko toteutuneet nykyhetken
vastapuoliriskit ennusteen mukaisia kaikilla vakuusjaksoilla yhden vuoden aikana.
Jos joissakin nettoutusryhmän transaktioista maturiteetti on alle vuosi ja
nettoutusryhmällä on ilman näitä transaktioita korkeampi riskitekijäherkkyys,
validoinnissa on otettava tämä huomioon;
c)      laitoksen on toteutumatestattava
vastapuoliriskimallinsa suorituskyky, mallin asianomaiset riskimittarit ja
markkinariskitekijöiden ennusteet. Huomioon otettaviin ennustehorisontteihin on
vakuudellisten transaktioiden osalta sisällytettävä ne, jotka ilmentävät
tyypillisiä vakuudellisen kaupankäynnin riskivakuusjaksoja; 
d)      jos mallin validointi osittaa, että
efektiivinen EPE on aliarvioitu, laitoksen on toteutettava tarvittavat toimet
korjatakseen mallin epätarkkuuden;
e)      laitoksen on testattava
hinnoittelumallit, joita käytetään laskettaessa vastapuoliriskiä tietylle
skenaariolle markkinariskitekijöihin tulevaisuudessa kohdistuvista häiriöistä,
osana mallin ensimmäistä validointia ja sen jälkeistä jatkuvaa
validointiprosessia. Optioiden hinnoittelumallien on selitettävä option arvon
epälineaarisuutta suhteessa markkinariskitekijöihin;
f)       vastapuoliriskimallin on sisällettävä
tarvittavat transaktiokohtaiset tiedot, jotta riskit voidaan yhdistää
nettoutusryhmän tasolla. Laitoksen on todennettava, että transaktiot
kohdennetaan asianmukaisiin nettoutusryhmiin mallin sisällä;
g)      vastapuoliriskimallin on sisällettävä
transaktiokohtaista tietoa, jotta sillä voidaan ottaa huomioon vakuuksien
(margining) vaikutukset. Sillä on otettava huomioon sekä vakuuksien nykyhetken
määrä että vakuudet, jotka tulevaisuudessa siirretään vastapuolten välillä.
Tällaisen mallin on selitettävä (yksipuolisten tai kahdenvälisten)
vakuusvajesopimusten ominaispiirteitä, vakuuksien muutospyyntöjen
esittämisvälejä, riskivakuusjaksoa, vakuudettoman vastuun vähimmäismäärää,
jonka laitos on valmis hyväksymään, ja siirron vähimmäismäärää. Tällaisella
mallilla on arvioitava joko markkinahintaan arvostettu muutos asetetun vakuuden
arvossa tai siinä on sovellettava 4 luvussa vahvistettuja sääntöjä;
h)      mallin validointiprosessiin on
kuuluttava edustavien vastapuolten aiempiin tietoihin perustuva staattinen
toteutumatestaus. Laitoksen on suoritettava kyseinen toteutumatestaus joukolle
edustavia vastapuolten salkkuja (todellisia tai oletettuja) säännöllisin
väliajoin. Edustavat salkut on valittava sen perusteella, miten herkkiä ne ovat
laitokseen kohdistuville olennaisille riskitekijöille ja riskitekijöiden
yhdistelmille;
i)       laitoksen on tehtävä
toteutumatestejä, jotka on suunniteltu testaamaan vastapuoliriskimallin
keskeisiä oletuksia ja asianomaisia riskimittareita, mukaan lukien
maturiteettien, joilla on sama riskitekijä, välinen mallistettu suhde ja
riskitekijöiden välinen mallistettu suhde; 
j)       vastapuoliriskimallin ja sen
riskimittareiden suorituskyvylle on tehtävä tarkoituksenmukaiset
toteutumatestit. Toteutumatestiohjelmalla on pystyttävä havaitsemaan EPE-mallin
riskimittareiden huono suorituskyky;
k)      laitoksen on validoitava
vastapuoliriskimallinsa ja kaikki riskimittarit aikahorisonteille, jotka ovat
oikeassa suhteessa 277 artiklan mukaisen sisäisen mallin menetelmää koskevan
poikkeuksen soveltamisalaan kuuluvien kauppojen maturiteettiin;
l)       laitoksen on säännöllisesti
testattava hinnoittelumallit, joita käytetään vastapuoleen liittyvien vastuiden
laskemiseksi tarkoituksenmukaisia riippumattomia viitearvoja vastaan, osana
mallin jatkuvaa validointiprosessia;
m)     vastapuoliriskimallin ja asianomaisten
riskimittareiden jatkuvaan validointiin on sisällyttävä viimeaikaisen
suorituskyvyn riittävyyden arviointi;
n)      laitoksen on arvioitava toistuvuutta,
jolla vastapuoliriskimallin parametreja päivitetään, osana ensimmäistä
validointia ja sen jälkeistä jatkuvaa validointiprosessia; 
o)      vastapuoliriskimallien ensimmäisessä
validoinnissa ja sen jälkeisessä jatkuvassa validoinnissa on arvioitava, onko
vastuut laskettu vastapuolen tasolla ja nettoutusryhmissä
tarkoituksenmukaisella tavalla. 
2.                      
Lukua, joka on varovaisempi kuin luku, jota
käytetään laskemaan sääntelyn mukainen vastuuarvo kaikille vastapuolille,
voidaan käyttää sen sijaan, että alfa kerrottaisiin efektiivisellä EPE:llä, jos
toimivaltaiset viranomaiset antavat ennakkosuostumuksen. Suhteellisen
varovaisuuden tasoa arvioidaan, kun toimivaltaiset viranomaiset antavat
ensimmäisen hyväksynnän, ja EPE-mallien säännöllisissä vakavaraisuuden
kokonaisarvioissa. Laitoksen on validoitava luvun varovaisuus säännöllisesti.
Mallin suorituskyvyn jatkuvaan arviointiin on sisällytettävä kaikki
vastapuolet, joiden osalta malleja käytetään. 
3.                      
Jos toteutumatestauksessa käy ilmi, ettei malli ole
riittävän tarkka, toimivaltaisten viranomaisten on peruutettava mallin
käyttölupa tai ryhdyttävä tarvittaviin toimiin sen varmistamiseksi, että mallia
parannetaan pikaisesti.
7 jakso
Sopimusnettoutus
289 artikla
Sopimusnettoutuksen hyväksyminen riskien alentajana
1.                      
Laitokset voivat käsitellä riskien vähentämistä 292
artiklan mukaisesti ainoastaan seuraavantyyppisissä sopimusnettoutusta
koskevissa sopimuksissa, kun toimivaltaiset viranomaiset ovat hyväksyneet
nettoutussopimuksen 290 artiklan mukaisesti ja laitos täyttää 291 artiklassa
vahvistetut edellytykset:
a)      laitoksen ja sen vastapuolen välillä
tehdyt kahdenväliset uudistamissopimukset, joissa keskinäiset oikeudet ja
velvoitteet yhdistyvät ilman eri toimenpidettä siten, että sitoumuksen
uudistamisen seurauksena määritellään vain yksi nettosumma aina, kun sitoumus
uudistetaan, ja syntyy yksi uusi, osapuolia laillisesti sitova sopimus, joka
purkaa kaikki aiemmat sopimukset ja niiden mukaiset osapuolten väliset
velvoitteet;
b)      muut kahdenväliset nettoutussopimukset
laitoksen ja sen vastapuolen välillä;
c)      tuotteiden ristikkäisnettoutusta
koskevat sopimukset sellaisten laitosten osalta, jotka käyttävät 6 jaksossa
vahvistettua menetelmää kyseisen menetelmän soveltamisalaan kuuluvissa
transaktioissa. 
Ryhmän oikeudellisesti eri yksiköiden toteuttamien
transaktioiden nettouttamista keskenään ei hyväksytä omien varojen vaatimusten
laskemista varten.
290 artikla
Sopimusnettoutusta koskevien sopimusten hyväksyminen
1.                      
Toimivaltaisten viranomaisten on hyväksyttävä
sopimusnettoutusta koskeva sopimus ainoastaan, jos 2 kohdassa ja tapauksen
mukaan 3 kohdassa vahvistetut edellytykset täyttyvät.
2.                      
Laitoksen vastuuarvojen määrittämiseksi tämän osan
mukaisesti käyttämien kaikkien sopimusnettoutusta koskevien sopimusten on
täytettävä seuraavat edellytykset:
a)      laitoksella on vastapuolensa kanssa
sopimusnettoutusta koskeva sopimus, jonka perusteella syntyy yksi yhtenäinen,
kaikki sopimuksen kattamat transaktiot kattava oikeudellinen velvoite siten,
että jos vastapuoli ei pysty vastaamaan sitoumuksistaan, laitoksella on oikeus
saada tai velvoite maksaa kaikkien vastuun piiriin kuuluvien yksittäisten
transaktioiden osalta ainoastaan se nettosumma, joka syntyy laskettaessa yhteen
markkinahintaiset positiiviset ja negatiiviset varojen erät;
b)      laitos on antanut toimivaltaisten
viranomaisten käyttöön kirjalliset ja perustellut oikeudelliset lausunnot,
joiden perusteella nettoutussopimuksen riitauttamistapauksessa laitoksen
saatavat ja velvoitteet rajoittuvat a alakohdassa mainittuun nettosummaan.
Oikeudellisessa lausunnossa todetaan, mitä lainsäädäntöä sovelletaan:
i)        vastapuolen sääntömääräisen kotipaikan
oikeusjärjestys;
ii)       jos kyseessä on yrityksen tytäryritys,
jonka sijaintipaikka on eri maassa kuin yrityksen kotipaikka, tytäryrityksen
sijaintimaan oikeusjärjestys;
iii)      oikeusjärjestys, jonka lainsäädäntöä
sovelletaan nettoutussopimuksiin sisältyviin yksittäisiin transaktioihin;
v)       oikeusjärjestys,
jonka lainsäädäntöä sovelletaan sopimusnettoutuksen täytäntöön panemiseksi
tarvittaviin sopimuksiin;
c)      kunkin vastapuolen luottoriskit
kootaan yhteen ja näin saadaan yksi, yhtenäinen oikeudellinen riski kunkin
vastapuolen kanssa toteutetuille transaktioille. Tämä kokonaisriski otetaan
huomioon luottorajojen ja laitosten pääomavaatimusten yhteydessä;
d)      sopimus ei saa sisältää määräystä,
joka – jos vastapuoli syyllistyy laiminlyöntiin – antaa osapuolelle, joka ei
ole syyllistynyt laiminlyöntiin, mahdollisuuden suorittaa vain osan maksuista
tai olla maksamatta laiminlyövän osapuolen pesälle, vaikka laiminlyövä osapuoli
olisi nettovelkoja. 
Toimivaltaisten viranomaisten on oltava
vakuuttuneita siitä, että sopimusnettoutus on oikeudellisesti pätevä kunkin b
alakohdassa tarkoitetun oikeusjärjestyksen lainsäädännön mukaan. Jos yksikin
toimivaltaisista viranomaisista on tähän tyytymätön, sopimusnettoutusta ei
hyväksytä riskin alentamisena kummankaan osapuolen osalta. Toimivaltaisten
viranomaisten on ilmoitettava asiasta toisilleen.
3.                      
Edellä b alakohdassa tarkoitetut oikeudelliset
lausunnot voidaan laatia viittaamalla sopimusnettoutuksen tyyppeihin.
Tuotteiden ristikkäisnettoutusta koskevien sopimusten on täytettävä seuraavat
lisävaatimukset: 
a)      290 artiklan 2 kohdan a alakohdassa
tarkoitetun nettosumman on oltava se nettosumma, joka syntyy laskettaessa
yhteen sisällytettyjen yksittäisten kahdenvälisten pääsopimusten positiiviset
ja negatiiviset sulkeutuvat arvot ja markkinahintaiset positiiviset ja
negatiiviset varojen erät (”tuotteiden ristikkäisnettoutuksen nettomäärä”);
b)      290 artiklan 2 kohdan b alakohdassa
tarkoitetut oikeudelliset lausunnot koskevat koko tuotteiden
ristikkäisnettoutusta koskevan sopimuksen pätevyyttä ja
täytäntöönpanokelpoisuutta ja nettoutussopimuksen vaikutusta kaikkien
sisällytettyjen yksittäisten kahdenvälisten pääsopimusten keskeisiin
määräyksiin.
291 artikla
Laitosten velvoitteet
1.                      
Laitoksen on luotava ja ylläpidettävä menettelyjä
varmistaakseen, että sen sopimusnettoutuksen oikeudellista pätevyyttä ja
täytäntöönpanokelpoisuutta tarkastellaan, jos 290 artiklan 2 kohdan b
alakohdassa tarkoitettujen asianomaisten lainkäyttöalueiden lainsäädännössä
tapahtuu muutoksia.
2.                      
Laitoksen on säilytettävä kaikki sen
sopimusnettoutukseen liittyvä vaadittu dokumentaatio tiedostoissaan.
3.                      
Laitoksen on otettava nettouttamisen vaikutukset
huomioon mitatessaan kunkin vastapuolen kokonaisluottoriskiä, ja sen on
hoidettava vastapuoliriskejään mittausten vaikutusten pohjalta.
4.                      
Jos kyseessä ovat 289 artiklassa tarkoitetut
ristikkäisnettoutusta koskevat sopimukset, laitoksen on ylläpidettävä 290
artiklan 2 kohdan c alakohdan mukaisia menettelyjä todentaakseen, että kaikista
nettoutusryhmään sisällytettävistä transaktioista on 290 artiklan 2 kohdan
b alakohdassa tarkoitettu oikeudellinen lausunto.
Ottaen huomioon tuotteiden ristikkäisnettoutusta
koskevan sopimuksen laitoksen on edelleen täytettävä kahdenvälisen nettoutuksen
hyväksyntää koskevat vaatimukset ja 4 luvussa tarkoitettujen riskien
vähentämistekniikoiden hyväksyntää koskevat vaatimukset, niiltä osin kuin niitä
voidaan soveltaa, jokaisen sisällytetyn yksittäisen kahdenvälisen pääsopimuksen
ja transaktion osalta. 
292 artikla
Sopimusnettoutuksen hyväksymisestä riskien alentajana aiheutuvat vaikutukset
1.                      
Sopimusnettoutusta koskevia sopimuksia käsitellään
seuraavalla tavalla:
a)      jäljempänä 5 ja 6 jakson tarkoituksia
varten suoritettava nettoutus tunnustetaan kyseisten jaksojen mukaisesti; 
b)      kun kyseessä on uudistamissopimus,
sopimuksessa määritelty yksi yhdistetty nettosumma voidaan painottaa kyseisten
bruttosummien sijasta. 
Sovellettaessa 3 jaksoa laitokset voivat ottaa
uudistamissopimuksen huomioon määrittäessään seuraavat:
i)        269 artiklan 1 kohdassa tarkoitettu
nykyinen jälleenhankinta-arvo;
ii)       269 artiklan 2 kohdassa tarkoitetut
nimelliset pääomamäärät tai kohde-etuuden arvot.
Sovellettaessa 4 jaksoa laitokset voivat
määrittäessään 270 artiklan 1 kohdassa tarkoitettua nimellismäärää ottaa
huomioon uudistamissopimuksen laskeakseen nimellisen pääomamäärän. Tällaisissa
tapauksissa laitosten on sovellettava taulukossa 3 esitettyjä prosenttimääriä.
c)      Muiden nettoutussopimusten osalta
laitosten on sovellettava 3 jaksoa seuraavasti:
i)        nettoutussopimukseen
sisältyvien sopimusten 269 artiklan 1 kohdassa tarkoitettu nykyinen
jälleenhankinta-arvo on laskettava ottamalla huomioon nettoutussopimuksesta
johtuva tosiasiallinen otaksuttava nettojälleenhankinta-arvo; jos nettoutus
johtaa nettomaksuvelvoitteen syntymiseen nettojälleenhankinta-arvoa laskevalle
laitokselle, nykyinen jälleenhankinta-arvo merkitään nollaksi;
ii)       kaikkien tiettyyn
nettoutussopimukseen sisältyvien sopimusten mahdollisten, 269 artiklan 2
kohdassa tarkoitettujen tulevaisuuden luottoriskien määrää on alennettava
seuraavan kaavan mukaisesti:
jossa:
PCEväh =  kaikkien sellaisten saman vastapuolen kanssa tehtyjen
sopimusten mahdollisen tulevaisuuden luottoriskin alennettu määrä, jotka sisältyvät
laillisesti sitovaan kahdenväliseen nettoutussopimukseen;
PCEbrutto = kaikkien sellaisten saman vastapuolen kanssa tehtyjen
sopimusten mahdollisten tulevaisuuden luottoriskien yhteenlaskettu määrä, jotka
sisältyvät laillisesti sitovaan kahdenväliseen nettoutussopimukseen ja jotka
lasketaan kertomalla sopimuksen nimellisarvomäärä taulukon 1 mukaisella
prosenttiluvulla;
NGR =       netto-bruttosuhde laskettuna kaikkien sellaisten
sopimusten, jotka sisältyvät saman vastapuolen kanssa tehtyyn laillisesti sitovaan
kahdenväliseen nettoutussopimukseen, nettojälleenhankinta-arvon (osoittaja) ja
kaikkien sellaisten sopimusten, jotka sisältyvät tämän vastapuolen kanssa
tehtyyn laillisesti sitovaan kahdenväliseen nettoutussopimukseen,
bruttojälleenhankinta-arvon (nimittäjä) välisenä suhteena.
2.                      
Laitokset voivat käsitellä nettoutussopimukseen
sisältyviä täysin yhdenmukaisia sopimuksia yhtenä sopimuksena, jonka nimellinen
pääoma vastaa nettotuloja, laskiessaan edellä olevan kaavan mukaisesti
tulevaisuuden mahdollisia luottoriskejä.
Sovellettaessa 270 artiklan 1 kohtaa laitokset
voivat käsitellä täysin yhdenmukaisia nettoutussopimukseen sisältyviä
sopimuksia yhtenä sopimuksena, jonka nimellinen pääoma vastaa nettotuloja;
nimelliset pääomamäärät kerrotaan taulukossa 3 esitetyillä prosenttiluvuilla.
Tätä kohtaa sovellettaessa täysin yhdenmukaiset
sopimukset ovat valuuttatermiinisopimuksia tai vastaavia sopimuksia, joissa
nimellinen pääoma vastaa kassavirtoja, jos kassavirrat erääntyvät samana
arvopäivänä ja kokonaan samassa valuutassa.
3.                      
Kaikkiin muihin nettoutussopimukseen sisältyviin
sopimuksiin sovellettavia prosentteja voidaan alentaa taulukon 6 mukaisesti:
             Taulukko 6 
 Alkuperäinen maturiteetti || Korko­sopimukset || Valuuttakurssisopimukset 
 Vuosi tai vähemmän || 0,35 % || 1,50 % 
 Enemmän kuin vuosi mutta enintään kaksi vuotta || 0,75 % || 3,75 % 
 Kultakin seuraavalta vuodelta || 0,75 % || 2,25 % 
4.                      
Toimivaltaisen viranomaisen suostumuksella
laitokset voivat valita korkosopimuksille joko alkuperäisen tai jäljellä olevan
maturiteetin.
8 jakso
Kaupankäyntivarastoon kuuluvat erät
293 artikla
Kaupankäyntivarastoon kuuluvat erät
1.                      
Tätä artiklaa sovellettaessa liitteeseen II
sisältyy viite direktiivin 2004/39/EY liitteessä I olevan C jakson 8 kohdassa
mainittuihin luottoriskin siirtoon tarkoitettuihin johdannaissopimuksiin.
2.                      
Laskiessaan vastapuoliriskiin liittyvää
riskipainotettujen vastuuerien yhteismäärä kaupankäyntivarastoon kuuluvissa
eräissä laitosten on noudatettava seuraavia periaatteita:
a)      tuottojenvaihtosopimusten ja
luottoriskinvaihtosopimusten 3 jaksossa vahvistetun menetelmän mukainen
tulevaisuuden potentiaalinen luottoriski saadaan kertomalla instrumentin
nimellisarvo seuraavilla prosenttiluvuilla: 
i)        kun
referenssiomaisuutena on erä, joka katsottaisiin kolmannen osan IV osaston
2 lukua sovellettaessa ehdot täyttäväksi eräksi, jos se olisi laitoksen
välitön vastuu, kerroin on 5 prosenttia;
ii)       kun referenssiomaisuutena on erä, jota
ei katsottaisi kolmannen osan IV osaston 2 lukua sovellettaessa ehdot
täyttäväksi eräksi, jos se olisi laitoksen välitön vastuu, kerroin on 10
prosenttia.
Kun kyseessä on laitos, jolle
luottoriskinvaihtosopimuksesta syntyvä vastuu aiheuttaa suojattavan omaisuuden
osalta pitkän position, tulevaisuuden potentiaalisen luottoriskin laskennassa
prosenttiluku voi olla nolla, paitsi jos luottoriskinvaihtosopimus päätetään
tilanteessa, jossa yhteisö, jolle sopimuksesta syntyvä vastuu aiheuttaa
suojattavan omaisuuden osalta lyhyen position, tulee maksukyvyttömäksi, vaikka
luottoriski ei suojattavan omaisuuden osalta toteutuisi.
Kun luottojohdannainen muodostuu useita
omaisuuseriä sisältävästä n:nnen tappion korista, laitoksen on määritettävä,
kumpaa edellä esitetyistä prosenttiluvuista käytetään, ottamalla perusteeksi
sen omaisuuserän, jonka luottoluokka on n:nneksi alhaisin ja joka katsottaisiin
kolmannen osan IV osaston 2 lukua sovellettaessa ehdot täyttäväksi eräksi, jos
se luettaisiin laitoksen vastuisiin;
b)      laitokset eivät saa käyttää 217
artiklassa vahvistettua rahoitusvakuuksia koskevaa yksinkertaista menetelmää
rahoitusvakuuksien vaikutusten huomioon ottamiseksi;
c)      silloin, kun on kyse
kaupankäyntivarastoon kirjatuista takaisinostosopimuksista taikka
arvopapereiden tai hyödykkeiden lainaksiantamisesta tai ‑ottamisesta,
laitokset voivat katsoa hyväksyttäviksi vakuuksiksi kaikki sellaiset
rahoitusinstrumentit ja hyödykkeet, jotka täyttävät kaupankäyntivarastoon
sisällyttämiselle asetetut edellytykset;
d)      kun on kyse kaupankäyntivarastoon
kirjatuista pörssin ulkopuolisista OTC-johdannaissopimuksista aiheutuvista
vastuista, laitokset voivat katsoa hyväksyttäviksi vakuuksiksi sellaiset
hyödykkeet, jotka täyttävät kaupankäyntivarastoon sisällyttämiselle asetetut
edellytykset;
e)      kun tällaisia rahoitusinstrumentteja
tai hyödykkeitä, jotka eivät täytä 4 luvun mukaisia edellytyksiä, annetaan
lainaksi, myydään tai toimitetaan taikka otetaan lainaksi, ostetaan tai
vastaanotetaan vakuuksina tai muutoin tällaisissa transaktioissa ja laitos
käyttää 4 luvun 3 jakson mukaista valvojan määrittämää
volatiliteettikorjausta, laitosten on käsiteltävä kyseisiä instrumentteja ja
hyödykkeitä volatiliteettikorjausten laskemiseksi samalla tavoin kuin
hyväksytyssä pörssissä noteerattuja pääindeksin ulkopuolisia osakkeita; 
f)       kun laitos käyttää 4 luvun 3 jakson
mukaista volatiliteettikorjaukseen perustuvaa omat arvonleikkaustekijät
-lähestymistapaa sellaisten rahoitusinstrumenttien tai hyödykkeiden osalta,
jotka eivät täytä 4 luvun mukaisia edellytyksiä, sen on laskettava
volatiliteettikorjaus kullekin yksittäiselle erälle. Jos laitos soveltaa 4
luvussa määriteltyä sisäisten mallien menetelmää, se voi soveltaa kyseistä
menetelmää myös kaupankäyntivarastoon;
g)      silloin, kun kyse on sellaisten
päänettoutussopimusten hyväksymisestä, jotka kattavat takaisinostosopimuksia,
arvopapereiden tai hyödykkeiden lainaksiantamista tai ‑ottamista taikka
muita pääomamarkkinalähtöisiä transaktioita, laitokset voivat hyväksyä
kaupankäyntivarastoon sisältyvien positioiden nettouttaminen
kaupankäyntivaraston ulkopuolisten positioiden kanssa vain silloin, kun
nettoutetut transaktiot täyttävät seuraavat edellytykset:
i)        kaikki transaktiot arvostetaan
päivittäin markkinahintaan;
ii)       kaikki transaktioissa lainaksiotetut,
ostetut tai vastaanotetut erät voidaan 4 luvun mukaisesti katsoa
hyväksyttäviksi vakuuksiksi soveltamatta tämän kohdan c–f alakohtaa;
h)      kun kaupankäyntivarastoon sisältyvä
luottojohdannainen muodostaa osan sisäistä suojausta ja luottoriskisuoja on
hyväksytty tämän asetuksen 199 artiklan mukaisesti, laitosten on sovellettava
jotakin seuraavista lähestymistavoista:
i)        käsiteltävä sitä ikään kuin
luottojohdannaisen synnyttämään positioon ei liittyisi vastapuoliriskiä;
ii)       johdonmukaisesti
sisällytettävä vastapuoliriskistä aiheutuvien omien varojen vaatimusten
laskentaan kaikki kaupankäyntivarastoon sisältyvät luottojohdannaiset, jotka
muodostavat osan sisäistä suojasta tai jotka on hankittu suojaksi
vastapuoliriskille, kun luottosuoja on hyväksytty 4 luvun mukaisesti.
9 jakso
Keskusvastapuoleen liittyvistä vastuista aiheutuvat omien varojen vaatimukset
294 artikla
Määritelmät
Tässä jaksossa sovelletaan seuraavia
määritelmiä:
(1)                   
’'konkurssioikeudellisesti erillisellä’
tarkoitetaan – suhteessa omaisuuseriin – että käytössä on tehokkaat
järjestelyt, joilla varmistetaan, etteivät omaisuuserät ole keskusvastapuolen
tai selvitysosapuolen velkojien saatavilla, jos kyseinen keskusvastapuoli tai
selvitysosapuoli tulee maksukyvyttömäksi;
(2)                   
’keskusvastapuoleen liittyvällä transaktiolla’
tarkoitetaan 295 artiklan 1 kohdassa lueteltua, asiakkaan ja selvitysosapuolen
välistä sopimusta tai transaktiota, joka liittyy suoraan 295 artiklan 1
kohdassa lueteltuun, selvitysosapuolen ja keskusvastapuolen väliseen
sopimukseen tai transaktioon;
(3)                   
’selvitysosapuolella’ tarkoitetaan yritystä, joka
osallistuu keskusvastapuoleen ja vastaa kyseisestä osallistumisesta johtuvien
taloudellisten velvoitteiden täyttämisestä;
(4)                   
’asiakkaalla’ tarkoitetaan yritystä, jolla on
selvitysosapuolen kanssa sellainen sopimussuhde, joka antaa kyseiselle
yritykselle mahdollisuuden selvittää transaktionsa keskusvastapuolen kanssa;
(5)                   
’ennakkoon rahastoidulla osuudella’ tarkoitetaan
osuutta, jonka laitos maksaa keskusvastapuolen maksulaiminlyöntirahastoon.
295 artikla
Aineellinen soveltamisala
1.                      
Tätä jaksoa sovelletaan seuraaviin sopimuksiin ja
transaktioihin niin kauan kun niitä ei ole vielä selvitetty keskusvastapuolen
kanssa:
a)      liitteessä II luetellut sopimukset ja
luottojohdannaiset;
b)      takaisinostosopimukset;
c)      arvopapereiden tai hyödykkeiden
lainaksiantaminen ja -ottaminen;
d)      pitkän selvitysajan transaktiot;
e)      vakuudellinen limiittiluotonanto.
2.                      
Laitosten on sovellettava 297 ja 298 artiklassa
täsmennettyä käsittelyä 1 kohdassa lueteltuihin, keskusvastapuolen kanssa vielä
selvittämättömiin sopimuksiin ja transaktioihin edellyttäen, että kaikki
seuraavat edellytykset täyttyvät:
a)      kyseinen keskusvastapuoli on joko
saanut kotijäsenvaltiossaan luvan tarjota selvityspalveluja kansallinen
lainsäädännön mukaisesti tai, jos kyseessä on kolmannen maan keskusvastapuoli
tai keskusvastapuoli, joka tarjoaa palvelujaan jossakin toisessa jäsenvaltiossa
kuin kotijäsenvaltiossaan, se on saanut luvan tarjota selvityspalveluja
kyseisessä jäsenvaltiossa kyseisen jäsenvaltion kansallisen lainsäädännön
mukaisesti;
b)      edellä a alakohdassa tarkoitetun
keskusvastapuolen toimivaltainen viranomainen on julkaissut asiakirjan, jossa
vahvistetaan, että kyseinen keskusvastapuoli täyttää kaikki keskusvastapuolia
koskevat suositukset, jotka kansainvälisen arvopaperimarkkinavalvojien yhteisön
(IOSCO) maksu- ja selvitysjärjestelmäkomitea ja tekninen komitea ovat julkaisseet;
c)      keskusvastapuoli ei ole hylännyt
sopimuksia tai transaktioita.
3.                      
Jos yksi tai useampi 2 kohdassa luetelluista
edellytyksistä ei täyty, laitosten on sovellettava 300 artiklassa täsmennettyä
käsittelyä.
296 artikla
Selvitysosapuolten ja asiakkaiden transaktioiden käsittely
1.                      
Laitosten on seurattava keskusvastapuoliin
liittyviä vastuitaan ja raportoitava säännöllisesti näitä vastuita koskevat
tiedot toimivalle johdolleen ja ylimmän hallintoelimen tarkoituksenmukaiselle
komitealle tai tarkoituksenmukaisille komiteoille.
2.                      
Jos laitos toimii selvitysosapuolena joko omaa
käyttöä varten tai rahoituksen välittäjänä asiakkaan ja keskusvastapuolen
välillä, sen on laskettava keskusvastapuoleen liittyvistä vastuista aiheutuvat
omien varojen vaatimukset 297–300 artiklan mukaisesti.
3.                      
Jos laitos toimii selvitysosapuolena ja toimii
tuossa ominaisuudessa rahoituksen välittäjänä asiakkaan ja keskusvastapuolen
välillä, sen on laskettava asiakkaan kanssa toteuttamistaan, keskusvastapuoleen
liittyvistä transaktioista aiheutuvat omien varojen vaatimukset tapauksen
mukaan tämän luvun muiden jaksojen mukaisesti. 
4.                      
Jos laitos on selvitysosapuolen asiakas, sen on
laskettava selvitysosapuolen kanssa toteuttamistaan, keskusvastapuoleen
liittyvistä transaktioista aiheutuvat omien varojen vaatimukset tapauksen
mukaan tämän luvun muiden jaksojen mukaisesti.
5.                      
Vaihtoehtona 4 kohdassa täsmennetylle
lähestymistavalle, jos laitos on asiakas, se voi laskea selvitysosapuolen
kanssa toteuttamistaan, keskusvastapuoleen liittyvistä transaktioista aiheutuvat
omien varojen vaatimukset 297–300 artiklan mukaisesti edellyttäen, että
kumpikin seuraava edellytys täyttyy:
a)      kyseisiin transaktioihin liittyvät
laitoksen positiot ja omaisuuserät ovat erillään ja eroteltuna sekä
selvitysosapuolen että keskusvastapuolen tasolla niin selvitysosapuolen kuin
kyseisen selvitysosapuolen muiden asiakkaiden positioista ja omaisuuseristä ja
tämän erottelun seurauksena kyseiset positiot ja omaisuuserät ovat
konkurssioikeudellisesti erillisiä, jos selvitysosapuoli tai yksi tai useampi
sen muista asiakkaista laiminlyö maksunsa tai tulee maksukyvyttömäksi;
b)      kyseiseen laitokseen tai
keskusvastapuoleen sovellettavilla tai niitä sitovilla lailla, asetuksilla,
säännöillä ja sopimusjärjestelyillä varmistetaan, että jos selvitysosapuoli
laiminlyö maksunsa tai tulee maksukyvyttömäksi, kyseisiin sopimuksiin ja
transaktioihin liittyvät laitoksen positiot ja vastaavat vakuudet siirretään
toiselle selvitysosapuolelle asianomaisen riskivakuusjakson aikana.
6.                      
Jos selvitysosapuolena toimiva laitos ryhtyy
sopimusjärjestelyyn toisen selvitysosapuolen asiakkaan kanssa varmistaakseen
kyseiselle asiakkaalle 5 kohdan b alakohdassa tarkoitettujen omaisuuserien ja
positioiden siirrettävyyden, kyseinen laitos voi asettaa kyseisen
sopimusjärjestelyn luoman ehdollisen velvoitteen vastuuarvo nollaksi.
297 artikla
Kaupankäyntivastuista aiheutuvat omien varojen vaatimukset
1.                      
Laitoksen on sovellettava 2 prosentin riskipainoa
kaikkien keskusvastapuoliin liittyvien kaupankäyntivastuidensa vastuuarvoihin.
2.                      
Sen estämättä, mitä 1 kohdassa säädetään, jos
keskusvastapuolelle tai selvitysosapuolelle vakuutena asetetut omaisuuserät
ovat konkurssioikeudellisesti erillisiä siinä tapauksessa, että
keskusvastapuoli, selvitysosapuoli tai yksi tai useampi selvitysosapuolen muista
asiakkaista tulee maksukyvyttömäksi, laitos voi asettaa kyseisiin omaisuuseriin
liittyvän vastapuoliriskin vastuuarvon nollaksi.
3.                      
Laitoksen on laskettava keskusvastapuoleen
liittyvien kaupankäyntivastuiden vastuuarvot tapauksen mukaan tämän luvun
muiden jaksojen mukaisesti.
4.                      
Laitoksen on laskettava riskipainotettujen
vastuuerien yhteismäärä keskusvastapuoleen liittyville kaupankäyntivastuille
108 artiklan 8 kohdan ja 151 artiklan soveltamiseksi keskusvastapuoleen
liittyvien kaupankäyntivastuidensa vastuuarvojen summana 2 ja 3 kohdan
mukaisesti laskettuna ja kerrottuna 1 kohdan mukaisesti määritetyllä
riskipainolla.
5.                      
Sen estämättä, mitä 1 ja 2 kohdassa säädetään, jos
laitos asettaa omaisuuseriä keskusvastapuolelle vakuutena, sen on sovellettava
näihin omaisuuseriin riskipainoa, jota muuten sovelletaan 2, 3 ja 4 luvun
mukaisesti vastuuarvoihin, jotka on laskettu 3 kohdan mukaisesti.
298 artikla
Maksulaiminlyöntirahastoon rahastoituihin osuuksiin liittyvät omien varojen
vaatimukset
1.                      
Laitoksilla, jotka toimivat selvitysosapuolina, on
oltava omia varoja kattamaan ne vastuut, jotka aiheutuvat niiden
keskusvastapuolen maksulaiminlyöntirahastoon rahastoimista osuuksista. Niiden
on laskettava kyseisiin vastuihin liittyvät omien varojen vaatimukset tässä
artiklassa vahvistettujen menetelmien mukaisesti.
Jos keskusvastapuolella ei ole erillistä
maksulaiminlyöntirahastoa sellaisilla tuotteilla toteutettavia transaktioita
varten, joihin liittyy selvitysriskejä ainoastaan V osastossa vahvistetulla
tavalla, ja 295 artiklan 1 kohdassa lueteltuja sopimuksia ja transaktioita
varten, vaan se käyttää samaa maksulaiminlyöntirahastoa jakaakseen kaikkiin
näihin transaktioihin ja sopimuksiin liittyvät tappiot, laitosten on
sovellettava tässä artiklassa vahvistettuja menetelmiä kaikkiin niiden
kyseiseen maksulaiminlyöntirahastoon rahastoimiin osuuksiin.
2.                      
Laitoksen on laskettava omien varojen vaatimus (Ki),
jotta se voi kattaa ennakkoon rahastoidusta osuudesta (DFi)
aiheutuvan vastuun, seuraavasti:
jossa:
β=         keskusvastapuolen
laitokselle ilmoittama keskittymäkerroin;
N=        keskusvastapuolen laitokselle ilmoittama
selvitysosapuolten määrä;
DFCM=  kaikkien keskusvastapuolen selvitysosapuolten
ennakkoon rahastoimien osuuksien summa (), jonka
keskusvastapuoli ilmoittaa laitokselle;
KCM=    kaikkien keskusvastapuolen selvitysosapuolten
omien varojen vaatimusten summa, joka lasketaan 3 kohdassa täsmennetyllä
sovellettavalla kaavalla ().
Jos keskusvastapuolella on käytössä
selvitysosapuoltensa kanssa sitovat sopimusjärjestelyt, joiden ansiosta se voi
käyttää osaa selvitysosapuoliltaan saamasta alkumarginaalista tai koko
alkumarginaalin ikään kuin kyseessä olisivat ennakkoon rahastoidut osuudet,
selvitysosapuolen on pidettävä kyseistä alkumarginaalia ennakkoon rahastoituna
osuutena tämän kohdan mukaista laskentaa varten.
3.                      
Laitosten on laskettava KCM seuraavasti:
a)      jos KCCP ≤ DFCCP,
laitosten on käytettävä seuraavaa kaavaa:
;
b)      jos DFCCP < KCCP
≤DF*, laitosten on käytettävä
seuraavaa kaavaa:
;
c)      jos DF* < KCCP, laitosten on käytettävä seuraavaa kaavaa:
jossa:
DFCCP =           keskusvastapuolen
ennakkoon rahastoidut taloudelliset resurssit, jotka keskusvastapuoli ilmoittaa
laitokselle;
KCCP=   keskusvastapuolen
oletettu pääoma, jonka keskusvastapuoli ilmoittaa laitokselle;
DF =    ennakkoon
rahastoitujen osuuksien kokonaismäärä, jonka keskusvastapuoli ilmoittaa
laitokselle;
DF*=   ;
=            ;
=   keskimääräinen
ennakkoon rahoitettu osuus , jonka
keskusvastapuoli ilmoittaa laitokselle;
c1=       pääomakerroin,
joka on ;
c2=       pääomakerroin,
joka on 100 prosenttia;
μ=        1,2.
4.                      
Selvitysosapuolina toimivien laitosten on
laskettava omien varojen vaatimus () vastuulle,
joka aiheutuu niiden sopimuksessa sitomista osuuksista (),
seuraavasti:
a)      jos DF*≥KCCP, laitosten on käytettävä seuraavaa
kaavaa:
jossa:
c1=       pääomakerroin,
joka on ;
=            kaikkien sopimuksessa sidottujen osuuksien summa (), jonka keskusvastapuoli ilmoittaa laitokselle;
b)      jos DF* < KCCP, laitosten on
käytettävä seuraavaa kaavaa:
.
5.                      
Riskipainotettujen vastuuerien yhteismäärät
vastuille, jotka aiheutuvat laitoksen ennakkoon rahastoimasta osuudesta
sovellettaessa 108 artiklan 8 kohtaa ja 151 artiklaa, on laskettava 2, 3 ja 4
kohdan mukaisesti määriteltynä omien varojen vaatimuksena (Ki)
kerrottuna 12,5:llä.
6.                      
’Sopimuksessa sidotulla osuudella’ tarkoitetaan
keskusvastapuolen maksulaiminlyöntirahastoon rahastoitavaa osuutta, joka
laitoksen on sopimuksen perusteella maksettava erityisessä tilanteessa mutta
joka ei ole ennakkoon rahastoitu osuus.
7.                      
Jos keskusvastapuolella ei ole käytössä
maksulaiminlyöntirahastoa eikä sillä ole selvitysosapuoltensa kanssa käytössä
sitovaa sopimusjärjestelyä, joiden ansiosta se voi käyttää osaa
selvitysosapuoliltaan saamasta alkumarginaalista tai koko alkumarginaalin ikään
kuin kyseessä olisivat ennakkoon rahastoidut osuudet, sovelletaan seuraavaa:
a)      laitosten on korvattava 2 kohdan
mukainen omien varojen vaatimusta (Ki) koskeva laskentakaava seuraavalla
kaavalla:
jossa:
IMi=     selvitysosapuolen
i keskusvastapuolelle asettama alkumarginaali;
IM=      keskusvastapuolen
laitokselle ilmoittama alkumarginaalin summa;
b)      jos DFCCP on nolla, laitosten on
käytettävä c1:n arvona 1,6 prosenttia 3 kohdan mukaista laskentaa varten.
8.                      
Jos KCCP
on nolla, laitosten on käytettävä c1:n arvona 1,6 prosenttia 3 ja 4
kohdan mukaista laskentaa varten.
299 artikla
Keskusvastapuolen oletetun pääoman laskenta
1.                      
Kun kyseessä ovat 295 artiklan 1 kohdassa luetellut
sopimukset ja transaktiot, keskusvastapuolen on laskettava oletettu
pääoma, jota sen selvitysosapuolet tarvitsevat sovellettaessa tätä jaksoa,
seuraavasti:
jossa:
EBRMi=                             vastuuarvo
ennen riskin vähentämistä eli sama kuin keskusvastapuolella selvitysosapuoleen
i osalta oleva vastuuarvo, joka aiheutuu 295 artiklan 1 kohdassa luetelluista
sopimuksista ja transaktiosta, jotka on laskettu ottamatta huomioon kyseisen
selvitysosapuolen asettamaa vakuutta;
VMi=                                 selvitysosapuoleen
i liittyvä vakuusmarginaali;
IMi=                                  selvitysosapuolen
i keskusvastapuolelle asettama alkumarginaali;
DFi=                                 selvitysosapuolen i ennakkoon rahastoima osuus;
RW =                                 20
prosentin riskipaino;
vakavaraisuussuhde =     8 %.
2.                      
Edellä olevan 1 kohdassa edellytettyä
laskentaa varten sovelletaan seuraavaa:
a)      keskusvastapuolen on laskettava niiden
vastuiden arvo, jotka sillä on selvitysosapuoltensa osalta 269 artiklassa
täsmennetyn käyvän arvon menetelmän mukaan. Laskiessaan näitä arvoja
keskusvastapuolen on vähennettävä vastuistaan selvitysosapuoltensa asettamat
vakuudet, joita on tarkoituksenmukaisella tavalla vähennetty käyttämällä
valvojan määrittämää volatiliteettikorjausta 219 artiklassa täsmennetyn
rahoitusvakuuksia koskevan kattavan menetelmän mukaisesti;
b)      jos selvitysosapuoli on oikeutettu
samaan – muttei ole vielä saanut –  keskusvastapuolelta vakuusmarginaalin,
keskusvastapuolen on syötettävä VMi:tä vastaava määrä yhtälöön positiivisena
lukuna. Vastaavasti, jos keskusvastapuoli on oikeutettu samaan – muttei ole
vielä saanut – selvitysosapuolelta vakuusmarginaalin, keskusvastapuolen on
syötettävä VMi:tä vastaava määrä yhtälöön negatiivisena lukuna;
c)      jos keskusvastapuolella on yhteen tai
useampaan keskusvastapuoleen liittyvä vastuu, sen on käsiteltävä tällaista
vastuuta ikään kuin se olisi selvitysosapuoliin liittyvä vastuu ja
sisällytettävä näiltä keskusvastapuolilta saatu mahdollinen vakuus tai saadut
ennakkoon rahastoidut osuudet KCCP:n laskentaan;
d)      jos keskusvastapuolen taloudellisia
resursseja käytetään samanaikaisesti ja tasasuhteessa sen selvitysosapuolten
ennakkoon rahastoimiin osuuksiin, keskusvastapuolen on lisättävä vastaavat
määrät näitä resursseja DFCM:ään;
e)      jos keskusvastapuolella on käytössä
selvitysosapuoltensa kanssa sitovat sopimusjärjestelyt, joiden ansiosta se voi
käyttää osaa selvitysosapuoliltaan saamasta alkumarginaalista tai koko
alkumarginaalin ikään kuin kyseessä olisivat ennakkoon rahastoidut osuudet,
keskusvastapuolen on pidettävä kyseistä alkumarginaalia ennakkoon rahastoituna
osuutena 1 kohdan mukaista laskentaa ja 4 kohdan b alakohdan mukaista
ilmoitusta varten;
f)       keskusvastapuolen on korvattava 292
artiklan 1 kohdan c alakohdan ii alakohdassa oleva kaava seuraavalla kaavalla:
;
g)      jos keskusvastapuoli ei pysty
laskemaan NGR:n arvoa 292 artiklan 1 kohdan c alakohdan ii alakohdassa
määritellyllä tavalla, sen on toimittava seuraavasti:
i)        ilmoitettava niille
selvitysosapuolilleen, jotka ovat laitoksia, ettei se pysty laskemaan NGR:ää;
ii)       se voi 3 kuukauden ajan käyttää NGR:n
arvona 0,3:a laskeakseen f alakohdassa täsmennetyn PCEväh-arvon;
h)      jos keskusvastapuoli ei g alakohdan ii
alakohdassa täsmennetyn ajanjakson päätyttyä edelleenkään pysty laskemaan NGR:n
arvoa, sen on toimittava seuraavasti:
i)        lopetettava KCCP:n
laskenta;
ii)       ilmoitettava niille
selvitysosapuolilleen, jotka ovat laitoksia, että se on lopettanut KCCP:n
laskennan;
i)       laskeakseen optioiden ja swaptioiden
tulevaisuuden potentiaalisen vastapuoliriskin 269 artiklassa täsmennetyn
käyvän arvon menetelmän mukaisesti keskusvastapuolen on kerrottava sopimuksen
nimellismäärä option deltan absoluuttisella arvolla (), kuten 274
artiklan 1 kohdan a alakohdassa määritetään;
j)       jos keskusvastapuolen säännöissä
määrätään, että keskusvastapuolen on käytettävä osaa taloudellisista
resursseistaan kattamaan tappionsa, jotka johtuvat yhden tai useamman sen
selvitysosapuolen maksulaiminlyönnistä, sen jälkeen kun
maksulaiminlyöntirahaston varat ovat loppuneet mutta ennen kuin se pyytää
selvitysosapuoliltaan sopimuksessa sidottuja osuuksia, keskusvastapuolen on
lisättävä näiden taloudellisten lisäresurssien määrä () ennakkoon
rahastoitujen osuuksien kokonaismäärään (DF):
.
3.                      
Keskusvastapuolen on suoritettava 1 kohdassa
edellytetty laskenta vähintään neljännesvuosittain tai useammin, jos
toimivaltaiset viranomaiset niin edellyttävät niiltä keskusvastapuolen
selvitysosapuolilta, jotka ovat laitoksia.
4.                      
Keskusvastapuolen on ilmoitettava niille
selvitysosapuolilleen, jotka ovat laitoksia, ja niiden toimivaltaisille
viranomaisille, seuraavat tiedot:
a)      oletettu pääoma (KCCP);
b)      joko ennakkoon rahastoitujen osuuksien
summa (DFCM) tai, jos keskusvastapuolella ei ole
maksulaiminlyöntirahastoa eikä sillä on käytössä selvitysosapuoltensa kanssa
sitovia sopimusjärjestelyjä, joiden ansiosta se voi käyttää osaa
selvitysosapuoliltaan saamasta alkumarginaalista tai koko alkumarginaalin ikään
kuin kyseessä olisivat ennakkoon rahastoidut osuudet, sen selvitysosapuoliltaan
saaman alkumarginaalin summa ();
c)      se ennakkoon rahastoitujen taloudellisten
resurssien määrä, jonka sen – lainsäädännön nojalla tai selvitysosapuoltensa
kanssa tekemiensä sopimusjärjestelyjen perusteella – edellytetään käyttävän
kattamaan tappiot, jotka johtuvat yhden tai useamman sen selvitysosapuolen
maksukyvyttömyydestä, ennen kuin se käyttää muiden selvitysosapuolten maksulaiminlyöntirahastoon
rahastoimia osuuksia (DFCCP);
d)      keskimääräinen ennakkoon rahastoitu
osuus ();
e)      sen selvitysosapuolten kokonaismäärä
(N);
f)       5 kohdassa on määritelty
keskittymäkerroin (β);
g)       kaikkien sopimuksessa sidottujen
osuuksien summa ().    

Keskusvastapuolen on ilmoitettava tiedot niille
selvitysosapuolilleen, jotka ovat laitoksia, vähintään neljännesvuosittain tai
useammin, jos näiden selvitysosapuolten toimivaltaiset viranomaiset niin
edellyttävät.
5.                      
Keskusvastapuolen on laskettava keskittymäkerroin
(β) seuraavalla kaavalla:
jossa:
PCEväh,i=       keskusvastapuolen
selvitysosapuolen i kanssa tekemien kaikkien sopimusten ja transaktioiden
mahdollisen tulevaisuuden luottoriskin alennettu määrä.
6.                      
Laitosten on ilmoitettava toimivaltaisille
viranomaisilleen, jos ne ovat vastaanottaneet 2 kohdan g alakohdan i
alakohdassa ja h alakohdan ii alakohdassa sekä 4 kohdassa tarkoitettuja
ilmoituksia.
7.                      
EPV laatii tekniset täytäntöönpanostandardit,
joissa määritetään seuraavat seikat:
a)      1 kohdassa täsmennettyjen laskelmien
esittämisväli ja päivämäärät;
b)      4 kohdassa täsmennettyjen ilmoitusten
esittämisväli, päivämäärät ja yhtenäinen muoto;
c)      tilanteet, joissa selvitysosapuolena
toimivan laitoksen toimivaltainen viranomainen voi edellyttää, että laskenta
esitetään ja raportointi tehdään useammin kuin a ja b alakohdan perusteella on
vahvistettu.
EPV toimittaa nämä teknisten
täytäntöönpanostandardien luonnokset komissiolle viimeistään 1 päivänä
tammikuuta 2014.
Siirretään komissiolle valta hyväksyä ensimmäisessä
alakohdassa tarkoitetut tekniset täytäntöönpanostandardit asetuksen
(EU) N:o 1093/2010 15 artiklassa säädetyn menettelyn mukaisesti.
300 artikla
Omien varojen vaatimukset vastuille, jotka liittyvät vaatimuksia
noudattamattomiin keskusvastapuoliin, ja vastuille, jotka liittyvät vaatimuksia
noudattamattomiin transaktioihin
1.                      
Jos 295 artiklan 3 kohdassa vahvistettu edellytys
täyttyy, laitosten on toimittava seuraavasti:
a)      niiden on sovellettava 2 luvun
mukaista luottoriskin standardimenetelmää laskeakseen kaupankäyntivastuidensa
vastuuarvot ja riskipainotetut määrät keskusvastapuolen kanssa tekemiensä
sopimusten ja transaktioiden osalta;
b)      niiden on sovellettava seuraavaa
kaavaa laskeakseen omien varojen vaatimuksen vastuille, jotka aiheutuvat niiden
ennakkoon rahastoimista ja sopimuksessa sidotuista osuuksista:
.
Jos ainoastaan 295 artiklan 2 kohdan c alakohdassa
säädetty edellytys ei täyty, laitosten on sovellettava a alakohtaa suhteessa
kaupankäyntivastuisiin, jotka liittyvät keskusvastapuolen hylkäämään
sopimukseen tai transaktioon, ja 298 artiklassa täsmennettyä käsittelyä
vastuisiin, jotka aiheutuvat sekä niiden ennakkoon rahastoimista että
sopimuksessa sidotuista osuuksista.
2.                      
Laitosten on laskettava omien varojen vaatimus
vastuilleen, jotka liittyvät keskusvastapuoleen, 3 kohdan mukaisesti
seuraavissa tilanteissa:
a)      ne ovat vastaanottaneet
keskusvastapuolelta 299 artiklan 2 kohdan h alakohdan ii alakohdassa
edellytetyn ilmoituksen, että keskusvastapuoli ei enää laske KCCP:tä;
b)      laitosten tietoon tulee – kyseisen
keskusvastapuolen toimivaltaisen viranomaisen tai keskusvastapuolen itsensä
tiedotettua asiasta julkisesti – ettei kyseinen keskusvastapuoli enää täytä 295
artiklan 2 kohdan a alakohdassa vahvistettua edellytystä; 
c)      295 artiklan 2 kohdan b alakohdassa
vahvistettu edellytys ei enää täyty.
3.                      
Kolmen kuukauden kuluessa 2 kohdan a, b tai c
alakohdassa esitetyn tilanteen syntymisestä tai aikaisemmin, jos laitoksen
toimivaltainen viranomainen niin edellyttää, laitoksen on lakattava
soveltamasta 297 ja 298 artiklaa laskiessaan omien varojen vaatimuksia
kaupankäyntivastuille ja maksulaiminlyöntirahaston maksuosuuksille, ja sen on
sen sijaan toimittava seuraavasti:
a)      sen on laskettava omien varojen
vaatimukset kyseiseen keskusvastapuoleen liittyville kaupankäyntivastuille 1
kohdan a alakohdan mukaisesti;
b)      sen on laskettava omien varojen
vaatimukset vastuille, jotka aiheutuvat kyseiselle keskusvastapuolelle sekä
ennakkoon rahastoiduista että sopimuksessa sidotuista osuuksista, 1 kohdan b
alakohdan mukaisesti.

					III osasto
Operatiivista riskiä koskevat omien varojen vaatimukset
1 luku
Erilaisten lähestymistapojen käyttöä koskevat yleiset periaatteet
301 artikla
Lupa- ja ilmoitusmenettely
1.                      
Jotta laitokset voivat käyttää standardimenetelmää,
niiden on täytettävä direktiivin [julkaisutoimisto lisää viitteen] 73 ja 83
artiklassa esitettyjen yleisten riskinhallintastandardien lisäksi 309
artiklassa asetetut ehdot. Laitosten on toimitettava toimivaltaisille
viranomaisille ilmoitus ennen standardimenetelmän käyttöönottoa. 
Toimivaltaiset viranomaiset voivat myöntää
laitoksille luvan käyttää vaihtoehtoista relevanttia indikaattoria
vähittäispankkitoiminnan ja yritysrahoituksen liiketoiminta-alueilla, jos 308
artiklan 2 kohdassa ja 309 artiklassa säädetyt ehdot täyttyvät. 
2.                      
Toimivaltaiset viranomaiset voivat myöntää
laitoksille luvan käyttää niiden omiin operatiivisten riskien
mittaamismenetelmiin perustuvia kehittyneitä menetelmiä, jos kaikki 310 ja 311
artiklassa esitetyt laadulliset ja määrälliset vaatimukset täyttyvät ja jos
laitokset täyttävät yleiset riskinhallintastandardit, jotka esitetään
direktiivin [julkaisutoimisto lisää viitteen] 73 ja 83 artiklassa sekä kyseisen
direktiivin VII osaston 3 luvun II jaksossa. 
Laitosten on myös haettava toimivaltaisilta
viranomaisilta lupaa, jos ne haluavat tehdä olennaisia laajennuksia ja
muutoksia kyseisiin kehittyneisiin mittausmenetelmiin. Toimivaltaiset
viranomaiset voivat myöntää luvan ainoastaan siinä tapauksessa, että laitokset
yhä täyttäisivät ensimmäisessä alakohdassa määritetyt vaatimukset ja standardit
kyseisten laajennusten ja muutosten jälkeen. 
3.                      
EPV laatii teknisten sääntelystandardien
luonnokset, joissa määritetään seuraavat seikat:
a)      arviointimenetelmät, joita noudattaen
toimivaltaiset viranomaiset voivat myöntää luottolaitoksille luvan käyttää
kehittyneitä mittausmenetelmiä;.
b)      kehittyneitä mittausmenetelmiä koskevien
laajennusten ja muutosten olennaisuuden arviointiin sovellettavat edellytykset.
EPV toimittaa nämä teknisten sääntelystandardien
luonnokset komissiolle viimeistään 31 päivänä joulukuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
302 artikla
Siirtyminen takaisin vähemmän kehittyneen menetelmän käyttöön 
1.                      
Standardimenetelmään siirtyneet laitokset saavat
soveltaa perusmenetelmää ainoastaan, jos ne täyttävät 3 kohdan edellytykset.
2.                      
Kehittyneisiin mittausmenetelmiin siirtyneet
laitokset saavat soveltaa standardimenetelmää tai perusmenetelmää ainoastaan,
jos ne täyttävät 3 kohdan edellytykset.
3.                      
Laitos saa soveltaa vähemmän kehittynyttä
menetelmää operatiivisen riskin mittaamiseen ainoastaan, jos seuraavat
edellytykset täyttyvät: 
a)      laitos on osoittanut toimivaltaisille viranomaisille
näiden hyväksymällä tavalla, että vähemmän kehittyneen menetelmän käyttöä ei
ehdoteta laitoksen operatiivista riskiä koskevien omien varojen vaatimusten
vähentämiseksi, että vähemmän kehittyneen menetelmän käyttö on tarpeen
laitoksen luonteen ja monitahoisuuden vuoksi ja että käytöstä ei aiheudu
olennaisia kielteisiä vaikutuksia laitoksen vakavaraisuuteen eikä laitoksen
kykyyn hallita operatiivista riskiä tehokkaasti; 
b)      laitos on saanut toimivaltaisen
viranomaisen ennakkoluvan.
303 artikla
Eri menetelmien yhdistelmät
1.                      
Laitokset voivat soveltaa eri menetelmien
yhdistelmää edellyttäen, että ne ovat saaneet siihen luvan toimivaltaisilta
viranomaisilta.  Toimivaltaiset viranomaiset voivat myöntää kyseisen luvan, jos
tapauksen mukaan 2–4 kohdassa asetetut vaatimukset täyttyvät.
2.                      
Laitos voi seuraavin edellytyksin soveltaa
kehittynyttä menetelmää yhdessä joko perusmenetelmän tai standardimenetelmän
kanssa:
a)      laitoksen soveltama menetelmien
yhdistelmä kattaa kaikki laitoksen operatiiviset riskit, ja toimivaltaisille
viranomaisille on osoitettu, että laitoksen soveltamissa menetelmissä otetaan
huomioon kaikki sisäisin perustein määritetyt toiminnot, maantieteelliset
sijainnit, oikeudelliset rakenteet ja muut asian kannalta merkitykselliset
jaottelut;
b)      jäljempänä 309 artiklassa asetetut ehdot
ja 310 ja 311 artiklassa asetetut vaatimukset täyttyvät standardimenetelmän ja
kehittyneen menetelmän piiriin kuuluvien toimintojen osalta.
3.                      
Kun laitos haluaa soveltaa kehittynyttä menetelmää
yhdessä joko perusmenetelmän tai standardimenetelmän kanssa, toimivaltaiset
viranomaiset voivat asettaa luvan myöntämiselle tapauksen mukaan seuraavat
lisäehdot:
a)      kehittyneen menetelmän
käyttöönottopäivänä huomattava osa laitoksen operatiivisista riskeistä on
otettava siinä huomioon;
b)      laitoksen on sitouduttava soveltamaan
kehittynyttä menetelmää keskeiseen osaan toiminnoistaan toimivaltaisille
viranomaisille esitetyn ja niiden hyväksymän aikataulun puitteissa.
4.                      
Laitos voi pyytää toimivaltaiselta viranomaiselta
lupaa soveltaa perusmenetelmän ja standardimenetelmän yhdistelmää ainoastaan
poikkeuksellisissa olosuhteissa, kuten hankittaessa uusia liiketoimintoja,
jotka voivat vaatia siirtymäajan ennen kuin standardimenetelmää voidaan
soveltaa.
Toimivaltainen viranomainen voi myöntää kyseisen
luvan ainoastaan, jos laitos on sitoutunut soveltamaan standardimenetelmää
kyseiselle toimivaltaiselle viranomaiselle esitetyn ja sen hyväksymän
aikataulun puitteissa.
5.                      
EPV laatii teknisten sääntelystandardien
luonnokset, joissa määritetään seuraavat seikat:
a)      ehdot, joita toimivaltaisten
viranomaisten on sovellettava arvioidessaan 2 kohdan a alakohdassa
tarkoitettuja menetelmiä;
b)      ehdot, joita toimivaltaisten
viranomaisten on sovellettava päättäessään 3 kohdassa tarkoitettujen
lisäehtojen asettamisesta.
EPV toimittaa nämä teknisten sääntelystandardien
luonnokset komissiolle viimeistään 31 päivänä joulukuuta 2016.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
2 luku
Perusmenetelmä
304 artikla
Omien varojen vaatimus
Perusmenetelmää sovellettaessa operatiivista
riskiä koskeva omien varojen vaatimus on 15 prosenttia 305 artiklassa
määritellyn relevantin indikaattorin kolmen vuoden keskiarvosta. 
Laitosten on laskettava relevantin
indikaattorin kolmen vuoden keskiarvo 12 kuukauden välein tilikauden lopusta
tehtyjen viimeisimpien kolmen havainnon perusteella.  Jos tilintarkastettuja
lukuja ei ole saatavilla, laitokset voivat käyttää liiketoiminnallisia
estimaatteja.
Jos jonkin havainnon osalta relevantti
indikaattori on negatiivinen tai nolla, laitosten ei pidä ottaa kyseistä lukua
huomioon kolmen vuoden keskiarvoa laskettaessa. Laitosten on laskettava
kolmen vuoden keskiarvo jakamalla positiivisten lukujen summa positiivisten
lukujen lukumäärällä.
Article 305
Relevantti indikaattori
1.                      
Kun kyseessä on direktiivillä 86/635/ETY
vahvistettuja tilinpäätösstandardeja soveltava laitos, kyseisen direktiivin 27
artiklassa säädettyjen laitosten tuloslaskelmaan kuuluvien erien perusteella
relevantti indikaattori on tämän kohdan taulukossa 1 lueteltujen tekijöiden
summa. Laitosten on sisällytettävä kukin tekijä summaan positiivisena tai
negatiivisena lukuna.
 Taulukko 1 
 1 Korkotuotot ja muut vastaavat tuotot 
 2 Korkokulut ja muut vastaavat kulut 
 3 Tuotot osakkeista ja muista vaihtuva-/kiinteätuottoisista arvopapereista 
 4 Saadut palkkiot 
 5 Maksettavat palkkiot 
 6 Arvopaperi- ja valuuttatoiminnan nettovoitto tai -tappio 
 7 Muut varsinaisen toiminnan tuotot 
Laitosten on mukautettava näitä tekijöitä, jotta
seuraavat vaatimukset voidaan ottaa huomioon:
a)      Relevantin indikaattorin arvoa
laskiessaan laitokset eivät saa vähentää varauksia eikä varsinaisen toiminnan
kuluja. Laitosten on sisällytettävä toimintakustannuksiin maksut muiden kuin
laitoksen emo- tai tytäryrityksen tai laitoksen emoyrityksen muun
tytäryrityksen suorittamista ulkoistetuista palveluista. Laitokset voivat
käyttää kolmansien osapuolten tarjoamien palvelujen ulkoistamisen aiheuttamia
kuluja relevantin indikaattorin pienentämiseen silloin, kun kulut maksetaan
yritykselle, joka kuuluu tämän asetuksen mukaisten sääntöjen tai vastaavien
sääntöjen piiriin;
b)      Laitokset eivät saa ottaa seuraavia
tekijöitä huomioon relevanttia indikaattoria laskettaessa:
i)        muuhun kuin kaupankäyntivarastoon
kuuluvien erien myynnistä realisoituneet voitot ja tappiot;
ii)       satunnaiset tuotot;
iii)      vakuutuksista saadut tuotot.
c)      Jos kaupankäyntierien uudelleenarvostus
kirjataan tuloslaskelmaan, laitokset voivat sisällyttää sen relevantin
indikaattorin laskelmaan. Jos laitokset soveltavat direktiivin 86/635/ETY 36
artiklan 2 kohtaa, niiden on sisällytettävä tuloslaskelmaan kirjattu
uudelleenarvostus laskelmaan.
2.                      
Jos laitokset soveltavat muita kuin direktiivin 86/635/ETY
mukaisia tilinpäätösstandardeja, niiden on laskettava relevantin indikaattorin
arvo niiden tietojen perusteella, jotka parhaiten vastaavat tässä artiklassa
esitettyä määritelmää.
3.                      
EPV laatii sääntelystandardien luonnokset, joissa
määritetään 2 kohdassa tarkoitetun relevantin indikaattorin laskennassa
sovellettavat menetelmät. 
EPV toimittaa nämä teknisten sääntelystandardien
luonnokset komissiolle viimeistään 31 päivänä joulukuuta 2016.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
3 luku
Standardimenetelmä
306 artikla
Omien varojen vaatimus
1.                      
Standardimenetelmää sovellettaessa laitosten on
jaettava liiketoimintansa 4 kohdassa olevan taulukon 2 mukaisiin
liiketoiminta-alueisiin ja 307 artiklassa säädettyjen periaatteiden mukaisesti.

2.                      
Laitosten on laskettava operatiivista riskiä
koskeva omien varojen vaatimus vuotuisten omien varojen vaatimusten summan
kolmen vuoden keskiarvona ottaen huomioon kaikki 4 kohdassa olevassa taulukossa
2 tarkoitetut liiketoiminta-alueet. Kunkin liiketoiminta-alueen vuotuinen omien
varojen vaatimus saadaan kertomalla tarkasteltavana olevaa
liiketoiminta-aluetta vastaava relevantin indikaattorin osa kyseisessä
taulukossa tarkoitetulla vastaavalla beta-kertoimella. 
3.                      
Laitokset voivat tiettynä vuonna kuitata minkä
tahansa liiketoiminta-alueen relevantin indikaattorin negatiivisesta osuudesta
johtuvat negatiiviset omien varojen vaatimukset rajoituksetta toisten
liiketoiminta-alueiden positiivisilla omien varojen vaatimuksilla. Jos taas
koostetut omien varojen vaatimukset ovat tiettynä vuonna negatiiviset kaikilla
liiketoiminta-alueilla, laitosten on käytettävä kyseisen vuoden osoittajana nollaa.
4.                      
Laitosten on laskettava 2 kohdassa tarkoitetun
summan kolmen vuoden keskiarvo 12 kuukauden välein tilikauden lopusta tehtyjen
viimeisimpien kolmen havainnon perusteella.  Jos tilintarkastettuja lukuja ei
ole saatavilla, laitokset voivat käyttää liiketoiminnallisia estimaatteja.
 Taulukko 2 
 Liiketoiminta-alue || Toiminnot || Prosenttiosuus (beta-kerroin) 
 Investointipankkitoiminta || Merkintäsitoumusten antaminen rahoitusvälineiden liikkeeseenlaskulle tai rahoitusvälineiden liikkeeseenlaskun toteuttaminen kiinteän sitoumuksen pohjalta Merkintäsitoumukseen liittyvät palvelut Sijoitusneuvonta Yrityksille annettava neuvonta pääomarakenteesta, teollisuusstrategiasta sekä muista näihin liittyvistä kysymyksistä sekä yritysten sulautumisia ja yritysostoja koskeva neuvonta ja palvelut Sijoitustutkimus ja rahoitusanalyysi tai muuntyyppiset yleiset suositukset, jotka liittyvät kaupankäyntiin rahoitusvälineillä || 18 % 
 Kaupankäyntitoiminta || Kaupankäynti omaan lukuun Välitystoiminta rahamarkkinoilla Yhtä tai useampaa rahoitusinstrumenttia koskevien toimeksiantojen vastaanottaminen ja välittäminen Toimeksiantojen toteuttaminen asiakkaiden lukuun Rahoitusinstrumenttien liikkeeseenlaskun toteuttaminen ilman kiinteää sitoumusta Monenkeskisen kaupankäyntijärjestelmän ylläpito || 18 % 
 Vähittäisvälitystoiminta (Luonnollisten henkilöiden tai pk-yritysten kanssa toteutetut liiketoimet, jotka täyttävät vähittäisvastuuluokalle 79 artiklassa asetetut vaatimukset) || Yhtä tai useampaa rahoitusinstrumenttia koskevien toimeksiantojen vastaanottaminen ja välittäminen Toimeksiantojen toteuttaminen asiakkaiden lukuun Rahoitusinstrumenttien liikkeeseenlaskun toteuttaminen ilman kiinteää sitoumusta || 12 % 
 Yritysrahoitus || Talletusten ja muiden takaisinmaksettavien varojen vastaanottaminen Luotonanto Rahoitusleasing Takaukset ja sitoumukset || 15 % 
 Vähittäispankkitoiminta (Luonnollisten henkilöiden tai pk-yritysten kanssa toteutetut liiketoimet, jotka täyttävät vähittäisvastuuluokalle 79 artiklassa asetetut vaatimukset) || Talletusten ja muiden takaisinmaksettavien varojen vastaanottaminen Luotonanto Rahoitusleasing Takaukset ja sitoumukset || 12 % 
 Maksu- ja selvityspalvelut || Maksujen välityspalvelut Maksuvälineiden liikkeeseenlasku ja hallinnointi || 18 % 
 Säilytyspalvelut ja muu palvelutoiminta || Rahoitusinstrumenttien säilyttäminen ja hoito asiakkaiden lukuun, mukaan lukien säilytyspalvelut ja muut asiaan liittyvät palvelut kuten kassan ja vakuuksien hallinta || 15 % 
 Omaisuudenhoito || Salkunhoito Yhteissijoitusyritysten hallinnointi Muu omaisuudenhoito || 12 % 
307 artikla
Liiketoiminta-alueiden kuvauksessa noudatettavat periaatteet
1.                      
Laitosten on määritettävä ja dokumentoitava
käytänteet ja kriteerit, joita on noudatettava laadittaessa kuvauksia
liiketoiminta-alueiden ja toimintojen relevanteista indikaattoreista 306
artiklassa esitettyä standardimuotoista kehystä varten. Niiden on tarkistettava
ja mukautettava kyseisiä käytänteitä ja kriteereitä tarpeen mukaan, kun
liiketoiminnot ja riskit muuttuvat tai kun uusia syntyy.
2.                      
Laitosten on noudatettava liiketoiminta-alueiden
kuvausten laadinnassa seuraavia periaatteita:
a)      Laitosten on sijoitettava kaikki
toiminnot liiketoiminta-alueisiin tyhjentävällä ja poissulkevalla tavalla.
b)      Laitosten on kohdennettava sellainen
toiminto, jota ei voida luontevasti sijoittaa liiketoiminta-alueiden kehykseen,
mutta joka on kehykseen kuuluvaa toimintoa avustava toiminto, siihen
liiketoiminta-alueeseen, jota se tukee. Jos avustava toiminto tukee yhtä tai
useampaa liiketoiminta-aluetta, laitosten on käytettävä objektiivista
kriteeriä.
c)      Jos toimintoa ei voida sijoittaa tiettyyn
liiketoiminta-alueeseen, laitosten on käytettävä suurimman prosenttiluvun
tuottavaa liiketoiminta-aluetta. Samaa liiketoiminta-aluetta sovelletaan
kaikkiin avustaviin toimintoihin, jotka liittyvät kyseiseen toimintoon.
d)      Laitokset voivat käyttää sisäisiä
hinnoittelumenetelmiä kohdentaessaan relevantteja indikaattoreita
liiketoiminta-alueisiin.     Liiketoiminta-alueella syntyneet kustannukset,
jotka kuuluvat toiselle liiketoiminta-alueelle, voidaan kohdentaa kyseiselle
liiketoiminta-alueelle. 
e)      Sijoitettaessa toimintoja
liiketoiminta-alueisiin operatiivisen riskipääoman näkökulmasta on noudatettava
johdonmukaisuutta laitosten käyttämien luotto- ja markkinariskiluokkien kanssa.
f)       Toimiva johto vastaa ylimmän
hallintoelimen valvonnassa toimintojen kohdentamisesta liiketoiminta-alueisiin.
g)      Laitosten on annettava toimintojen
sijoittaminen liiketoiminta-alueisiin riippumattoman tahon tarkasteltavaksi.
3.                      
EPV laatii teknisten täytäntöönpanostandardien
luonnokset, joissa määritetään tässä artiklassa säädettyjen,
liiketoiminta-alueiden kuvauksessa noudatettavien periaatteiden
soveltamisedellytykset. 
EPV toimittaa nämä teknisten
täytäntöönpanostandardien luonnokset komissiolle viimeistään 31 päivänä joulukuuta
2017.
Siirretään komissiolle valta hyväksyä
ensimmäisessä alakohdassa tarkoitetut tekniset täytäntöönpanostandardit
asetuksen (EU) N:o 1093/2010 15 artiklassa säädetyn menettelyn
mukaisesti.
308 artikla
Vaihtoehtoinen standardimenetelmä
1.                      
Sovellettaessa vaihtoehtoista standardimenetelmää,
vähittäispankkitoiminnan ja yritysrahoituksen liiketoiminta-alueilla, laitosten
on noudatettava seuraavia: 
a)      relevantti indikaattori on vakioitu
tuloindikaattori, joka vastaa 0,035:llä kerrottua lainojen ja ennakkomaksujen
nimellismäärää;
b)      lainat ja ennakkomaksut muodostuvat
vastaavien luottosalkkujen nostetuista kokonaismääristä. Yritysrahoituksessa
laitosten on sisällytettävä lainojen ja ennakkomaksujen nimellismäärään myös
muut kuin kaupankäyntivarastoon sisältyvät arvopaperit.
2.                      
Laitoksen on täytettävä seuraavat edellytykset
voidakseen käyttää vaihtoehtoista standardimenetelmää:
a)      vähittäispankki- tai
yritysrahoitustoiminnan osuuden laitoksen kokonaistuloista on oltava vähintään 90
prosenttia;
b)      huomattavaan osaan sen vähittäispankki-
tai yritysrahoitustoiminnasta on sisällyttävä luottoja, joihin liittyy suuri
maksukyvyttömyyden todennäköisyys;
c)      vaihtoehtoinen standardimenetelmä
tarjoaisi paremman perustan operatiivista riskiä koskevan omien varojen
vaatimuksen laskemiselle.
3.                      
EPV laatii teknisten sääntelystandardien
luonnokset, joissa täsmennetään 2 kohdassa tarkoitetut vaihtoehtoisen
standardimenetelmän käyttöä koskevat edellytykset.
EPV toimittaa nämä teknisten sääntelystandardien
luonnokset komissiolle viimeistään 31 päivänä joulukuuta 2016.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
309 artikla
Standardimenetelmää koskevat ehdot
Edellä 301 artiklan 1 kohdan ensimmäisessä
alakohdassa tarkoitetut ehdot ovat seuraavat:
a)           Laitoksilla on oltava hyvin
dokumentoitu operatiivisten riskien arviointi- ja hallintajärjestelmä, jossa
vastuualueet on jaettu selvästi. Niiden on tunnistettava operatiiviset riskit
ja hankittava operatiivisiin riskeihin liittyviä relevantteja tietoja mukaan
lukien tiedot merkittävistä tappioista. Riippumattoman tahon on tarkasteltava
järjestelmää säännöllisesti.
b)           Operatiivisten riskien
arviointijärjestelmä on integroitava tiiviisti laitoksen riskienhallintaprosesseihin.
Järjestelmän tuottamien tietojen on oltava kiinteä osa prosessia, jolla
tarkkaillaan ja valvotaan laitoksen operatiivista riskiprofiilia.
c)           Laitosten on otettava käyttöön
johdon raportointijärjestelmä, joka tuottaa operatiivisia riskejä koskevia
raportteja laitoksen eri toiminnoille. Laitoksilla on oltava käytössä
menettelyt, joilla voidaan toteuttaa johdon raporteista saatavien tietojen
edellyttämät toimet.
4 luku
Kehittynyt menetelmä
1 jakso
Ehdot
310 artikla
Laadulliset vaatimukset
Edellä 301 artiklan 2 kohdassa tarkoitetut
laadulliset vaatimukset ovat seuraavat:
a)           laitoksen sisäinen operatiivisten
riskien mittausjärjestelmä on integroitava tiiviisti sen päivittäin soveltamiin
riskienhallintaprosesseihin;
b)           laitoksella on oltava riippumaton
riskienhallintatoiminto operatiivisen riskin mittaamista varten;
c)           operatiivisista riskeistä ja
luottotappioista on raportoitava laitoksessa säännöllisesti, ja  laitoksella on
oltava käytössä menettelyt, joilla toteutetaan tarvittavat korjaavat toimet;
d)           laitoksen riskienhallintajärjestelmä
on dokumentoitava asianmukaisesti. Laitoksen on sovellettava käytänteitä,
joilla varmistetaan menettelyjen noudattaminen, ja laiminlyöntien käsittely;
e)           sisäisten tai ulkoisten tarkastajien
on tarkasteltava laitoksen operatiivisten riskien hallintaprosesseja ja
mittausjärjestelmiä säännöllisesti;
f)            laitoksen sisäisten
validointiprosessien on toimittava moitteettomasti ja tehokkaasti;
g)           laitoksen
riskienmittausjärjestelmään liittyvien tietovirtojen ja prosessien on oltava
läpinäkyviä ja niihin on oltava pääsy.
311 artikla
Määrälliset vaatimukset
1.                      
Edellä 301 artiklan 2 kohdassa tarkoitetut
määrälliset vaatimukset sisältävät 2–6 kohdassa tarkoitetut vaatimukset, joiden
aiheina ovat prosessi, sisäiset tiedot, ulkoiset tiedot, skenaarioanalyysi,
liiketoimintaympäristö ja sisäiseen valvontaan liittyvät tekijät. 
2.                      
Prosessiin liittyvät vaatimukset ovat seuraavat:
a)      Laitosten on laskettava omien varojen
vaatimuksensa siten, että siihen sisältyy sekä odotettu tappio että odottamaton
tappio, paitsi jos odotettu tappio on otettu riittävän hyvin huomioon niiden
sisäisissä liiketoimintakäytänteissä. Operatiivista riskiä mitattaessa on
otettava huomioon potentiaaliset vakavat tapahtumat (tail events) ja
saavutettava vakausstandardi, joka vastaa 99,9 prosentin luottamusväliä yhden
vuoden ajanjaksolla.
b)      Laitoksen operatiivisten riskien
mittausjärjestelmään on sisällyttävä 3–6 kohdan mukaiset sisäiset tiedot,
ulkoiset tiedot, skenaarioanalyysi sekä osat, joissa käsitellään liiketoimintaympäristöä
ja sisäisiä valvontajärjestelmiä. Laitoksella on oltava käytössä hyvin
dokumentoitu menetelmä, jolla painotetaan kyseisten neljän osan asema laitoksen
koko operatiivisten riskien mittausjärjestelmässä.
c)      Laitoksen riskienmittausjärjestelmällä on
kuvattava keskeisiä riskitekijöitä, jotka vaikuttavat tappiojakaumaestimaattien
hännän muotoon.
d)      Laitokset voivat hyväksyä operatiivisten
riskien aiheuttamien tappioiden korrelaatiot yksittäisten operatiivisten
riskiestimaattien kanssa ainoastaan siinä tapauksessa, että niiden korrelaation
mittaamisessa käyttämät menetelmät ovat vakaita, asianmukaisesti toteutettuja
ja niissä otetaan huomioon korrelaatioestimaatteihin liittyvät
epävarmuustekijät erityisesti stressikausina. Laitosten on validoitava
korrelaatio-oletuksensa käyttämällä asianmukaisia määrällisiä ja laadullisia
menetelmiä.
e)      Laitoksen riskienmittausjärjestelmän on
oltava johdonmukainen ja siinä on vältettävä tämän asetuksen muilla
osa-alueilla hyväksyttyjen riskien vähentämismenetelmien tai laadullisten
arviointien kaksinkertainen laskenta.
3.                      
Sisäisiin tietoihin liittyvät vaatimukset ovat
seuraavat:
a)      Laitosten on käytettävä sisäisesti
muodostettujen operatiivisen riskin arvojensa perustana vähintään viiden vuoden
havaintojaksoa; laitos voi soveltaa kolmen vuoden havaintojaksoa silloin, kun
se ottaa kehittyneen menetelmän käyttöön ensi kertaa.
b)      Laitosten on pystyttävä kohdistamaan
aiempia ajanjaksoja koskevat sisäiset tappiotietonsa 306 artiklassa
määritettyihin liiketoiminta-alueisiin ja 313 artiklassa määritettyihin
tappiotyyppeihin; niiden on annettava pyynnöstä kyseiset tiedot
toimivaltaisille viranomaisille. Poikkeuksellisissa olosuhteissa laitos voi
kohdentaa ylimääräisiin liiketoiminta-alueen ”yhtiöeriin” sellaiset tappiot, jotka
vaikuttavat koko laitoksen toimintaan. Laitosten on kohdistettava tappiot
liiketoiminta-alueisiin ja tappiotyyppeihin objektiivisin, dokumentoiduin
perustein. Laitosten on kirjattava sellaiset operatiivisten riskien aiheuttamat
tappiot, jotka liittyvät luottoriskeihin ja jotka on aiemmin sisällytetty
sisäisiin luottoriskin tietokantoihin, operatiivisen riskin tietokantoihin ja
nimettävä ne erikseen. Näihin tappioihin ei saa soveltaa operatiivisen riskin
mukaista omien varojen vaatimusta, jos laitokset käsittelevät niitä
luottoriskeinä omien varojen vaatimusten laskennassa. Laitosten on
sisällytettävä sellaiset operatiivisten riskien aiheuttamat tappiot, jotka
liittyvät markkinariskeihin, operatiivista riskiä koskeviin omien varojen
vaatimuksiin.
c)      Laitoksen
sisäisten tappiotietojen on oltava kattavia ja niihin on sisällyttävä
relevantteihin alajärjestelmiin ja maantieteellisiin alueisiin kuuluvat
olennaiset toiminnot ja riskit. Laitoksen on pystyttävä osoittamaan, että
tiedoista pois jätetyillä toiminnoilla tai riskeillä ei ole yksinään eikä
yhdistettynä olennaista vaikutusta riskiestimaattien kokonaisarvoihin.
Laitoksen on määritettävä asianmukaiset raja-arvot sisäisten tappiotietojen
keräämiselle.
d)      Tappioiden bruttomäärien lisäksi
laitosten on kerättävä tietoja tappioiden ajankohdista, tappioiden
takaisinperinnässä saavutetusta edistyksestä sekä kuvailevia tietoja tappioiden
aiheuttajista tai syistä.
e)      Laitoksilla on oltava käytössä
erityiskriteereitä, joilla keskitettyyn toimintoon kuuluvasta tapahtumasta tai
useampaan liiketoiminta-alueeseen kuuluvasta tapahtumasta, sekä ajan mittaan
sattuvista niihin liittyvistä tapahtumista saadut tappiotiedot luokitellaan
liiketoiminta-alueittain.
f)       Laitoksilla on oltava käytössä
dokumentoidut prosessit, joilla arvioidaan aiempia ajanjaksoja koskevien
tappiotietojen asianmukaisuus mukaan lukien asiantuntija-arvioiden, korotusten
tai muiden mukautusten mahdollinen käyttö, käytön laajuus sekä kyseisistä
päätöksistä vastuussa olevat henkilöt.
4.                      
Ulkoisiin tietoihin liittyvät vaatimukset ovat
seuraavat:
a)      laitoksen operatiivisten riskien
mittausjärjestelmässä on käytettävä asianmukaisia ulkoisia tietoja erityisesti
silloin, kun on syytä olettaa että luottolaitos on alttiina harvinaisille mutta
potentiaalisesti vakaville tappioille. Laitoksella on oltava järjestelmällinen
prosessi, jolla määritetään tilanteet, joissa ulkoisia tietoja on käytettävä,
sekä tietojen sisällyttämisessä mittausjärjestelmään käytettävät menetelmät; 
b)      laitoksen on tarkasteltava säännöllisesti
ulkoisten tietojen käytön edellytyksiä ja sovellettavia käytänteitä,
dokumentoitava ne ja annettava ne tietyin väliajoin riippumattoman tahon
tarkasteltavaksi.
5.                      
Laitoksen on käytettävä ulkoisten tietojen kanssa
asiantuntija-arviosta tehtyä skenaarioanalyysia arvioidessaan vakavien
tapahtumien aiheuttamia riskejä. Arvioiden asianmukaisuuden varmistamiseksi
laitoksen on validoitava ne ja arvioitava ne uudelleen vertaamalla niitä
toteutuneisiin luottotappioihin.
6.                      
Liiketoimintaympäristön ja sisäiseen valvontaan liittyvien
tekijöiden osalta sovelletaan seuraavia vaatimuksia:
a)      Laitoksen soveltamissa riskien
arviointimenetelmissä on otettava huomioon keskeiset liiketoimintaympäristöön
ja sisäiseen valvontaan liittyvät tekijät, jotka voivat muuttaa laitoksen
operatiivista riskiprofiilia.
b)      Kunkin valitun tekijän on oltava
realistinen riskin aiheuttaja, ja laitoksen on tukeuduttava valinnassaan
kokemukseen ja asianomaisia liiketoiminta-alueita koskevaan
asiantuntija-arvioon.
c)      Laitoksen on pystyttävä osoittamaan toimivaltaisille
viranomaisille riskiestimaattien herkkyys tekijöiden muuttumiseen ja eri
tekijöiden suhteellinen painotus. Sen lisäksi, että laitoksen
riskienmittauskehyksessä otetaan huomioon riskien hallinnan kehittymisen
aiheuttama riskien muuttuminen, siinä on käsiteltävä riskien potentiaalinen
lisääntyminen, joka johtuu toimintojen monimutkaistumisesta tai liiketoiminnan
volyymin kasvusta.
d)      Laitoksen on dokumentoitava
riskienmittauskehyksensä, ja kehystä on tarkasteltava riippumattomasti sekä
luottolaitoksen sisällä että toimivaltaisten viranomaisten toimesta. Laitoksen
on tietyin väliajoin validoitava ja arvioitava uudelleen prosessit ja niiden
tuottamat tulokset vertaamalla niitä toteutuneisiin luottotappioihin ja
relevantteihin ulkoisiin tietoihin.
7.         EPV
laatii tekniset sääntelystandardit, joissa määritetään seuraavat seikat:
a)      edellytykset järjestelmän vakauden ja
asianmukaisen toteutuksen arvioimiseksi 2 kohdan d alakohtaa sovellettaessa;
b)      edellä 3 kohdan b alakohdassa tarkoitetut
poikkeukset olosuhteet, joissa laitos voi kohdentaa tappiot ylimääräisiin
liiketoiminta-alueen ”yhtiöeriin”.  
EPV toimittaa nämä teknisten sääntelystandardien
luonnokset komissiolle viimeistään 31 päivänä joulukuuta 2016.
Siirretään komissiolle valta hyväksyä ensimmäisessä
alakohdassa tarkoitetut tekniset sääntelystandardit asetuksen (EU) N:o 1093/2010
10–14 artiklassa säädetyn menettelyn mukaisesti.
312 artikla
Vakuutusten ja muiden riskinsiirtomekanismien vaikutus
1.                      
Toimivaltaiset viranomaiset voivat sallia, että
laitos ottaa huomioon vakuutusten vaikutuksen 2–5 kohdassa asetettujen
edellytysten mukaisesti ja muiden riskinsiirtomekanismien vaikutuksen, kun
laitos voi osoittaa, että ne pienentävät riskiä huomattavasti.
2.                      
Vakuutusten tarjoajalla on oltava toimilupa
vakuutus- tai jälleenvakuutuspalvelujen tarjoamiseen ja vakuutuksen tarjoajan
vahinkojen korvauskyvylle on saatu hyväksytyn luottoluokituslaitoksen
luottoluokitus, jonka EPV katsoo vastaavan vähintään luottoluokkaa 3
laitosvastuiden riskipainotuksesta annettujen 2 lukuun sisältyvien sääntöjen
mukaisesti.
3.                      
Vakuutuksen ja luottolaitoksen vakuutusjärjestelmän
on täytettävä kaikki seuraavat ehdot:
a)      Vakuutussopimuksen alkuperäisen
voimassaoloajan on oltava vähintään yksi vuosi. Laitoksen on tehtävä
vakuutussopimuksiin, joiden jäljellä oleva voimassaoloaika on alle vuosi,
asianmukaiset arvonleikkaukset, joilla otetaan huomioon sopimuksen
voimassaoloajan väheneminen; sopimuksille, joiden voimassaoloajasta on jäljellä
enintään 90 päivää, on tehtävä 100 prosentin arvonleikkaus.
b)      Vakuutussopimuksen irtisanomisajan on
oltava vähintään 90 päivää.
c)      Vakuutussopimus ei saa sisältää
rajoituksia, jotka tulevat voimaan valvontatoimien nojalla tai jotka laitoksen
tullessa maksukyvyttömäksi estävät laitoksen konkurssipesän hoitajaa tai
selvitysmiestä perimästä laitokselle koituvia kuluja tai sen kärsimiä tappioita
lukuun ottamatta tapahtumia, jotka toteutuvat laitoksen selvitystilan tai
konkurssimenettelyn alkamisen jälkeen. Toimivaltaisten viranomaisten toimien
nojalla määrätyt sakot ja muut rangaistusseuraamukset voidaan kuitenkin sulkea
vakuutussopimuksen ulkopuolelle.
d)      Riskin vähentämistä koskevissa
laskelmissa vakuutusturva on otettava huomioon tavalla, joka on läpinäkyvä ja
johdonmukainen operatiivisen riskipääoman määrittämisessä käytettyjen
tappioiden todellisen todennäköisyyden ja vaikutusten kanssa.
e)      Vakuutuksen tarjoajan on oltava kolmas
yhteisö. Omavakuutuksen (captives) tai sidosyritysten kautta toteutetuissa
vakuutuksissa riskit on siirrettävä riippumattomalle kolmannelle yhteisölle,
joka täyttää 2 kohdassa esitetyt  kelpoisuusehdot.
f)       Vakuutusten vaikutusten käsittelyssä
sovellettavien periaatteiden on oltava asianmukaisia ja dokumentoituja.
4.                      
Vakuutusten käsittelyssä sovellettavissa
menetelmissä on otettava huomioon kaikki seuraavat tekijät ja tehtävä
tarvittavat vähennykset tai arvonleikkaukset:
a)      vakuutussopimuksissa, joiden jäljellä
oleva voimassaoloaika on alle vuosi:
i)        vakuutussopimuksen jäljellä oleva
voimassaoloaika;
ii)       vakuutuksen irtisanomisaika;
b)      vakuutuskorvausten maksamisen epävarmuus
sekä erot vakuutussopimusten tarjoamassa turvassa.
5.                      
Vakuutuksiin ja muihin riskinsiirtomekanismeihin
perustuva omien varojen vaatimusten vähentäminen ei saa ylittää 20:tä
prosenttia operatiivista riskiä koskevasta omien varojen vaatimuksesta ennen
riskien vähentämismenetelmien huomioon ottamista.
313 artikla
Tappiotyyppien luokittelu
Edellä 311 artiklan 3 kohdan b alakohdassa
tarkoitetut tappiotyypit ovat seuraavat:
 Taulukko 3 
 Tappiotyypin luokka || Määritelmä 
 Työntekijän/henkilö-kunnan väärinkäytökset || Tappiot, jotka johtuvat petollisesta tarkoituksesta, omaisuuden anastuksesta tai kavalluksesta sekä säännösten, lainsäädännön tai yrityksen toimintaperiaatteiden kiertämisestä pois lukien ”diversity/discrimination events”, joihin liittyy vähintään yksi sisäinen taho 
 Ulkopuolisen tekemät rikokset || Tappiot, jotka johtuvat kolmannen petollisesta tarkoituksesta, omaisuuden anastuksesta tai kavalluksesta tai lainsäädännön kiertämisestä 
 Työoloihin liittyvät rikkomiset ja työmarkkinariidat || Tappiot, jotka johtuvat työoloihin, terveyteen tai turvallisuuteen liittyvien lakien tai sopimusten vastaisista teoista, henkilövahinkojen korvaamisesta tai diversity/discrimination events -tappioista 
 Menettelytavoista aiheutuvat tappiot || Tappiot, jotka johtuvat yksittäisiin asiakkaisiin kohdistuvien ammatillisten velvoitteiden tahallisesta tai tuottamuksellisesta laiminlyönnistä (mukaan lukien ”fiduciary and suitability requirements”) tai tuotteen suunnittelusta tai ominaispiirteistä 
 Omaisuusvahingot || Luonnonkatastrofien tai muiden tapahtumien aiheuttamasta omaisuuden menettämisestä tai vahingoittumisesta aiheutuvat vahingot 
 Tietojärjestelmä-ongelmat ja keskeytysvahingot || Tietojärjestelmäongelmista tai keskeytysvahingoista aiheutuvat tappiot 
 Tuotanto-, toimitus- ja prosessiongelmat || Tappiot, jotka aiheutuvat transaktioihin liittyvistä epäonnistuneista prosesseista tai prosessinhallinnasta tai ongelmista suhteissa kaupan vastapuoliin ja myyjiin 
IV osasto
Markkinariskiä koskevat omien varojen vaatimukset
1 luku
Yleiset säännökset
314 artikla
Konsolidoitujen vaatimusten huomioon ottaminen 
1.                      
Jollei 2 kohdasta muuta johdu, ainoastaan
laskiessaan nettopositioita ja omien varojen vaatimuksia tämän osaston
mukaisesti konsolidoinnin perusteella laitokset voivat kuitata yhden laitoksen
tai yrityksen positioita toisen laitoksen tai yrityksen positioilla.    
2.                      
Laitokset voivat soveltaa 1 kohtaa ainoastaan
toimivaltaisten viranomaisten luvalla; luvan myöntäminen edellyttää, että
kaikki seuraavat edellytykset täyttyvät: 
a)      omat varat jakautuvat asianmukaisesti
ryhmän sisällä; 
b)      säädännölliset, oikeudelliset ja/tai
sopimukselliset puitteet, joissa laitokset harjoittavat liiketoimintaansa, ovat
luonteeltaan sellaisia, että ne takaavat vastavuoroisen taloudellisen tuen ryhmässä.
3.                      
Kolmansissa maissa sijaitsevien yritysten osalta on
vaatimuksena, että kaikki seuraavat edellytykset täyttyvät 2 kohdan mukaisten
edellytysten lisäksi:
a)      kyseisille yrityksille on annettu
toimilupa kolmannessa maassa, ja ne ovat joko luottolaitoksen määritelmän
mukaisia laitoksia tai kolmannen maan tunnustettuja sijoituspalveluyrityksiä; 
b)      kyseiset yritykset täyttävät erillisenä
laitoksena omien varojen vaatimukset, jotka vastaavat tässä direktiivissä
säädettyjä vaatimuksia;
c)      kyseisessä kolmannessa maassa ei ole
määräyksiä, jotka saattaisivat vaikuttaa merkittävästi varojen siirtoihin
ryhmän sisällä.
2 luku
Positioriskiä koskevat omien varojen vaatimukset
1 jakso
Yleiset säännökset ja erityissäännöt
315 artikla
Positioriskiä koskevat omien varojen vaatimukset
Laitoksen positioriskiä koskeva omien varojen
vaatimus saadaan laskemalla yhteen yleis- ja erityisriskiä koskevat omien
varojen vaatimukset laitoksen vieraan pääoman ehtoisia rahoitusvälineitä ja
oman pääoman ehtoisia rahoitusinstrumentteja koskevien positioiden osalta. 
Kaupankäyntivarastoon kuuluvia arvopaperistamispositioita käsitellään oman
pääoman ehtoisina rahoitusinstrumentteina.
316 artikla
Nettouttaminen
1.                      
Se absoluuttisena arvona ilmaistu osuus, jolla
laitoksen pitkät (lyhyet) positiot ylittävät sen lyhyet (pitkät) positiot
samojen liikkeeseen laskettujen osakkeiden, vieraan pääoman ehtoisten
arvopapereiden ja vaihtovelkakirjojen sekä täysin toisiaan vastaavien
rahoitustermiinien, optioiden, optiotodistusten ja katettujen optiotodistusten
osalta, on kunkin välineen nettopositio. Johdannaissopimusten positiot on
nettoposition laskennassa käsiteltävä 317–319 artiklan säännösten mukaisesti.
Laitoksen hallussa olevia, sen omia vieraan pääoman ehtoisia rahoitusvälineitä
ei oteta lukuun laskettaessa 325 kohdassa tarkoitettua erityisriskiin
liittyvää omien varojen vaatimusta.
2.                      
Vaihtovelkakirjan ja sen kohde-etuutena olevan
rahoitusvälineen vastakkaismerkkisen position välistä nettouttamista ei
sallita, elleivät toimivaltaiset viranomaiset valitse lähestymistapaa, jossa
otetaan huomioon todennäköisyys, että tietty vaihtovelkakirja vaihdetaan, tai
elleivät ne ole asettaneet omien varojen vaatimusta, joka kattaa vaihdosta
mahdollisesti aiheutuvat tappiot. Tällaisista lähestymistavoista tai omien varojen
vaatimuksista on ilmoitettava EPV:lle. EPV seuraa tällä alalla noudatettavia
käytänteitä ja laatii asetuksen (EU) N:o 1093/2010 16 artiklan mukaisesti
ohjeita.
3.                      
Kaikki nettopositiot riippumatta niiden etumerkistä
on ennen niiden yhteenlaskemista muunnettava päivittäin laitoksen
ilmoitusvaluutan määräisiksi vallitsevaan valuuttakurssiin.
317 artikla
Korkofutuurit ja korkotermiinit
1.                      
Korkofutuureja, korkotermiinejä sekä vieraan
pääoman ehtoisten rahoitusvälineiden osto- ja myyntitermiinisitoumuksia
pidetään pitkien ja lyhyiden positioiden yhdistelmänä. Siten korkofutuurin
pitkää positiota pidetään futuurisopimuksen toimituspäivänä erääntyvän lainan
ja sellaisen sijoituksen yhdistelmänä, jonka erääntymispäivä on sama kuin
kyseisen futuurin kohde-etuutena olevan rahoitusvälineen tai fiktiivisen
position erääntymispäivä. Vastaavasti myytyä korkotermiiniä pidetään pitkänä
positiona, jonka erääntymispäivä on sama kuin maksupäivä lisättynä sopimuksen
voimassaoloajalla, ja lyhyenä positiona, jonka erääntymispäivä on sama kuin
maksupäivä. Sekä laina että sijoitus sisällytetään 325 artiklassa
esitetyssä taulukossa 1 olevaan ensimmäiseen luokkaan korkofutuurien ja
korkotermiinien erityisriskiä koskevan omien varojen vaatimuksen laskemiseksi.
Vieraan pääoman ehtoisen rahoitusvälineen ostotermiinisitoumusta pidetään
luovutuspäivänä erääntyvän lainan ja ostotermiinillä hankittavan vieraan
pääoman ehtoisen rahoitusvälineen pitkän position käyvän arvon yhdistelmänä.
Laina sisällytetään 325 artiklassa esitetyn taulukon 1 ensimmäiseen
luokkaan erityisriskin laskentaa varten ja vieraan pääoma ehtoinen
rahoitusväline kyseisen taulukon asianmukaiseen sarakkeeseen.
2.                      
Tämän artiklan soveltamiseksi ’pitkällä positiolla’
tarkoitetaan positiota, jonka osalta laitos on sitoutunut korkoon, jonka se saa
tiettynä aikana tulevaisuudessa, ja ’lyhyellä positiolla’ positiota, jonka
osalta laitos on sitoutunut korkoon, jonka se suorittaa tiettynä aikana
tulevaisuudessa.
318 artikla
Optiot ja optiotodistukset
1.                      
Optioita ja optiotodistuksia, jotka koskevat
korkoja, vieraan pääoman ehtoisia rahoitusvälineitä, osakkeita, osakeindeksejä,
futuureja, vaihtosopimuksia ja valuuttoja, käsitellään tätä lukua
sovellettaessa positioina, joiden arvo vastaa option kohde-etuutena olevan
rahoitusvälineen arvoa kerrottuna deltalla. Näin lasketut positiot voidaan
nettouttaa kohde-etuutena olevien täysin vastaavien arvopapereiden tai
johdannaissopimusten vastakkaismerkkisten positioiden kanssa. Deltana on
tarvittaessa käytettävä kyseisen pörssin tai toimivaltaisten viranomaisten
laskemaa deltaa tai toimivaltaisten viranomaisten luvalla, jos toimivaltaisten
viranomaisten laskemaa deltaa ei ole käytettävissä tai kun on kyse pörssin
ulkopuolisista optioista, laitoksen itsensä asianmukaista mallia käyttäen
laskemaa deltaa. Lupa myönnetään edellyttäen, että mallin avulla voidaan
asianmukaisesti estimoida option tai optiotodistuksen arvon muutos
kohde-etuuden markkinahinnassa tapahtuviin pieniin muutoksiin nähden. 
2.                      
Laitosten on otettava omien varojen vaatimuksissa
riittävällä tavalla huomioon muut optioihin liittyvät riskit kuin deltaa
koskevat riskit.
3.                      
EPV laatii teknisten sääntelystandardien luonnokset
ja määrittelee niissä useita menetelmiä, joiden avulla omien varojen
vaatimuksissa voidaan ottaa huomioon muut kuin deltaa koskevat 2 kohdassa
tarkoitetut riskit oikeassa suhteessa laitosten optioihin ja optiotodistuksiin
liittyvän toiminnan laajuuteen ja monimuotoisuuteen nähden.
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklan mukaisesti.
319 artikla
Vaihtosopimukset
Vaihtosopimuksia käsitellään korkoriskin
suhteen samalla tavoin kuin taseessa olevia rahoitusvälineitä. Sen vuoksi
koronvaihtosopimusta, jonka perusteella laitokselle maksetaan vaihtuva korko ja
laitos maksaa kiinteän koron, pidetään sellaisen vaihtuvakorkoisen
rahoitusvälineen pitkänä positiona, jonka maturiteetti vastaa seuraavaan
korontarkistusajankohtaan jäljellä olevaa jaksoa, ja sellaisen kiinteäkorkoisen
rahoitusvälineen lyhyenä positiona, jonka maturiteetti on sama kuin itse
vaihtosopimuksella.
320 artikla
Johdannaissopimusten korkoriski
1.                      
Laitokset, jotka arvostavat positiot päivittäin
markkinahintaan ja hallitsevat 317–319 artiklan soveltamisalaan kuuluvien
johdannaissopimusten korkoriskiä diskontatun kassavirran perusteella, voivat
toimivaltaisten viranomaisten luvalla käyttää herkkyysmalleja (sensitivity models)
laskeakseen mainituissa artikloissa tarkoitetut positiot; laitokset voivat
käyttää malleja myös niihin joukkovelkakirjalainoihin, joita lyhennetään
erääntymiseen jäljellä olevan jakson aikana ja joiden pääomaa ei makseta
yhdellä kertaa. Lupa myönnetään edellyttäen, että mallin avulla lasketut
positiot ovat yhtä herkkiä korkovaihteluille kuin niitä vastaavat kassavirrat.
Herkkyysarvioinnin perustaksi on otettava korkokäyrältä poimittuun otokseen
sisältyvien korkojen toisistaan riippumattomat vaihtelut tuottokäyrällä, ja
otoksessa on oltava vähintään yksi herkkyyspiste jokaiselle 328 artiklassa
esitettyyn taulukkoon 2 sisältyvälle maturiteettiluokalle. Positiot on otettava
huomioon laskettaessa yleisriskiä koskevia omien varojen vaatimuksia vieraan
pääoman ehtoisten rahoitusvälineiden osalta.
2.                      
Laitokset, jotka eivät käytä 1 kohdassa
tarkoitettuja malleja, voivat pitää täysin nettoutuskelpoisina 317–319
artiklassa tarkoitettujen johdannaissopimusten kaikkia sellaisia positioita,
jotka täyttävät vähintään seuraavat edellytykset:
a)      positioiden arvo on sama ja ne ovat
samana valuuttana,
b)      viitekorot (vaihtuvakorkoisten
positioiden osalta) tai kuponkikorot (kiinteäkorkoisten positioiden osalta)
ovat hyvin lähellä toisiaan,
c)      seuraava korontarkistusajankohta tai
kiinteäkorkoisten positioiden osalta jäljellä oleva maturiteetti noudattaa
seuraavia aikarajoituksia:
i)        alle kuukausi: sama päivä;
ii)       kuukaudesta vuoteen: seitsemän päivää;
iii)      yli vuosi: kolmekymmentä päivää.
321 artikla
Luottojohdannaiset
1.                      
Laskettaessa luottoriskin ottajan (suojan myyjän)
yleis- ja erityisriskiä koskevaa omien varojen vaatimusta on käytettävä
luottojohdannaissopimuksen nimellisarvoa, ellei toisin mainita. Sen estämättä,
mitä ensimmäisessä virkkeessä säädetään, laitos voi halutessaan korvata tämän
nimellisarvon nimellisarvolla, johon on lisätty kaupankäynnin aloittamisen
jälkeen tapahtunut luottojohdannaisen markkina-arvon muutos nettomääräisenä,
nettomääräinen vähennys suojan ostajan näkökulmasta eli negatiivinen luku.
Muita kuin tuottojenvaihtosopimuksia koskevia erityisriskin johdosta perittäviä
maksuja laskettaessa sovelletaan luottojohdannaissopimuksen maturiteettia eikä
omaisuuserän maturiteettia. Positiot määräytyvät seuraavasti:
a)      Tuottojenvaihtosopimus (total return
swap) synnyttää pitkän position referenssiomaisuuteen liittyvän yleisriskin
osalta ja lyhyen position valtion joukkovelkakirjalainaan liittyvän yleisriskin
osalta maturiteetin vastatessa seuraavaa koronvahvistamista edeltävää jaksoa;
valtion joukkovelkakirjalainaan sovellettava riskipainotus on II osaston 2
luvun mukaisesti nolla prosenttia. Lisäksi se synnyttää pitkän position
referenssiomaisuuteen liittyvän erityisriskin osalta.
b)      Luottoriskinvaihtosopimus (credit default
swap) ei synnytä positiota yleisriskin osalta. Erityisriskin laskemiseksi
laitoksen on kirjattava synteettinen pitkä positio riskikohteen
referenssiomaisuuserän osalta, jollei johdannaisella ole ulkoisen tahon antamaa
luottoluokitusta ja jollei se vastaa ehdot täyttävälle velkaerälle asetettuja edellytyksiä,
jolloin kirjataan pitkä positio johdannaisen osalta. Jos tuote edellyttää
palkkioiden tai korkojen maksamista, nämä kassavirrat on esitettävä valtion
joukkovelkakirjalainoihin liittyvinä fiktiivisinä positioina.
c)      Luottoriskin vaihtolaina (single name
credit linked note) synnyttää korkoastetuotteena pitkän position itse lainaan
liittyvän yleisriskin osalta. Erityisriskin laskemiseksi luodaan synteettinen
pitkä positio riskikohteen referenssiomaisuuserän osalta. Lisäksi luodaan uusi
pitkä positio lainan liikkeeseenlaskijaan liittyvän erityisriskin osalta. Jos
luottoriskin vaihtolainalla on ulkopuolisen tahon antama luottoluokitus ja se
täyttää ehdot täyttävälle velkaerälle asetetut edellytykset, on kirjattava
ainoastaan yksi pitkä positio vaihtolainan erityisriskin osalta.
d)      Lainan liikkeeseenlaskijan erityisriskiä
koskevan pitkän position ohella korimuotoinen luottoriskin vaihtolaina, joka
suojaa referenssiomaisuuserien suhteellisilla painoilla, synnyttää position
kunkin riskikohteen osalta, ja sopimuksen nimellinen kokonaisarvo jaetaan
positioiden kesken sen mukaan, mikä on kunkin tiettyyn riskikohteeseen
liittyvän vastuun osuus koko sopimuksen nimellisarvosta. Jos valittavana on
useampi kuin yksi saman riskikohteen referenssiomaisuuserä, erityisriski
määräytyy sen referenssiomaisuuserän mukaan, jonka riskipainotus on suurin.
Jos korimuotoisella luottoriskin vaihtolainalla on
ulkopuolisen tahon antama luottoluokitus ja se täyttää ehdot täyttävälle
velkaerälle asetetut edellytykset, on kirjattava ainoastaan yksi pitkä positio
vaihtolainan erityisriskin osalta.
e)      Ensimmäisen tappion luottojohdannainen
synnyttää nimellismääräisen position kunkin koriin sisältyvän
referenssiomaisuuserän osalta. Jos maksuvelvollisuuden laukaisevan tapahtuman
toteutuessa suoritettavan maksun enimmäismäärä on pienempi kuin tämän kohdan
ensimmäisessä virkkeessä tarkoitetun menetelmän mukainen omien varojen
vaatimus, maksun enimmäismäärää voidaan pitää erityisriskiä koskevana omien
varojen vaatimuksena.
Toisen tappion luottojohdannainen synnyttää
nimellismääräisen position kunkin koriin sisältyvän referenssiomaisuuserän
osalta yhtä lukuun ottamatta (sitä, jonka erityisriskiä koskeva omien varojen
vaatimus on pienin). Jos maksuvelvollisuuden laukaisevan tapahtuman toteutuessa
suoritettavan maksun enimmäismäärä on pienempi kuin tämän kohdan ensimmäisessä
virkkeessä tarkoitetun menetelmän mukainen omien varojen vaatimus, maksun
enimmäismäärää voidaan pitää erityisriskiä koskevana omien varojen
vaatimuksena.
Kun n:nnen tappion luottojohdannaisella on
ulkopuolisen tahon antama luottoluokitus, suojan myyjä laskee erityisriskiä
koskevan omien varojen vaatimuksen käyttäen johdannaisen luokitusta ja soveltaa
vastaavia arvopaperistamiseen liittyviä riskipainoja soveltuvin osin.
2.                      
Luottoriskin myyjän (suojan ostajan) osalta
positiot ovat suojan myyjän positioihin nähden käänteiset lukuun ottamatta
luottoriskin vaihtolainaa (johon ei liity lyhyttä positiota liikkeeseenlaskijan
osalta). Laskettaessa suojan ostajaa koskevaa omien varojen vaatimusta on
käytettävä luottojohdannaissopimuksen nimellisarvoa. Sen estämättä, mitä
ensimmäisessä virkkeessä säädetään, laitos voi halutessaan korvata tämän
nimellisarvon nimellisarvolla, josta on vähennetty kaupankäynnin aloittamisen
jälkeen tapahtunut luottojohdannaisen markkina-arvon muutos nettomääräisenä,
nettomääräinen vähennys suojan ostajan näkökulmasta eli negatiivinen luku. Jos
luottojohdannaiseen liittyy tiettyyn ajankohtaan sidottu osto-optio
yhdistettynä korkoportaaseen, kyseinen ajankohta katsotaan suojan
erääntymisajankohdaksi. 
322 artikla
Lainatut tai takaisinostosopimuksen perusteella myydyt arvopaperit
Takaisinostosopimuksen perusteella
arvopapereita tai niiden taattuja omistusoikeuksia luovuttavan osapuolen ja
arvopaperilainauksen yhteydessä lainaksiantajan on otettava kyseiset
arvopaperit huomioon laskiessaan omien varojen vaatimuksiaan tämän luvun
mukaisesti edellyttäen, että kyseiset arvopaperit ovat kaupankäyntivaraston
positioita.
2 jakso
Vieraan pääoman ehtoiset rahoitusvälineet
323 artikla
Vieraan pääoman ehtoisten rahoitusvälineiden nettopositiot
Nettopositiot on luokiteltava siinä
valuutassa, jonka määräisiä ne ovat, ja omien varojen vaatimus on laskettava
yleis- ja erityisriskin osalta erikseen jokaisessa valuutassa.
1 alajakso
Erityisriski
324 artikla
Nettopositiota koskevan omien varojen vaatimuksen rajaaminen
Laitos voi rajata vieraan pääoman ehtoisten
rahoitusvälineiden nettoposition osalta erityisriskiä koskeva omien varojen
vaatimuksen maksukyvyttömyysriskiin liittyvän tappion enimmäismäärän
suuruiseksi. Lyhyiden positioiden osalta tämä raja voidaan laskea
arvonmuutoksena, joka johtuu rahoitusvälineestä tai tapauksen mukaan siitä,
että arvopaperistamisen taustalla oleviin liikkeeseenlaskijoihin ei enää liity
maksukyvyttömyysriskiä.
325 artikla
Muita kuin arvopaperistettuja vieraan pääoman ehtoisia rahoitusvälineitä
koskeva omien varojen vaatimus
1.                      
Laitoksen on jaoteltava kaupankäyntivarastoon
liittyvät 316 artiklan mukaisesti lasketut nettopositionsa välineissä, jotka
eivät ole arvopaperistamispositioita, taulukon 1 luokkiin niiden
liikkeeseenlaskijan tai vastapuolen, ulkoisen tai sisäisen luottoluokituksen ja
jäljellä olevan maturiteetin mukaan, ja kerrottava ne tämän jälkeen kyseisessä
taulukossa esitetyillä painotuksilla. Sen on laskettava yhteen tämän artiklan
soveltamisesta johtuvat painotetut positionsa (sekä pitkät että lyhyet)
erityisriskiä koskevan omien varojen vaatimuksensa laskemiseksi.
 Taulukko 1 
 Luokat || Erityisriskiä koskeva omien varojen vaatimus 
 Vieraan pääoman ehtoiset arvopaperit, joiden riskipainotus olisi 0 prosenttia, kun luottoriski lasketaan standardimenetelmän mukaisesti. || 0 prosenttia 
 Vieraan pääoman ehtoiset arvopaperit, joiden riskipainotus olisi 20 prosenttia tai 50 prosenttia, kun luottoriskin ja 6 kohdassa määriteltyjen muiden hyväksyttyjen erien osalta sovelletaan standardimenetelmää. || 0,25 prosenttia (lopulliseen erääntymispäivään jäljellä oleva maturiteetti on enintään kuusi kuukautta) 1,00 prosenttia (lopulliseen erääntymispäivään jäljellä oleva maturiteetti on yli kuusi kuukautta mutta enintään 24 kuukautta) 1,60 prosenttia (lopulliseen erääntymispäivään jäljellä oleva maturiteetti on yli 24 kuukautta) 
 Vieraan pääoman ehtoiset arvopaperit, joiden riskipainotus olisi 100 prosenttia, kun luottoriski lasketaan standardimenetelmän mukaisesti. || 8,00 prosenttia 
 Vieraan pääoman ehtoiset arvopaperit, joiden riskipainotus olisi 150 prosenttia, kun luottoriski lasketaan standardimenetelmän mukaisesti. || 12,00 prosenttia 
2.                      
Jos laitos soveltaa sisäisten luottoluokitusten
menetelmää siihen vastuuryhmään, johon vieraan pääoman ehtoisen
rahoitusvälineen liikkeeseenlaskija kuuluu, riskipainon määräytyminen 1
kohdassa tarkoitetulla tavalla sovellettaessa luottoriskin standardimenetelmää
edellyttää, että liikkeeseenlaskijalla on sisäinen luokitus ja että sen PD-luku
on enintään yhtä suuri kuin asianomaisessa standardimenetelmän mukaisessa
luottoluokassa.
3.                      
Kun kyse on joukkovelkakirjalainoista, joiden
riskipaino on 124 artiklan 3 kohdan mukaista kohtelua sovellettaessa 10 prosenttia,
laitokset voivat laskea niitä koskevan erityisriskin osalta omien varojen
vaatimukseksi puolet siitä erityisriskiä koskevasta omien varojen
vaatimuksesta, jota sovelletaan taulukossa 1 olevaan toiseen luokkaan. 
4.                      
Muihin hyväksyttyihin eriin kuuluvat 
a)      sellaisten omaisuuserien pitkät ja lyhyet
positiot, jotka ovat luokiteltavissa luottoluokkaan, joka vastaa vähintään
investment grade -luokkaa luottoriskin standardimenetelmän mukaista
kartoitusmenetelmää käytettäessä;
b)      sellaisten omaisuuserien pitkät ja lyhyet
positiot, joilla maksukyvyttömyyden todennäköisyys (PD) ei liikkeeseenlaskijan
vakavaraisuuden vuoksi ole suurempi kuin a alakohdassa tarkoitetuilla
omaisuuserillä, kun luottoriski lasketaan sisäisten luottoluokitusten
menetelmän mukaisesti;
c)      sellaisten omaisuuserien pitkät ja lyhyet
positiot, joille ei ole saatavilla nimetyn ulkopuolisen luottoluokituslaitoksen
antamaa luottoluokitusta ja jotka täyttävät kaikki seuraavat edellytykset:
i)        kyseinen laitos katsoo niiden olevan
riittävän likvidejä,
ii)       laitos katsoo, että niiden luottoluokka
vastaa vähintään edellä a alakohdassa tarkoitettujen omaisuuserien
luottoluokkaa, ja
iii)      ne on julkisesti noteerattu vähintään
yksillä jonkin jäsenvaltion säännellyillä markkinoilla tai kolmannen maan pörssissä
edellyttäen, että kyseinen pörssi on asianomaisen jäsenvaltion toimivaltaisten
viranomaisten hyväksymä;
d)      sellaisten omaisuuserien pitkät ja lyhyet
positiot, jotka on laskenut liikkeeseen laitos, johon sovelletaan tässä
asetuksessa säädettyjä omien varojen vaatimuksia ja jotka kyseinen laitos
katsoo riittävän likvideiksi ja joiden luottoluokka vastaa kyseisen laitoksen
harkinnan mukaan vähintään a alakohdassa tarkoitettujen omaisuuserien
luottoluokkaa;
e)      sellaisten laitosten liikkeeseen laskemat
arvopaperit, jotka sijoitettaisiin vähintään vastaavaan luottoluokkaan kuin
laitosvastuiden osalta sovelletun luottoriskin standardimenetelmän mukainen
luottoluokka 2 tai sitä ylemmät luottoluokat ja joihin sovelletaan tätä
asetusta ja direktiiviä [julkaisutoimisto lisää viitteen] vastaavia valvonta-
ja sääntelyjärjestelyjä.
Edellä olevaa c tai d alakohtaa soveltavilla
laitoksilla on oltava käytössä dokumentoidut menetelmät sen arvioimiseksi,
täyttävätkö omaisuuserät kyseisissä alakohdissa säädetyt vaatimukset, ja niiden
on ilmoitettava kyseiset menetelmät toimivaltaisille viranomaisille.
326 artikla
Arvopaperistamisvälineitä koskeva omien varojen vaatimus
1.                      
Laitoksen on painotettava kaupankäyntivarastoon
kuuluvien rahoitusvälineiden, jotka ovat arvopaperistamispositioita, osalta 316
artiklan 1 kohdan mukaisesti laskettavat nettopositionsa seuraavasti:
a)      arvopaperistamispositioiden, joihin
liittyvä luottoriski lasketaan saman laitoksen kaupankäyntivaraston
ulkopuolisten erien osalta standardimenetelmän mukaisesti, omien varojen
vaatimus on 8 prosenttia standardimenetelmän mukaisesti lasketusta
riskipainosta, kuten 5 luvussa säädetään;
b)      arvopaperistamispositioiden, joihin
liittyvä luottoriski lasketaan saman laitoksen kaupankäyntivaraston
ulkopuolisten erien osalta sisäisten luottoluokitusten menetelmän mukaisesti,
omien varojen vaatimus on 8 prosenttia sisäisten luottoluokitusten
menetelmän mukaisesti lasketusta riskipainosta, kuten 5 luvussa säädetään.
2.                      
Laitos voi soveltaa 257 artiklassa vahvistettua
valvontaviranomaisen kehittämää arviointimallia, jos se pystyy tuottamaan
PD-estimaatteja, ja tapauksen mukaan käyttää vastuuarvoa ja LGD:tä parametreina
valvontaviranomaisen kehittämässä arviointimallissa niiden vaatimusten
mukaisesti, jotka koskevat kyseisten parametrien estimointia sisäisten
luottoluokitusten menetelmän ja 2 luvun 3 jakson mukaisesti. 
Sellainen muu kuin alullepanijalaitos, joka voisi
soveltaa kyseistä menetelmää samaan arvopaperistamispositioon
kaupankäyntivarastonsa ulkopuolella, saa käyttää menetelmää vain
toimivaltaisten viranomaisten luvalla; lupa myönnetään, jos laitos täyttää
edellisessä virkkeessä säädetyn edellytyksen. 
Arviointimallissa käytettävät PD- ja
LGD-estimaatit voidaan vaihtoehtoisesti määrittää myös sellaisen laitoksen
soveltamasta IRC-menetelmästä johdettujen estimaattien perusteella, jolle on
myönnetty lupa käyttää sisäistä mallia vieraan pääoman ehtoisiin
rahoitusvälineisiin liittyvän erityisriskin osalta. Viimeksi mainittua
vaihtoehtoa voidaan käyttää vain toimivaltaisten viranomaisten luvalla; lupa
myönnetään, jos kyseiset estimaatit täyttävät 3 jakson 2 luvussa määritetyn
sisäisten luottoluokitusten menetelmän mukaiset määrälliset vaatimukset.
EPV antaa asetuksen (EU) N:o 1093/2010 16 artiklan
mukaisesti ohjeet PD- ja LGD-estimaattien käytöstä silloin, kun estimaatit
perustuvat IRC-menetelmään.
3.                      
Jos arvopaperistamispositioihin kohdistuu
ylimääräinen riskipaino 396 artiklan mukaisesti, sovellettava vaatimus on 8
prosenttia riskipainotettujen erien yhteismäärästä.
4.                      
Laitoksen on laskettava yhteen tämän kohdan
soveltamisesta johtuvat painotetut positionsa (sekä pitkät että lyhyet)
erityisriskiä koskevan omien varojen vaatimuksensa laskemiseksi. 
5.                      
Edellä olevasta 4 kohdasta poiketen laitoksen on 31
päivänä joulukuuta 2013 päättyvänä siirtymäkautena laskettava erikseen yhteen
painotetut pitkät nettopositionsa sekä painotetut lyhyet nettopositionsa.
Näistä yhteenlasketuista määristä suurempi on erityisriskiä koskeva omien
varojen vaatimus. Laitoksen on kuitenkin ilmoitettava kotijäsenvaltion
toimivaltaiselle viranomaiselle neljännesvuosittain sekä painotettujen pitkien
positioidensa summa että painotettujen lyhyiden positioidensa summa jaoteltuna
kohde-etuustyypin mukaan.
327 artikla
Korrelaatiokaupankäyntisalkkua koskeva omien varojen vaatimus
1.                      
Korrelaatiokaupankäyntisalkku käsittää
arvopaperistamispositiot ja n:nnen tappion luottojohdannaiset, jotka täyttävät
seuraavat edellytykset:
a)      positiot eivät ole
uudelleenarvopaperistettuja positioita, arvopaperistettujen omaisuuserien
etuoikeusluokan optioita eivätkä mitään muita arvopaperistettujen vastuiden
johdannaisia, jotka eivät tarjoa suhteellista osuutta etuoikeusluokan tuotosta;
b)      kaikki referenssivälineet ovat
jompaakumpaa seuraavassa mainittua tyyppiä:
i)        yhden kohteen välineet mukaan lukien
yhteen riskikohteeseen perustuvat luottojohdannaiset, joille on olemassa
likvidit kahdensuuntaiset markkinat;
ii)       näihin referenssiomaisuuseriin
luettavat yleisesti kaupan kohteena olevat indeksit.
Kahdensuuntaisten markkinoiden katsotaan olevan
olemassa, jos on tehty vilpittömässä mielessä itsenäisiä osto- ja
myyntitarjouksia, niin että hinta on järkevässä suhteessa viimeisimpään
myyntihintaan, tai että senhetkiset vilpittömässä mielessä tehtyjen osto- tai
myyntitarjousten noteeraukset voidaan määritellä yhden päivän aikana ja
selvittää kyseiseen hintaan suhteellisen lyhyen ajan kuluessa kaupankäyntitavan
mukaisesti.
2.                      
Positiot, jotka viittaavat johonkin seuraavista,
eivät saa olla osa korrelaatiokaupankäyntisalkkua:
a)      suojattava vastuu, joka voidaan luokitella
laitoksen kaupankäyntivarastoon kuulumattomiin vastuuryhmiin ’vähittäissaamiset
tai ehdolliset vähittäissaamiset’ tai ’kiinteistövakuudelliset saamiset tai
ehdolliset kiinteistövakuudelliset saamiset’ sovellettaessa luottoriskin
standardimenetelmää;
b)      erillisyhtiöön kohdistuva saatava.
3.                      
Laitos voi sisällyttää
korrelaatiokaupankäyntisalkkuun positioita, jotka eivät ole
arvopaperistamispositioita eivätkä n:nnen tappion luottojohdannaisia, mutta
jotka suojaavat tämän kaupankäyntisalkun muita positioita edellyttäen, että
välineelle tai sen kohde-etuuksille on olemassa 1 kohdan viimeisen alakohdan
mukaiset likvidit kahdensuuntaiset markkinat.
4.                      
Laitoksen on määritettävä seuraavista
kokonaismääristä suurempi erityisriskiä koskevaksi omien varojen vaatimukseksi
korrelaatiokaupankäyntisalkun osalta:
a)      erityisriskiä koskevan omien varojen
vaatimuksen kokonaismäärä, jota sovelletaan ainoastaan
korrelaatiokaupankäyntisalkun pitkiin nettopositioihin; tai
b)      erityisriskiä koskevan omien varojen
vaatimuksen kokonaismäärä, jota sovelletaan ainoastaan
korrelaatiokaupankäyntisalkun lyhyisiin nettopositioihin.
2 alajakso
Yleisriski
328 artikla
Maturiteettipohjainen yleisriskin laskentamenetelmä
1.                      
Yleisriskiä koskevien omien varojen vaatimusten
laskemiseksi kaikki positiot painotetaan niiden maturiteetin perusteella 2
kohdassa selostetulla tavalla, jotta voidaan laskea niiden kattamiseksi
vaadittava omien varojen määrä. Tätä omien varojen vaatimusta vähennetään, jos
painotetun position kanssa samassa maturiteettiluokassa on vastakkaismerkkinen
painotettu positio. Vaatimusta vähennetään myös silloin, kun
vastakkaismerkkiset painotetut positiot kuuluvat eri maturiteettiluokkiin,
jolloin vähennyksen määrä riippuu sekä siitä, kuuluvatko kyseiset positiot
samaan alueeseen, että siitä, mihin alueeseen ne kuuluvat. 
2.                      
Laitoksen on kohdistettava nettopositionsa 4 kohdassa
esitetyn taulukon 2 toisessa tai kolmannessa sarakkeessa lueteltuihin
maturiteettiluokkiin. Sen on suoritettava kohdistaminen jäljellä olevan
maturiteetin perusteella kiinteäkorkoisten rahoitusvälineiden tapauksessa ja
seuraavaan korontarkistusajankohtaan jäljellä olevan maturiteetin perusteella
vaihtuvakorkoisten rahoitusvälineiden tapauksessa. Laitoksen on myös erotettava
ne vieraan pääoman ehtoiset rahoitusvälineet, joihin liittyy vähintään 3
prosentin kuponkikorko, niistä, joihin liittyy alle 3 prosentin kuponkikorko,
ja merkittävä ne taulukon 2 toiseen tai kolmanteen sarakkeeseen. Kukin positio
on tämän jälkeen kerrottava painotuksella, joka on määritelty kyseiselle
maturiteettiluokalle taulukon 2 neljännessä sarakkeessa.
3.                      
Laitoksen on tämän jälkeen laskettava painotettujen
pitkien positioiden summa ja painotettujen lyhyiden positioiden summa kussakin
maturiteettiluokassa. Se osuus tietyn maturiteettiluokan painotetuista pitkistä
positioista, jotka voidaan nettouttaa saman maturiteettiluokan painotettujen
lyhyiden positioiden kanssa, muodostaa kyseisen luokan nettoutetun painotetun
position, ja nettouttamatta jäänyt pitkä tai lyhyt positio kyseisen luokan
nettouttamatta jääneen painotetun position. Tämän jälkeen lasketaan kunkin
maturiteettiluokan nettoutettu painotettu kokonaispositio.
4.                      
Laitoksen on laskettava yhteen
maturiteettiluokittain lasketut nettouttamatta jääneet painotetut pitkät
kokonaispositiot kussakin taulukkoon 2 sisältyvässä alueessa kunkin alueen
nettouttamatta jääneen painotetun pitkän kokonaisposition laskemiseksi.
Vastaavasti on laskettava yhteen maturiteettiluokittain lasketut nettouttamatta
jääneet painotetut lyhyet kokonaispositiot kussakin alueessa kunkin alueen
nettouttamatta jääneen painotetun lyhyen kokonaisposition laskemiseksi. Se
osuus tietyn alueen nettouttamatta jääneestä painotetusta pitkästä positiosta,
joka voidaan nettouttaa saman alueen nettouttamatta jääneen painotetun lyhyen
position kanssa, muodostaa kyseisen alueen nettoutetun painotetun position.
Alueen nettouttamatta jääneen painotetun pitkän tai lyhyen position se osa,
jota ei voida edellä kuvatulla tavalla nettouttaa, muodostaa kyseisen alueen
nettouttamatta jääneen painotetun position.
 Taulukko 2 
 Alue || Maturiteettiluokka ||   ||   
 Vähintään 3 prosentin korkokuponki || Alle 3 prosentin korkokuponki 
 yksi || 0 ≤ 1 kuukausi || 0 ≤ 1 kuukausi || 0,00 || — 
 > 1 ≤ 3 kuukautta || > 1 ≤ 3 kuukautta || 0,20 || 1,00 
 > 3 ≤ 6 kuukautta || > 3 ≤ 6 kuukautta || 0,40 || 1,00 
 > 6 ≤ 12 kuukautta || > 6 ≤ 12 kuukautta || 0,70 || 1,00 
 kaksi || > 1 ≤ 2 vuotta || > 1,0 ≤ 1,9 vuotta || 1,25 || 0,90 
 > 2 ≤ 3 vuotta || > 1,9 ≤ 2,8 vuotta || 1,75 || 0,80 
 > 3 ≤ 4 vuotta || > 2,8 ≤ 3,6 vuotta || 2,25 || 0,75 
 kolme || > 4 ≤ 5 vuotta || > 3,6 ≤ 4,3 vuotta || 2,75 || 0,75 
 > 5 ≤ 7 vuotta || > 4,3 ≤ 5,7 vuotta || 3,25 || 0,70 
 > 7 ≤ 10 vuotta || > 5,7 ≤ 7,3 vuotta || 3,75 || 0,65 
 > 10 ≤ 15 vuotta || > 7,3 ≤ 9,3 vuotta || 4,50 || 0,60 
 > 15 ≤ 20 vuotta || > 9,3 ≤ 10,6 vuotta || 5,25 || 0,60 
 > 20 vuotta || > 10,6 ≤ 12,0 vuotta || 6,00 || 0,60 
   || > 12,0 ≤ 20,0 vuotta || 8,00 || 0,60 
   || > 20 vuotta || 12,50 || 0,60 
5.                      
Alueiden 1 ja 2 välinen nettoutettu painotettu
positio saadaan laskemalla alueen 1 nettouttamatta jääneestä painotetusta
pitkästä tai lyhyestä positiosta osuus, joka voidaan nettouttaa alueen 2
nettouttamatta jääneen painotetun lyhyen tai pitkän position kanssa. Sama
laskutoimitus suoritetaan alueeseen 2 sen nettouttamatta jääneestä painotetusta
positiosta jäljelle jääneen osuuden ja alueen 3 nettouttamatta jääneen
painotetun position osalta alueiden 2 ja 3 välisen nettoutetun painotetun
position laskemiseksi.
6.                      
Laitos voi vaihtaa 5 kohdassa esitetyn
laskentajärjestyksen ja laskea alueiden 2 ja 3 välisen nettoutetun painotetun
position ennen alueiden 1 ja 2 välisen vastaavan position laskemista.
7.                      
Seuraavaksi määritetään osuus, joka alueessa 1
jäljellä olevasta nettouttamatta jääneestä painotetusta positiosta voidaan
nettouttaa alueiden 2 ja 3 välisen nettouttamatta jääneen painotetun position
kanssa alueiden 1 ja 3 välisen nettoutetun painotetun position laskemiseksi.
8.                      
Kolmesta 5, 6 ja 7 kohdassa esitetystä
erillisestä laskutoimituksesta jäljelle jäävät positiot lasketaan yhteen.
9.                      
Laitoksen omien varojen vaatimus on seuraavien
erien summa:
a)      10 prosenttia kaikkien
maturiteettiluokkien nettoutettujen painotettujen positioiden summasta;
b)      40 prosenttia alueen 1 nettoutetusta
painotetusta positiosta;
c)      30 prosenttia alueen 2 nettoutetusta
painotetusta positiosta;
d)      30 prosenttia alueen 3 nettoutetusta
painotetusta positiosta;
e)      40 prosenttia alueiden 1 ja 2 sekä
alueiden 2 ja 3 välisestä nettoutetusta painotetusta positiosta;
f)       150 prosenttia alueiden 1 ja 3 välisestä
nettoutetusta painotetusta positiosta;
g)      100 prosenttia jäljelle jääneistä
nettouttamattomista painotetuista positioista.
329 artikla
Duraatiopohjainen yleisriskin laskentamenetelmä
1.                      
Laitokset voivat käyttää kaupankäynnin kohteena
oleviin, vieraan pääoman ehtoisiin rahoitusvälineisiinsä liittyvää yleisriskiä
koskevaa omien varojen vaatimusta laskiessaan duraatiopohjaista
laskentamenetelmää 328 artiklassa kuvatun menetelmän sijasta edellyttäen, että
ne käyttävät kyseistä menetelmää johdonmukaisesti.
2.                      
Edellä olevassa 1 kohdassa tarkoitetussa duraatiopohjaisessa
menetelmässä laitos laskee jokaisen kiinteäkorkoisen, vieraan pääoman ehtoisen
rahoitusvälineen markkina-arvon perusteella sen sisäisen koron, joka on
kyseisen rahoitusvälineen viitteellinen diskonttokorko. Vaihtuvakorkoisen
rahoitusvälineen tapauksessa laitoksen on otettava jokaisen rahoitusvälineen
markkina-arvo ja laskettava sitten sen tuotto olettaen, että pääoma erääntyy
maksettavaksi seuraavana korontarkistusajankohtana.
3.                      
Laitoksen on sitten laskettava jokaisen vieraan
pääoman ehtoisen rahoitusvälineen muunnettu duraatio seuraavan laskukaavan
mukaisesti:
jossa:
D =    duraatio
laskettuna seuraavan laskukaavan mukaisesti:
jossa:
R = sisäinen korko
Ct = kassavirta ajankohtana t
M = kokonaismaturiteetti.
Muunnetun duraation laskelmaan on tehtävä korjaus
niiden vieraan pääoman ehtoisten rahoitusvälineiden osalta, joihin kohdistuu
ennen eräpäivää tapahtuvan maksun riski. EPV antaa asetuksen (EU) N:o 1093/2010
16 artiklan mukaisesti ohjeita siitä, miten kyseisiä korjauksia sovelletaan.
4.                      
Laitoksen on luokiteltava jokainen vieraan pääoman
ehtoinen rahoitusväline taulukon 3 asianmukaiseen alueeseen. Jokainen
rahoitusväline on luokiteltava sen muunnetun duraation perusteella.
 Taulukko 3 
 Alue || Muunnettu duraatio (vuosina) || Arvioitu korko (muutos prosentteina) 
 yksi || > 0 ≤ 1,0 || 1,0 
 kaksi || > 1,0 ≤ 3,6 || 0,85 
 kolme || > 3,6 || 0,7 
5.                      
Laitoksen on laskettava tämän jälkeen jokaisen
rahoitusvälineen osalta sen duraatiopainotettu positio kertomalla
rahoitusvälineen markkina-arvo sen muunnetulla duraatiolla ja kyseistä
muunnettua duraatiota vastaavalla arvioidulla koron muutoksella (katso taulukon
3 kolmas sarake).
6.                      
Laitoksen on laskettava duraatiopainotetut pitkät
ja lyhyet positionsa kussakin alueessa. Se osuus duraatiopainotetuista pitkistä
positioista, joka voidaan kussakin alueessa nettouttaa duraatiopainotettujen
lyhyiden positioiden kanssa, on alueen nettoutettu duraatiopainotettu positio.
Laitoksen on tämän jälkeen laskettava
duraatiopainotetut nettouttamatta jääneet positiot kullekin alueelle. Sitten
sen on sovellettava 328 artiklan 5–8 kohdassa säädettyä järjestelmää
painotettuihin nettouttamattomiin sijoituksiin.
7.                      
Laitoksen omien varojen vaatimus on seuraavien
erien summa:
a)      2 prosenttia kullekin alueelle
määritetystä nettoutetusta duraatiopainotetusta positiosta;
b)      40 prosenttia alueiden 1 ja 2 sekä
alueiden 2 ja 3 välisistä nettoutetuista duraatiopainotetuista positioista;
c)      150 prosenttia alueiden 1 ja 3 välisestä
nettoutetusta duraatiopainotetusta positiosta;
d)      100 prosenttia jäljelle jääneistä
nettouttamattomista duraatiopainotetuista positioista.
3 jakso
Osakkeet
330 artikla
Oman pääoman ehtoisten instrumenttien nettopositiot
1.                      
Laitoksen on laskettava erikseen yhteen 316
artiklan mukaisesti kaikki sen pitkät nettopositionsa ja kaikki lyhyet
nettopositionsa. Kyseisten kahden luvun absoluuttisten arvojen summa on
laitoksen bruttokokonaispositio. 
2.                      
Laitoksen on laskettava erikseen kunkin markkinan
osalta pitkien nettopositioidensa ja lyhyiden nettopositioidensa summien
välinen erotus. Kyseisten erotusten absoluuttisten arvojen summa on laitoksen
nettokokonaispositio.
3.                      
EPV laatii teknisten sääntelystandardien
luonnokset, joissa määritellään 2 kohdassa tarkoitettu termi ’markkina’. 
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013. 
Siirretään komissiolle valta hyväksyä edellisessä
alakohdassa tarkoitetut tekniset sääntelystandardit asetuksen (EU) N:o 1093/2010
10–14 artiklassa säädetyn menettelyn mukaisesti.
331 artikla
Oman pääoman ehtoisten instrumenttien eritysriski
Laitoksen on kerrottava
bruttokokonaispositionsa 8 prosentilla erityisriskin kattamiseen liittyvän omia
varoja koskevan vaatimuksensa laskemiseksi.
332 artikla
Oman pääoman ehtoisten instrumenttien yleisriski
Yleisriskin kattamiseen liittyvät omia varoja
koskeva vaatimus on 8 prosenttia sen nettokokonaispositiosta.
333 artikla
Osakeindeksit
1.                      
EPV laatii teknisten täytäntöönpanostandardien
luonnokset, joissa luetellaan osakeindeksit, joiden osalta voidaan soveltaa
yhtä tai useampaa 3 ja 4 kohdassa tarkoitettua käsittelytapaa.
EVP toimittaa nämä teknisten standardien
luonnokset komissiolle viimeistään 1 päivänä tammikuuta 2014.
Siirretään komissiolle valta hyväksyä kolmannessa
alakohdassa tarkoitetut tekniset täytäntöönpanostandardit asetuksen
(EU) N:o 1093/2010 15 artiklassa säädetyn menettelyn mukaisesti.
2.                      
Ennen 1 kohdassa tarkoitettujen teknisten
standardien voimaantuloa laitokset voivat jatkaa 3 ja 4 kohdassa säädetyn
käsittelytavan soveltamista, jos toimivaltaiset viranomaiset ovat soveltaneet
kyseistä käsittelytapaa ennen 1 päivää tammikuuta 2013.
3.                      
Osakeindeksifutuurit ja osakeindeksifutuureihin
sekä osakeindekseihin liittyvien optioiden deltavasta-arvot, jäljempänä
’osakeindeksifutuurit’, voidaan jakaa niihin kuuluvien osakkeiden positioihin. Näitä
positioita voidaan käsitellä kyseisten kohde-etuutena olevien osakkeiden
positioina ja ne voidaan nettouttaa kohde-etuutena olevien osakkeiden
vastakkaismerkkisten positioiden kanssa. Laitosten on ilmoitettava
toimivaltaiselle viranomaiselle tämän käsittelytavan käytöstä.
4.                      
Jos osakeindeksifutuuria ei jaeta kohde-etuuksiensa
positioiksi, sitä käsitellään erillisenä osakkeena. Tällaisen yksittäisen
osakkeen erityisriski voidaan kuitenkin jättää ottamatta huomioon, jos
osakeindeksifutuuri on pörssissä kaupankäynnin kohteena ja se vastaa
asianmukaisesti hajautettua indeksiä.
4 jakso
Merkintäsitoumus
334 artikla
Nettopositioiden pienentäminen
1.                      
Vieraan pääoman ja oman pääoman ehtoisia
instrumentteja merkittäessä laitos voi soveltaa jäljempänä esitettyä menetelmää
omia varoja koskevien vaatimustensa laskemiseksi. Laitoksen on ensin laskettava
nettopositionsa vähentämällä positiot, jotka koskevat sellaisia viralliseen
sopimukseen perustuvia merkintäsitoumuksia, joita kolmannet osapuolet ovat
antaneet tai joissa alkuperäinen merkitsijä on tehnyt sopimuksen merkinnän
kohteena olevien osakkeiden edelleenlunastuksesta. Toiseksi sen on
pienennettävä nettopositioitaan taulukossa 4 esitetyillä kertoimilla ja tämän
jälkeen laskettava omia varoja koskevat vaatimuksensa käyttämällä merkintäsitoumuksia
koskevia pienennettyjä positioitaan.
 Taulukko 4 
 arkipäivä 0: || 100 % 
 arkipäivä 1: || 90 % 
 arkipäivät 2 ja 3: || 75 % 
 arkipäivä 4: || 50 % 
 arkipäivä 5: || 25 % 
 arkipäivän 5 jälkeen: || 0 %. 
’Arkipäivällä 0’ tarkoitetaan sitä arkipäivää,
jona laitos sitoutuu ehdoitta hyväksymään tietyn tunnetun määrän arvopapereita
sovittuun hintaan.
2.                      
Laitosten on ilmoitettava toimivaltaisille
viranomaisille 1 kohdan käytöstä. 
5 jakso
Luottojohdannaisilla suojattuihin positioihin liittyvät erityisriskin omia
varoja koskevat vaatimukset
335 artikla
Vähennys luottojohdannaisin toteutetun suojauksen osalta
1.                      
Luottojohdannaisin toteutetun suojauksen osalta on
myönnettävä vähennys 2–6 kohdassa esitettyjen periaatteiden mukaisesti.
2.                      
Laitosten on käsiteltävä luottojohdannaisen
synnyttämää positiota ja suojattua positiota, jolla on sama nimellismäärä tai
soveltuvin osin nimellinen pääomamäärä, johdannaiseen perustuvina keskinäisinä
velvoitteina. 
3.                      
Vähennys on myönnettävä täysimääräisenä silloin,
kun johdannaiseen perustuvien keskinäisten velvoitteiden arvot kehittyvät aina
vastakkaisiin suuntiin ja lähes samassa määrin. Näin on seuraavissa
tapauksissa:
a)      molemmat velvoitteet koostuvat täysin
samanlaisista instrumenteista;
b)      pitkä käteispositio on suojattu
tuottojenvaihtosopimuksella (tai päinvastoin) ja referenssiomaisuus vastaa
täysin suojattavaa omaisuutta (eli käteispositiota). Tuottojenvaihtosopimuksen
maturiteetti voi poiketa suojattavan omaisuuden maturiteetista.
Edellä mainituissa tapauksissa position
kumpaankaan osaan ei saa soveltaa erityisriskin omia varoja koskevaa
vaatimusta.
4.                      
Nettoutus on 80 prosenttia silloin, kun
johdannaiseen perustuvien keskinäisten velvoitteiden arvot kehittyvät aina
vastakkaisiin suuntiin ja kun kyseisten velvoitteiden välillä vallitsee
täydellinen vastaavuus referenssiomaisuuden, sekä referenssiomaisuuden että
luottojohdannaisen maturiteetin ja suojattavan omaisuuden valuutan osalta. Lisäksi
luottojohdannaissopimuksen olennaiset ominaispiirteet eivät saa aiheuttaa sitä,
että luottojohdannaisen hinnanmuutokset poikkeavat olennaisesti käteisposition
hinnanmuutoksista. Siltä osin kuin riski siirtyy transaktion seurauksena,
sovelletaan erityisriskiin 80 prosentin nettoutusta transaktion sen osan
osalta, johon liittyvä omia varoja koskeva vaatimus on suurempi, jolloin toisen
osan erityisriskin omia varoja koskevat vaatimukset ovat nolla.
5.                      
Osittaista vähennystä sovelletaan seuraavissa
tilanteissa, jos kyse ei ole 3 ja 4 kohdassa tarkoitetuista tapauksista:
a)      positio kuuluu 2 kohdan b alakohdan
soveltamisalaan, mutta referenssiomaisuus ja suojattava omaisuus eivät täysin
vastaa toisiaan. Positiot täyttävät kuitenkin seuraavat edellytykset:
i)        referenssiomaisuus on
konkurssitilanteessa samassa tai huonommassa asemassa kuin suojattava omaisuus;
ii)       suojattavan omaisuuden ja
referenssiomaisuuden vastapuoli on sama ja niihin liittyy oikeudellisesti
päteviä ristikkäisiä maksukyvyttömyys- tai erääntymisperusteita;
b)      positio kuuluu 2 kohdan b alakohdan tai 3
kohdan soveltamisalaan, mutta luottoriskiltä suojaavan johdannaisen ja
suojattavan omaisuuden valuutat tai maturiteetit poikkeavat toisistaan. (valuuttapoikkeamat
on sisällytettävä valuuttakurssiriskin omia varoja koskevaan vaatimukseen);
c)      positio kuuluu 3 kohdan soveltamisalaan,
mutta käteisposition omaisuus poikkeaa luottojohdannaisen
referenssiomaisuudesta. Suojattava omaisuus luetaan kuitenkin
luottojohdannaista koskevassa asiakirja-aineistossa riskikohteen
rahoitusvälineisiin (joilla sopimus voidaan fyysisesti selvittää).
Sen sijaan, että laskettaisiin yhteen transaktion
kummankin osan erityisriskin omia varoja koskevat vaatimukset, osittaisen
vähennyksen myöntämiseksi sovelletaan suurempaa kyseisistä vaatimuksista.
6.                      
Kaikissa niissä tapauksissa, jotka eivät kuulu 3–5
kohdan soveltamisalaan, erityisriskin omia varoja koskevat vaatimukset
lasketaan erikseen positioiden molemmille osille.
336 artikla
Vähennys ensimmäisen tappion luottojohdannaisin ja n:nnen tappion korista
muodostuvin luottojohdannaisin toteutetun suojauksen osalta
Kun kyseessä ovat ensimmäisen tappion luottojohdannaiset
ja n:nnen tappion korista muodostuvat luottojohdannaiset, 335 artiklan
mukaisesti myönnettävää vähennystä varten sovelletaan seuraavaa kohtelua:
a)           jos laitos hankkii
luottojohdannaiseen liittyville useille referenssiomaisuuserille luottosuojan
sellaisin ehdoin, että ensimmäinen maksun laiminlyönti varojen joukossa
laukaisee maksuvelvollisuuden ja kyseinen maksuvelvollisuuden laukaiseva
tapahtuma johtaa sopimuksen purkamiseen, laitos voi tässä 325 artiklassa olevan
taulukon 1 mukaisesti nettouttaa sellaiseen referenssiomaisuuserään liittyvän
erityisriskin, johon sovelletaan alhaisinta erityisriskin prosenttimääräistä
vaatimusta asianomaisten referenssiomaisuuserien joukossa;
b)           jos n:s maksun laiminlyönti
vastuiden joukossa laukaisee luottosuojan mukaisen maksuvelvollisuuden, suojan
ostaja voi nettouttaa erityisriskin vain, jos suoja on hankittu myös
laiminlyönneille 1:stä n-1:een tai kun n-1-laiminlyönnit ovat jo tapahtuneet. Näissä
tapauksissa on noudatettava ensimmäisen tappion luottojohdannaisille edellä
määritettyä menetelmää, johon on tehty n:nnen tappion korista muodostuvien
luottojohdannaisen edellyttämät muutokset.
6 jakso
Yhteissijoitusyritysten omia varoja koskevat vaatimukset
337 artikla
Yhteissijoitusyritysten omia varoja koskevat vaatimukset
1.                      
Tämän kuitenkaan rajoittamatta tämän jakson muiden
säännösten soveltamista, yhteissijoitusyrityksissä olevista osuuksista
muodostuviin positioihin sovellettava positioriskin (erityis- ja yleisriskin)
omia varoja koskeva vaatimus on 32 prosenttia. Tämän kuitenkaan rajoittamatta 342
artiklan tai 356 artiklan 6 kohdan ja sen rinnalla 342 artiklan säännösten
soveltamista, käytettäessä mainituissa kohdissa esitettyä mukautettua
kultamääräistä menetelmää yhteissijoitusyrityksissä oleviin positioihin positioriskin
(erityis- ja yleisriskin) sekä valuuttakurssiriskin osalta sovellettava omia
varoja koskeva vaatimus on 40 prosenttia.
2.                      
Yhteissijoitusyritysten sijoitusten nettouttaminen
laitoksen hallussa olevien muiden positioiden kanssa ei ole sallittua, ellei 339
artiklassa toisin mainita.
338 artikla
Yhteissijoitusyrityksiä koskevat yleisedellytykset
Yhteissijoitusyrityksiin voidaan soveltaa 339
artiklassa esitettyä menetelmää, jos kaikki seuraavat edellytykset täyttyvät:
a)           yhteissijoitusyrityksen esite tai
vastaava asiakirja sisältää kaikki seuraavat:
i)       omaisuuslajit, joihin
yhteissijoitusyrityksellä on valtuudet sijoittaa;
ii)       sovellettaessa sijoitusrajoituksiin
perustuvia enimmäisrajoja suhteelliset enimmäisosuudet ja niiden
laskentamenetelmät;
iii)      jos vipuvaikutuksen hyödyntäminen on
sallittua, suurin sallittu vipuvaikutus;
iv)      jos OTC-rahoitusjohdannais- tai
takaisinostosopimusten tekeminen tai arvopapereiden lainaksi ottaminen tai
antaminen on sallittua, kyseisestä liiketoiminnasta aiheutuvan vastapuoliriskin
rajoittamiseksi vahvistetut periaatteet;
b)           yhteissijoitusyrityksen toiminnasta
laaditaan puolivuotiskatsaukset ja vuosikertomukset, jotta sen varat ja velat
sekä tulot ja liiketoiminnot voidaan arvioida tarkastelujaksolla;
c)           yhteissijoitusyritys tarjoaa
osuudenhaltijoille päivittäin mahdollisuuden saada osuutensa tai osakkeensa
lunastetuiksi yrityksen varoista käteistä vastaan;
d)           yhteissijoitusyritykseen tehdyt
sijoitukset on erotettu salkunhoitajan varoista;
e)           sijoittava laitos suorittaa asianmukaisen
yhteissijoitusyritystä koskevan riskinarvioinnin;
f)            yhteissijoitusyrityksiä johtaviin
henkilöihin kohdistuu direktiivin tai vastaavan lainsäädännön mukainen
valvonta.
339 artikla
Erityismenetelmät yhteissijoitusyrityksiä varten
1.                      
Jos laitoksella on päivittäin käytössään tiedot
yhteissijoitusyrityksen sijoituksista, se voi käyttää mainittujen sijoitusten
positioita laskeakseen vastaaviin kyseisessä yhteissijoitusyrityksessä oleviin
osuuksiin liittyvän positioriskin (yleis- ja erityisriskin) omia varoja
koskevan vaatimuksen; yhteissijoitusyrityksessä olevista osuuksista muodostuvia
positioita käsitellään tässä menetelmässä yhteissijoitusyrityksen sijoitusten
positioina. Yhteissijoitusyrityksen sijoitusten positioita voidaan nettouttaa
laitoksen hallussa olevien muiden positioiden kanssa, kunhan laitoksella on
hallussaan riittävästi osuuksia sijoituskohteita vastaan tapahtuvaa osuuksien
lunastusta ja/tai luomista varten.
2.                      
Laitokset voivat laskea yhteissijoitusyrityksissä
olevista osuuksista muodostuviin positioihinsa liittyvän (yleisen ja erityisen)
positioriskin omia varoja koskevat vaatimukset käyttämällä sellaisia oletettuja
positioita, jotka ovat tarpeen a alakohdassa tarkoitetun ulkoisesti määräytyvän
indeksin tai osakkeista taikka vieraan pääoman ehtoisista rahoitusvälineistä
koostuvan ulkoisesti määräytyvän kiinteän korin rakenteen ja arvonkehityksen
seuraamiseksi, jos seuraavassa luetellut edellytykset täyttyvät:
a)      yhteissijoitusyrityksen
sääntöjenmukaisena tehtävänä on seurata ulkoisesti määräytyvän indeksin tai
osakkeista taikka vieraan pääoman ehtoisista rahoitusvälineistä koostuvan
ulkoisesti määräytyvän kiinteän korin rakennetta tai arvonkehitystä;
b)      on selkeästi osoitettavissa, että
yhteissijoitusyrityksessä olevan osuuden päivittäisten hinnanmuutosten ja sen
seuraaman indeksin tai osakkeista taikka vieraan pääoman ehtoisista
rahoitusvälineistä koostuvan korin päivittäisten hinnanmuutosten välinen
korrelaatio on vähintään kuuden kuukauden ajan ollut vähintään 0,9; ’korrelaatiolla’
tarkoitetaan tässä korrelaatiokerrointa yhteissijoitusyrityksen päivittäisen
tuoton ja sen seuraaman indeksin tai osakkeista taikka vieraan pääoman
ehtoisista rahoitusvälineistä koostuvan korin päivittäisen tuoton välillä.
3.                      
Jos laitoksella ei ole päivittäin käytössään
tietoja yhteissijoitusyrityksen sijoituksista, se voi laskea positioriskin
(yleis- ja erityisriskin) omia varoja koskevat vaatimukset, jos seuraavassa
luetellut edellytykset täyttyvät:
a)      oletetaan, että yhteissijoitusyritys
sijoittaa ensin valtuuksiensa mukaiseen enimmäismäärään asti sellaisiin
omaisuuslajeihin, joilla omia varoja koskeva vaatimus on suurin yleisriskin ja
erityisriskin osalta erikseen, ja jatkaa sitten sijoitusten tekemistä alemman
omia varoja koskevan vaatimuksen omaisuuslajeihin, kunnes sijoitusten
enimmäismäärä saavutetaan. Yhteissijoitusyrityksessä olevien osuuksien
positiota käsitellään edellä mainitun oletuksen mukaisesti muodostetussa
positiossa olevana omistuksena;
b)      laskiessaan omia varoja koskevaa
vaatimustaan erikseen erityisriskin ja yleisriskin osalta laitokset ottavat
huomioon yhteissijoitusyrityksissä olevien osuuksiensa positioista
vipuvaikutuksen kautta aiheutuvien välillisten vastuiden mahdollisen
enimmäismäärän siten, että ne kasvattavat yhteissijoitusyrityksessä olevien
osuuksiensa positiota samalla osuudella, jolla yhteissijoitusyrityksen
sijoituksiin liittyviä vastuita voidaan kyseisen yrityksen valtuuksien mukaan
enintään kasvattaa;
c)      jos tämän kohdan mukaisesti määritetty
yleis- ja erityisriskin yhteenlaskettu omia varoja koskeva vaatimus on suurempi
kuin 337 artiklan 1 kohdassa säädetty vaatimus, se rajataan kyseisessä
kohdassa säädetyn vaatimuksen suuruiseksi.
4.                      
Laitokset voivat antaa toimeksi seuraavassa
mainituille kolmansille osapuolille laskea ja ilmoittaa tässä luvussa
säädettyjen menetelmien mukaisesti yhteissijoitusyrityksissä olevien 1-4 kohdan
soveltamisalaan kuuluvien positioidensa positioriskiin liittyvät omia varoja
koskevat vaatimukset:
a)      yhteissijoitusyrityksen tallettajalaitos
edellyttäen, että yhteissijoitusyritys sijoittaa yksinomaan arvopapereihin ja
tallettaa kaikki arvopaperit tähän tallettajalaitokseen;
b)      muiden yhteissijoitusyritysten osalta
yhteissijoitusyrityksen rahoitusyhtiö edellyttäen, että rahoitusyhtiö täyttää 127
artiklan 3 kohdan a alakohdassa säädetyt kriteerit.
Ulkopuolisen tilintarkastajan on vahvistettava
laskelman oikeellisuus.
3 luku
Valuuttakurssiriskin omia varoja koskevat vaatimukset
340 artikla
Valuuttakurssiriskin kynnysarvo ja painotus
Jos 341 artiklassa esitetyn menetelmän
mukaisesti laskettu laitoksen kokonaisnettovaluuttaposition ja
nettokultaposition summa – mukaan lukien mahdolliset valuutta- ja
kultapositiot, joiden osalta omia varoja koskevat vaatimukset lasketaan
sisäistä mallia käyttäen – on enemmän kuin 2 prosenttia sen kaikista omista
varoista, laitoksen on laskettava valuuttakurssiriskin omia varoja koskeva
vaatimus. Valuuttakurssiriskin omia varoja koskeva vaatimus lasketaan
kertomalla laitoksen kokonaisnettovaluuttaposition ja nettokultaposition summa 8
prosentilla ilmoitusvaluutan määräisenä.
341
artikla
Kokonaisnettovaluuttapositioon liittyvän riskiposition
laskeminen
1.                      
Laitoksen on ensin laskettava avoin nettopositionsa
kussakin valuutassa (ilmoitusvaluutta mukaan luettuna) ja kullassa seuraavien
erien (positiivisten ja negatiivisten) summana:
a)      nettoavistapositio (eli kaikki varat,
joista on vähennetty kaikki velat, mukaan lukien kertyneet korot, kyseisenä
valuuttana tai kullan osalta kultamääräinen nettoavistapositio);
b)      nettotermiinipositio eli kaikki valuutta-
ja kultatermiinisopimusten perusteella saatavat määrät, joista on vähennetty
kyseisten sopimusten perusteella maksettavat määrät ja joihin sisältyvät
valuutta- ja kultafutuurit ja valuutanvaihtosopimusten pääoma, jota ei ole
sisällytetty avistapositioon;
c)      peruuttamattomat takuut ja vastaavat
rahoitusvälineet, joita varmasti käytetään ja joiden perusteella tehtäviä
suorituksia ei todennäköisesti saada takaisin;
d)      kaikkien valuutta- ja kultaoptioiden
nettodeltavasta-arvo tai deltaperusteinen nettoarvo;
e)      muiden optioiden markkina-arvo.
Edellä e alakohdan soveltamiseksi deltana on
soveltuvin osin käytettävä toimivaltaisten viranomaisten luvalla kyseisen
pörssin deltaa, tai jos sitä ei ole käytettävissä tai kun on kyse pörssin
ulkopuolisista (OTC-)optioista, laitoksen itsensä asianmukaista mallia käyttäen
laskemaa deltaa. Tähän on myönnettävä lupa, jos mallin avulla voidaan
asianmukaisesti estimoida option tai optiotodistuksen arvon muutos
kohde-etuuden markkinahinnassa tapahtuviin pieniin muutoksiin nähden. 
Laitos voi sisällyttää mukaan ennakoidut
nettotulot ja -menot, jotka eivät ole vielä kertyneet mutta jotka on jo täysin
suojattu, jos tämä tehdään johdonmukaisesti.
Laitos voi jakaa korivaluuttojen nettopositiot
koriin sisältyviin valuuttoihin voimassa olevien kiintiöiden perusteella.
2.                      
Sellaiset positiot, joita laitos on ottanut
voidakseen suojautua vakavaraisuussuhteeseensa haitallisesti vaikuttavilta
valuuttakurssin vaikutuksilta 87 artiklan 1 kohdan mukaisesti, voidaan
toimivaltaisten viranomaisten luvalla jättää ottamatta huomioon laskettaessa
avoimia nettovaluuttapositioita. Tällaisten positioiden pitäisi olla
luonteeltaan rakenteellisia tai sellaisia, ettei niillä käydä kauppaa ja
vaaditaan erillinen toimivaltaisten viranomaisten suostumus, jos edellytyksiä
niiden poislukemiseksi muutetaan. Samaa käsittelyä voidaan soveltaa edellä
esitetyin edellytyksin laitoksen sellaisiin positioihin, jotka koskevat omien
varojen laskennassa vähennettyjä eriä.
3.                      
Laitos voi käyttää nykyarvoa laskettaessa kunkin
valuutan ja kullan avointa nettopositiota edellyttäen, että laitos soveltaa
tätä menetelmää johdonmukaisesti.
4.                      
Kaikkien muiden valuuttojen paitsi ilmoitusvaluutan
lyhyet ja pitkät nettopositiot sekä kullan lyhyt tai pitkä nettopositio
muutetaan ilmoitusvaluutan määräisiksi käyttäen avistakurssia. Tämän jälkeen
lasketaan erikseen yhteen lyhyet ja pitkät positiot, jotta saadaan lyhyiden
nettopositioiden ja pitkien nettopositioiden kokonaismäärät. Näistä
kokonaismääristä suurempi on laitoksen kokonaisnettovaluuttapositio.
5.                      
Laitosten on otettava omia varoja koskevissa
vaatimuksissa riittävällä tavalla huomioon muut optioihin liittyvät riskit kuin
deltaa koskevat riskit. 
6.                      
EPV laatii teknisten sääntelystandardien luonnokset
ja määrittelee niissä menetelmiä, joiden avulla omien varojen vaatimuksissa
voidaan ottaa huomioon muut kuin deltaa koskevat riskit oikeassa suhteessa
laitosten optioihin liittyvän toiminnan laajuuteen ja monimuotoisuuteen nähden.
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä edellisessä
alakohdassa tarkoitetut tekniset sääntelystandardit asetuksen (EU) N:o 1093/2010
10–14 artiklassa säädetyn menettelyn mukaisesti.
342 artikla
Yhteissijoitusyritysten valuuttakurssiriskit
1.                      
Edellä 341 artiklan soveltamiseksi otetaan
yhteissijoitusyritysten osalta huomioon yhteissijoitusyrityksen todelliset
valuuttapositiot. 
2.                      
Laitokset voivat käyttää seuraavien kolmansien
osapuolten raportoimia, yhteissijoitusyrityksessä olevia valuuttapositioita
koskevia tietoja:
a)      yhteissijoitusyrityksen tallettajalaitos
edellyttäen, että yhteissijoitusyritys sijoittaa yksinomaan arvopapereihin ja
tallettaa kaikki arvopaperit tähän tallettajalaitokseen;
b)      muiden yhteissijoitusyritysten osalta
yhteissijoitusyrityksen rahoitusyhtiö edellyttäen, että rahoitusyhtiö täyttää 3
kohdan a alakohdassa säädetyt kriteerit.
Ulkopuolisen tilintarkastajan on vahvistettava
laskelman oikeellisuus.
3.                      
Jos laitoksella ei ole käytössään tietoja
yhteissijoitusyrityksessä olevista valuuttapositioista, on oletettava, että
yhteissijoitusyritys on saavuttanut valtuuksiensa mukaisen valuuttamääräisten
sijoitusten enimmäismäärän, ja laitosten on kaupankäyntivarastoon luettavien
positioiden osalta otettava valuuttakurssiriskin omia varoja koskevaa
vaatimusta laskiessaan huomioon yhteissijoitusyrityksissä olevista
positioistaan vipuvaikutuksen kautta aiheutuvien välillisten vastuiden
mahdollinen enimmäismäärä. Tämä tehdään kasvattamalla yhteissijoitusyrityksessä
olevaa positiota samalla osuudella, jolla yhteissijoitusyrityksen sijoituksiin
liittyviä vastuita voidaan yhteissijoitusyrityksen sijoitusvaltuuksien mukaan
enintään kasvattaa. Edellä esitetyn oletuksen mukaisesti muodostettua
yhteissijoitusyrityksen valuuttapositiota käsitellään erillisenä valuuttana
samaan tapaan kuin kultamääräisiä sijoituksia paitsi silloin, kun
yhteissijoitusyrityksen sijoituksen suunta tunnetaan, jolloin pitkä
kokonaispositio voidaan laskea yhteen avoimen pitkän kokonaisvaluuttaposition
kanssa ja lyhyt kokonaispositio voidaan laskea yhteen avoimen lyhyen
kokonaisvaluuttaposition kanssa. Tällaisia positioita ei saa nettouttaa ennen
laskennan suorittamista.
343 artikla
Läheisesti keskenään korreloivat valuutat
1.                      
Laitokset voivat täyttää lievemmät omia varoja
koskevat vaatimukset keskenään läheisesti korreloivien valuuttojen positioiden
kattamiseksi. Kahden valuutan katsotaan korreloivan läheisesti keskenään
ainoastaan, jos päivittäisiä valuuttakursseja koskevien, viimeksi kuluneelta
kolmelta tai viideltä vuodelta kerättyjen tietojen perusteella laskettu
todennäköisyys sille, että kyseisten valuuttojen samansuuruisista ja
vastakkaismerkkisistä positioista syntyy seuraavien kymmenen arkipäivän aikana
tappio, joka on enintään 4 prosenttia kyseisen nettoutetun position
(ilmoitusvaluuttaan arvostetusta) arvosta, on vähintään 99 prosenttia, jos
käytetään kolmen vuoden tarkastelujaksoa, tai 95 prosenttia, jos käytetään
viiden vuoden tarkastelujaksoa. Omia varoja koskeva vaatimus kahden läheisesti
keskenään korreloivan valuutan nettoutetun position osalta on 4 prosenttia
kerrottuna nettoutetun position arvolla. 
2.                      
Tämän luvun mukaisia vaatimuksia laskiessaan
laitokset voivat jättää huomiotta sellaisten valuuttojen positiot, joita koskee
valtioiden välinen sitova sopimus, jonka tarkoituksena on vähentää kyseisen
valuutan vaihtelua suhteessa muihin samalla sopimuksella katettuihin
valuuttoihin. Laitosten on laskettava näiden valuuttojen nettoutetut positiot
ja sovellettava niihin omia varoja koskevaa vaatimusta, joka on vähintään
puolet tällaisessa valtioiden välisessä sopimuksessa vahvistetusta kyseisten
valuuttojen suurimmasta sallitusta kurssivaihtelusta.
3.                      
EPV laatii teknisten täytäntöönpanostandardien
luonnokset, jossa luetellaan valuutat, jotka täyttävät 1 kohdassa asetetut
edellytykset.
EPV toimittaa nämä teknisten standardien
luonnokset komissiolle viimeistään 1 päivänä tammikuuta 2014.
Siirretään komissiolle valta hyväksyä kolmannessa
alakohdassa tarkoitetut tekniset täytäntöönpanostandardit asetuksen
(EU) N:o 1093/2010 15 artiklassa säädetyn menettelyn mukaisesti.
4.                      
Talous- ja rahaliiton toiseen vaiheeseen
osallistuvien jäsenvaltioiden valuuttojen nettoutettuihin positioihin liittyvä
omia varoja koskeva vaatimus on 1,6 prosenttia kyseisten nettoutettujen positioiden
arvosta.
5.                      
Ainoastaan tässä artiklassa tarkoitettujen
valuuttojen nettouttamatta jääneet positiot sisällytetään avoimeen
kokonaisnettopositioon 341 artiklan 4 kohdan mukaisesti.
4 luku
Hyödykeriskin omia varoja koskevat vaatimukset
344 artikla
Menetelmän valinta hyödykeriskiä varten
Laitosten on laskettava hyödykeriskin omia
varoja koskeva vaatimus jollakin 348, 349 tai 350 artiklassa esitetyllä
menetelmällä, jollei 345–347 artiklan säännöksistä muuta johdu.
345 artikla
Liitännäinen hyödykekauppa
1.                      
Liitännäistä maataloushyödykekauppaa harjoittavat
laitokset voivat määrittää omia varoja koskevat vaatimukset fyysisen
hyödykevarastonsa osalta kunkin vuoden lopussa seuraavaksi vuodeksi, jos kaikki
seuraavat edellytykset täyttyvät:
a)      laitoksella on kaiken aikaa vuoden aikana
hallussaan kyseistä riskiä varten omat varat, jotka eivät alita varovaista
arviota kyseiseen riskiin liittyvästä keskimääräisestä omia varoja koskevasta
vaatimuksesta seuraavaksi vuodeksi; 
b)      laitos tekee varovaisen arvion a
alakohdan mukaisesti lasketun arvon ennakoidusta volatiliteetista;
c)      laitoksen keskimääräinen kyseiseen
riskiin liittyvä omia varoja koskeva vaatimus ei ylitä 5:tä prosenttia sen
omista varoista tai yhtä miljoonaa euroa ja, ottaen huomioon b alakohdan
mukaisesti arvioitu volatiliteetti, omia varoja koskevan vaatimuksen ennakoitu
korkein taso ei ylitä 6,5:tä prosenttia sen omista varoista;
d)      laitos seuraa jatkuvasti, vastaavatko a
ja b alakohdan mukaisesti tehdyt arviot edelleen todellisuutta.
2.                      
Laitosten on ilmoitettava toimivaltaisille
viranomaisille, kun ne soveltavat 1 kohdan mukaista vaihtoehtoa.
346 artikla
Hyödykepositiot
1.                      
Kaikki hyödykepositiot tai
hyödykejohdannaispositiot ilmaistaan käyttäen hyödykkeiden vakiomittayksikköä. Kunkin
hyödykkeen käteishinta ilmaistaan ilmoitusvaluuttana.
2.                      
Kulta- tai kultajohdannaispositioista katsotaan
aiheutuvan valuuttakurssiriski, ja niiden hyödykeriski lasketaan 3 luvun tai
soveltuvin osin 5 luvun mukaisesti.
3.                      
Puhtaasti varaston terminointitarkoituksia
palvelevat positiot voidaan tätä lukua sovellettaessa jättää ottamatta
huomioon.
4.                      
Yksittäisen hyödykkeen nettopositiolla tarkoitetaan
349 artiklan 1 kohdassa laitoksen sellaisten pitkien ja lyhyiden positioiden
erotusta, jotka koskevat samaa hyödykettä ja samanlaisia hyödykkeisiin perustuvia
futuureja, optioita ja optiotodistuksia. Johdannaissopimuksia käsitellään 347
artiklan mukaisesti kohde-etuutena olevan hyödykkeen positioina.
5.                      
Hyödykeposition laskemiseksi seuraavia positioita
käsitellään saman hyödykkeen positioina:
a)      hyödykkeiden eri alaryhmien positiot, jos
alaryhmät ovat toimitettaessa keskenään vaihtokelpoisia; 
b)      samankaltaisten hyödykkeiden positiot,
jos kyseiset hyödykkeet ovat toisensa läheisesti korvaavia ja jos hintojen
muutosten väliseksi korrelaatioksi voidaan selvästi osoittaa vähintään 0,9
vähintään yhden vuoden ajalta.
347 artikla
Erityiset välineet
1.                      
Hyödykefutuurit ja yksittäisten hyödykkeiden osto-
ja myyntitermiinit otetaan laskennassa huomioon käyttäen hyödykkeen
vakiomittayksikkönä ilmaistuja nimellismääriä ja erääntymispäivän mukaista
maturiteettia.
2.                      
Hyödykkeisiin perustuvia swap-sopimuksia, joiden
nojalla toinen osapuoli maksaa kiinteää hintaa ja toinen käypää markkinahintaa,
käsitellään sopimuksen nimellismäärän suuruisena positiosarjana, jossa
soveltuvin osin kukin positio vastaa kutakin swap-sopimuksen maksua ja
sijoittuu sen mukaisesti 348 artiklan 1 kohdan mukaisiin
maturiteettiluokkiin. Positiot ovat pitkiä positioita, jos laitos maksaa
kiinteän hinnan ja saa vaihtuvan hinnan, ja lyhyitä positioita, jos laitos saa
kiinteän hinnan ja maksaa vaihtuvan hinnan. Hyödykkeisiin perustuvat
swap-sopimukset, joissa vaihto koskee eri hyödykkeitä, ilmoitetaan
maturiteettipohjaisen menetelmän asianomaisessa taulukossa.
3.                      
Hyödykkeitä tai hyödykejohdannaisia koskevia
optioita ja optiotodistuksia käsitellään tätä lukua sovellettaessa positioina,
joiden arvo vastaa option kohde-etuuden arvoa kerrottuna deltalla. Nämä
positiot voidaan nettouttaa sellaisten vastakkaismerkkisten positioiden kanssa,
joissa kohde-etuutena on täysin samanlainen hyödyke tai hyödykejohdannainen. Deltana
on soveltuvin osin käytettävä toimivaltaisten viranomaisten luvalla kyseisen
pörssin deltaa, tai jos sitä ei ole käytettävissä tai kun on kyse pörssin
ulkopuolisista (OTC-)optioista, laitoksen itsensä asianmukaista mallia käyttäen
laskemaa deltaa. Tähän on myönnettävä lupa, jos mallin avulla voidaan
asianmukaisesti estimoida option tai optiotodistuksen arvon muutos
kohde-etuuden markkinahinnassa tapahtuviin pieniin muutoksiin nähden. 
Laitosten on otettava omia varoja koskevissa
vaatimuksissa riittävällä tavalla huomioon muut optioihin liittyvät riskit kuin
deltaa koskevat riskit. 
4.                      
EPV laatii teknisten sääntelystandardien luonnokset
ja määrittelee niissä menetelmiä, joiden avulla omien varojen vaatimuksissa voidaan
ottaa huomioon muut kuin deltaa koskevat riskit oikeassa suhteessa laitosten
optioihin liittyvän toiminnan laajuuteen ja monimuotoisuuteen nähden.
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklan mukaisesti.
5.                      
Jos laitos on jokin seuraavista, sen on
sisällytettävä asianomaiset hyödykkeet hyödykeriskin omia varoja koskevan
vaatimuksen laskelmaan: 
a)      takaisinostosopimuksen perusteella
hyödykkeitä tai niiden omistusoikeutta koskevia taattuja oikeuksia luovuttava
osapuoli;
b)      hyödykkeiden lainaksi antamista koskevan
sopimuksen mukainen hyödykkeiden lainaksiantaja. 
348 artikla
Maturiteettipohjainen menetelmä
1.                      
Laitoksen on käytettävä jokaisesta hyödykkeestä
erillistä maturiteettitaulukkoa taulukon 1 mukaisesti. Kaikki yhtä hyödykettä
koskevat positiot on jaoteltava asianmukaisiin maturiteettiluokkiin. Fyysiset
varastot on merkittävä ensimmäiseen maturiteettiluokkaan nollasta enintään
kuukauteen.
 Taulukko 1 
 Maturiteettiluokka (1) || Perusriskipainotus (%) (2) 
 0 ≤ 1 kuukausi || 1,50 
 > 1 ≤ 3 kuukautta || 1,50 
 > 3 ≤ 6 kuukautta || 1,50 
 > 6 ≤ 12 kuukautta || 1,50 
 > 1 ≤ 2 vuotta || 1,50 
 > 2 ≤ 3 vuotta || 1,50 
 > 3 vuotta || 1,50 
2.                      
Positiot, jotka ovat saman hyödykkeen positioita,
voidaan nettouttaa keskenään ja merkitä asianmukaisiin maturiteettiluokkiin
nettomääräisinä seuraavien positioiden osalta:
a)      samana päivänä erääntyviä sopimuksia
koskevat positiot;
b)      kymmenen päivän sisällä toisistaan
erääntyviä sopimuksia koskevat positiot, jos sopimuksilla käydään kauppaa
markkinoilla, joilla on päivittäiset toimituspäivät.
3.                      
Tämän jälkeen laitoksen on laskettava pitkien
positioiden summa ja lyhyiden positioiden summa jokaisessa
maturiteettiluokassa. Se pitkien positioiden osuus, joka voidaan kussakin
maturiteettiluokassa nettouttaa lyhyiden positioiden kanssa, on kyseisen
maturiteettiluokan nettoutettu positio. Jäljelle jäänyt pitkä tai lyhyt positio
on kyseisen maturiteettiluokan nettouttamatta jäänyt positio.
4.                      
Se osuus maturiteettiluokan nettouttamatta
jääneestä pitkästä positiosta, joka voidaan nettouttaa jonkin taulukossa
jäljempänä olevan maturiteettiluokan nettouttamatta jääneen lyhyen position
kanssa, tai päinvastoin, on kahden maturiteettiluokan välinen nettoutettu
positio. Nettouttamatta jääneen pitkän tai lyhyen position osuus, jota ei voida
edellä esitetyllä tavalla nettouttaa, on nettouttamatta jäänyt positio.
5.                      
Laitoksen omia varoja koskeva vaatimus lasketaan
kunkin hyödykkeen osalta asianmukaisen maturiteettitaulukon perusteella
seuraavien erien summana:
a)      nettoutettujen pitkien ja lyhyiden
positioiden summa kerrottuna taulukon 1 sarakkeessa 2 kullekin
maturiteettiluokalle määrätyllä perusriskikertoimella ja hyödykkeen
käteishinnalla;
b)      kahden maturiteettiluokan välinen
nettoutettu positio kultakin maturiteettiluokalta, johon on siirretty
nettouttamatta jäänyt osuus positiosta, kerrottuna 0,6 prosentilla (luokkien
välinen kerroin) ja hyödykkeen käteishinnalla;
c)      jäljelle jääneet nettouttamatta olevat
positiot kerrottuna 15 prosentilla (avoimen position kerroin) ja hyödykkeen
käteishinnalla.
6.                      
Laitoksen omia varoja koskeva kokonaisvaatimus
hyödykeriskin osalta lasketaan jokaisen hyödykkeen osalta 5 kohdan mukaisesti
laskettujen omia varoja koskevien vaatimusten summana.
349 artikla
Yksinkertaistettu menetelmä
1.                      
Laitoksen omia varoja koskeva vaatimus lasketaan
kunkin hyödykkeen osalta seuraavien erien summana:
a)      15 prosenttia hyödykettä koskevasta
pitkästä tai lyhyestä nettopositiosta, kerrottuna hyödykkeen käteishinnalla;
b)      3 prosenttia hyödykettä koskevasta
lyhyiden ja pitkien positioiden summana lasketusta bruttopositiosta, kerrottuna
hyödykkeen käteishinnalla.
2.                      
Laitoksen omia varoja koskeva kokonaisvaatimus
hyödykeriskin osalta lasketaan jokaisen hyödykkeen osalta 1 kohdan mukaisesti
laskettujen omia varoja koskevien vaatimusten summana.
350 artikla
Laajennettu maturiteettipohjainen menetelmä
Laitokset voivat käyttää seuraavassa
taulukossa 2 esitettyjä perusriskin, luokkien välisen riskin ja avoimen
position riskin minimipainotuksia 348 artiklassa esitettyjen sijasta
edellyttäen, että
a)           laitokset käyvät huomattavaa
hyödykekauppaa;
b)           laitoksilla on asianmukaisesti
hajautettu kaupankäyntisalkku hyödykkeitä varten;
c)           laitokset eivät vielä voi käyttää
sisäisiä malleja hyödykeriskin omia varoja koskevan vaatimuksensa laskemiseen.
Laitosten on ilmoitettava toimivaltaisille
viranomaisille tämän artiklan käytöstä ja esitettävä samalla näyttö toimistaan,
joiden tarkoituksena on ottaa käyttöön sisäinen malli hyödykeriskin omia varoja
koskevan vaatimuksen laskemista varten.
 Taulukko 2 
   || Jalometallit (paitsi kulta) || Perusmetallit || Maatalous­hyödykkeet (softs) || Muut, ml. energiatuotteet 
 Perusriski-painotus (%) || 1,0 || 1,2 || 1,5 || 1,5 
 Luokkien välisen riskin painotus (%) || 0,3 || 0,5 || 0,6 || 0,6 
 Avoimen position riskin painotus (%) || 8 || 10 || 12 || 15 
5 luku
Sisäisten mallien käyttö omia varoja koskevien vaatimusten laskemiseksi
1 jakso
Lupa sisäisten mallien käyttöön ja omia varoja koskevat vaatimukset
351 artikla
Erityisriski ja yleisriski
Kaupankäynnin kohteena olevan vieraan pääoman
ehtoisen instrumentin tai oman pääoman ehtoisen instrumentin tai tällaista
instrumenttia koskevan johdannaisen positioriski voidaan jakaa kahteen
osatekijään tämän luvun soveltamiseksi. Ensimmäinen osatekijä on
erityisriski, eli kyseisen instrumentin hinnanvaihteluriski, johon vaikuttavat
instrumentin liikkeeseenlaskijaan tai, johdannaisen ollessa kyseessä,
johdannaisen kohde-etuutena olevan instrumentin liikkeeseenlaskijaan liittyvät
seikat. Toinen
osatekijä on yleisriski, joka on kyseisen instrumentin hinnanmuutosriski, joka
syntyy korkotason vaihteluista (kun kyseessä ovat kaupankäynnin kohteena olevat
vieraan pääoman ehtoiset instrumentit tai niitä koskevat johdannaiset) tai
osakemarkkinoiden yleisestä muutoksesta, joka ei johdu yksittäisten
arvopapereiden ominaispiirteistä (kun kyseessä ovat osakkeet tai niitä koskevat
johdannaiset).
352 artikla
Lupa sisäisten mallien käyttöön
1.                      
Todettuaan, että laitos täyttää soveltuvin osin 2, 3
ja 4 jakson vaatimukset, toimivaltaisten viranomaisten on annettava laitoksille
lupa laskea omia varoja koskevat vaatimuksensa yhden tai useamman seuraavassa
mainitun riskiluokan osalta käyttäen sisäisiä mallejaan 2–4 luvussa esitettyjen
menetelmien sijasta tai niihin yhdistettynä:
a)      oman pääoman ehtoisten instrumenttien
yleisriski;
b)      oman pääoman ehtoisten instrumenttien
eritysriski;
c)      vieraan pääoman ehtoisten instrumenttien
yleisriski;
d)      vieraan pääoman ehtoisten instrumenttien
erityisriski;
e)      valuuttakurssiriski;
f)       hyödykeriski.
2.                      
Niissä riskiluokissa, joissa laitokselle ei ole
myönnetty 1 kohdassa tarkoitettua lupaa käyttää sisäisiä malleja, laitoksen on
edelleen laskettava omia varoja koskevat vaatimukset soveltuvin osin 2, 3 ja 4
luvun mukaisesti. Sisäisten mallien käyttöön vaaditaan toimivaltaisten
viranomaisten lupa kunkin riskiluokan osalta. Sisäisten mallien käytön
olennaisiin muutoksiin, sisäisten mallien käytön laajentamiseen (erityisesti
uusiin riskiluokkiin) ja stressitestatun todennäköisen tappioluvun ensimmäiseen
laskemiseen 354 artiklan 2 kohdan mukaisesti vaaditaan erillinen lupa
toimivaltaiselta viranomaiselta. 
3.                      
EPV laatii teknisten sääntelystandardien
luonnokset, joissa määritetään seuraavat seikat:
a)      sisäisten mallien käytön laajennusten ja
muutosten olennaisuuden arviointiin sovellettavat edellytykset;
b)      arviointimenetelmät, joita noudattaen toimivaltaiset
viranomaiset voivat myöntää laitoksille luvan käyttää sisäisiä malleja;
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädettyä menettelyä noudattaen.
353 artikla
Omia varoja koskevat vaatimukset käytettäessä sisäisiä malleja
1.                      
Riskiluokissa, joissa laitokselle ei ole myönnetty
lupaa käyttää sisäistä mallia, 2, 3 ja 4 luvun mukaisesti laskettujen omia
varoja koskevien vaatimusten lisäksi kunkin sisäistä mallia käyttävän laitoksen
on noudatettava omia varoja koskevaa vaatimusta, joka on ilmaistu a ja b
alakohdan summana seuraavasti: 
a)      suurin seuraavista arvoista:
i)        jäljempänä 354 artiklan 1 kohdan
mukaisesti laskettu laitoksen edellisen päivän todennäköinen tappioluku (VaRt-1);
ii)       jäljempänä 354 artiklan 1 kohdan
mukaisesti laskettujen päivittäisten todennäköisten tappiolukujen keskiarvo
edeltäviltä 60 pankkipäivältä (VaRavg) kerrottuna kertoimella (mc) 355
artiklan mukaisesti;
b)      suurin seuraavista arvoista:
i)        jäljempänä 354 artiklan 2 kohdan
mukaisesti laskettu tuorein saatavilla oleva laitoksen stressitestattu
todennäköinen tappioluku (sVaRt-1); ja
ii)       [10 a] kohdassa määritetyllä
tavalla ja tiheydellä laskettujen päivittäisten stressitestattujen
todennäköisten tappiolukujen keskiarvo edeltäviltä 60 pankkipäivältä (sVaRavg),
kerrottuna kertoimella (ms) 355 artiklan mukaisesti;
2.                      
Laitosten, jotka käyttävät sisäistä mallia omia
varoja koskevan vaatimuksen laskemiseen vieraan pääoman ehtoisten
instrumenttien erityisriskin osalta, on täytettävä omia varoja koskeva
lisävaatimus, joka on ilmaistu a ja b alakohdan summana seuraavasti:
a)      edellä 326 ja 327 artiklan mukaisesti
laskettu omia varoja koskeva vaatimus kaupankäyntivarastoon kuuluvien
arvopaperistamispositioiden ja n:nnen tappion luottojohdannaisten erityisriskin
osalta lukuun ottamatta niitä, jotka on sisällytetty omia varoja koskevaan
vaatimukseen korrelaatiokaupankäyntisalkun erityisriskin osalta 4 jakson
mukaisesti, ja soveltuvin osin erityisriskin omia varoja koskeva vaatimus 2
luvun 6 jakson mukaisesti sellaisten yhteissijoitusyrityksissä olevista
osuuksista muodostuvien positioiden osalta, joiden osalta 339 artiklan 1 kohdan
tai 339 artiklan 2 kohdan mukaiset edellytykset eivät täyty;
b)      suurempi seuraavista:
i)        jäljempänä 3 jakson mukaisesti laskettu
laitoksen viimeisin maksukyvyttömyysriskin ja luottoluokan siirtymisriskin kasvua
kuvaava luku;
ii)       kyseisen luvun keskiarvo 12 edellisen
viikon ajalta.
3.                      
Laitosten, joilla on 371 artiklan 1–3 kohdan
vaatimusten mukainen korrelaatiokaupankäyntisalkku, on täytettävä omia varoja
koskeva lisävaatimus, joka vastaa suurempaa seuraavista:
a)      jäljempänä 5 jakson mukaisesti laskettu
viimeisin korrelaatiokaupankäyntisalkun riskiä kuvaava luku;
b)      kyseisen luvun keskiarvo 12 edellisen
viikon ajalta;
c)      kahdeksan prosenttia siitä omia varoja
koskevasta vaatimuksesta, joka tämän kohdan ensimmäisessä alakohdassa
tarkoitetun viimeisimmän riskiluvun laskemisen ajankohtana laskettaisiin 327
artiklan 4 kohdan mukaisesti kaikkien korrelaatiokaupankäyntisalkun sisäiseen
malliin sisältyvien positioiden osalta.
2 jakso
Yleiset vaatimukset
354 artikla
Todennäköisen tappioluvun ja stressitestatun todennäköisen tappioluvun
laskeminen
1.                      
Edellä 353 artiklassa tarkoitettua todennäköistä
tappiolukua koskevassa laskelmassa on noudatettava seuraavia vaatimuksia:
a)      todennäköinen tappioluku lasketaan
päivittäin;
b)      99 prosentin yksisuuntainen
luottamusväli;
c)      kymmenen päivän pitoaika; 
d)      vähintään yhtä vuotta vastaava
tarkastelujakso lukuun ottamatta tapauksia, joissa lyhyempi tarkastelujakso on
aiheellinen hintojen vaihtelun merkittävän lisääntymisen vuoksi;
e)      tietojen päivittäminen vähintään
kuukausittain.
Laitos voivat käyttää todennäköisiä tappiolukuja,
jotka on laskettu kymmentä päivää lyhyempien pitoaikojen mukaan, skaalaamalla
ne ylöspäin kymmeneen päivään käyttäen asianmukaista menetelmää, jota
tarkistetaan säännöllisesti.
2.                      
Laitoksen on lisäksi laskettava vähintään
viikoittain nykyisen salkun ’stressitestattu todennäköinen tappioluku’
ensimmäisessä kohdassa esitettyjen vaatimusten mukaisesti siten, että
markkinariskin sisäisen mallin tiedot on kalibroitu 12 kuukauden pituisen
yhtäjaksoisen ajanjakson tietojen kanssa, jolloin esiintyi laitoksen salkun
kannalta merkityksellisiä rahoitusmarkkinoiden ongelmia. Laitoksen on vähintään
vuosittain tarkistettava kyseiset aiempia ajanjaksoja koskevat tiedot ja
ilmoitettava tarkistamisen tulos toimivaltaisille viranomaisille. EPV
seuraa stressitestatun todennäköisen tappioluvun laskemisessa noudatettavia
käytänteitä ja laatii asetuksen (EU) N:o 1093/2010 16 artiklan mukaisesti
ohjeita kyseisistä käytänteistä.
355 artikla
Lakisääteinen toteutumatestaus ja kertoimet
1.                      
Edellä 354 artiklassa tarkoitettujen laskelmien
tulokset on kerrottava kertoimilla (mc) ja (ms). 
2.                      
Kertoimina (mc) ja (ms) on 3,
johon on lisätty 0:n ja 1:n välillä oleva lisäkerroin taulukon 1 mukaisesti. Lisäkertoimen
suuruus riippuu 250 viimeksi kuluneen pankkipäivän ajalta tehdyissä, yhden
päivän todennäköisiä tappiolukuja koskevissa 354 artiklan 1 kohdan mukaisissa
toteutumatestauksissa havaittujen ylitysten lukumäärästä. 
 Taulukko 1 
 Ylitysten lukumäärä || Lisäkerroin 
 alle 5 || 0,00 
 5 || 0,40 
 6 || 0,50 
 7 || 0,65 
 8 || 0,75 
 9 || 0,85 
 10 tai enemmän || 1,00 
3.                      
Laitosten on laskettava päivittäiset ylitykset
käyttämällä kaupankäyntisalkun oletettuun ja todelliseen arvonmuutokseen
perustuvaa toteutumatestausta. Ylitys on kaupankäyntisalkun arvossa yhden
päivän aikana tapahtunut muutos, joka ylittää laitoksen mallin avulla lasketun
vastaavan yhden päivän todennäköisen tappioluvun. Lisäkertoimen määrittämiseksi
ylitysten lukumäärä on arvioitava vähintään neljännesvuosittain ja sen on
oltava yhtä suuri kuin kaupankäyntisalkun oletetun ja todellisen arvonmuutoksen
mukaisista ylityksistä suuremman määrä. 
Kaupankäyntisalkun arvon oletettujen muutosten
toteutumatestaus perustuu kaupankäyntisalkun päivän päätösarvon ja seuraavan
päivän päätösarvon vertailuun, olettaen, että positiot pysyvät muuttumattomina.
Kaupankäyntisalkun arvon todellisten muutosten
toteutumatestaus perustuu kaupankäyntisalkun päivän päätösarvon ja seuraavan
päivän todellisen päätösarvon vertailuun, poislukien maksut, välityspalkkiot ja
nettokorkotulo. 
4.                      
Toimivaltaiset viranomaiset voivat yksittäisissä
tapauksissa rajoittaa lisäkertoimen oletetun arvonmuutoksen mukaisista
ylityksistä johtuvaan arvoon, jos todellisen arvonmuutoksen mukaisten ylitysten
lukumäärä ei johdu sisäisen mallin puutteista. 
5.                      
Jotta toimivaltaiset viranomaiset voisivat
jatkuvasti valvoa kertoimien asianmukaisuutta, laitosten on ilmoitettava
viipymättä ja joka tapauksessa viiden työpäivän kuluessa toimivaltaisille
viranomaisille ylityksistä, jotka ne ovat havainneet
toteutumatestiohjelmallaan.
356 artikla
Riskien mittaamista koskevat vaatimukset
1.                      
Positioriskin, valuuttakurssiriskin tai
hyödykeriskin pääomavaatimusten laskemiseen käytettävän sisäisen mallin ja
korrelaatiokaupankäynnin sisäisen mallin on täytettävä kaikki seuraavat
vaatimukset:
a)      mallin on mitattava tarkasti kaikki
olennaiset hintariskit;
b)      mallin on katettava riittävä määrä
riskitekijöitä riippuen laitoksen toiminnan laajuudesta kyseessä olevilla
markkinoilla. Laitoksen on sisällytettävä malliinsa vähintään ne riskitekijät,
jotka on sisällytetty sen hinnoittelumalliin. Riskienmittausmallissa on
käsiteltävä optioiden ja muiden tuotteiden epälineaarisuuksia,
korrelaatioriskejä ja perusriskiä. Jos riskitekijöistä käytetään arvioita,
niillä on pitänyt todistetusti pystyä hyväksyttävällä tarkkuudella määrittämään
hallussa olevaan positioon liittyviä riskejä. 
2.                      
Positioriskin, valuuttakurssiriskin tai
hyödykeriskin pääomavaatimusten laskemiseen käytettävän sisäisen mallin on
täytettävä kaikki seuraavat vaatimukset:
a)      mallissa on käytettävä riskitekijöitä,
jotka vastaavat kaikkien niiden valuuttojen korkoja, joissa laitoksella on
koron muutoksille herkkiä, laitoksen taseeseen sisältyviä tai taseen
ulkopuolisia positioita. Laitoksen on mallinnettava korkokäyrät käyttäen
yleisesti hyväksyttyjä menetelmiä. Tärkeimpien valuuttojen ja markkinoiden
korkoriskiä mitattaessa korkokäyrä on jaettava vähintään kuuteen
maturiteettiluokkaan korkojen volatiliteettivaihteluiden selville saamiseksi
korkokäyrällä. Mallin on myös mitattava eri korkokäyrien epätäydellisestä
korrelaatiosta johtuva riski;
b)      mallissa on käytettävä riskitekijöitä,
jotka vastaavat kultaa ja niitä yksittäisiä valuuttoja, joiden määräisiä
laitoksen positiot ovat. Yhteissijoitusyritysten osalta huomioon otetaan
yhteissijoitusyrityksen todelliset valuuttapositiot. Laitokset voivat käyttää
kolmannen osapuolen raportoimia, yhteissijoitusyrityksen valuuttapositioita
koskevia tietoja silloin, kun kyseisen tietojen paikkansapitävyys varmistetaan
asianmukaisella tavalla. Jos laitoksella ei ole käytössään tietoja
yhteissijoitusyrityksen valuuttapositioista, tämä positio on luotava ja sitä
olisi käsiteltävä 342 artiklan 3 kohdan mukaisesti.
c)      mallissa on käytettävä erillistä
riskitekijää vähintään kaikkia niitä osakemarkkinoita varten, joilla
laitoksella on merkittäviä positioita;
d)      mallissa on käytettävä erillistä
riskitekijää vähintään kutakin sellaista hyödykettä varten, jossa laitoksella
on merkittäviä positioita. Mallin on myös mitattava samankaltaisten mutta
epäidenttisten hyödykkeiden hintojen muutosten epätäydellisestä korrelaatiosta
johtuva riski ja maturiteettieroista aiheutuva termiinihintamuutosten riski. Siinä
on myös otettava huomioon markkinoiden piirteet, erityisesti toimituspäivät ja
kaupankäyntiin osallistuvien mahdollisuus sulkea positiot;
e)      riski, joka aiheutuu likviditeetiltään
heikommista positioista ja/tai positioista, joilla hintojen läpinäkyvyys on
rajoitettu, on laitoksen sisäisellä mallilla arvioitava varovaisesti
todenmukaisissa markkinaskenaarioissa. Sisäisen mallin on lisäksi täytettävä
tietoja koskevat vähimmäisvaatimukset. Arvioiden on oltava asianmukaisella
tavalla varovaisia, ja niitä saa käyttää vain silloin, kun saatavilla olevat
tiedot ovat riittämättömät tai ne eivät edusta position tai salkun todellista
volatiliteettia.
3.                      
Tämän luvun soveltamiseksi käyttämissään sisäisissä
malleissa laitokset voivat käyttää empiirisiä korrelaatioita riskiluokan
sisällä ja riskiluokkien välillä vain, jos laitoksen käyttämä korrelaatioiden
mittausmenetelmä on asianmukainen ja sitä sovelletaan kattavasti.
357 artikla
Laadulliset vaatimukset
1.                      
Tämän luvun soveltamiseksi käytettävän sisäisen
mallin on oltava rakenteeltaan asianmukainen, sitä on sovellettava kattavasti
ja sen on erityisesti täytettävä kaikki seuraavat laadulliset vaatimukset:
a)      positioriskin, valuuttakurssiriskin tai
hyödykeriskin pääomavaatimusten laskemiseen käytettävä sisäinen malli on
kiinteästi liitetty laitoksen päivittäiseen riskienhallintaprosessiin, ja sen
perusteella ilmoitetaan vastuisiin sisältyvistä riskeistä ylimmälle johdolle;
b)      laitoksella on kaupankäyntiyksiköistä
riippumaton riskienvalvontayksikkö, joka raportoi suoraan ylimmälle johdolle.            Yksikkö
vastaa tämän luvun soveltamiseksi käytettävän sisäisen mallin suunnittelusta ja
toteutuksesta. Yksikkö suorittaa tämän luvun soveltamiseksi käytettävän
sisäisen mallin ensimmäisen ja sen jälkeen toteutettavan jatkuvan validoinnin.          Yksikkö
laatii ja analysoi päivittäin raportteja, jotka koskevat positioriskin,
valuuttakurssiriskin tai hyödykeriskin pääomavaatimusten laskemiseen
käytettävällä sisäisellä mallilla tuotettuja tuloksia ja
kaupankäyntilimiitteihin liittyviä aiheellisia toimenpiteitä.
c)      laitoksen hallintoelin ja ylin johto
osallistuvat aktiivisesti riskien valvontaan, ja laitoksen johto käsittelee
riskienvalvontayksikön tuottamat päivittäiset raportit tasolla, jolla on
riittävästi toimivaltaa vähentää sekä yksittäisten kaupankäyntiä hoitavien
henkilöiden ottamia positioita että laitoksen kokonaisriskiä;
d)      laitoksella on riittävästi
ammattitaitoista henkilöstöä, joka pystyy käyttämään kehittyneitä sisäisiä
malleja kaupankäynnissä, riskienvalvonnassa, sisäisessä tarkastuksessa ja
kauppojen selvityksessä (back office), mukaan lukien tämän luvun soveltamiseksi
käytettävät mallit;
e)      laitos on ottanut käyttöön menettelyt sen
seuraamiseksi ja varmistamiseksi, että sisäisten mallien yleistä toimivuutta
koskevia dokumentoituja sisäisiä käytänteitä ja valvontamenettelyjä
noudatetaan, mukaan lukien tämän luvun soveltamiseksi käytettävät mallit;
f)       voidaan osoittaa, että tämän luvun
soveltamiseksi käytettävällä sisäisellä mallilla on hyväksyttävällä
tarkkuudella pystytty mittaamaan riskit;
g)      laitos toteuttaa tihein välein
systemaattisen stressitestiohjelman, joka sisältää myös käänteiset
stressitestit ja tämän luvun soveltamiseksi käytettävän sisäisen mallin, ja
ylin johto tarkastelee näistä stressitesteistä saatuja tuloksia ja ottaa ne
huomioon päättäessään toimintatavoista ja limiiteistä. Tämän prosessin on
katettava erityisesti markkinoiden epälikvidisyys markkinaolosuhteiden
vaikeutuessa, keskittymäriski, yhdensuuntaiset markkinat, tapahtumariski ja
äkillistä luottotappiota koskeva riski, tuotteiden epälineaarisuus, selkeät
miinusoptiot (deep out of the money), positiot, jotka altistuvat hintaeroille
ja muille riskeille, joita ei voida asianmukaisesti kattaa sisäisillä
malleilla. Sovellettujen sokkien on kuvattava salkun luonnetta ja aikaa, joka
saattaisi kulua riskeiltä suojautumiseen tai riskienhallintaan vaikeissa
markkinaolosuhteissa;
h)      laitoksen on osana säännöllistä sisäistä
tarkastustaan teetettävä riippumaton selvitys sisäisistä malleistaan, mukaan
lukien tämän luvun soveltamiseksi käytettävät mallit.
2.                      
Ensimmäisen alakohdan h alakohdassa tarkoitetun
selvityksen on katettava sekä kaupankäyntiä hoitavien yksiköiden että
riippumattoman riskienvalvontayksikön toiminta. Laitoksen on vähintään kerran
vuodessa toimitettava yleisen riskienhallintajärjestelmänsä tarkastus. Tarkastuksessa
on käsiteltävä seuraavia asioita:
a)      riskienhallintajärjestelmän ja
-menettelyn dokumentoinnin ja riskienvalvontayksikön organisaation
asianmukaisuus;
b)      riskimittareiden sisällyttäminen
päivittäiseen riskienhallintaan ja johdon tietojensaantijärjestelmän
aukottomuus;
c)      laitoksessa noudatettu, kaupankäyntiä ja
kauppojen selvitystoimintaa (front ja back office) hoitavan henkilöstön
soveltamien riskienhinnoittelumallien ja arvostusmenetelmien
hyväksymismenettely;
d)      riskienmittausmallin kattamien riskien
laajuus ja riskienmittausjärjestelmään tehtävien merkittävien muutosten
validointi;
e)      positioita koskevien tietojen
täsmällisyys ja täydellisyys, volatiliteetti- ja korrelaatio-oletusten tarkkuus
ja tarkoituksenmukaisuus sekä arvostus- ja riskiherkkyyslaskelmien
täsmällisyys;
f)       tapa, jolla laitoksessa varmistetaan
sisäisessä mallissa käytettävien tietolähteiden johdonmukaisuus, ajanmukaisuus
ja luotettavuus sekä niiden riippumattomuus;
g)      mallien tarkkuutta mittaavan
toteutumatestauksen validointimenettely.
3.                      
Sitä mukaa kuin tekniikat ja parhaat menettelytavat
kehittyvät, laitosten on hyödynnettävä kyseisiä uusia tekniikoita ja
menettelytapoja tämän luvun soveltamiseksi käyttämissään sisäisissä malleissa.
358 artikla
Sisäinen validointi
1.                      
Laitoksilla on oltava käytössään menettelyt, joilla
varmistetaan, että soveltuvan pätevyyden omaavat kehitysprosessista
riippumattomat tahot ovat validoineet kaikki niiden tämän luvun soveltamiseksi
käyttämät sisäiset mallit riittävällä tavalla, jotta voitaisiin varmistaa, että
mallit ovat käsitteellisesti moitteettomia ja kattavat riittävällä tavalla
kaikki merkittävät riskit. Validointi on suoritettava heti kun sisäinen malli
on kehitetty ja aina kun siihen tehdään merkittäviä muutoksia. Validointi on
lisäksi suoritettava säännöllisin väliajoin ja etenkin kun markkinoilla on
tapahtunut merkittäviä rakenteellisia muutoksia tai salkun koostumuksessa on
tapahtunut muutoksia, jotka voivat johtaa siihen, ettei sisäinen malli enää
sovellu tarkoitukseensa. Sitä mukaa kuin sisäisen validoinnin tekniikat ja
parhaat menettelytavat kehittyvät, laitosten on hyödynnettävä tätä kehitystä. Sisäisen
mallin validointia ei saa rajoittaa toteutumatestaukseen, vaan sen on
sisällettävä myös vähintään seuraavat osatekijät:
a)      testit, joilla osoitetaan, että sisäisen
mallin perustana olevat oletukset ovat asianmukaisia eivätkä johda riskin ali-
tai yliarviointiin;
b)      lakisääteisten toteutumatestausohjelmien
lisäksi laitosten on tehtävä omat sisäisen mallin validointitestit, mukaan
lukien toteutumatestaus, salkkujensa riskien ja rakenteen perusteella;
c)      oletussalkkujen käyttö sen
varmistamiseksi, että sisäisellä mallilla voidaan selittää tiettyjä
mahdollisesti ilmeneviä rakenteellisia tekijöitä, kuten suojaavan ja
suojattavan erän hintakehityksen erkanemisesta johtuvia merkittäviä riskejä
(perusriski, basis risk) ja keskittymäriskiä.
2.                      
Laitoksen on suoritettava kaupankäyntisalkun arvon
sekä todellisen että oletetun muutoksen toteutumatestaus.
3 jakso
Erityisriskin mallintamista koskevat erityisvaatimukset
359 artikla
Erityisriskin mallintamista koskevat vaatimukset
Erityisriskin omia varoja koskevien
vaatimusten laskemiseen käytettävän sisäisen mallin ja korrelaatiokaupankäynnin
sisäisen mallin on täytettävä seuraavat lisävaatimukset:
a)           se selittää kaupankäyntisalkun
toteutuneen hintavaihtelun;
b)           se osoittaa keskittymisen
kaupankäyntisalkun koon ja koostumuksen muutosten osalta;
c)           se mittaa luotettavasti myös
epäedullisten olosuhteiden vaikutusta;
d)           se on validoitu erityisriskin
kattamistarkkuutta mittaavalla toteutumatestillä. Jos laitos suorittaa kyseisen
toteutumatestin merkityksellisten osasalkkujen perusteella, nämä on valittava
johdonmukaisella tavalla;
e)           se kattaa riskikohteeseen liittyvän,
suojattavan ja suojaavan erän hintakehityksen erkanemisesta johtuvan riskin
(perusriski, basis risk) ja erityisesti reagoi herkästi huomattaviin
ominaiseroihin samankaltaisten mutta ei samanlaisten positioiden välillä;
f)            se kattaa tapahtumariskin.
360 artikla
Erityisriskin malleja koskevat poikkeukset
1.                      
Laitos voi halutessaan jättää sisäisellä mallilla
lasketun erityisriskin omia varoja koskevan vaatimuksensa ulkopuolelle ne
positiot, joiden osalta se täyttää erityisriskin omia varoja koskevan
vaatimuksen 353 artiklan c alakohdan mukaisesti. 
2.                      
Laitoksen ei tarvitse kattaa vieraan pääoman
ehtoisiin instrumentteihin liittyvää maksukyvyttömyysriskiä ja luottoluokan
siirtymäriskiä sisäisellä mallilla, jos se kattaa nämä riskit 4 jakson
mukaisilla vaatimuksilla.
4 jakso
          maksukyvyttömyysriskin ja luottoluokan siirtymisriskin sisäinen malli

361 artikla
IRC-mallin käyttöä koskeva vaatimus
Laitoksella, joka käyttää sisäistä mallia omia
varoja koskevan vaatimuksen laskemiseen vieraan pääoman ehtoisten
instrumenttien erityisriskin osalta, on oltava sisäinen maksukyvyttömyysriskiä
ja luottoluokan siirtymisriskiä (IRC) koskeva malli, jolla se pystyy kattamaan
kaupankäyntivarastonsa positioihin liittyvän maksukyvyttömyysriskin ja
luottoluokan siirtymäriskin, jotka kasvattavat riskejä, jotka voidaan kattaa
todennäköiseen tappiolukuun perustuvalla laskennalla siten kuin 354 artiklan 1
kohdassa määritetään. Laitoksen on osoitettava, että sen sisäinen malli on
vakausstandardeiltaan luottoriskiin sovellettavan sisäisten luottoluokitusten
menetelmän (IRB) mukainen olettaen, että riskin taso on vakaa ja että sitä
mukautetaan tarvittaessa likviditeetin, markkinakeskittymien, suojausten ja
valinnaisuuden vaikutusten mukaisesti.
362 artikla
M48
Sisäisen IRC-mallin soveltamisala
Sisäisen IRC-mallin on katettava kaikki
positiot, joihin sovelletaan erityiseen korkoriskiin liittyvää omia varoja
koskevaa vaatimusta, mukaan lukien positiot, joihin sovelletaan 0 prosentin
erityisriskipääomavaatimusta 325 artiklan mukaisesti, mutta ei
arvopaperistamispositioita ja n:nnen tappion luottojohdannaisia.
Laitos voi toimivaltaisten viranomaisten
suostumuksella johdonmukaisesti soveltaa kyseistä sisäistä mallia kaikkiin
julkisesti noteeratuista oman pääoman ehtoisista instrumenteista muodostuviin
positioihin ja julkisesti noteerattuihin oman pääoman ehtoisiin
instrumentteihin perustuviin johdannaispositioihin. Suostumus on annettava, jos
soveltaminen ei ole ristiriidassa riskien mittaamisessa ja hallinnassa
sovellettujen laitoksen sisäisten menetelmien kanssa. 
363 artikla
Sisäisen IRC-mallin parametrit
1.                      
Laitosten on käytettävä sisäistä mallia laskeakseen
luvun, joka mittaa maksukyvyttömyydestä ja sisäisten tai ulkoisten
luottoluokitusten siirtymästä johtuvat tappiot 99,9 prosentin luottamusvälillä
yhden vuoden aikahorisontin aikana. Laitosten on laskettava tämä luku vähintään
viikoittain.
2.                      
Korrelaatiota koskevia oletuksia on tuettava
vankkaan käsitteistöön perustuvalla objektiivisten tietojen analyysilla. Sisäisessä
mallissa on otettava asianmukaisesti huomioon liikkeeseenlaskijoihin liittyvät
keskittymät. Keskittymät, joita voi syntyä stressitilanteissa tuoteluokkien
sisällä ja niiden välillä, on myös otettava huomioon. 
3.                      
Sisäistä IRC-mallia sovellettaessa otetaan huomioon
maksukyvyttömyystapahtumien ja luottoluokan siirtymätapahtumien välisen
korrelaation vaikutukset. Sisäisessä mallissa ei saa ottaa huomioon yhtäältä
maksukyvyttömyystapahtumien ja luottoluokan siirtymätapahtumien ja toisaalta
muiden riskitekijöiden välisiä hajautusvaikutuksia.
4.                      
Sisäisen mallin on perustuttava oletukseen, että
riskin taso on vakaa yhden vuoden aikahorisontin ajan, jolloin kaupankäyntivarastoon
kuuluvat yksittäiset positiot tai positioyhdistelmät, joissa on niiden
likviditeettihorisontin aikana esiintynyt maksukyvyttömyystapauksia tai
luottoluokan siirtymiä, uudelleentasapainotetaan likviditeettihorisontin
lopussa alkuperäisen riskitason saavuttamiseksi. Laitos voi vaihtoehtoisesti
käyttää oletusta yhden vuoden vakaasta positiosta.
5.                      
Likviditeettihorisontit on määritettävä sen
mukaisesti, kuinka paljon aikaa tarvitaan position myymiseen tai kaikkien
olennaisten hintariskien suojaamiseen vaikeissa markkinaolosuhteissa, ottaen
erityisesti huomioon position koko. Likviditeettihorisonttien on oltava
johdonmukaisia sekä systeemisten että ominaiseroista johtuvien
stressitilanteiden aikana sovellettujen todellisten käytänteiden ja saatujen kokemusten
kanssa. Likviditeettihorisontti on määritettävä konservatiivisten oletusten
mukaisesti, ja sen on oltava riittävän pitkä, jotta myynti tai suojaus ei
sinänsä vaikuta olennaisesti hintaan, jolla myynti tai suojaus on tarkoitus
toteuttaa.
6.                      
Positiolle tai positioyhdistelmälle määritettävän
asianmukaisen likviditeettihorisontin on oltava vähintään kolme kuukautta. 
7.                      
Asianmukaista likviditeettihorisonttia positiolle
tai positioyhdistelmälle määritettäessä on otettava huomioon laitoksen sisäiset
toimintapolitiikat, joita sovelletaan arvonoikaisuihin ja vaikeasti myytävissä
olevien positioiden hallintaan. Kun laitos määrittää likviditeettihorisontteja
positioyhdistelmille yksittäisten positioiden sijaan, positioyhdistelmien
määrittämisperusteiden on mielekkäästi vastattava likviditeettieroja. Keskittyneiden
positioiden likviditeettihorisonttien on oltava pidempiä, koska niiden rahaksi
muuttuminen kestää kauemmin. Arvopaperistamisvaraston likviditeettihorisonttia
määritettäessä on otettava huomioon aika, joka tarvitaan omaisuuserien
muodostamiseen, myymiseen ja arvopaperistamiseen tai olennaisten
riskitekijöiden suojaamiseen vaikeissa markkinaolosuhteissa.
364 artikla
Suojausten sisällyttäminen sisäiseen IRC-malliin 
1.                      
Suojaukset voidaan sisällyttää laitoksen sisäiseen
malliin, jolla katetaan maksukyvyttömyysriskin ja luottoluokan siirtymäriskin
kasvu. Positiot voidaan nettouttaa, jos pitkät ja lyhyet positiot liittyvät
samaan rahoitusvälineeseen. Pitkiin ja lyhyisiin positioihin, joihin kuuluu
useita välineitä tai saman vastapuolen useita arvopapereita, sekä lyhyisiin ja
pitkiin positioihin eri liikkeeseenlaskijoissa liittyvät suojaus- tai
hajautusvaikutukset voidaan hyväksyä ainoastaan, jos eri välineiden pitkät ja
lyhyet nettopositiot mallinnetaan selkeästi. Laitosten on otettava huomioon
suojauksen maturiteetin ja likviditeettihorisontin välisenä aikana
mahdollisesti toteutuvien olennaisten riskien vaikutukset sekä
suojautumisstrategioihin sisältyvät huomattavat potentiaaliset perusriskit
jaoteltuina tuotteisiin, pääomarakenteen etuoikeusluokkiin, sisäisiin tai
ulkoisiin luottoluokituksiin, maturiteettiin, aloitusvuoteen (vintage) ja
muihin välineiden eroihin. Laitoksen on otettava suojaus huomioon ainoastaan
siinä määrin kuin se voidaan säilyttää myös vastapuolen lähestyessä
maksuvelvollisuuden laukaisevaa tai muuta tapahtumaa. 
2.                      
Positioiden, jotka on suojattu dynaamisilla
suojausstrategioilla, osalta suojauksen uudelleentasapainotus suojatun position
likviditeettihorisontin puitteissa voidaan hyväksyä edellyttäen, että laitos
a)      päättää mallintaa suojauksen
uudelleentasapainotuksen johdonmukaisesti kaupankäyntivarastoon kuuluvassa
asianmukaisessa positioyhdistelmässä;
b)      osoittaa, että uudelleentasapainotuksen
tulokset edistävät riskien mittaamista;
c)      osoittaa, että suojausinstrumenttien
markkinat ovat riittävän likvidit tällaista uudelleentasapainotusta varten myös
vaikeassa markkinatilanteessa. Dynaamisista suojausstrategioista johtuvat
jäännösriskit on otettava huomioon omia varoja koskevassa vaatimuksessa.
365 artikla
Sisäistä IRC-mallia koskevat erityiset vaatimukset 
1.                      
Maksukyvyttömyysriskin ja luottoluokan
siirtymäriskin kasvun kattamiseen perustuvassa sisäisessä mallissa on otettava
huomioon optioiden, strukturoitujen luottojohdannaisten ja muiden positioiden,
jotka reagoivat selkeän epälineaarisesti hintojen muutoksiin, epälineaarinen
vaikutus. Laitoksen on myös otettava asianmukaisesti huomioon malliriski, joka
sisältyy kyseisiin tuotteisiin liittyvien hintariskien arvostamiseen ja
estimoimiseen.
2.                      
Sisäisen mallin on perustuttava objektiivisiin ja
ajantasaisiin tietoihin.
3.                      
Laitoksen on osana tämän luvun soveltamiseksi
käytettävistä sisäisistä malleistaan tehtävää riippumatonta selvitystä ja
validointia erityisesti
a)      validoitava, että korrelaatioihin ja
hintojen muutoksiin sovellettava mallintamiseen perustuva lähestymistapa
soveltuu laitoksen salkulle, mukaan lukien sen systemaattisten riskitekijöiden
valinta ja painotukset;
b)      tehtävä stressitestejä, mukaan lukien
herkkyys- ja skenaarioanalyysit, arvioidakseen sisäisen mallin kvalitatiivista
ja kvantitatiivista asianmukaisuutta erityisesti keskittymien käsittelyn
osalta. Nämä testit eivät saa rajoittua ainoastaan menneisiin tapahtumiin;
c)      tehtävä asianmukaisia kvantitatiivisia
validointeja, mukaan lukien asianmukaiset sisäisen mallintamisen viitearvot.
4.                      
Sisäisen mallin on noudatettava laitoksen sisäisiä
riskinhallintamenetelmiä, joilla tunnistetaan, mitataan ja hallitaan
kaupankäyntiriskejä.
5.                      
Laitoksen on laadittava sisäisistä malleistaan
asiakirjat, jotta korrelaatiota ja muita mallintamiseen liittyviä oletuksia
koskevat tiedot ovat läpinäkyvästi toimivaltaisten viranomaisten saatavilla.
6.                      
Riski, joka aiheutuu likviditeetiltään heikommista
positioista ja positioista, joilla hintojen läpinäkyvyys on rajoitettu, on sisäisellä
mallilla arvioitava varovaisesti todenmukaisissa markkinaskenaarioissa. Sisäisen
mallin on lisäksi täytettävä tietoja koskevat vähimmäisvaatimukset. Arvioiden
on oltava asianmukaisella tavalla varovaisia, ja niitä voidaan käyttää vain
silloin, kun saatavilla olevat tiedot ovat riittämättömät tai ne eivät edusta
position tai salkun todellista volatiliteettia.
366 artikla
IRC-menetelmät, jotka eivät täytä kaikkia vaatimuksia
Jos laitos soveltaa maksukyvyttömyysriskin ja
luottoluokan siirtymäriskin kasvun kattamiseen perustuvaa sisäistä mallia, joka
ei ole 363, 364 ja 365 artiklan kaikkien vaatimusten mukainen, mutta noudattaa
laitoksen sisäisiä menetelmiä, joilla tunnistetaan, mitataan ja hallitaan
maksukyvyttömyysriskiä ja luottoluokan siirtymäriskiä, laitoksen on pystyttävä
osoittamaan, että sen soveltama sisäinen malli johtaa omia varoja koskevaan
vaatimukseen, joka on vähintään yhtä suuri kuin mainittujen artiklojen kaikki
vaatimukset täyttävät mallin tuottama omia varoja koskeva vaatimus. Toimivaltaisten
viranomaisten on vähintään vuosittain tarkistettava, että edellisen virkkeen
säännöksiä on noudatettu. EPV seuraa sisäisten mallien, jotka eivät täytä
kaikkia 363, 364 ja 365 artiklan vaatimuksia, käytössä noudatettavia
käytänteitä ja laatii asetuksen (EU) N:o 1093/2010 16 artiklan mukaisesti
ohjeita kyseisistä käytänteistä.
5 jakso
Korrelaatiokaupankäynnin sisäinen malli
367 artikla
Korrelaatiokaupankäynnin sisäistä mallia koskevat vaatimukset
1.                      
Toimivaltaisten viranomaisten on myönnettävä
laitoksille lupa, että 327 artiklan mukaisen omia varoja koskevan vaatimuksen
sijasta korrelaatiokaupankäyntisalkun osalta lasketaan omia varoja koskeva
vaatimus sisäistä mallia käyttäen, jos laitoksilla on lupa käyttää sisäistä
mallia vieraan pääoman ehtoisiin instrumentteihin liittyvän erityisriskin
osalta ja jos laitokset täyttävät 2–6 kohdan, 356 artiklan 1 kohdan sekä 357, 358
ja 359 artiklan vaatimukset.  
2.                      
Laitosten on käytettävä tätä sisäistä mallia
laskeakseen luvun, joka mittaa riittävän hyvin kaikki hintariskit 99,9 prosentin
luottamusvälillä yhden vuoden aikahorisontin aikana olettaen, että riskin taso
on vakaa ja että sitä mukautetaan tarvittaessa likviditeetin,
markkinakeskittymien, suojausten ja valinnaisuuden vaikutusten mukaisesti. Laitosten
on laskettava tämä luku vähintään viikoittain.
3.                      
Edellä 1 kohdassa tarkoitetun mallin on katettava
riittävän hyvin seuraavat riskit: 
a)      useista tappioista syntyvä kumulatiivinen
riski mukaan lukien tappioiden erilainen järjestys, etuoikeusluokkien
tuotteissa;
b)      luottoriskimarginaalin riski mukaan
lukien gammavaikutukset ja ristikkäiset gammavaikutukset;
c)      laskennallisten korrelaatioiden
volatiliteetti mukaan lukien luottoriskimarginaalien ja korrelaatioiden välinen
ristikkäisvaikutus;
d)      hintojen erkanemisriski (basis risk),
jossa mukana
i)        indeksin ja sen
vaihtolainojen erkanemisesta johtuva riski, ja
ii)       indeksin implisiittisen korrelaation
aiheuttama hintojen erkaneminen indeksin ja räätälöityjen salkkujen välillä;
e)      palautusasteen volatiliteetti, sillä se
liittyy perintäasteen taipumukseen vaikuttaa herkästi etuoikeusluokan
hintoihin;
f)       siltä osin kuin kokonaisriskilukuun
sisältyvät dynaamisesta suojauksesta saatavat edut, suojausvajeen riski ja
suojausten uudelleentasapainotuksen mahdolliset kustannukset.
g)      muut korrelaatiokaupankäyntisalkkuun
sisältyvien positioiden olennaiset hintariskit.
4.                      
Laitoksen on käytettävä 1 kohdassa tarkoitetussa
mallissa riittävästi markkinatietoja sen varmistamiseksi, että se kattaa täysin
kyseisten vastuiden ilmeiset riskit sisäisessä menetelmässään tässä artiklassa
asetettujen vaatimusten mukaisesti. Sen on voitava osoittaa
toimivaltaiselle viranomaiselle toteutumatesteillä tai muilla asianmukaisilla
tavoilla, että sen mallilla voidaan asianmukaisesti selittää näiden tuotteiden
aiemmat hintojen muutokset.
Laitoksella on oltava käytössä asianmukaiset
käytänteet ja menettelyt, jotta se voi erottaa ne positiot, jotka sillä on lupa
sisällyttää omia varoja koskevaan vaatimukseen tämän artiklan mukaisesti,
muista positioista, joiden osalta sillä ei ole tällaista lupaa.
5.                      
Edellä 1 kohdassa tarkoitetun mallin kattamien
positioiden salkun osalta laitoksen on sovellettava säännönmukaisesti
erityisiä, ennalta määritettyjä stressiskenaarioita. Tällaisissa
stressiskenaarioissa on tarkasteltava maksukyvyttömyysasteen, perintäasteen,
luottoriskimarginaalien, perusriskin, korrelaatioiden ja muiden relevanttien
riskitekijöiden vaikutuksia korrelaatiokaupankäyntisalkkuun stressitilanteissa.
Laitoksen on sovellettava tällaisia stressiskenaarioita vähintään viikoittain
ja raportoitava tuloksista toimivaltaisille viranomaisille vähintään
neljännesvuosittain, mukaan lukien vertailut laitoksen tämän kohdan mukaisen
omia varoja koskevan vaatimuksen kanssa. Mahdolliset tapaukset, joissa
stressitestin tulokset ylittävät olennaisesti omia varoja koskevan vaatimuksen
korrelaatiokaupankäyntisalkun osalta, on ilmoitettava viipymättä
toimivaltaisille viranomaisille. 
6.                      
Riski, joka aiheutuu likviditeetiltään heikommista
positioista ja positioista, joilla hintojen läpinäkyvyys on rajoitettu, on
sisäisellä mallilla arvioitava varovaisesti todenmukaisissa
markkinaskenaarioissa. Sisäisen mallin on lisäksi täytettävä tietoja koskevat
vähimmäisvaatimukset. Arvioiden on oltava asianmukaisella tavalla varovaisia,
ja niitä voidaan käyttää vain silloin, kun saatavilla olevat tiedot ovat
riittämättömät tai ne eivät edusta position tai salkun todellista
volatiliteettia.
V osasto
Selvitysriskin omia varoja koskevat vaatimukset
368 artikla
Selvitys-/toimitusriski 
Kun kyse on liiketoimista, joissa vieraan
pääoman ehtoiset instrumentit, osakkeet, ulkomaanvaluutta ja hyödykkeet, lukuun
ottamatta takaisinostosopimuksia sekä arvopapereiden tai hyödykkeiden lainaksi
antamista ja lainaksi ottamista, ovat niiden sovitun toimituspäivän jälkeen selvittämättä,
laitoksen on laskettava se hintaero, joka voi aiheuttaa sille tappiota.
Hinta lasketaan kyseisen vieraan pääoman
ehtoisen instrumentin, osakkeen, ulkomaanvaluutan tai hyödykkeen sovitun
kauppahinnan ja sen käyvän markkina-arvon erotuksena, kun tämä erotus voi
aiheuttaa tappion luottolaitokselle.
Laitoksen on kerrottava tämä hintaero
seuraavan taulukon 1 sarakkeen A asianmukaisella tekijällä laitoksen omia
varoja koskevan vaatimuksen laskemiseksi selvitysriskin osalta.
 Taulukko 1 
 Arkipäivien lukumäärä vahvistetun toimituspäivän jälkeen || ( %) 
 5 — 15 || 8 
 16 — 30 || 50 
 31 — 45 || 75 
 46 tai enemmän || 100 
369 artikla
Vaillinaiset siirrot
1.                      
Laitoksella on oltava omia varoja taulukon 2
mukaisesti, jos
a)      se on maksanut arvopapereista,
ulkomaanvaluutasta tai hyödykkeistä, ennen kuin se on saanut ne, tai jos se on
toimittanut arvopapereita, ulkomaanvaluuttaa tai hyödykkeitä, ennen kuin se on
saanut niistä maksun; 
b)      rajatylittävien transaktioiden
tapauksessa maksun tai toimituksen suorittamisesta on kulunut yksi tai useampi
päivä.
 Taulukko 2 
 Vaillinaisten siirtojen käsittely 
 Sarake 1 || Sarake 2 || Sarake 3 || Sarake 4 
 Transaktio-tyyppi || Ensimmäiseen sopimus-perusteiseen maksu/toimitus-velvoitteeseen asti || Ensimmäisestä sopimusperusteisesta maksu/toimitusvelvoitteesta neljään päivään toisen sopimusperusteisen maksu/toimitusvelvoitteen jälkeen || Viisi arkipäivää toisen sopimusperusteisen maksu/toimitusvelvoitteen jälkeen transaktion päättymiseen asti 
 Vaillinainen siirto || Ei pääoma-vaatimusta || Käsitellään vastuuna || Käsitellään vastuuna, johon sovelletaan 1250 prosentin riskipainoa 
2.                      
Sovellettaessa riskipainoa selvittämättömiin
kaupankäyntivastuisiin, joita käsitellään taulukon 2 sarakkeen 3 mukaisesti,
kolmannen osan II osaston 3 luvun mukaista sisäisten luottoluokitusten menetelmää
(IRB) soveltavat laitokset voivat määrittää vastapuolen ulkoisen luokituksen
perusteella sellaisten vastapuolten maksukyvyttömyyden todennäköisyyden, joiden
osalta niillä ei ole muita rahoitustoimintaan liittyviä vastuita. Omia
tappio-osuus (loss given defaults, LGD) -estimaatteja käyttävät laitokset
voivat soveltaa 157 artiklan 1 kohdan LGD-lukua kaikkiin selvittämättömiin
kaupankäyntivastuisiin, joita käsitellään taulukon 2 sarakkeen 3 mukaisesti,
jos ne soveltavat näitä kaikkiin näihin vastuisiin. Kolmannen osan II osaston 3
luvun mukaista sisäisten luottoluokitusten menetelmää (IRB) soveltavat
laitokset voivat vaihtoehtoisesti soveltaa kolmannen osan II osaston 2 luvussa
tarkoitettuja standardimenetelmän riskipainoja, jos ne soveltavat niitä kaikkiin
kyseisiin vastuisiin, tai ne voivat soveltaa kaikkiin kyseisiin vastuisiin 100
prosentin riskipainoa.
Jos selvittämättömistä kaupankäyntivastuista
johtuvan positiivisen vastapuoliriskin määrä ei ole merkittävä, laitokset
voivat soveltaa näihin vastuisiin 100 prosentin riskipainoa, paitsi jos
edellytetään taulukon 2 sarakkeen 4 mukaista 1 250 prosentin riskipainoa.
3.                      
Vaihtoehtona sille, että selvittämättömiin
kaupankäyntivastuisiin sovelletaan taulukon 2 sarakkeessa 4 tarkoitettua 1 250
prosentin riskipainoa 1 kohdan mukaisesti, laitokset voivat vähentää siirretyn
erän arvon ja kyseisiin vastuisiin liittyvän positiivisen nykyhetken
vastapuoliriskin rajoituksettomista ensisijaisista omista varoista 33 artiklan 1
kohdan k alakohdan mukaisesti. 
370 artikla
Vaatimuksista luopuminen
Koko selvitys- tai toimitusjärjestelmän
laajuisen toimintahäiriön tapauksessa toimivaltaiset viranomaiset voivat luopua
368 ja 369 kohdassa asetetuista omia varoja koskevista vaatimuksista, kunnes
tilanne on korjaantunut. Tässä tapauksessa vastapuolen epäonnistumista kaupan
selvittämisessä ei pidetä maksukyvyttömyytenä luottoriskiä määritettäessä.
VI osasto
Vastuun arvonoikaisuriskin omia varoja koskevat vaatimukset 
371 artikla
Vastuun arvonoikaisun määritelmä
Tämän osaston ja III osaston 6 luvun
soveltamiseksi ’vastuun arvonoikaisulla’ (credit valuation adjustment, CVA)
tarkoitetaan vastapuolten kanssa tehtyjen kauppojen muodostaman salkun
keskimääräiseen markkina-arvoon tehtävää oikaisua. Kyseinen oikaisu sisältää
vastapuolen laitokselle aiheuttaman luottoriskin markkina-arvon, mutta ei
sisällä laitoksen vastapuolelle aiheuttaman luottoriskin markkina-arvoa.
372 artikla
Soveltamisala
1.                      
Laitoksen on laskettava vastuun arvonoikaisuriskiin
liittyvät omia varoja koskevat vaatimukset tämän osaston mukaisesti kaikkien
OTC-johdannaissopimusten osalta kaikessa liiketoiminnassaan, lukuun ottamatta
luottojohdannaissopimuksia, joiden katsotaan pienentävän luottoriskin
riskipainotettujen saamisten määriä.
2.                      
Laitoksen on sisällytettävä 1 kohdan mukaiseen
omien varojen laskelmaan arvopapereilla toteutettavat rahoitustoimet, jos
toimivaltainen viranomainen määrittää, että laitokselle kyseisistä
rahoitustoimista aiheutuva vastuun arvonoikaisuriski on merkittävä. 
3.                      
Keskusvastapuolen kanssa toteutettavat transaktiot
jätetään vastuun arvonoikaisuriskin omia varoja koskevan vaatimuksen
ulkopuolelle.
373 artikla
Laajennettu menetelmä
1.                      
Laitoksen, jolla on lupa käyttää sisäistä mallia
vieraan pääoman ehtoisten instrumenttien erityisriskin osalta 352 artiklan
mukaisesti, on kaikkien sellaisten transaktioiden osalta, joihin liittyvän
vastapuoliriskin vastuuarvon määrityksessä sillä on lupa käyttää sisäisen
mallin menetelmää 277 artiklan mukaisesti, määritettävä omia varoja koskevat
vaatimuksensa mallintamalla vastapuolten luottoriskimarginaalien muutosten
vaikutukset kyseisten transaktioiden kaikkien vastapuolien
vastuunarvonoikaisuihin ottaen huomioon vastuun arvonoikaisujen suojaukset,
jotka voidaan hyväksyä 375 artiklan mukaisesti.
Laitoksen on käytettävä sisäistä malliaan
määrittäessään omia varoja koskevat vaatimuksensa kaupankäynnin kohteena
olevien vieraan pääoman ehtoisten välineiden positioihin liittyvän
erityisriskin osalta ja sovellettava 99 prosentin luottamusväliä ja kymmentä
päivää vastaavaa pitoaikaa. Sisäistä mallia on käytettävä siten, että se
simuloi vastapuolten luottoriskimarginaalien muutoksia, mutta ei mallinna
vastuun arvonoikaisun herkkyyttä muiden markkinatekijöiden muutoksille, kuten
referenssiomaisuuden, hyödykkeen, valuutan tai johdannaissopimuksen koron
arvonmuutoksille. 
Vastuun arvonoikaisuriskin omia varoja koskevat
vaatimukset lasketaan kunkin vastapuolen osalta seuraavan kaavan mukaisesti.
jossa:
ti
=                 i:nnen uudelleenarvostuksen ajankohta, kun lähtöajankohta t0=0;
tT
=                pisin sopimuksenmukainen juoksuaika vastapuoleen liittyvissä
nettoutusryhmissä; 
si
=                vastapuolen vastuun arvonoikaisua laskettaessa käytettävä
vastapuolen luottoriskimarginaali juoksuajalle ti. Jos vastapuolen
luottoriskinvaihtosopimusten hintaero (spread) on käytettävissä, laitoksen on
käytettävä kyseistä hintaeroa. Jos tätä luottoriskinvaihtosopimusten hintaeroa
ei ole käytettävissä, laitoksen on käytettävä hintaerosta tehtyä arviota, joka
on asianmukainen ottaen huomioon vastapuolen luokitus, toimiala ja alue;
LGDMKT
=     vastapuolen maksukyvyttömyystapauksessa aiheutuva tappio, joka perustuu
vastapuolen markkinainstrumentin hintaeroon, mikäli se on käytettävissä. Jos
vastapuolen markkinainstrumenttia ei ole käytettävissä, tappio perustuu
hintaerosta tehtävään arvioon, joka on asianmukainen ottaen huomioon
vastapuolen luokitus, toimiala ja alue. Yhtälön ensimmäinen tekijä on
likimääräinen arvio markkinoiden implikoimasta reunatodennäköisyydestä
ajankohtien ti-1 ja ti välillä toteutuvalle
maksukyvyttömyydelle; 
EEi
=             vastapuolen odotettu riski (expected exposure, EE)
uudelleenarvostuksen ajankohtana ti 267 artiklan 19 kohdan
mukaisesti, jolloin lasketaan yhteen kyseiseen vastapuoleen liittyvien eri
nettoutusryhmien riskit ja kunkin nettoutusryhmän pisin maturiteetti määräytyy
nettoutusryhmän pisimmän sopimuksenmukaisen juoksuajan mukaan. Vakuudellisen
kaupankäynnin tapauksessa laitoksen on sovellettava 2 kohdassa tarkoitettua
käsittelytapaa, jos laitos käyttää vakuudellisen kaupankäynnin osalta 279
artiklan 1 kohdan a tai b alakohdassa tarkoitettua EPE-mittaria;
Di
=               maksukyvyttömyysriskitön diskonttaustekijä ajankohtana ti,
kun D0 = 1.
2.                      
Laskiessaan vastuun arvonoikaisuriskiin liittyviä
omia varoja koskevia vaatimuksia vastapuolen osalta laitoksen on käytettävä (soveltuvin
osin) seuraavia kaavoja aina, kun se syöttää sisäiseen malliinsa tietoja
vieraan pääoman ehtoisten instrumenttien erityisriskin osalta: 
a)      jos malli perustuu luottoriskimarginaalin
herkkyysparametreille erityisillä juoksuajoilla, laitoksen on käytettävä
seuraavaa kaavaa (’Regulatory CS01’) kunkin herkkyysparametrin osalta:
;
b)      jos mallissa käytetään
luottoriskimarginaalin herkkyysparametreja rinnakkaisten muutosten
mallintamiseen luottoriskimarginaaleissa, laitoksen on käytettävä seuraavaa
kaavaa:
;
c)      jos mallissa käytetään toisen asteen
herkkyysparametreja muutosten mallintamiseen luottoriskimarginaaleissa (’spread
gamma’), gammat on laskettava 1 kohdassa esitetyllä kaavalla. 
3.                      
Laitoksen, joka käyttää 279 artiklan 1 kohdan a tai
b alakohdan mukaisesti EPE-mittaria vakuudellisiin OTC-johdannaisiin, on
vastuunarvonoikaisuriskin omia varoja koskevia vaatimuksia 1 kohdan mukaisesti
määrittäessään 
a)      omaksuttava vakaa vastapuoliriskiprofiili
(EE-profiili); 
b)      määritettävä odotettu riski (EE), joka
vastaa 279 artiklan 1 kohdan b alakohdan mukaisesti laskettua efektiivistä
odotettua riskiä juoksuajalle, joka vastaa pitempää seuraavista:
i)           puolet
nettoutusryhmän pisimmästä juoksuajasta; 
ii)          kaikkien
nettoutusryhmän transaktioiden nimellinen painotettu keskimääräinen juoksuaika.
4.                      
Laitokset, joille toimivaltainen viranomainen on
antanut 277 artiklan mukaisesti luvan käyttää sisäisen mallin menetelmää
liiketoimintansa valtaosaan liittyvien vastuuarvojen laskemiseksi mutta joka
käyttää II osaston 6 luvun 3 tai 4 jaksossa esitettyä menetelmää pienempien
salkkujen osalta ja jolla on lupa käyttää markkinariskin sisäisen mallin
menetelmää kaupankäynnin kohteena oleviin vieraan pääoman ehtoisiin välineisiin
liittyvän erityisriskin laskemiseksi 352 artiklan mukaisesti, voivat
toimivaltaisten viranomaisten luvalla laskea vastuun arvonoikaisuriskin omia
varoja koskevat vaatimukset 1 kohdan mukaisesti sisäisen mallin menetelmän
piiriin kuulumattomien nettoutusryhmien osalta. Toimivaltaiset viranomaiset
voivat antaa tämän luvan ainoastaan, jos laitos käyttää II osaston 6 luvun 3
tai 4 jaksossa esitettyä menetelmää vain rajalliseen määrään pienempiä
salkkuja. 
Edellisen alakohdan mukaisen laskelman tekemiseksi
ja jos sisäisen mallin menetelmä ei anna tulokseksi odotettua riskiprofiilia
(expected exposure profile, EE-profiili), laitoksen on 
a)      omaksuttava vakaa EE-profiili; 
b)      määritettävä odotettu riski, joka vastaa
II osaston 6 luvun 3 ja 5 jaksossa esitettyjen menetelmien tai sisäisen mallin
menetelmän mukaisesti laskettua vastuuarvoa juoksuajalla, joka vastaa suurempaa
seuraavista:
i)        puolet nettoutusryhmän pisimmästä
juoksuajasta;  
ii)       kaikkien nettoutusryhmän transaktioiden
nimellinen painotettu keskimääräinen juoksuaika. 
5.                      
Laitoksen on määritettävä vastuun
arvonoikaisuriskin omia varoja koskevat vaatimukset ei-stressitestatun ja
stressitestatun todennäköisen tappioluvun summana, joka lasketaan seuraavasti:
a)      ei-stressitestatun todennäköisen
tappioluvun osalta käytetään odotetulle riskille kalibroituja nykyisiä
parametrejä; 
b)      stressitestatun todennäköisen tappioluvun
osalta käytetään vastapuolien tulevia EE-profiileja soveltaen 286 artiklan 2
kohdan mukaista stressikalibraatiota. Luottoriskimarginaalin parametreihin
kohdistuvan stressiajanjakson on oltava vakavin yhden vuoden kestoinen
stressiajanjakso riskiparametrejä varten käytetyllä kolmen vuoden
stressiajanjaksolla.
6.                      
EPV laatii teknisten sääntelystandardien
luonnokset, joissa määritetään yksityiskohtaisemmin
a)      miten hintaerosta (spread) tehtävä arvio
olisi määritettävä LGDMKT:n yksilöimiseksi 1 kohdan mukaista
laskelmaa varten; 
b)      niiden salkkujen lukumäärä ja koko, jotka
täyttävän 4 kohdassa tarkoitetun pienempien salkkujen rajallista määrää
koskevan kriteerin. 
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.

374 artikla
Standardimenetelmä
1.                      
Laitoksen, joka ei laske vastuun arvonoikaisuriskin
omia varoja koskevia vaatimuksia vastapuoliensa osalta 373 artiklan mukaisesti,
on laskettava salkulle vastuun arvonoikaisuriskin omia varoja koskeva vaatimus
kunkin vastapuolen osalta seuraavan kaavan mukaisesti ottaen huomioon vastuun
arvonoikaisujen suojaukset, jotka voidaan hyväksyä 375 artiklan mukaisesti:
jossa:
h =      yhden vuoden riskihorisontti (vuosina); h = 1;
wi =   vastapuoleen ’i’ sovellettava paino.
Vastapuolelle ’i’ annetaan yksi taulukossa 1
esitetyistä seitsemästä painosta wi hyväksytyn
luottoluokituslaitoksen tekemän luottoluokituksen perusteella.  Vastapuolen
osalta, jolle ei ole saatavilla hyväksytyn luottoluokituslaitoksen antamaa
luokitusta
a)       II osaston 3 luvun mukaista menetelmää
käyttävän laitoksen on liitettävä vastapuolen sisäinen luottoluokitus johonkin
ulkoiseen luottoluokitukseen; 
b)      II osaston 2 luvun mukaista menetelmää
käyttävän laitoksen on annettava kyseiselle vastapuolelle luottoluokka 3;
=   Vastapuolen ’i’ koko vastapuoliriskin vastuuarvo (laskettuna yhteen
sen nettoutusryhmissä), mukaan lukien vakuuksien vaikutus II osaston 6 luvun 3–6
jaksossa esitettyjen menetelmien mukaisesti siltä osin kuin ne soveltuvat omia
varoja koskevien vaatimuksen laskentaan kyseisen vastapuolen vastapuoliriskin
osalta. 
Laitoksille, jotka eivät käytä II osaston 6 luvun 6
jaksossa esitettyä menetelmää, riski diskontataan soveltamalla seuraavaa
tekijää:
;
Bi =    vastuun arvonoikaisuriskin suojaukseen ostettujen yhteen
riskikohteeseen keskittyvien (single-name) vastapuolta ’i’ koskevien
luottoriskinvaihtosopimusten nimellisarvo (tai kokonaisnimellisarvo, jos
positioita on enemmän kuin yksi). 
Nimellisarvo on diskontattava soveltamalla
seuraavaa tekijää:
;
Bind = vastuun arvonoikaisuriskin suojaukseen ostetun yhden tai useamman
indeksiin liittyvän luottoriskinvaihtosopimuksen täysi nimellisarvo. 
Nimellisarvo on diskontattava soveltamalla
seuraavaa tekijää:
;
wind
= indeksisuojauksiin sovellettava paino. 
Laitoksen on annettava indekseille yksi
seitsemästä painosta wi indeksin ’ind’ keskimääräisen hinnan
(spread) perusteella;
Mi
=  vastapuoleen i liittyvien transaktioiden efektiivinen maturiteetti. 
Jos laitos käyttää II osaston 6 luvun 6 jaksossa
esitettyä menetelmää, Mi on laskettava 158 artiklan 2 kohdan f
alakohdan mukaisesti. 
Jos laitos ei käytä II osaston 6 luvun 6 jaksossa
esitettyä menetelmää, Mi on 158 artiklan 2 kohdan f alakohdassa
tarkoitettu keskimääräinen nimellinen painotettu juoksuaika.
 =    suojausvälineen maturiteetti nimellisarvolla Bi (jos
on kyse useammista positioista, lasketaan yhteen arvot Mihedge ja Bi);

Mind
=            indeksiin liittyvän suojauksen ind maturiteetti. 
Jos indeksiin liittyvän suojauksen positioita on
enemmän kuin yksi, Mind on nimellinen painotettu maturiteetti.
2.                      
Jos vastapuoli sisältyy indeksiin, johon
vastapuoliriskiltä suojautumiseen käytetty luottoriskinvaihtosopimus perustuu,
laitos voi vähentää kyseiseen vastapuoleen liitetyn nimellismäärän sen
referenssiomaisuuserän painoa vastaavasti indeksiin liitetyn
luottoriskinvaihtosopimuksen nimellismäärästä ja käsitellä sitä yhteen
riskikohteeseen keskittyvänä yksittäisen vastapuolen suojauksena (Bi),
jonka maturiteetti vastaa indeksin maturiteettia. 
 Taulukko 1 
 Luottoluokka || Paino wi 
 1 || 0,7 % 
 2 || 0,8 % 
 3 || 1,0 % 
 4 || 2,0 % 
 5 || 3,0 % 
 6 || 10,0 % 
375 artikla
Hyväksyttävät suojaukset
1.                      
Suojaukset ovat ’hyväksyttäviä suojauksia’ vastuun
arvonoikaisuriskin omia varoja koskevien vaatimusten laskemiseksi 373 ja 374
artiklan mukaisesti ainoastaan, jos niitä käytetään vastuun arvonoikaisuriskin
vähentämiseksi ja hallinnoidaan tällaisina suojauksina ja jos ne ovat
a)      yhteen riskikohteeseen perustuvia
(single-name) luottoriskinvaihtosopimuksia tai vastaavia suojausinstrumentteja,
jotka suoraan liittyvät vastapuoleen;
b)      indeksiin perustuvia
luottoriskinvaihtosopimuksia edellyttäen, että yksittäiseen vastapuoleen
liittyvä perusriski ja indeksin perusriski otetaan huomioon todennäköisessä
tappioluvussa. 
Edellä b alakohdan vaatimusta siitä, että
yksittäiseen vastapuoleen liittyvä perusriski ja indeksin perusriski on
otettava huomioon todennäköisessä tappioluvussa, sovelletaan myös tapauksiin,
vastapuoleen liittyvästä hintaerosta käytetään arviota. 
Laitoksen on käytettävä kaikkien sellaisten
vastapuolten osalta, joiden osalta käytetään arviota, kohtuullista perusriskin
aikasarjaa sellaisten vastaavien riskikohteiden edustavasta ryhmästä, joiden
osalta hintaero on käytettävissä. 
Jos vastapuoleen liittyvää perusriskiä ja indeksin
perusriskiä ei oteta huomioon toimivaltaista viranomaista tyydyttävällä
tavalla, laitoksen on sisällytettävä todennäköiseen tappiolukuun ainoastaan 50
prosenttia indeksiin liittyvien suojausten nimellisarvosta.
Edellä b alakohdassa tarkoitettuja suojauksia
voidaan käyttää vain vastuun arvonoikaisuriskiin liittyvien omia varoja
koskevien vaatimusten laskemiseen 373 artiklan mukaisesti.
2.                      
Laitos ei saa ottaa huomioon muuntyyppisiä
vastapuoliriskiin liittyviä suojauksia vastuun arvonoikaisuriskin omia varoja
koskevien vaatimusten laskemisessa. Varsinkaan etuoikeusluokkiin jaettuja tai
n:nnen tappion luottoriskinvaihtosopimuksia tai luottoriskin vaihtolainoja ei
hyväksytä suojauksiksi laskettaessa vastuun arvonoikaisuriskin omia varoja
koskevia vaatimuksia.
3.                      
Hyväksyttäviä suojauksia, jotka on sisällytetty
vastuun arvonoikaisuriskin omia varoja koskevien vaatimusten laskentaan, ei saa
sisällyttää erityisriskin omia varoja koskevien vaatimusten laskentaan IV
osaston mukaisesti eikä käsitellä luottoriskin vähentämisenä muuten kuin samaan
transaktiosalkkuun liittyvän vastapuoliriskin yhteydessä.
NELJÄS OSA
SUURET ASIAKASRISKIT
I jakso
Suuria asiakasriskejä koskevat säännöt
376 artikla
Kohde
Laitosten on valvottava ja tarkastettava
suuria asiakasriskejään tämän osan mukaisesti.
377
artikla
Soveltamisalan ulkopuolelle jäävä toiminta
Tätä osaa ei sovelleta
sijoituspalveluyrityksiin, jotka täyttävät 90 artiklan 1 kohdan tai 91 artiklan
1 kohdan mukaiset kriteerit.  
378 artikla
Määritelmä
Tässä osassa sovelletaan seuraavaa
määritelmää:
’Vastuulla’ tarkoitetaan sovellettaessa tätä
osaa kolmannen osan II osaston 2 luvussa tarkoitettuja varoja ja taseen
ulkopuolisia eriä lukuun ottamatta riskipainoja tai riskiasteita. 
379 artikla
Vastuuarvon laskeminen
1.                      
Liitteessä II tarkoitetuista eristä johtuvat
vastuut on laskettava jonkin kolmannen osan II osaston 6 luvussa esitetyn
menetelmän mukaisesti. 
2.                      
Laitosten, joilla on lupa käyttää sisäisen mallin menetelmää
277 artiklan mukaisesti, voivat käyttää sisäisen mallin menetelmää
takaisinostosopimusten, arvopapereiden tai hyödykkeiden lainaksi antamista ja
ottamista koskevien sopimusten, vakuudellisen limiittiluotonannon (margin
lending) ja pitkän selvitysajan transaktioiden vastuuarvon laskemiseksi.
3.                      
Laitosten, jotka laskevat omia varoja koskevat
vaatimukset kaupankäyntivarastoon liittyvän liiketoimintansa osalta kolmannen
osan IV osaston 2 luvun 293 artiklan ja kolmannen osan V osaston ja soveltuvin
osin kolmannen osan IV osaston 5 luvun mukaisesti, on laskettava
kaupankäyntivarastosta aiheutuvat asiakaskohtaiset vastuut laskemalla yhteen
seuraavat erät:
a)      määrä, kun se on positiivinen, jolla
laitoksen pitkät positiot ylittävät sen lyhyet positiot kaikissa asianomaisen
asiakkaan liikkeeseen laskemissa rahoitusvälineissä ja jota laskettaessa
jokaisen erillisen rahoitusvälineen nettopositio lasketaan kolmannen osan IV
osaston 2 luvussa esitettyjen menetelmien mukaisesti; 
b)      nettovastuu, kun kyse on vieraan pääoman
ehtoisten tai oman pääoman ehtoisten välineiden merkintäsitoumuksesta; 
c)      293 ja 368–370 artiklassa tarkoitetut
vastuut, jotka liittyvät kyseisen asiakkaan kanssa tehtyihin liiketoimiin ja
sopimuksiin ja jotka lasketaan mainituissa artikloissa esitettyjen,
vastuuarvojen laskentamenetelmien mukaisesti.
Edellä olevan b alakohdan soveltamiseksi
nettovastuu lasketaan vähentämällä siitä sellaisia merkintäsitoumuksia koskevat
positiot, joista on tehty merkitsijänä olevan kolmannen osapuolen kanssa
virallinen sopimus, ja supistamalla tulosta 334 artiklassa esitettyjen
kertoimien mukaisesti. 
Edellä b alakohdan soveltamiseksi laitosten
on perustettava järjestelmiä, joilla ne voivat valvoa ja hallinnoida
merkintäsitoumusvastuitaan alkuperäisen sitoumuksen ja seuraavan arkipäivän
välisenä aikana ottaen huomioon kyseisillä markkinoilla esiintyvien riskien
luonteen.
Edellä c alakohdan soveltamiseksi kolmannen osan
II osaston 3 luku jätetään pois 293 artiklassa mainitusta viittauksesta. 
4.                      
Asiakaskohtaiset tai asiakaskokonaisuuskohtaiset
kokonaisvastuut saadaan laskemalla yhteen vastuut, jotka aiheutuvat
kaupankäyntivarastosta ja sen ulkopuolisista eristä.
5.                      
Vastuut, jotka koskevat asiakaskokonaisuutta,
määritetään laskemalla yhteen ryhmän asiakaskohtaiset vastuut.
6.                      
Vastuisiin ei saa sisältyä mitään seuraavista:
a)      kun on kyse valuuttakauppaan liittyvistä
tapahtumista, vastuut, jotka muodostuvat tavallisesti maksuselvittelyn aikana
kahden arkipäivän kuluessa maksusta;
b)      kun on kyse arvopapereiden ostoa tai
myyntiä koskevista maksutapahtumista, vastuut, jotka muodostuvat tavallisesti
selvitysjärjestelyjen aikana viiden työpäivän kuluessa maksusta tai
arvopapereiden luovuttamisesta, jos tämä on aikaisemmin;
c)      kun on kyse asiakkaille tarjotuista
maksujen välityspalveluista, mukaan luettuina maksupalvelujen toteuttaminen,
selvitykset kaikissa valuutoissa ja kirjeenvaihtajapankkitoiminnot, tai
rahoitusvälineiden selvitys- ja säilytyspalveluista, rahoituksen myöhästyminen
ja muut asiakkaan toiminnasta aiheutuvat vastuut, jotka eivät kestä seuraavaa
pankkipäivää pidempään; 
d)      kun on kyse maksujen välityspalveluista,
mukaan luettuna maksupalvelujen toteuttaminen, selvitykset kaikissa valuutoissa
ja kirjeenvaihtajapankkitoiminnot, päivänsisäiset vastuut laitoksille, jotka
tuottavat näitä palveluja;
e)      omista varoista 33, 53 ja 63 artiklan
mukaisesti vähennetyt vastuut.
7.                      
Kun kyseessä ovat 107 artiklan l ja n alakohdassa
tarkoitetut vastuut ja vastuu johtuu suojattavasta omaisuuserästä ja kun
kyseessä ovat 107 artiklan p alakohdassa tarkoitetut vastuut ja käytössä on
järjestelmä ja vastuu johtuu alla olevista omaisuuseristä, laitoksen on
asiakaskokonaisuuden olemassaolon määrittämiseksi arvioitava järjestelmää tai
sen suojattavia vastuita taikka molempia. Tässä tarkoituksessa laitoksen on
arvioitava transaktiorakenteen taloudellinen sisältö ja rakenteelle ominaiset
riskit.
8.                      
EPV laatii teknisten sääntelystandardien
luonnokset, joissa määritetään
a)      mihin 107 artiklan p alakohdassa
tarkoitettuihin vastuihin tämän kohdan mukaista käsittelytapaa sovelletaan;
b)      edellytykset ja menetelmät, joita
käytetään määritettäessä asiakaskokonaisuuden olemassaolo kyseisten vastuiden
osalta.
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2014.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädettyä menettelyä noudattaen.
380 artikla
Laitoksen määritelmä suurien asiakasriskien yhteydessä
Laskettaessa vastuiden arvoa tämän osan
soveltamiseksi ’laitoksella’ tarkoitetaan myös jokaista yksityistä tai julkista
yritystä, mukaan lukien sen sivukonttorit, joka täyttää ’laitoksen’ määritelmän
ja joka on saanut toimiluvan kolmannessa maassa. 
381 artikla
Suuren asiakasriskin määritelmä
Luottolaitoksen vastuuta yhden asiakkaan tai
asiakaskokonaisuuden osalta pidetään suurena asiakasriskinä, kun sen arvo on
vähintään 10 prosenttia sen hyväksyttävistä omista varoista. 
382 artikla
Valmiudet tunnistaa ja hallita suuria asiakasriskejä
Laitoksella on oltava järkevät hallinnolliset
ja kirjanpitomenetelmät ja asianmukaiset sisäiset valvontamenetelmät kaikkien
suurten asiakasriskien ja niihin myöhemmin tehtyjen muutosten tunnistamiseksi,
hallitsemiseksi, valvomiseksi, ilmoittamiseksi ja merkitsemiseksi kirjanpitoon
tämän asetuksen mukaisesti.
383 artikla
Tietojen ilmoittamista koskevat vaatimukset
1.                      
Laitoksen on ilmoitettava toimivaltaisille
viranomaisille seuraavat tiedot kaikista suurista asiakasriskeistä, mukaan
lukien 384 artiklan 1 kohdan soveltamisesta vapautetut suuret asiakasriskit: 
a)      sellaisen asiakkaan tai
asiakaskokonaisuuden tunnistetiedot, jonka osalta laitoksella on suuri
asiakasriski;
b)      mahdollisuuksien mukaan vastuuarvo ennen
kuin huomioon on otettu luottoriskin vähentäminen;
c)      mahdollisesti käytetyn vastikkeellisen
tai takauksen luonteisen luottosuojan tyyppi;
d)      vastuuarvo sen jälkeen kun huomioon on otettu 384 artiklan 1
kohdan soveltamiseksi laskettu luottoriskin vähentäminen.
Jos laitokseen sovelletaan kolmannen osan II
osaston 3 lukua, toimivaltaisten viranomaisten käyttöön on annettava laitoksen 20
suurinta asiakasriskiä konsolidoidulla tasolla, lukuun ottamatta suuria
asiakasriskejä, jotka on vapautettu 384 artikla 1 kohdan soveltamisesta.
2.                      
Ilmoitukset on tehtävä vähintään kahdesti vuodessa.
3.                      
EPV laatii teknisten täytäntöönpanostandardien
luonnokset, joissa määritetään seuraavat seikat:
a)      edellä toisessa kohdassa tarkoitettujen
ilmoitusten yhtenäinen muoto, jonka on oltava oikeassa suhteessa laitosten
toimintojen luonteeseen, laajuuteen ja monitahoisuuteen, ja sen käyttöä
koskevat ohjeet;
b)      edellä 2 kohdassa tarkoitettujen
ilmoitusten toimittamisväli ja päivämäärät;
c)      edellä 2 kohdassa tarkoitettuihin
ilmoituksiin sovellettavat tietotekniset ratkaisut.
EPV toimittaa nämä teknisten
täytäntöönpanostandardien luonnokset komissiolle viimeistään 1 päivänä tammikuuta
2013.
Siirretään komissiolle valta hyväksyä
ensimmäisessä alakohdassa tarkoitetut tekniset täytäntöönpanostandardit
asetuksen (EU) N:o 1093/2010 15 artiklassa säädetyn menettelyn mukaisesti.
384 artikla
Suurten asiakasriskien enimmäismäärät
1.                      
Sen jälkeen kun huomioon on otettu 388–117 artiklan
mukainen luottoriskin vähentäminen, luottolaitoksen vastuu, joka liittyy
johonkin asiakkaaseen tai asiakaskokonaisuuteen, ei saa ylittää arvoltaan 25:tä
prosenttia luottolaitoksen omista varoista. Jos asiakas on laitos tai
jos asiakaskokonaisuuteen kuuluu yksi tai useampi laitos, tämä arvo ei saa
ylittää 25:tä prosenttia luottolaitoksen hyväksyttävistä omista varoista
tai 150 miljoonaa euroa sen mukaan, kumpi näistä määristä on suurempi,
edellyttäen että kaikkiin asiakaskokonaisuuden asiakkaisiin, jotka eivät ole
laitoksia, liittyvien vastuuarvojen summa – sen jälkeen kun huomioon on otettu 388–392 artiklan
mukainen luottoriskin vähentäminen – on enintään 25 prosenttia laitoksen
hyväksyttävistä omista varoista. 
Jos 150 miljoonan euron määrä on enemmän kuin 25 prosenttia
laitoksen hyväksyttävistä omista varoista, vastuuarvo – sen jälkeen kun
huomioon on otettu 388–392 artiklan mukainen luottoriskin vähentämisen
vaikutus – ei saa ylittää kohtuullista ylärajaa laitoksen hyväksyttäviin omiin
varoihin nähden. Laitoksen on määriteltävä tämä yläraja direktiivin
[julkaisutoimisto lisää viitteen] 79 artiklassa tarkoitettujen toimintalinjojen
ja menettelyjen mukaisesti keskittymäriskin hallitsemiseksi ja valvomiseksi. Kyseinen
yläraja saa olla korkeintaan 100 prosenttia laitoksen hyväksyttävistä omista
varoista. 
Toimivaltaiset viranomaiset voivat asettaa rajan,
joka alittaa 150 miljoonaa euroa, ja niiden on ilmoitettava tästä EPV:lle ja
komissiolle.
2.                      
Laitoksen on koko ajan noudatettava sovellettavaa 1 kohdassa
säädettyä ylärajaa, jollei 385 artiklasta muuta johdu. 
3.                      
Varoja, jotka ovat kolmansien maiden
tunnustettuihin sijoituspalveluyrityksiin kohdistuvia saamisia tai muita niihin
liittyviä vastuita, käsitellään noudattaen 1 kohdassa säädettyä menettelyä.
4.                      
Tässä artiklassa säädetyt rajat voidaan ylittää
kaupankäyntivarastoon kuuluvien vastuiden osalta, jos seuraavat edellytykset
täyttyvät:
a)      kaupankäyntivaraston ulkopuolinen riski
kyseisen asiakkaan tai asiakaskokonaisuuden osalta ei ylitä 1 kohdassa
säädettyä rajaa, joka on laskettu suhteessa hyväksyttäviin omiin varoihin,
jolloin ylitys syntyy täysin kaupankäyntivarastosta;
b)      laitos täyttää 386 ja 387 artiklan
mukaisesti lasketun omia varoja koskevan lisävaatimuksen 1 kohdassa säädetyt
rajat ylittävältä osalta;
c)      jos ylitys kestää enintään 10 päivää,
kaupankäyntivarastosta johtuva kyseiseen asiakkaaseen tai asiakaskokonaisuuteen
liittyvä vastuu ei ylitä 500:aa prosenttia laitoksen hyväksyttävistä
omista varoista;
d)      ylitykset, jotka ovat kestäneet pidempään
kuin 10 päivää, eivät yhteenlaskettuna ylitä 600:aa prosenttia laitoksen
hyväksyttävistä omista varoista.
Kussakin tapauksessa, jossa kyseinen raja
ylitetään, laitoksen on viipymättä ilmoitettava ylityksen määrä ja kyseisen
asiakkaan nimi toimivaltaisille viranomaisille.
385 artikla
Suuria asiakasriskejä koskevien vaatimusten noudattaminen
1.                      
Jos vastuut poikkeuksellisesti ylittävät 384
artiklan 1 kohdassa asetetun ylärajan, laitoksen on ilmoitettava vastuiden
määrä viipymättä toimivaltaisille viranomaisille, jotka voivat perustelluissa
tapauksissa myöntää luottolaitokselle määräajan, jossa luottolaitoksen on
ryhdyttävä noudattamaan ylärajaa.
Jos sovelletaan 384 artiklan 1 kohdassa tarkoitettua 150
miljoonan euron määrää, toimivaltaiset viranomaiset voivat tapauskohtaisesti
sallia, että luottolaitoksen 100 prosentin yläraja omiin varoihin nähden
voi ylittyä.
2.                      
Kun laitoksen ei tarvitse 6 artiklan 1 kohdan
nojalla noudattaa erillisenä yrityksenä tai alakonsolidointiryhmän tasolla
tässä osassa määrättyjä velvoitteita tai kun 8 artiklan säännöksiä sovelletaan
jäsenvaltiossa emoyrityksenä toimivaan laitokseen, on toteutettava toimenpiteet
riskien riittävän jakaantumisen varmentamiseksi ryhmässä.
386 artikla
Omia varoja koskevien lisävaatimusten laskeminen kaupankäyntivarastoon
sisältyviä suuria asiakasriskejä varten
1.                      
Edellä olevan 384 artiklan 4 kohdan b alakohdassa
tarkoitettu ylitys lasketaan valitsemalla kaupankäyntivarastoon sisältyvistä
kyseiseen asiakkaaseen tai asiakaskokonaisuuteen liittyvistä kokonaisvastuista
ne erät, joihin on liitetty suurimmat kolmannen osan IV osaston 2 luvussa
tarkoitetut erityisriskiä koskevat ja/tai 293 artiklassa ja kolmannen osan V
osastossa tarkoitetut vaatimukset ja joiden summa on yhtä suuri kuin 384
artiklan 4 kohdan a alakohdassa tarkoitettu ylitys. 
2.                      
Kun ylitys ei kestä kymmentä päivää pidempään, omia
varoja koskeva lisävaatimus on näiden erien osalta 200 prosenttia 1 kohdassa
tarkoitetuista vaatimuksista.
3.                      
Kun ylityksestä on kulunut kymmenen päivää, 1
kohdassa tarkoitetuin perustein valitut erät on kohdennettava taulukon 1
ensimmäisen sarakkeen asianmukaiselle riville kolmannen osan IV osaston 2 luvussa
olevien, erityisriskiä koskevien ja/tai 293 artiklassa ja kolmannen osan V
osastossa olevien vaatimusten mukaisessa alenevassa järjestyksessä. Omia varoja
koskeva lisävaatimus on yhtä suuri kuin näihin eriin sovellettava kolmannen
osan IV osaston 2 luvun mukaisten erityisriskiä koskevien vaatimusten ja/tai 293
artiklan ja kolmannen osan V osaston mukaisten vaatimusten summa kerrottuna
taulukon 1 sarakkeessa 2 esitetyllä kertoimella.
 Taulukko 1 
 Sarake 1: Rajojen ylitys (prosentteina hyväksyttävistä omista varoista) || Sarake 2: Kertoimet 
 Enintään 40 % || 200 % 
 40 % – 60 % || 300 % 
 60 % – 80 % || 400 % 
 80 % – 100 % || 500 % 
 100 % – 250 % || 600 % 
 Yli 250 %. || 900 % 
387 artikla
Menettelyt omia varoja koskevan vaatimuksen kiertämisen estämiseksi
Laitokset eivät saa tietoisesti kiertää 387
artiklassa asetettuja omia varoja koskevia lisävaatimuksia, joita niiden on
noudatettava 384 artiklan 1 kohdassa säädetyn rajan ylittävien riskien osalta,
kun nämä riskit jatkuvat pidempään kuin 10 päivää, siirtämällä kyseiset riskit
väliaikaisesti toiseen yritykseen, joka on tai ei ole samassa ryhmässä, ja/tai
suorittamalla keinotekoisia tapahtumia, joiden tarkoituksena on poistaa riski 10
päivän kuluessa ja luoda uusi riski.
Laitosten on ylläpidettävä järjestelmiä,
joilla varmistetaan, että kaikista ensimmäisessä alakohdassa tarkoitetun
vaikutuksen aikaansaavista siirroista ilmoitetaan toimivaltaisille
viranomaisille viipymättä.
388 artikla
Hyväksyttävät luottoriskin vähentämistekniikat
1.                      
’Takauksen’ katsotaan 389–392 artiklassa sisältävän
kolmannen osan II osaston 4 luvun nojalla hyväksytyt muut luottojohdannaiset
kuin luottoriskin vaihtolainat.
2.                      
Jollei tämän artiklan 3 kohdasta muuta johdu, jos
vastikkeellinen tai takauksen luonteinen luottosuoja on hyväksytty 389–392
artiklan nojalla, edellytyksenä on, että kolmannen osan II osaston 4 luvussa
asetetut hyväksymisperusteet ja muut vaatimukset täytetään.
3.                      
Jos laitos soveltaa 390 artiklan 2 kohtaa,
vastikkeellisen luottosuojan hyväksyminen riippuu kolmannen osan II osaston 3
luvussa säädettyjen vaatimusten täyttämisestä. Tämän jakson soveltamiseksi
luottolaitoksen ei pidä ottaa huomioon 195 artiklan 3–5 kohtaa, jollei tätä
sallita 391 artiklan nojalla.
4.                      
Laitosten on analysoitava mahdollisimman kattavasti
vastuunsa vakuuden liikkeeseenlaskijoille, takauksen luonteisen luottosuojan ja
379 artiklan 7 kohdan mukaisesti omaisuuserän suojan tarjoajille mahdollisten
keskittymien varalta ja toteutettava tarvittaessa toimia tai ilmoitettava
merkittävistä löydöistä toimivaltaiselle viranomaiselle.
389 artikla
Vapautukset
1.                      
Seuraavat vastuut vapautetaan 384 artiklan 1 kohdan
soveltamisesta:
a)      varat, jotka ovat sellaisia saamisia
valtioilta tai keskuspankeilta, joihin vakuudettomina sovellettaisiin
nollariskipainoa kolmannen osan II osaston 2 luvun nojalla; 
b)      varat, jotka ovat sellaisia saamisia
kansainvälisiltä organisaatioilta tai kansainvälisiltä kehityspankeilta, joihin
vakuudettomina sovellettaisiin nollariskipainoa kolmannen osan II osaston 2
luvun nojalla;
c)      varat, jotka ovat valtioiden, keskuspankkien,
kansainvälisten organisaatioiden, kansainvälisten kehityspankkien tai
julkisyhteisöjen ja julkisoikeudellisten laitosten nimenomaisesti takaamia
silloin, kun takauksen antavan edellä mainitun tahon vakuudettomiin saamisiin
sovellettaisiin nollariskipainoa kolmannen osan II osaston 2 luvun nojalla;
d)      muut valtioiden, keskuspankkien,
kansainvälisten organisaatioiden tai kansainvälisten kehityspankkien tai
julkisyhteisöjen tai julkisoikeudellisten laitosten ottamat tai niiden takaamat
vastuut silloin, kun riskin ottaneen tai taanneen tahon vakuudettomiin
saamisiin sovellettaisiin nollariskipainoa kolmannen osan II osaston 2 luvun
nojalla;
e)      varat, jotka ovat sellaisia saamisia
jäsenvaltioiden alue- tai paikallisviranomaisilta, joihin sovellettaisiin nollariskipainoa
kolmannen osan II osaston 2 luvun nojalla, ja muut näihin alue- tai
paikallisviranomaisiin liittyvät tai niiden takaamat vastuut, joihin liittyviin
saamisiin sovellettaisiin nollariskipainoa kolmannen osan II osaston 2 luvun
nojalla; 
f)       edellä 108 artiklan 6 tai 7 kohdassa
tarkoitettuihin vastapuoliin liittyvät vastuut, jos niihin sovellettaisiin
nollariskipainoa kolmannen osan II osaston 2 luvun nojalla. Vastuita,
jotka eivät täytä näitä kriteereitä, pidetään vastuina kolmansilta osapuolilta
riippumatta siitä, onko vastuut vapautettu 384 artiklan 1 kohdan
soveltamisesta;
g)      varat ja muut vastuut, joiden vakuutena
on käteistalletus luottoa myöntävässä laitoksessa tai laitoksessa, joka on
emoyritys tai luottoa myöntävän laitoksen tytäryritys;
h)      varat ja muut vastuut, joiden vakuutena
ovat luottoa myöntävän laitoksen tai laitoksen emoyrityksen tai luottoa
myöntävän laitoksen tytäryrityksen antamat talletustodistuksia vastaavat
arvopaperit ja jotka ovat talletetut jommankumman haltuun;
i)       käyttämättömiin luottojärjestelyihin
perustuvat vastuut, jotka luokitellaan liitteessä I tarkoitetuiksi taseen
ulkopuolisiksi eriksi, joiden riski on alhainen, edellyttäen, että asiakkaan
tai keskenään sidossuhteessa olevien asiakkaiden ryhmän kanssa tehdyn sopimuksen
mukaan järjestelyä voidaan käyttää vain sillä edellytyksellä, että on
tarkistettu, ettei se aiheuta 384 artiklan 1 kohdan mukaisen
rajoituksen ylitystä;
j)       keskusvastapuoliin liittyvät kaupan
vastuut ja keskusvastapuoliin liittyvät maksulaiminlyöntirahastoon maksettavat
osuudet;
k)      direktiivin 94/19/EY mukaisiin
talletusten vakuusjärjestelmiin liittyvät, kyseisten järjestelmien
rahoittamisesta aiheutuvat vastuut, jos järjestelmään osallistuvilla
laitoksilla on lakisääteinen tai sopimuspohjainen velvollisuus osallistua
järjestelmän rahoittamiseen.
Laitoksen liikkeeseenlaskeman luottoriskin
vaihtolainan perusteella saatu käteinen sekä sellaiset vastapuolen lainat
laitokselle ja talletukset laitoksessa, jotka sisältyvät kolmannen osan II
osaston 4 luvun nojalla hyväksyttyyn tase-erien nettoutussopimukseen, kuuluvat
g alakohdan soveltamisalaan.
2.                      
Jäsenvaltiot tai toimivaltaiset viranomaiset voivat
antaa täyden tai osittaisen vapautuksen 384 artiklan 1 kohdan
soveltamisesta, kun kyse on seuraavista vastuista: 
a)      124 artiklan 1 ja 2 kohdan
soveltamisalaan kuuluvat katetut joukkolainat;
b)      varat, jotka ovat sellaisia vastuita
jäsenvaltioiden alue- tai paikallisviranomaisilta, joihin sovellettaisiin 20
prosentin riskipainoa kolmannen osan II osaston 2 luvun nojalla, ja muut näihin
alue- tai paikallisviranomaisiin liittyvät tai niiden takaamat vastuut, joihin
liittyviin vastuisiin sovellettaisiin 20 prosentin riskipainoa kolmannen osan
II osaston 2 luvun nojalla;
c)      ne laitoksen vastuut, mukaan luettuina
osakkuudet tai muut omistusosuudet, jotka liittyvät sen emoyritykseen tai
emoyrityksen muihin tytäryrityksiin ja sen omiin tytäryrityksiin sikäli kuin
nämä yritykset sisällytetään konsolidoituun valvontaan, jonka kohteena itse
laitos on tämän asetuksen tai vastaavan kolmannessa maassa voimassa olevan
sääntelyn mukaisesti; vastuita, jotka eivät täytä näitä kriteereitä, pidetään
vastuina kolmansilta osapuolilta riippumatta siitä, onko vastuut vapautettu 384 artiklan 1 kohdan
soveltamisesta;
d)      varat, jotka ovat saamisia ja
luottolaitoksiin liittyviä muita vastuita, myös osakkuuksia tai muita
omistusosuuksia, sellaisilta alueellisilta tai keskusluottolaitoksilta, joiden
ryhmään luottolaitos on liittynyt osaksi lain tai yhtiön perustamiskirjan
perusteella, ja joiden tehtävänä on näiden määräysten mukaan suorittaa
käteismaksujen selvitystä ryhmän sisällä;
e)      varat, jotka ovat sellaisten
luottolaitosten saamisia luottolaitoksilta ja luottolaitoksiin liittyviä muita
vastuita, joiden toiminta ei perustu kilpailuun, jotka lakisääteisten ohjelmien
tai yhtiöjärjestyksensä nojalla edistävät tiettyjen toimialojen taloudellista
tilaa ja joita koskee valtion valvonta jossain muodossa ja lainojen
käyttörajoitukset, edellyttäen, että asianomaiset vastuut perustuvat sellaisiin
lainoihin, jotka siirretään tuensaajille muiden luottolaitosten välityksellä;
f)       varat, jotka ovat saamisia laitoksilta
ja laitoksiin liittyviä muita vastuita, edellyttäen, että nämä vastuut eivät
muodosta tällaisten laitosten omia varoja, kestävät korkeintaan seuraavaan
pankkipäivään eivätkä ole merkittävän kaupankäyntivaluutan määräisiä;
g)      varat, jotka ovat kansallisessa
valuutassa rahoitettuja saamisia keskuspankeilta niissä pidettävien
vähimmäisvarantojen muodossa;
h)      varat, jotka ovat kansallisessa
valuutassa rahoitettuja saamisia keskushallinnoilta valtion arvopapereissa
säilytettävien lakisääteisten maksuvalmiusvaatimusten muodossa, edellyttäen
että toimivaltaisten viranomaisten harkinnan mukaan valitun
luottoluokituslaitoksen näille keskushallinnoille antama luottoluokitus on
sijoitusluokka;
i)       50 prosenttia liitteessä I
tarkoitetuista taseen ulkopuolisista rembursseista, joiden riski on
keskimääräinen/alhainen, ja taseen ulkopuolisista käyttämättömistä
luottojärjestelyistä, joiden riski on keskimääräinen/alhainen, ja
toimivaltaisten viranomaisten suostumuksella 80 prosenttia muista kuin
myönnetyille luotoille annetuista takauksista, jotka perustuvat lakiin tai
asetukseen ja jotka ovat jäsenilleen antaneet keskinäiset yhtiöt, jotka ovat
luottolaitoksia;
j)       lakisääteisesti vaadittavat takaukset,
joita käytetään silloin, kun asunto-obligaatioita liikkeeseen laskemalla
rahoitettu kiinnitysluotto maksetaan kiinnitysluoton ottajalle ennen
kiinnitysluoton lopullista rekisteröintiä maarekisteriin, edellyttäen, ettei takausta
käytetä riskin vähentämiseen riskipainotettujen varojen laskennassa;
k)      varat, jotka ovat virallisesti
hyväksyttyihin pörsseihin kohdistuvia saamisia tai muita niihin liittyviä
vastuita. 
390 artikla
Luottoriskien vähentämistekniikkojen käytöstä aiheutuvan vaikutuksen laskeminen
1.                      
Laskettaessa vastuiden arvoa 384 artiklan 1 kohdan
soveltamiseksi laitos voi käyttää kolmannen osan II osaston 4 luvun nojalla
laskettua ’täysin mukautettua vastuuarvoa’, jossa on otettu huomioon
luottoriskin vähentämistekniikka, volatiliteettikorjaukset ja maturiteettierot
(E*).”.
2.                      
Laitos, joka saa käyttää omia LGD- ja
CF-estimaattejaan johonkin vastuuryhmään kolmannen osan II osaston 3 luvun
mukaisesti, voi toimivaltaisten viranomaisten luvalla hyväksyä
rahoitusvakuuksien vaikutukset laskettaessa vastuiden arvoa 384 artiklan 1
kohdan soveltamiseksi.
Toimivaltaisten viranomaisten on annettava
edellisessä alakohdassa tarkoitettu lupa ainoastaan, jos laitos voi arvioida
rahoitusvakuuksien vaikutukset vastuisiinsa erillään muista LGD-estimaatin
kannalta merkityksellisistä seikoista.
Laitoksen on sovellettava kyseisiä menettelyjä
siten, että sen tuottamat estimaatit soveltuvat riittävän hyvin käytettäviksi 384
artiklan noudattamiseksi lasketun vastuuarvon alentamisessa.
Jos laitos saa käyttää omia estimaattejaan
rahoitusvakuuksien vaikutuksista, sen on käytettävä niitä omia varoja koskevien
vaatimusten laskennassa tämän asetuksen mukaisesti käytetyn menetelmän
mukaisella tavalla.
Laitokset, joilla on lupa käyttää omia LGD- ja
CF-estimaattejaan johonkin vastuuryhmään kolmannen osan II osaston 3 luvun
mukaisesti ja jotka eivät laske vastuidensa arvoa tämän kohdan ensimmäisessä
alakohdassa tarkoitetulla tavalla, voivat käyttää rahoitusvakuuksia koskevaa
kattavaa menetelmää tai 392 artiklan 1 kohdan b alakohdassa tarkoitettua
menetelmää vastuiden arvon laskemiseen.
3.                      
Laitoksen, joka käyttää rahoitusvakuuksia koskevaa
kattavaa menetelmää tai jolle on annettu lupa käyttää tämän artiklan 2 kohdassa
tarkoitettua menetelmää vastuiden arvon laskemiseen 384 artiklan 1 kohdan
soveltamiseksi, on suoritettava säännöllisesti stressitestejä
luottoriskikeskittymille, myös vastaanotettujen vakuuksien realisointiarvon
osalta.
Näissä ensimmäisessä alakohdassa tarkoitetuissa
säännöllisissä stressitesteissä on arvioitava sellaisista markkinaolosuhteiden
mahdollisista muutoksista johtuvia riskejä, jotka voisivat vaikuttaa
kielteisesti luottolaitoksen omien varojen riittävyyteen, ja vakuuksien
realisointiin stressitilanteissa liittyviä riskejä.
Tehtävien stressitestien on oltava riittäviä ja
soveltuvia tällaisten riskien arvioimiseen.
Jos säännöllinen stressitesti osoittaa, että
vastaanotetun vakuuden realisointiarvo on alhaisempi kuin on sallittua
käytettäessä rahoitusvakuuksia koskevaa kattavaa menetelmää tai tapauksen
mukaan 2 kohdassa kuvailtua menetelmää, hyväksyttävää vakuuden arvoa on
alennettava vastaavasti laskettaessa vastuiden arvoa 384 artiklan 1 kohdan
soveltamiseksi.
Ensimmäisessä alakohdassa tarkoitettujen laitosten
on sisällytettävä seuraavat seikat keskittymäriskin välttämistä koskeviin
strategioihinsa:
a)      toimintalinjat ja menettelyt niiden
riskien varalta, joita vastuiden ja vastuiden luottosuojan maturiteettieroista
aiheutuu;
b)      toimintalinjat ja menettelyt sellaisen
tilanteen varalta, jolloin vakuuden realisointiarvo on stressitestin mukaan
matalampi kuin on otettu huomioon käytettäessä rahoitusvakuuksia koskevaa
kattavaa menetelmää tai 2 kohdassa kuvailtua menetelmää;
c)      toimintalinjat ja menettelyt, jotka
liittyvät luottoriskien vähentämistekniikoiden soveltamisesta aiheutuvaan
keskittymäriskiin ja varsinkin suuriin välillisiin luottoriskeihin (esim.
vakuudeksi hyväksyttyjen arvopapereiden ainoaan liikkeeseenlaskijaan liittyvät
riskit).
391 artikla
Kiinteistövakuudellisista luotoista aiheutuvat vastuut
1.                      
Sellaisten vastuiden tai vastuiden osien arvon
laskemiseksi, joilla on asuinkiinteistövakuus, laitos voi alentaa vastuuarvoa
enintään 50 prosenttia asianomaisen asuinkiinteistön arvosta, jos
jompikumpi seuraavista edellytyksistä täyttyy:
a)      vastuun vakuutena on kiinnitysvakuus
asuinkiinteistöön tai osakkeet sellaisessa suomalaisessa asunto-osakeyhtiössä,
joka toimii Suomen vuoden 1991 asunto-osakeyhtiölain tai vastaavan myöhemmän
lainsäädännön mukaisesti;
b)      vastuu liittyy omaisuuden leasingvuokraukseen,
joissa leasingtoiminnan harjoittajalla säilyy täysi omistusoikeus vuokrattuun
asuinkiinteistöön, kunnes vuokralainen käyttää osto-oikeuttaan.
Kiinteistön arvo lasketaan laissa, asetuksissa tai
hallinnollisissa määräyksissä määriteltyjen kohtuullisten arviointiperusteiden
mukaan. Arviointi suoritetaan asuinkiinteistöjen osalta vähintään kerran
kolmessa vuodessa.
Tämän kohdan soveltamiseksi sovelletaan 203
artiklan ja 224 artiklan 1 kohdan vaatimuksia.
’Asuinkiinteistö’ tarkoittaa omistajan käytössä olevaa
tai vuokralle antamaa kiinteistöä.
2.                      
Sellaisten vastuiden tai vastuiden osien arvon
laskemiseksi, joiden vakuutena ovat on liikekiinteistöt, laitos voi alentaa
vastuuarvoa enintään 50 prosenttia asianomaisen liikekiinteistön arvosta
ainoastaan, jos sen jäsenvaltion toimivaltaiset viranomaiset, jossa
liikekiinteistö sijaitsee, myöntävät seuraaville vastuille 50 prosentin
riskipainon samojen 121 artiklassa esitettyjen edellytysten mukaisesti:
a)      toimisto- tai muiden liiketilojen osalta
vastuut, joiden vakuutena on toimisto- tai muihin liiketiloihin tai sellaisen
suomalaisen asunto-osakeyhtiön osakkeisiin vahvistetut kiinnitykset, joka
toimii Suomen vuoden 1991 asunto-osakeyhtiölain tai vastaavan myöhemmän
lainsäädännön mukaisesti;
b)      vastuut, jotka liittyvät toimisto- tai
muiden liiketilojen leasingsopimuksiin.
Kiinteistön arvo lasketaan laissa, asetuksissa tai
hallinnollisissa määräyksissä määriteltyjen kohtuullisten arviointiperusteiden
mukaan.
Liikekiinteistön on oltava täysin valmiiksi
rakennettu, vuokrattu ja sen on tuotettava asianmukaista vuokratuloa.
392 artikla
Substituutiomenetelmä
1.                      
Kun kolmas on taannut asiakkaaseen liittyvän
vastuun tai kolmas on antanut vakuuden, jolla se on suojattu, laitos voi:
a)      katsoa, että se osuus vastuusta, jolla on
takaus, koskee takaajaa eikä asiakasta, edellyttäen, että takaajaa koskevaan
vakuudettomaan vastuuseen sovellettaisiin samaa tai alhaisempaa riskipainoa
kuin asiakasta koskevaan vakuudettomaan vastuuseen kolmannen osan II osaston 2
luvun nojalla; 
b)      katsoa, että se osuus vastuusta, jonka
vakuutena on hyväksytyn vakuuden markkina-arvo, koskee kolmatta osapuolta eikä
asiakasta, jos vastuu on suojattu vakuudella ja edellyttäen, että vastuun
vakuudelliseen osuuteen sovellettaisiin samaa tai alhaisempaa riskipainoa kuin
asiakasta koskevaan vakuudettomaan vastuuseen kolmannen osan II osaston 2 luvun
nojalla. 
Laitos ei voi käyttää ensimmäisen alakohdan b
alakohdassa tarkoitettua menetelmää, jos vastuun maturiteetti poikkeaa suojan
maturiteetista.
Tämän osan soveltamiseksi laitos voi käyttää sekä
rahoitusvakuuksia koskevaa kattavaa menetelmää että ensimmäisen alakohdan b
alakohdassa säädettyä käsittelyä ainoastaan, jos se saa käyttää sekä
rahoitusvakuuksia koskevaa kattavaa menetelmää että rahoitusvakuuksia koskevaa
yksinkertaista menetelmää 87 artiklan soveltamiseksi.
2.                      
Kun laitos soveltaa 1 kohdan a alakohtaa:
a)      jos takaus on annettu vastuusta
poikkeavan valuutan määräisenä, katettava vastuu on laskettava noudattaen eri
valuuttojen käsittelystä takauksen luonteisen luottosuojan tapauksessa
annettuja säännöksiä, jotka on esitetty kolmannen osan II osaston 4 luvussa;

b)      toisistaan poikkeavaa vastuun
maturiteettia ja sen luottosuojan maturiteettia on käsiteltävä noudattaen
maturiteettieron käsittelystä annettuja säännöksiä, jotka on esitetty kolmannen
osan II osaston 4 luvussa;
c)      osittainen kattaminen voidaan hyväksyä
kolmannen osan II osaston 4 luvussa kuvaillun käsittelyn mukaisesti. 
VIIDES OSA
SIIRRETTYYN LUOTTORISKIIN LIITTYVÄT VASTUUT
I osasto
Tämän osan yleiset säännökset
393 artikla
Soveltamisala
Tämän
osan II ja III osastoa sovelletaan uusiin arvopaperistamisiin, jotka lasketaan
liikkeeseen 1 päivänä tammikuuta 2011 tai myöhemmin. Tämän osan II ja III
osastoa sovelletaan 31 päivän joulukuuta 2014 jälkeen olemassa oleviin
arvopaperistamisiin, jos niihin lisätään uusia suojattavia vastuita tai
vastuita korvataan kyseisen päivämäärän jälkeen. 
II osasto
Sijoittajalaitoksia koskevat vaatimukset
394 artikla
Liikkeeseenlaskijan säilyttämä osuus
1.                      
Muu laitos kuin alullepanija, järjestäjä tai
alkuperäinen luotonantaja voi ottaa vastuun arvopaperistettujen omaisuuserien
luottoriskistä kaupankäyntivarastonsa puitteissa tai sen ulkopuolella
ainoastaan, jos alullepanija, järjestäjä tai alkuperäinen luotonantaja on
nimenomaisesti ilmoittanut laitokselle aikovansa säilyttää jatkuvasti
merkittävän nettomääräisen taloudellisen osuuden, joka on kuitenkin vähintään 5
prosenttia.
Vähintään 5 prosentin suuruisen merkittävän
nettomääräisen taloudellisen osuuden säilyttämisenä pidetään ainoastaan jotakin
seuraavista:
a)      vähintään viiden prosentin säilyttämistä
kunkin myydyn tai sijoittajille siirretyn etuoikeusluokan nimellisarvosta;
b)      uusiutuvien saamisten arvopaperistamisen
tapauksessa alullepanijan osuuden säilyttämistä niin, että se on vähintään
viisi prosenttia arvopaperistettujen vastuiden nimellisarvosta;
c)      satunnaisvalinnalla valittujen vastuiden
säilyttämistä niin, että ne vastaavat vähintään viittä prosenttia
arvopaperistettujen vastuiden nimellisarvosta siinä tapauksessa, että vastuut
olisi muuten arvopaperistettu, edellyttäen, että mahdollisesti
arvopaperistettujen vastuiden määrä on alun perin vähintään 100;
d)      suuririskisimmän etuoikeusluokan
säilyttämistä sekä tarvittaessa muiden etuoikeusluokkien, joilla on sama tai
huonompi riskiprofiili kuin sijoittajille siirretyillä tai myydyillä
etuoikeusluokilla ja jotka eivät eräänny aikaisemmin kuin sijoittajille
siirretyt tai myydyt etuoikeusluokat, säilyttämistä niin, että se vastaa
kaikkiaan vähintään viittä prosenttia arvopaperistettujen vastuiden
nimellisarvosta.
Nettomääräinen taloudellinen osuus mitataan alussa
ja se säilytetään jatkuvasti. Nettomääräiseen taloudelliseen osuuteen, mukaan
lukien säilytetyt omaisuuserät, kertyneet korot tai vastuut, ei sovelleta
minkäänlaista luottoriskin vähentämistekniikkaa, lyhyitä positioita eikä muita
suojauksia eikä sitä saa myydä. Nettomääräinen taloudellinen osuus määritellään
taseen ulkopuolisten erien nimellisarvoa käyttäen.
Säilyttämisvaatimuksia ei sovelleta mihinkään
arvopaperistamiseen moninkertaisesti.
2.                      
Kun Euroopan unionissa emoyrityksenä toimiva
luottolaitos, Euroopan unionissa toimiva rahoitusalan holdingyhtiö tai sen
tytäryritys arvopaperistaa alulle panevana tai järjestävänä luottolaitoksena
useista konsolidoidun valvonnan alaan kuuluvista luottolaitoksista,
sijoituspalveluyrityksistä tai muista rahoituslaitoksista peräisin olevia
vastuita, 1 kohdassa tarkoitetun vaatimuksen täyttämiseksi riittää siihen
liittyvän Euroopan unionissa emoyrityksenä toimivan luottolaitoksen tai
Euroopan unionissa toimivan rahoitusalan holdingyhtiön konsolidoitu asema. 
Ensimmäistä alakohtaa kohtaa sovelletaan vain, kun
arvopaperistetut vastuut luoneet luottolaitokset, sijoituspalveluyritykset tai
rahoituslaitokset ovat sitoutuneet noudattamaan 397 artiklan mukaisia
vaatimuksia ja toimittavat oikea-aikaisesti alullepanevalle tai järjestävälle
luottolaitokselle ja Euroopan unionissa emoyrityksenä toimivalle
luottolaitokselle tai rahoitusalan holdingyhtiölle 398 artiklassa
tarkoitettujen vaatimusten täyttämiseksi tarvittavat tiedot.
3.                      
Edellä olevaa 1 kohtaa ei sovelleta, jos
arvopaperistetut vastuut ovat saamisia tai ehdollisia saamisia seuraavilta
tahoilta tai näiden tahojen kokonaan, ehdoitta ja peruuttamattomasti takaamia:
a)      keskushallinnot ja keskuspankit;
b)      jäsenvaltioiden alue- tai
paikallisviranomaiset, julkisyhteisöt tai julkisoikeudelliset laitokset;
c)      laitokset, joihin sovelletaan kolmannen
osan II osaston 2 luvun mukaisesti korkeintaan 50 prosentin riskipainoa; 
d)      kansainväliset kehityspankit.
4.                      
Edellä olevaa 1 kohtaa ei sovelleta
seuraaviin:
a)      selkeään, avoimeen ja helposti saatavaan
indeksiin perustuvat tapahtumat, kun taustalla olevat referenssiomaisuuserät
ovat vastaavat kuin ne, joista koostuu laajalti kaupan kohteena olevien erien
indeksi, tai kun ne ovat muita vaihdantakelpoisia arvopapereita kuin
arvopaperistettuja omaisuuseriä; 
b)      syndikoidut lainat, ostetut saamiset tai
luottoriskinvaihtosopimukset, jos näitä instrumentteja ei käytetä niputtamaan
yhteen ja/tai suojaamaan arvopaperistettua omaisuuserää, joka kuuluu 1 kohdan
soveltamisalaan.
395 artikla
Asianmukainen huolellisuus
1.                      
Laitosten on ennen sijoituksia ja tarvittaessa
niiden jälkeen pystyttävä osoittamaan toimivaltaisille viranomaisille kunkin
yksittäisen arvopaperistetun omaisuuseränsä osalta, että laitoksilla on kattava
ja syvällinen käsitys seuraavista seikoista ja että laitokset ovat ottaneet
näiden seikkojen osalta käyttöön muodolliset kaupankäyntivarastoonsa tai muuhun
rahoitustoimintaansa soveltuvat toimintatavat ja menettelyt, jotka ovat
oikeassa suhteessa niiden arvopaperistettuihin omaisuuseriin tehtyjen
sijoitusten riskiprofiiliin, analyysi- ja kirjaustarkoituksissa:
a)      alullepanijoiden tai järjestäjien 394
artiklan 1 kohdan mukaisesti ilmoittamat tiedot sen täsmentämiseksi, mikä on
niiden jatkuvasti säilyttämä nettomääräinen taloudellinen osuus
arvopaperistamisesta;
b)      yksittäisiin arvopaperistettuihin
omaisuuseriin liittyvät riskien ominaispiirteet;
c)      arvopaperistettujen omaisuuserien
perustana oleviin vastuisiin liittyvät riskien ominaispiirteet;
d)      alullepanijoiden tai järjestäjien
aiempiin arvopaperistamisiin liittyvä maine ja tappiot arvopaperistettujen
omaisuuserien perustana olevissa asianomaisissa vastuuryhmissä;
e)      alullepanijoiden tai järjestäjien taikka
niiden edustajien tai neuvonantajien lausunnot niiden asianmukaisesta
huolellisuudesta arvopaperistettujen omaisuuserien yhteydessä ja tapauksen
mukaan arvopaperistettujen omaisuuserien vakuuksien laadusta;
f)       tapauksen mukaan menetelmät ja
käsitteet, joihin arvopaperistettujen omaisuuserien vakuuksien arviointi
perustuu, ja toimintatavat, jotka alullepanija tai järjestäjä on ottanut
käyttöön varmistaakseen arvioijan riippumattomuuden; 
g)      kaikki arvopaperistamiseen liittyvät
rakenteelliset tekijät, jotka voivat olennaisesti vaikuttaa laitoksen
arvopaperistetun omaisuuserän kehitykseen.
Laitosten on säännöllisesti toteutettava
arvopaperistettuihin omaisuuseriinsä soveltuvia omia stressitestejään. Tässä
tarkoituksessa laitokset voivat käyttää luottoluokituslaitoksen kehittämiä
rahoitusmalleja edellyttäen, että laitokset voivat pyydettäessä osoittaa, että
ne ennen sijoituksia huolehtivat asianmukaisesti asiaan liittyvien oletusten
validoimisesta ja mallien strukturoinnista ja ymmärtävät menetelmän, oletukset
ja tulokset.
2.                      
Muiden laitosten kuin alullepanijan, järjestäjän
tai alkuperäisen luotonantajan on otettava käyttöön muodolliset
kaupankäyntivarastoonsa tai muuhun rahoitustoimintaansa soveltuvat menettelyt,
jotka ovat oikeassa suhteessa niiden arvopaperistettuihin omaisuuseriin
tehtyjen sijoitusten riskiprofiiliin, jotta ne voivat jatkuvasti ja
oikea-aikaisesti seurata arvopaperistettujen omaisuuseriensä perustana olevien
vastuiden kehitystä. Tarpeen mukaan tähän on sisällyttävä vastuutyyppi, niiden
lainojen prosenttiosuus, jotka ovat olleet erääntyneinä yli 30, 60 ja 90
päivää, maksukyvyttömyysasteet, ennakkomaksuasteet, ulosmittauksessa olevat
lainat, vakuuden tyyppi ja hallinta, arvopaperistamisen kohteena olleiden
vastuiden luottopisteytyksen tai muiden luottokelpoisuusmittareiden mukainen
frekvenssijakauma, toimialoittainen tai maantieteellinen hajaantuneisuus,
lainan ja vakuuden suhdetta koskeva frekvenssijakauma soveltaen luokkarajoja,
jotka helpottavat riittävää herkkyysanalyysiä. Jos suojattavat vastuut itse
ovat arvopaperistettuja omaisuuseriä, laitoksilla on oltava tässä alakohdassa
mainittujen arvopaperistamisen etuoikeusluokkia koskevien tietojen, kuten
liikkeeseenlaskijan nimen ja luottoluokan, lisäksi myös tiedot
arvopaperistamisen etuoikeusluokkien suojattavien vastuuryhmien
ominaispiirteistä ja kehityksestä.
Laitoksilla on oltava perinpohjainen ymmärrys
kaikista arvopaperistamistransaktioiden rakenteellisista piirteistä, jotka
voivat merkittävästi vaikuttaa niiden transaktioon liittyviin vastuisiin, kuten
sopimusperustaisista pankkivekseleistä ja vekseleihin liittyvistä
laukaisijoista, erillisistä takauksista, likviditeettisopimukseen edullisesti
vaikuttavista takauksista, markkina-arvolaukaisijoista ja sopimuskohtaisista
maksukyvyttömyyden määritelmistä.
396 artikla
Ylimääräinen riskipaino
Jos laitos ei täytä 394 ja 395 artiklan
vaatimuksia millään merkityksellisellä tavalla, mikä johtuu laitoksen
tuottamuksellisesta menettelystä tai laiminlyönnistä, toimivaltaisten
viranomaisten on määrättävä suhteellinen ylimääräinen riskipaino, joka on
vähintään 250 prosenttia siitä riskipainosta (joka rajataan 1250 prosentiksi),
jota sovelletaan asianomaisiin arvopaperistettuihin omaisuuseriin 240 artiklan 6
kohdan tai 326 artiklan 3 kohdan mukaisesti. Ylimääräistä riskipainoa on
nostettava vähitellen kunkin seuraavan asianmukaista huolellisuutta koskevien
velvoitteiden rikkomisen seurauksena. 
Toimivaltaisten viranomaisten on otettava
huomioon tiettyjä arvopaperistamisia koskevat 394 artiklan 3 kohdassa
säädetyt vapautukset alentamalla seuraamusta, jonka se muussa tapauksessa
määräisi tämän artiklan nojalla sellaisen arvopaperistamisen osalta, johon
sovelletaan 394 artiklan 3 kohtaa. 
III osasto
Järjestäviä ja alullepanevia laitoksia koskevat vaatimukset
397 artikla
Luotonmyöntämiskriteerit
Järjestävien ja alullepanevien laitosten on
sovellettava arvopaperistettaviin vastuisiin samoja, direktiivin
[julkaisutoimisto lisää viitteen] 77 artiklan vaatimusten mukaisia
vakuuttavasti perusteltuja ja hyvin määriteltyjä luotonmyöntämiskriteereitä
kuin vastuisiin, jotka ne pitävät varastonsa ulkopuolella. Alullepanevien ja
järjestävien laitosten on tässä tarkoituksessa sovellettava samoja prosesseja
niin luottojen myöntämisessä kuin tapauksen mukaan luottoehtojen muuttamisessa
ja uudistamisessa sekä uudelleenrahoituksessa. Laitosten on myös sovellettava
samoja analysointistandardeja kolmansilta osapuolilta ostettuihin
arvopaperistamisemissioiden omistusosuuksiin tai merkintäsitoumuksiin
riippumatta siitä, säilytetäänkö näitä omistusosuuksia tai merkintäsitoumuksia
niiden kaupankäyntivarastossa tai sen ulkopuolella.
Jos tämän artiklan ensimmäisessä alakohdassa
tarkoitetut vaatimukset eivät täyty, alullepaneva laitos ei saa soveltaa 240
artiklan 1 kohtaa, eikä sen sallita jättää arvopaperistettuja vastuita pois
tämän asetuksen mukaisten pääomavaatimusten laskennasta.
398 artikla
Tiedonantovelvollisuus sijoittajia kohtaan
Järjestävien ja alullepanevien laitosten on
ilmoitettava sijoittajille, minkä tasoinen on niiden 394 artiklan mukainen
sitoumus säilyttää nettomääräinen taloudellinen osuus arvopaperistamisesta. Järjestävien
ja alullepanevien laitosten on varmistettava, että mahdollisten sijoittajien
saatavilla on helposti kaikki olennaisen tärkeät tiedot yksittäisten
suojattavien vastuiden luottoluokasta ja kehityksestä sekä arvopaperistettua
vastuuta tukevista kassavirroista ja vakuuksista sekä tiedot, jotka ovat
tarpeen, jotta voidaan tehdä kattavia ja asiantuntevia stressitestejä
suojattavia vastuita tukevista kassavirroista ja vakuusarvoista. Tätä varten
’olennaisen tärkeät tiedot’ määritetään arvopaperistamispäivänä ja tarvittaessa
arvopaperistamisen luonteen mukaan sen jälkeen.
399 artikla
Yhtenäiset täytäntöönpanoehdot
1.                      
EPV raportoi komissiolle vuosittain toimenpiteistä,
joita toimivaltaiset viranomaiset ovat toteuttaneet varmistaakseen, että
laitokset noudattavat II ja III osaston vaatimuksia.
2.                      
EPV laatii teknisten täytäntöönpanostandardien
luonnoksia valvontakäytäntöjen lähentämisen helpottamiseksi 394–398 artiklan
soveltamista varten, mukaan lukien toimenpiteet asianmukaista huolellisuutta ja
riskinhallintaa koskevien velvoitteiden noudattamatta jättämistä koskevissa
tapauksissa. 
EPV toimittaa nämä teknisten
täytäntöönpanostandardien luonnokset komissiolle viimeistään 1 päivänä
tammikuuta 2014.
Siirretään komissiolle valta hyväksyä
ensimmäisessä alakohdassa tarkoitetut tekniset täytäntöönpanostandardit
asetuksen (EU) N:o 1093/2010 15 artiklassa säädetyn menettelyn mukaisesti.
KUUDES OSA
MAKSUVALMIUS
I osasto
Määritelmät ja maksuvalmiusvaatimus
400 artikla
Määritelmät
Tässä osassa tarkoitetaan:
1)           ’finanssialan asiakkaalla’
asiakasta, jonka pääasiallisena liiketoimintana on yksi tai useampi direktiivin
[julkaisutoimisto lisää viitteen] liitteessä I luetelluista liiketoimista tai
joka on joku seuraavista:
a)      luottolaitos;
b)      sijoituspalveluyritys;
c)      arvopaperistamista varten perustettu
erillisyhtiö (SSPE);
d)      yhteistä sijoitustoimintaa harjoittava
yritys;
e)      vaihtuvapääomainen sijoitusjärjestely;
f)       vakuutusyritys;
g)      rahoitusalan holdingyhtiö tai monialan
holdingyhtiö.
2)           ’vähittäistalletuksella’ velkaa
luonnolliselle henkilölle tai pienelle tai keskisuurelle yritykselle, kun
kokonaisvelka tällaiselle asiakkaalle tai asiakaskokonaisuudelle on pienempi
kuin 1 miljoona euroa.
401 artikla
Maksuvalmiusvaatimus
1.                      
Laitoksilla on oltava aina likvidejä varoja määrä,
joka on arvoltaan yhtä suuri tai suurempi kuin likviditeetin ulosvirtaukset
vähennettynä likviditeetin sisäänvirtauksilla stressitilanteissa, jotta voidaan
varmistaa, että laitoksilla on maksuvalmiuspuskurit, jotka stressitilanteissa
riittävät vastaamaan likviditeetin sisään- ja ulosvirtausten mahdolliseen
epätasapainoon lyhyellä aikavälillä.
2.                      
Laitokset eivät saa huomioida likviditeetin
sisäänvirtauksia ja likvidejä varoja kahteen kertaan.
3.                      
Laitokset voivat käyttää 1 kohdassa tarkoitettuja
likvidejä varoja täyttääkseen velvollisuutensa stressiolosuhteissa 402 artiklan
mukaisesti. 
4.                      
Jäljempänä olevan II osaston säännöksiä on
sovellettava yksinomaan 403 artiklassa säädettyjen raportointivelvollisuuksien
määrittämiseen.
402 artikla
Maksuvalmiusvaatimusten noudattaminen
Jos laitos ei täytä tai on odotettavissa, että
se ei täytä, 401 artiklan 1 kohdassa asetettuja vaatimuksia, sen on
välittömästi ilmoitettava asiasta toimivaltaisille viranomaisille ja
toimitettava ilman aiheetonta viivytystä toimivaltaiselle viranomaiselle
suunnitelma, miten se aikoo saavuttaa 401 artiklan vaatimukset pian uudelleen. Laitoksen on siihen
asti, kunnes se taas täyttää vaatimukset, ilmoitettava erät päivittäin kunkin
kaupankäyntipäivän loppuun mennessä, ellei toimivaltainen viranomainen anna
lupaa harvempaan ilmoittamiseen ja pidempään viipeeseen. Toimivaltaiset
viranomaiset voivat myöntää tällaisia lupia ainoastaan laitoksen yksilöllisen
tilanteen perusteella. Niiden on seurattava maksuvalmiuden
palauttamissuunnitelman toteuttamista ja tarvittaessa vaadittava nopeampaa
vaatimusten noudattamista. 
Toimivaltaiset viranomaiset voivat myöntää
luvan harvempaan raportointiin tai pidempään viipeeseen ainoastaan laitoksen
yksilöllisen tilanteen perusteella. Niiden on seurattava kyseisessä artiklassa
tarkoitetun, maksuvalmiuden palauttamissuunnitelman toteuttamista ja
tarvittaessa vaadittava maksuvalmiuden palauttamista nopeammin kuin
suunnitelmassa on esitetty.
II osasto
Maksuvalmiusraportointi
403 artikla
Raportointivelvollisuus ja raportoinnin muoto
1.                      
Laitosten on ilmoitettava toimivaltaisille
viranomaisille II ja III osastossa tarkoitetut erät ja niiden osatekijät sekä
likvidien varojen koostumus 404 artiklan ja liitteen III mukaisesti. Osastossa
II ja liitteessä III esitetyn vaatimuksen osalta raportoinnin on oltava
vähintään kuukausittaista ja osastossa III tarkoitettujen erien osalta
vähintään neljännesvuosittaista.
2.                      
Jos toimivaltainen viranomainen päättää, että
laitoksella on merkittävä likviditeettiriski toisessa valuutassa tai
direktiivin [julkaisutoimisto lisää viitteen] 52 artiklassa määritelty
merkittävä sivukonttori vastaanottavassa jäsenvaltiossa, joka käyttää eri
valuuttaa kuin laitoksen kotijäsenvaltio, laitoksen on ilmoitettava erikseen
kotijäsenvaltion toimivaltaisille viranomaisille ensin mainitun valuutan
määräiset tai siihen indeksoidut erät.
3.                      
EPV laatii teknisten täytäntöönpanostandardien
luonnokset, joissa määritetään seuraavat seikat: 
a)      yhtenäiset raportoinnin muodot ja siihen
liittyvät raportointitiheyttä, päivämääriä ja viipeitä koskevat ohjeet.
Raportoinnin muodon ja tiheyden on oltava oikeassa suhteessa erilaisten
laitosten toimintojen luonteeseen, laajuuteen ja monitahoisuuteen, ja niiden on
katettava 1 ja 2 kohdan mukaisesti vaadittu raportointi; 
b)      maksuvalmiuden seurannan edellyttämä,
laitoksen toiminnan luonteeseen, laajuuteen ja monitahoisuuteen suhteutettu
lisämetriikka, jonka avulla toimivaltaiset viranomaiset voivat saada kattavan
kuvan likviditeettiriskiiprofiilista;
c)      raportoinnissa käytettävät tietotekniset
sovellukset, jotka mahdollistavat suoran ja välittömän sähköisen pääsyn
laitoksen raportointiin, jos direktiivissä [julkaisutoimisto lisää viitteen] ja
tässä asetuksessa sitä edellytetään.
EVP toimittaa kyseiset
tekniset standardiluonnokset komissiolle viimeistään 1 päivänä tammikuuta 2013.

Siirretään komissiolle
valta hyväksyä ensimmäisessä alakohdassa tarkoitettu teknisten
täytäntöönpanostandardien luonnos asetuksen (EU) N:o 1093/2010 15 artiklan
mukaisesti.
4.                      
Kotijäsenvaltion toimivaltaisten viranomaisten on
pyynnöstä annettava vastaanottavan jäsenvaltion toimivaltaisille viranomaisille
ja kansalliselle keskuspankille sekä EPV:lle suora ja välitön sähköinen pääsy
yksittäiseen raportointiin tämän artiklan mukaisesti.
5.                      
Toimivaltaisten viranomaisten, jotka harjoittavat
konsolidoitua valvontaa direktiivin [julkaisutoimisto lisää viitteen] 107
artiklan mukaisesti, on pyynnöstä annettava suora ja välitön sähköinen pääsy
kaikkeen raportointiin, jonka laitos on tämän artiklan mukaisesti toimittanut,
seuraaville viranomaisille:
a)      sellaisen vastaanottavan jäsenvaltion
toimivaltaiset viranomaiset ja kansallinen keskuspankki, jossa emoyrityksenä
toimivan laitoksen tai saman emoyrityksenä toimivan rahoitusalan holdingyhtiön
määräysvallassa olevien laitosten tytäryrityksillä on merkittäviä
sivukonttoreita;
b)      toimivaltaiset viranomaiset, jotka ovat
antaneet luvan emoyrityksenä toimivan laitoksen tai saman emoyrityksenä
toimivan rahoitusalan holdingyhtiön määräysvallassa olevien laitosten
tytäryrityksille, ja saman jäsenvaltion kansallinen keskuspankki;
c)      EPV;
d)      EKP.
6.                      
Toimivaltaisten viranomaisten, jotka ovat antaneet
luvan laitokselle, joka on emoyrityksenä toimivan laitoksen tai emoyrityksenä
toimivan rahoitusalan holdingyhtiön tytäryritys, on annettava pyynnöstä
toimivaltaisille viranomaisille, joiden on harjoitettava konsolidoitua
valvontaa direktiivin [julkaisutoimisto lisää viitteen] 106 artiklan
mukaisesti, sen jäsenvaltion keskuspankille, jossa laitos on saanut toimiluvan,
ja EPV:lle suora ja välitön sähköinen pääsy kaikkeen raportointiin, jonka
laitos on 3 kohdassa tarkoitettua yhtenäistä muotoa noudattaen toimittanut.
404 artikla
Likvidejä varoja koskeva raportointi
1.                      
Laitosten on ilmoitettava likvideiksi varoiksi
seuraavat, jos niitä ei ole 2 kohdassa suljettu pois ja jos likvidit varat
täyttävät 3 kohdan edellytykset.
a)      käteinen ja talletukset keskuspankeissa
siinä määrin kuin kyseiset talletukset voidaan nostaa stressikausina;
b)      siirtokelpoiset varat, joiden likvidiys
ja luottoluokka on erittäin korkea;
c)      siirtokelpoiset varat, jotka muodostuvat
saamisista jäsenvaltion tai kolmannen maan keskushallinnolta tai jotka ovat
jäsenvaltion tai kolmannen maan keskushallinnon takaamia, jos laitoksella on
kyseisessä jäsenvaltiossa tai kolmannessa maassa maksuvalmiusriski, jonka se
kattaa kyseisillä likvideillä varoilla;
d)      siirtokelpoiset varat, joiden likvidiys
ja luottoluokka on korkea.
Siihen asti, kunnes korkealle ja erittäin
korkealle likvidiydelle ja luottoluokalle on annettu 481 artiklan 2 kohdan
mukaisesti yhtenäinen määritelmä, laitosten on itse määritettävä kussakin
valuutassa siirtokelpoiset varat, joiden likvidiys ja luottoluokka on korkea
tai erittäin korkea. Siihen asti, kunnes yhtenäinen määritelmä on annettu,
toimivaltaiset viranomaiset voivat 481 artiklan 2 kohdassa luetellut kriteerit
huomioon ottaen antaa yleisiä ohjeita, joita laitosten on noudatettava
määrittäessään varoja, joiden likvidiys ja luottoluokka on korkea tai erittäin
korkea. Jos tällaisia ohjeita ei ole, laitosten on käytettävä tähän
tarkoitukseen läpinäkyviä ja objektiivisia kriteerejä, joista osa tai kaikki
ovat 481 artiklan 2 kohdassa lueteltuja.
2.                      
Likvideinä varoina ei pidetä seuraavia:
a)      varat, jotka ovat luottolaitoksen
liikkeeseen laskemia, elleivät ne täytä jotakin seuraavista edellytyksistä:
i)        ne ovat joukkolainoja, joihin voidaan
soveltaa 124 artiklan 3 tai 4 kohdassa säädettyä käsittelyä;
ii)       ne ovat direktiivin 2009/65/EY 52
artiklan 4 kohdassa määriteltyjä joukkolainoja, joita ei tarkoiteta i
alakohdassa;
iii)      luottolaitos on jäsenvaltion keskus-
tai aluehallinnon perustama ja sen tukema, ja omaisuuserä on kyseisen hallinnon
takaama ja sitä käytetään rahoittamaan edistämislainoja, joiden myöntäminen ei
perustu kilpailuun eikä voiton tavoitteluun ja joilla edistetään kyseisen
hallinnon asettamia yleistä etua koskevia tavoitteita;
b)      varat, jotka on laskenut liikkeeseen
jokin seuraavista:
i)        sijoituspalveluyritys;
ii)       vakuutusyritys;
iii)      rahoitusalan holdingyhtiö;
iv)      monialan holdingyhtiö;
v)       mikä tahansa yhteisö, joka harjoittaa
pääasiallisena liiketoimintanaan yhtä tai useampaa direktiivin
[julkaisutoimisto lisää viitteen] liitteessä I luetelluista toiminnoista.
3.                      
Laitosten on ilmoitettava likvideiksi varoiksi
ainoastaan varat, jotka täyttävät kunkin seuraavista edellytyksistä:
a)      niitä ei ole laskenut liikkeeseen laitos
itse, sen emoyrityksenä tai tytäryrityksenä toimiva laitos taikka sen
emoyrityksenä toimivan laitoksen tai emoyrityksenä toimivan rahoitusalan
holdingyhtiön toinen tytäryritys;
b)      ne voidaan hyväksyä jäsenvaltiossa
normaaliaikoina keskuspankin päivänsisäisten likviditeettitarpeiden ja yön yli
-likviditeettisopimusten vakuudeksi tai, jos likvidejä varoja pidetään hallussa
kolmannen maan valuutan määräisten likviditeetin ulosvirtausten
kompensoimiseksi, kyseisen kolmannen maan keskuspankin päivänsisäisten
likviditeettitarpeiden ja yön yli -likviditeettisopimusten vakuudeksi;
c)      niiden hinta voidaan määrittää helposti
laskettavalla kaavalla, joka perustuu julkisesti saatavilla oleviin tietoihin,
eikä se riipu vahvoista oletuksista, kuten usein strukturoitujen tai
eksoottisten tuotteiden ollessa kyseessä;
d)      ne ovat kaupankäynnin kohteena
virallisesti hyväksytyssä pörssissä;
e)      niillä käydään kauppaa aktiivisen suoran
myynnin tai takaisinostosopimusten markkinoilla, joilla on runsaasti erilaisia
markkinaosapuolia, kaupankäynti on vilkasta ja markkinat ovat laajat ja syvät.
Edellä olevan b alakohdan edellytystä ei
sovelleta, jos likvidejä varoja pidetään hallussa likviditeetin ulosvirtausten
kompensoimiseksi valuutassa, jossa keskuspankkikelpoisuuden määritelmä on
erittäin kapea. Jos on kyse kolmansien maiden valuutoista, tätä poikkeusta on
sovellettava ainoastaan, jos kolmannen maan toimivaltaiset viranomaiset soveltavat
samaa poikkeusta ja kolmannessa maassa on käytössä vastaavat
raportointivaatimukset.
4.                      
EPV laatii teknisten täytäntöönpanostandardien
luonnoksen, jossa luetellaan valuutat, jotka täyttävät 3 kohdan toisessa
alakohdassa mainitut edellytykset. 
EPV toimittaa kyseiset tekniset
standardiluonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset täytäntöönpanostandardit
asetuksen (EU) N:o 1093/2010 15 artiklassa säädetyn menettelyn
mukaisesti.
Ennen edellisessä alakohdassa tarkoitettujen
teknisten standardien voimaantuloa laitokset voivat jatkaa ensimmäisessä
alakohdassa säädetyn käsittelytavan soveltamista, jos toimivaltaiset
viranomaiset ovat soveltaneet kyseistä käsittelytapaa ennen 1 päivää tammikuuta
2013. 
5.                      
Yhteistä sijoitustoimintaa harjoittavan yrityksen
osakkeita tai osuuksia voidaan käsitellä likvideinä varoina absoluuttiseen 250
miljoonan euron määrään edellyttäen, että 127 artiklan 3 kohdan vaatimukset
täyttyvät ja että yhteistä sijoitustoimintaa harjoittava yritys sijoittaa
korko- tai luottoriskiä vähentäviä johdannaisia lukuun ottamatta ainoastaan
likvideihin varoihin.
6.                      
Jos likvidien varojen erä lakkaa kuulumasta 1
kohdassa tarkoitettuihin varoihin, laitos saa kuitenkin vielä 30
kalenteripäivän ajan lukea sen likvideihin varoihin.
405 artikla
Likvidejä varoja koskevat operatiiviset vaatimukset
Laitoksen on ilmoitettava likvideiksi varoiksi
ainoastaan ne likvidit varat, jotka täyttävät seuraavat edellytykset:
a)           ne ovat asianmukaisesti
hajautettuja;
b)           vähintään 60 prosenttia laitoksen
ilmoittamista likvideistä varoista on 404 artiklan 1 kohdan a–c alakohdassa
tarkoitettuja varoja. Jos tällaiset varat erääntyvät maksettaviksi tai ne on
vaadittaessa maksettava 30 kalenteripäivän kuluessa, niitä ei voida lukea tähän
60 prosenttiin, ellei varoille ole annettu sellaista vakuutta, joka muodostuu 404
artiklan 1 kohdan a–c alakohdassa tarkoitetuista varoista;
c)           ne ovat laillisesti ja käytännössä
milloin tahansa seuraavien 30 päivän aikana helposti saatavilla ja
realisoitavissa suoralla myynnillä tai takaisinostosopimuksin, jotta
velvollisuudet voidaan täyttää. Edellä 404 artiklan 1 kohdassa tarkoitettujen
likvidien varojen, jotka ovat sellaisissa kolmansissa maissa, joissa on siirtorajoituksia,
tai jotka on määritelty ei-vaihdettavissa valuutoissa, katsotaan olevan
saatavilla ainoastaan siinä määrin kuin ne vastaavat ulosvirtauksia kyseisessä
kolmannessa maassa tai valuutassa;
d)           likvidit varat ovat
maksuvalmiudenhallintatoiminnon hallinnassa;
e)           osa likvideistä varoista
realisoidaan ajoittain ja vähintään kerran vuodessa suoralla myynnillä tai
takaisinostosopimuksin seuraavista syistä:
i)       kyseisten varojen markkinoillepääsyn
testaamiseksi,
ii)       varojen realisointiprosessien tehokkuuden
testaamiseksi,
iii)      varojen
käyttökelpoisuuden testaamiseksi, 
iv)      negatiivisten signaalien riskin
minimoimiseksi stressikausina;
f)            varoihin liittyviltä hintariskeiltä
voidaan suojautua, mutta likvideihin varoihin kohdistuu asianmukaisia sisäisiä
järjestelyjä, joilla varmistetaan, että niitä ei käytetä muissa käynnissä
olevissa operaatioissa, joita voivat olla: 
i)       suojautuminen tai muut
kaupankäyntistrategiat;
ii)       erillisen takauksen antaminen
strukturoiduissa transaktioissa;
iii)      toimintakustannusten kattaminen.
g)           likvidien varojen jakautuminen eri
valuuttoihin vastaa likviditeetin ulosvirtauksia eri valuutoissa sen jälkeen,
kun niistä on vähennetty rajatut sisäänvirtaukset.
406 artikla
Likvidien varojen arvostaminen
1.                      
Likvidien varojen erän arvoksi on ilmoitettava sen
markkina-arvo, jolle on tehty asianmukaiset arvonleikkaukset, joissa otetaan
huomioon ainakin duraatio, luotto- ja likviditeettiriski ja tyypilliset
repo-arvonleikkaukset markkinoiden yleisten stressikausien aikana. Kun kyseessä
on 404 artiklan 1 kohdan d alakohta, arvonleikkausten on oltava vähintään 15
prosenttia. Jos laitos suojautuu varoihin liittyvältä hintariskiltä, sen on
otettava huomioon rahavirta, joka syntyy suojauksen mahdollisesta
nollautumisesta.
2.                      
Edellä olevassa 404 artiklan 5 kohdassa
tarkoitetuissa yhteistä sijoitustoimintaa harjoittavien yritysten osakkeiden ja
osuuksien arvoa on leikattava kohde-etuuksien perusteella seuraavasti:
a)      0 prosenttia, kun kyseessä ovat 404
artiklan 1 kohdan a alakohdassa tarkoitetut varat;
b)      5 prosenttia, kun kyseessä ovat 404
artiklan 1 kohdan b ja c alakohdassa tarkoitetut varat;
c)      20 prosenttia, kun kyseessä ovat 404
artiklan 1 kohdan d alakohdassa tarkoitetut varat.
Erien läpikäynnissä sovelletaan seuraavaa
lähestymistapaa:
a)      jos laitos on tietoinen yhteistä
sijoitustoimintaa harjoittavan yrityksen vastuista, se voi käydä vastuut läpi
määrittääkseen ne 404 artiklan 1 kohdan a–d kohtaan kuuluviksi;
b)      jos laitos ei ole tietoinen yhteistä
sijoitustoimintaa harjoittavan yrityksen vastuista, sen on oletettava, että
yritys sijoittaa valtuuksiensa mukaiseen enimmäismäärään asti 404 artiklan 1
kohdan a–d alakohdassa tarkoitettuihin varojen lajeihin alenevassa
järjestyksessä, kunnes se saavuttaa sijoitusvaltuuksiensa mukaisen
yhteenlasketun enimmäismäärän. 
3.                      
Laskettaessa ja ilmoitettaessa arvonleikkauksista,
joita tehdään yhteistä sijoitustoimintaa harjoittavien yritysten osakkeille ja
osuuksille 2 kohdan a ja b alakohdassa säädettyjä menetelmiä noudattaen
laitokset voivat tukeutua seuraaviin kolmansiin osapuoliin: 
a)      yhteistä sijoitustoimintaa harjoittavan
yrityksen tallettajalaitos edellyttäen, että yhteistä sijoitustoimintaa
harjoittava yritys sijoittaa yksinomaan arvopapereihin ja tallettaa kaikki
arvopaperit tähän tallettajalaitokseen;
b)      muiden yhteistä sijoitustoimintaa
harjoittavien yritysten osalta yhteistä sijoitustoimintaa harjoittavan
yrityksen rahoitusyhtiö edellyttäen, että rahoitusyhtiö täyttää 127 artiklan 3
kohdan a alakohdassa säädetyt kriteerit. 
Ulkopuolisen tilintarkastajan on vahvistettava
tallettajalaitoksen tai yhteistä sijoitustoimintaa harjoittavan yrityksen
rahoitusyhtiön tekemien laskelmien oikeellisuus.
407 artikla
Valuutat, joissa likvidien varojen saatavuuteen liittyy rajoituksia
1.                      
EPV arvioi, missä määrin 404 artiklan 1 kohdan b
alakohdassa tarkoitetut likvidit varat ovat laitoksen saatavilla valuutoissa,
jotka ovat EU:n laitoksille merkityksellisiä. 
2.                      
Jos likvidejä varoja tarvitaan 401 artiklan
vaatimuksen valossa perustellusti enemmän kuin kyseisiä likvidejä varoja on jossakin
valuutassa saatavilla, on sovellettava yhtä tai useampaa seuraavista
poikkeuksista:
a)      poiketen siitä, mitä 405 artiklan b
alakohdassa säädetään, 404 artiklan 1 kohdan a–c alakohdassa tarkoitettujen
varojen osuus laitoksen ilmoittamista likvideistä varoista voi olla pienempi
kuin 60 prosenttia;
b)      poiketen siitä, mitä 405 artiklan g
alakohdassa säädetään, likvidien varojen jakautumisen eri valuuttoihin ei
tarvitse vastata likviditeetin ulosvirtauksia eri valuutoissa sen jälkeen, kun
niistä on vähennetty rajatut sisäänvirtaukset.
c)      vaaditut likvidit varat voidaan
kolmansien maiden valuuttojen osalta korvata kyseisen kolmannen maan
keskuspankin luottosopimuksilla, jotka on tehty peruuttamattomasti seuraaviksi 30
päiväksi ja jotka on nostettavasta määrästä riippumatta hinnoiteltu
kohtuullisesti, edellyttäen, että kolmannen maan toimivaltaiset viranomaiset
tekevät samoin ja kolmannessa maassa on käytössä vastaavat
raportointivaatimukset.
3.                      
Edellä olevan 2 kohdan mukaisesti sovellettavat
poikkeukset on suhteutettava käänteisesti varojen saatavillaoloon. Laitosten
perusteltuja tarpeita on arvioitava ottaen huomioon, miten ne pystyvät
moitteettomalla maksuvalmiuden hallinnalla vähentämään kyseisten likvidien
varojen tarvetta ja minkä verran muilla markkinaosapuolilla on kyseisiä varoja.
4.                      
EPV laatii teknisten täytäntöönpanostandardien
luonnoksen, jossa luetellaan valuutat, jotka täyttävät tässä artiklassa
asetetut edellytykset.
EPV toimittaa nämä teknisten
täytäntöönpanostandardien luonnokset komissiolle viimeistään 1 päivänä
tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset täytäntöönpanostandardit
asetuksen (EU) N:o 1093/2010 15 artiklassa säädetyn menettelyn
mukaisesti.
5.                      
EPV laatii teknisten sääntelystandardien
luonnokset, joissa täsmennetään 2 kohdassa tarkoitetut poikkeukset.
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädettyä menettelyä noudattaen.
6.                      
EPV:n on annettava komissiolle viimeistään 31
päivänä joulukuuta 2013 neuvoja siitä, miten 2 kohdan a alakohdassa tarkoitetun
poikkeuksen seurauksena hallussa pidettävien varojen arvoa leikataan
asianmukaisesti.
408 artikla
Likviditeetin ulosvirtaukset
1.                      
Ilmoitettavat likviditeetin ulosvirtaukset ovat
seuraavien erien summa:
a)      jäljempänä olevassa 409 artiklassa
tarkoitettujen vähittäistalletusten nykymäärien prosenttiosuudet;
b)      jäljempänä 410 artiklassa tarkoitettujen
muiden sellaisten velkojen, jotka erääntyvät tai voidaan vaatia maksettaviksi
tai joiden osalta rahoituksen antaja voi implisiittisesti olettaa, että laitos
maksaa velan takaisin seuraavien 30 päivän aikana, nykymäärien
prosenttiosuudet;
c)      jäljempänä 411 artiklassa tarkoitetut
ylimääräiset ulosvirtaukset;
d)      liitteen I mukaan keskimääräisen tai
keskimääräisen/alhaisen riskin sisältävistä 412 artiklassa tarkoitetuista
käyttämättömistä luottojärjestelyistä ja likviditeettisopimuksista seuraavien 30
päivän aikana nostettavissa olevan enimmäismäärän prosenttiosuus; 
e)      ylimääräiset ulosvirtaukset, jotka
havaitaan 2 kohdan mukaisessa arvioinnissa.
2.                      
Laitosten on arvioitava säännöllisesti likviditeetin
ulosvirtausten todennäköisyyttä ja mahdollista volyymiä seuraavien 30 päivän
aikana sellaisten tuotteiden tai palvelujen osalta, jotka eivät kuulu 410–412
artiklan soveltamisalaan ja joita laitokset tarjoavat tai järjestävät tai joita
mahdolliset ostajat voisivat pitää kyseisiin laitoksiin liittyvinä, mukaan
lukien mahdolliset taseen ulkopuolisten velvoitteiden ja ehdollisten
velvoitteiden kaltaiset sopimusjärjestelyt. Näitä ulosvirtauksia on arvioitava
käyttämällä valvottavakohtaisen ja markkinakohtaisen stressiskenaarion
yhdistelmää.
Laitosten on kiinnitettävä tässä arvioinnissa
erityistä huomiota siihen, että niiden maineelle voi aiheutua olennaista
vahinkoa, jos ne eivät anna tällaisille tuotteille tai palveluille
maksuvalmiustukea. Laitosten on ilmoitettava toimivaltaisille viranomaisille
vähintään vuosittain tuotteet ja palvelut, joiden osalta ensimmäisessä
alakohdassa tarkoitetut todennäköisyys ja volyymi ovat merkittävät, ja
toimivaltaisten viranomaisten on määritettävä ulosvirtaukset, jotka on otettava
huomioon. 
Toimivaltaisten viranomaisten on vähintään
vuosittain ilmoitettava EPV:lle ne tuote- tai palvelutyypit, joiden osalta ne
ovat laitosten antamien ilmoitusten perusteella määrittäneet ulosvirtaukset.
Niiden on tässä ilmoituksessa annettava myös selostus menetelmästä, jota
ulosvirtausten määrittämisessä on sovellettu. 
3.                      
EPV laatii teknisten sääntelystandardien
luonnokset, joissa täsmennetään 2 kohdassa tarkoitettujen tuotteiden ja
palvelujen käsittely ja määritetään ne tuotteet ja palvelut, joihin sitä
sovelletaan, sekä asianmukaiset menetelmät niiden ulosvirtausten
määrittämiseen, jotka on otettava huomioon. 
EPV
toimittaa nämä teknisten sääntelystandardien luonnokset komissiolle viimeistään
30 päivänä kesäkuuta 2014.
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädettyä menettelyä noudattaen. 
409 artikla
Vähittäistalletuksia koskevat ulosvirtaukset
1.                      
Laitosten on kerrottava direktiivin 94/19/EY
mukaisen talletussuojajärjestelmän tai kolmannen maan vastaavan
talletussuojajärjestelmän soveltamisalaan kuuluvien vähittäistalletusten määrä
vähintään 5 prosentilla, jos jompikumpi seuraavista koskee talletusta:
a)      talletus on osa vakiintunutta liiketoimintasuhdetta,
minkä vuoksi sen nostaminen on erittäin epätodennäköistä;
b)      talletus on maksuliikennetilillä, mukaan
lukien tilit, joille palkkoja säännöllisesti maksetaan.
2.                      
Laitosten on kerrottava muut vähittäistalletukset,
joita ei tarkoiteta 1 kohdassa, vähintään 10 prosentilla.
3.                      
EPV laatii teknisten täytäntöönpanostandardien
luonnokset, jotta voidaan määrittää edellytykset 1 ja 2 kohdan soveltamiselle
määritettäessä vähittäistalletuksia, joiden ulosvirtaukset ovat suuremmat kuin 1
tai 2 kohdassa esitetty, sekä kyseisten tuotteiden määritelmät ja
ulosvirtaukset tämän osaston soveltamista varten. Näissä standardeissa otetaan
huomioon, miten todennäköistä on, että kyseiset talletukset johtavat
likviditeetin ulosvirtaukseen seuraavien 30 päivän aikana. Näitä ulosvirtauksia
on arvioitava käyttämällä valvottavakohtaisen ja markkinakohtaisen
stressiskenaarion yhdistelmää. 
EPV toimittaa nämä teknisten
täytäntöönpanostandardien luonnokset komissiolle viimeistään 1 päivänä
tammikuuta 2013. 
Siirretään komissiolle valta hyväksyä
ensimmäisessä alakohdassa tarkoitetut tekniset täytäntöönpanostandardit
asetuksen (EU) N:o 1093/2010 15 artiklassa säädetyn menettelyn
mukaisesti. 
4.                      
Laitosten on kerrottava kolmansissa maissa
vastaanottamansa vähittäistalletukset 1 ja 2 kohdassa säädettyä korkeammalla
prosentilla, jos tällaisesta prosentista on säädetty vastaavissa kolmannen maan
raportointivaatimuksissa.
5.                      
Laitokset voivat jättää ulosvirtauslaskelman
ulkopuolelle tietyt selvästi rajatut vähittäistalletusten luokat, kunhan laitos
soveltaa kyseiseen talletusluokkaan joka tilanteessa tiukasti seuraavaa, ellei
tallettajan tapauskohtaisesti perusteltavista vaikeista olosuhteista muuta
johdu:
a)      tallettaja ei saa nostaa talletusta 30
päivään;
b)      nostaessaan talletuksen 30 päivän kuluessa
tallettajan on maksettava ennenaikaisesta nostosta sakko, joka on olennaisesti
suurempi kuin menetetty korko, jonka hän saisi jäljellä olevalta
talletusajalta, jos hän ei nosta talletusta ennenaikaisesti. Sen estämättä,
mitä edellisessä virkkeessä säädetään, sakon ei tarvitse olla suurempi kuin
korko siltä ajalta, joka on kulunut siitä, kun talletusajasta sovittiin.
410 artikla
Muita velkoja koskevat ulosvirtaukset
1.                      
Laitosten on kerrottava laitoksen omista
toimintamenoista johtuvat velat 0 prosentilla.
2.                      
Laitosten on kerrottava 188 artiklassa
määritellyistä vakuudellisesta luotonannosta ja pääomamarkkinalähtöisistä
transaktioista johtuvat velat, jos niiden vakuutena on varoja, joita pidetään 404
artiklan mukaisina likvideinä varoina:
a)       0
prosentilla 406 artiklan mukaiseen likvidien varojen arvoon asti; 
b)       100
prosentilla jäljelle jäävän velan osalta. 
3.                      
Laitosten on kerrottava 188 artiklassa
määritellyistä vakuudellisesta luotonannosta ja pääomamarkkinalähtöisistä
transaktioista johtuvat velat 25 prosentilla, jos varoja ei voida pitää 404
artiklan mukaisina likvideinä varoina ja luotonantaja on sen jäsenvaltion
keskuspankki tai muu julkisyhteisö tai julkisoikeudellinen laitos, jossa
laitokselle on myönnetty toimilupa.
4.                      
Laitosten on kerrottava
a)      talletuksista johtuvat velat, jotka on
pidettävä voimassa, jotta tallettaja saa laitokselta selvitys-, säilytys- tai
käteisvarojen hoitopalveluja;
b)      talletuksista johtuvat velat, jotka on
pidettävä voimassa 108 artiklan 7 kohdan vaatimukset täyttävään laitosten suojajärjestelmään
kuuluvan yhteisen tehtävänjaon yhteydessä tai samassa laitosten
suojajärjestelmässä jäsenenä olevan toisen yksikön lakiin tai laitoksen
perustamiskirjaan perustuvana vähimmäistalletuksena;
edellä olevan a alakohdan tapauksessa 5
prosentilla siinä määrin kuin direktiivin 94/19/EY mukainen
talletussuojajärjestelmä tai kolmannen maan vastaava talletussuojajärjestelmä
kattaa ne ja muutoin 25 prosentilla. 
Edellä a alakohdassa tarkoitetut selvitys-,
säilytys- tai käteisvarojen hoitopalvelut kattavat tällaiset palvelut
ainoastaan siinä määrin kuin ne suoritetaan sellaisen vakiintuneen suhteen
yhteydessä, jossa tallettajan riippuvuus on huomattava. Ne eivät saa olla
pelkästään kirjeenvaihtajapankkipalveluja tai perusarvopapereiden
välityspalvelua, ja laitoksella on oltava objektiivisia todisteita siitä, että
asiakas ei voi nostaa kyseisiä summia 30 päivän aikajänteellä vaarantamatta
operatiivista toimintaansa.
5.                      
Laitosten on kerrottava muiden kuin finanssialan
asiakkaiden talletuksista johtuvat velat 75 prosentilla siinä määrin kuin ne
eivät kuulu 4 kohdan soveltamisalaan.
6.                      
Laitosten on otettava liitteessä II luetelluista
sopimuksista 30 päivän aikajänteellä odotettavissa olevat maksettavat ja
saatavat huomioon nettomääräisesti kaikkien vastapuolten osalta ja kerrottava
ne 100 prosentilla, jos kyseessä on nettovelka. Nettomääräisyys tarkoittaa
myös, että saatavaa 404 artiklan mukaisina likvideinä varoina pidettävää
vakuutta ei lasketa mukaan.
7.                      
Laitosten on kerrottava muut velat, jotka eivät
kuulu 1–5 kohdan soveltamisalaan, 100 prosentilla.
8.                      
Poiketen siitä, mitä 7 kohdassa säädetään,
toimivaltaiset viranomaiset voivat myöntää tapauskohtaisesti luvan alemman
prosenttiosuuden soveltamiseen, jos kaikki seuraavat edellytykset täyttyvät:
a)      tallettaja on laitoksen emoyrityksenä tai
tytäryrityksenä toimiva laitos tai saman emoyrityksenä toimivan laitoksen
toinen tytäryritys taikka se on direktiivin 83/349/EY 12 artiklan 1 kohdassa
tarkoitetussa yhteydessä laitokseen;
b)      seuraavien 30 päivän aikana on syytä
odottaa pienempää ulosvirtausta myös valvottavakohtaisen ja markkinakohtaisen
stressiskenaarion yhdistelmää käyttäen;
c)      tallettaja soveltaa vastaavaa symmetristä
tai konservatiivisempaa sisäänvirtausta 413 artiklasta poiketen;
d)      laitos ja tallettaja ovat sijoittautuneet
samaan jäsenvaltioon, ellei sovelleta 18 artiklan 1 kohdan b alakohtaa.
Jos annetaan lupa tällaisen pienemmän
ulosvirtauksen soveltamiseen, toimivaltaisten viranomaisten on annettava
EPV:lle tieto päätöksestä ja syistä siihen. Toimivaltaisten viranomaisten on
tarkasteltava edellytyksiä tällaisiin pienempiin ulosvirtauksiin säännöllisesti
uudelleen.
411 artikla
Ylimääräiset ulosvirtaukset
1.                      
Vakuuksiin, jotka eivät ole 404 artiklan 1 kohdan a
alakohtaa vastaavia varoja ja jotka laitos sijoittaa liitteessä II lueteltuihin
sopimuksiin, on sovellettava ylimääräistä ulosvirtausta, joka on 15 prosenttia 404
artiklan 1 kohdan d alakohtaa vastaavien varojen markkina-arvosta ja 20
prosenttia muiden varojen markkina-arvosta.
2.                      
Jos toimivaltainen viranomainen katsoo, että
laitoksen 188 artiklassa määriteltyihin pääomamarkkinalähtöisiin transaktioihin
tai liitteessä II lueteltuihin sopimuksiin liittyvä kaupankäynti on olennaista
suhteessa laitoksen mahdollisiin likviditeetin ulosvirtauksiin, laitoksen on
lisättävä ylimääräinen ulosvirtaus sellaisia ylimääräisiä ulosvirtaustarpeita
varten, jotka johtuvat laitoksen tekemiin sopimuksiin perustuvasta laitoksen
luottoluokan olennaisesta heikentymisestä, kuten ulkoisen luottoluokituksen
alenemisesta kolmella pykälällä. Tämän olennaisen heikkenemisen laajuutta on
tarkasteltava säännöllisesti uudelleen ja ilmoitettava siitä toimivaltaiselle
viranomaiselle.
3.                      
Laitoksen on lisättävä ylimääräinen ulosvirtaus,
joka vastaa vakuustarpeita, joita epäsuotuisan markkinaskenaarion vaikutus
aiheuttaisi liitteessä II lueteltuihin sopimuksiin liittyvälle laitoksen
kaupankäynnille, jos nämä sopimukset ovat olennaisia.
EPV laatii teknisten sääntelystandardien
luonnokset, joissa määritetään olennaisuuden käsitteen soveltamisen
edellytykset ja tämän ylimääräisen ulosvirtauksen mittaamismenetelmät. 
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013. 
Siirretään komissiolle valta hyväksyä toisessa
alakohdassa tarkoitetut tekniset sääntelystandardit asetuksen (EU) N:o 1093/2010
10–14 artiklassa säädetyn menettelyn mukaisesti. 
4.                      
Laitoksen on lisättävä ylimääräinen ulosvirtaus,
joka vastaa arvopapereiden tai muiden lyhyeksi myytävien ja 30 päivän
aikajänteellä toimitettavien varojen markkina-arvoa, ellei laitos omista
toimitettavia arvopapereita tai ole lainannut niitä ehdoin, jotka edellyttävät
niiden palauttamista vasta 30 päivän jälkeen, eivätkä arvopaperit ole osa
laitoksen likvidejä varoja.
412 artikla
Luottojärjestelyistä ja likviditeettisopimuksista johtuvat ulosvirtaukset 
1.                      
Laitoksen on ilmoitettava luottojärjestelyistä ja
likviditeettisopimuksista johtuvat ulosvirtaukset. Ulosvirtaukset on
määritettävä prosentteina nostettavissa olevasta enimmäismäärästä. Tämä
nostettavissa oleva enimmäismäärä voidaan arvioida niin, että siitä vähennetään
sellaisen vakuuden 406 artiklan mukainen arvo, joka on annettava, jos laitos
voi käyttää vakuuden uudelleen ja jos vakuus on 404 artiklan mukaisten
likvidien varojen muodossa. Annettava vakuus ei saa muodostua järjestelyn tai
sopimuksen vastapuolen tai siihen sidoksissa olevan yhteisön liikkeeseen
laskemista varoista. Jos tarvittavat tiedot ovat laitoksen saatavilla,
arvopaperistamista varten perustetuille erillisyhtiöille (SSPE) tarjottavien
luottojärjestelyjen ja likviditeettisopimusten osalta nostettavissa olevaksi
enimmäismääräksi on määritettävä enimmäismäärä, joka voitaisiin nostaa, kun
otetaan huomioon SSPE:n omat seuraavien 30 päivän aikana erääntyvät
velvoitteet.
2.                      
Käyttämättömistä luottojärjestelyistä ja
likviditeettisopimuksista nostettavissa oleva enimmäismäärä on kerrottava 5
prosentilla, jos järjestelyt ja sopimukset voidaan lukea luottoriskien
peruslaskentatavalla tai sisäisten luottoluokitusten menetelmällä (IRB)
vähittäisvastuuryhmään.
3.                      
Käyttämättömistä luottojärjestelyistä ja
likviditeettisopimuksista nostettavissa oleva enimmäismäärä on kerrottava 10
prosentilla, jos järjestelyt ja sopimukset täyttävät seuraavat edellytykset:
a)      niitä ei voida lukea luottoriskien
peruslaskentatavalla tai IRB-menetelmällä vähittäisvastuuryhmään;
b)      niitä on tarjottu asiakkaille, jotka
eivät ole finanssialan asiakkaita;
c)      niillä ei ole tarkoitus korvata asiakkaan
rahoitusta tilanteissa, joissa tämä ei pysty täyttämään rahoitustarpeitaan
finanssimarkkinoilla.
4.                      
Muista käyttämättömistä luottojärjestelyistä ja
likviditeettisopimuksista nostettavissa oleva enimmäismäärä on kerrottava 100
prosentilla. Tätä sovelletaan erityisesti seuraaviin:
a)      SSPE-yhtiöille myönnetyt
likviditeettisopimukset;
b)      järjestelyt, joiden mukaan laitoksen on
ostettava SSPE:ltä varoja tai vaihdettava sen kanssa niitä.
5.                      
Jäsenvaltion keskus- tai aluehallinnon perustamat
ja tukemat laitokset voivat 4 kohdasta poiketen soveltaa 2 ja 3 kohdan
käsittelyjä myös sellaisiin luottojärjestelyihin ja likviditeettisopimuksiin,
joita laitoksille myönnetään yksinomaan kyseisissä kohdissa tarkoitettuihin
vastuuryhmiin luettavien edistämislainojen suoraa tai epäsuoraa rahoittamista
varten. Tällaisten edistämislainojen on oltava ainoastaan sellaisten
henkilöiden saatavilla, jotka eivät ole finanssialan asiakkaita, ilman
kilpailua ja tavoittelematta voittoa kyseisen keskus- tai aluehallinnon
asettamien yleistä etua koskevien tavoitteiden edistämiseksi. Varojen
nostamisen on oltava mahdollista tällaisista järjestelyistä ainoastaan, kun on
tehty edistämislainahakemus, ja ainoastaan haettuun määrään asti.
413 artikla
Sisäänvirtaukset
1.                      
Laitosten on ilmoitettava rajatut likviditeetin
sisäänvirtaukset. Likvidien varojen rajatut sisäänvirtaukset ovat likviditeetin
sisäänvirtaukset rajattuna 75 prosenttiin likviditeetin
ulosvirtauksista.Laitokset voivat jättää tämän rajauksen ulkopuolelle
likviditeetin sisäänvirtaukset, jotka saadaan muihin laitoksiin tehdyistä
talletuksista, joihin voidaan soveltaa 108 artiklan 6 kohdan tai 108 artiklan 7
kohdassa tarkoitettuja käsittelyjä.
2.                      
Likviditeetin sisäänvirtaukset on laskettava
seuraavilta 30 päivältä. Siihen on sisällytettävä ainoastaan sopimuksiin
perustuvat sisäänvirtaukset vastuista, jotka eivät ole erääntyneet ja joiden
suhteen pankilla ei ole syytä odottaa, että sopimus jätettäisiin täyttämättä 30
päivän aikajänteellä. Sisäänvirtaus on otettava huomioon täysimääräisesti
seuraavin poikkeuksin:
a)      maksuista asiakkailta, jotka eivät ole
finanssialan asiakkaita, on vähennettävä 50 prosenttia niiden arvosta tai
kyseisten asiakkaiden kanssa rahoituksen laajentamiseksi tehdyistä sopimuksista
siitä riippuen, kumpi on suurempi. Tätä ei sovelleta 188 artiklassa
määritellyistä vakuudellisesta luotonannosta ja pääomamarkkinalähtöisistä
transaktioista johtuviin maksuihin, jos niiden vakuutena on 404 artiklan
mukaisia likvidejä varoja;
b)      edellä 188 artiklassa määritellyistä
vakuudellisesta luotonannosta ja pääomamarkkinalähtöisistä transaktioista
johtuvia maksuja, jos niiden vakuutena on likvidejä varoja, ei oteta huomioon
likvidien varojen arvonalennuksilla vähennettyyn arvoon asti, mutta loppuosa
maksuista otetaan huomioon täysimääräisesti;
c)      maksuja, joita velallinen laitos
käsittelee 410 artiklan 4 kohdan mukaisesti, käyttämättömiä luottojärjestelyjä
tai likviditeettisopimuksia ja muita saatuja sitoumuksia ei oteta huomioon.
3.                      
Liitteessä II luetelluista sopimuksista 30 päivän
aikajänteellä odotettavissa olevat maksettavat ja saatavat on otettava huomioon
nettomääräisesti kaikkien vastapuolten osalta ja kerrottava 100 prosentilla,
jos kyseessä on nettosaatava. Nettomääräisyys tarkoittaa myös, että saatavaa, 404
artiklan mukaisina likvideinä varoina pidettävää vakuutta ei lasketa mukaan.
4.                      
Toimivaltaiset viranomaiset voivat antaa 2 kohdan c
alakohdasta poiketen luvan soveltaa tapauskohtaisesti suurempaa
sisäänvirtausta, jos kaikki seuraavat edellytykset täyttyvät:
a)      jopa valvottavakohtaisessa
stressitilanteessa on syytä odottaa suurempaa sisäänvirtausta;
b)      vastapuoli on laitoksen emoyrityksenä tai
tytäryrityksenä toimiva laitos tai saman emoyrityksenä toimivan laitoksen
toinen tytäryritys taikka se on direktiivin 83/349/EY 12 artiklan 1 kohdassa
tarkoitetussa yhteydessä laitokseen;
c)      vastapuoli soveltaa vastaavaa symmetristä
tai konservatiivisempaa ulosvirtausta 413 artiklasta poiketen;
d)      laitos ja vastapuoli ovat sijoittautuneet
samaan jäsenvaltioon, ellei sovelleta 18 artiklan 1 kohdan b alakohtaa.
Jos annetaan lupa tällaisen suuremman
sisäänvirtauksen soveltamiseen, toimivaltaisten viranomaisten on annettava
EPV:lle tieto päätöksestä ja syistä siihen. Toimivaltaisten viranomaisten on
tarkasteltava edellytyksiä tällaisiin suurempiin sisäänvirtauksiin
säännöllisesti uudelleen.
5.                      
Laitosten ei tarvitse ilmoittaa mitään muita 404
artiklan mukaisesti ilmoitettuja likvidejä varoja koskevia sisäänvirtauksia
kuin sellaiset varoja koskevat maksut, jotka eivät näy varojen
markkina-arvossa. 
6.                      
Laitosten ei tarvitse ilmoittaa uusien sitoumusten
liikkeeseenlaskusta johtuvia sisäänvirtauksia.
7.                      
Laitosten on otettava huomioon likviditeetin
sisäänvirtaukset, jotka ovat sellaisissa kolmansissa maissa, joissa on
siirtorajoituksia, tai jotka on määritelty ei-vaihdettavissa valuutoissa,
ainoastaan siinä määrin kuin ne vastaavat ulosvirtauksia kyseisessä kolmannessa
maassa tai valuutassa.
III osasto
Pysyvää varainhankintaa koskeva raportointi
414 artikla
Pysyvän varainhankinnan erät
1.                      
Seuraavat erät on ilmoitettava toimivaltaisille
viranomaisille erikseen, jotta pysyvän varainhankinnan saatavuutta voidaan
arvioida:
a)      omat varat;
b)      seuraavat velat, jotka eivät kuulu a
alakohtaan:
i)        vähittäistalletukset, joihin voidaan
soveltaa 409 artiklan 1 kohdan käsittelyä;
ii)       vähittäistalletukset, joihin voidaan
soveltaa 409 artiklan 2 kohdan käsittelyä.
iii)      talletukset, joihin voidaan soveltaa 410
artiklan 4 kohdan käsittelyä;
iv)      edellä iii alakohdassa tarkoitetuista
talletuksista ne, joihin sovelletaan direktiivin 94/19/EY mukaista
talletussuojaa tai kolmannen maan vastaavaa talletussuojaa 409 artiklan 2
kohdan mukaisesti;
v)       edellä iii alakohdassa tarkoitetuista
talletuksista ne, jotka kuuluvat 410 artiklan 3 kohdan b alakohdan
soveltamisalaan;
vi)      talletukset, jotka eivät kuulu i tai iii
alakohtaan, jos ne eivät ole finanssialan asiakkaiden tekemiä;
vii)     kaikki finanssialan asiakkailta saatu
rahoitus;
viii)    sekä vi alakohdan että vii alakohdan
osalta erikseen 188 artiklassa määritellyistä vakuudellisesta luotonannosta ja
pääomamarkkinalähtöisistä transaktioista peräisin oleva rahoitus,
–              
joiden vakuutena on 404 artiklassa tarkoitettuja
likvidejä varoja;
–              
joiden vakuutena on mitä tahansa muita varoja;
ix)      liikkeeseen lasketuista arvopapereista
johtuvat velat, joihin voidaan soveltaa 124 artiklassa tarkoitettua käsittelyä;
x)       muut liikkeeseen lasketuista
arvopapereista johtuvat velat;
xi)      muut velat.
2.                      
Kaikki erät on tilanteen mukaan esitettävä
seuraaviin viiteen ryhmään jaoteltuina sen mukaan, onko niiden
erääntymispäivään tai siihen päivään, jona ne voidaan sopimuksen mukaan vaatia
maksettaviksi, jos viimeksi mainittu päivä on lähempänä:
a)      alle kolme kuukautta;
b)      kolmesta kuuteen kuukautta;
c)      kuudesta yhdeksään kuukautta;
d)      yhdeksästä kahteentoista kuukautta;
e)      yli kaksitoista kuukautta.
415 artikla
Pysyvää varainhankintaa edellyttävät erät
1.                      
Seuraavat erät on ilmoitettava toimivaltaisille
viranomaisille erikseen, jotta pysyvän varainhankinnan tarvetta voidaan
arvioida:
a)      edellä 404 artiklassa tarkoitetut varat,
lajeittain jaoteltuina;
b)      arvopaperit ja rahamarkkinainstrumentit,
jotka eivät kuulu a alakohtaan;
c)      virallisesti hyväksytyssä pörssissä
merkittävään indeksiin noteerattavat muiden kuin rahoitusalan yhteisöjen
osakkeet;
d)      osakkeet;
e)      kulta;
f)       muut jalometallit;
g)      uusiutumattomat lainat ja saatavat, ja
niistä eriteltyinä ne, joissa velallisena on:
i)        muita luonnollisia henkilöitä kuin
elinkeinonharjoittajia tai yhtiökumppaneita;
ia) pieniä ja keskisuuria yrityksiä, ja kyseisen
asiakkaan tai asiakaskokonaisuuden tekemien talletusten yhteenlaskettu määrä on
pienempi kuin 1 miljoona euroa;
ii)       valtiot, keskuspankit sekä
julkisyhteisöt tai julkisoikeudelliset laitokset;
iii)      muut kuin finanssialan asiakkaat, joita
ei tarkoiteta i ja ii alakohdassa;
iv)      muut velalliset.
h)      johdannaissaatavat;
i)       muut varat;
j)       liitteen I mukaan keskimääräisen tai
keskimääräisen/alhaisen riskin sisältävät käyttämättömät luottojärjestelyt.
2.                      
Kaikki erät on soveltuvin osin esitettävä 414
artiklan 2 kohdassa kuvattuihin viiteen ryhmään jaoteltuina.
SEITSEMÄS OSA
VELKAANTUNEISUUS
416 artikla
Vähimmäisomavaraisuusasteen laskeminen
1.                      
Laitosten on laskettava vähimmäisomavaraisuusasteensa
2–10 kohdassa esitettyjä menetelmiä noudattaen.
2.                      
Vähimmäisomavaraisuusaste on laskettava niin, että
laitoksen pääoman määrä jaetaan laitoksen vastuiden kokonaismäärällä, ja se on
ilmaistava prosentteina.
Laitosten on laskettava vähimmäisomavaraisuusaste
kuukausittaisten vähimmäisomavaraisuusasteiden yksinkertaisena aritmeettisena
keskiarvona vuosineljännekseltä.
3.                      
Pääoman määrällä tarkoitetaan 2 kohdassa
ensisijaisia omia varoja.
4.                      
Vastuiden kokonaismäärä on kaikkien varojen
vastuuarvojen ja niiden taseen ulkopuolisten erien summa, joita ei ole
vähennetty määritettäessä 3 kohdassa tarkoitettua pääoman määrää. 
Jos laitoksiin kuuluu relevantteja yhteisöjä,
joissa niillä on sovellettavan tilinpäätössäännöstön mukaisessa
konsolidoinnissa huomattavia sijoituksia, jotka jäävät ensimmäisen osan II
osaston 2 luvun mukaisen, varovaisuusperiaatteen mukaisen konsolidoinnin
ulkopuolelle, niiden on vähennettävä vastuistaan määrä, joka saadaan kertomalla
a alakohdassa määritelty määrä b alakohdassa määritellyllä kertoimella:
a)      sovellettavan tilinpäätössäännöstön
mukaiseen konsolidointiin sisällytettävien, mutta ensimmäisen osan II osaston 2
luvun mukaisen, varovaisuusperiaatteen mukaisen konsolidoinnin ulkopuolelle
jäävien relevanttien yhteisöjen kaikkien varojen vastuuarvojen summa;
b)      edellä olevissa 33 artiklan 1 kohdassa ja
53 artiklan d alakohdassa eriteltyjen ensisijaisista omista varoista tehtävien
vähennysten summa jaettuna ensisijaisten omien varojen kokonaismäärällä.
Laitosten on arvostettava varat ja taseen
ulkopuoliset erät 94 artiklan mukaisesti.
5.                      
Laitosten on määritettävä varojen vastuuarvo
seuraavia periaatteita noudattaen:
a)      varojen vastuuarvoilla tarkoitetaan
liitteessä II lueteltuja eriä ja luottojohdannaisia lukuun ottamatta 106
artiklan 1 kohdassa määriteltyjä vastuuarvoja;
b)      reaali- tai rahoitusvakuutta, takausta
tai ostettua luottoriskin vähentämistä ei saa käyttää varojen vastuuarvojen
pienentämiseen;
c)      lainojen ja talletusten nettouttaminen ei
ole sallittua.
6.                      
Laitosten on määritettävä liitteessä II lueteltujen
erien ja luottojohdannaisten vastuuarvo joko 269 artiklassa esitettyä käyvän
arvon menetelmää tai 270 artiklassa esitettyä alkuperäisen hankinta-arvon
menetelmää käyttäen. Laitokset voivat käyttää alkuperäisen hankinta-arvon menetelmää
liitteessä II lueteltujen erien ja luottojohdannaisten vastuuarvon
määrittämiseen ainoastaan, jos ne käyttävät kyseistä menetelmää myös näiden
erien vastuuarvon määrittämiseen 87 artiklassa säädettyjen omien varojen
vaatimusten täyttämistä varten.
Määrittäessään liitteessä II lueteltujen erien ja
luottojohdannaisten vastuuarvoa laitosten on otettava 289 artiklan mukaisesti
huomioon uudistamissopimusten ja muiden nettoutussopimusten vaikutukset lukuun
ottamatta tuotteiden ristikkäisnettoutusta koskevia sopimuksia.
7.                      
Laitosten on määritettävä takaisinostosopimusten,
arvopapereiden tai hyödykkeiden lainaksi antamista ja ottamista koskevien
sopimusten, pitkän selvitysajan transaktioiden ja vakuudellisen
limiittiluotonannon (margin lending) vastuuarvo 215 artiklan 1–3 kohdan
mukaisesti ja otettava päänettoutussopimukset huomioon tuotteiden
ristikkäisnettoutusta koskevia sopimuksia lukuun ottamatta 201 artiklan
mukaisesti.
8.                      
Laitosten on määritettävä taseen ulkopuolisten
erien vastuuarvo liitteessä II lueteltuja eriä, luottojohdannaisia,
takaisinostosopimuksia, arvopapereiden tai hyödykkeiden lainaksi antamista tai
ottamista koskevia sopimuksia, pitkän selvitysajan transaktioita ja
vakuudellista limiittiluotonantoa (margin lending) lukuun ottamatta 106
artiklan 1 kohdan mukaisesti seuraavin kyseisessä artiklassa lueteltuja
erityisiä luottoriskioikaisuja koskevin muutoksin:
a)      erityinen luottoriskioikaisu on 10
prosenttia, kun kyseessä on liitteessä I olevan 4 kohdan ensimmäisessä
luetelmakohdassa tarkoitettu käyttämätön luottojärjestely, joka voidaan milloin
tahansa ehdoitta peruuttaa;
b)      erityinen luottoriskioikaisu on 100
prosenttia, kun kyseessä on mikä tahansa muu liitteessä I lueteltu taseen
ulkopuolinen erä.
9.                      
Laitosten on määritettävä liitteessä II lueteltujen
erien ja taseen ulkopuolisiin eriin kuuluvien luottojohdannaisten vastuuarvot 6
kohdassa esitettyä lähestymistapaa noudattaen.
Laitosten on määritettävä taseen ulkopuolisiin
eriin kuuluvien takaisinostosopimusten, arvopapereiden tai hyödykkeiden
lainaksi antamista tai ottamista koskevien sopimusten, pitkän selvitysajan
transaktioiden ja vakuudellisen limiittiluotonannon (margin lending)
vastuuarvot 6 kohdassa esitettyä lähestymistapaa noudattaen.
10.                  
Laitokset voivat 6, 7 ja 9 kohdassa esitettyjä
laskelmia tehdessään päättää olla soveltamatta 5 kohdan b alakohdassa esitettyä
periaatetta.
417 artikla
Raportointivaatimus
1.                      
Laitosten on toimitettava toimivaltaisille
viranomaisille kaikki 416 artiklassa määritetyt tiedot
vähimmäisomavaraisuusasteesta ja sen osatekijöistä. Toimivaltaisten
viranomaisten on otettava nämä tiedot huomioon suorittaessaan direktiivin
[julkaisutoimisto lisää viitteen] 92 artiklassa tarkoitettua vakavaraisuuden
kokonaisarviota.
Toimivaltaisten viranomaisten on toimitettava
laitoksilta saadut tiedot EPV:lle sen pyynnöstä 482 artiklassa tarkoitetun
tarkastuksen mahdollistamiseksi.
2.                      
EPV laatii teknisten täytäntöönpanostandardien
luonnokset, jotta voidaan määrittää 1 kohdassa tarkoitettua
raportointivaatimusta koskevan yhdenmukaisen raportointimallin sisältö ja muoto
ja antaa ohjeita mallin käytöstä ja raportointitiheydestä ja -ajankohdista.
EPV toimittaa nämä teknisten
täytäntöönpanostandardien luonnokset komissiolle viimeistään 1 päivänä
tammikuuta 2013.
Siirretään komissiolle valta hyväksyä ensimmäisessä
alakohdassa tarkoitetut tekniset täytäntöönpanostandardit asetuksen
(EU) N:o 1093/2010 15 artiklassa säädetyn menettelyn mukaisesti.
KAHDEKSAS OSA
LAITOSTEN TIEDONANTOVELVOLLISUUS
I osasto
Yleiset periaatteet
418 artikla
 Julkistamisvaatimusten soveltamisala
1.                      
Laitosten on julkistettava II osastossa luetellut
tiedot, ellei 419 artiklan säännöksistä muuta johdu.
2.                      
Jotta toimivaltaiset viranomaiset voivat kolmannen
osan nojalla antaa luvan III osastossa tarkoitetuille välineille ja
menetelmille, laitosten on julkistettava kyseisessä osassa vaaditut tiedot.
3.                      
Laitosten on vahvistettava virallinen toimintalinja
tämän osan mukaisen tiedonantovelvollisuuden noudattamiseksi, ja niillä on
oltava toimintalinjat julkistettavien tietojen asianmukaisuuden arvioimiseksi,
mukaan lukien tietojen todentaminen ja julkistamistiheys. Laitoksilla on oltava
toimintaperiaatteet myös sen seikan arvioimiseksi, antavatko niiden julkistamat
tiedot markkinaosapuolille kattavan käsityksen niiden riskiprofiilista.
Jos julkistetut tiedot eivät anna
markkinaosapuolille kattavaa käsitystä riskiprofiilista, laitosten on
julkistettava tiedot, jotka tarvitaan 1 kohdassa vaadittujen tietojen lisäksi.
Niiden edellytetään kuitenkin julkistavan ainoastaan sellaiset tiedot, jotka
ovat 419 artiklassa tarkoitettuja olennaisia tietoja, jotka eivät ole
liikesalaisuuksia tai luottamuksellisia tietoja.
4.                      
Laitosten on vaadittaessa julkistettava
luottoluokitusta koskevat päätöksensä luottohakemuksen esittäneille pienille ja
keskisuurille yrityksille ja muille yrityksille ymmärrettävällä tavalla
kirjallisesti. Laitosten hallinnollisten kulujen on oltava suhteessa luoton
suuruuteen.
419 artikla
Ei-olennainen tieto ja liikesalaisuutena tai luottamuksellisena pidettävä tieto
1.                      
Laitokset voivat jättää julkistamatta yhden tai
useamman II osastossa luetelluista tiedoista, jos näin saatua tietoa ei pidetä
olennaisena, paitsi jos kyseessä on 424 artiklassa säädetty julkistaminen.
Tietoja on pidettävä julkistamisen kannalta
olennaisina, jos niiden pois jättäminen tai virheellinen esittäminen voisi
muuttaa tiedon käyttäjän arviota tai päätöstä tai vaikuttaa siihen käyttäjän
tehdessä kyseisiin tietoihin perustuvia taloudellisia päätöksiä.
2.                      
Laitokset voivat lisäksi jättää julkistamatta yhden
tai useamman II ja III osastossa luetelluista tiedoista, jos tietoa pidetään
toisen ja kolmannen alakohdan mukaisesti liikesalaisuuksina tai
luottamuksellisina, paitsi jos kyseessä on 424 artiklassa säädetty
julkistaminen. 
Tietoja on pidettävä laitoksen liikesalaisuuksina,
jos niiden julkistaminen heikentäisi sen kilpailuasemaa. Liikesalaisuuksiin voi
kuulua tuotteita tai järjestelmiä koskevia tietoja, joiden jakaminen
kilpailijoiden kanssa alentaisi laitoksen tekemien investointien arvoa.
Tietoja on pidettävä luottamuksellisina, jos
laitoksella on asiakkaisiin tai muihin vastapuoliin kohdistuvia velvoitteita,
jotka edellyttävät luottamuksellisuutta laitoksen taholta.
3.                      
Edellä 2 kohdassa tarkoitetuissa tapauksissa
kyseessä olevan laitoksen on ilmoitettava tietoja julkistaessaan, että tiettyjä
tietoja ei ole annettu, ilmoitettava syy tähän ja julkistettava yleistietoja
tiedonantovelvollisuuden kohteena olevasta asiasta, jos tietoja ei ole
pidettävä liikesalaisuuksina tai luottamuksellisina.
420 artikla
Julkistamistiheys
Laitosten on julkistettava tämän osan nojalla
edellytetyt tiedot vähintään kerran vuodessa.
Tiedot on julkistettava vuosittain
tilinpäätöksen julkaisupäivän yhteydessä.
Laitosten on arvioitava, onko kaikki tiedot
tai osa niistä julkistettava useammin kuin vuosittain ottaen huomioon niiden
liiketoiminnan ominaispiirteet, kuten toimintojen laajuus ja toimialat,
toimipisteet eri maissa, toiminta finanssialan eri sektoreilla sekä
osallistuminen kansainvälisille finanssimarkkinoille sekä maksu-, selvitys- ja
toimitusjärjestelmiin. Laitosten tekemässä arviossa on kiinnitettävä erityistä
huomiota mahdolliseen tarpeeseen julkistaa useammin tietoja 424 artiklassa ja 425
artiklan b–e kohdassa mainituista seikoista sekä riskeistä ja muista nopeille
muutoksille alttiista seikoista.
421 artikla
Julkistamistavat
1.                      
Laitokset voivat valita sopivan viestintäkanavan ja
paikan sekä tietojen todentamistavat tämän osan mukaisen
tiedonantovelvollisuuden noudattamiseksi. Kaikki tiedot on mahdollisuuksien
mukaan annettava yhden viestintäkanavan kautta tai yhdessä paikassa.
2.                      
Tässä osassa tarkoitetut vaatimukset voidaan katsoa
täytetyiksi, kun laitokset antavat vastaavat tiedot tilinpäätökseen,
listautumiseen tai muihin vaatimuksiin perustuvan tiedonantovelvollisuuden
nojalla. Jos tiedot eivät sisälly tilinpäätösasiakirjoihin, laitosten on
ilmoitettava, mistä tiedot ovat saatavilla.
II osasto
Läpinäkyvyyden ja tietojen julkistamisen tekniset kriteerit
422 artikla
Riskienhallintatavoitteet ja -käytänteet
1.                      
Laitosten on julkistettava
riskienhallintatavoitteensa ja -käytänteensä erikseen kunkin riskilajin osalta,
mukaan lukien tässä osastossa mainitut riskit. Julkistettaviin tietoihin on
sisällyttävä
a)      riskien hallinnassa sovellettavat
strategiat ja prosessit;
b)      asianomaisen riskienhallintatoiminnon tai
muiden järjestelyjen rakenne ja organisaatio, mukaan lukien tiedot sen
valtuuksista ja perussäännöstä;
c)      riskien
raportoinnissa ja mittaamisessa sovellettavien järjestelmien laajuus ja
sisältö; 
d)      käytänteet, joilla suojaudutaan riskeiltä
ja vähennetään niitä, sekä strategiat ja prosessit, joilla seurataan jatkuvasti
suojaus- ja vähentämismenetelmien tehokkuutta;
e)      ylimmän hallintoelimen hyväksymä,
laitoksen riskienhallintajärjestelyiden riittävyyttä koskeva julistus, jossa
vakuutetaan, että käytössä olevat riskienhallintajärjestelmät ovat laitoksen
profiiliin ja strategiaan nähden riittävät;
f)       ylimmän hallintoelimen hyväksymä lyhyt
riskilausuma, jossa kuvataan tiivistetysti laitoksen liiketoimintastrategiaan
liittyvä kokonaisriskiprofiili. Tähän lausumaan on sisällytettävä keskeiset
suhdeluvut ja numerotiedot, joista ulkoiset sidosryhmät saavat tiivistetyn
mutta kattavan näkemyksen siitä, miten laitoksen riskiprofiili ja ylimmän
hallintoelimen vahvistama riskien sietoraja vaikuttavat toisiinsa. 
2.                      
Laitosten on julkistettava seuraavat hallinnointi-
ja ohjausjärjestelmiä koskevat tiedot sekä niihin vähintään vuosittain tehtävät
säännölliset päivitykset:
a)      ylimmän hallintoelimen jäsenten
hoidettavana olevien johtajan tehtävien määrä;
b)      ylimmän hallintoelimen jäsenten valinnassa
noudatettava toimintamalli sekä jäsenten tosiasiallinen osaaminen, taidot ja
asiantuntemus;
c)      ylimmän hallintoelimen jäsenten
valinnassa noudatettava monipuolisuuteen tähtäävä toimintamalli ja sen
tavoitteet sekä tiedot siitä, missä määrin kyseiset tavoitteet on saavutettu;
d)      tieto siitä, onko laitos perustanut
erillisen riskikomitean ja kuinka monta kertaa riskikomitea on kokoontunut;
e)      kuvaus riskejä
koskevien tietojen kulusta valvontatoimintoaan hoitavalle ylimmälle
hallintoelimelle.
423 artikla
Soveltamisala
Laitosten on julkistettava tähän asetukseen
sisältyvien vaatimusten soveltamisalasta seuraavat tiedot direktiivin
[julkaisutoimisto lisää viitteen] mukaisesti:
a)           sen laitoksen nimi, johon tämän
asetuksen mukaisia vaatimuksia sovelletaan;
b)           tiedot tilinpäätöksen laadinnan ja
vakavaraisuusvaatimusten kannalta merkityksellisistä konsolidointiperusteiden
eroista sekä lyhyt kuvaus konsolidointiin kuuluvista yhteisöistä ja maininta
siitä, onko kyseessä:
i)       täysin konsolidoitu yhteisö;
ii)       osittain konsolidoitu yhteisö;
iii)      yhteisö, jonka varat on vähennetty
omista varoista;
iv)      yhteisö, jota ei ole konsolidoitu ja
jonka varoja ei ole vähennetty omista varoista;
c)           nykyiset tai tulevat olennaiset,
käytännölliset tai oikeudelliset esteet, jotka haittaavat omien varojen nopeaa
siirtoa tai vastuiden maksamista emoyrityksen ja sen tytäryritysten välillä;
d)           kokonaismäärä, jolla todelliset omat
varat alittavat konsolidoinnin ulkopuolisilta tytäryrityksiltä vaaditun, sekä
kyseisen tytäryrityksen tai kyseisten tytäryritysten nimet; 
e)           tarvittaessa olosuhteet, joissa 6 ja
8 artiklan säännöksiä voidaan soveltaa.
424 artikla
Omat varat
1.                      
Laitosten on julkistettava seuraavat omia varojaan
koskevat tiedot:
a)      rajoituksettomien ensisijaisten omien
varojen erien, rajoituksenalaisten ensisijaisten omien varojen erien,
toissijaisten omien varojen erien sekä laitoksen omiin varoihin 29–32 artiklan,
33, 53, 63 ja 74 artiklan mukaisesti sovellettavien suodattimien ja vähennysten
täydellinen täsmäytys laitoksen tarkastettuun tilinpäätökseen sisältyvään
taseeseen;
b)      kuvaus laitoksen liikkeeseen laskemien,
rajoituksettomiin ensisijaisiin omiin varoihin, rajoituksenalaisiin omiin
varoihin tai toissijaisiin omiin varoihin luettavien instrumenttien keskeisistä
ominaisuuksista;
c)      kaikkien rajoituksettomiin ensisijaisiin
omiin varoihin, rajoituksenalaisiin ensisijaisiin omiin varoihin ja
toissijaisiin omiin varoihin kuuluvien instrumenttien ehdot ja edellytykset
kokonaisuudessaan; 
d)      seuraavien luonteen ja määrän
julkistaminen kustakin erikseen:
i)        kukin 29–32 artiklan mukaisesti omiin
varoihin sovellettava suodatin;
ii)       kukin 33, 53 ja 63 artiklan mukaisesti
tehty vähennys;
iii)      erät, joita ei ole vähennetty 44, 45, 53,
63 ja 74 artiklan mukaisesti; 
e)      kuvaus kaikista rajoituksista, joita
sovelletaan tämän asetuksen mukaisessa omien varojen laskennassa, ja niistä
instrumenteista, omiin varoihin sovellettavista suodattimista ja vähennyksistä,
joihin kyseisiä rajoituksia sovelletaan;
f)       jos laitokset julkistavat
vakavaraisuussuhteita, jotka on laskettu käyttämällä muulla kuin tässä
asetuksessa säädetyltä perustalta määritettyjä omien varojen osatekijöitä,
kattava selostus kyseisten vakavaraisuussuhteiden laskentaperustasta.
2.                      
EPV laatii teknisten täytäntöönpanostandardien
luonnokset, joilla määritetään yhtenäiset mallit 1 kohdan a, b, d ja e
alakohdan mukaista julkistamista varten.
EPV toimittaa nämä teknisten
täytäntöönpanostandardien luonnokset komissiolle viimeistään 31 päivänä
joulukuuta 2013.
Siirretään komissiolle valta antaa ensimmäisessä
alakohdassa tarkoitetut tekniset täytäntöönpanostandardit asetuksen (EU) N:o 1093/2010
10–14 artiklassa säädetyn menettelyn mukaisesti.
425 artikla
Omia varojen vaatimukset
Laitoksen on julkistettava seuraavat tiedot,
jotka koskevat 87 artiklassa ja direktiivin [julkaisutoimisto lisää viitteen] 72
artiklassa asetettujen vaatimusten noudattamista:
a)           tiivistelmä laitoksen soveltamista
menetelmistä, joilla arvioidaan sen sisäisen pääoman riittävyyttä nykyisten ja
tulevien toimintojen jatkuvuuden kannalta;
b)           niiden laitosten osalta, jotka
laskevat riskipainotettujen vastuuerien yhteismäärän kolmannen osan II osaston 2
luvun mukaisesti, kahdeksan prosenttia riskipainotettujen vastuuerien
yhteismäärästä kullekin 107 artiklassa määritellylle vastuuryhmälle;
c)           niiden laitosten osalta, jotka
laskevat riskipainotettujen vastuuerien yhteismäärän kolmannen osan II osaston 3
luvun mukaisesti, kahdeksan prosenttia riskipainotettujen vastuuerien
yhteismäärästä kullekin 142 artiklassa määritellylle vastuuryhmälle.
Vähittäisvastuiden ryhmässä vaatimusta sovelletaan kaikkiin alaryhmiin, joita 149
artiklan 1–4 kohdassa olevat korrelaatiot vastaavat. Oman pääoman ehtoisten
sijoitusten vastuuryhmässä vaatimusta sovelletaan
i)       kuhunkin 150 artiklassa esitettyyn menetelmään;
ii)       pörssilistattuihin vastuisiin,
riittävän hyvin hajautettuihin salkkuihin sisältyviin pääomasijoituksiin ja
muihin vastuisiin;
iii)      vastuisiin, jotka ovat omien varojen
vaatimusten osalta valvonnallisen siirtymän (supervisory transition) alaisia;
iv)      vastuisiin, joihin sovelletaan omien
varojen vaatimusten osalta voimassa olevien sääntöjen jatkamista;
d)           edellä olevien 87 artiklan b ja c
alakohdan mukaisesti lasketut omien varojen vaatimukset; 
e)           kolmannen osan III osaston 2–4
jakson mukaisesti lasketut omien varojen vaatimukset, jotka on julkistettava
erikseen.
Laitosten, jotka laskevat riskipainotettujen
vastuuerien yhteismäärän 148 artiklan 5 kohdan tai 150 artiklan 2 kohdan
mukaisesti, on julkistettava 148 artiklan 5 kohdassa olevan taulukon 1 kuhunkin
alaryhmään sijoitetut vastuut tai vastuille annetut 150 artiklan 2 kohdassa
mainitut riskipainot.
426 artikla
Vastuut, joihin kohdistuu vastapuoliriski
Laitosten on annettava vastuista, joihin
kohdistuu III osaston 6 luvussa määritelty vastapuoliriski, seuraavat tiedot:
a)           selvitys menetelmistä, joita
käytetään vastapuoliriskin osalta taloudellisen pääoman kohdentamisessa ja
luottolimiittien asettamisessa;
b)           selvitys menettelytavoista, joita
käytetään vakuuksien turvaamisessa ja luottorahastojen perustamisessa;
c)           selvitys sellaisiin vastuisiin
sovellettavista menettelytavoista, joihin kohdistuu wrong-way-riski;
d)           selvitys sellaisen vakuuden määrän
vaikutuksesta, joka laitoksen on asetettava luottoluokituksen heiketessä;
e)           sopimusten käypä positiivinen
bruttoarvo, nettoutuksesta saatava hyöty, nykyhetken nettoutettu luottoriski,
hallussa olevat vakuudet ja johdannaissopimuksiin liittyvä nettoluottoriski.
Nettoluottoriski on johdannaissopimuksiin liittyvä luottoriski sen jälkeen, kun
oikeudellisesti täytäntöönpanokelpoisista nettoutussopimuksista ja
vakuussopimuksista saatavat edut on otettu huomioon;
f)            vastuu-arvoa koskevat luvut III
osaston 6 luvun 3–6 jaksossa esitettyjen menetelmien mukaisesti, soveltuvaa
menetelmää käyttäen;
g)           luottojohdannaissuojan nimellisarvo
ja nykyhetken luottoriskin jakautuminen luottoriskin tyypin mukaan;
h)           luottojohdannaisten nimellisarvot
jaoteltuna laitoksen omaan lainasalkkuun liittyvän käytön sekä sen
harjoittamaan välitystoimintaan liittyvän käytön mukaan, mukaan luettuna
käytettyjen luottojohdannaissopimusten jakauma, jaoteltuna edelleen kunkin
sopimusryhmän sisällä ostetun ja myydyn suojan mukaan; 
i)            alfan estimaatti, jos laitos on
saanut toimivaltaisilta viranomaisilta luvan alfan estimointiin.
427 artikla
Pääomapuskurit
1.                      
Laitoksen on julkistettava seuraavat tiedot siitä,
miten se noudattaa direktiivin [julkaisutoimisto lisää viitteen] VII osaston 4
luvussa tarkoitettua vastasyklisen pääomapuskurin vaatimusta:
a)      vastasyklisen pääomapuskurin laskennan
kannalta merkityksellisten luottovastuiden maantieteellinen jakautuminen;
b)      laitoskohtaisen vastasyklisen
pääomapuskurin koostumus.
2.                      
EPV laatii teknisten sääntelystandardien
luonnokset, joissa täsmennetään 1 kohdassa esitetyt julkistamisvaatimukset.
EPV toimittaa nämä
teknisten sääntelystandardien luonnokset komissiolle viimeistään 31 päivänä
joulukuuta 2014. 
Siirretään komissiolle valta antaa ensimmäisessä
alakohdassa tarkoitetut tekniset sääntelystandardit asetuksen (EU) N:o 1093/2010
10–14 artiklassa säädettyä menettelyä noudattaen. 
428 artikla
Luottoriskioikaisut
Laitoksen on julkistettava siihen
kohdistuvasta luotto- ja laimentumisriskistä seuraavat tiedot:
a)           kirjanpidossa käytettävät
määritelmät erääntyneisyydelle ja varojen arvon alentumiselle;
b)           kuvaus yleisten ja erityisten
luottoriskioikaisujen määrittämisessä käytetyistä menetelmistä ja tekniikoista;
c)           vastuiden kokonaismäärä
kirjanpidollisten nettoutusten jälkeen ilman luottoriskin vähentämisen
vaikutuksia sekä vastuiden keskimääräinen arvo jakson aikana vastuuryhmittäin;
d)           vastuiden maantieteellinen
jakautuminen jaoteltuna keskeisten vastuuryhmien perusteella merkittäviin
alueisiin; tarvittaessa vielä yksityiskohtaisemmat tiedot;
e)           vastuiden jakautuminen
teollisuusaloihin ja vastapuoliin; jaottelu vastuuryhmiin ja tarvittaessa vielä
yksityiskohtaisemmat tiedot;
f)            erittely kaikkien vastuiden
jäljellä olevasta maturiteetista vastuuryhmittäin ja tarvittaessa vielä
yksityiskohtaisemmat tiedot;
g)           merkittävistä toimialojen ja
vastapuolten tyypeistä
i)       erikseen vastuut, joihin liittyvät
maksut ovat erääntyneet, ja vastuut, joiden arvo on alentunut;
ii)       yleiset ja erityiset
luottoriskioikaisut;
iii)      yleisten ja erityisten
luottoriskioikaisujen vuoksi jakson aikana tehdyt kulukirjaukset;
h)           arvoltaan alentuneiden ja
erääntyneitä maksuja sisältävien vastuiden määrä erikseen ilmoitettuna sekä
jaoteltuna merkittäviin maantieteellisiin alueisiin mukaan lukien tarvittaessa
kuhunkin maantieteelliseen alueeseen liittyvien yleisten ja erityisten
luottoriskioikaisujen arvo;
i)            arvoltaan alentuneisiin vastuisiin
tehtyjen yleisten ja erityisten luottoriskioikaisujen muutosten täsmäytys
erikseen ilmoitettuna. Seuraavat tiedot on ilmoitettava:
i)       kuvaus siitä, minkä tyyppisiä yleisiä ja
erityisiä luottoriskioikaisuja on tehty; 
ii)       määrä tilikauden alussa;
iii)      luottoriskioikaisuja vastaan jakson
aikana vähennetty määrä;
iv)      määrät, jotka on raportointijakson
aikana vähennetty tai kumottu vastuiden aiheuttamien arvioitujen tappioiden
vuoksi, sekä muut oikaisut mukaan lukien kurssierojen, liiketoimintojen
yhdistämisen, tytäryritysten hankkimisen ja myymisen sekä luottoriskioikaisujen
välisten siirtojen vuoksi tehdyt oikaisut; 
v)      määrä tilikauden lopussa.
Suoraan tuloslaskelmaan kirjatut erityiset
luottoriskioikaisut ja niiden peruutusten määrät on ilmoitettava erikseen.
429 artikla
Luottoluokituslaitosten käyttö
Niiden laitosten, jotka laskevat
riskipainotettujen vastuuerien yhteismäärän kolmannen osan II osaston 2 luvun
mukaisesti, on ilmoitettava seuraavat tiedot kustakin 107 artiklassa
määritellystä vastuuryhmästä:
a)           valittujen luottoluokituslaitosten
ja vientitakuulaitosten nimet ja mahdollisten muutosten perusteet;
b)           vastuuryhmät, joihin kunkin
luottoluokituslaitoksen tai vientitakuulaitoksen luokituksia sovelletaan;
c)           kuvaus prosessista, jolla
liikkeeseenlaskijakohtaisia ja arvopaperikohtaisia luokituksia kohdistetaan
omaisuuserille, jotka eivät kuulu kaupankäyntivarastoon;
d)           kunkin valitun
luottoluokituslaitoksen tai vientitakuulaitoksen ulkoisten luottoluokitusten
sijoittaminen kolmannen osan II osaston 2 luvun mukaisiin luottoluokkiin ottaen
huomioon, että tietoa ei tarvitse ilmoittaa, jos laitos noudattaa EPV:n
julkistamaa standardiluokittelua; 
e)           vastuuarvot ja vastuuarvot sen
jälkeen, kun jokaiseen kolmannen osan II osaston 2 luvussa kuvattuun
luottoluokkaan on sovellettu luottoriskin vähentämismenetelmää, sekä omista
varoista vähennettyjen vastuiden arvo.
430 artikla
Markkinariskit
Laitosten, jotka laskevat omien varojen
vaatimuksensa 87 artiklan 3 kohdan b ja c alakohdan mukaisesti, on
julkistettava kyseiset vaatimukset erikseen kunkin kyseisissä säännöksissä
mainitun riskin osalta. Arvopaperistamispositioiden erityiseen korkoriskiin
liittyvät omien varojen vaatimukset on julkistettava erikseen.
431 artikla
Operatiivinen riski
Laitosten on julkistettava menetelmät, joilla
arvioidaan operatiiviseen riskiin liittyviä omien varojen vaatimuksia, jotka
laitos täyttää; kuvaus 301 artiklan 2 kohdan mukaisista menetelmistä, jos
laitos soveltaa niitä, mukaan lukien relevantit sisäiset ja ulkoiset tekijät,
jotka otetaan huomioon laitoksen mittausmenetelmissä, ja jos menetelmiä
sovelletaan osittain, on ilmoitettava niiden soveltamisala ja kattavuus.
432 artikla
Kaupankäyntivarastoon kuulumattomiin osakkeisiin sisältyvät vastuut
Laitosten on ilmoitettava
kaupankäyntivarastoon kuulumattomiin osakkeisiin sisältyvistä vastuista
seuraavat tiedot:
a)           vastuiden tavoitteisiin perustuva
erittely mukaan lukien myyntivoittojen yhteydet ja strategiset syyt sekä kuvaus
käytetyistä kirjanpito- ja arvostusmenettelyistä sisältäen arvostukseen
vaikuttavat keskeiset oletukset ja käytänteet ja kyseisiin käytänteisiin tehdyt
keskeiset muutokset;
b)           tasearvo ja käypä arvo sekä
(pörssilistatuista instrumenteista) vertailu markkinahinnan kanssa, jos se
poikkeaa merkittävästi käyvästä arvosta;
c)           pörssilistattujen vastuiden,
riittävän hyvin hajautettuihin salkkuihin sisältyvien pääomasijoitusten sekä
muiden vastuiden tyypit, ominaispiirteet ja arvo;
d)           omaisuuserien myynnistä ja
realisoinnista jakson aikana kertyneet kumulatiiviset voitot ja tappiot; ja
e)           realisoitumattomien voittojen ja
tappioiden yhteismäärä ja uudelleenarvostuksesta syntyneiden piilevien
voittojen ja tappioiden yhteismäärä sekä kaikki kyseiset määrät, jotka
sisältyvät rajoituksettomiin ensisijaisiin omiin varoihin tai toissijaisiin
omiin varoihin.
433 artikla
 Kaupankäyntivarastoon kuulumattomiin positioihin kohdistuva korkoriski
Laitosten on julkistettava seuraavat tiedot
kaupankäyntivarastoon kuulumattomiin positioihin kohdistuvasta korkoriskistä:
a)           korkoriskin ominaispiirteet ja
keskeiset oletukset (mukaan lukien luottojen ennenaikaista takaisinmaksua ja
eräpäivättömiä talletuksia koskevat oletukset) sekä korkoriskin mittaustiheys
(frequency of measurements); 
b)           vaihtelut tuotoissa, taloudellisessa
arvossa tai muussa relevantissa mittayksikössä, jota johto käyttää mitatessaan
ylös- tai alaspäin suuntautuvia korkosokkeja korkoriskin mittaamisessa
sovellettavien menettelyjen mukaisesti, jaoteltuna valuuttoihin.
434 artikla
Arvopaperistamispositiot
Laitosten, jotka laskevat riskipainotettujen
vastuuerien yhteismäärän kolmannen osan II osaston 5 luvun mukaisesti tai omien
varojen vaatimuksensa 326 artiklan tai 327 artiklan mukaisesti, on
julkistettava seuraavat tiedot, tarvittaessa erikseen kaupankäyntivarastosta ja
sen ulkopuolisista eristä:
a)           kuvaus luottolaitoksen tavoitteista
arvopaperistamistoiminnoissa;
b)           muiden riskien luonne, mukaan lukien
arvopaperistettuihin eriin liittyvä likviditeettiriski;
c)           uudelleenarvopaperistamistoimintojen
yhteydessä otettujen ja vastuulla olevien riskien tyypit kohde-etuutena olevien
arvopaperistamispositioiden etuoikeusluokkien osalta ja kyseisten erien
kohde-etuutena olevien erien osalta;
d)           laitoksen eri tehtävät
arvopaperistamisprosessissa;
e)           tiedot laitoksen kunkin d
alakohdassa tarkoitetun tehtävän laajuudesta;
f)            kuvaus käytössä olevista
prosesseista, joilla seurataan arvopaperistettujen vastuiden luotto- ja
markkinariskissä tapahtuvia muutoksia, mukaan lukien kohde-etuutena olevien
omaisuuserien muuttumisen vaikutukset arvopaperistettuihin vastuisiin, ja
kuvaus siitä, mitä muutoksia prosesseissa tapahtuu, kun niitä sovelletaan
uudelleenarvopaperistettuihin vastuisiin;
g)           kuvaus laitoksen toimintalinjoista,
joiden mukaisesti käytetään suojausta ja takauksen luonteista luottosuojaa
lieventämään hallussa oleviin arvopaperistettuihin ja
uudelleenarvopaperistettuihin vastuisiin liittyviä riskejä, mukaan lukien
tiedot merkittävistä suojauksen vastapuolista riskityypeittäin;
h)           menetelmät, joita laitos soveltaa
laskiessaan riskipainotettujen vastuuerien yhteismäärää
arvopaperistamistoiminnoissa, mukaan lukien arvopaperistettujen vastuiden
tyypit, joihin kutakin menetelmää sovelletaan;
i)            niiden arvopaperistamista varten
perustettujen erillisyhtiöiden tyypit, joita laitos järjestäjän
ominaisuudessaan käyttää kolmansiin liittyvien vastuiden arvopaperistamiseen,
mukaan lukien tieto siitä, onko laitoksella, ja jos on, missä muodossa ja missä
laajuudessa vastuita kyseisessä erillisyhtiössä (eriteltyinä erikseen taseeseen
sisältyviin omaisuuseriin tai taseen ulkopuolisiin eriin liittyviin vastuisiin)
sekä luettelo yhtiöistä, joita laitos hallinnoi tai joiden neuvonantajana se
toimii, ja jotka sijoittavat joko arvopaperistamispositioihin, jotka laitos on arvopaperistanut,
tai arvopaperistamista varten perustettuihin erillisyhtiöihin, joiden osalta
laitos toimii järjestäjänä;
j)            tiivistelmä laitoksen
kirjanpitokäytänteistä arvopaperistamistoiminnoissa mukaan lukien
i)       tieto siitä, käsitelläänkö transaktioita
myyntinä vai rahoituksena;
ii)       myyntivoittojen kirjaamistavat;
iii)      arvopaperistamispositioiden
arvostuksessa käytetyt menetelmät, keskeiset oletukset, syöttötiedot ja
muutokset edelliseen kauteen;
iv)      synteettisen arvopaperistamisen
käsittelytavat, jos ne eivät sisälly muihin kirjanpitokäytänteisiin;
v)      tieto siitä, kuinka arvopaperistamista
odottavat erät arvostetaan, ja merkitäänkö ne laitoksen kaupankäyntivarastoon
vai sen ulkopuolisiin eriin;
vi)      käytänteet, joita sovelletaan vastuiden
kirjaamiseen taseeseen niiden järjestelyjen osalta, jotka voivat edellyttää
laitoksen tukevan arvopaperistettuja omaisuuseriä rahallisesti;
k)           arvopaperistamisessa käytettyjen
luottoluokituslaitosten nimet sekä vastuutyypit, joihin kunkin laitoksen
luokituksia sovelletaan;
l)            tarvittaessa kuvaus kolmannen osan
II osaston 5 luvun 3 jaksossa tarkoitetusta sisäisen arvioinnin
lähestymistavasta (mukaan lukien sisäisen arviointiprosessin rakenne ja
sisäisen arvioinnin ja ulkoisten luottoluokitusten suhde), sisäisen arvioinnin
käytöstä muuhun kuin sisäisen arvioinnin lähestymistavan mukaisten omien
varojen vaatimusten laskentaan, sisäisen arviointiprosessin
valvontamekanismeista (mukaan lukien riippumattomuudesta ja
vastuuvelvollisuudesta) ja sisäisen arviointiprosessin tarkastelusta; kuvaus
niiden vastuiden tyypeistä, joihin sisäistä arviointiprosessia sovelletaan, ja
vastuutyypeittäin kuvaus stressitekijöistä, joita käytetään erillisten
takausten tason määrittelyssä;
m)          syyt n–q alakohtaan liittyvien
kvantitatiivisten tietojen mahdollisiin merkittäviin muutoksiin edelliseen
raportointikauteen verrattuna;
n)           seuraavat tiedot erikseen
kaupankäyntivarastosta ja sen ulkopuolisista eristä vastuutyypeittäin
jaoteltuina:
i)       laitoksen arvopaperistamien vastuiden
kokonaisarvo (perinteinen ja synteettinen arvopaperistaminen ja
arvopaperistaminen, jossa laitos toimii ainoastaan järjestäjänä, on
eriteltävä);
ii)       taseeseen sisältyvien hallussa olevien
tai ostettujen arvopaperistamispositioiden ja taseen ulkopuolisten
arvopaperistettujen vastuiden kokonaismäärä;
iii)      arvopaperistamista odottavien
omaisuuserien kokonaismäärä;
iv)      arvopaperistetuista sopimuksista, joihin
sovelletaan ennenaikaista kuoletusta koskevaa käsittelyä, alullepanijan ja
sijoittajien osuuksille kohdistettujen nostettuihin määriin liittyvien
vastuiden kokonaismäärä; laitokseen kohdistuvien omien varojen vaatimusten
kokonaismäärä, joka johtuu alullepanijan osuuksista nostettuihin määriin ja
nostamattomiin luottoihin; ja laitokseen kohdistuvien omien varojen vaatimusten
kokonaismäärä, joka johtuu sijoittajan osuuksista nostettuihin määriin ja
nostamattomiin luottoihin;
v)      niiden arvopaperistamispositioiden määrä,
jotka on vähennetty omista varoista tai joihin sovelletaan 1250 prosentin
riskipainoa;
vi)      tiivistelmätiedot kuluneen kauden
arvopaperistamisista, mukaan lukien arvopaperistettujen vastuiden yhteismäärä
sekä kirjatut myyntivoitot ja -tappiot;
o)           seuraavat tiedot erikseen
kaupankäyntivarastosta ja sen ulkopuolisista eristä:
i)       hallussa olevien tai ostettujen
arvopaperistamispositioiden ja niihin liittyvien omien varojen vaatimusten
kokonaisarvo jaoteltuna arvopaperistettuihin ja uudelleenarvopaperistettuihin
vastuisiin ja edelleen jaoteltuna tarkoituksenmukaisiin riskipaino- tai omien
varojen vaatimusluokkiin kunkin omien varojen vaatimusten laskennassa
sovelletun lähestymistavan osalta;
ii)       hallussa olevien tai ostettujen
uudelleenarvopaperistettujen vastuiden kokonaisarvo jaoteltuna vastuisiin ennen
suojausta ja/tai vakuutusta ja sen jälkeen, ja takaajista johtuvat vastuut
jaoteltuna takaajien luottoluokitusten tai nimen mukaisesti;
p)           kaupankäyntivaraston ulkopuolisten
erien ja laitoksen arvopaperistamien vastuiden osalta arvopaperistettujen
arvoltaan alentuneiden ja erääntyneiden omaisuuserien arvo ja laitoksen jakson aikana
kirjaamat tappiot, molemmat jaoteltuina vastuutyypeittäin;
q)           kaupankäyntivaraston osalta
laitoksen arvopaperistamien vastuiden, joihin sovelletaan markkinariskiä
koskevaa omien varojen vaatimusta (perinteinen ja synteettinen
arvopaperistaminen ja vastuutyypit eriteltävä), kokonaisarvo;
r)            tarvittaessa tieto siitä, onko
laitos tarjonnut 243 artiklan 1 kohdassa tarkoitettua tukea, ja mikä on tämän
vaikutus omiin varoihin.
435 artikla
Palkka- ja palkkiopolitiikka
1.                      
Laitosten on julkistettava seuraavat tiedot palkka-
ja palkkiokäytänteistään niiden henkilöstöryhmien osalta, joiden ammatillisella
toiminnalla on olennainen vaikutus sen riskiprofiiliin:
a)      palkka- ja palkkiopolitiikan
määrittelyssä käytettyä päätöksentekoprosessia koskevat tiedot, tarvittaessa
myös tiedot palkkiokomitean kokoonpanosta ja valtuuksista, palkka- ja
palkkiopolitiikan määrittelyssä apuna käytetty ulkopuolinen konsultti ja tiedot
asianomaisten sidosryhmien roolista;
b)      tiedot palkkauksen ja tulosten välisestä
suhteesta;
c)      tärkeimmät tiedot palkka- ja
palkkiojärjestelmän piirteistä, joihin kuuluvat tiedot tulosten mittaamisessa
ja riskipainotuksessa käytetyistä perusteista, lykkäämispolitiikka ja
oikeuksien syntymisperusteet;
d)      tiedot tulosperusteista, joita
sovelletaan osakkeita, optioita tai palkan ja palkkion muuttuvia osia
myönnettäessä;
e)      mahdolliseen muuttuvien palkkio-osien
järjestelmään ja muihin luontoisetuihin sovellettavat keskeiset parametrit ja
perusteet;
f)       palkkoja ja palkkioita koskevat
koostetut määrälliset tiedot, jotka on jaoteltu liiketoiminta-alojen mukaan;
g)      palkkoja ja palkkioita koskevat koostetut
määrälliset tiedot, jotka on jaoteltu henkilön aseman mukaan: ylin johto ja
henkilöstön jäsenet, joiden toiminnalla on olennainen vaikutus laitoksen
riskiprofiiliin; tiedoista on käytävä ilmi
i)        tilivuoden palkkojen ja palkkioiden
määrä jaettuna palkkoihin ja palkitsemisen kiinteisiin ja muuttuviin osiin ja
kyseisten palkkojen ja palkkioiden saajien määrä;
ii)       palkitsemisen muuttuvien osien määrä ja
muoto jaettuna käteisvälineisiin, osakkeisiin sekä osakesidonnaisiin ja muihin
välinetyyppeihin;
iii)      niiden maksettavien palkkojen ja
palkkioiden määrä, joiden maksamista on lykätty ja jotka on jaettu osuuksiin
sen mukaan, onko oikeus niihin jo syntynyt vai ei;
iv)      niiden lykättyjen palkkojen ja
palkkioiden määrä, jotka on myönnetty tilikauden aikana, jotka on maksettu ja
joita on alennettu vastaamaan saavutettuja tuloksia;
v)       tilivuoden aikana maksettujen uusien
työntekijöiden aloitusrahat ja erorahat sekä näiden maksujen saajien määrä; 
vi)      tilivuoden aikana maksettujen
irtisanomisajan palkkojen määrä, niiden saajien lukumäärä sekä yhdelle
henkilölle suoritettu suurin tällainen korvaus;
h)      niiden henkilöiden lukumäärä, joille
maksetaan tilivuoden aikana 1 miljoona euroa tai enemmän, jaoteltuina ryhmiin 500
000 euron välein.
2.                      
Kokonsa, sisäisen organisaationsa sekä toimintansa
luonteen, laajuuden ja monimutkaisuuden johdosta merkittävinä pidettäviä
laitoksia koskevat tässä artiklassa tarkoitetut määrälliset tiedot on myös asetettava
yleisön saataville niiden henkilöiden osalta, jotka tosiasiallisesti johtavat
laitoksen toimintaa direktiivin [julkaisutoimisto lisää viitteen] 13 artiklan 1
kohdassa tarkoitetulla tavalla.
Laitosten on noudatettava tässä kohdassa
asetettuja vaatimuksia tavalla, joka on oikeassa suhteessa niiden kokoon ja
sisäiseen organisaatioon sekä toiminnan luonteeseen, laajuuteen ja
monimutkaisuuteen, sanotun kuitenkaan rajoittamatta direktiivin 95/46/EY
soveltamista.
436 artikla
Velkaantuneisuus
1.                      
Laitosten on julkistettava 416 artiklassa
määritellystä vähimmäisomavaraisuusasteestaan ja direktiivin [julkaisutoimisto
lisää viitteen] 4 artiklan 2 kohdan B alakohdassa määritellystä
ylivelkaantumisriskin hallinnasta seuraavat tiedot:
a)      vähimmäisomavaraisuusaste;
b)      vastuiden kokonaismäärän jakautuminen;
c)      ylivelkaantumisriskin hallintaan
käytettävien prosessien kuvaus; 
d)      kuvaus tekijöistä, jotka ovat
vaikuttaneet vähimmäisomavaraisuusasteeseen sinä aikana, johon julkistettu
vähimmäisomavaraisuusaste viittaa.
2.                      
EPV laatii teknisten täytäntöönpanostandardien
luonnokset, joissa määritetään yhtenäiset mallit 1 kohdassa tarkoitetulle
julkistamiselle, sekä mallien käyttöohjeet.
EPV toimittaa nämä teknisten
täytäntöönpanostandardien luonnokset komissiolle viimeistään 30 päivänä
kesäkuuta 2014.
Siirretään komissiolle valta antaa ensimmäisessä
alakohdassa tarkoitetut tekniset täytäntöönpanostandardit asetuksen (EU) N:o 1093/2010
15 artiklassa säädetyn menettelyn mukaisesti.
III osasto
Ehdot yksittäisten välineiden tai menetelmien käytölle
437 artikla
IRB-menetelmän soveltaminen luottoriskiin
Laitosten, jotka laskevat riskipainotettujen
vastuuerien yhteismäärän IRB-menetelmällä, on julkistettava seuraavat tiedot:
a)           toimivaltaisen viranomaisen lupa
menetelmälle tai myönnetty siirtymäaika;
b)           perustelut ja tiedot seuraavista:
i)       sisäisten luokitusjärjestelmien rakenne
sekä sisäisten ja ulkoisten luokitusten suhde;
ii)       sisäisten estimaattien käyttö muuhun
kuin riskipainotettujen vastuuerien yhteismäärän laskemiseen kolmannen osan II
osaston 3 luvun mukaisesti;
iii)      luottoriskin vähentämisen hallinta- ja
kirjausprosessi; 
iv)      luokitusjärjestelmien valvontamenetelmät
mukaan lukien kuvaus riippumattomuudesta ja vastuualueista, ja tiedot
luokitusjärjestelmien tarkastelusta;
c)           kuvaus sisäisestä
luokitusprosessista erikseen seuraavien vastuuryhmien osalta:
i)       valtiot ja keskuspankit;
ii)       laitokset;
iii)      yritykset (pk-yritykset mukaan lukien),
erityiskohteiden rahoitus ja yrityssaamiset;
iv)      vähittäisvastuut kaikkien niiden
alaryhmien osalta, joita 149 artiklan 1–4 kohdan mukaiset korrelaatiot
vastaavat; 
v)      osakkeet;
d)           tämän asetuksen 142 artiklassa
määritettyihin vastuuryhmiin sisältyvien vastuiden vastuuarvot. Saamiset
valtioilta ja keskuspankeilta, laitoksilta ja yrityksiltä, kun laitokset
soveltavat omia LGD- tai CF-estimaatteja laskettaessa riskipainotettujen
vastuuerien yhteismäärää, on ilmoitettava erikseen niiden vastuiden osalta,
joihin laitokset eivät sovella kyseisiä estimaatteja;
e)           laitosten on ilmoitettava kunkin
vastuuryhmän (valtiot ja keskuspankit, laitokset, yritykset, oman pääoman
ehtoiset sijoitukset) ja riittävän monen vastapuoliluokan (mukaan lukien
maksukyvyttömät) osalta seuraavat tiedot, jotta luottoriski voidaan eriyttää
tarkoituksenmukaisesti:
i)       vastuiden yhteismäärä, mukaan lukien
valtioilta, keskuspankeilta, laitoksilta ja yrityksiltä olevien vastuiden
osalta myönnettyjen luottojen yhteismäärä ja nostamattomiin lainoihin liittyvät
vastuuarvot; ja osakkeista kokonaisarvo;
ii)       vastuilla painotettu keskimääräinen riskipaino;

iii)      laitosten, jotka käyttävät
riskipainotettujen vastuuerien yhteismäärän laskennassa omia CF-estimaatteja,
on ilmoitettava kunkin vastuuryhmän osalta käyttämättömien sitoumusten arvo
sekä vastuilla painotettu keskimääräinen vastuuarvo;
f)            vähittäisvastuiden ryhmästä ja
kustakin c alakohdan iv alakohdassa määritetystä alaryhmästä joko e alakohdan
mukaiset tiedot (tarvittaessa sammioittain) tai analyysi vastuista (myönnetyt
luotot ja käyttämättömiin sitoumuksiin liittyvät vastuuarvot) suhteessa
riittävään moneen EL-luokkaan, jotta luottoriski voidaan eritellä
tarkoituksenmukaisesti (tarvittaessa sammioittain);
g)           kuhunkin vastuuryhmään edellisen
jakson aikana tehdyt erityiset luottoriskioikaisut (vähittäisvastuiden osalta
kaikista c alakohdan iv alakohdassa määritetyistä alaryhmistä) sekä tieto
muutoksista aiempiin käytänteisiin;
h)           tiedot tekijöistä, jotka vaikuttivat
tappioihin edellisen jakson aikana (esimerkiksi keskimääräistä suurempi
laiminlyötyjen maksujen määrä tai keskimääräistä suuremmat LGD-luvut ja
luottovasta-arvokertoimet); 
i)            laitoksen estimaattien vertailu
toteutuneisiin lukuihin pidemmällä aikavälillä. Vähintään on annettava tiedot
tappioestimaateista verrattuna toteutuneisiin tappioihin kussakin
vastuuryhmässä (vähittäisvastuiden osalta kaikista c alakohdan iv alakohdassa
määritetyistä alaryhmistä) riittävän pitkältä ajanjaksolta, jotta sisäisten
luokitusprosessien toimivuutta voidaan arvioida tarkoituksenmukaisesti jokaisen
vastuuryhmän osalta (vähittäisvastuiden osalta kaikista c alakohdan iv
alakohdassa määritetyistä alaryhmistä). Laitoksen on tarvittaessa syvennettävä
erittelyä ja tehtävä myös PD-analyysi; omia LGD- ja/tai CF- estimaatteja
käyttävien laitosten on annettava tiedot toteutuneiden LGD-lukujen ja
luottovasta-arvokerrointen vertailusta edellä mainituissa kvantitatiivista
riskienarviointia koskevissa tiedoissa annettuihin estimaatteihin;
j)            kaikkien 142 artiklassa
määritettyjen vastuuryhmien ja kunkin, 149 artiklan 1–4 kohdassa tarkoitettujen
korrelaatiokaavojen soveltamisalaan kuuluvan alaryhmän osalta:
i)       laitosten, jotka käyttävät omia
LGD-estimaatteja laskettaessa riskipainotettujen vastuuerien yhteismäärää, on
ilmoitettava vastuuerillä painotettu keskimääräinen LGD ja PD prosenttilukuna
luottovastuiden kunkin merkityksellisen maantieteellisen sijainnin osalta;
ii)       laitosten, jotka eivät käytä
LGD-estimaatteja, on ilmoitettava vastuilla painotettu keskimääräinen PD
prosenttilukuna luottovastuiden kunkin merkityksellisen maantieteellisen
sijainnin osalta.
Edellä olevaa c alakohtaa sovellettaessa
kuvaukseen on sisällyttävä vastuuryhmään sisältyvien vastuiden tyypit; PD-luvun
(ja tarvittaessa LGD-lukujen ja luottovasta-arvokertoimien) estimoinnissa ja
validoinnissa käytetyt määritelmät, menetelmät ja tiedot mukaan lukien
kyseisten muuttujien laskennassa käytetyt oletukset; kuvaus olennaisista
poikkeamista 174 artiklassa olevasta maksukyvyttömyyden määritelmästä mukaan
lukien yleiset segmentit, joihin kyseiset poikkeamat vaikuttavat.
Luottovastuiden merkityksellisellä maantieteellisellä
sijainnilla tarkoitetaan j alakohdassa jäsenvaltioita, joissa laitokselle on
myönnetty toimilupa, ja jäsenvaltioita tai kolmansia maita, joissa laitokset
harjoittavat toimintaa sivuliikkeen tai tytäryrityksen kautta. 
438 artikla
 Luottoriskin vähentämismenetelmien käyttö
Laitosten, jotka soveltavat luottoriskin
vähentämismenetelmiä, on julkistettava seuraavat tiedot:
a)           tase-erien ja taseen ulkopuolisten
erien nettoutuksessa sovelletut käytänteet ja prosessit sekä tieto siitä,
kuinka paljon yhteisö on käyttänyt niitä;
b)           vakuuksien arvostuksessa ja
hallinnoinnissa sovelletut käytänteet ja prosessit;
c)           kuvaus laitoksen hankkimien
vakuuksien päätyypeistä;
d)           takaajien ja luottojohdannaisten
vastapuolten päätyypit ja niiden luottokelpoisuus;
e)           tiedot sellaisista markkinariskin
tai luottoriskin keskittymistä, jotka syntyvät luottoriskin
vähentämistekniikoista;
f)            laitosten, jotka laskevat
riskipainotettujen vastuuerien yhteismäärän standardimenetelmän tai
IRB-menetelmän mukaisesti, mutta jotka eivät laske vastuuryhmän osalta omia
LGD- tai CF-estimaatteja, on ilmoitettava erikseen kunkin vastuuryhmän osalta
kokonaisvastuuarvo (tarvittaessa tase-erien ja taseen ulkopuolisten erien
nettoutuksen jälkeen), joka on suojattu (volatiliteettikorjausten jälkeen)
hyväksytyllä rahoitusvakuudella tai muulla hyväksytyllä vakuudella; 
g)           laitosten, jotka laskevat
riskipainotettujen vastuuerien yhteismäärän standardimenetelmän tai
IRB-menetelmän artiklan mukaisesti, on ilmoitettava erikseen kunkin
vastuuryhmän osalta kokonaisvastuuarvo (tarvittaessa tase-erien ja taseen
ulkopuolisten erien nettoutuksen jälkeen), joka on suojattu takauksilla tai
luottojohdannaisilla. Oman pääoman ehtoisten sijoitusten vastuuryhmän osalta
tätä vaatimusta sovelletaan kuhunkin 150 artiklan mukaiseen menetelmään.
439 artikla
Kehittyneiden mittaamismenetelmien käyttö operatiivisen riskin yhteydessä
Laitosten, jotka soveltavat 310–313 artiklan
mukaisia kehittyneitä mittaamismenetelmiä laskettaessa operatiivisten riskien
vakavaraisuusvaatimusta, on annettava tiedot vakuutusten ja muiden
riskinsiirtomekanismien käytöstä riskien vähentämiseksi.
440 artikla
Sisäisten markkinariskimallien käyttö
Laitosten, jotka laskevat omien varojen
vaatimuksensa 352 artiklan mukaisesti, on julkistettava seuraavat tiedot:
a)           jokaisesta osasalkusta
i)       käytettyjen mallien ominaisuudet;
ii)       tarvittaessa maksukyvyttömyysriskiä ja
luottoluokan siirtymisriskiä sekä korrelaatiokaupankäyntiä koskevien sisäisten
mallien osalta tiedot käytetyistä menetelmistä ja sisäisellä mallilla
mitatuista riskeistä, mukaan lukien kuvaus lähestymistavasta, jolla laitos
määrittää likviditeettihorisontit, sekä tiedot käytetyistä menetelmistä, joilla
toteutetaan pääoman hallinta tavalla, joka on yhdenmukainen vaaditun
vakausstandardin ja mallin validoinnissa sovellettujen lähestymistapojen
kanssa;
iii)      kuvaus osasalkkuihin tehdyistä
stressitesteistä;
iv)      kuvaus sisäisten mallien ja
mallintamisprosessien tarkkuuden ja johdonmukaisuuden toteutumatesteissä ja
validoinnissa sovelletuista menetelmistä;
b)           toimivaltaisen viranomaisen antaman
luvan laajuus;
c)           kuvaus 99 ja 100 artiklassa
esitettyjen vaatimusten mukaisesta tasosta ja menetelmistä;
d)           seuraavien lukujen korkein ja
alhaisin arvo sekä keskiarvo:
i)       päivittäiset todennäköiset tappioluvut
raportointikauden aikana ja raportointikauden päättyessä;
ii)       stressitestatut todennäköiset
tappioluvut raportointikauden aikana ja raportointikauden päättyessä;
iii)      maksukyvyttömyysriskin ja luottoluokan
siirtymisriskin sekä korrelaatiokaupankäyntisalkun erityisriskin riskiluvut
raportointijaksolta ja jakson lopussa;
e)           edellä olevassa 353 artiklassa
määritetyt omien varojen vaatimuksen osatekijät;
f)            painotettu keskimääräinen
likviditeettihorisontti kustakin osasalkusta, johon sovelletaan maksukyvyttömyysriskiä
ja luottoluokan siirtymisriskiä sekä korrelaatiokaupankäyntiä koskevia sisäisiä
malleja; 
g)           vertailu, jossa verrataan
päivittäisten todennäköisten tappiolukujen päivän loppuarvoja
kaupankäyntisalkun arvossa seuraavan kaupankäyntipäivän loppuun mennessä
tapahtuneisiin yhden päivän muutoksiin, sekä raportointikauden aikana
tapahtuneita mahdollisia merkittämiä poikkeamia koskeva analyysi.
YHDEKSÄS OSA
DELEGOIDUT SÄÄDÖKSET JA TÄYTÄNTÖÖNPANOSÄÄDÖKSET 
441 artikla
Delegoidut säädökset
Siirretään komissiolle valta antaa delegoituja
säädöksiä 445 artiklan mukaisesti seuraavilta osin:
a)           edellä 4, 22, 137, 148, 188, 237, 267,
294, 371 ja 400 artiklassa esitettyjen määritelmien selventäminen tämän
asetuksen yhdenmukaisen soveltamisen varmistamiseksi; 
b)           edellä 4, 22, 137, 148, 188, 237, 267,
294, 371 ja 400 artiklassa esitettyjen määritelmien selventäminen
finanssimarkkinoiden kehittymisen huomioon ottamiseksi tätä asetusta
sovellettaessa;
c)           edellä 107 ja 142 artiklassa
esitetyn vastuuryhmien luettelon muuttaminen finanssimarkkinoiden kehityksen
huomioon ottamiseksi;
d)           edellä 118 artiklan c kohdassa, 142
artiklan 5 kohdan a alakohdassa, 148 artiklan 4 kohdassa ja 158 artiklan 4
kohdassa määritellyt määrät inflaation vaikutusten huomioon ottamiseksi;
e)           liitteessä I ja II olevien taseen
ulkopuolisten erien luettelo ja jaottelu;
f)            edellä 90 artiklan 1 kohtaan ja 91
artiklan 1 kohtaan sisältyvien sijoituspalveluyritysten luokkien mukauttaminen
finanssimarkkinoiden kehityksen huomioon ottamiseksi;
g)           edellä 92 artiklassa säädetyn
vaatimuksen selventäminen tämän asetuksen yhdenmukaisen soveltamisen
varmistamiseksi;
h)           edellä 389 artiklassa säädettyjen
vapautuksien selventäminen;
i)            vaatimuksen, että laitoksilla on
oltava pysyvästi omia varoja vähintään 476 artiklassa tarkoitettu määrä,
voimassaolon jatkaminen 12 kuukaudella kyseisen artiklan 1 ja 2 kohdassa
säädetyistä ajanjaksoista eteenpäin;
j)            edellä 416 artiklan 2 kohdassa
tarkoitetun vähimmäisomavaraisuusasteen laskennassa käytettävien pääoman määrän
ja vastuiden kokonaismäärän muuttaminen 417 artiklan 1 kohdassa tarkoitetun
raportoinnin perusteella havaittujen puutteiden korjaamiseksi ennen kuin
laitosten on 436 artiklan 1 kohdan a alakohdan nojalla julkaistava
vähimmäisomavaraisuusaste. Tässä vallan siirtämisessä sovelletaan 446
artiklassa tarkoitettua menettelyä.
Komissio voi hyväksyä ensimmäisen kohdan i
alakohdassa tarkoitetun toimenpiteen useammin kuin kerran edellyttäen, että
vaatimusta, jonka mukaan laitoksilla on oltava pysyvästi omia varoja vähintään 476
artiklassa tarkoitettu määrä, jatketaan peräkkäisillä 12 kuukauden jaksoilla.
Vaatimusta ei kuitenkaan voida jatkaa pidemmälle kuin 31 päivään joulukuuta 2018.
Jos vaatimusta ei jatketa ennen kuluvan 12 kuukauden jakson päättymistä,
komissio ei voi hyväksyä ensimmäisen kohdan i alakohdan nojalla uusia
toimenpiteitä. 
EPV ilmoittaa komissiolle 30 päivään kesäkuuta
2015 mennessä, onko taloudellisen tilanteen kehittymisen ja asiaa koskevassa
sääntelyssä asetettujen vaatimusten muuttumisen vuoksi perusteltua jatkaa 476
artiklassa asetettujen vaatimusten voimassaoloa.
442
artikla
Tekniset mukautukset ja oikaisut
Jotta finanssimarkkinoiden kehitys, ja
erityisesti uudet rahoitustuotteet, voidaan ottaa huomioon ja tehdä
mukautukset, joita muiden finanssipalveluja ja tilinpäätöstä koskevien EU:n
säädösten, kuten asetukseen (EU) N:o 1605/2002 perustuvien
tilinpäätösstandardien, kehittyminen tämän asetuksen antamisen jälkeen
edellyttää, tai ottaa huomioon valvontakäytäntöjen lähentyminen, siirretään
komissiolle valta antaa delegoituja säädöksiä 445 artiklan mukaisesti teknisten
mukautusten ja oikaisujen tekemiseksi seuraavien säännösten muihin kuin
olennaisiin osiin:
a)           edellä 106–129 artiklassa ja 138–187
artiklassa säädetyt luottoriskiä koskevat omien varojen vaatimukset;
b)           edellä olevien 189–236 artiklan
mukaisen luottoriskin vähentämisen vaikutukset;
c)           edellä 238–261 artiklassa säädetyt
arvopaperistamista koskevat omien varojen vaatimukset; 
d)           edellä 267–300
artiklassa säädetyt vastapuoliriskejä koskevat omien varojen vaatimukset;
e)           edellä 304–313 artiklassa säädetyt
operatiivista riskiä koskevat omien varojen vaatimukset;
f)            edellä 314–367 artiklassa säädetyt
markkinariskiä koskevat omien varojen vaatimukset;
g)           edellä 368–369 artiklassa säädetyt
selvitysriskiä koskevat omien varojen vaatimukset;
h)           edellä 373, 374 ja 375 artiklassa
säädetyt vastuun arvonoikaisuriskiä koskevat omien varojen vaatimukset;
i)            toinen osa ja 95 artikla
tilinpäätösstandardien kehityksen tai unionin lainsäädännön vaatimusten huomioon
ottamiseksi tai valvontakäytäntöjen lähentämisen osalta.
443 artikla
Vakavaraisuusvaatimukset
Jotta voidaan rajoitetuksi ajaksi asettaa
kaikkia vastuita tai yhden tai useamman sektorin, alueen tai jäsenvaltion
vastuita koskevat tiukemmat vakavaraisuusvaatimukset, jos se on välttämätöntä
tämän asetuksen voimaantulon jälkeen tapahtuvasta markkinakehityksestä
johtuviin mikro- ja makrotason vakavaraisuusriskien intensiteetin muutoksiin
vastaamiseksi, siirretään komissiolle valta antaa 445 artiklan mukaisesti, ja
erityisesti EJRK:n suosituksesta tai lausunnosta, delegoituja säädöksiä, jotka
koskevat seuraavia: 
a)           edellä 87 artiklassa säädetyn omien
varojen määrän tilapäinen nostaminen;
b)           edellä 29–32 artiklassa säädetyt
omiin varoihin sovellettavat suodattimet; 
c)           edellä 33, 53 ja 63 artiklassa
säädetyistä omien varojen osatekijöistä tehtävät vähennykset;
d)           edellä 106–129 artiklassa ja 138–187
artiklassa säädetyt luottoriskiä koskevat omien varojen vaatimukset;
e)           edellä olevien 189–236 artiklan
mukaisen luottoriskin vähentämisen vaikutukset;
f)            edellä 238–261 artiklassa säädetyt
arvopaperistamista koskevat omien varojen vaatimukset; 
g)           edellä 268–300 artiklassa säädetyt
luottoriskejä koskevat omien varojen vaatimukset;
h)           edellä 304–313 artiklassa säädetyt
operatiivista riskiä koskevat omien varojen vaatimukset;
i)            edellä 314–367 artiklassa säädetyt
markkinariskiä koskevat omien varojen vaatimukset;
j)            edellä 368–369 artiklassa säädetyt
selvitysriskiä koskevat omien varojen vaatimukset;
k)           edellä 373, 374 ja 375 artiklassa
säädetyt vastuun arvonoikaisuriskiä koskevat omien varojen vaatimukset.
Tässä vallan siirtämisessä sovelletaan 446
artiklassa tarkoitettua menettelyä.
444 artikla
Maksuvalmius
1.           Siirretään komissiolle valta
antaa delegoituja säädöksiä 445 artiklan mukaisesti, jotta 401 artiklassa
asetettu yleinen vaatimus voidaan määrittää yksityiskohtaisesti. Tämä
määrittäminen perustuu kuudennen osan II osaston mukaisesti ilmoitettaviin
eriin. Delegoidussa säädöksessä määritetään myös, missä olosuhteissa
toimivaltaisten viranomaisten on määrättävä laitoksille täsmälliset sisään- ja
ulosvirtaustasot laitoksiin kohdistuvien erityisten riskien huomioon
ottamiseksi.
2.           Siirretään komissiolle valta
muuttaa 1 kohdassa tarkoitettuja eriä tai lisätä ylimääräisiä eriä ainoastaan,
jos jokin seuraavista edellytyksistä täyttyy:
a)      maksuvalmiusvaatimus, joka perustuu
kyseisiin kriteereihin joko yksinään tai kumulatiivisesti tarkasteltuna,
vaikuttaisi olennaisen haitallisesti eurooppalaisten laitosten liiketoimintaan ja
riskiprofiiliin tai finanssimarkkinoihin taikka talouteen; tai
b)      muuttaminen on asianmukaista, jotta ne
voidaan saattaa vastaamaan kansainvälisesti sovittuja maksuvalmiuden
valvontastandardeja.
Arvioidessaan kyseisiin kriteereihin perustuvaa
maksuvalmiusvaatimuksen vaikutusta a alakohtaa sovellettaessa komissio ottaa
huomioon 481 artiklan 1 ja 2 kohdassa tarkoitetut kertomukset.
3.           Komissio antaa ensimmäisen 1
kohdassa tarkoitetun delegoidun säädöksen viimeistään 31 päivänä joulukuuta 2015.
Tämän artiklan mukaisesti annettua delegoitua säädöstä ei kuitenkaan sovelleta
ennen 1 päivää tammikuuta 2015.
445 artikla
 Siirretyn säädösvallan käyttäminen
1.                      
Siirretään komissiolle valta antaa delegoituja
säädöksiä tässä artiklassa säädetyin edellytyksin.
2.                      
Siirretään 441–444 artiklassa tarkoitettu valta
komissiolle määräämättömäksi ajaksi 488 artiklassa tarkoitetusta päivästä.
3.                      
Euroopan parlamentti tai neuvosto voi milloin
tahansa peruuttaa 441–444 artiklassa tarkoitetun säädösvallan siirron.
Peruuttamispäätöksellä lopetetaan tuossa päätöksessä mainittu säädösvallan
siirto. Päätös tulee voimaan sitä päivää seuraavana päivänä, jona se
julkaistaan Euroopan unionin virallisessa lehdessä, tai jonakin
myöhempänä, päätöksessä mainittuna päivänä. Päätös ei vaikuta jo voimassa olevien
delegoitujen säädösten pätevyyteen.
4.                      
Heti kun komissio on antanut delegoidun säädöksen,
komissio antaa sen tiedoksi yhtäaikaisesti Euroopan parlamentille ja
neuvostolle.
5.                      
Edellä olevien 441–444 artiklan nojalla annettu
delegoitu säädös tulee voimaan ainoastaan, jos Euroopan parlamentti tai
neuvosto ei ole kahden kuukauden kuluessa siitä, kun asianomainen säädös on
annettu tiedoksi Euroopan parlamentille ja neuvostolle, ilmaissut vastustavansa
sitä tai jos sekä Euroopan parlamentti että neuvosto ovat ennen mainitun
määräajan päättymistä ilmoittaneet komissiolle, että ne eivät vastusta
säädöstä. Euroopan parlamentin tai neuvoston aloitteesta tätä määräaikaa
jatketaan kahdella kuukaudella.
446 artikla
Kiireellinen menettely
1.                      
Tämän artiklan nojalla annetut delegoidut säädökset
tulevat voimaan viipymättä, ja niitä sovelletaan niin kauan kuin niitä ei
vastusteta 2 kohdan mukaisesti. Kun delegoitu säädös annetaan tiedoksi Euroopan parlamentille ja
neuvostolle, esitetään samalla ne perusteet, joiden vuoksi sovelletaan
kiireellistä menettelyä. 
2.                      
Euroopan parlamentti tai neuvosto voi 445 artiklan 5
kohdassa tarkoitetun menettelyn mukaisesti vastustaa delegoitua säädöstä. Siinä
tapauksessa komissio kumoaa säädöksen viipymättä sen jälkeen, kun Euroopan
parlamentin tai neuvoston päätös vastustaa sitä on annettu sille tiedoksi.
447 artikla
Euroopan pankkikomitea
1.           Täytäntöönpanosäädösten hyväksymisessä
komissiota avustaa komission päätöksellä 2004/10/EY perustettu Euroopan
pankkikomitea. Kyseinen komitea on asetuksen (EU) N:o 182/2011 3 artiklan 2
kohdassa tarkoitettu komitea.
2.           Viitattaessa tähän kohtaan sovelletaan
asetuksen (EU) N:o 182/2011 5 artiklaa.
KYMMENES OSA
SIIRTYMÄSÄÄNNÖKSET, KERTOMUKSET JA UUDELLEENTAKASTELUT
I osasto
Siirtymäsäännökset
1 luku
Omien varojen vaatimukset, käypään arvoon arvostetut realisoitumattomat voitot
ja tappiot sekä vähennykset
1 jakso
Omia varojen vaatimukset
448 artikla
Omien varojen vaatimukset
1.                      
Poiketen siitä, mitä 87 artiklan 1 kohdan a ja b
alakohdassa säädetään, laitosten on täytettävä seuraavat omien varojen
vaatimukset: 
a)      1 päivän tammikuuta 2013 ja 31 päivän
joulukuuta 2013 välisenä aikana:
i)        rajoituksettomien ensisijaisten omien
varojen vakavaraisuussuhde tasolla, jossa alin arvo on 3,5 prosenttia ja ylin
arvo 4,5 prosenttia;
ii)       ensisijaisten omien varojen
vakavaraisuussuhde tasolla, jossa alin arvo on 4,5 prosenttia ja ylin arvo 6
prosenttia;
b)      1 päivän tammikuuta 2014 ja 31 päivän
joulukuuta 2014 välisenä aikana:
i)        rajoituksettomien ensisijaisten omien
varojen vakavaraisuussuhde tasolla, joka vaihtelee 4 prosentista 4,5
prosenttiin;
ii)       ensisijaisten omien varojen
vakavaraisuussuhde tasolla, joka vaihtelee 4,5 prosentista 6 prosenttiin.
2.                      
Toimivaltaisten viranomaisten on: 
a)      määritettävä laitoksilta vaadittavien
rajoituksettomien ensisijaisten omien varojen ja ensisijaisten omien varojen
vakavaraisuussuhteiden tasot 1 kohdan a ja b alakohdassa mainituissa
vaihteluväleissä;
b)      julkaistava a alakohdan mukaisesti tehty
määritys.
2 jakso
Käypään arvoon arvostetut realisoitumattomat voitot ja tappiot 
449 artikla
Käypään arvoon arvostetut realisoitumattomat tappiot  
1.                      
Poiketen siitä, mitä 32 artiklassa säädetään,
laitosten on 1 päivän tammikuuta 2013 ja 31 päivän joulukuuta 2017 välisenä
aikana sisällytettävä rajoituksettomien ensisijaisten omien varojen eriään
koskevaan laskelmaan käypään arvoon arvostetuista realisoitumattomista
tappioista ainoastaan sovellettava prosenttiosuus, 30 artiklassa tarkoitettuja
tappioita lukuun ottamatta.
2.                      
Edellä 1 kohdassa tarkoitetun sovellettavan prosenttiosuuden
on oltava seuraavien vaihteluvälien mukainen:
a)      0–100 prosenttia 1 päivän tammikuuta 2013
ja 31 päivän joulukuuta 2013 välisenä aikana; 
b)      20–100 prosenttia 1 päivän tammikuuta 2014
ja 31 päivän joulukuuta 2014 välisenä aikana; 
c)      40–100 prosenttia 1 päivän tammikuuta 2015
ja 31 päivän joulukuuta 2015 välisenä aikana; 
d)      60–100 prosenttia 1 päivän tammikuuta 2016
ja 31 päivän joulukuuta 2016 välisenä aikana; ja 
e)      80–100 prosenttia 1 päivän tammikuuta 2017
ja 31 päivän joulukuuta 2017 välisenä aikana.
3.                      
Toimivaltaisten viranomaisten on: 
a)      määritettävä sovellettava prosenttiosuus 2
kohdan a–e alakohdassa mainituissa vaihteluväleissä;
b)      julkaistava a alakohdan mukaisesti tehty
määritys. 
450 artikla
Käypään arvoon arvostetut realisoitumattomat voitot  
1.                      
Poiketen siitä, mitä 32 artiklassa säädetään,
laitokset eivät saa 1 päivän tammikuuta 2013 ja 31 päivän joulukuuta 2017
välisenä aikana poistaa rajoituksettomien ensisijaisten omien varojen eriään
koskevasta laskelmasta sovellettavaa prosenttiosuutta käypään arvoon
arvostetuista realisoitumattomista voitoista, 30 artiklassa tarkoitettuja
voittoja lukuun ottamatta. Jäljelle jäävä määrä on poistettava
rajoituksettomien ensisijaisten omien varojen eristä.
2.                      
Edellä 1 kohdassa tarkoitetun sovellettavan
prosenttiosuuden on oltava 0 prosenttia 1 päivän tammikuuta 2013 ja 31 päivän
joulukuuta 2013 välisenä aikana ja sen jälkeen seuraavien vaihteluvälien
mukainen:
a)      0–20 prosenttia 1 päivän tammikuuta 2014
ja 31 päivän joulukuuta 2014 välisenä aikana;
b)      0–40 prosenttia 1 päivän tammikuuta 2015
ja 31 päivän joulukuuta 2015 välisenä aikana;
c)      0–60 prosenttia 1 päivän tammikuuta 2016
ja 31 päivän joulukuuta 2016 välisenä aikana;
d)      0–80 prosenttia 1 päivän tammikuuta 2017
ja 31 päivän joulukuuta 2017 välisenä aikana.
3.                      
Poiketen siitä, mitä 59 artiklassa säädetään,
laitosten on sisällytettävä rajoituksenalaisten ensisijaisten omien varojen
eriin rajoituksettomista ensisijaisista omista varoista 1 kohdan mukaisesti
poistetusta jäljelle jäävästä määrästä sovellettava prosenttiosuus siinä määrin
kuin kyseisiä käypään arvoon arvostettuja realisoitumattomia voittoja olisi
direktiivin 2006/48/EY kansallisten täytäntöönpanosäännösten mukaan pidettävä
toissijaisina omina varoina. Sovellettavan prosenttiosuuden on oltava
seuraavien vaihteluvälien mukainen:
a)      100 prosenttia 1 päivän tammikuuta 2013
ja 31 päivän joulukuuta 2013 välisenä aikana; 
b)      80 prosenttia 1 päivän tammikuuta 2014 ja
31 päivän joulukuuta 2014 välisenä aikana; 
c)      60 prosenttia 1 päivän tammikuuta 2015 ja
31 päivän joulukuuta 2015 välisenä aikana;   
d)      40 prosenttia 1 päivän tammikuuta 2016 ja
31 päivän joulukuuta 2016 välisenä aikana;
e)      20 prosenttia 1 päivän tammikuuta 2017 ja
31 päivän joulukuuta 2017 välisenä aikana.
4.                      
Toimivaltaisten viranomaisten on: 
a)      määritettävä realisoitumattomiin
voittoihin sovellettava prosenttiosuus, jota ei poisteta rajoituksettomista
ensisijaisista omista varoista, 2 kohdan a–d alakohdassa mainituissa
vaihteluväleissä;
b)      julkaistava a alakohdan mukaisesti tehty
määritys.
3 jakso
Vähennykset 
1 alajakso
Vähennykset rajoituksettomien ensisijaisten omien varojen eristä
451 artikla
Vähennykset rajoituksettomien ensisijaisten omien varojen eristä
1.                      
Poiketen siitä, mitä 33 artiklan 1 kohdassa
säädetään, 1 päivän tammikuuta 2013 ja 31 päivän joulukuuta 2017 välisenä
aikana sovelletaan seuraavaa:
a)      laitosten on vähennettävä
rajoituksettomien ensisijaisten omien varojen eristään 458 artiklassa
määritetty sovellettava prosenttiosuus 33 artiklan 1 kohdan a–h alakohdan
mukaisesti vähennettävistä määristä, lukuun ottamatta tulevista veronalaisista
voitoista riippuvia ja väliaikaisten erojen seurauksena syntyviä laskennallisia
verosaamisia; 
b)      laitosten on sovellettava 453 artiklan
säännöksiä niihin jäljelle jääviin erien määriin, jotka on vähennettävä 33
artiklan 1 kohdan a–h alakohdan mukaisesti, lukuun ottamatta tulevista
veronalaisista voitoista riippuvia ja väliaikaisten erojen seurauksena syntyviä
laskennallisia verosaamisia;
c)      laitosten on 452 artiklan soveltamisen
jälkeen vähennettävä rajoituksettomien ensisijaisten omien varojen eristään 458
artiklassa määritetty sovellettava prosenttiosuus 33 artiklan 1 kohdan c–i
alakohdan mukaisesti vähennettävästä kokonaismäärästä;
d)      laitosten on 452 artiklan soveltamisen
jälkeen sovellettava tilanteen mukaan 453 artiklan 4 kohdassa tai 453 artiklan 10
kohdassa säädettyjä vaatimuksia 33 artiklan 1 kohdan c–i alakohdan mukaisesti
vähennettävään jäljelle jäävään kokonaismäärään. 
2.                      
Laitosten on määritettävä 1 kohdan d alakohdassa
tarkoitettu jäljelle jäävän kokonaismäärän osuus, johon sovelletaan 453
artiklan 4 kohtaa, jakamalla a alakohdassa tarkoitettu määrä b alakohdassa
tarkoitetulla määrällä:
a)      jäljempänä 452 artiklan 2 kohdan a
alakohdassa tarkoitetut tulevista veronalaisista voitoista riippuvat ja
väliaikaisten erojen seurauksena syntyvät laskennalliset verosaamiset;
b)      jäljempänä 452 artiklan 2 kohdan a ja b
alakohdassa tarkoitettujen määrien summa.
3.                      
Laitosten on määritettävä 1 kohdan d alakohdassa
tarkoitettu jäljelle jäävän kokonaismäärän osuus, johon sovelletaan 453
artiklan 10 kohtaa, jakamalla a alakohdassa tarkoitettu määrä b alakohdassa
tarkoitetulla määrällä:
a)      jäljempänä 452 artiklan 2 kohdan b
alakohdassa tarkoitettujen rajoituksettomien ensisijaisten omien varojen
instrumenttien suorien ja välillisten omistusosuuksien määrä;
b)      jäljempänä 452 artiklan 2 kohdan a ja b
alakohdassa tarkoitettujen määrien summa.
452 artikla
Poikkeukset rajoituksettomien ensisijaisten omien varojen eristä tehtävistä
vähennyksistä  
1.                      
Relevantteihin rajoituksettomien ensisijaisten
omien varojen eriin on tätä artiklaa sovellettaessa luettava laitoksen
rajoituksettomien ensisijaisten omien varojen erät, jotka on laskettu 3
artiklan säännösten soveltamisen ja 33 artiklan 1 kohdan a–h, j, k ja l
alakohdan mukaisten vähennysten tekemisen jälkeen, lukuun ottamatta tulevista
veronalaisista voitoista riippuvia ja väliaikaisten erojen seurauksena syntyviä
laskennallisia verosaamisia;
2.                      
Poiketen siitä, mitä 45 artiklan 1 kohdassa
säädetään, laitokset eivät saa 1 päivän tammikuuta 2013 ja 31 päivän joulukuuta
2017 välisenä aikana vähentää a ja b alakohdassa lueteltuja eriä, jotka
yhteenlaskettuna ovat enintään 15 prosenttia laitoksen relevanteista
rajoituksettomien ensisijaisten omien varojen eristä:
a)      tulevista veronalaisista voitoista
riippuvat ja väliaikaisten erojen seurauksena syntyvät laskennalliset
verosaamiset, jotka ovat yhteensä enintään 10 prosenttia laitoksen
relevanteista rajoituksettomien ensisijaisten omien varojen eristä; 
b)      kun laitoksella on huomattava sijoitus
relevantissa yhteisössä, suorat ja välilliset omistusosuudet, jotka laitoksella
on relevantin yhteisön rajoituksettomien ensisijaisten omien varojen
instrumenteista ja jotka ovat yhteensä enintään 10 prosenttia laitoksen
relevanteista rajoituksettomien ensisijaisten omien varojen eristä.
3.                      
Poiketen siitä, mitä 45 artiklan 2 kohdassa
säädetään, vähentämisestä 2 kohdan mukaisesti vapautettuihin eriin on
sovellettava 250 prosentin riskipainoa. Edellä 2 kohdan b alakohdassa
tarkoitettuihin eriin on tilanteen mukaan sovellettava kolmannen osan IV
osaston vaatimuksia.
 453 artikla
Erät, joita ei vähennetä rajoituksettomista ensisijaisista omista varoista 
1.                      
Poiketen siitä, mitä 33 artiklan 1 kohdan a–i
alakohdassa säädetään, laitosten on sovellettava 451 artiklan 1 kohdan b ja d
alakohdassa tarkoitettuihin erien jäljelle jääviin määriin 1 päivän tammikuuta 2013
ja 31 päivän joulukuuta 2017 välisenä aikana tätä artiklaa.
2.                      
Laitosten on sovellettava 33 artiklan 1 kohdan a
alakohdassa tarkoitettujen kuluvan tilikauden tappioiden jäljelle jäävään
määrään seuraavaa:
a)      tappiot, jotka ovat olennaisia,
vähennetään ensisijaisten omien varojen eristä;
b)      tappioita, jotka eivät ole olennaisia, ei
vähennetä.
3.                      
Laitosten on vähennettävä ensisijaisten omien
varojen eristä 33 artiklan 1 kohdan b alakohdassa tarkoitettujen aineettomien
hyödykkeiden jäljelle jäävä määrä.
4.                      
Edellä 33 artiklan 1 kohdan c alakohdassa
tarkoitettujen laskennallisten verosaamisten jäljelle jäävää määrää ei saa
vähentää, ja siihen sovellettavan riskipainotuksen on oltava 0 prosenttia.
5.                      
Edellä 33 artiklan 1 kohdan d alakohdassa
tarkoitettujen erien jäljelle jäävästä määrästä puolet on vähennettävä
ensisijaisten omien varojen eristä ja puolet toissijaisten omien varojen
eristä.
6.                      
Edellä 33 artiklan 1 kohdan e alakohdassa
tarkoitettujen etuuspohjaisen eläkerahaston varojen jäljelle jäävää määrää ei
saa vähentää mistään omien varojen osatekijästä, ja määrä on sisällytettävä
rajoituksettomien ensisijaisten omien varojen eriin siinä määrin kuin se olisi
direktiivin 2006/48/EY 57 artiklan a–ca kohdan kansallisten
täytäntöönpanosäännösten mukaan katsottu ensisijaisiksi omiksi varoiksi.
7.                      
Laitosten on sovellettava 33 artiklan 1 kohdan f
alakohdassa tarkoitettujen rajoituksettomien ensisijaisten omien varojen
instrumenttien omistusosuuksista jäljelle jäävään määrään seuraavaa:
a)      suorien omistusosuuksien määrä
vähennetään ensisijaisten omien varojen eristä;
b)      välillisten omistusosuuksien määrää,
johon luetaan myös omat rajoituksettomien ensisijaisten omien varojen instrumentit,
jotka laitos on velvollinen ostamaan olemassa olevan tai ehdollisen
sopimusvelvoitteen mukaisesti, ei vähennetä, ja siihen on tilanteen mukaan
sovellettava kolmannen osan II osaston 2 tai 3 luvun mukaisia riskipainoja ja
kolmannen osan IV osaston vaatimuksia.
8.                      
Laitosten on sovellettava sellaisen relevantin
yhteisön, jonka kanssa laitoksella on keskinäinen ristiinomistus, 33 artiklan 1
kohdan g alakohdassa tarkoitettujen rajoituksettomien ensisijaisten omien
varojen instrumenttien omistusosuuksien jäljelle jäävään määrään seuraavaa:
a)      jos laitoksella ei ole relevantissa
yhteisössä huomattavaa sijoitusta, kyseisen yhteisön rajoituksettomien
ensisijaisten omien varojen instrumenttien omistusosuuden määrää käsitellään
ikään kuin se kuuluisi 33 artiklan 1 kohdan h alakohdan soveltamisalaan;
b)      jos laitoksella on relevantissa
yhteisössä huomattava sijoitus, kyseisen yhteisön rajoituksettomien
ensisijaisten omien varojen instrumenttien omistusosuuksien määrää käsitellään
ikään kuin se kuuluisi 33 artiklan 1 kohdan i alakohdan soveltamisalaan.
9.                      
Laitosten on sovellettava 33 artiklan 1 kohdan h
alakohdassa tarkoitettujen erien jäljelle jäävään määrään seuraavaa: 
a)      vähennettävistä määristä, jotka liittyvät
suoriin omistusosuuksiin, puolet on vähennettävä ensisijaisten omien varojen
eristä ja puolet toissijaisten omien varojen eristä;
b)      määriä, jotka liittyvät välillisiin
omistusosuuksiin, ei vähennetä, ja niihin on tilanteen mukaan sovellettava
kolmannen osan II osaston 2 tai 3 luvun mukaisia riskipainoja ja kolmannen osan
IV osaston vaatimuksia;
10.                  
Laitosten on sovellettava 33 artiklan 1 kohdan i
alakohdassa tarkoitettujen erien jäljelle jäävään määrään seuraavaa:
a)      vähennettävistä määristä, jotka liittyvät
suoriin omistusosuuksiin, puolet on vähennettävä ensisijaisten omien varojen
eristä ja puolet toissijaisten omien varojen eristä;
b)      määriä, jotka liittyvät välillisiin
omistusosuuksiin, ei vähennetä, ja niihin on tilanteen mukaan sovellettava
kolmannen osan II osaston 2 tai 3 luvun mukaisia riskipainoja ja kolmannen osan
IV osaston vaatimuksia.
2 alajakso
Rajoituksenalaisten ensisijaisten omien varojen eristä tehtävät vähennykset
454 artikla
Rajoituksenalaisten ensisijaisten omien varojen eristä tehtävät vähennykset
Poiketen
siitä, mitä 53 artiklassa säädetään, 1 päivän tammikuuta 2013 ja 31 päivän
joulukuuta 2017 välisenä aikana sovelletaan seuraavaa:
a)           laitosten on vähennettävä
rajoituksenalaisten ensisijaisten omien varojen eristä 458 artiklassa
määritetty sovellettava prosenttiosuus määristä, jotka on 53 artiklan mukaan
vähennettävä;
b)           laitosten on sovellettava 455
artiklan vaatimuksia niiden erien jäljelle jääviin määriin, jotka on 53
artiklan mukaan vähennettävä.
455 artikla
Erät, joita ei vähennetä rajoituksenalaisten ensisijaisten omien varojen eristä

1.                      
Poiketen siitä, mitä 53 artiklassa säädetään, tässä
artiklassa säädettyjä vaatimuksia on sovellettava 1 päivän tammikuuta 2013 ja 31
päivän joulukuuta 2017 välisenä aikana 454 artiklan b kohdassa tarkoitettuihin
jäljelle jääviin määriin. 
2.                      
Laitosten on sovellettava 53 artiklan a kohdassa
tarkoitettujen erien jäljelle jäävään määrään seuraavaa: 
a)      suorat omistusosuudet omien
rajoituksenalaisten ensisijaisten omien varojen instrumenteista, jotka ovat
osakkeita, vähennetään ensisijaisten omien varojen eristä kirjanpitoarvostaan;
b)      suoria omistusosuuksia omien
rajoituksenalaisten ensisijaisten omien varojen instrumenteista, jotka eivät
ole osakkeita, ei vähennetä, ja niihin on tilanteen mukaan sovellettava
kolmannen osan II osaston 2 tai 3 luvun mukaisia riskipainoja ja kolmannen osan
IV osaston vaatimuksia;
c)      välillisiä omistusosuuksia omista
rajoituksenalaisista ensisijaisista instrumenteista, joihin luetaan myös omat
rajoituksettomien ensisijaisten omien varojen instrumentit, jotka laitos
voidaan velvoittaa ostamaan olemassa olevan tai ehdollisen sopimusvelvoitteen
mukaisesti, ei vähennetä, ja niihin on tilanteen mukaan sovellettava kolmannen
osan II osaston 2 tai 3 luvun mukaisia riskipainoja ja kolmannen osan IV
osaston vaatimuksia.
3.                      
Laitosten on sovellettava 53 artiklan b kohdassa
tarkoitettujen erien jäljelle jäävään määrään seuraavaa:
a)      kun laitoksella ei ole huomattavaa
sijoitusta relevantissa yhteisössä, jonka kanssa sillä on keskinäinen
ristiinomistus, sen kyseisen yhteisön rajoituksenalaisten ensisijaisten omien
varojen instrumenttien suorien ja välillisten omistusosuuksien määrää
käsitellään ikään kuin se kuuluisi 53 artiklan c kohdan soveltamisalaan;
b)      kun laitoksella on huomattava sijoitus
relevantissa yhteisössä, jonka kanssa sillä on keskinäinen ristiinomistus, sen
kyseisen yhteisön rajoituksenalaisten ensisijaisten omien varojen
instrumenttien suorien ja välillisten omistusosuuksien määrää käsitellään ikään
kuin se kuuluisi 53 artiklan d kohdan soveltamisalaan.
4.                      
Laitosten on sovellettava 53 artiklan c ja d
kohdassa tarkoitettujen erien jäljelle jäävään määrään seuraavaa: 
a)      määrästä, joka liittyy 53 artiklan c ja d
kohdan mukaisesti vähennettäviin suoriin omistusosuuksiin, puolet on
vähennettävä ensisijaisten omien varojen eristä ja puolet toissijaisten omien
varojen eristä;
b)      määrää, joka liittyy 53 artiklan c ja d
kohdan mukaisesti vähennettäviin välillisiin omistusosuuksiin, ei saa vähentää,
ja siihen on tilanteen mukaan sovellettava kolmannen osan II osaston 2 tai 3
luvun mukaisia riskipainoja ja kolmannen osan IV osaston vaatimuksia.
3 alajakso
Toissijaisten omien varojen eristä tehtävät vähennykset
456 artikla
Toissijaisten omien varojen eristä tehtävät vähennykset
1.                      
Poiketen siitä, mitä 63 artiklassa säädetään, 1
päivän tammikuuta 2013 ja 31 päivän joulukuuta 2017 välisenä aikana sovelletaan
seuraavaa:
a)      laitosten on vähennettävä toissijaisten
omien varojen eristä 458 artiklassa määritetty sovellettava prosenttiosuus
määristä, jotka on 63 artiklan mukaan vähennettävä;
b)      laitosten on sovellettava 457 artiklan
vaatimuksia jäljelle jääviin määriin, jotka on 63 artiklan mukaan vähennettävä.
457 artikla
Toissijaisten omien varojen eristä tehtävät vähennykset
1.                      
Poiketen siitä, mitä 63 artiklassa säädetään, tässä
artiklassa säädettyjä vaatimuksia on sovellettava 1 päivän tammikuuta 2013 ja 31
päivän joulukuuta 2017 välisenä aikana 456 artiklan b kohdassa tarkoitettuihin
jäljelle jääviin määriin. 
2.                      
Laitosten on sovellettava 63 artiklan a kohdassa
tarkoitettujen erien jäljelle jäävään määrään seuraavaa: 
a)      suorat omistusosuudet omien toissijaisten
omien varojen instrumenteista, jotka ovat osakkeita, vähennetään toissijaisten
omien varojen eristä kirjanpitoarvostaan;
b)      suoria omistusosuuksia omien
toissijaisten omien varojen instrumenteista, jotka eivät ole osakkeita, ei
vähennetä, ja niihin on tilanteen mukaan sovellettava kolmannen osan II osaston
2 tai 3 luvun mukaisia riskipainoja ja kolmannen osan IV osaston vaatimuksia;
c)      välillisiä omistusosuuksia omista
toissijaisista instrumenteista, joihin luetaan myös sellaiset omat
toissijaisten omien varojen instrumentit, jotka laitos voidaan velvoittaa
ostamaan olemassa olevan tai ehdollisen sopimusvelvoitteen mukaisesti, ei
vähennetä, ja niihin on tilanteen mukaan sovellettava kolmannen osan II osaston
2 tai 3 luvun mukaisia riskipainoja ja kolmannen osan IV osaston vaatimuksia.
3.                      
Laitosten on sovellettava 63 artiklan b kohdassa
tarkoitettujen erien jäljelle jäävään määrään seuraavaa:
a)      kun laitoksella ei ole huomattavaa
sijoitusta relevantissa yhteisössä, jonka kanssa sillä on keskinäinen
ristiinomistus, sen kyseisen yhteisön toissijaisten omien varojen
instrumenttien suorien ja välillisten omistusosuuksien määrää käsitellään ikään
kuin se kuuluisi 63 artiklan c kohdan soveltamisalaan;  
b)      kun laitoksella on huomattava sijoitus
relevantissa yhteisössä, jonka kanssa sillä on keskinäinen ristiinomistus,
kyseisen relevantin yhteisön toissijaisten omien varojen instrumenttien suorien
ja välillisten omistusosuuksien määrää käsitellään ikään kuin se kuuluisi 63
artiklan d kohdan soveltamisalaan.
4.                      
Laitosten on sovellettava 63 artiklan c ja d
kohdassa tarkoitettujen erien jäljelle jäävään määrään seuraavaa: 
a)      määrästä, joka liittyy 63 artiklan c ja d
kohdan mukaisesti vähennettäviin suoriin omistusosuuksiin, puolet on vähennettävä
ensisijaisten omien varojen eristä ja puolet toissijaisten omien varojen
eristä;
b)      määrää, joka liittyy 63 artiklan c ja d
kohdan mukaisesti vähennettäviin välillisiin omistusosuuksiin, ei saa vähentää,
ja siihen on tilanteen mukaan sovellettava kolmannen osan II osaston 2 tai 3
luvun mukaisia riskipainoja ja kolmannen osan IV osaston vaatimuksia.
4 alajakso
Vähennyksiin sovellettavat prosenttiosuudet
458 artikla
Rajoituksettomista ensisijaista omista varoista, rajoituksenalaisista
ensisijaista omista varoista ja toissijaisista omista varoista tehtäviin
vähennyksiin sovellettavat prosenttiosuudet
1.                      
Edellä olevassa 451 artiklan 1 kohdan a ja c
alakohdassa, 454 artiklan a kohdassa ja 456 artiklan a kohdassa tarkoitetun
sovellettavan prosenttiosuuden on oltava seuraavien vaihteluvälien mukainen: 
a)      0–100 prosenttia 1 päivän tammikuuta 2013
ja 31 päivän joulukuuta 2013 välisenä aikana;
b)      20–100 prosenttia 1 päivän tammikuuta 2014
ja 31 päivän joulukuuta 2014 välisenä aikana;
c)      40–100 prosenttia 1 päivän tammikuuta 2015
ja 31 päivän joulukuuta 2015 välisenä aikana;
d)      60–100 prosenttia 1 päivän tammikuuta 2016
ja 31 päivän joulukuuta 2016 välisenä aikana;
e)      80–100 prosenttia 1 päivän tammikuuta 2017
ja 31 päivän joulukuuta 2017 välisenä aikana.
2.                      
Toimivaltaisten viranomaisten on: 
a)      määritettävä sovellettava prosenttiosuus 1
kohdassa mainituissa vaihteluväleissä kullekin seuraavista:
i)        33 artiklan 1 kohdan a–h alakohdassa
tarkoitetut erät, lukuun ottamatta tulevista veronalaisista voitoista riippuvia
ja väliaikaisten erojen seurauksena syntyviä laskennallisia verosaamisia;
ii)       tulevista veronalaisista voitoista
riippuvat ja väliaikaisten erojen seurauksena syntyvät laskennalliset
verosaamiset sekä 33 artiklan 1 kohdan i alakohdassa tarkoitetut erät; 
iii)      edellä 53 artiklan a–d kohdassa
tarkoitetut erät;
iv)      edellä 63 artiklan a–d kohdassa
tarkoitetut erät;
b)      julkaistava a alakohdan mukaisesti tehty
määritys.
4 jakso
Vähemmistön osuudet ja tytäryritysten liikkeeseenlaskemat rajoituksenalaisten
ensisijaisten omien varojen ja toissijaisten omien varojen instrumentit
459 artikla
Sellaisten instrumenttien ja erien, joita ei katsota vähemmistön osuuksiksi,
sisällyttäminen konsolidoituihin rajoituksettomiin ensisijaisiin omiin
varoihin  
1.                      
Poiketen siitä, mitä toisen osan III osastossa
säädetään, toimivaltaisten viranomaisten on 2 ja 3 kohdan mukaisesti
määritettävä, miten 1 päivän tammikuuta 2013 ja 31 päivän joulukuuta 2017
välisenä aikana sisällytetään konsolidoituihin omiin varoihin direktiivin 2006/48/EY
65 artiklan kansallisten täytäntöönpanosäännösten mukaan konsernin omaksi
pääomaksi katsottavat erät, joita ei voida katsoa konsolidoiduiksi
rajoituksettomiksi ensisijaisiksi omiksi varoiksi jostakin seuraavista syistä:
a)      instrumenttia ei katsota rajoituksettomien
ensisijaisten omien varojen instrumentiksi, ja tästä seuraa, että siihen
liittyviä kertyneitä voittovaroja ja ylikurssirahastoja ei myöskään katsota
rajoituksettomien ensisijaisten omien varojen eriksi;
b)      edellä olevan 76 artiklan 2 kohdan
tuloksena; 
c)      koska tytäryritys ei ole laitos tai
yhteisö, johon sovellettavan kansallisen lainsäädännön nojalla sovelletaan
tämän asetuksen ja direktiivin [julkaisutoimisto lisää viitteen] vaatimuksia;
d)      koska tytäryritys ei kuulu ensimmäisen
osan II osaston 2 luvun nojalla kokonaan konsolidoinnin piiriin. 
2.                      
Sovellettava prosenttiosuus 1 kohdassa
tarkoitetuista eristä, jotka olisi direktiivin 2006/48/EY 65 artiklan
kansallisten täytäntöönpanosäännösten mukaan katsottu konsernin omaksi
pääomaksi, on katsottava konsolidoiduiksi rajoituksettomiksi ensisijaisiksi
omiksi varoiksi.
3.                      
Edellä 2 kohdassa tarkoitetun sovellettavan
prosenttiosuuden on oltava seuraavien vaihteluvälien mukainen:
a)      0–100 prosenttia 1 päivän tammikuuta 2013
ja 31 päivän joulukuuta 2013 välisenä aikana;
b)      0–80 prosenttia 1 päivän tammikuuta 2014
ja 31 päivän joulukuuta 2014 välisenä aikana;
c)      0–60 prosenttia 1 päivän tammikuuta 2015
ja 31 päivän joulukuuta 2015 välisenä aikana;
d)      0–40 prosenttia 1 päivän tammikuuta 2016
ja 31 päivän joulukuuta 2016 välisenä aikana;  
e)      0–20 prosenttia 1 päivän tammikuuta 2017
ja 31 päivän joulukuuta 2017 välisenä aikana.
4.                      
Toimivaltaisten viranomaisten on: 
a)      määritettävä sovellettava prosenttiosuus 3
kohdassa mainituissa vaihteluväleissä;
b)      julkaistava a alakohdan mukaisesti tehty
määritys. 
460 artikla
Vähemmistön osuuksien ja ehdot täyttävien rajoituksenalaisten ensisijaisten
omien varojen ja toissijaisten omien varojen sisällyttäminen konsolidoituihin
omiin varoihin  
1.                      
Poiketen siitä, mitä 79 artiklan b kohdassa, 80
artiklan b kohdassa ja 82 artiklan b kohdassa säädetään, kyseisissä artikloissa
tarkoitetut prosenttiosuudet on 1 päivän tammikuuta 2013 ja 31 päivän
joulukuuta 2017 välisenä aikana kerrottava sovellettavalla kertoimella.
2.                      
Edellä 1 kohdassa tarkoitetun sovellettavan
kertoimen on oltava seuraavien vaihteluvälien mukainen:
a)      0–1 prosenttia 1 päivän tammikuuta 2013
ja 31 päivän joulukuuta 2013 välisenä aikana;
b)      0,2–1 prosenttia 1 päivän tammikuuta 2014
ja 31 päivän joulukuuta 2014 välisenä aikana;
c)      0,4–1 prosenttia 1 päivän tammikuuta 2015
ja 31 päivän joulukuuta 2015 välisenä aikana;
d)      0,6–1 prosenttia 1 päivän tammikuuta 2016
ja 31 päivän joulukuuta 2016 välisenä aikana; ja
e)      0,8–1 prosenttia 1 päivän tammikuuta 2017
ja 31 päivän joulukuuta 2017 välisenä aikana.
3.                      
Toimivaltaisten viranomaisten on: 
a)      määritettävä sovellettavan kertoimen
suuruus 2 kohdassa mainituissa vaihteluväleissä;
b)      julkaistava a alakohdan mukaisesti tehty
määritys. 
5 jakso
Ylimääräiset suodattimet ja vähennykset
461 artikla
Ylimääräiset suodattimet ja vähennykset 
1.                      
Poiketen siitä, mitä 29–33 artiklassa, 53 ja 63
artiklassa säädetään, laitosten on 1 päivän tammikuuta 2013 ja 31 päivän
joulukuuta 2017 välisenä aikana tehtävä oikaisuja, joilla rajoituksettomien
ensisijaisten omien varojen eriin, ensisijaisten omien varojen eriin,
toissijaisten omien varojen eriin tai muihin omien varojen eriin sisällytetään
tai niistä vähennetään sovellettava prosenttiosuus direktiivin 2006/48/EY 57 ja
66 artiklan ja direktiivin 2006/49/EY 13 ja 16 artiklan kansallisissa
täytäntöönpanosäännöksissä vaadituista suodattamista tai vähennyksistä, joita
ei vaadita tämän asetuksen toisessa osassa.
2.                      
Edellä 1 kohdassa tarkoitetun sovellettavan
prosenttiosuuden on oltava seuraavien vaihteluvälien mukainen:
a)      0–100 prosenttia 1 päivän tammikuuta 2013
ja 31 päivän joulukuuta 2013 välisenä aikana;
b)      0–80 prosenttia 1 päivän tammikuuta 2014
ja 31 päivän joulukuuta 2014 välisenä aikana;
c)      0–60 prosenttia 1 päivän tammikuuta 2015
ja 31 päivän joulukuuta 2015 välisenä aikana; 
d)      0–40 prosenttia 1 päivän tammikuuta 2016
ja 31 päivän joulukuuta 2016 välisenä aikana; ja
e)      0–20 prosenttia 1 päivän tammikuuta 2017
ja 31 päivän joulukuuta 2017 välisenä aikana.
3.                      
Toimivaltaisten viranomaisten on kunkin 1 kohdassa
tarkoitetun suodattimen tai vähennyksen osalta: 
a)      määritettävä sovellettavat
prosenttiosuudet 2 kohdassa mainituissa vaihteluväleissä;
b)      julkaistava a alakohdan mukaisesti tehty
määritys. 
4.                      
EPV laatii teknisten sääntelystandardien luonnokset
niiden edellytysten määrittelemiseksi, joiden mukaisesti toimivaltaisten
viranomaisten on määritettävä, olisiko omiin varoihin tai niiden osatekijöihin
direktiivin 2006/48/EY tai direktiivin 2006/49/EY kansallisten
täytäntöönpanosäännösten mukaisesti tehtävät oikaisut, jotka eivät sisälly
tämän asetuksen toiseen osaan, tehtävä tätä artiklaa sovellettaessa
rajoituksettomien ensisijaisten omien varojen eriin, rajoituksenalaisten
ensisijaisten omien varojen eriin, ensisijaisten omien varojen eriin,
toissijaisten omien varojen eriin tai muihin omiin varoihin.
EPV toimittaa nämä teknisten sääntelystandardien
luonnokset komissiolle viimeistään 1 päivänä tammikuuta 2013. 
Siirretään komissiolle valta hyväksyä
ensimmäisessä alakohdassa tarkoitetut tekniset sääntelystandardit asetuksen
(EU) N:o 1093/2010 10–14 artiklassa säädetyn menettelyn mukaisesti.
2 luku
Pääomainstrumenttien vapauttaminen uusista säännöksistä määräajaksi
1 jakso
Valtiontukea sisältävät instrumentit
462 artikla
Valtiontuki-instrumenttien vapauttaminen uusista säännöksistä määräajaksi
1.                      
Poiketen siitä, mitä 24–27, 48, 49, 59 ja 60
artiklassa säädetään, pääomainstrumentteihin sovelletaan 1 päivän tammikuuta 2013
ja 31 päivän joulukuuta 2017 välisenä aikana tätä artiklaa, jos seuraavat
edellytykset täyttyvät:
a)      instrumentit on laskettu liikkeeseen
ennen 20 päivää heinäkuuta 2011;
b)      instrumentit ovat valtiontukea;
c)      komissio on katsonut, että instrumentit
soveltuvat sisämarkkinoille SEUT-sopimuksen 107 artiklan nojalla.
2.                      
Instrumentit, jotka on kansallisten täytäntöönpanosäännösten
nojalla katsottu direktiivin 2006/48/EY 57 artiklan a kohdassa tarkoitetuiksi
eriksi, on katsottava rajoituksettomien ensisijaisten omien varojen
instrumenteiksi, vaikka
a)      edellä 26 artiklassa säädetyt
edellytykset eivät täyttyisi;
b)      instrumentit olisi laskenut liikkeeseen 25
artiklassa tarkoitettu yritys, eivätkä tilanteen mukaan 26 artiklassa tai 27
artiklassa säädetyt edellytykset täyttyisi. 
3.                      
Instrumentit, jotka on kansallisten
täytäntöönpanosäännösten nojalla katsottu direktiivin 2006/48/EY 57 artiklan ca
kohdassa ja 66 artiklan 1 kohdassa tarkoitetuiksi eriksi, on katsottava
rajoituksenalaisten ensisijaisten omien varojen instrumenteiksi, vaikka 49
artiklan 1 kohdassa säädetyt edellytykset eivät täyttyisi.
4.                      
Instrumentit, jotka on kansallisten
täytäntöönpanosäännösten nojalla katsottu direktiivin 2006/48/EY 57 artiklan f,
g tai h kohdassa ja 66 artiklan 1 kohdassa tarkoitetuiksi eriksi, on katsottava
toissijaisten omien varojen instrumenteiksi, vaikka eriä ei olisi mainittu 59
artiklassa tai 60 artiklassa säädetyt edellytykset eivät täyttyisi. 
2 jakso
Valtiontukea sisältämättömät instrumentit
1 alajakso
Määräaikaisen uusista säännöksistä vapauttamisen hyväksyttävyys ja rajoitukset 
463 artikla
Direktiivin 2006/48/EY kansallisten täytäntöönpanosäännösten nojalla omiksi
varoiksi katsottujen erien vapauttaminen uusista säännöksistä määräajaksi
1.                      
Tätä artiklaa sovelletaan ainoastaan ennen 20
päivää heinäkuuta 2011 liikkeeseen laskettuihin instrumentteihin, joita ei ole
mainittu 462 artiklan 1 kohdassa. 
2.                      
Poiketen siitä, mitä 24–27, 48, 49, 59 ja 60
artiklassa säädetään, sovelletaan 1 päivän tammikuuta 2013 ja 31 päivän
joulukuuta 2021 välisenä aikana tätä artiklaa.
3.                      
Direktiivin 86/635/EY 22 artiklassa tarkoitettu
pääoma ja siihen liittyvät ylikurssirahastot, jotka on direktiivin 2006/48/EY 57
artiklan a kohdan kansallisten täytäntöönpanosäännösten nojalla katsottu
ensisijaisiksi omiksi varoiksi, on 462 artiklan 2 kohdassa määritettyyn rajaan
asti katsottava rajoituksettomien ensisijaisten omien varojen eriksi, vaikka
kyseinen pääoma ei täyttäisi tilanteen mukaan 262 artiklassa tai 27 artiklassa
säädettyjä edellytyksiä.
4.                      
Instrumentit ja niihin liittyvät ylikurssirahastot,
jotka on direktiivin 2006/48/EY 57 artiklan ca kohdan ja 154 artiklan 8 ja 9
kohdan kansallisten täytäntöönpanosäännösten nojalla katsottu ensisijaisiksi
omiksi varoiksi, on 462 artiklan 3 kohdassa määritettyyn rajaan asti katsottava
rajoituksenalaisten ensisijaisten omien varojen eriksi, vaikka 49 artiklassa
säädetyt edellytykset eivät täyttyisi.
5.                      
Erät ja niihin liittyvät ylikurssirahastot, jotka
on kansallisten täytäntöönpanosäännösten nojalla katsottu direktiivin 2006/48/EY
57 artiklan f, g tai h kohdassa tarkoitetuiksi eriksi, on 462 artiklan 4
kohdassa määritettyyn rajaan asti katsottava toissijaisten omien varojen
eriksi, vaikka kyseiset erät eivät sisältyisi 59 artiklaan tai täyttäisi 60
artiklassa säädettyjä edellytyksiä.
464 artikla
Rajoitukset rajoituksettomien ensisijaisten omien varojen erien,
rajoituksenalaisten ensisijaisten omien varojen erien ja toissijaisten omien
varojen erien määräaikaiseen vapauttamiseen uusista säännöksistä
1.                      
Sitä, missä määrin 463 artiklassa tarkoitetut
instrumentit on 1 päivän tammikuuta 2013 ja 31 päivän joulukuuta 2021 välisenä
aikana katsottava omiksi varoiksi, rajoitetaan tämän artiklan mukaisesti.
2.                      
Niiden 463 artiklan 3 kohdassa tarkoitettujen erien
määrä, jotka on katsottava rajoituksettomien ensisijaisten omien varojen
eriksi, rajoitetaan sovellettavaan prosenttiosuuteen a ja b alakohdassa
tarkoitettujen määrien summasta: 
a)      edellä 463 artiklan 3 kohdassa
tarkoitetun, 31 päivänä joulukuuta 2012 liikkeessä olleen pääoman
nimellismäärä;
b)      edellä a alakohdassa tarkoitettuihin
eriin liittyvät ylikurssirahastot.
3.                      
Edellä 463 artiklan 4 kohdassa tarkoitettujen,
rajoituksenalaisten ensisijaisten omien varojen eriksi katsottavien erien määrä
rajoitetaan sovellettavaan prosenttiosuuteen, joka kerrotaan a ja b alakohdassa
tarkoitettujen määrien summan ja c–f alakohdassa tarkoitettujen määrien summan
erotuksella: 
a)      edellä 463 artiklan 4 kohdassa
tarkoitettujen, 31 päivänä joulukuuta 2012 liikkeessä olleiden instrumenttien
nimellismäärä;
b)      edellä a alakohdassa tarkoitettuihin
instrumentteihin liittyvät ylikurssirahastot;  
c)      edellä 463 artiklan 4 artiklassa tarkoitettujen
instrumenttien määrä, joka 31 päivänä joulukuuta 2012 ylitti direktiivin 2006/48/EY
66 artiklan 1 kohdan a alakohdan ja 66 artiklan 1 a kohdan kansallisissa
täytäntöönpanosäännöksissä määritetyt rajat;
d)      edellä c kohdassa tarkoitettuihin
instrumentteihin liittyvät ylikurssirahastot;
e)      sellaisten 463 artiklan 4 kohdassa
tarkoitettujen, 31 päivänä joulukuuta 2012 liikkeessä olleiden instrumenttien
nimellismäärä, joita 467 artiklan 4 kohdan mukaisesti ei voida katsoa
rajoituksenalaisien ensisijaisten omien varojen instrumenteiksi;
f)       edellä e kohdassa tarkoitettuihin
instrumentteihin liittyvät ylikurssirahastot.
4.                      
Edellä 463 artiklan 5 kohdassa tarkoitettujen,
toissijaisten omien varojen eriksi katsottavien erien määrä rajoitetaan
sovellettavaan prosenttiosuuteen a ja b alakohdassa tarkoitettujen määrien
summan ja e–h alakohdassa tarkoitettujen määrien summan erotuksesta:  
a)      edellä 463 artiklan 5 kohdassa
tarkoitettujen, 31 päivänä joulukuuta 2012 liikkeessä olleiden instrumenttien
nimellismäärä;   
b)      edellä a kohdassa tarkoitettuihin
instrumentteihin liittyvät ylikurssirahastot;
c)      etuoikeusasemaltaan huonommassa asemassa
olevien, 31 päivänä joulukuuta 2012 liikkeessä olleiden lainojen nimellismäärä
vähennettynä direktiivin 2006/48/EY 64 artiklan 3 kohdan c alakohdan
kansallisten täytäntöönpanosäännösten mukaisesti vaaditulla määrällä;
d)      sellaisten 463 artiklan 5 kohdassa
tarkoitettujen, 31 päivänä joulukuuta 2012 liikkeessä olleiden erien
nimellismäärä, jotka eivät ole tämän kohdan a ja c alakohdassa tarkoitettuja
instrumentteja tai etuoikeusasemaltaan huonommassa asemassa olevia lainoja;
e)      edellä 463 artiklan 5 artiklassa
tarkoitettujen, 31 päivänä joulukuuta 2012 liikkeessä olleiden instrumenttien
ja erien nimellismäärä, joka 31 päivänä joulukuuta 2012 ylitti direktiivin 2006/48/EY
66 artiklan 1 kohdan a alakohdan kansallisissa täytäntöönpanosäännöksissä
määritetyt rajat;
f)       edellä e alakohdassa tarkoitettuihin
instrumentteihin liittyvät ylikurssirahastot;
g)      sellaisten 463 artiklan 5 kohdassa tarkoitettujen,
31 päivänä joulukuuta 2012 liikkeessä olleiden instrumenttien nimellismäärä,
joita 468 artiklan 4 kohdan mukaisesti ei voida pitää toissijaisten omien
varojen erinä;
h)      edellä g alakohdassa tarkoitettuihin
instrumentteihin liittyvät ylikurssirahastot.
5.                      
Tätä artiklaa sovellettaessa 2 ja 4 kohdassa
tarkoitettujen sovellettavien prosenttiosuuksien on oltava seuraavien
vaihteluvälien mukaiset:
a)      0–90 prosenttia 1 päivän tammikuuta 2013
ja 31 päivän joulukuuta 2013 välisenä aikana;
b)      0–80 prosenttia 1 päivän tammikuuta 2014
ja 31 päivän joulukuuta 2014 välisenä aikana; 
c)      0–70 prosenttia 1 päivän tammikuuta 2015
ja 31 päivän joulukuuta 2015 välisenä aikana; 
d)      0–60 prosenttia 1 päivän tammikuuta 2016
ja 31 päivän joulukuuta 2016 välisenä aikana; 
e)      0–50 prosenttia 1 päivän tammikuuta 2017
ja 31 päivän joulukuuta 2017 välisenä aikana; 
f)       0–40 prosenttia 1 päivän tammikuuta 2018
ja 31 päivän joulukuuta 2018 välisenä aikana; 
g)      0–30 prosenttia 1 päivän tammikuuta 2019
ja 31 päivän joulukuuta 2019 välisenä aikana; 
h)      0–20 prosenttia 1 päivän tammikuuta 2020
ja 31 päivän joulukuuta 2020 välisenä aikana; 
i)       0–10 prosenttia 1 päivän tammikuuta 2021
ja 31 päivän joulukuuta 2021 välisenä aikana.
6.                      
Toimivaltaisten viranomaisten on: 
a)      määritettävä sovellettavat
prosenttiosuudet 5 kohdassa mainituissa vaihteluväleissä;
b)      julkaistava a alakohdan mukaisesti tehty
määritys.
465 artikla
Rajoituksettomien ensisijaisten omien varojen tai rajoituksenalaisten
ensisijaisten omien varojen erinä määräaikaisen uusista säännöksistä
vapauttamisen ulkopuolelle jäävien erien määräaikainen vapauttaminen uusista
säännöksistä omien varojen muina osatekijöinä 
1.                      
Poiketen siitä, mitä 48, 49, 59 ja 60 artiklassa
säädetään, laitokset voivat 1 päivän tammikuuta 2013 ja 31 päivän joulukuuta 2021
välisenä aikana käsitellä sellaista 463 artiklan 3 kohdassa tarkoitettua
pääomaa ja siihen liittyviä ylikurssirahastoja, jotka jätetään
rajoituksettomien ensisijaisten omien varojen erien ulkopuolelle, koska ne
ylittävät 464 artiklan 2 kohdassa tarkoitetun sovellettavan prosenttiosuuden, 463
artiklan 4 kohdassa tarkoitettuina erinä siinä määrin kuin kyseisen pääoman ja
siihen liittyvien ylikurssirahastojen sisällyttäminen näihin eriin ei merkitse 464
artiklan 3 kohdassa tarkoitetun sovellettavan prosenttiosuusrajan ylittymistä. 
2.                      
Poiketen siitä, mitä 48, 49, 59 ja 60 artiklassa
säädetään, laitokset voivat 1 päivän tammikuuta 2013 ja 31 päivän joulukuuta 2021
välisenä aikana käsitellä seuraavia 463 artiklan 5 kohdassa tarkoitettuina
erinä siinä määrin kuin niiden sisällyttäminen kyseisiin eriin ei merkitse 464
artiklan 4 kohdassa tarkoitetun sovellettavan prosenttiosuusrajan ylittymistä:
a)      edellä 463 artiklan 3 kohdassa
tarkoitettu pääoma ja siihen liittyvät ylikurssirahastot, jotka jätetään rajoituksettomien
ensisijaisten omien varojen erien ulkopuolelle, koska ne ylittävät 464 artiklan
2 kohdassa tarkoitetun sovellettavan prosenttiosuuden; 
b)      edellä 463 artiklan 4 kohdassa
tarkoitetut instrumentit ja niihin liittyvät ylikurssirahastot, jotka ylittävät
464 artiklan 3 kohdassa tarkoitetun sovellettavan prosenttiosuuden.
3.                      
EPV laatii teknisten sääntelystandardien
luonnokset, joissa täsmennetään edellytykset 1 ja 2 kohdassa tarkoitettujen
omien varojen instrumenttien käsittelemiselle 1 päivän tammikuuta ja 31 päivän
joulukuuta 2021 välisenä aikana ikään kuin ne kuuluisivat 464 artiklan 4 kohdan
tai 464 artiklan 5 kohdan soveltamisalaan.
EPV toimittaa nämä
teknisten sääntelystandardien luonnokset komissiolle viimeistään 1 päivänä
tammikuuta 2013.
Siirretään komissiolle
valta hyväksyä ensimmäisessä kohdassa tarkoitetut tekniset sääntelystandardit
asetuksen (EU) N:o 1093/2010 10–14 artiklassa säädetyn menettelyn
mukaisesti.
466 artikla
Toissijaisten omien varojen erinä uusista säännöksistä määräajaksi vapautettujen
erien porrastaminen
Edellä 463
artiklan 5 kohdassa tarkoitettuihin eriin, jotka voidaan 463 artiklan 5 kohdan
tai 464 artiklan 2 kohdan mukaisesti katsoa toissijaisten omien varojen eriksi,
on sovellettava 61 artiklassa säädettyjä vaatimuksia.
2 alajakso
Osto-option ja lunastamiskannustimen sisältävien instrumenttien sisällyttäminen
rajoituksenalaisten ensisijaisten omien varojen ja toissijaisten omien varojen
eriin
467 artikla
Osto-option ja lunastamiskannustimen sisältävät hybridi-instrumentit
1.                      
Poiketen siitä, mitä 48 ja 49 artiklassa säädetään,
463 artiklan 4 kohdassa tarkoitettuihin instrumentteihin, jotka on kansallisten
täytäntöönpanosäännösten nojalla katsottu direktiivin 2006/48/EY 57 artiklan ca
kohdassa tarkoitetuiksi eriksi ja joiden ehtoihin sisältyy osto-optio ja
laitokselle suunnattu kannustin niiden lunastamiseen, on 1 päivän tammikuuta 2013
ja 31 päivän joulukuuta 2021 välisenä aikana sovellettava 2–7 kohdassa
säädettyjä vaatimuksia. 
2.                      
Instrumentit katsotaan rajoituksenalaisten
ensisijaisten omien varojen instrumenteiksi, jos seuraavat edellytykset
täyttyvät: 
a)      laitoksen oli mahdollista käyttää
lunastamiskannustimen sisältävää osto-optiota ainoastaan ennen 1 päivää
tammikuuta 2013;
b)      laitos ei ole käyttänyt osto-optiota;
c)      edellä 49 artiklassa säädetyt
edellytykset täyttyvät 1 päivästä tammikuuta 2013.
3.                      
Instrumentit katsotaan rajoituksenalaisten
ensisijaisten omien varojen instrumenteiksi 1 päivän tammikuuta 2013 ja
kyseisten instrumenttien efektiivisen maturiteettipäivän välisenä aikana 463
artiklan 4 kohdan mukaisesti ja sen jälkeen ilman rajaa edellyttäen, että: 
a)      laitoksen on ollut mahdollista käyttää
lunastamiskannustimen sisältävää osto-optiota ainoastaan 1 päivänä tammikuuta 2013
tai sen jälkeen;
b)      laitos ei ole käyttänyt osto-optiota
instrumenttien efektiivisenä maturiteettipäivänä;  
c)      edellä 49 artiklassa säädetyt
edellytykset täyttyvät instrumenttien efektiivisestä maturiteettipäivästä. 
4.                      
Instrumentteja ei katsota rajoituksenalaisten
ensisijaisten omien varojen instrumenteiksi 1 päivästä tammikuuta 2013 eikä
niihin sovelleta 463 artiklan 4 kohtaa, jos seuraavat edellytykset täyttyvät:
a)      laitoksen on ollut mahdollista käyttää
lunastamiskannustimen sisältävää osto-optiota 20 päivän heinäkuuta 2011 ja 1
päivän tammikuuta 2013 välisenä aikana; 
b)      laitos ei ole käyttänyt osto-optiota
instrumenttien efektiivisenä maturiteettipäivänä;
c)      edellä 49 artiklassa säädetyt
edellytykset eivät täyty instrumenttien efektiivisestä maturiteettipäivästä.
5.                      
Instrumentit katsotaan rajoituksenalaisten
ensisijaisten omien varojen instrumenteiksi 1 päivän tammikuuta 2013 ja
kyseisten instrumenttien efektiivisen maturiteettipäivän välisenä aikana 463
artiklan 4 kohdan mukaisesti, eikä niitä sen jälkeen katsota
rajoituksenalaisten ensisijaisten omien varojen instrumenteiksi, jos seuraavat
edellytykset täyttyvät:
a)      laitoksen on ollut mahdollista käyttää
lunastamiskannustimen sisältävää osto-optiota 1 päivänä tammikuuta 2013 tai sen
jälkeen; 
b)      laitos ei ole käyttänyt osto-optiota
instrumenttien efektiivisenä maturiteettipäivänä;
c)      edellä 49 artiklassa säädetyt
edellytykset eivät täyty instrumenttien efektiivisestä maturiteettipäivästä. 
6.                      
Instrumentit katsotaan rajoituksenalaisten
ensisijaisten omien varojen instrumenteiksi 463 artiklan 4 kohdan mukaisesti,
jos seuraavat edellytykset täyttyvät: 
a)      laitoksen on ollut mahdollista käyttää
lunastamiskannustimen sisältävää osto-optiota ainoastaan ennen 20 päivää
heinäkuuta 2011;
b)      laitos ei ole käyttänyt osto-optiota
instrumenttien efektiivisenä maturiteettipäivänä;
c)      edellä 49 artiklassa säädetyt
edellytykset eivät täyttyneet instrumenttien efektiivisestä
maturiteettipäivästä.
468 artikla
Lunastamiskannustimen sisältävät toissijaisten omien varojen erät
1.                      
Poiketen siitä, mitä 59 ja 60 artiklassa säädetään,
463 artiklan 5 kohdassa tarkoitettuihin eriin, jotka on kansallisten
täytäntöönpanosäännösten nojalla katsottu direktiivin 2006/48/EY 57 artiklan f,
g tai h kohdassa tarkoitetuiksi eriksi ja joiden ehtoihin sisältyy osto-optio
ja laitokselle suunnattu kannustin niiden lunastamiseen, on 1 päivän tammikuuta
2013 ja 31 päivän joulukuuta 2021 välisenä aikana sovellettava 2–7 kohdassa
säädettyjä vaatimuksia. 
2.                      
Erät katsotaan toissijaisten omien varojen
instrumenteiksi edellyttäen, että: 
a)      laitoksen on ollut mahdollista käyttää
lunastamiskannustimen sisältävää osto-optiota ainoastaan ennen 1 päivää
tammikuuta 2013;
b)      laitos ei ole käyttänyt osto-optiota;
c)      edellä 60 artiklassa säädetyt
edellytykset täyttyvät 1 päivästä tammikuuta 2013. 
3.                      
Erät katsotaan toissijaisten omien varojen eriksi 1
päivän tammikuuta 2013 ja kyseisten erien efektiivisen maturiteettipäivän
välisenä aikana 463 artiklan 5 kohdan mukaisesti ja sen jälkeen ilman rajaa,
jos seuraavat edellytykset täyttyvät:
a)      laitoksen on ollut mahdollista käyttää lunastamiskannustimen
sisältävää osto-optiota ainoastaan 1 päivänä tammikuuta 2013 tai sen jälkeen;
b)      laitos ei ole käyttänyt osto-optiota
erien efektiivisenä maturiteettipäivänä;
c)      edellä 60 artiklassa säädetyt
edellytykset täyttyvät erien efektiivisestä maturiteettipäivästä.
4.                      
Eriä ei katsota toissijaisten omien varojen
instrumenteiksi 1 päivästä tammikuuta 2013, jos seuraavat edellytykset
täyttyvät:
a)      laitoksen on ollut mahdollista käyttää
lunastamiskannustimen sisältävää osto-optiota ainoastaan 20 päivän heinäkuuta 2011
ja 1 päivän tammikuuta 2013 välisenä aikana; 
b)      laitos ei ole käyttänyt osto-optiota
erien efektiivisenä maturiteettipäivänä;
c)      edellä 60 artiklassa säädetyt
edellytykset eivät täyty erien efektiivisestä maturiteettipäivästä. 
5.                      
Erät katsotaan toissijaisten omien varojen eriksi 1
päivän tammikuuta 2013 ja kyseisten erien efektiivisen maturiteettipäivän
välisenä aikana 463 artiklan 5 kohdan mukaisesti, eikä niitä sen jälkeen
katsota toissijaisten omien varojen eriksi, jos:
a)      laitoksen on ollut mahdollista käyttää
lunastamiskannustimen sisältävää osto-optiota 1 päivänä tammikuuta 2013 tai sen
jälkeen; 
b)      laitos ei ole käyttänyt osto-optiota
niiden efektiivisenä maturiteettipäivänä;  
c)      edellä 60 artiklassa säädetyt
edellytykset eivät täyty erien efektiivisestä maturiteettipäivästä. 
6.                      
Erät katsotaan toissijaisten omien varojen
instrumenteiksi 463 artiklan 5 kohdan mukaisesti, jos: 
a)      laitoksen on ollut mahdollista käyttää
lunastamiskannustimen sisältävää osto-optiota ainoastaan ennen 20 päivää
heinäkuuta 2011;
b)      laitos ei ole käyttänyt osto-optiota
erien efektiivisenä maturiteettipäivänä;
c)      edellä 60 artiklassa säädetyt
edellytykset eivät täyty erien efektiivisestä maturiteettipäivästä.
469 artikla
Efektiivinen maturiteetti
Efektiivinen maturiteetti määritetään 467 ja 468
artiklaa sovellettaessa seuraavasti: 
a)           kyseisten artiklojen 3 ja 5 kohdassa
tarkoitettujen erien osalta se on päivä, jolloin lunastamiskannustimen
sisältävä osto-option lunastaminen on ensimmäisen kerran mahdollinen 1 päivänä
tammikuuta 2013 tai sen jälkeen; 
b)           kyseisten artiklojen 4 kohdassa
tarkoitettujen erien osalta se on päivä, jolloin lunastamiskannustimen
sisältävä osto-option lunastaminen on ensimmäisen kerran mahdollinen 20 päivän
heinäkuuta 2011 ja 1 päivän tammikuuta 2013 välisenä aikana;  
c)           kyseisten artiklojen 6 kohdassa
tarkoitettujen erien osalta se on päivä, jolloin lunastamiskannustimen
sisältävä osto-option lunastaminen on ensimmäisen kerran mahdollinen ennen 20
päivää heinäkuuta 2011.
3 luku
Omien varojen julkistamista koskevat siirtymäsäännökset
470 artikla
Omien varojen julkistaminen
1.                      
Tätä artiklaa on sovellettava 1 päivän tammikuuta 2013
ja 31 päivän joulukuuta 2021 välisenä aikana.
2.                      
Laitosten on 1 päivän tammikuuta 2013 ja 31 päivän
joulukuuta 2015 välisenä aikana julkistettava tieto siitä, missä määrin
rajoituksettomien ensisijaisten omien varojen ja ensisijaisten omien varojen
taso ylittää 448 artiklassa säädetyt vaatimukset.
3.                      
Laitosten on 1 päivän tammikuuta 2013 ja 31 päivän
joulukuuta 2017 välisenä aikana julkistettava seuraavat omia varojaan koskevat
lisätiedot:
a)      edellä olevien 449–452, 454, 456 ja 459
artiklan mukaisesti sovellettavien yksittäisten suodattimien ja vähennysten
luonne ja vaikutus rajoituksettomiin ensisijaisiin omiin varoihin, rajoituksenalaisiin
ensisijaisiin omiin varoihin, toissijaisiin omiin varoihin ja muihin omiin
varoihin;
b)      vähemmistön osuuksien ja tytäryrityksien
liikkeeseen laskemien rajoituksenalaisten ensisijaisten omien varojen ja
toissijaisten omien varojen instrumenttien sekä niihin liittyvien kertyneiden
voittovarojen ja ylikurssirahastojen määrien sisällyttäminen rajoituksettomiin
ensisijaisiin omiin varoihin, rajoituksenalaisiin ensisijaisiin omiin varoihin,
toissijaisiin omiin varoihin ja muihin omiin varoihin 4 jakson 1 luvun
mukaisesti; 
c)      edellä olevan 461 artiklan mukaisesti
sovellettavien yksittäisten suodattimien ja vähennysten vaikutus
rajoituksettomiin ensisijaisiin omiin varoihin, rajoituksenalaisiin
ensisijaisiin omiin varoihin, toissijaisiin omiin varoihin ja muihin omiin
varoihin;
d)      edellä 2 jakson 2 luvussa tarkoitettujen
poikkeusten soveltamisen nojalla rajoituksettomien ensisijaisten omien varojen,
ensisijaisten omien varojen ja toissijaisten omien varojen eriksi katsottavien
erien luonne ja määrä.
4.                      
Laitosten on 1 päivän tammikuuta 2013 ja 31 päivän
joulukuuta 2021 välisenä aikana julkistettava 463 artiklan soveltamisen nojalla
rajoituksettomien ensisijaisten omien varojen, rajoituksenalaisten
ensisijaisten omien varojen ja toissijaisten omien varojen instrumenteiksi
katsottavien instrumenttien määrä.
4 luku
Suuret asiakasriskit, omien varojen vaatimukset, velkaantuneisuus ja Basel I
-alaraja
471 artikla
Suuria asiakasriskejä koskevat siirtymäsäännökset
1.                      
Edellä 376–392 artiklassa säädettyjä suuria asiakasriskejä
koskevia säännöksiä ei sovelleta sijoituspalveluyrityksiin, joihin ei 31
päivänä joulukuuta 2006 sovelleta direktiiviä 93/22/ETY ja joiden päätoimiala
koostuu ainoastaan sijoituspalvelujen suorittamisesta tai
rahoitusinstrumentteihin liittyvistä toimista, joista säädetään direktiivin 2004/39/EY
liitteessä I olevan C osan 5, 6, 7, 9 ja 10 kohdassa. Tähän poikkeukseen
voidaan turvautua 31 päivään joulukuuta 2014 saakka tai kunnes 2 kohdan
mukaiset mahdolliset muutokset ovat tulleet voimaan, jos tämä on aikaisemmin.
2.                      
Komissio antaa viimeistään 31 päivänä joulukuuta 2014
julkisen kuulemisen ja toimivaltaisten viranomaisten kanssa käytävien
keskustelujen perusteella parlamentille ja neuvostolle kertomuksen, jossa se
käsittelee seuraavia:
a)      asianmukainen järjestelmä sellaisten
sijoituspalveluyritysten valvomiseksi järkevästi, joiden päätoimiala koostuu
ainoastaan sijoituspalvelujen suorittamisesta ja rahoitusinstrumentteihin
liittyvistä toimista, joista säädetään direktiivin 2004/39/EY liitteessä I olevan
C osan 5, 6, 7, 9 ja 10 kohdassa;  
b)      mahdollisuudet tarkistaa direktiiviä 2004/39/EY
sellaisten sijoituspalveluyritysten uuden luokan luomiseksi, joiden päätoimiala
koostuu ainoastaan sijoituspalvelujen suorittamisesta ja
rahoitusinstrumentteihin liittyvistä toimista, joista säädetään direktiivin 2004/39/EY
liitteessä I olevan C osan 5, 6, 7, 9 ja 10 kohdassa ja jotka liittyvät
energiahuoltoon.
Kertomuksen
perusteella komissio voi tehdä ehdotuksia tämän asetuksen muuttamiseksi.
472 artikla
 IRB-menetelmän mukaiset omien varojen vaatimukset
1.                      
Poiketen siitä, mitä kolmannen osan 3 luvussa
säädetään, toimivaltainen viranomainen voi 31 päivään joulukuuta 2017 asti
vapauttaa IRB-menetelmän mukaisesta käsittelystä tietyt 31 päivänä joulukuuta 2007
voimassa olleet, kyseisen jäsenvaltion laitosten ja niiden Euroopan unionissa
toimivien tytäryritysten oman pääoman ehtoisten sijoitusten alaryhmät.
Toimivaltaisen viranomaisen on direktiivin [julkaisutoimisto lisää viitteen] 133
artiklan mukaisesti julkaistava ne oman pääoman ehtoisten sijoitusten
alaryhmät, joihin tätä käsittelyä sovelletaan.
Vapautuksen kohteena oleva positio on osakkeiden
määrä 31 päivänä joulukuuta 2007, johon lisätään kaikki kyseisten omaisuuserien
omistamisesta suoraan johtuvat ylimääräiset omistusosuudet edellyttäen, että ne
eivät kasvata suhteellista omistusosuutta portfolioyhtiössä.
Jos ostaminen korottaa suhteellista omistusosuutta
tietystä omaisuuserästä, vapautusta ei saa soveltaa kyseiseen ylimenevään
osaan. Vapautusta ei sovelleta myöskään omistusosuuksiin, joihin on alun perin
sovellettu vapautusta mutta jotka on myyty ja sitten ostettu takaisin.
Oman pääoman ehtoisiin sijoituksiin, joihin tätä
säännöstä sovelletaan, on tilanteen mukaan sovellettava omien varojen
vaatimuksia, jotka lasketaan kolmannen osan II osaston 2 luvun nojalla
standardimenetelmän mukaisesti, ja kolmannen osan IV osaston 3 luvussa
asetettuja vaatimuksia.
Toimivaltaisten viranomaisten on ilmoitettava
komissiolle ja EPV:lle tämän kohdan täytäntöönpanosta.
2.                      
Laskettaessa 109 artiklan 4 kohdan mukaisesti
riskipainotettujen vastuuerien yhteismäärää on 31 päivään joulukuuta 2015 asti
sellaisten jäsenvaltioiden tai keskuspankkien vastuisiin, jotka ovat jonkin
jäsenvaltion valuutan määräisiä ja rahoitettu jonkin jäsenvaltion valuutassa,
sovellettava samoja riskipainoja kuin jos ne olisivat kotimaan valuutan
määräisiä ja rahoitettu kotimaan valuutassa.
3.                      
EPV laatii teknisten sääntelystandardien
luonnokset, joissa täsmennetään edellytykset, joiden mukaisesti jäsenvaltioiden
on myönnettävä 1 kohdassa tarkoitettu poikkeus.
EPV toimittaa nämä
teknisten sääntelystandardien luonnokset komissiolle viimeistään 1 päivänä
tammikuuta 2013. 
Siirretään komissiolle
valta hyväksyä ensimmäisessä alakohdassa tarkoitetut tekniset
sääntelystandardit asetuksen (EU) N:o 1093/2010 10–14 artiklassa säädetyn
menettelyn mukaisesti. 
473 artikla
 Katettuihin joukkolainoihin liittyvät omien varojen vaatimukset
1.                      
Ranskalaisten Fonds Communs de Créances -rahastojen
tai 124 artiklan 1 kohdan d ja e alakohdassa tarkoitettujen vastaavien
arvopaperistamisyhteisöjen liikkeeseen laskemiin etuoikeusasemaltaan
parhaimpiin osuuksiin ei sovelleta 10 prosentin rajoitusta 31 päivään
joulukuuta 2014 asti, edellyttäen että
a)      arvopaperistettujen asuin- tai
liikekiinteistöihin liittyvien vastuiden alullepanija on saman konsolidoidun
yritysryhmän jäsen, jonka jäsen katettujen joukkolainojen liikkeeseenlaskija
on, tai samaan keskuslaitokseen sidoksissa oleva yhteisö, johon myös katettujen
joukkolainojen liikkeeseenlaskija on sidoksissa, jolloin saman ryhmän jäsenyys
tai sidossuhde on määritettävä silloin, kun etuoikeusasemaltaan parhaimmat
osuudet asetetaan katettujen joukkolainojen vakuudeksi;  
b)      saman konsolidoidun
yritysryhmän jäsenellä, jonka jäsen katettujen joukkolainojen liikkeeseenlaskija
on, tai samaan keskuslaitokseen sidoksissa olevalla yhteisöllä, johon myös
katettujen joukkolainojen liikkeeseenlaskija on sidoksissa, säilyy näiden
etuoikeusasemaltaan parhaiden osuuksien tukena oleva suuririskisin
etuoikeusluokka.
2.                      
Komissio tarkastelee 1 päivään tammikuuta 2013
mennessä uudelleen 1 kohdassa tarkoitetun poikkeuksen asianmukaisuutta ja
tarvittaessa sitä, onko asianmukaista ulottaa samanlainen kohtelu koskemaan
kaikkia muita katettujen joukkolainojen muotoja. Tarkastelun perusteella
komissio voi tarvittaessa delegoiduilla säädöksillä 445 artiklan mukaisesti
tehdä poikkeuksesta pysyvän tai tehdä säädösehdotuksia, joilla se ulotetaan
koskemaan muita katettujen joukkolainojen muotoja.
3.                      
Laitoksen etuoikeusasemaltaan parhaat vakuudettomat
vastuut, joihin ennen tämän asetuksen voimaantuloa sovellettiin kansallisen
lainsäädännön nojalla 20 prosentin riskipainoa, on 31 päivään joulukuuta 2014
asti sijoitettava 124 artiklan 1 kohdan c alakohtaa sovellettaessa
luottoluokkaan 1.
4.                      
Laitoksen etuoikeusasemaltaan parhaisiin
vakuudettomiin vastuisiin, joihin ennen tämän asetuksen voimaantuloa
sovellettiin kansallisen lainsäädännön nojalla 20 prosentin riskipainoa, on 31
päivään joulukuuta 2014 asti sovellettava 124 artiklan 3 kohtaa sovellettaessa 20
prosentin riskipainoa.
474 artikla
 Hyödykkeisiin sijoittajia koskeva poikkeus
1.                      
Tässä asetuksessa säädettyjä, omien varojen
vaatimuksia koskevia säännöksiä ei sovelleta sijoituspalveluyrityksiin, joihin
ei 31 päivänä joulukuuta 2006 sovellettu direktiiviä 93/22/ETY ja joiden
päätoimiala koostuu ainoastaan sijoituspalvelujen suorittamisesta tai
rahoitusinstrumentteihin liittyvistä toimista, joista säädetään direktiivin 2004/39/EY
liitteessä I olevan C osan 5, 6, 7, 9 ja 10 kohdassa.
Tätä poikkeusta voidaan soveltaa 31 päivään
joulukuuta 2014 asti tai kunnes 2 ja 3 kohdan mukaiset mahdolliset muutokset
ovat tulleet voimaan, jos tämä on aikaisemmin. 
2.                      
Komissio antaa viimeistään 31 päivänä joulukuuta 2014
julkisen kuulemisen ja toimivaltaisten viranomaisten kanssa käytävien
keskustelujen perusteella parlamentille ja neuvostolle kertomuksen, jossa se
käsittelee seuraavia:
a)      asianmukainen järjestelmä sellaisten
sijoituspalveluyritysten valvomiseksi järkevästi, joiden päätoimiala koostuu
ainoastaan sijoituspalvelujen suorittamisesta ja rahoitusinstrumentteihin
liittyvistä toimista, joista säädetään direktiivin 2004/39/EY liitteessä I
olevan C osan 5, 6, 7, 9 ja 10 kohdassa;
b)      mahdollisuudet tarkistaa direktiiviä 2004/39/EY
sellaisten sijoituspalveluyritysten uuden luokan luomiseksi, joiden päätoimiala
koostuu ainoastaan sijoituspalvelujen suorittamisesta ja
rahoitusinstrumentteihin liittyvistä toimista, joista säädetään direktiivin 2004/39/EY
liitteessä I olevan C osan 5, 6, 7, 9 ja 10 kohdassa ja jotka
liittyvät energiahuoltoon, sähkö, hiili, kaasu ja öljy mukaan lukien.
3.                      
Komissio voi 2 kohdassa tarkoitetun kertomuksen
perusteella ehdotuksia tämän asetuksen muuttamiseksi.
475 artikla
Velkaantuneisuus
1.                      
Poiketen siitä, mitä 416 ja 417 artiklassa
säädetään, laitosten on 1 päivän tammikuuta 2013 ja 31 päivän joulukuuta 2021
välisenä aikana laskettava ja ilmoitettava vähimmäisomavaraisuusasteensa
käyttämällä pääoman määränä kumpaakin seuraavista:
a)      ensisijaiset omat varat;
b)      ensisijaiset omat varat, joihin
sovelletaan tämän osaston 2 ja 3 luvussa säädettyjä poikkeuksia.  
2.                      
Poiketen siitä, mitä 436 artiklan 1 kohdassa
säädetään, laitokset voivat päättää, julkistavatko ne
vähimmäisomavaraisuusastetta koskevat tiedot vain yhden vai kummankin 1 kohdan
a ja b alakohdassa tarkoitetun pääomamäärän määritelmän perusteella. Jos
laitokset muuttavat päätöstään siitä, kumman vähimmäisomavaraisuusasteen ne
julkistavat, muutoksen jälkeen ensimmäisen julkistamisen yhteydessä on
esitettävä kaikkia muutosajankohtaan mennessä julkistettuja vähimmäisomavaraisuusasteita
koskevien tietojen täsmäytys.
3.                      
Poiketen siitä, mitä 416 artiklan 2 kohdassa
säädetään, toimivaltaiset viranomaiset voivat 1 päivän tammikuuta 2013 ja 31
päivän joulukuuta 2017 välisenä aikana antaa laitosten laskea vuosineljänneksen
lopun vähimmäisomavaraisuusasteen, jos ne katsovat, että laitoksilla ei ehkä
ole riittävän laadukasta tietoa, jotta vähimmäisomavaraisuusaste voitaisiin
laskea kuukausittaisten vähimmäisomavaraisuusasteiden aritmeettisena
keskiarvona vuosineljännekseltä.
476 artikla
 Siirtymäsäännökset – Basel I -alaraja
1.                      
Laitosten, jotka laskevat riskipainotettujen
vastuuerien yhteismäärän kolmannen osan II osaston 3 luvun mukaisesti, ja
laitosten, jotka käyttävät kolmannen osan III osaston 4 luvussa määritettyjä
kehittyneitä menetelmiä operatiivisen riskin omien varojen vaatimusten
laskemiseen, on täytettävä 31 päivään joulukuuta 2015 kumpikin seuraavista
vaatimuksista:
a)      Niillä on kolmannen osan II osaston 1
luvussa edellytetyt omat varat;
b)      Niiden väliaikaisen vakavaraisuussuhteen
on oltava vähintään 6,4 prosenttia. Väliaikainen omien varojen osuus on
laitoksen omat varat ilmaistuna prosenttiosuutena riskipainotetuista varoista
ja taseen ulkopuolisista eristä liitteen IV mukaisesti.
2.                      
Toimivaltaiset viranomaiset voivat EPV:tä kuultuaan
olla soveltamatta 1 artiklan b kohtaa laitoksiin edellyttäen, että kaikki
kolmannen osan II osaston 3 luvun 6 jaksossa esitetyt sisäisten
luottoluokitusten menetelmää koskevat vaatimukset ja kolmannen osan III osaston
4 luvussa esitetyt kehittynyttä mittaamismenetelmää koskevat ehdot täyttyvät. 
II osasto
Kertomukset ja uudelleentarkastelut
477 artikla
Omien varojen vaatimusten syklisyys
Komissio seuraa säännöllisesti yhteistyössä
EPV:n, EJKR:n ja jäsenvaltioiden kanssa ja Euroopan keskuspankkia kuultuaan,
onko tällä asetuksella kokonaisuutena tarkasteltuna ja direktiivillä
[julkaisutoimisto lisää viitteen] tuntuvia vaikutuksia suhdannekiertoon, ja
tämän tarkastelun perusteella se pohtii, tarvitaanko korjaavia toimenpiteitä.
EPV antaa komissiolle 31 päivään joulukuuta 2013 mennessä kertomuksen siitä,
olisiko IRB-menetelmää käyttävien laitosten menetelmiä lähennettävä ja miten
tämä olisi toteutettava, jotta omien varojen vaatimusten vertailukelpoisuus
lisääntyisi ja samalla lievennettäisiin myötäsyklisyyttä.
Tämän analyysin perusteella ja Euroopan
keskuspankkia kuultuaan komissio laatii joka toinen vuosi kertomuksen ja
toimittaa sen Euroopan parlamentille ja neuvostolle yhdessä mahdollisine
lainsäädäntöehdotuksineen. Luottoa ottavien ja luottoa antavien tahojen panos
on otettava riittävällä tavalla huomioon kertomusta laadittaessa.
478 artikla
Katettuihin joukkolainoihin liittyvät omien varojen vaatimukset
Komissio antaa 31 päivään joulukuuta 2015
mennessä EPV:tä kuultuaan parlamentille ja neuvostolle kertomuksen mahdollisine
ehdotuksineen siitä, ovatko 124 artiklassa säädetyt riskipainot ja 325 artiklan
5 kohdassa säädetyt erityisriskiä koskevat omien varojen vaatimukset riittävät
kaikille instrumenteille, joihin näitä käsittelyjä voidaan soveltaa, ja olisiko
124 artiklan kriteerejä tiukennettava.
479 artikla
Suuret asiakasriskit
Komissio tarkastelee 389 artiklan 1 kohdan j
alakohdan ja 389 artiklan 2 kohdan soveltamista ja laatii siitä kertomuksen,
jossa käsitellään myös sitä, olisiko vapautuksiin sovellettava harkintavaltaa,
ja toimittaa kyseisen kertomuksen mahdollisine lainsäädäntöehdotuksineen
Euroopan parlamentille ja neuvostolle 31 päivään joulukuuta 2013 mennessä. 
Edellä olevan 389 artiklan 2 kohdan c
alakohdan mukaisen kansallisen harkintavallan mahdollisen poistamisen ja sen
mahdollisen unionin tasolla soveltamisen suhteen arviossa otetaan eritoten
huomioon ryhmän riskinhallinta, samalla kun varmistetaan, että kaikissa
jäsenvaltioissa, joihin joku ryhmään kuuluva yksikkö on sijoittunut, on
käytössä riittävät suojatoimenpiteet rahoitusjärjestelmän vakauden
takaamiseksi.
480 artikla
 Soveltamistaso
1.                      
Komissio tarkastelee ensimmäisen osan II osaston ja
108 artiklan 6 kohdan ja 108 artiklan 7 kohdan soveltamista ja laatii siitä
kertomuksen, jonka se toimittaa Euroopan parlamentille ja neuvostolle
mahdollisine lainsäädäntöehdotuksineen 31 päivään joulukuuta 2013 mennessä.
2.                      
Komissio laatii kertomuksen siitä, olisiko 401
artiklassa säädettyä maksuvalmiusvaatimusta sovellettava sijoituspalveluyrityksiin
ja miten tämä olisi toteutettava, ja toimittaa EPV:tä kuultuaan tämän
kertomuksen mahdollisine lainsäädäntöehdotuksineen Euroopan parlamentille ja
neuvostolle 31 päivään joulukuuta 2014 mennessä.
481 artikla
Maksuvalmiusvaatimukset
1.                      
EPV seuraa ja arvioi 403 artiklan 1 kohdan
mukaisesti laadittuja raportteja eri valuutat ja eri liiketoimintamallit
huomioon ottaen. EPV antaa EJRK:ta kuultuaan komissiolle vuosittain
kertomuksen, ensimmäisen kerran 31 päivään joulukuuta 2013 mennessä siitä, onko
todennäköistä, että kuudennen osan II osastossa esitettyihin
maksuvalmiusraportoinnin kriteereihin perustuvalla 401 artiklan yleisen
maksuvalmiusvaatimuksen määrityksellä, tarkasteltiinpa kriteerejä sitten
yksinään tai kumulatiivisesti, olisi olennaisen haitallinen vaikutus unionin
laitosten liiketoimintaan ja riskiprofiiliin tai finanssimarkkinoihin taikka
talouteen ja pankkien antolainaukseen, erityisesti keskittyen antolainaukseen
pienille ja keskisuurille yrityksille ja ulkomaankaupan rahoitukseen,
virallisiin vientiluottovakuutusjärjestelmiin kuuluva luototus mukaan lukien. 
EPV tarkastelee kertomuksessaan erityisesti, onko
seuraavien erien kalibrointi asianmukainen:
a)      likviditeetin sisäänvirtausten arvoa
rajoittavat mekanismit;  
b)      edellä olevan 410 artiklan 5 kohdan
mukaiset ulosvirtaukset;
c)      edellä 406 artiklassa tarkoitetut
asianmukaiset arvonleikkaukset varoista, jotka ovat laitosten hallussa 407
artiklassa säädettyjen poikkeusten mukaisesti.
2.                      
EPV antaa komissiolle 31 päivään joulukuuta 2013
mennessä kertomuksen 404 artiklassa tarkoitetuista yhtenäisistä määritelmistä
siirtokelpoisten varojen korkealle ja erittäin korkealle likvidiydelle ja
luottoluokalle. EPV testaa erityisesti, voidaanko määritelmissä käyttää
seuraavia kriteerejä ja mikä olisi niiden asianmukainen taso:
a)      varoilla käytävä kaupan vähimmäismäärä
b)      varojen liikkeessä oleva vähimmäismäärä
c)      läpinäkyvät hinnoittelua koskevat ja
kaupankäynnin jälkeiset tiedot 
d)      kolmannen osan II osaston 2 luvussa
tarkoitetut luottoluokat 
e)      osoitettu hintavakaus 
f)       keskimääräinen kaupankäynnin määrä ja
yksittäisen kaupan keskimääräinen koko 
g)      osto- ja myyntitarjousten enimmäisero 
h)      jäljellä oleva maturiteetti 
i)       vähimmäiskiertonopeus.
3.                      
EPV antaa komissiolle 31 päivään joulukuuta 2015
mennessä kertomuksen siitä, olisiko asianmukaista varmistaa, että laitokset
käyttävät vakaita rahoituslähteitä, ja miten tämä olisi toteutettava, sekä
arvioinnin vaikutuksesta unionin laitosten liiketoimintaan ja riskiprofiiliin
tai finanssimarkkinoihin taikka talouteen ja pankkien antolainaukseen,
erityisesti keskittyen antolainaukseen pienille ja keskisuurille yrityksille ja
ulkomaankaupan rahoitukseen, virallisiin vientiluottovakuutusjärjestelmiin
kuuluva luototus mukaan lukien. 
Komissio antaa näiden kertomusten perusteella
Euroopan parlamentille ja neuvostolle kertomuksen mahdollisine
lainsäädäntöehdotuksineen 31 päivään joulukuuta 2016 mennessä.
482 artikla
Velkaantuneisuus
1.                      
Komissio antaa 31 päivään joulukuuta 2016 mennessä
Euroopan parlamentille ja neuvostolle kertomuksen vähimmäisomavaraisuusasteen
vaikutuksesta ja toimivuudesta. Kertomukseen sisällytetään tarvittaessa
lainsäädäntöehdotus, jossa ehdotetaan yhden tai useamman, laitosten
noudatettavaksi tarkoitetun vähimmäisomavaraisuusastetason käyttöönottoa,
kyseisten tasojen asianmukaista kalibrointia ja mahdollisia mukautuksia 416
artiklassa määriteltyihin pääoman määrään ja vastuiden kokonaismäärään.
2.                      
EPV antaa 1 kohtaa varten komissiolle 31 päivään
lokakuuta 2016 mennessä kertomuksen ainakin seuraavista:
a)      pystytäänkö direktiivin [julkaisutoimisto
lisää viitteen] 75 ja 85 artiklassa direktiivin 72 ja 92 artiklan mukaisesti
[julkaisutoimisto lisää viitteen] säädetyillä ylivelkaantumisriskin
hallitsemista koskevilla vaatimuksilla varmistamaan, että laitokset hallitsevat
tätä riskiä moitteettomasti, ja jos ei pystytä, miten vaatimuksia on edelleen
parannettava, jotta näiden tavoitteiden saavuttaminen varmistuu;
b)      onko 416 artiklassa selostettua
laskentamenetelmää tarpeen muuttaa, ja jos on, millä tavoin, jotta voidaan varmistaa,
että vähimmäisomavaraisuusastetta voidaan käyttää asianmukaisena laitoksen
ylivelkaantumisriskin indikaattorina;
c)      poikkeaako alkuperäisen hankinta-arvon
menetelmää käyttäen määritetty liitteessä II lueteltujen erien ja
luottojohdannaisten vastuuarvo olennaisesti käyvän arvon menetelmällä
määritetystä vastuuarvosta laskettaessa vähimmäisomavaraisuusasteen vastuiden
kokonaismäärää;
d)      onko vähimmäisomavaraisuusasteen pääoman
määränä parempi käyttää omia varoja vai rajoituksettomia ensisijaisia omia
varoja, kun tarkoituksena on selvittää ylivelkaantumisriski, ja mikä olisi
vähimmäisomavaraisuusasteen asianmukainen kalibrointi;
e)      onko 10 prosentin luottovasta-arvokerroin
sitoumuksille, jotka luottolaitos voi peruuttaa milloin vain ehdoitta,
havaintojakson aikana kerätyn näytön perusteella asianmukaisella tavalla
varovainen;
f)       onko 436 artiklassa tarkoitettujen erien
julkistamistiheys ja -muoto sopiva;
g)      onko 3 prosenttia asianmukainen taso
ensisijaisiin omiin varoihin perustuvalle vähimmäisomavaraisuusasteelle, ja jos
ei ole, mikä olisi asianmukainen taso;
h)      edellyttääkö laitoksia koskevan
vähimmäisomavaraisuusastevaatimuksen käyttöönotto muutoksia tässä asetuksessa
säädettyihin vähimmäisomavaraisuusastetta koskeviin säännöksiin, ja jos
edellyttää, mihin säännöksiin;
i)       pienentääkö laitoksia koskevan
vähimmäisomavaraisuusastevaatimuksen käyttöönotto tehokkaasti
ylivelkaantumisriskiä kyseisten laitosten osalta, ja jos pienentää, olisiko
vähimmäisomavaraisuusasteen tason oltava kaikille laitoksille sama vai olisiko
erityyppisillä laitoksilla oltava eri tasot, ja mitä lisäkalibrointeja viimeksi
mainitussa tapauksessa tarvittaisiin.
3.                      
Edellä 2 kohdassa tarkoitetun kertomuksen on
katettava ainakin 1 päivän tammikuuta 2013 ja 30 päivän kesäkuuta 2016 välinen aika,
ja siinä on otettava huomioon ainakin seuraavat:
a)      vaikutus, joka 416 artiklan mukaisesti
määritetyn vähimmäisomavaraisuusasteen asettamisella laitoksilta
edellytettäväksi vaatimukseksi on seuraaviin:
i)        finanssimarkkinat yleisesti ja
takaisinostosopimusten, johdannaisten ja katettujen joukkovelkakirjalainojen
markkinoihin erityisesti;
ii)       laitosten kyky sietää ulkoisia
häiriötekijöitä;
iii)      laitosten liiketoimintamallit ja taseen
rakenteet; 
iv)      vastuiden siirtäminen yksiköihin, joihin
vakavaraisuusvalvontaa ei sovelleta; 
v)       finanssimarkkinoiden innovointi,
erityisesti luototusta hyödyntävien instrumenttien kehittäminen;
vi)      laitosten riskinottokäyttäytyminen;
vii)     selvitys- ja säilytystoiminta;
viii)    vähimmäisomavaraisuusasteen pääoman
määrän ja vastuiden kokonaismäärän syklisyys;
ix)      pankkien antolainaus, erityisesti
antolainaus pienille ja keskisuurille yrityksille ja ulkomaankaupan
rahoitukseen, virallisiin vientiluottovakuutusjärjestelmiin kuuluva luototus
mukaan lukien;
b)      vähimmäisomavaraisuusasteen ja tässä
asetuksessa määritettyjen riskiperusteisten omien varojen vaatimusten ja
maksuvalmiusvaatimusten vaikutus toisiinsa;
c)      asetuksen (EY) N:o 1606/2002 nojalla
sovellettavien tilinpäätösstandardien, direktiivin 86/365/ETY nojalla
sovellettavien tilinpäätösstandardien ja muiden merkityksellisten
tilinpäätösstandardien välisten erojen vaikutus vähimmäisomavaraisuusasteiden
vertailukelpoisuuteen. 
483 artikla
Siirrettyyn luottoriskiin liittyvät vastuut
Komissio antaa 31 päivään joulukuuta 2013 mennessä
Euroopan parlamentille ja komissiolle kertomuksen viidennen osan soveltamisesta
ja toimivuudesta kansainvälisten markkinoiden kehityksen huomioon ottaen.
484 artikla
 Vastapuoliriski ja alkuperäisen hankinta-arvon menetelmä
Komissio tarkastelee 270 artiklan soveltamista
ja laatii siitä kertomuksen, jonka se toimittaa Euroopan parlamentille ja
neuvostolle mahdollisine lainsäädäntöehdotuksineen 31 päivään joulukuuta 2016
mennessä.
485 artikla
Vähittäisvastuut
Komissio laatii 24 kuukauden kuluessa tämän asetuksen
voimaantulosta kertomuksen siitä, miten tässä asetuksessa säädetyt omien
varojen vaatimukset vaikuttavat antolainaukseen pienille ja keskisuurille
yrityksille ja luonnollisille henkilöille, ja toimittavat kertomuksen
mahdollisine lainsäädäntöehdotuksineen Euroopan parlamentille ja neuvostolle.
EPV antaa tätä varten komissiolle 118
artiklaan liittyen kertomuksen seuraavista:
a)           Euroopan unionissa kokonaisen
suhdannekierron aikana pienille ja keskisuurille yrityksille ja luonnollisille
henkilöille suunnatusta antolainauksesta aiheutuvien tosiasiallisten
odottamattomien luottotappioiden ja pienille ja keskisuurille yrityksille
suunnattavaan antolainaukseen sovellettaviin luottoriskipainoihin perustuvien
odottamattomien luottotappioiden vertailu;
b)           analyysi siitä, estääkö 1 miljoonan
euron raja riskipainotuksen asianmukaista soveltamista.
486 artikla
Hyväksyttävien omien varojen määritelmä 
Komissio tarkastelee toisen osan IV osaston ja
neljännen osan yhteydessä sovellettavan hyväksyttävien omien varojen
määritelmän asianmukaisuutta ja laatii siitä kertomuksen, jonka se antaa
Euroopan parlamentille ja neuvostolle mahdollisine lainsäädäntöehdotuksineen 31
päivään joulukuuta 2013 mennessä.
YHDESTOISTA OSA
LOPPUSÄÄNNÖKSET
487 artikla
1.                      
Rajoittamatta 2 kohdan soveltamista, tätä asetusta
sovelletaan 1 päivästä tammikuuta 2013.
2.                      
Edellä olevaa 436 artiklan 1 kohtaa sovelletaan 1
päivästä tammikuuta 2015.
488 artikla
Tämä asetus tulee voimaan seuraavana päivänä
sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan
velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja
Liite I
Taseen ulkopuolisten erien luokitus
1.                      
Korkea riski
–                        
luoton korvaavat takaukset,
–                        
luottojohdannaiset,
–                        
tunnusteet,
–                        
siirrot vekseleissä, joissa ei ole toisen laitoksen
nimeä,
–                        
transaktiot takaisinostovelvollisuuksin,
–                        
peruuttamattomat luoton korvaavat
valmiusmaksusitoumukset,
–                        
termiiniostosopimuksilla ostetut omaisuuserät,
–                        
talletuksentekosopimukset (”forward forward
deposits”),
–                        
osittain maksettujen osakkeiden ja arvopapereiden
maksamaton osa,
–                        
direktiivin 86/635/ETY 12 artiklan 3 ja 5 kohdan
mukaiset omaisuuserien myynti- ja takaisinostosopimukset,
–                        
muut korkean riskin erät.
2.                      
Keskimääräinen riski
–                        
myönnetyt ja annetut remburssit (ks. myös
keskimääräinen/alhainen riski),
–                        
takuusitoumukset ja korvausvastuut (mukaan lukien
tarjous- ja suoritustakuut, tullin- ja veronmaksusitoumukset) ja takaukset,
jotka eivät ole luottoa korvaavia,
–                        
peruuttamattomat valmiusmaksusitoumukset, jotka
eivät ole luottoa korvaavia,
–                        
käyttämättömät luottojärjestelyt (sopimukset luoton
myöntämisestä, arvopapereiden ostamisesta, takausten antamisesta tai
tunnustejärjestelyt), joiden alkuperäinen maturiteetti on pidempi kuin yksi
vuosi,
–                        
velkasitoumusten liikkeeseenlaskujärjestelyt (NIF)
ja jatkuvat luoton merkintäjärjestelyt (RUF), 
–                        
muut erät, joihin liittyy suuruudeltaan
keskimääräinen riski, sellaisina kuin niistä on ilmoitettu EPV:lle. 
3.                      
Keskimääräinen/alhainen riski
–                        
remburssit, joissa lähetys on vakuutena, ja muut
toteutuessaan itsestään kuittaantuvat transaktiot,
–                        
käyttämättömät luottojärjestelyt, joihin kuuluvat
sopimukset luoton myöntämisestä, arvopapereiden ostamisesta, takausten antamisesta
tai tunnustejärjestelyt ja joiden alkuperäinen maturiteetti on enintään yksi
vuosi ja joita ei voi milloin tahansa ehdoitta peruuttaa ilman irtisanomisaikaa
tai jotka eivät peruunnu automaattisesti lainaajan luottokelpoisuuden
heikkenemisen vuoksi,
–                        
muut erät, joihin liittyy suuruudeltaan
keskimääräinen/alhainen riski, sellaisina kuin niistä on ilmoitettu EPV:lle.
4.                      
Alhainen riski
–                        
käyttämättömät luottojärjestelyt, joihin kuuluvat
sopimukset luoton myöntämisestä, arvopapereiden ostamisesta, takausten antamisesta
tai tunnustejärjestelyt ja jotka voidaan milloin tahansa ehdoitta peruuttaa
ilman irtisanomisaikaa tai jotka peruuntuvat automaattisesti lainaajan
luottokelpoisuuden heikkenemisen vuoksi. Nostamattomia limiitillisiä
luottosopimuksia voidaan pitää ehdoitta peruutettavissa olevina, jos
lainaehdoissa annetaan laitokselle mahdollisuus peruuttaa ne
kuluttajansuojalainsäädännön ja muun asiaan liittyvän lainsäädännön mukaisesti;
ja
–                        
muut erät, joihin liittyy suuruudeltaan alhainen
riski, sellaisina kuin niistä on ilmoitettu EPV:lle.
Liite II
Johdannaissopimusten lajit
1.                      
Korkosopimukset
a)      yhden valuutan käsittävät
koronvaihtosopimukset,
b)      viitekoron vaihtosopimukset (basis
swaps),
c)      korkotermiinit,
d)      korkofutuurit,
e)      ostetut korko-optiot,
f)       muut samanluonteiset sopimukset.
2.                      
Valuuttakurssisopimukset ja kultaa koskevat
sopimukset
a)      valuuttojen väliset
koronvaihtosopimukset,
b)      valuuttatermiinisopimukset,
c)      valuuttafutuurit,
d)      ostetut valuuttaoptiot,
e)      muut samanluonteiset sopimukset,
f)       a–e alakohdan luonteiset kultaa koskevat
sopimukset.
3.                      
Edellä 1 kohdan a–e alakohdassa ja 2 kohdan a–d
alakohdassa mainittujen sopimusten luonteiset muita kohde-etuuksia ja indeksejä
koskevat sopimukset. Tämä käsittää vähintään kaikki direktiivin 2004/39/EY
liitteessä I olevan C osan 4–7, 9 ja 10 kohdassa yksilöidyt välineet, jotka
eivät muutoin sisälly 1 tai 2 kohtaan. 
Liite III
Likvidien varojen erät, joihin sovelletaan lisäraportointia
1.                      
käteisvarat;
2.                      
keskuspankkivarannot siinä määrin kuin varannot
voidaan nostaa stressikausien aikana;
3.                      
siirtokelpoiset arvopaperit, joissa on kyse
saatavista valtioilta, keskuspankeilta, julkisyhteisöiltä tai
julkisoikeudellisilta laitoksilta, aluehallituksilta ja
paikallisviranomaisilta, Kansainväliseltä järjestelypankilta (BIS), Kansainvälisen
valuuttarahastolta (IMF), Euroopan komissiolta tai monenvälisiltä
kehityspankeilta tai niiden takaamista saatavista, jotka täyttävät kaikki
seuraavat edellytykset:
a)      niihin sovelletaan III osaston 2 luvun 2
jakson nojalla 0 prosentin riskipainoa;
b)      niillä käydään kauppaa laajoilla, syvillä
ja aktiivisilla takaisinostosopimusten tai käteisen markkinoilla, joilla
keskittyminen on vähäistä;
c)      ne ovat osoittautuneet luotettavaksi
likviditeetin lähteeksi joko takaisinostosopimuksen tai myynnin kautta myös
stressikausien markkinaolosuhteissa;
d)      ne eivät ole laitoksen tai minkään siihen
sidoksissa olevan yhteisön velkoja.
4.                      
muut kuin 3 kohdassa tarkoitetut siirtokelpoiset
arvopaperit, joissa on kyse valtion tai keskuspankin kotimaisissa valuutoissa
liikkeeseen laskemista saatavista valtioilta tai keskuspankeilta tai niiden
takaamista saatavista, siinä määrin kuin tällainen velka vastaa pankin
toimintaan liittyviä likviditeettitarpeita kyseisessä valuutassa;
5.                      
siirtokelpoiset arvopaperit, joissa on kyse
saatavista valtioilta, keskuspankeilta, julkisyhteisöiltä tai
julkisoikeudellisilta laitoksilta, aluehallituksilta ja
paikallisviranomaisilta, tai monenvälisiltä kehityspankeilta tai niiden
takaamista saatavista, jotka täyttävät kaikki seuraavat edellytykset:
a)      niihin sovelletaan III osaston 2 luvun 2
jakson nojalla 20 prosentin riskipainoa;
b)      niillä käydään kauppaa laajoilla, syvillä
ja aktiivisilla takaisinostosopimusten tai käteisen markkinoilla, joilla
keskittyminen on vähäistä;
c)      ne ovat osoittautuneet luotettavaksi
likviditeetin lähteeksi joko takaisinostosopimuksen tai myynnin kautta myös
stressikausien markkinaolosuhteissa;
d)      ne eivät ole laitoksen tai minkään siihen
sidoksissa olevan yhteisön velkoja.
6.                      
muut kuin 3–5 kohdassa tarkoitetut siirtokelpoiset
arvopaperit, joihin III osaston 2 luvun 2 jakson nojalla sovelletaan 20
prosentin tai sitä parempaa riskipainoa tai jotka sisäisen luokituksen mukaan
sijoitetaan vastaavaan luottoluokkaan ja jotka täyttävät jommankumman
seuraavista edellytyksistä:
a)      niissä ei ole kyse saatavasta
arvopaperistamista varten perustetulta erillisyhtiöltä (SSPE), laitokselta tai
siihen sidoksissa olevilta yhteisöiltä;
b)      ne ovat direktiivin 85/611/ETY 22
artiklan 4 kohdassa määriteltyjä joukkovelkakirjalainoja, joihin voidaan soveltaa
124 artiklan käsittelyä.
Liite IV
Riskipainotetut varat ja taseen ulkopuoliset erät väliaikaista
vakavaraisuussuhdetta varten
1 osa – Määritelmät
1.                      
”A alueella” tarkoitetaan kaikkia jäsenvaltioita ja
kaikkia muita maita, jotka ovat Taloudellisen yhteistyön ja kehityksen
järjestön (OECD) täysjäseniä, sekä maita, jotka ovat solmineet erityisiä
lainanantosopimuksia Kansainvälisen valuuttarahaston (IMF) kanssa
valuuttarahaston ns. yleisten lainajärjestelyjen (GAB) puitteissa. Kuitenkin
jokainen maa, joka järjestelee uudelleen ulkomaanvelkansa aikaa, poistetaan ”A
alue” -luokituksesta viiden vuoden ajaksi.
2.                      
”B alueella” tarkoitetaan kaikkia maita, jotka
eivät kuulu A alueeseen.
3.                      
”A alueen luottolaitoksella” tarkoitetaan kaikkia
jäsenvaltioissa toimiluvan saaneita luottolaitoksia, mukaan lukien niiden
kolmansissa maissa olevat sivukonttorit, ja kaikkia luottolaitoksia, joilla on
toimilupa muissa A alueen maissa niiden sivukonttorit mukaan lukien.
4.                      
”B alueen luottolaitoksilla” tarkoitetaan kaikkia A
alueen ulkopuolella toimiluvan saaneita luottolaitoksia mukaan lukien niiden
unionissa olevat sivukonttorit.
5.                      
”Muulla kuin pankkialalla” tarkoitetaan kaikkia
muita lainanottajia kuin luottolaitoksia, keskuspankkeja ja keskushallintoa,
aluehallintoa ja kunnallisia viranomaisia, Euroopan unionia, Euroopan
investointipankkia (EIP) ja monenkeskisiä kehityspankkeja.
6.                      
”Monenkeskisillä kehityspankeilla” tarkoitetaan 112
artiklassa mainittuja monenvälisiä kehityspankkeja.
2 osa – Riskipainotetut varat ja taseen
ulkopuoliset erät
7.                      
Varojen erille annetaan prosenttipainotuksina
ilmaistavat luottoriskiasteet kolmannen ja neljännen 3 ja 4 osan ja
poikkeuksellisesti 5 osan mukaisesti. Sen jälkeen varojen kunkin erän tasearvo
kerrotaan asianmukaisella painotuksella, jolloin saadaan sen riskipainotettu
arvo.
8.                      
Liitteessä I lueteltuihin taseen ulkopuolisiin
eriin sovelletaan 17 kohdassa säädettyä kaksivaiheista laskentaa.
9.                      
Jäljempänä 17 kohdassa tarkoitettujen taseen
ulkopuolisten erien osalta mahdolliset sopimusten jälleenhankintakustannukset vastapuolen
rikkoessa sopimuksen lasketaan käyttäen jompaakumpaa liitteessä II esitetyistä
menetelmistä. Kyseessä olevat kustannukset kerrotaan 11–15 kohdan
asianomaisilla vastapuolen mukaisilla painotuksilla, paitsi että siinä säädetyt
100 prosentin painotukset korvataan 50 prosentin painotuksilla
riskipainotettujen arvojen aikaansaamiseksi.
10.                  
Edellä 8 ja 9 kohdassa mainittujen varojen ja
taseen ulkopuolisten erien riskipainotettujen arvojen kokonaissumma on
vakavaraisuussuhteen nimittäjä.
3 osa – Riskipainotukset
11.                  
Seuraavia painotuksia sovelletaan varojen eri
ryhmiin, vaikka toimivaltaiset viranomaiset voivat määrätä sopivina pitämiään
suurempia painotuksia:
12.                  
Nollapainotus
a)      rahat ja vastaavat erät;
b)      varojen erät, jotka ovat saamisia A
alueen keskushallinnolta ja keskuspankeilta;
c)      varojen erät, jotka ovat saamisia
Euroopan unionilta;
d)      varojen erät, jotka ovat A alueen
keskushallintojen ja keskuspankkien tai Euroopan unionin nimenomaisesti
takaamia;
e)      varojen erät, jotka ovat lainanottajien
kansallisen valuutan määräisiä ja kansallisella valuutalla rahoitettuja
saamisia B alueen keskushallinnoilta ja keskuspankeilta;
f)       varojen erät, jotka ovat B alueen
keskushallintojen ja keskuspankkien nimenomaisesti takaamia saamisia, jotka
ovat takaajalle ja lainanottajalle yhteisen kansallisen valuutan määräisiä ja
siinä valuutassa rahoitettuja;
g)      varojen erät, joiden toimivaltaisen
viranomaisen hyväksymänä vakuutena on A alueen keskushallinnon tai keskuspankin
tai Euroopan unionin liikkeeseen laskemia arvopapereita tai käteistalletuksia
lainanantajalaitoksessa tai sijoitustodistuksia tai vastaavanlaisia
sijoitusvälineitä, jotka tämä on laskenut liikkeeseen ja jotka on talletettu
tämän huostaan;
13.                  
20 prosentin painotus
a)      varojen erät, jotka ovat saamisia
EIP:lta;
b)      varojen erät, jotka ovat saamisia
monenkeskisiltä kehityspankeilta;
c)      varojen erät, jotka ovat EIP:n
nimenomaisesti takaamia saamisia;
d)      varojen erät, jotka ovat monenkeskisten
kehityspankkien nimenomaisesti takaamia saamisia;
e)      varojen erät, jotka ovat saamisia A
alueen aluehallinnon tai paikallishallinnon viranomaisilta, jos ei 4 osasta
muuta johdu;
f)       varojen erät, jotka ovat A alueen
aluehallinnon tai paikallishallinnon viranomaisten nimenomaisesti takaamia
saamisia, jos ei 4 osasta muuta johdu;
g)      varojen erät, jotka ovat saamisia A
alueen luottolaitoksilta, mutta eivät kuulu näiden laitosten omiin varoihin;
h)      varojen erät, jotka ovat saamisia B
alueen luottolaitoksilta ja joiden erääntymisaika on enintään vuosi, lukuun
ottamatta näiden laitosten liikkeeseen laskemia arvopapereita, jotka luetaan
niiden omiin varoihin kuuluviksi;
i)       varojen erät, jotka ovat A alueen
luottolaitosten nimenomaisesti takaamia;
j)       varojen erät, jotka ovat saamisia,
joilla on korkeintaan vuoden erääntymisaika ja jotka ovat B alueen
luottolaitosten nimenomaisesti takaamia;
k)      varojen erät, joiden toimivaltaisen
viranomaisen hyväksymänä vakuutena on Euroopan investointipankin (EIP) tai
monenkeskisten kehityspankkien liikkeelle laskemia arvopapereita;
l)       maksujenvälityksessä olevat käteiserät;
14.                  
50 prosentin painotus
a)      lainat, joiden toimivaltaisen
viranomaisen hyväksymänä täytenä vakuutena on kiinnitys asuinkiinteistöön,
jossa lainanottaja asuu nyt tai vastaisuudessa tai jonka tämä on antanut tai
antaa vuokralle ja lainat, joiden täydeksi vakuudeksi toimivaltaiset
viranomaiset ovat hyväksyneet sellaisen suomalaisen asunto-osakeyhtiön
osakkeita, joka toimii Suomen vuoden 1991 asunto-osakeyhtiölain tai vastaavan
myöhemmän lainsäädännön mukaisesti, sellaisten asuntojen osalta, jotka ovat tai
tulevat olemaan lainansaajan käytössä tai vuokralle antamia;
b)      arvopaperit, joiden vakuutena on
kiinnitys ja joita voidaan pitää a alakohdassa tarkoitettuina lainoina, jos
toimivaltaiset viranomaiset katsovat, että ne ovat, kunkin jäsenvaltion voimassa
oleva lainsäädäntö huomioon ottaen, vastaavia luottoriskin osalta.
”Arvopapereihin, joiden vakuutena on kiinnitys”, voi kuulua neuvoston
direktiivin 2004/39/ETY liitteessä I olevan C osan 1 kohdassa ja C osan 3
kohdassa tarkoitettuja välineitä, sanotun kuitenkaan rajoittamatta niitä
arvopapereiden lajeja, jotka voidaan sisällyttää tähän 1 kohtaan ja jotka
täyttävät tämän 1 kohdan edellytykset. Toimivaltaisten viranomaisten on
erityisesti varmistettava:
i)        että kyseisten arvopapereiden täytenä
ja välittömänä vakuutena on joukko sellaisia kiinnityksiä, jotka ovat
luonteeltaan samanlaisia kuin a alakohdassa määritellyt kiinnitysvakuudet ja
jotka ovat täysin kunnossa silloin, kun nämä arvopaperit annetaan;
ii)       että
kiinnitysvakuudellisiin arvopapereihin sijoittavilla joko suoraan tai heidän
lukuunsa uskottuna miehenä tai toimeksisaaneena edustajana toimivilla on
riittävän hyvä etuoikeus asianomaisiin kiinnitettyihin varoihin heidän
arvopaperiomistustensa mukaisessa suhteessa;
c)      ennakkomaksut ja siirtosaamiset; nämä
varat painotetaan vastapuolella olevaa erää vastaavalla tavalla, jos
luottolaitos kykenee sen määrittämään direktiivin 86/635/ETY mukaisesti; jos se
ei kykene määrittämään vastapuolen erää, käytetään kiinteää 50 prosentin
painotusta;
15.                  
100 prosentin painotus
a)      varojen erät, jotka ovat saamisia B
alueen keskushallinnoilta ja keskuspankeilta, paitsi jos ne ovat lainanottajan
kansallisen valuutan määräisiä ja siinä valuutassa rahoitettuja;
b)      varojen erät, jotka ovat saamisia B
alueen aluehallinnon tai paikallishallinnon viranomaisilta;
c)      varojen erät, jotka ovat saamisia B
alueen luottolaitoksilta ja joiden erääntymisaika on pidempi kuin vuosi;
d)      varojen erät, jotka ovat saamisia A
alueen ja B alueen muulta alalta kuin pankkialalta;
e)      aineelliset hyödykkeet direktiivin 86/635/ETY
4 artiklassa olevan kohdan "vastaavaa" 10 alakohdan varojen
määritelmän mukaisesti;
f)       sijoitukset muiden luottolaitosten
osakkeisiin, osuuksiin ja muihin omien varojen osiin, joita ei ole vähennetty
lainanantajalaitosten omista varoista;
g)      kaikki muut varat omista varoista
vähennettyjä eriä lukuun ottamatta.
16.                  
Muihin kuin 17 kohdassa tarkoitettuihin taseen
ulkopuolisiin eriin sovelletaan seuraavaa käsittelytapaa. Ne ryhmitellään ensin
liitteen II mukaisiin riskiryhmiin. Korkean riskin erät otetaan huomioon
täydestä arvostaan, keskimääräisen riskin erät painotetaan 50 prosentin
painokertoimella ja keskimääräisen/alhaisen riskin erät 20 prosentin
painokertoimella ja alhaisen riskin erien arvo määrätään nollaksi. Toisessa
vaiheessa taseen ulkopuolisten erien edellä kuvatun mukaisesti painotetut arvot
kerrotaan asianomaisten vastapuolen erien kertoimilla 11–15 kohdassa ja 4
osassa varojen erille säädetyn käsittelytavan mukaisesti. Varojen myynti- ja
takaisinostosopimukset ja termiiniostosopimukset painotetaan kauppaa
vastapuolella koskevien erien sijasta kyseisten varojen mukaan. Euroopan
investointirahastosta merkityn pääoman maksamatta olevaan osaan voidaan
soveltaa 20 prosentin painotusta.
17.                  
Liitteessä II esitettyjä menetelmiä sovelletaan
liitteessä I lueteltuihin taseen ulkopuolisiin eriin, ei kuitenkaan
a)      sopimuksiin, joilla käydään kauppaa
virallisesti hyväksytyissä pörsseissä;
b)      valuuttasopimuksiin (paitsi kultaa
koskeviin sopimuksiin), joiden alkuperäinen juoksuaika on enintään neljätoista
kalenteripäivää.
18.                  
Kun taseen ulkopuolisiin eriin liittyy nimenomaiset
takaukset, ne painotetaan niin kuin ne olisi annettu takaajan eikä vastapuolen
puolesta. Kun taseen ulkopuolisista liiketoimista aiheutuvalle mahdolliselle
riskille on toimivaltaisten viranomaisten hyväksymä täysimääräinen ja
täydellinen vakuus jossakin 12 kohdan g alakohdan 13 kohdan k alakohdan
mukaisessa varoja vastaavassa muodossa, sovelletaan nollapainotusta tai 20
prosentin painotusta kyseessä olevasta vakuudesta riippuen.
19.                  
Jäsenvaltiot voivat soveltaa 50 prosentin
painotusta taseen ulkopuolisiin eriin, jotka ovat takuita tai takauksia, jotka
ovat luonteeltaan luoton vastineita ja joiden täytenä vakuutena on
toimivaltaisten viranomaisten hyväksymä kiinnitys, joka täyttää 14 kohdan a
alakohdassa luetellut edellytykset, edellyttäen että takaajalla on välitön
oikeus tähän vakuuteen.
20.                  
Jos varoihin ja taseen ulkopuolisiin eriin
sovelletaan alhaisempaa painotusta sen vuoksi, että niille on nimenomaiset
takaukset tai toimivaltaisten viranomaisten hyväksymät vakuudet, alhaisempaa
painotusta sovelletaan ainoastaan siihen osaan, josta takaus on annettu tai
jonka vakuus täysin kattaa.
4 osa – Jäsenvaltioiden aluehallinnon tai
paikallishallinnon viranomaisilta olevien saatavien painottaminen
21.                  
Edellä olevan 13 kohdan vaatimusten estämättä
jäsenvaltiot voivat vahvistaa nollapainotuksen omilta aluehallinnon tai
paikallishallinnon viranomaisilta oleville saamisille, jos näiden ja maan
keskushallinnolta olevien saamisten kesken ei ole riskien suhteen eroa
aluehallinnon ja paikallishallinnon viranomaisten veronkanto-oikeuden ja
erityisten aluehallinnon ja paikallishallinnon viranomaisten maksujen
laiminlyönnin mahdollisuutta vähentävien rakenteellisten järjestelyjen vuoksi.
Näiden perusteiden mukaisesti määrättyä nollapainotusta sovelletaan kyseisiltä
aluehallinnon ja paikallishallinnon viranomaisilta oleviin saamisiin ja niiden
puolesta annettuihin taseen ulkopuolisiin eriin, sekä saamisiin kolmansilta ja
kolmansien puolesta annettuihin taseen ulkopuolisiin eriin, jotka ovat kyseessä
olevien aluehallinnon ja paikallishallinnon viranomaisten takaamia tai joilla
on asianomaisten toimivaltaisten viranomaisten hyväksymät, näiden alue- tai
paikallishallinnon viranomaisten liikkeeseen laskemien arvopapereiden muodossa
olevat vakuudet.
22.                  
Jäsenvaltioiden on ilmoitettava EPV:lle, pitävätkö
ne nollapainotusta perusteltuna ottaen huomioon 21 kohdassa säädetyt
arviointiperusteet. Muut jäsenvaltiot voivat tarjota niiden toimivaltaisten
viranomaisten valvonnassa oleville luottolaitoksille mahdollisuuden soveltaa
nollapainotusta silloin, kun ne avustavat kyseessä olevia aluehallinnon tai
paikallishallinnon viranomaisia liiketoiminnassa tai kun niillä on
jälkimmäisten takaamia saatavia, mukaan lukien arvopapereiden muodossa olevat
vakuudet.
5 osa – Muu painotus
23.                  
Jäsenvaltiot voivat soveltaa 20 prosentin
painotusta sellaisiin varojen eriin, joiden asianomaisten toimivaltaisten
viranomaisten hyväksymänä vakuutena on A alueen aluehallinnon tai
paikallishallinnon viranomaisten liikkeeseen laskemien arvopapereiden tai
talletus muissa A alueen luottolaitoksissa kuin lainanantajalaitoksessa olevan
talletuksen tai näiden luottolaitosten liikkeeseen laskemien
sijoitustodistusten taikka niihin verrattavien sijoitusvälineiden muodossa
olevat vakuudet, sanotun rajoittamatta 21 kohdan soveltamista.
24.                  
Jäsenvaltiot saavat soveltaa 10 prosentin
painotusta saamisiin luottolaitoksilta, jotka ovat erikoistuneet
kotivaltioidensa pankkien välisiin markkinoihin ja julkisen sektorin lainamarkkinoihin,
ja ovat toimivaltaisten viranomaisten tiiviissä valvonnassa, kun kyseisille
varojen erille on täysimääräinen ja täydellinen kotijäsenvaltion toimivaltaisen
viranomaisen hyväksymä ja riittävänä pitämä 12 ja 13 kohdassa mainittujen
varojen erien yhdistelmän muodossa oleva vakuus.
25.                  
Jäsenvaltioiden on ilmoitettava EPV:lle mahdolliset
23 ja 24 kohdan soveltamiseksi annetut säännökset ja niiden antamisen
perusteet.
6 osa – Hallinnolliset elimet ja muut kuin
kaupalliset yritykset
26.                  
Sen soveltamiseksi, mitä 13 kohdassa säädetään,
toimivaltaiset viranomaiset voivat sisällyttää aluehallinnon ja
paikallishallinnon viranomaisten käsitteeseen muutoin kuin kaupallisesti
toimivia hallinnollisia viranomaisia tai laitoksia, jotka ovat vastuussa alue-
tai paikallishallinnon viranomaisille, sekä sellaisia keskus- tai
aluehallinnon, kunnallisten viranomaisten taikka viranomaisten omistamia muita
kuin kaupallisia yrityksiä, jotka toimivaltaisten viranomaisten käsityksen
mukaan hoitavat samoja tehtäviä kuin alueelliset ja paikalliset viranomaiset.
27.                  
Toimivaltaiset viranomaiset voivat sisällyttää
aluehallinnon ja paikallishallinnon viranomaisten käsitteeseen myös kirkot ja
uskonnolliset yhteisöt, jotka ovat julkisyhteisöjä, jos nämä lainsäädännössä
niille myönnetyn verotusoikeuden perusteella kantavat veroa. Tässä tapauksessa 4
osassa mainitut mahdollisuudet eivät kuitenkaan ole voimassa.
Liite 5
Vastaavuustaulukko
 Tämä asetus || Direktiivi 2006/48/EY || Direktiivi 2006/49/EY 
 1 artikla ||   ||   
 2 artikla ||   ||   
 3 artikla ||   ||   
 4 artiklan 1, 3–5, 10, 16–22, 24–38, 42, 47, 60, 61, 63, 66, 67, 71 ja 72 kohta ||  4 artikla ||   
 4 artiklan 6, 7, 56 ja 81 kohta ||   || 3 artikla 
 4 artiklan 2, 9, 11–15, 23, 40, 41, 48, 55, 57, 59, 62, 64, 65, 68, 69, 70, 73–80 ja 82–86 kohta ||   ||   
 4 artiklan 50 kohta || 77 artikla ||   
 4 artikla ||   || 3 artiklan 1 kohdan m alakohta 
 4 artikla ||   || 3 artiklan 1 kohdan o alakohta 
 4 artikla ||   || 3 artiklan 1 kohdan e alakohta 
 4 artikla || 4 artiklan 14 kohta ||   
 4 artikla || 4 artiklan 16 kohta ||   
 4 artikla || 4 artiklan 4 kohta || 3 artiklan 3 kohdan c alakohta 
 4 artikla || 4 artiklan 5 kohta ||   
 5 artiklan 1 kohta || 68 artiklan 1 kohta ||   
 5 artiklan 2 kohta || 68 artiklan 2 kohta ||   
 5 artiklan 3 kohta || 68 artiklan 3 kohta ||   
 5 artiklan 4 kohta ||   ||   
 5 artiklan 5 kohta ||   ||   
 6 artiklan 1 kohta || 69 artiklan 1 kohta ||   
 6 artiklan 2 kohta || 69 artiklan 2 kohta ||   
 6 artiklan 3 kohta || 69 artiklan 3 kohta ||   
 7 artiklan 1 kohta ||   ||   
 7 artiklan 2 kohta ||   ||   
 7 artiklan 3 kohta ||   ||   
 8 artiklan 1 kohta || 70 artiklan 1 kohta ||   
 8 artiklan 2 kohta || 70 artiklan 2 kohta ||   
 8 artiklan 3 kohta || 70 artiklan 3 kohta ||   
 9 artikla || 3 artiklan 1 kohta ||   
 10 artiklan 1 kohta || 71 artiklan 1 kohta ||   
 10 artiklan 2 kohta || 71 artiklan 2 kohta ||   
 10 artiklan 3 kohta ||   ||   
 10 artiklan 4 kohta ||   ||   
 11 artikla ||   ||   
 12 artiklan 1 kohta || 72 artiklan 1 kohta ||   
 12 artiklan 2 kohta || 72 artiklan 2 kohta ||   
 12 artiklan 3 kohta || 72 artiklan 3 kohta ||   
 12 artiklan 4 kohta ||   ||   
 13 artiklan 1 kohta || 73 artiklan 3 kohta ||   
 13 artiklan 2 kohta ||   ||   
 13 artiklan 3 kohta ||   ||   
 14 artikla ||   || 22 artiklan 1 kohta 
 15 artiklan 1 kohta ||   || 23 artikla 
 15 artiklan 2 kohta ||   ||   
 15 artiklan 3 kohta ||   ||   
 16 artiklan 1–3 kohta || 133 artiklan 1 kohta ||   
 16 artiklan 4 kohta || 133 artiklan 2 kohta ||   
 16 artiklan 5 kohta || 133 artiklan 3 kohta ||   
 16 artiklan 6 kohta || 134 artiklan 1 kohta ||   
 16 artiklan 7 kohta ||   ||   
 16 artiklan 8 kohta || 134 artiklan 2 kohta ||   
 17 artiklan 1 kohta || 73 artiklan 1 kohta ||   
 17 artiklan 2 kohta ||   ||   
 17 artiklan 3 kohta ||   ||   
 18 artiklan 1 kohta ||   ||   
 18 artiklan 2 kohta ||   ||   
 18 artiklan 3 kohta ||   ||   
 18 artiklan 4 kohta ||   ||   
 18 artiklan 5 kohta ||   ||   
 18 artiklan 6 kohta ||   ||   
 18 artiklan 7 kohta ||   ||   
 19 artiklan 1 kohta ||   ||   
 19 artiklan 2 kohta ||   ||   
 19 artiklan 3 kohta ||   ||   
 19 artiklan 4 kohta ||   ||   
 20 artikla || 73 artiklan 2 kohta ||   
 21 artikla ||   || 3 artiklan 1 kohdan 2 alakohta 
 22 artikla ||   ||   
 23 artikla ||   ||   
 24 artikla ||   ||   
 25 artikla ||   ||   
 26 artikla ||   ||   
 27 artikla ||   ||   
 28 artikla ||   ||   
 29 artikla ||   ||   
 30 artikla ||   ||   
 31 artikla ||   ||   
 32 artikla ||   ||   
 33 artikla ||   ||   
 34 artikla ||   ||   
 35 artikla ||   ||   
 36 artikla ||   ||   
 37 artikla ||   ||   
 38 artikla ||   ||   
 39 artikla ||   ||   
 40 artikla ||   ||   
 41 artikla ||   ||   
 42 artikla ||   ||   
 43 artikla ||   ||   
 44 artikla ||   ||   
 45 artikla ||   ||   
 46 artikla ||   ||   
 47 artikla ||   ||   
 48 artikla ||   ||   
 49 artikla ||   ||   
 50 artikla ||   ||   
 51 artikla ||   ||   
 52 artikla ||   ||   
 53 artikla ||   ||   
 54 artikla ||   ||   
 55 artikla ||   ||   
 56 artikla ||   ||   
 57 artikla ||   ||   
 58 artikla ||   ||   
 59 artikla ||   ||   
 60 artikla ||   ||   
 61 artikla ||   ||   
 62 artikla ||   ||   
 63 artikla ||   ||   
 64 artikla ||   ||   
 65 artikla ||   ||   
 66 artikla ||   ||   
 67 artikla ||   ||   
 68 artikla ||   ||   
 69 artikla ||   ||   
 70 artikla ||   ||   
 71 artikla ||   ||   
 72 artikla ||   ||   
 73 artikla ||   ||   
 74 artikla ||   ||   
 75 artikla ||   ||   
 76 artikla ||   ||   
 77 artikla ||   ||   
 78 artikla ||   ||   
 79 artikla ||   ||   
 80 artikla ||   ||   
 81 artikla ||   ||   
 82 artikla ||   ||   
 83 artikla ||   ||   
 84 artiklan 1 ja 2 kohta || 120 artikla ||   
 84 artiklan 3 kohta ||   ||   
 84 artiklan 4 kohta ||   ||   
 85 artikla ||   ||   
 86 artikla ||   ||   
 87 artikla ||   ||   
 88 artiklan 1–4 kohta || 10 artiklan 1–4 kohta ||   
 88 artiklan 5 kohta ||   ||   
 89 artikla ||   || 18 artiklan 2–4 kohta 
 90 artikla ||   ||   
 91 artikla ||   ||   
 92 artikla ||   ||   
 93 artikla ||   || 24 artikla 
 94 artikla || 74 artiklan 1 kohta ||   
 95 artiklan 1 kohta || 74 artiklan 2 kohta ||   
 95 artiklan 2 kohta ||   ||   
 96 artiklan 1 kohta ||   ||   
 96 artiklan 2 kohta ||   ||   
 96 artiklan 3 kohta ||   ||   
 97 artiklan 1 kohta ||   || 11 artiklan 1 kohta 
 97 artiklan 2 kohta ||   || 11 artiklan 3 kohta 
 97 artiklan 3 kohta ||   || 11 artiklan 4 kohta 
 97 artiklan 4 kohta ||   || Liitteessä VII olevan C osan 1 kohta 
 98 artikla ||   || Liitteessä VII olevan A osan 1 kohta 
 99 artiklan 1 kohta ||   || Liitteessä VII olevan D osan 1 kohta 
 99 artiklan 2 kohta ||   || Liitteessä VII olevan D osan 2 kohta 
 100 artiklan 1 kohta ||   || 33 artiklan 1 kohta 
 100 artiklan 2–10 kohta ||   || Liitteessä VII olevan B osan 1–9 kohta 
 100 artiklan 11–13 kohta ||   || Liitteessä VII olevan B osan 11–13 kohta 
 101 artikla ||   || Liitteessä VII olevan C osan 1–3 kohta 
 102 artikla || 76 artikla ||   
 103 artiklan 1 kohta || 91 artikla ||   
 103 artiklan 2 kohta ||   ||   
 104 artikla || 94 artikla ||   
 105 artikla ||   ||   
 106 artikla || 78 artiklan 1–3 kohta ||   
 107 artikla || 79 artiklan 1 kohta ||   
 108 artiklan 1 kohta || 80 artiklan 1 kohta ||   
 108 artiklan 2 kohta || 80 artiklan 2 kohta ||   
 108 artiklan 3 kohta || 80 artiklan 4 kohta ||   
 108 artiklan 4 kohta || 80 artiklan 5 kohta ||   
 108 artiklan 5 kohta || 80 artiklan 6 kohta ||   
 108 artiklan 6 kohta || 80 artiklan 7 kohta ||   
 108 artiklan 7 kohta || 80 artiklan 8 kohta ||   
 108 artiklan 8 kohta ||   ||   
 109 artikla || Liitteessä VI olevan 1 osan 1–5 kohta ||   
 110 artiklan 1 kohta ||   ||   
 110 artiklan 2–5 kohta || Liitteessä VI olevan 1 osan 8–11 kohta ||   
 111 artiklan 1 kohta ||   ||   
 111 artiklan 2 kohta ||   ||   
 111 artiklan 3 kohta ||   ||   
 111 artiklan 4 kohta ||   ||   
 111 artiklan 5 kohta || Liitteessä VI olevan 1 osan 15 kohta ||   
 111 artiklan 6 kohta || Liitteessä VI olevan 1 osan 17 kohta ||   
 112 artiklan 1 kohta || Liitteessä VI olevan 1 osan 18 ja 19 kohta ||   
 112 artiklan 2 kohta || Liitteessä VI olevan 1 osan 20 kohta ||   
 112 artiklan 3 kohta || Liitteessä VI olevan 1 osan 21 kohta ||   
 113 artikla || Liitteessä VI olevan 1 osan 22 kohta ||   
 114 artiklan 1 kohta ||   ||   
 114 artiklan 2 kohta || Liitteessä VI olevan 1 osan 37 ja 38 kohta ||   
 114 artiklan 3 kohta || Liitteessä VI olevan 1 osan 40 kohta ||   
 114 artiklan 4 kohta ||   ||   
 114 artiklan 5 kohta ||   ||   
 115 artiklan 1 kohta || Liitteessä VI olevan 1 osan 29 kohta ||   
 115 artiklan 2 kohta || Liitteessä VI olevan 1 osan 31 kohta ||   
 115 artiklan 3 kohta || Liitteessä VI olevan 1 osan 33–36 kohta ||   
 116 artiklan 1 kohta || Liitteessä VI olevan 1 osan 26 kohta ||   
 116 artiklan 2 kohta || Liitteessä VI olevan 1 osan 25 kohta ||   
 116 artiklan 3 kohta || Liitteessä VI olevan 1 osan 27 kohta ||   
 117 artikla || Liitteessä VI olevan 1 osan 41 ja 42 kohta ||   
 118 artikla || 79 artiklan 2 ja 3 kohta ja liitteessä VI olevan 1 osan 43 kohta ||   
 119 artiklan 1 kohta || Liitteessä VI olevan 1 osan 44 kohta ||   
 119 artiklan 2 kohta ||   ||   
 119 artiklan 3 kohta ||   ||   
 120 artiklan 1–3 kohta || Liitteessä VI olevan 1 osan 45–49 kohta ||   
 120 artiklan 4 kohta ||   ||   
 121 artiklan 1 ja 2 kohta || Liitteessä VI olevan 1 osan 51–55 kohta ||   
 121 artiklan 3 ja 4 kohta || Liitteessä VI olevan 1 osan 58 ja 59 kohta ||   
 122 artiklan 1 ja 2 kohta || Liitteessä VI olevan 1 osan 61 ja 62 kohta ||   
 122 artiklan 3 ja 4 kohta || Liitteessä VI olevan 1 osan 64 ja 65 kohta ||   
 123 artiklan 1 kohta || Liitteessä VI olevan 1 osan 66 ja 76 kohta ||   
 123 artiklan 2 kohta || Liitteessä VI olevan 1 osan 66 kohta ||   
 123 artiklan 3 kohta ||   ||   
 124 artiklan 1 kohta || Liitteessä VI olevan 1 osan 68 kohdan 1 ja 2 alakohta ||   
 124 artiklan 2 kohta || Liitteessä VI olevan 1 osan 69 kohta ||   
 124 artiklan 3 kohta || Liitteessä VI olevan 1 osan 71 kohta ||   
 124 artiklan 4 kohta || Liitteessä VI olevan 1 osan 70 kohta ||   
 124 artiklan 5 kohta ||   ||   
 125 artikla || Liitteessä VI olevan 1 osan 72 kohta ||   
 126 artikla || Liitteessä VI olevan 1 osan 73 kohta ||   
 127 artiklan 1 kohta || Liitteessä VI olevan 1 osan 74 kohta ||   
 127 artiklan 2 kohta || Liitteessä VI olevan 1 osan 75 kohta ||   
 127 artiklan 3 kohta || Liitteessä VI olevan 1 osan 77 ja 78 kohta ||   
 127 artiklan 4 kohta || Liitteessä VI olevan 1 osan 79 kohta ||   
 127 artiklan 5 kohta || Liitteessä VI olevan 1 osan 80 ja 81 kohta ||   
 128 artiklan 1 kohta || Liitteessä VI olevan 1 osan 86 kohta ||   
 128 artiklan 2 kohta ||   ||   
 128 artiklan 3 kohta ||   ||   
 129 artiklan 1–3 kohta || Liitteessä VI olevan 1 osan 82–84 kohta ||   
 129 artiklan 4–7 kohta || Liitteessä VI olevan 1 osan 87–90 kohta ||   
 130 artikla || 81 artiklan 1, 2 ja 4 kohta ||   
 131 artiklan 1 kohta || 82 artiklan 1 kohta ||   
 131 artiklan 2 kohta || Liitteessä VI olevan 2 osan 12–16 kohta ||   
 131 artiklan 3 kohta || 150 artiklan 3 kohta ||   
 132 artiklan 1 kohta || Liitteessä VI olevan 1 osan 6 kohta ||   
 132 artiklan 2 kohta || Liitteessä VI olevan 1 osan 7 kohta ||   
 132 artiklan 3 kohta ||   ||   
 133 artikla || Liitteessä VI olevan 3 osan 1–7 kohta ||   
 134 artikla || Liitteessä VI olevan 3 osan 8–17 kohta ||   
 135 artiklan 1 kohta ||   ||   
 135 artiklan 2 kohta ||   ||   
 136 artikla ||   ||   
 137 artiklan 1 kohta ||   ||   
 137 artiklan 2 kohta ||   ||   
 138 artiklan 1 kohta || 84 artiklan 1 kohta ja liitteessä VII olevan 4 osan 1 kohta ||   
 138 artiklan 1 kohta || 84 artiklan 2 kohta ||   
 138 artiklan 1 kohta || 84 artiklan 3 kohta ||   
 138 artiklan 1 kohta || 84 artiklan 4 kohta ||   
 138 artiklan 1 kohta ||   ||   
 139 artikla ||   ||   
 140 artikla ||   ||   
 141 artikla ||   ||   
 142 artiklan 1 kohta || 86 artiklan 9 kohta ||   
 142 artiklan 2–9 kohta || 86 artiklan 1–8 kohta ||   
 143 artiklan 1 kohta || 85 artiklan 1 kohta ||   
 143 artiklan 2 kohta || 85 artiklan 2kohta ||   
 143 artiklan 3 kohta ||   ||   
 143 artiklan 4 kohta || 85 artiklan 3 kohta ||   
 143 artiklan 5 kohta ||   ||   
 143 artiklan 1 kohta ||   ||   
 144 artikla || 85 artiklan 4 ja 5 kohta ||   
 145 artiklan 1 kohta || 89 artiklan 1 kohta ||   
 145 artiklan 2 kohta || 89 artiklan 2 kohta ||   
 145 artiklan 3 kohta ||   ||   
 145 artiklan 4 kohta ||   ||   
 146 artikla || 87 artiklan 1–10 kohta ||   
 147 artiklan 1 ja 2 kohta || 87 artiklan 11 kohta ||   
 147 artiklan 3 ja 4 kohta || 87 artiklan 12 kohta ||   
 147 artiklan 5 kohta ||   ||   
 148 artiklan 1 kohta || Liitteessä VII olevan 1 osan 3 kohta ||   
 148 artiklan 2 kohta ||   ||   
 148 artiklan 3–8 kohta || Liitteessä VII olevan 1 osan 4–9 kohta ||   
 148 artiklan 9 kohta ||   ||   
 149 artikla || Liitteessä VII olevan 1 osan 10–16 kohta ||   
 150 artiklan 1 kohta || Liitteessä VII olevan 1 osan 17 ja 18 kohta ||   
 150 artiklan 2 kohta || Liitteessä VII olevan 1 osan 19–21 kohta ||   
 150 artiklan 3 kohta || Liitteessä VII olevan 1 osan 22–24 kohta ||   
 150 artiklan 4 kohta || Liitteessä VII olevan 1 osan 25 ja 26 kohta ||   
 151 artikla ||   ||   
 152 artikla || Liitteessä VII olevan 1 osan 27 kohta ||   
 153 artiklan 1 kohta || Liitteessä VII olevan 1 osan 28 kohta ||   
 153 artiklan 2–5 kohta ||   ||   
 154 artiklan 1 kohta || 88 artiklan 2 kohta ||   
 154 artiklan 2 kohta || 88 artiklan 3 kohta ||   
 154 artiklan 3 kohta || 88 artiklan 4 kohta ||   
 154 artiklan 4 kohta || 88 artiklan 6 kohta ||   
 154 artiklan 5 kohta || Liitteessä VII olevan 1 osan 30 kohta ||   
 154 artiklan 6 kohta || Liitteessä VII olevan 1 osan 31 kohta ||   
 154 artiklan 7 kohta || Liitteessä VII olevan 1 osan 32 kohta ||   
 154 artiklan 8 kohta || Liitteessä VII olevan 1 osan 33 kohta ||   
 154 artiklan 9 kohta || Liitteessä VII olevan 1 osan 34 kohta ||   
 154 artiklan 10 kohta || Liitteessä VII olevan 1 osan 35 kohta ||   
 154 artiklan 11 kohta ||   ||   
 155 artikla || Liitteessä VII olevan 1 osan 36 kohta ||   
 156 artiklan 1 kohta || Liitteessä VII olevan 2 osan 2 kohta ||   
 156 artiklan 2 kohta || Liitteessä VII olevan 2 osan 3 kohta ||   
 156 artiklan 3 kohta || Liitteessä VII olevan 2 osan 4 kohta ||   
 156 artiklan 4 kohta || Liitteessä VII olevan 2 osan 5 kohta ||   
 156 artiklan 5 kohta || Liitteessä VII olevan 2 osan 6 kohta ||   
 156 artiklan 6 kohta || Liitteessä VII olevan 2 osan 7 kohta ||   
 156 artiklan 7 kohta || Liitteessä VII olevan 2 osan 7 kohta ||   
 157 artiklan 1 kohta || Liitteessä VII olevan 2 osan 8 kohta ||   
 157 artiklan 2 kohta || Liitteessä VII olevan 2 osan 9 kohta ||   
 157 artiklan 3 kohta || Liitteessä VII olevan 2 osan 10 kohta ||   
 157 artiklan 4 kohta || Liitteessä VII olevan 2 osan 11 kohta ||   
 158 artiklan 1 kohta || Liitteessä VII olevan 2 osan 12 kohta ||   
 158 artiklan 2 kohta || Liitteessä VII olevan 2 osan 13 kohta ||   
 158 artiklan 3 kohta || Liitteessä VII olevan 2 osan 14 kohta ||   
 158 artiklan 4 kohta || Liitteessä VII olevan 2 osan 15 kohta ||   
 158 artiklan 5 kohta || Liitteessä VII olevan 2 osan 16 kohta ||   
 159 artiklan 1 kohta || Liitteessä VII olevan 2 osan 17 kohta ||   
 159 artiklan 2 kohta || Liitteessä VII olevan 2 osan 18 kohta ||   
 159 artiklan 3 kohta || Liitteessä VII olevan 2 osan 19 kohta ||   
 159 artiklan 4 kohta || Liitteessä VII olevan 2 osan 20 kohta ||   
 160 artiklan 1 kohta || Liitteessä VII olevan 2 osan 21 kohta ||   
 160 artiklan 2 kohta || Liitteessä VII olevan 2 osan 22 kohta ||   
 160 artiklan 3 kohta || Liitteessä VII olevan 2 osan 23 kohta ||   
 160 artiklan 4 kohta ||   ||   
 161 artiklan 1 kohta || Liitteessä VII olevan 2 osan 24 kohta ||   
 161 artiklan 2 kohta || Liitteessä VII olevan 2 osan 25 ja 26 kohta ||   
 161 artiklan 3 kohta || Liitteessä VII olevan 2 osan 27 kohta ||   
 162 artiklan 1 kohta || Liitteessä VII olevan 3 osan 1 kohta ||   
 162 artiklan 2 kohta || Liitteessä VII olevan 3 osan 2 kohta ||   
 162 artiklan 3 kohta || Liitteessä VII olevan 3 osan 3 kohta ||   
 162 artiklan 4 kohta || Liitteessä VII olevan 3 osan 4 kohta ||   
 162 artiklan 5 kohta || Liitteessä VII olevan 3 osan 5 kohta ||   
 162 artiklan 6 kohta || Liitteessä VII olevan 3 osan 6 kohta ||   
 162 artiklan 7 kohta || Liitteessä VII olevan 3 osan 7 kohta ||   
 162 artiklan 8 kohta || Liitteessä VII olevan 3 osan 9 kohta ||   
 162 artiklan 9 kohta || Liitteessä VII olevan 3 osan 10 kohta ||   
 162 artiklan 10 kohta || Liitteessä VII olevan 3 osan 11 kohta ||   
 163 artiklan 1 kohta || Liitteessä VII olevan 3 osan 12 kohta ||   
 163 artiklan 2 kohta ||   ||   
 164 artikla || Liitteessä VII olevan 3 osan 13 kohta ||   
 165 artiklan 1 kohta || Liitteessä VII olevan 4 osan 1 kohta ||   
 165 artiklan 2 kohta || Liitteessä VII olevan 4 osan 2 kohta ||   
 165 artiklan 3 kohta || Liitteessä VII olevan 4 osan 3 kohta ||   
 166 artiklan 1 kohta || Liitteessä VII olevan 4 osan 5 kohta ||   
 166 artiklan 2 kohta || Liitteessä VII olevan 4 osan 12 kohta ||   
 166 artiklan 3 kohta || Liitteessä VII olevan 4 osan 13–15 kohta ||   
 166 artiklan 4 kohta || Liitteessä VII olevan 4 osan 16 kohta ||   
 167 artiklan 1 kohta || Liitteessä VII olevan 4 osan 17 kohta ||   
 167 artiklan 2 kohta || Liitteessä VII olevan 4 osan 18 kohta ||   
 168 artiklan 1 kohta || Liitteessä VII olevan 4 osan 19–23 kohta ||   
 168 artiklan 2 kohta || Liitteessä VII olevan 4 osan 24 kohta ||   
 168 artiklan 3 kohta || Liitteessä VII olevan 4 osan 25 kohta ||   
 169 artiklan 1 kohta || Liitteessä VII olevan 4 osan 26–28 kohta ||   
 169 artiklan 2 kohta || Liitteessä VII olevan 4 osan 29 kohta ||   
 169 artiklan 3 kohta ||   ||   
 170 artikla || Liitteessä VII olevan 4 osan 30 kohta ||   
 171 artiklan 1 kohta || Liitteessä VII olevan 4 osan 31 kohta ||   
 171 artiklan 2 kohta || Liitteessä VII olevan 4 osan 32 kohta ||   
 171 artiklan 3 kohta || Liitteessä VII olevan 4 osan 33 kohta ||   
 171 artiklan 4 kohta || Liitteessä VII olevan 4 osan 34 kohta ||   
 171 artiklan 5 kohta || Liitteessä VII olevan 4 osan 35 kohta ||   
 172 artiklan 1 kohta || Liitteessä VII olevan 4 osan 36 kohta ||   
 172 artiklan 2 kohta || Liitteessä VII olevan 4 osan 37 kohdan ensimmäinen alakohta ||   
 172 artiklan 3 kohta || Liitteessä VII olevan 4 osan 37 kohdan toinen alakohta ||   
 172 artiklan 4 kohta || Liitteessä VII olevan 4 osan 38 kohta ||   
 172 artiklan 5 kohta || Liitteessä VII olevan 4 osan 39 kohta ||   
 173 artiklan 1 kohta || Liitteessä VII olevan 4 osan 40 kohta ||   
 173 artiklan 2 kohta || Liitteessä VII olevan 4 osan 41 kohta ||   
 173 artiklan 3 kohta || Liitteessä VII olevan 4 osan 42 kohta ||   
 174 artiklan 1 kohta || Liitteessä VII olevan 4 osan 44 kohta ||   
 174 artiklan 2 kohta || Liitteessä VII olevan 4 osan 45 kohta ||   
 174 artiklan 3 kohta || Liitteessä VII olevan 4 osan 46 kohta ||   
 174 artiklan 4 kohta || Liitteessä VII olevan 4 osan 47 kohta ||   
 174 artiklan 5 kohta ||   ||   
 174 artiklan 6 kohta ||   ||   
 175 artiklan 1 kohta || Liitteessä VII olevan 4 osan 43 ja 49–56 kohta ||   
 175 artiklan 2 kohta || Liitteessä VII olevan 4 osan 57 kohta ||   
 176 artiklan 1 kohta || Liitteessä VII olevan 4 osan 59–66 kohta ||   
 176 artiklan 2 kohta || Liitteessä VII olevan 4 osan 67–72 kohta ||   
 176 artiklan 3 kohta ||   ||   
 177 artiklan 1 kohta || Liitteessä VII olevan 4 osan 73–81 kohta ||   
 177 artiklan 2 kohta || Liitteessä VII olevan 4 osan 82 kohta ||   
 177 artiklan 3 kohta || Liitteessä VII olevan 4 osan 83–86 kohta ||   
 178 artiklan 1 kohta || Liitteessä VII olevan 4 osan 87–92 kohta ||   
 178 artiklan 2 kohta || Liitteessä VII olevan 4 osan 93 kohta ||   
 178 artiklan 3 kohta || Liitteessä VII olevan 4 osan 94 ja 95 kohta ||   
 178 artiklan 4 kohta ||   ||   
 179 artiklan 1 kohta || Liitteessä VII olevan 4 osan 98–100 kohta ||   
 179 artiklan 2 kohta || Liitteessä VII olevan 4 osan 101 ja 102 kohta ||   
 179 artiklan 3 kohta || Liitteessä VII olevan 4 osan 103 ja 104 kohta ||   
 179 artiklan 4 kohta || Liitteessä VII olevan 4 osan 96 kohta ||   
 179 artiklan 5 kohta || Liitteessä VII olevan 4 osan 97 kohta ||   
 179 artiklan 6 kohta ||   ||   
 180 artiklan 1 kohta ||   ||   
 180 artiklan 2 kohta || Liitteessä VII olevan 4 osan 105 kohta ||   
 180 artiklan 3 kohta || Liitteessä VII olevan 4 osan 106 kohta ||   
 180 artiklan 4 kohta || Liitteessä VII olevan 4 osan 107 kohta ||   
 180 artiklan 5 kohta || Liitteessä VII olevan 4 osan 108 kohta ||   
 180 artiklan 6 kohta || Liitteessä VII olevan 4 osan 109 kohta ||   
 181 artikla || Liitteessä VII olevan 4 osan 110–114 kohta ||   
 182 artikla || Liitteessä VII olevan 4 osan 115 kohta ||   
 183 artikla || Liitteessä VII olevan 4 osan 116 kohta ||   
 184 artikla || Liitteessä VII olevan 4 osan 117–123 kohta ||   
 185 artiklan 1 kohta || Liitteessä VII olevan 4 osan 124 kohta ||   
 185 artiklan 2 kohta || Liitteessä VII olevan 4 osan 125 ja 126 kohta ||   
 185 artiklan 3 kohta || Liitteessä VII olevan 4 osan 127 kohta ||   
 185 artiklan 4 kohta ||   ||   
 186 artiklan 1 kohta || Liitteessä VII olevan 4 osan 128 kohta ||   
 186 artiklan 2 kohta || Liitteessä VII olevan 4 osan 129 kohta ||   
 187 artikla || Liitteessä VII olevan 4 osan 131 kohta ||   
 188 artikla || 90 artikla ja liitteessä VIII olevan 1 osan 2 kohta ||   
 189 artiklan 1 kohta || 93 artiklan 2 kohta ||   
 189 artiklan 2 kohta || 93 artiklan 3 kohta ||   
 189 artiklan 3 kohta || Liitteessä VIII olevan 3 osan 1 kohta ||   
 189 artiklan 4 kohta || Liitteessä VIII olevan 3 osan 2 kohta ||   
 189 artiklan 5 kohta || Liitteessä VIII olevan 5 osan 1 ja 2 kohta ||   
 189 artiklan 6 kohta ||   ||   
 190 artiklan 1 kohta || 92 artiklan 1 kohta ||   
 190 artiklan 2 kohta || 92 artiklan 2 kohta ||   
 190 artiklan 3 kohta || 92 artiklan 3 kohta ||   
 190 artiklan 4 kohta || 92 artiklan 4 kohta ||   
 190 artiklan 5 kohta || 92 artiklan 5 kohta ||   
 190 artiklan 6 kohta || 92 artiklan 6 kohta ||   
 190 artiklan 7 kohta || Liitteessä VIII olevan 2 osan 1 kohta ||   
 190 artiklan 8 kohta || Liitteessä VIII olevan 2 osan 2 kohta ||   
 190 artiklan 9 kohta ||   ||   
 190 artiklan 10 kohta ||   ||   
 191 artikla || Liitteessä VIII olevan 1 osan 3 ja 4 kohta ||   
 192 artikla || Liitteessä VIII olevan 1 osan 5 kohta ||   
 193 artiklan 1 kohta || Liitteessä VIII olevan 1 osan 7 kohta ||   
 193 artiklan 2 kohta || Liitteessä VIII olevan 1 osan 8 kohta ||   
 193 artiklan 3 kohta || Liitteessä VIII olevan 1 osan 9 kohta ||   
 193 artiklan 4 kohta || Liitteessä VIII olevan 1 osan 10 kohta ||   
 193 artiklan 5–9 kohta ||   ||   
 194 artiklan 1 kohta || Liitteessä VIII olevan 1 osan 11 kohta ||   
 194 artiklan 2 kohta ||   ||   
 195 artiklan 1 kohta || Liitteessä VIII olevan 1 osan 12 kohta ||   
 195 artiklan 2 kohta || Liitteessä VIII olevan 1 osan 13–17 kohta ||   
 195 artiklan 3 kohta || Liitteessä VIII olevan 1 osan 20 kohta ||   
 195 artiklan 4 kohta || Liitteessä VIII olevan 1 osan 21 kohta ||   
 195 artiklan 5 kohta || Liitteessä VIII olevan 1 osan 22 kohta ||   
 195 artiklan 6–10 kohta ||   ||   
 196 artikla || Liitteessä VIII olevan 1 osan 23–25 kohta ||   
 197 artiklan 1 kohta || Liitteessä VIII olevan 1 osan 26 kohta ||   
 197 artiklan 2 kohta || Liitteessä VIII olevan 1 osan 27 kohta ||   
 198 artikla || Liitteessä VIII olevan 1 osan 29 kohta ||   
 199 artiklan 1 kohta || Liitteessä VIII olevan 1 osan 30 ja 31 kohta ||   
 199 artiklan 2 kohta || Liitteessä VIII olevan 1 osan 32 kohta ||   
 200 artikla || Liitteessä VIII olevan 2 osan 3 kohta ||   
 201 artikla || Liitteessä VIII olevan 2 osan 4 ja 5 kohta ||   
 202 artiklan 1 kohta || Liitteessä VIII olevan 2 osan 6 kohta ||   
 202 artiklan 2 kohta || Liitteessä VIII olevan 2 osan 6 kohdan a alakohta ||   
 202 artiklan 3 kohta || Liitteessä VIII olevan 2 osan 6 kohdan b alakohta ||   
 202 artiklan 4 kohta || Liitteessä VIII olevan 2 osan 6 kohdan c alakohta ||   
 202 artiklan 5 kohta || Liitteessä VIII olevan 2 osan 7 kohta ||   
 203 artiklan 1 kohta || Liitteessä VIII olevan 2 osan 8 kohta ||   
 203 artiklan 2 kohta || Liitteessä VIII olevan 2 osan 8 kohdan a alakohta ||   
 203 artiklan 3 kohta || Liitteessä VIII olevan 2 osan 8 kohdan b alakohta ||   
 203 artiklan 4 kohta || Liitteessä VIII olevan 2 osan 8 kohdan c alakohta ||   
 203 artiklan 5 kohta || Liitteessä VIII olevan 2 osan 8 kohdan d alakohta ||   
 204 artiklan 1 kohta ||   ||   
 204 artiklan 2 kohta || Liitteessä VIII olevan 2 osan 9 kohdan a alakohta ||   
 204 artiklan 3 kohta || Liitteessä VIII olevan 2 osan 9 kohdan b alakohta ||   
 205 artikla || Liitteessä VIII olevan 2 osan 10 kohta ||   
 206 artikla || Liitteessä VIII olevan 2 osan 11 kohta ||   
 207 artiklan 1 kohta || Liitteessä VIII olevan 2 osan 12 kohta ||   
 207 artiklan 2 kohta || Liitteessä VIII olevan 2 osan 13 kohta ||   
 208 artiklan 1 kohta || Liitteessä VIII olevan 2 osan 14 kohta ||   
 208 artiklan 2 kohta || Liitteessä VIII olevan 2 osan 15 kohta ||   
 208 artiklan 3 kohta ||   ||   
 209 artiklan 1 kohta || Liitteessä VIII olevan 2 osan 16 kohta ||   
 209 artiklan 2 kohta || Liitteessä VIII olevan 2 osan 17 kohta ||   
 209 artiklan 3 kohta ||   ||   
 210 artiklan 1 kohta || Liitteessä VIII olevan 2 osan 18 kohta ||   
 210 artiklan 2 kohta || Liitteessä VIII olevan 2 osan 19 kohta ||   
 211 artiklan 1 kohta || Liitteessä VIII olevan 2 osan 20 kohta ||   
 211 artiklan 2 kohta || Liitteessä VIII olevan 2 osan 21 kohta ||   
 212 artiklan 1 kohta || Liitteessä VIII olevan 2 osan 22 kohta ||   
 212 artiklan 2 kohta ||   ||   
 212 artiklan 3 kohta ||   ||   
 213 artikla || Liitteessä VIII olevan 3 osan 3 kohta ||   
 214 artikla || Liitteessä VIII olevan 3 osan 4 kohta ||   
 215 artiklan 1 kohta || Liitteessä VIII olevan 3 osan 5 kohta ||   
 215 artiklan 2 kohta || Liitteessä VIII olevan 3 osan 6–10 kohta ||   
 215 artiklan 3 kohta || Liitteessä VIII olevan 3 osan 11 kohta ||   
 215 artiklan 4 kohta || Liitteessä VIII olevan 3 osan 22 ja 23 kohta ||   
 215 artiklan 5 kohta ||   ||   
 216 artiklan 1 kohta || Liitteessä VIII olevan 3 osan 12–15 kohta ||   
 216 artiklan 2 kohta || Liitteessä VIII olevan 3 osan 16 kohta ||   
 216 artiklan 3 kohta || Liitteessä VIII olevan 3 osan 17 kohta ||   
 216 artiklan 4 kohta || Liitteessä VIII olevan 3 osan 18 ja 19 kohta ||   
 216 artiklan 5 kohta || Liitteessä VIII olevan 3 osan 20 ja 21 kohta ||   
 216 artiklan 6 kohta || Liitteessä VIII olevan 3 osan 22 ja 23 kohta ||   
 216 artiklan 7–9 kohta ||   ||   
 217 artiklan 1 kohta || Liitteessä VIII olevan 3 osan 24 kohta ||   
 217 artiklan 2 kohta || Liitteessä VIII olevan 3 osan 25 kohta ||   
 217 artiklan 3 kohta || Liitteessä VIII olevan 3 osan 26 kohta ||   
 217 artiklan 4 kohta || Liitteessä VIII olevan 3 osan 27 kohta ||   
 217 artiklan 5 kohta || Liitteessä VIII olevan 3 osan 28 kohta ||   
 217 artiklan 6 kohta || Liitteessä VIII olevan 3 osan 29 kohta ||   
 217 artiklan 7 kohta ||   ||   
 218 artiklan 1 kohta || Liitteessä VIII olevan 3 osan 30–32 kohta ||   
 218 artiklan 2 kohta || Liitteessä VIII olevan 3 osan 33 kohta ||   
 218 artiklan 3 kohta || Liitteessä VIII olevan 3 osan 34 ja 35 kohta ||   
 218 artiklan 4–7 kohta ||   ||   
 219 artiklan 1 kohta || Liitteessä VIII olevan 3 osan 36 kohta ||   
 219 artiklan 2 kohta || Liitteessä VIII olevan 3 osan 37–40 kohta ||   
 219 artiklan 3–6 kohta ||   ||   
 220 artiklan 1 kohta || Liitteessä VIII olevan 3 osan 42–46 kohta ||   
 220 artiklan 2 kohta || Liitteessä VIII olevan 3 osan 47–52 kohta ||   
 220 artiklan 3 kohta || Liitteessä VIII olevan 3 osan 53–56 kohta ||   
 221 artikla || Liitteessä VIII olevan 3 osan 57 kohta ||   
 222 artiklan 1 kohta || Liitteessä VIII olevan 3 osan 58 kohta ||   
 222 artiklan 2 kohta ||   ||   
 222 artiklan 3 kohta ||   ||   
 223 artiklan 1 kohta || Liitteessä VIII olevan 3 osan 60 kohta ||   
 223 artiklan 2 kohta || Liitteessä VIII olevan 3 osan 61 kohta ||   
 224 artiklan 1 kohta || Liitteessä VIII olevan 3 osan 62–65 kohta ||   
 224 artiklan 2 kohta || Liitteessä VIII olevan 3 osan 66 kohta ||   
 224 artiklan 3 kohta || Liitteessä VIII olevan 3 osan 67 kohta ||   
 225 artiklan 1 kohta || Liitteessä VIII olevan 3 osan 68–71 kohta ||   
 225 artiklan 2 kohta || Liitteessä VIII olevan 3 osan 72 kohta ||   
 225 artiklan 3 kohta || Liitteessä VIII olevan 3 osan 73 ja 74 kohta ||   
 226 artiklan 1 kohta || Liitteessä VIII olevan 3 osan 76 kohta ||   
 226 artiklan 2 kohta || Liitteessä VIII olevan 3 osan 77 kohta ||   
 226 artiklan 3 kohta || Liitteessä VIII olevan 3 osan 78 kohta ||   
 227 artiklan 1 kohta || Liitteessä VIII olevan 3 osan 79 kohta ||   
 227 artiklan 2 kohta || Liitteessä VIII olevan 3 osan 80 kohta ||   
 227 artiklan 3 kohta || Liitteessä VIII olevan 3 osan 80a kohta ||   
 227 artiklan 4 kohta || Liitteessä VIII olevan 3 osan 81 ja 82 kohta ||   
 228 artiklan 1 kohta || Liitteessä VIII olevan 3 osan 83 kohta ||   
 228 artiklan 2 kohta || Liitteessä VIII olevan 3 osan 83 kohta ||   
 228 artiklan 3 kohta || Liitteessä VIII olevan 3 osan 84 kohta ||   
 228 artiklan 4 kohta || Liitteessä VIII olevan 3 osan 85 kohta ||   
 229 artikla || Liitteessä VIII olevan 3 osan 86 kohta ||   
 230 artiklan 1 kohta || Liitteessä VIII olevan 3 osan 87 kohta ||   
 230 artiklan 2 kohta || Liitteessä VIII olevan 3 osan 88 kohta ||   
 230 artiklan 3 kohta || Liitteessä VIII olevan 3 osan 89 kohta ||   
 231 artiklan 1 kohta || Liitteessä VIII olevan 3 osan 90 kohta ||   
 231 artiklan 2 kohta || Liitteessä VIII olevan 3 osan 91 kohta ||   
 231 artiklan 3 kohta || Liitteessä VIII olevan 3 osan 92 kohta ||   
 232 artiklan 1 kohta || Liitteessä VIII olevan 4 osan 1 kohta ||   
 232 artiklan 2 kohta || Liitteessä VIII olevan 4 osan 2 kohta ||   
 233 artiklan 1 kohta || Liitteessä VIII olevan 4 osan 3 kohta ||   
 233 artiklan 2 kohta || Liitteessä VIII olevan 4 osan 4 kohta ||   
 233 artiklan 3 kohta || Liitteessä VIII olevan 4 osan 5 kohta ||   
 234 artiklan 1 kohta || Liitteessä VIII olevan 4 osan 6 kohta ||   
 234 artiklan 2 kohta || Liitteessä VIII olevan 4 osan 7 kohta ||   
 234 artiklan 3 kohta || Liitteessä VIII olevan 4 osan 8 kohta ||   
 235 artikla || Liitteessä VIII olevan 6 osan 1 kohta ||   
 236 artikla || Liitteessä VIII olevan 6 osan 2 kohta ||   
 237 artiklan 1–9 kohta || Liitteessä IX olevan 1 osan 1 kohta ||   
 237 artiklan 10 kohta || 4 artiklan 37 kohta ||   
 237 artiklan 11 kohta || 4 artiklan 38 kohta ||   
 237 artiklan 12 kohta || 4 artiklan 41 kohta ||   
 237 artiklan 13 kohta ||   ||   
 237 artiklan 14 kohta ||   ||   
 238 artiklan 1 kohta || Liitteessä IX olevan 2 osan 1 kohta ||   
 238 artiklan 2 kohta || Liitteessä IX olevan 2 osan 1 a kohta ||   
 238 artiklan 3 kohta || Liitteessä IX olevan 2 osan 1 b kohta ||   
 238 artiklan 4 kohta || Liitteessä IX olevan 2 osan 1 c kohta ||   
 238 artiklan 5 kohta || Liitteessä IX olevan 2 osan 1 d kohta ||   
 238 artiklan 6 kohta ||   ||   
 239 artiklan 1 kohta || Liitteessä IX olevan 2 osan 2 kohta ||   
 239 artiklan 2 kohta || Liitteessä IX olevan 2 osan 2 a kohta ||   
 239 artiklan 3 kohta || Liitteessä IX olevan 2 osan 2 b kohta ||   
 239 artiklan 4 kohta || Liitteessä IX olevan 2 osan 2 c kohta ||   
 239 artiklan 5 kohta || Liitteessä IX olevan 2 osan 2 d kohta ||   
 239 artiklan 6 kohta ||   ||   
 240 artiklan 1 kohta || 95 artiklan 1 kohta ||   
 240 artiklan 2 kohta || 95 artiklan 2 kohta ||   
 240 artiklan 3 kohta || 96 artiklan 2 kohta ||   
 240 artiklan 4 kohta || 96 artiklan 3 kohta ||   
 240 artiklan 5 kohta || 96 artiklan 4 kohta ||   
 240 artiklan 6 kohta ||   ||   
 241 artiklan 1 kohta || Liitteessä IX olevan 4 osan 2 ja 3 kohta ||   
 241 artiklan 2 kohta || Liitteessä IX olevan 4 osan 5 kohta ||   
 241 artiklan 3 kohta || Liitteessä IX olevan 4 osan 5 kohta ||   
 242 artiklan 1 kohta || Liitteessä IX olevan 4 osan 60 kohta ||   
 242 artiklan 2 kohta || Liitteessä IX olevan 4 osan 61 kohta ||   
 242 artiklan 3 kohta ||   ||   
 242 artiklan 4 kohta ||   ||   
 243 artiklan 1 kohta || 101 artiklan 1 kohta ||   
 243 artiklan 2 kohta || 101 artiklan 2 kohta ||   
 243 artiklan 3 kohta ||   ||   
 244 artikla || Liitteessä IX olevan 2 osan 3 ja 4 kohta ||   
 245 artikla || Liitteessä IX olevan 2 osan 5–7 kohta ||   
 246 artikla || Liitteessä IX olevan 4 osan 6 ja 7 kohta ||   
 247 artikla || Liitteessä IX olevan 4 osan 8 kohta ||   
 248 artiklan 1 kohta || Liitteessä IX olevan 4 osan 9 ja 10 kohta ||   
 248 artiklan 2 kohta || Liitteessä IX olevan 4 osan 10 kohta (muutos) ||   
 249 artikla || Liitteessä IX olevan 4 osan 11 ja 12 kohta ||   
 250 artiklan 1 kohta || Liitteessä IX olevan 4 osan 13 kohta ||   
 250 artiklan 2 kohta || Liitteessä IX olevan 4 osan 15 kohta ||   
 251 artiklan 1 kohta || 100 artikla ||   
 251 artiklan 2 kohta || Liitteessä IX olevan 4 osan 17–20 kohta ||   
 251 artiklan 3 kohta || Liitteessä IX olevan 4 osan 21 kohta ||   
 251 artiklan 4 kohta || Liitteessä IX olevan 4 osan 22 ja 23 kohta ||   
 251 artiklan 5 kohta || Liitteessä IX olevan 4 osan 24 ja 25 kohta ||   
 251 artiklan 6 kohta || Liitteessä IX olevan 4 osan 26–29 kohta ||   
 251 artiklan 7 kohta || Liitteessä IX olevan 4 osan 30 kohta ||   
 251 artiklan 8 kohta || Liitteessä IX olevan 4 osan 32 kohta ||   
 251 artiklan 9 kohta || Liitteessä IX olevan 4 osan 33 kohta ||   
 252 artikla || Liitteessä IX olevan 4 osan 34 kohta ||   
 253 artikla || Liitteessä IX olevan 4 osan 35 ja 36 kohta ||   
 254 artiklan 1 kohta || Liitteessä IX olevan 4 osan 38, 39 ja 41 kohta ||   
 254 artiklan 2 kohta || Liitteessä IX olevan 4 osan 42 kohta ||   
 254 artiklan 3 kohta || Liitteessä IX olevan 4 osan 43 kohta ||   
 254 artiklan 4 kohta || Liitteessä IX olevan 4 osan 44 kohta ||   
 254 artiklan 5 kohta ||   ||   
 255 artikla || Liitteessä IX olevan 4 osan 45 kohta ||   
 256 artiklan 1 kohta || Liitteessä IX olevan 4 osan 46, 47 ja 49 kohta ||   
 256 artiklan 2 kohta || Liitteessä IX olevan 4 osan 51 kohta ||   
 257 artiklan 1 kohta || Liitteessä IX olevan 4 osan 52 kohta ||   
 257 artiklan 2 kohta || Liitteessä IX olevan 4 osan 53 kohta ||   
 257 artiklan 3 kohta || Liitteessä IX olevan 4 osan 54 kohta ||   
 257 artiklan 4 kohta ||   ||   
 258 artiklan 1 kohta || Liitteessä IX olevan 4 osan 55 ja 57 kohta ||   
 258 artiklan 2 kohta || Liitteessä IX olevan 4 osan 58 kohta ||   
 258 artiklan 3 kohta || Liitteessä IX olevan 4 osan 59 kohta ||   
 259 artiklan 1 kohta || Liitteessä IX olevan 4 osan 62 kohta ||   
 259 artiklan 2 kohta || Liitteessä IX olevan 4 osan 63–65 kohta ||   
 259 artiklan 3 kohta || Liitteessä IX olevan 4 osan 66 ja 67 kohta ||   
 259 artiklan 4 kohta ||   ||   
 260 artiklan 1 kohta || Liitteessä IX olevan 4 osan 68 kohta ||   
 260 artiklan 2 kohta || Liitteessä IX olevan 4 osan 70 kohta ||   
 260 artiklan 3 kohta || Liitteessä IX olevan 4 osan 71 kohta (muutos) ||   
 261 artiklan 1 kohta || Liitteessä IX olevan 4 osan 72 kohta ||   
 261 artiklan 2 kohta || Liitteessä IX olevan 4 osan 73 kohta ||   
 261 artiklan 3 kohta || Liitteessä IX olevan 4 osan 74 ja 75 kohta ||   
 261 artiklan 4 kohta || Liitteessä IX olevan 4 osan 76 kohta ||   
 262 artiklan 1 kohta || 97 artiklan 1 kohta ||   
 262 artiklan 2 kohta || 97 artiklan 2 kohta ||   
 262 artiklan 3 kohta || 97 artiklan 3 kohta ||   
 263 artikla || Liitteessä IX olevan 3 osan 1 kohta ||   
 264 artikla || Liitteessä IX olevan 3 osan 2–7 kohta ||   
 265 artikla || 98 artiklan 1 kohta ja liitteessä IX olevan 3 osan 8 ja 9 kohta ||   
 266 artiklan 1 kohta ||   || Vakavaraisuusdirektiivin liitteessä II oleva 5 kohta 
 266 artiklan 2 kohta ||   ||   
 267 artiklan 1 kohta || Liitteessä III olevan 1 osan 2 kohta ||   
 267 artiklan 2 kohta || Liitteessä III olevan 1 osan 3 kohta ||   
 267 artiklan 3 kohta || Liitteessä III olevan 1 osan 4 kohta ||   
 267 artiklan 4 kohta || Liitteessä III olevan 1 osan 5 kohta ||   
 267 artiklan 5 kohta || Liitteessä III olevan 1 osan 6 kohta ||   
 267 artiklan 6 kohta || Liitteessä III olevan 1 osan 7 kohta ||   
 267 artiklan 7 kohta || Liitteessä III olevan 1 osan 8 kohta ||   
 267 artiklan 8 kohta || Liitteessä III olevan 1 osan 9 kohta ||   
 267 artiklan 9 kohta || Liitteessä III olevan 1 osan 10 kohta ||   
 267 artiklan 10 kohta || Liitteessä III olevan 1 osan 11 kohta ||   
 267 artiklan 11 kohta || Liitteessä III olevan 1 osan 12 kohta ||   
 267 artiklan 12 kohta || Liitteessä III olevan 1 osan 13 kohta ||   
 267 artiklan 13 kohta || Liitteessä III olevan 1 osan 14 kohta ||   
 267 artiklan 14 kohta || Liitteessä III olevan 1 osan 15 kohta ||   
 267 artiklan 15 kohta || Liitteessä III olevan 1 osan 16 kohta ||   
 267 artiklan 16 kohta || Liitteessä III olevan 1 osan 17 kohta ||   
 267 artiklan 17 kohta || Liitteessä III olevan 1 osan 18 kohta ||   
 267 artiklan 18 kohta || Liitteessä III olevan 1 osan 19 kohta ||   
 267 artiklan 19 kohta || Liitteessä III olevan 1 osan 20 kohta ||   
 267 artiklan 20 kohta || Liitteessä III olevan 1 osan 21 kohta ||   
 267 artiklan 21 kohta || Liitteessä III olevan 1 osan 22 kohta ||   
 267 artiklan 22 kohta || Liitteessä III olevan 1 osan 23 kohta ||   
 267 artiklan 23 kohta || Liitteessä III olevan 1 osan 26 kohta ||   
 267 artiklan 24 kohta || Liitteessä III olevan 1 osan 27 kohta ||   
 267 artiklan 25 kohta || Liitteessä III olevan 1 osan 28 kohta ||   
 267 artiklan 26 kohta || Liitteessä III olevan 7 osan a alakohta ||   
 267 artiklan 27 kohta || Liitteessä III olevan 7 osan a alakohta ||   
 267 artiklan 28–31 kohta ||   ||   
 268 artiklan 1 kohta || Liitteessä III olevan 2 osan 1 kohta ||   
 268 artiklan 2 kohta || Liitteessä III olevan 2 osan 2 kohta ||   
 268 artiklan 3 kohta || Liitteessä III olevan 2 osan 3 kohdan 1 ja 2 alakohta ||   
 268 artiklan 4 kohta || Liitteessä III olevan 2 osan 3 kohdan 3 alakohta ||   
 268 artiklan 5 kohta || Liitteessä III olevan 2 osan 4 kohta ||   
 268 artiklan 6 kohta || Liitteessä III olevan 2 osan 5 kohta ||   
 268 artiklan 7 kohta || Liitteessä III olevan 2 osan 7 kohta ||   
 268 artiklan 8 kohta || Liitteessä III olevan 2 osan 8 kohta ||   
 269 artiklan 1 kohta || Liitteessä III oleva 3 osa ||   
 269 artiklan 2 kohta || Liitteessä III oleva 3 osa ||   
 269 artiklan 3 kohta || Liitteessä III oleva 3 osa ||   
 270 artiklan 1 kohta || Liitteessä III oleva 4 osa ||   
 270 artiklan 2 kohta || Liitteessä III olevan 4 osan alaviite 4 ||   
 271 artiklan 1 kohta || Liitteessä III olevan 5 osan 1 kohta ||   
 271 artiklan 2 kohta || Liitteessä III olevan 5 osan 2 kohta ||   
 272 artiklan 1 kohta || Liitteessä III olevan 5 osan 3 ja 4 kohta ||   
 272 artiklan 2 kohta || Liitteessä III olevan 5 osan 5 kohta ||   
 272 artiklan 3 kohta ||   ||   
 272 artiklan 4 kohta ||   ||   
 273 artiklan 1 kohta ||   ||   
 273 artiklan 2 kohta || Liitteessä III olevan 5 osan 6 kohta ||   
 273 artiklan 3 kohta || Liitteessä III olevan 5 osan 7 kohta ||   
 273 artiklan 4 kohta || Liitteessä III olevan 5 osan 8 kohta ||   
 274 artiklan 1 kohta || Liitteessä III olevan 5 osan 11 kohta ||   
 274 artiklan 2 kohta || Liitteessä III olevan 5 osan 12 kohta ||   
 275 artiklan 1 kohta ||   ||   
 275 artiklan 2 kohta || Liitteessä III olevan 5 osan 13 kohta ||   
 275 artiklan 3 kohta || Liitteessä III olevan 5 osan 14 kohta ||   
 276 artiklan 1 kohta ||   ||   
 276 artiklan 2 kohta || Liitteessä III olevan 5 osan 15 kohta ||   
 276 artiklan 3 kohta || Liitteessä III olevan 5 osan 16 kohta ||   
 276 artiklan 4 kohta || Liitteessä III olevan 5 osan 17 kohta ||   
 276 artiklan 5 kohta || Liitteessä III olevan 5 osan 18 kohta ||   
 276 artiklan 6 kohta || Liitteessä III olevan 5 osan 19 kohta ||   
 276 artiklan 7 kohta || Liitteessä III olevan 5 osan 20 kohta ||   
 276 artiklan 8 kohta || Liitteessä III olevan 5 osan 21 kohta ||   
 277 artiklan 1 kohta || Liitteessä III olevan 6 osan 1 kohta ||   
 277 artiklan 2 kohta || Liitteessä III olevan 6 osan 2 kohta ||   
 277 artiklan 3 kohta || Liitteessä III olevan 6 osan 3 kohta ||   
 277 artiklan 4 kohta || Liitteessä III olevan 6 osan 4 kohta ||   
 277 artiklan 5 kohta ||   ||   
 277 artiklan 6 kohta ||   ||   
 278 artiklan 1 kohta || Liitteessä III olevan 6 osan 5 kohta ||   
 278 artiklan 2 kohta || Liitteessä III olevan 6 osan 6 kohta ||   
 278 artiklan 3 kohta || Liitteessä III olevan 6 osan 6 kohta ||   
 278 artiklan 4 kohta || Liitteessä III olevan 6 osan 7 kohta ||   
 278 artiklan 5 kohta || Liitteessä III olevan 6 osan 8 kohta ||   
 278 artiklan 6 kohta || Liitteessä III olevan 6 osan 9 kohta ||   
 278 artiklan 7 kohta || Liitteessä III olevan 6 osan 10 kohta ||   
 278 artiklan 8 kohta || Liitteessä III olevan 6 osan 11 kohta (muutos) ||   
 278 artiklan 9 kohta || Liitteessä III olevan 6 osan 12 kohta ||   
 278 artiklan 10 kohta || Liitteessä III olevan 6 osan 13 kohta ||   
 278 artiklan 11 kohta || Liitteessä III olevan 6 osan 14 kohta ||   
 278 artiklan 12 kohta || Liitteessä III olevan 6 osan 15 kohta ||   
 278 artiklan 13 kohta ||   ||   
 279 artiklan 1 kohta || Liitteessä III olevan 6 osan 16 kohta ||   
 279 artiklan 2–7 kohta ||   ||   
 280 artiklan 1 kohta || Liitteessä III olevan 6 osan 18 ja 25 kohta ||   
 280 artiklan 2 kohta || Liitteessä III olevan 6 osan 19 kohta ||   
 280 artiklan 3 kohta ||   ||   
 280 artiklan 4 kohta || Liitteessä III olevan 6 osan 20 kohta ||   
 280 artiklan 5 kohta || Liitteessä III olevan 6 osan 21 kohta ||   
 280 artiklan 6 kohta || Liitteessä III olevan 6 osan 22 kohta ||   
 280 artiklan 7 kohta || Liitteessä III olevan 6 osan 23 kohta ||   
 280 artiklan 8 kohta || Liitteessä III olevan 6 osan 24 kohta ||   
 281 artiklan 1 kohta || Liitteessä III olevan 6 osan 17 kohta ||   
 281 artiklan 2 kohta ||   ||   
 281 artiklan 3 kohta ||   ||   
 281 artiklan 4 kohta ||   ||   
 282 artikla || Liitteessä III olevan 6 osan 26 kohta ||   
 283 artiklan 1 kohta || Liitteessä III olevan 6 osan 27 kohta ||   
 283 artiklan 2 kohta || Liitteessä III olevan 6 osan 28 kohta ||   
 283 artiklan 3 kohta ||   ||   
 283 artiklan 4 kohta || Liitteessä III olevan 6 osan 29 kohta ||   
 283 artiklan 5 kohta || Liitteessä III olevan 6 osan 30 kohta ||   
 283 artiklan 6 kohta || Liitteessä III olevan 6 osan 31 kohta ||   
 284 artiklan 1kohta || Liitteessä III olevan 6 osan 32 kohta ||   
 284 artiklan 2 kohta || Liitteessä III olevan 6 osan 33 kohta ||   
 284 artiklan 3–10 kohta ||   ||   
 285 artiklan 1 kohta || Liitteessä III olevan 6 osan 34 kohta ||   
 285 artiklan 2 kohta || Liitteessä III olevan 6 osan 35 kohta ||   
 285 artiklan 3 kohta ||   ||   
 285 artiklan 4 kohta ||   ||   
 285 artiklan 5 kohta ||   ||   
 285 artiklan 6 kohta ||   ||   
 286 artiklan 1 kohta || Liitteessä III olevan 6 osan 36 kohta ||   
 286 artiklan 2 kohta ||   ||   
 286 artiklan 3 kohta || Liitteessä III olevan 6 osan 38 kohta ||   
 286 artiklan 4 kohta || Liitteessä III olevan 6 osan 39 kohta ||   
 286 artiklan 5 kohta || Liitteessä III olevan 6 osan 40 kohta ||   
 286 artiklan 6 kohta || Liitteessä III olevan 6 osan 41 kohta ||   
 286 artiklan 7 kohta ||   ||   
 286 artiklan 8 kohta ||   ||   
 286 artiklan 9 kohta ||   ||   
 286 artiklan 10 kohta ||   ||   
 287 artiklan 1 kohta || Liitteessä III olevan 6 osan 42 kohta ||   
 287 artiklan 2–5 kohta ||   ||   
 287 artiklan 6 kohta || Liitteessä III olevan 6 osan 42 kohta ||   
 288 artiklan 1 kohta ||   ||   
 288 artiklan 2 kohta ||   ||   
 288 artiklan 3 kohta ||   ||   
 289 artikla || Liitteessä III olevan 7 osan a alakohta ||   
 290 artiklan 1 kohta ||   ||   
 290 artiklan 2 kohta || Liitteessä III olevan 7 osan b alakohdan v alakohta ||   
 290 artiklan 3 kohta ||   ||   
 291 artiklan 1 kohta || Liitteessä III olevan 7 osan b alakohdan iii alakohta ||   
 291 artiklan 2 kohta || Liitteessä III olevan 7 osan b alakohdan iv alakohta ||   
 291 artiklan 3 kohta || Liitteessä III olevan 7 osan b alakohdan v alakohta ||   
 291 artiklan 4 kohta || Liitteessä III olevan 7 osan b alakohdan viidennen alakohdan c–d alakohta ||   
 292 artiklan 1 kohta || Liitteessä III olevan 7 osan c alakohta ||   
 292 artiklan 2 kohta || Liitteessä III olevan 7 osan c alakohta ||   
 292 artiklan 3 kohta || Liitteessä III olevan 7 osan c alakohta ||   
 292 artiklan 4 kohta ||   ||   
 293 artiklan 1 kohta ||   ||   
 293 artiklan 2 kohta ||   || Liitteessä II oleva 7–11 kohta 
 294 artiklan 1 kohta ||   ||   
 295 artikla ||   ||   
 296 artikla ||   ||   
 297 artikla ||   ||   
 298 artikla ||   ||   
 299 artikla ||   ||   
 300 artikla ||   ||   
 301 artiklan 1 kohta || 104 artiklan 6 kohta ||   
 301 artiklan 2 kohta || 105 artiklan 1 kohta ja 105 artiklan 2 kohta ||   
 301 artiklan 3 kohta ||   ||   
 302 artiklan 1 kohta || 102 artiklan 2 kohta ja 102 artiklan 3 kohta ||   
 302 artiklan 2 kohta ||   ||   
 303 artiklan 3 kohta || 102 artiklan 4 kohta ||   
 303 artiklan 3 kohta || Liitteessä X olevan 4 osan 1 kohta ||   
 303 artiklan 3 kohta || Liitteessä X olevan 4 osan 2 kohta ||   
 303 artiklan 4 kohta ||   ||   
 303 artiklan 5 kohta ||   ||   
 304 artiklan 1 kohta || Liitteessä X olevan 1 osan 1 kohta ||   
 305 artiklan 2 kohta || Liitteessä X olevan 1 osan 2–4 kohta ||   
 305 artiklan 3 kohta || Liitteessä X olevan 1 osan 5 ja 6 kohta ||   
 305 artiklan 3 kohta ||   ||   
 306 artiklan 1 kohta || 104 artiklan 1 kohta ||   
 306 artiklan 2 kohta || Liitteessä X olevan 2 osan 1 kohdan ensimmäinen virke ||   
 306 artiklan 3 kohta || Liitteessä X olevan 2 osan 1 kohdan toinen virke ||   
 306 artiklan 4 kohta || Liitteessä X olevan 2 osan 2 kohta ||   
 307 artiklan 1 kohta || Liitteessä X olevan 2 osan 4 kohta ||   
 307 artiklan 2 kohta ||   ||   
 307 artiklan 3 kohta ||   ||   
 308 artiklan 1 kohta || Liitteessä X olevan 2 osan 5–7 kohta ||   
 308 artiklan 2 kohta || Liitteessä X olevan 2 osan 10 ja 11 kohta ||   
 309 artikla || Liitteessä X olevan 2 osan 12 kohta ||   
 310 artikla || Liitteessä X olevan 3 osan 1–7 kohta ||   
 311 artiklan 1 kohta || Liitteessä X olevan 3 osan 1 kohta ||   
 311 artiklan 2 kohta || Liitteessä X olevan 3 osan 8–12 kohta ||   
 311 artiklan 3 kohta || Liitteessä X olevan 3 osan 13–18 kohta ||   
 311 artiklan 4 kohta || Liitteessä X olevan 3 osan 19 kohta ||   
 311 artiklan 5 kohta || Liitteessä X olevan 3 osan 20 kohta ||   
 311 artiklan 6 kohta || Liitteessä X olevan 3 osan 21–24 kohta ||   
 311 artiklan 7 kohta ||   ||   
 312 artiklan 1 kohta || Liitteessä X olevan 3 osan 25 kohta ||   
 312 artiklan 2 kohta || Liitteessä X olevan 3 osan 26 kohta ||   
 312 artiklan 3 kohta || Liitteessä X olevan 3 osan 27 kohta ||   
 312 artiklan 4 kohta || Liitteessä X olevan 3 osan 28 kohta ||   
 312 artiklan 5 kohta || Liitteessä X olevan 3 osan 29 kohta ||   
 313 artikla || Liitteessä X oleva 5 osa ||   
 314 artiklan 1 kohta ||   || 26 artikla 
 314 artiklan 2 kohta ||   || 26 artikla 
 314 artiklan 3 kohta ||   ||   
 315 artikla ||   ||   
 316 artiklan 1 kohta ||   || Liitteessä I oleva 1 kohta 
 316 artiklan 2 kohta ||   || Liitteessä I oleva 2 kohta 
 316 artiklan 3 kohta ||   || Liitteessä I oleva 3 kohta 
 317 artiklan 1 kohta ||   || Liitteessä I oleva 4 kohta 
 317 artiklan 2 kohta ||   ||   
 318 artiklan 1 kohta ||   || Liitteessä I oleva 5 kohta 
 318 artiklan 2 kohta ||   ||   
 319 artikla ||   || Liitteessä I oleva 7 kohta 
 320 artiklan 1 kohta ||   || Liitteessä I oleva 9 kohta 
 320 artiklan 2 kohta ||   || Liitteessä I oleva 10 kohta 
 321 artiklan 1 kohta ||   || Liitteessä I oleva 8 kohta 
 321 artiklan 2 kohta ||   || Liitteessä I oleva 8 kohta 
 322 artikla ||   || Liitteessä I oleva 11 kohta 
 323 artikla ||   || Liitteessä I oleva 13 kohta 
 324 artikla ||   || Liitteessä I oleva 14 kohta 
 325 artiklan 1 kohta ||   || Liitteessä I oleva 14 kohta 
 325 artiklan 2 kohta ||   || Liitteessä I oleva 14 kohta 
 325 artiklan 3 kohta ||   || Liitteessä I oleva 14 kohta 
 325 artiklan 4 kohta ||   || 19 artiklan 1 kohta 
 326 artiklan 1 kohta ||   || Liitteessä I oleva 16a kohta 
 326 artiklan 2 kohta ||   || Liitteessä I oleva 16a kohta 
 326 artiklan 3 kohta ||   || Liitteessä I oleva 16a kohta 
 326 artiklan 4 kohta ||   || Liitteessä I oleva 16a kohta 
 326 artiklan 4 kohta ||   || Liitteessä I oleva 16a kohta 
 327 artiklan 1 kohta ||   || Liitteessä I oleva 14a kohta 
 327 artiklan 2 kohta ||   || Liitteessä I oleva 14b kohta 
 327 artiklan 3 kohta ||   || Liitteessä I oleva 14c kohta 
 327 artiklan 4 kohta ||   || Liitteessä I oleva 14a kohta 
 328 artiklan 1 kohta ||   || Liitteessä I oleva 17 kohta 
 328 artiklan 2 kohta ||   || Liitteessä I oleva 18 kohta 
 328 artiklan 3 kohta ||   || Liitteessä I oleva 19 kohta 
 328 artiklan 4 kohta ||   || Liitteessä I oleva 20 kohta 
 328 artiklan 5 kohta ||   || Liitteessä I oleva 21 kohta 
 328 artiklan 6 kohta ||   || Liitteessä I oleva 22 kohta 
 328 artiklan 7 kohta ||   || Liitteessä I oleva 23 kohta 
 328 artiklan 8 kohta ||   || Liitteessä I oleva 24 kohta 
 328 artiklan 9 kohta ||   || Liitteessä I oleva 25 kohta 
 329 artiklan 1 kohta ||   || Liitteessä I oleva 26 kohta 
 329 artiklan 2 kohta ||   || Liitteessä I oleva 27 kohta 
 329 artiklan 3 kohta ||   || Liitteessä I oleva 28 kohta 
 329 artiklan 4 kohta ||   || Liitteessä I oleva 29 kohta 
 329 artiklan 5 kohta ||   || Liitteessä I oleva 30 kohta 
 329 artiklan 6 kohta ||   || Liitteessä I oleva 31 kohta 
 329 artiklan 7 kohta ||   || Liitteessä I oleva 32 kohta 
 330 artiklan 1 kohta ||   || Liitteessä I oleva 33 kohta 
 330 artiklan 2 kohta ||   || Liitteessä I oleva 33 kohta 
 330 artiklan 3 kohta ||   ||   
 331 artikla ||   || Liitteessä I oleva 34 kohta 
 332 artikla ||   || Liitteessä I oleva 36 kohta 
 333 artiklan 1 kohta ||   ||   
 333 artiklan 2 kohta ||   || Liitteessä I oleva 37 kohta 
 333 artiklan 3 kohta ||   || Liitteessä I oleva 38 kohta 
 334 artiklan 1 kohta ||   || Liitteessä I oleva 41 kohta 
 334 artiklan 2 kohta ||   || Liitteessä I oleva 41 kohta 
 335 artiklan 1 kohta ||   || Liitteessä I oleva 42 kohta 
 335 artiklan 2 kohta ||   ||   
 335 artiklan 3 kohta ||   || Liitteessä I oleva 43 kohta 
 335 artiklan 4 kohta ||   || Liitteessä I oleva 44 kohta 
 335 artiklan 5 kohta ||   || Liitteessä I oleva 45 kohta 
 335 artiklan 6 kohta ||   || Liitteessä I oleva 46 kohta 
 336 artikla ||   || Liitteessä I oleva 8 kohta 
 337 artiklan 1 kohta ||   || Liitteessä I oleva 48 ja 49 kohta 
 337 artiklan 2 kohta ||   || Liitteessä I oleva 50 kohta 
 338 artikla ||   || Liitteessä I oleva 51 kohta 
 339 artiklan 1 kohta ||   || Liitteessä I oleva 53 kohta 
 339 artiklan 2 kohta ||   || Liitteessä I oleva 54 kohta 
 339 artiklan 3 kohta ||   || Liitteessä I oleva 55 kohta 
 339 artiklan 4 kohta ||   || Liitteessä I oleva 56 kohta 
 340 artikla ||   || Liitteessä III oleva 1 kohta 
 341 artiklan 1 kohta ||   || Liitteessä III oleva 2 kohta ja 2 kohdan 4 alakohta 
 341 artiklan 2 kohta ||   || Liitteessä III olevan 2 kohdan 2 alakohta 
 341 artiklan 3 kohta ||   || Liitteessä III olevan 2 kohdan 1 alakohta 
 341 artiklan 4 kohta ||   || Liitteessä III olevan 2 kohdan 2 alakohta 
 341 artiklan 5 kohta ||   ||   
 342 artiklan 1 kohta ||   || Liitteessä III olevan 2 kohdan 1 alakohta 
 342 artiklan 2 kohta ||   || Liitteessä III olevan 2 kohdan 1 alakohta 
 342 artiklan 3 kohta ||   || Liitteessä III olevan 2 kohdan 1 alakohta 
 343 artiklan 1 kohta ||   || Liitteessä III olevan 3 kohdan 1 alakohta 
 343 artiklan 2 kohta ||   || Liitteessä III olevan 3 kohdan 2 alakohta 
 343 artiklan 3 kohta ||   || Liitteessä III olevan 3 kohdan 2 alakohta 
 343 artiklan 4 kohta ||   ||   
 344 artikla ||   ||   
 345 artikla ||   ||   
 346 artiklan 1 kohta ||   || Liitteessä IV oleva 1 kohta 
 346 artiklan 2 kohta ||   || Liitteessä IV oleva 2 kohta 
 346 artiklan 3 kohta ||   || Liitteessä IV oleva 3 kohta 
 346 artiklan 4 kohta ||   || Liitteessä IV oleva 4 kohta 
 346 artiklan 5 kohta ||   || Liitteessä IV oleva 6 kohta 
 347 artiklan 1 kohta ||   || Liitteessä IV oleva 8 kohta 
 347 artiklan 2 kohta ||   || Liitteessä IV oleva 9 kohta 
 347 artiklan 3 kohta ||   || Liitteessä IV oleva 10 kohta 
 347 artiklan 4 kohta ||   || Liitteessä IV oleva 12 kohta 
 348 artiklan 1 kohta ||   || Liitteessä IV oleva 13 kohta 
 348 artiklan 2 kohta ||   || Liitteessä IV oleva 14 kohta 
 348 artiklan 3 kohta ||   || Liitteessä IV oleva 15 kohta 
 348 artiklan 4 kohta ||   || Liitteessä IV oleva 16 kohta 
 348 artiklan 5 kohta ||   || Liitteessä IV oleva 17 kohta 
 348 artiklan 6 kohta ||   || Liitteessä IV oleva 18 kohta 
 349 artiklan 1 kohta ||   || Liitteessä IV oleva 19 kohta 
 349 artiklan 2 kohta ||   || Liitteessä IV oleva 20 kohta 
 350 artikla ||   || Liitteessä IV oleva 21 kohta 
 351 artikla ||   ||   
 352 artiklan 1 kohta ||   || Liitteessä V oleva 1 kohta 
 352 artiklan 2 kohta ||   ||   
 352 artiklan 3 kohta ||   ||   
 353 artiklan 1 kohta ||   || Liitteessä V oleva 10b kohta 
 353 artiklan 2 kohta ||   ||   
 353 artiklan 3 kohta ||   ||   
 354 artiklan 1 kohta ||   || Liitteessä V oleva 10 kohta 
 354 artiklan 2 kohta ||   || Liitteessä V oleva 10a kohta 
 355 artiklan 1 kohta ||   || Liitteessä V oleva 7 kohta 
 355 artiklan 2 kohta ||   || Liitteessä V oleva 8 kohta 
 355 artiklan 3 kohta ||   || Liitteessä V oleva 9 kohta 
 355 artiklan 4 kohta ||   || Liitteessä V oleva 10 kohta 
 355 artiklan 5 kohta ||   || Liitteessä V oleva 8 kohta 
 356 artiklan 1 kohta ||   || Liitteessä V oleva 11 kohta 
 356 artiklan 2 kohta ||   || Liitteessä V oleva 12 kohta 
 356 artiklan 3 kohta ||   || Liitteessä V oleva 12 kohta 
 357 artiklan 1 kohta ||   || Liitteessä V oleva 2 kohta 
 357 artiklan 2 kohta ||   || Liitteessä V oleva 2 kohta 
 357 artiklan 3 kohta ||   || Liitteessä V oleva 5 kohta 
 357 artiklan 4 kohta ||   ||   
 358 artiklan 1 kohta ||   || Liitteessä V oleva 3 kohta 
 358 artiklan 2 kohta ||   ||   
 359 artiklan 1 kohta ||   || Liitteessä V oleva 5 kohta 
 360 artiklan 1 kohta ||   || Liitteessä V oleva 5 kohta 
 360 artiklan 2 kohta ||   ||   
 361 artikla ||   || Liitteessä V oleva 5a kohta 
 362 artikla ||   || Liitteessä V oleva 5b kohta 
 363 artiklan 1 kohta ||   || Liitteessä V oleva 5c kohta 
 363 artiklan 2 kohta ||   || Liitteessä V oleva 5d kohta 
 363 artiklan 3 kohta3 ||   || Liitteessä V oleva 5d kohta 
 363 artiklan 4 kohta ||   || Liitteessä V oleva 5d kohta 
 363 artiklan 5 kohta ||   || Liitteessä V oleva 5d kohta 
 363 artiklan 6 kohta ||   || Liitteessä V oleva 5d kohta 
 363 artiklan 7 kohta ||   ||   
 364 artiklan 1 kohta ||   || Liitteessä V oleva 5a kohta 
 364 artiklan 2 kohta ||   || Liitteessä V oleva 5e kohta 
 365 artiklan 1 kohta ||   || Liitteessä V oleva 5f kohta 
 365 artiklan 2 kohta ||   || Liitteessä V oleva 5g kohta 
 365 artiklan 3 kohta ||   || Liitteessä V oleva 5h kohta 
 365 artiklan 4 kohta ||   || Liitteessä V oleva 5h kohta 
 365 artiklan 5 kohta ||   || Liitteessä V oleva 5i kohta 
 365 artiklan 6 kohta ||   || Liitteessä V oleva 5 kohta 
 366 artikla ||   || Liitteessä V oleva 5j kohta 
 367 artikla ||   ||   
 367 artiklan 4 kohta ||   || Liitteessä V oleva 5l kohta 
 367 artiklan 5 kohta ||   || Liitteessä V oleva 5l kohta 
 367 artiklan 6 kohta ||   || Liitteessä V oleva 5l kohta 
 368 artikla ||   || Liitteessä II oleva 1 kohta 
 369 artiklan 1 kohta ||   || Liitteessä II oleva 2 kohta 
 369 artiklan 2 kohta ||   || Liitteessä II oleva 3 kohta 
 369 artiklan 3 kohta ||   ||   
 370 artikla ||   || Liitteessä II oleva 4 kohta 
 371 artikla ||   ||   
 372 artikla ||   ||   
 373 artikla ||   ||   
 374 artikla ||   ||   
 375 artikla ||   ||   
 376 artikla ||   || 28 artiklan 1 kohta 
 377 artikla ||   ||   
 378 artikla ||   ||   
 379 artiklan 1 kohta || 106 artiklan 1 kohta ||   
 379 artiklan 2 kohta || 106 artiklan 1 kohta ||   
 379 artiklan 3 kohta ||   || 29 artiklan 1 kohta 
 379 artiklan 4 kohta ||   || 30 artiklan 1 kohta 
 379 artiklan 5 kohta ||   || 29 artiklan 2 kohta 
 379 artiklan 6 kohta || 106 artiklan 2 kohta ||   
 379 artiklan 7 kohta || 106 artiklan 3 kohta ||   
 379 artiklan 8 kohta ||   ||   
 380 artikla || 107 artikla ||   
 381 artikla || 108 artikla ||   
 382 artikla || 109 artikla ||   
 383 artiklan 1 kohta || 110 artiklan 1 kohta ||   
 383 artiklan 2 kohta || 110 artiklan 2 kohta ||   
 384 artiklan 1 kohta || 111 artiklan 1 kohta ||   
 384 artiklan 2 kohta || 111 artiklan 4 kohta ||   
 384 artiklan 3 kohta || 30 artiklan 4 kohta ||   
 384 artiklan 4 kohta ||   || 31 artikla 
 385 artikla ||   ||   
 386 artiklan 1 kohta ||   || Liitteessä VI oleva 1 kohta 
 386 artiklan 2 kohta ||   || Liitteessä VI oleva 2 kohta 
 386 artiklan 3 kohta ||   || Liitteessä VI oleva 3 kohta 
 387 artikla ||   || 32 artiklan 1 kohta 
 388 artiklan 1 kohta || 112 artiklan 1 kohta ||   
 388 artiklan 2 kohta || 112 artiklan 2 kohta ||   
 388 artiklan 3 kohta || 112 artiklan 3 kohta ||   
 388 artiklan 4 kohta ||   ||   
 389 artiklan 1 kohta || 113 artiklan 3 kohta ||   
 389 artiklan 2 kohta || 113 artiklan 4 kohta ||   
 390 artiklan 1 kohta || 114 artiklan 1 kohta ||   
 390 artiklan 2 kohta || 114 artiklan 2 kohta ||   
 390 artiklan 3 kohta || 114 artiklan 3 kohta ||   
 391 artiklan 1 kohta || 115 artiklan 1 kohta ||   
 391 artiklan 2 kohta || 115 artiklan 2 kohta ||   
 392 artiklan 1 kohta || 117 artiklan 1 kohta ||   
 392 artiklan 2 kohta || 117 artiklan 2 kohta ||   
 393 artikla ||   ||   
 394 artiklan 1 kohta || 122a artiklan 1 kohta ||   
 394 artiklan 2 kohta || 122a artiklan 2 kohta ||   
 394 artiklan 3 kohta || 122a artiklan 3 kohta ||   
 394 artiklan 4 kohta || 122a artiklan 4 kohta ||   
 395 artikla ||   ||   
 396 artikla ||   ||   
 397 artikla ||   ||   
 398 artikla ||   ||   
 399 artikla ||   ||   
 400 artikla ||   ||   
 401 artikla ||   ||   
 402 artikla ||   ||   
 403 artikla ||   ||   
 404 artikla ||   ||   
 405 artikla ||   ||   
 406 artikla ||   ||   
 407 artikla ||   ||   
 408 artikla ||   ||   
 409 artikla ||   ||   
 410 artikla ||   ||   
 411 artikla ||   ||   
 412 artikla ||   ||   
 413 artikla ||   ||   
 414 artikla ||   ||   
 415 artikla ||   ||   
 416 artikla ||   ||   
 417 artikla ||   ||   
 418 artiklan 1 kohta || 145 artiklan 1 kohta ||   
 418 artiklan 2 kohta || 145 artiklan 2 kohta ||   
 418 artiklan 3 kohta || 145 artiklan 3 kohta ||   
 418 artiklan 4 kohta || 145 artiklan 4 kohta ||   
 419 artiklan 1 kohta || Liitteessä XII olevan 1 osan 1 kohta ja 146 artiklan 1 kohta ||   
 419 artiklan 2 kohta || 146 artiklan 2 kohta ja liitteessä XII olevan 1 osan 2 ja 3 kohta ||   
 419 artiklan 3 kohta || 146 artiklan 3 kohta ||   
 420 artikla || 147 artikla ja liitteessä XII olevan 1 osan 4 kohta ||   
 421 artiklan 1 kohta || 148 artikla ||   
 421 artiklan 2 kohta ||   ||   
 422 artiklan 1 kohta || Liitteessä XII olevan 2 osan 1 kohta ||   
 422 artiklan 2 kohta ||   ||   
 423 artikla || Liitteessä XII olevan 2 osan 2 kohta ||   
 424 artikla ||   ||   
 425 artikla || Liitteessä XII olevan 2 osan 4 ja 8 kohta ||   
 426 artikla || Liitteessä XII olevan 2 osan 5 kohta ||   
 427 artikla ||   ||   
 428 artikla || Liitteessä XII olevan 2 osan 6 kohta ||   
 429 artikla || Liitteessä XII olevan 2 osan 7 kohta ||   
 430 artikla || Liitteessä XII olevan 2 osan 9 kohta ||   
 431 artikla || Liitteessä XII olevan 2 osan 11 kohta ||   
 432 artikla || Liitteessä XII olevan 2 osan 12 kohta ||   
 433 artikla || Liitteessä XII olevan 2 osan 13 kohta ||   
 434 artikla || Liitteessä XII olevan 2 osan 14 kohta ||   
 435 artiklan 1 kohta || Liitteessä XII olevan 2 osan 15 kohta ||   
 435 artiklan 2 kohta ||   ||   
 436 artikla ||   ||   
 437 artikla || Liitteessä XII olevan 3 osan 1 kohta ||   
 438 artikla || Liitteessä XII olevan 3 osan 2 kohta ||   
 439 artikla || Liitteessä XII olevan 3 osan 3 kohta ||   
 440 artikla ||   ||   
 441 artiklan 1 alakohta || 150 artiklan 1 kohta ||  41 artikla 
 441 artiklan 2 alakohta ||   ||   
 442 artikla ||   ||   
 443 artikla ||   ||   
 444 artikla ||   ||   
 445 artiklan 1 kohta || 151a artikla ||   
 445 artiklan 2 kohta || 151a artikla ||   
 445 artiklan 3 kohta || 151a artikla ||   
 445 artiklan 4 kohta ||   ||   
 445 artiklan 5 kohta ||   ||   
 446 artikla ||   ||   
 447 artikla ||   ||   
 448 artikla ||   ||   
 459 artikla ||   ||   
 450 artikla ||   ||   
 451 artikla ||   ||   
 452 artikla ||   ||   
 453 artikla ||   ||   
 454 artikla ||   ||   
 455 artikla ||   ||   
 456 artikla ||   ||   
 457 artikla ||   ||   
 458 artikla ||   ||   
 459 artikla ||   ||   
 460 artikla ||   ||   
 461 artikla ||   ||   
 462 artikla ||   ||   
 463 artikla ||   ||   
 464 artikla ||   ||   
 465 artikla ||   ||   
 466 artikla ||   ||   
 467 artikla ||   ||   
 468 artikla ||   ||   
 469 artikla ||   ||   
 470 artikla ||   ||   
 471 artikla ||   ||   
 472 artikla ||   ||   
 473 artikla ||   ||   
 474 artikla ||   ||   
 475 artikla ||   ||   
 476 artikla || 152 artiklan 5 kohta ||   
 477 artikla ||   ||   
 478 artikla ||   ||   
 479 artikla ||   ||   
 480 artikla ||   ||   
 481 artikla ||   ||   
 482 artikla ||   ||   
 483 artikla ||   ||   
 484 artikla ||   ||   
 485 artikla ||   ||   
 486 artikla ||   ||   
 487 artikla ||   ||   
 488 artikla ||   ||   
 Liite I || Liite II ||   
 Liite II || Liite IV ||   
 Liite III ||   ||   
 Liitteessä IV oleva 1 osa || Direktiivin 2000/12/EY 152 artiklan 5 kohta ja 1 artiklan 14–19 kohta ||   
 Liitteessä IV oleva 2 osa || Direktiivin 2000/12/EY 152 artiklan 5 kohta ja 42 artikla ||   
 Liitteessä IV oleva 3 osa || Direktiivin 2000/12/EY 152 artiklan 5 kohta ja 43 artikla ||   
 Liitteessä IV oleva 4 osa || Direktiivin 2000/12/EY 152 artiklan 5 kohta ja 44 artikla ||   
 Liitteessä IV oleva 5 osa || Direktiivin 2000/12/EY 152 artiklan 5 kohta ja 45 artikla ||   
 Liitteessä IV oleva 6 osa || Direktiivin 2000/12/EY 152 artiklan 5 kohta ja 46 artikla ||   
SÄÄDÖSEHDOTUKSEEN LIITTYVÄ RAHOITUSSELVITYS
1.           PERUSTIEDOT
EHDOTUKSESTA/ALOITTEESTA 
              1.1.    Ehdotuksen/aloitteen nimi

              1.2.    Toimintalohko(t) toimintoperusteisessa
johtamis- ja budjetointijärjestelmässä (ABM/ABB)
              1.3.    Ehdotuksen/aloitteen luonne 
              1.4.    Tavoitteet 
              1.5.    Ehdotuksen/aloitteen perustelut 
              1.6.    Toiminnan ja sen rahoitusvaikutusten kesto 
              1.7.    Hallinnointitapa (hallinnointitavat) 
2.           HALLINNOINTI 
              2.1.    Seuranta- ja raportointisäännöt 
              2.2.    Hallinnointi- ja valvontajärjestelmä 
              2.3.    Toimenpiteet petosten ja sääntöjenvastaisuuksien
ehkäisemiseksi 
3.           EHDOTUKSEN/ALOITTEEN ARVIOIDUT
RAHOITUSVAIKUTUKSET 
              3.1.    Kyseeseen tulevat monivuotisen
rahoituskehyksen otsakkeet ja menopuolen budjettikohdat 
              3.2.    Arvioidut vaikutukset menoihin 
              3.2.1. Yhteenveto arvioiduista vaikutuksista menoihin 
              3.2.2. Arvioidut vaikutukset toimintamäärärahoihin 
              3.2.3. Arvioidut vaikutukset hallintomäärärahoihin
              3.2.4. Yhteensopivuus nykyisen monivuotisen rahoituskehyksen kanssa
              3.2.5. Ulkopuolisten tahojen osallistuminen rahoitukseen 
              3.3.    Arvioidut vaikutukset tuloihin
SÄÄDÖSEHDOTUKSEEN
LIITTYVÄ RAHOITUSSELVITYS

1.                      
PERUSTIEDOT EHDOTUKSESTA/ALOITTEESTA 
1.1.                
Ehdotuksen/aloitteen nimi 

Ehdotus
Euroopan parlamentin ja neuvoston asetukseksi luottolaitoksia ja
sijoituspalveluyrityksiä koskevista vakavaraisuusvaatimuksista

1.2.                
Toimintalohko(t) toimintoperusteisessa johtamis- ja
budjetointijärjestelmässä (ABM/ABB) [1] 

Sisämarkkinat – finanssimarkkinat
Sisämarkkinat – finanssilaitokset

1.3.                
Ehdotuksen/aloitteen luonne

ý Ehdotus/aloite
liittyy uuteen toimeen. 
¨ Ehdotus/aloite
liittyy uuteen toimeen, joka perustuu pilottihankkeeseen tai
valmistelutoimeen[2]. 
¨ Ehdotus/aloite liittyy käynnissä olevan
toimen jatkamiseen. 
¨ Ehdotus/aloite
liittyy toimeen, joka on suunnattu uudelleen. 

1.4.                
Tavoitteet
1.4.1.          
Komission monivuotinen strateginen tavoite
(monivuotiset strategiset tavoitteet), jonka (joiden) saavuttamista
ehdotus/aloite tukee 

Aloite
liittyy ennen kaikkea strategiseen tavoitteeseen parantaa finanssimarkkinoiden
sääntelyä ja valvontaa. Pankeille annetun
ennennäkemättömän mittavan finanssipoliittisen tuen ohella on toteutettava
määrätietoinen uudistus, jolla korjataan finanssikriisin aikana sääntelyssä
paljastuneet puutteet. Tässä EU:n pankkisääntelyn
uudistuksessa otetaan huomioon pankkien pääoma- ja maksuvalmiusvaatimuksia (Basel
III) koskevan kansainvälisesti koordinoidun työn tulokset, ja se liittyy
toiseen strategiseen tavoitteeseen eli maailmanlaajuisten standardien
asettamiseen yhteistyössä ja sopimalla kansainvälisten kumppaneiden kanssa.

1.4.2.          
Erityistavoite (erityistavoitteet) sekä toiminto
(toiminnot) toimintoperusteisessa johtamis- ja budjetointijärjestelmässä 

Erityistavoite nro 1 (Sisämarkkinat
– finanssilaitokset)
Parannetaan
pankki-, vakuutus- ja eläkesektorien omien varojen vaatimuksia
Erityistavoite nro 1 (Sisämarkkinat
– finanssimarkkinat)
Edistetään
finanssimarkkinoiden vakautta ja luotettavuutta asianmukaisen valvonnan, vankan
markkinainfrastruktuurin ja suuren läpinäkyvyyden avulla.
Kahden
edellä mainitun, MARKT-pääosaston vuotta 2011 koskevassa hallintosuunnitelmassa
määritetyn erityistavoitteen lisäksi aloitteella pyritään vaikuttamaan
seuraaviin erityistavoitteisiin, jotka on määritetty ehdotuksiin liittyvässä
vaikutusten arvioinnissa:
-
pankkien riskienhallinnan parantaminen;
-
sääntelyn katvealueiden hyväksikäytön ehkäiseminen;
-
oikeudellisen selkeyden lisääminen;
-
velvoitetaakan keventäminen;
-
toimintaedellytysten tasavertaistaminen;
-
valvontayhteistyön ja lähentymisen edistäminen;
-
pankkien luotonannon syklisyyden vähentäminen;
Toiminto (toiminnot) toimintoperusteisessa johtamis- ja
budjetointijärjestelmässä
Finanssimarkkinat – finanssilaitokset 

1.4.3.          
Odotettavissa olevat tulokset ja vaikutukset

Selvitys siitä, miten
ehdotuksella/aloitteella on tarkoitus vaikuttaa edunsaajien/kohderyhmän
tilanteeseen
Ehdotuksilla
on tarkoitus parantaa EU:n pankkisektorin pääomittamista ja
likviditeettiriskien hallintaa. Tämän
on puolestaan määrä vähentää pankkialan järjestelmäkriisien esiintymistiheyttä
tulevaisuudessa. Rahoitusvakauden
lisääntymisen odotetaan tuovan mukanaan taloudellisia nettohyötyjä, kun EU:n
BKT kasvaa vuosittain 0,3–2 prosenttia. Hyödyistä pääsevät osallisiksi monet eri sidosryhmät, kuten
yksityishenkilöt, pk-yritykset ja suuret yritykset lainanottajina ja
lainanantajina sekä hallitukset ja ylipäätään EU:n kansalaiset.
Euroopan pankkiviranomaisella (EPV) on keskeinen rooli näiden
tavoitteiden saavuttamisessa, koska sen on ehdotusten mukaan laadittava yli 50
sitovaa teknistä standardia eri osa-alueista. Sitovat tekniset standardit,
jotka hyväksytetään komissiolla, ovat keskeinen keino varmistaa, että
säännökset, jotka ovat luonteeltaan hyvin teknisiä, pannaan yhdenmukaisesti
täytäntöön koko EU:ssa ja että ehdotetut toimenpiteet toimivat suunnitellusti. Näin ollen EPV:n työ vaikuttaa osaltaan siihen, että 1.4.1 ja 1.4.2
kohdassa esitetyt strategiset ja erityistavoitteet tosiasiallisesti
saavutetaan.

1.4.4.          
Tulos- ja vaikutusindikaattorit 

Selvitys siitä,
millaisin indikaattorein ehdotuksen/aloitteen toteuttamista seurataan
1. Odotetut tulokset: 
-
rahoitusvakauden lisääntyminen parantamalla pankkien sääntelyä ja valvontaa;
-
pankkien pääomittamisen ja likviditeettiriskien hallinnan parantaminen EU:ssa.
Indikaattorit: 
-
finanssilaitosten luottotappiosuojan kustannusdynamiikka;
-
EU:n stressitestit läpäisevien pankkien prosenttiosuus;
-
EU:n pankkien vakavaraisuussuhteet ja pääomapuskurit, jotka ylittävät omien
varojen vaatimuksen.
2. Odotettu tulos:
-
EU:n pankkisääntelyn ja -valvonnan vaikuttavuuden lisääntyminen
Indikaattori:
-
EPV:n ajoissa laatimien sitovien teknisten standardien määrä

1.5.                
Ehdotuksen/aloitteen perustelut 
1.5.1.          
Tarpeet, joihin ehdotuksella/aloitteella vastataan
lyhyellä tai pitkällä aikavälillä 

Näiden
kahden ehdotuksen perusteella noin 60 prosenttia niistä sitovista teknisistä
standardeista, jotka EPV:tä pyydetään laatimaan, on määrä saada valmiiksi
vuonna 2013. Tämä edellyttää EPV:n kokoaikavastaavien määrän lisäämistä, jotta
se selviytyy työmäärästä. Lisätty
kokoaikavastaavien määrä on säilytettävä sitä seuraavina vuosina, jotta jo
laadittuja sitovia teknisiä standardeja voidaan muuttaa ja laatia loput 40
prosenttia teknisistä standardeista. Pitkällä
tähtäyksellä EU:n pankkisääntelyä koskevista tulevista säädösehdotuksista tulee
myös lisää sitovien teknisten standardien laatimiseen liittyvää työtä.

1.5.2.          
EU:n osallistumisesta saatava lisäarvo

Tällä
aloitteella EU:n osallistumisesta saatavalle lisäarvolle on useita merkittäviä
perusteluja. Niitä ovat muun muassa:
-
tarve lisätä EU:n sisäisten pankkimarkkinoiden yhdentymistä; 
-
puuttua finanssikriisin esiin tuomiin moniin markkinoiden toiminnan ja
sääntelyn puutteisiin; 
-
ehkäistä nykylainsäädännön mahdollistama sääntelyn katvealueiden hyväksikäyttö; ja
-
varmistaa johdonmukainen EU:n lähestymistapa, jolla tartutaan aloitteen
soveltamisalaan kuuluviin asioihin, jotta jäsenvaltioiden ei tarvitse noudattaa
yksittäisiä strategioita, joissa on vaarana sisämarkkinoiden pirstoutuminen. 
Vielä
merkittävämpi seikka on, että ainoastaan yhteisen EU:n tason lähestymistavan
voidaan odottaa tosiasiallisesti tarjoavan rahoitusvakautta ja kesyttävän
finanssimarkkinoiden liiallista myötäsyklisyyttä, sillä tällä hetkellä näihin
keskeisiin järjestelmänäkökohtiin suunnatut politiikat joko lähtevät
kansallisista tarpeista tai niitä ei ole ollenkaan. 

1.5.3.          
Vastaavista toimista saadut kokemukset

Vuosi
2011 on EPV:n ensimmäinen toimintavuosi. Ensimmäisiä voimassa olevaan säädöskehykseen liittyviä sitovia teknisiä
standardeja ei siksi ole vielä toimitettu komissiolle.

1.5.4.          
Yhteensopivuus muiden kyseeseen tulevien välineiden
kanssa ja mahdolliset synergiaedut

Ehdotus sopii yhteen Euroopan valvontaviranomaisen (Euroopan
pankkiviranomainen) perustamisesta 24 päivänä marraskuuta 2010 annetun Euroopan
parlamentin ja neuvoston asetuksen (EU) N:o 1093/2010 kanssa.

1.6.                
Toiminnan ja sen rahoitusvaikutusten kesto 

¨ Ehdotuksen/aloitteen mukaisen
toiminnan kesto on rajattu. 
–     
¨  Ehdotuksen/aloitteen mukainen toiminta alkaa
[PP/KK]VVVV ja päättyy [PP/KK]VVVV. 
–     
¨  Rahoitusvaikutukset alkavat vuonna VVVV ja
päättyvät vuonna VVVV. 
ý Ehdotuksen/aloitteen mukaisen
toiminnan kestoa ei ole rajattu.
–     
Käynnistysvaihe alkaa vuonna VVVV ja päättyy vuonna
VVVV,
–     
minkä jälkeen toteutus täydessä laajuudessa.

1.7.                
Hallinnointitapa (hallinnointitavat) [3] 

¨ komissio hallinnoi suoraan keskitetysti 
¨ välillinen keskitetty hallinnointi, jossa täytäntöönpanotehtäviä on siirretty
–     
¨  toimeenpanovirastoille 
–     
ý  yhteisöjen perustamille elimille[4] 
–     
¨  kansallisille julkisoikeudellisille elimille
tai julkisen palvelun tehtäviä hoitaville elimille 
–     
¨  henkilöille, joille on annettu tehtäväksi
toteuttaa Euroopan unionista tehdyn sopimuksen V osaston mukaisia erityistoimia
ja jotka nimetään varainhoitoasetuksen 49 artiklan mukaisessa perussäädöksessä 
¨ hallinnointi yhteistyössä jäsenvaltioiden kanssa 
¨ hajautettu hallinnointi yhteistyössä kolmansien maiden kanssa 
¨ hallinnointi yhteistyössä kansainvälisten järjestöjen kanssa (tarkennettava)
Jos käytetään useampaa
kuin yhtä hallinnointitapaa, huomautuksille varatussa kohdassa olisi annettava
lisätietoja.
Huomautukset: 

2.                      
HALLINNOINTI 
2.1.                
Seuranta- ja raportointisäännöt 

Ilmoitetaan
sovellettavat aikavälit ja edellytykset
Asetuksen (EU) N:o 1093/2010 81 artiklan mukaan komissio julkaisee
viimeistään 2 päivänä tammikuuta 2014 ja tämän jälkeen kolmen vuoden välein
yleiskertomuksen EPV:n toiminnan ja asetuksessa säädettyjen menettelyjen
tuloksena saaduista kokemuksista. Kertomuksessa on
arvioitava muun muassa kansallisten valvojien saavuttamaa lähentymistä
valvontakäytännöissä ja sitä, onko EPV:llä riittävät resurssit hoitaa
tehtäviään. Kertomus toimitetaan Euroopan parlamentille
ja neuvostolle.

2.2.                
Hallinnointi- ja valvontajärjestelmä 
2.2.1.          
Todetut riskit 

Näistä
kahdesta ehdotuksesta on tehty kolme vaikutusten arviointia, joissa määritetään
havaittuihin ongelmiin soveltuvien toimintavaihtoehtojen kustannuksia ja
hyötyjä. 
EPV:n
tehtävien osalta on vaarana, että ehdotettujen sääntöjen vaikuttavuus
heikentyy, jos EPV ei henkilöresurssien puutteen vuoksi pysty toimittamaan
korkealaatuisia sitovia teknisiä standardeja komission ehdotuksessa
asetettuihin määräaikoihin mennessä. 

2.2.2.          
Valvontamenetelmä(t) 

EPV:n
johto- ja valvontajärjestelmät esitetään asetuksen (EU) N:o 1093/2010 III
luvussa.
Kuten
2.1 kohdassa mainitaan, komission odotetaan asetuksen nojalla julkaisevan
kolmen vuoden välein kertomuksen EPV:n toiminnan ja asetuksessa säädettyjen
menettelyjen tuloksena saaduista kokemuksista. 

2.3.                
Toimenpiteet petosten ja sääntöjenvastaisuuksien
ehkäisemiseksi 

Ilmoitetaan käytössä
olevat ja suunnitellut torjunta- ja suojatoimenpiteet
Asetuksen (EU) N:o 1093/2010 66 artiklan mukaan EPV:hen sovelletaan
petosten, lahjonnan ja muun laittoman toiminnan torjumiseksi rajoituksetta
asetusta (EY) N:o 1073/1999. EPV liittyy toimielinten väliseen sopimukseen
Euroopan petostentorjuntaviraston (OLAF) sisäisistä tutkimuksista ja antaa
välittömästi asianmukaiset määräykset, jotka koskevat kaikkia EPV:n
henkilöstöön kuuluvia.
Rahoituspäätöksissä ja niistä johtuvissa täytäntöönpanoa koskevissa
sopimuksissa tai asiakirjoissa on määrättävä nimenomaisesti, että
tilintarkastustuomioistuin ja OLAF voivat tarvittaessa tehdä tarkastuksia
paikan päällä EPV:n suorittamien varojen edunsaajien ja näiden varojen
jakamisesta vastaavan henkilöstön luona.

3.                      
EHDOTUKSEN/ALOITTEEN ARVIOIDUT RAHOITUSVAIKUTUKSET 
3.1.                
Kyseeseen tulevat monivuotisen rahoituskehyksen
otsakkeet ja menopuolen budjettikohdat 

·      Talousarviossa jo olevat budjettikohdat 
Monivuotisen rahoituskehyksen otsakkeiden ja
budjettikohtien mukaisessa järjestyksessä
 Moniv. rahoitus­kehyksen otsake || Budjettikohta || Määräraha­laji || Rahoitusosuudet 
 Numero 1A Kasvua ja työllisyyttä edistävä kilpailukyky || JM/EI-JM ([5])   || EFTA-mailta[6]   || ehdokas­mailta[7]   || kolman­silta mailta || varainhoito­asetuksen 18 artiklan 1 kohdan aa alakohdassa tarkoitetut rahoitusosuudet 
   || 12.04.02.01 EPV – Avustus osastoille 1 ja 2 (Henkilöstö- ja hallintomenot) || JM || KYLLÄ || EI || EI || EI 
·      Uudet perustettaviksi esitetyt budjettikohdat 
Monivuotisen
rahoituskehyksen otsakkeiden ja budjettikohtien mukaisessa järjestyksessä
 Moniv. rahoitus­kehyksen otsake || Budjettikohta || Määrä­rahalaji || Rahoitusosuudet 
 Numero [Otsake...........................................................] || JM/EI-JM || EFTA-mailta || ehdokas­mailta || kolman­silta mailta || varainhoito­asetuksen 18 artiklan 1 kohdan aa alakohdassa tarkoitetut rahoitusosuudet 
   || [XX.YY.YY.YY]   ||   || KYLLÄ/EI || KYLLÄ/EI || KYLLÄ/EI || KYLLÄ/EI 

3.2.                
Arvioidut vaikutukset menoihin 
3.2.1.          
Yhteenveto arvioiduista vaikutuksista menoihin 

milj. euroa (kolmen desimaalin tarkkuudella)
 Monivuotisen rahoituskehyksen otsake: || Numero 1A || Kasvua ja työllisyyttä edistävä kilpailukyky 
 PO: MARKT ||   ||   || vuosi 2013[8] || vuosi 2014 || vuosi 2015 || YHTEENSÄ 
  Toimintamäärärahat ||   ||   ||   ||   
 12.04.02.01 || Sitoumukset || (1) || 0,690 || 0,590 || 0,590 || 1,870 
 Maksut || (2) || 0,690 || 0,590 || 0,590 || 1,870 
 Tiettyjen ohjelmien määrärahoista katettavat hallintomäärärahat[9]   ||   ||   ||   ||   
 Budjettikohdan numero ||   || (3) ||   ||   ||   ||   
 MARKT PO:n määrärahat YHTEENSÄ || Sitoumukset || =1+1a +3 || 0,690 || 0,590 || 0,590 || 1,870 
 Maksut || =2+2a +3 || 0,690 || 0,590 || 0,590 || 1,870 
  Toimintamäärärahat YHTEENSÄ || Sitoumukset || (4) || 0,690 || 0,590 || 0,590 || 1,870 
 Maksut || (5) || 0,690 || 0,590 || 0,590 || 1,870 
  Tiettyjen ohjelmien määrärahoista katettavat hallintomäärärahat YHTEENSÄ || (6) ||   ||   ||   ||   
 Monivuotisen rahoituskehyksen OTSAKKEEN <1A> määrärahat YHTENSÄ || Sitoumukset || =4+ 6 || 0,690 || 0,590 || 0,590 || 1,870 
 Maksut || =5+ 6 || 0,690 || 0,590 || 0,590 || 1,870 
Jos ehdotuksella/aloitteella on vaikutuksia useampaan
otsakkeeseen:
  Toimintamäärärahat YHTEENSÄ || Sitoumukset || (4) ||   ||   ||   ||   
 Maksut || (5) ||   ||   ||   ||   
  Tiettyjen ohjelmien määrärahoista katettavat hallintomäärärahat YHTEENSÄ || (6) ||   ||   ||   ||   
 Monivuotisen rahoituskehyksen OTSAKKEIDEN 1–4 määrärahat YHTEENSÄ (viitemäärä) || Sitoumukset || =4+ 6 ||   ||   ||   ||   
 Maksut || =5+ 6 ||   ||   ||   ||   
 Monivuotisen rahoituskehyksen otsake: || 5 || ”Hallintomenot” 
milj. euroa (kolmen desimaalin tarkkuudella)
   ||   ||   || vuosi N || vuosi N+1 || vuosi N+2 || vuosi N+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YHTEENSÄ 
 PO: <…….> || 
  Henkilöresurssit ||   ||   ||   ||   ||   ||   ||   ||   
  Muut hallintomenot ||   ||   ||   ||   ||   ||   ||   ||   
 PO <….>  YHTEENSÄ || Määrärahat ||   ||   ||   ||   ||   ||   ||   ||   
 Monivuotisen rahoituskehyksen OTSAKKEEN 5 määrärahat YHTEENSÄ || (Sitoumukset yhteensä   = maksut yhteensä) ||   ||   ||   ||   ||   ||   ||   ||   
milj. euroa (kolmen desimaalin tarkkuudella)
   ||   ||   || vuosi 2013[10] || vuosi 2014 || vuosi 2015 || YHTEENSÄ 
 Monivuotisen rahoituskehyksen OTSAKKEIDEN 1–5 määrärahat YHTEENSÄ || Sitoumukset || 0,690 || 0,590 || 0,590 || 1,870 
 Maksut || 0,690 || 0,590 || 0,590 || 1,870 

3.2.2.          
Arvioidut vaikutukset toimintamäärärahoihin 

–     
¨  Ehdotus/aloite ei edellytä
toimintamäärärahoja. 
–     
ý  Ehdotus/aloite edellyttää toimintamäärärahoja
seuraavasti:
Ehdotuksen
erityistavoitteet on esitetty kohdassa 1.4.2. Päätuotos, jonka EPV:n odotetaan pyydetyillä resursseilla tuottavan,
ovat sitovat tekniset standardit. Ehdotuksissa edellytetään EPV:n laativan noin
55 sitovaa teknistä standardia, joista 60 prosenttia on määrä saada valmiiksi
vuonna 2013. Aloitteen luonteen vuoksi alla
olevaa taulukkoa ei kuitenkaan voida täyttää, sillä sitovaa teknistä standardia
ei ole mahdollista kohdentaa yksittäiseen erityistavoitteeseen. Kukin sitova
tekninen standardi vaikuttaa samaan aikaan usean erityistavoitteen
saavuttamiseen. Esimerkiksi säännösten mukaisesta pääomasta tehtävien vähennysten
yhdenmukaista soveltamista koskeva sitova tekninen standardi i) parantaisi
pankkien riskinhallintaa; ii) ehkäisisi sääntelyn katvealueiden hyväksikäyttöä;
iii) lisäisi oikeudellista selkeyttä; iv) tasavertaistaisi
toimintaedellytyksiä; ja v) tehostaisi valvontaan liittyvää yhteistyötä ja
lähentymistä.
Maksusitoumusmäärärahat, milj. euroa (kolmen
desimaalin tarkkuudella)
 Tavoitteet ja tuotokset   ò ||   ||   || vuosi N || vuosi N+1 || vuosi N+2 || vuosi N+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YHTEENSÄ 
 TUOTOKSET 
 Tyyp­pi[11] || Keski-määr. kust. || Lukumäärä || Kus–tannus   || Lukumäärä || Kus­tannus || Lukumäärä || Kus­tannus || Lukumäärä || Kus­tannus || Lukumäärä || Kus­tan­nus   || Lukumäärä || Kus­tannus || Lukumäärä || Kus­tannus || Luku­määrä yh­teensä || Kus­tannuk­set yhteensä 
 ERITYISTAVOITE 1[12]… ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Tuotos ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Tuotos ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Tuotos ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Välisumma erityistavoite 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 ERITYISTAVOITE 2… ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Tuotos ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Välisumma erityistavoite 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 KUSTANNUKSET YHTEENSÄ ||   ||   ||   ||   ||   ||   ||   ||   ||   ||   ||   ||   ||   ||   ||   ||   

3.2.3.          
Arvioidut vaikutukset hallintomäärärahoihin – Ei
sovelleta
3.2.3.1.    
Yhteenveto 

–     
¨  Ehdotus/aloite ei edellytä
hallintomäärärahoja. 
–     
¨  Ehdotus/aloite edellyttää hallintomäärärahoja
seuraavasti:
milj. euroa (kolmen
desimaalin tarkkuudella)
   || vuosi N[13] || vuosi N+1 || vuosi N+2 || vuosi N+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YH­TEENSÄ 
 Monivuotisen rahoituskehyksen OTSAKE 5 ||   ||   ||   ||   ||   ||   ||   ||   
 Henkilöresurssit ||   ||   ||   ||   ||   ||   ||   ||   
 Muut hallintomenot ||   ||   ||   ||   ||   ||   ||   ||   
 Monivuotisen rahoituskehyksen OTSAKE 5, välisumma ||   ||   ||   ||   ||   ||   ||   ||   
 Monivuotisen rahoituskehyksen OTSAKKEESEEN 5 sisältymättömät[14] ||   ||   ||   ||   ||   ||   ||   ||   
 Henkilöresurssit ||   ||   ||   ||   ||   ||   ||   ||   
 Muut hallintomenot ||   ||   ||   ||   ||   ||   ||   ||   
 Monivuotisen rahoituskehyksen OTSAKKEESEEN 5 sisältymättömät ||   ||   ||   ||   ||   ||   ||   ||   
 YHTEENSÄ ||   ||   ||   ||   ||   ||   ||   ||   

3.2.3.2.    
 Henkilöresurssien arvioitu
tarve 

–     
¨  Ehdotus/aloite ei edellytä henkilöresursseja. 
–     
¨  Ehdotus/aloite edellyttää henkilöresursseja
seuraavasti:
arvio kokonaislukuina (tai enintään yhden
desimaalin tarkkuudella)
 ||   || vuosi N || vuosi N+1 || vuosi N+2 || vuosi N+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) 
  Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) || 
 || XX 01 01 01 (päätoimipaikka ja komission edustustot) ||   ||   ||   ||   ||   ||   ||   
 || XX 01 01 02 (lähetystöt) ||   ||   ||   ||   ||   ||   ||   
 || XX 01 05 01 (epäsuora tutkimustoiminta) ||   ||   ||   ||   ||   ||   ||   
 || 10 01 05 01 (suora tutkimustoiminta) ||   ||   ||   ||   ||   ||   ||   
 ||  Ulkopuolinen henkilöstö (kokoaikaiseksi muutettuna) [15] || 
 || XX 01 02 01 (kokonaismäärärahoista katettavat sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   ||   
 || XX 01 02 02 (lähetystöjen sopimussuhteiset ja paikalliset toimihenkilöt, vuokrahenkilöstö, nuoremmat asiantuntijat ja kansalliset asiantuntijat) ||   ||   ||   ||   ||   ||   ||   
 || XX 01 04 yy[16]   || - päätoimipaikassa[17] ||   ||   ||   ||   ||   ||   ||   
 || - lähetystöissä ||   ||   ||   ||   ||   ||   ||   
 || XX 01 05 02 (epäsuora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   ||   
 || 10 01 05 02 (suora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   ||   
 || Muu budjettikohta (mikä?) ||   ||   ||   ||   ||   ||   ||   
 || YHTEENSÄ ||   ||   ||   ||   ||   ||   ||   
XX viittaa
kyseessä olevaan toimintalohkoon eli talousarvion osastoon.
Henkilöresurssien tarve
katetaan toimen hallinnointiin jo osoitetulla pääosaston henkilöstöllä ja/tai
pääosastossa toteutettujen henkilöstön uudelleenjärjestelyjen tuloksena
saadulla henkilöstöllä sekä tarvittaessa sellaisilla lisäresursseilla, jotka
toimea hallinnoiva pääosasto voi saada käyttöönsä vuotuisessa määrärahojen
jakomenettelyssä talousarvion puitteissa.
Kuvaus henkilöstön
tehtävistä:
 Virkamiehet ja väliaikaiset toimihenkilöt ||   
 Ulkopuolinen henkilöstö ||   

3.2.4.          
Yhteensopivuus nykyisen monivuotisen
rahoituskehyksen kanssa 

–     
¨  Ehdotus/aloite on nykyisen monivuotisen
rahoituskehyksen mukainen.
–     
ý  Ehdotus/aloite edellyttää rahoituskehyksen
asianomaisen otsakkeen rahoitussuunnitelman muuttamista.
Selvitys rahoitussuunnitelmaan tarvittavista muutoksista,
mainittava myös kyseeseen tulevat budjettikohdat ja määrät
Komission uusi aloite
–     
¨  Ehdotus/aloite edellyttää joustovälineen
varojen käyttöön ottamista tai monivuotisen rahoituskehyksen tarkistamista.[18]
Selvitys tarvittavista toimenpiteistä, mainittava myös
kyseeseen tulevat rahoituskehyksen otsakkeet, budjettikohdat ja määrät

3.2.5.          
Ulkopuolisten tahojen osallistuminen rahoitukseen 

–     
Ehdotuksen/aloitteen rahoittamiseen osallistuu
ulkopuolisia tahoja seuraavasti (arvio):
määrärahat, milj. euroa (kolmen desimaalin
tarkkuudella)
   || vuosi 2013 || vuosi 2014 || vuosi 2015 || Yhteensä 
 Rahoitukseen osallistuva taho || Jäsenvaltiot kattavat 60 prosenttia kokonaistarpeesta EPV:n välityksellä 
 Yhteisrahoituksella katettavat määrärahat YHTEENSÄ || 1,035 || 0,885 || 0,885 || 2,805 

3.3.                
Arvioidut vaikutukset tuloihin 

–     
ý  Ehdotuksella/aloitteella ei ole vaikutuksia
tuloihin.
–     
¨  Ehdotuksella/aloitteella on vaikutuksia
tuloihin seuraavasti:
¨         vaikutukset omiin varoihin 
¨         vaikutukset sekalaisiin tuloihin 
milj. euroa (kolmen desimaalin tarkkuudella)
 Tulopuolen budjettikohta || Käytettävissä olevat määrärahat kuluvana varainhoito­vuonna || Ehdotuksen/aloitteen vaikutus[19] 
 vuosi n || vuosi n+1 || vuosi n+2 || vuosi n+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) 
 Momentti ............ ||   ||   ||   ||   ||   ||   ||   ||   
Vastaava(t) menopuolen
budjettikohta (budjettikohdat) käyttötarkoitukseensa sidottujen sekalaisten
tulojen tapauksessa:
Selvitys tuloihin
kohdistuvan vaikutuksen laskentamenetelmästä
Liite luottolaitoksia ja
sijoituspalveluyrityksiä koskevista vakavaraisuusvaatimuksista annettuun
asetusehdotukseen ja luottolaitosten liiketoiminnan aloittamisesta ja
harjoittamisesta sekä luottolaitosten ja sijoituspalveluyritysten
vakavaraisuusvalvonnasta annettuun direktiiviehdotukseen liittyvään
rahoitusselvitykseen
Sovellettavat menetelmät ja keskeiset
perusoletukset
Näiden kahden ehdotuksen seurauksena EPV:n
hoidettavaksi tuleviin tehtäviin liittyvät kustannukset on arvioitu
henkilömenojen osalta (Osasto 1) komissiolle esitetyn EPV:n vuoden 2012
talousarvioesityksen kustannusluokittelun mukaisesti. 
Näihin kahteen komission ehdotukseen sisältyy
säännöksiä, joiden mukaan EPV:n on laadittava noin 55 uutta sitovien teknisten
standardien kokonaisuutta. Niillä on määrä varmistaa, että luonteeltaan hyvin
tekniset säännökset pannaan kaikkialla EU:ssa yhdenmukaisesti täytäntöön[20]. Ehdotusten mukaan EPV:n odotetaan esittävän noin 60 prosenttia uusista
sitovista teknisistä standardeista vuonna 2013. Tämän tavoitteen saavuttaminen edellyttää henkilöstömäärän lisäämistä
jo vuodesta 2013 alkaen. Uusien
sitovien teknisten standardien onnistunut ja aikataulun mukainen esittäminen
edellyttää erityisesti aihealueen asiantuntijoiden, oikeudellisten
asiantuntijoiden ja vaikutusten arviointeja laativien asiantuntijoiden
lisäämistä. 
Arvioitaessa näihin kahteen ehdotukseen
liittyvien sitovien teknisten standardien laatimisen edellyttämien
kokoaikavastaavien määrän vaikutusta on sovellettu komission yksiköiden ja
EPV:n arvioiden perusteella seuraavia oletuksia:
–                        
Yksi aihealueen asiantuntija laatii 2
monimutkaisuudeltaan keskitasoa olevaa standardia vuodessa. Tämä merkitsee, että vuonna 2013 tarvitaan 17
aihealueen asiantuntijaa.
–                        
Yksi vaikutusten arviointeja laativa asiantuntija
pystyy hoitamaan 8 standardiprosessia. Tämä merkitsee, että vuonna 2013 tarvitaan 4 vaikutusten arviointeja
laativaa asiantuntijaa.
–                        
Yksi oikeudellinen asiantuntija pystyy laatimaan 5
standardia. Tämä merkitsee, että
vuonna 2013 tarvitaan 7 oikeudellista asiantuntijaa.
–                        
Tukitoimista vastaavia kokoaikavastaavia tarvitaan
kaksi lisää tukemaan edellä mainittujen asiantuntijoiden päivittäistä työtä.
Näin
ollen niiden teknisten standardien laatimiseen, jotka on määrä esittää vuonna 2013,
tarvitaan 30 kokoaikavastaavaa. EPV:n
mukaan vuoden 2011 loppuun mennessä teknisten standardien parissa tulee
työskentelemään 14 asiantuntijaa. EPV
ennakoi jo vuodeksi 2012 laaditussa, komissiolle annetussa
talousarvioesityksessään teknisiin standardeihin liittyvän työn lisääntymistä
ja pyysi siinä lisäämään kokoaikavastaavien määrää 22:lla, joista 7 on
korvamerkitty standardityöhön[21]. EPV ei pyytänyt vuoden 2012
talousarvioesityksessään vielä tarvittavia yhdeksää kokoaikavastaavaa, koska
sillä ei ollut tiedossa, kuinka monta sitovaa teknistä standardia sitä
pyydetään laatimaan näissä kahdessa ehdotuksessa. Nämä toimet sisällytetään kuitenkin EPV:n tuleviin vuotuisia
talousarvioita koskeviin esityksiin. 
Muut oletukset: 
−       
Sen perusteella, miten kokoaikavastaavat
jakaantuvat vuoden 2012 talousarvioesityksessä, 9 kokoaikavastaavan lisäyksen
oletetaan jakaantuvan seuraavasti: 7 väliaikaista toimihenkilöä (79 %), 1
kansallinen asiantuntija (14 %) ja 1 sopimussuhteinen toimihenkilö (7 %). 
−       
Eri henkilöstöryhmien keskimääräiset vuotuiset
palkkakustannukset perustuvat PO BUDG:n ohjeistukseen.
−       
Lontoossa sovellettava palkan korjauskerroin on 1,344.
−       
Koulutuskustannusten oletetaan olevan 1 000 euroa
vuodessa kokoaikavastaavaa kohti. 
−       
Virkamatkakustannusten arvioidaan vuoden 2012
talousarvioesityksen perusteella olevan 9 700 euroa keskivertokokoaikavastaavaa
kohti.
−       
Rekrytointiin liittyvien kustannusten (matkakulut,
hotelli, terveystarkastukset, asettautumis- ja muut korvaukset,
muuttokustannukset jne.) arvioidaan vuoden 2012 talousarvioesityksen
perusteella olevan 27 700 euroa kutakin palkattavaa työntekijää kohti. 
Edellä esitetyn kokoaikavastaavien lisäyksen
taustalla olevan työmäärän oletetaan pysyvän samanlaisena vuonna 2014 ja sen
jälkeen. Se liittyy toisaalta jo laadittujen standardien muuttamiseen ja
toisaalta laatimatta olevien standardien (40 %) valmisteluun näiden kahden
ehdotuksen nojalla ja tulevien pankkisääntelyä koskevien lainsäädäntöehdotusten
nojalla.
Menetelmä, jolla talousarvioon seuraaville
kolmelle vuodelle tarvittavat lisäykset lasketaan, esitetään jäljempänä
olevassa taulukossa. Laskelmasta käy
ilmi, että 40 prosenttia kustannuksista rahoitetaan yhteisön talousarviosta.
Seuraavassa taulukossa esitetään seitsemää
väliaikaista toimihenkilöä koskeva henkilöstöluetteloehdotus:
[1]               ABM: toimintoperusteinen johtaminen; ABB: toimintoperusteinen budjetointi.
[2]               Sellaisina kuin nämä on
määritelty varainhoitoasetuksen 49 artiklan 6 kohdan a ja b
alakohdassa.
[3]               Kuvaukset eri
hallinnointitavoista ja viittaukset varainhoitoasetukseen ovat saatavilla
budjettipääosaston verkkosivuilla osoitteessa  http://www.cc.cec/budg/man/budgmanag/budgmanag_en.html
[4]               Sellaisina kuin nämä on
määritelty varainhoitoasetuksen 185 artiklassa.
[5]               JM = jaksotetut määrärahat;
EI-JM = jaksottamattomat määrärahat.
[6]               EFTA: Euroopan vapaakauppaliitto. 
[7]               Ehdokasmaat ja soveltuvin osin
Länsi-Balkanin mahdolliset ehdokasmaat.
[8]               Vuosi n on ehdotuksen/aloitteen
toteutuksen aloitusvuosi.
[9]               Tekninen ja/tai hallinnollinen apu
sekä EU:n ohjelmien ja/tai toimien toteuttamiseen liittyvät tukimenot (entiset
BA-budjettikohdat), epäsuora ja suora tutkimustoiminta.
[10]             Vuosi n on ehdotuksen/aloitteen
toteutuksen aloitusvuosi.
[11]             Tuotokset ovat tuloksena olevia
tuotteita ja palveluita (esim. rahoitettujen opiskelijavaihtojen määrä tai
rakennetut tiekilometrit).
[12]             Kuten kuvattu kohdassa 1.4.2
”Erityistavoitteet”.
[13]             Vuosi n on ehdotuksen/aloitteen
toteutuksen aloitusvuosi.
[14]             Tekninen ja/tai hallinnollinen apu
sekä EU:n ohjelmien ja/tai toimien toteuttamiseen liittyvät tukimenot (entiset
BA-budjettikohdat), epäsuora ja suora tutkimustoiminta.
[15]             CA = sopimussuhteiset
toimihenkilöt; INT= vuokrahenkilöstö
(” Intérimaire”); JED= ”Jeune Expert
en Délégation” (nuoremmat asiantuntijat lähetystöissä); LA = paikalliset toimihenkilöt; END= kansalliset asiantuntijat, 
[16]             Toimintamäärärahoista katettavan
ulkopuolisen henkilöstön enimmäismäärä (entiset BA-budjettikohdat).
[17]             Etenkin rakennerahastot, Euroopan
maaseudun kehittämisen maatalousrahasto (maaseuturahasto) ja Euroopan
kalatalousrahasto.
[18]             Katso toimielinten sopimuksen 19
ja 24 kohta.
[19]             Perinteiset omat varat (tulli- ja
sokerimaksut) on ilmoitettava nettomääräisinä eli bruttomäärästä on
vähennettävä kantokuluja vastaava 25 prosentin osuus.
[20] Koska EPV on elin, jolla on pitkälle menevää
erityisasiantuntemusta, se on valtuutettu laatimaan sitovia teknisiä
standardeja, koska on tarpeen ottaa käyttöön tehokas väline yhdenmukaisten
teknisten sääntelystandardien laatimiseksi EU:n pankkilainsäädännön alalla,
jotta varmistetaan muun muassa yhden ainoan sääntökirjan avulla tasapuoliset
toimintaedellytykset ja riittävä tallettajien, sijoittajien ja kuluttajien
suoja koko unionissa. EPV laatii tätä
tarkoitusta varten unionin oikeudessa määritellyillä aloilla luonnoksia
teknisiksi sääntelystandardeiksi, joihin ei liity menettelytapavalintoja ja
jotka komission myöhemmin hyväksyy delegoiduilla säädöksillä SEUT-sopimuksen 290
artiklan mukaisesti, jotta standardeilla olisi sitovia oikeusvaikutuksia. Ennen kuin EPV toimittaa sitovien teknisten
standardien luonnokset komissiolle, sillä on hoidettavanaan runsaasti
valmistelutyötä. Sen on muun muassa kuultava standardien luonnoksista
asianomaisia osapuolia ja annettava niille kohtuullinen mahdollisuus esittää
huomautuksia ehdotetuista toimenpiteistä, suoritettava sääntelyn vaikutusten
arviointi, oikeudellisten tekstien laatiminen ja muita tehtäviä. 
[21] Muut EPV:n vuodeksi 2012 laaditussa
alustavassa talousarviossa pyydetyt toimet liittyvät odotettuun työmäärän
lisääntymiseen sen valvonta- ja operaatio-osastoilla. Muiden toimien lisäämispyyntö liittyy näyttöön henkilöstön käytöstä
EPV:n ensimmäisen toimintavuoden aikana ja sillä pyritään varmistamaan, että
EPV voi hoitaa tehokkaasti tehtävänsä, jotka liittyvät lainsäädännön
rikkomiseen, valvontakollegioihin osallistumiseen, kuluttajaulottuvuuteen,
kansainväliseen ulottuvuuteen ym.